
Előszó  a hatodik  kiadáshoz. 


A midőn  harminczkét  év  előtt  a » Budapesti  képes 
Szakácskönyvet « a legjelesebb  bel-  és  külföldi  szakmun- 
kák felhasználásával  s híres  magyar  gazdasszony  ok  közre- 
működésével összeállítottam,  bizton  reméltem  azt,  hogy  a 
jelen  munka  szívesen  látott  vendég  leend  minden  magyar 
háztartásban.  E reményemet  a lefolyt  három  évtized  fé- 
nyesen beváltotta,  mert  ezen  szakácskönyv  minden  jóra- 
való  magyar  háztartásban  megszerezte  a polgárjogot,  s 
nélkülözhetlen  oktatója,  tanácsadója  lett  az  a magyar  gazd- 
asszonyoknak.  E sikert  a képes  » Budapesti  szakács- 
könyv«  legelső  sorban  tartalmassága  mellett  teljes  meg- 
bízhatóságának, s másod  sorban  annak  köszönheti,  hogy 
kiváló  súlyt  fektetett  a magyar  ízlésre,  s oly  tisztán  ma- 
gyar nemzeti  ételek  leírását  is  tartalmazza,  melyek,  mint 
egyes  vidékek  kedvelt  specziálitásai,  valóban  érdemesek 
arra,  hogy  a konyha  gondozása  iránt  igaz  érdeklődéssel 
viseltető  magyar  hölgyközönség  közkincsévé  váljanak. 

Ez  újabb  kiadás  sajtó  alá  rendezésénél  sem  mutat- 
kozott szüksége  annak,  hogy  a legkitűnőbb  kútfők  után 
kidolgozott  szakácskönyvemen  lényegesebb  változásokat 
tegyek.  A beosztás  maradt  a régi.  Különös  súlyt  fektettem 
a könyv  díszesebb  kiállítása,  a képek  szaporítása  mellett, 
számos  új  magyar  étel  leírására,  így  többi  közt  az  igazi 
kolozsvári  káposzta,  Szász  Gerőné  úrasszony  kolozs- 
vári lakos  ő nagysága  szívességéből  ezúttal  van  először 
szakácskönyvben  híven  ismertetve. 

E helyütt  hívom  fel  a magyar  gazdasszonyok  szíves 
figyelmét  a könyvnek  a Liebig-féle  húskivonat  haszná- 
latáról szóló  fejezetére,  mely  ép  oly  tartalmas,  mint  tápláló 
pótszer  számos  ételnek,  de  különösen  a leveseknek,  már- 
tásoknak és  főzelékeknek  kiváló  ízletességet  kölcsönöz,  az 
általam  részletesen  ismertetett  czélszerű  használat  mellett. 

Ezek  után  azon  óhajtással  bocsátom  útnak  ezen  új 
és  bővített  kiadást,  hogy  az  továbbra  is  oly  közkedvelt- 
ségnek legyen  a magyar  hölgyközönség  előtt  osztályré- 
szese, mint  a minőben  a lefolyt  harminczkét  év  alatt  az 
ország  minden  vidékén  részesült. 

Kelt  Budapesten,  1896.  február  15-én. 

Zemplényi  Szabó  Antónia. 


Előszó  a hetedik  kiadáshoz. 

Az  a körülmény,  hogy  szakácskönyvünknek  négy  és 
fél  év  előtt  megjelent  hatodik  kiadása,  a magyar  könyv- 
piaczon  oly  szokatlanul  rövid  időn  elhelyezést  nyert,  a jó, 
ízletes  és  a mellett  még  sem  drága  konyha  iránt  érdeklődő 
magyar  közönségnél,  annyira  meggyőző  bizonyitéka  ezen 
szakácskönyv  használhatóságának  és  közkedveltségének, 
hogy  ezúttal  szakácskönyvünk  bővebb  ajánlgatásától  elte- 
kintünk, mert  a hatodik  kiadásnak  ezen  gyors  elhelyezése 
azon  reményre  jogosít  fel  bennünket,  hogy  a most  köz- 
forgalomba bocsátott  ezen  újabb  kiadás,  melyet  58  uj,  s 
ezek  közt  igen  kiváló  ételek  leírásával  gazdagítottunk, 
ugyanoly  kedvező  fogadtatásban  fog  részesülni  a magyar 
gazdasszonyok  köreiben,  mint  az  előző  kiadások. 

Különös  gondot  fordítottunk  néhány  kitűnő  halmár- 
tásra, melyeket  a magyar  gentry  clubb  konyhájának  igazi 
konyhamesterei  szívességéből  veszünk  fel  ezen  kiadásba, 
mint  aMornay,  tártár,  remoulad  és  bíboros  mártások.  Ezen 
kiadásba  vettük  fel  első  ízben  a valódi  malacztokányt, 

mely  ezen  igaz  minőségében,  még  egyetlen  szakácskönyv- 
ben sem  volt  leírva. 

Szakácskönyvünk  könnyebb  kezelhetősége  érdekéből 
annak  beosztását  egyszerűsítettük,  s a tulajdonképeni 
gyakorlati  szakácskönyvet  könnyen  áttekinthető  huszon- 
hét fejezetre  osztottuk  be,  s az  egyes  fejezetek  czimét  elő- 
tüntető „Tartalomjegyzéken^  kívül  kimerítő  „Betüsoros 
tárgymutatóval “ láttuk  el.  melyben  a könyvünkben  leirt 
összes  ételek  azonnak  feltalálhatok. 

Megvagyunk  győződve,  hogy  ezen  uj  és  bővített  ki- 
adást a magyar  gazdasszonyok  azon  szives  méltatásban 
fogják  részesíteni,  a melynek  kiérdemlésére  annak  átdol- 
gozásával törekedtünk. 

Kelt  Budapesten,  1900  okt.  31-ikén. 

Zemplényi  Szabó  Antónia. 

A szakácsművészet  előcsarnoka. 


ELSŐ  SZAKASZ. 

Általános  ismeretek. 

A legjobb  leírása  az  egyes  ételeknek  és  szakácskészitmény ék- 
nek csak  azon  esetben  teszi  lehetővé  a szakácskodás  sikerét,  ha  a 
szakács  a konyha  kezelésére  vonatkozó,  s annak  minden  részében 
kellően  tájékoztató  általános  ismereteknek,  és  a kezelés  helyes  mód- 
jainak is  birtokában  van.  Kedves  szolgálatot  vélünk  tenni  azoknak, 
kik  az  oly  nagyfontosságu  szakácskodásban  könyvünket  használ- 
ják vezérfonalul,  ha  részint  saját  tapasztalataink,  részint  Európa- 
szerte  szaktekintélyekül  elismert  kutforrások  felhasználásával,  köny- 
vünk ezen  részét  is  lényegesen  kibővítve  és  átdolgozva  bocsátjuk 
rendelkezésükre. 

Mérték-használat.  Ezen  szakácskönyvben  mint  súly-,  hossz- 
és  ürmértékek,  a hazánkban  törvény  által  elfogadott  métermérté- 
kek, a kilogramm,  méter  és  liter  vannak  használatban,  azoknak  a 
tizedes  számrendszer  értelmében  való  beosztásuk  szerint. 

Önként  értetődik,  hogy  a gyakorlatot  nagyban  megnehezítené, 
de  szükségtelen  is  lenne  az,  ha  a szakács  mindenben  és  minden- 
kor a mérleget,  litert  kézbe  venné,  s kimérné  például  az  5 gramm 
sót,  vagy  a fél  decziliter  eczetet ; a jó  szakácsnak  jó  szemmértékkel 
s jó  fogással  kell  gyakran  pótolni  a lemérést,  s különösen  ajánlatos 
az  evő- és  kávés-kanálnak  úgy  ür-,  mint  súly  mértékképen  való  hasz- 
nálása, mert  abba  könnyen  belejöhet  bárki,  hogy  mennyit  nyom 
egy  evő-kanál,  vagy  kávés-kanál  liszt,  só,  paprika  stb.,  megjegyez- 
vén, hogy  csak  lecsapva  és  nem  tetőzötten  használandók  ezek  biz- 
tosan megközelítő  mértékül,  mert  a tetőzött  kanalak,  sőt  minden 
tetőzött  ürmérték  csalékony,  s igen  sok  esetben,  az  erősebb  fűszerek 
használatánál  késhegynyi  mennyiség  elegendő,  de  é czélra  nem  kerek, 
hanem  hegyes  végű  kés  használandó. 

Magyar  Nemzeti  Képes  Szakácskönyv 

Szakácskönyvünk  adatai  az  egyes  ételkészítéseknél  általá- 
ban a közepes  családi  viszonyokhoz  (5—6 — 8 személy)  alkalmaz- 
kodnak ; — a mi  pedig  a fűszerek  használatát  illeti,  — e részben 
nem  szükséges  teljesen  az  előirt  adagoláshoz  alkalmazkodni,  ha- 
nem a család  Ízlése  szerint  lehet  az  előírtaknál  kevesebb  vagy  több 
fűszert  használni,  mert  az  Ízlés  igen  különböző  lehet. 

Nem  ajánlhatjuk  eléggé  minden  szakácskodónak  az  úgyneve- 
zett kóstolást,  mert  e nélkül,  különösen  a sóból,  fűszerekből  vagy 
sok,  vagy  kevés  jut  az  ételekbe.  Különösen  óvakodni  kell  az  elsó- 
zástól,  a túlfűszerezéstől,  mert  a hiányzót  pótolni  lehet,  de  a feles- 
legest nem  tudjuk  eltávolítani,  s a készítmény  élvezhetetlenné  lesz. 
A kóstolásból  soka  nem  elég  az  egyszeri,  — sokkal  helyesebb  in- 
kább többször,  mint  kevésszer  meggyőződni,  és  különösen  nem 
mulasztandó  el  a kóstolás  közvetlenül  a tálalás  előtt,  hogy  a mutat- 
kozó hiány  még  az  utolsó  perczben  is  pótolható  legyen. 

Itt  kívánjuk  megjegyezni,  hogy  egy  jó  szakácskönyv  csak 
mintegy  útbaigazítás,  ujjmutatás  kell  hogy  legyen,  igen  sok,  sőt  a 
legtöbb  függvén  a szakácskodó  jártasságától,  pontosságától  és  kü- 
lönösen jó  Ízlésétől. 

Vegyi-  és  természettani  folyamatok. 

A tűz.  Minden  szakácskodásnak  a tűz  az  alapfeltétele.  Tüze- 
lésre ma-napság  fa,  fa-  és  kőszén,  kőolaj  és  légszesz  használtatnak, 
a konyhatűzhelyek  különböző  szerkezete  'szerint.  A főzésnél,  de 
különösen  a sütésnél  kétféle  tűznemet  különböztetünk  meg,  és  pe- 
dig az  egyenletesen,  nagyobb  hőkifejtés  nélkül  égő  tüzet,  a mit  leg- 
jobban a lassan  égő  barna  kőszén  szolgáltat,  és  élénk,  úgynevezett 
gyors  tüzet,  mely  czélra  hirtelen  égő  anyagok,  pl.  puhafa  haszná- 
landók. A jó  tüzelés  igen  fontos  a szakácskodásban,  s legczélsze- 
rűbb  gyakran  és  inkább  keveset  rakni  a tűzre,  lehetőleg  egyen- 
lően tüzelni,  s a tűzhely  ajtaját  szükségtelenül  nyitva  nem  tartani, 
mert  úgy  sok  hőanyag  vész  kárba. 

A tüzelésnél  lévén,  e helyütt  említjük  meg,  hogy  a melegen 
ízletes  ételek  alá,  s különösen  azok  alá,  melyek  könnyen  kihűlnek, 
langymeleg  állapotban  tartott  tányérokkal  kell  váltani ; tálalni  pedig 
kellően  felmelegitett  tálakba  kell,  s ezek  leghelyesebben  alkalmas  fa- 
vagy egyéb  tálczákon  hordassanak  körül,  vagy  kerüljenek  az  asztalra. 

Alapfogalmak  a sütéshez  és  főzéshez. 

Főzés  alatt  az  értetik,  a mikor  a hús  vagy  más  élelmiszer 
(többnyire)  nyilt  fazékban,  sok  vízzel,  vagy  vizes  folyadékkal  pu- 
hára főzetik. 


Általános  ismeretek. 


Pörkölés , fonnyasztás,  gőzölés  (smórolás)  alatt  értetik,  ha 
fedett  lábasban,  kondérban  (casserole)  kevés  viz  mellett  főzetik  meg 
a hús  és  egyéb. 

Sütés : serpenyőben,  a hús  és  egyéb  élelmiszerek  megpuhitása 
zsírral,  kevés  vízben. 

Sütés : széles  tepsiben  kevés  zsírral,  viz  nélkül. 

Zsírban  sütés  {kirántás) : mély  serpenyőben  bő,  forró  zsírban. 

Roston  sütés : a roston  s leginkább  a tűzgázok  hatása  által. 

Nyárson  sütés : a nyársra  húzott  húsnak,  nyílt  tűz  mellett, 
ugyancsak  a tűzgázok  hatása  által  való  elkészítése. 

Alakítás  (dressirozás) : mindenféle  husnemeket,  szárnyasokat 
s általában  minden  étanyagot  tetszetős  formába  hozni  (lásd  a Ill-ik 
fejezetet). 

Fehérítés:  gyümölcsnél,  főzeléknél,  a forró  vízzel  való  leöntés, 
leforrázás  (lásd  a Ill-ik  fejezetet). 

Áttörés  ( passirozás ) : a húsnak,  főzeléknek  szitán  vagy  szőr- 
kendőn való  keresztül  hajtása. 

Tüzdelés : vékonyra  vágott  szalonna-daraboknak  a husne- 
müekben  a tűzdelő  tűvel  elhelyezése  • — némely  esetben  a pecsenyét 
helyesebb  a sütés  előtt  szalonna-szeletekkel  befedni  (lásd  a 111-ik 
fejezetet). 

Kiáztatás:  borjuvelőt,  s általában  sok  vért  tartalmazó  hús- 
féléket langymeleg  vízben  addig  tartani,  mig  azokból  a vért  a 
viz  kihúzza. 

Vízfürdő:  használtatik  minden  gőzben  készítendő  ételnél,  és 
pedig  egy  réz-  vagy  pléh-edénybe  két  ujjnyi  viz  töltetik,  annak  a tete- 
jére egy  farostély,  s erre  állittatik  az  edény,  melyben  az  étel  készül, 
éspedig  úgy,  hogy  ezen  edény  fenekét  a viz  érje.  A fürdő-edény  be- 
fedendő, s a fedő  tetejére  parázs  helyezendő,  s az  étel  lassan  főzendő. 

Szinités : a zavaros  husié  átlátszóvá  tétele,  — kihütés  és 
a zsiradék  eltávolítása  által,  minek  megtörténte  után  egészen  so- 
vány ökör-hust  három  tojásfehérjével  mozsárban  finomra  kell  törni, 
s aztán  szép  lassankint  a már  fövő  levesbe  belekeverni,  s az  egész 
levest  kifeszitett  asztalkendőn  átszűrni.  Ezen  levesnek  teljes  át- 
látszó aranysárga  színe  van. 

Marinirozni : beeczetelni,  vagy  valamely  húst,  halat  csípős  már- 
tásban állatva  porhanyóvá,  éles  ízűvé  tenni.  A mártás  eczetből,  fűsze- 
rekből és  gyökerekből  készül,  melyben  a hús  több  órán  át  hagyandó. 

Panirozni : a forró  zsírban  kisütendő  húst  és  egyebet  vajban 
vagy  elhabart  tojásban  megmártani,  aztán  finom  zsemlyemorzsában 
meghentergetni. 

Lehamvazni : nyálkás  halakat  izzó  hamuval  ledörgölni. 

Perzselni : baromfit  koppasztás  után  gáz-  vagy  borszesz-láng, 
vagy  izzó  parázs  felébe  tartani,  mi  által  a visszamaradt  pelyhek  is 
eltávolittatnak. 

Besózni  húsokat.  Igen  jó  besózási  anyag  a következő : 950 
gramm  konyhasó  és  30  gramm  salétromsó,  — melyhez  nyári  idő- 
ben 20  gr.  borsavat,  télen  20  gramm  czukrot  kell  vegyiteni,  s az 
egészet  4 liter  folyam-  vagy  forrás-vizben  kell  feloldani.  Besózásra 
kell  sonkánál  35  nap,  szalonnánál  25  nap,  nyelvnél  16  nap,  lud- 
nál  6 nap. 

Élesíteni : a mártásnak  czitromsavval  vagy  tárkonyeczettel  éles 
izt  adni. 

Formálni : a körítéshez  való  burgonyát,  külön  e czélra  készí- 
tett s különböző  alakú  késekkel  kivágni. 

Füstölni : lehet  husnemüeket,  halakat  fazsarátnok-füstön,  mely 
elvonja  az  étanyag  nedvességét,  a jó  izt  pedig  a füstben  levő  kreozot 
adja  meg.  A gyors  füstöléshez  1 rész  faeczet,  2 rész  viz  szükséges, 
mely  folyadékba  -f-  20°  C.  mellett  a hús  bemártatik  és  szellős  helyre 
tétetik.  A bemártás  1—2  óra  múlva  ismétlendő. 

A hús  eltartása  faszénporral  való  bő  behintéssel  eszköz- 
lendő.  Az  igy  behintett  hús  szellős  helyen  függesztendő  fel,  hasz- 
nálat előtt  forró  vízzel  jól  le  kell  mosni,  s főzés  vagy  sütés  közben 
a szénpor  rossz  izét  nehány  darabka  izzó  faszénnek  a lébe  való  be- 
dobásával lehet  elvenni. 

Porhanyó  csak  az  a hús,  mely  legalább  3 — 4 napig  hüvö  s 
helyen  állott,  a porhanyóságot  elő  lehet  segíteni  azzal,  ha  a jó 
kimosott  húst  éjjelre  a félig  kihűlt  sütőbe  teszszük. 

Készíteni;  hús-  és  egyébféléket,  a hozzájok  való  mellékletekkel 
csinosan  díszíteni. 

Leizzasztaní : húst,  lisztet,  főzeléket  forró  zsírban,  vajban 
pirítani. 

Lepikkelyezés  előtt  a halat  egy  pillanatra  forró  vízbe  kell  mártani. 

Megkötni ; (legirozni),  a mártásokat  tojássárga  vagy  viz  hozzá- 
keverésével sűrűbbé  tenni.  (Lásd  Ill-ik  szakasz). 

Megkelni  jelenti,  ha  a tésztához,  melyből  a keményítő  liszt 
egy  része  mint  czukor  kiválik,  élesztőt  adunk,  s ez  a kivált  czukrot 
szénsavvá  alakítja  át,  ezzel  a tésztát  meglazítja,  és  könnyebben 
emészthetővé  teszi. 

Panade : a tejbe  áztatott,  kifacsart  zsemlye,  mely  a tűzön  forró 
vajjal  megkavartatik,  aztán  tojássárgával  megköttetik.  (Lásd  Ill-ik 
fejezet : Bundázás). 


Általános  ismeretek. 

Tubára  főzését  a húsnak,  főzeléknek  elősegíti  kevés  szénsavas 
nátronnak,  vagy  eezetnek  hozzátétele,  és  ha  a fazék  azon  helyére, 
hol  a víz  legjobban  forr,  egy  darabka  üveget  teszünk. 


1. 

2. 

3. 

4. 

5. 

6. 

A 

tovább 

1. 

2. 

3. 

4. 

5. 

6. 

7. 

8. 

9. 

10. 
11. 
12. 

13. 

14. 

15. 


A különböző  pecsenyék  sülési  ideje  roston. 
Marha  alsó  borda  (300  gr.)  10  perez  csendes  tűznél 
Beefsteak  (200  gramm) 


gyors 


csendes 


1 óra  alatt. 

45  perez  alatt. 
50  i „ 

1 óra  50 


Ürüszelet  (126  gramm) 

Ürüvese 

Borjuszelet  (200  gramm) 

Sertésszelet  (200  gramm) 
szeletek  tojásba  és  zsemlemorzsába  burkolva  1 
sülnek  meg. 

Nyárson  sütésnél. 

Rostbeef  1 l/ 2 kilogramm 
Ürü-czomb  2x/2  „ 

Borjú-borda  1 1/2  kilogr. 

Sertés-borda  1 1/2  „ 

Pulyka  (fiatal)  2 kilogramm  1 „ 

Liba  4 kilogramm  1 „ 

Hízott  jércze  2 kilogr. 

Tyúk  iya  kilogr. 

Galamb 
Fáczán 

Fogoly  vagy  nagyobb  szalonka 
Apró  madarak 
Kacsa 
Nyulgerincz 
Házi-nyul 


-2  perczczel 


40 

45 

50 

30 

15 

35 

15 

6 

15 

30 

15 


MÁSODIK  SZAKASZ. 

Az  élelmi  szerekről  (étanyagokról,  étszerekről). 


Az  élelmi  szereknek  alapos  ismerete  a legelső,  a mi  a sza- 
kácsnénak  is  különösen  szükséges.  A természetnek  mindhárom 
országa  szolgáltat  a konyhához  anyagokat : a legnemesebbeket  az 
állatország ; a legtöbbet  és  leghasznosabbakat  a növényország ; 
az  ásvány  ország  szolgáltatja  a sóty  e nélkülözhetetlen  fűszert  és  a 
vizet,  a szilárd  természeti  anyagok  általános  segédszerét. 

Az  étanyagok  megszerzésénél  épen  úgy,  mint  felhasználásánál 
sok  körülmény  van,  (melyeket  minden  okos  szakácsnénak  saját 

különállásában  kell  felismerni  és  megitélni),  és  ezek  közt  különö- 
sen leginkább  tekintetbe  veendők  az  évszakok,  t.  i.  hogy  mikor  szer- 
zendők  be  az  étanyagok,  és  mikor  vannak  azok  erejök  teljében  és 
legjobb  izükben. 

ELSŐ  OSZTÁLY. 

Élelmiszerek  az  állatországból. 

Azon  ételek,  melyekhez  melegvérű  állatok  szolgáltatják  az 
anyagot,  (néhány  vizi  állat  kivételével)  rendesen  húsételeknek  ne- 
veztetnek, amazok  ellenben,  melyeknek  anyaga  hidegvérű  állatok- 
tól, hüllőktől,  héjanczoktól  valamint  néhány  melegvérű  állattól 
vétetnek,  böjti  étel  név  alatt  ismeretesek. 

Mi  itt  az  élelmi  szereket  szolgáltató  legfontosabb  állatokat 
természetes  rendjük  szerint  számoljuk  elő,  megjegyezvén  minden- 
kor a legszükségesebbet  azok  használatára  vonatkozólag. 

I.  REND. 

Négylábú  házi  állatok. 

A szarvasmarha. 

Az  ökör, 

a legjobb,  általánosan  használt,  minden  évszakban  élvezhető  húst, 
a tulajdonképeni  marhahúst  adja.  Világos-veres,  gyöngéd  szálakkal 
s az  izmok  között  kövérséggel.  Ha  azt  akarjuk,  hogy  egészen  por- 
hanyó legyen,  a húsnak,  miután  az  ökör  levágatott,  még  néhány 
napig  kell  állani.  A bika  s a bivaly  húsa,  mely  utóbbi  a szarvasmar- 
hának egy  külön  neme,  nem  jó  ízű,  s kellemetlen  szagu.  A tehenet 
is  vágják,  de  ennek  húsa  kevésbé  jó. 

Az  ökörnek,  lehúzott  bőrén  kivül,  minden  testrésze  élvezhető. 

A mészáros  két  hát  szint,  két  mellék-hátszint,  két  szegy  fejet, 
két  vesepecsenyét,  két  fartőt  és  két  felsárt  vág  ki ; a váll  és  a többi 
rész  apró  darabokra  vágatik. 

A fej  és  az  allábszár  nyomtatékul  szolgál. 

A nyelv  háromféleképen  adatik  el,  frissen,  füstölten  és  besózva. 

A felső  szájpadlást  többféle  ételre  lehet  használni. 

A paczal  becsináltnak  jó,  és  sokféleképen  lehet  elkésziteni. 

A:  léj>  és  máj  marhahússal  főzve  jóizü  levest  adnak,  s hasonló- 
képen többféle  módon  készíthetők  el. 


Az  élelmi  szerekről. 

A szív , tüdő  és  lábak , valamint  minden  bélnemü  az  úgyne- 
vezett paczal-főzőknél  már  főve  kaphatók. 

Még  az  ökör -fark  is  használtaik  nagy  asztaloknál,  külön- 
böző módon  elkészitve. 

A marhahús  jósága  a marha  jóságától,  a darab  választásától, 
a bizonyos  ideig  való  fekvéstől  és  porhanyóra  veréstől  függ.  A fartő 
és  vesepecsenye  minőségileg  a legjelesebbnek  tekintetik,  s különö- 
sen mint  nagy  asztali  darab  becses. 

A borjú 

mintegy  hat  hetes  korában  adja  a legjobb  húst,  kivált  ha  ezen  idő- 
nek nagyobb  részén  át  tejjel  táplálkozott,  s aztán  minden  kinzás 
nélkül  levágatott. 

Hűvös  helyen  nyárban  3,  télen  6 napig  is  eláll  (különösen 
bőrében).  A borjúhús  is  egész  éven  át  használtaik,  különösen  de- 
czembertől  júniusig.  A borjú  a következő  darabokra  vágatik  : 

Miután  megnyuzatott,  két  egyenlő  fél  részre,  s mindegyik  fél 
ismét  egy  elő-  és  hátsó  negyedre. 

Az  előnegyed  ismét  három  részre  vágatik,  nevezetesen  a szegy , 
lapoczka  és  hátszínre , a miből  az  úgynevezett  karbonádok  és  sze- 
letek készíttetnek. 

A hátsó  negyed  a vesepecsenyét  és  a czombotadja. 

Hogy  a borjúhús  jóságát  megítélhessük,  meg  kell  nézni,  ha 
fehér,  kis  bordájú  s a veséknél  kövérséggel  benőtt- e,  valamint  a 
háton  fedi-e  kövér,  hasonlóképen  fehér  bőr. 

A nyomtatékot,  nevezetesen:  a fejet,  lábszárakat,  beleket  és 
májat  csak  frissen  kell  venni,  mivel  nem  állanak  el  sokáig. 

A vesepecsenye  és  czomb  a legjobb  pecsenye-darabok. 

A juh-  és  ürű- 

hús  leginkább  júliustól  novemberig  élvezhető,  de  hegyes  vidékről 
az  egész  éven  át  lehet  kapni.  Legjobb  a 2 — 3 éves  ürü.  Az  állat 
ugyanazon  módon  daraboltatik  fel,  mint  a borjú,  a nyomtaték  ki- 
vételével. A jól  használható  hús  sötétveres  szinü,  igen  kövér  s 
csontja  kevés.  Ha  azt  akarjuk,  hogy  jó  porhanyó  legyen,  bőrét  le- 
húzzuk, s hűvös  helyre  mintegy  nyolcz  napig  felakasztjuk. 

A bárány- 
nak, vagyis  a fiatal  juhnak  húsa  legjobban  használható  5—6  hetes 
korában,  februáriustól  júliusig.  A jerke  többre  becsülendő. 

A húsnak  fehérnek,  a veséknél  kövérnek,  s a háton  fehér  kő- 
véres bőrrel  bevontnak  kell  lennie.  A bőrében  is  eláll  hűvös  helyen 
3 — 4 napig,  s egészen  friss  marad. 

A bárány  négy  részre  vágatik,  u.  m. : két  mellsőre  és  hátsóra , 
a két  mellső  darab  ismét  a szegyre , szegy  fejre  és  lapoczkára , a két 
hátsó  adja  a czombtövet  és  czombot.  Ha  a bárányhús  nagyobb  asz- 
talnál adatik  fel,  a két  hátsó  negyedet  együtt  hagyjuk,  s az  bárány- 
nyúl nevet  visel. 

Nagyobb  háztartásnál  mindenkor  jobb  egész  bárányt  venni. 

A sertés  (disznó). 

A házi  sertés. 

Ezen  állat  a konyhában  jeles  használatnak  örvend.  Zsírja  a 
legtöbb  ételnek  alkatrésze.  Különösen  a szalonna  bir  fontossággal.  Ez 
vagy  frissen  használtatik,  vagy  megfüstölve  eltétetik,  rendesen  azon- 
ban a többi  kövérséggel  együtt  zsírrá  olvasztják. 

A sertéshús  legjobb  októbertől  áprilisig. 

Leghasználhatóbb,  legegészségesebb  és  legizletesebb  az  úgy- 
nevezett süldő  húsa,  mely  legfeljebb  30 — 40  fontot  nyom.  A hizlalt 
sertés  csak  mint  szalonna  és  füstölthús  jön  alkalmazásba.  A sertés- 
nek mája,  tüdeje,  vére  és  belei  hurkák  és  kolbászok  készítésére 
használtatnak,  és  pedig  úgy  a süldőké,  mint  az  öregebb  sertéseké. 

A disznóhúsnak  nem  szabad  soká  állani,  mert  különben  megrom- 
lik, s vigyázni  kell,  nehogy  borsókás  legyen.  Ez  megismerhető,  ha  kü- 
lönösen a tüdőben  fehér  kendermagnagyságu  foltok  vannak.  Ezen 
borsókák  emberben  galandféreg  előállására  idéznek  hajlamot  elő. 

A süldőnek  első  negyede,  a mell  és  lapocz,  többnyire  tormás 
húsra  jó,  répával  és  káposztával  is  használtatik,  s felfüstölve  a főze- 
lékre rakatik,  vagy  gombóczhoz  és  sódarastésztákhoz  is  használják. 
Orra  rendesen  főve,  lábai  kocsonyának  készíttetnek  el.  A sonka 
megsüttetik,  páczoltatik,  vagy  megfüstöltetik,  valamint  a sertéshús 
legnagyobb  része  is  jó  füstölve. 

A malaez 

legjobb  3 — 6 hetes  korában,  s az  egész  éven  át  élvezhető.  Malaczot 
legkönnyebben  lehet  kapni  késő  ősztől  kezdve  egész  a tél  végéig, 
mert  ekkor  nehéz  azokat  felnevelni.  Nem  szabad  soká  tartani, 
hanem  mindjárt  a megszúrás  után  meg  kell  tisztítani  és  koppasztani,, 
s felakasztván,  nemsokára  felhasználni.  A malaczot  a következő  mó- 
don lehet  gyorsan  megtisztítani : mindjárt  a leszúrás  után,  ha  elvér- 

zett,  porrá  tört  bodnár-szurokkal  behintjük,  forró  vízzel  leforrázván, 
megkoppasztjuk.  Erre  belől  megsózatván  s előkészíttetvén,  közönsé- 
gesen megsüttetik.  Néha  megfőzve,  vagy  mint  becsináltat  kocso- 
nyával használják.  A magyar  konyhában  az  oly  ízletes  tokányt  és 
pörköltet  készítik  belőle. 

II.  REND. 


Négylábú  vadak. 

A vadhús  izletesebb  és  egészségesebb,  mint  a szelíd  állatoké, 
de  kevés  lévén  a zsírja  és  kocsonyája,  ritkán  alkalmas  le  vekre  és 
levesekre. 

Már  a házi  állatok  húsa  sem  minden  időben  élvezhető,  de  még 
nagyobb  mértékben  áll  ezen  eset  a vadaknál,  melyek  minden  faja 
legjobb  élvezhetőségének  megvan  a maga  határozott  ideje.  A szarvas, 
őz,  zerge  és  nyúl  rőtvad  nevezet  alatt  általánosan  használtatnak. 
Ritkább  a feketevad , vagyis  a vadkan. 

Itt  helyén  lesz  egy  megjegyzés  a vadhús  fekvésben  való  meg- 
éréséről.  Az  arányszerü  porhanyitó  fekvés,  mi  által  a hús  ize  fino- 
mabb lesz,  minden  vadnál  szükséges,  de  egész  a rothadtszaguságig 
való  eltevés  mellőzendő.  A mit  az  el  nem  kapatott  és  mesterkéletlen 
ember  rothadtnak  és  bűzösnek  nevez,  az  némely  elkényeztetett 
inyencznél  porhanyó  és  vadszagú. 

A szarvas. 

Ez  két  részre,  u.  m.  mellső  (nyak,  mell,  lapocz  és  hátszín)  és 
hátsó  részre,  (hátpecsenye  és  czimer)  osztatik.  A czimer  tulajdon- 
képen a czombnak  csak  felső  része,  (a  marhánál : fartő),  s a legjobb 
darab.  Szép  sültet  ád  a szűzpecsenye  is,  (a  marhánál  vesepecsenye.) 
A lapocz  rendesen  párolva  készíttetik. 

Az  őz. 

Ezen  a szarvashoz  annyira  hasonló  állatot,  és  pedig  az  őztehe- 
net október  16-ától  deczember  31-ikéig,  az  őzbakot  április  1-től 
január  14-ikéig  szabad  csak  lőni,  húsa  azonban  őszszel  legjobb.  A 
czomb  és  hátszín  jó  pecsenyét  adnak,  a nyak,  lapoczka  és  szegyből 
barna  becsinált  készíttetik. 

A nyúl. 

A mezei  nyúl 

jő  nálunk  elő  leggyakrabban.  A nyúl  a vadászati  törvény  szerint 
csak  az  augusztus  16-tól  januárius  31-ikéig  terjedő  időszakban  lő- 
hető. A cserjés  magaslatokon  élők,  a félig  kinőttek  a legjobbak.  Az 
öregebbeket  eczetbe  kell  páczolni  s megtűzdelni.  A fiatal  nyúlakat 
az  öregektől  egy  lencsenemü  dudorodás  által  lehet  felismerni,  mely  az 
előlábakon  mindjárt  az  Ízület  felett  van.  A nyúl  előrésze,  vagyis  az 
aprólék  rendesen  darabokra  vágatván,  barna,  híg  mártással  készíttetik 
el,  a derékból  s czombból  pedig  pecsenyét  készítenek. 

A vaddisznó 

feketés  színéről  fekete  vadnak  is  nevezve,  mint  nagy  disznó  (6  éven 
felül)  és  vadkan  (3  éven  felül)  szeptembertől  februáriusig  lövetik. 
A vaddisznónak  nincsen  szalonnája.  A mint  a többi  vadhús  az  állás 
által  izletesebb  lesz,  a vadkané  épen  ellenkezőleg  a fekvés  által  vé- 
szit ízletességéből. 

A medve 

húsa,  ha  fiatal,  kellemes,  különösen  az  északi  országokban  kedve- 
lik. Sonkája  az  öreg  medvének  is  használtatik,  de  ez  kemény  és 
szívós.  Előkelő  asztalokra  a medve-fej  és  talpak,  mint  nyalánk  fala- 
tok kerülnek  fel. 

III.  REND. 

Fehérhusu  szárnyasok  (Házi  szárnyasok.) 

A tyúkfaj. 

A hazai  szárnyasok  minden  évszakban  kaphatók,  csak  februá- 
rius,  márczius  és  áprilisban  ritkábban,  miután  ekkor  kotlának.  Már 
májusban  lehet  kapni  csirkét,  fiatal  libát,  s júniusban  pulykát  is. 

A csirke  egész  szeptemberig  kapható.  Októberben  már  jérczékké 
nőttek.  November  már  kinőtt  pulykákkal  kappanokkal  szolgál. 
A galamb  egész  éven  át,  és  mindig  egyenlő  jó  minőségben  található 
a piaczokon. 

A kakas  és  tyúk. 

A vén  kakasok  és  tyúkok  rendesen  csak  marhahússal  főzetnek, 
hogy  a levest  erőssé  tegyék,  a porhanyóra  főzött  hús  becsinálva, 

vagy  más  apróbb  ételekhez  használtatik.  A tarajok  más  ételek  díszí- 
tésére szolgálnak,  vagy  külön  is  készíttetnek  el. 

Fiatal,  kinőtt  kakasok  és  tyúkok,  melyeknek  húsa  még  gyenge, 
különféle  módon  készíttetnek  el,  s kiherélve  az  oly  ízletes  kappan- 
és  jércze-hust  adják. 

A kappan, 

ha  meg  van  fagyva,  soká  eláll.  Rendesen  sütik  vagy  párolják. 

A jércze, 

tulajdonképen  kinőtt  s még  a tojás  megkezdése  előtt  kiherélt  tyuk, 
mely  meghizlaltatik.  Sokan  a jérczét  többre  becsülik  a kappannál. 
Éppen  úgy  készíttetik  el,  mint  a kappan.  Nálunk  csak  a fiatal,  félig 
kinőtt  tyúkokat  nevezik  jérczének,  s ezek  különféleképen  készíttet- 
nek el. 

A csipkék 

részint  öt-hat  hetes,  részint  idősebb  korukban  használtatnak. 

A nagyobb  csirkéket  a ketreczben  kell  kissé  hizlalni,  hogy 
kövérséget  s kellemes  izt  nyerjenek.  Különféle  módon  használtatnak, 
nevezetesen  leginkább  főve,  sütve,  töltve  és  kirántva. 

Házi  g*alambok. 

A házi  galambok  különösen  mint  fiókák  félig  kinőve  használ- 
tatnak. Az  öregebbek  húsa  szívós  és  nehezen  főzhető  puhára.  Egész 
éven  át  használtatnak,  de  legjobbak  a zöld  borsó  idejében. 

A kövér  fiókák  többnyire  megsüttetnek,  töltetnek  vagy  kirán- 
tatnak,  s pástétom  is  készíttetik  belőlük. 

Pulyka. 

Ezen  nagy  állat  lefejeztetvén,  azzal  éppen  úgy  bánnak  el,  mint 
a kappannal.  A fiatalok  a legjobb  pecsenyét  adják.  Az  öregebbeket 
fekvésben  kell  porhanyósitani  s megtűzni. 

Vizi  szárnyasok. 

A lúd,  liba 

többnyire  pecsenyének  való,  feje,  szárnya  és  zúzája  (az  aprólék) 
becsináltnak  vagy  levesbe,  s nálunk  az  annyira  kedvelt  ludas  rizs- 
kásához mint  aprólék.  Legjobb  a kövér,  hizlalt,  fiatal  liba.  Az  öregeb- 

bek,  különösen  egy  éven  felül,  egészséges  ételt  adnak.  Pár  napig 
szárazon  megtisztítva  kell  államok,  s a finom  pelyhek  teljes  letisz- 
tításáig szurokporral  behintendők,  aztán  forró  vízzel  (mint  a malacz) 
koppasztandók. 

Az  ízletes  lúdmáj,  melynek  megnövelése  miatt  tömetnek  és 
hizlaltatnak  különösen  a ludak,  különféle  ételekhez,  a szebbek  töl- 
telékekhez és  pástétomokhoz  használtatnak. 

Sohasem  szabad  ennek  soká  állani,  mert  mindennap  vészit 
becséből,  s azért  mielébb  fel  kell  használni. 

A rueza,  káesa 

is  nyerhet  mesterséges  táplálás  által  nagy  májat,  s egészben  véve 
úgy  bánunk  el  vele,  mint  a libával,  csak  hogy  a fej  és  a végtagok 
nem  vágatnak  le,  hogy  azok  (mint  a ludaprólék)  különösen  hasz- 
náltassanak. 

Hogy  a kacsa  olajos  izét  elveszítse,  a levágás  előtt  2 — 3 héttel 
odahaza  tartván,  áztatott  kukoriczával  kell  tömni. 

Legjobb  3—4  hónapos  korában,  különösen  julius  és  augusz- 
tusban. 

IV.  REND. 

Vad  szárnyasok  {tollas  vadak). 

A fajd-tyúkot 

lőni  egyáltalában  nem  szabad,  a kakast  pedig  csak  márczius  hó 
1-sejétől  május  31-dikéig.  A fiataloknak  mellén  fehér  tollak  van- 
nak, s nyaka  egészen  szürke,  az  öregebbeknek  ! tollazata  egészen 
fekete,  aranyfényes  nyakkal  és  veres  szemekkel.  Az  öreg  fajd-ka- 
kast  nyolcz  napig  illatos  páczba  kell  tenni,  miután  előbb  már  ugyan- 
annyi ideig  hűvös  helyen  felakasztva  függött  a légben.  Fiatalon 
izletesb  pecsenyének,  de  hideg  pástétom  is  készíthető  belőle. 

A túzok 

épen  úgy  lövetik,  mint  a fáczán  s úgy  használtatik,  mint  a fájd. 

A fáczán 

vadon  él,  de  kertekben  is  tenyésztetik.  A szabadon  élők  a különös 
vadíz  miatt  a tenyésztetteknél  többre  becsültetnek,  valamint  a fiata- 
lok az  öregeknél.  A fiataloknak  kerek,  igen  puha,  gyengéd  lábaik 


Az  élelmi  szerekről. 


13 


vannak,  az  öregek  hegyes  sarkantyúval  bírnak  s kövérebbek  is. 
Ezen  fajból  a hím  általában  nagyobb  és  szép  barna,  aranyos  szinti 
tollazattal  bír.  A nő  tollazata  szürkés.  A vadászat  ideje  augusztus 
16-tól  januárius  31-ikig  tart.  November  végéig  egészen  kinőnek. 
Minden  fáczánt  a használat  ideje  előtt  több  napig  kell  fekvésben 
hagyni. 

A fogoly-madár 

augusztustól  decz.  31-ikéig  lövetik.  A fiatal  foglyok,  melyek  sokkal 
gyengédebbek,  kerek,  az  öregek  hegyes  evezőtollaikról  ismerhe- 
tők fel. 


A fürj 

igen  kövér,  és  augusztus  15-étől  kezdve  az  ősz  kezdetéig  élvezhető, 
amidőn  ismét  vándorolni  megy.  A fürj  kora  épen  mint  a fogolyé,  az 
evező  toliakról  ismerhető  fel. 

Párolva  és  sütve  igen  ízletes. 

A szalonka 

nálunk  tavaszszal  és  őszszel  kapható.  Oszszel  kövérebb  és  izlete- 
tesebb.  Legjobb  pecsenyének,  ámbár  sok  másféle  ételt  is  lehet  készí- 
teni belőle.  A belek  tartalmukkal  együtt  készíttetnek  el. 

A fenyves-madár,  fenyő-rigó, 

a többi  rigóktól  fekete  csőre  és  fekete  lábai  által  különbözik,  legin- 
kább fenyőbogyóval  táplálkozik,  hozzánk  csak  őszszel  jő,  s rende- 
sen sütve  vagy  pirítva  használják. 

A pacsirta. 

Ezen  fajból  különösen  a mezei  pacsirta  aratás  után  a legkövé- 
rebb és  legizletesebb,  s különösen  pecsenyének  jó.  Különben  a 
pacsirtára,  mint  éneklő  madárra  az  1883.  XXI.  törvény  9.  §-a  szerint 
egyáltalában  nem  szabad  vadászni. 

A különféle  kis  madarak 

többféle  módon  készíttetnek  el.  A nagyobbak  szalonnával  és  zsemle- 
szeletekkel nyárson  süttetnek  meg,  s a kisebbek  pároltatnak. 


14 


Első  rész  ; Előcsarnok. 


A vad-liba  és  kacsa 

csak  igen  fiatal  korában,  a mit  a fekete  lábakról  lehet  felismerni, 
alkalmas  pecsenyének,  ha  öreg  (lába  megsárgul),  még  akkor  is  meg- 
süthető, ha  előbb  néhány  napon  át  feküdt  s páczoltatott,  de  jobb 
savanyú  lében.  Azonban  vigyázni  kell,  hogy  a sok  fekvésben  meg 
ne  szagosodjanak. 

V.  REND. 

Halak  (mint  böjti  ételek). 

A halak  édesvizi  (folyók  és  tavakban  élők),  és  tengeri  halakra 
osztatnak  fel.  Általános  szabály  szerint  a halak  legjobbak  az  r-es 
hónapokban. 

Tavaszszal  a halak  soványak  és  kevésbé  Ízletesek,  annyival  is 
inkább,  miután  rendesen  ezen  időben  ikráznak.  A friss  és  rövid 
állás  után  főzött  halak  a legegészségesebbek,  jól  meg  kell  sózni,  és 
eczettel,  néha  gyenge  fűszerrel  kell  elkészitni. 

Folyóvízi  és  tavi  halak*) 

A halnemek  között,  melyek  hazai  folyóinkban  és  tavainkban 
előjönnek,  a ponty,  csuka  és  a fehér  hal,  valamint  a kis  halak  kö- 
zönséges, — az  egész  lazacz-,  pisztrángfaj  és  a viza,  angolna,  süllő, 
fogas,  kecsege  és  még  több  mások  a nemesebb  halak  közé  szá- 
míttatnak. Mindezek  kaphatók  halpiaczainkon.  Oszszel  és  télen  a 
legegészségesebbek  és  legizletesebbek,  az  ikrázás  idejében  azonban 
(junius— augusztus)  semmikép  sem  ajánlandók.  A csuka  és  ponty 
a legkedveltebbek. 

A fiatal  és  apróhalakat  élve  kell  a konyhába  hozni ; a nagyob- 
baknál az  nemcsak  szükségtelen,  hanem  némelyeknek,  mint  a 
nagyobb  csukák,  több  napig  kell  hideg  hőmérsékben  államok  (10°  R.), 
hogy  gyengédebb  és  finomabb  ízt  nyerjenek.  Csak  rothadásba  nem 
szabad  átmenniök.  A frisseséget  a kopoltyúk  élénk  vörös  színéről 
lehet  felismerni. 

Nagy  figyelmet  kíván  a halak  főzése.  Minden  a kellő  mérték- 
től függ. 

A halat  jól  meg  kell  főzni,  de  még  sem  épen  erősen,  nehogy  a 
hús  a sok  főzés  miatt  lehulljon.  Sohasem  szabad  sajátságos  izét 

*)  A folyóvízi  és  tavi  hazai  halakra  nézve  az  1888-ik  évben  alkotott  ha- 
lászati törvény  tilalma  időket  állapitván  meg,  ezekre  az  olvasó  figyelmét  felhívjuk. 

Zemplenyi  Sz.  Antónia. 

elvesztenie.  Hogy  ezt  elérjük,  a különböző  adalékokra,  a víznek 
sóval  való  vegyítésére,  a főzés  kisebb  és  nagyobb  fokára  kell  tekin- 
tettel lennünk.  A halat  vagy  magát  készítjük  el  mint  ételt,  vagy  jó 
levet  vonunk  ki  belőle.  A hal  tálaláskor  se  félig  nyers,  se  igen  puha 
vagy  szétfőzött  ne  legyen. 

Hogy  ezt  elérjük,  nem  szabad  előbb  a vízbe  tennünk,  mint 
midőn  az  a forrás  legnagyobb  fokát  elérte.  Ezen  hőség  által  a hal 
külső  része  hirtelen  összehuzódik  s a hús  sokkal  erőteljesebb  és 
izletesebb  lesz. 

A ponty, 

különösen  a közönséges,  általában  ismeretes,  s legjobb  az  1 — 2 
kilogrammos.  A tavi  pontyok  agyagos  ízt  kapnak,  s e miatt  haszná- 
lat előtt  néhány  napig  folyóvízben  kell  azokat  tartani.  Különböző 
módon  készíttetnek  el.  Többnyire  kalapácsai  főbe  üttetnek.  Az 
ikrák  és  a többi  belső  részekből  az  epe,  hólyag  és  belek  vigyá- 
zatos  eltávolítása  után  szabály  szerint  halleves  készíttetik. 

Ki  állott  pontyot  (vagy  általában  halat)  használ,  vesse  el  az 
krákat  és  beleket, 'mivel  többnyire  ártalmasak,  sőt  nem  ritkán  mér- 
ges hatásúak.  Ha  egészségeseknek  vélt  halak  beleit  akarjuk  hasz- 
nálni, úgy  legalább  is  egészen  frisseknek  látszassanak  azok. 

A csuka 

januárius  és  februáriusban  a legjobb  és  legizletesebb.  Mája,  melytől 
az  epehólyag  vigyázva  elválasztandó,  nyalánk  falatnak  tartatik. 
A többi  belső  részek  nem  használhatók.  A csukát  használat  előtt  jól 
le  kell  tisztítani,  és  felvágván,  kimosni. 

Sokat  vészit  izéből  hosszú  főzés  által,  s mint  a ponty,  többféle 
módon  készíttetik  el.  A tejes  hal  jobb,  mint  az  ikrás. 

A süllő 

izletesebb,  mint  a csuka,  s ennek  is  állani  kell  kevés  ideig;  a jég 
között  több  hétig  el  lehet  tartani.  Megtisztittatván,  bele  kivettetik ; 
és  megmosatván,  rendesen  egészben  vagy  szétdarabolva,  sóvizben 
megfőzetik  s vajas  mártásban  tálaltatik  fel.  Más  módon  is  lehet  el- 
készíteni, mint  a csukát.  Belét  nem  használják. 

A fog*as 

nálunk  csak  a Balaton  tavában  jő  elő,  a süllőhöz  egészen  hasonló 
s épen  úgy  bánunk  el  vele,  mint  a süllővel. 

A tok,  viza  és  harcsa 

s hasonló  nagy  halak  csak  mint  nagyot  mutató  asztali  darabok ; a 
viza  és  harcsa  csak  darabokra  vágva  használtatnak  és  többnyire 
sütve  és  főzve. 

Az  ángolna 

igen  kövér  és  a pikkelyeken  felül  nyákos  hártyával  bir.  Megölvén, 
bőrét  sóval  bedörzsöljük,  s az  uszonyok  megett  kereken  felvágjuk, 
hogy  visszafelé  lehúzzuk,  a mely  műtétnél  a fej  leszegezendő. 
Könnyebben  lemegy  a bőr,  ha  a halat  két  perezre  parázs-tüzre  tesz- 
szük,  többször  megforgatjuk,  és  akkor  a bőrét  asztalkendővel  le- 
dörzsöljük. Az  ángolna,  ha  csak  lehetséges,  élve  hozassék  a kony- 
hába. Többnyire  megsüttetik,  de  fűszeres  füvekkel  is  szokták  főzni. 

Az  eg*ész  lazaez-faj, 

a lazacz,  lazacz-pisztráng,  a közönséges  pisztráng  stb.  gyöngéd, 
erőteljes,  különösen  Ízletes  hússal  bir.  Mindezen  halak  többnyire 
kékre  főzetnek,  és  szárazon,  egyszerűen  diszitve  tálaltatnak  fel,  hi- 
deg mártással,  többnyire  olajjal  s eczettel  leöntve. 

Kékre  főzve  is  küldetnek  el  (tulajdonképen  csak  leforrázva),  s 
ezen  esetben  a használat  előtt  egészen  át  kell  azokat  főzni. 

Különösen  étvágygerjesztő  a lazacz-pisztráng  húsának  ró- 
zsás szine. 

A kis  pisztrángok  zsírban  is  kirántatnak.  Előítélet  az,  hogy  a 
pisztrángokat  egészen  frissen,  a megölés  után  mindjárt  meg  kell 
főzni,  ellenkezőleg  húsuk  kemény  és  száraz  marad,  felreped  és 
semmit  sem  mutat,  mig  ha  pár  napig  porhanyosódnak,  Ugyanúgy 
elkészíttetvén,  igen  gyengéd  és  finom  izü  húst  nyernek. 

Az  apró  halak  (ezigAny-halak) 

vagy  egészen  megfőzetnek  és  süttetnek,  vagy  más  módon  készít- 
tetnek el. 

VI.  REND. 

Különböző  (mint  böjti  ételek ),  a halak  közé  sorozott  állatok . 

A vidra 

gyakran  előjő  nálunk.  Bőre,  mint  a bárányé  vagy  nyúlé,  lehuzatik, 
vízben  kiszivatván,  besózatik,  mire  nagy  darabokra  vágjuk,  böjti 
lében  főzzük,  s különféle  módon  készítjük  el.  A hátsó  ezombok 

páczolva  vagy  beeczetelve  süttetnek  meg.  Húsa  inkább  szívós,  hal- 
ízű és  szagú,  nehezen  emészthető. 

A vizi-tyúkok  és  bukdáes-kacsák, 

melyek  nagyobb  részben  a vízben  és  vízi  állatokkal  élnek,  rendesen 
a halpiaczon  áruitatnak,  mint  a vad-kacsák  megpároltalak  vagy 
süttetnek,  csak  azon  különbséggel,  — miután  böjti  étkekül  szolgál- 
nak — , hogy  húsadalék  nem  tétetik  hozzájuk.  A fekete  vízi  tyúknak 
kicsiny,  olajos,  nehezen  emészthető  húsa  van,  csak  a barna  vízi- 
tyúk és  bukdács-kacsa  húsa  ízletes. 

A tekenős-béka 

egész  éven  át  kapható,  de  deczembertől  februáriusig  ritkábban. 
A közönséges  mocsárteknőcz  a leggyakoribb  és  legjobb. 

Az  elkészítésnél  feje  és  lába  levágatnak,  a meddig  a teknő 
alól  kiérnek. 

Ha  elvérzett,  és  a külső,  fekete-tarkás  pikkelyek  levétet- 
tek, sós  vízben  megfőzetik,  míg  húsa  egészen  puha  lesz.  Ekkor  a 
két  teknő  szétszakíttatván,  a hús  kivétetik ; a lábról  és  többi  részek- 
ről a fekete  bőrt  lehúzzuk  és  a májat,  miután  az  epehólyag  és  a 
belek  óvatosan  eltávolíttattak,  a sárga  tojásokkal  együtt,  melyeket 
néha  a teknőcznél  találunk,  további  használatra  elteszszük. 

A teknőcz  maga  négy  részre  vágatik,  és  egészben  is,  a teke- 
nővel együtt,  miután  a finom  fekete  bőrtől  megtisztíttatik,  böjti  le- 
vesben megfőzetik. 

Az  osztrigát, 

ha  csak  lehetséges,  frissében  kell  élvezni.  Felnyittatván,  a felső  fedél 
eltávolítása  után  a széle  letöröltetik,  s vagy  czitrommal  nyersen  tá- 
laljuk fel,  vagy  különböző  módon  készítjük  el. 

A nagy  folyóvízi  kagylót, 

sőt  a kis  pataki  kagylót  is  lehet  szardellával,  borssal  és  olajjal  meg- 
sütni és  pirítani,  s azok  mint  az  osztrigák,  czitromlével  élvezhetők,  s 
ezeknek,  így  jól  elkészítve,  nem  igen  állanak  íz  dolgában  utána. 

A békák 

nyáron  vagy  őszszel  fogatnak,  télen  pediga  pinczékben  élve  tarthatók. 
A nagyobbak  többre  becsültetnek.  Igen  frisseknek  és  tiszta  fehérek- 
nek kell  lenniök.  Lenyúzatván,  kevés  ideig  állanak  el.  Rendesen 

csak  a czombok,  a gerincznek  egy  részével  főzetnek  meg,  mint 
vagdalék,  vagy  süttetnek  meg,  mint  karbonád,  a mellső  részek  pe- 
dig böjti  levesekhez  és  mártásokhoz  használtatnak. 

A csigák 

csak  késő  ősztől  fogva,  a midőn  bezáródnak,  jók  és  élvezhetők,  ta- 
vaszig, a midőn  ismét  kinyiinak.  Legjobb  azokat  gabonában  tartani, 
és  forrón  megfőzve,  eczetes  tormával  vagy  más  módon  elkészíteni. 

A rákok, 

különösen  a folyó-  és  patak-rákok  igen  kellemes  ételt  adnak.  Május- 
tól szeptemberig  a legízletesebbek,  különösen  junius  és  júliusban, 
általában  az  r nélküli  hónapokban. 

Legízletesebbek,  s gyomorkövük  is  a legnagyobb,  ha  az  új 
héj,  mint  bőr,  már  képződött,  s a régit  még  nem  vetették  el.  Ezt 
arról  ismerhetni  meg,  hogy  főzetvén,  fekete  marad.  Ezek  mindig 
külön,  nyalánk  falatokként  találtatnak  fel.  Miután  ezen  állapotban 
a porhanyó  héj  minden  részekről  könnyen  leválik,  azt  korábban  is 
el  lehet  óvatosan  távolítani. 

Legjobb  a tojó,  ha  tojás  van  benne,  farka  szélesebb,  mint  a 
hímé.  A pataki  rákok  különösen  ízletesek,  habár  nem  mutatnak 
annyit,  mint  a nagy,  folyóvízi  rákok.  Többféle  módon  készíttetnek 
és  használtatnak. 

A kisebbeket,  miután  farkuk  elvétetett,  ollóik  és  a gyomor 
eltávolíttatott,  valamint  a nagyobbak  mellét  és  lábait  rákvaj -készi- 
tésre  használják. 

A tengeri  rákok  és  tengeri  pókok 

rendesen  leforrázva  jönnek  hozzánk;  de  ha  nyersen  és  feketén  kap- 
juk, akkor  sós  vízben,  vöröshagymával,  fűszerrel  s eczettel  kell  jól 
elfőzni,  s hidegen  és  egészben  feltálalni.  Csaknem  mindig  hidegen, 
eczettel  és  olajjal  élveztetnek. 

VII.  REND. 

Állati  termékek. 

A tej. 

A házi  állatok  teje,  különösen  a tehéné,  az  egész  éven  át  a 
legkülönbözőbb  módon  használtatik  a konyhában.  Május  és  június- 
ban a legjobb. 

Hogy  a megalvástól  megóvjuk,  tiszta  edénybe  és  savaktól  távol, 
hűvös  helyen  kell  tartani;  legjobb  minél  hamarabb  felforralni,  de 
vigyázni  keli,  nehogy  megkozmásodjék.  Nyáron  hamar  megalszik. 
A tej  három  alkatrészre  válik  szét : 

Tejfel  (melyből  vaj  készíttetik),  túró  (sajt)  és  savó  (sajtvíz). 

A savó 

egészséges  ital,  s különösen  mellbetegnek  ajánltatik.  Tejczukrot 
tartalmaz. 


A tejfel, 

mely,  ha  a tej  nyugodtan  áll,  a felszínre  száll. 

Ha  a tej  megsavanyodása  és  megalvása  előtt  le  nem  szedetik, 
megsavanyodik,  s ekkor  savanyú  tejfel  a neve,  miből  többnyire  vaj 
készül. 

A vaj 

tavaszszal  legjobb,  a midőn  már  a tehenek  zöld  fűvet  kapnak  s a 
májusi  vaj  híres,  mig  a télen  készített  kevesebb  becscsel  bir.  Hosz- 
szabb  eltartásra  meg  kell  sózni.  Nálunk  ez  nem  igen  van  használatban. 

A vajból  olvasztás  által  nyerjük  az  úgynevezett 

Olvasztott  vajat. 

A legtisztábbat  és  legtartósabbat  kapjuk,  ha  a vajat  nem  forral- 
juk, hanem  meleg  helyen,  vagy  vízfürdőben  hagyjuk  jól  szétfolyni, 
s a tisztátalan  rész  leülepedvén,  a tiszta  zsiradékot  leöntjük  s eltesz- 
szük,  az  üledéket  pedig  mindjárt  felhasználjuk. 

A túró 

a tejnek  összemenéskor  összehúzódó  szilárd  alkatrésze,  kevés  tejfel- 
lel sajttá  készíttetik,  vagy  különböző  ételekhez  használtatik. 

Tojások. 

A konyhában  csaknem  kizárólagosan  tyúktojások  használtat- 
nak. A tojás,  valamint  böjti  napokon  igen  szükséges,  sőt  számtalan 
étel  készítéséhez  nélkülözhetlen,  épen  oly  általánosan  önálló  étkül 
is  szolgál ; csakhogy  a választásnál  tekintettel  kell  lenni  a friss 
tojásokra,  miután,  különösen  a meleg  évszakban,  nem  állanak  el 
sokáig.  Legegészségesebbek  a híg  tojások.  A keményre  főzöttek  vagy 
kirántottak  nehezen  emészthetők.  Azért  nem  jó  oly  ételekbe  sok 
tojást  adni,  melyek  készítésére  nagy  hőség  szükséges. 

MÁSODIK  OSZTÁLY. 

Etelek  a növényországból. 

I.  REND. 

Lisztes  gyümölcsök. 

Lisztgabnák. 

A rozs , kukoricza  és  búza  csak  mint  liszt  és  dara  jönnek  alkal- 
mazásba a konyhában.  Különös  tekintetet  érdemel  a búzaliszt , mely- 
nek, finomsága  szerint,  különböző  nevei  vannak  (rendesen  számok- 
kal neveztetnek,  00,  0,  1,  2,  3,  4 stb.).  A közönséges  barna  liszt  nem 
igen  használtatik  a konyhában,  hanem  a kenyérnek  való  liszttel  ke- 
vertetik.  A lisztet,  mielőtt  a ládába  tennők,  jól  ki  kell  szárítani  a lé- 
gen, s a ládában  is  többször  elkavarni. 

Szemes  gyümölcsök. 

A legkitűnőbb  a rizs,  az  árpadara,  zabdara  s köleskása. 

A rizs  közt  legfinomabb  a karolinai ; a finom  szemű  árpadara 
nemesebb,  mint  a durva  szemű.  A sötétsárga  köleskása  jobb  a vilá- 
gossárgánál, mely  közönségesebb  is. 

Hüvelyes  gyümölcsök. 

A legjelesebbek : a paszuly  (bab),  borsó  és  lencse. 

A paszuly  és  borsó  zölden  (éretlenül,  hüvelyeikkel  együtt)  és 
éretten  is  használtatnak. 

A hüvelyes  gyümölcsök  gondosan  szemelendők  és  megmo- 
sandók,  lágy  vízben  megfőzendők,  s ezután  nem  szabad  sokáig  lé- 
gen maradniok,  mert  különben  igen  kiszáradván,  megkeményednek. 

A gyenge  paszuly  és  borsó  kifejtve  is  igen  kedveltek. 

A lencsét  szárazon  használják,  és  pedig  igen  ízletes  párolt 
fogolymadarakkal. 

Gumós  növények. 

Ezek  közül  az  általánosan  ismert  btirgonyát  nevezzük  meg, 
mely  számtalan  alakban  nyer  a konyhában  hasznos  alkalmazást. 

II.  REND. 

Zöld  főzelékek. 

A zöld  főzelékhez  számítunk  minden  mezei  és  kerti  növé- 
nyeket, melyek  zölden  ételekhez  használtatnak,  a fán  termő  gyümöl- 
csök kivételével. 

Minden  zöldséget  jól  meg  kell  tisztítani  és  kimosni,  különösen 
a levelek  vizsgálandók  meg,  hogy  nincs-e  köztük  csiga  vagy  valami 
hernyó  elrejtve. 

Különben  minden  zöldségfaj  különös  bánásmódot  kíván,  hogy 
jó  izét  mindinkább  fokozzuk. 

Habár  némely  zöldséget  és  gyökeret  nem  lehet  is  főzeléknek 
használni,  mégis,  mint  pótlék,  emelik  a jó  ízt,  valamint  más  ételek, 
becsináltak  díszítésére  igen  hasznosan  alkalmazhatók. 

Kelkáposzta. 

A fehér  kelkáposzta  (fej káposzta),  igen  szép  fejeket  képez. 
Mind  frissen  (édes  káposzta),  mind  savanyítva  a legkedvesebb  zöld- 
ség, és  salátának  is  használják. 

A közönséges  kelkáposzta  is  igy  használtatik,  csakhogy  nem 
savanyittatik  be. 

A kék  kelkáposztát  leginkább  gesztenyével  készítik  el. 

A sarju-káposzta  csak  finomabb  ételekhez  használtatik. 

A kalarábénak  mind  gyenge  levelei,  mind  gyökere  jönnek  al- 
kalmazásba. Rendesen  inkább  a gumót  használják,  de  ha  a leveleket 
hozzá  veszik  is,  mindenik  részt  külön  meg  kell  főzni,  s a levelek 
levét  kiönteni.  Legjobbak  fiatalon,  középszerű  almanagyságban. 

A kartifiolák,  különösen  a nagy  fehér  rózsák,  igen  sokat  mu- 
tatnak, s mint  mellékétel,  szép  tálat  képez,  és  más  ételekre  felrakva 
is  igen  kedvelt. 

Az  articsóka  kifejletlen,  sajátságos  nemű  bogáncsvirág.  Az  arti- 
csóka külső  levelei,  felül  hüvelykszélességnyire  lenyiratnak,  úgy 
hogy  a levelek  hegye  egészen  elesik,  szára  tekergetés  által  kiszakit- 
tatik,  hogy  azzal  együtt  az  abban  levő  erős  rostok  is  kiszakitas- 
sanak,  a mi,  ha  a szárakat  levágnók,  nem  fogna  történni. 

A belét  ekkor  vagy  nyersen,  vagy  felforrázva  lehámozzuk  s az 
egészet  különféle  finom  ételekhez  használjuk. 

A paraj  is  ide  számítható,  miután  ez  nemcsak  a paraj  levelek- 
ből, hanem  több  más  leveles  gyenge  növényekből  is,  a kelhez  ha- 
sonlóan készíttetik,  csakhogy  igen  apróra  vágatik. 

Növénysarjak. 

Ezek  közül  leginkább  a spárga  és  a kelbimbó  használtatnak  a 
konyhában  ; a sarjukáposztát  is  ide  lehet  sorozni. 

A spárga  különböző  nemű.  Mindenek  közt  legjelesebb  a sárga 
és  világos  zöld,  vastag  törzszsel,  és  a hollandi.  A fehér  gráczi  spárga 
többnyire  csak  télen  használtatik.  A kis,  vékony,  zöld  spárgának 
törzse  csak  addig  élvezhető,  a meddig  azt  könnyen  le  lehet  törni. 
Csak  vagdalékokhoz,  becsináltakhoz  és  más  különféle  ételek  koszo- 
rúzásához szokták  használni.  E mellett  hús  és  böjti  étkek  díszíté- 
sére is  szolgál,  s igen  kedvelt. 

Saláta. 

Ezen  nevezet  alatt  értjük  mindazon  növényeket,  melyek  nyer- 
sen, eczettel  és  olajjal  leöntetnek. 

Különös  salátanemek  az  endivia  vagy  köles-saláta,  a katáng- 
saláta  és  a fejes  saláta. 

Tavaszszal  a raponcz-saláta,  mint  első  zöldség  kerül  az  asz- 
talra ; a fiatal  oroszlánfej  füvet  is  lehet  salátának  használni.  A saláta 
nemcsak  nyersen  és  savanyún,  hanem  leforrázva,  mint  szalonnás 
saláta,  megfőzve  mint  főzelék  is  élveztetik ; a benne  gyakran  elrejtve 
levő  férgek  és  csigák  miatt  pontosan  és  gondosan  meg  kell  vizs- 
gálni és  mosni. 

Gyökér-növények. 

A lisztes  növények  közt  említett  burgonya  után  leginkább 
használtatnak : 

A fehérrépa,  mint  a káposzta,  édesen  és  savanyún. 

A sárgarépa , különösen  a kissé  vöröses,  kellemesen  édes,  s 
ízletes  korai  murokrépa,  valamint  a kis  aranysárga  hollandi  répa  is, 
mint  kellemes  főzelék  és  adalék  a levesbe  ; a veresrépa , czékla  eczet- 
tel elkészítve  hidegen  ; a zeller  a konyhában  nélkülözhetetlen,  s az 
egészségre  igen  hasznos  növény  mint  levesbe  való,  és  különfélekép 
elkészítve,  különösen  mint  saláta.  A retek,  kivált  a hónapos,  hús 
mellé  sóval  és  vajjal,  vagy  mint  saláta,  igen  kedvelt. 

Húsos,  leves  kerti  gyümölcsök 

Az  uborka  ezek  között  a legáltalánosabban  használt.  A kisebb, 
középszerű  faj  eczettel  vagy  sóval  és  vízzel  becsináltatván,  télire 
eltétetik.  Az  igen  nagyokat  salátának,  főzve  mártásokhoz  és  külön- 
féle ételek  koszorúzásához  használják. 


Az  élelmi  szerekről. 

A dinnyék  nyersen,  többnyire  czukorral  vagy  paprikával  és 
borral  is,  a földi  eper  borral,  czukorral  és  fahéjjal,  tejfellel  és  rum- 
mal élveztetnek. 

A még  éretlen  disznótok,  mint  főzelék  (tökkáposzta)  savanyún. 

A paradicsom- alma  Ízletes  mártást  ad,  és  sok  leveshez  és 
főzelékhez  adalékul  használtatik. 

III.  REND. 

Gombák. 

Igen  sok  gomba  ehető,  de  miután  ezekkel  a nem  ehetők  és 
mérgesek  gyakran  nagy  hasonlatossággal  bírnak,  a járatlanok  köny- 
nyen  veszélyesen  tévedhetnek,  legjobb  a konyhában  a legjobbak  s 
legismertebbek  mellett  megmaradni. 

Gumósgombák. 

A szarvas-gomba 

az  egyedül  ehető  gumós  gomba,  a föld  alatt  egészen  gyökér  nélkül 
nő,  csaknem  egészen  kerek,  borsóiul  burgonyanagyságig.  Külső- 
legesen ezen  gomba  kupaalakú  csúcsokkal  van  megrakva,  és  fehér, 
szürke,  barna  vagy  fekete  héja  van,  állománya  eres,  húsos,  tarka, 
mintegy  márványozott.  — Teljesen  kifejlődve  kívülről  csakhamar 
rothad.  Tökéletlen  érésben  szilárd,  erős  szaga  van,  s nyalánk  fala- 
tul szolgál.  Kertészektől  is  tenyésztetik.  — A fekete  héjasok  (oláh) 
többre  becsültetnek  a más  szinüeknél  (magyar),  — Legfinomabb 
ízzel  bírnak  a vékonyhaju,  zsemleszínű  turiniak.  A szarvas-gomba 
készítése  igen  különféle.  Salátának  is  használtatnak. 

Leveles  gombák. 

A csiperke-gomba  (Champion) 

a legkedveltebb  s legjobb,  s egész  nyáron  át  késő  őszig  található  a 
szántóföldeken,  legelőkön  s kertekben,  és  saját  ágyakban,  sőt  pin- 
czékben  is  tenyésztetik.  Mint  fehér  vagy  barna,  olaszdió  nagyságú 
fej  bújik  ki  a földből  szárával  együtt.  A mint  száráról  a fehér  bőrt 
lehámozzuk,  a sötétbarna  levelek  mutatkoznak,  ez  által  különbözik 
a fiatal  porgombától,  mely  csak  mint  fehér  golyó  nő  a legelőkön. 
A csiperke  ezen  golyó  alakjában  a legizletesebb,  ámbár  akkor  is 
használható,  ha  kalapja  már  kiterpeszkedett.  Levesbe,  mártásokba, 
vagdalékokba  és  becsináltakba  s más  ételekbe  használtatik. 


24 


Első  rész  : Előcsarnok. 


Az  erdei  galócza 

az  erdőkben  igen  sok  fajban  jő  elő,  mint  veres,  kék , zöld  galócza , 
császár-  és  szürke  galócza . A veres  galócza  a csaknem  karmin  veres 
és  törzsén  veres  gyűrűvel  ellátott  mérges,  hánytató  galóczától  és  a 
felséges  vörössárgás  császár  galócza  a kalapján  fehér  foltos,  mérges 
légy  ölő  galóczától  jól  megkülönböztetendő.  Az  erdei  galócza  igen 
ízletes,  s épen  úgy  használható,  mint  a csiperke-gomba.  — A csi- 
perke-gomba után  a 

Kucsma-gomba 

a legizletesebb  és  legkedveltebb.  Igen  gyöngéd,  a kalapnak  felső 
részén  hálóidomú  sejtekkel.  Sok  alfajai  vannak.  Színe  először  ren- 
desen sárgás-veres,  s aztán  barna.  Április  és  májusban  jön  elő  az 
erdőben,  hamar  elhervad ; madzagra  fűzve  meg  szokták  szárítani, 
így  is  áruitatnak.  Különböző  módon  használják,  mint  a csiperke- 
gombát, különösen  becsináltakhoz,  vagdalékokhoz  és  ételek  koszo- 
rúzásához stb. 


Az  úri  gomba  (gombácska) 

legáltalánosabban  használtatik.  Sokan  nem  mernek  más  gombát 
enni.  Az  úri  gomba  leveses  és  húsos  bőrének  felső  részén  sötét- 
barna, lentebb  fehér  vagy  halaványzöld,  ha  idős,  sárgászöld,  törzsén 
sima,  fehér,  gyakran  részben  vöröses  is.  Az  élvezhetetlen  tehén- 
gomba a durva,  szürkén  pettyezett  torzsájáról,  és  a gyanús  ló- 
gomba a kék  színről  ismerhető  fel,  mely  minden  ujjal  való  megnyo- 
másnál előáll. 

Tojásétkekhez  és  levesekhez,  böjti  napokon  mártásokhoz,  töl- 
telékekhez, és  mint  a csiperke-gomba,  becsináltakhoz  s más  külön- 
féle ételekhez  használható,  valamint  tejfellel  és  fehérmártásban  is 
tálalható.  Ez,  valamint  sok  más  gombafaj,  szárítva  is  jön  elő  a keres- 
kedésekben. 

Minden  gombánál,  a szarvas-gomba,  csiperke-  és  kucsma- 
gomba kivételével,  szükséges  a megtisztítás  és  feldarabolás  után  a 
leforrázás,  hogy  ez  által  minden,  netalán  ártalmas  anyagot  és  mel- 
lékízt kivonjunk  belőle. 

A só-  és  borsnak  egy  gombából  sem  szabad  hiányzania. 


Az  élelmi  szerekről. 

IV.  REND. 

Gyümölcs. 

Természetre  nézve  a gyümölcsöt  a következő  három  osztályba 
lehet  sorozni : 

a)  Bogyók,  hová  a ribiszke,  pöszméte,  áfonya,  és  az  áfonya- 
nemnek más  különböző  fajai,  a hamvas  szeder,  szőlő , gránátalma , 
földieper  és  füge  tartoznak. 

b)  Keménymagú  gyümölcsök , mint  baraczk , cseresznye,  szilva , 
kajszinharaczk , meggy  stb. 

c)  Húsos  gyümölcsök , mint  alma,  körte , birs,  czitrom,  na- 
rancs stb. 

Az  időre  való  tekintetben,  melyben  e gyümölcsök  szedetnek, 
felosztatnak  nyári  és  őszi  gyümölcsökre.  A nyári  gyümölcs  már  a 
fán  megérik  s magától  leesik.  Kevésbé  tartós  s nemsokára  túlérett 
és  rósz  lesz,  azért  vagy  frissen,  vagy  főzve  gyorsan  meg  kell  enni. 
A fölösleget  vagy  becsinálják,  vagy  télire  megaszalják.  — A téli  gyü- 
mölcs épen  ellenkező  tulajdonokkal  bir.  Ez  a fán  ritkán  érik  meg, 
magától  le  sem  hull  s csak  hosszú  állás  után  érik  meg.  Sokáig  eláll 
és  nem  romlik  meg.  Ezen  gyümölcsöket  csak  novemberben  szokták 
leszedni  a fáról. 

Mi  a gyümölcsöket  frissekre  és  aszaltakra  osztjuk  fel. 

Első  füij.  Friss  gy  ümölcsök . 

Már  a rómaiaknál  a friss  gyümölcs  fejezte  be  az  ebédet.  Ná- 
lunk is  friss  gyümölcs  kerül  rendesen  utoljára  az  asztalra.  Minden 
gyümölcsnek  megvan  érési  ideje,  a midőn  legjobb.  Nálunk  egész 
éven  át  lehet  friss  gyümölcsöt  kapni.  Júniusban  a cseresznyével 
kezdődik,  s a késő  őszi  gyümölcs  még  ezen  időn  túl  is  tart.  Minden 
évszakban  az  akkor  termett  s jól  megért  gyümölcsöt  szokták  az  asz- 
talra adni. 

A legizletesebb  és  leglevesebb  gyümölcsöt  hazánkban,  Stá- 
jerországban, aztán  Tirol  és  Ausztriában  termesztik.  A csehországi 
nem  annyira  kedvelt.  Különösen  hires  gyümölcstenyésztéséről  ha- 
zánkban Kecskemét  és  Nagykőrös. 

Az  almának 

több  jeles  asztali  fajai  vannak.  Legkedveltebb  a királynő-alma,  a 
bőrhéjú  alma,  a búzás,  pogácsa-,  sóvári,  borízű,  szercsika-alma,  kor- 
mos alma,  püspök-alma  (calville)  stb. 

A körték, 

különösen  a pergamen-,  vaj-,  izembart-,  hollandi,  muskotály-  és  csá- 
szárkörte, valamint  más  nemes  fajok,  és  a 

Csontáros  gyümölcsök, 

mint  a baraczk,  szilva,  cseresznye  és  meggy,  különösen  alkalmasak 
nyáron  és  őszszel  az  asztalok  díszítésére. 

A szőllőnek 

őszszel  nem  szabad  az  asztalról  hiányzania.  A naspolya,  bogyófélék, 
a narancs,  a dió  és  mások  is  ide  tartoznak. 

Második  faj.  Aszalt  és  száraz  gyümölcs. 

A diók,  gesztenyék  és  mandulák 

őszszel  csaknem  mind  egyszerre  érnek  és  száraz,  árnyékos,  szellős 
helyen  kiszárittatnak  s aztán  eltétetnek. 

A diók  soká  elállanak,  de  végre  megavasodnak.  ízletes  olajt 
adnak  s különféle  módon  készíttetnek  el.  Ha  a száritottakat  frissen 
akarjuk  feladni  az  ebéd  végén,  úgy  a beleket  18  órával  előbb  kövér 
tejbe  teszszük,  miután  előbb  kevés  édes  mandula-olaj  öntetett  arra 
(egy  fél  literhez  1 gyüszünyi),  aztán  a használat  előtt  tizenkét  órával 
lágymelegre  melegítjük,  meghámozzuk,  s még  néhány  órára  sós 
vizbe  teszszük.  Semmiben  sem  állanak  utána  a frisseknek. 

A gesztenyék  jól  megszáritva,  száraz  pinczékben  hordókba  rakva 
egész  februáriusig  elállnak ; ha  továbbra  akarjuk  megtartani,  úgy 
meghámozván,  megszáritjuk. 

A konyhában  különféle  módon  alkalmaztatnak,  legjobbak  sülve 
és  kék  kelkáposztával.  Egyszerűen  főzve  is  szokták  enni. 

A mandulák  a kereskedésben  jönnek  elő.  Van  keserű  és  édes 
mandula.  A konyhában  csak  az  édes  használtatik.  A keserű,  külö- 
nösen ha  héjában  van,  mérges  alkatrészeket  tartalmaz  (kéksavat),  s 
csak  nagy  elővigyázattal  használható.  Használatkor,  a mely  igen 
különféle,  a mandulát  leforrázzuk,  hogy  könnyen  meg  lehessen 
hámozni. 

A kávé-  és  kakao-babot 

is  itt  említhetjük  meg.  Általános  kereskedési  czikkek.  Az  utóbbi 
különösen  mint  csokoládé  használtatik  a konyhában ; az  első  pedig 
megpergelve  adja  az  annyira  ismert  kávét. 


Az  élelmi  szerekről. 

Újabb  időben  a kávé-kereskedők  rossz  fajta  kávéikat  zöldre  fes- 
tik, mi  az  egészségnek  ártalmas.  Az  okos  szakácsné  tehát  a hala- 
vány  kávét  többre  becsülendi  a szép  zöld  szintinél.  Nem  szabad 
annyira  megpergelni,  hogy  egész  fekete  legyen,  legjobb,  ha  világos 
és  sötétbarnába  játszik. 


A szilva  és  körte 

a legkedveltebb  aszalt  gyümölcsök,  utánok  a cseresznye.  Kevésbé 
szeretik  az  aszalt  almát,  baraczkot  és  más  gyümölcsfajokat.  A leves 
édes  körték  szárazon,  a szilvák  többnyire  főzve,  mint  édes  sa- 
láta kerülnek  az  asztalra,  vagy  mint  pép  ; a cseresznye  csak  mint 
édes  saláta. 

A szőlő 

mint  mazsola , apró  szőlő  és  malagaszőlő  jönnek  elő  a kereske- 
désben más  aszalt  déli  gyümölcsökkel,  s minden  szakácsné  előtt 
eléggé  ismeretesek. 

V.  REND. 

Fűszerek. 

Első  faj . Belföldi  herti  fűszer  eh. 

A kerti  fűszerek,  hova  a főzelékeknél  már  részben  emlitett  sár- 
garépa és  zeller  is  számíttatnak,  mindnyájan  illő,  éles  vagy  égvé- 
nyes  illatos  alkatrészeket  tartalmaznak.  Sok  étel  megfűszerezésére 
alkalmaztatnak,  különösen  a leveseknél  és  mártásoknál.  A legkitű- 
nőbbek a következők : 

A torma,  mely  főzelékként  is  adathatik,  mindennemű  veres 
hagymák,  póris-hagyma,  mogyoró-hagyma,  fok- hagyma,  metélő- 
hagyma, paprika,  majoránna,  ánizs,  köménymag,  montika  (czicz- 
kóró)  stb. 

A fok-hagyma,  metélő  hagyma  és  mogyoró-hagyma,  többnyire 
mártásokhoz  használtatnak,  valamint  különféle  húsok,  halak  és  más 
zöldség  készítésénél. 

A zöld  póris-hagyma  csak  leveseknél  van  használatban  mint 
zöld  hagyma. 

A montika  és  pimpernelle  finom  fűszer- mártásokhoz,  saláta- 
koszorúzásokhoz és  hideg  ételekhez.  Eczettel  is  szokták  csinálni. 

A bazsilikom,  ánizs,  koriándrom,  majoránna,  babérlevél,  török- 
bors vagy  paprika,  zamatos  füvek  szántva  s finoman  törve  is 

áruitatnak,  mint  fűszer,  kolbászokhoz,  töltelékekhez,  páczolásokhoz, 
beeczetelésekhez,  becsináltakhoz,  vagy  mint  adalék,  különféle  húsok 
páczolásához  és  a halak  főzéséhez. 

A petrezselyem 

nélkülözhetlen  a konyhában.  Ezen  növénynek  gyökerét  és  zöld  le- 
velét használják,  melynek  édeses,  finom,  fűszeres  íze  van,  s azért 
különösen  ajánlja  magát;  azonban,  ha  az  ételbe  tétetik,  azt  nem 
szabad  tovább  főzni. 

Két  fajta  petrezselyem  van : a közönséges  és  fodros,  széles 
fodros  gyökér-levelekkel ; emez  valamivel  gyengébb  ugyan  a má- 
siknál, hanem  azért  becsülik  többre,  mert  az  ártalmas  bürökkel  nem 
téveszthető  könnyen  össze,  melyet  a szárán  levő  rozsdásbarna  fol- 
tokról lehet  felismerni. 

A majoránnának 

igen  erős  fűszeres  íze  és  szaga  van  ; többféle  hurkához  és  sültek- 
hez használtatik,  különösen  sült  libákhoz  és  ruczákhoz,  melyek 
húsának  ízét  különösen  javítja. 

A babér-levél 

csaknem  minden  vadhúsból  és  halból  készült  ételhez  szükséges  s 
a húslevesbe  is  szeretik. 

A veres  hagyma 

konyháink  legjelesebb  fűszerei  közé  tartozik.  Ize  édes  fűszeres,  s 
húsételekhez  igen  alkalmatos.  A kis  fehér  flórenczi  hagyma,  mely 
mogyorónyi  nagyságú,  gyengédebb  és  édesebb,  mint  a spanyol,  s 
leveshez  és  salátához  használtatik. 

A metélő  hagyma, 

mint  a zöld  petrezselyem,  finomra  vágva  adatik  némely  ételbe,  ize 
sajátságos,  és  tojásételeknél,  kenyérlevesnél  és  salátánál  jó  ha- 
tással bir. 

A fokhagyma 

is  ezen  fajhoz  tartozik,  de  sokkal  erősebb  íze  van ; sok  ember  sza- 
gát sem  tűrheti  el.  Némely  helyeken  a fokhagyma  a fő  étel-fűszer, 
mint  Provenceban  és  Languedocban  Francziaországban. 


Az  élelmi  szerekről. 

Ürü-pecsenyéhez,  rostélyoshoz  és  szarvasgombából  készült 
ételekhez  (kis  mértékben)  igen  kellemes  fűszert  nyújt.  Van  egy 
válfaja,  melynek  enyhébb  íze  van  s ezért  többre  is  becsültetik 
(rokambole). 

Paprika, 

ennek  tüzes,  égető  bors  íze  van,  s különösen  nálunk,  Magyaror- 
szágban kedvelik,  s mint  vörös  tokgyümölcs  jön  a kereskedésbe. 
Megtöretvén,  úgy  használtatik,  mint  a külföldi  bors,  s zölden  ubor- 
kával is  savanyítják  be  s igen  sokféleképen  használják. 

A sáfrány, 

ezen  gyöngéd  zamatos  fűszer  csak  levesekbe  és  mártásokba  tétetik. 
Azonban  nem  sokat  szabad  belőle  használni,  miután  gyógy  tulaj- 
donságai miatt  könnyen  ártalmas  lehet. 

Második  faj.  Külf  öldi  fűszerek. 

Kaporna,  kápri. 

Ez  a kápri  cserje  só  és  eczettel  becsinált  virágbimbóiból  áll,  s 
mint  fűszer  különféle  ételekhez,  különösen  pedig  mártásokhoz  szol- 
gál. Már  becsinálva  hozatnak  a kereskedésbe,  de  gyakran  rézgá- 
liczczal  meg  vannak  festve.  Az  ártalmas  hamisítás  könnyen  felfe- 
dezhető a kővetkező  módon : fényesre  kitisztított  vasat,  pl.  kést 
teszünk  a becsinált  kápriba  és  ha  rézgáliczczal  vannak  megfestve,  a 
vas  kevés  idő  — pár  perez  — alatt  is  réz  fényt  kap.  Hogy  ezt  láthas- 
suk, nem  szabad  a kést  letörölni , hanem  csak  tiszta  vízzel  leöblíteni. 

A bors 

a legközönségesebb  és  legismertebb  fűszer.  Azon  tulajdonsága  van, 
hogy  a gyomrot  felmelegiti  és  azt  emésztésre  ingerli,  a mi  kövér 
húsnál,  néhány  káposzta-fajnál  és  különösen  nyers  növények  élve- 
zeténél (mint  uborkasalátánál)  igen  szükséges. 

A kereskedésben  kétféle  borsot  találunk,  u,  m.  fehéret  és  fe- 
ketét, az  utóbbi  a bors-cserjének  éretlen  bogyója,  s innen  az  éles 
íze ; az  első  pedig  ugyanannak  érett  bogyója,  s azért  gyengébb  ízű. 
Hogy  ezt  az  ételekbe  kellő  mértékben  tehessék  és  éles  ízét  a száj- 
padon  és  garatban  enyhítsék,  azon  gondolatra  jöttek,  hogy  csak 
durván  törik  meg.  Ezen  esetben  tört  bors  nevet  visel,  s minden 
fűszer-boltban  kapható. 

Szegfű-bors. 

Ez  a szegfű-borsfának  bogyója  és  különösen  'Jamaikában  van 
otthon.  Ezen  fűszer  a szegfűszeg,  fahéj  és  szerecsendió  ízét  egyesíti 
magában,  s nem  oly  heves,  mint  a bors,  s azért  némely  tekintetben 
ajánlhatóbb. 

A szegfűszeg 

éles  ízű,  de  igen  illatos.  Egészen  dugatik  be  a vereshagymába; 
húslevesbe  is  főzik  s mártásokhoz,  besavanyitásokhoz  stb.  is  hasz- 
nálják. 

A gyömbér, 

ezen  gyomorerősitő  és  finom  ízű  gyökér  némely  ételekhez,  mint  a 
bors  megtörve  használatik,  mint  étvágyat  gerjesztő  fűszer. 

A szerecsendió  és  a szerecsendió-virág, 

különösen  oly  ételekhez  és  mártásokhoz  használtatik,  melyekben 
sok  a vaj ; a szerecsendió-virág  finom  hártyanemű  szövet,  mely  a 
diót  húsos  héjában  körülveszi,  még  a diónál  is  többre  becsülendő. 
Az  éretlen  szerecsendió  czukorral  becsinálva,  mint  befőtt  használa- 
tos. A szegfűbors,  szegfűszeg,  gyömbér  és  szerecsendió  igen  nagy 
használatnak  örvendenek  a magyar  konyhában. 

A fahéj, 

különösen  az  olcsóbb  kaszszia,  kivalólag  oly  ételeknél,  melyek  tejjel 
és  czukorral  készülnek,  használtatik.  Ez  a leglényegesebb  fűszere  a 
bor-  és  a czukortartalmú  italoknak. 

VI.  REND. 

Növényanyagoktól  kivont  és  készített  termékek. 

Növény-olaj. 

A konyhában  a kövér  növény- olajok  gyakran  használtatnak, 
az  égvényesek  pedig  annyiban,  amennyiben  a fűszerekben  tartal- 
maztatnak. 

A mandula-olaj, 

mint  a legnemesebb  és  a legdrágább,  csak  ritkán  és  a legfinomabb 
ételekhez  használtatik,  általánosan  pedig  az 


Az  élelmi  szerekről. 

Olajbogyó-olaj, 

melynek  különféle  fajai  vannak.  A finom  tábla-olaj  tiszta,  szagtalan 
és  jó  izü,  azért  különösen  alkalmas  az  asztalra  és  konyhába ; a 
tiszta,  friss  faolaj  is  alkalmas  ezen  czélra ; a durva  faolaj  rendesen 
kellemetlen  szagú,  e miatt  a konyhában  nem  használható. 

A hazai  olajok, 

mint  lenmag-,  tökmag-  és  mák-olaj  frissen  előnynyel  alkalmazható 
asztali  olajok,  és  ha  jól  vannak  sajtolva,  tisztitva  és  légtől  elzárva, 
soká  elállanak,  egyébként  könnyen  megavasodnak  s konyhára  nézve 
használhatlanok  lesznek. 

A ezukor 

sok  növényből  vonatik  ki.  Leginkább  használatban  van  a fehér 
konyha-cmkor , de  a jegeczitetlen  és  sokkal  olcsóbb  szörp  is  nagy 
előnynyel  alkalmazható  a konyhában.  Ennek  azonban  teljesen  meg- 
tisztitottnak,  tiszta  édesnek,  mellék-íz  nélkülinek  kell  lennie. 

Az  eezet. 

Ez  az  eczetes  forrásnak  terméke,  melybe  a bor,  borié  s általában 
eczetes  forrásba  átmenő  folyadékok  esnek.  Minél  szeszesebb  ezen 
folyadék,  annál  jobb  (élesebb)  az  eezet  (eczetsav).  Nagy  mennyiség- 
ben készittetik  borszeszből,  a faforgácsból  nyert  eczetesszencziából, 
(gyári  eezet) ; a boreczet  többre  becsülendő.  Legjobb  minden  na- 
gyobb háztartásban  a boreczetet  úgynevezett  eczetágyakon  házilag 
termelni. 

Az  eczetet  mindig  jól  el  lehet  tartani,  ha  néha  kevés  bort, 
ezukrot,  ezukortartalmú  anyagokat  és  hetenkint  kevés  vizet  adunk 
az  eczetes  edénj^be  s ezt  nem  egészen  elzárva,  kissé  meleg  he- 
lyen tartjuk. 

HARMADIK  OSZTÁLY. 

Etszerek  az  ásványországból. 

A föld  keble  adja  a konyhára  nézve  legnélkülözhetlenebb  fű- 
szert, a konyha-sót.  A salétrom-só  is  használtatik  a húsok  bepáczo- 
lásához.  Legfontosabb  azonban  minden  természeti  anyagok  fő- 
oldószere : a víz. 

1.  A konyhasó, 

vagy  főzött,  vagy  kősó,  ez  a legjobb,  vagy  jegeczedett  tengerisó.  Külö- 
nösen az  ételek  fűszeréül  és  a húsok  besózására  szolgál,  hogy  azt 
rothadás  ellen  megóvja  és  porhanyóvá  tegye. 

Minden  szakácsné  tartsa  meg  azon  szabályt : hogy  az  ételeket 
nagyon  meg  ne  sózza , mivel  az  ételt  utóbb  is  könnyen  meg  lehet 
sózni,  de  a felesleges  sótól  az  többé  meg  nem  szabadítható. 

2.  A víz. 

Nem  minden  víz  alkalmas  a főzéshez.  A víznek  tisztának,  át- 
látszónak és  íztelennek  kell  lennie,  földes  alkatrész  nélkül,  vagyis 
hogy  műkifejezéssel  éljünk,  nem  szabad  keménynek  lennie. 

A kemény  víz  földes  csapadékot  rak  le  az  edény  falára,  nem 
oldja  fel  tisztán  a szappant,  hanem  a földes  csapadékra  és  szappan- 
zsírra választja  szét,  mely  felül  úszik ; a hüvelyes  gyümölcsöket  for- 
rásban sem  puhítja  meg,  azért  sem  főzésre,  sem  mosásra  nem  al- 
kalmas. 

A forrás-  és  kútviz  is  mindig  valami  iszapot  rak  le  s faedé- 
nyekben kellemetlen  rothadt  ízt  kap.  A vizes  edényeket  tehát,  külö- 
nösen a fából  készülteket,  minden  megtöltés  előtt  ki  kell  mosni,  s a 
főzéshez  szükséges  víznek  nem  szabad  sokáig  faedényben  állani, 
mig  az  ivó  vizet  rendesen  üveg,  vagy  mázos  agyagedényben  kell 
hozatni. 

A vízkészletnek  sohasem  szabad  a konyhából  kifogyni,  már 
a gyakori  töltögetés  és  mosogatás  miatt  sem. 

HARMADIK  SZAKASZ. 

Némely  étanyagok  előleges  elkészítése. 

A leölés  után  semmiféle  húst  sem  jó  tüstént  élvezni ; a húst 
jól  át  kell  szellőztetni,  és  fekvés  által  kissé  porhanyósitani,  mely 
eljárás  sanyaritásnak  neveztetik.  A sanyaritás  a hús  különfélesége, 
a kisebb-nagyobb  légköri  hőmérsék  szerint  különböző.  A gyenge 
húsnak,  mint  némely  madarak  húsának  nincsen  szüksége  a kiszá- 
rításra és  szellőztetésre.  Nyári  napokon  a hús,  kivált  a kövér,  köny- 
nyen  rothadásba  megy  át ; télen  miden  hús  hosszabb  ideig  eláll ; 
de  ha  megfagyott,  úgy  nem  meleg,  hanem  hideg  vízben  kell  azt 
előbb  fölengesztelni.  Az  igen  szívós  és  kemény  húst  a főzés  vagy 
sütés  előtt  jól  meg  kell  verni. 

A gyengéd  halaknak  nincs  szüksége  fekvésre,  miután  ha- 
mar rothadnak ; a keményebb  húsuakat  az  izlandiak  módjára 
néhány  napig  ki  kell  tenni  a szabad  légre.  Ez  azonban  csak  a 
tengeri  halakra  szól,  miután  a folyóvízi  halak  ritkán  kemények. 


Némely  étanyagok  előleges  elkészítése. 

A füstölés  és  páczolás,  közönséges  szerek  a húsnak  rothadástól 
való  megóvására. 

A megveregetés 

a húst  porhanyóvá  és  sokkal  könnyebben  főzővé  teszi,  szívós  húst, 
különösen  az  öreg  állatokét,  mindig  meg  kell  veregetni.  Legalkal- 
masabb arra  egy  vaskalapács,  a melylyel,  ha  megmelegittetik,  a ke- 
mény húst,  melyet  különben  4 óráig  kellene  főzni,  8 perez  alatt  oly 
porhanyóra  lehet  verni,  hogy  alig  kell  72  óránál  tovább  főzni  s már 
teljesen  élvezhető. 

Az  angol  talán  főzetlenül,  mindjárt  a veregetés  után,  igen  él- 
vezhetőnek találná. 

Azonban  nem  szabad  a húst  erősen  verni,  hogy  alakját  elve- 
szítse. A porhanyóbb  húst  fakalapácscsal  is  lehet  verni.  A húsnak 
ezen  előkészítése  a pecsenyénél  is  alkalmazható. 

A húsnak  hosszabb  ideig  való  eltartása 

gyakran  elmulaszthatlan.  Hogy  nyárban  jó  pincze,  kamra  vagy  jég- 
verem hiányában  hosszabb  ideig  jól  eltarthassuk,  tegyük  pl.  a borjú 
farcsíkot  vagy  báránypecsenyét  mélyebb  agyagedénybe,  öntsünk 
rá  annyi  szedett  tejet,  a mennyi  a húst  ellepi.  Ha  igen  meleg  az  idő, 
úgy  minden  nap,  hűvös  időjárásnál  pedig  csak  minden  3 nap  kell 
friss,  leszedett  tejet  felönteni.  így  a hús  nemcsak  jó  marad,  hanem 
igen  ízletes  is  lesz. 

A vadpecsenyét,  marhahúst  stb.,  hamég  friss,  egy-egy  fehér 
kendőbe  takarjuk,  és  szekrénybe  tevén,  homokot  öntünk  reá,  igy 
három  hétig  eláll,  és  az  elkészítésnél  jó  porhanyó  lesz.  Ezen  szek- 
rényt azonban  száraz,  szellős  és  hűvös  kamrába  kell  elhelyezni. 

Ha  a hús  rothadt  szagot  vett  fel,  a szén  ennek  legjobb  ellenszere. 

A rothadt  s'zagú  húst  porrá  tört,  jól  kiégetett  faszénnel  jól  ösz- 
szegyúrjuk,  s ez  által  a rossz  szagot  nemcsak  rövid  idő  alatt  elhárít- 
juk, hanem  még  kellemes  ízt  is  adunk  a húsnak. 

Ha  az  ilyen  hús  elveszté  rossz  szagát,  addig  mossuk,  mig  a 
szénportól  megszabadult,  s megsütjük  vagy  megfőzzük.  Ezen  eljá- 
rás után  épen  olyan  jól  fog  ízleni,  mint  bármi  más  hús. 

A bepáczolás  *) 

vagy  besózás,  közönséges  szer  a húsnak  hosszabb  ideig  eltartására. 
Az  igaz,  hogy  ez  által  sokat  vészit  sajátságaiból,  de  különös  jó  ízt 
nyer.  A levágás  utáni  második  nap  legjobb  idő  a hús  bepáczolására. 

*)  Nem  tévesztendő  össze,  a vadhúsoknak,  úgynevezett  páczlében  való  porha- 
nyósitásával,  miről  a második  rész  ötödik  osztály  első  szakaszában  lesz  szó.  Z Sz.  A. 

Magyar  Nemzeti  Képes  Szakácskönyv.  3 

Előbb  a húst  egyenlő  mennyiségű  konyha-  és  salétrom-sóval 
dörzsöljük  be,  aztán  majoránnát,  néhány  babérlevelet,  boróka- 
bogyót, kevés  rozmarint,  szegfűszeget,  borsót,  szerecsendiót,  gyöm- 
bért és  szátorját  veszünk,  mindezt  porrá  törjük,  s evvel  is  bedör- 
zsöljük a húst.  Mindezen  hozzávalókkal  bedörzsölve  cseberbe  vagy 
szűk  dézsába  teszszük,  snéhány  nehéz  kővel  erősen  összenyomjuk, 
hogy  a belőle  kifolyó  lé  ellephesse,  s ebben  14  napig  hagyjuk  állani. 

A füstölés 

általában  inkább  a gazdaság  körébe  tartozik  ; a jó  szakácsné  azon- 
ban a besózott  húsnak  egy-két  napi  nem  igen  meleg  füstre  akasztása 
által  a felfüstölt  hús  sajátságait  tudja  adni,  mely  különösen  kedvelt, 
de  hosszabb  ideig  nem  áll  el.  Leginkább  alkalmas  erre  a fiatal  kövér 
sertéshús. 

A tüzdelés  (spékelés), 

a száraz  és  fanyar  húsnemeket  levesessé,  jóízüvé  teszi,  s azoknak 
jó  külszínt  ad. 

Erre  aczél-  vagy  vert  sárgarézből  készült  tűzőtűk  szüksége- 
sek, melyek  alkalmas  hasításától  függ  a tollaknak  ruganyos  ereje. 
Minden  nagyságban  kaphatók,  ládácskákban  is,  melyekben  1 — 16 
számú  tűzőtűk  vannak. 

Még  igen  vékony,  hosszú  és  keskeny,  rendkívül  éles  szalonna- 
késre van  szükségünk,  melylyel  a szalonnát  igen  vékonyra  lehet 
vágni,  a nélkül,  hogy  a darabokat  szétválasztanók  és  magunkat  en- 
nek zsírjával  bezsíroznók,  mely  végre  a kést  a vágás  alatt  gyakran 
megnedvesitjük. 

A szalonnának  frissnek,  füstöletlennek,  fűszertelennek,  ikrásnak 
és  keménynek  kell  lenni,  és  ha  talán  igen  puha  volna,  jégen  kell  azt 
hűteni. 

Ezen  eljárást  gyakorlat  utján  kell  megtanulni.  Minden  faj  hús- 
hoz bizonyos  vastagságú  szalonna  szükségeltetik,  mely  megfelelő 
arányban  áll  a hús  térfogatához. 

A szép  tűzésnél  vigyázni  kell  a vonalak  elhelyezésére  és  egye- 
nességére, különösen  ha  kétszeresen  és  gazdagon  tüzünk.  A két- 
szeres tűzés,  hol  a szalonnát  úgy  kell  áthúzni,  hogy  mindkét  oldalon 
egyenlően  álljon  ki,  különösen  a szalonnának  sűrűbb  összerakása 
által  is  különbözik. 

Durvább  tűzésnél,  úgy  szalonnával  mint  sonkával,  a húsba 
csak  hegyes  fával  szúrunk  likakat,  s a sóba  hengeritett  darab  sza- 
lonnát vagy  sonkaszeletet  beledugjuk. 


Némely  étanyagok  előleges  elkészítése. 

Ezen  módon  tüzűnk  különféle  húsnemeket  szardellával,  fok- 
hagymával, szarvasgombával  stb. 

A szárnyasok  és  más  pecsenyék  előleges  elkészítése. 

Miután  mind  a szárnyasok,  mind  a vad  és  szelid  állatok  húsát, 
mielőtt  nyársra,  sütőbe,  rostélyba  vagy  fazékba  és  onnan  az  asztalra 
kerülne,  még  különféleképen  elő  kell  készitni  (dressirozni),  szüksé- 
gesnek látjuk,  a nemes  szakácsművészetben  még  kezdők  számára, 
némi  utasitást  adni. 

A csirkék  a gégén  való  átmetszés  után,  melynek  következtében 
elvérzenek,  közvetlenül  hideg  vízbe  vettetnek,  és  ha  ebben  megszűn- 
tek élni,  melegbe.  Ha  a koppasztást  az  időkimélés  tekintetéből  meg- 
könnyíteni akarjuk,  vagy  nem  bízunk  magunkban,  hogy  azt  száraz 
állapotban  a bőr  megsértése  nélkül  véghez  vihetjük,  lábánál  meg- 
fogván az  állatot,  csak  egy  pillanatig  tartjuk  a meleg  vízbe,  mire 
csak  végig  kell  kezünket  húzni,  s a tollak  tüstént  lehullanak.  Nagy 
konyhában  ez  nincs  szokásban  semmiféle  szárnyasnál,  mivel  ezáltal, 
mint  még  inkább  a leforrázás  által  sokat  vészit  a hús  erejéből.  Az 
ügyes  szakácsok  mindent  szárazon  tisztítanak  le,  s a kisebb  pelyhe- 
ket  papír  vagy  szalmalángon  perzselik  le  (flammirozni).  Ez  azon 
előny  nyel  is  jár,  hogy  a szárnyasok  tovább  elállanak,  mint  ha  nedves 
utón  koppasztottuk  volna. 

Hogy  a beleket  kivegyük,  előbb  az  alfel-nvilást  vágjuk  ki,s  innen 
a has  hosszában  a mellcsontig  metszést  teszünk  s kihúzzuk  a beleket, 
melyeket  a zúza  (gyomra)  és  máj  kivételével  eldobunk.  A zúzát  kö- 
zépen úgy  vágjuk  fel,  hogy  a bőr  a másik  oldalon  a két  fél  részt  ösz- 
szetartsa,  s a belső  hártyát  lehámozva  az  egyik  összehajtott  szárnyba 
csiptetjük,  úgy,  hogy  egyik  fele  elől,  másik  hátul  nyúlik  ki  abból. 
A májjal  is,  mely  egészben  marad,  épen  igy  bánunk  el  a másik  szárny- 
ban. A belek  kivételére  tett  has  vágás  mellett  még  mindkét  oldalon 
teszünk  bemetszést  a bőrbe,  melybe  mindenikbe  egy-egy  láb  behaj- 
tatik.  Hogy  ezt  megkönnyítsük,  bemetszhetünk  kissé  a térdbe  és  úgy 
hajtjuk  be,  hogy  a bevágásba  bemegy,  de  a lábak  egyenesen  kinyúl- 
nak. A nyakat  egyoldalon  áthajtjuk  a szárnyon,  s a fejet  úgy  helyez- 
zük el  a mellre,  hogy  a csőr  mintegy  természetesen  nyugszik  azon, 
mely  czélra  az  orrlikakon  át  szúrt  faszeggel  a mell  húsához  tüzzük. 
Ezen  minden  szárnyasnál  alkalmazható  eljárás  felbontásnak  (dres- 
siren)  neveztetik.  Kinek  a fogások  még  nincsenek  hatalmában,  a 
czombokat  is  odatüzheti  faszeggel,  hogy  azok  a leirt  helyzetben 
maradjanak.  Legjobbak  a nyír-  és  égeffából  készült  szegek,  miután 

a másféle  faszegek,  kivált  a szurok-tartalmuak  a pecsenyének  szu- 
rok-szagot adnak. 

Ha  a szárnyas  egy  nappal  előbb  nedvesen  koppasztatott  meg 
és  vétetett  ki  a bele,  úgy  jó  azt  nedves  ruhába  tenni,  hogy  fehér 
maradjon  és  fel  ne  puffadjon ; nem  kell  elfelejteni  azt  sem,  hogy  a 
begyet  és  gégét  előre  ki  kell  venni. 

A vén  tyúkok  és  kappanok  a koppasztásra  előbb  forró  vízzel 
leforráztatnak,  ez  által  a lábuk  bőre  leválik,  amit  azután  lehúzunk. 
A bőrön  maradt  szőr  és  pehely  pedig  leperzseltetik. 

A fiókgalamboknak  ki  lehet  ugyan  nyakát  tekerni,  de  ha  na- 
gyobb csínnal  akarunk  eljárni,  átmetszszük  gégéjét,  s a többiben  úgy 
járunk  el  vele,  mint  a tyúkokkal,  csakhogy  a gége  és  a begy  eltávo- 
lítása után  hátul  a nyakon  teszünk  hosszmetszést,  elől  pedig  egész- 
ben hagyjuk.  Ha  a galambnak  fejét  meghagyjuk,  akkor  szemét,  vala- 
mint minden  szárnyasét,  kiszúrjuk,  és  csőrének  alsó  részét,  valamint 
lábairól  a karmokat  levágjuk.  Végre  még  a sütésre  szánt  galambok 
megtöltéséről  akarunk  szólni.  Ezen  czélra  a töltelék  reszelt  zsemlé- 
ből, tojásszékből,  tejfelből,  zsir-  vagy  vajból  készíttetik,  mit  szere- 
csendióval fűszerezünk  meg,  ekkor  a mutatóújjal  benyúlunk  azon 
lukba,  melyen  át  a begy  kivétetett,  a bőrt  lenyomjuk  óvatosan  a mell 
felé,  a nélkül  hogy  elszakitanók,  s a tölteléket  lassanként  beletesz- 
szük,  mi  által  a galambok  sokkal  nagyobb  és  szebb  külszínt  nyernek. 
Mielőtt  nyársra  tennők,  a vágás  czérnával  bevarratik,  melyet  a fasze- 
gekkel együtt,  miknek  sohsem  szabad  felvitetni  az  asztalra,  a tálalás 
előtt  kihúzunk.  A töltött  galambnak  hasába  kevés  majoránnát  is  te- 
hetünk ; a nyárson  sóval  hintjük  be,  s gyakran  öntözzük  zsírral  vagy 
olvasztott  vajjal.  A vadgalambok  nem  töltetnek  meg , csak  tűzetnek. 

A pulykák  feje  baltával,  bárddal,  fatőkén  vágandó  le  s minek 
utánna  elvérzettek,  szárazon  megkoppasztatnak,  s aztán  leperzsel- 
tetnek,  mig  csak  apró  finom  pelyhek  láthatók.  Csak  a lábak  forráz- 
tatnak  le,  hogy  a felső  bőrt  lehúzzuk,  mire  a térd  és  a lábujjak  kö- 
zötti részt  levágjuk,  s a pulyka  beleit  kivetvén,  azt  felbontjuk.  — A 
begybe  következő  tölteléket  adunk : a pulykának  nyers  máját  kés- 
fokkal összeverjük,  és  minden  inas  résztől  megszabadítjuk,  s aztán 
vereshagymával  és  egy  szardellával  igen  finomra  vágjuk;  ekkor  14 
dekagramm  (egy  negyedfont)  vajból  és  négy  tojásból  habarékot  készí- 
tünk, vízbe  áztatott  fél  zsemlét,  a vagdalékot,  még  egy  tojás  székét, 
késhegyin  reszelt  szerecsendiót  és  a szükségeseket  adjuk  hozzá,  s 
őzen  tölteléket  óvatosan  beleöntjük  a begybe,  úgy  hogy  a bőr  szét 
ne  repedjen,  a mi  által  az  egész  pecsenye  eléktelenittetnék.  Végre 
bevarrjuk  a begyet,  s faszeggel  a kellő  helyen  megtüzzük.  Még  dísze- 

sebben  lehet  minden  nagyobb  fajta  szárnyast  dressirozni,  ha  a czom- 
bokon,  a térd  és  a felső  vastag  görbület  között,  középen  a lábszár 
felett  a húson  és  a testen  keresztül,  az  ezen  czélra  készített  aczél- 
tűvel  fonalat  húzunk  át,  a másik  oldalon  ugyanazon  helyre.  Két 
centiméterrel  (1  hüvelykkel)  lentebb  visszahúzzuk  a fonalat,  s annak 
két  végét  összekötjük.  A czomböknak  ezen  háthoz  való  hajtása 
által  a mell  szép  magas  alakot  nyer.  A felső  részt  úgy  dresszirozzuk, 
hogy  a szárnynak  a czombbal  határos  hajlását  átszúrjuk,  és  a fonalat 
a szárnyak  hátra,  nyak  felé  hajlott  végén,  aztán  a nyak  alatt  a tes- 
ten, s aztán  innen  ismét  a szárnynak  vékony  végén,  és  a czombbal 
határos  hajlásán  húzzuk  át  az  első  helyzetbe,  s a fonalnak  már 
előbb  kinnhagyott  másik  végével  összehúzzuk  s összekötjük. 

Ha  a liba  és  kacsa  vérét  az  aprólék  elkészítésére  fel  akarjuk 
fogni,  fejükön  a tarkón  kitépünk  néhány  tollat,  s ezen  helyet  he- 
gyes késsel  beszúrjuk.  A vért  edénybe,  melyben  már  kevés  eczet 
van,  felfogjuk,  s szorgalmasan  keverjük.  A koppasztás  s a bélnek 
kivetése  épen  úgy  történik,  mint  más  már  elősorolt  szárnyasoknál. 

A libáknak  és  kacsáknak  lába,  egész  a térdizületig,  a szárny  a 
testhez  legközelebbi  Ízületnek  feléig,  a nyak  egészen  levétetik,  mely 
a zúzával  és  májjal  az  úgynevezett  liba-  vagy  kacsa-aprólékot  adja. 
A szép,  nagy  libamájak  önálló  Ízletes  ételeket  adnak.  A rucza  lábai 
elvettetnek.  A vadliba  és  vadkacsának  minden  tagjai  meghagyatnak, 
a csőr  alsó  része  és  karmok  kivételével.  Megtüzetvén,  nyárson  süt- 
tetnek  meg ; a kacsákba  néhány  vereshagymát  vagy  szardellát  du- 
gunk, miután  rendesen  halszaguak. 

A fáczánokkal  és  foglyokkal  úgy  bánunk  el,  mint  a jérczékkel 
és  kappanokkal,  mire  megtüzetnek.  Hogy  az  utóbbit  könnyen  vé- 
gezhessük el,  nyársra  szúrjuk,  parázs  felibe  tartjuk,  tejjel  bekenjük 
és  kissé  megpuffasztjuk.  Ekkor  megszáritván  és  kihűtvén,  rendes 
sorokban  megtüzzük ; mire  ismét  nyársra  szuratván,  olvasztott,  de 
nem  barna  vajjal  öntöztetnek.  Kevesebb  fáradságba  kerül  az,  ha  a 
szárnyasoknak  mellét  és  czombját  szalonna-szeletekkel  megrakjuk. 

A fürjek,  pacsirták  és  más  kis  madarak  gyakrabban  behin- 
tetnek  finomra  reszelt  s megsózott  zsemlével.  Elég  minden  madár 
közibe  egy  négyszegletű  szalonnadarabot  szúrni  a nyársra. 

A szalonkák  tűzve  és  tüzetlen  adatnak  fel  az  asztalra,  de  belök 
soha  sem  vettetik  el.  A tepsibe  vajban  piritott  zsemleszeleteket  te- 
szünk alájuk,  mire  levét  kicseppegtetjük.  Épen  igy  bánunk  el  a feny- 
vesmadarakkal. 

A pecsenyének  való  borjúhúst  előbb  forró  meleg  vízzel  leönt- 
jük, s aztán  hidegben  ismét  megmerevítjük,  mire  könnyebben  lehet 

letisztítani.  Ha  szegy  a megtölteni  való,  akkor  a hús  az  alsó  oldaltól 
a nyak  felé  késsel,  a meddig  csak  lehetséges,  elválasztatik  a bor- 
dáktól, e mellett  azonban  nagyon  kell  vigyázni,  nehogy  uj  nyílás 
támadjon.  Erre  tejben  áztatott  zsemléből,  zöld  petrezselyemből,  vaj- 
ból, tojásból  és  sóból  készült  tölteléket  adunk  bele,  s a nyílást  bevarr- 
juk. Ha  a borjú-szegyet  kellőleg  besóztuk,  megkenjük  vajjal,  betakar- 
juk papírba,  aztán  azt,  miután  már  egy  óráig  sült,  leveszszük,  s 
gondoskodunk,  hogy  a további  sülés  által  szép  szint  nyerjen.  A borjú- 
czombnak  két  óráig  kell  sülnie,  mielőtt  a papirt  levennők ; szalonna 
helyett  szardellával,  vagy  mindkettővel  egyszerre  is  lehet  tűzni. 

Az  ürüpecsenye , ha  elég  ideig  porhanyósodott  állásban,  még 
jól  megveregettetik,  aztán  ismét  előbbi  alakjába  hozatván,  csak  mo- 
gyoró-hagymát dugdosunk  bele ; némely  vidéken,  ha  különösen 
kövér,  zsályát  és  fokhagymát  is.  A sütés  alatt  gyakran  meg  lehet  ön- 
tözni savanyu  tejfellel.  ízletes  az  ürüderék  és  czomb  vadpecsenye 
módra  előbb  páczolva,  vadmártással  is. 

A bárányszegy  többnyire  zsemle,  vaj,  tojásszék  és  sóból  álló 
töltelékkel  készíttetik  el.  Igen  gyönge  tűznél,  másfél  óráig  kell 
vajba  mártott  papírba  betakarva  sülnie.  Az  úgynevezett  bárány- 
pecsenyének nyúl  módra  való  felszúrása  a nyársra,  és  annak  fa- 
szegekkel való  megerősítése,  sok  óvatosságot  kíván,  a miért  is  közön- 
séges konyhákban,  különösen  ezen  czélra  készített  tepsikben  süt- 
tetnek.  Mogyoróhagymával  is  tűzetik  meg  a báránypecsenye. 

A disznó-pecsenyét  csak  meg  kell  sózni,  legjobban  a kemen- 
czében  sütőben  sül,  de  a nyárson  sült  mégis  előnynyel  bir. 

A marhapecsenyéről , a mihez  rendesen  a véséshez  közel  álló  da- 
rabot, az  úgynevezett  vesepecsenyét  szokták  venni,  minden  czafatos 
húst  le  kell  vágni  és  szép  négyszögüvé  alakítani.  Sokkal  porhanyóbb 
lesz,  ha  már  egy  nappal  előbb  jól  megveregetik,  s aztán  szép  sorban 
megtüzik,  sóval  behintik  és  néhány  óra  múlva  eczetet  csepegtetnek  rá, 
néhány  vereshagyma-szelettel  megrakják,  s igy  éjjelre  jól  befedik.  A 
mennyire  csak  lehet,  közepén  át  szúrjuk  fel  a nyársra,  hogy  egyen- 
súlyban maradjon,  maroknyi  sót  hintünk  reá,  néhány  czitrom-sze- 
lettel  megrakjuk,  s ekkor  olvasztott  vajba  mártott  papírba  takarjuk. 
Miután  három  óráig  sütöttük,  leveszszük  a papirt,  s parázson  ajánló 
szint  adunk  neki ; legjobb  saját  levében  adni  fel  az  asztalra. 

A nyúlnak  húsán  még  egy  finom  hártya  van,  melyet  nem 
lehet  lehúzni,  mint  a bőrét,  hanem  éles  késsel  darabonkint  kell  le- 
hámozni ; a hol  elszakad,  újból  kezdjük,  mig  egészen  lejött.  A nyúl- 
nak csak  háta  és  hátsó  részei  süttetnek  meg.  A fej,  nyak,  előlábak, 
tüdő,  szív,  máj,  az  előbordákkal  együtt,  külön  ételt  képeznek,  mely 

nyúl-aprólék  név  alatt  eléggé  ismeretes.  A vesék  a pecsenyén  ha- 
gyatnak. Ha  a nyúl  kellőleg  letisztittatott,  a hol  nem  szabad  elfelej- 
teni hátul  a zárat  kettévágni,  és  a vadászlikat  jól  kitisztitani,  vízzel 
kiszivatjuk,  és  szép  arányosan  megtüzzük,  s ha  a nyúl  öreg,  úgy 
két-károm  napig  porhanyóra  páczoljuk.  Ha  most  meg  akarjuk  sütni, 
előbb  az  üres  hast,  aztán  a két  hátsó  negyedet  kipeczkezzük ; a sü- 
tés alatt  páczlével  és  barna  vajjal  öntözzük  meg.  Ha  a nyúl  még 
nem  öreg,  a sütés  alatt  tejfellel  lehet  öntözni,  de  mindjárt  kezdet- 
ben, a mi  által  igen  leves  és  porhanyó  lesz.  Végre  kevés  czitrom- 
levet  csepegtetünk  reá,  s a tálalás  előtt  czitromszeletekkel  rakjuk 
meg.  Miután  a nyúlnak  hátsó  lábai  nem  vágatnak  le,  hanem  régi 
szokás  szerint,  mint  ékesség  meghagyatnak,  ezeket  papírba  kell 
betekerni,  nehogy  a nyers  szőr  a láng  vagy  parázstüz  által  leper- 
zseltessék. 

Az  özczomb  bőre  lehámoztatik,  a mit  megkönnyit,  ha  előbb 
gyenge  szénláng  felibe  tartatik ; aztán  megtüzzük,  és  ha  öreg  állat- 
nak húsa,  néhány  napra  páczba  teszszük,  különben  épen  úgy  bánunk 
el  vele,  mint  minden  nyárson  sütendő  pecsenyével. 

Ha  a szarvas  az  úgynevezett  kizodalom  idejében  van,  a kövér- 
séget gyakran  ujjnyi  szélességre  kell  levágni,  mely  esetben  a 
pecsenye  nem  tűzetik  meg.  A szarvasborjúnak  czombja  legizletesebb, 
ha  egy-két  napig  páczban  állott,  és  akkor  ebből  egy  pár  merőkanál- 
lal és  ugyanannyi  zsírral  való  szorgalmas  öntözés  mellett  kemen- 
czében  megsüttetik. 

A vaddisznó  már  magában  is  elég  kövér,  s azért  nem  tüzzük 
meg,  hanem  kevés  fahéjat  és  szegfűszeget  dugunk  a pecsenyébe. 
Miután  a hús  már  a nélkül  is  édeses,  jól  meg  kell  sózni,  s a sütés 
alatt  tört  boróka-bogyóval  behinteni.  A vaddisznónak  bőre  nem  ha- 
gyatik  meg,  mint  a szelídé,  hanem  mielőtt  feltálaltatnék,  bőre  lehu- 
zatik,  és  rendesen  csipkesavar  (Salsole)  adatik  mellé. 

A malacz  nyakán  keresztül  a szívbe  irányzott  szúrás  által 
öletik  meg,  aztán  finomra  megtört  gyantával  behintvén,  vízzel 
leforráztatik,  mire  a serték  a kézzel  könnyen  eltávolithatók.  Az  elő- 
lábakat  a mell  alá,  a hátsókat  be  maguk  alá  hajtjuk,  s a hasüregbe, 
melyből  a beleket,  a mint  magától  is  értetődik,  már  eltávolitottuk, 
egy  pár  szalonna- darabbal  megrakott  zsemlyeszeletet  varrunk  be. 
Ehhez  finom  peczkeket  és  fonalat  vegyünk,  hogy  a malaczot  ezen 
helyzetben  megtartsuk.  A nyársat  hosszában  szúrjuk  át,  hogy  a 
nyakon  keresztül  az  orrmánynál  jöjjön  ki,  a nélkül,  hogy  likat  csi- 
nálna. A sütés  alatt  a malaczot  gyakran  megkenjük  lehámozott  s 
hosszú  villára  felszúrt  szalonnával,  de  a tűznek  nem  szabad  igen 

erősnek  lennie,  nehogy  hólyagok  képződjenek,  sem  igen  gyengének, 
nehogy  a bőr  puha  és  halvány  maradjon,  mert  szép  sárgás-barná- 
nak, ropogósnak  s üvegszerünek  kell  annak  lennie.  A nyársról 
lehúzás  után  a peczkek  és  fonalak  eltávolíttatnak,  a fej  és  a nyak 
között  mély  bevágást  teszünk,  hogy  a bőr  megpuhulásának  a bezárt 
gőz  elvezetése  által  elejét  vegyük.  Kitűnő  és  a jelen  kiadásunkban, 
ezen  minőségében  először  közölt,  s közkedveltségnek  örvendő  fogás- 
közi étel  a malacztoTzány  3 — 4 hetes  malaczból. 

A szárnyasok,  vadpecsenye,  különösen  a pecsenyék  stb. 
bekötése 

ujjnyi  vastagságú  szalonna-szeletekkel  történik,  melyek  fonállal 
öveztetnek  körül.  A szalonna-szeleteknek  elegendő  nagyságuaknak 
kell  lenni,  hogy  a bekötendő  darab  kellőleg  betakartassék,  s a fona- 
lak kellőleg  főzessenek. 

A hús,  szárnyasok  és  zöldség  fehérítése 

vízzel  való  leforrázás  és  ismét  hideg  vízzel  való  kihütés  által  tör- 
ténik. A víznek  főni  kell,  mielőtt  a fehérítendő  darab  beletétetik.  A 
zöldségnél,  mint  paréj,  spárga,  és  a hurkáknál  is  megsózatik  a viz, 
a húsnál,  szárnyasoknál  és  más  egyebeknél  nem.  Mihelyt  a fehérítés 
kellőleg  megtörtént,  a forró  vizet  leszűrjük,  s a fehéritettet  a már 
elkészített  hideg  vízbe  teszszük.  A hús  ezáltal  jobb  szint  nyer,  s a 
zöldség  frissebb  lesz.  . 

A brézelés 

a húsnak,  szárnyasoknak  és  zöldségnek  stb.  puhává  forrázásában 
áll,  miután  előbb  szalonnába  takarva,  hagymával,  fűszerrel  és  gyö- 
kérrel megrakatott.  A hús  gyakran  nyersen  is  leforráztatván,  bele 
tétetik  a brézbe,  és  mindez  czitromlével  lemosatván,  lassan  puhára 
főzetik. 

Ha  a brézelt  pecsenye  kivétetik  a brézből,  fehér  kendőre,  vagy 
tiszta  papírra  teszszük,  hogy  a zsir  egészen  lefolyjék  róla. 

A jó  bréz  a következő  módon  készíttetik: 

Veszünk  28  dekagramm  (ya  font)  sonkát,  ugyanannyi  zsírt, 
kevés  egészben  hagyott  fűszert,  mint  szegfűt,  szerecsendióvirágot 
és  borsot  különféle  gyökerekkel  együtt,  mint  sárgarépát,  zellert, 
egy  pár  fehér  spanyol  hagymát,  s ne  hány  petrezselyem-gyökeret, 
mi  mindent  összevágván,  arra  másfél  liter  (egy  pint)  levest  öntütik. 
Ebbe  tétetik  bele  a hús,  szárnyas  vagy  bármi  étel,  a mit  készíteni 

akarunk,  s 28  dekagramm  (V2  font),  széles  szeletekre  metszett  sza- 
lonnával befedetik. 

Az  ételnek  egészen  ki  kell  tölteni  a brézes  lábast,  melynek 
fedője  kell  hogy  jól  zárjon. 

A perzselés 

nem  egyéb,  mint  a húsnak  a szőröktől  széntűz  feletti  megtisztítása. 
A szénnek  erősen  és  hevesen  kell  lángolnia,  a nélkül,  hogy  füstölne. 
A szárnyasoknak  minden  tollát  ki  kell  húzni,  és  ha  a tűz  felett  tar- 
tottuk, kendővel  tisztán  leszáritani. 

Vetreezét  készíteni  (frikasszirozás) 

annyit  tesz,  mint  valami  vagdalékot  vagy  becsináltat,  szárnyasból 
vagy  más  húsból,  vagy  valami  mártást  beleütött  tojásszékkel  meg- 
kötni, a minél  különösen  a megfelelő  sűrűség  veendő  tekintetbe.  Ez 
oly  vetreczében  van  meg,  mely  a kanálon  függve  marad.  A vetre- 
czézés  előtt,  a mi  mindig  az  utolsó,  minden  ezzel  készített  ételt  meg 
kell  tisztítani  minden  zsírtól.  A vetreezét,  ha  már  elég  sűrűre  össze- 
huzódott,  nem  szabad  többé  a tűzre  tenni. 

Az  ötvélyezés  (legiren) 

csaknem  ugyanazon  eljárás,  csakhogy  tojásszék  helyett  vérrel  tör- 
ténhetik. A mit  ötvélyezni  akarunk,  azt  folyton  kell  rázni,  mig  kellő 
sűrűséget  nyer.  Forrnia  nem  szabad. 

Az  üvegezés, 

vagy  az  ételeknek  fényes  bemázolása  szétolvasztott  levestáblács- 
kákkal történik,  a mire  rendesen  a kemenezébe*  való  megbarnitás 
következik.  A gyümölcsöknek  és  más  édes  ételeknek  is  adunk  barna 
szint,  ha  czukorral  vastagon  bekenjük  s vastag  tüzes  vaslapáttal 
könnyen  érintjük.  Ennek  gyorsan  kell  történni,  nehogy  a ezukor 
feketebarna  legyen.  Sárgás  a leghelyesebb  szin.  A húsüvegnek  nem 
szabad  vastagon  feltétetnie,  s színének  világosnak  kell  lennie.  Az 
üvegezés  többnyire  csak  a tálaláskor  történik.  A süteménykészités- 
hez  is  van  egy  üveg,  czukorból  és  tojásfehéréből.[Ez  csak  megszá- 
rittatik.  — Az  üveg  sűrűre  főzött  húsnedvből,  vagy  elfőzött  hús- 
levesből készített  állomány.  Készen  és  kihűlve  táblácskákba  vágatik 
s különösen  utazásokon  használják.  Általában  a szakácsságnál  sok 
szükség  van  reá. 

Bundázni  (paniren) 

annyit  tesz,  mint  főtt  vagy  nyers  szárnyas  húst,  egészben  vagy  fel- 
darabolva, előbb  vajba  vagy  tojás  sárgájába  mártani,  s aztán  zsemle- 
morzsában  vagy  lisztben  meghentergetni.  A húst  jól  be  kell  már- 
tani a vajba  vagy  tojásba,  s a zsemlemorzsában,  mit  gyakran 
vegyítünk  liszttel,  egészen  meghengergetni,  különben  nem  nyerend 
szép  külszint. 

Tekercseknek  (rouletteknek) 

neveztetnek  a vékonyra  vágott,  töltelékkel  megrakott,  összegöngyö- 
litett  s fonállal  áttekert,  friss  húsból  készült  karikák,  hús-hengerek, 
melyeket  aztán  különféle  módon  szoktak  elkészíteni. 

Stoffádnak  (párlat) 

neveztetik  a megveregetett,  megsózott,  liszttel  és  morzsával  behintett, 
barna  vajban  vagy  zsírban  megpörkölt,  s jó  lével  főzött  szárnyas 
vagy  más  hús. 

Különféle  segéd-ételek  elkészítése. 

Közönséges  húslé  (húsleves;) 

Csontokat  és  más  húshulladékokat  jól  kifőzünk.  Egy  fél  kilo- 
gramm (egy  font)  ilyen  hulladék  ád  másfél  liter  (két  itcze)  jó  levet, 
melyet  töltögetésre,  öntözésre  stb.  használhatunk  más  ételeknél.  A 
közönséges  marhahúsleves  ugyanezen  szolgálatokat  teszi. 

Erőslé  (Consommé). 

Több  kilogramm  marha-  és  borjúhús,  öreg  tyúkok,  húshulla- 
dékok és  több  efféle,  finom  füvekkel,  egy  vöröshagymával  és  né- 
hány szegfűszeggel  megrakva,  közönséges  húslével  több  órán  át 
főzetvén,  leszüretik  és  zsírja  leszedetik : aztán  különféle  ételekhez 
használható. 

Az  üveg  vagy  levestáblácska  (Glace) 

úgy  készíttetik,  mint  az  erős  lé,  csakhogy  nem  sózzuk  meg  és  igen 
vastagra  elfőzzük,  megszűrjük.  Az  eltenni  való,  mi  levéltáblácska 
nevet  visel,  folytonos  gyors  keverés  mellett  még  inkább  sürittetik,  s 
csokoládformába  öntetvén,  a légen  megszárittatik.  Fekete  levet 
vegyítvén  közé,  fekete  táblácskákat  kapunk. 

A tojásos  víz 

nehány  habart  tojássárgából  s egy-két  kanál  vízből  áll,  melyet  a 
habarás  után  szintén  átszűrünk. 

Besamel, 

lisztpép  különféle  ételekhez.  Három  főzőkanál  lisztet,  egy  liter 
(három  meszely)  jó  édes  tejfellel  finoman  elverünk,  s aztán  kellő 
sűrűségig  főzzük,  mire  szitán  áttöretik,  s a kívánt  czélra  használ- 
tató. Ha  húsleveshez  kell,  úgy  a főzés  alatt  fél  spanyolhagymát 
és  darabka  sonkát  vetünk  bele,  és  ha  ezen  húsbesamelt  jó  erősre 
akarjuk  csinálni,  még  levestáblácskát  teszünk  bele.  A besamelt  egy- 
szerűen lisztnek  zsírban  való  enyhe  felduzzasztása  és  friss  tejnek 
bizonyos  sűrűségig  elfőzése  által  is  lehet  készíteni. 

Rákvaj . 

A rákhulladékok,  nevezetesen  a melle,  lábai,  héja  stb.,  egészen 
kis  rákok  (a  belek  és  gyomor  eltávolitása,  és  az  olló  és  fark  más 
czélra  történt  elmetszése  után),  a főzött  rákok  héja  is  jól  összetöret- 
nek, kevés  vízzel  pergeltetnek,  aztán  forrón  félannyi  vajjal  vegyit- 
tetnek,  kendőn  átszüretvén,  ki  hagyjuk  hülni. 

Más  eljárás  szerint  az  összetört  rákokat  vajjal  vegyítve  vízben 
főzzük,  átszüretvén,  kihűtjük,  mire  a rákvaj  a viz  felszínére  jön  és 
onnan  leszedhető. 

Szardellavaj. 

Finomra  vágott  szardellát  két-három  annyi  vajjal  eldörzsölünk 
s szitán  áttörjük.  Különféle  ételekhez,  különösen  mártásokhoz  és 
töltelékekhez  használtatik.  Ha  magában  akarjuk  élvezni,  a készítés- 
nél kevés  vajat  és  eczetet  teszünk  bele. 

Mustárvaj. 

Néhány  főtt,  megsózott  és  borsozott  tojásszék  kellő  mennyi- 
ségű vajjal  habosra  felveretik,  s végre  nehány  kanál  jóféle  mustárt 
vegyitünk  bele. 

Finom  füvek  (Finherb) 

név  alatt  több  csiperke-gomba,  zöld  petrezselyem  és  vereshagyma 
finomra  összevágott  vegyitékét  értjük,  mi  kevés  vajjal  vegyítve,  kissé 
duzzasztva,  különféle  ételeknél  használtatik. 

Itt  közlünk  nehány  mártás  reczeptet,  melyek  halakhoz  és  sül- 
tekhez kiváló  ízletességüknél  fogva  különösen  ajánlatosak. 

Mornay-mártás. 

(meleg  halmártás). 

Kevés  vajból  és  lisztből  rántást  készíteni,  annyi  tejjel  feleresz- 
teni, hogy  meglehetős  vastag  bechamelt  nyerjünk.  A bechamelt  keve- 
rés mellett  főni  hagyni,  azután  mintegy  három  tálaló  kanálnyi  becha- 
melhez  egy  gyenge  evőkanálnyi  reszelt  parmezan  sajtot  adunk,  és 
habverővel  folytonos  keverés  mellett  lassankint  20 — 25  dgr.  vajat 
hozzá  keverni,  úgy  hogy  szép  sima  mártást  nyerjünk.  Megjegyzendő 
azonban,  hogy  a sajt  beletevése  után  nem  szabad  a tűzön  keverni, 
csak  épen  hogy  melegen  maradjon,  aztán  megborsozni,  megsózni. 
E mártással  készített  étkeket,  húst,  halat,  vagy  tojást  már  megsütve, 
vagy  megfőzve  kell  elkészíteni  és  ezen  vastag  mártással,  kanállal 
leönteni,  parmezan  sajttal  beszórni  és  jó  meleg  sütőben  egy-két 
perczig  sütni. 

Tártár-mártás. 

(Hideg  halmártás,  pecsenyékhez  is  jó). 

Két  három  tojássárgáját  megsózni,  egy  pár  csepp  eczetet  bele- 
adni és  habverővel  folytonos  keverés  mellett  két-három  deczi  olajat 
bele  csepegtetve  elfogyasztani,  (de  vigyázni  kell,  mert  ha  sok  olajat 
öntünk  eleinte  bele,  akkor  össze  fog  futni)  ha  ez  megtörtént,  meg- 
borsozni, és  franczia  vagy  angol  mustárt  adunk  hozzá,  és  jó  eczettel 
kellő  vastagságra  meghigitjuk. 

Remoulade-mártás. 

(Hideg  halmártás,  pecsenyékhez  is  jó). 

Ez  épen  úgy  készül,  mint  a tartár-mártás,  csakhogy  mustár 
nélkül.  A következő  vagdalékok  teendők  bele  : eczetes  ugorka,  kápri, 
tárkony,  zöld  petrezselyem,  káviár  egészben,  és  egy-két  főtt  tojássár- 
gája áttörve  szitán,  kevés  eczet. 

Bibornok-mártás.  (Sauce  Rich). 

(Meleg  hal-  és  pecsenye-mártás,  rózsaszínű). 

Tégy  két  kanál  besamelt  egy  lábasba,  jól  melegítsd  fel,  üss 
bele  két  tojássárgáját  és  tégy  be  x/2  kiló  rákvajat,  apró  adagokban  és 
folyvást  elverve,  ha  kész,  tálald  fel  jó  melegen. 

NEGYEDIK  SZAKASZ. 

A feldarabolás,  trancsirozás  művészete. 

(Dorn  Anna  után.) 

, Sajátságos  kellemes  látványt  nyújt  az  asztalnál,  legyen  az 
nagy  tábla,  hol  a feldarabolás  mellék- asztalokon  történik,  vagy  csa- 
ládi asztal,  hol  a családapa  vagy  anya  teljesiti  a feldaraboló  tisztét, 
annak  látása,  hogy  a pecsenye,  vagy  más  húsételek  és  halak  ügye- 
sen és  csinosan  vannak  feldarabolva,  s tétetnek  elébe  az  étkezők- 
nek. Ezen  művészet,  mert  valóban  a jó  feldarabolást  annak  lehet 
nevezni,  nem  oly  könnyű,  mint  a minőnek  látszik,  sőt  ellenkezőleg 
annyival  nehezebb,  miután  annak  teljesitése  olyan  könnyűnek  lát- 
szik a kivitelben.  Itt  nem  arról  van  szó,  hogy  találomra  szétvágjuk 
a pecsenyét,  halat  vagy  szárnyasokat,  hanem  bizonyos  szabályok 
szigorúan  megtartandók.  A darabokat  sem  igen  kicsinyre,  sem  igen 
nagyra  nem  kell  vágni,  s nem  is  az  izomszálak  mentében ; a cson- 
tos pecsenyénél  az  ízületeket  jól  szét  kell  választani,  a csontok  ketté- 
vágása  nem  kisérlendő  meg.  Általánosan  nem  kell  külön  kivágni 
ízletes  falatokat,  hanem  ha  lehetséges,  minden  darabot  úgy,  hogy  a 
legjobból  és  kevésbé  jóból  is  legyen  rajta.  E művészet  felől  már  egész 
könyveket  Írtak,  s nagy  nevelőházakban  külön  előadások  tartatnak. 
Természetes,  hogy  mi  itt  helyszűke  miatt  nem  Írhatunk  erről  egész 
könyvet,  de  a mi  Útmutatásunk  után  mindenki  képes  lesz  a házi 
asztaloknál  előforduló  húsétkek  és  halak  Ízléses  és  czélszerű  fel- 
darabolására. 

Miután  nem  akarunk  igen  sokat  beszélni,  lerajzoltattuk  a hús- 
ételeket és  halakat,  úgy,  amint  azoknak  felvágatniok  kell. 

A számokkal  meg- 
jegyzett  vonalak  nem- 
csak a különféle  met- 
szések következését, 
hanem  irányát  is  je- 
lölik. 

Itt  következnek  rend- 
ben az  egyes  ételek : 

Vesepecsenye,  mar- 
hánál. Előbb  kereszt- 
metszésekkel a por- 
hanyó pecsenyét  veszszük  ki  szeletekben,  a mi  legjobb  s ekkor  a 
külső  húsos  részből  vágunk  szeleteket.  Itt  minden  vágásnak  kissé 

tölcsér  alakuan  kell  vezettetni,  hogy  miután  itt  csak  hosszdarabokat 
kapunk,  az  izomrostokat  keresztben  messük  át. 

A borjú-vesepecsenye.  Előbb  a 
porhanyó  pecsenyét  emeljük  ki,  s kü- 
lönböző nagyságú  darabokra  vágjuk, 
aztán  a vesével  is  igy  bánunk  el : 
végre  a bordák  közt  levágjuk  egész 
a gerinczig,  s a másik  oldalról  min- 
den csigolánál  a velőig,  a midőn 
az  egyes  bordákon  még  elég  hús 
marad. 

Borjúfej . Ennél  a szemeket  tart- 
ják a legjobb  nyalánk  falatnak,  ezeket  a feldarabolás  előtt  kanállal 
kiveszszük,  erre  az  állak  és  halántékok  következnek,  melyeket  jól 

vezetett  metszésekkel  el- 
választunk. Minden  da- 
rabhoz egy  részt  teszünk 
a velőből,  melyet  a kopo- 
nyából kivevén,  nem  vá- 
gunk fel,  hanem  kanállal 
osztjuk  szét.  A nyelv  szé- 
lességében darabokra  vá- 
gatik,  de  csak  akkor  hor- 
dozzák körül,  ha  más  jó 
darabok  hiányzanak. 
Ürilczomb.  A czobákot  bal  kézbe  vevén,  a czombot  a 8—14 
számra  állitjuk  fel,  s megteszszük  az  1 — 5 metszéseket  lefelé,  s 

8 9 10  11  12  13  14 


együtt  hosszú  metszésekkel  kiemeljük.  Ekkor  a 6 — 7 izmot  elvá- 
lasztjuk, megfordítjuk  a czombot,  s a 8 — 14  metszéssel  épen  úgy 
bánunk  el,  mint  az  1 — 5-el. 


13  12  11  10  9 8 


2 3 4 5 6 

Bárány  vagy  gödölye , mind  a kettőt  vehetjük  itt  együtt,  mi- 
után egyformán  daraboltatnak  fel.  Mindenekelőtt  egy  (1)  főmetszés 
által  az  állatot  hosszában  két  részre  osztjuk,  a mi  jó  éles  késsel  — 
a csont  gyöngédsége  miatt  könnyen  történik,  aztán  az  egyes  vagy 


kettős  borda-darabokat  a 2,  3,  4, 
5,  6,  7,  8,  9,  10, 11, 12, 13  metszé- 
sek szerint  elosztjuk  s e mellett  a 
7—14  metszések  által  a hátsó  ne- 
gyedet is  elválasztjuk,  a miből  is- 
mét csak  a czombokat  8— 15  vág- 
juk fel,  kibontván  az  ízületből. 
A lábszárakat  is  fel  lehet  adni  az 
asztalra,  de  csak  akkor,  ha  szük- 
ség van  reá,  mert  kevés  hús  van 
rajta  és  az  is  inas.  A báránynál 
a borda-darabok  a legjobbak,  me- 
lyeken mindig  kis  porhanyó  pe- 
csenyének kell  lenni,  a gödölyé- 
nél pedig  ama  szeletek  a leg- 
gyengébbek, melyek  a czombból 
vágatnak. 


Sonka.  Ez  mindig  szeletekre 
vágatik,  melyeknek  egy  része  kö- 
vér, más  része  sovány  legyen,  mi- 
után egyiket  a másik  nélkül  soha 
sem  kell  élvezni.  A szeleteket  a le- 
hető legvékonyabbra  kell  vágni 
A metszések  vezetésének  módja 
a rajzból  elég  világosan  látható. 

A hosszmetszés  az  első,  s azután 
következnek  a keresztmetszések. 

— Az  itt  mutatott  módon  minden 
metszés  az  izomszálon  megy  keresztül ; de  ha  takarékosak  aka- 
runk lenni,  tölcsér  alakú  szeleteket  vágunk,  ferdén  a vonalra,  me- 
lyeket azonban  nem  lehet  oly  jól  megrágni.  Az  izom-szálakkal 
egy  irányban  soha  sem  szabad  vágni. 

Malaczpecsenye.  Mihelyt  a pecsenye  az  asztalon  van,  nehány 
metszéssel  feje  levágatik,  melyet  hosszában  még  két  vagy  négy 
részre  osztunk.  Erre  a keményre  sült  bőrön  keresztül  hosszá- 
ban vagy  keresztben  több  metszést  teszünk  csekély  mélységre 

a húsba,  s a bőrt  úgy  emeljük  le,  hogy  vékony  húsréteg  marad  rajta. 
Erre  az  előlábakat  választjuk  el  a válltól  és  a czombokat. 


Nyúl  és  a tengeri  nyúl.  A derék  itt  a legkitűnőbb,  s ezt  min- 
denekelőtt a lapoczkától  a czomb  kezdetéig  elválasztjuk,  miután 

előbb  a szőrös  lábszárakat  már 
levágtuk.  A czombnak  felső  húsos 
része  sem  megvetendő,  kivált  ha 
az  állatnak  általában  gyenge  húsa 
van.  Itt  a szeletek  tölcsér  alakban 
vágatnak  ki.  A vadászdarab  az 
egésznek  virága,  melyet  a rajta 
függő  húsdarabokkal  együtt  ügye- 
sen kivágván,  a legkitűnőbb  ven- 
dég elébe  teszünk,  miután  ezen 
daraboknak  van  legtöbb  vad  izök. 
Mások  ezen  pecsenyét,  nevezete- 
sen ha  gyenge,  hosszdarabokra, 
aztán  felül  keresztbe  vágják  s az- 
tán elválasztják  a lábszárt.  Végre  ferde  metszésekkel  a bordák  közt 
egész  a gerinczig  be  lehet  vágni  s a darabokat  a trancsirozó  villá- 
val elválasztani 

Liba , pulyka  és  rucza . Élőbb  a mellből  hosszdarabokat  vá- 
gunk ki,  s a többit  oly  rendben  és  metszésekkel  daraboljuk  szét, 


13  22 


A feldarabolás,  trancsirozás  művészete. 


49 


mint  az  a rajzon  látható.  A melldarabok  tartatnak  a legjobbnak,  s 
erre  a czombok  következnek.  A tölteléket  kanállal  veszszük  ki  s kü- 
lönféle darabokra  vágván,  külön  tányéron  hordjuk  körül. 

A galambok,  ha  nagyok,  négy  részre,  tehát  egyszervhosszában 
és  egyszer  keresztben  vágatnak.  Kisebb  galambokat  csak  két  részre 
vágva  hordozunk  körül. 


Hizlalt  tyúk  és  kappan.  Ezeknek  darabolása  igen  egyszerű. 
Előbb  a czombokat  és  szárnyakat  választjuk  el,  aztán  a püspök- 
falatját és  a melldarabokat  vágjuk  ki,  feltörjük  a mellcsontot  s a bor- 
dákat keresztben  átvágjuk.  A czomb  két,  a szárny  három  részre 
osztatik,  a melldarabokat  egészben  hagyjuk,  vagy  legfeljebb  csak 
egyszer  vágjuk  fel.  A bordás  rész  hatfelé  vágatik.  Mihelyt  fel  van 
darabolva,  az  egyes  darabokat  úgy  rendezzük,  hogy  egyik  se  fedje 
el  a másikat.  A csirkénél  a lábak  egészben  maradnak,  különben  úgy 
daraboltatnak  fel,  mint  a nagyok,  vagy  ha  igen  kicsinyek,  4 részre 
vágatnak  fel. 

A fáczán  épen  úgy  daraboltatik  fel, 
mint  a kappan.  Feje  és  farka  is  asztalra  jön, 
és  sok  helyen  mutogatva  körülhordoztatnak. 

A fogoly  vagy  hosszában  két  részre 
vagy  negyedekre  osztatik,  vagy  végre  úgy 
vágatik  fel,  mint  a legtöbb  apró  szárnyas. 

Előbb  a czombokat  és  szárnyakat  választjuk 
el,  előbb  az  egyik,  aztán  a másik  oldalon  s 
magát  a testet  hosszában  két  részre  osztjuk. 

A szárnyak  a legjobb  és  legizesebb  darabok^ 
aztán  a czombok,  melyek  legtöbb  esetben  vad 
ízzel  birnak. 

A szalonka  közönséges  módon  vágatik 
fel,  mindkét  oldalon  leveszszük  a szárnyat 
és  czombot,  a mellet  levágván,  2.-4  részre 

Magyar  Nemzeti  Képes  Szakácskönyv. 


4 


50 


Első  rész  : Előcsarnok. 


osztjuk,  s a bordás  részt  is  2 - 4 felé  vágjuk.  Az  úgynevezett  sza- 
lonkabél különösen  pirított  zsemlére  kenve  hordatik  körül. 

A ván  dór  szalonkák  egész- 
ben, vagy  legfeljebb  csak  két 
részre  vágva  adatnak  fel. 

A fenyves  madarak  is 
vagy  egészben  vagy  mellü- 
kön két  részre  vágva  hordái- 
nak körül. 

Félszegusz.  (Steinbutt.) 
Hogy  a félszeguszt  helye- 
sen daraboljuk  fel,  nem  sza- 
bad éles  késsel  vágnunk,  hanem  jó  éles  ezüst  halvágóval.  Ezzel 
először  a szálkákon  keresztül  a kopoltyútól  a farkig  hosszmetszést 
teszünk  és  egy  másikat  félszélességben  ezzel  egyenközűen.  Ezen 

két  metszetre  egyenes  szeglet  alakú  új  metszeteket  teszünk,  és  a 
hal  vágónak  hegyével  a középső  darabokat  egyenesen  kiemeljük,  me- 

lyeket  egyenként  nyújtunk  át  tányéron  a vendégeknek.  A középső 
darabok  után  jönnek  a hátdarabok,  melyek  ugyan  csekélyebbek,  de 

mégis  jók.  Ekkor  ügyesen  a szálkákat  leemeljük,  és  az  első  részt  is 
feldaraboljuk.  A fej  és  fark  a tálon  maradnak. 

Ponty.  A pontynak  előbb  fejét  vágjuk  le,  és  a legelőkelőbb 
vendégnek  adjuk,  miután  a nyelv  tartatik  legjobb  falatnak.  Erre  a 
bőrt,  de  mindig  a halvágóval,  a pikkelyekkel  együtt  leemeljük  s 
félreteszszük.  Ekkor  egészen  középen  a kopoltyútól  a farkig  met- 
szést teszünk  a halvágóval,  végre  több  függőleges  keresztmetszést, 
s a darabokat,  melyek  közül  a hátrészről  vágottak  a jobbak,  tányérra 
rakjuk  s úgy  egyenként  nyuj tatjuk  a vendégeknek.  Néha  ha  a tár- 
saság kicsiny,  a ponty  hosszmetszetekkel  osztatik  el.  Sok  helyen 
a bőr  és  pikkelyek  nem  vétetnek  le  előbb,  hanem  a darabokon  ma- 
radnak. 

Minden  pecsenyénél,  mely  tálon  vagy  tányéron  hordoztatik 
körül,  gondoskodni  kell  a daraboknak  olyan  elrendezéséről,  hogy 
egyformán  feküdvén,  egymást  el  ne  fedjék,  hogy  a vendég  a nél- 
kül választhasson,  hogy  egyik  vagy  másik  darabot  félretaszítsa,  a 
mi  mint  illetlen  dolog,  kerülendő.  Ha  egyes  vendégnek  tányéron 
vitetik  oda  a pecsenye,  mint  például  halaknál,  azt  a tányér  közepére 
kell  tenni  a nélkül,  hogy  azt  azon  ide-oda  taszigálnók  és  a tányért 
ezzel  bekevernők. 


Az  asztal  elrendezése. 

Bár  ennél  mindig  a legnagyobb  tisztaság  a fő  alaptörvény,  nem 
csak  a jól  készitett  Ízletes  ételekben  és  italokban,  hanem  az  edé- 
nyek, abroszok  és  asztalkendők,  minden  evőszerek,  bútorok  és  a 
szoba  tekintetében  is,  melyben  ebédelünk,  és  az  is  marad : mégis  a 
finomult  életmód  előhaladást,  csinosságot,  összhangzást,  ügyes 
választékosságot  és  helyes  következési  rendet  kiván.  Most  már  nem 
elégszenek  meg  azzal,  hogy  az  íny  és  szaglási  szerveknek  a leg- 
különbfélébb  ételek  és  étvágyat  gerjesztő  illatok  által  hízelegjenek, 
hanem  arra  is  törekszenek,  hogy  az  egész  társaság  szeme  gyönyör- 
ködve legeljen  az  asztalon,  és  hogy  minden  vendégnek  vidám 
mutatásáról,  a mennyire  a viszonyok  engedik,  gondoskod- 
janak. 

Nagyobb  házakban  saját  asztalterítők  vannak,  kiknek  művé- 
szetét ellesni  igen,  de  leírni  nem  lehet ; az  abroszok  megtörése,  az 
asztalkendők  összehajtása,  s több  más  kicsinységek,  nehányszori 
látás  után,  magánkisérletek  által  eltanulhatok,  aztán  ügyességgel 
könnyen  utánozhatok,  sőt  ezeket  még  saját  találmányok  által  is 
lehet  bővíteni,  itt  helyén  látjuk  nehány  rajzát  adni  a különféle  asz- 

talkendő  összehajtásoknak.  A terítékeknek  és  a különböző  nemű 
együvé  tartozó  tálaknak  rendszeres  elhelyezése  csak  gyakorlott 
szemet  és  előbbi  kísérleteket  kíván  arra  nézve,  hogy  tüstént  min- 
den balfogást  észrevegyünk,  s a későbbi  alkalmazásnál  elkerül- 
jünk. Kinek  kevés  ügyessége  van,  magától  fogja  tudni,  hogy  az 
összhangzó  egyformaság  az  edénynek  minden  nemeiben,  mint  por- 
czellán,  ezüst- evőeszközök,  üvegek,  sőt  még  az  abroszokban  és 
asztalkendőkben  is  megkivántatik,  hogy  az  egésznek  kellemes  be- 
nyomását emeljék;  régi  és  új,  nehéz  és  könnyű,  két  vagy  három- 
féle fajta  tányér  és  asztali  eszközök,  a különben  igen  jó  ven- 
dégelés mellett  is,  a szegénység  bizonyos  mázát  hordozzák  magu- 
kon, s a jelenlevők  egyike  könnyen  azon  gondolatra  jöhet,  hogy 
a gazda  egész  készletét  a zsibárusoknál  szedegette  össze.  A 
levesnek  saját  edénye  van,  valamint  a csemegének;  a leves  élve- 
zése után  a tál  és  tányér  elszedetnek.  Igen  rosszul  venné  ki  magát, 
ha  a tányérok  többszöri  váltásánál,  laposak  helyett  csak  leves- 
nek való  mély  tányérokat  adnának  fel,  és  ha  tokaji,  ménesi, 
ruszti,  neszmélyi,  somlai  aszú  és  bakar  borok,  pezsgők  számára 
más  alakú  és  metszett  poharak  készen  nem  tartatnának,  mint  azok, 
melyek  az  első  asztali  boroknál  voltak  használatban.  Itt  is  uraíkod- 
hatik  különbözőség,  épen  úgy,  mint  a tálaknál,  melyek  kerekek, 
tojásdadok,  négy-,  háromszegletüek,  kisebbek,  nagyobbak  lehetnek, 
de  mégis  egy  terítéket  képeznek. 

Hogy  a kést,  kanálnyelet  és  poharat  soha  balfelé  helyezni 
nem  szabad,  és  hogy  a kényelemre  megkivántató  szabad  tért  kell 
hagyni  egy- egy  teríték  közt,  úgy  hiszszük,  alig  szükséges  meg- 
említeni. 

Nagyobb  tábláknál  újabban  az  összes  kés-,  villa-,  kanálszük- 
séglet (4 — 5 pár)  elhelyeztetik  a tányér  körül. 

Mióta  a szigorú  etikette  terhes  fesze  nagyobbrészint  szám- 
űzetett az  asztaloktól,  és  a vendégek  helyét  nem  az  aggodalmas 
rangmérték  határozza  meg,  s a barátságos  körben  a kerek  asztalok 
a nagy  tábláknál  többre  becsültetnek,  nem  jár  többé  a vendégeknek 
elhelyezése  oly  nehézséggel,  mint  azelőtt ; a kerek  asztaloknál  min- 
den hely  különbség  nélkül  egyenlő  ; nagy  táblaasztaloknál  azonban 
nem  a felső  hely,  hanem  a közép  mindkét  oldalon  képezi  a tisztelet- 
helyet,  a mi  által  az  azelőtt  valóban  kínzó  súrlódásokat,  és  azzal 
nem  ritkán  összekötve  volt  kellemetlen  következéseket  inkább  ki 
lehet  kerülni.  Nagyobb  figyelmet,  megfontolást  és  pontos  számítást 
kíván  a két  nemből  álló  asztali  társaságoknál  a gazda  részéről  az, 
hogy  1)  úgynevezett  tarka  sort  képezzen,  mely  szerint  két  férfi  közé 

egy  nő,  és  két  nő  közé  viszont  egy  férfi  essék ; 2)  a társalgás  élénk 
legyen ; 3)  magának  a hölgyeknél  való  szolgálás  terhét  az  által 
könnyítse,  hogy  a mellettük  ülő  férfiakkal  gondoskodtasson  azok 
kényelméről  és  kívánságaik  betöltéséről.  Ha  a tarka  sor  teljes  rend- 
ben képezve  van,  minden  nőnek  egy  férfival  kell  szemben  ülni  és 
viszont,  csakhogy  a nőt  férje  mellé,  nővért  fivére  mellé  soha  sem 
szabad  helyeznünk,  mert  a házas  és  testvéri  viszonyok  sokkal  szü- 
kebbek  és  mindennapiasabbak,  mintsem  szellemdús  társalgásokra, 
mi  a művelt  társasági  lakomáknak  főfűszere,  alkalmat  nyit- 
hatnának. 

A gyermekek,  kik  még  nem  tanulták  meg  az  asztalnál  magukat 
ügyesen  és  illedelmesen  viselni,  az  elkerülhetetlen  megzavarások 
miatt,  jobb,  ha  távol  tartatnak,  kivált,  ha  gyermekes  önhittséggel, 
okosdisággal,  s a társalgásban  rendkívül  résztvenni  vágyással  van- 
nak tele,  mert  bármennyire  divatszerüek  is  ezen  tulajdonságok, 
mégis  minden  vendégnek  terhére  vannak,  és  a bosszúság,  és  az  ily 
kis  kínzó  szellemek  kedves  szüleinek  vaksága  és  fonáksága  egészen 
megrontja  az  ebédet. 

Ha  több  gyermek  van,  és  ezekhez  talán  még  a vendégek 
gyermekei  is  meghivattak,  mellékasztalokon  kell  őket  megvendé- 
gelni, vagy  legjobb  mellékszobában,  ha  mulatozásuknak  élénksége, 
a felnőtteknek  alkalmatlan  lenne. 

A merev  szertartások  és  elidült  etikette,  a túlzott  udvarias- 
kodások és  bókok  is  megszűntek,  melyek  ezelőtt  minden  vigabb  mu- 
latozásnak útjában  voltak.  A mai  finom  életmód  gyűlöl  minden 
kényszert,  az  ember  mindenféle  szabadkozás  és  ellenmondás  nélkül 
foglal  helyet,  megtartja  az  elébe  tett  ételt  vagy  vesz  abból  a nélkül, 
hogy  azt  előbb  az  asztalnál  körüladná,  kinálgatás  nélkül  vesz,  amiből 
tetszik  s különösen  ha  férfi,  a mellette  ülő  két  és  szemközti  harma- 
dik nő  mulattatásáról  és  szolgálásáról  gondoskodik,  ha  annak  szom- 
szédja netalán  az  elhanyagolás  bűnébe  esnék.  Azonban  oly  házak 
bán,  hol  ezen  fesztelen  hangulat  nem  uralkodik,  hanem  megmaradtak 
a régi  agg  szokásoknál,  egészen  ellenkező  hatással  fogna  lenni, 
ha  az  ember  előbb  jó  étvágyat  nem  kíván,  étvágyát  el  nem  fojtja,  az 
odanyujtott  tálat  el  nem  utasítja  s minden  ivásnál  a kedves  házi 
gazda  és  hozzátartozói  egészségéről  meg  nem  emlékszik,  valahány- 
szor valaki  tüszszent,  „egészségére!14  nem  kiáltja,  s az  ebéd  után 
az  élvezett  isteni  adományokért  chinai  csépelt  szavakban  köszönetét 
nem  mond. 

Ki  már  különféle  viszonyok  közt  élt  a világban  s kissé  szeré- 
nyebb társaságba  jutott,  rendesen  finom  tapintattal  bir  és  mint  ide- 

gén  is  könnyen  eltalálja,  hogy  micsoda  szokásnak  hódol  a társaság, 
melybe  őt  a véletlen  vagy  ajánlás  juttatták  s a szerint  módosítja 
magaviseletét. 


Az  asztalkendők  alakításának  művészete, 

1.  Az  asztalkendők  minősége. 

Az  asztalkendőknek  oly  minőségben  kell  nedvesnek  lennie, 
mint  azon  esetben,  ha  nedves  légen  feküdtek ; az  asztalkendők  ke- 
ményítősének egészen  el  kell  maradnia,  legalább  a legtöbb  formák- 
nál, hol  azonban  ez  nem  történik,  ott  az  asztalkendőt,  hogy  össze- 
hajthassák, kissé  meg  kell  vizezni,  hogy  engedjen. 


Itt  következik  parányidomban  (en  miniatűr)  néhány  szép  rajza 
a kész  asztalkendő-alakoknak,  saját  elnevezésökkel  együtt. 

A legnagyobb  pontosság  és  szabályszerűség  különösen  abban 
veendő  figyelembe,  hogy  az  összehajtás  által  képezendő  szegletek 
mindig  igen  élesek,  és  a mennyire  lehetséges  mértanilag  helyesek 
legyenek.  Ehhez  tartozik  az  is,  hogy  az  asztalkendőt  már  mindjárt 
kezdetben  teljesen  egyenesen  fektessük  le,  azaz  gondos  kihúzás 
által  a mángorló  által  előidézett  egyenetlenségeket  eltávolítsuk,  a 
-nélkül  azonban,  hogy  a kendő  simaságát  elrontanók. 

Minden  redő,  azaz  minden  előirt  törés  élesen  kisimítandó,  vagy 
a kézzel  kell  azt  elnyomni  és  leverni,  sőt  erre  még  némi  erő  is  szük- 
séges, mihelyt  az  asztalkendő  már  többszörösen  össze  van  hajtva. 
Csak  ezen  szabály  követése  mellett  lehet  elérni  az  asztalkendőnek 
szándéklott  alakját,  s lehet  azt  az  óhajtott  alakban  felállítani. 


MÁSODIK  RÉSZ. 


Gyakorlati  szakácskönyv. 

ELSŐ  OSZTÁLY. 

LEVESEK. 

A levesekről  általában. 

Az  ebédnél  a leves  a bevezetés,  — ez  azon  étel,  ami  mint- 
egy előkészíti,  úgyszólván  hangolja  a gyomrot  a következendőkre. 
Épen  ezért  az  ebéd  többi  fogásaihoz,  a fogások  számához  alkalmaz- 
kodni kell  a leveseknek.  Kevés  fogásból  álló  ebédhez  tartalmasabb, 
több  fogásból  állóhoz  kevésbbé  tartalmas  leves  tálalandó.  Arra  kü- 
lönösen ügyelni  kell,  hogy  a leves  soha  a jóllakottság  érzetét  elő  ne 
idézze. 

Á húslevesekről. 

A leves  ma  már  általános  szükséggé  vált,  és  csak  igen  keve- 
sen vannak,  kik  a jó  s az  egész  testet  jóltevőleg  felmelegítő  levesnek 
soha  el  nem  téveszthető  hatását,  mely  a legbágyadtabbnak  is  uj 
élénkséget  kölcsönöz,  hálásan  el  nem  ismernék. 

Miután  nálunk  az  ebéd  a levessel  kezdődik,  ennek  Ízletes  ké- 
szítésére annál  több  figyelmet  fogunk  fordítani,  minthogy  rendesen 
az  első  benyomás  a határozó,  s igy  a rósz  leves  a még  oly  jól  készí- 
tett következő  ételeknek,  sőt  általában  az  egész  ebédnek  nagy  hát- 
rányára volna. 

A fazekat,  melyben  a marhahúst  főzzük,  naponkint  ki  kell 
öblíteni,  mert  minden  edény,  mely  egy  vagy  több  napig  öblítetlenűl 

áll,  rendesen  szagot  kap,  melyet  finom  ízlésüek  csakhamar 
észrevesznek  az  ételen.  Ha  a hús  tisztán  jön  a mészárszékből,  nem 
igen  kell  azt  sokat  mosogatni,  még  kevésbbé  vízben  áztatni.  Némelyek 
azon  véleményben  vannak,  hogy  csak  kövér  hús  adhat  erős  levest, 
de  a tapasztalás  nem  igazolja  ezen  véleményt.  Következő  húsdara- 
bok adnak  erős  és  jó  levest : tyúk,  kakashús,  borjucsont  és  minden 
állatnak  mája,  ha  marhahússal  főzetnek.  Leginkább  a következő 
húsnemek  a legkitűnőbbek : a fartő,  a hátszin  és  ama  darab,  melyet 
felsárszélnek  neveznek.  Hogy  a jó  leves  izét  és  erejét  neveljük, 
petrezselymet,  sárgarépát,  zellert,  póréhagymát,  kevés  kalarábét  és 
egy  fő  kelkáposztát  veszünk  ahoz.  A jó,  erős  leves  főzésének  módja 
a következő ; előbb  a húst  és  csontokat,  a májat,  a melyből  azt  főz- 
nünk kell,  megfelelő  nagyságú,  hideg  vízzel  telt  edénybe  teszszük, 
ehhez  a tiszta  forrásvíz  alkalmasabb  a kútvíznél,  mivel  a hús  a lágy 
folyóvízben  sokkal  porhanyóbb  és  izletesebb  lesz.  Ha  forrni  és  hab- 
zani kezd,  akkor  a habot  tisztán  leszedve,  lassan  tovább  hagyjuk 
főni  a levest,  és  csak  akkor,  ha  felületén  semmi  tisztátalanság  sem 
mutatkozik  többé,  teszünk  bele  sót,  zöldséget  és  gyökeret,  mivel  ez 
utóbbi  különben  igen  megpuhulna  s a hableszedésnél  a jobb  állo- 
mány elveszne.  A levesnek  csak  lassan  kell  forrnia,  mivel  csak  így 
kap  tiszta  szép  színt  és  jó  ízt.  A leves  használata  sokféle ; részint 
különféle  nemű  tésztát  főzünk  bele,  részint  a becsináltakhoz  és  kü- 
lönféle más  ételhez  használjuk. 

Pár  szó  a Liebig’-féle  húskivonatról. 

A húslé,  megfelelő  Liebig-húskivonat  hozzáadásával,  jó  ízben, 
erőben  végtelen  sokat  nyer.  A Liebig-féle  húskivonat  semmi  esetre 
sem  úgy  használandó,  a mint  az  a legtöbb  helyütt  szokásban  van, 
t.  i.  hogy  a húskivonatot  a tégelyben  mint  a mustárt  az  asztalra 
teszik,  — s a tányérba  már  kiszedett  levesbe,  a lekvárszerü  hús- 
kivonatot belekeverik,  mert  ily  használat  mellett  bizonyos  idegen- 
szerű íze  lesz  a levesnek.  Be  kell  azt  főzni  a tálalás  előtt  a levesbe, 
és  pedig  6—8  személyre  való  levesbe  egy  kávés  kanálnyi  elegendő. 
Különösen  ott,  hol  csak  fiatalabb  marhát  vágnak,  melynek  húsa 
gyenge  levest  ad,  nem  ajánlhatjuk  eléggé  a Liebig-féle  húskivonat 
használatát , mert  az  a kávés  kanálnyi  kivonat  teljesen  ízletessé  és 
erőssé  teszi  a gyengébb  és  nem  elég  jóízű  húslevest. 

Legjobb  használati  módja  egyébként  a Liebig-féle  húskivonat- 
nak, melynek  jóságával,  erejével,  ízletességével  a más  egyéb  el- 
nevezések alatt  forgalomba  hozott  húskivonatok  távolról  sem  verse- 
nyezhetnek, az,  ha  jó  forró  húslébe,  és  pedig  mintegy  2 — 3 deciliter 

húslébe  egy  jó  nagy  evőkanálnyi  húskivonatot  feloldunk,  mi  által 
egy  oly  sötét-feketés  szinű  húskivonat-essentiát  nyerünk,  a mit  jól 
kihűtve  és  a tetején  összegyűlt  és  megfagyott  leves-zsiradéktól  meg- 
tisztítva, — (legjobb  átszűrni),  — egy  kis  csinos  kannában  mindig 
fel  lehet  adni  az  asztalra,  és  ebből  az  erős  kivonat-esszentiából  kiki 
tetszése  szerinti  mennyiséget,  — legjobb  egy  fél  evőkanálnyit  — 
önt  be  a már  tányérba  kiszedett  levesbe.  A húskivonatból  a le- 
vesbe általában  véve  soha  sem  szabad  többet  használni,  mint  a 
mennyi  azt,  t.  i.  a világos  húslevest  csak  barnássárgára  festi  meg. 
Oly  mennyiség,  mely  a levesnek  sötét  szint  ad,  már  koczkáztatja 
annak  ízletes  voltát. 

E helyütt  kell  megemlítenünk,  hogy  a Liebig-féle  húskivonat 
az  úgynevezett  hideg  marhahúshoz  készített  mindennemű,  de  külö- 
nösen tejfeles  mártások  jó  izét  rendkívül  növeli.  A már  kész  mártásba 
6 — 8 személyre  egy  fél  kávéskanálnyi  kivonat,  — de  még  akkor,  a 
midőn  a mártás  a tűzön  van,  — keverendő  el. 

Végül  igen  jól  használható  a Liebig-húskivonat , mi  nemcsak 
ízletes,  hanem  a gyomoridegek  ingerlésénél  fogva  rendkívül  egész- 
séges is,  mindennemű  zöld  főzelékek  és  becsinált-mártások  izlete- 
sebbé  és  erősebbé  tételére. 

Hogy  minő  ízességnek  és  gyomorideg-ingerlési  képességnek 
kell  lenni  a Liebig-jéle  húskivonatban , az  kitűnik  abból,  hogy  1 kilo- 
gramm húskivonat  34  kilogramm  színhúsból  készül.  Kapható  716,  V8, 
7i  és  V2  kilogrammos  tégelyekben. 

Legjutányosabb  a családi  használatra  is,  az  V2  kilogrammos 
tégelylyel.  Legolcsóbban  és  valódi  minőségében  kapható  és  megren- 
delhető Neruda  Nándor  gyógyfűkereskedésében,  Budapest,  Kossuth 
Lajos-utcza  7. 

Húslevesek. 

1.  Barna  leves. 

Vékony  szalonna-szeleteket  lábasba  rakva,  darab  leves-marha- 
húst, májat  és  jóféle  csontokat  darabokra  törve,  két  fej  vörös- 
hagymát, nehány  sárgarépát  és  kalarábét,  kelkáposztát,  petrezsely- 
met, zellert,  mind  szeletekre  vagdalva,  néhány  szem  borsot  és  szegfű- 
borsot teszünk  hozzá,  a lábast  befedjük  s az  egészet  addig  enged- 
jük fojtódni,  mig  szép  barna  lesz.  De  hogy  oda  ne  égjen  (meg  ne 
kozmásodjék\  néha  kevés  lével  megnedvesitjük,  de  soha  sem  ka- 
varjuk fel,  hogy  a leves  tiszta  legyen.  Használat  előtt  egy  órával 
közönséges  levest  öntünk  reá  s az  egészet  lassan  tovább  hagyjuk 

főni,  hogy  a leves  erős  legyen,  aztán  leszűrjük  s húsgombóczokat 
vagy  más  egyebet  teszünk  bele. 

2.  Barna  levés  borjúmájból. 

Egy  lábasba  egy  főzőkanálnyi  zsírt,  egy  fél  kávés  kanálnyi 
czukrot,  egy  sor  karikába  vágott  vöröshagymát  és  egy  sor  szele- 
tekre vágott  borjumájat  teszünk  s mindezt  addig  pörköljük,  mig  a 
hagyma  piros  lesz ; ekkor  húslevessel  felöntve,  jól  forrni  hagyjuk. 
Ha  kiforrta  magát,  lehiggasztjuk,  leszűrjük  és  zsírját  leszedve,  sült 
borsóval  föladjuk. 

3.  Barna  leves  más  módon. 

Tegyük  fel  a rendes  mód  szerint,  de  kevesebb  zöldséggel  a 
húst  s ha  ez  már  egy  óráig  főtt,  lábasban  pirítsunk  négy  szelet  sza- 
lonnával zsíros  csontot,  mogyorónyi  czukrot,  darabka  borjumájat 
(vagy  lépet),  azután  12  dekagr.  karikára  vágott  sárgarépát,  egy  szál 
petrezselymet,  zellert,  kalarábot,  egy  kis  fej  vöröshagymát,  borsot  és 
szegfüborsot  teszünk  hozzá,  s födetlenül  a tűzön  addig  hagyjuk  sülni, 
mig  a szalonna  barnára  pörkölődött,  de  ügyeljünk  arra,  hogy  az  ke- 
serűre ne  égjen.  Ezalatt  időnként  egy-egy  merőkanál  levest  öntünk 
a csontra  és  zöldségre  s mindaddig  főni  hagyjuk,  míg  a zöldség  jól 
átpárolódott;  gyakori  kavarás  mellett  ekkor  sülni  hagyjuk,  hogy 
szépen  megbámuljon.  Ekkorra  a húsnak  is  meg  kell  főni,  mikor  is 
levét  rászűrjük  a csontra  s azzal  együtt  fölforraljuk.  Ezután  hig- 
gadni félreteszszük  ; leszűrjük,  zsírját  leszedjük  s húsgombóczokkal 
föltálaljuk.  A barnalevest  — ha  meg  nem  sózzuk  — 2-3  napig  el. 
lehet  tartani. 

4.  Ugyanaz  baromfiból  (tyúk-kappanból). 

Egy  egészben  hagyott  tyúkot  fazékba  teszünk  s annyi  vizet 
öntünk  rá,  hogy  ellepje,  és  főzzük.  E közben  egy  lábasba  kis  tiszta 
zsírt  s kávéskanálnyi  tört  czukrot  teszünk ; ehhez  karikába  vágott 
sárgarépát,  petrezselyem-gyökeret,  zellert,  vöröshagymát,  szemes 
borst  s — ha  esetleg  van  — egy  kis  kelkáposztát  adunk  s le- 
takarva, a tűzön  gyakori  fölkavarással  pörkölni  hagyjuk ; ha  meg. 
van  pörkölve,  a tyúkhoz  adjuk.  Ha  a tyúk  puhára  főtt,  a levest  le- 
szűrjük s ismét  a tűzhöz  téve,  finomra  metélt  tésztát  főzünk  bele  s. 
a földarabolt  tyúkhússal  együtt  föltálaljuk. 

5.  Ugyanaz  csontokból. 

Ép  úgy  készítjük,  mint  a barna  húslevest,  csak  a hús  helyett 
a fazékba  csontokat  teszünk.  Ezt  különösen  akkor  főzi  a gazdasz- 
szony,  ha  főtt  hús  helyett  büfsztököt,  fojtott  marhahúst,  vadász- 
sültet stb.  akar  tálalni;  ezek  csontjai  és  egyéb  hulladékaiból  főn 
tebbi  mód  szerint  igen  jó  levest  főzhetünk  s abba  legjobb  a tüdős- 
rétes vagy  sült  borsó. 

6.  Franezia  leves. 

Szép  kemény  fej  kelkáposztát,  kalarábét,  sárgarépát,  mind- 
egyikből egyenlő  részt  összevágunk  és  négy  vagy  öt,  vékony  szele- 
tekre vagdalt  csiperke-gombát  adunk  hozzá ; lábasba  darab  vajat 
vagy  libazsirt  tevén,  beleöntjük  az  összevágottakat  s jó  félóráig  pá- 
roltatjuk,  ekkor  kevés  szerecsendióvirágot  és  borsot  beletéve,  hús- 
levet öntünk  reá  s addig  főzzük,  mig  a zöldség  puha  lesz  s pirított 
s hosszúkásán  vagdalt  zsemlére  betálaljuk. 

7.  Kenyérleves. 

Jó  házi  kenyeret  igen  vékony  szeletekre  vagdalva,  lábasba 
leves-zsirt  (leszedett  zsirt)  vagy  vajat  teszünk  s megmelegítjük,  kevés 
apróra  vagdalt  vöröshagymát  is  téve  bele,  felforraljuk,  akkor  a vag- 
.dalt  kenyeret  belehányva,  ezt  hasonlóképen  kissé  megpirítjuk,  jó 
húslevest  öntünk  reá,  kevés  tört  borsot  és  szerecsendió-virágot 
adunk  bele  s ekkor  a levest  jól  lefőzzük,  tekintettel  arra  is,  hogy  a 
kenyér  szét  ne  máljék.  Tálalás  előtt  minden  személy  számára  egy 
tojást  teszünk  a forró  levesbe,  melynek  nem  szabad  keményre  főni, 
kis  darabokra  szeldelt  kolbász,  valamint  csinosan  vagdalt  gyökere- 
ket rakunk  bele  s apróra  metélt  hagymával  hintjük  be. 

8.  Kenyérleves  más  módon. 

Vékony  szeletekre  vágott  jó  házikenyeret  erős  húslében  fő- 
zünk s fölhabarván,  áttörünk  a szitán.  Darabka  vajat  lábasban  meg- 
melegítve, az  áttörtet  beleöntjük  és  felfőzzük.  Ekkor  minden  személy 
számára  egy  tojást  főzve,  mint  híg  tojást  szokás,  vigyázva  lehéjaz- 
zuk,  hogy  a tojások  egészben  maradjanak,  néhány  perczig  forró  hús- 
lében felmelegítjük  s a kenyérlevessel  együtt  feltálaljuk. 

9.  Levesbe  való  rizslepény. 

15  deka  rizst  7 deczi  tejbe  sűrűre  főzünk,  ha  megfőtt,  félre 
teszsziik  kihűlni.  Most  tojásnyi  nagyságú  vajat  6 tojássárgájával 

apróra  vágott  petrezselyemzölddel,  kevés  szerecsendióvirággal  ha- 
bosra keverünk  és  a kihűlt  rizst  is  hozzá  adjuk.  Egy  tepsit  vajjal 
kikenünk,  a rizst  bele  öntjük  és  világos  sárgára  megsütjük.  Azután 
deszkára  kifordítjuk  és  egyenlő  négyszögü  darabokra  vágjuk,  s fehér 
vagy  barna  lével  feladjuk. 

10.  Törtleves. 

Csirkét  és  fél  zsemlét  darabokra  vágva  kirántunk,  két  ke- 
ményre főtt  tojást  az  előbbiekkel  együtt  mozsárba  összetörünk, 
fazékba  teszszük,  jó  húslevest  reáöntve,  egy  óráig  főni  hagyjuk  és 

szitán  áttörjük.  Ha  a leves  nagyon  sűrű  volna,  kevés  tiszta  levessel 
megritkítjuk.  Tálaláskor  puhára  főtt,  apróra  vagdalt  zúzát,  rántott 
májat  és  zsemlét  adunk  bele. 

11.  Tört  májleves. 

Huszonnyolcz  dekagramm  borj  urnáját,  három  negyed- 
rész zsemlét,  két  tojást  zsírban  megsütve,  mozsárban  finomra 
Összetörünk,  fazékba  téve,  jó  húslevest  reáöntve,  kevés  szerecsen- 
dió-virágot hozzáadva,  félóráig  főzzük,  szitán  áttörve  visszatesz- 
szük  a fazékba,  még  keveset  főzve,  a rántott  májgombóczokra  rá- 
tálaljuk. 

12.  Tatárka-pohánka  leves. 

Két  decziliter  tatárka-pohánka  közé  két  tojásszéket  keve- 
rünk s a megkevert  tatárkát  lágymeleg  helyen  jól  megszárítjuk. 

Ha  egészen  megszáradt,  akkor  késsel  addig  dörzsöljük  szét, 
mig  előbbeni  alakját  ismét  visszanyerte,  ekkor  jó  húslébe  befőzvén, 
nehány  perczig  főni  hagyjuk.  Két  tojásszéket,  darab  friss  vajat,  két 
tele  kanál  friss  tejfelt  fazékban  jól  elhabarván,  a levest  vele  leöntjük 
s feltálaljuk. 

13.  Erős  leves  (Consommé). 

Hét  tojásszéket  fazékban  jól  összehabarván  és  fél  liter 
fehér  erős  húslével  összevegyítvén,  vajjal  bekent  lábasba  öntünk  s 
megpároltatunk.  E közben  egy  csemete-kelt,  két  kalarábét, 
két  sárgarépát  megtisztítva,  kevés  vajjal  vagy  friss  libazsirral  meg- 
párolunk, de  mégis  úgy,  hogy  barna  legyen,  mi  végből  többször 
öntünk  rá  kevés  húslevet.  Végre  három-negyedrész  zsemlét  hosszá- 
ban felvagdalva,  zsírban  kisütünk.  A consommé,  ha  a párolás  által 
már  megszilárdult,  tiszta  deszkára  kiboríttatik,  s azt  derelyemetsző- 
vel  félholdforma  vagy  kerek  szeletekre  vágjuk.  Ekkor  a zöldséget,  a 
kisütött  zsemlét,  a consommét  a leveses  tálba  téve,  barna  levet  ön- 
tünk reá. 

14.  Agy  velő-le  vés. 

Nyolc  személyre  való  agyvelő-leveshez  egy  egész  horjufő  agy- 
veleje marhahúslében  megfőzetik ; ha  meg  van  főzve,  áttörjük  szi- 
tán, darab  vajat  megmelegítünk,  tíz-tizenöt  darab  durván  összevágott 
csiperke-gombát  (championt),  kevés  apróra  vágott  petrezselymet 
egy  ideig  párolunk,  fél  főzőkanál  lisztet  reáhintve  még  kissé  pá- 
roltatjuk,  akkor  az  agyvelőt  beletéve,  jó  marhahúslevessel  leöntjük, 
kevés  tört  szerecsendióvirágot  is  adhatunk  hozzá  s az  egészet  jól 
felfőzzük  s agyvelőkádkákra,  vagy  rántott,  hosszúra  vagdalt  zsemle 
fölibe  betálaljuk. 

15.  Rákleves. 

36 — 40  darab  közepes  rákot  gondosan  meg  kell  mosni.  Aztán 
egy  casserolba  kevéssé  sózott  vizet  feltenni,  ebbe  kevés  petrezselyem, 
1 darabka  vereshagyma  felvágva,  tört  bors,  kevés  thymian,  pár  darab 
babérlevél  és  egy  csipet  bazsalikom  jön,  s V2  liter  könnyű  asztali  bor, 
s mielőtt  a lé  forrna,  bele  kell  tenni  a rákokat,  mig  csak  teljesen 
megfőnek,  gyakran  fel  kell  rázni.  A főtt  rákok  farkát  ki  kell  szakítni, 
azokból  a húst  ki  kell  szedni  s a rákpánczélokból  rákvajat  készíteni. 
(A  rákok  szemei  mindig  eltávolítandók.)  A főtt  derék  a benne  levő 
hússal,  s az  ollókkal  finomra  mozsárban  összetörendők,  s ezen  töre- 
dék egy  lábasba  teendő,  s erre  azon  lé,  melyben  a rákok  főttek,  rá- 

öntendő,  s ezen  kívül  2 liter  halleves  (consommé),  melynek  készíté- 
sét fentebb  közöltük  és  100 — 150  gramm  fehér  kenyérbél,  ekkor  az 
egész  felforralandó,  s egy  jó  óra  hosszáig  főzendő,  de  gondos  tűzön, 
hogy  el  ne  főj  jön.  Egy  óra  múlva  szőrszitán  át  kell  szűrni,  s a levet 
fére  tenni. 

Azután  rákvajat  készítünk  a következő  módon  : A már  meg- 
főtt és  fére  tett  rákpánczélokat,  rákhéjakat  és  ollóhéjakat  egy  lábasba 
teszszük,  zöld  petrezselyemmel  és  vajjal  pirítjuk,  aztán  ezt  is  mozsár- 
ban megtörjük,  s forró  híg  húslével  leöntjük,  hideg  helyre  teszszük, 
hol  is  a kihűlés  után  a rákvaj  a lé  tetején  gyűl  össze,  honnan  lesze- 
dendő és  félreteendő. 

A szebb  rákderekak,  minden  személyre  2 — 3 darab,  megtölten- 
dők.  A töltelék  tejben  áztatott,  vajjal  és  8 darab  tojássárgával,  kevés 
zsemlemorzsával  és  rákvajjal  eldolgozott  zsemléből  készül,  ugyan 
ebből  apró  gombóczok  is  készítendők,  ezek  a félretett  kész  levesben 
— melyhez  hal,  erős  leves  helyett  húslé  is  használható,  — a rákvajjal 
együtt  felfőzendők,  s tálalás  előtt  az  egész  leveshez,  annak  mennyi- 
sége szerint  pár  kanál  tejfel  öntendő,  s az  egész  jó  forrón,  a kibon- 
tott rákhusokkal  együtt  tálalandó. 

16.  Rákleves  más  módon. 

Hat  személyre  körülbelül  harmincz  rákot  főzünk  meg  marha- 
húslében, héjából  kifejtjük  s héjával  együtt  mozsárban  finoman 
megtörjük.  Darab  vajat  megmelegítve,  a megtört  rákhéjat  beletesz- 
szük,  s egy  ideig  a vajban  pároltatjuk ; végre  ezen  rákvajat  finom 
kendőn  átszűrjük,  a felmaradt  héjakat  ismét  azon  lébe  teszszük, 
melyben  a rákok  főzettek  és  jól  el  hagyjuk  főni.  A kisajtolt  rákvajat 
megmelegítjük,  két  tele  kanál  lisztet  beletéve  kissé  felforraljuk  a nél- 
kül, hogy  barna  volna,  ugyanazon  levest,  melyben  a rákhéjak  főzet- 
tek, reáöntjük,  szitán  átszűrjük  s pirított  zsemlére  tálaljuk.  A rák- 
farkakat és  ollókat  felbontjuk,  mielőtt  azokat  a mozsárba  tennők. 

17.  Tojás  rákleves. 

A tojáshéjat  szépen  megmossuk  s a következő  módon  meg- 
töltjük : 20  tojáshéjához  kell : y4  kiló  párolt  rizs  s ugyanannyi  borjú- 
tüdő  párolva  s apróra  vágva.  y8  kiló  sós  szalonna  igen  apró  koczkára 
vágva,  tört  fekete  és  szegfűbors  bőven,  egy  fej  vöröshagyma  apróra 
vágva,  zöld  petrezselyem,  egv  egész  tojás  nyersen,  s kis  jó  sáfrány 
és  szerecsendió-virág,  ezeket  összegyúrjuk,  a tojáshéjakat  jó  kemé- 
nyen teletöltjük  vele,  edénybe  rakjuk,  a nyílásokat  felfelé  s forró 

vizet  öntünk  rá  s puhára  főzzük,  vékony  piros  rántással  berántjuk 
s édes  tejszint  öntünk  hozzá  bőven  s kész  a finom  tojás-rákleves. 

18.  Rákba  való  más  töltelék. 

Minden  személyre  legalább  két  nagyobb  vagy  három  kisebb 
rákot  kell  számítani ; egy  rákhoz  egy  bádogkanál  rizskását  vegyünk, 
tegyünk  hozzá  egy  késhegy  ni  tört  borsot,  egy  késhegynyi  zöld  pet- 
rezselyem-levelet apróra  vágva,  kevés  sót  és  minden  személyre  egy 
mogyoró  nagyságú  zsírt.  Ezeket  keverjük  jól  össze  és  a rákok  hátát 
félig  töltsük  meg ; tele  azért  nem  kell  tömni,  mert  ha  fő,  kidagad  és 
ha  helye  nincsen,  kemény  marad  a rizs,  meg  a farkát  is  nehéz 
lenne  akkor  visszadugni,  mert  avval  kell  elzárni  a tölteléket,  hogy 
fövés  közben  ki  ne  fusson.  Ha  jó  félóráig  fő  a megtöltött  rák,  akkor 
a töltelékből  kimaradt  fűszeres  rizskását  is  a levesbe  kell  szórni, 
hogy  avval  is  főjjön,  mig  szépen  megpuhúl,  de  igen  lágy  ne  legyen. 
Ha  készen  van  : a rákvajat  hozzá  kell  szűrni. 

19.  Kartifiola-,  vagy  virágos-káposztaleves. 

Három  középszerű  szép  kartifiola  rózsát  megtisztítván,  egy- 
forma részekre  vágjuk  s azt  jó  erős  marhahúslében  megfőzzük. 
Ekkor  lábasban  darab  vajat  felmelegítvén,  két  tele  kanál  főzőlisztet 
adunk  hozzá,  kissé  felforraljuk,  s a levest  a már  puha  kartifioláról 
ráöntjük,  kevés  apróra  vagdalt  szerecsendió-virágot  és  két  tele  kanál 
tejfelt  adunk  hozzá.  Mielőtt  feltálalnók,  a kartifiolát  beleteszszük,  a 
levest  két  tojásszékkel  felhabarjuk,  s pirított  zsemlére  és  rántott  lúd- 
májra  öntjük. 

20.  Zöldségleves. 

Hat  személyre  való  leveshez  a zöldséget  tisztán  megmosva 
apróra  vágjuk,  darab  vajat  felolvasztva,  a zöldséget  azzal  pároltat- 
juk,  kevés  lisztet  hintünk  bele,  megsózzuk  és  fűszerezzük  s jól  el 
hagyjuk  főni.  Aztán  két  tojásszéket,  kevés  tejfelt  s darab  vajat  össze- 
habarunk, a levest  reáöntjük,  a tűzhöz  teszszük  s addig  kavarjuk, 
mig  sűrű  kezd  lenni  s aztán  pirított  zsemledarabokra  tálaljuk. 

21.  Zellerleves. 

Egy  zellert  apró  vékony  koczkákra  vágunk,  egy  lábosba  da- 
rabka zsírt  vagy  vajat  teszünk  és  ha  forró,  a zellert  bele  vetjük  és 
lassan  puhára  pároljuk.  Ha  puha,  szitán  áttörjük,  kevés  szerecsen- 
dióvirággal, 1 koczka  czukorral,  kevés  húslével  felfőzzük.  A leveses 

tálba  3 tojássárgát,  % liter  édes  tej  szint  összehabarunk,  a zellert  a 
forró  húslével  együtt  pirított  zsemlyekoczkákra,  vagy  borsótésztára 
kiontjük. 

22.  Oglio  (Oljó)  leves. 

Nagy  vöröshagymát,  kalarábét,  sárgarépát  karikákra  vagdalva, 
négy  kemény  kelkáposztafejet  négy  egyenlő  részre  vágva,  nehány 
borsszemet  és  szegfűborsot,  nyolczvan  dekagramm  (l1/i  font)  leves- 
húst, két  borjúlábat  és  egy  kappant,  mindezeket  darabokra  vagdalva, 
szalonnaszeletekkel  kirakott  lábasban  lassan  megpárolunk,  mígnem 
az  alján  szépen  megbámul.  Közben- közben  gyakrabban  kevés  hús- 
levet öntünk  rá,  nehogy  odaégjen,  másfél  óráig  főzzük  s aztán  félre- 
teszszük,  hogy  leülepedjék,  megszűrjük  és  kis  serlegekbe  töltve,  az 
asztalra  feladjuk.  Ugyanezen  levesből  készíttetnek  a lészeletek  is, 
csakhogy  a zsírtól  jól  meg  kell  tisztítani  s addig  főzni,  mig  meg  nem 
sürűdik,  mely  ha  meghűlt,  felvagdalható  és  eltehető. 

23.  Rizsleves. 

Tisztára  koppasztott  jérczét  darabokra  vagdalván,  keveset 
megsózzuk  s a sóban  állani  hagyjuk.  Aztán  a tyúkot  apróra  vágott 
zöld  petrezselyemmel  együtt  darab  fölolvasztott  vajba  teszszük  s 
lassan  pároltatjuk,  de  hogy  szép  fehér  maradjon,  többször  kevés 
húslevet  öntünk  reá,  mig  puha  lesz,  ekkor  még  egy-két  szedőkanál 
húslevet  öntünk  reá,  s még  kissé  pároltatjuk.  Most  tizennégy  deka- 
gramm (V4  font)  gondosan  kiszemelt  s langymeleg  vízben  meg- 
mosott rizskását  jó  marhahúslében  fél  órával  a tálalás  előtt  meg- 
főzünk, hogy  puha  legyen,  de  mégis  egész  maradjon,  és  kevés 
szerecsendió-virágot  teszünk  bele.  Végre  két  tojásszéket  ütünk  csu- 
porba, kevés  levessel  jól  elhabarjuk,  a tyúkot  a rizszsel  a leveses 
fazékba  teszszük,  ezen  levet  reáönt^ük  s az  asztalra  adjuk. 

24.  Burgonyaleves  húsnapon. 

Egy  liter  leveshez  három  középnagyságú  burgonyát  fő- 
zünk meg  s meghámozva  kihűlés  után  megreszeljük;  fél  zsem- 
lét nagyobb  szeletekre  vágván,  forró  zsírban  ropogósra  ki- 
sütünk, de  nem  barnára ; három  tojást  keményre  főzünk,  meg- 
hámozva székét  kiveszszük,  s a többivel  mozsárban  finoman  meg- 
törve, s fazékba  tevén  húslével  feleresztjük,  s egy  óra  hosszat  főzzük. 
Most  az  egészet  áttörve,  rántott  burgonya-gombóczokra  és  velős, 
forintos  nagyságú  pofézekre  kitálaljuk. 

25.  Burgonyaleves  más  módon. 

Néhány  burgonyát  mossunk  és  hámozzunk  meg,  vagdaljuk 
koczkákra,  tegyük  föl  vízzel  főni.  Ha  megpuhult  a burgonya,  készít- 
sünk  apróra  vágott  petrezselyem  zöldjével,  majoránnával  és  vörös- 
hagymával híg  rántást,  pirítsuk  meg  paprikával,  öntsük  föl  a bur- 
gonya tevével;  végül  tegyünk  bele  sót  és  tejet  s adjuk  föl. 

26.  Fehér  törtleves. 

Sült  kappanból  vagy  pulykából,  vagy  borjúhúsból  is  körül- 
belül fél  kilogrammot  veszünk,  s arról  minden  barna  bőrt  levá- 
gunk s előbb  konyhakéssel  finomra  összevágjuk,  nagy  dara- 
bokra vagdalt  tejes  zsemlét  zsírban  világos  sárgára  kisütünk ; 
négy  keményre  főzött  tojásszékét  a vagdalt  hússal  együtt  nagy  mo- 
zsárban finomra  törünk  s aztán  fazékba  teszszük,  másfél  liter 
jó  húslevet  öntünk  reá,  kevés  szerecsendió-virágot  adunk  hozzá 
s még  jó  fél  óráig  hagyjuk  főni;  ekkor  szitán  áttörjük,  s velő- 
kádkákra  öntjük. 

27.  Vadászleves. 

Ehhez  igen  erős  és  minden  zsírtól  megtisztított  húsleves  szük- 
séges, melyet  még  egy  asztalkendőn  át  kell  szűrni,  és  melegen 
hagyni.  Ezután  egy  mind  tollától,  mind  belétől  megtisztított  foglyot, 
vagy  szalonkát  (ezt  belével  együtt)  nyersen  mozsárban  jól  megtörünk, 
tálalókanál  húslevessel,  4 tojás  sárgájával,  kevés  szerecsendióvirág- 
gal együtt  szitán  áttörünk,  a kész  leves  közé  keverve,  apró  vadhús- 
gombóczokra  tálaljuk. 

28.  Leves  eonsommé-kádkákkal. 

Két  szépen  megsütött  tyúkot  s darab  sült  borjúhúst  elvagdal- 
ván, mozsárban  finoman  összetörünk ; megtöretvén,  egy  liter 
erős  tyúkhús-levet  öntünk  reá,  szitán  áttörjük,  kilencz  tojás - 
székével  összehabarjuk  s ismét  áttörjük.  A kádkákat  vajjal  bekenve 
s consomméval  megtöltve  pároltatjuk.  Ha  a consommé  összement, 
azt  a levesestálba  borítjuk  s világos  barna  levest  öntünk  reá.  A pá- 
rolás igy  történik  : Mély  lábasba  annyi  vizet  öntünk,  hogy  az  a minta 
felénél  feljebb  érjen;  ha  a viz  forr,  a mintát  beleállitjuk,  a lábas 
fölébe  vasfedőt,  a főzőgép  forró  táblájára  helyezzük  annyi  hőség 
fölé,  amennyi  megkivántatik.  Nagyobb  mennyiségű  ilyen  ételt  gyak- 
ran egy  óránál  is  tovább  kell  főzni  ezen  vízben,  azért  szükséges,  ha 

a viz  elfő,  azt  forró  vízzel  pótolni,  de  mondott  magasságát  sohasem 
szabad  felülhaladnia,  mivel  tartalma  azon  veszélyben  forogna 
hogy  a viz  elárasztja. 

29.  Leves  darahaluskával. 

Tíz  dekagramm  vajat  jól  eldörzsölünk,  négy  egész  tojás- 
széket keverünk  hozzá  s öt  deciliter  (jó  meszely)  darát  adunk  bele  s 
kissé  megsózzuk;  miután  ezt  mind  jól  összevegyítettük,  a haluská- 
kat  evőkanállal  a húslevesbe  hányjuk. 

30.  Leves  vajashaluskával. 

Hét  dekagramm  vajat  jó  habosra  elverve,  négy  tojás- 
széket habarunk  hozzá,  négy  tojásfehérének  habját,  kevés  sót  s 
nyolc  tele  kanál  finom  lisztet  adunk  hozzá.  Elővigyázatul  egyhalus- 
kát  megpróbálhatunk  forró  húslevesben  megfőzni ; ha  szétomlik, 
még  kevés  lisztet  adunk  hozzá,  a haluskát  evőkanállal  a forró 
levesbe  hányjuk,  befedjük  és  nyolcz  perczig  főni  hagyjuk,  egyenként 
a leveses  tálba  rakjuk  s a levest  reá  öntjük. 

31.  Leves  burgonya-gombóezezal. 

Négy  darab  nagy  lisztes  burgonyát  megfőzvén,  meghámozzuk 
és  megreszeljük,  hét  dekagramm  vajat  habosra  verünk,  apróra 
vágott  zöld  petrezselymet,  egy  egész  tojást  s három  tojásszéket 
adunk  hozzá.  Mindezt  jól  összekevervén,  a burgonyát  is  hozzá  ke- 
verjük kevés  sóval  együtt ; azután  ebből  diónagyságu  gombóczokat 
csinálunk,  finom  zsemlemorzsában  meghempergetjük  és  forró  zsír- 
ban szép  sárgára  kisütvén,  a leveses  tálba  rakjuk  s burgonyalevest 
öntünk  rá. 

32.  Leves  húsgombóezezal. 

Huszonnyolca  dekagramm  fehérre  sütött  borjúhúst  ap- 
róra összevágunk,  két  reszelt  és  tejbe  áztatott  zsemlét  adunk 
hozzá,  ezt  is  apróra  vágjuk  s mindkettőt  mozsárban  finoman  meg- 
törjük. Ekkor  hét  dekagramm  vajat  habosra  elkeverünk,  két 
egész  tojást  és  egy  tojásszéket  adunk  bele,  s a vágottat  hozzáadjuk, 
megsózzuk  és  jól  összekeverjük;  ha  még  igen  lágy,  kevés  finom 
zsemlemorzsát  adunk  hozzá,  kis  gombóczokat  csinálunk  belőle,  friss 
irósvajban  szép  sárgára  kisütjük,  forró  barna  levest  öntünk  reá  s az 
asztalra  adjuk. 

33.  Leves  bekötötte!. 

Sült  borjúhúst,  kappan-  és  pulyka-mellet  apróra  vágunk, 
zsemlét  tejbe  áztatunk,  kinyomjuk,  három  tojást  elhabarunk  s zöld 
petrezselymet  apróra  vágunk  össze ; ekkor  hét  dekagramm  vajat 
habosra  elverve,  a vagdalékot  belehányjuk,  három  tojást  ütünk 
bele,  egyiket  a másik  után,  sót,  borsot,  kevés  zsemlemorzsát,  két 
tele  kanál  jó  tejfelt,  adunk  hozzá,  mindezt  jól  összehabarjuk,  a haba- 
rékot vajjal  bekent  asztalkendőre  teszszük,  összekötjük  s forró  sós 
vízben  fél  óráig  főzzük.  Aztán  gondosan  kivevén,  a leveses  tálba 
teszszük,  s barnalevest  öntünk  reá. 

34.  Barnaleves  rántott  borsóval. 

Fazékba  négy  tele  főzőkanál  lisztbe  három  tojást  ütünk,  s 
mindkettőt  jól  összekavarjuk,  azután  lassanként  annyi  tejet  öntünk 
bele,  hogy  a tészta  oly  vékony  legyen,  mint  a szép  sima  palacsinta- 
tészta, melyet  kissé  megsózunk.  Serpenyőben  tiszta  zsírt  olvasztva, 
a tésztát  habmetsző  kanállal  becsepegtetjük,  e mellett  a serpenyőt 
többször  felrázzuk,  hogy  a borsó  minden  oldalról  egyformán  meg- 
bámuljon. A levesbe  csak  a tálalás  pillanatában  teszszük,  mivel  nem 
szabad  igen  megpuhulnia. 

35.  Leves  felvert  daragombóezezal. 

Tíz  dekagramm  irósvajat  habosra  felverve,  lassanként  négy 
egész  tojást  adunk  bele  s négy  deciliter  darát  keverünk  vele  össze. 
Mivel  pedig  a gombóczok  igen  puhák,  vagy  igen  kemények  lehet- 
nek, czélszerü  egy  gombóczczal  kísérletet  tenni.  Ha  az  jól  sikerült, 
kis  gombóczokat  készítünk  s azokat  jó  húslében  megfőzvén,  ne- 
gyedóráig állani  hagyjuk.  Azután  leveses  tálba  rakva,  a leszűrt  hús- 
levest ráöntjük. 


36.  Leves  dara-kádkával. 

Lábasban  jó  húslevest  forralván,  abba  annyi  darát  főzünk,  hogy 
sűrű  péppé  legyen,  a tűzről  elvevén,  kihűlni  hagyjuk.  Ekkor  tizen- 
négy dekagramm  rák-  vagy  más  vajat  habosán  elkeverünk, 
öt  tojást,  váltogatva  egy  tojást  és  egy  kanál  pépet  belehabarunk  s 
kissé  megsózzuk ; a kádkákat  vajjal  megkenjük,  finom  zsemlemor- 
zsával behintjük.  Ha  meg  van  sülve,  kiborítjuk,  a leveses  tálba 
rakjuk  s marhahúslevest  öntünk  rá. 

37.  Leves  lúdaprólékkal. 

Serpenyőbe  darab  vajat,  apróra  vágott  zöld  petrezselymet,  hat, 
szeletekre  vagdalt  csiperke-gombát  tevén,  azt  negyedóráig  párol- 
juk; ekkor  két  tele  kanál  lisztet  hintünk  reá.  A lúdaprólékot  levesben 
megfőzzük  s ha  elég  puha,  megfelelő  darabokra  felvágjuk,  a zúzát 
hosszában,  apróra  vágott  szerecsendió-virágot  hozzá  adva,  még 
kissé  felfőzzük  s hosszúkás  piritott  zsemledarabokra  tálaljuk.  A 
májat  külön  megsütjük,  és  darabkákra  vágva  a levesbe  teszszük. 
Ezen  levest  csiperke-gomba  nélkül  is  lehet  késziteni. 

38.  Lúdaprólék-leves  más  módon. 

Tisztára  mosott  apróra  vágott  lúd-  vagy  kacsa-aprólékot  kevés 
szerecsendió-virággal  puhára  főzünk,  mikor  a hús  félig  puha,  kevés 
rizskását  teszünk  még  hozzá.  Azután  világos  híg  rántást  készítünk, 
apróra  vágott  zöld  petrezselymet,  törött  borsot  teszünk  még  a rán- 
tásba, nagyon  kevés  hideg  vízzel  feleresztjük,  hogy  csomós  ne 
legyen,  hozzá  öntjük  az  aprólékhoz  és  tovább  főzzük.  A lúdmájat 
kirántjuk  és  szép  hosszúkás  darabkákra  vágjuk,  a levest  reá  öntjük 
és  kitálaljuk.  Ha  van  a háznál  csiperkegomba,  tehetünk  bele  néhá- 
nyat, jó  ízt  ad  a levesnek,  de  anélkül  is  igen  jó. 

39.  Leves  húsvagdalék-fánkkal. 

Darab  maradék-pecsenyét,  különösen  jó  pulykamellet,  egy-két 
csiperke-gombát,  fél,  tejbe  áztatott  zsemlét,  zöld  petrezselymet  ap- 
róra összevágva,  kevés  sót  és  tojásszéket  is  beletevén,  összekava- 
runk. A vagdalékot  finom  zsemlemorzsával  behintett  deszkára  tesz- 
szük, kis  ujjvastagságnyira  kinyújtjuk,  s kiszúróval  gyüszünagy- 
ságu  fánkokat  metszünk  ki,  zsírban  világos-barnára  kisütjük,  a 
leveses  tálba  rakjuk  s forró  barna  levest  öntvén  reá,  tüstént  feladjuk 
az  asztalra. 


40.  Leves  agyvelő-kádkákkal. 

Két  zsemlét,  azok  héját  lereszelvén,  tejben  meglágyítva  ki- 
nyomunk s lábasba  tevén,  négy  deciliter  tejet  öntünk  reá  s parázs- 
tüzön  felforralván,  folytonos  kavarás  között  péppé  hagyjuk 
elfőni,  ekkor  a tűzről  elvevén,  ki  hagyjuk  hülni.  Most  7 deka- 
gramm vajat  habosra  felverünk,  kevés  sót,  egy  egész  tojást  és 
három  tojásfehérének  havát  adjuk  hozzá,  a habarékból  keveset  vajjal 
bekent  és  finom  zsemlemorzsával  behintett  kádkákba  teszünk,  közé- 
pen a már  elkészített  velővel  megtöltjük,  s aztán  a habarékot  beönt- 

jük  a kádkákba  a nélkül,  hogy  egészen  megtöltenők.  Az  agyvelőt 
előbb  sós  vizben  főzni,  lehámozni,  s darab  vajjal,  apróra  vágott  zöld 
petrezselyemmel  párolni  kell.  A kádkákat  párba  adjuk  s fél  óráig  főz- 
zük, azután  kiborítván,  tálba  teszszük  s barna  levest  öntünk  reá. 

41.  Leves  húsospaizskákkal. 

Huszonnyolcz  dekagramm  borjúhúst  megpárolunk,  de 
vigyázattal,  hogy  a mennyire  lehet,  fehér  maradjon,  zöld  petre- 
zselymet és  mogyoró  nagyságú  vereshagymát  apróra  vagdalunk, 
darabka  vajat  felolvasztunk,  tele  kávéskanál  lisztet  adunk  hozzá 
s kissé  megbarnitjuk.  Ekkor  a vagdaltat  hozzáadván,  kissé  pároljuk, 
fél  szedőkanál  húslevet  reá  öntvén,  sűrűre  elfőzzük.  Ha  ez  megtör- 
tént, két  tojásszéket  keverünk  bele  s a tűztől  elveszszük.  Azután 
vékony  tejes  szarvasokból  késfok  vastagságnyira  karikákat  vágunk 
s bekenjük  a vagdalt  hústöltelékkel,  paizskákat  alakitunk  belőlük  s 
ezeket  tejjel  megnedvesitjük,  sodrott  tojásba  és  finom  zsemlemor- 
zsába mártjuk  és  zsírban  szép  zsemlebarnára  kisütjük  s jó  hús- 
levest tálalunk  reá. 

42.  Leves  agyvelő-pitével. 

Két  zsemlét,  azok  héját  lereszelvén,  vékony  szeletekre  vágva, 
lábasba  teszünk,  négy  deciliter  tejet  öntünk  rá  s egy  óráig 
puhulni  hagyjuk,  aztán  parázsra  állítjuk  s folytonos  kavarás 
közt  addig  főzzük,  mig  péppé  lesz,  akkor  a tűzről  levévén,  ki  hagy- 
juk hülni.  Most  a kihűlt  pépet  az  elkészített  velővel  tiz  dekagramm 
habosra  vert  vajba  adjuk,  melylyel  nyolcz  tojásszéket,  minde- 
niket  jól  elhabarva,  keverünk  össze,  végre  három  tojásfehérének 
havát  könnyedén  közibe  keverjük,  a habarékot  vajjal  megkent  s 
finom  morzsával  behintett  mintába  töltjük,  s háromnegyed  óráig 
párolva  főzzük,  aztán  vigyázva  tiszta  deszkára  borítjuk  s ujjnyi 
vastagságú  szeletekre  vágván,  a leveses  tálba  teszszük,  s barna 
levest  öntünk  reá.  Az  agyvelőt  sós  vizben  kell  főzni,  ekkor  hideg 
vízbe  tenni,  a hártyát  róla  levonván,  apróra  vágni  és  vajjal,  zöld  pet- 
rezselyemmel, kevés  tört  borssal  s annyi  sóval,  a mennyi  az  egész- 
hez szükséges,  lepárolni  s a fent  említett  módon  használni. 

43.  Leves  agyvelő-g’ombóezezal. 

A borjuvelőt  tisztára  megmosván,  sós  vizben  megfőzzük,  hár- 
tyáját lehúzva,  zöld  petrezselyemmel  apróra  vagdaljuk,  sót  s kevés 
tört  borsot  hozzáadván,  vajban  megpirítjuk,  ekkor  tejbe  áztatott 

fél  zsemlével  mozsárban  összetörjük ; öt  dekagramm  vajat  jól 
felverünk,  a velőt  belekavarjuk,  két  egész  tojásszéket  beleütünk, 
kevés  zsemlemorzsát  hozzáadván,  kis  gombóczokat  csinálunk  belőle 
s azokat  jó  húslében  megfőzzük ; ekkor  a leveses  tálba  rakjuk,  s 
barna  vagy  fehér  tört  levest  öntünk  reá. 

44.  Leves  rák-kádkákkal. 

Vékony  szeletekre  vágott  lereszelt  zsemlét  lábasba  teszünk, 
négy  deciliter  tejet  öntünk  reá,  s folytonos  kavarás  közt 
péppé  hagyjuk  főni  s kihűlni.  Azután  tojás  nagyságú  darab  rákvajat 
felverünk,  a megfőzött  s megpuhitott  zsemlét  beleteszszük,  egy 
egész  tojást  és  három  tojásszéket  ütünk  bele  s fél  óráig  kavarjuk ; 
végre  sót  és  huszonöt  durván  összevágott  rákfarkat  adunk  hozzá, 
még  három  tojásfehérének  havát  vegyitjük  közibe,  a karikákat  rák- 
vajjal megkenjük  s párba  állítjuk.  Kis  fél  óra  múlva  kiborítjuk  a leve- 
ses tálba  s tört  levest  tálalunk  reá. 

45.  Kucsmagombaleves. 

A puhára  főtt  borju-belrészekből  a gégét,  lépet  és  a hártyát 
levágjuk,  a többit,  valamint  zöld  petrezselymet  és  tejbe  ázta- 
tott zsemlét  apróra  vágjuk.  Hét  dekagramm  vajat  felolvasztva, 
abba  maroknyi  zsemlemorzsát  teszünk  és  szép  sárgára  megpirít- 
juk, akkor  a vágottat  sóval,  tört  szerecsendió-virággal  s kevés  bors- 
sal beleöntjük  s kissé  pároltatjuk;  aztán  egy  egész  tojást  és  három 
tojásszéket  ütünk  bele,  gyorsan  elkavarjuk,  tüstént  elveszszük  a 
tüztől  s addig  keverjük,  mig  a tojás  jól  el  van  habarva.  A gombák 
szárához  porhanyós  tésztát  készítünk,  késhát  vastagságnyira  ki- 
nyújtjuk, két  ujjnyi  széles  koczkákra  vágván,  ezeket  a főzőkanál 
nyelére  feltekerjük,  tojásfehérével  kissé  megkenjük,  hogy  összetart- 
sanak, a vagdalékból  kucsmagombákat  alakítunk  a szárak  fölibe,  fel- 
vert tojásban  s aztán  zsemlemorzsában  meghentergetjük  és  zsírban 
kisütjük.  Ekkor  a leveses  tálba  rakván,  barna  levest  öntünk  reá. 

46.  Leves  rizsliszt-kádkákkal. 

A rizst  megtisztítván,  mozsárban  lisztté  kell  összetörni,  hideg 
fehér  lével  elkeverni  s folytonos  kavarás  alatt  sürüded  péppé  el- 
főzni ; ekkor  elveszszük  a tüztől  s a még  forró  pépet  hét  deka- 
gramm vajjal  összekeverjük  s aztán  ki  hagyjuk  hülni;  egy  egész 
tojást  és  hat  tojásszéket  ütünk  reá,  kevés  sót  adunk  hozzá  és  ha 
már  eléggé  elsodortatott,  négy  tojásfehérének  kemény  havát  kever- 

jük  hozzá.  A kádkákat  vajjal  bekenve  félig  megtöltjük,  a köze- 
pébe tölteléket  adunk  s a föntebbivel  befödjük  a nélkül,  hogy  egé- 
szen megtöltenők,  a kemenczében  megsütjük  s fehér  tört  levest 
öntünk  reá. 

47.  Szágóleves. 

Hét-kilencz  dekagramm  szágóra  öt  dekagramm  vajat 
melegítünk  meg,  de  nem  forróra,  a szágót  beletevén,  gyakori 
kavarás  közben  pároljuk,  de  mégis  úgy,  hogy  szép  fehér  ma- 
radjon, kis  főzőkanál  finom  lisztet  beleöntvén,  többször  megkavar- 
juk és  még  néhány  perczig  pároljuk.  Ekkor  kihütött  fehér  levest  ön- 
tünk rá  s addig  hagyjuk  főni,  mig  a szemek  nagyok  és  oly  fényesek 
lesznek,  mint  az  üveg,  a mi  csak  akkor  történik,  ha  a szágóra  nem 
forró,  hanem  hideg  levest  öntünk.  Ekkor  két  tojásszéket  és  jó  tele 
kanál  friss  tejfelt  teszünk  fazékba,  jól  elhabarjuk  s evvel  a levest 
azon  pillanatban  öntjük  le,  amidőn  tálalni  akarunk. 

48.  Leves  rizsmájjal,  lúdmáj-rizskása. 

A keveréket  ehhez  úgy  készítjük,  mint  az  53.  sz.  a.  lúdmáj- 
pitéhez,  azon  különbséggel,  hogy  itt  tojáshava  helyett  másfél  kanál 
lisztet  adunk  bele.  Ezen  keveréket  nagyobb  reszelőn  a főzőkanállal 
áttörjük  a forró  levesbe,  mi,  hogy  a rizs  szép  egész  és  egyforma 
maradjon,  lábasban  történik ; ezt  sütőkanállal,  a mint  befőztük,  las- 
sankint  kiszedjük  s a leveses  tábla  tevén,  barna  levest  tálalunk  reá. 

49.  Leves  tüdőtáskával. 

Borjutüdőt  és  szivet  puhára  főzve,  a nyeldeklőt  levágjuk  s a 
többit  apróra  vagdaljuk.  Aztán  darab  vajat  felolvasztva,  apróra  vá- 
gott zöld  petrezselymet,  kevés  vöröshagymát  beletevén,  kissé  meg- 
pirítjuk, a tüdő-vagdalékot  kis  sóval  együtt  beletevén,  kissé  meg- 
pergeljük, jól  felkavarjuk,  két  jól  elhabart  tojást  adunk  hozzá  s a 
tüztől  elvevén,  ki  hagyjuk  hülni.  Ekkor  közönséges  rétestésztát  készí- 
tünk, finoman  kihúzzuk,  a tüdővagdalékkal  megtöltjük,  de  úgy,  hogy 
a hihúzott  tésztából  másfél  arasznyi  üresen  maradjon,  melyet  kö- 
zépen ketté  kell  vágni ; ekkor  a tésztát  minden  oldalról  reáhengerit- 
jük  úgy,  hogy  az  üres  tészta  a töltöttet  néhányszor  beborítsa,  ezen 
hengert  lisztbe  mártott  főző-kanálnyéllel  kis  újjnyi  hosszúságra  meg- 
nyomdosván,  ott  a késsel  ketté  metszszük ; végeit  benyomjuk,  mire 
a táskákat  fehér  levesben  kifőzvén,  a tálba  rakjuk  s barna  levest 
öntünk  reá. 

50.  Leves  májgombóczczal. 

Huszonnyolcz  dekagramm  borjúmájat  apróra  vágva  szi- 
tán áttörünk,  tejbe  áztatott  és  kinyomott  zsemlét,  kevés  zöld  pet- 
rezselymet és  mogyorónyi  darabka  vereshagymát  apróra  vagdalva 
adunk  hozzá.  Most  hét  dekagramm  vajat  habosra  felverünk, 
két  egész  tojást  és  egy  tojásszéket  keverünk  bele,  ezzel  a májas 
zsemlét  összevegyitjük  és  annyi  zsemlemorzsával,  hogy  szép  kis  gom- 
bóczokat  lehessen  belőle  alakitani,  melyeket  jó  húslében  kifőzünk. 

51.  Czukorborsóleves. 

Egy  liter  czukorborsót  tisztára  mosva,  10  deka  vajjal,  kevés  só 
s fehér  borssal  lassan  puhára  párolunk,  szitán  áttörjük,  1 1/2  liternyi 
húslével  lassan  tovább  főzzük,  míg  egészen  megsürüsödik,  hogy  a 
kanálról  lefolyjon.  Főzés  alatt  a levesről  a zsírt  jól  leszedjük.  Tálalás 
előtt  tojásnyi  vajjal  s kevés  glászszal  egy  perczig  felforraljuk  és  vaj- 
ban pirított  zsemleszeletekre  öntjük.  E levesnek  szép  világos  szí- 
nűnek kell  lenni. 

52.  Zöldborsóleves. 

Egy  lábasba  tojásnyi  vajat  teszünk , ha  forró,  egy  liter  meg- 
mosott zöldborsót,  apróra  vágott  zöld  petrezselymet  darabka  czukor- 
ral  szép  lassan  befedve  pároljuk.  Ha  megpuhultak,  kevés  lisztet 
hintünk  reá  és  egy  kevéssé  hagyjuk  pirulni,  húslével  feleresztjük, 
megsózzuk  és  negyed  liternyi  édes  tejet  öntünk  hozzá. 

53.  Leves  lúdmáj -pitével. 

A lúdmáj  hártyáját  lehámozzuk  és  szitán  áttörjük ; hét  deka- 
gramm vajat  habosra  felverünk,  két  tojást  és  két  tojásszéket 
jól  elhabarva  keverünk  bele,  két  zsemlét,  azok  héját  lereszelve, 
tejbe  áztatunk,  apróra  vagdalt  zöld  petrezselymet,  vöröshagymát, 
sót  és  tört  borsot,  áztatott  zsemlét  és  finom  zsemlemorzsát  adunk 
hozzá.  Ha  mindez  össze  van  kavarva,  két  tojásfehérének  havát  ve- 
gyítjük közé,  beleöntjük  a keveréket,  megsütjük,  ferde  négyszögekre 
vágjuk  s tört  májlevest  öntünk  reá.  Miután  most  nagyobbrészint 
minden  házban  van  takaréktüzhely  vagy  az  úgynevezett  főzőgép, 
minden  megsütni  való  tésztát  ennek  sütőjébe  teszünk,  azok  ki- 
vételével, melyeket  pároltatni  kell. 

54.  Velőg’ombóczleves. 

Tizennégy  dekagramm  csontvelőt  megtisztítunk,  harmadát 
koczkákra,  a többit  szeletekre  vágván,  medenczébe  teszszük, 

hogy  felolvadjon,  kissé  habosra  felverjük,  aztán  két  reszelt,  tejbe 
áztatott  zsemlét,  két  egész  tojást  és  kettőnek  székét  adjuk  egymás- 
után bele,  valamint  a koczkákra  vágott  velőt  is,  mindezt  jól  össze- 
kavarjuk, kis  gombóczokat  csinálunk  belőle  s ezeket  tyúklevesben 
megfőzvén,  ha  eléggé  megfőttek,  feltálaljuk. 

55.  Velőg'ombóezleves  más  módon. 

Másfél  zsemlét  tejben  megáztatván,  tiz  dekagramm  sza- 
lonnát apróra  vágván,  vagdalt  zöld  petrezselyemmel  összetörjük, 
két  egész  tojást  és  kettőnek  székét  keverjük  közé,  megsózzuk,  a 
zsemlét  jól  kifacsarván,  apróra  vágjuk,  s a többi  közé  keverjük,  s 
végre  annyi  finom  zsemlemorzsát,  hogy  a keverék  összeálljon.  Ez 
alatt  az  erre  szánt  csontvelőt  jól  megtisztítva,  vizben  kiszivatjuk  s 
mogyoró  nagyságú  darabokra  vagdaljuk.  Most  kis  gombóczokat  csi- 
nálunk s mindenik  közepébe  darab  velőt  teszünk,  s forró  levesben 
addig  főzzük,  mig  meggyőződtünk,  hogy  a velő  kifőtt. 

56.  Leves  lisztes  lepénykével. 

Tizennégy  dekagramm  vajat  habosra  felverünk,  két  egész 
tojást  és  négynek  székét  ütjük  bele,  egymásután  jól  elhabarva 
annyi  lisztet  adunk  bele,  hogy  könnyű  tészta  legyen  és  még  négy 
tojásfehérének  havát,  megsózzuk,  tepsit  vagy  széles  lábast  vajjal 
bekenve,  a tésztát  beleteszszük  és  szép  zsemlesárgára  megsütjük. 
Ha  ki  van  sülve,  deszkára  teszszük,  kiszúróval  csinosan  kiszaggatjuk 
s a leveses  tálba  rakván,  ráklevest  öntünk  reá. 

57.  Liszteskádka-leves. 

Tizennégy  dekagramm  vajat  habosán  felverünk,  öt  tojás- 
székét és  öt  tojás  fehérének  kemény  havát  keverjük  bele,  s 
aztán  négy-öt  evőkanál  finom  lisztet  s kevés  sót  adunk  hozzá  s ha- 
bosra elhabarjuk,  a kádkákat  vajjal  megkenjük,  a keverékkel  félig 
megtöltjük,  a sütőben  megsütjük  s a leveses  tálba  rakván,  ráklevest 
öntünk  reá. 

58.  Vagdalékg*ombóezleves. 

Egy  pár  borjú-kedeszt,  tőgyet  kissé  kiduzzasztunk,  s kevés 
kucsmagombával  apróra  vágunk,  darab  vajat  olvasztunk  fel  s avag- 
dalékot  beleteszszük,  aztán  kevés  tejbe  három  tojásszéket  ütvén, 
jól  elhabarjuk  s a vagdalékra  öntjük,  szerecsendió-virágot  és  sót 
adunk  hozzá  s mindezt  jól  elkavarjuk,  aztán  négyszögletes  ostyá- 

kát  vágva,  tojásfehérével  megkenjük  s fél  kanál  vagdalékot  teszünk 
rá,  szép  kerekre  csináljuk,  mint  egy  gombócz,  előbb  tojássárgában, 
aztán  zsemlemorzsában  megforgatva,  forró  zsírban  kisütjük  s a 
leveses  tálba  rakván,  fehér  tört  levest  öntünk  reá.  Böjtnapon  kedesz 
és  tőgy  helyett  ikrás  halaprólékot  vehetünk  hozzá. 

59.  Rizsgombóczleves. 

Tizennégy  dekagramm  tisztán  szemelt  rizst  lágymeleg  víz- 
ben megmosván,  azt  kevés  húslével  és  darab  vajjal  lábasba  tesz- 
szük  s addig  pároljuk,  mig  megpuhúl,  ekkor  hét  dekagramm 
vajat  habosra  felverve,  egy  egész  tojást  és  háromnak  székét,  vala- 
mint a kihűlt  zsírt  belekavarjuk,  megsózzuk,  kevés  lisztet  is  adunk 
bele,  hogy  összetartson,  kis  gombóczokat  csinálunk  belőle,  s fehér 
húslében  megfőzzük ; ha  megfőttek,  kiszedvén,  a leveses  tálba  rak- 
juk s barna  levest  öntünk  reá. 

60.  Leves  csiperke-gombával. 

Néhány  csiperke-gombát  megtisztítván,  vékony  szeletekre  vá- 
gunk, kevés  vajban  kevés  apróra  vágott  zöld  petrezselyemmel  meg- 
pároljuk, kevés  lisztet  hintünk  reá  és  ha  az  jól  elpárolgott,  annyi 


húslevet  adunk  reá,  hogy  híg  becsinált  mártáshoz  hasonló  legyen ; 
kevés  szerecsendió-virágot  is  adunk  hozzá  főzőkanál  tejfellel 
együtt,  még  kissé  főni  hagyjuk,  s lisztes  pitére  vagy  pirított  zsem- 
lére tálaljuk. 

61.  Leves  zsemlekádkákkal. 

Két  zsemlét,  azok  héját  lereszelvén,  szeletekre  vágunk,  négy 
deciliter  tejjel  leöntve,  folytonos  kavarás  közt  finom  péppé  fő- 
zünk el.  Ezután  elveSzszük  a tűztől  s nyolc  dekagramm  vajat 
belekeverve,  egészen  ki  hagyjuk  hülni.  Most  egy  egész  tojást  és 
négy  tojásszékét  egymásután  beleütvén,  kissé  megsózzuk  s 
végre  három  tojás  fehérének  kemény  havát  az  egészszel  könnye- 
dén elkeverjük,  a kádkákat  vajjal  bekenve,  mindegyikbe  evőkanálnyi 
pépet  teszünk,  erre  kávéskanálnyi  tölteléket  vagy  vagdalékot  teszünk, 
s ezt  ismét  evőkanál  péppel  befödvén,  szépen  megsütjük.  Megjegy- 
zendő, hogy  a zsemlepépnek  nem  szabad  hígnak  lenni,  mivel  külön- 
ben a töltelék  leülepedik  a fenékre ; általában  a kádkákat  gyorsan 
kell  megtölteni  s tüstént  a medenczébe  tenni.  Ugyanezen  módon 
készül  a zsemlepite,  csakhogy  ehez  a pépnek  hígabbnak  kell  lennie ; 
bekent  lábasba  újjvastagságnyira  töltjük  s lassan  megsütvén,  ki- 
borítjuk, aztán  nagy,  ferde  koczkákra,  vagy  csillagformára  vágjuk  és 
szúrjuk  ki. 

62.  Leves  spárg*akádkával. 

Kis  csomó  spárgát,  husz-harminc  rákot  sós  vízben  megfőzünk, 
fél  zsemlét  tejbe  áztatván,  azt  kinyomjuk,  darab  borjúpecsenyével 
mindezt  apróra  összevágjuk.  Ekkor  négy  dekagramm  vajat  fel- 
verünk s a fentebbi  keverékhez  egy  egész  tojást  s háromnak  szé- 
két negyedóráig  kevervén,  kevés  sót,  három  tojásfehérének  kemény 
havát  vegyítjük  közé,  a vajjal  bekent  kádkákat  megtöltjük,  fél 
óráig  párába  állítjuk  s a leveses  tálba  borítván,  jó  barna  levest  ön- 
tünk reá. 

63.  Leves  felvert  szalonnag*ombóczezal. 

Négy  száraz  zsemlét,  azok  héját  lereszelve,  apró  koczkákra 
vágunk,  négy  tojásszéket  két  decziliter  tejsürűvel  jól  elhabarunk  s 
a zsemlére  öntjük  ; huszonegy  dekagramm  friss  szalonnát  a konyha- 
késsel jól  összevágva,  tálba  teszünk,  két  egész  tojással  és  kettőnek 
székével  jó  habosra  felverjük,  az  áztatott  zsemlekoczkákat  lassan 
belekavarjuk,  kis  marok  lisztet  adunk  hozzá,  de  csak  annyit,  hogy 
a levesben  el  ne  málljanak.  Gombóczokat  készítvén  belőle,  azokat  jó 
fehér  húslébe  teszszük.  A gombóczokat  savanyú  káposztához  mel- 
lékletül is  lehet  használni. 

64.  Leves  szalonnagombóczezal  közönséges  módon. 

Tizennégy  dekagramm  szalonnát  koczkákra  vágunk,  épen 
így  három  kiszáradt  zsemlét,  a szalonnát  lábasban  olvadni  hagy- 
juk, de  csak  annyira,  míg  üvegformának  látszik,  a zsírját  le- 
szűrjük, apróra  vágott  zöld  petrezselymet  adunk  hozzá,  kissé  meg- 
pergeljük, aztán  a zsemlét  beleteszszük  s azt  hasonlóképen  folyto- 
nos kavarás  közt  kissé  megpirítjuk,  a tüztől  elvevén,  lapos  tálba 
öntjük  s ki  hagyjuk  hülni ; négy  decziliter  lisztből  két  decziliter  tejből, 
egy  egész  tojásból  és  egynek  székéből  tésztát  készítünk,  jól  meg- 
gyúrvasa  kihűlt  zsemlét  beletevén,  megfőzzük,  jól  összekavarván, 
go mbóczokat  csinálunk  belőle  s mindezt  egyszerre  jó  marhahúslébe 
befőzzük. 

Még  másféle  módon  is  lehet  a gombóczokat  készíteni,  neve- 
zetesen : hat  friss  zsemlét  apró  koczkákra  vágunk,  aztán  négy  deczi- 
liter tejbe  három  egész  tojást  és  háromnak  székét  ütve  elhabarjuk  s 
ebbe  áztatjuk  a zsemlét.  Ekkor  tizennégy  dekagramm  szalonnát 
apróra  koczkázunk,  parázstűzön  kissé  megsárgítjuk,  apróra  vágott 
zöld  petrezselymet  adván  bele,  ezzel  kissé  megpirítjuk,  a tejbe 
áztatott  zsemlét  evvel  leforrázzuk,  megsózzuk  s négy  decziliter 
lisztet  hintünk  reá;  mielőtt  a gombóczokat  elkészítenők,  egygyel 
kísérletet  teszünk,  ha  nem  állana  össze,  még  kevés  lisztet  adunk 
hozzá ; a gombóczokat  nem  szabad  előbb  elkészíteni,  csak  a mikor 
szükség  van  reájuk,  különben  könnyen  megkeményedhetnek.  Most 
mint  az  előbbieket,  jó  húslevesben  befőzzük  s ha  tetszik,  füstölt 
császárhúst  is  adunk  hozzá. 

65.  Leves  szalonnagombóezezal  más  módon. 

Tizennégy  dekagramm  szalonnát  a zsemlével  együtt  apró 
koczkákra  vágunk,  a szalonnát  kissé  megolvasztva,  a vagdalt 
zsemlével  addig  pergeljük,  mig  sárgás  lesz,  aztán  félre  teszszük, 
hogy  kihűljön;  ez  alatt  tojásnagyságú  vajat  vagy  zsírt  felverünk,  ke- 
vés apróra  vagdalt  zöld  petrezselymet,  kevés  sót,  két  egész  tojást  és 
egynek  székét  belekeverjük,  a zsemlét  és  szalonnát  hozzáadjuk, 
végre  friss  vízbe  áztatott  s jól  kinyomott  és  apróra  vagdalt  zsemlét 
és  annyi  lisztet,  a mennyi  a keverék  összetartására  elégséges,  adunk 
bele,  a mikor  aztán  egy  gombóczczal  kísérletet  teszünk. 

66.  Kaszáslé. 

Egy  négyliteres  fazékba  tegyünk  három  liter  vizet  és  a vízbe 
rakjunk  egy  kiló  friss  disznóhúst,  a „tarjából14  vagy  a lábszár  részé- 

bői,  a húst  vagdaljuk  porcziókba,  a vízbe  tegyünk  sót  és  három- 
négy czikk  megtisztított  fokhagymát.  Ezt  lehet  füstölt  húsból  is  ké- 
szíteni, sokan  épen  füstölt  disznó-lábbal  szeretik  a kaszás-levet.  Ha 
a hús  jó  puhára  megfőtt,  szűrjük  le  a levest  szitán  keresztül,  azért, 
hogy  a húsból  kihullott  apró  csontokat  eltávolítsuk  a léből,  azután 
a húst  újra  tegyük  a tiszta  lébe  és  készítsünk  hozzá  habarást.  Egy 
tálba  tegyünk  négy  fakanál  lisztet,  hat  fakanál  igen  jó  savanyú  tej- 
felt, egy  pár  egész  tojást,  ezeket  keverjük  jól  a liszttel  együtt ; ha  a 
habarás  tiszta  lesz,  lassankint  öntsük  a tálba  a habarás  közé  a forró 
húsos  levet ; azután  fordítsuk  megint  vissza  a fazékba  a levest  és 
öntsünk  közé  annyi  eczetet,  hogy  jó  savanyú  legyen.  Ha  valaki  úgy 
szereti,  hogy  a fokhagyma  jól  megérezzék  benne,  az  elkészítés  után 
is  lehet  a lébe  fokhagymát  tenni,  jól  összevagdalva.  Tálalásig  meleg 
helyen  tartsuk,  de  ne  forraljuk  sok  ideig,  mert  összeturósodik. 

67.  Korhelyleves. 

Kevés  káposztát  fazékban  fölteszünk,  azt  saját  levével  bőven 
s kevés  vízzel  felöntjük ; ekkor  apró  hússzeleteket  vagy  karikákra 
vagdalt  füstölt  kolbászt  teszünk  bele.  Ha  megfőtt,  vékony  rántást 
készítünk  bő  lével,  savát  is  meghagyva,  kissé  megborsozzuk.  K 
levest  forrón  kell  kiosztani. 

68.  Zsigerleves. 

Tegyük  föl  a bárány  máját  és  tüdőjét  megmosva  főni,  adjunk' 
bele  zöldséget,  petrezselymet,  répát,  kevés  sót  és  főzzük  meg.  Ha 
megfőtt,  szűrjük  le  a levét,  a tüdőt  és  májat  pedig  vagdaljuk  apróra. 
Készítsünk  hozzá  fehér  rántást,  tegyünk  bele  apróra  vágott  zöld 
petrezselymet,  öntsük  föl  a levével  és  tegyük  bele  a vagdalt  tüdőt 
és  májat.  Főzzünk  keményre  egy  pár  tojást,  vagdaljuk  össze,  tegyük, 
a levesbe,  s hagyjuk  fölforrni.  Tálaláskor  tejfelt  adhatunk  belé. 

69.  Gulyáshús. 

Egy  kiló  felsár-szélt  jó  nagy  falatokba  vágunk,  egy  tojásnyi 
zsírt  lábasba  teszünk  és  a felvágott  húst  beleteszszük  sóval,  egy 
nagy  fej  apróra  vágott  vereshagymával  és  egy  kávéskanál  papri- 
kával ; fél  óráig  fedő  alatt  pároljuk,  akkor  öntsünk  reá  3 liter  forró 
vizet  és  főzzük  másfél  óráig ; ha  a hús  puha  lesz,  tegyünk  hozzá, 
még  egy  tányér  nyersen  megtisztított  felnégyelt  burgonyát ; ha  ez  is 
megfőtt,  fel  lehet  tálalni. 

70.  Rizskása  olasz  módra. 

Huszonnyolcz  dekagramm  rizst  megmosván,  három  sárga- 
répát, három  kalarábét  és  két  fél  kelkáposztát  megtisztítunk  s 
laskaformára  megvágunk.  Ekkor  sült  kappannak  vagy  pulykának 
mellét,  zsírban  sütött  nagy  libamáj  felét  hasonlóképen  laskaformára 
megvágunk,  sóval,  borssal  és  szerecsendióval  megfűszerezünk.  Akkor 
friss  vajjal  vagy  libazsírral  bekent  lábasba  előbb  egy  réteg  rizst, 
aztán  egy  réteg  zöldséget,  végre  húst  és  májat  teszünk,  aztán  ismét 
rizst  és  igy  tovább,  míg  az  edény  megtelt,  mire  rizszsel  befedvén,  né- 
hány darabka  vajat  teszünk  bele  és  fél  szedőkanál  jó  húslével  le- 
öntjük. Most  a lábast  rá  illő  fedővel  befedvén,  a sütőbe  teszszük 
s addig  pároljuk,  míg  a rizs  és  főzelék  megpuhult,  az  előbbi  azonban 
egészben  marad  és  semmikép  sem  szabad  levesnek  lennie ; ellen- 
kező esetben  pedig  még  kevés  levet  öntünk  reá.  A lábast  összehaj- 
tott asztalkendővel  befedjük,  s a leveses  tálba  beszűrt  húslevessel  az 
asztalra  adjuk. 

71.  Levestáblácskák  utazásra. 

Fél  kilogramm  levestáblára  két  és  fél  kilogramm  sovány  húst 
veszünk  a fartőből  és  hat  liter  vízzel,  egy  öreg  tyúkkal  s két  borjú- 
lábbal a tűzhöz  teszszük  s egészen  puhára  megfőzzük.  Aztán  nagy 
lábas  fenekére  szeletekre  vagdalt  vereshagymát,  összevágott  borjú- 
czombot,  borjúnyakat,  1 klgr.  sovány  disznóhúst,  egy  vagy  más- 
fél klgr.  ürühúst  teszünk,  4 decziliter  vizet  öntünk  reá,  pár  sárgarépát, 
petrezselymet  és  paszternák- gyökeret  adunk  hozzá,  s ezt  együtt  ad- 
dig pároljuk,  míg  a leve  fenekén  barna  lesz ; ekkor  reáöntjük  a 
megfőtt  húslevest  s lassan  mintegy  3 — 4 óráig  főzzük,  hogy  a leves 
tiszta  maradjon.  Ha  mindez  megpuhult  és  a hús  már  csaknem  ehe- 
tetlen, finom  szitán  megszűrjük,  aztán  sűrű  kendőn,  s a levest  tüs- 
tént más  lábasba  öntjük  s lassan  addig  hagyjuk  elfőni,  míg  sűrű 
lészelethez  (glace)  hasonló  lesz,  úgy  hogy  körülbelül  hat  literből 
csak  két  liter  marad  meg.  Végre  tiszta  kendőn  átszűrjük  s lapos 
tálra  öntvén,  ki  hagyjuk  hűlni.  A mint  már  egészen  kihűlt  és  össze- 
állóit, csokoládé-tábla  nagyságú  darabokra  vágjuk  s papírra  rakván, 
hűvös  helyre  a levegőre  állítjuk.  Ha  jól  kiszáradtak,  száraz  helyre 
elteszszük  további  használatig.  Megjegyzendő,  hogy  ha  útban  egy 
táblácskát  meleg  vízben  feloldunk,  hogy  gyorsan  jó  levest  nyer- 
jünk, azt  többé  nem  szabad  megsóznunk,  mivel  különben  savanyú 
volna. 

Böjti  levesek. 

72.  Sörleves. 

Egy  liter  fehér  sört,  kevés  fahéjt,  czitromhéjat  és  annyi  czuk- 
rot,  hogy  elég  édes  legyen,  jól  elfőzünk,  fazékba  hat  tojásszéket 
ütvén,  ebbe  lassanként  egy  decziliter  jó  forró  tejsürűt  öntünk,  jól 
elhabarjuk  s hosszúkásra  vagdalt,  előbb  megpirított  zsemledara- 
bokra feltálaljuk. 

73.  Csokoládé-leves. 

Egy  liter  tejet,  négy  darab  reszelt  csokoládét,  kevés  czukrot 
összefőzünk,  és  ezt  mind  elhabarjuk ; ekkor  két  tojásszéket  ütünk 
fazékba,  a levest  ezzel  leöntjük,  s kis  szeletekre  vágott  pirított 
zsemle  fölé  tálaljuk. 

74.  Száraz  borsóleves. 

Fél  liter  szép  s nagy  borsót  megmosván,  másfél  liter 
folyóvízben  egészen  puhára  főzünk,  darab  irósvajat  forróra  me- 
legítünk, főzőkanálnyi  lisztet  beletevén,  szép  sárgára  megpirít  - 
juk,  kevés  apróra  vágott  zöld  petrezselymet  adunk  hozzá,  kissé 
felduzzasztjuk,  a húslevest  a borsóval  együtt  reá  öntjük,  s jól  kifőz- 
zük, szitán  áttörvén,  ismét  a fazékba  teszszük,  s megsózván,  kiszak- 
gatott  lisztes  pitére  tálaljuk  át. 

75.  Burg*onyaleves. 

Petrezselymet,  párhagymát,  sárgarépát  és  zellert  fazékba  tevén, 
azt  vízzel  teletöltjük,  és  megsózva  két  óráig  főzzük ; ekkor  a bur- 
gonyát meghámozván,  koczkákra  vágjuk,  a fennebbi  forrázatot  rá- 
szűrjük s puhára  főzzük ; most  vajjal  jó  híg  sárga  rántást  készítünk, 
apróra  vagdalt  zöld  petrezselymet  teszünk  bele,  az  előbbi  vízzel  fel- 
eresztjük és  szerecsendió-virágot  hozzáadván,  az  egészet  jól  elfőz- 
zük ; ha  a burgonya  puha,  a levest  rántott  zsemlére  kitálaljuk. 

76.  Böjti  gyökérleves. 

Petrezselymet,  sárgarépát,  zellert,  pár  hagymát  fazékba  tevén, 
azt  borsóvízzel  megtöltjük,  s két  óráig  főzzük.  Ekkor  darab  vajat 
olvasztunk  fel,  két  kis  főzőkanál  lisztet  teszünk  bele  és  sárgára  meg- 
pirítjuk, aztán  apróra  vágott  zöld  petrezselymet  adván  hozzá,  még 

kissé  megpergeljük,  a fentebbi  lével  feleresztjük,  s még  félóráig 
főzvén,  szitán  átszűrjük.  Most  felvert  haluskát  csinálunk,  és  azt 
megfőzzük.  Pirított  reszelt  tésztát  is  lehet  ezen  levesbe  adni,  mely  a 
következő  módon  készül : Közönséges  reszelt  tésztát  csinálunk, 

darab  vajat  felolvasztunk,  s kevés  apróra  vágott  zöld  petrezselymet 
tevén  bele,  kissé  megpirítjuk,  a reszelt  tésztát  beleadván,  ismételt 
keverés  közt  szép  sárgára  megpirítjuk,  s a levessel  feleresztvén, 
megfőzzük. 

77.  Borsóvíz,  mely  böjti  ételekhez  és  levesekhez  használható. 

Tegyünk  egy  fél  liter  száraz  borsót  fazékba,  s megtöltvén 
három  liter  tiszta  forrásvízzel,  főzzük  azt  meg,  sárgarépát,  petre- 
zselyemgyökeret, zellert,  néhány  rántott  zsemledarabot,  kevés  sze- 
recsendió-virágot hozzáadván,  forraljuk  lassan,  s használjuk  arra,  a 
mihez  szükséges. 

78.  Zöldborsó-leves. 

Gyenge  zöld  borsót  hüvelyével  együtt  vajban  puhára  párolunk, 
azt  néhány  rántott  zsemleszelettel  és  két  vagy  három  rántott  csuka- 
fejjel együtt  mozsárban  megtörjük;  ezután  lábasba  teszszük  s jó 
tiszta  borsólevest  öntvén  reá,  megsózzuk  és  jól  elfőzzük  szitán  át- 
törjük, s fazékba  tevén,  még  egyszer  felfőzzük,  s rántott  zsemle - 
pitére  vagy  rántott  zsemlekoczkákra  tálaljuk. 

79.  Valódi  czibere-leves. 

A jó  czibere-leves  következőleg  készül.  A párral  vagy  kovász- 
szál  jól  kidolgozott  fekete  kenyér-tésztából  meghagyunk  egy  liter- 
nyit, ezt  hagyjuk  6 — 8 óráig  kissé  meleg  helyen  kelni,  akkor  bele- 
teszszük  egy  8—9  literes  cserépfazékba,  kézzel  szétkeverjük  2 liter 
vízzel,  mikor  jól  szétment,  megsürítjük  tiszta  buzakorpával,  hogy 
lágyas  tésztaforma  legyen,  és  így  hagyjuk  fedővel  befedve  48  óráig 
meleg  helyen,  hanem  napjában  háromszor  felkavarjuk  fakanállal, 
azután  harmadnapra  tele  öntjük  a fazekat  hideg  vízzel,  és  egy  pár 
óráig  higgadni  hagyjuk.  Midőn  lehiggadt,  cserépfazékba  leszűrünk 
róla  annyit,  a mennyire  szükség  van,  felforraljuk,  de  előbb  minden 
liter  cziberére  egy  marék  rizst  felteszünk  főni,  és  ha  jó  puha,  a vizet 
leszűrjük  róla.  Azután  minden  liter  cziberére  egy  tojást  és  tojás- 
sárgáját  egy  kanál  tejfellel  elhabarunk,  és  először  kevés  forró  czibe- 
rével  — hogy  össze  ne  menjen  — föleresztve,  az  egészbe  bele  öntjük, 
jól  elkavarjuk,  megsózzuk,  a főtt  rizst  is  bele  teszszük  és  fölforraljuk. 

Mikor  felforrt,  még  minden  literre  egy  kánál  olvasztott  vajat  is 
teszünk  belé,  és  ha  elég  savanyu  nem  volna,  egy  kevés  borkősavat ; 
ezután  apró  zsemlekoczkákra  öntve  betálaljuk.  Az  asztalra  olajat  is 
adunk  föl  és  aki  szereti,  egy  kanálkávál  önt  a tányérjára.  A fazékba 
pedig,  melyből  leszűrtük,  ugyanannyi  tiszta  vizet  kell  tölteni  és  me- 
leg helyre  használatig  eltenni.  Egy  kovászról  nyolczszor  is  lehet 
szűrni,  ha  jó  helyen  áll. 

80.  Czibere-leves  más  módon. 

Fél  marék  búzaliszt-korpát  kell  leforrázni  egy  liter  vízzel,  s mi- 
kor kicsit  meghűlt,  leszűrni  és  langyos-meleg  levébe  kevés  kenyér- 
kovászt tenni.  Majd  meleg  helyen  hagyjuk,  hol  megsavanyodik.  Ha 
talán  nagyon  savanyu  lenne,  kevés  vízzel  föl  kell  keverni  és  főni  kell 
tenni.  Mikor  forr,  egy  evőkanál  köleskását  bele  főzünk.  Azután  a 
leveses  tálba  x/4  liter  tejfelt  és  egy  tojást  habosra  kell  keverni,  a forró 
levest  ráönteni  és  evvel  összekeverni. 

81.  Halbeles  leves. 

Másfél  liter  vizet  és  kevés  eczetet  fazékba  töltvén,  ebbe  a 
tisztára  megmosott  és  összevágott  halbelet  teszszük,  valamint 
jó  rész  halikrát,  két  babérlevelet,  kakukfüvet,  czitromhéjat,  egy  fej 
négy  részre  vágott  vereshagymát,  sót,  szerecsendió-virágot  s borsot, 
s mindezt  két  óráig  főzzük ; aztán  híg  sárga  vajas  rántást  készítvén, 
ezt  a levessel  feleresztjük,  s még  félóráig  főzzük.  Végre  pár  kanál 
tejfelt  adunk  rá,  de  mielőtt  pirított  zsemlére  kitálalnék  a levest,  a 
hagymától,  kakukfűtől  és  babérlevéltől  meg  kell  tisztítani ; vajban 
kirántott  csukamájat  is  adhatunk  hozzá. 

82.  Békaleves. 

Darab  irósvajat  felolvasztunk,  kevés  aprított  zöld  petrezsely- 
met adunk  bele  s kissé  megpároljuk,  a békákat  tisztán  megmosván, 
vajban  kissé  pároljuk,  aztán  egy-két  kanál  lisztet  hintünk  reá,  s kissé 
elpároltatjuk,  azután  borsó  vízzel  feleresztjük  és  kevés  sót  és  szere- 
csendió-virágot adunk  hozzá ; ha  a leves  elfő  s a békák  puhák,  két 
kanál  tejfelt  adunk  bele,  s pirított  zsemlére  tálaljuk. 

83.  Sóskaleves. 

Egy  lábasba  vajjal  vagy  zsírral  világos  híg  rántást  készítünk,  3 
maréknyi  sóskát  tisztára  mosva  és  apróra  vágva  a rántásba  teszszük, 
kissé  pároljuk  és  tetszés  szerint  ritkábbra,  vagy  sűrűbbre  fölereszt- 

ük.  Tálalás  előtt  veszünk  3 tojás  sárgáját,  egy  kevés  vajat,  3 kanál- 
nyi tejfölt  jól  összehabarunk  és  a forró  levest  reá  öntjük,  pirított 
zsemleszeletekre  vagy  zsirban  sütött  borsótésztára  kitálaljuk. 

84.  Spárgaleves. 

Darab  vajat,  spárgát  és  békákat  lábasban  párolunk,  borsó  - 
levest  vagy  borsóvizet  öntünk  rá,  jól  elforraljuk,  megfűszerezzük 
és  megsózzuk  és  két  kanál  tejfelt  adván  hozzá,  pirított  zsemlére 
tálaljuk. 

85.  Borleves. 

Egy  liter  jó  fehér  bort  három  decziliter  vízzel,  nehogy 
igen  erős  legyen,  elvegyítve,  darab  czukrot,  fahéjat  hozzá- 
adván, félóráig  főzünk.  Mielőtt  az  asztalra  adnók,  a fűszert  ki- 
veszszük,  hat  tojásszéket  fazékba  ütvén  s három  tele  kanál  édes 
tejfelt  hozzáadván,  jól  elhabarjuk  s a bort  forrón,  de  csak  lassan- 
ként beleöntjük  s aztán  a leveses  tálba  tevén,  csinosan  vágott, 
finom  czukorral  erősen  behintett  s tüzes  lapáttal  üvegezett  (t.  i.  a 
megolvadt  czukor  olyan  mint  az  üveg)  zsemledarabokat  adunk  bele, 
s a levest  gyorsan  az  asztalra  viszszük,  nehogy  a zsemle  meg- 
puhuljon. 

86.  Tekénősbékaleves. 

Három  vagy  négy  tekenősbékát,  fejőket,  lábukat  és  farkukat 
levágván,  leforrázunk,  kifejtünk,  szép  apróra  elvagdalunk  és  sós 
vízben  megfőzünk;  aztán  darab  irósvajat  és  zöld  apróra  vagdalt 
petrezselymet  teszünk  lábasba  és  ebben  a teknősbékát  jól  meg- 
pároljuk, kevés  liszttel  behintjük  s annyi  borsólevest  öntünk  reá,  a 
mennyi  szükséges;  ekkor  kevés  borsot,  szerecsendió -virágot,  két 
kanál  tejfelt  adunk  hozzá,  még  kissé  főzzük  s pirított  zsemlére 
tálaljuk. 

87.  Gombaleves. 

A szegfűgombát  meleg  vízzel  többször  kimossuk,  borsólevest 
öntünk  reá  s ebben  megfőzzük,  ezután  a levest  más  fazékba  öntjük, 
a gombát  vajban  és  zöld  petrezselyemben  megpároljuk,  főzőkanál 
lisztet  hintünk  reá,  a föntebbi  borsólevest  reáöntjük,  kevés  tört 
borsot,  szerecsendió-virágot  s jó  kanál  tejfelt  adunk  hozzá  s pirított 
zsemlére  tálaljuk. 

88.  Tört  leves. 

Ez  épen  úgy  készül,  mint  húsnapon,  csakhogy  tyúk  helyett 
nagy  halfejet  rántunk  ki  s húsleves  helyett  borsóvizet  veszünk.  Ezen 
levest  csukagombóczokra  tálaljuk,  mely  következő  módon  ké- 
szül : Szép  darab  csukát,  körülbelől  egy  klgr.  sós  vízben  meg- 
főzünk, a szálkáktól  és  bőrtől  megtisztítjuk,  két  felvert,  tejbe  áztatott 
és  kinyomott  zsemlét,  három  tojás  habartját,  zöld  petrezselymet 
apróra  összevágunk,  hét  dekagramm  vajat  habosra  felverünk, 
beleteszszük  a vagdaltat,  jól  elkeverjük,  egy  egész  tojást  és  három- 
nak székét  ütjük  bele,  s mindezt  jól  elhabarván,  kevés  sót  adunk 
hozzá,  a tésztát  nem  igen  keményre  gyúrjuk,  kis  gombóczokat  ala- 
kítunk s finom  zsemlemorzsában  meghempergetvén,  kirántjuk. 

89.  Rákleves. 

Ez  ugyanazon  módon  készül,  mint  húsnapokon,  csakhogy 
húsleves  helyett  borsóvizet  veszünk,  s rák-kádkák  fölibe  tálaljuk. 

90.  Rákleves  vagdalékkal. 

Harmincz  rákot  leforrázunk,  tizenöt  rákból,  azokat  megtörvén, 
az  aprót  kiveszszük,  a másik  tizenötöt,  farkukat  és  ollójukat  kifejt- 
vén, félreteszszük.  Aztán  két  rántott  csukafejet,  néhány  szelet  pirí- 
tott zsemlét  mozsárban  megtörünk,  erre  jó  borsólevet  öntünk,  fel- 
forraljuk, szitán  áttörjük ; leforrázott  spárgafejet,  párolt  kucsma- 
gombát, csukamájat  és  darab  apróra  tépett  csukát  készítünk  el, 
valamint  a rákfarkakat  is ; lábasban  darab  rákvajat  felolvasztunk, 
kevés  lisztet  hintünk  rá;  a fentebbit  beleöntjük,  azáltaltört  ráklevest 
hozzátöltjük,  s még  egyszer  felforralván,  pirított  zsemledarabokra 
tálaljuk. 

91.  Mandolaleves. 

Veszünk  hét  decziliter  édes  tejet,  tizennégy  dekagramm 
czukrot,  kevés  vaníliát,  tizenkét  dekagramm  duzzasztott  finomra 
tört  mandulát  adunk  hozzá,  s egyszer  leforraljuk.  Mielőtt  tálal- 
nánk, még  négy  tojásszéket  ütünk  fazékba,  s ezt  forró  tej- 
jel elhabarjuk,  a leveses  tálba  pirított  zsemleszeleteket  teszünk,  s 
erre  a levesnek  felét  reáöntjük,  a másik  felét  habaróban  habbá  ké- 
szítjük, melyet  a kitálalt  szeletekre  öntünk,  míg  a leveses  tál  habbal 
megtelik,  azután  a többit  a leveses  tálba  oldalvást  öntjük  be,  mit 
parázstűzön  kell  tenni. 

92.  Kucsmagombaleves. 

A kucsmagombát  többször  meg  kell  mosni,  míg  egészen  tiszta 
nem  lesz,  ekkor  apróra  vágott  zöld  petrezselyemmel  vajban  párol- 
juk, aztán  főzőkanálnyi  lisztet  adunk  hozzá  és  ismét  pároljuk; 
ekkor  annyi  borsólevet  öntünk  reá,  a mennyi  levesre  szükségünk 
van,  s megsózván,  jól  felfőzzük.  Tálalás  előtt  kanál  tejfelt  adunk 
bele  s pirított  zsemleszeletekre  öntjük. 

93.  Téjleves. 

Egy  liter  jó  tejjel,  marok  duzzasztott  finomra  tört  mando- 
lát,  kevés  vaníliát  összefőzünk  s azt  tetszés  szerint  megczukroz- 
zuk.  Mielőtt  tálalnók,  három  tojásszéket  jól  elhabarunk  s a forró 
tejet  reáöntjük.  Mialatt  a tejet  a tojásra  öntjük,  erősen  kell  habarni, 
nehogy  az  egész  összemenjen  s aztán  pirított  zsemleszeletekre 
tálaljuk. 

94.  Száresaleves. 

A szárcsákat,  bőrüket  lehúzván,  tűzhöz  teszszük,  mintha 
marhahúslevest  akarnánk  főzni  s általában  úgy  is  bánunk  el  vele. 
Egy  szárcsát  fél  kilogramm  húsba  számítunk  s következő- 
képen  a vizet  is  akként  mérjük  hozzá.  Most  petrezselymet,  sárga- 
répát, póréhagymát,  zellert,  kelkáposztát  s különféle  zöldséget  bele- 
adván s megsózván,  addig  főzzük,  mint  a marhahúslevest,  ekkor 
megszűrjük,  vajból  híg  rántást  készítünk,  ezt  a levessel  feleresztjük 
s jól  elfőzzük,  rántott  burgonyagombóczokat  ‘ készítünk  s ezeket  a 
tálba  rakván,  a levest  reá  öntjük. 

95.  Zöldségleves. 

Közönséges  levesbe  való  zöldséget,  mint  húsnapon,  megtisz- 
títván és  megmosván,  oly  apróra  vágunk,  a mint  csak  lehet,  s vaj- 
jal lábasba  tevén,  átpároljuk,  egy  liter  borsólevessel  feleresztjük,  sót 
és  szerecsendió-virágot  adunk  bele.  Mielőtt  tálalnók,  négy  tojás- 
széket, két  kanál  tejfelt  és  darab  vajat  habarunk  jól  el,  a forró  levest 
reá  öntjük,  s 'pirított  zsemleszeletekre  tálaljuk;  rántott  pontyikrát 
vagy  csukamájat  is  tehetünk  reá  felvágva. 

96.  Lencseleves. 

A kiszemelt  lencsét  tisztán  kimosván,  megfőzzük,  megsózzuk, 
aztán  barna  levet  készítünk,  a melyhez  rántott  csuka-,  czompó- 
vagy  pontyfejet  veszünk,  ezt  rántott  zsemledarabokkal  apróra  össze- 

törjük,  vajjal  barna  rántást  készítvén,  a lencsét  és  törteléket  a lével 
együtt  beleöntjük,  jól  felfőzzük,  kissé  megsavanyítván,  szitán  áttör- 
jük, megsózzuk,  s rántott  csukamájra  és  pirított  zsemleszeletekre 
kitálaljuk. 

MÁSODIK  OSZTÁLY. 

A leves  után  való  ételekről  (assiette-k)  húsnapokon. 

97.  Kolbász  páczolt  hagymával. 

Hét-kilencz  fehér  héjú  vereshagymát  megtisztítva,  nagy  dara- 
bokra vágunk,  pár  kanál  libazsírt  megmelegítünk,  a hagymát  sóval 
és  borssal  együtt  beleteszszük  s gyöngéd  parázstűzön  szép  lassan 
pároljuk,  míg  aranysárgák  lesznek ; ekkor  kanál  lisztet  hintünk  reá, 
kis  ideig  evvel  is  párolni  hagyjuk,  kávésfindzsa  levet  öntünk  reá 
s addig  főzzük,  míg  a mártás  egészen  el  nem  főtt  Ekkor  öt  pár 
kolbászt  megsütünk'  úgy,  hogy  megbámuljanak,  de  túl  ne  süljenek, 
a kolbászokat  a párolt  vereshagymába  teszszük,  negyedóráig  még 
együtt  pároljuk  s tálba  rakjuk,  a szélét  pedig  nagy  háromszögekre 
vágott  rántott  zsemlével  rakjuk  ki. 

98.  Rántott  burgonya. 

Darab  maradék  borjúpecsenyét  vagy  főtt  borjúhúst  apró 
koczkákra  vágunk,  fél  tojás  nagyságú  darab  vajat  felolvasztunk,  fél 
főzőkanál  lisztet  beleadunk,  kissé  megbarnítjuk,  aztán  egy  csésze  jó 
lével  feleresztjük  s főző  kanál  tejfelt,  szerecsendió-virággal,  végre  a 
vagdalt  húst,  párolt  csiperke-gombát,  koczkákra  vágott  spárgát  vagy 
kartifiolát  adunk  hozzá,  mindezt  együtt  jól  és  addig  pároljuk,  míg  a 
mártás  elfőtt.  Ekkor  középnagyságú  burgonyákat  puhára  főzünk, 
(de  nem  szabad  szétomlaniok),  meghámozván,  ki  hagyjuk  hűlni  s 
alul  és  felül  úgy  vágunk  el  belőlük,  hogy  a tálon  megálljának,  a 
mint  lehet  kivájjuk,  két-három  tojást  ütünk  le,  a szerint,  a mint  a 
burgonya  több  vagy  kevesebb,  ezeket  a tojásba  bemártjuk  s ezután 
a már  elkészített  zsemlemorzsába,  mely  ugyanannyi  liszttel  legyen 
vegyítve,  zsírban  kisütvén,  gyorsan  megtöltjük  a töltelékkel,  hogy 
ki  ne  hűljön.  Fedő  helyett  rákfarkat  vágunk  hosszában  kétfelé  és 
ezekből  felállva  minden  burgonya  nyílásába  hármat  teszünk ; végre 
csinosan  kitálaljuk,  rántott  zöld  petrezselyemmel  behintjük,  alól  a 
tálba  pedig  a megmaradt  tölteléket  teszszük. 

99.  Lúdmáj  rizs-abroncsban. 

Szép  lúdmájat  megmosván  s megsózván  lábasba  teszünk ; a 
máj  alá  9 — 10  szelet  vereshagymát  és  karikákra  vagdalt  sárgarépát 
teszünk,  a májat  a szegfűvel  megtűzzük,  két  decziliter  tejfelt  ön- 
tünk reá,  marék  zsemlemorzsával  és  apró  vajdarabokkal  be- 
hintve, egy  óráig  sütjük,  ekkor  kivevén,  a rántástól  és  zsírtól 
megtisztítjuk.  A visszamaradt  zöldségre  néhány  kanál  levest  öntve, 
gyorsan  elfőzzük  s a májat  a tálba  teszszük,  hol  már  a rizs-abroncs- 
nak készen  kell  lennie  s a kevés  mártást  reá  öntjük. 

A rizs-abroncs  következő  módon  készül : kis  darab  vajat  fel- 
olvasztunk s apróra  vágott  zöld  petrezselymet  adunk  bele,  aztán 
tizennégy  dekagramm  (V4  font)  tisztán  megmosott  rizst  teszünk  a 
vajba ; még  négy  részre  vágott  spanyolhagymát  adunk  hozzá,  mind- 
ezt lassan  pároljuk  s időközönként  kis  levet  öntünk  reá,  nehogy  a 
rizs  megbámuljon ; ha  megpuhúlt,  kiveszszük  a hagymát  s borsot  s 
darab  rákvajat  teszünk  bele.  Ekkor  más  lábasban  olvasztunk  fel 
darab  vajat,  s apróra  vágott  petrezselymet  nehány  darab  aprított 
csiperke-gombával  adunk  bele  s kevés  tört  borssal  elpároljuk ; ha 
mártása  elpárolgott,  kevés  lisztet  hintünk  reá ; egy-két  kanál  tejfelt 
öntvén  hozzá,  mindkettőt  ismét  elpárologtatjuk.  A fentebbi  rizsből 
abroncsot  csinálunk  a tálba  s ezt  a párolt  csiperke-gombával  és  rák- 
farkakkal berakjuk ; két  ujjnyi  tért  hagyunk  közte,  úgy  hogy  az  egész 
szalaghoz  hasonló  s a libamájat  közepére  teszszük. 

100.  Borjúhús  ropogó  (Croquett). 

Egy  kilogramm  borjúhúst  tisztán  megmosva  és  meg- 
sózva nagy  darabokra  vágunk.  A lábas  fenekére  hét  dekagramm 
szalonnát,  egy  fej  vereshagymát,  sárgarépát  karikákra  vágva 
teszünk.  Ezt  addig  pároltatjuk,  míg  a vereshagyma  és  sárgarépa 
egészen  megpuhúl  s a borjúhús  világos-barna  lesz,  de  hogy  a 
fazékhoz  ne  égjen,  időközönként  levet  öntünk  reá.  Ha  jól  pároltatott, 
két  egész  tojást  ütünk  bele  s elveszszük  a tűztől  anélkül,  hogy  meg- 
kavarnók  s kihagyjuk  hűlni,  míg  a tojások  összeállanak  a nélkül, 
hogy  megkeményednének.  Ha  kisült,  az  egészet  szalonnával  és 
vereshagymával  együtt  deszkára  teszszük,  s összeaprítván,  ismét  a 
lábasba  helyezzük  s nehány  kanál  jó  fehér  vagy  barna  vajmártást 
reáöntvén,  sűrűre  főzzük  s kihűtjük.  Ha  kihűlt,  hirtelen  ostyákat 
mártunk  friss  vízbe,  evőkanálnyi  vagdaltat  teszünk  közepébe,  jól 
összehajtjuk,  habart  tojásba  és  finom  zsemlemorzsába  hengergetjük 
s forró  zsírban  kisütjük.  A tál  fenekére  borjúkedeszből  és  spárgából:, 

vagy  ennek  hiányában  kartifiola,  csiperkegomba  és  rákfarkból  készí- 
tett vagdalékot  teszünk,  a ropogókat  magasan  felhalmozzuk  s rántott 
zöld  petrezselyemmel  diszkjük  fel. 

101.  Békarostélyos  burgonyával. 

Nagy  békákból,  czombjaikat  levágva  s a csontokat  kiszedve 
két-két  czombot  összevágván,  kis  rostélyosokat  csinálunk ; a túlsó 
felén  a kiszedett  csontot  ismét  beledugjuk,  a rostélyosokat  felolvasz- 
tott vajjal  bekenjük  s finom  zsemlemorzsába  takarván,  gyenge 
parázstűzön  megsütjük,  olvasztott  vajjal  többször  leöntjük,  míg  szép 
zsemlebarna  színt  nyernek.  Ekkor  főtt  burgonyát  meghámozván, 
dió  nagyságú  darabokra  elvagdaljuk,  kerekre  alakítjuk  s nehány 
darab  szalonnával,  sonkával,  vereshagymaszelettel  és  sárgarépával 
együtt  lábasban  lassan  pároltatjuk,  többször  kanál  levet  reáöntvén, 
hogy  szépen  megbarnúljanak  és  megpuhúljanak ; ekkor  kiveszszük, 
kevés  lisztet  hintünk  reá,  megbarnítjuk,  kávés-findzsa  levet  öntünk 
bele  s jól  elfőzzük,  egy  czitrom  levét  belefacsarjuk  s a burgonyákat 
abroncs  alakjában  a tálba  rakván,  a mártást  szitán  átszűrjük  s a 
rostélyosokat  két  sorban  a tál  közepére  rakjuk ; a mártásnak  azon- 
ban nem  szabad  a rostélyosokat  elborítania,  azért  tálalásra  kis  hosszú 
tálat  veszünk  s a rostélyosokat  úgy  rakjuk,  hogy  mindenikből  ki- 
lássák a csont  s a mártásnak  oly  kevésnek  kell  lennie,  hogy  se  a 
burgonyát,  se  a rostélyosokat  el  ne  borítsa. 

102.  Marhahús-szeletek  (Beefsteak). 

Törtet  (purée)  burgonyából  következő  módon  készítünk : Hét- 
nyolcz  sárga  nagy  burgonyát  megmosván,  meghámozunk  s elszel- 
delvén,  sós  vízben  egészen  puhára  főzzük,  leszűrjük,  és  hét  deka- 
gramm vajjal  elkavarjuk  s finom  szitán  áttörvén,  melegen 
tartjuk.  E közben  jól  összevert  és  megmosott  bagdánypecsenyéből 
vékony,  kerek  szeleteket  vágunk,  besózzuk,  három  középnagyságú 
vereshagymát,  marok  zöld  aprított  petrezselymet  és  késhegynyi  tört 
borsot  vegyítünk  közé.  Ekkor  lapos  lábasba  néhány  kanál  zsírt 
teszünk,  a szeleteket  a vagdalékkal  együtt  belerakjuk  s addig  párol- 
juk, míg  a szeletek  kisülnek;  a vereshagymának  és  petrezselyem- 
nek nem  szabad  megbámulnia,  hanem  csak  világos  sárgának  lennie. 
Tálaláskor  a burgonya-törtelék  a tál  fenekére  jön  s középen  felhal- 
moztatik,  a szeleteket  a párolt  vereshagymával  és  petrezselyemmel 
sűrűn  bekenjük,  a zsírt  előbb  leszűrvén,  a tört  közé  keverjük ; ekkor 
a szeleteket  szép  rendben  a tál  körületére  rakjuk,  hogy  koszorút 
képezzenek. 

103.  Vajas  tészta-tok. 

A vajas  tésztát  úgy  készítjük,  a mint  azt  lejebb  találjuk,  ezt 
vastag  késfoknyira  kinyújtván,  négy  szögű  formába  szép  simán,  ránéz 
nélkül  beteszszük,  tiszta  papirral  kitöltjük  s hirtelen  megsütjük.  E 
közben  nyolez  tojásból  habarékot  készítünk,  a mihez  böjtnapon 
csak  középen  átmetszett  rákfarkakat  kavarunk  be,  húsnapon  sonkát 
vágunk  nagy  koczkákra  s azt  teszszük  bele.  Ha  a tok  kisült,  a papirt 
kiveszszük  s a formából  kiborítjuk,  hosszú  tálra  teszszük,  s a haba- 
rékkal megtöltvén,  a rákfarkakat  vagy  sonka-koczkákat  rakjuk  reá,  a 
tál  karimáját  pedig  páczolt  nyelv-  és  kolbász-szeletekkel,  böjtnapon 
pedig  békarostélyossal  rakjuk  ki. 

104.  Borjú-kádka  vagdalékkal. 

A vagdalékhoz  kevés  vajmártást  készítünk,  az  ehhez  szánt 
borjúhúst  megpárolván,  koczkákra  vágjuk,  sós  vízzel  leforrázott  kar- 
tifiolát  épen  így  vágunk  meg,  10 — 12  csiperkegombát  megtisztítunk, 
megvágjuk  és  aprított  zöld  petrezselyemmel,  kevés  vajjal  pároljuk; 
ezt  mind  vajmártásba  teszszük  s addig  főzzük,  míg  a mártás  egé- 
szen elfőtt.  Ekkor  hat  nagy,  főtt  lisztes  burgonyát  meghámozunk  s 
kihűtünk;  kihűlvén,  megreszeljük,  tálban  öt  dekagramm  vajjal 
felverjük,  egy  egész  tojást  és  négynek  székét  lassankint  belekeverve, 
burgonyával  jó  habosra  felverjük,  megsózzuk  és  négy  tojás-fehéré- 
nek kemény  havával  összevegyítjük.  A vajjal  megkent,  finom  zsemle- 
morzsával  behintett  kádkákat  nem  egészen  félig  a felvert  burgo- 
nyával megtöltjük,  közepébe  a vagdalékot  teszszük,  s erre  ismét 
burgonyát,  s gyenge  hőségnél  megsütjük. 

105.  Agyvélő-tört. 

Egy  vagy  két  borjúfejből  az  agyvelőt  sós  vízben  megfőzvén, 
s a rostos  részektől  egészen  megtisztítván,  apróra  vágjuk.  Ekkor 
darab  vajat  felolvasztunk,  kevés  zöld  petrezselymet  és  apróra  vágott 
vereshagymát  adunk  bele  s kissé  megpirítjuk,  aztán  az  agy  velőt, 
kevés  sót,  kevés  tört  borsot  és  egy  vagy  két  szarvacsnak  morzsáját 
adjuk  hozzá,  a szerint,  a mint  többet  vagy  kevesebbet  akarunk  csi- 
nálni, a velőnek  még  egyszer  annyinak  kell  lenni,  mint  a morzsá- 
nak : kevés  húslevet  öntünk  reá  s elfőzvén,  kihűtjük.  Most  két  egész 
tojást  kavarunk  el  vele,  a velőt  vajjal  bekent  kis  formába  adván, 
párba  állítjuk,  hol  mindig  egyforma  hőség  mellett  félóráig  kell 
maradnia. 

E közben  apróra  vágott  borjúhúsból  széles  késsel  eperfa-levél 

nagyságú  és  alakú  rostélyosokat  készítünk,  melyek  többször  vízbe 
mártott  nagy  kés  segélyével  könnyen  alakíthatók.  Ha  mind  elké- 
szültek és  be  vannak  sózva,  olvasztott  vajjal  jól  bekenjük  s finom 
zsemlemorzsával  behintvén,  zsírral  bekent  lábas-fedőre  teszszük  és 
szép  barnára  sütjük.  Tálaláskor  az  agyvelő-törtet  kerek  tálra  kiborít- 
juk, hogy  egyiknek  fele  a másikat  betakarja,  s lapjának  egy  részével 
az  agy  velőre  támaszkodjék,  a hol  aztán  szép  koszorút  képez ; vagy 
középnagyságú  fánkszúróval  félholdakat  szakítunk  ki  vajas  tésztá- 
ból, tojás  fehérével  bekenve,  szép  zsemle-barnára  rántjuk  ki,  az 
agyvelő-törtet  kiborítjuk  a tálba,  jó  glaszszal  bekenve,  a félhol- 
dakkal rakjuk  ki.  Ha  a tört  két  borjú-agyból  készül,  négy  tojást 
veszünk. 

106.  Függelék  az  agyvelő-törthez. 

Az  ily  módon  készült  agyvelő-törtet  vajjal  bekent  tepsibe  kis- 
ujj vastagságnyira  felkenjük,  és  szép  barnasárgára  sütvén,  fánkszú- 
róval tallér  nagyságban  kiszakítjuk  s húsvagdalék  környezésére 
használhatjuk,  a húsvagdalékot  nevezetesen  felhalmozva  teszszük  a 
tál  közepére,  s a kiszúrt  levelekből  alakított  koszorúval  befoglaljuk. 

107.  Lúdmáj-szálmi. 

Egy  vagy  két  szép  lúdmájat  megmosván,  besózunk,  a só  közé 
fél  késhegyni  borsot  vegyítvén,  s minden  lúdmájat  három-négy 
szegfűborssal  megtűzvén,  lábasba  vékony  szalonna-szeleteket,  két 
■fej  szeletekre  vágott  vereshagymát  tevén,  erre  reá  rakjuk  a májat, 
felül  is  nehány  vékony  szalonna-szelettel  befedjük;  a lábas  fedőjére 
parázstüzet  teszünk,  s lassan  pároljuk.  Ha  szép  barnasárga  lett,  a 
májat  kiveszszük,2  kis  főzőkanál  lisztet  hintünk  bele,  s barnás-sárgára 
hagyjuk  megpergelődni,  szedőkanál  jó  húslével  feleresztjük,  s jól 
elfőzzük.  Ez  alatt  a szegfűborsot  a májból  kivevén,  a májnak  min- 
den oldaldarabját  levágjuk,  a máj  középső  részéből  vastag  késfoknyi 
szeleteket  vágunk,  s azokat  a tál  karimájára  rakva,  melegen  tartjuk, 
és  ha  a mártás  jól  eljött,  azt  leszűrjük.  A vereshagyma-,  szalonna- és 
májmaradékot  szitán  áttörjük,  s kis  lábasba  tevén,  egy-két  evőka- 
nál mártással  meghigítjuk,  aztán  jól  elfőzzük  mig  sűrű  pép  lesz, 
mire  a tál  fenekére  kitálaljuk.  A májszeleteket  koszorúba  rakjuk  a 
szálmi  körül,  a májat  néhány  kanál  mártással  leöntjük,  s jó  melegen 
asztalra  adjuk. 

108.  Marhahús-karbonád  szardellával. 

Darab  vesepecsenyét,  minden  hártyás  részt  lefejtvén  róla,  ap- 
róra vágunk,  kis  karbonádokat  csinálunk  belőle,  s megsózván,  ol-' 

vasztott  vajjal  bekenjük  s lábasba  teszszük ; egy  cziirom  levét  reá. 
facsarva,  s két  deciliter  tejfellel  leöntve  s befedve,  parázst  teszünk 
fölibe  s addig  pároljuk,  míg  mártása  kevés  lesz,  ekkor  kis  kerek 
tálra  kirakjuk,  háromszögű  zsemle- szeleteket  kirántunk,  előbb 
sós  vízben  agyvelőt  főzünk  meg,  melyet  megvagdalván,  kevés 
vajjal,  petrezselyemmel,  sóval,  borssal  megpárolunk,  ezzel  a rántott 
zsemlét  bekenjük,  a zsemlének  másik  részét  reá  rakjuk,  hogy  az 
agyvelőből  semmi  se  látszassák,  a tál  körületére  rakjuk,  a kar- 
bonádokat  pedig  karikában  a középre,  úgy  hogy  mintegy  koszorú 
legyen. 

109.  Kappanmell  osztrigával. 

Kappannak,  vagy  fiatal  pulykának  mellét  kis  szeletekre  vág- 
juk, az  osztrigákat  kifejtvén,  vajjal  bekent  lábasba  húst  és  osztrigát 
felváltva  teszünk.  Ekkor  apróra  vagdalt  czitromhéjat,  egy  vagy  két 
czitromnak  levét  teszszük  bele,  finom  zsemlemorzsával  behintjük, 
kevés  vajat  rátevén,  a fedőre  parázst  rakunk,  s lassan  addig  párol- 
tatjuk,  míg  csak  igen  kevés  mártása  marad. 

110.  Vag’dalék-kádkák. 

Darab  sült  pulykát,  fél  borjúkedeszt,  hat  csiperke-gombát, 
húsz  ráknak  farkát  és  ollóit  kifejtve,  apró  koczkákra  vágunk,  a 
héjból  tizennégy  dekagramm  rákvajat  készítünk,  miben  a csi- 
perke-gombát három  deciliter  zöld  borsóval  s apróra  vágott  zöld 
petrezselyemmel  pároljuk.  Ekkor  a vagdaltat  beleteszszük,  még 
kissé  pároljuk  s megsózván,  ki  hagyjuk  hűlni.  Most  négy  deciliter 
tejfelt  öntünk  másfél  porhanyó  kifli  morzsájára,  két  tojást  és 
kettőnek  székét  hozzáadván,  jól  elkavarjuk,  a vagdalékot  bele- 
teszszük, a rákvajjal  bekent  kádkákat  a porhanyó  tésztával 
megbékéljük,  megtöltjük,  kevés  rákvajat  reá  tevén,  lassan  meg- 
sütjük. 

111.  Vag’dalék  sonkával  és  rántott  burgonyával. 

Kevés  vaj  mártásba  apróra  koczkázott  borjúhúst  és  borjúke- 
deszt, valamint  kevés  zöld  petrezselyemmel  vajban  párolt  csiperke- 
gombát és  kartifiolát  vagy  spárgát  teszünk,  a mint  az  évszak  magá- 
val hozza,  azt  jól  elpároltatjuk,  hogy  kevés  mártása  maradjon.  E 
közben  négy  vagy  öt  jó  fajta  lisztes  burgonyát  megfőzünk,  meghá- 
mozván, kihűtjük  és  elreszeljük,  hét  dekagramm  (4  lat)  vajat  habo- 
sán felverünk,  egy  egész  tojást  és  háromnak  székét  egymásután 

belekavarván,  kevés  sót  és  reszelt  burgonyát  adunk  hozzá  s kerek, 
lapos,  mintegy  két  késfok  vastag  vánkocskákat  csinálunk  egy  forin- 
tos ezüstpénz  nagyságban,  habart  tojásba  és  finom  zsemlemor- 
zsába mártjuk  és  zsírban  szép  sárgára  kirántjuk.  Aztán  a vagdalék 
mártásba  két  tojásszéket  ütünk  s kerek  tálban  feltálaljuk ; a rántott 
burgonyát  sűrűn  behintjük  apróra  vágott  sonkával  s azzal  a tál  szé- 
lét megkoszorúzzuk. 

112.  Sodralék  csiperke-gombával. 

Borjúczombból  vékony  szeleteket  vágván,  jól  megpuhítjuk  és 
félreteszszük ; aztán  pecsenyemaradékot,  kis  darab  szalonnát,  darab 
főzött  sonkát,  zöld  petrezselymet,  metélő  hagymát  s nehány  szarvas- 
gombát  apróra  összevágván,  kevés  sót,  borsot,  két  tojásszéket  és 
két  kanál  tejfelt  adunk  hozzá,  mindezt  jól  össze  vegyítjük,  ezzel  az 
említett  szeleteket  megkenjük  és  összehengerítjük.  Aztán  lábasba 
néhány  szelet  szalonnát  teszünk,  a sodralékot  reárakjuk,  szalonna- 
szeletekkel befedjük,  a lábas  fedőjére  parázst  rakunk  s két  óráig 
pároljuk.  Ekkor  a zsírt  leszűrvén,  a sodralékot  hosszában  ketté- 
vágjuk s úgy  teszszük  a tálra,  hogy  a töltelék  látszassák.  Aztán 
apró  csiperke-gombát  tisztán  kimosva,  darab  vajat  megolvasztunk, 
zöld  petrezselymet  és  csiperke-gombát  beletevén,  addig  pároljuk, 
míg  mártása  egészen  elpárolódott,  aztán  kevés  lisztet  hintünk  reá, 
ismét  elpároltatjuk,  végre  fél  kávés  csésze  fehér  bort,  ugyanannyi 
levet  és  két  tele  kanál  tejfelt  adunk  hozzá  s addig  főzzük,  mig  csak 
igen  kevés  mártás  marad,  a kevés  mártásnak  zsírját  tisztán  leszed- 
jük, a csiperke-gombából  pedig  a tál  szélére  koszorút  készítünk  s a 
sodralékot  a tál  közepére  tálaljuk. 

113.  Rántott  sodralék  burgonyával. 

Lisztes  burgonyákat  megfőzvén  és  meghámozván,  a reszelőn 
hidegen  elreszeljük.  Négy-öt  burgonyához  két  dekagramm  vajat 
verünk  habosán,  három  egész  tojást  ütünk  bele,  aztán  a reszelt 
burgonyát  sóval  és  zöld  petrezselyemmel  együtt  beleteszszük 
s aztán  hosszúkás  sodralékot  készítünk  belőle  s habart  tojásba  és 
zsemlemorzsába  mártjuk,  s világos  barnára  zsírban  kirántjuk.  A 
zsemlemorzsa  közé  kevés  parmezan- sajtot  is  lehet  venni  s végre 
rántott  zöld  petrezselyemmel  feldíszíteni. 

114.  Rántott  szarvacsok. 

Porhanyó  kifliknek  héját  lereszeljük,  középen  ketté  vágjuk,  s 
kivájván  a következő  töltelékkel  töltjük  meg : Darab  borjúhúst,  vagy 

más  pecsenyemaradékot  durván  összevágunk,  hasonlóan  kevés  zöld 
petrezselymet  és  vereshagymát ; félkanál  lisztet  beletevén,  kissé 
megpirítjuk,  s ebbe  az  összevagdalt  belevalót  beleteszszük,  kanál 
levet  öntünk  reá,  a húst  úgy  elfőzzük,  hogy  ne  legyen  leve,  s ezen 
töltelékkel  megtöltjük  a kifliket.  A felső  részt  bedugjuk  a kivájt  bél- 
lel, kevés  tejfelt  ráöntve,  puhulni  hagyjuk,  gyakrabban  megforgatva, 
hogy  mindenhol  jól  beszívódjanak  a nélkül,  hogy  széthullanának. 
Most  néhány  tojást  ütünk  le,  a kifliket  belemártjuk  ; zsemlemorzsába 
borítjuk,,  és  zsírban  szép  barnára  kirántjuk.  Tálaláskor  díszítsük  fel 
kirántott  zöld  petrezselyemmel. 

115.  Kuesmag*omba  fasirozva. 

Darab  felolvasztott  vajban  apróra  vágott  petrezselymet,  egy- 
két marok  gondosan  megmosott  kucsmagombát,  28  dekagramm 
borjúhúst  párolunk.  Ha  ez  megtörtént,  apróra  vágjuk,  megsóz- 
zuk, tejben  áztatott  és  kinyomott  fél  zsemlét  hozzáadunk,  az  egé- 
szet mozsárban  finomra  törjük,  melybe  még  egy-két  kanál  tejfelt  és 
2 tojásszéket  adunk.  Ekkor  nagy  kucsmagombákat  megsózunk 
s jó  ideig  a sóban  hagyjuk  feküdni,  miután  előbb  igen  tisztán  meg- 
mostuk, leszárítjuk  és  szárát  kifejtvén,  a vagdalékkal  megtöltjük, ' a 
szárát  hozzávágjuk,  s ismét  beleteszszük.  Aztán  lábasba  apróra  vá- 
gott vajat,  kevés  zöld  petrezselymet  teszünk,  s ebbe  kucsmagombát, 
fölibe  néhány  kanál  friss  vajat,  marok  zsemlemorzsát,  aztán  ismét 
néhány  darab  apró  vajat  s a sütőben  lassan  megsütjük. 

116.  Borjúhús-meridon. 

Fél  kilogramm  borjúhúst  tisztán  megmosva  és  besózva, 
néhány  szelet  szalonnával,  karikára  vagdalt  vereshagymával  és 
sárgarépával  lábasban  megpárolunk,  azonban  nehogy  barna  le- 
gyen, mindig  kevés  levet  töltögetünk  reá.  Ha  a hús  párolva 
van,  apróra  vágjuk,  apró  metélő  hagymát  és  zöld  petrezselymet 
is  adunk  hozzá  s aztán  kevés  vajjal  pároljuk,  a vagdaltat  hozzá- 
adjuk s még  kissé  pároljuk.  Öt  dekagramm  vajból,  két  kanál 
lisztből  és  három  deciliter  jó  tejből  besamelt  készítünk,  a vagda- 
lékot  belekeverjük,  megsózzuk,  egy  egész  tojást  és  egy  tojásszéket 
ütünk  bele,  jól  elkavarjuk ; vajjal  jól  megkent  lábast  2 centiméter 
magasságra  megtöltünk  a vagdalékkal  s a lábas  egész  kerüle- 
tében újjnyi  vastagságban*  felkenjük  a vagdalékot.  Már  előbb 
ragút  csinálunk  borjúhúsból,  borjúkedeszből,  spárgából,  rákfarkak- 
ból és  csiperke-gombából,  melynek  mártását  sűrűre  elfőzzük,  most 

két  tojásszéket  ütvén  bele,  a ragút  a már  kibélelt  lábasba  töltjük, 
s ezt  újjvastagságnyira  a megmaradt  vagdalttal  befedjük  s egy  óráig 
pároljuk.  A tálra  kiborítván,  agyvelő-karbonáddal  koszorúzhatjuk. 
Hasonló  módon  készül  a rizskása-meridon  is.  Tizennégy  deka- 
gramm rizst  jó  fehér  lében  sűrűre  elfőzünk,  kihűlvén,  egy  egész 
tojással  és  egynek  székével  elkeverjük  s a lábast  evvel  béleljük  ki, 
aztán  középen  ragúval  kitöltjük,  felül  a maradék  rizszsel  befedjük 
s pároljuk. 


Négy,  sós  vízben  főzött  borjúkedeszt  apró  koczkákra  vágunk, 
kevés  vajat  felolvasztván,  abban  kávés  kanálnyi  lisztet  kissé  meg- 
pirítunk. Aztán  apróra  vágott  zöld  petrezselymet  és  mogyoró  nagy- 
ságú vereshagymát,  valamint  az  apróra  vagdalt  kedeszeket  is  bele- 
teszszük,  kevés  húslevet  és  apróra  vágott  czitromhéjat,  fél  czitrom- 
nak  levét  és  két  kanál  tejfelt ; végre  két  tojásszéket  ütünk  reá  és  ha 
m ndezt  jól  összekevertük,  tüstént  elveszszük  a tűzről.  A kagylókat 
melyeket  fűszerkereskedésben  lehet  venni,  vajjal  bekenvén,  a vag- 
dalékkal  megtöltjük,  aztán  felül  finom  zsemlemorzsát  hintünk  reá  s 
erre  apró  vajdarabokat  rakunk ; a kagylókat  tepsin  addig  hagyjuk  a 
sütőben,  mig  a vaj  elolvadt  s a morzsák  kissé  megmerevedtek  és 
világossárga  színt  nyertek.  Ezen  kagylókat  asztalkendővel  csinosan 
beterített  tálban  adjuk  fel. 


Egy  kilogramm  borjúhúst  szalonnaszeletekkel,  sárgarépá- 
val, néhány  szem  szegfűborssal  és  vereshagymával  párolunk, 
néha-néha  kevés  jó  levet  töltünk  reá  és  szépen  megbarnítjuk ; aztán 
a húst  kiveszszük,  barna  lében  áztatott  és  kinyomott  fél  zsemlével 
apróra  vágjuk  össze,  s mozsárban  öt  tojás  sárgájával  addig  törjük, 
míg  tésztává  lesz.  Ekkor  lábasba  teszszük,  kevés  barna  levet  öntünk 
reá  s fél  czitromnak  levét  s kevés  lészeletet  (glace)  adván  hozzá,  jól 
elfőzzük  és  ha  olyan  lett,  minta  pép,  szitán  áttörjük.  A későbben  le- 
írandó abroncsformát  vajjal  megkenvén,  megtöltjük  és  háromnegyed 
óráig  párba  állítjuk.  E közden  koczkákra  vágott  főzött  borjúkedeszt 
és  sült  borjúhúst,  kifejtett  rákfarkakat,  sós  vízben  főzött  spárgát  vagy 
kartifiolát,  ez  utóbbit  kis  részekben,  néhány  elszeldelt  csiperke-gom- 
bát, apróra  vágott  zöld  petrezselyemmel  együtt  vajban  párolunk  és 
jól  elfőzünk.  Ekkor  a barna  abroncsot  kiborítjuk  a tálba,  s az  ab- 
roncsnak nyílását  a vagdalékkal  egészen  kitöltjük,  azonban  annyi 
rákfarkat,  spárgafejet  és  kartifiolrózsát  megtartunk,  hogy  a tálalás- 


117.  Vagdalék  kagylóban. 


118.  Vagdalék  barna  abroncsban. 

nál  a barna  abroncsot  evvel  váltakozva  körül  rakhassuk.  Ugyan- 
ezen módon  lehet  az  abroncsot  lisztből  is  csinálni.  A rizst  sós  vízben 
addig  főzzük,  míg  a szemek  kissé  felrepedeznek,  ekkor  leszűrjük, 
darab  rákvajat  felolvasztunk,  a rizst  beleteszszük  s annyi  fehér  levet 
öntünk  reá,  hogy  a rizs  megpuhul,  de  mégis  szemekben  marad.  A 
rákvajjal  bekent  abroncsformát  a rizszsel  megtöltjük  s félóráig  párba 
állítjuk.  Tálalásnál  az  abroncs  nyílását  vagdalékkal  épen  úgy  kitölt- 
jük, csakhogy  csiperke-gomba  helyett  fiatal  kucsma-gombát  veszünk, 
mit  apróra  vágott  zöld  petrezselyemmel  és  vajjal  párolunk,  s e nyí- 
lás kerítését  kis  kucsma-gombával,  kartifiol-rózsával  és  rákfarkkal 
váltakozva  ékesítjük.  A barna  abroncsot  vadpecsenyéből  is  lehet 
készíteni.  Ha  van  darab  sült  őzhátszin  vagy  őzczomb,  a húst  apróra 
vágjuk,  a zsemlét  barna  lében  áztatván,  kinyomjuk  s mindezt  mo- 
zsárban tésztává  törvén,  lábasba  teszszük,  szedőkanállal  barna  levet 
öntvén  reá,  kissé  elfőzzük.  Ha  mindez  egészen  kihűlt  és  pép  alak- 
ban elhabartatott,  öt  tojás  fehérének  kemény  havát  lassan  közibe 
vegyítjük,  a formát  vajjal  bekenvén,  továbbra  úgy  járunk  el, mintáz 
előbbieknél. 

Ezen  abroncsformának  középnagyságúnak  kell  lennie,  köze- 
pén tíz  centiméternyi  átmérőjű  nyílással,  az  abroncs  szélessége 
pedig  köröskörül  nem  több,  mint  négy  centiméternyi,  alapja  egé- 
szen sima,  vagy  levelekkel  díszített  is  lehet.  Magassága  olyan,  a 
minőre  általában  ezen  formákat  csinálni  szokták,  hogy  veszély  nél- 
kül állíthassuk  párba.  Az  egésznek  nem  szabad  igen  nagynak  lennie, 
miután  az  assiette  csak  mellékétel  és  sohasem  tekinthető  önálló 
ételnek. 

119.  Sódar-kádkák. 

Palacsintát  haluska  formára  vágunk  s darab  főtt  sovány  sódart 
apróra  vágunk  s a vagdalt  palacsintával  együtt  tálba  teszszük,  három 
tojásszéket,  két  decziliter  (félmeszely)  jó  tejfellel  jól  elhabarván, 
közé  keverjük.  A vajjal  bekent  s apróra  vágott  sódarral  sűrűn  be- 
hintett kádkákba  a sódaros  tésztát  beletevén,  párba  állítjuk. 

120.  Galamb  papírtekercsben. 

Két-három  galambot  megtisztítván,  mindegyikét  hosszában 
két  részre  vágjuk,  megsózzuk  s késsel  megpuhítjuk,  hogy  kissé  szé- 
lesebbek legyenek,  aztán  zöld  petrezselymet,  mogyoró -hagymát, 
csiperke-gombát,  a galambnak  máját,  borsot,  szardellát  összevágunk. 
Most  darab  szalonnát  vékonyan  felszeldelünk,  a galambokat  fehér 
papírra  teszszük  s azoknak  a belső  oldalát  a töltelékkel  bekenjük. 

Magyar  Nemzeti  Képes  Szakácskönyv.  7 

Ezen  módon  járunk  el,  míg  galamb  és  töltelék  van.  Miután  ez  meg- 
történt, még  néhány  szalonna-szeletet  vágunk  s ezzel  a húst  befed- 
jük, aztán  a papirt  betekerjük  s két  végét  csinosan  kivágjuk.  A 
hány  fél  galamb  van,  épen  annyi  tekercset  kell  csinálni,  aztán  ros- 
télyra tevén,  vajjal  bekenjük  s lassan  megsütvén,  a papírban  adjuk 
fel  az  asztalra. 

121.  Töltött  tojás. 

A tojást  keményre  főzvén,  ketté  vágjuk,  sárgáját  kiveszszük, 
tiz  tojáshoz  tejben  áztatott  zsemlét  megvágunk,  a tojássárgákat 
megreszelve  hozzáteszszük,  kevés  tejfelt,  evőkanál  porrá  tört  czuk- 
rot  s kávéskanál  fahéjat  adunk  hozzá  s összekavarjuk ; ekkor  lapos 
tálat  vajjal  bekenünk,  zsemlemorzsát  hintünk  reá,  a kétfelé  vagdalt 
tojást  belerakván,  megtöltjük  azokat  az  elkészített  gubókkal.  Hét 
decziliter  tejfelt  veszünk  tiz  tojáshoz,  sáfrányt,  fahéjat  s czuk- 
rot  keverünk  közé  s rátöltjük  a tálba  kirakott  tojásra,  a sütőbe 
tevén,  felpirítjuk  s úgy  a miben  van,  feladjuk  az  asztalra. 

122.  Fog’oly-szálmi  pástétomkákkal. 

Három  szépen  megtisztított  fogolyt  besózván,  vékony  szalonna- 
szeletekbe takarjuk,  aztán  megsütjük,  két  fogolynak  mellét  kivág- 
juk, a többi  részét  pedig  a harmadik  fogolylyal  együtt  rántott  zsem- 
lével addig  törjük  a mozsárban,  míg  tésztaalakot  nyer,  ekkor  lábasba 
teszszük,  szedőkanál  jó  barna  levest  és  fél  csésze  vörös  bort  öntünk 
hozzá  s elpároltatjuk.  Aztán  a foglyok  kivágott  melléből  vagdalékot 
készítünk.  A fogolymellet  koczkákra  vágjuk,  hasonlóan  finom 
zsemlemorzsában  hengergetett  és  zsírban  kirántott  fél  libamájat. 
Kevés  vajat  felolvasztunk,  zöld  petrezselymet,  kevés  vereshagymát, 
mindkettőt  apróra  vágva,  teszünk  bele  ; majd  a felvagdalt  mellet  és 
lúdmájat  adjuk  hozzá  három-négy  kanál  vajas  mártással  együtt,  s az 
egészet  sűrűre  elfőzzük.  Mielőtt  ez  történnék,  a péknél  kis,  tallér 
nagyságú  zsemléket  süttetünk,  azoknak  héját  lereszelvén,  a tetejé- 
ből garas  nagyságú  fedőt  vágunk  s a belét  egészen  kivágjuk,  tejfellel 
megnedvesítjük,  azonban  nem  szabad  igen  puhának  lenni,  nehogy 
szétomoljanak.  Aztán  habart,  megsózott  tojásba  és  zsemlemorzsába 
mártva,  zsírban  szép  sárgára  kirántjuk,  mire  szitára  rakjuk,  hogy 
zsírja  lefolyjék  ; a szálmit  finom  szitán  áttörjük  a tál  fenekére,  a ki- 
rántott zsemléket  koszorúban  reárakjuk  s a már  elkészített  vagda- 
lékkal  megtöltjük  s a fedőcskéket  ráteszszük.  Mindennek  oly  gyor- 
san kell  történnie,  hogy  az  étel  ki  ne  hüljön. 

123.  Szalonka-szálmi. 

Ha  a szalonkák  szépen  meg  vannak  tisztítva,  beleiket  kivesz - 
szűk  és  félreteszszük,  a szalonkákat  szalonna-szeletekbe  betakar- 
juk és  megsütjük.  Akkor  a mell  legszebb  darabjait  kivágván,  a többi 
részt  zsírban  kirántott  zsemlével  együtt  mozsárban  addig  törjük, 
míg  péppé  nem  lesz.  Két  szalonkához  egy  zsemlénél  kevesebb  kell. 
Aztán  finom  szitán  áttörvén,  lábasba  teszszük,  félig  jó  lével  feltölt- 
jük s addig  főzzük,  míg  péppé  lesz.  E közben  a szalonkák  belét 
apróra  vágjuk,  s ezt  apróra  vágott  zöld  petrezselyemmel  és  igen  ke- 
vés vereshagymával  vajban  pároljuk.  Aztán  zsemléből  nagy  három- 
szögeket vágván,  azokat  zsírban  kirántjuk  s erre  a pároltat  vastagon 
felkenjük,  a szalonkák  melléből  vágott  darabokat  a tál  fenekére 
teszszük,  erre  a szálmit  s a megkent  zsemleszeleteket  szép  rendben 
a tál  szélére  rakjuk. 

124.  Sódartekeres. 

Tíz  dekagramm  vajat  habosán  elverünk  s öt  tojásszéket 
egymásután  belekeverünk,  valamint  kevés  sót,  hét  dekagramm 
finom  lisztet  s három  tojás  fehérének  kemény  havát,  vajjal  be- 
kent tepsire  a keveréket  két  késhát  vastagságban  szép  egyenlően 
felkenjük,  s gyenge  tűznél  megsütjük.  Aztán  darab  sonkát  apróra 
vágunk,  jó  parmezán  sajtot  reszelünk,  a tepsit,  ha  a tészta  már 
világos  zsemlesárga,  kihúzzuk,  a sódarral  és  két  kanál  reszelt 
parmezán-sajttal  behintjük  s két  kanál  tejfelt  öntünk  reá.  Ekkor 
a tepsit  ismét  néhány  perezre  a sütőbe  teszszük,  míg  jól  meghúzó- 
dott, aztán  kiveszszük  s a tésztának  szélét  késsel  felvágjuk  sössze- 
tekerjük,  de  nem  igen  erősen,  aztán  tejfellel  bekenjük,  sonkával  és 
kevés  parmezán-sajttal  behintjük,  aztán  még  néhány  perezre  a nem 
igen  meleg  sütőbe  teszszük.  Tálalás  előtt  éles  késsel  három  késfok 
széles  szeletekre  vágjuk  s kereszt  alakban  rakjuk  fel  a tálra.  Ezen 
tekercset  ragú  koszorúzására  is  igen  jól  lehet  használni. 

125.  Fürj  rizszsel. 

A megtisztított  fürj  eket  lábasba  teszszük,  néhány  szelet  sza- 
lonnát, darab  borjúhúst,  kevés  zöld  petrezselymet,  metélő  hagymát, 
kevés  sót,  fél  pohár  fehér  bort,  nehány  tele  kanál  jó  levest  adunk 
hozzá  s gyenge  parázstűzön  pároljuk,  ezután  a fürjeket  kivevén,  a 
mártást  a zsírtól  megtisztítjuk,  a fürjeket  a tál  közepére  teszszük,  a 
mártást  reáöntjük  s rizsabroncsba  zárjuk  be,  mint  a hogy  a 1 19-ik 
szám  alatt  leírtuk. 

126.  Kádka  töltelékkel. 

Borjúhús  vagy  más  maradék  pecsenyedarabot  apróra  vágunk 
össze,  fél  zsemlének  héját  lereszeljük,  tejben  áztatván  kinyomjuk, 
kevés  apróra  vágott  zöld  petrezselymet,  rákfarkat  és  sót  hozzá- 
adva, darab  vajat  habosra  felverünk,  a fentebbieket  egy  egész  tojás' 
sál  és  kettőnek  székével  beleteszszük  s addig  kavarjuk,  míg  péppé 
nem  lesz.  Aztán  irósvajas  tésztát  készítünk  (lásd  ezt  a tészták  közt 
lentebb),  oly  finomra  kinyújtjuk,  mint  a laskatésztát,  lapos  kádkákat 
csinálunk  belőle,  e tölteléket  beleteszszük,  ugyanazon  tésztával  be- 
fedjük, a sütőben  szép  barnára  megsütjük,  s a kádkákat  a tálra  ki- 
borítván, feladjuk  az  asztalra. 

127.  Vagdalék-fánk  vagy  vajas  táska  (Rissole). 

Fél  kilogramm  párolt,  de  meg  nem  barnított  borjúhúst 
apróra  vágunk,  épen  így  kevés  zöld  petrezselymet  s egy  fej  veres- 
hagymát is.  Ekkor  kevés  vajat  vagy  libazsírt  felolvasztunk,  kis  evő- 
kanál lisztet  keverünk  bele,  a vágott  petrezselymet  és  hagymát  kissé 
megpirítjuk,  végre  a vágott  borjúhúst  beleteszszük,  s fél  szedőkanál 
levet  reáöntvén,  az  egészet  addig  főzzük,  míg  sűrű  pép  lett  belőle. 
Aztán  irósvajas  tésztát  vékonyra  kinyújtunk,  s ebből  tenyérszélességű 
és  újjhosszúságú  szeleteket  vágunk,  az  egyik  végét  tojásfehérével 
megkenjük  s hosszában  töltelékkel  bekenjük,  összehengerítjük  s a 
két  végét  szépen  összenyomjuk,  hogy  sülés  közben  fel  ne  bomolja- 
nak,  aztán  az  egészet  bekenjük  tojás  fehérével  s finom  zsemlemor- 
zsával behintve,  forró  zsírban  szép  világossárgára  kirántjuk,  tiszta 
itatós  papírra  lecsepegtetjük  s tálban  szépen  felhalmozzuk.  Ékesíteni 
rántott  petrezselyemmel  szokás. 

128.  Kádkák  ragúval  vagy  szálmival. 

Irósvajas  tésztát  késfok  vastagságnyira  kinyújtunk  és  evvel 
kerek  vagy  hosszúdad  alakú  kádformákat  szép  simán  kibélelünk 
úgy,  hogy  a tészta  ránczot  ne  vessen  s ezt  puha  papírral  könnyen 
kitöltjük.  Minden  kádkára  fedelet  készítünk,  mely  egészen  reá  üljék 
annak  nyílására.  Ha  a kádkák  kerekek,  akkor  a fedőt  fánkszúróval 
vághatjuk  ki,  de  ha  tojásdadok,  akkor  a kádka  nagysága  szerint 
meleg  késsel  vágjuk  ki  és  keskeny  vajas  tésztaszalaggal  díszítjük. 
A fedőnek  közepébe  kis  tésztatömb  jön,  melyet  kis  hajó  vagy  koczka 
alakjában  vágunk  ki  s a födél  közepére  tojásfehérével  ragasztunk 
fel.  A fedeleket  most  tojásfehérével  bekenvén,  a kádkákkal  együtt 
szépen  megsütjük;  e közben  borjúhúsból,  csiperke-gombából,  spár- 

gából  vagy  rákfarkakból  ragút  vagy  olyan  szálmit  készítünk,  a 
milyen  a 123-ik  szám  alatt  leirva  van.  Ha  akádkák  kisültek,  a papirt 
gyorsan,  de  óvatosan  kiveszszük  belőle  s ragút  vagy  szálmit  töl- 
tünk bele,  a fedőkkel  befedjük  és  a tálra  szépen  felrakván,  asztalra 
adjuk.  Hogy  a kádkákat  már  a töltés  előtt  kell  kiborítani,  ez  magától 
értetődik. 

129.  Palacsinta-tekercs. 

Fél  kilogramm  megpárolt  borjúhúst  fél  vereshagy  má-^ 
val  és  kevés  zöld  petrezselyemmel  apróra  vágunk.  Aztán  felolvasz- 
tott libazsírban  vagy  vajban  kanál  lisztet  megpirítunk,  a vagdaltat 
beleteszszük,  fél  szedőkanál  jó  levet  öntünk  reá  s sűrűre  elfőzzük. 
E közben  finom  palacsintákat  sütünk,  négyszögekre  vágjuk  s be- 
kenjük töltelékkel,  összegöngyölítjük  s levert  tojásba  és  finom 
zsemlemorzsába- mártván,  zsírban  kirántjuk.  Tálaláskor  kúpalakban 
rakjuk  egymás  fölébe. 

130.  Palacsinta-tekercs  vaddal. 

Szép  egyforma  palacsintákat  sütünk  s maradék  őz-  vagy  nyúl- 
pecsenyét  apróra  vágunk,  hasonlóan  kevés  czitromhéjat,  továbbá 
tejes  zsemlének  héját  levágva,  a zsemlének  felét  tejbe  áztatjuk,  jól 
kinyomjuk  s a vadhússal  együtt  apróra  vágjuk,  ezt  mind  tálba  tevén, 
fél  czitromlevet,  egy  vagy  két  tojásszéket  adunk  hozzá,  a szerint, 
a mint  a töltelék  több  vagy  kevesebb.  Ennek  olyannak  kell  lennie, 
hogy  kenni  lehessen,  de  azért  épen  nem  hígnak.  Ekkor  minden  pala- 
csintába annyit  adunk  a töltelékből,  hogy  bár  eléggé  megtöltve,  túl- 
töltve  még  se  legyen.  Késsel  a tölteléket  szép  simán  szétkenjük,  de 
nem  egészen  a széléig,  aztán  a végit  tojás  sárgájával  bekenjük, 
összegöngyölítjük  és  a két  végét  levágjuk.  Végre  levert  tojásba 
mártjuk,  aztán  zsemlemorzsában  meghentergetvén,  zsírban  ki- 
rántjuk. Ha  kisültek,  tányérra  rakjuk  és  rántott  zöld  petrezselymet 
teszünk  reá. 

131.  Laska-pástétom. 

Laska  tésztából  finom  vágott  metéltet  készítünk,  ezt  sós  víz- 
ben jól  megfőzvén,  leszűrjük  s amíg  meleg,  dió  nagyságú  vajat  keve- 
rünk el  közte,  aztán  a laskát  vajjal  bekent  nagy,  széles  lábasba  két 
ujjnyi  magasságban  kanállal  erősen  benyomjuk  és  kihűtjük.  A las- 
kát most  forintos  nagyságú  fánkszúróval  kiszaggatjuk,  levert,  meg- 
sózott tojásba  mártjuk,  zsemlemorzsában  meghentergetvén,  zsírban 
kirántjuk.  Ezután  kis  kiszúróval  a közepén,  majd  egész  a fenékig 

lyukat  csinálunk,  hogy  koszorú  formájú  legyen.  Ezen  nyílásba  vag- 
dalékot  vagy  tölteléket  teszünk  s melegen  feltálalván,  zöld  petre- 
zselyemmel ékesítjük. 

132.  Sódar-tekeres; 

Hat  tojásból  tojástekercshez  való  kerek  és  vékony  szelete- 
ket sütünk,  darab  főzött  sovány  sódart  apróra  vágunk  s ezt 
annyi  friss  tejfelbe  elhabarjuk,  hogy  kenhető  legyen ; ezt  kés- 
fokvastagságban  a tojás-szeletekre  kenvén,  azokat  összegöngyö- 
lítjük, két  végét  levágjuk,  hogy  egyformák  legyenek.  Vajjal 
bekent  kerek  vagy  tojásdad  formaalját  tojásszeletekkel  kirakjuk  s a 
tekercseket  fennállva  a formába  egymás  mellé  rakjuk.  Előbb  kevés 
vajmártást  készítünk,  melybe  vagy  koczkákra  vágott  borjúpecsenyét 
vagy  kappan-mellet  teszünk,  letisztítván  annak  barnáját,  aztán  sós 
vízben  főzött  kártifiolát,  melyből  néhány  kisebb  rózsát  félreteszünk, 
három  kis  tisztított  csiperke-gombát  és  15 — 20  rákfarkat  koczkákra 
vágva  addig  párolunk,  míg  a mártás  egészen  elfőtt,  ekkor  két  tojás- 
széket ütünk  reá  és  félreteszszük.  Ha  a tekercsek  a formába  beren- 
dezvék,  úgy  annak  belső  részébe  a vagdalékot  töltjük  s párba  állít- 
juk. Tálaláskor  kiborítjuk  a tálra,  a tojásos  szeleteket  felülről  elvesz- 
szük  s a vagdalékot  a kartifiola  rózsával  és  rákfarkakkal  csinosan 
megrakjuk.  Ezen  tekercseket  töltelékes  velővel  is  készíthetni. 

133.  Malaez  vag’dalékkal  töltve. 

Miután  a malaczot  szépen  megtisztítottuk,  fejét  és  lábait  levág- 
juk, hasát  hosszában  felhasítjuk,  húsát  és  csontját  éles  késsel  el- 
választjuk, de  mégis  úgy,  hogy  a bőr  meg  ne  sérüljön.  Ekkor 
huszonnyolcz— huszonnyolcz  dekagramm  borjúczombhúst,  tizen- 
négy dekagr,  csontvelőt  s tejbe  áztatott  zsemlét  apróra  vágunk,  aztán 
mozsárban  megtörjük,  s négy  egész  tojást  öntünk  reá,  ismét  meg- 
törjük, sót,  kevés  tört  borsot,  szerecsendió-virágot  adunk  hozzá, 
ritka  szitán  áttörjük  s a malacznak  belső  részére  hüvelyk  vastag- 
ságnyira  felkenjük.  Előbb  főzött,  páczolt  vagy  füstölt  nyelvből  kis- 
újjnagyságú  vesszőket  vágunk,  hasonlóan  szép  eczetes  uborkából, 
ezeket  csíkokban  a töltelékek  fölibe  rakjuk,  újj  szélességű  közöket 
hagyván,  aztán  összegöngyölítjük,  mint  a rétest,  tiszta  asztalkendőbe 
betakarjuk,  s két  végén  erősen  összekötjük,  hosszú  lábasba  tesz- 
szük,  szeletekre  vágott  vereshagymával  és  sárgarépával,  né- 
hány szem  borssal  és  szegfűborssal  a levágott  fejet  és  lábakat 
hozzáadjuk,  két  liter  fehér  óbort,  négy  decziliter  eczetet  ön- 
tünk reá,  megsózzuk,  befedjük  s addig  főzzük,  míg  feje  meg- 

puhúlt,  aztán  kihűtjük  és  ha  kisajtolódott  és  kihűlt,  ráöntjük  a főze- 
tet s használatig  félreteszszük.  Tálalás  előtt  kiveszszük  az  asztal- 
kendőből, tisztán  leszárítjuk  és  vékony  szeletekre  vágjuk.  A tál 
közepére  vékonyra  szeldelt  hideg  sertéshúst  teszünk,  behúzzuk 
szép  simán  majonézzel  (lásd  135.  szám),  a malacz-szeleteket  körös- 
körül koszorúba  rakjuk  s aztán  ismét  koszorút  durván  felvágott 
aszpikból.  Ezen  étel  mind  asziettenek,  mind  estelihez  felhasználható. 
Páczolt  nyelvet,  kolbászt  mustárral,  sonkát  aszpikkal,  ezt  mind 
használhatni  előétkekül. 

134.  Majonézt  készíteni. 

Két  kávés-findzsa  szétolvasztott  aszpikot,  amint  azt  lentebb 
találjuk,  kis  kávés-findzsa  tiszta  aixi  olajat,  késhegynyi  tört  borsot, 
czitromnak  levét  és  evőkanál  fehér  eczetet,  mindezt  összeöntve  sárga- 
rézből készült  főzőmedenczében  jég  fölébe  teszszük  s a habverővel 
addig  verjük,  míg  sűrű,  fénylő  tömeggé  lesz,  melyet  úgy  hideg  hús 
ételekhez,  mint  halakhoz  is  használhatni,  pl. : Mielőtt  a majonézt 
készítenők,  fiatal  jérczét  vagy  kappant  megkoppasztunk  és  présben 
megfőzünk,  a mint  azt  lentebb  találjuk,  kihűtjük,  szépen  felvágjuk, 
csinosan  a tálra  rakván,  majonézzel  egészen  behúzzuk,  mielőtt  még 
a majonéz  megkeményednék.  Ha  könnyű  gyermekpép  sűrűségű, 
széles,  hideg  vízbe  mártott  késsel  szépen  felkenjük  a jérczére,  aztán 
hideg,  megmerevedett  aszpikból  annyit  vágunk  apróra,  hogy  abból 
két  újj  szélességű  befoglalást  készíthetünk,  mely  a majonézt  köríti. 
A másik  befoglalást  kis  zöld  uborkákból  csináljuk,  melyeket  vékony 
szeletekre  vágván,  a tál  szélére  rakunk,  úgy  hogy  ismét  az  aszpikot 
foglalják  be.  A majonézt  kocsonyás  halakhoz  is  adhatni  vagy  tengeri 
kagylókban  is : a kagylók  fenekére  főzött  borjúvelőt  teszünk ; ha  az 
egészen  kihűlt,  a majonézzel  behúzzuk  s ezt  vágott  aszpikba  fog- 
laljuk be,  s ezt  ismét  igen  kis  uborkák  szeleteivel  körítjük.  Ezen 
kagylókat  asztalkendővel  borított  tálon  kell  asztalra  adni. 

Böjti  előételek. 

135.  Hideg  hal  aszpikkal  és  majonézzel. 

Szép  csukának  vagy  süllőnek  közép  darabját  megtisztítván  és 
megsózván,  fele  vízben  és  fele  fehér  eczetben,  egész  vereshagymá- 
val, sárgarépával  és  nehány  szem  borssal  és  szegfűborssal  megfőz- 
zük, s miután  kihűlt,  újj  vastagságú  darabokra  vágjuk  és  szép  kerek 
tálnak  közepébe  szép  egyenlően  és  magasan  egymásra  rakjuk  s 

széles  kés  segélyével  majonézzel  simán  bevonjuk,  még  pedig  úgy, 
hogy  a halból  semmit  sem  lehet  látni.  Az  aszpikot,  melyet  alább  a 
becsináltak  között  találunk,  széles  lábasba  öntjük  és  ha  megaludt, 
kifordítjuk  a kocsonyát  s kissé  meleg  késsel  kisujj nyi  hosszúságban 
háromszögletű  darabokra  vágjuk,  úgy,  hogy  a háromszög  szélesebb 
oldala  a majonéz  felé  álljon  (lásd  a 135.  sz.  a.),  végre  a majonéz 
közepére  aszpik-csillagot  teszünk  fel,  miáltal  az  egész  igen  csinos 
alakot  nyer. 

136.  Burgonya  tejből. 

Tiz-tizenkét  főtt  burgonyát  meghámozunk,  vastag  szeletekre 
vágjuk,  e közben  hét  deciliter  jó  tejet  felforralunk,  a bur- 
gonyát beleteszszük  s addig  főzzük,  míg  a tej  elfőtt,  a nélkül, 
hogy  péppé  elfőne ; felül  nehány  darabka  vajat  teszünk,  s még  kis 
kávés  findzsa  tejfelt  is  öntünk  reá,  gyorsan  megpirítjuk,  hogy  szép 
barna  legyen,  a tál  szélére  habart  tojásból  készült  abroncsot  teszünk, 
s ugyanazon  tállal  asztalra  adjuk.  A burgonyának  ugyan  nem  szabad 
levesnek  lennie,  de  száraznak  sem. 

137.  Tok  héringgel. 

Szép  darab  tokot  egy  óráig  sóban  hagyván,  fele  fehér  eczetben 
és  fele  vízben  megfőzünk,  vereshagymát,  petrezselymet,  sárgarépát 
és  babérlevelet  adván  hozzá.  Ha  megfőtt,  vékony  szeletekre  vágjuk, 
lábasba  sor  tokot  és  sor  héringet  teszünk,  melyeknek  bőrét  lehúztuk, 
előbb  jól  kiáztatván,  szálkáját  kiszedtük  s hosszúkás  darabokra  vág- 
tuk; aztán  kevés  zsemlemorzsát  és  egy  kanál  jó  tejfelt  öntünk  reá, 
aztán  felváltva  ismét  sor  tokot  és  héringet,  melyet  mindig  czitrom- 
lével  és  tejfellel  öntözünk  meg,  míg  a lábas  tele  lesz ; ez  megtörtén- 
vén, a lábast  befedjük,  egy  óráig  párba  állítjuk  s vigyázva  borítjuk 
ki  a tálra,  hogy  szét  ne  essék.  A tálat  vajastészta  abroncscsal  körít- 
jük,  ezt  késfoknyira  kinyújtván,  s középnagyságú  fánkszúróval 
kiszúrván,  ezen  levelek  szélét  tojás  fehérével  bekenjük  s egyik  leve- 
let a másikra  teszszük,  úgy,  hogy  az  egyik  a másiknak  csak  felét 
fedje  el ; úgy  rakjuk  ki  az  egész  koszorút,  mely  a tál  közepében  levő 
ételt  csinosan  köríti. 

138.  Hal-kolbász. 

Szép  csuka  derekából  egy  kilogrammot  sós  vízben  meg- 
főzünk, aztán  épen  olyan  darab  pontyot  veszünk,  melyet  előbb 
megsózván,  lisztben  megforgatunk  és  kirántunk.  Mindkét  hal  szál- 
káit kiszedjük  s tejbe  áztatott,  de  már  előbb  lereszelt  s jól  kinyomott 

zsemlével  apróra  vágjuk.  E közben  irósvajban  apróra  vágott  kevés 
petrezselymet  néhány  perczig  párolunk  s négy  tojásszékét  elhabar- 
juk. Ezt  mind  nagy  mozsárban  oly  finomra  törjük,  hogy  olyan 
legyen,  mint  a tészta,  kevés  sót  és  késhegy  gyei  borsot  is  adunk 
hozzá,  majd  az  egészet  medenczébe  teszszük,  három  tojásszéket  és 
két  kanál  tejfelt  keverünk  bele,  beletöltjük  a fecskendőbe  s arasznyi 
hosszú  kolbászokat  készítünk,  melyeket  sütés  alatt  néhány  perczig 
lágymeleg  vízbe  teszünk,  aztán  vajban  szépen  megsütünk  s melegen 
az  asztalra  adunk.  Megjegyzendő,  hogy  a juhbeleket,  mielőtt  meg- 
töltenők,  be  kell  áztatni  s néhányszor  meleg  vízben  kimosni. 

139.  Hal-karbonád. 

Mintegy  egy  kilogrammos  darabot  a csuka  derekából  sós 
vízben  megfőzünk,  de  csak  annyira,  hogy  a hal  nyers  ne 
maradjon.  Aztán  fél  kilogramm  pontyot,  miután  jól  megsóz- 
tuk és  lisztben  megforgattuk,  vajban  kirántunk,  mindkettőnek  szál- 
káját kiszedve ; fél  reszelt  zsemlét  tejbe  áztatván,  kinyomunk  s a 
hallal  együtt  apróra  vágunk,  hasonlóan  kis  fej  vereshagymát,  kevés 
czitromhéjat  s kevés  tört  borsot  adunk  hozzá,  mindezt  három  tojás- 
székkel jól  elhabarjuk  s ezen  tömegből  kis  karbonádokat  alakítunk, 
ezeket  olvasztott  vajjal  bekenve,  finom  zsemlemorzsában  megfor- 
gatva, serpenyőben  irósvajjal  szépen  kisütjük.  Tálalás  előtt  kevés 
vajat  felolvasztunk,  apróra  vágott  czitromhéjat,  egy  czitromnak  levét 
teszszük  bele  s a karbonádokat,  ha  már  a tálban  vannak,  forróan 
leöntjük  vele.  Ugyanezen  tömegből  kis  kolbászokat  is  lehet  készíteni, 
melyeket  leütött  tojásba  mártva  és  zsemlemorzsával  meghintve  ki- 
rántunk s ezt  czitromleves  mártalékkal  becsináltnak  használhatjuk. 

140.  Osztriga,  csuka-  vagy  menyhalmájjal. 

Néhány  csuka  vagy  menyhalmájat  megsózván,  apró  darabokra 
vágunk  s finom  zsemlemorzsában  meghengerítvén,  zsírban  kiránt- 
juk. Az  osztrigákat  felbontjuk,  vajjal  megkent  lábasba  váltakozva 
sor  májat  és  sor  osztrigát  teszünk,  e közben  mindig  kevés  tört  bor- 
sot és  apróra  vágott  czitromhéjat  hintünk  reá  s néhány  darab  vajat 
adunk  hozzá,  két  czitromnak  levét  facsarva  a lábasba,  felül  parázst 
teszünk  s lassan  át  hagyjuk  párologni.  Tálaláskor  háromszögletű 
kirántott  zsemle-szeletekből  készítünk  koszorút  a tál  szélére,  vag}^ 
vajas  tészta  abroncsot. 

141.  Tojás  burgonyával. 

Főzött  burgonyát  szeletekre  vágunk,  nehány  darab  vajat, 
nehány  tele  kanál  tejfelt  adunk  hozzá,  sor  burgonyát  és  sor  tojást 

teszünk,  megsózzuk,  kevés  vajat  és  tejfelt  teszünk  reá,  aztán  ismét 
tejfelt  és  vajat,  s így  folytatjuk,  míg  a tál  egészen  tele  lesz,  az  utolsó 
réteget  azonban  a burgonyának  kell  képeznie.  Ekkor  az  egészet 
tejfellel  jól  leöntjük,  nehány  darab  vajat  teszünk  reá,  behintjük 
finom  zsemlemorzsával,  parázst  teszünk  alá  és  fölibe  és  szép  sár- 
gára kisütjük. 

142.  Habart-tojás  spárgával  és  rákfarkkal. 

Fazékba  12  tojást  ütünk,  megsózzuk  és  jól  elhabarjuk,  előbb 
sós  vízben  megfőzött  csomó  spárgát  hosszúkás  darabokra  vágunk, 
húsz  ráknak  farkát  kifejtjük,  s mindeniket  a közepén  elvágva  a 
tojásba  teszszük  kevés  apró  borssal,  s mind  együtt  jól  összekavarjuk. 
Azután  darab  felolvasztott  rákvajba  az  egészet  beleadjuk,  többször 
felkeverjük,  s kis  darabokra  kiszakasztjuk.  Ha  feladjuk  az  asztalra, 
kis  kerek  tálba  tálaljuk,  közepét  magasra  felrakva,  köröskörül  pedig 
csiperke-gombával  kirakva. 

143.  Tojáspalaesinta. 

Palacsintát  sütve,  négy  tojásból  habartat  készítünk,  15  ráknak 
kifejtett  farkát  és  ollóit  s fél  tejbe  áztatott  zsemlét,  nehány  vajban 
zöld  petrezselyemmel  párolt  csiperke-gombát  durván  összevágunk ; 
azután  darab  vajat  eldörzsölve,  nehány  kanál  tejfelt  hozzáadunk  és 
a fentebbit  belekavarjuk,  a palacsintákat  ezzel  megkenve,  tálra 
teszszük,  nehány  kanál  tejfelt  és  még  kevés  vajat  rá,  aztán  parázst 
fölibe  s kissé  megbarnítjuk. 

144.  Rántott  tojás. 

Keményre  főzött  lehámozott  tojások  aljából  annyit  vágunk  el, 
hogy  a tálon  megálljának  ; felső  részéről  fedőt  vágunk  le ; a tojásszéket 
ki  vájva,  azt  mozsárban  finomul  összetörjük,  aztán  darab  vajat  el- 
dörzsölünk, apróra  vágott  zöld  petrezselymet,  felaprózott  szardellát, 
az  összetört  tojásszéket,  nehány  kanál  tejfelt,  kevés  zsemlemorzsát  és 
sót  adunk  hozzá,  mindezt  jól  összekeverve,  megtöltjük  vele  a tojá- 
sokat, aztán  a töltött  tojásokat  habart  tojásba  mártjuk,  félig  zsemle- 
morzsával  és  félig  liszttel  behintjük  és  zsírban  kirántjuk.  Most 
czitromléből,  szardellából,  zöld  petrezselyemből  és  metélő  hagymá- 
ból mártást  csinálunk,  melyet  vékony  sárgás  rántásba  teszünk  és 
borsóvízzel  feleresztünk,  nehány  tele  kanál  tejfelt  hozzáadva,  az 
egészet  egybe  és  sűrű  mártássá  elfőzzük,  aztán  a tojásokat  a tálba 
helyezzük,  a mártást  reáöntjük  s az  étel  kész. 

145.  Tojáspohárka. 

Tizenkét  tojást  keményre  főzünk,  meghámozva,  felül  és  alul 
fedelét  levágjuk,  sárgáját  kivájjuk  a nélkül,  hogy  a tojás  széttörnék. 
A széket  és  levágott  fedőket  tejben  áztatott  zsemlével  együtt  apróra 
összevágjuk ; aztán  nehány  rákfarkat,  rákvajat,  három  egész  tojást 
kevés  sóval  nagy  mozsárban  összetörünk,  hat  tele  kanál  tejfellel 
elhabarjuk,  s a tojásokat  ezzel  megtöltjük.  A vagdalék  a következő 
módon  készül:  koczkákra  vágott  csiperke-gombát  zöld  petrezselyem- 
mel, rákfarkakkal  s darab  szálkájától  megtisztított  s megfőzött  jó 
fajta  hallal,  kevés  szerecsendió-virággal,  apró  koczkára  vágván,  rák- 
vajban kissé  párolunk,  ezen  vagdalékot  rákvajjal  bekent  tálra  tesz- 
szük,  a tojásokat  csinosan  beleállítjuk,  két  decziliter  (fél  meszely) 
tejfelt  öntünk  reá,  kevés  zsemlemorzsával  és  nehány  darabka  rák- 
vajjal behintjük  és  szépen  megsütjük. 

146.  Elsikkadt  tojás  sóskamártással. 

Darab  felolvasztott  vajba  apróra  vágott  sóskát  teszünk  s pá- 
roljuk ; ha  a lé  elpárolódott,  kevés  lisztet  hintünk  bele,  s ismét  párol- 
juk, megsózzuk,  nehány  kanál  tejfelt  adunk  bele,  s jól  elfőzzük. 
Aztán  lábasban  egy  rész  fehér  eczetet  és  három  rész  vizet  felfőzünk, 
kevés  sót  adván  bele,  tetszés  szerint  tojást  ütünk  bele,  csakhogy 
vigyázni  kell,  hogy  egészben  maradjanak,  s meg  ne  keményedjenek, 
aztán  a sóska-mártást  a tálba  teszszük,  a tojásokat  főzőkanállal  ki- 
veszszük  a lábasból,  s vigyázva  a mártásba  teszszük,  hogy  egészben 
maradjanak. 

147.  Töltött  tojás. 

Hat  keményre  főzött  tojást  hosszában  kétfelé  vágunk,  székét 
mozsárban  finoman  összetörjük,  fél  reszelt,  tejbe  áztatott  zsemlét, 

féltojás  nagyságú  darab  vajat  eldörzsölünk,  ehhez  jön  még  apróra 
vágott  zöld  petrezselyem,  a megtört  tojás,  kevés  só  az  áztatott 
zsemlével,  két  kanál  tejfellel  együtt.  Mindezt  jól  összekavarjuk, 
megtöltjük  vele  a tojások  fehérét,  tálba  apró  vajdarabokat  teszünk, 
a tojásokat  beleállítjuk,  felül  rá  tejfelt,  s ismét  rá  néhány  darab  vajat 
és  a sütőben  szép  barnára  sütjük. 

148.  Töltött  főtt  tojás  tejfellel. 

A keményre  főtt  tojást  megtisztítva,  hosszában  kétfelé  vágjuk, 
a székjét  megreszeljük.  10  tojáshoz  veszünk  egy  fél  zsemlét,  tejben 
jól  megáztatva,  jól  megvágva,  10  deka  friss  szalonnát  nagyon  apró 
koczkákra  megvágva,  egy  kanál  tejfelt,  egy  egész  nyers  tojást,  zöld 
petrezselymet,  zeller-levelet,  metélő  hagymát  apróra  vágva,  a három- 
féle zöldség  legyen  egy  evőkanállal.  Fekete  és  szegfűborsot  egy  kés- 
hegynyit, kellő  sót,  ezeket  összekavarjuk,  s mint  a tojás  széke  olyan 
gömböcskéket  formálunk  belőle,  zsemlemorzsába  hömpölygetjük. 
A főtt  tojásokat  felenként  zsírral  kikent  s bemorzsázott  tálba  rakjuk 
s a kis  gömbökkel  megtöltjük,  1 fél  liter  megsózott  tejfelt  ráöntünk, 
paprikás  piros  zsírral  meglocsoljuk,  zsemlemorzsával  behintjük,  1 fél 
■óráig  a sütőbe  teszszük  sülni ; a miben  készül,  abban  adjuk  fel. 

149.  Tojás  ülepedve. 

Vajjal  bekent  tálba,  melybe  hat  kanál  tejfelt  adtunk,  12  tojást 
ütünk,  arra  vigyázva,  hogy  egészben  maradjanak;  aztán  6 jól  ki- 
áztatott szardellát  megtisztítva  és  szálkáit  kiszedve,  hosszúkás  dara- 
bokra vágunk,  és  azokat  a tojások  közé  teszszük.  Hosszú  szele- 
tekre vágott  savanyú  uborkával  a tojásokat  a tál  körületén  kirakjuk, 
hogy  zöld  koszorút  képezzenek  ; aztán  annyi  parázst  teszünk  fölibe, 
hogy  bár  kifőnek,  de  meg  nem  keményednek. 

150.  Tojás-sodralék. 

Tíz  tojást  fazékban  elhabarván,  megsózunk,  aztán  palacsinta- 
tepsiben kevés  vajat  felolvasztunk,  s a tojásnak  kis  részét  beletesz- 
szük,  a tepsiben  szétfutni  hagyjuk  s úgy  kisütjük  mint  a palacsintát. 
E közben  vagdalékot  készítünk  : nehány  apró  darabokra  vágott 
csiperke-gombát  kevés  vajjal  és  zöld  petrezselyemmel  párolunk, 
darab  kirántott  csukát,  melynek  szálkáit  kiszedtük,  apró  darabokra 
vágunk,  tizenöt-husz  spárgát,  sós  vízben  megfőzve,  hosszúkás 
darabokra  vágunk,  hasonlóképen  húsz  ráknak  farkát  és  ollóit  kocz- 

kákra  vágjuk,  három  tojásból  habarékot  készítünk  s apróra  elverjük  ; 
mindezt  a párolt  csiperke-gombához  adjuk,  nehány  kanál  tejfelt  reá, 
s kissé  elpároljuk.  Ha  a tojás-levelek  mind  megsültek,  azokat  vag- 
dalékkal  megtöltjük  és  összehajtjuk,  felül  és  alul  elvágjuk  s közepén 
szétosztjuk,  aztán  a sodralékot  szép  rendben  rákvajjal  bekent  tálra 
rakjuk,  melybe  két-három  kanál  tejfelt  öntünk,  kissé  megsózzuk, 
aztán  ismét  kanál  tejfölt  öntünk  reá,  rákfarkkal  feldíszítjük,  a sütőbe 
állítjuk,  néhány  perczig  felfőzzük  és  gyorsan  feltálaljuk. 

151.  Tojás-lepény. 

Tíz  keményre  főzött  tojást  apróra  vágunk,  tiz  dekagramm  ha- 
bosra felvert  vajba,  tejbe  áztatott  zsemlét,  kevés  zöld  petrezsely- 
met apróra  összevágva  teszünk,  két  egész  tojást  és  kettőnek  szé- 
két habarjuk  bele,  két  decziliter  tejfelt  adunk  hozzá  kevés  sóval 
együtt,  a habarékot  vajjal  bekent  lábasba  teszszük  és  szépen  meg- 
sütjük ; ha  megsült,  tálba  kiborítjuk  s az  asztalra  feladjuk. 

152.  Tojás  vag’dalékkal. 

Sós  vízben  megfőzött  darab  csukának  szálkáit  kiszedve,  azt 
apróra  vágjuk.  Aztán  18  szál  spárgát  sós  vízben  megfőzünk,  nehány 
vagdalt  csiperke-gombát  zöld  petrezselyemmel  párolunk  s nehány 
rákfarkat  kifejtünk.  Mindezt  apró  koczkákra  vágjuk  és  olvasztott 
vajban  megpergeljük,  kevés  sót  teszünk  bele,  nehány  kanál  tejfellel 
leöntjük  s jól  elpároljuk.  Nyolcz  tojást  vigyázva  forró  sós  vízbe 
öntünk,  hogy  egészben  maradjanak  s csak  addig  főzzük,  míg  mere- 
vedni kezdenek,  de  semmi  esetre  meg  nem  keményednek.  A vagda- 
lékot  magasan  a tál  közepébe  tálaljuk  és  a tojásokat,  melyeket  főző- 
kanállal emelünk  ki,  koszorúképen  rakjuk  körül. 

153.  Buktatott  tojás. 

Hat  keményre  főzött  tojást  középen  kettévágunk,  apróra  vágott 
rákfarkat,  tejbe  áztatott  reszelt  zsemlét  mozsárba  teszünk ; egy  egész 
tojást,  három  kanál  tejfelt,  kevés  sót,  kis  darab  rákvajat  finomra 
összetörünk,  ezen  tölteléknek  felét  rákvajjal  bekent  tálra  teszszük, 
apróra  tépett  csukából,  hosszában  elvagdalt  rákfarkból,  kevés 
csiperke-gombából  vagdalékot  készítünk,  melyet  zöld  petrezselyem- 
mel és  zöld  borsóval  vajban  kell  párolni,  aztán  a rákfarkakkal  együtt 
pároltatjuk,  sóval  és  kevés  borssal  megfűszerezzük,  s a tojást  meg- 
töltjük vele,  a töltött  tojást  a tálba  rakjuk,  a töltelék  másik  felét 
fölibe,  nehány  kanál  tejfelt,  kevés  rákvajat,  finom  zsemlemorzsát  rá, 
a sütőbe  teszszük  és  felfőzzük. 

154.  Hollandi  tojás. 

Hét  keményre  főzött  tojást  középen  hosszában  kettévágunk, 
egy  nagy,  jól  kiáztatott,  bőrét  lehúzott  heringet  apró  darabokra 
vágunk,  egy  pontynak  az  ikráját  kiveszszük  s mindkettőt  megsütjük 
zsírban,  vajjal  bekent  tálra  öt  kanál  tejfelt  teszünk,  a tojásokat  szép 
rendben  a tálra  rakjuk,  mindenik  tojás  mellé  darab  heringet  és 
rántott  pontyikrát  addig,  míg  a tál  feneke  be  van  fedve.  A tojások 
fölibe  nehány  kanál  tejfelt  s apróra  vagdalt  zöld  petrezselymet 
teszünk,  felül  reá  parázst,  hogy  a tejfel  elfőjjön. 

155.  Töltött  esig’a. 

Szép  nagy  csigákat  megfőzve  és  házaikból  kibontva  megsózunk 
és  egy  ideig  sóban  hagyunk,  aztán  a házakat  tisztán  kimossuk,  a 
csigákat  a nyáktól  megtisztítjuk  s a farkakat  kimossuk,  zöld  petre- 
zselymet s aztán  darab  kimosott  és  megtisztított  szardellát  veszünk, 
kevés  czitromhéjat  és  a csigák  egy  részét,  mindezt  apróra  összevág- 
juk, s elvert  vajba  teszszük ; kevés  czitromlevet,  kis  marok  finom 
zsemlemorzsát  adunk  hozzá,  s mindezt  jól  összekeverjük,  egy  részét 
a csigaházba  töltjük,  és  evvel  együtt  egy  csigának  a felét  is,  aztán 
ismét  a tölteléknek  egy  részét,  míg  a házacska  megtelik ; pléhtálra, 
aztán  a sütőbe  teszszük,  s ezzel  az  étel  kész. 

156.  Túró-fánkocska. 

Irósvajas  tésztát  készítünk,  — lásd  alább,  — s ha  három- 
szor át  van  fordítva,  késfok  vastagságnyira  kinyújtjuk  s középnagy- 
ságú fánkszúróval  tetszés  szerinti  számban  kiszakítjuk,  tepsire 
teszszük,  s közepén  tojásfehérével  bekenjük.  Aztán  valamivel  kisebb 
kiszuróval,  mely  csak  annyival  legyen  kisebb,  hogy  az  elsőbe  bele 
férjen,  ugyanannyi  levelet  szakasztunk  ki,  s azokat  az  elsőkre  tesz- 
szük. E közben  hét  dekagramm  vajat  elverünk,  négy  tojás- 
széket egymásután  bele  keverünk,  kis  kávés  tálacskába  férő  jó 
finomra  reszelt  túrót  vegyítünk  közé,  kissé  megsózzuk  és  három 
evőkanál  tejfelt  keverünk  közibe  ; de  a tömegnek  nem  szabad  hígnak 
lennie,  hanem  sűrűnek,  hogy  a fánkocskák  közepét  tejfelbe  mártott 
kés  segélyével  hegyes  dombocskává  lehessen  formálni.  Ennek  meg- 
történte után  ugyanazon  szúróval,  melylyel  a második  levelet  kisza- 
kítottuk, még  épen  annyi  levelet  szakítunk  ki,  s közepén  egészen 
kis  kiszúróval  levelet  metszünk  ki,  hogy  koszorú  marad,  melyet  a 
kis  túródomb  fölibe  teszünk,  hogy  az  mintegy  bezárva  legyen,  a 
tésztát  tojásfehérével  bekenjük  és  szép  világossárgára  sütjük. 

157.  Fojtott  marhahús. 

Hosszúkásra  vágott  füstölt  nyelvvel  és  szalonnával  darab 
marhahúst  megtűzünk  és  megsózunk;  aztán  lábasba  friss  szalon- 
nát, vereshagymát,  szeletekre  vágott  sárgarépát,  kevés  czitromhéjat 
s nehány  egész  borsot  és  kakukfüvet  teszünk  s bele  a marhahúst ; 
hét  decziliter  bort,  kevés  eczetet  és  vizet  öntünk  reá  s jól 
befedve  pároltatjuk.  Ha  elég  puha  lett,  a húst  kiveszszük,  zsírját 
tisztán  leszedjük  s a gyökereket  jól  elpároljuk ; mielőtt  feltálalnák, 
a húst  visszateszszük  a lábasba  s még  kissé  felpároltatjuk,  aztán  a 
tálra  teszszük,  s a mártás  egy  részét  szitán  rászűrjük,  más  részét 
pedig  csészében  adjuk  fel  az  asztalra. 

158.  Párolt  marhahús. 

A marhahúst,  mint  rendesen,  megfőzzük;  mihelyt  puhúlni 
kezd,  hat-nyolcz  szalonnaszeletet,  egy  egész  szeletekre  vágott  sárga- 
répát és  vereshagymát  teszünk  lábasba,  s erre  a marhahúst,  ezt  be- 
fedjük s lassan  pároljuk,  időről-időre  kevés  jó  levet  öntünk  reá, 
minden  oldalra  megfordítjuk,  hogy  szépen  bámuljon.  Aztán  nehány 
fiatal  kalarábit  s nagy  sárgarépákat  veszünk  s olyan  vésőt,  a milyet 
a kalarábihoz  szoktunk  venni,  melyeket  megtölteni  akarunk,  s csupa 
kis  golyókat  csinálunk  vele ; a lábasban  darab  vajat  felolvasztunk, 
darab  czukrot  teszünk  bele  s mihelyt  ez  szétolvadott,  a répát  és 
kalarábit  hozzáadjuk,  s puhára  pároljuk ; hogy  meg  ne  bámuljon, 
gyakrabban  kevés  levet  öntünk  reá.  Tálalás  előtt  a kevés  mártást 
megtisztítjuk  a zsírtól,  szitán  átszűrjük,  a párolt  kalarábit  és  répát 
mint  abroncsot  a tál  körül  rakjuk,  a húst  középbe,  erre  a mártást 
s az  étel  készen  van.  Ha  burgonyával  akarjuk  adni,  a hússal  épen 
így  bánunk  el,  csakhogy  még  néhány  szelet  sonkát  adunk  hozzá, 
kis  burgonyákat  főzvén  és  meghámozván  vajban  megpirítjuk  és 
evvel  koszorúzzuk  a húst. 

159.  Marhahús  papírtekercsben. 

Két  kilogramm  rostélyost,  a csontokat  kifejtve  s jól  meg- 
veregetve lábasba  teszünk,  két  szedőkanál  levet  öntünk  rá  s 
addig  pároljuk,  míg  a lé  egészen  elpárolgott,  aztán  zöld  petrezsely- 

met,  kevés  metélő  hagymát,  tizennyolcz  csiperke-gombát  apróra 
vágva,  darab  vajjal,  kevés  tört  borssal  és  sóval  jól  összevegyítünk 
s a rostélyos  szeleteket  evvel  bekenjük,  fehér,  ehhez  kivágott  papirra 
teszszük,  melyeket  rojtosan  vágunk  ki  és  hajtunk  össze ; aztán  más 
papirt  vajjal  kenünk  be,  a rostélyra  teszszük,  az  összehajtott  papír- 
tekercseket reá  s gyenge  tűznél  megsütjük  a nélkül,  hogy  elmulasz- 
tanék minden  oldalra  megforgatni.  Ha  teljesen  kisült,  a papír- 
tekercseket a papírral  együtt  feladjuk  az  asztalra. 

160.  Boeuf  á la  Mode. 

Szép  darab  csont  nélkül  való  húst  áttűzünk  egy  rész  sonkával 
és  egy  rész  szalonnával ; mindkettőt  ujjnyi  hosszúságban  és  vastag- 
ságban kell  vágni.  Előbb  kevés  zöld  petrezselymet,  apró  hagymát,  s 
nehány  csiperke-gombát  apróra  vágunk,  kevés  sót  és  borsot  is  ve- 
szünk hozzá,  s mindezt  jól  összevegyítjük,  a vágott  szalonnadarabo- 
kat ebben  meghentergetjük  és  az  elkészített  húst  lábasba  teszszük, 
de  amelynek  nem  szabad  nagyobbnak  lennie,  mint  hogy  a darab  hús 
kényelmes  helyet  találjon  benne.  A lábasba  előbb  nehány  szelet  sza- 
lonnát, karikákra  vagdalt  vereshagymát  és  sárgarépát  teszünk,  a 
húst  reá ; jól  befödjük  s négy  óráig  lassan  pároljuk,  többször  meg- 
forgatjuk, nehogy  odaégjen,  aztán  négy  decziliter  fehér  bort  és 
ugyanannyi  jó  levet  öntünk  reá,  s addig  pároljuk,  míg  a hús  elég 
puha  lett,  a mártást  szitán  átszűrjük  s a kitálalt  húsra  öntjük.  Ezt 
hidegen  is  adhatjuk  az  asztalra. 

161.  Boeuf  á la  Mode,  más  módon. 

A húst  zöldségben  hentergetett  szalonnával  és  sonkával  meg- 
tűzzük,  a lábast  szalonnaszeletekkel,  vereshagymával  és  sárga- 
répával kirakjuk,  kevés  egész  borsot  és  szegfűborsot  adunk  hozzá, 
a húst  reá  teszszük  és  öt-hat  óráig  pároljuk,  hol  időről-időre  kevés 
levet  kell  rá  önteni,  nehogy  oda  égjen  és  keményre  pergelődjön. 
Ha  puhúlni  kezd,  négy  decziliter  fehér  bort  és  három  szedőkanál 
levet  öntünk  reá  s addig  pároljuk,  míg  puha  lesz,  a mártást  szitán 
átszűrjük  s a zsírtól  megtisztítjuk.  Tálaláskor  párolt  kelkáposztával 
lehet  koszorúzni. 

162.  Párolt  marhahús  rizskéregg’él. 

Szép  darab  marhahúst  puhára  főzve  lábasba  teszünk,  melynek 
fenekére  szalonna-,  vereshagyma-  és  sárgarépa-szeleteket  raktunk, 
befedjük,  lassan  pároljuk,  gyakrabban  megforgatjuk,  úgy  hogy  min- 

den  oldalról  megbámuljon.  Ekkor  a húst  kiveszszük,  tele  kanál 
lisztet  hintünk  reá,  megbarnítjuk,  jó  levet  öntünk  fölibe,  s azt  sűrű 
mártással  elfőzzük.  E közben  hét-tiz  dekagramm  rizst  fehér  lében 
puhára  főzve,  a húsnak  felső  részét  azzal  széles  kés  segélyével  be- 
vonjuk, darab  sovány  sonkát  és  zöld  petrezselymet  apróra  összevágva 
két  decziliter  tejfellel  elkeverünk  : ezt  a rizskéreg  fölibe  öntjük  s a 
sütőbe  állítjuk.  Tálalás  előtt  a barna  mártást  a tálba  szűrvén,  a húst 
reáteszszük ; nehogy  azonban  a kéreg  megsérüljön. 

163.  Párolt  marhahús  burgonyakéreggel. 

A megfőzött  húst  szalonna-,  sárgarépa-  és  vereshagy  maszele- 
tekkel kirakott  lábasba  teszszük,  gyakrabban  megforgatjuk,  hogy 
minden  oldalról  megbámuljon,  aztán  kiveszszük,  kanál  lisztet  hin- 
tünk reá,  és  ha  a liszt  megbámult,  félig  jó  lével  és  félig  veres  borral 
feleresztjük  s ha  jól  elfő,  leszűrjük.  Aztán  kalarábi-vésővel  sárga- 
répából kis  golyókat  csinálunk,  melyeket  vajjal,  zöld  petrezselyem- 
mel és  czukorral  puhára  párolunk,  de  meg  nem  barnítunk ; míg  ez 
történik,  három  nagy  burgonyát  megfőzünk  és  meghámozunk,  ha 
kihűltek,  megreszeljük,  féltojásnyi  vajat  felverünk,  ezzel  kevés 
apróra  vágott  petrezselymet,  burgonyát,  kevés  sót,  két  egész  tojást 
és  kettőnek  székét  elhabarjuk,  a húsnak  belső  részét  evvel  egyen- 
lően bevonjuk  s kemenczében  megsütjük,  hogy  a kéreg  szépen 
megbámuljon.  Tálalásnál  a húst  a tál  közepére  teszszük,  a kevés 
barna  mártást  a fenekére,  s a párolt  kalarábit  és  sárgarépát  koszorú- 
képen a hús  körül. 

164.  Szegy  tormával  behúzva; 

Szép,  mintegy  négy  kilogrammnyi  szegyet  kellőleg  pu- 
hára főzünk,  kiveszszük  a levesből  s leszűrjük,  aztán  mandulás 
tormát  készítünk,  valamivel  sűrűbbet  mint  a marhahúshoz,  aztán 
négy  tojás-sárgáját  belekavarjuk,  a szegyet  ezzel  újjvastagságnyira 
bevonjuk,  olvasztott  vajjal  leöntjük,  s finom  zsemlemorzsával  be- 
hintjük. Félórával  a tálalás  előtt  sütőbe  teszszük  és  szép  zsemle- 
szinre  sütjük,  majd  zöld  borsóval  és  sárgarépával  feladjuk  az  asztalra. 

165.  Karlsbadi  marhahús. 

Mintegy  négy  és  fél  kilogramm  (nyolcz  font)  felsárdarabot 
megmosva  addig  veregetünk,  míg  széles  lesz  és  megsózzuk.  Sza- 
lonnából és  páczolt  nyelvből  kis  újjnyi  hosszúságú  és  vastagságú 

darabokat  vágunk,  aztán  vereshagymát,  négy  csiperke-gombát  és 
zöld  petrezselymet  apróra  vagdalunk,  kevés  tört  borsot  adunk  hozzá, 
s mindezt  jól  összekeverjük,  s a vagdalt  szalonnát  ebben  meghenter- 
getjük.  A húsból  a csontokat  kifejtjük,  s a jó  szélesre  kivert  hús  belső 
oldalában  likakat  szúrunk  a nélkül,  hogy  a húst  egészen  átszúrnók 
vagy  pedig  külső  oldalát  megsértenők.  Váltakozva  megtűzzük  a 
hengergetett  szalonnával  és  nyelvvel,  úgy  hogy  mindig  csak  két 
újjnyi  szélességű  köz  marad,  aztán  mint  egy  tekercset  erősen  össze- 
hajtogatjuk s erős  fonallal  jól  megkötjük,  hogy  ki  nem  bomolhat. 
Aztán  hosszú  lábasba  szalonnaszeleteket  teszünk,  egy-két  szelet 
sovány  sonkát,  két  fej  vereshagymát  s ugyanannyi  sárgarépát  kocz- 
kára  vagdalva,  erre  pedig  az  összetekert  húst  teszszük,  félig  jó  erős 
lével  megtöltjük,  a lábast  befedjük  és  több  órán  keresztül  mindig 
egyenlően  pároljuk,  többször  megforgatjuk,  és  ha  a 'mártás  már 
öreg,  gyakrabban  kevés  levet  öntünk  reá,  míg  a hús  egészen  meg- 
puhúlt ; a mártást  pedig,  melynek  szép  sárgának  kell  lennie,  mint  a 
glacenak,  a tálalás  előtt  megszűrjük,  a zsírtól  megtisztítjuk,  a hús- 
ról a fonalat  leveszszük  s éles  késsel  szép  szeletekre  vágjuk,  s rend- 
ben a tálra  rakjuk  ki,  a mártást  reá  öntvén,  kevés  burgonyával  vagy 
vegyes  főzelékkel  koszorúzzuk. 

166.  Stuffato,  vagy  olasz  marhahús. 

Három  kilogr.  úgynevezett  fartőt  a felesleges  kövértől  meg- 
tisztítva s jól  megveregetve  besózunk ; aztán  tizennégy  dekagramm 
szalonnát  hosszúkás  darabokra  vágván,  azt  sóval  és  tört  fahéjjal  kissé 
behintjük,  aztán  egy  izecske  fokhagymát  a lehető  legfinomabbra  vá- 
gunk, szétzúzunk  és  szalonnával  vegyítünk  s a húst  úgy  tűzzük  meg, 
mint  azt  a boeuf  á la  Modenái  tettük.  Most  a húst  lábasba  teszszük, 
négy  deczi  fehér  bort  és  hét  deczi  marhahúslevet  öntünk  reá,  s igy  las- 
san folytonosan  pároljuk.  Miután  4 óráig  pároltattuk,  mialatt  többször 
megfordítottuk,  nyolcz  középnagyságú  paradicsomalmát,  melyeket 
előbb  pároltattunk  és  megszűrtünk,  adunk  hozzá  darab  czukorral 
együtt,  s még  egy  óráig  lassan  pároltatjuk ; a zsírt  tisztán  leszedjük, 
és  ha  a hús  a tálon  rendezve  van,  makkaronival  koszorúzzuk  s a 
többi  leszűrt  mártást  csészében  adjuk  mellé. 

167.  Marhahús  meggy-,  vagy  málnalével. 

Darab  sovány  felsárt  jó  puhára  főzünk,  lábasban  darab  vajat 
olvasztunk  fel,  nehány  darab  czukrot  teszünk  bele,  szépen  meg- 
barnítjuk s aztán  kevés  glacet  vagy  barna  levest  reá  öntve,  el  hagyjuk 

főni.  Tálalás  előtt  egy-két  kanál  málna-  vagy  meggyszörpöt  adunk 
bele,  többszöri  forgatás  mellett  jól  elfőzzük,  s arra  vigyázunk,  hogy 
mindkét  oldalon  szép  fényes  legyen. 

168.  Marhahús  barnán. 

Darab  czukrot  s kevés  bort  lábasba  tevén,  a czukrot  addig  for- 
raljuk, míg  gesztenyebarna  lesz;  a puhára  főzött  marhahúst  ki- 
vevőn a fazékból  s jól  leszárítván,  a barna  czukorba  teszszük  és 
minden  oldalról  megbarnítjuk,  aztán  kevés  marhahúslevest  öntünk 
reá,  s kis  darab,  lisztben  meghengergetett  vajat  és  vagdalt  czitrom- 
héjat  teszünk  hozzá,  a zsírtól  megtisztítjuk  s a mártást  szitán  át  reá 
szűrjük. 

169.  Marhahús  új  modorban. 

Tizennégy-tizenhat  személyre  három  kilogramm  vesepecsenyét 
3.  szélesebb  részről  minden  hártyás  résztől  megtisztítván,  azt  3 — 4 
sorjában  megtűzzük,  megsózzuk,  párolásra,  mint  azt  már  többször 
■elmondtuk,  elkészítjük.  Itt  különösen  arra  kell  tekinteni,  hogy  a sza- 
lonna egészben  maradjon  s a vesepecsenye  szép  barnára  párolódjék ; 
azt  tálalás  előtt  a kevés  mártásba,  melynek  olyannak  kell  lennie, 
mint  a glace,  egészen  belemártjuk  s aztán  szeletekre  vágjuk.  Az 
úgynevezett  fartőből  hasonlóképen  három  kilogrammot  főzünk  meg ; 
és  miután  a mostani  szakácsművészet  finomult  ízlése  leginkább  a 
tálalás  csinosságára  is  van  fordítva,  a marhahúst  két,  három  vagy 
négyfélével  is  körítjük,  mint  pl.  zöld  borsóval,  melyet  sós  vízben 
főzvén,  kevés  apróra  vágott  zöld  petrezselyemmel,  fél  kanál  levessel, 
két  kanál  tört  czukorral  forró  vajba  teszünk;  mindezt  lábasban  jól 
felrázzuk  s még  kissé  pároljuk,  mert  a borsóknak  meg  kell  tartaniok 
szép  zöld  szinöket.  Aztán  kevés  savanyú  káposztát  szép  barnasár- 
gára párolunk,  amint  az  könyvünkben  le  van  írva.  Makkarónit  fő- 
zünk meg  sós  vízben,  friss  forró  vajban  megforgatjuk,  sovány  apró 
sonkával  sűrűn  behintjük.  Aztán  gyenge  megtisztított  sárgarépát 
másfél  czentiméter  hosszúságnyi  darabokra  vágunk,  alsó  felét  finom 
késsel  kihegyezzük  s felső  részét  arányosan  fejjé  képezzük.  Ha  már 
így  elegendő  sárgarépát  készítettünk  el,  féltojás  nagyságú  vajat  el- 
olvasztunk s abba  kanál  tört  czukrot  belekavarván,  aranysárgára 
pergeljük,  szedőkanálnyi  fehér  levest  öntünk  reá,  a répát  beletesz  - 
szük,  kissé  megsózzuk,  többször  felrázzuk,  hogy  egészen  átpuhúl- 
janak,  de  egészben  maradjanak.  A tálalás  előtt  a fehérre  főzött  húst, 
valamint  a vesepecsenyét  egyforma  darabokra  vágjuk,  s kereszt 
-alakjában  hosszú  tálra  szépen  elrendezzük,  úgy  hogy  az  egyik  sorba 

fehér,  a másikba  barna  hús  jön ; ezután  jön  a koszorú,  mely  azt 
körülveszi,  nevezetesen  a zöld  borsó,  párolt  káposzta,  sonkával  be- 
hintett makkaróni  s a sárgarépa.  A koszorút  magasan  s egyforma 
széles  csíkokban  kell  rendezni ; ezenkívül  kartifiolát,  zöld  petrezse- 
lyemmel vajban  párolt  kucsmagombát,  diónyi  darabokra  vagdalt, 
fehérre  vagy  barnára  párolt  kalarábit,  finomra  vágott,  eczettel  és 
friss  szalonnával  párolt  kék  káposztát  is  lehet  a koszorúhoz  használni, 

170.  Függelék  a jó  marhahúshoz. 

Miután  mind  a főzött,  mind  a párolt  marhahúst  főzelékkel 
rakjuk  körül,  arra  kell  tekintettel  lenni,  hogy  a főzelékek  és  hús 
színei  ne  legyenek  egyenlők,  pl.  ha  a hús  barnára  van  párolva,  úgy 
fél  koszorú  zöld  borsó  és  fél  koszorú  sárgarépa  jól  fog  állani,  vagy 
a koszorú  egyik  felét  zöld  paszulyból,  a másikat  burgonyából  for- 
máljuk, melyet  ekkép  készítünk  el : megfőzött  és  meghámozott  kis 
burgonyákat  dió  nagyságban  alakítunk  s azokat  friss  vajjal,  jó  tej- 
fellel és  sóval  kevés  ideig  pároltatjuk,  úgy  hogy  szép  fehérek  ma- 
radjanak. Főtt  húshoz  eczettel  és  szalonnával  párolt  vereskáposztát, 
vagy  párolt  kelkáposztát  vehetünk,  vagy  barnára  párolt  káposztát 
és  sós  vízben  főzött,  vajjal  megzsírozott  s apróra  vágott  sonkával 
sűrűn  behintett  makkarónit.  Épen  így  vehetünk  szép  kel-sarjakat, 
melyeket  sós  vízben  megfőzvén  s leszűrvén,  kevés  vajmártásba 
teszünk  s ebben  jól  elfőzünk,  úgy  hogy  a mártásból  semmit  sem 
láthatni ; a koszorú  másik  felét  csiperke-gombából  vagy  barna  gom- 
bából készíthetjük,  melyeket  megtisztítván,  jól  megmosunk,  darab 
vajat  melegítünk  fel,  finomra  vágott  zöld  petrezselymet  teszünk 
bele,  megpergeljük,  aztán  a szeletekre  vágott  gombákat,  sót  és  tört- 
borsot  beletevén,  addig  pároljuk,  míg  mártása  csaknem  egészen 
elpárolgott.  Ekkor  kis  bögrébe  kanál  finom  lisztet  teszünk,  s kanál 
jó  friss  tejfelt,  a liszttel  jól  elhabarjuk,  nehogy  darabos  legyen,  las- 
sanként kávés  csésze  jó  tejfelt  öntünk  hozzá,  a gombákra  öntjük  s 
addig  pároltatjuk,  míg  csak  kevés  mártása  marad ; ezen  gombából 
készítjük  aztán  a koszorú  másik  felét.  így  lehet  mindenféle  főze- 
léket, kivévén  a hüvelyes  gyümölcsöket,  a marhahús  koszorúzására 
alkalmazni. 

A mártásokról. 

171.  Alma-mártás. 

Két  vagy  három  parázs  savanyús  almát  meghámozván,  azo- 
kat vékony  szeletekre  vágjuk,  kevés  vajban  puhára  pároljuk,  kanál 

lisztet  hintünk  bele,  megpergeljük,  szedőkanál  levest  öntünk  reá 
és  fél  czitrom  hosszában  el  vagdalt  héját,  kevés  czitromlevet  és 
annyi  czukrot  teszünk  bele,  hogy  elég  édes  legyen ; végre  még 
két  kanál  tejfelt  adunk  hozzá,  kissé  felforraljuk  s készen  van  a 
mártás.  Kávés  kanál  hegynyi  Liebig-húskivonat,  úgy  ezen,  mint 
egyéb  hús  mártásoknak  kiváló  jó  ízt  ad. 

172.  Uborka-mártás. 

Annyi  savanyú  uborkát,  a mennyire  szükségünk  van,  vékony 
szeletekre  vágunk ; híg  világosbarna  rántást  készítünk  s jó  lével  fel- 
eresztjük, az  uborkát  két-három  kanál  friss  tejfellel  beleteszszük, 
még  kevés  czitromhéját  adunk  hozzá  s felfőzzük.  Lehet  az  uborkát 
megreszelni  is. 

173.  Olasz-mártás. 

Három  keményre  főzött  tojásfehérét  apróra  vágunk,  s három 
friss  szardellát,  vagy  egy  heringet,  melyeket  előbb  a sótól  megtisz- 
títani s megmosni  kell,  koczkákra  vágunk ; azután  a kemény  tojás- 
székeket finom  olajjal  jól  elverjük,  két  evőkanál  apróra  vágott  me- 
télő hagymát  s a fentebbit  beleteszszük,  fehér  eczettel  feleresztjük 
s mindezt  jól  összekeverjük. 

174.  Kaporna  (kapri)  mártás. 

Világos-barna  rántást  készítünk,  tíz-tizenkét  dekagramm  káprit 
a metélő  késsel  durván  összevágunk,  beleteszszük  a rántásba  s pár 
perczig  pároljuk,  kis  szedőkanál  jó  levessel  feleresztjük,  két-három 
kanál  friss  tejfelt  adunk  hozzá  s jól  elfőzzük. 

175.  Czitrom-mártás. 

Sárgás  rántást  készítünk  s apróra  vagdalt  vereshagymát  adunk 
bele  ; ha  ez  kissé  megpirult,  annyi  levet  öntünk  reá,  hogy  kellő  sűrű- 
ségű legyen,  fél  czitromnak  héját  hosszúkásra  vagdaljuk,  levét  bele- 
teszszük, jól  elfőzzük,  végre  két  kanál  tejfelt  adunk  hozzá  s készen 
van  a mártás. 

176.  Mandolás-torma. 

Négy  decziliter  jó  tejfelt  kis  kanál  liszttel  jól  elhabarunk,  szedő- 
kanál levest  öntünk  bele,  maroknyi  duzzasztott  mandolát  meg- 
törünk s darab  czukorral  együtt  a mártásba  teszszük,  végre  reszelt 
tormát  adunk  hozzá. 

177.  Köszméte-  vagy  egresmártás. 

A megtisztított  és  megmosott  köszmétéket  vajban  vagy  zsír- 
ban kissé  megpároljuk  s annyi  liszttel  behintjük,  amennyit  annak 
mennyisége  kíván ; ha  ez  kellőleg  elpárolgott,  kevés  húslevet,  czuk- 
rot,  három-négy  kanál  tejfelt  adunk  hozzá  s addig  főzzük,  míg  a 
köszméték  megpuhulnak,  de  mégis  egészben  maradnak.  Szitán  is  át 
lehet  törni. 

178.  Csiperke-gombamártás  (Champion). 

Hat-hét  meghámozott  szép  csiperke-gomba  belsejét  kivágjuk,, 
a többit  szeletekre  vagdalván,  apróra  vagdalt  zöld  petrezselyemmel 
vajban  megpároljuk  s liszttel  behintjük ; ha  ez  eléggé  elpárolgott,, 
szedőkanál  jó  levest  s végre  három-négy  kanál  tejfelt  adunk  hozzá 
s még  kissé  felforraljuk. 

179.  Burgonya-mártás. 

Négy-öt  középnagyságú  nyersen  meghámozott  burgonyát 
koczkákra  vagdalunk ; lúd-  vagy  másféle  zsírban  kevés  lisztet  meg- 
pirítunk s ebbe  a burgonyát  apróra  vagdalt  zöld  petrezselyemmel 
együtt  beleteszszük,  s miután  ezt  jól  összevegyítettük,  húslével  fel- 
eresztjük, még  két  kanál  tejfellel  felfőzzük  s kitálaljuk. 

180.  Hideg  mustár-mártás. 

Négy  tojást  keményre  megfőzvén,  három,  csontjai-  és  szálkái- 
tól megtisztított  szardellát  hozzávágunk,  azután  vereshagymával, 
zöldpetrezselyemmel s tojással  összevagdaljuk,  csészébe teszszük,  s 
mustárral,  czukorral,  eczettel  elkészítvén,  feladjuk. 

181.  Kapor-mártás. 

A tisztán  megmosott  kaprot,  mint  a káposztához,  apróra  vág- 
juk, leszedett  zsírban  főzőkanál  lisztet  megpergelünk,  s ebbe  a kaprot 
beleteszszük,  s húslével  feleresztjük ; ha  már  eléggé  főtt,  három- 
négy kanál  tejfelt  adunk  hozzá,  még  kissé  elfőzzük  s készen  van  a 
mártás.  Ha  savanyús  ízt  akarunk  ezen  mártásnak  adni,  kevés  czit- 
romlével  főzzük  azt  fel. 

182.  Szardella-mártás. 

Hét  dekagramm  bőrétől  megtisztított  szardellát  megmo- 
sunk, szálkáit  kiszedjük,  kevés  zöld  petrezselyemmel  és  veres- 
hagymával együtt  apróra  vagdaljuk,  azután  sárga  rántást  készítünk. 

a vagdaltat  beleteszszük,  megpergeljük,  egy-két  kanál  jó  lével  fel- 
eresztjük, kevés  tört  borsot  és  végre  két  kanál  tejfelt  adunk  hozzá. 
Czitromlével  megsavanyítjuk.  Kevés  czitromhéjat  is  lehet  hozzá  adni. 

183.  Sóska-mártás. 

Egy  tányér  tisztára  s apróra  összevagdalt,  megmosott  sóskát 
felolvasztott  libazsírba  teszünk  és  megpároljuk,  kis  kanál  lisztet 
hintünk  reá  s jól  elpároljuk,  de  csak  igen  kevés  levest  adunk  hozzá 
s kávés  csészényi  jó  tejfelt,  valamint  kávéskanál  hegynyi  Liebiget, 
s még  kissé  főzzük. 

184.  Zsemlés  torma-mártás. 

Egy  zsemlének  héját  lereszeljük,  jó  levesben  megpuhítjuk  s 
jól  elfőzzük,  elhabarjuk,  hogy  darabos  ne  maradjon,  kevés  friss 
vajat  felolvasztunk  s finoman  elfőzött  zsemlét  a reszelt  tormával 
együtt  beleteszszük  s még  nehány  perczig  főzzük. 

185.  Fokhagymás-torma. 

Szeletekre  metszett  zsemlét  nehány  darab  fokhagymával  zsíros 
húslében  addig  főzzük,  míg  finomul  el  lehet  habarni,  aztán  reszelt 
tormával  felkeverjük  s feladjuk. 

186.  Hideg*  mártás  masánszki  almából  és  tormából. 

Négy-hat  masánszki  almát  meghámozván,  megreszelünk ; kis 
darab  tormát  reszelünk  s ezt  csészébe  teszszük,  a reszelt  almával  s 
kanálnyi  tört  czukorral  jól  összevegyítjük  s fehér  eczettel  higítjuk. 
Almát  még  egyszer  annyit  kell  venni,  mint  tormát. 

187.  Metélőhagyma-mártás. 

Három  tojást  keményre  főzünk,  fehérét  apróra  vagdaljuk  s 
három  friss  szardellát  vagy  egy  héringet,  miután  a sótól  megtisztí- 
tottuk és  megmostuk,  koczkákra  vágunk,  aztán  a tojásszékeket 
finom  táblaolajjal  elhabarjuk,  két  evőkanál  apróra  vágott  metélő- 
hagymát s a fentebbieket  beleteszszük,  fehér  eczettel  higítjuk  s jól 
összekeverjük.  Kevés  czukrot  is  vehetünk  hozzá. 

188.  Vereshagyma-mártás. 

Két  fej  vereshagymát  durván  összevágunk  s kávés  kanál  tört 
czukrot  kevés  felolvasztott  zsírba  teszünk,  szépen  megbarnítjuk. 

levessel  feleresztjük,  kanálnyi  erős  jó  eczetet  adunk  hozzá,  jól  el- 
főzzük s szitán  átszűrjük. 

189.  Paradiesomalma-mártás. 

Hat-hét  paradicsom-almát  tisztára  megmosunk,  mindeniket 
több  darabra  tördelve,  lábasban  puhára  pároljuk ; azután  darab  vajat 
felolvasztva  abba  kanálnyi  lisztet  teszünk  s kissé  megpergeljük,  a 
párolt  paradicsomalmát  szitán  átszűrjük,  vele  a rántást  feleresztjük, 
ha  igen  sűrű  volna,  még  kevés  húslevest,  végre  darab  czukrot  s tej- 
felt adunk  hozzá. 

190.  Birsalma-mártás. 

Két  nagy  érett,  puhára  főtt  birsalmát  meghámozunk  és  meg- 
reszelünk, aztán  két  decziliter  tejfelt  félkanál  liszttel  elhabarva, 
szedőkanálnyi  levet  adunk  hozzá,  ha  mindez  fél  negyedóráig  főtt,  a 
reszelt  birsalmát  adjuk  hozzá,  valamint  annyi  czukrot,  hogy  elég 
édes  legyen. 

191.  Veresrépa-mártás. 

Főzőkanálnyi  lisztet  két  decziliter  tejfellel  elhabarunk,  egy  rész 
marhahús -levest,  egy  rész  veres  répát,  eczetet  és  czukrot  adunk 
hozzá,  a becsinált  veresrépát  koczkákra  vagy  hosszúkás  darabokra 
vágva,  kevéssel  a tálalás  előtt  adjuk  bele,  egy-kétszer  felhagyjuk 
forrni  s készen  van.  Ezen  mártásnak  nem  szabad  sokáig  főni,  mivel 
különben  elveszti  szép  színét. 

192.  Ribizke-mártás. 

7s — 72  liternyi  ribizkét  leszemezünk,  s hideg  vízben  meg- 
mossuk, aztán  kevés  vajban,  vagy  disznózsírban  fojtva  (jól  befödve) 
s darab  czukrot  dobva  bele  megpároljuk,  húslevest  öntünk  rá,  s 
aztán  tejfölt  kevés  liszttel  habarunk,  — a két  vegyüléket  összeöntve 
kissé  megsózzuk  és  felforraljuk. 

193.  Tárkony-mártás. 

A lelevelezett,  s jó  apróra  vagdalt,  jól  megmosott  tárkonyra 
forró  húslevet  öntünk,  egy  decziliter  kevés  liszttel  habart  tejfölt 
adunk  hozzá,  — ha  nem  elég  savanyú,  kávéskanálnyi  czitromlével, 
vagy  boreczettel  pótoljuk  — s félsürűre  elfőzve  s megsózva  tálaljuk. 
Lehet  készíteni  úgy  is,  hogy  az  apróra  vagdalt  zöld  tárkonyleveleket 

előbb  vajban,  vagy  zsírban  pároljuk  és  azután  adjuk  hozzá  a hús- 
levet és  a liszttel  habart  tejfelt  és  a kevés  boreczetet. 

194.  Tormamártás  hidegen. 

A finomra  reszelt  tormát  kevés  ideig  tiszta  tányéron  a sütőbe 
teszszük,  hogy  a torma  túlságos  ereje  elillanjon,  aztán  forró  hús- 
levet öntünk  rá,  kanálka  czukorral  s pár  csepp  boreczettel  felfőzzük, 
s kihűtve  adjuk  fel. 

195.  Vadmártás. 

Ez  használható  nem  csak  vadpecsenyéhez,  hanem  a marha- 
húshoz is.  Petrezselyem  és  más  gyökereket,  pár  babérlevéllel  s kap- 
rival,  fekete  borssal,  vöröshagymával,  s apró  koczkára  vágott  sza- 
lonnával addig  párolunk,  míg  a gyökerek  és  hagyma  minden  ned- 
vessége elgőzölgött,  aztán  kevés  liszttel  behintve,  sűrűn  kavarva 
barnára  pörköljük,  s ezután  kevés  páczlével  felforraljuk,  s ha  jól  el- 
főtt, szitán  áttörjük.  Most  öt  gramm  Liebig-húskivonatot  teszünk 
hozzá,  megsózzuk,  végül  nehány  evőkanálnyi  savanyú  tejfelt  öntünk 
bele,  s ha  túlsürű,  húslével  hígítjuk  s még  1/i  óráig  főzzük,  s a 
marhahúshoz  vagy  sülthöz  külön  csészében  tálaljuk. 

196.  Róbert-mártás. 

Kávéskanál  Liebig-húskivonatot,  apróra  vágott  czitromhéjat, 
nehány  szem  feketeborsot,  szegfűborsot,  pár  babérlevelet  húslében 
jól  elfőzünk,  aztán  egy  evőkanálnyi  franczia  mustárt,  kevés  szardella- 
vajat és  czitromlevet  adunk  hozzá,  újra  felforraljuk,  és  szitán  áttör- 
jük, s ha  igen  sűrű,  kevés  forró  húslével  hígítjuk. 

197.  Spanyol-  vagy  erős  barna-mártás. 

Mindenféle  gyökereket,  (petrezselyem,  sárgarépa,  zeller)  veres- 
hagymát karikára  vágva,  húshulladékkal,  (legjobb  a borjúhús), 
továbbá  koczkára  vágott  friss  szalonnát,  kevés  tört  borssal  és  pár 
babérlevéllel  barnára  párolunk,  aztán  kevés  lisztet  hintünk  rá, 
annyit,  amit  a vegyűlék  zsírja  felszed,  s ha  a liszt  is  megbarnúlt, 
Liebig-húskivonattal  erősített  húslét  öntünk  reá,  s jól  elfőzzük. 
Tálalás  előtt  jó  evőkanál  fehér  bort,  theáskanál  rumot  és  czitrom- 
levet adunk  hozzá,  aztán  szitán  áttörjük,  és  még  egyszer  felforralva 
tálaljuk. 

NEGYEDIK  OSZTÁLY. 

A főzelékekről. 

198.  Articsóka  zöld  borsóval. 

Az  árticsókát  sós  vízben  megfőzzük,  belsejét  tisztán  kivesz- 
szük,  aztán  vajjal  és  zöld  petrezselyemmel  zöld  borsót  párolunk  meg, 
kevés  vaj  mártást  készítünk,  darab  átsült  borjúhúst  koczkákra  vag- 
dalunk, kevés  vajmártást  adunk  hozzá,  valamint  zöld  borsót  s 
kevés  szerecsendió-virágot,  az  árticsókát  ezzel  megtöltjük,  a vaj- 
mártásba teszszük,  miután  azzal  jól  felfőtt,  kész  az  étel ; rántott 
libamájjal  lehet  koszorúzni. 

199.  Borsó-pudding. 

Egy  liter  szép  száraz  s azután  puhára  főzött  borsót  szitán  át- 
törünk, olvasztott  vajban  főzőkanálnyi  lisztet  sárgára  megpirítunk 
s az  áttört  borsót  azzal  szépen  elkeverjük,  egy  szedőkanál  jó  levet 
öntünk  reá  s addig  főzzük,  míg  sűrű  péppé  lesz  s azután  kihűtjük. 
Vajjal  erősen  megkent  lábast  a borsóval  2 ctm.  magasságnyira  meg- 
töltünk ; erre  egy  sor  puhára  főzött  és  finoman  felszeldelt  páczolt 
nyelvet  teszünk,  aztán  ismét  egy  réteg  borsót  s egy  sor  szép  bar- 
nára sütött  kolbászt,  melyek  darabokra  vágatván,  közepükön  át- 
metszetnek, végre  ismét  borsót  és  páczolt  nyelvet  s így  folytatjuk, 
míg  a lábas  tele  lesz;  fél  óráig  párba  állítjuk,  tálra  kiborítjuk  s 
finomra  vagdalt  páczolt  nyelvvel  feldíszítjük.  Ugyanezen  módon 
lehet  puddingot  párolt  rizsből  is  készíteni. 

200.  Zöld-borsó. 

Lábasban  felolvasztott  darab  vajban  kevés  apróra  vágott  zöld 
petrezselymet,  s a kifejtett,  tisztára  megmosott  borsót  lassan  párol- 
juk, többször  megkavarjuk,  nehogy  megbámuljon  s kevés  lisztet 
hintünk  reá ; ha  a liszt  elpárlódott,  levest  öntünk  s darab  czukrot 
teszünk  bele.  Töltött  kolbászszal  lehet  koszorúzni.  Ennek  készítési 
módja  a következő  : darab  borjúhúst  s kevés  szárnyas  sültet,  tejbe 
áztatott  fél  zsemlét,  kevés  vereshagymát,  zöld  petrezselymet  apróra 
vágván  és  megsózván  medenczébe  teszünk,  kanálnyi  tejfelt  és  két 
tojásszéket  keverünk  hozzá,  s mindezt  liszttel  behintett  deszkára 
helyezzük;  kis  kolbászokat  formálunk  belőle,  levert  tojásba  mártjuk, 
félig  liszttel,  félig  zsemlemorzsával  beburkoljuk  és  zsírban  szép  bar- 

nássárgára  kirántjuk.  Hogy  a zöldborsó  szép  zöld  maradjon,  fedetlen 
fazékban  kell  főzni ; ha  átfőtt,  hirtelen  leszűrjük,  hideg  vizet  öntünk 
reá,  s a mártást,  a mibe  teszszük,  készen  tartjuk.  Nevezetesen  darab 
olvasztott  vajba  kis  kanálnyi  lisztet  teszünk,  megpergeljük,  kevés 
apróra  vágott  zöld  petrezselymet  teszünk  bele,  ezt  egy  perczig 
pirítjuk,  jó  húslével  feleresztjük,  elfőzzük,  a zöld  borsót  két  kanál 
tört  czukorral  együtt  beleteszszük,  többször  felrázzuk,  de  nem 
engedjük  soká  főni,  nehogy  színét  elveszítse. 

201.  Burgonya  rostélyossal. 

Egy  kilogramm  szép  rostélyost  megveregetvén,  megsózzuk  s 
félórára  félreteszszük.  Aztán  lábasba  kevés  zsírt,  két  fej  apróra  vag- 
dalt vereshagymát  teszünk,  erre  a rostélyost,  s együtt  addig  pároljuk, 
míg  puha  lett ; a többszöri  megfordítást  nem  kell  elmulasztani.  Ha  a 
pecsenye  elég  puha,  kiveszszük  és  egyenlő  hosszúkás  darabokra 
vágjuk;  azután  ismét  beleteszszük  a lábasba,  két  decziliter  jó  tejfelt 
adunk  hozzá  s még  egy  ideig  pároljuk.  Ekkor  a főtt  burgonyákat 
felszeldeljük ; tálat  vajjal  vagy  más  zsírral  bekenünk ; kevés  tejfelt 
is  teszünk  reá,  aztán  egy  réteget  a párolt  rostélyosból  és  a vele 
együtt  párolt  hagymából,  azután  egy  sor  burgonyát,  ismét  rostélyost 
és  így  tovább,  míg  rétegenként  mindent  elhelyeztünk.  Végre  tejfelt 
és  nehány  darab  vajat  teszünk  fölibe,  zsemlemorzsával  behintjük, 
felül  és  alul  parázst  teszünk,  hogy  szépen  megsárguljon.  Ezen 
burgonya-rostélyost  lábasba  is  lehet  így  berakni,  ezt  azonban  vajjal 
ki  kell  rakni  s párba  állítani. 

202.  Töltött  burgonya. 

Főzött  jó  burgonyákat  meghámozván,  azokat  kihűtjük.  Egy 
darabot  levágunk  belőlük,  hogy  a tálban  megálljának,  felülről  pedig 
fedelet  vágunk,  vigyázva  kivájjuk  a burgonyákat ; apró  koczkákra 
vágott  darab  borjúhúst  vajmártásba  teszünk,  valamint  összevagdalt 
spárgát  és  rákfarkakat  s kevés  szerecsendió-virágot,  mindezt  jól  el- 
főzzük, még  pedig  úgy,  hogy  a mártásból  semmit  se  lehessen  látni ; 
a burgonyákat  megtöltjük  vele,  a fedelet  ismét  ráteszszük,  tálra  rak- 
juk, tejfelt  és  vajat  adunk  hozzá  s addig  sütjük,  míg  színük  szép 
sárga  lesz.  Kolbászszal  lehet  koszorúzni. 

203.  Burgonya  borjú-aprólékkal. 

A burgonyákat  megfőzvén,  meghámozzuk  és  szeletekre  vág- 
juk; a borjú-aprólékot  hasonlóan  puhára  főzzük  s durván  össze- 

vágjuk ; kevés  zöld  petrezselymet,  kis  fej  vereshagymát,  öt  megmo- 
sott és  szálkájától  megtisztított  szardellát  apróra  vágunk,  darab  fel- 
olvasztott vajba  a fentebbit  beleteszszük,  kevés  sót  is  adunk  közé  s 
mindezt  együtt  jól  összepároljuk.  Most  nehány  kanál  tejfelt  és  nehány 
darabka  vajat  tálra  teszünk,  erre  egy  sor  burgonyát,  megsózzuk, 
erre  ismét  tejfelt  és  ismét  burgonyát  és  így  tovább,  míg  mindent  fel- 
raktunk a tálra.  Legfelül  vajat  és  tejfelt  teszünk  s hosszúkásán  vag- 
dalt szardellával  díszítjük  és  szép  sárgára  sütjük. 

204.  Kartifiola  vajasmártásban. 

A kartifiolát  megtisztítjuk.  Ha  a rózsák  nagyok,  négy  részre 
vágjuk,  sós  vízben  megfőzzük.  Ekkor  olvasztott  vajban  két  kanál 
lisztet  megpirítunk,  jó  lével  feleresztjük,  két-három  kanál  tejfelt  s 
kevés  finomra  tört  szerecsendió-virágot  adunk  hozzá ; a kartifiola 
szárát  rövidre  levágjuk,  és  szép  rendben  magasra  rózsa  alakjában 
felrakjuk  a tálban,  a jól  elfőtt  mártást  reá  öntjük,  felforraljuk.  Tála- 
láskor vigyázni  kell  arra,  hogy  a rózsák  szépen  látszassanak ; rán- 
tott csirkével  vagy  békakarbonáddal  lehet  adni. 

205.  Kartifiola  vajban. 

A kartifiolát  úgy  készítjük  el,  mint  az  fentebb  mondva 
van ; és  ha  megfőzetett  és  leszűretett,  melegített  tálnak  közepébe 
rózsa  alakjában  csinosan  felrakjuk,  forró  vajjal  egyenlően  leöntöz- 
zük s gyorsan  feladjuk  az  asztalra.  Ezen  kartifiolát  aranysárgára 
párolt  káposztával  lehet  koszorúzni,  mi  által  ezen  étel  szebb  színt 
nyer.  Vajban  pirított  zsemlemorzsát  is  lehet  adni  reá. 

206.  Zöld  és  fehér  kartifiola. 

A kartifiolát,  miután  tisztán  megmostuk  és  szárát  rövidre  le- 
vágtuk, jól  megsózott  húslevesben  megfőzzük,  de  mégis  úgy,  hogy 
a rózsák  szépen  egészben  maradjanak.  Aztán  kevés  vajas  mártást 
készítünk,  a kartifiola  levágott  szárait  húslevesben  oly  puhára  főz- 
zük, hogy  ritka  szitán  át  lehessen  törni,  az  áttört  szárakat  össze- 
keverjük a vajas  mártással,  pár  perczig  felforraljuk,  úgy  hogy 
könnyű  gyermek-pépnek  látszik.  Ezt  a tál  fenekére  teszszük,  s a zöld 
kartifiola-rózsát  közepére,  a fehéreket  pedig  szorosan  e mellé  helyez- 
zük el,  úgy  hogy  egy  újjnyi  hosszú  kúp  alakjával  bírnak;  a sonka- 
tekercs végét  késsel  a rózsa  alá  dugjuk,  a keskeny  szalonnaszelet 
felfelé  jön,  hogy  szalag-alakot  nyerjen. 

207.  Saláta  vaj -mártásban. 

Ehhez  szép  sárga  fejessalátát  veszünk,  a zöld  levelektől  meg- 
tisztítván, mindegyiket  négy  részre  vágjuk,  többször  tisztán  kimos- 
suk, sós  vízben  leforrázzuk,  de  nem  szabad  igen  puhának  lennie,  a 
vizet  róla  leszűrjük,  aztán  tálat  vajjal  bekenünk,  négy-öt  kanál  tejfelt 
adunk  reá,  aztán  salátát  és  így  tovább,  míg  már  elég.  Végre  tejfelt  és 
több  kis  darab  vajat  teszünk  fölibe,  finom  zsemlemorzsával  behintjük, 
a sütőbe  teszszük  s felfőzzük;  borjúkarbonáddalkoszorűzzuk. 

208.  Zöld  paszuly. 

A gyenge  zöld  paszulyt  megtisztítjuk  és  szeletekre  vágjuk, 
forró  vízzel  leforrázván  félreteszszük ; aztán  két  tele  kanál  zsírt 
melegítünk  meg,  jó  rész  petrezselymet,  kevés  apróra  vágott  veres- 
és  fokhagymát  teszünk  bele,  azután  a paszulyt  ha  jól  leszűrtük, 
hozzáadjuk  és  többszöri  felkavarás  közben  puhára  pároljuk;  majd 
kevés  liszttel  behintvén,  még  pároljuk,  kevés  jó  levet  és  elégséges 
tejfelt  öntünk  reá  és  sertéskarbonáddal  koszorűzzuk. 

209.  Hospót,  vagy  vegyes  főzelék. 

Kalarábit,  sárgarépát  és  tövisrépát  csinosan  összevagdalunk, 
mindegyiket  külön  kevés  liszttel  behintvén,  vajban  pároljuk,  kevés 
levet  reá  öntvén,  felrázzuk,  de  úgy,  hogy  szét  ne  hulljanak ; liba- 
zsírral bekent  rézforma  alját  vékony  szalonnaszeletekkel  kirakjuk  s 
erre  egy  réteg  kalarábit  s egy  réteg  vékony  szeletekre  vágott  főtt 
páczolt  nyelvet  teszünk ; aztán  egy  réteg  párolt  olaszkáposztát  és 
ismét  nyelvet,  végre  a tövisrépát,  a formát  negyedóráig  párba  állít- 
juk, tálra  kiborítjuk,  szélét  szépen  megvágott  sonkával  kirakjuk,  s 
hirtelen  feladjuk  az  asztalra,  miután  a szalonnát  felülről  levettük. 

210.  Hospót  más  módon. 

Gyenge  kalarábi-  és  sárgarépából,  azt  megtisztítván,  kis  véső 
segélyével  kis  golyókat  vésünk  ki,  mindegyikből  egyenlő  részt ; 
ugyanannyi  zöld  borsót  főzünk  nehány  perczig  sósvízben  s leszűr- 
jük. Aztán  felolvasztott  vajban  kanálnyi  lisztet  kissé  megpergelünk 
s azt  jó  lével  feleresztjük,  elfőzzük,  s a kalarábi-  és  sárgarépa-golyó- 
kat beleteszszük,  ehhez  darab  czukrot,  s gyakrabbi  felrázás  között 
puhára  pároljuk ; a zöld  borsót  hozzáadjuk,  s mártását  egészen  el- 
főzzük ; vigyázni  kell  arra,  hogy  a zöldség  egészben  maradjon  s 
meg  ne  bámuljon.  Aztán  szép  kartifiolát  kis  rózsákra  elosztunk  s jó 
húslevesben  puhára  főzünk,  de  úgy,  hogy  egészben  maradjanak. 

Tálaláskor  a zöldséget  a tál  közepében,  mint  egy  dombot  felhalmoz- 
zuk ; a kartifiolával  a tál  szélét  kirakjuk  úgy,  hogy  koszorút  képez- 
zen. Rántott  csirkét  vagy  borjú-cotelettet  szoktak  hozzá  adni. 

211.  Kék  káposzta  g-esztenyével. 

A kék  káposztát  tisztán  megmossuk  s forró-vízzel  jól  leforráz- 
zuk, puhára  főzzük  és  leszűrjük.  Aztán  sárgás-barna  rántást  készí- 
tünk, s a kelkáposztát,  melyet  előbb  metélő  késsel  jól  összevágtunk, 
beleteszszük  s a rántással  egy  ideig  pároljuk.  E mellé  aztán  olasz 
gesztenyét  adunk,  nevezetesen : nyolcz-tiz  személyre  való  tálra  fél 
kilogramm  olasz  gesztenyét  sütünk  meg,  míg  a gesztenyék  szép 
fényt  nyernek.  Ezeket  a tál  közepében  domb  alakjában  felhalmoz- 
zuk s zöldségből  koszorút  rakunk  körül,  s végre  még  kolbászt 
adunk  mellé. 

212.  Rántott  kelkáposzta. 

Szép  tömött  kelkáposztát  sósvízben  puhára  megfőzvén,  leszű- 
rünk s kihűlni  engedünk ; aztán  minden  fejet  négy  egyenlő  részre 
vágunk  szét,  két  tojást  jól  elverünk,  a káposztát  belemártjuk,  félig 
zsemlemorzsában  és  félig  lisztben  meghentergetünk,  és  zsírban  szép 
sárgára  kirántjuk.  Ekkor  kis  vajdarabokat  tálra  tevén,  erre  a rántott 
kelkáposztát  reá  rakjuk,  aztán  felül  jó  rész  tejfelt  és  ismét  kevés 
vajat,  felül  parázst  reá  s kis  félóráig  felfőzzük.  Feltálaláskor  agy  velő- 
pofézeket  adunk  mellé,  mely  így  készül : miután  az  agyvelő  megfőtt, 
azt  hártyájától  megtisztítjuk,  nehány  metélő  hagymát,  valamint  zöld 
petrezselymet  apróra  vágunk  s lábasban  kevés  vajat  felolvasztván, 
ebbe  az  agyvelőt,  metélő-hagymát,  zöld  petrezselymet  beleteszszük, 
sót  és  borsot  is  adunk  hozzá,  jól  összekeverjük  s kissé  megpirítjuk. 
Eközben  két  zsemlét  fél  újjvastagságnyi  szeletekre  vágunk,  kerekre 
vagy  négyszögletűre  alakítjuk,  s késfok  vastagságnyi  velővel  be- 
kenjük s másik  szelettel  befedjük  és  így  tovább,  míg  szükséges ; 
ezen  töltött  szeleteket  gyorsan  tejbe  mártjuk,  két-három  tojást  el- 
verünk s ebbe  a pofézeket  mártjuk,  finom  zsemlemorzsával  be- 
hintjük és  szép  sárgára  kirántjuk. 

213.  Töltött  kelkáposzta. 

Szép,  gyenge,  nem  igen  nagy  kelkáposztát  megtisztítunk  és 
tisztán  kivájunk,  sósvízben  megfőzvén,  levét  egészen  leszűrjük,  szi- 
tára rakjuk,  hogy  a víz  egészen  lefolyjék.  A tölteléket  következő 
módon  készítjük : darab  sült  borjúhús,  s előbb  már  bundásan  kirán- 
tott fél  liba-májhoz  tejbe  áztatott,  s jól  kinyomott  zsemlét,  kevés  zöld 


A főzelékekről. 


127 


petrezselymet  és  igen  kis  fej  vereshagymát  adunk,  s mindezt  kevés 
főtt  kelkáposztával  együtt  összevágjuk,  lábasba  teszszük,  megsóz- 
zuk és  borsozzuk,  arra  szedőkanálnyi  jó  levest  öntünk  s forraljuk ; 
két  tojást  ütünk  bele,  s folytonos  kavarás  közt  sűrű  tömeggé  hagy- 
hatjuk formálódni,  s aztán  kihűtjük.  Most  ebből  vastag  kolbászt  ké- 
szítünk, a káposztaleveleket  szétveszszük  s a kolbászt  belehelyez- 
zük, a leveleket  szépen  helyreigazítjuk,  hogy  ismét  kelkáposzta-fej 
legyen,  czérnávál  bekötjük  s a már  kész  mártásba  teszszük.  Tála- 
láskor a középen  átvágott  fejeket  szépen  tálra  teszszük,  a mártást 
reá  s rántott  borjúlábat  adunk  még  mellé. 

214.  Buktatott  kalarábi  töltve. 

Szép  gyenge  kalarábit  főzünk  meg  sósvízben,  miután  előbb 
meghámoztuk  és  megsóztuk,  míg  elkezdenek  kissé  megpuhúlni, 
aztán  leszűrjük  és  késfoknyi  széles  szeletekre  vágjuk;  lábasban 
olvasztott  vajat  jó  evőkanál  friss  tejfellel  hirtelen  elkeverünk,  a vag- 
dalt kalarábit  beleteszszük  s többszöri  felrázás  közben  félnegyed- 
óráig pároljuk ; vigyázni  kell,  hogy  a kalarábi  szép  fehér  maradjon, 
a miért  enyhe  parázstűzön  kell  párolni.  Eközben  olyan  jó  tölteléket 
készítünk,  milyen  a töltött  kalarábihoz  kell,  vajjal  bekent  lábas  fene- 
két váltakozva  egy  levél  kalarábival  és  egyenlő  nagyságban  finoman 
vágott  s puhára  főzött  páczolt  nyelvvel  berakjuk.  Ha  az  első  sort  a 
fenekére  szépen  beraktuk,  a tölteléket  símán  felkenjük  fölibe  s ismét 
megrakjuk  párolt  kalarábi-szeletekkel,  de  most  páczolt  nyelv  nélkül, 
aztán  ismét  tölteléket  és  így  tovább,  míg  mindent  beraktunk.  Ekkor 
három  tojás  sárgáját  egy  kávés  findzsa  híg  tejfellel  és  kevés  sóval 
jól  elhabarunk,  ezt  a kalarábira  reá  töltjük  s egy  óráig  párba  állítjuk. 
Tálaláskor  kiborítjuk  a tálra  s jó  vajas  mártást  öntünk  alá,  mely- 
ben kevés  hámozott  és  megvagdalt  kalarábi  van  főzve  és  szélét 
páczolt  nyelvvel  koszorúzzuk. 

215.  Kelkáposzta-sarjak. 

Ezeket  megtisztítván,  kimossuk  és  sós  vízben  megfőzzük,  le- 
szűrjük s a már  hozzá  elkészített  vajas  mártásba  tevén,  evvel  elfőz- 
zük. A mártásnak  öregre  kell  főnie,  különösen  ha  ezt  marhahús 
garnirozására  használjuk.  Tejfellel  is  lehet  készíteni. 

216.  Barnára  párolt  kalarábi. 

A kalarábikat,  miután  tisztán  meghámoztuk,  egyenlő  kocz- 
kákra  vágiuk,  darab  czukrot  vajban  megbarnítunk,  a kalarábit  bele- 

teszszük  s addig  pároljuk,  míg  szép  barna  lesz ; kevés  lisztet  hintünk 
reá  s annyi  levet  öntünk  hozzá,  hogy  leves  ne  legyen,  ezzel  elfőz- 
zük. Ha  feltálaljuk,  rántott  borjúfodort  adunk  hozzá.  Ezt  következő 
módon  készítjük : szép  fehér  borjúfodort  annyit,  amennyire  szüksé- 
günk van,  kissé  felforrázunk  s mindegyiket  két-három  részre  vág- 
ván, megsózunk  s leütött  tojásba  mártjuk,  finom  zsemlemorzsával 
behintjük  s zsírban  gyorsan  kirántjuk. 

217.  Töltött  kalarábi. 

A gyenge  kalarábit  sós  vízben  addig  főzzük,  míg  félig  meg- 
puhúlt,  aztán  felülről  kis  fedelet  levágunk,  jól  kivájjuk  s a következő 
töltelékkel  megtöltjük : Darab  sült  vagy  párolt  húst,  kevés  zöld 
petrezselymet  s egy  darabka  vereshagymát  is  apróra  vágunk,  kis 
kanálnyi  libazsírt  elolvasztunk,  egy  kanál  lisztet  ebben  megpirítván, 
a vágott  zöld  petrezselymet  és  vereshagymát  beleteszszük,  kissé  ezt 
is  megpirítván,  a vágott  borjúhúst  adjuk  közé,  jól  összekavarjuk, 
kevés  levet  öntünk  reá,  jól  elfőzzük,  a kivájt  kalarábikat  megtöltjük 
vele  s a már  kész  vajas  mártásba  teszszük,  hol  még  többszöri  fel- 
rázás mellett  negyedóráig  hagyjuk  főni.  Aztán  szép  rendben  a tálra 
adjuk  s rántott  csirkét  vagy  libamájat  adunk  mellé. 

218.  Fehérre  párolt  kalarábi. 

Fiatal  kalarábit  meghámozván  és  késfok  vastagságnyi  leve- 
lekre vágván,  azon  kis  szaggatóval  kerek  leveleket  szúrunk  ki,  ap- 
róra vágott  zöld  petrezselyemmel  és  leszedett  zsírral  pároljuk,  néha 
kevés  levet  öntünk  reá,  hogy  megpuhúljanak  és  mégis  fehérek  ma- 
radjanak ; akkor  egy  vagy  két  csirkét  megtisztítunk  és  feldarabo- 
lunk s hasonlóképen  leszedett  zsírral  pároljuk,  kevés  lisztet  hintünk 
reá,  hogy  kellő  sűrűségű  legyen,  most  kevés  szerecsendió- virágot 
teszünk  bele  s addig  főzzük,  míg  a csibék  kissé  puhulnak,  ekkor  a 
kalarábit  kanálnyi  jó  tejfellel  beleteszszük  s ha  minden  puhára  pár- 
lódott,  a kalarábit  a tál  közepére  tálaljuk  s a csibéket  szépen  annak 
szélére. 

219.  Lencse  foglyokkal. 

A jól  megtisztított  foglyoknak  fejét  levágjuk,  szárnyaikat  visz- 
szahajtván,  megsózzuk  s vékony  fapeczkekkel  ellátjuk.  Aztán  szép 
nagyszemű  lencsét  puhára  főzünk,  úgy  hogy  a szemek  egészben 
maradjanak,  aztán  a vizet  leszűrjük,  lábasba  kevés  vajat,  apróra 
vagdalt  vereshagymát  teszünk,  s aztán  a lencsét  is  beleteszszük  s 

pároljuk.  A foglyokat  sütni  vagy  párolni  lehet  szalonnával,  czitrom- 
lével,  vereshagymával  és  kevés  borral ; a foglyok  kis  mártását  a 
lencsére  öntjük  s még  együtt  rövid  ideig  pároljuk.  Tálaláskor  a 
foglyok  a tál  közepére,  s a lencse  koszorú  alakjában  köröskörül  he- 
lyeztetik el. 

220.  Párolt  kelkáposzta  rizszsel  és  sonkával. 

Szép  fej  tömött  kelkáposztát  tisztán  megmosunk  s azt  nehány 
perczig  sós  vízben  főzzük,  de  mégis  úgy,  hogy  puha  ne  legyen, 
ekkor  leszűrjük  s szitára  teszszük;  majd  nagyobb  lábasba  nehány 
szelet  szalonnát,  ugyanannyi  szelet  sonkát,  felszeldelt  vereshagymát 
és  sárgarépát,  nyolcz  szem  borsot  és  öt  szem  szegfű-borsot  teszünk, 
a kelkáposztát  hosszában  kettévágjuk,  a hátsó  oldalával  a lábasba 
helyezzük,  befedjük,  s lassan  pároljuk.  Gyakrabban  kevés  barna 
levest  Öntünk  reá,  hogy  oda  ne  égjen.  Ha  a zöldség  a lábas  fenekén 
szép  világos-barna,  a kelkáposztát  vigyázva  kiveszszük,  főzőkanál- 
nyi  tejfelt  összekeverünk  vele,  s gyakrabbi  keverés  közt  megbarnít- 
juk ; aztán  jó  húslével  feleresztjük  s még  nehány  perczig  főzzük, 
úgy  hogy  puha  ugyan,  de  szét  nem  hull,  aztán  kivevén,  félretesz- 
szük.  Eközben  a párolt  rizst  készítjük  el : tíz  dekagramm  szemelt 
rizst  meleg  vízben  a használat  előtt  fél  órával  megpuhítunk,  darab 
vajat  vagy  libazsírt  felolvasztunk  s ebbe  a leszűrt  rizst  beleteszszük. 
A rizs  közepébe  fél  vereshagymát,  nehány  szem  borsot  és  sót 
teszünk  s lassan  pároljuk,  időről-időre  egy  vagy  két  kanál  jó  levest 
öntünk  reá,  hogy  a rizs  párolódjék,  de  ne  főjjön,  mert  a szemeknek 
szép  fehéren  és  egészben  kell  megmaradniok  s puhának  lenniök  a 
nélkül,  hogy  a rizs  leves  volna.  Ekkor  vajjal  jól  bekent  lábas  fene- 
két épen  reáillő  papírral  befedjük,  szép  sonkából  vékony  szeleteket 
vágunk  s keskeny  szalonnacsíkot  hagyunk  rajta.  A sonka-szeletek 
háromszegletes  darabokra  vágatnak,  s ezekkel  a lábas  fenekét  úgy 
rakjuk  ki,  hogy  semmi  köztér  se  maradjon  s a háromszögek  jól 
üljenek  egymáshoz.  Darab  sovány  sonkát  apróra  vágunk  össze,  a 
párolt  rizsből  a vereshagymát  és  borsot  kiveszszük,  s a lábasba 
kanállal  egy  réteg  rizst  simán  és  szilárdan  berakunk,  azt  a vagdalt 
sonkával  sűrűn  behintjük,  aztán  ismét  rizst  és  így  tovább,  míg  a 
lábas  megtelt,  befedjük  és  háromnegyed  óráig  párba  állítjuk.  Tálalás 
előtt  a mártás,  melyben  a kelkáposzta  párlódott,  szitán  átszűretik  s 
kissé  felpároltatik,  a kelkáposztát  vigyázva  kiborítjuk  a tálra,  kevés 
mártást  töltünk  a tál  fenekére  és  szépen  készített  borjúkarbonádot 
adunk  mellé. 

Magyar  Nemzeti  Képes  Szakácskönyv.  9 

221.  Sárgarépa  kalarábival. 

A sárgarépát  és  kalarábit  megtisztítván,  karikákra  vagdaljuk, 
aztán  kiszúróval  kis  félholdat  készítünk,  mindenik  fajból  egyenlő 
mennyiségűt;  tojásnagyságú  darab  vajat  felolvasztunk,  s a fentebbit 
apróra  vágott  petrezselyemmel  együtt  beleteszszük  s addig  pároljuk, 
míg  megpuhul  a nélkül,  hogy  megbámulná;  kanálnyi  lisztet  hintünk 
reá,  még  egy  ideig  pároljuk,  s jó  levessel  feleresztjük,  darab  czukrot 
teszünk  bele  s jól  elfőzzük.  Rántott  agyvelő-kolbászokkal  látjuk  el, 
melyeket  a következő  módon  kell  készíteni : Miután  az  agyvelőket 
sós  vízben  megfőztük,  hideg  vízbe  teszszük,  a vékony  hártyától  meg- 
tisztítjuk s apróra  vágjuk  össze  ; e közben  darab  vajat  felolvasztva, 
apróra  vágott  zöld  petrezselymet  adunk  bele,  valamint  az  agyvelőt, 
kevés  sót,  borsot,  nehány  marok  zsemlemorzsát  és  kevés  levet,  s 
mindezt  jól  elfőzzük;  aztán  ostyákat  két  részre  vágunk,  friss  vízbe 
bemártjuk,  az  agy  velő  kis  részét  reáteszszük,  összehajtjuk,  leütött 
tojásba,  lisztbe  és  zsemlemorzsába  mártjuk  és  zsírban  szépen  ki- 
rántjuk. 

222.  Fehérrépa. 

A fiatal  fehérrépát  meghámozván,  megmossuk,  s mindegyiket 
öt-hat  egyenlő  részre  vágjuk,  s félhold  alakúvá  képezzük ; ezen  sze- 
leteknek kis  újjnyi  hosszúságúaknak  és  vastagságuaknak  kell  len- 
niük. Olvasztott  vajban  két  kanál  tört  czukrot  aranysárgára  pirítunk, 
a répát  beleteszszük  és  ha  ezen  czukorral  jól  összevegyültek,  fél 
szedőkanál  barna  levet  öntünk  reá,  jól  összerázzuk  s addig  pároljuk, 
míg  a répák  megpuhultak,  de  szét  ne  hulljanak ; végre  szedőkanál 
glace-t  adunk  közé  s ezt  öreg  mártássá  elfőzzük ; a répákat  minden 
oldalra  megforgatjuk,  a kevés  mártást  tálba  öntjük,  a répákat  villá- 
val háromszoros  koszorú  alakjában  reárakjuk,  s a tál  szélét  vékonyra 
szeldelt  sonkával  látjuk  el. 

223.  Barnára  párolt  savanyú-káposzta. 

Lábasban  két  kanál  disznózsírt  felforralunk,  három  kanál  dur- 
ván összetört  czukrot  adunk  hozzá  és  ha  ez  szépen  megbarnúlt, 
apróra  vagdalt  vereshagymát  teszünk  bele,  kissé  megpirítjuk,  a ká- 
poszta savanyú  levét  jól  kinyomjuk,  s a káposztát  a már  barna  czu- 
korba  teszszük,  és  nagy  villával  ismételve  felkavarván,  lassan  addig 
pároljuk,  míg  szép  barna  színt  nyer;  ekkor  kevés  lisztet  hintünk  reá, 
s ismét  jól  elpároljuk,  majd  kevés  levet  öntünk  reá,  de  még  sem  sza- 
bad levesnek  lennie,  s még  ezt  együtt  egy  ideig  főzzük. 

224.  Párolt  savanyú  káposzta  rizszsel,  vagy  burgonyával. 

Lábasban  kevés  libazsírt  felolvasztunk,  két  evőkanál  tört  czuk- 
rot  adunk  bele,  melyet  gyakori  felkavarás  közben  szépen  megbar- 
nítunk. Most  a kisajtolt  savanyú  káposztát  teszszük  bele,  s azt  hosz- 
szú  villával  gyakrabban  megforgatván,  szép  aranysárgára  és  puhára 
pároljuk.  E közben  14  dekagramm  rizst,  kevés  vajjal  vagy  libazsír- 
ral és  egy  fél  meghámozott  vereshagymával,  de  amelynek  egészben 
kell  maradnia,  puhára  párolunk.  Most  vajjal  bekent  lábasnak  fenekét 
háromszegletes  sonkaszeletekkel  kirakjuk,  melyek  szépen  elhelyez- 
tetnek egymás  mellé,  s fölibe  egy  réteg  párolt  rizst,  melyet  apróra 
sonkával  sűrűn  behintünk,  erre  egy  réteg  barna  káposztát  hasonló- 
képen sonkával  behintve,  s váltakozva  így  folytatjuk,  míg  a lábas 
megtelt,  ekkor  reá  illő  fedővel  befedjük  s félóráig  párba  állítjuk. 

Ha  rizs  helyett  burgonyát  akarunk  venni,  úgy  ezeket  megfőz- 
zük, meghámozzuk  és  vékony  szeletekre  vágjuk  s épen  úgy  rakjuk 
be  a káposztával,  mint  a rizst,  csakhogy  minden  burgonyaréteget 
friss  tejfellel  kell  leönteni,  nehogy  ezek  szárazon  maradjanak.  Végre 
tálra  kiborítjuk  s kolbászt,  vagy  páczolt  nyelvet  teszünk  reá. 

225.  Párolt  savanyú  káposzta  más  módon. 

Egy  vagy  két  fej  tömött  káposztának  külső  leveleit  letisztítjuk, 
finoman  összevágván,  medenczébe  teszszük,  megsózzuk,  s jó  óráig 
a sóban  hagyjuk  feküdni;  ekkor  egy  kanál  libazsírt  felmelegítünk,  s 
egy  kanál  tort  czukrot  teszünk  bele ; ha  a czukor  többszöri  kavarás 
közben  megbarnúlt,  a káposztát  kinyomjuk,  lábasba  teszszük  s a 
sütőbe  állítjuk,  villával  gyakrabban  felkavarjuk;  ha  szépen  meg- 
barnúlt, kis  kanál  lisztet  hintünk  reá,  s ismét  kevés  ideig  pároljuk, 
azután  két  evőkanál  jó  fehér  eczetet  öntünk  reá,  melylyel  még  ne- 
hány perczig  párolódnia  kell ; ekkor  néhány  kanál  tejfelt  és  ugyan- 
annyi levet  töltünk  közibe,  melylyel  addig  pároljuk,  míg  jó  leves 
nem  lesz.  A káposztának  ugyan  puhának  kell  lennie,  de  azért  nem 
péphez  hasonlítania,  hanem  egészben  kell  maradnia,  s ezért  villával 
kell  kavargatni. 

Ha  fáczánnal  akarjuk  adni,  ezt  tisztán  megkoppasztjuk,  elké- 
szítjük és  besózzuk  s mellét  megtűzvén,  gyorsan  megsütjük,  de 
mégis  úgy,  hogy  kívül  ugyan  egészen  barna,  de  még  nem  sült  át 
egészen.  Ekkor  a kész  káposztába  teszszük  s avval  félóráig  pároljuk, 
tálaláskor  a fáczánt  a tál  közepére,  s a káposztát  köröskörül  tesz- 
szük. Fáczán  hiányában  kappant  is  lehet  venni,  melylyel  épen  azon 
módon  bánunk  el. 

226.  Töltött  savanyú  káposzta. 

Fél  kilogramm  fiatal  sertéshúst,  kis  darab  szalonnát  meden- 
czébe  teszünk,  egy  marok  mosott  rizst,  kevés  sót,  tört  borsót  és  két 
egész  tojást  adunk  hozzá,  mindezt  jól  összevegyítjük,  ezzel  káposzta- 
leveleket töltünk  meg,  erősen  összegöngyöljük  s apróra  vágott  ká- 
posztával fazékba  teszszük,  a tűzhöz  állítjuk  s egy-két  óráig  főzzük. 
Ekkor  híg  rántást  készítünk,  a káposztát  beleteszszük  s legalább 
még  egy  óráig  főzzük;  három-négy  kanál  tejfelt,  apróra  vágott 
kaport  adunk  hozzá  s még  kissé  pároljuk.  Ha  feltálaljuk,  a káposztát 
a töltelékkel  rakjuk  körül  s még  sonkaszeleteket  adunk  hozzá. 

227.  Édes  káposzta  töltve. 

Egy  lágy  fej  káposztát,  miután  megtisztítottuk  és  megmostuk, 
sósvízben  megfőzünk,  kihűtjük  és  levelenkint  szétosztjuk ; aközben 
tölteléket  készítünk  következő  módon  : 28  dekagramm  átpárolt  borjú- 
húst, darabokra  vágott,  zsemlemorzsával  bevont  és  kirántott  fél 
libamájat,  kevés  zöld  petrezselymet,  fél  fej  vereshagymát,  reszelt, 
tejbe  áztatott  és  kinyomott  fél  zsemlyét  jó  apróra  összevagdalunk, 
medenczébe  teszünk  és  sóval,  tört  borssal  megfűszerezünk ; egy 
vagy  két  kanál  jó  tejfelt,  tojás-sárgát  adunk  hozzá,  jól  összekever- 
jük, vajjal  bekent  formát  egészen  kibélelünk  főtt  káposztalevelekkel, 
a töltelék  egy  részét  reárakjuk,  szép  símán  szétkenjük,  ismét  ká- 
posztaleveleket teszünk  reá  s így  folytatjuk,  míg  a forma  megtelik; 
felül  káposztalevelekkel  fedjük  be  s aztán  párba  állítjuk,  mire  öt 
negyed  óra  múlva  tálra  kiborítjuk.  Ehhez  más,  a következő  módon 
előre  elkészített  mártást  adunk:  Fél  tojás  nagyságú'  vajat  felolvasz- 
tunk, kanálnyi  lisztet  keverünk  közé,  s ezt  sötét  sárgára  pirítjuk ; 
egy  szedőkanál  lével  feleresztjük,  négy  vagy  öt  egész  borsot,  kevés 
szerecsendió-virágot,  két  kanál  barna  levest  adunk  hozzá,  jól  elfőz- 
zük, szitán  átszűrjük  s jó  öregre  főzzük ; a kevés  mártást  a tál 
fenekére  öntjük,  a töltött  káposztát  ennek  közepére  borítjuk  s körös- 
körül szép  coteletteket  rakunk. 

228.  Spárg*a  vaj  mártásban. 

Ha  a spárga  meg  van  tisztítva,  sósvízben  megfőzzük,  de  nem 
igen  puhára,  aztán  vaj  mártásba  teszszük,  vagy  tálba  keresztbe 
fejeikkel  befelé,  két  decziliter  tejfelt  öntünk  reá,  finom  zsemlemor- 
zsával behintjük,  mire  forró  vajjal  leöntjük. 

229.  Függelék  az  édes  töltött  káposztához. 

Hat-nyolcz  személyre  két  nagy  fej ‘káposztát  kell  venni.  A töl- 
teléket a már  leírt  módon  készítjük,  csakhogy  még  15 — 20,  sósvízben 
főzött  és  kifejtett  rákfarkat  s ollót  és  kevés  főtt  káposztát  veszünk 
hozzá  és  a többi  töltelékhez  valóval  apróra  vágjuk.  A főtt  káposztá- 
nak kivágott  bordáját  is  bele  kell  tenni  e káposztához  készített  már- 
tásba s avval  jól  összefőzni,  hogy  e mártás  jó  ízt  kapjon  tőle. 

230.  Kolozsvári  töltött  káposzta. 

Mindenekelőtt  kell,  hogy  fejes  savanyított  káposztánk  legyen , 
és  abból  készítsük  a töltött  káposztát,  mert  a gyalult  káposztának 
más  íze  van.  Veszünk  három  vagy  négy  fej  besavanyított  káposztát ; 
leszedjük  a leveleit  s minden  levél  hátuljáról  levágjuk  a torzsáját. 
A vékonyabb  leveleket  kiválogatjuk  és  félreteszszük ; a többi  leve- 
leket  összegöngyölítjük  és  vékonyra  felvágjuk.  Ha  ez  megtörtént, 
készítünk  tölteléket  a következőkép : veszünk  1/2  kilo  disznó  édes 
pecsenyét,  1/2  kilo  marha  felsárt,  ezt  aztán  jó  apróra  vágjuk.  Ha  már 
apróra  vágtuk  a húst,  veszünk  1/í  kilo  spékelni  való  szalonnát, 
ezt  is  jól  apróra  vágjuk.  Már  most  a húst  a szalonnával  összetesz- 
szük  és  adunk  hozzá  két  decziliter  riskását,  egy  egész  tojást,  egy 
negyed  kávéskanálnyi  tört  borsot,  egy  késhegynyi  sót,  vagy  a mennyit 
ízlésünk  kíván,  és  ezen  keveréket  kezünkkel  jól  összegyúrjuk.  Ekkor 
a levelekbe,  mit  előbb  félre  tettünk,  annyi  tölteléket  teszünk,  ameny- 
nyit  jól  becsavarhatunk  és  a levél  két  végét  bedugjuk.  Egyik  levélbe 
csavarunk  négy  fillér  ára  szemes  borsot  és  hogy  széjjel  ne  hulljon, 
czérnával  lekötjük.  Ezután  veszünk  egy  7 — 8 literes  cserép  fazekat, 
az  aljára  teszünk  1/4  kilo  ösztö véres  szalonnát,  erre  egy  réteg  vágott 
káposztát,  a káposztára  rárakjuk  a húsokat,  u.  m.  egy  disznófület, 
7a  kilo  bőrös  disznópecsenyét,  V2  kilo  marhaszegyet.  De  mindezeket 
előbb  fel  kell  forralni,  a habját  leszedni  és  a levét  szitán  átszűrni  és 
ezt  is  reá  kell  tölteni.  Már  most  megint  káposztát  rakunk  reá,  erre  a 
töltelékeket  és  újra  káposztát  teszünk  annyit,  hogy  a fazék  megtel- 
jék. Öntünk  reá  annyi  vizet,  hogy  a káposztát  fölérje.  Ha  nem  elég 
savanyú  a káposztánk,  önthetünk  egy  kis  pohár  jó  fehér  bort.  Már 
most  a tűzhez  teszszük  és  puhára  megfőzzük  és  időnként  rázva 
megforgatjuk.  Ha  már  a káposzta  megfőtt,  elteszszük  hideg  helyre, 
egy  szitával  betakarva  más  napra.  Másnap  fölmelegítjük.  Tálalásnál 
a káposztát  alul  rakjuk  a tálba  és  a töltött  káposztákat,  húst  és  sza- 
lonnát szépen  elrendezzük  a tetejére.  Végül  a káposzta  levéből  le- 
töltünk egy  lábasba,  teszünk  bele  tejfölt,  felforraljuk  és  a kitálalt 

káposztára  öntjük  és  feltálaljuk.  Ha  a fazékban  maradt  még  káposzta, 
azt  harmadnap  újra  föl  lehet  melegítni. 


ÖTÖDIK  OSZTÁLY. 

A be  csinál  iákról. 

Becsinált  szárnyasok. 

231.  Csirke  bajor  módra; 

Éhez  oly  nagyságú  húsos  csibét  veszünk,  a milyet  rendesen  a 
becsináltakhoz  használni  szoktuk,  ezt  megkoppasztjuk,  elkészítjük 
s vékonyra  vagdalt  szalonnával  megtűzzük.  Ha  ez  megtörtént, 
vigyázva  két  részre  osztjuk.  Aztán  lábast  vékonyra  szeldelt  szalon- 
nával kirakunk,  kevés,  karikára  vagdalt  vereshagymát  teszünk  reá, 
aztán  a csirkéket  úgy,  hogy  a tűzött  rész  fölfelé  álljon ; ekkor  kevés 
tejfelt,  ugyanannyi  fehér  bort,  nehány  szem  egész  borsot  és  szere- 
csendió-virágot teszünk  még  a lábasba,  finom  zsemlemorzsával 
behintjük,  nehány  darabka  vajat  teszünk  felibe,  a sütőbe  állítjuk  és 
addig  pároljuk,  míg  megpuhulnak  és  kissé  megbámulnák. 

232.  Csirke  vér-mártásban; 

Ha  a csirkéket  megöljük,  csuporba  kevés  eczetet  teszünk  s a 
vért  felfogjuk,  összekeverjük  az  eczettel,  hogy  meg  ne  aludjék.  Ha 
a csirkéket  megkoppasztottuk,  megsózzuk,  szépen  elkészítjük ; lá- 
basba nehány  szalonnaszeletet  teszünk,  s a közepén  ketté  vágott  ve- 
reshagymát, minden  részét  három  szegfűborssal  megtűzve,  kevés 
egész  borsot  és  nehány  szem  szegfűszeget  is.  teszünk  bele,  ehez  a 
csirkéket  és  pároljuk,  de  nem  szabad  megbarnulniok ; aztán  ismét 
kiveszszük,  két  kanál  lisztet  hintünk  reá,  megbarnítjuk,  lével  fel- 
eresztjük, kevés  czitromlevet  adunk  hozzá  s jól  elfőzzük ; majd  szitán 
keresztül  szűrvén,  a csirkéket  beleteszszük  s addig  főzzük,  mig  meg- 
puhulnak. Ekkor  a vért  mártással  jól  összevegyítjük,  s még  együtt 
néhány  perczig  főzzük. 

233.  Csirke  vajas  mártásban  kartifiolával. 

Megtisztított  kis  csirkéket  elkészítünk  s fehérítünk ; darab  vajat 
elolvasztunk,  de  úgy,  hogy  forró  ne  legyen,  két  kanál  lisztet  adunk 
bele  s kissé  megpirítjuk,  aztán  jó  lével  feleresztjük,  két  kanál  tejfelt 
öntünk  bele  s együtt  jól  elfőzzük;  ekkor  a mártást  leszűrvén,  a 

fehérített  csirkéket  beleteszszük  s addig  főzzük,  míg  eléggé  megpu- 
hultak. A kartiflolát  megtisztítva  sós  vízben,  megfőzzük,  a rózsákat, 
ha  kicsinyek,  egészben  hagyjuk,  ha  nagyok,  szétvagdaljuk,  szaraikat 
a mártásba  teszszük  és  azzal  együtt  főzzük  ; talalasnal  a csibékét  a 
tál  közepére  teszszük,  a kartiflolát  pedig  köröskörül,  a mártást  két 
tojásszékkel  frikasszirozzuk  és  a csirkékre  öntjük. 

234.  Csirke  aux  Crottons; 

Két-három  nagyobb  csirkét  megsózunk  és  szépen  elkészítünk, 
vékony  szalonnaszeletekkel  a csirkéket  megrakjuk,  mire  fehér 
papírba  begöngyöljük  és  nyárson  megsütjük,  de  mégis  úgy,  hogy 
meg  ne  bámuljanak ; a zúzákat  megfőzzük  és  ha  megpuhultak,  a 
májjal,  zöld  petrezselyemmel,  metélő  hagymával,  20—25  csiperke- 

gombával  apróra  összevágjuk.  Ekkor  darab  vajat  olvasztunk  fel,  a 

vagdaltat  beleteszszük  s egy  ideig  pároljuk;  ekkor  még  egy  szedő- 
kanál  levest,  kevés  sót  és  borsot  s nehány  kanál  tejfelt  adunk  hozza 
s jól  elfőzzük.  Ha  a csirkék  kisültek,  a mártást  a tálba  öntjük,  a 
csirkéket  reáteszszük,  szinökről  azonban  nem  szabad  megismerni, 
hogy  sülve  vannak,  mert  szép  fehéreknek  kell  maradmok. 

235;  Csirke  zöldborsóval  és  rákfarkkal. 

Két  csibét  megfehérítvén,  azokat  négy  részre  vágjuk,  kevés 
vajas  mártást  készítünk  s a csibéket  beleteszszük  ; aztán  négy  deci- 
liter zöld  borsót  vajjal  és  petrezselyemmel  párolunk , ha  meg 
puhultak,  a csirkékhez  adjuk,  kibontott  rákfarkakat  is  adunk 
hozzá  s még  egy  negyedóráig  főzzük.  Ha  feltálaljuk,  a csirkéket  a 
tál  közepére  teszszük,  a borsót,  mint  abroncsot  annak  szélére  körül, 
rákfarkakkal  kirakjuk,  úgy  hogy  a borsó  mindig  két  újjnyira  fedetlen 
maradjon. 

236.  Csirke  forrázva. 

Ehhez  kis  húsos  csibéket  választunk  s miután  megkoppasztóttuk, 
kissé  megsózzuk  és  szépen  elkészítjük  ; ekkor  vereshagymával,  sárga 
répával,  zöld  petrezselyemmel,  kevés  borssal  és  szegfűborssal  két- 
három  szegfűszeggel  lábasba  teszszük,  három  rész  vízzel  és  egy 
rész  eczettel  feltöltjük  s addig  főzzük,,  míg  félig  megpuhultak.  Ekkor 
két  kanál  lisztet  forró  vajban  kissé  megpirítunk,  a mártást  rászűrjük, 
két  vagy  három  kanál  tejfelt  adunk  bele,  a csirkéket  ismét  bele- 
teszszük s teljesen  megfőzzük. 

237.  Forrázott  csirke  más  módon. 

Miután  a csirkéket,  mint  az  előbbieket,  elkészítettük  és  lefor- 
ráztuk s egészben  a tálra  raktuk,  finom  zsemlemorzsával  behintjük, 
s forró  vajjal  leöntjük. 

238.  Csirke  kaporna-mártásban. 

A csirkéket  szépen  elkészítjük  és  megfehérítjük,  aztán  meleg 
vajban  két  kanál  lisztet  kissé  megpirítunk,  egész  vereshagymát 
beleteszünk,  lével  feleresztjük  s mártását  elfőzzük  ; ekkor  ezt  szitán 
átszűrjük,  a csirkéket  beleteszszük,  egy  kanál  jó  fehér  eczetet,  há- 
rom kanál  tejfelt,  egy  marok  káprit  s apróra  vágott  czitromhéjat 
adunk  hozzá  s addig  főzzük,  míg  a csirkék  puhára  főttek,  kitálaljuk 
s a mártást  aláöntjük. 

239;  Csirke  tejfellel  és  ezitrom-szeletekkél. 

Két  kis  csirkét  megkoppasztunk,  meleg  vízzel  többször  kimos- 
suk, a szokott  részekre  szétdaraboljuk  s megsózzuk  s negyedóráig 
hagyjuk  a sóban  feküdni.  Ekkor  jó  tejfelt  öntünk  lábasba,  leves 
czitromot  héjával  együtt  vékony  szeletekre  vágunk,  a magvakat 
gondosan  kiszedjük  belőle,  felét  a tejfelbe  teszszük,  erre  a csirkék 
felét  és  ismét  tejfelt,  s a még  meglevő  czitromszeleteket,  ismét  csirkét, 
végre  felibe  tejfelt  és  kis  darabokra  vágott  vajat.  Itt  megjegyzendő, 
hogy  ezen  csibéket  nem  szabad  felkeverni,  hanem  csak  felrázni  és 
hogy  csak  addig  szabad  azokat  főzni,  míg  megfőttek,  mivel  különben 
mind  a jó  ízben,  mind  a szép  külszínben  veszítenek.  Tálaláskor  a 
csirkéket  csinosan  a tálra  rakjuk  s a mártást  aláöntjük. 

240.  Csirke  zöld  borsóval,  rákfarkkal  más  módon. 

Két  csirkét  rendesen  készítünk  el,  mintha  meg  akarnók  tölteni. 
A tölteléket  a következő  módon  készítjük : kis  szemű  czukorborsót 
vajban  párolunk,  aztán  kibontott  rákfarkakat  apró  koczkákra  vágunk 
s rákvajban  megpárolunk;  kevés  tejfelt,  zsemlemorzsát,  kevés 
szerecsendió-virágot,  sót  s zöld  borsót  adunk  hozzá,  a csirkéket 
evvel  megtöltjük,  vékony  nyársra  szúrjuk  és  szépen  megsütjük. 
Ezen  csibéket  leveshez  is  lehet  használni. 

241.  Fasirozott  csirke. 

Szép  húsos  csirkéket,  miután  megkoppasztottuk,  egy  ideig 
meleg  vízben  hagyunk,  hogy  szépen  megfehéredjenek,  aztán  hátukon 

alúl  kétfelé  vágjuk,  csontjaikat  kiszedjük  szárnyaik-  és  lábaikig. 
Aztán  darab  húst,  a hártyát  és  minden  rostos  részt  erről  levágva, 
kevés  szalonnával  együtt  apróra  összevágunk,  reszelt  és  tejbe  ázta- 
tott fél  zsemlét  jól  kinyomunk,  két  tojást  ütünk  reá  s a tűzön  addig 
kavarjuk,  míg  jó  sűrű  lesz.  Ekkor  a húst  a zsemlével  együtt  a 
mozsárban  finomra  összetörjük,  kevés  szerecsendió-virágot  és  sót 
adunk  hozzá,  a tyúkokat  kendővel  leszárítjuk,  egy  vagy  két  szedő- 
kanál marhahúslevet  öntünk  reá,  fél  óráig  lassan  pároljuk,  s kevés 
csiperke-gomba-mártást  készítünk  hozzá.  Tálaláskor  a szalonnát 
leveszszük  a tyúkokról,  tálra  teszszük  s erre  reáöntjük  a mártást. 

242.  Csirke  frikasszirozva; 

Kis  csirkéket  felbonczolunk  és  megfehérítünk,  darab  vajat 
felmelegítünk,  két  kanál  lisztet  teszünk  bele,  valamint  egy  egész 
vereshagymát  és  egy  köteg  zöld  petrezselymet,  levessel  feleresztjük 
s mártását  elfőzvén,  leszűrjük,  a csirkéket  bele  helyezvén,  addig 
főzzük,  míg  megfőttek.  Ha  fel  akarjuk  adni,  két  tojás-széket  teszünk 
fazékba,  széthabarjuk,  a mártást  hozzáadjuk  és  folytonos  kavarás 
közben  széntűzön  megsűrítjük,  a csirkéket  ekkor  kitálaljuk,  s a 
mártást  reáöntjük.  Úgy  is  lehet  készíteni,  mint  a frikasszirozott 
borjúfejet,  savanyús  martalékkal. 

243.  Csirke  paradicsomalma-mártásban. 

A csirkéket  megtisztítján,  a szokott  részekre  feldaraboljuk,  az- 
tán vajjal  párolván,  kevés  lisztet  hintünk  reájok,  s az  áttört  paradi- 
csomalmával, melyet  előbb  húslében  jól  megfőztünk,  feleresztjük,  a 
csirkéket  addig  főzzük,  míg  megpuhultak ; végre  jó  kanál  tejfelt  és 
darab  czukrot  adunk  hozzá  és  csinosan  tálra  helyezzük  s a mártást 
reáöntjük. 

244;  Csirke  narancs-mártásban. 

Három  kis  húsos  csirkét  megkoppasztván  s elkészítvén,  finom 
vágott  szalonnával  megtűzünk  s megsütünk,  de  csak  annyira,  hogy 
szép  sárga  színt  nyerjenek,  vajjal  kevés  sárga  rántást  készítünk,  barna 
levessel  feleresztjük,  kevés  narancs-  és  czitromhéját,  darab  czukrot 
s egy  narancsnak  és  fél  czitromnak  levét  adjuk  hozzá,  ezt  jól  el- 
főzzük, s a mártásról  minden  zsírt  leszedvén,  a csirkéket  belerakjuk 
s még  nehány  perczig  felforraljuk. 

245.  Feliérré  párolt  csirke. 

Ha  a csirkét  megkoppasztottuk,  mellcsontját  kifejtjük,  meg- 
sózzuk s jól  elkészítjük,  lábast  kirakunk  szalonnával,  petrezselyem- 
gyökérrel, sárgarépával,  egész  borssal  és  szerecsendió-virággal,  a 
csirkét  reáteszszük,  vékony  szalonna-szeletekkel  befedjük,  két  szedő- 
kanál levet  öntünk  reá,  s a lábasra  felül  fehér  papirt  teszünk,  a fe- 
dőt reáhelyezzük  s lassan  pároljuk.  Ezután  a két  csirkét  kiveszszük, 
ismét  befedjük  szalonnával,  hogy  fehér  színben  maradjanak,  kevés 
lisztet  hintünk  a párolt  gyökerekre,  s annyi  levet  öntünk  reá,  a 
mennyi  szükséges ; ha  jól  elfőtt,  a mártást  megszűrjük,  csiperke- 
gombát teszünk  bele,  a szalonnát  a csirkékről  leszedjük,  a lábasba 
teszszük  és  még  egyszer  felforraljuk. 

246.  Párolt  récze  vereshagymával. 

Miután  a réczét  megkoppasztottuk,  megsózzuk  és  előkészítjük. 
Aztán  nehány  szelet  szalonnát,  sonkát,  vereshagymát  és  sárgarépát 
karikákra  vagdalva,  lábasba  teszünk,  erre  a réczéket  s lassan  párol- 
juk addig,  míg  megpuhulnak  és  minden  oldalról  megbámulnák. 
Ekkor  a ruczákat  kiveszszük,  két  kis  kanál  lisztet  hintünk  reá  s 
megbarnítjuk,  jó  lével  feleresztjük,  kevés  fehér  eczetet  adunk  hozzá, 
a mártást  jól  elfőzzük,  szitán  átverjük,  a ruczákat  ismét  beletesz- 
szük,  kevés  czitromhéjat  is  adunk  hozzá  s még  kissé  pároljuk.  Ekkor 
30 — 40  diónagyságú  vereshagymát,  felül  s alul  egy  levelet  elmetszve, 
egy  perczig  vízben  forralunk,  ekkor  hideg  vízbe  teszszük,  egy  ideig 
abban  hagyjuk  és  felső  felét  lehámozzuk.  E közben  darab  vajat  me- 
legítünk meg,  a vereshagymákat  beleteszszük,  gyakrabban  megfor- 
gatjuk, hogy  mindenütt  megbámuljanak,  aztán  kevés  barna  levet 
öntünk  reájok,  sót  is  teszünk  bele  s puhára  főzzük,  de  széthullaniok 
nem  szabad.  Ha  feltálaljuk,  a réczéket  a tál  közepére  helyezzük  s a 
vereshagymákat  koszorú  alakjában  köröskörül  rakjuk.  A vadréczé- 
ket  épen  ezen  módon  készítjük  el,  a párolt  hagymákat  azonban  el 
lehet  hagyni,  miután  a vadízhez  nem  illenek. 

247.  Becsinált  jércze. 

Miután  a jérczéket  megtisztítottuk,  előkészítettük,  megfehérí- 
tettük s szépen  felvágtuk,  a mártást  következő  módon  készítjük : 
hét  dekagramm  vajat  felolvasztván,  azt  két  főzőkanál  liszttel,  két 
székkel  s fél  kanál  tejfellel  és  egy  czitrom  levével  finoman  elhabar- 
juk. A jérczéket,  melyeket  előbb  húslében  csaknem  megfőztünk, 

ezen  mártásban  folytonos  keverés  közben  csak  felpároljuk.  Egy- 
szersmind borjúhúsból  szép  coteletteket  alakítunk,  mártását  pedig 
öregre  elfőzzük.  A jérczéket  ekkor  a tál  közepére  magasan  felrak- 
juk s mártásukkal  leöntjük,  a coteletteket  pedig  saját  levőkkel  leönt- 
vén, a tál  szélére  koszorúba  rakjuk. 

248.  Pulyka  béllelve. 

Fiatal,  de  meglehetős  nagy  pulykát  megfehérítvén,  bőrét  hátán 
hosszában  lefelé  kettévágjuk  s a lábakat  czombjáig  és  szárnyáig 
éles  késsel  kifejtjük.  De  ennek  óvatossággal  kell  megtörténnie,  ne- 
hogy bőrét  megsértsük.  Ekkor  28  dekagramm  borjúhúst  megfehéri- 
tünk,  egy  libamáját,  kevés  szalonnát  körülbelül  borsó  nagyságnyira 
összevágunk,  nehány  összevágott  friss  szarvas-gombát  és  csiperke- 
gombát is  adunk  hozzá,  vajjal  és  zöld  petrezselyemmel  felpároljuk, 
kevés  apróra  vágott  metélőhagymát,  sót  és  borsot  adunk  hozzá  s 
mindezt  medenczébe  teszszük,  két  egész  tojást  és  tojás-sárgát  ütünk 
bele,  jól  összevegyítjük  a többivel,  a pulykát  megtöltjük  vele  s a bőrt 
a hátán  ismét  összevarrjuk.  A pulykát  vékony  szalonna-szeletekkel 
befedjük,  czérnával  jól  betekerjük  s lábasba  teszszük,  a melynek 
nem  szabad  a pulykánál  nagyobbnak  lennie  ; három  szedőkanál  jó 
levet  öntünk  reá,  két  deciliter  fehér  bort  s lassan  főzzük.  Ha  a pulyka 
eléggé  megpuhult,  kiveszszük,  oly  helyre  teszszük,  a hol  ki  nem 
hűl,  a mártásról  a zsírt  tisztán  leszedjük,  szitán  átszűrjük  s addig 
főzzük,  míg  csak  igen  kevés  marad  belőle.  Ekkor  a szalonnát  a 
pulykávól  leoldjuk,  a tálra  helyezzük,  a kevés  mártást  aláöntjük  s 
körül  a szélére  apró  párolt  burgonyát  rakunk. 

249:  Hideg  tyúk  a legegyszerűbb  módon. 

Két  szép  fehér  tyúkot,  miután  szépen  megkoppasztottunk  és 
előkészítettünk,  jó  marhahúslében  puhára  hagyjuk  fojtódni.  Ekkor 
két  nagy  szardellát  apróra  vágunk  s ezeket  kevés  friss  aixi  olajjal 
elkavarjuk,  egy  fél  czitrom  levét  és  kevés  erős  boreczetet  is  keve- 
rünk közzé.  Ennek  megtörténte  után  a kihűlt  tyúkokat  csinosan  szét- 
daraboljuk, azután  minden  egyes  darabot  a jól  elhabart  mártásba 
mártunk  s tálra  rendbe  elhelyezzük,  azután  finom  laskává  vágott 
czitromhéjjal  és  káprival  behintjük. 

250:  Pulykakarbonád  fricandeauban. 

Fiatal  nagy  pulykát  megkoppasztva  sós  vízben  fehérítünk; 
czombjait  a mily  nagyságban  csak  lehet,  kivágjuk,  a szárnyakat  és 

avval  a mellet  mindkét  oldalról  kiveszszük,  és  a szárnyat  karbonád 
alakjában  megtartjuk.  A czombok  csontját  egész  az  íz  feléig  kiszed- 
jük, a czomb  felsejének  szépen  kifejtve  meg  kell  maradnia,  valamint 
a szárny  felsejének  is.  Ekkor  finomra  vagdalt  szalonnával  sűrűn 
megtűzzük,  a szalonnát  lecsipdessük,  hogy  szép  fodros  legyen. 
Ekkor  lábasba  teszünk  darab  sonkát,  borjúlábat  és  kevés  metélő- 
hagymát teszünk  rá,  három-négy  szedőkanál  barna  levet  öntünk 
felibe,  s befedjük  s addig  pároljuk,  míg  a karbonádok  jól  megpuhul- 
tak ; ekkor  kiveszszük,  mártását  szitán  átszűrjük,  zsírját  leszedjük 
s addig  főzzük,  míg  glacé-vá  lesz ; a karbonádokat  ismét  beletevén, 
egy  czitrom  levét  nyomjuk  ki  reá,  a karbonádokat  a glacéban  jól 
megforgatjuk,  aztán  tálra  kirakván,  a kevés  mártást  reáöntjük,  s 
vajas  tésztából  készült  koszorúval  díszítjük.  Sóskamártással  is 
lehet  adni. 

251.  Kappan  kagylóeskákkal. 

Szép  nagy  kappant,  kissé  megsózván  és  előkészítvén,  barnára 
megsütünk,  de  mégis  úgy,  hogy  leves  maradjon.  Ekkor  sárga  rán- 
tást készítünk,  s ebben  kevés  zsemlemorzsát  megpirítunk,  néhány 
szardellát,  zöld  petrezselymet,  czitromhéjat  és  kevés  vereshagymát 
adunk  összevágva,  s két  deciliter  fehér  bort  öntünk  reá,  s egy  ideig 
együtt  felfőzzük.  Friss  kagylócskákat  borral  kimosunk,  ezeket  a 
sült  kappannal  együtt  beleteszszük,  együtt  felfőzvén,  kitálaljuk  s a 
kagylócskákat  a mártással  együtt  reárakjuk. 

252.  Kappan  álkagyló-mártásban. 

Ha  a kappan  tisztán  meg  van  koppasztva,  megsózzuk,  előké- 
szítjük, s megsütjük,  mint  a fentebbit ; aztán  vajból  barna  mártást 
készítünk,  félig  veres  borral,  félig  levessel  feleresztjük ; hat  szardel- 
lát, kevés  veres  répát,  zöld  petrezselymet,  czitromhéjat  apróra  vag- 
dalunk, mindezt  tört  borssal  a rántásba  teszszük,  s a mártást  jól 
elfőzzük,  a kappant  beletevén,  még  addig  pároljuk,  mig  megpuhult, 
s ekkor  feltálaljuk. 

253.  Kappan  főzelékkel. 

Egy  stájer  kappant  a legtisztább  megkoppasztás  után  meg- 
peczkelvén,  alkalmas  lábasba  teszünk,  szalonna-szeletekkel  befedjük, 
erős  marhahúslevest  öntünk  reá,  s lassan  pároljuk.  A legfehérebb 
kartifiolából  nyolcz  rózsát  megtisztítunk  és  sós  vízben  kevés  vajjal 
puhára  főzzük  s aztán  befedve  félreteszszük.  Négy  jókora  paradicsom- 

almát  közepén  ketté  vágunk  s húsvagdalékkal  megtöltvén,  lábasba 
teszszük,  marhahúslevessel  leöntjük,  s felibe  parázst  rakván,  puhára 
pároljuk.  Épen  így  nyolcz  darab  jófajta  sárgarépát  csinosan  elvag- 
dalunk, s ezt  levessel  és  czukorral  puhára  pároljuk.  A kappan  levét 
megszűrjük,  s azt  három  szedőkanálnyi  vajas  mártással  vegyítvén, 
fél  annyira  elfőzzük,  aztán  négy  tojás-székkel,  darab  friss  vajjal  és 
egy  fél  czitrom  levével  jól  elhabarván,  felforraljuk,  kis  lábasba 
leszűrjük,  s meleg  helyre  állítjuk.  Tálaláskor  a kappant  csinosan 
feldarabolván,  a főzelékkel  rakjuk  körül,  s a mártással  leöntve 
adjuk  fel. 

254.  Kappan-tekeres. 

Töltött  s porhanyó  húsú  kappant  igen  tisztán  megkoppasztván, 
hátán  felvágunk ; éles  késsel  a bordákat  vigyázva  kibontjuk  a hús- 
ból úgy,  hogy  a bőrt  egy  helyen  sem  vágjuk  át.  A lábakat  a térd 
felett  a testbe  behúzzuk,  a szárnyakat  csak  az  első  ízig  fejtjük  ki,  a 
többit  hasonlóképen  levevén,  az  egész  kappant  tiszta  deszkára 
kiterítjük  s lehetőleg  egyenlőre  kinyomjuk.  Ekkor  a kappan  mellét 
hét  dekagramm  velővel  s ugyanannyi  szalonnával,  két  kanál  finom 
füvekkel  s kevés  sóval  előbb  igen  apróra  összevágván,  tésztává 
megtörjük,  medenczébe  teszszük,  s egy  marok  káprival  ugyanannyi 
laskaformára  vágott  páczolt  nyelvvel,  egyenlő  mennyiségű  szarvas- 
gombával  jól  elhabarjuk,  a kappan  bőrére  betöltjük,  aztán  vajjal 
bekent  kendőbe  betekergetjük,  s igen  erősen  összekötvén,  savanyús 
gyökérlében  másfél— két  óráig  főzzük,  s hideg  helyre  félreteszszük. 
Használatkor  a tekercset  a léből  kivevén,  felbontjuk  s szép  egyfor- 
mán felvagdalva,  hosszú  tálra  rendbe  rakjuk  s kiszúrt  húskocsonya- 
levelekkel  koszorúzzuk.  Épen  így  készíthetni  tekercset  fáczánból, 
fogolyból  és  minden  más  madárból. 

255.  Galamb  béliéivé. 

Miután  a galambot  megtisztítottuk  és  vízben  kiszívattuk,  hátán 
felvágjuk  és  húsát  kiszedjük  egész  a fejéig,  lábáig  és  szárnyáig. 
Ekkor  ezen  húst  kevés  velővel,  apróra  vágott  petrezselyemmel, 
czitromhéjjal  és  tejben  áztatott  zsemlével,  s két  tojásból  készült  ha- 
barékkal apróra  vágjuk  össze,  medenczébe  teszszük,  aztán  két  egész 
tojást,  tele  kanál  tejfelt,  nehány  kifejtett  s koczkákra  vagdalt  rák- 
farkat adunk  közibe,  megtöltjük  vele  a galambokat  s összevarrjuk, 
hogy  előbbi  alakjukat  visszakapják.  Aztán  lábasba  szalonnát,  veres- 
hagymát, sárgarépát  teszünk,  mind  szeletekre  vagdaltan  ; a gálám- 

bokát  reáteszszük,  vajjal  bekent  papírral  és  a fedővel  befedjük,  s jól 
pároltatjuk ; gyakrabban  kevés  levet  öntünk  reá,  hogy  a galambok 
meg  ne  bámuljanak.  Ekkor  kiszedjük  a galambokat,  s a lábasban 
maradt  zöldséget  szép  barnára  pároljuk,  kevés  lisztet  hintünk  reá, 
jó  levessel  feleresztjük  s elfőzzük,  a mártást  szitán  átszűrvén,  a 
galambokat  ismét  beleteszszük  s feladjuk  az  asztalra. 

256.  Galamb  páezolva. 

Ha  a galambok  tisztán  megkoppasztattak,  azokat  jól  besózzuk, 
jó  páczot  készítünk  fölibök,  s ebben  hagyjuk  egy  napig ; ekkor 
finomra  vagdalt  szalonnával  megtűzzük,  lassan  megsütjük,  többször 
megöntözvén  a páczczal  és  tejfellel  is.  A mártást  két  deciliter  tejfel- 
ből készítjük,  azt  egy  kanál  liszttel  elhabarván,  a páczot  reáöntjük, 
valamint  azt,  a mi  a galambról  lecsepegett,  hoszszúkásra  vagdalt 
czitromhéjat  is  adunk  hozzá,  kissé  felforraljuk,  s a galambokat  kitá- 
lalván, a mártást  reáöntjük. 

257.  Párolt  galamb. 

Két-három  galambot  megsózunk  és  szépen  előkészítünk, 
lábasba  nehány  szelet  szalonnát,  vereshagymát  és  sárgarépát 
teszünk;  a galambokat  reárakjuk  s addig  pároljuk,  míg  szépen  meg- 
bámulnák. Ekkor  kiveszszük,  kevés  lisztet  hintünk  reá,  megbar- 
nítjuk, jó  lével  és  kevés  jó  eczettel  feleresztjük,  kevés  czitromhéjat 
és  néhány  szem  egész  bors-szemet  is  adunk  hozzá,  és  a mártást  jól 
elfőzzük,  s szitán  átszűrvén,  apró  káprit  és  két  kanál  tejfelt  adunk 
hozzá,  a galambokat  ismét  beleteszszük  s még  kissé  pároljuk,  és 
vajas  tésztából  készült  koszorúval  díszítjük. 

258.  Bosporos  lé. 

A megmaradt  szárnyas  sülteket  szokták  ezzel  készíteni.  Egy 
kanál  forró  zsírba  egy  jó  marék  zsemlemorzsát  (lehet  jó  házi  kenyér- 
morzsát  is)  szép  pirosra  megpirítunk.  Apró  szőllőt,  tisztított  apróra 
tört  mandulát  teszünk  hozzá  jó  bőven,  s húslével  feleresztjük, 
czitromszeletekkel  megsavanyítjuk,  s ha  felfőtt,  a sült  szárnyas  dara- 
bokat beleteszszük,  kevés  ideig,  míg  a hús  átmelegedett,  főni  hagy- 
juk, akkor  a tűzről  leveszszük,  tálalásig  meleg  helyen  tartjuk.  Szok- 
ták jó  erős  forralt  borral  is  felereszteni,  akkor  csak  czitromhéj 
jön  belé. 

259.  Borjúszegy  glaee-ban. 


Szép  borjúszegyet,  bordáit,  valamint  a porczokat  is  kifejtve, 
megfehérítünk  (a  mint  az  első  rész  40-ik  lapján  le  van  írva) ; aztán 
öt  vagy  hat  sorban  finomra  vagdalt  szalonnával  megtűzzük ; ha 
meg  van  tűzve,  a szalonnát  nagy  éles  ollóval  bevagdaljuk  úgy,  hogy 
az  egész  tövises  disznóhoz  hasonlít,  ekkor  lábasba  teszszük,  néhány 
darab  sonkát,  metélő  vagy  mogyoró-hagymát  adunk  hozzá,  a lábast 
barna-levessel  feltöltjük,  a fedőt  ráteszszük  s addig  pároljuk,  míg 
megpuhul.  Ekkor  a szegyet  kiveszszük,  a mártást  szitán  ismét  a 
lábasba  szűrjük  s addig  pároljuk,  mig  glace-szá  lesz  s csak  igen 
kevés  mártás  marad.  A szegyet  ismét  beleteszszük  s a glace-ban  jól 
meghentergetjük  úgy,  hogy  minden  oldalon,  különösen  pedig  azon, 
melyen  meg  van  tűzve,  jól  be  legyen  vonva,  a tál  közepébe  teszszük, 
a kevés  mártást  reá  öntjük,  s a következő  módon  koszorút  készít 
tünk : 28  dekagramm  borjúhúsból  s egy  tejbe  áztatott  és  reszelt 
zsemléből  tölteléket  csinálunk ; ezt  apróra  összevágván,  morzsá- 
ban finomra  megtörjük ; két-három  tojás-széket  adunk  bele,  hogy 
tésztává  legyen,  végre  apróra  vágott  metélő  hagymát,  zöld  petre- 
zselymet adunk  hozzá,  hasonlóképen  apróra  vágva,  s azután  liszttel 
behintett  deszkára  teszszük,  s vastag  kolbászt  csinálunk  belőle  s 
ha  ezt  marhahús-levesben  megfőztük,  késfok  vastagságnyi  szele- 
tekre vágjuk,  a tál  szélét  evvel  rakjuk  ki,  hogy  az  szép  sárga  koszo- 
rút képezzen. 

260.  Borjúszegy  ezitrom-mártásban. 

A borjúszegyet  megfehérítvén,  néhány  perczig  hideg  vízbe 
teszszük,  s a habot  róla  tisztán  leöblítvén,  vékony  szeleteket  vágunk 
belőle.  Aztán  vajat  olvasztunk  fel  lábasban,  két  kanál  lisztet  pirítunk 
meg  benne,  de  meg  nem  barnítjuk ; jó  levessel  feleresztjük,  s a 
borjúhúst  beleteszszük,  czitromhéját  és  egy  czitrom  levét  adjuk 
hozzá,  s addig  főzzük,  míg  eléggé  megpuhult. 

261.  Borjúszegy-szágóval. 

A szegyből  a bordákat  kiszedjük  s megfehérítjük.  Lábasba 
szeletekre  vagdalt  vereshagymát,  sárgarépát  és  szalonnát  teszünk, 
a szegyet  reá  helyezzük  s lassan  pároljuk ; ha  szépen  megbámult, 
kiveszszük,  két  kanál  lisztet  hintünk  reá,  s megbarnítjuk,  levessel 
feleresztjük  s nehány  kanál  eczetet  adunk  hozzá,  és  evvel  elfőzvén, 
szitán  átszűrjük,  a szegyet  ismét  beleteszszük,  kevés  hosszúra  vag- 
dalt czitromhéját,  három  kanál  jó  tejfelt  és  3—4  dekagramm  szágót, 
melyet  előbb  tisztán  kiszemeltünk  és  megmostunk,  adunk  hozzá 
s addig  pároljuk,  míg  a szágó  megpuhul.  Ha  feltálaljuk,  a tál  köze- 
pére helyezzük,  a mártást  reáöntjük  s vajas  tésztából  koszorút 
készítünk  hozzá. 

262.  Borjúszegy  spárgával,  rákkal  és  zöld  borsóval  töltve. 

A szegyet  tisztán  kimosván,  elkészítjük  a megtöltésre.  A töl- 
telék hozzá  következő  módon  készül : Egy  lereszelt  zsemlyét  tejbe 
áztatunk,  a spárgát  és  rákokat  leforrázzuk,  kifejtjük  s apró  kocz- 
kákra  vagdaljuk;  a rákhéjakból  rákvajat  készítünk,  a zsemlét 
kinyomjuk,  apróra  vágjuk  s zöld  petrezselyemmel  kissé  pároljuk  ; 
a spárgát  is  beleteszszük  a rákfarkakkal  együtt,  s kevés  zöld  borsót 
és  ismét  pároljuk ; ekkor  a hőségről  félreteszszük,  megfűszerezzük 
és  megsózzuk  s kissé  kihűtjük : egy  tojást  és  még  egy  széket  ütünk 
reá,  jól  elhabarjuk,  betöltjük  a szegybe  s lábasban  peczkekre 
helyezzük,  marhahúslevest  öntünk  reá  s szép  puhára  pároljuk. 
Mielőtt  feltálalnók,  csiperke-gombamártást  készítünk  s azt  a szegy 
fölibe  öntjük. 

263.  Vagdalékok  borjúreczében; 

38  dekagramm  borjúhúst  párolunk  vereshagymával  és  sza- 
lonnával ; ha  sült  pulyka-  vagy  kappanmaradék  van,  azt  is  hozzá 
lehet  venni ; a pároltat  a szalonnával,  vereshagymával,  a pecsenyé- 
vel tejbe  áztatott  zsemlével  és  kevés  petrezselyemmel  együtt  apróra 

vágjuk  össze,  sót  és  tört  borsot  adunk  hozzá,  két  tojásszéket  és  két 
tojást  keverünk  közé,  vajjal  bekent  lábasba  a borjúreczét  és  aztán  a 
vagdalékot  teszszük,  felül  ismét  borjú-reczével  befödjük,  a fedőt 
ráteszszük,  s a sütőben  szép  barnára  sütjük.  Ekkor  kevés  rántást 

tünk,  barna  levessel  feleresztjük,  kevés  czitromhéjat  is  adunk 
hozzá  s jól  elfőzzük ; végre  még  két  kanál  tejfelt,  apró  káprit  és  egy 
czitromlevét  adjuk  hozzá  s még  kissé  felfőzzük.  Most  a vagdalékot 
kiborítjuk  a tálra,  a mártást  reáöntjük,  s apró  kiszúrt  czitromhéjjal 
diszítjük. 

264;  Fasirozott  nyúl; 

Darab  hideg  nyúlpecsenyét,  darab  őzhúst,  kevés  vereshagy- 
mát s marhahúslevesbe  áztatott  zsemlét  jó  apróra  összevágunk, 
két  tojásszéket,  két  kanál  tejfelt  adunk  hozzá  s mindezt  jól  össze- 
keverjük. Nyúlformát  libazsírral  bekenünk,  finom  zsemlemorzsával 
behintjük,  a vagdalék  egy  részét  beleteszszük,  aztán  vékony  őz- 
vagy nyúlczombszeletekkel  rakjuk  ki  a forma  közepét  s a többi  vag- 
dalékot reáteszszük  és  szépen  megsütjük.  Ekkor  kevés  barna  rántást 
készítünk,  levessel  feleresztjük,  kevés  eczetet,  czitromhéjat,  káprit 
és  végre  egy-két  kanál  jó  tejfelt  adunk  bele,  felfőzzük,  a nyúlat 
tálra  kiborítjuk  s a mártást  reáöntjük. 

265;  Köszmétés  bárány. 

Egy  negyedrész  bárányt  az  elejéből  többféle  zöldséggel  te- 
gyünk két  liter  sós  vízbe  főni.  (Olyan  zöldséget  használjunk,  a mi- 
lyent a rendes  levesbe  szoktunk  tenni.)  Míg  fő  a bárányhús,  azalatt 
készítsünk  hozzá  egy  kanál  lisztből  és  két  deczi  tejfelből  mély  tál- 
ban habarást  és  ha  már  a bárányhús  puha,  öntsük  a levét  lassan, 
folytonos  kavarás  közben,  a habarás  közé.  A húst  szedjük  bele  a 
tejfeles  lébe  és  hagyjuk  egy  liter  szépen  megtisztított  köszmétével, 
két  kanál  czukorporral  és  egy  kávéskanálnyi  apróra  vágott  zöld 
petrezselyemlevéllel  ismét  forrni.  Ha  a köszméte  is  megpuhult,  ve- 
gyük el  a tűztől  tálalásig.  Mély  tálban  adjuk  asztalra. 

266;  Bárány  ezitrommal. 

Tegyünk  két  liter  vízbe  egy  negyedrész  bárányhúst  az  elejé- 
ből ; vagdaljuk  darabkákra,  tegyünk  a vízbe  sót,  kevés  petrezselyem- 
gyökeret, sárgarépát  és  zellert,  egy  kis  fej  vereshagymát  és  nehány 
szem  erős  borsot ; ezekkel  együtt  főzzük  a bárányhúst  háromnegyed 
óráig.  Mialatt  fő,  készítsünk  hozzá  egy  kanál  lisztből  és  egy  tojásnyi 

zsírból  piros  rántást.  Mikor  legjobban  sül  a rántás,  öntsünk  bele  fél 
pohár  hideg  vizet  és  azonnal  borítsuk  a fővő  bárányhúsleves  közé. 
Miután  két  perczig  főztük  a rántással,  szűrjük  át  szitán  és  a húst 
kiszedve  a zöldség  közül,  tegyük  a tiszta  levesbe  és  két  czitrom 
levét  facsarjuk  tálaláskor  bele  ; előbb  ne,  mert  keserű  lesz. 

267.  Borjúfej  frikasszirozva. 

A borjúfejet  sós  vízben  megfőzzük ; ha  elég  puha,  kiveszszük 
és  hideg  vízbe  teszszük.  Ekkor  darab  vajat  olvasztunk  el,  s ebbe  két 
kanál  lisztet  megpirítunk,  középnagyságú  vereshagymát  két  felé 
vágva,  zöld  petrezselymet  adunk  bele,  levessel  feleresztjük  s mártá- 
sát elfőzzük.  A fejet  egyenlő  részekre  szétvágjuk,  s lábasba  rakván, 
a mártást  reászűrjük,  kevés  tört  szerecsendió-virágot  adunk  hozzá  s 
együtt  jól  felfőzzük.  Mielőtt  feltálalnék,  fazékban  három  tojást  jól  el- 
habarunk, a mártást  lassankint  hozzáadjuk,  a fazekat  a forró 
konyhalemezre  teszszük  s addig  habarjuk,  míg  sürűded  lesz,  a fejet 
tálra  kiteszszük,  a mártást  reá  és  szélét  vajas  tésztából  készült  ko- 
szorúval díszítjük. 

Ugyanezen  módon  lehet  a borjúfejet  egészben  is  meghagyni,  a 
mártást  czitromlével  megsavanyítani,  s czitromhéjat  főzni  bele,  de 
ekkor  a petrezselyem  és  szerecsendió-virág  elmarad ; egy  zsemlé- 
nek morzsáját  vajban  szép  sárgára  megpirítjuk,  s ha  a mártás,  mint 
azt  fentebb  mondtuk,  a tojásokkal  elkészült,  a fejet  hosszú  tálra 
teszszük,  s reá  a mártást,  s a fejet  pirított  zsemlemorzsával  behintjük. 
Nagy  háromszögű  zsemle-szeleteket  is  lehet  vágni  s azt  kirántva  a 
tál  karimájára  rakni. 

268.  Bárányszegy  tárkony-mártásban. 

Megfehérített  bárányszegyet  darabokra  vágunk.  Darab  vajat 
felolvasztván,  kanálnyi  lisztet  megpirítunk  benne,  négy  részre  vágott 
vereshagymát  s egy  csomó  tárkonyt  teszünk  bele,  levessel  felereszt- 
jük, kevés  eczetet,  két  kanál  tejfelt  adunk  hozzá,  valamint  a bárány- 
szegyet s addig  főzzük,  míg  eléggé  megpuhúlt.  Mielőtt  feladnók  az 
asztalra,  a bárányszegyet  tálra  teszszük  s a mártást  megszűrvén, 
ismét  felforraljuk,  fazékban  két  tojásszéket  jól  elhabarunk,  a mártást 
hozzáadjuk  s a már  kitálalt  hússzeletekre  öntjük. 

269.  Párolt  bárányhús. 

Ha  a bárányok  már  nagyobbacskák,  két  czombot  megfehérí- 
tünk és  sűrű  sorban  megtűzünk.  Lábasba  két  fej  karikára  vagdalt 

vereshagymát  és  sárgarépát  teszünk,  a czombokat  reá,  kakukfüvet, 
babérlevelet,  három  kanál  barna  levet  s darabokra  vagdalt  borjú- 
lábat adunk  hozzá,  s addig  főzzük,  míg  glaczevá  lesz,.  Ezután  tele 
kanál  zsírt  melegítünk  meg,  a párolt  hagymát,  sárgarépát  kanálnyi 
liszttel  együtt  beleteszszük,  megbarnítjuk  s levessel  feleresztjük; 
kevés  eczetet  és  czitromhéjat  is  adunk  hozzá  s jól  elfőzzük.  Aztán 
szitán  átszűrjük,  hat  nagy  uborkát  levelekre  vágunk,  a mártásba 
teszszük  s avval  felfőzzük.  A czombokat  a glaczeba  teszszük,  hogy 
egészen  forrók  legyenek,  abban  megforgatjuk,  hogy  különösen  azon 
oldalon,  melyen  tűzve  vannak,  be  legyenek  vonva,  aztán  kitálaljuk, 
a mártást  a tál  fenekére  öntjük  s a kis  uborkákat  körös-körül  rakjuk. 

270.  Pulyka-  és  réezeszárnyvagdalék. 

A pulyka  és  récze  szárnyait  és  zúzáját  zöld  petrezselyemmel, 
sárgarépával  és  póré-hagymával  puhára  főzzük  ; aztán  kevés  vajas 
mártást  készítünk,  a szárnyakat  és  zúzákat  szépen  megvagdalva 
beleteszszük,  30 — 40  rákfarkat  és  apróra  vágott  spárgát  is  adunk 
hozzá.  Aztán  darab  borjúhúst,  tejbe  áztatott  fél  zsemlét,  kevés  ve- 
lőt, vereshagymát,  zöld  petrezselymet  apróra  összevágva,  sót,  két 
tojásszéket  hozzékeverve,  kis  gombóczokat  csinálunk  belőle,  ezeket 
szép  sárgán  kirántjuk,  a szárnyak-  és  zúzákhoz  teszszük  a mártásba 
s együtt  kissé  felforralván,  kitálaljuk. 

271.  Borjú-agy  velő  ezitrom-mártásban. 

Olvasztott  vajban  kanálnyi  lisztet  megpirítunk,  egy  közepén 
kétfelé  vágott  vereshagymát  teszünk  bele  s jó  lével  feleresztjük ; ha 
a mártás  elfőtt,  a vereshagymát  kiveszszük,  czitromhéjat  és  czitrom- 
lét  teszünk  bele.  Az  agyvelőt  sós  vízben  megfőzzük,  hártyáját  tisz- 
tán leszedjük  s aztán  egyenlő  darabokra  vágjuk  s a mártásba  tesz- 
szük, melyben  nehány  perczig  felfőzvén,  kitálaljuk. 

272.  Borjú-agy  velő-kompot. 

A borjú-agyvelőt,  miután  vízben  kiszivattuk,  sós  vízben  meg- 
fehérítjük s bőrét  levevén,  nagy  darabokra  vágjuk,  aztán  vajas  már- 
tást készítünk,  10 — 12  csiperke-gombát  levelekre  szeldelünk,  vajjal 
és  zöld  petrezselyemmel  pároljuk,  húsz  ráknak  farkát  és  ollóját  ki- 
fejtjük, húsz,  sós  vízben  forrázott  spárgának  fejét  levágjuk,  ezt  mind 
együtt  a velővel  a mártásba  teszszük  s néhányszor  felfőzzük,  aztán 
csinosan  kitálaljuk.  A spárgát,  rákfarkakat  és  agyvelőt  a tál  köze- 

pére  teszszük,  köröskörül  pedig  vajas-tészta  koszorút  vagy  párolt 
kucsma-gombát. 

273.  Barnára  párolt  borjú-karbonád. 

Borjúkarbonádot,  a mennyi  tetszik,  tisztán  kimosunk,  a csont- 
ról a hártyát  jól  lefejtjük,  úgy  hogy  a csont  egész  leniig,  á hol  a 
hús  kezdődik,  egészen  tiszta ; aztán  jó  aprón  összeverjük  és  széles 
késsel  karbonádokat  alakítunk  belőlök  s megsózzuk.  Néhány  szelet 
szalonnát,  karikákra  vagdalt  vereshagymát  és  sárgarépát  teszünk 
lábasba,  s erre  a karbonádokat  és  lassan  pároljuk,  többször  meg- 
forgatjuk, hogy  mind  a két  oldalról  megbámuljanak  ; aztán  kivesz- 
szük  s a páralékba  kanálnyi  lisztet  hintünk  s jól  megbarnítjuk ; le- 
vessel feleresztjük  s a mártást  jó  félóráig  elfőzzük ; ekkor  szitán  át- 
szűrvén, zsírját  leszedjük,  s a karbonádokat  czitromhéjjal  és  egy 
czitrom  levével  együtt  beleteszszük ; csinosan  koszorú  alakjában 
feltálaljuk  s a mártást  reáöntjük. 

274.  Tárkonyos  bárány. 

Egy  negyedrész  bárány  elejét  tegyük  főni  két  liter  sós  vízbe  ; 
míg  fő,  készítsünk  hozzá  egy  tojásnyi  zsírból  és  egy  nagy  fakanál 
lisztből  szép  barnapiros  rántást.  Mikor  a rántás  legforróbb,  öntsünk 
bele  egy  pohár  hideg  vizet  és  azonnal  fordítsuk  a forró  báránylébe ; 
tegyünk  bele  egy  kávéskanálnyi  apróra  vágott  zöld  tárkonylevelet  és 
6 kanál  boreczetet ; főzzük  fel  öt  perczig  ezekkel  is,  és  tálalásig  ve- 
gyük el  a nagy  melegről.  Pár  kanál  tejfelt  öntsünk  bele  és  mély 
tálban  adjuk  asztalra. 

275.  Paczal. 

A gondosan  megválasztott  paczalt  forró  vízzel  sok  léből  jól  ki 
kell  mosni,  deszkán  szép  vékony  laskára  kell  vagdalni,  forró  vízbe 
téve  sóval  jól  megfőzni,  aztán  zöldséget  tenni  közé.  Egy  fél  liter  jó 
tejfellel,  pár  kanál  finom  liszttel  habarást  készítsünk  hozzá,  és  pár 
keményre  főtt  tojást  koczkára  vágva  elegyítsünk  közé.  A habarással 
gondosan  feleresztjük,  zöld  petrezselyemlevelet  aprítunk  bele  ; mind- 
ezt felfőzzük,  azután  feltálalhatjuk.  Van  egy  másik  módja  is,  mely  a 
következő:  tejfeles  habarás  helyett  készítsünk  zsíros  zsemleszín 
rántást,  melylyel  feleresztjük.  Kevés  czitromlével  megsavanyítva  tá- 
laljuk fel. 

276.  Vagdalék  borjúhúsból. 

Darab  hideg  borjúpecsenyét  nagy  koczkákra  vagdalunk  s a 
következő  módon  kevés  vajas  mártást  készítünk.  Tojás  nagyságú 

vajat  elolvasztunk,  kanálnyi  lisztet  teszünk  bele  s kissé  megpirítjuk, 
jó  levessel  feleresztjük,  kanálnyi  tejfelt  s kevés  tört  szerecsendió- 
virágot adunk  hozzá.  Ha  a mártás  elkészült,  a'  borjúhúst  beletesz- 
szük,  valamint  25 — 30  db.  darabokra  vágott  spárgát  és  csiperke- 
gombát, melyeket  előbb  vajban  zöld  petrezselyemmel  pároltunk ; 
aztán  mindezt  együtt  jól  elpároljuk,  hogy  semmi  mártás  se  maradjon. 
Kerek  tálban  hegy  formára  felhalmozzuk  s vajas  tésztából  készült 
koszorúval  díszítjük.  Ha  oly  évszakban  készítjük,  melyben  spárgát 
nem  kaphatni,  a helyett  kartifiolát  vehetünk,  melyet  előbb  sós  vízben 
megfőzünk  s darabokra  vágunk. 

277.  Szálmi  nyúl-  vagy  őzhúsból. 

Miután  a nyúlat  vagy  őzdarabot  közönségesen  megsütöttük,  a 
legszebb  hátdarabokat  késfok  vastagságban  kivágjuk  s a további 
használatra  félreteszszük ; a többit  lefejtjük  a csontokról  s megpirít- 
juk. Egy  egész  nyúlra  két  zsemlét  széles  szeletekre  vágva,  zsírban 
kirántunk  s a megvagdalt  hússal  együtt  nagy  mozsárban  oly  finomra 
törjük  össze,  hogy  tésztához  hasonlítanak,  mire  lábasba  teszszük. 
Evvel  egy  időben  a csontokat,  melyekről  a húst  lefejtjük,  néhány 
szalonnaszelettel,  sárgarépával,  vereshagymával  lábasba  tevén,  addig 
pároljuk,  míg  szépen  megbarnúlnak ; aztán  kanálnyi  liszttel  behint- 
jük s ha  ez  is  megbarnúlt,  egy  rész  fehér  borral  és  két  rész  jó  erős 
levessel  jól  elfőzzük,  mire  megszűrjük,  a mártás  egy  részét  a tört 
húsra  adjuk,  avval  felfőzzük,  jól  elkavarjuk  és  szitán  átszűrjük,  a 
félre  tett  hátszeleteket  beleteszszük,  s nehány  perczig  azzal  felfőz- 
zük. A szálminak  pépsürűségűnek  kell  lennie.  Eközben  olyan  vajas 
tésztát  készítünk,  a milyen  alább  található  s ebből  meleg  késsel  tál- 
nagyságnyi  kerek  darabot  vágunk  ki,  ennek  nem  egészen  külső  szé- 
lét tojássárgával  bekenjük,  s három  újjnyi  széles  tésztából  vágott 
csíkot  teszünk  köröskörül,  a többi  tésztát  forintos  nagyságban  ki- 
szúrjuk, s ezeket  úgy  rakjuk  a csíkra,  hogy  a második  fánkocska 
fele  mindig  az  elsőre  esik  úgy,  hogy  a koszorú,  melyet  az  képez, 
szép  magas  lesz,  mire  az  egészet  óvatosan  tojással  bekenjük  és  szé- 
pen megsütjük.  A kemenczéből  kivevén,  a szálmit  a koszorú  kö- 
zepére töltjük,  a szeleteket  pedig  felül  rakjuk,  s gyorsan  feladjuk  az 
asztalra. 

278.  Özhát  vagdalék. 

Maradék  őzhát-  vagy  őzczomb-pecsenyéből  a húst  a csontokról 
lefejtvén,  azt  nagy  koczkákra  vágjuk ; aztán  lábasba  szalonna, 
sárgarépa  és  vereshagymaszeleteket  s néhány  szem  szegfűborsot 

teszünk,  az  őzhát  csontjait  erre  reá  s befedve  addig  pároljuk,  míg 
szép  világos-barna  lesz,  két  kis  kanál  lisztet  hintünk  reá,  megbar- 
nítjuk, szedőkanálnyi  barna  lével  feleresztjük,  kevés  czitromhéjat, 
kávés  csésze  jó  tejfelt  adunk  hozzá,  s jól  clfőzzük,  szitán  áttörjük, 
tele  kanál  káprit  adunk  hozzá  s a vagdalt  húst  is,  és  gyakori  rázo- 
gatás  közt  addig  főzzük,  míg  a máriás  jól  megsürűsödik,  aztán  a tál 
közepén  felhalmozzuk  s burgonyasolkákkal  koszorúzzuk. 

279.  Borjú-karbonád  káprival. 

A karbonádok  csontjáról  a hártyát  egészen  lefejtjük,  megvere- 
getvén szép  kerekre  alakítjuk,  megsózzuk  és  olvasztott  vajjal  be- 
kenjük, zsemlemorzsával  behintve,  a rostélyon  szépen  megsütjük. 
Aztán  tálra  rakjuk,  három  decziliter  jó  tejfelt  öntünk  fölibe,  nehány 
darabka  vajat,  apróra  vágott  czitromhéjat  és  káprit  teszünk  reá, 
felül  és  alúl  parázst,  felforraljuk  és  végre  egy  czitrom  levét  facsar- 
juk ki  reá. 

280.  Zsemlepástétom-vagdalék. 

Fánk  nagyságú  gömbölyű  zsemlék  héját  könnyedén  lereszeljük, 
közepén  kis  fedőt  vágunk  korona  (pénznem)  nagyságban,  bélét  egé- 
szen kivájjuk,  a zsemlét  kissé  megsózott  tojásba  mártjuk,  finom  zsem- 
lemorzsába hentergetjük  és  gyorsan,  de  szép  sárgán  kirántjuk.  Előbb 
borjúkedeszből  és  borjúhúsból  vagdalékot  készítünk,  borsó  nagy- 
ságnyira  koczkázván  azt  el.  Hat  megtisztított  csiperke-gombát  ha- 
sonló koczkákra  vágunk  s vajjal  és  zöld  petrezselyemmel  pároljuk, 
aztán  kartifiolát  vagy  spárgát  főzünk  meg  sós  vízben,  s az  előbbiek- 
nek apró  rózsáit  s az  utóbbiaknak  fejeit  félreteszszük,  fehér  húslében 
meleg  helyre  állítjuk,  25 — 30  ráknak  farkát  és  lábait  kifejtjük,  a leg- 
szebb farkakat  félreteszszük,  a többieket,  valamint  a kartifiolát  és 
spárgát  koczkákra  vágjuk  s ekkor  vajas  mártást  készítünk,  s ha  ez 
elfőtt,  nagyobbik  felét  félreteszszük,  a másik  felébe  a borjúhúst,  ke- 
deszt,  a csiperke-gombát,  kartifiolát  és  rákot  teszszük  bele,  a mártást 
jól  elfőzzük  s a rántott  zsemléket  töltjük  meg  vele.  A zsemlék  nyí- 
lását négy  szép  rákfarkkal  díszítjük,  melyeket  úgy  erősítünk  meg 
a vagdalékban,  hogy  lefelé  a zsemle  felé  hajolnak ; közepébe  kis 
kartifiola-rózsát  dugunk,  vagy  három  spárgafejet ; aztán  a zsemléket 
lábasba  teszszük,  a többi  vajas  mártást  aláöntjük,  néhányszor  fel- 
főzzük, de  úgy,  hogy  meg  ne  puhúljanak ; csinosan  tálra  rakjuk  s a 
kis  mártást  annak  fenekére  öntjük.  A zsemlepástétomot  asziettenek 
is  lehet  használni. 

281.  Marhanyelv-frieandeaux. 

A marhanyelvet  fazékba  teszszük,  egy  csomó  zöld  petrezsely- 
met, metélő-hagymát,  sárga-répát  és  sót  adunk  hozzá,  s addig  főzzük, 
míg  bőrét  le  lehet  húzni.  Aztán  finoman  vágott  szalonnával  három- 
négy sorban  megtűzzük,  lábasba  szalonnát,  vereshagymát,  sárga- 
répát, sonkát  és  borjúlábat  teszünk,  mind  szeletekre  vágottan,  a 
nyelveket  belehelyezzük  s barna  lével  feltöltjük,  a lábast  befedjük  s 
enyhén  addig  pároljuk,  míg  megpuhúltak.  A nyelveket  kivevén,  a 
mártást  kiszűrjük,  két  kanál  jó  eczetet  öntünk  bele  s addig  főzzük, 
míg  glaczevá  lesz,  aztán  a nyelvet  ismét  beleteszszük,  minden  oldalra 
megforgatjuk  s készen  van  az  étel.  A tál  szélére  párolt  apró  veres- 
hagymákat tehetünk. 

282.  Borjú-fülek,  finom  ragoutval. 

Erősen  buzogó  forró  vízben  4 borjúfület  20  perczig  leforrázunk, 
aztán  hideg  vízben  megmártjuk,  lecsepegtetjük  és  gondosan  megtisz- 
títjuk, aztán  a következő  levet  készítjük  el:  100  gramm  marhavese 
kövérét  felolvasztjuk,  ugyanannyi  lisztet  keverünk  hozzá,  aztán  3 
liter  vizet  öntünk  reá,  darabka  vöröshagymát,  kevés  fűszerszámot, 
20  gramm  sót,  10  gramm  borsot  teszünk  bele  addig,  míg  egyszer 


felforr,  kanállal  kavarjuk,  a letisztított  borjúfüleket  belerakjuk  s nem 
gyors  tűzön  fedett  kasserolban  puhára  főzzük,  aztán  kiszedve,  a 
nedvességet  lecsepegtetjük,  gondosan  megszárítjuk.  Aztán  fehér 
kenyér-bélből  egy  négyszögű  8 czentiméter  magas  kúpot  vágunk, 
melynek  fenéklapja  5 négyszög  czm.,  felső  lapja  3 négyszög  czm., 
ezt  forró  zsírban  szép  aranysárgára  kisütjük,  a tál  közepén  elhelyez- 
zük s ennek  négy  oldalára  rakjuk  a borjúfüleket,  aztán  borjúnyelv- 

bői,  szarvasgombából,  libamájból,  kakastaréjból  és  egyéb  gombából 
ragou-t  készítünk,  s azt  a következő  felséges  mártással  keverjük 
össze  : Egy  lábasba  2/10  liter  szarvas-gombaiét,  ugyanannyi  csiperke- 
gomba és  szárnyas  essentiát  s ehhez  egy  liter  barna  mártást  öntünk 
s fél  sűrűségig  elfőzzük.  A ragout  ezzel  a mártással  keverjük  meg  s 
ezzel  és  töltött  rákokkal  a berakott  borjúfüleket  feldíszítjük  és  valami 
pikáns  mártással  hordozzuk  körűi. 

283.  Borjúezomb  füstölt  nyelvvel  tűzve. 

Középnagyságú  czombot  megmosunk  és  megsózunk ; már 
megfőzött  füstölt  nyelvet,  kevés  velőt  hosszúkás  darabokra  vágunk, 
keskeny  késsel  lukakat  csinálunk  a czombba,  s azt  váltakozva  nyelv- 
vel vagy  velővel  megtűzzük ; aztán  lábast  vajjal  kirakunk,  szegfű- 
szeggel szurdalt  fej  vereshagymát,  egy  fél  czitromhéjat  és  levét 
teszszük  bele,  erre  a czombot,  három  decziliter  bort  és  két  decziliter 
levet  reáöntvén,  befedjük  s két  óráig  lassan  pároljuk ; el  nem  kell 
mulasztani  annak  többször  való  megfordítását.  Ha  teljesen  kipároló- 
dott és  porhanyó  Ion,  három-négy  dekagramm  káprit  összevágunk, 
a czombot  más  lábasba  teszszük,  a mártást  reászűrjük  s a káprit 
nehány  kanál  tejfellel  hozzáadjuk,  még  kevéssé  felpároljuk,  a czom- 
bot kitálaljuk  s a mártást  reáöntvén,  feladjuk  az  asztalra. 

284.  Borjú-láb  és  fej  tojással. 

A szépen  megtisztított  borjúlábakat  és  fejet  tegyük  főni  másfél 
liter  vízbe  egy  órára,  akkor  szedjük  ki  levéből,  és  a csontjait  mind 
vegyük  ki  a hús  közűi,  rakjuk  aztán  vissza  a levébe,  sózzuk  meg. 
illőleg  és  tegyük  újra  forrni.  Azalatt  készítsünk  egy  mély  tálban 
habarást  hozzá.  Egy  fejhez  és  négy  lábhoz  vegyünk  két  deczi  jó  tej- 
felt és  4 tojás  sárgáját,  egy  jó  kanál  lisztet;  ezeket  keverjük  jól 
össze,  hogy  csomós  ne  legyen,  a forró  húsos  levet  lassanként  töltsük 
a habarás  közé  a tálba  folytonos  habarás  közben ; aztán  ha  felvegyí- 
tettük, öntsük  vissza  a meleg  fazékba,  tegyük  félre  az  erős  tűztől, 
mert  megturósodik  a tojás  benne,  tálaláskor  két  egész  czitrom  levét 
csavarjuk  bele.  Tálalásig  azért  nem  kell  a czitrom  levét  beletenni, 
mert  megkeseredne.  Mély  tálban  tálaljuk. 

285.  Nyelv  nyárson  sütve  szardella-mártással. 

Friss  nagy  nyelvet  puhára  forrázván,  annak  bőrét  lehúzzuk  ; 
nem  szabad  előbb  kivenni  a fazékból,  csak  akkor,  a midőn  a nyársra, 
akarjuk  húzni ; hasonlóan  a nyársról  mindjárt  az  asztalra  kell  adni. 


Borjú-  és  egyéb  becsináltak  és  vagdalékok. 

Készítjük  pedig  következő  módon  : Miután  bőrét  lehúztuk,  két  rész 
szalonnával  és  egy  rész  szardellával  csinosan  megtűzzük,  vékony 
nyársra  húzzuk,  darab  vajat  elolvasztunk,  két  decziliter  tejfelt  öntünk 
hozzá  s a sütés  közben  a nyelvet  evvel  háromszor-négyszer  leönt- 
jük ; aztán  zsemlemorzsával  behintjük,  egy  czitromot  facsarunk  ki 
reá,  még  egyszer  leöntjük  a mártással.  A nyelvet  hirtelen  kell  meg- 
sütni, mire  tálra  teszszük  s a mártást  aláöntjük. 

286.  Nyelv  lengyel-mártásban. 

A nyelvet  sós  vízben  puhára  főzzük  s ha  bőrétől  megtisztítot- 
tuk, lábasba  teszszük ; ehhez  szalonna-szeleteket  vagy  vereshagy- 
mát, sárgarépát  felszeldelve,  nehány  szegfűborsot  és  borjúcsontokat 
teszünk;  mindezt  addig  pároljuk,  míg  szépen  megbarnúl,  aztán 
kanálnyi  lisztet  hintünk  reá,  megbarnítjuk,  s fele  veres  borral  és  fele 
lével  feleresztjük,  aztán  jól  elfőzzük,  mártását  szitán  más  lábasba 
átszűrjük,  5 — 7 dekagramm  szemelt  mandolát  adunk  hozzá ; a nyel- 
vet beleteszszük  s jól  elfőzzük.  Tálalás  előtt  a nyelvet  amandolával 
megtűzzük,  s a mártást  a tálba  Öntvén,  a nyelvet  reáteszszük. 

Marhahús-,  juhhús-  és  egyéb  becsináltak,  rostélyos, 
czomb  és  ászpik. 


287.  Vesepecsenye  angol  módra. 

A vesepecsenyének  bőrét  lefejtjük,  tisztán  megmossuk  és 
megsózzuk,  aztán  kevés  bort,  eczetet,  vizet,  czitromhéjat,  babér- 

levelet  s egy  pár  szegfűszeggel  tűzött  vereshagy  mafejet  veszünk,  s 
páczot  készítünk  belőle,  felforraljuk  és  forrón  a vesepecsenyére 
♦öntjük,  nehány  borsszemet  adunk  hozzá,  s éjjelre  benne  hagyjuk. 
Másnapon  az  előbb  elmondott  módon  egészen  porhanyóra  pároljuk, 
három  dekagramm  káprit  deszkára  teszünk,  azt  fél  czitrommal,  egy- 
két kimosott  és  szálkájától  megtisztított  szardellával,  kis  darab  sza- 
lonnával, zöld  petrezselyemmel  és  egy  fej,  a páczból  kivett  veres- 
hagymával apróra  vágjuk  össze,  vajban  megpirítjuk,  a húshoz  tesz- 
szük,  két  decziliter  tejfelt  adunk  hozzá,  kissé  pároljuk,  a zsírt  le- 
szedjük róla,  a vesepecsenyét  a tálra  teszszük  s a mártást  reá- 
szűrjük. 

288.  Vesepecsenye  apró  burgonyával. 

A vesepecsenyéről  a csontokat  levágjuk,  megsózzuk  és  szépen 
megtűzzük,  lábasba  szalonnát,  vereshagymát  és  sárgarépát  teszünk 
szeletekre  vágva,  a húst  reá,  s lassan  pároljuk,  gyakrabban  megfor- 
dítjuk, nehogy  a hús  pörköt  kapjon  és  hogy  minden  oldalról  meg- 
puhúljon.  Aztán  hámozott,  diónagyságú  burgonyákat  teszünk  bele. 
Ha  a hús  és  burgonya  megbarnúltak  és  megpuhúltak,  mindkettőt 
kiveszszük,  két  kanál  lisztet  hintünk  a párolt  gyökerekre,  megbar- 
nítjuk azt  és  levessel  feltöltjük,  kevés  eczetet  és  czitromhéjat  teszünk 
bele,  s a mártást  jól  elfőzzük ; a zsírt  leszedjük  róla,  szitán  átszűrjük, 
a húst  és  burgonyát  ismét  beleteszszük,  két  tele  kanál  tejfelt  adunk 
hozzá  s jól  elfőzzük.  Ha  kitálaljuk,  a burgonyát  koszorúként  rakjuk 
a tál  szélére,  s a vesepecsenyét  közepébe. 

289.  A „Luby“-sült. 

Vegyünk  egy  fél  kilo  tiszta  sovány  felsár-pecsenyét  és  verjük 
ki  fabunkóval  a lehető  legvékonyabbra,  de  nagyon  kell  ügyelni, 
nehogy  szétrongyosodjék  a pecsenye,  hanem  egészben  szép  vékony 
szeletben  maradjon.  Aztán  megint  vegyünk  fél  kilo  disznóhúst,  a 
mely  egy  kissé  kövéres  legyen,  legalkalmasabb  e czélra  az  úgyne- 
vezett tarjából  vágatni  egy  darabot.  Ezt  is  meg  kell  laposra  verni 
gondosan,  hogy  széjjel  ne  rongyoljuk,  végre  egy  fél  kilo  borjú- 
felsár-pecsenyét  is  egy  darabba  hagyva,  laposra  kell  verni.  Ha  mind 
a három  darab  pecsenyét  így  elkészítettük,  sózzuk  meg  és  tegyük 
deszkára,  legalúl  a marhahús- szeletet,  a marhahúsra  tegyük  a 
disznóhús-szeletet,  végre  a borjúpecsenyét.  Ha  ezeket  szépen  egy- 
más tetejére  raktuk,  göngyöljük  szorosan  össze,  úgy  hogy  henger 
alakú  formát  kapjon  a pecsenye,  ha  ez  megvan,  jó  szorosan  csavar- 
gassuk körül  tiszta  lapos  zsineggel ; azért,  hogy  a pecsenye  sülés 


Marhahús-,  juhhús  és  egyéb  becsináltak. 


155 


közben  széjjel  ne  bomolhasson.  A hengerbe  kötött  pecsenye  síma 
részét  meg  kell  kétsorosán  szalonna-szeletkékkel  tűzdelni  (mint  a 
nyúlat  szokás).  Egy  lábasba  tegyünk  tojásnyi  zsírt  és  ha  a zsír  fel- 
olvadt, tegyük  bele  hosszába  a pecsenyét,  mikor  a lábasba  tettük  a 
húst,  tegyünk  reá  hat  fej  laskára  vágott  vereshagymát  és  egy  pohár- 
nyi gyönge  eczetet.  Azután  fedjük  be  a lábast  és  tegyük  egyenlő,  de 
erős  tűzre.  Ha  a leve  elapad  a húsnak,  de  még  nem  pirúl,  vegyük  le 
a tűzről  és  a hagymás  levet  át  kell  szitán  törni,  ha  áttörtük,  tegyük 
újra  vissza  a lábasba  egy  koczka  czukorral  együtt  és  a húst  is  te- 
gyük megint  hozzá,  fedjük  be  újra  és  csak  addig  süssük  gyors  tűz- 
nél, míg  a pecsenye  kezd  kissé  megpirúlni,  de  ügyelni  kell,  nehogy 
a zsírja  megégjen,  mert  akkor  elvész  minden  kellemes  fűszere  a 
pecsenyének.  Ha  szépen  megpirúlt  a sült,  vegyük  ki  a lábasból,  és  a 
fonalat,  a mely  összetartotta,  szedjük  le  róla,  azután  vágjuk  szép 
kerek  szeletekre,  rakjuk  hosszú  tálba  és  körítsük  egészben  megpirí- 
tott apró  burgonyával. 

290.  Párolt  vesepecsenye. 

A vesepecsenye  előrészének  bőrét  lehúzzuk  és  megsózzuk ; 
aztán  lábasba  szalonnát,  veres-hagymát  és  sárga-répát  teszünk  sze- 
letekre vágva,  erre  a vesepecsenyét,  s lassan  pároljuk,  időről-időre 
kevés  levet  öntünk  reá,  hogy  oda  ne  égjen  s pörköt  ne  kapjon.  Ha 
szép  barna  és  szép  porhanyó  Ion,  kevés  eczetet,  s egy-két  kanál 
tejfelt  adunk  reá  és  még  egy  ideig  pároljuk ; ekkor  kiveszszük, 
vékony  szeletekre  vágjuk,  zöld  petrezselymet,  egy  fej  veres- hagymát 
és  kevés  fokhagymát  adunk  hozzá  apróra  vágva.  Lábasba  nehány 
kanál  tejfelt  és  vajat  teszünk,  aztán  egy  sor  vesepecsenyét  teszünk 
bele,  behintjük  a fentebb  elmondott  összevágottal,  aztán  ismét  vajat 
és  tejfelt  s egy  kanál  eczetet  öntünk  reá,  aztán  ismét  vesepecse- 
nyét, míg  mindent  beraktunk.  Végre  felül  parázst  teszünk  s lassan 
pároljuk. 

291.  Beafsteak. 

Vegyünk  egy  kilo  vesepecsenyét  a vastag  részéből  és  hártyá- 
jától, inaitól  tisztítsuk  meg,  hogy  csinos  kerek  formát  nyerjen,  de 
azért  gömbölyű  maradjon  ; hintsük  be  borssal  és  apró  zöld  petre- 
zselyemmel is.  Reggel  így  elkészítve,  hagyjuk  estig  pinczében  leta- 
karva. Mikor  szükséges,  egy  lapos  vas-edényben  tegyünk  tűzhöz 
egy  fakanál  zsírt.  A füstölgő,  forró  zsírban  hirtelen  süssük  ki,  hogy 
kívül  piros  legyen,  de  belől  nyers  maradjon.  A ki  így  nem  szereti, 
az  süsse  valamivel  több  ideig.  A kisült  pecsenyét  hosszú  tálba  rak- 

juk  végig,  körülte  felváltva  kanalanként  tegyünk  : tarhonyát,  saláta- 
káposztát, rizskását,  burgonyát  és  esetleg  még  több  ilyesfélét.  Min- 
den szelet  húshoz  egy  talkerli-sütőben  sütött  tojást  is  tegyünk, 
helyenként  tormából  kapart  laskából  rózsákat  formálunk.  Egy-egy 
csipet  fehér  torma- szalagot  letéve  és  egy  kisebb  csipetet  vörös 
czéklalébe  mártva,  tegyünk  reá ; zöld  petrezselyemlevélből  kétfelül 
szárát  rakunk  és  egy-egy  kicsi  eczetes  ugorkát  is  csinosan  közbe- 
rakva, igen  díszesen  néz  ki.  Az  így  tálalt  beafsteak  főleg  vacsorára 
való  étel. 

292.  Tűzött  vesepecsenye. 

Szép  vesepecsenye  bőrét  lehúzva  s csontjait  elvágván,  azt 
megsózzuk ; egy  rész  eczetből  és  két  rész  vízből  páczot  készítünk ; 
egy  fej  vereshagymát,  sárgarépát,  czitromhéjat,  két  babérlevelet, 
néhány  szem  borsot  adunk  bele,  jól  elfőzzük,  s forrón  a vesepecse- 
nyére öntjük,  befedjük  és  12 — 24  óráig  hűvös  helyen  állni  hagyjuk. 
Aztán  a vesepecsenyét  három-négy  sorban  megtűzzük,  a veres- 
hagymát és  sárgarépát  kiveszszük  a páczból  s lábasba  teszszük,  a 
vesepecsenyét  reá,  felül  parázst  s így  két  óráig  lassan  pároljuk,  míg 
színe  sárgás-barna  lesz,  aztán  négy  decziliter  tejfelt  öntünk  reá,  még 
negyedóráig  pároljuk,  míg  a mártásnak  szép  sárga  színe  lesz,  a vese- 
pecsenyét  tálra  teszszük  s a mártást  alá  öntjük. 

293.  Vesepecsenye-szeletek. 

A vesepecsenye  húsos  részét  a bőrtől  és  zsírtól  jól  letisztítjuk, 
ha  megmostuk,  apróra  vágjuk,  megsózzuk  s késsel  kerek  szeleteket 
alakítunk  belőle ; lábasba  szalonnát,  vereshagymát  és  sárgarépát 
teszünk  szeletekre  vágva  s ezzel  a lábas  fenekét  kirakjuk,  a szele- 
teket néhány  szegfűborssal  beleteszszük,  s befedve  addig  pároljuk, 
míg  szép  világosbarna  színük  lesz,  aztán  kiveszszük,  főzőkanálnyi 
lisztet  hintünk  reá,  két  kanál  eczetet  s ugyanannyi  tejfelt  adunk 
hozzá,  jól  elfőzzük,  szitán  átszűrjük,  két  szardellát  vízben  kiszíva- 
tunk és  szálkáitól  megtisztítjuk,  két  dekagramm  káprival,  kevés 
czitromhéjjal  és  mogyoró  nagyságú  vereshagymával  apróra  vágjuk 
össze  s beleteszszük  a mártásba,  a szeleteket  is  belerakjuk  s jól 
elfőzzük. 

294.  Franczia  rostélyos. 

A kövérséget  és  csontokat  levágjuk  a rostélyosról,  széles  kés- 
fokkal jól  megveregetjük  s megsózzuk.  Másfél  kilogramm  rostélyos- 
hoz hat  szardellát  veszünk,  megmossuk,  a szálkákat  kiszedjük,  két 

dekagramm  káprit,  két  kis  fej  vereshagymát,  kevés  zöld  petrezsely- 
met és  czitromhéjat  adunk  hozzá,  s mindezt  apróra  vágjuk,  darab 
vajat  olvasztunk  el,  a vagdalékot  beleteszszük  s kissé  megpirítjuk, 
aztán  a rostélyost  ezen  töltelékkel  megtöltjük,  összehajtván,  a lá- 
basba teszszük  s addig  pároljuk,  míg  megbarnúl,  aztán  három  deczi- 
liter  tejfelt  öntünk  reá,  még  félóráig  pároljuk,  a zsírt  róla  leszűrjük 
s csinosan  kitálaljuk. 

295.  Párolt  rostélyos. 

Lábasba  néhány  szelet  szalonnát  vagy  zsírt,  zöld  petrezsely- 
met, egy  kis  ízecske  fokhagymát,  czitromhéjat,  mindezt  apróra 
vágva  s nehány  szem  borsot  teszünk,  a rostélyost  jól  kimossuk, 
megveregetjük  s megsózzuk,  a lábasba  beletevén,  befedjük  s lassan 
pároljuk,  gyakrabban  kanálnyi  levet  öntünk  reá,  hogy  csak  igen 
kevés  mártása  legyen,  aztán  a zsírt  leszűrjük,  még  kevés  eczetet, 
egy-két  kanál  tejfelt  öntünk  reá  s jól  elpároltatjuk ; a mártásnak 
kevésnek  és  sűrűnek  kell  lennie.  Fél  kilogramm  rostélyosra  két  kis 
fej  vereshagymát,  kis  csomó  petrezselymet  s egy  ízecske  fokhagy- 
mát vehetünk. 

296.  Töltött  rostélyos. 

Annyi  rostélyost,  a mennyire  szükségünk  van,  a kövérséget  és 
csontokat  róla  levágván,  késháttal  jól  megveregetünk  és  megsózunk. 
Aztán  egy  rostélyos-szeletet  apróra  vágunk,  zöld  petrezselyemmel, 
vereshagymával  és  czitromhéjjal  együtt  megsózunk  s ezen  vagda- 
lékot tejfellel  habarjuk  el  úgy,  hogy  jól  lehessen  kenni.  Aztán  darab 
rostélyost  ezen  töltelékkel  késfok  vastagságnyira  bekenünk,  ismét 
másik  darab  rostélyost  teszünk  reá,  négy  helyen  összepeczkeljük  s 
a többivel  is  így  bánunk  el.  Ekkor  lábast  néhány  szelet  szalonnával, 
vereshagymával,  kakukfűvel,  babérlevéllel  kirakunk,  a rostélyosokat 
nehány  borssal  és  szegfűborssal  reáteszszük,  puhára  pároljuk  és 
feltálaljuk.  A mártást  aranysárgára  főzzük  el,  kanálnyi  lisztet  hintünk 
reá,  ezt  is  megsárgítjuk,  szedőkanálnyi  levet  s nehány  kanál  tejfelt 
öntünk  hozzá,  a rostélyosra  szűrjük  s még  egyszer  elfőzzük. 

297.  Ökörfark. 

Az  ökörfarkat  vékony  darabokra  vágjuk,  meleg  vízzel  jól 
kimossuk,  megsózzuk  s vereshagymával,  sárgarépával,  czitrom- 
héjjal, nehány  szem  borssal,  babérlevéllel,  kakukfűvel  és  szegfű- 
borssal fazékba  teszszük ; a fazekat  eczettel  és  vízzel  teletöltjük,  s 

az  ökörfarkat  addig  főzzük,  míg  félig  megpuhúlt,  s a zsírt  róla  le- 
szedjük. Olvasztott  zsírban  két  kanál  lisztet  megbarnítunk,  a fen- 
tebbi mártással  feleresztjük,  de  a melyet  előbb  megszűrünk,  az 
ökörfarkat  három  kanál  tejfellel  beleteszszük  s egészen  puhára  pá- 
roljuk. Lehet  ezt  élesztőstészta  kondérpástétomban  is  adni. 

298.  Párolt  tekercsek. 

Leveshúsból  kés  szélességnyi  hosszú  darabokat  vágunk,  de 
nem  vastagabbakat  a késfoknál,  ezeket  megveregetjük  és  megsóz- 
zuk ; aztán  agyvelőt  sós  vízzel  leforrázunk,  a hártyát  tisztán  lehúz- 
zuk, apróra  vágjuk  s zöld  petrezselyemmel  vajban  pároljuk,  kevés 
megvagdalt  vereshagymát,  sót,  borsot  és  egy  marok  zsemlemorzsát 
s kevés  levet  adunk  hozzá,  kissé  felfőzzük  s kihűtjük ; a húst  ezzel 
bekenjük,  összegöngyölítjük  és  czérnával  összekötjük.  Lábasba 
szalonnát,  vereshagymát  és  sárgarépát  teszünk,  a tekercseket  bele 
s addig  pároljuk,  míg  mártásuk  elpárlódott  s megbarnúlnak ; ekkor 
kiveszszük,  egy-két  kanál  lisztet  teszünk  a lábasba,  megbarnítjuk, 
jó  lével  feleresztjük,  eczetet  és  czitromhéjat  teszünk  bele,  a mártást 
jól  elfőzzük,  megszűrjük,  a tekercseket  ismét  beleteszszük,  két  kanál 
tejfelt  adunk  hozzá  s még  kissé  pároljuk.  Ekkor  a tekercseket  sor- 
ban a tálra  rakjuk,  a mártást  reászűrjük,  s a tál  szélét  irós vajas 
tésztából  készült  félholdacskákkal  rakjuk  ki,  vagy  a tekercseket^ 
miután  mindkét  végét  levágtuk,  magasan  a tál  közepére  halmozzuk 
fel,  a kevés  mártást  aláöntjük  és  kétujjnyi  széles  csiperke-  vagy 
kucsma-gomba-koszorúval  veszszük  körűi,  melyeket  előbb  vajban 
kevés  zöld  petrezselyemmel  és  egy  kanál  tejfellel  pároltunk. 

299.  Vetrecze. 

A maradék  marhahús-pecsenyét  lehet  újra  készíteni  a követ- 
kező módon  : forró  zsírba  tegyünk  laskára  felvágott  húst ; sózzuk 
meg  és  öntsünk  egy  kevés  hideg  vizet  és  néhány  kanál  eczetet  reá. 
Ha  jól  elfőtte  a levét  és  már  zsírja  kezd  sülni,  tegyünk  közé  egy  kis 
borsot  és  pár  fő  laskára  vágott  vereshagymát.  Mikor  a hagyma  kezd 
pirúlni,  fel  lehet  tálalni.  Tegyünk  mellé  burgonya-pirét. 

300.  Zöldséges  pecsenye. 

Egy  kiló  szép  felsár-szeletet  tegyünk  lábasba  egy  kanál  zsírral,, 
sóval  és  két  deczi  eczettel ; tegyünk  bele  egy  szál  tiszta  és  kerekbe- 
vágott sárgarépát,  petrezselyemgyökeret,  kalarábét,  zellert,  egy  fő 
vereshagymát  és  néhány  szem  borsot ; aztán  tegyük  tűzhöz  az. 

edényt  és  főzzük,  a míg  megpuhul ; ha  a leve  elfő,  mindig  pótoljuk 
ki  egy  kevés  hideg  vízzel.  Mikor  a pecsenye  már  jó  puha,  tegyünk  a 
lábasba  4 nagy  burgonyát  megtisztítva  és  karikákba  vágva,  öntsünk 
reá  annyi  vizet,  hogy  a burgonyát  ellepje,  fedjük  újra  le  és  kavarás 
nélkül  főzzük,  míg  a burgonya  megpuhúl  és  zsírja  kiválik.  E pecse- 
nyét vágjuk  szeletekbe:  a zöldséget  és  burgonyát  összekeverve- 
adjuk  mellé ; ez  igen  ízletes  pecsenye. 

301.  Töltött  rostélyos  bajor  módra. 

Szép  rostélyost  megveregetünk  és  megsózunk,  nehány  szardella 
szálkáit  kiszedjük,  kevés  káprit,  metélő  hagymát,  zöld  petrezsely- 
met adunk  hozzá  apróra  vágva ; darab  vajat  habosra  felverünk,  két- 
három  tojásszéket  ütünk  reá,  a fentebbit  apróra  vágva  beleteszszük 
s jól  összekavarjuk,  aztán  betöltjük  a rostélyosba,  összegöngyö- 
lítjük, lábasba  teszszük,  kevés  levet  öntünk  reá  s addig  pároljuk, 
míg  porhanyó  lesz.  Aztán  hat  kanál  tejfelt  öntünk  reá,  még  kissé 
pároljuk,  zsírját  leszűrjük  s czitromhéjjal  behintve  adjuk  fel  az 
asztalra . 

302.  Lengyel-rostélyos. 

Egy  kiló  sovány  felsárból  vágjunk  szeleteket,  verjük  ki  jól 
kalapácscsal,  sózzuk  be,  tegyünk  egy  lábasba  egy  kanál  fagyos  zsírt 
és  egy  sor  pecsenyét  rá ; hintsük  azt  be  egy  kevés  paprikával  és 
laskára  vágott  vereshagymával.  Néhány  szem  borsot  és  későbben 
újra  húst  is  tegyünk  reá,  de  paprikát  nem.  Ha  a húst  hagymával 
sorba  raktuk,  öntsünk  felül  reá  3 deczi  bort,  2 deczi  eczetet  és  néhány 
kanál  hideg  vizet.  Fedjük  be  és  főzzük,  a míg  a hús  puha  lesz.  Időn- 
kint,  ha  szükségesnek  mutatkozik,  kevés  bort  és  vizet  öntsünk  reá. 
Aztán  süssük  szép  pirosra;  de  még  mindig  forgatva  a lábasban.. 
Tálaljuk  fel  saját  zsírjával ; adjunk  mellé  makkaronit. 

303.  Ürüczomb  franczia  módra. 

A czombból  a csontot  s a bőrről  a kövérséget  lefejtjük,  s meg- 
sózzuk; zöld  petrezselymet,  metélő-hagymát,  kakukfüvet  vágunk, 
apróra  össze,  a tört  borsot  hozzáadjuk,  hosszúkás  darab  szalonná- 
kat vágunk,  s ezeket  a fentebbiben  meghempelygetjük,  hegyes  kés- 
sel likakat  csinálunk  a czombba  s megtűzzük  szalonnával,  azután* 
sonkával,  erre  czérnával  egészen  betekerjük,  hogy  a szalonna  ki  ne 
essék.  Lábasba  petrezselymet,  metélő  hagymát,  nehány  szem  borsot 
teszünk,  a czombot  reá,  barna  levessel  feltöltjük,  befedjük  s addig; 

pároljuk,  míg  egészen  megpuhúl.  Akkor  kiveszszük,  a mártást  meg- 
szűrjük s addig  forraljuk,  míg  csak  egy-két  kanálnyi  marad  meg 
belőle ; a czombot  ismét  beleteszszük  s a kevés  mártásban  többször 
megforgatjuk.  Ekkor  hat  vagy  hét  vereshagymát  durván  össze- 
vágunk, darab  vajat  felolvasztunk ; s ebbe  a hagymát  tört  borssal 
együtt  beleteszszük,  sárgára  megpirítjuk  s többször  kanálnyi  levet 
öntünk  reá,  hogy  oda  ne  égjen,  kanálnyi  lisztet  hintünk  reá,  meg- 
barnítjuk, még  két  szedőkanál  levet  öntünk  hozzá  s még  félóráig 
főzzük,  aztán  a mártást  a tálra  teszszük  s a czombot  reá. 

304.  Párolt  ürüczomb. 

Ha  a czomb  egy  ideig  a vízben  feküdött,  kifejtjük  a csontot  a 
húsból,  s a kövér  hártyát  lehúzzuk,  késsel  likakat  fúrunk  át  rajta,  s 
váltakozva  szardellával  és  szalonnával  megtűzzük ; a szalonnát  fél 
kisújj  vastagságnyira  és  hosszúságnyira  vágjuk,  a czombot  erős 
czérnával  körültekerjük,  hogy  a szalonna  és  szardella  ki  ne  hullja- 
nak, aztán  lábasba  teszszük,  de  a melynek  nem  szabad  a czombnál 
nagyobbnak  lennie.  Egy  kötet  zöld  petrezselymet,  metélő-hagymát, 
kevés  fokhagymát  s nehány  szem  borsot  teszünk  bele,  s három-négy 
óráig  lassan  pároljuk.  Ha  a czomb  megpuhúlt,  kivesszük  a czérnát, 
letekerjük,  a mártást  megszűrjük  s a czombot  a zsírtól  megtisztít- 
juk, zöld  petrezselymet,  metélő-hagymát,  nehány  szardellát  és  ke- 
ményre főzött  tojást  vágunk  össze  apróra,  mártásba  teszszük,  még 
kevés  levet  öntünk  reá,  a czombot  újra  beleteszszük  s még  egy  ideig 
pároljuk. 

305.  Ürüczomb  rizszsel. 

Szép  ürüczombot  hártyájától  jól  megtisztítunk,  a húst  a csont- 
ról lefejtjük,  kissé  megcsonkítjuk,  megsózzuk,  keskeny  késsel  likakat 
csinálunk  bele  és  szardellával  megtűzzük,  melyet  előbb  jól  kiáztat- 
tunk s a szálkáktól  megtisztítottunk.  Aztán  egyenlő  mennyiségű 
kakukfüvet  és  majoránnát  veszünk,  a czombot  ezzel  jól  bedörzsöl- 
jük, faedénybe  teszszük  s reáillő  fedéllel  befedjük,  követ  teszünk 
reá  s így  egész  napon  keresztül  hűvös  helyen  hagyjuk.  Másnap  fél 
kilogramm  rizst  sós  vízben  addig  főzünk,  míg  a szemek  kifakadnak. 
Ekkor  42  dekagramm  szalonnát  finom  szeletekre  vágunk  s a lábast 
kirakjuk  azzal,  a rizsnek  felét  reáteszszük  s a rizst  szalonnaszeletek- 
kel befedjük,  a fedőt  reáteszszük  a lábasra  s tésztával  jól  leragaszt- 
juk; három  óráig  egyforma  melegen  pároltatjuk  s a fedőre  is  kevés 
parázst  teszünk.  Három  óra  után  a lábast  kinyitjuk,  a szalonnát  le- 
veszszük,  zsírját  leszűrjük  s az  egészet  nagy  tálra  kiborítjuk.  Igen 

kell  vigyázni,  hogy  a czomb  szépen  egészben  maradjon ; a szalonnát 
leveszszük  és  minden  zsírtól  megtisztítjuk. 

306.  Párolt  vesepecsenye  savanyú  uborkával. 

Szép  darab  vesepecsenyét,  miután  azt  megmostuk,  hártyájától 
megtisztítottuk,  a kövérséget  és  csontokat  leszedtük,  finoman  vágott 
szalonnával  öt  sorban  megtűzünk  s lábasba  teszünk,  melynek  fene- 
két szalonna-,  vereshagyma-  és  sárgarépa-szeletekkel  raktuk  ki, 
3—4  szem  szegfűborsot  s ugyanannyi  borsszemet  is  teszünk  bele,  a 
tűzött  oldalnak  felül  kell  jönnie,  befedjük,  parázst  teszünk  fölibe  s 
addig  pároljuk,  míg  szépen  megbarnúl,  aztán  kiveszszük,  két  kis 
kanál  lisztet  hintünk  reá,  melyet  többszöri  felkavarás  mellett  meg- 
barnítunk ; aztán  két  szedőkanál  jó  lével  feleresztjük,  két  kanál  jó 
eczetet,  ugyanannyi  tejfelt  s kevés  czitromhéjat  teszünk  bele,  jól  el- 
főzzük, aztán  a mártást  átszűrjük,  s a vesepecsenyét  ismét  beletesz- 
szük  s még  negyedóráig  pároljuk.  A mártásból  kávéscsészényit 
más  lábasba  teszünk,  20 — 25  nagyobb  savanyú  uborkát  szeletekre 
vágunk,  a mártásba  teszszük,  kis  csésze  jó  tejfelt  adunk  hozzá  s 
gyakori  felrázás  közben  addig  főzzük,  míg  a mártás  jó  öregre  elfőtt, 
az  uborkának  szép  egésznek  kell  maradnia.  Tálaláskor  a vesepecse- 
nyét a tál  közepére  helyezzük,  a mártást  felibe  s az  uborkákat,  mint 
foglalványt,  a tál  szélére  köröskörűi. 

307.  Fojtott  marhahús. 

Hosszúkásra  vágott  füstölt  nyelvvel  és  szalonnával  levesbe 
való  marhahúst  megtűzdelünk  és  megsózzuk ; lábasba  friss  szalon- 
nát, vöröshagymát,  szeletekre  vágott  sárgarépát,  kevés  czitromhéjat, 
néhány  egész  borsot  teszünk,  azután  a húst  beletéve,  fél  liter  bor 
és  ugyanannyi  vízzel  megpároljuk.  Ha  megfőtt,  a mártást  megszűr- 
jük, ráöntjük  és  így  föladjuk. 

308.  Töltött  fehérpecsenye. 

Szép  fehérpecsenyét  megveregetve  és  megsózva  egy  napig 
hűvös  helyen  hagyunk,  aztán  négy  szardellát,  kevés  szalonnát,  zöld 
petrezselymet,  sárgarépát  vágunk  együtt  apróra;  a fehérpecsenyét 
hosszában  felvágjuk  s a vagdalékot  beletöltjük,  bevarrjuk  és  finomra 
vágott  szalonnával  megtűzzük.  Aztán  lábasba  szeletekre  vágott  sza- 
lonnát, vereshagymát,  sárgarépát  és  petrezselyemgyökeret  teszünk, 
erre  a fehérpecsenyét,  kevés  eczetet  és  levet  öntünk  reá,  czitrom- 
héjat, egész  borsot  és  két  babérlevelet  adunk  hozzá  s addig  párol- 

juk,  míg  elég  porhanyó  lesz.  Ekkor  kiveszszük,  kanálnyi  lisztet  hin- 
tünk a gyökerekre  s megbarnítjuk,  jó  levessel  feleresztjük,  kevés 
eczetet  adunk  hozzá,  a fehérpecsenyét  ismét  beleteszszük  s még  egy 
ideig  pároljuk. 

309.  Franczia  szelet. 

Félig  süssük  meg  s vágjuk  szeletekbe  a besózott  vesepecse- 
nyét ; most  rakjuk  vissza  a lábasba,  azonban  minden  szelet  közé 
rakjunk  nyers  burgonyaszeleteket  s vereshagymát  és  pároljuk  bar- 
nára. Ha  megpuhúlt,  öntsünk  rá  tejfölt  s forraljuk  föl  azzal.  Levével 
s a burgonyával  együtt  tálaljuk  föl. 

310.  Vaddisznóhúst  elkészíteni. 

Ha  a vaddisznóhúst  jól  kiáztattuk,  fazékba  teszszük,  két  rész 
veres  bort  és  egy  rész  eczetet  öntünk  reá,  sót,  babérlevelet,  veres- 
hagymát, kevés  czitromhéjat,  sárgarépát  s minden  fűszerből  egy 
keveset  adunk  hozzá  s addig  főzzük,  míg  porhanyó  lesz.  Aztán  be- 
főzött ribizliből  vagy  rózsacsipkéből  mártást  készítünk,  a vaddisznó- 
húst feltálaljuk,  a levéből  keveset  reáöntünk  s a mártást  külön  csé- 
szében adjuk  fel  az  asztalra. 

311.  Töltött  fehérpecsenye  más  módon. 

Vegyünk  2 kiló,  lehetőleg  vastag  fehérpecsenyét ; éles  késsel 
vágjuk  ki  közepéből  a húst.  A gömbölyű  pecsenye  hártyás  külső 
része,  a mennyire  lehetséges,  vékony  zacskóforma  legyen.  Az  ebből 
kivágott  pecsenyét  tegyük  deszkára  és  vagdaljuk  jól  meg ; továbbá 
aprítsunk  még  a pecsenye  közé  10  deka  fehér  szalonnát  és  három 
keményre  főtt  tojást  is.  Tegyünk  e töltelékbe  egy  kávés  kanál  tört 
borsot,  sót,  kevés  apróra  vágott  czitromhéjat  és  egy  késhegynyi  tört 
szerecsendió-virágot ; a tölteléket  egy  egész  nyers  tojással  gyúrjuk 
jól  össze  és  tömjük  meg  vele  a nyers  fehérpecsenyezacskót.  Ha 
teletömtük,  varrjuk  be  czérnával  a végét.  A húst  sózzuk  meg  és 
kevés  borssal  is  hintsük  be,  tegyük  egy  kanál  zsírral  együtt  lábasba, 
öntsünk  még  reá  nehány  kanál  vizet  is.  Gyakran  megforgatva  párol- 
juk egy  óra  hosszáig,  hogy  minden  oldala  piros  legyen.  Ha  a külső 
hús  puha,  lehet  tálalni ; de  felvagdalni  csak  közvetlenül  a tálalás 
előtt  szabad.  Szép,  vékony  szeletekbe  vágjuk ; egymás  mellé  csino- 
san rakva,  hosszú  tálban  szokás  tálalni.  Körítsük  párolt  vegyes 
zöldséggel. 

312.  Vaddisznófej. 

Miután  a fejet  nehány  óráig  áztattuk,  forró  vizet  öntünk  reá, 
a nyelv  hártyáját  lehúzzuk,  s a fejet  lehető  legszebben  megtisztítjuk 
s kendőbe  kötvén,  fazékba  teszszük,  eczetes  vizet  s kevés  bort  ön- 
tünk reá,  sót,  vereshagymát,  sárgarépát,  czitromhéjat,  kakukfüvet, 
kis  babérlevelet  s nehány  egész  borsszemet  adunk  hozzá,  s puhára 
főzzük.  Aztán  kiveszszük,  asztalkendőt  összehajtunk,  a fejet  rátesz- 
szük,  mellé  zöld  babérleveleket,  fölibe  becsinált  veresrépát  s egy 
kemény  tojás  vékonyra  vágott  fehérét,  zöld  petrezselymet  és 
czitromhéjat  rakunk  csinosan,  aztán  édes  mártást  vagy  hideg  tormát 
vagy  eczetet  és  olajat  is  adunk  mellé. 

313.  Szénén,  illetőleg  rostélyon  sült. 

Ehhez  egy  kiló,  lehetőleg  fiatal  marhából  dagadót  vagy  vese- 
pecsenyének  bőrös,  leppentyűs  részét  használjuk,  mert  ez  éppen 
ilyennek  való,  igen  jó  és  puha  pecsenye.  A takarék-tűzhelyről  szed- 
jünk ki  a tűzhely  lapjára  egy  jó  nagy  rakás  parázsszenet,  és  pedig 
okvetlenül  faszenet,  mert  a kőszén  nem  jó.  Egy  e czélra  készült, 
alacsony,  négy  lábon  álló  dróthálót  tegyünk  a parázs-szénre.  A 
drótháló  (melyet  akármelyik  drótos  tót  pár  hatosért  megcsinál),  le- 
gyen körülbelül  25  czentiméternyi  s négyszegletű.  A húst  dara- 
boljuk fel  tányérnyi  nagyságúakra,  sózzuk  meg  és  rakjuk  a szén 
felett  lévő  dróthálóra  egy  sorjában.  A drótháló  alatt  folyvást  élesz- 
szük  a tüzes  szenet,  mert  ha  folyvást  erős  tűzön  nem  sülhet,  el- 
romlik a pecsenye.  Ha  a pecsenye  egyik  fele  szép  pirosra  sült,  villá- 
val fordítsuk  meg ; ha  mindkét  fele  megpirúlt,  szedjük  le  csinos, 
apró,  fehér  deszkákra.  Tányér  helyett  minden  személynek  egy  ilyen 
deszkán  szokás  e húst  feltálalni,  hogy  ki-ki  maga  tetszése  szerint 
vagdalhassa  el,  azon  forrón  fogyasztván  el.  Paprikát,  sót  kell  egy- 
egy  kávéskanállal  minden  személy  számára  a deszkácska  szélére 
önteni.  Sütéskor  rendkívül  füstöl  és  kellemetlen  szagot  gerjeszt; 
azért,  ha  csak  lehet,  szabad  helyen  kell  ezt  sütni.  Férfiak  által  na- 
gyon kedvelt  étel  ez.  Lehet  ezt  sütni  juh-dagadóból  is ; az  sokkal 
puhább ; de  lehet  szép,  nagy  marha-rostélyosból  is  készíteni.  Ha 
kövér  a hús,  annál  jobb. 

314.  Pecsenye-gombóez. 

Egy  kiló  marha-pecsenyét  vagdaljunk  meg  nagyon  apróra.  Az 
alatt  10  deka  rizskását  sós  és  zsíros  vízben  főzzünk  meg  és  kihűtve 
tegyük  a vagdalt  pecsenyéhez,  fűszerezzük  egy  kávés  kanál  tört 

borssal,  fél  czitromnak  reszelt  héjjával  és  sóval.  Vagdaljunk  még 
bele  15  deka  szép  fehér  szalonnát  is.  Miután  jól  összegyúrtuk  két 
egész  nyers  tojással,  formáljunk  belőle  tojásnyi  nagyságú  gombó- 
czokat.  Ha  mindez  készen  van,  a deszkán  kissé  lapítsuk  meg,  hogy 
könnyebben  átsülhessenek.  Végűi  nem  igen  sok,  de  forró  zsírban 
süssük  ki.  Ennek  a levébe  tejfel  és  czitromlevet  is  lehet  tenni,  de 
tejfel  nélkül  is  tálalhatjuk ; makkaronival  vagy  tarhonyával  körítsük. 

315.  Ászpikot  készíteni. 

Egy  kilogramm  friss  disznóbőrkét  néhányszor  meleg  vízben 
kimosva,  minden  zsírtól  megtisztítunk  s darab  borjúlábbal  fazékba 
teszünk,  három  liter  friss  vizet  öntünk  reá,  kevés  sót  és  gyökérfélét 
adunk  hozzá  s a habtól  gyakran  megtisztítván,  félig  elfőzzük,  aztán 
a fazekat  meleg  vízzel  ismét  feltöltjük  s addig  forraljuk,  míg  a bőrkék 
úgy  megpuhúlnak,  hogy  szét  lehet  nyomni  s az  ászpik  másfél  liter- 
nyire elfőtt.  E közben  lábasban  nehány  szelet  szalonnát,  egy  kilo- 
gramm leves-húst,  kevés  vereshagymát,  sárgarépát,  kalarábit,  két 
fej  kelkáposztát  teszünk,  mind  szeletekre  vágva,  még  nehány  szem 
borsot  és  szegfűborsot  adunk  hozzá,  befedjük  s kavarás  nélkül 
addig  pároljuk,  míg  szépen  megbarnúlt  anélkül,  hogy  odaégne,  vagy 
igen  sötétszínű  lenne  ; aztán  a levet,  melyben  a bőrke  főtt,  feltöltjük, 
3 — 4 decziliter  erős  eczetet  s azon  disznóbőrkéket  is,  melyek  talán 
még  nem  puhúltak  meg  eléggé,  beleteszszük  s az  egészet  még  addig 
főzzük,  míg  másfél  liternyire  elfőtt.  Most  négy  tojás  fehérét  fazékban 
habosra  felverünk  s egy  tisztán  megmosott  tojást  héjával  együtt 
szétverünk  benne,  az  előbb  már  félretett,  megszűrt,  minden  zsír- 
csepptől  megszabadított,  de  még  meleg  ászpikot  a tojásra  öntjük, 
vesszővel  a feltöltés  alkalmával  jól  szétverjük  s aztán  lágymeleg 
helyen  három  óráig  hagyjuk  nyugodtan  állani,  lassan  leszűrjük  s 
kifeszített  asztalkendőn  áteresztjük.  Ha  nem  volna  egészen  átlátszó, 
még  egyszer  felöntjük.  Most  hideg  helyre  állítjuk  és  tetszés  szerint 
vagy  húsételekhez,  vagy  majonézhez,  vagy  hideg  ételek  elkészíté- 
sére használjuk. 

316.  Kirakott  ászpik. 

Ezen  ászpik  úgy  készül,  mint  az  előbbi  és  ha  már  megtört, 
két  új j vastagságnyit  lábasba  öntünk  belőle  s jégen  kocsonyává  fa- 
gyasztjuk ; ha  megaludt,  egy  sor  vékonyra  szeldelt  jó  veronai  sza- 
lámit teszünk  reá,  hogy  a lábas  feneke  avval  be  legyen  fedve,  aztán 
ismét  két  újjmagasságnyira  ászpikot  öntünk  reá,  ismét  kocsonyává 
fagyasztjuk  s egy  sor  vékonyra  szeldelt  hideg  foglyot  vagy  fáczánt, 

vagy  ennek  hiányában  pulykapecsenyét  teszünk  reá,  erre  ismét  ász- 
pikot  s megfagyasztva,  vékonyra  szeletelt  sonkát  reá,  erre  ismét 
ászpikot  öntünk  s így  járunk  el,  míg  a lábas  tele  van. 

317.  Fiatal  pulyka  présben,  ászpikkal. 

Kappan  nagyságú  fiatal  pulykát  szépen  előkészítünk,  s na- 
gyobb fazékba  teszünk  úgy,  hogy  a pulyka  kényelmesen  megfér 
benne ; ehez  még  sárgarépa,  vereshagyma,  zöld  petrezselyem,  kevés 
szegfűbors,  só  és  egész  bors  járul;  két  rész  fehér  húslével  s egy  rész 
fehér  borral  feleresztjük  s enyhe  tűznél  lassan  főzzük,  míg  jól  ki- 
főtt, de  még  nem  hull  szét ; főzés  közben  habját  leszedjük,  hogy 
tisztán  maradjon.  Ha  kifőtt,  kiveszszük,  mindentől  jól  megtisztítjuk 
s kihűtjük.  Az  ászpikot  úgy  készítjük  el,  amint  azt  a 331.  sz.  a. 
találjuk  s abból  lábasba  vagy  oly  mély  formába,  a melyben  a pulyka 
megfér,  két  ujjnyit  öntünk,  jégre  teszszük  és  jól  megfagyasztjuk, 
aztán  a pulykát  reáteszszük,  de  mellével  a lábas  feneke  felé,  ismét 
ászpikot  öntünk  reá,  mintegy  feléig  s megfagyasztjuk;  ha  meg- 
fagyott, teletöltjük  úgy,  hogy  a pulykát  teljesen  elfedje  s jól  meg- 
fagyasztjuk. Mielőtt  feltálalnék,  a lábast  egy  pillanatra  meleg  vízbe 
mártjuk  s kendővel  gyorsan  leszárítjuk  s tálra  kiborítjuk. 

318.  Kocsonyázott  borjúfej. 

A borjúfejet  közepén  kettévágjuk  és  sós  vízben  zöld  petre- 
zselyemmel, sárgarépával,  két  fej  vereshagymával,  kevés  czitrom- 
héjjal  megfőzzük  addig,  míg  jól  megpuhúl,  aztán  kivevén,  hideg 
vízbe  teszszük  s egy  ideig  abban  hagyjuk.  A levest,  melyben  főz- 
zük, kevés  egész  borssal  és  szegfűborssal  s egy  borjúlábbal  addig 
főzzük,  míg  három  decziliternyire  fő  el,  aztán  egy  czitrom  levét 
adjuk  hozzá,  szitán  megszűrjük,  s a mártást  kissé  félreteszszük.  Ekkor 
kiszedjük  a borjúfej  csontjait,  a húst  hosszúkás  darabokra  vágjuk, 
formába  teszszük,  a mártást  tiszta  kendőn  még  egyszer  átszűrjük  s 
reáöntvén,  hideg  helyre  állítjuk,  míg  kocsonyává  lesz.  Ha  már  meg- 
kocsonyásodott, kiborítjuk.  Ezen  borjúfejet  a kirakott  ászpikhoz  is 
lehet  használni. 

319.  Malaez-tokány. 

3 — 4 hetes  malacz  apró  falatokra  felaprítandó  s egy  vízzel  telt 
tálban  készletben  tartandó.  Minden  kiló  malaczhúsra  3 — 4 deka  friss 
szalonna  apró  koczkákra  vágva  kiolvasztandó  addig,  míg  a tepertő 
zsemlesárgára  pörkölődik.  Minden  kiló  malaczhúsra  egv-egy  1/2 

kávéskanálnyi  fekete  törött  bors  teendő  a friss  forró  zsírba,  melyben  a 
tepertő  is  benne  hagyandó,  s utána  a malaczhús  a vízből  kimarkolva 
azonnal  a zsírba  teendő,  nehogy  a bors  megégjen.  Ekkor  a casserolt 
be  kell  fedni  és  a húst  párolni  hagyni.  Egy  félóra  múlva,  — mialatt 
ha  a hús  az  eresztett  levet  elfőtte,  zsírtalan  húslével  utána  kell  ön- 
teni, hogy  a hús  legalább  jó  negyedmagasságban  mindig  lében  legyen, 
történik  a megsózás,  s ezzel  egyidejűleg  minden  kiló  húsra  annyi 
apróra  vágott  zöld  petrezselyem,  a mennyit  az  öt  újjal  fel  lehet 
venni,  s minden  1 kiló  malaczhúsra  V2  apró  gerezd  apróra  vágott, 
vagy  fa  mozsárban  eldörgölt  fokhagymát  adunk.  Ezután  addig  kell 
párolni,  míg  a hús  teljesen  puhára  nem  párlódik.  Közbe-közbe  hús- 
lével felönteni.  Ha  a hús  készre  párolódott,  a levét  megkóstolni  és  a 
sózást,  ha  kevés  volt,  utána  pótolni.  Tálalás  előtt  3 — 4 kiló  húsra  x/2 
kávés  kanál  jó  paprika  és  egy  kis  majoránna  jöhet,  mire  még  egyszer, 
de  már  fedő  nélkül  kissé  sülni  hagyjuk  az  egészet,  s fél  lére  elfőzve 
tálaljuk,  meleg  tálba  és  melegített  tányérokkal.  (A  paprika  és  majo- 
ránna nem  múlhatatlan úl  szükséges,  sőt  a nélkül  a tokány,  habár 
nem  oly  szép  színű,  de  jobb,  különben  ez  kinek-kinek  ízlése  dolga.) 

320.  Hungária-szeletkék. 

Friss  libamájat  a szitán  áttörni,  egy  kevés  sót  és  fűszert  bele- 
tenni és  jól  összekeverni.  Ezután  egy  fehér  hagymát,  egy  kevés  pet- 
rezselyem zöldjét  és  egynéhány  nyers  champignont  finomra  össze 
kell  vágni,  egy  kevés  vajban  megpárolni ; ha  meghűlt,  hozzá  tesz- 
szük  a libamáj-pureéhez  és  összevegyítjük.  Most  csináljuk  a bél- 
szín-szeletkéket.  Megsózzuk  és  az  egyik  oldalra  kenünk  egy  kevés 
pureét  és  beburkolva  egy  disznóhártyába,  lábosba  rakjuk  és  leönt- 
jük egy  kevés  zsírral,  és  így  10 — 15  perczig  a forró  sütőben  meg- 
sütjük. Minden  szelet  alá  jön  egy  kerek  Crouton,  jó  Scherry-sauce 
és  mindegyikre  egy  caviárral  töltött  ajóka-tekercs. 

321.  Köményes  fiatal  sertés-ezomb. 

Fiatal  gyönge  disznóczombból  a csontot  kifejtjük  anélkül,  hogy 
a hús  kétfelé  legyen  vágva,  aztán  a czombot  szép  gömbölyűre 
összekötjük,  megsózzuk,  azután  sárgarépát,  zellert,  petrezselyem- 
gyökeret karikába  vágunk,  borssal  és  meglehetős  mennyiségű  kö- 
ménjmyel  együtt  hosszú  tepsibe  sütni  teszszük.  és  mikor  barnúlni 
kezd,  félliter  vizet  ráöntünk  és  jó  puhára  megpároljuk,  aztán  a párolt 
zöldséget  áttörjük,  s az  áttörtet  a tepsibe  a pecsenye  alá 
öntjük  s a pecsenyét  szép  karikákba  szelve  a tál  közepére  rakjuk  és 
a levet  alá  öntve,  jó  melegen  tálaljuk. 

322.  Blaskovics-vesepecsenye. 

Szép  pihent  vesepecsenyét  kispékelünk,  megsózzuk  és  félre- 
teszszük.  20  deka  vajat  egy  edényben  felolvasztunk,  kevert  zöldsé- 
get karikákra  vágunk  s a vajba  teszszük.  Ezután  a vesepecsenyét 
reá  teszszük,  letakarva  addig  párolni  hagyjuk,  míg  a zöldség  meg- 
sárgúlt ; ha  ez  megtörtént,  három  babérlevelet,  egy  egész  czitrom- 
nak  a héját,  egy  gyömbért,  kevés  egész  fekete  borst  a zöldség  közé 
vegyítünk  és  1/2  liter  vörös  bort  vízzel  vegyítve  aláöntünk  s addig 
párolni  hagyjuk,  míg  a vesepecsenye  megpuhúl ; ha  esetleg  a leve 
megsürűsödne,  egy  kevés  bort  utána  önthetünk.  Ha  ezután  a hús 
elég  puha,  kiveszszük,  a levet  szitán  áteresztjük  s így  a húsra  öntjük. 

323.  Sódar-eotelettek. 

6 lat  vajat,  4 tojás  sárgáját,  6 lat  áttört  sült  burgonyát,  sót, 
kevés  szerecsendiót,  10  lat  apróra  vágott  főtt  sódart  együvé  keve- 
rünk, hozzá  adjuk  a négy  tojásnak  jól  vert  habját,  és  az  egészet  egy 
kikent  síma  borító  formába  téve  a sütő  csőben  szép  pirosra  meg- 
sütjük, tálra  borítva,  a tetején  koszorúba  tálaljuk  a már  megpárolt 
és  sódarfarceból  készített  kis  coteletteket.  Külön  csészében  hozzá 
adunk  madeira-mártást. 


HATODIK  OSZTÁLY. 

Halak,  békák,  szárcsák,  tekenősbéka. 

324.  Pisztráng*  kékre  főzve. 

A pisztrángokat,  melyeket  így  elkészíteni  akarunk,  nem  szabad 
a vízből  előbb  kivenni,  mint  mikor  használni  akarjuk ; fejbe  ütjük, 
felbontjuk  és  belsejét  kiszedjük,  gyorsan  kimossuk,  hogy  vére 
kijöjjön  és  jó  boreczettel  lelocsoljuk.  Aztán  fele  rész  vízbe  és  fele 
rész  boreczetbe  sót,  vereshagymát,  babérlevelet,  czitromhéjat  és 
nehány  egész  borsot  adunk  s felfőzzük ; ha  forr,  a pisztrángokat 
beleteszszük  s ebben  felforraljuk ; aztán  a tűztől  elveszszük  és  még 
egyszer  friss  boreczetet  töltünk  reá,  a pisztrángokat  befedjük,  s tet- 
szés szerint  hidegen  vagy  melegen  adjuk  fel  az  asztalra.  Ha  hide- 
gen akarjuk  feladni,  levében  hűtjük  ki  s eczettel  és  olajjal  adjuk  fel 
az  asztalra. 

325.  Töltött  pisztráng*. 

A pisztráng  beleit  kiveszszük,  megköpölyözzük  és  megsózzuk, 
s darab  ideig  állni  hagyjuk,  aztán  darab  csukát,  ennek  szálkáit 
tisztán  kiszedvén,  kis  fej  vereshagymával,  tejbe  áztatott  s kinyomott 
fél  zsemlével,  kevés  czitromhéjjal  és  zöld  petrezselyemmel  apróra 
vágunk,  sót  és  tört  borsot  is  adunk  hozzá,  egy  vagy  két  tojást 
ütünk  reá  s mindezt  jól  összekeverjük ; a pisztrángokat  kendővel 
leszárítjuk,  a fentebbi  tölteléket  felkenjük  reá,  olvasztott  vajjal 
bekenjük,  zsemlemorzsával  behintjük  s vajjal  bekent  lábasba  rakván, 
a sütőbe  állítjuk,  többször  vajat  öntünk  reá,  hogy  szép  színt  nyer- 
jenek, aztán  vajjal  bekent  tálba  teszszük,  kevés  tejfelt  öntünk  reá  s 
még  kissé  felfőzzük. 

326.  Csuka  szardellával. 

Nagy  halból  vagy  két  kilogrammnyi  nagy  közép  darabot  meg- 
sózunk s azt  egy  óráig  állani  hagyjuk,  aztán  a halat  tiszta  kendővel 
leszárítjuk,  nyolcz  szardellát,  egy  vereshagymát,  zöld  petrezselymet, 
s egy  czitromhéjat  vágunk  össze  apróra,  kevés  borsot  adunk  hozzá, 
jól  összekavarjuk  s az  egész  darab  halat  bekenjük  vele,  lábasba, 
teszszük,  három  decziliter  tejfelt  öntünk  reá  s egy  czitrom  levét, 
néhány  darab  vajat  és  maroknyi  zsemlemorzsát  adunk  hozzá,  felül 
parázst  és  jól  kifőzzük,  aztán  tálra  teszszük  s a mártást  reá  öntjük. 

327.  Majonéz  új  módon. 

8 tojás  sárgáját,  8 evőkanál  legfinomabb  olajat,  8 evőkaná 
finom  boreczetet  czitromlével  és  kevés  sóval  egy  kőedényben  ha- 
bosra verünk,  az  edényt  bele  állítjuk  egy  másik  edény  forró  vízbe  s 
a melyet  tűzre  állítunk,  s mikor  a víz  az  edény  körűi  forr,  kavarjuk 
addig,  míg  a majonéz  sűrűsödni  kezd,  azután  állítsuk  hideg  vízbe 
és  kavarjuk  mindaddig,  míg  egészen  kihűl.  Az  így  elkészített  majo- 
néz mindig  sikerűi  és  egy  negyed  óra  alatt  készen  van. 

328.  Töltött  csuka. 

Pikkelyétől  megtisztított  csukát  hátán  kettévágunk,  s húsát  a 
szálkával  együtt  mind  kiveszszük,  de  a fejnek  és  farknak  a gerinczen 
meg  kell  maradnia,  valamint  az  egész  bőrnek  sértetlenül  kell  ma- 
radnia. Most  a szálkákat  a húsból  kiszedjük  s ezt  vereshagymá- 
val, zöld  petrezselyemmel  s nehány  bőrétől  és  szálkájától  meg- 
tisztított szardellával  apróra  vágjuk ; reszelt,  tejbe  áztatott,  kinyo- 
mott zsemlét,  darab  vajat,  kevés  szerecsendió-virágot,  borsot,  sót  és 

három  tojást  adunk  hozzá  s oly  simára  összekavarjuk,  mint  a 
tészta.  Most  ezen  töltelékkel  a csukának  bőrét  egészen  kitöltjük  s 
aztán  hátán  összevarrjuk.  Ekkor  a csukát  vajjal  jól  bekent  serpe- 
nyőbe teszszük  és  szép  aranysárgára  megsütjük,  ezalatt  pedig  öt 
vagy  hatszor  friss  tejfellel  vagy  vajjal  leöntjük.  Ha  megsült,  a halat 
állva  a tálra  teszszük,  s éles  késsel  szép  egyenlően  felvágjuk,  a már- 
tással leöntjük  és  vékony  szeletekre  vágott  czitromhéjjal  egyformán 
behintjük.  A süllőt  is  ezen  módon  készítik,  és  ha  pontyot  akarunk 
így  felhasználni,  csak  a tejfelnek  és  czitromhéjnak  el  kell  maradnia, 
a miért  is  a halat  sütés  közben  csak  olvasztott  vajjal  öntözzük  le. 

329.  Vegyes  halétek. 

Többféle  halat,  mint  csukát,  pontyot,  kecsegét,  tokot,  vizát 
megtisztítunk  és  azokat  félóráig  sóban  hagyjuk  feküdni,  aztán  dara- 
bokra vágjuk,  kevés  sárga  rántást  készítünk,  egy  közepén  ketté 
vágott  vereshagymát  teszünk  bele,  félig  veres  borral  és  félig  vízzel 
feleresztjük,  zöld  petrezselymet,  metélőhagymát,  kevés  czitromhéjat 
és  szegfűborsot  adunk  hozzá,  mártását  jól  elfőzzük,  a halat  bele- 
teszszük  és  lassan  kifőzzük,  ha  megfőtt,  tálra  teszszük,  a mártást 
megszűrjük,  de  a melynek  jól  el  kell  főnie,  s a tál  szélére  három- 
szögletű rántott  zsemleszeleteket  rakunk. 

330.  Csuka  osztrig’ával. 

Csukát  vízben  megfőzvén,  tálra  teszszük,  aztán  az  osztrigákat 
kifejtjük  s friss  vajjal  kissé  pároljuk,  hozzáteszszük  a csukához, 
valamint  tejfelt,  czitromhéjat  és  egy  czitromnak  levét  is  hozzáadjuk, 
az  osztrigák  levét  s kevés  finom  zsemlemorzsát  is,  és  felforraljuk. 

331.  Kocsonyázott  csuka  vagy  keesege. 

A megtisztított  csukát  vagy  kecsegét  egy  óráig  sóban  hagyjuk 
feküdni ; lábasba  egy  rész  fehér  eczetet  és  három  rész  vizet  öntünk, 
vereshagymát,  zöld  petrezselymet,  sárgarépát,  czitromhéjat,  egy-két 
szem  borsot,  szegfűborsot,  babérlevelet  s kevés  kakukfüvet  teszünk 
bele,  a halat  és  két  gyűrű  megvert  vizahólyagot  hozzáteszünk  s 
addig  főzzük,  míg  jól  megfő,  de  szét  nem  hull.  Aztán  kiveszszük  és 
a mártást  addig  főzzük,  míg  a vizahólyag  feloldódik.  Aztán  kendőt 
egy  felfordított  szék  négy  lábára  kifeszítünk,  a mártást  reáöntjük  s 
lassan  átszűrjük,  hogy  szép  tiszta  legyen  ; a halat  tálra  teszszük,  a 
mártást  reáörttjük  s hideg  helyre  állítjuk,  hogy  kocsonyává  legyen. 

A halnak  hátát  egész  hosszában  ászpikkal  kirakjuk,  két  tojást  ke- 
ményre főzünk,  székét  kiveszszük  s szitán  áttörjük ; a tojásfehéréből 


finom  szeleteket  vágunk  s kis  kiszúróval  félholdakat  csinálunk  belőle 
s ezzel  az  egész  halat  tetszésünk  szerint  feldiszítjük. 

332.  Sült  csuka  mártással. 

Másfél  kilogrammos  csukát  megtisztítunk  és  megsózunk,  s azt 
egy  óráig  úgy  hagyjuk.  Aztán  négy  szardellát,  kevés  petrezselymet, 
fél  fej  vereshagymát  apróra  vágunk  össze,  darab  vajat  elverünk,  a 
vagdalékot  beleteszszük,  jól  elkavarjuk  s ennek  felével  bekenjük  a 
hal  belső  részét  s összepeczkelvén,  szépen  megsütjük.  Sütés  közben 
tejfelt  és  a vagdalék  megmaradt  részét  öntjük  reá  s ha  megsült, 
tálra  teszszük  s a mártást  alá. 

333.  Tépett  csuka  savanyú  káposztával. 

A káposztát  közönségesen  elkészítvén,  kevés  vereshagymával 
berántjuk  s a mártással  elfőzzük.  A csukát  sós  vízzel  leforrázzuk, 
szálkáit  kiszedjük  s kis  darabokra  tépjük;  kevés  vajat  felolvasztunk, 
két  fej  laskaformára  vagdalt  vereshagymát  teszünk  bele  és  szép 
sárgára  megpirítjuk.  Aztán  több  kanál  tejfelt,  kevés  vajat  és  egy 
részt  a tépett  csukából  tálra  teszünk,  megsózunk,  erre  a pergelt 
vereshagymából  teszünk,  aztán  ismét  három-négy  kanál  tejfelt,  egy 
kanál  zsemlemorzsát,  ismét  a halból  és  így  tovább,  míg  mindent 
beraktunk.  Az  utolsó  sort  tejjel  és  párolt  hagymával  leöntjük,  a 
zsemlemorzsára  nehány  darab  vajat  teszünk,  a sütőbe  állítjuk  s 
negyedóráig  felfőzzük  s a káposztával  együtt  feladjuk  az  asztalra. 
A tokot  épen  úgy  készítjük  el,  csakhogy  előbb  vízben  kell  állania. 

A sós  vízben  csak  nehány  pillanatig  lehet  főzni,  szintúgy  a tálon, 
miután  főzés  közben  megkeményedik. 

334.  Csuka  vág*ott  mártással. 

Darab  csukát  sós  vízben  megfőzünk,  szálkáit  kiszedjük  s 
kevés  káprival  és  két  szardellával  apróra  vágjuk  össze,  darab  vajat 
felolvasztunk,  a vagdalékot  kevés  tört  borssal  együtt  beleteszszük  s 
jól  pároljuk.  Ha  megpárlódott,  tiszta  borsóvízzel  és  kevés  eczettel 
feltöltjük  s felfőzzük.  Aztán  egy  egész  csukát  megtisztítunk  és 
megsózunk,  lábasban  darab  vajat  felolvasztunk,  a halat  beleteszszük 
s addig  pároljuk,  míg  minden  oldalról  megpárlódott,  a mártást  a 
vagdalékkal  együtt  reáöntjük,  s még  kissé  felfőzzük. 

335.  Forrázott  csuka  tormával. 

Szép  két  kilogrammos  csukát  megsózunk,  s azt  egy  óráig  a 
sóban  hagyjuk.  A halat  egészben  hagyhatjuk,  vagy  darabokra  vág- 
hatjuk s aztán  lábasba  teszszük,  egy  rész  fehér  eczetet  és  három 
rész  vizet  öntünk  reá,  mindenféle  gyökereket,  czitromhéjat,  veres- 
hagymát, néhány  egész  borsszemet  adunk  hozzá  s lassan  kifőzzük. 
Ha  meg  van  főve,  a főzetből  tüstént  a tálra  teszszük,  jó  rész  reszelt 
tormát  hintünk  reá,  aztán  azon  forró  léből  öntünk  reá  keveset, 
melyben  a hal  főtt.  Más  tállal  befedjük,  egy  ideig  befedve  hagyjuk 
s aztán  feladjuk  az  asztalra. 

336.  Csuka  tejfeles  tormával. 

Ha  a halat  letisztítottuk  és  felbontottuk,  a vértől  egészen  meg- 
tisztítjuk, megsózzuk  s egy  ideig  állani  hagyjuk ; kevés  sárgarépát 
petrezselyemgyökérrel,  két  fej  vereshagymával,  melyeket  négy 
részre  vágunk,  sós  vízben  megfőzünk,  aztán  egy  fél  elreszelt  torma- 
gyökeret lábasba  teszünk,  kanálnyi  lisztet  adunk  hozzá,  darab  vajat 
teszünk  bele  s egy  kanállal  azon  léből,  melyben  a hal  főtt,  a tormát 
kissé  felfőzzük,  a halat  tálra  teszszük  s a mártást  reá. 

337.  Csuka  szardellával  tűzve. 

A csukát,  mint  rendesen,  megtisztítjuk,  felbontjuk  és  tisztán 
kimossuk  s csak  igen  keveset  sózzuk  meg.  Aztán  kimosott  szardel- 
lákat tisztítunk  meg  szálkáiktól  s hosszúkásra  vagdaljuk,  mint  a 
szalonnát  s a csukát  azzal  két  sorban  megtűzzük ; serpenyőbe  darab 
vajat  teszünk,  három  kanál  tejfelt  s egy  czitrom  levét  s a halat  ezzel 
a tűzés  alatt  többször  megöntözzük.  Ha  megsült,  tálra  teszszük,  még 

kanálnyi  tejfelt  és  kis  darab  vajat  teszünk  hozzá,  felfőzzük,  a halra 
öntjük  és  hosszúkásra  vagdalt  czitromhéjat  hintünk  reá. 

338.  Ponty  cseh  módra. 

Szép  pontyot  tisztán  kimosunk,  felbontunk,  s vérét  fazékban 
megszedjük,  kevés  eczetet  öntünk  a halba,  hogy  minden  vér  kijöj- 
jön belőle,  megfőzzük,  a főzetet  lábasban  csináljuk,  két  rész  sert  és 
egy  rész  eczetet  teszünk  bele,  valamint  hosszúkásra  vagdalt  petre- 
zselyemgyökeret, vereshagymát,  zellert,  babérlevelet,  kakukfüvet, 
néhány  szem  egész  borsot,  szegfűborsot,  szegfűszeget,  czitromhéjat, 
darab  czukrot  s néhány  dióbelet;  befedjük  és  egy  óráig  főzzük. 
Azután  marok  fekete  kenyérmorzsát  vajban  megpirítunk,  beletesz- 
szük,  a vért  is  hozzá,  a halat  darabokra  vágjuk  s beleteszszük  a 
lébe;  ha  a mártás  még  híg,  kevés  reszelt  mézes-kalácsot  lehet  hozzá- 
adni. Ha  a hal  jó  negyedóráig  főtt,  készen  van,  ekkor  tálra  teszszük, 
a mártást  reászűrjük  s feladjuk  az  asztalra. 

339.  Ponty  kékre  főzve. 

A pontyot  felbontjuk,  kimossuk,  darabokra  vágjuk  s forró 
eczettel  leöntjük,  hogy  szép  kék  legyen.  A főzetet  eczetből  és  vízből 
csináljuk,  hogy  jó  savanyú  íze  legyen,  nehány  szegfűszeget,  egész 
borsot,  czitromhéjat,  petrezselyemgyökeret  és  sót  adunk  hozzá,  fel- 
főzzük, a halat  beleteszszük,  befedjük  és  lassan  főzzük ; ha  kifőtt, 
itatós  papírt  teszünk  reá  s darabig  állani  hagyjuk,  aztán  tálra  tesz- 
szük  s arra  tépett  zöld  petrezselymet,  vagy  a tál  szélét  rakjuk  ki 
vele.  A tükrös  ponty  legjobb  ehhez,  mivel  kevés  pikkelye  van  /hide- 
gen, eczettel  és  olajjal  is  lehet  adni. 

340.  Ponty  zöld  mártással. 

A pontyot,  miután  előbb  egy  óráig  sóban  feküdött,  fele  rész 
eczetből,  fele  rész  vízből  álló  főzettel,  melybe  borsot,  szegfűborsot 
s kakukfüvet  főztünk,  leforrázzuk  s aztán  kihűtjük.  Maroknyi  zöld 
petrezselymet  s ugyanannyi  turbolyát  puhára  főzünk,  s jól  kinyomjuk 
a vizét ; öt  vízben  áztatott  szardellának  szálkáit  kiszedjük  s hasonló 
mennyiségű  káprival,  valamint  három  keményre  főzött  tojással  mo- 
zsárban finoman  összetörjük  s szitán  áttörjük,  néhány  kanál  finom 
táblaolajjal  és  eczettel  jól  elkeverjük  s reáöntjük  a tálra. 

341.  Ponty  kocsonyázva. 

Szép  darab  pontyot  darabokra  vágva  megsózunk.  Aztán  főze- 
tet készítünk  következő  módon : Két  decziliter  fehér  boreczetet, 

másfél  liter  vizet,  babérlevelet,  sárgarépát,  czitromhéjat,  egész  borsot, 
apró  darabokra  vágott  vereshagymát,  3 — 4 szegfűszeget,  két  deka- 
gramm vizahólyagot  lábasba  teszünk  és  mindezt  lassan  főzzük; 
aztán  a halat  beleteszszük  s megfőzzük,  tálra  teszszük,  a főzetet  le 
szűrjük  s kihűtjük.  Ekkor  két  egész  tojást  ütünk  a főzetbe  héjá- 
val együtt,  s ismét  parázsra  állítjük,  s még  kissé  lassan  forraljuk. 
Kendőt  feszítünk  ki  egy  felfordított  szék  lábaira,  a főzetet  vigyázva 
reáöntjük  s lassan  átszűrjük,  hogy  tiszta  legyen ; aztán  felét  lábasba 
vagy  formába  öntjük  s meghagyjuk  aludni,  tengeri  rákokkal  ki- 
rakjuk, a halat  reáteszszük  s azután  a főzet  másik  felét  öntjük  reá. 
megfagyasztván,  kiborítjuk  s feladjuk  az  asztalra. 

342.  Ponty  kocsonyázva  cseh  módra. 

Eleven  másfél  kilogrammos  pontyot  megtisztítunk,  aztán  fel- 
vágván, vérét  fazékba,  melyben  fél  kávés  csészényi  erős  eczet 
van,  gondosan  megszedjük.  A halat  nagy  darabokra  vágjuk,  meg- 
sózzuk s félreteszszük.  Aztán  nagy  sárgarépát,  egy  fej  spanyol 
hagymát,  petrezselyemgyökeret  és  egy  kis  darab  zellert  finom  las- 
kára vágunk  és  tiszta  serpenyőben  lángtűznél  folytonos  kavarás 
közben  szép  sárgára  megpirítjuk ; ha  ez  megtörtént,  lábasba  tesz- 
szük, egy  liter  forró  sert,  jó  kanál  mézet  öntünk  reá,  nehány 
szegfűszeget,  szegfűborsot  s durván  megtört  borsot  adunk  hozzá,  s 
egy  fél  czitromnak  héját  hosszúkásra  vágva,  a halat  beleteszszük, 
kis  kávés  csésze  eczetet  öntünk  hozzá  s a halat  jól  megfőzzük. 
Most  a haldarabokat  mély  tálba  teszszük,  de  a fejét  tovább  főzzük ; 
másik  lábasban  két  jó  kanál  mézet  vagy  czukrot  megbarnítunk  és 
ha  szépen  megbarnúlt,  maroknyi  durván  összetört  dióval  és  a ponty 
félretett  vérével  együtt  a mártásba  teszszük,  még  néhányszor  fel- 
főzzük, aztán  a halra  öntjük  s hideg  helyen  megfagyasztjuk. 

343.  Ponty  sóskamártásban. 

Miután  a pontyot  megtisztítottuk,  hosszában  mindkét  oldalán 
bevágunk  anélkül,  hogy  egészen  átvágnók,  megsózzuk,  olvasztott 
vajjal  bekenjük,  rostélyon  megsütjük  s vajjal  többször  megöntöz- 
zük; ha  szépen  megbarnúlt  és  átsült,  tálra  jó  sóskamártást  teszünk 
s a halat  reá. 

344.  Menyhal  osztrigával. 

Ha  a menyhalakat  felbontottuk,  megsózzuk  és  kipeczkezzük, 
hogy  formájukat  megtartsák  s jó  velősen  megfőzzük.  Az  osztrigákat 

kagylóikból  kifejtjük,  átfőzzük,  megvagdalt  csukamájat  adunk  hozzá,, 
s mindkettőt  együtt  vajban  pároljuk,  aztán  maroknyi  zsemlemor- 
zsát vajban  megpirítunk,  két  szedőkanál  borsólevet  öntünk  reá  s 
egy  czitrom  levét  és  héját  és  két  kanál  tejfelt  adunk  hozzá.  A 
menyhalakat  tálra  rakjuk,  a mártást  reáöntjük,  egyszer  felforraljuk 
s feladjuk  az  asztalra. 

345.  Rántott  menyhal  mártással. 

A menyhalakat  felbontjuk,  megsózzuk  és  kipeczkezzük,  hogy 
alakjuk  szép  kerek  maradjon,  kissé  a sóban  hagyjuk  feküdni  s le- 
szárítjuk, liszttel  behintvén,  szépen  kirántjuk,  czitromlevet  nyomunk 
reá,  tejfelt,  vajban  pirított  zsemlemorzsát,  kevés  vajat,  s apróra  vá- 
gott czitromhéjat  s kevés  borsólevet  adunk  hozzá,  s még  kissé  párol- 
ván, feladjuk  az  asztalra. 

346.  Menyhal  kifejtett  kagylóeskákkal  és  szarvasgombával. 

Szép  menyhalat  felbontván,  azt  kimossuk,  megsózzuk  s koszo- 
rút képezünk  belőle,  aztán  darab  vajat  felolvasztunk,  két  kis  kanál 
lisztet  kavarunk  bele,  fél  vereshagymát,  darab  czitromhéjat  adunk 
hozzá,  s borsóvízzel,  melyben  gyökereket  is  főztünk,  feleresztjük,  a 
menyhalat  beleteszszük  s felfőzzük,  de  úgy,  hogy  egészben  marad- 
jon , ekkor  le  kell  szűrni  a mártást,  kis  czitromnak  levét  hozzáadni  s 
még  kissé  felfőzni.  E közben  25  kagylócskát  kifejtünk,  6— 8 szarvas- 
gombát  levelekre  vágunk,  friss  vajjal  és  finomra  vágott  zöld  petre- 
zselyemmel pároljuk;  aztán  fél  kávés  csésze  jó  bort,  3 — 4 kanál 
tejfelt,  a kibontott  kagylócskákat  hozzáadjuk  s együtt  néhány  per- 
czig  felpároljuk,  kis  csuporban  két  tojásszéket  jól  elhabarunk,  a 
menyhal  mártását  hozzáadjuk,  a csuprot  parázstűzre  állítjuk  s a 
mártást  folytonos  kavarás  közt  megszűrjük.  A menyhalat  a tál  kö- 
zepére teszszük,  a kevés  mártást  reá  s a kagylócskákból  és  szarvas- 
gombából,  melyeknek  ugyan  mártásuk  nincs,  de  szárazaknak  sem 
szabad  lenniök,  koszorút  készítünk  a menyhal  befoglalására. 

347.  Tűzött  harcsa. 

Nagy  darab  harcsát  kimosva,  megsózva  és  egy  óráig  a sóban 
hagyva,  öt-hat  sorban  finomra  vágott  szalonnával  megtűzünk; 
lábasba  teszszük,  nehány  szelet  borjúhúst,  nehány  darab  sonkát, 
egy  csomócska  petrezselymet,  metélő-hagymát,  egész  borsot,  két 
decziliter  fehér  bort  s ugyananyi  vizet  öntünk  reá,  befedjük  és  las- 
san főzzük.  Ha  a hal  megfőtt,  kiveszszük,  a mártást  szitán  átszűrjük, 

a zsírtól  megtisztítjuk  és  addig  főzzük,  míg  két  decziliternyire  elfőtt, 
aztán  a halat  ismét  beleteszszük,  hogy  egészen  átmelegedjék,  ki- 
tálaljuk, s a mártást  reáöntjük. 

348.  Süllő  zöld  petrezselyemmel. 

Süllőt  megtisztítunk,  egy  óráig  sóban  hagyjuk  feküdni,  sós 
vízben  különféle  gyökerekkel  megfőzzük,  de  minek  elővigyázattal 
kell  történnie,  hogy  szét  ne  hulljon ; aztán  hosszú  tálra  teszszük, 
finom  zsemlemorzsával  behintjük,  tiz  dekagramm  vajat  felolvasz- 
tunk, apróra  vágott  zöld  petrezselymet  teszünk  bele  s leöntjük  vele 
a halat.  A tál  szélét  vajban  pirított  apró  burgonyával  lehet  kirakni. 

349.  Süllő  majonézzel. 

Vagy  másfél  kilogrammos  süllőt  megtisztítva,  két  újjnyi  szé- 
les szeletekre  vágunk,  aztán  sót  és  borsot  hintünk  reá  s olvasztott 
vajban  pároljuk  s hideg  helyre  teszszük.  Használat  előtt  a halszele- 
teket koszorú  alakjában  tálra  rendezzük,  s következő  majonézzel 
öntjük  le : Négy  főzött  tojásszéket  szitán  áttörünk,  tört  jégben  kávés 
pohár  friss  aixi  olajjal,  egy  kis  czitrom  le  vével,  szedőkanálnyi  ász- 
pikkal  és  kevés  eczettel  simára  elhabarjuk ; ha,  a mint  fentebb  emlí- 
tettük, evvel  a haldarabot  bevontuk,  a tál  szélét  vagy  apróra  vágott 
ászpikkal,  vagy  kis  fánkalakúakkal  rakjuk  ki. 

350.  Sült  czompó  mártással. 

Nagy  czompót  megtisztítva,  hosszában  levágunk,  de  nem 
keresztül,  hogy  egészben  maradjon,  azt  tört  borssal  vegyített  sóval 
megsózzuk,  olvasztott  vajjal  bekenjük,  s rostélyon  megsütjük.  Ha 
átsült,  tálra  teszszük,  nehány  darab  vajat  reá,  két  decziliter  tejfelt 
öntünk  felibe  s egy  czitrom  levét,  valamint  apróra  vágott  czitrom- 
héjat,  kevés  káprit,  nehány  marok  zsemlemorzsát  és  nehány  darab 
vajat  adunk  hozzá,  felül  parázst,  felfőzzük  és  feltálaljuk. 

351.  Czompó  borral. 

Nagyobb  fajta  czompót  megtisztítunk  és  azt  nem  egészen 
keresztül  bevágjuk,  megsózzuk  s egy  óráig  a sóban  hagyjuk,  aztán 
hosszú  lábasba  teszszük,  kevés  zöld  petrezselymet,  metélő-hagymát,. 
öt-hat  csiperkegombát  vágunk  össze  finomra  és  ezt  tört  borssal  és 
tojás  nagyságú  darab  vajjal  egyszerre  a lábasba  teszszük.  Aztán 
két  decziliter  fehér  bort  öntünk  reá,  a lábast  befedjük,  felül  parázst 

teszünk  s kifőzzük,  többször  kanállal  mártást  öntünk  reá ; ha  egé- 
szen kifőtt,  tálra  teszszük  s a kevés  mártást  alá. 

352.  Tok  frikasszirozva. 

Darab  vajat  elolvasztunk,  tele  kanál  lisztet  megpirítunk  benne, 
négy  részre  vágott  vereshagymafejet  s czitromhéjat  adunk  hozzá, 
borsóvízzel  feltöltjük  s elfőzzük.  Aztán  egy  czitromnak  levét  bele- 
nyomjuk s a megtisztított  tokot  ezen  mártásban  főzzük,  de  úgy, 
hogy  szét  ne  hulljon.  Mielőtt  a tokot  asztalra  adnók,  két  tojás-széket 
ütünk  fazékba,  jól  elhabarjuk,  a mártást  reászűrjük,  parázstűzre 
állítjuk,  folytonosan  kavarjuk,  míg  elkezd  sürűdni,  a kitálalt  tokra 
öntjük  s gyorsan  feladjuk. 

353.  Tok  czitrommártásban. 

A tokot,  miután  megtisztítottuk  és  megsóztuk,  félóráig  a sóban 
hagyjuk ; lábasban  darab  vajat  elolvasztunk  s abban  két  tele  kanál 
lisztet  megpirítunk,  négy  részre  vágott  vereshagymát  beleteszünk, 
borsóvízzel  feleresztjük,  a tokot  bele  s addig  főzzük,  míg  egészen 
kifőtt,  kevés  czitromhéjat  is  adunk  hozzá  s mielőtt  feltálalnók,  egy 
czitrom  levét  facsarjuk  reá. 

354.  Tőkehal  szardellával. 

Egy  kilogramm  tőkehalat  sós  vízben  megfőzünk,  nyolcz 
szardellát,  zöld  petrezselymet,  kevés  káprit  apróra  vágunk  össze, 
tálra  nehány  darab  vajat  teszünk  s egy-két  kanál  tejfelt,  valamint  a 
vagdalt  hozzávalókból,  a tőkehalat  kis  darabokra  tépjük,  s ebből  egy 
sort  rakunk  a tálra,  aztán  egy  sort  a fentebbiből  kevés  zsemlemor- 
zsával, nehány  kanál  tejfelt  és  egy-két  darab  vajat,  s ily  módon  foly- 
tatjuk, míg  a tál  tele  lesz ; az  egészet  zsemlemorzsával  behintjük, 
tejfelt  és  vajat  reá,  a sütőbe  állítjuk  és  szép  sárgára  sütjük. 

355.  Paprikás-hal  szegedi  módon. 

Vereshagymát  és  paprikát  pirítunk  meg  zsírban,  négy  deczi- 
liter  vizet  öntvén  reá,  avval  felforraljuk,  a halat  besózva  beleteszszük 
s félóráig  főzzük.  Kavarni  kanállal  nem  szabad,  hanem  hogy  oda  ne 
égjen,  néha-néha  fel  kell  rázni. 

356.  Szegedi  paprikás-hal  más  módon. 

Az  igazi  halpaprikást  csak  eleven  halból  ajánlom  készíteni, 
mert  csak  úgy  nyeri  meg  híres,  különleges  ízét.  Azért  tehát  ne  is 

reménykedjék  tökéletes  halpaprikás  előállításában  az,  a kinek  telje- 
sen friss  hal  nem  áll  rendelkezésére.  Vegyünk  egy  kisebb  darab 
kecsegét,  egy  kis  harcsát  és  egy  potykát ; ezeket  tisztítsuk  meg 
kívül  jól  késsel,  a melyik  halnak  pikkelyes  a bőre,  arról  azt  szedjük 
le ; a mely  hal  pedig  síma  bőrű,  az  olyanról  a nyálkás  részt  kell 
késsel  levakarni.  Minden  halat  a hasánál  vágjuk  fel ; a belét  vessük 
ki  és  az  egész  halat  vagdaljuk  fel  két  ujjnyi  darabokra.  Egy  lábasba 
tegyünk  három  kisebb  halhoz,  3 fő  vékony  laskára  vágott  veres- 
hagymát. Ehhez  a halhoz  zsír  nem  kell.  E halat  megsózva,  tegyük 
hagymára,  hintsük  be  egy  bádogkanál  igen  szép,  piros  szegedi  pap- 
rikával és  öntsünk  reá  annyi  vizet,  a mennyi  a halat  ellepi,  azután 
tegyük  gyors- (láng-)tűzre,  fedjük  be  és  meg  se  kavarjuk  addig,  amíg 
ki  nem  tálaljuk,  mert  kavarás  közben  szerte- szét  omolna  az  igen 
gyorsan  fövő,  gyenge  húsú  hal.  Húsz  perczig  kell  neki  főni  és  akkor 
készen  van.  Tálaláskor  használjunk  mély  tálat,  a melybe  gyorsan 
egyszerre  borítsuk  ki  a halat,  hogy  széjjel  ne  hulljon  a húsa.  Kana- 
lat is  adjunk  e paprikás  mellé. 

357.  Szegedi  harcsás  leves. 

A káposztát  egy  óráig  főzvén,  híg  rántást  készítünk  s abban 
vereshagymát  és  paprikát  pirítunk  meg,  s a káposztát  feleresztjük, 
a harcsát  megtisztítván  kimossuk,  felvagdaljuk  s beleteszszük ; 
együtt  főzzük  egy  ideig,  de  úgy,  hogy  ne  legyen  igen  sűrű  s elég 
leve  maradjon. 

358.  Halleves  halászosan. 

Vegyünk  egy  kiló  halat  (legjobbak  csontos  részei,  úgymint : 
feje  és  farka)  harcsa-  és  pontyból,  vagy  esetleg  többféléből.  Metél- 
jünk vékony  hosszú  szeletekre  három  szál  gyökeret,  egy  szál  répát, 
tegyük  a levesfőzéshez  alkalmas  fazékba  s főzzük  mindaddig,  míg  a 
zöldség  megpuhúlt.  Ekkor  a halat  összevagdalva,  rakjuk  a fazékba, 
töltsünk  rá  annyi  eczetet,  hogy  savanyú  legyen  s hagyjuk  a halat 
főni.  Tegyünk  egy  lábasba  zsírt  s ha  forró,  egy  kanál  liszttel  pirítsuk 
zsemlesárgára,  adjunk  hozzá  2 fej  finomra  vágott  vöröshagymát,  kis 
kanál  tört  paprikát,  kevés  babérlevelet  és  szemes  borsot  s ha  meg- 
hervadt, a hallével  föleresztve,  kis  ideig  forraljuk ; ha  a hal  megfőtt, 
egy  kis  tejfölt  beletéve,  ismét  fölforraljuk  s aztán  föltálaljuk. 

359.  Béka  frikasszirozva. 

Lábasban  darab  vajat  felolvasztunk,  kanálnyi  lisztet,  valamint 
fél  vereshagymát  adunk  hozzá  s csak  egy  perczig  pirítjuk  meg,  hogy 

meg  ne  barnúljon,  borsóvízzel  feleresztjük,  kevés  czitromhéjat  adunk 
hozzá  s egy  ideig  főzzük ; aztán  a békákat  beleteszszük,  kanálnyi 
tejfelt  adunk  hozzá  s még  kissé  főzzük,  aztán  kis  csuporba  két- 
három  tojás-széket,  kávés-kanálnyi  hideg  vizet  s egy  czitrom  levét 
teszszük,  a mártást  reászűrjük,  a meleg  konyhán  még  egy  ideig 
habarjuk,  a békákra  öntjük  s tüstént  feladjuk. 

360.  Béka  kucsma-gombával  s rákfarkkal. 

A békákat  megfehérítvén,  hideg  vízbe  teszszük,  aztán  kevés 
vajas  mártást  készítünk;  előbb  tisztán  kimosott  kucsma-gombát 
vajban  zöld  petrezselyemmel  párolunk,  azt  vajas  mártásba  teszszük, 
a békákat  jól  kinyomjuk  s ezeket  is  beleteszszük,  valamint  a ki- 
bontott rákfarkakat,  még  kissé  felforraljuk,  kitálaljuk,  s a rákfarkakat 
a tál  szélére  rakjuk. 

361.  Béka  petrezselyem-mártásban. 

Miután  a békákat  kellőleg  megtisztítottuk  és  kiáztattuk,  elő- 
lábaikat  levágjuk,  hátsó  lábaikat  egymásba  dugjuk,  megsózzuk; 
aztán  darab  vajjal  mártást  készítünk  kanálnyi  lisztből  és  apróra 
vágott  zöld  petrezselyemből,  kevés  borsólevet  öntünk  reá,  a békákat 
beleteszszük,  evvel  felfőzzük  s feladjuk  az  asztalra. 

362.  Töltött  rák. 

A rákokat  sóval,  zöld  petrezsetyemmel  és  köménymaggal  meg- 
főzzük, megtisztítjuk  és  kifejtjük,  kevés  rizst  párolunk  vajban,  apróra 
vágott  zöld  petrezselyemmel  30  rákfarkat  durván  összevágunk  s 
kevés  sóval  hozzá  adjuk,  kihűtjük  s aztán  egy  tojásszékkel  és  há- 
rom kanál  tejfellel  jól  elkeverjük,  a rákhéjakat  megtöltjük  vele,  alsó 
részét  ismét  felteszszük,  hogy  egész  rák  alakja  legyen,  a héját  jól 
összenyomjuk,  tálra  teszszük,  hat  kanál  tejfelt,  nehány  kanál  fehér 
bort  s köménymagot  adunk  hozzá,  a rákot  alá,  felül  parázst,  fel- 
főzzük, s az  étel  készen  van. 

363.  Párolt  rák. 

A rákokat  tisztán  kimossuk,  darab  vajat  felolvasztunk,  apróra 
vágott  zöld  petrezselymet  és  fokhagymát  adunk  hozzá  s a rákokat 

beleteszszük,  megsózzuk  és  egy  ideig  pároljuk,  aztán  nehány  kanál 
tejfelt  és  fehér  bort  adunk  bele  s addig  pároljuk,  míg  a rákok  piro- 
sak lesznek. 


364.  Szárcsa  barna  mártásban. 

A szárcsákat — bőrüket  lehúzván  — több  részre  vágjuk,  néhányszor 
kimossuk  és  következő  módon  páczot  készítünk : Fele  eczet-  és  fele 
vízbe  kakukfüvet,  czitromhéjat,  vereshagymát  és  sót  teszünk ; ha  a 
pácz  forr,  a szárcsát  beleteszszük  s puhára  pároljuk.  Aztán  barna 
mártást  készítünk  hozzá;  lábasban  kevés  vajas  rántást  készítünk  s 
félig  azon  páczczal,  melyben  a szárcsa  főtt,  félig  borsólével  felereszt- 

jük,  felfőzzük,  aztán  borral  higítjuk,  a szárcsákat  beleteszszük  s 
még  egy  ideig  felpároljuk.  A mártást  szitán  átszűrjük,  a szárcsákat 
kitálaljuk  s a barna  mártást  reá  öntjük. 

365.  Szárcsa  más  mártásban. 

Ha  a szárcsa  bőrét  lehúztuk,  több  részre  vágjuk  s jól  kimos- 
suk ; lábast  vajjal  bekenünk,  sárgarépát,  petrezselyemgyökeret, 
spanyol  hagymát,  czitromhéjat,  szegfűborsot  és  babérlevelet  adunk 
hozzá,  a szárcsát  reá  s pároljuk;  eczetet,  borsóvizet  öntünk  reá  s 
felfőzzük,  sárga  rántást  készítünk,  a párolt  szárcsát  mártással,  ke- 
vés borral  együtt  hozzáöntjük,  felforraljuk  s kitálalván,  a mártást 
reá  öntjük. 

366.  Tekenösbéka  vérmártásban. 

A tekenősbékát,  ha  elvérzett,  hideg  sós  vízben  a tűzhöz  tesz- 
szük,  vérét  csészében  félreteszszük ; a teknősbékát  addig  főzzük, 
míg  héját  föl  lehet  nyitni ; ezt  többször  meg  kell  kisérleni.  Aztán  a 
békákat  a két  teknőből  kiveszszük,  külső  bőrüket  tisztán  lehúzzuk  s 
tetszés  szerinti  darabokra  osztjuk.  Vajjal  kevés  barna  mártást  ké- 
szítünk, fél  fej  szegfűszeggel  megtűzött  vereshagymát  teszünk  bele, 
hallevessel  vagy  azzal  a vízzel,  melyben  a teknősbéka  főtt,  felereszt- 
jük ; kevés  czitromhéjat  és  egy  fél  czitromlevét  adjuk  hozzá,  a teke- 
nősbékát beleteszszük,  még  egy  ideig  főzzük,  s készen  van. 

367.  Rántott  tekenösbéka. 

Miután  ezt  is,  mint  azt  előbb  elmondottuk,  megfőztük,  meg- 
tisztítottuk és  szétosztottuk,  nehány  tojást  ütünk  le,  s ebbe  a tekenős- 
békát belemártjuk,  finom  zsemlemorzsával  behintjük  és  friss  zsír- 
ban kirántjuk.  Kirántott  zöld  petrezselyemmel  ékesítve  adjuk  az 
asztalra. 


368.  Tekenösbéka  czitrom-mártásban. 

Ha  a teknősbékát  megfőztük,  négy  részre  vágjuk ; darab  vajat 
elolvasztunk  s kanálnyi  lisztet  pirítunk  meg  benne,  borsóvízzel  fel- 
eresztjük, fél  fej  vereshagymát  teszünk  bele,  melyet  tálalás  előtt 
ismét  kiszedünk,  s az  egészet  elfőzzük.  Most  a mártást  megszűrjük, 
czitromhéjjal  és  lével  fűszerezzük,  kevés  tejfelt  adunk  hozzá,  a teke- 
nősbékát beleteszszük,  nehány  perczig  abban  felfőzzük  és  csinosan 
kitálaljuk. 

369.  Vagdalék  tekenősbékából. 

A teknősbékát  sós  vízben  addig  főzzük,  míg  megpuhúl,  aztán 
teknőjét  két  részre  törjük,  a főzött  teknősbékát  kiveszszük,  lábairól 
és  a többi  részeiről  a fekete  bőrt  tisztán  lehúzzuk,  belét  és  máját 
vigyázva  kiveszszük,  nehogy  az  epe  szétnyomódjék ; aztán  a teke- 
nősbékát  négy  részre  vágjuk,  kevés  vajas  mártást  készítünk,  melyet 
borsóvízzel  eresztünk  fel.  Aztán  darab  vajat  felolvasztunk,  ebben 
zöld  petrezselymet,  két  decziliter  zöld  borsót,  12  apróra  vágott  csi- 
perke-gombát, 15 — 20  rákfarkat  párolunk  ; ha  mindezt  megpároltuk, 
hozzáadjuk  a tekenősbékához  s együtt  jól  elfőzzük.  Csak  kevés 
mártásnak  kell  lenni,  ha  az  asztalra  adjuk.  Irósvajas  tésztából  ké- 
szült koszorúval  lehet  befoglalni. 

370.  Tekénősbéka  tulajdon  héjában. 

A tekenősbékát  sós  vízben  jó  puhára  főzzük,  teknőjét  felnyit- 
juk s a békákat  kiveszszük,  négy  részre  osztjuk,  levét,  melyet  tek- 
nőjében  találunk,  félreteszszük,  az  epét  a májtól  gondosan  elválaszt- 
juk, nehogy  szétnyomódjék.  Aztán  nehány  darab  vajat  teszünk  a 
a teknőbe,  a benne  talált  levet  hozzáadjuk,  a bőrétől  megtisztított 
békát  beleteszszük,  kevés  zsemlemorzsát,  nehány  darab  vajat,  vágott 
czitromhéjat  és  czitromlevet  adunk  hozzá,  lábasba  teszszük,  felül 
parázst,  jól  fölforraljük  s készen  van  az  étel. 

HETEDIK  OSZTÁLY. 

A különböző  tésztákról,  vajastésztákról,  porhanyó 
tésztákról  és  pástétomról. 


371.  A vajastészta  készítése,  melyet  mindenféle  koszorúhoz, 
befoglaláshoz,  pástétomhoz  lehet  használni. 

Huszonnyolcz  dekagramm  lisztet  a gyúródeszkán  megsózunk, 
tojást  ütünk  bele,  két  kanál  tejfelt,  kanálnyi  fehér  eczetet,  vagy  két 

kanál  bort  adunk  hozzá ; ha  még  nem  eléggé  nedves,  kevés  vizet 
adhatunk  hozzá ; a tésztának  valamivel  keményebbnek  kell  lennie, 
mint  a közönséges  rétesnek  való  tésztának.  Ezen  tésztát  addig  gyúr- 
juk, míg  a kéztől  elválik,  akkor  kerek  czipócskát  csinálunk  belőle, 
de  még  e gömbölyítésnél  is  gyúrjuk  s aztán  kendővel  betakarva 
negyed  óráig  pihenni  hagyjuk,  aztán  késfok  vastagságnyira  kinyújt- 
juk, huszonnyolcz  dekagramm  vajat  jól  kigyúrunk,  abból  széles 
lapot  készítünk,  ezt  a tészta  közepére  helyezzük,  aztán  a tésztát 
négy  oldalról  reáborítjuk,  a gyúródeszkát  kissé  behintjük  liszttel,  a 
tésztát  nyújtófával  leverjük  s oly  vékonyra  nyújtjuk,  a mint  csak 
lehet.  Aztán  ugyanazon  oldalra  négy  részben  felhajtjuk  s a lisztet 
róla  lehintjük.  A liszttel  való  behintésnél  azonban  arra  kell  ügyelni, 
hogy  a lehető  legkevesebb  liszt  jöjjön  hozzá.  Hogy  pedig  a tészta 
oda  ne  ragadjon,  könnyedén  kell  azt  nyújtani,  aztán  negyedóráig 
állani  hagyjuk,  hűvös  helyre,  meleg  időben  két  tál  közé  jégre  tesz- 
szük,  újra  kinyújtjuk,  ezt  háromszor  ismételjük,  negyedszer  csinál- 
hatunk belőle  a mi  tetszik. 

372.  Vajastészta  más  módon,  mely  az  előforduló  más  tészták 
kibélelésére  alkalmas. 

A gyúródeszkán  28  dekagramm  lisztet  megsózunk  és  két 
részre  osztunk,  az  egyik  feléből  könnyű,  a rétes-tésztánál  keményebb 
tésztát  készítünk,  ehez  egy  tojássárgát,  tele  kanál  tejfelt  és  fél 
czitrom  levét  veszszük  s ezt  addig  gyúrjuk,  míg  a kéztől  leválik, 
ekkor  czipóvá  alakítván,  félreteszszük ; a lisztnek  másik  felébe  28 
dekagramm  vajat  teszünk  és  ezt  liszttel  a nyújtófával  addig  nyújtjuk, 
míg  a vaj  és  a liszt  egészen  egyesül.  Ekkor  a tésztát  késfok  széles- 
ségnyire  kinyújtjuk,  a vajat  szinte  hosszúkás  darabra,  s azt  a tészta 
közepébe  teszszük,  a tésztát  erre  négy  oldalról  felhajtjuk,  nyújtó- 
fával  szélesre  verjük  s a lehető  legfinomabbra  kinyújtjuk,  aztán 
ismét  összehajtjuk,  ezt  háromszor  ismételjük,  de  az  áthajtásnál  mi- 
nél kevesebb  lisztet  hintsünk  reá,  negyedszer  vékonyra  nyújtjuk  és 
így  tetszés  szerint  használjuk. 

373.  Jó  házi  irósvajas  tészta. 

Negyed  kiló  liszthez  negyed  kiló  kemény  friss  írósvajat  ve- 
szünk s a lisztnek  felét  a vajjal,  kevés  sóval  sodrófával  összesodor- 
juk tésztává.  Mikor  finoman  össze  van  dolgozva,  tányér  nagyságúra 
kinyújtjuk  és  jégre  teszszük;  a liszt  felét  kevés  sóval,  egy  kanál 
porczukorral,  egy  diónyi  vajjal,  kávéskanál  rummal,  négy  tojás  sár- 
gájával s annyi  tejjel,  amennyit  felvesz,  rétestésztát  gyúrunk,  mind- 

addig  dolgozzuk,  mígnem  apró  hólyagok  vannak  rajta  s a deszkától 
felválik,  mi  annak  a jele,  hogy  jól  ki  van  dolgozva.  Kiczipózzuk  s 
egy  óráig  pihenni  hagyjuk.  Ezután  a tésztát  jó  vékonyra  kisodor- 
juk, a vajas  tésztát  bele  teszszük  s vele  együtt  jó  vékonyra  kinyújt- 
juk; ekkor,  mint  az  asztalkendőt  szokás,  összehajtjuk  s félóráig 
pihenni  hagyjuk  hideg  helyen,  háromszor  nyújtjuk  ki  félóránként,  s 
ekkor  tüzes  késsel  tetszés  szerint  elvagdaljuk,  tojással  bekenjük  s 
hámozott  tört  czukros  mandulával  bőven  behintjük  s gyors  tűznél 
kisütjük ; lehet  belőle  apró  kifliket,  crémes  bélest  is  készítepi. 

A friss  sertéshájjal  épp  ilyen  tésztát  készíthetünk.  A hájat  hat 
napig  kell  hideg  friss  vízben  áztatni. 

374.  A porhanyó  tészta  készítésmódja. 

Huszonnyolcz  dekagramm  lisztbe,  azt  kissé  besózva  ugyan- 
annyi vajat  szeldelünk,  a vajat  a nyújtófa  segélyével  a liszttel  össze- 
dolgozzuk, de  kézzel  nem  szabad  megérinteni,  két  tojás-széket, 
tele  kanál  bort  és  annyi  tejfelt  adunk  hozzá,  hogy  elég  nedves  le- 
gyen ; nagy  késsel  jól  megdolgozzuk,  hogy  minden  jól  elegyüljön. 
A tésztát,  melynek  keménynek  nem  szabad  lennie,  háromszor  és 
oly  vékonyra,  mint  csak  lehetséges,  kinyújtjuk,  ugyanazon  oldalra 
négy  részben  felhajtjuk,  több  lisztet  nem  hintünk  reá,  mint  a meny- 
nyi okvetlen  szükséges.  Erre  a tésztát  tetszésünk  szerint  hasz- 
nálhatjuk. Megjegyzendő,  hogy  a porhanyós  tésztához  lágy  vajat 
kell  venni. 

375.  Az  élesztős,  írós-tészta. 

Egy  kiló  finom  liszthez  vegyünk  6 egész  tojást,  3 deka  élesz- 
tőt, 2 kanálnyi  czukorport  és  egy  kávéskanálnyi  sót.  A felsorolt 
anyagokat  keverjük  össze  jól  és  tegyünk  bele  annyi  meleg  (de  nem 
forró)  tejet,  hogy  a tészta  sem  nagyon  kemény,  sem  nagyon  puha 
ne  legyen.  Miután  jól  elgyúrtuk,  hagyjuk  kissé  kelni  és  mikor  a 
tészta  terülni  kezd,  nyújtófával  nyújtsuk  egy  újjnyi  vastagra.  E 
tésztát  kenjük  be  jó  irósvajjal,  hajtogassuk  be  a négy  sarkát  úgy, 
hogy  a közepén  a négy  szeglet  találkozzék  és  hagyjuk  újra  pihenni 
10 — 15  perczig.  Pihenés  után  megint  nyújtsuk  el  és  ismét  kenjük 
be  vajjal.  Végűi,  miután  kissé  kelt,  még  egyszer  el  kell  nyújtani, 
ezúttal  már  alig  kis  újjnyi  vastagságúra.  A tésztából  szabdaljunk 
rövid,  alig  egy  arasz  hosszúságú,  két  újjnyi  széles  rudacskát.  Min- 
den egyes  rudacskát  be  kell  kenni  tojással  és  be  kell  hinteni  man- 
dulával is.  Görbe  írós  tészta  pléhre  vagy  lapos  tepsire  téve,  süs- 

sük  azonnal  rendes  tűzön,  — kelés  nélkül,  mert  csak  így  lesz  szép 
réteges. 

376.  Vajas  pástétom  vagdalékkal. 

Olyan  vajas  tésztát  készítünk,  a minő  a 372.  sz.  a.  le  van  írva 
s körülbelül  késfoknyira  kinyújtjuk.  Akkor  kerek  vagy  négyszögle- 
tes darabot  vágunk  ki  abból,  s külső  szélétől  egy  újjnyi  szélességre 
tojásfehérrel  bekenjük,  a másik  darabot  hasonlóan  kinyújtván,  reá- 
teszszük.  Ha  a lap  kerek,  kis  fánkszúróval  forintos  nagyságú  darab- 
kákat metszünk  ki,  azokat  aztán  a pástétom  szélére  rakjuk,  de  mégis 
úgy,  hogy  a második  darab  mindig  az  elsőnek  felét  takarja  el ; ha 
pedig  négyszögletes,  úgy  meleg  késsel  két  újjnyi  szélességű 
szalagot  vágunk  a tésztából  s azt  teszszük  a szélére  s mindegyik 
szögleten  szépen  levágjuk.  A pástétom  közepébe  meleg  késsel  kerek 
ivópohár  nagyságú  bevágást  teszünk,  a tésztából  kettős  gombot 
teszünk  reá,  a pástétomot  tojás  fehérével  bekenjük  s a kemenczében 
szépen  kisütjük.  Ha  kisült,  éles  késsel  kivágjuk  a bevágott  fedőt  s 
azt  óvatosan,  nehogy  széthulljon,  elveszszük ; a tésztát,  mely  a két 
darab  között  szalonnásan  oszlik  szét,  késsel  gyorsan  kifejtjük  s a 
pástétomot  a már  elkészített  vagdalékkal  megtöltjük.  A vagdalék 
következő  módon  készül:  28  dekagramm  borjúhúst,  3 — 4 borjú- 
kedeszt  megfőzünk  s hat  csiperke-gombát  apróra  vágott  zöld  petre- 
zselyemmel pároljuk,  20 — 30  kifejtett  rákfarkat,  sós  vízben  főzött 
spárgát  vagy  kartifiolát  koczkákra  vágunk,  s ezt  szerecsendió-virág- 
gal vajas  mártásban  addig  pároljuk,  míg  a mártás  egészen  elfőtt.  A 
vagdalékot  evőkanállal  óvatosan  betöltjük  a pástétomba  s fedelét 
ismét  reátevén,  feladjuk  az  asztalra.  A pástétomot  nyúlszálmival 
vagy  őzhússal  is  meg  lehet  tölteni. 

377.  Bélés  pástétom. 

Fél  kilogramm  borjúhúst  a czombjából,  nemkülönben  kevés 
kövérséget  a vese  mellől,  kevés  vereshagymát  és  czitromhéjat  apróra 
összevágunk,  valamint  egy  zsemlének  lereszelt,  tejbe  áztatott  s jól 
kinyomott  héját  is ; ha  már  apró,  a kis  hártyákat  és  rostokat  kiszed- 
jük belőle.  Aztán  három  tojásból,  kis  darab  vajból  és  tejből  lágy 
habarékot  csinálunk,  mindent  finomra  összetörünk,  kiveszszük,  két 
egész  tojást  keverünk  közé  és  állani  hagyjuk.  Vagdalékot  is  készí- 
tünk főtt  borjúkedeszből  és  tőgyből,  s azt  két  tojásszékkel  és  czitrom- 
lével  frikasszirozzuk.  Most  porhanyós  tésztát  készítünk,  s azzal  a 
pástétomos  tálat  s annak  fenekét  kis  újjnyi  vastagságnyira  kirakjuk? 
aztán  a töltelék  felét  közepébe  teszszük,  a vagdalékot  fölibe,  erre  a 


A különböző  tésztákról. 


185 


töltelék  másik  felét  egészen  kerekre  alakítjuk,  a fenmaradt  tésztából 
újj vastagságú  csíkokat  hengerítünk  s a töltelék  fölé  rostélyképen 
rakjuk,  hogy  közte  a töltelék  mindenütt  kilássék ; levert  tojással  be- 
kenjük s háromnegyedóráig  sütjük.  Mielőtt  a pástétomot  feladnék,  a 
rostély  közötti  tért,  a hol  a töltelék  kilátszik,  spárgafejjel  és  rákfark- 
kal váltakozva  kirakhatjuk. 

378.  Burgonya-pástétom. 

Éhez  porhanyós  tésztát  készítünk,  késfok  vastagságnyira  ki- 
nyújtjuk s ezzel  lábast  kibélelünk.  Aztán  8-10  főtt  burgonyát  sze- 
letekre vágunk,  megsózunk,  darab  főtt  sonkát  is  apróra  vágunk ; 
egy  réteg  burgonyát,  aztán  egy  réteg  sonkát,  ismét  burgonyát  te- 
szünk a pástétomba,  reszelt  parmezánsajttal  behintjük,  kevés  tejfelt 
és  vajat  teszünk  reá  s így  tovább,  míg  a lábas  megtelik.  Ekkor  a 
tésztából  fedőt  készítünk  reá,  tojásfehérével  bekenjük,  s akemenczé- 
ben  lassan  kisütjük. 

379.  Hideg  pástétom. 

28  dekagramm  szalonnát,  sült  őz-  vagy  nyúlhátat,  a húst  a 
csontokról  lefejtve,  igen  apróra  összevágunk ; aztán  öt  zsemlének  a 
héját  lereszeljük  s bélét  jó  húslében  megfőzzük,  az  apróra  vágott 
húst  a szalonnával  együtt  beleteszszük  s összevegyítjük.  Most  öt 
tojás-széket  teszünk  a fazékba  s a többivel  jól  elhabarjuk,  szitán  át- 
törjük, tört  borsot,  szerecsendió-virágot  és  sót  adunk  bele,  három 
libamájat  vajban  párolunk,  két  fáczánt,  két  foglyot  megsütünk, 
szétvágunk  s a húst  a csontokról  lefejtjük,  10—12  szarvasgombát 
vágunk  szeletekre  s kevés  vajjal  és  zöld  petrezselyemmel  pároljuk. 
Aztán  egy  kilogramm  vajból  porhanyó  tésztát  készítünk,  de  ezen 
czélra  a tésztának  még  sem  szabad  igen  porhanyónak  lennie,  mivel 
eltörnék ; azért  tizennégy  dekagramm  liszttel  többet  veszünk,  mint 
vajat,  például  fél  kilogramm  vajra  hetven  dekagramm  lisztet,  s a 
tésztának  kissé  keményebbnek  is  kell  lennie,  különben  nem  tarthatja 
meg  a töltést.  Ezen  tésztából  közönséges  formájú  pástétomot  készí- 
tünk, melynek  koszorúja  azonban  sokkal  magasabb,  aztán  egy  sor 
tölteléket,  közbe  szarvas-gombát,  aztán  a darabokra  vágott  párolt 
libamájat,  ismét  a szarvas-gombát,  aztán  tölteléket,  erre  a foglyot  és 
fáczánt  és  így  tovább,  míg  elkészül ; ekkor,  mint  rendesen,  tésztával 
zárjuk  be.  Felül  tésztával  is  lehet  feldíszíteni,  a mint  különben  is 
szokták  készíteni ; tojásfehérével  bekenjük  és  tartós  hőség  mellett 
két  óráig  sütjük.  A kemenczéből  kivevén,  kihűtjük,  a fedőt  meglehe- 
tős nagyra  felvágjuk  és  a pástétom  belsejét  ászpikkal  rakjuk  ki. 

380.  Rizspástétom. 

Tizennégy  dekagramm  rizst  tejben  sűrűre  főzünk  s azt  ki- 
hűtjük. Darab  rákvajat  elverünk,  négy  tojás-széket  ütünk  reá  s a 
kihűlt  rizst  és  négy  tojásnak  havát  hozzáadjuk  s könnyen  össze- 
kavarjuk. Borjúfülből,  spárgából,  rákfarkakból  és  csiperke-gombából 
koczkás  vagdalékot  készítünk,  darab  rákvajat  felolvasztunk  és  a 
vagdalékot  beleteszszük  s jól  megpirítjuk.  Kis  csuporba  két  tojás- 
széket ütünk,  hideg  húslével  elhabarjuk,  a vagdalékhoz  öntjük  és 
avval  jól  összekavarjuk.  Porhanyós  tésztát  készítünk  s azzal  lábast 
kibélelünk,  előbb  á rizsnek  felét  teszszük  bele,  aztán  a vagdalékot, 
s felül  szépen  elterítjük  s a többi  rizst  reáadjuk,  fedőt  készítünk, 
tojásszékkel  bekenjük  s lassan  kisütjük. 

381.  Húsos  tészta. 

Szép  kappannak  vagy  fiatal  pulykának  mellét  kivágjuk.  Másfél 
zsemlének  héját  lereszeljük  s vékony  szeletekre  vágjuk,  két  deczi- 
liter  tejjel  megnedvesítjük,  kilencz  dekagramm  vajat  adunk  hozzá, 
széntűzre  teszszük  s folytonos  kavarás  közt,  miközben  három 
egész  tojást  beleütünk,  sűrű  péppé  pároljuk,  melynek  a kanáltól 
el  kell  válnia,  aztán  kihűtjük.  Most  a vágott  kappanmellel,  kevés  só- 
val és  szerecsendió-virággal  nagy  mozsárban  finomra  törjük  össze 
és  szitán  átverjük;  a kappannak  többi  részét  lábasban  vajjal, 
nehány  szelet  sárgarépával  s vereshagymával  világossárgára  párol- 
juk, időről-időre  kevés  levet  öntünk  hozzá  és  ha  a hús  megpuhúlt, 
a csontot  kiszedjük  belőle  s laskaformán  megvágjuk.  Aztán  a vag- 
dalékot medenczébe  teszszük,  s öt  tojásszékkel  habosra  elverjük, 
végre  öt  tojás  fehérének  kemény  havát  s a vágott  húst  vegyítjük 
vele,  az  egészet  vajjal  bekent  lábasba  töltjük,  egy  óráig  párba  állít- 
juk, aztán  kiborítjuk  és  azon  lével,  mely  a kappan  párolásánál  ma- 
rad és  minden  zsírtól  megtisztíttatott,  leöntjük. 

382.  Tekenősbéka-pástétom. 

Vajas  tésztát  készítünk,  s azt  késfok  szélességnyire  kinyújtjuk, 
tál-pástétomot  készítünk  belőle,  bekenjük  tojás-fehérével  és  szépen 
megsütjük.  Aztán  a tekenősbékát  tisztítjuk  meg,  amint  azt  már  el- 
mondtuk, sós  vízben  megfőzzük,  kevés  vajas  mártást  készítünk,  főtt 
spárgát,  kifejtett  rákfarkat  és  csiperke-gombát,  valamint  a teknős- 
békát beleteszszük  s együtt  pároljuk.  Ha  a pástétom  kisült,  tálra 
teszszük,  fedelét  vigyázva  levágjuk  s a vegyüléket  szépen  beletöltjük, 
a fedőt  reátevén,  gyorsan  feladjuk  az  asztalra. 

383.' Sonka-pástétom. 

Fél  kilogramm  főtt  sonkát,  a kövérséget  róla  levágván,  apróra 
vágunk,  két  decziliter  tejből  és  két  tojásból  palacsintát  készítünk,  s a 
kurta  laskánál  kissé  szélesebbre  vágjuk,  medenczébe  teszszük,  a 
vágott  sonkának  nagyobb  részét  hozzá,  nagy  kávés  csésze  jó  tej- 
fellel elhabarjuk,  de  mégis  úgy,  hogy  folyékony  ne  legyen ; vajjal 
bekent  lábast  porhanyós  tésztával  kibélelünk,  a tésztát  vékony  kés- 
fok vastag  ságnyira,  kinyújtjuk  s azzal  a lábast  szép  simán  kibéleljük, 
hogy  ránczot  ne  vessen,  a tészta  fenekét  a vágott  sonkával  be- 
hintjük s tésztából  fedőt  készítünk ; tojásfehérével  bekenjük  s meg- 
sütjük. 

384.  Pogácsa. 

Négy  decziliter  lisztet  ugyanannyi  finoman  vágott  töpörtűvel 
és  kevés  sóval  a nyújtó-deszkán  a nyújtófával  összedolgozunk. 
Most  két  tojás-széket,  három  kanál  tejfelt,  két  kanál  bort  és  két 
dekagramm  tejben  felolvasztott  élesztőt  adunk  hozzá  és  ezt  kézzel 
addig  gyúrjuk,  míg  sima  tészta  lesz  belőle,  melyet  igen  vékonyra  ki- 
nyújtunk, összehajtunk,  ismét  kinyújtunk  és  ezt  háromszor  ismé- 
teljük, míg  a negyedik  kinyújtásnál  újjszélességnyi  lap  marad,  me- 
lyet középnagyságú  fánkszúróval  kiszúrunk  és  szép  rendben  tepsire 
rakunk  s meleg  helyre  teszünk,  hogy  megkeljen.  Ha  megkeltek, 
késsel  könnyű  bemetszéseket  csinálunk  a pogácsa  felületén,  tojás- 
sal bekenjük  és  szép  sárgára  kisütjük.  Ezen  igen  egyszerű  ételt 
hidegen  és  melegen  lehet  élvezni,  s ez  kivált  a férfiak  igen  ked- 
vencz  étele. 

385.  Sódaros  pogácsa. 

Hatvan  dekagramm  lisztet,  4 dekagramm  jó  vajat,  két  tojás 
sárgáját,  két  kanál  tejfelt,  kevés  sót,  és  annyi  fehér  ó-bort,  a mennyi 
a porhanyós  tésztába  kell,  késsel  jól  összedolgozzuk,  aztán  jó  hűvös 
kamrában  (pinczében)  2—3  órán  át  pihenni  hagyjuk,  aztán  késhát 
vastagságig  kisodorjuk.  A töltelékhez  veszünk  75  dekagramm  apróra 
vágott  sovány  sonkát,  hat  dekagramm  reszelt  parmezán-sajtot,  és 
annyi  édes  tejfelt,  hogy  az  a keveréket  összetartsa.  Ebből  kávés 
kanálnyi  jön  minden  pogácsába,  melyek  előbb  nagyobb,  és  ha  a töl- 
telék már  benne  van,  kisebb  pogácsa  formával  szaggatandók  ki.  A 
pogácsák  tetejét  tojással  megkenjük  és  szép  pirossárgára  kisütjük. 

NYOLCZADIK  OSZTÁLY. 

Meridon,  pudding,  és  más  apróbb  tészták  sodóval 
(chaudeau). 


386.  Rizsmeridon. 

Tizennégy  dekagramm  jól  megmosott  rizst  főzünk  meg  hét 
decziliter  tejben  vagy  jó  levesben ; ha  puhára  főtt,  kihűtjük  és  tíz 
dekagramm  habosán  elvert  vajba  teszszük,  aztán  lassankint  egy 
egész  tojást  és  öt  tojásszéket  keverünk  bele  egymás  után ; aztán  30 
ráknak  kifejtett  farkát  és  ollóit,  nemkülönben  két  vagy  három  puhára 
főtt  liba-  vagy  pulykazúzát,  s egy  darab  főtt  borjúfejet  adunk  hozzá 
hosszúkásra  vágva,  kevés  sót  és  végre  lassankint  három  tojásnak 
kemény  havát.  Lábast  vajjal  megkenünk,  a lábas  fenekére  fehér 
papirt  teszünk,  melyet  hozzá  illően  vágunk  ki,  kevés  vajjal  beken- 
jük, egész  rákfarkakkal  és  sós  vízben  főtt  spárgafejekkel  csinosan 
kirakjuk,  a rizst  beleteszszük  s egy  egész  óráig  párban  főzzük : 
tálra  vigyázva  kiborítjuk,  a papirt  leveszszük  róla,  s tüstént  feladjuk 
az  asztalra. 

387.  Rizsmeridon  más  módon. 

Tizennégy  dekagramm  rizst  hét  decziliter  tejben  megfőzünk, 
ha  kihűlt,  tíz  dekagramm  vajjal,  egy  egész  tojással  és  ötnek  sárgá- 
jával elhabarjuk,  kissé  megsózzuk  és  végre  három  tojásnak  kemény 
havát  könnyedén  közibe  keverjük.  Eközben  kávéscsészényi  vaj- 
mártást készítünk,  három  főtt  borjúkedeszt,  15 — 20  kifejtett  rákfar- 
kat, hat  vajban  párolt  csiperke-gombát,  s nehány  sós  vízben  főzött 
spárgát  vagy  kartifiolát  nagy  koczkákra  vágunk,  s a vajas  mártásba 
teszszük  és  jól  elfőzzük.  Ha  a mártás  egészen  elfőtt,  két  tojás-széket 
két  kanál  hideg  lével  elhabarunk  s ezt  a vagdalékba  kavarjuk,  még 


Meridon,  pudding,  stb. 


189 


egyszer  felfőzzük  és  kihűtjük  ; vajjal  jól  bekent  lábas  fenekét  rák- 
farkakkal és  spárgafejekkel  csinosan  kirakjuk,  az  elhabart  rizsnek 
felét  beleteszszük,  aztán  a ragout-t  közepébe  s a rizs  másik  felét  reá. 
Aztán  párba  állítjuk,  hol  háromnegyed  óráig  kell  maradnia. 

388.  Rákmeridon. 

Két  megreszelt  zsemlét  két  decziliter  tejszínbe  áztatunk ; aztán 
kilencz  dekagramm  rákvajat  habosra  elverünk,  a morzsát  jól  ki- 
nyomjuk, hozzáadjuk,  valamint  40—50  ráknak  kifejtett  farkát  és 
lábait,  melyeket  csak  közepén  vágunk  ketté ; két  decziliter  egészen 
fiatal  zöld  borsót  párolunk  meg  vajban,  úgy,  hogy  színét  el  ne  ve- 
szítse s ezt,  kevés  sót,  öt  tojásnak  székét  s egy  egész  tojást  lassan- 
kint  beleteszszük,  és  ha  habosán  elvertük,  három  tojásnak  kemény 
havát  vegyítjük  könnyedén  közé,  a formát  rákvajjal  bekenjük,  egész 
rákfarkakkal,  zöld  borsóval  vagy  spárgafejekkel  kirakjuk,  az  egészet 
bélétől  tjük,  egy  óráig  pároljuk. 

389.  Meleg  szalonpudding. 

Nyolcz  tojásszéket  habarunk  negyedfél  decziliter  jó  tejfellel, 
finomra  tört  vaníliát  és  porczukrot  adunk  hozzá  annyit,  hogy  jó 
édes  legyen  ; ezen  keveréket  széntűzre  állítjuk  s addig  keverjük,  míg 
kezd  megsürűdni,  aztán  gyorsan  elveszszük  s néhány  perczig  ka- 
varjuk, nehogy  összemenjen ; aztán  félreteszszük,  míg  egészen  ki- 
hűl. Tíz  dekagramm  különféle  czukorba  becsinált  gyümölcsöt  vá- 
gunk apró  koczkákra  s belekeverjük  a keverékbe,  aztán  hat  tojás- 
fehérének kemény  havát  vegyítjük  lassankint  közé.  A vajjal  bekent 
formát  hét  dekagramm  finom  piskótával  kirakjuk,  de  úgy,  hogy  a 
formába  a fényes  oldalukkal  kifelé  és  egyenesen  álljanak ; a keveré- 
ket párba  állítjuk  s háromnegyed  óráig  abban  hagyjuk,  aztán  ki- 
borítjuk és  tüstént  feltálaljuk. 

390.  Zsemle-pudding  bor-sodóval. 

Két  zsemlének  lereszelt  héját  tejbe  áztatjuk,  tíz  dekagramm 
duzzasztott  mandulát  megtörünk,  tizennégy  dekagramm  mazsolát 
és  aprószőlőt  megtisztítunk,  aztán  hét  dekagramm  vajat  habosra 
felverünk,  a zsemléket  jól  kinyomva  és  apróra  összevágva  bele- 
teszszük, két  egész  tojást  és  négy  tojássárgát  ütünk  bele  egymás 
után,  s negyedóráig  kavarjuk ; aztán  három  tojásfehérének  kemény 
havát  vegyítjük  bele,  a mandolát,  mazsolát  és  aprószőlőt,  czitromhoz 
vagy  narancshoz  dörzsölt  darab  czukrot  teszünk,  s jól  elkavarjuk. 

Lábast  vajjal  bekenünk,  annak  fenekére  illő  fehér  papirt  vágunk  ki, 
ezt  is  bekenjük  vajjal,  csinosan  kirakjuk  mazsolával  és  duzzasztott 
mandolával,  a fentebbit  beleteszszük  s egy  óráig  párban  főzzük. 
Aztán  a puddingot  tálra  kiborítjuk,  a papirt  vigyázva  leveszszük 
róla,  a már  kész  sodóval  körülöntjük,  mely  következő  módon  ké- 
szül : Tizennégy  dekagramm  czitromon  dörzsölt  czukrot  megtörünk, 
a czukrot  tíz  tojásszékkel  együtt  fazékba  teszszük,  20  evőkanál  jó 
fehér  borral  elhabarjuk  s a fazekat  parázstűzre  állítjuk  ; a sodót  foly- 
tonosan habarjuk,  míg  sürűdni  és  emelkedni  kezd,  gyorsan  elvesz - 
szűk  a tűzről  s még  kissé  kavarván,  a tálra  öntjük. 

391.  Bormártás  más  módon. 

(Bor-sodó.) 

E mártást  lehet  használni  akármiféle  tálba  főtt,  vagy  pudding- 
félére.  Egy  liter  rendes  asztali  borba  tegyük  egy  fél  czitromnak  a 
héjját,  egy  késhegynyi  tört  fahéjjat,  két  szegfűszeget ; ezeket  együtt 
forraljuk  fel  porczellán-edényben.  Míg  a bor  forró  lesz,  az  alatt  egy 
mély,  két  litteres  fazékba  üssünk  bele  20  tojássárgáját,  tegyünk  még 
a tojáshoz  20  deka  porczukrot,  sodrófával  habarjuk  jó  félóráig,  míg 
egészen  habos  lesz  a tojássárgás  czukor.  Ha  a bor  forró,  lassan- 
ként öntsük  a tojásos  czukorba,  de  folytonosan  sodorjuk  két  kezünk 
között  a sodrófával  a bormártást,  igy  az  egész  edény  tele  lesz  sűrű 
habos  mártással.  Tovább  főzni  nem  szabad,  mert  a tojás  összeturó- 
sodna  a borral,  de  gyönge  meleg  helyen  tartsuk  és  tálalásig  folyto- 
nosan sodorjuk  a fával;  ha  ezt  nem  tennők,  nem  tudnók  többé 
habossá  verni. 

392.  Bormártás  még*  más  módon. 

A bor-mártáshoz  üssünk  16  tojás-sárgáját  egy  mély  edénybe 
és  keverjünk  fel  vele  habzásig  huszonöt  deka  czukorport.  Egy  liter 
jó  bort  tegyünk  cserép-  vagy  porczellán-edényben  forrni.  A borba 
tegyünk  egy  fél  czitromhéjat  és  késhegynyi  tört  fahéjat.  Miután  ezt 
a fűszeres  bort  felforraltuk,  öntsük  lassan,  sodrófával  folytonosan 
sodorva,  a czukros  tojás  közé.  E keveréket  tegyük  a tűzhely  szélére, 
olyan  helyre,  hogy  folytonosan  jó  meleg,  de  ne  buzgó  forró  legyen. 
A bormártást  csak  igen  kevés  idővel  a tálalás  előtt  kell  elkészíteni, 
mert  ha  áll,  összeturósodik.  E rövid  idő  alatt  folytonosan  sodorni 
kell,  mert  úgy  lesz  jó  sűrű  és  habos. 

393.  Ég*ő  pudding*. 

Másfél  reszelt  zsemlére  negyedfél  decziliter  jó  tejszínt  öntünk, 
hét  dekagramm  duzzasztott  finomra  tört  mandolát  s annyi  czukrot 

adunk  hozzá,  hogy  elég  édes  lesz,  aztán  folytonos  kavarás  közt 
péppé  főzzük  s kihűtjük.  Hét  dekagramm  vajat,  három  tojásszéket, 
két  egész  tojást  keverünk  bele  egymás  után  ; ehhez  még  öt  deka- 
gramm nagy  koczkákra  vágott  czitronádot,  befőzött  zöld  diót,  zöld 
szilvát  s magvától  megtisztított  meggyet  és  somot  teszünk,  minde- 
nikből  egyenlő  mennyiséget  és  annyit,  hogy  a zsemle  ne  legyen  igen 
észrevehető  ; végre  három  tojásfehérének  kevés  havát  vegyítjük 
közzé.  Aztán  a puddingot  vajjal  bekent  abroncsformába  beletöltjük, 
s egy  óráig  párba  állítjuk.  Tálaláskor  kiborítjuk,  s a nyílást,  mely  a 
puddingban  van,  azon  pillanatban,  midőn  feltálaljuk,  jó  rummal  meg- 
töltjük, nehány  darab  czukrot  beletevén,  meggyújtjuk  s így  lángolva 
gyorsan  feladjuk.  Ezen  tészta  különösen  vacsorákhoz  alkalmas.  A 
forma  fenekét  félholdalakú  czitronád-darabokkal  és  duzzasztott 
mandulával  kell  csinosan  kirakni.  Ezen  puddinghoz  csészében  vagy 
narancslevet,  melyet  czukorral  kissé  sürítünk,  vagy  bor-sodót  adunk. 

394.  A puddingokra  és  tálba  főttekre  való  tej  mártás. 

Egy  liter  jó  édes  tejet  forraljunk  fel  egy  darab  vaníliával.  Egy 
szűk  (magas)  edénybe  tegyünk  tíz  tojás-sárgáját  és  tíz  kanál  czukor- 
port;  ezeket  sodrófával  verjük  mindaddig,  a míg  a tojás  a czukor- 
ral együtt  habossá  lesz,  (ami  fél  óra  előtt  meg  történik.)  Ekkor 
a forró  tejet  lassanként  öntsük  a czukros  tojás  közé  és  sodrófával 
folytonosan  keverjük.  Tartsuk  tálalásig  egyenlő  meleg,  de  nem  forró 
helyen  és  folytonosan  sodorjuk  a fával,  mert  ha  igen  meleg  helyre 
tennők  és  elhagynék  a tojásos  tej  keverését,  az  akkor  hasznavehetet- 
lenűl  összeturósodnék.  Épen  ezért  nagyon  ügyeljünk  a mártás  készí- 
tésére, és  csak  a tálalás  előtt  kevéssel  csináljuk  meg.  Ha  véletlenül 
kevés  lenne  a tojás  e mártáshoz,  lehet  a habossá  vert  tojásos  czukor 
közé  a tejjel  való  leforrázás  előtt  két  kanálnyi,  kevés  tejben  meg- 
áztatott, tiszta  búzáké ményítőt  is  tenni.  Ez  nem  ártalmas  és  mégis 
igen  czélszerű,  mert  ezáltal  ha  kevés  is  a tejben  a tojás,  teljesen 
sűrűvé  lesz,  és  a jó  ízét  még  sem  veszíti  el  a mártás.  Mikor  a tálba- 
főttet  (vagy  puddingot)  a formából  kibontjuk,  akkor  öntsük  körébe 
a folyadékot. 

395.  Meggy-sodó. 

Egy  liter  szép,  friss  meggyet  törjünk  meg  magjával  együtt 
mozsárban,  főzzük  fél  liter  vízben  és  negyed  liter  borban.  Szűrjük 
át  szitán,  tegyünk  bele  czukrot,  egy  darab  fahéjat,  czitromhéjat, 

szegfűszeget  és  egy  kanál  lisztet,  melyet  előbb  kevés  vízzel  le- 
kavartunk, hagyjuk  mindezt  ismét  fölforrni  és  adjuk  kók  vagy 
pudding  mellé. 

396.  Vanilia-sodó. 

Fél  liter  tejsürűt  tegyünk  a tűzhöz,  16  deka  czukorral  és 
kevés  vaníliával  forraljuk  föl.  Ez  alatt  kavarjunk  le  két  tojássárgá- 
ját egy  evőkanál  liszttel,  öntsük  a forró  tejsürűt  folytonos  kavarás 
közben  rá,  ismét  tegyük  a tűzre,  hogy  fölforrjon,  de  folytonosan 
kavarjuk. 

397.  Naranes-sodó. 

Fél  liter  tejsürűt  narancshéjjal  és  czukorral  hagyjuk  fölforrni, 
öntsük  öt  tojás  sárgájára  folytonos  kavarás  közben,  s hagyjuk  ismét 
fölforrni. 

398.  Csokoládé-sodó. 

Fél  liter  forralt  tejsürűt  három  tojás  sárgájával,  10  deka  reszelt 
csokoládéval  jól  összeforralunk  folytonos  kavarás  közt. 

399.  Mandula-sodó. 

Fél  liter  tejsürűhoz  vegyünk  16  deka  finomra  tört  mandulát, 
kevés  czitromhéjat,  tegyük  tűzre  és  letakarva  forraljuk  negyedóráig. 
Ezalatt  két  tojás-sárgáját  kevés  liszttel  és  hideg  tejjel  jól  elkavarunk, 
öntsük  rá  a forralt  tejsürűt,  tegyünk  hozzá  czukrot  és  ha  fölforrt, 
átszűrve  puddinghoz  vagy  kokhoz  adhatjuk  mártásnak. 

400.  Pudding  angol  módra. 

Tizenhét  dekagramm  duzzasztott  mandolát  megtörünk,  azokat 
törés  közben  kevés  hideg  vízzel  nedvesítjük,  nehogy  olajosak  legye- 
nek ; aztán  ugyanannyi  czukrot  finomra  megtörünk,  hét  dekagramm 
jó  fekete  kenyeret  morzsává  reszelünk,  s azt  evőkanálnyi  malaga 
vagy  ménesi  borral  megnedvesítjük,  s egy  ideig  félreteszszük.  Apróra 
vágott  czitromhéjat,  kevés  tört  fahéjjal  és  a fentebbivel  tálba  teszünk, 
egy  egész  tojást  és  hatnak  székét  ütjük  bele  egymás  után,  s addig 
kavarjuk,  míg  jó  habos  lesz,  a mire  fél  óra  elég ; végre  öt  tojás- 
fehérének kevés  havát  vegyítjük  közé.  Aztán  a puddingot  vajjal  be- 
kent lábasba  vagy  formába  töltjük  és  párba  állítjuk;  háromnegyed 
óra  múlva  tálba  kiborítjuk  s bor-sodót  öntünk  reá,  a mint  azt  a 
zsemlepuddingnál  leírva  találjuk. 

401.  Burgonya-pudding*  sonkával. 

Huszonnyolcz  dekagramm  lisztes,  főtt  burgonyát  reszelünk 
meg,  tíz  dekagramm  vajat  habosra  felverünk,  három  tojást  és  három 
tojás-sárgát  ütünk  bele  egymás  után,  a reszelt  burgonyát,  valamint 
28  dekagramm  apróra  vágott  sonkát  hozzáadjuk,  megsózzuk,  egy 
ideig  jól  keverjük,  a keveréket  vajjal  bekent  lábasba  teszszük  és 
párba  állítjuk.  Egy  óra  múlva  a puddingot  kiveszszük,  tálba  kiborít- 
juk, reszelt  parmezán- sajttal  behintjük  s forró  vajat  öntünk  reá. 

402.  Tört  pudding-. 

Tizennégy  dekagramm  vajat,  ugyanannyi  czukrot  és  ugyan- 
annyi mandolát  finomra  törünk  össze.  Egy  czitromnak  héját  apróra 
vágjuk,  s egy  zsemle  héját  lereszeljük,  tejbe  áztatjuk  és  jól  ki- 
nyomjuk ; ezt  mozsárban  mind  finomra  összetörjük ; aztán  me- 
denczébe  teszszük,  nyolcz  tojássárgát  ütünk  bele,  egyiket  a másik 
után,  félóráig  kavarjuk,  végre  négy  tojás  fehérének  kemény  havát 
adjuk  hozzá,  a törteléket  vajjal  bekent  lábasba  teszszük,  párba  állít- 
juk és  bor-sodóval  feladjuk. 

403.  Császár-pudding. 

Kilencz  dekagramm  vajat  habosán  elverünk,  tizennvolcz  deka- 
gramm czukrot  vaníliával  és  ugyanannyi  duzzasztott  mandulával 
megtörünk,  törés  közben  kevés  hideg  vízzel  nedvesítjük  meg,  hogy 
ne  legyen  olajos  és  tíz  dekagramm  czitronádot  vágunk  meg  apróra. 
Mindezt  a felvert  vajba  teszszük,  egy  egész  tojást  és  öt  tojásnak 
székét  keverjük  bele  egymás  után,  végre  négy  tojás-fehérének  ke- 
mény havát;  a keveréket  vajjal  bekent  formába,  melynek  fenekét 
czitronáddal  csinosan  kiraktuk,  betöltjük  s háromnegyedórára  párba 
■állítjuk.  Azután  kiborítjuk  a tálra,  s bor-sodóval  körülöntjük. 

404.  Rizs-pudding. 

Tizennégy  dekagramm  rizst  kilencz  dekagramm  tört  mandolá- 
val  tejben  megfőzünk  s azt  kihűtjük ; tiz  dekagramm  vajat  habosra 
elverünk,  a rizst  beleteszszük,  egy  egész  tojást  és  négy  tojássárgát 
adunk  hozzá,  az  egészet  jól  elhabarva  vajjal  bekent  formába  tesz- 
szük és  párba  állítjuk.  Felibe  tejsodót  öntünk,  mely  a következő 
módon  készül : Tizennégy  dekagramm  czukrot  törünk  meg  kevés 
vaníliával  együtt  s azt  nyolcz  tojás-sárgájával  fazékban  jól  elhabar- 
juk, aztán  hét  decziliter  sűrű  felforralt  tejszínt  vegyítünk  lassanként 

közibe,  a fazekat  parázs- tűzre  állítjuk  s folyvást  habarjuk,  míg  el- 
kezd sűrüdni ; ekkor  a tűztől  gyorsan  elveszszük  s a puddingra 
öntjük. 

405.  Makaróni-pudding. 

Fél  kilogramm  makarónit  fehér  levesben  megfőzünk,  huszonöt 
dekagramm  vajat  felolvasztunk,  főzőkanálnyi  lisztet  adunk  hozzá, 
kissé  párolni  hagyjuk,  három  kanálnyi  édes  tejjel  szaporítjuk  és  a 
tűzről  leveszszük.  Ha  kihűlt,  négy  egész  tojást  keverünk  bele,  a ki- 
főtt makarónit  közzé  adjuk,  jól  felrázogatjuk,  vajjal  kikent  formába 
a makaróni  egyik  részét  beleöntjük,  aztán  egy  sor  apróra  vagdalt 
sódart  és  finomra  reszelt  sajtot  szórunk  reá,  erre  ismét  egy  sor 
makarónit  és  ezt  háromszor  ismételjük,  míg  a forma  megtelt.  E 
tésztát  formástól  együtt  forró  vízben  ki  kell  főzni,  iy2  óra  után  pedig 
kitálaljuk.  Ez  ételhez  mártást  is  lehet  tálalni,  mely  következőmódon 
készül : Egy  fej  vereshagymába  nehány  szegfűszeget  szúrunk  és  azt 
kevés  zsíron  megpirítjuk,  két  kanálnyi  lisztet  hozzáadva,  azt  jó  hús- 
levessel felöntjük,  szitán  átszűrjük  és  vajban  párolt  fehérgombát 
adunk  közé. 

406.  Rizsabroncs  friss  vagy  párolt  gyümölcsösei. 

Tíz  dekagramm  megtisztított  rizst  mozsárban  darafinomság- 
nyira  megtörünk.  Lábasban  hét  decziliter  tejet  felforralunk,  a rizst 
hét  dekagramm  duzzasztott  finomra  megtört  mandolával  beletesz- 
szük,  s folytonos  kavarás  közt  sűrű  péppé  képezzük,  aztán  elvesz- 
szük a tűztől  s öt  dekagramm  friss  vajat  teszünk  bele,  gyorsan  el- 
habarjuk s kihűtjük.  Aztán  hat  tojássárgát  adunk  hozzá  egymás- 
után s annyi  czukrot  vaníliával,  hogy  elég  édes  legyen,  habosra  fel- 
verjük, és  végre  négy  tojásfehérének  kemény  havát  vegyítjük  közé 
könnyedén;  a pépet  vajjal  bekent  abroncsformába  teszszük  és 
háromnegyed  óráig  párba  állítjuk.  E közben  tíz  nagy  baraczkot  meg- 
hámozunk, közepén  kettévágjuk  s magvát  kiveszszük.  Tizennyolcz 
dekagramm  czukrot  két  decziliter  vízzel  addig  főzünk,  míg  az  jó 
nehéz  cseppeket  vet,  a baraczkot  beleteszszük,  s csak  egy  pillanatig 
főzzük,  mert  nem  szabad  igen  megpuhúlniok,  hanem  szép  egészben 
kell  maradniok,  aztán  kanállal  kiszedjük  tányérra,  behintjük  tört 
czukorral,  s meleg  helyre  állítjuk  ; a levét  addig  főzzük,  míg  könnyű 
kocsonyává  képződik.  Tálaláskor  a pépet  kiborítjuk  a tálra,  az 
abroncs  nyílását  baraczkkal  kitöltjük,  az  abroncsot  a nedvvel  egé- 
szen bevonjuk  s a maradékot  a gyümölcsre  öntjük. 

407.  Törött  rizsfánk  vajastésztában. 

Hét  dekagramm  tisztított  rizst  finomra  megtörünk,  lábasba 
darab  vajat  teszünk,  azt  megmelegítjük,  a rizst  bele  adjuk,  megpirít- 
juk, négy  decziliter  tejszínt  öntünk  reá  s addig  kavarjuk,  míg  sűrű 
lesz ; ha  igen  sűrű  volna,  még  tejszínt  öntünk  hozzá,  a keveréknek 
olyannak  kell  lennie,  mint  a szuflénak  (Souffléé)  s annyi  vaniliás 
czukrot  adunk  hozzá,  a mennyi  szükséges ; aztán  gyorsan  elvesz- 
szük  a tűzről,  három  tojássárgával  habosra  felverjük,  s három  tojás 
fehérének  kemény  havát  lassan  közzévegyítjük,  kerek  kádkákat 
bélelünk  ki  vajastésztával,  s e keverékből  jó  evőkanálnyit  teszünk 
bele,  kevés  baraczk-lekvárt  is  adunk  hozzá  s csak  ekkor  töltjük  meg 
egészen  a keverékből,  a sütőbe  teszszük  s lassan  kisütjük. 

408.  Zsemlepástétomok  borral. 

Fánk  nagyságú  kis  kerek  zsemlék  (ezen  zsemléket  a péknél 
külön  kell  megrendelni)  héját  lereszeljük,  kis  fedőt  vágunk,  belét 
egészen  kivájjuk  és  zsírban  kirántjuk.  Tizenkét  zsemléhez  tiz  deka- 
gramm mandolát  veszünk,  és  tíz  dekagramm  finomra  tört  czukrot ; 
egy  czitromnak  apróra  vagdalt  héját,  mindezt  medenczébe  teszszük, 
és  egy  tojással  és  három  tojássárgával  addig  habarjuk,  míg  jó  habos 
lesz.  A zsemléket  evvel  megtöltjük,  a fedőt  ráteszszük,  a zsemléket 
lábasba  helyezzük,  melyben  hét  decziliter  jól  megczukrozott  veres 
bor  van,  felül  parázst  teszünk  s pároljuk.  A bort  egészen  magukba 
kell  venniök,  de  ki  sem  szabad  száradniok. 

409.  Spanyol  kenyér. 

Hosszúkás  zsemléket  késfok  vastagságú  szeletekre  vágunk, 
befőtt  baraczkkal  bekenjük,  s egy  másik  részt  reáteszünk  és  veres- 
előbb  jól  megczukrozott  borban  addig  áztatjuk,  míg  átáztak,  aztán 
levert  tojásba  mártjuk,  finom  zsemlemorzsában  meghengergetjük,  és 
zsírban  kirántván,  czukorral  és  fahéjjal  behintjük. 

410.  Kossuth-kifli. 

25  dekagramm  vajat,  25  dekagramm  porczukrot  a tojás  sárgá- 
jával habosra  kell  keverni,  25  dekagramm  könnyű  lisztet  lassan 
hozzá  keverni,  3 tojásnak  habbá  vert  fehérét  hozzá  adni,  reszelt 
czitrom  haját  is  közé  tenni ; egy  körülbelül  25  cm.  négyszögű  tepsibe 
önteni,  elkenni  késsel,  egy  tojás  habjával  bekenni,  apróra  vágott 
mandolával  meghinteni  és  vigyázva  megsütni.  Nem  szabad  meg- 

pirítani,  csak  egész  halvány  maradjon,  ha  készen  van,  pogácsa- 
szaggatóval  félhold  alakúra  kiszaggatni,  szitára  rakni,  s ha  kihűlt, 
tálra  reátenni  és  vaníliás  czukorral  behinteni. 

411.  Spanyol  kenyér  más  módon. 

A zsemlét  úgy,  mint  az  előbbihez,  szeletekre  vágjuk,  befőtt 
ribizlivel  megtöltjük  s czukrozott  veres  borba  áztatjuk ; aztán  veres 
borból,  lisztből,  czukorból  és  fahéjból  vékony  tésztát  készítünk,  a 
töltött  zsemléket  belemártjuk  és  zsírban  kirántjuk,  finomra  tört  czu- 
korral tüstént  jól  behintjük  s forró  lapáttal  megpirítjuk.  Itt  megjegy- 
zendő, hogy  ezen  zsemleszeleteket  nem  kell  oly  erősen  borban 
áztatni,  mint  az  előbbieket,  mert  különben  széthullanak  és  zsírt 
szívnak  magukba. 

412.  Koszorúk  mandolatejből. 

Hét  decziliter  jó  tejet  felforralunk,  tizennégy  dekagramm  duz- 
zasztott és  tésztafinomra  megtört  mandulát  leveses  fazékba  teszünk, 
a forró  tejet  reá,  s negyed  óráig  állani  hagyjuk,  aztán  tiszta  asztal- 
kendőn átnyomjuk.  Előbb  tizennégy  dekagramm  rizst  megtisztítunk, 
azt  kendővel  jól  eldörzsöljük  és  mozsárban  darafinomra  megtörjük : 
a mandolatejet  felforraljuk,  a rizst  annyi  czukorral,  hogy  elég  édes 
legyen,  beleteszszük  s folytonos  kavarás  közt  sűrű  péppé  főzzük. 
Aztán  egy  vagy  két  tortalevelet  vajjal  bekenünk,  s a pépet,  a meddig 
meleg,  széles,  tejbe  mártott  késsel  kisújjvastagságnyira  szép  simán 
felkenjük  reá  s kihűtjük ; deszkát  liszttel  és  czukorral  behintünk,  a 
tortalevelet  fenekén  kissé  megmelegítjük  s a rizst  kiborítjuk,  közép- 
nagyságú  fánkkiszúróval  kiszúrjuk,  s minden  karika  közepét  ismét 
kisebb  kiszúróval  úgy,  hogy  koszorút  képez ; levert  tojással  beken- 
jük, finom  zsemlemorzsával  behintjük  s zsírban  szép  zsemlesárgára 
kirántjuk;  ha  kiveszszük  a zsírból,  czukorral  sűrűn  behintjük;  asz- 
talkendővel beterített  tálra  rakjuk  háromszor  kereszt  alakjában, 
mindegyiknek  nyílásába  egy  befőtt  meggyet  teszünk  s forrón  adjuk 
fel  az  asztalra.  A nélkül  is  készíthetjük,  hogy  a mandulát  átnyom- 
nók ; ekkor  a mandolát  tésztafinomra  törjük,  s hasonlóan  rizszsel 
teszszük  a tejbe,  s együtt  főzzük,  mely  esetben  8 — 10  dekagramm 
elegendő. 

413.  Borkifli. 

Hat  porhanyós  kiflinek  héját  lereszelve,  azt  közepén  ketté- 
vágjuk, bélét  kivájjuk,  magnélküli  befőtt  megygyel  vagy  málnával 
megtöltjük,  a kivett  bélből  kis  dugót  készítünk  reá,  mély  tálba  tesz- 

szűk,  négy  decziliter  jó  veres  borban  darab  czukrot  felolvasztunk, 
hogy  édes  legyen,  a kiflire  öntjük  s abban  puhítjuk.  Többször  meg 
kell  fordítani,  hogy  minden  oldalról  megszívódjanak,  de  ne  legye- 
nek igen  lágyak,  finom  zsemlemorzsában  meghentergetjük,  és  zsírban 
hirtelen  kirántjuk,  aztán  czukorral  és  vaniliával  behintjük. 

Azok  számára,  kik  a tejet  szeretik,  bor  helyett  czukrozott  tej- 
ben lehet  megáztatni,  a további  eljárás  ugyanaz  marad. 

414.  Tejben  főtt  hab  krémmel. 

Tíz  tojásfehérének  kemény  havából,  melybe  annyi  czukrot  és 
vaníliát  teszünk,  hogy  elég  édes  és  jó  ízű  legyen,  tejben  evőkanál 
segítségével  haluskát  kifőzünk,  s ezeket  szép  magasra  a tálon  fel- 
halmozzuk ; ha  mind  kifőztük,  a tejet  átszűrjük.  A krém  következő 
módon  készül:  Tizenhat  tojássárgát  hét  decziliter  langyos  tejjel, 
melyben  a haluskát  kifőztük,  jól  elhabarunk,  annyi  czukrot,  hogy 
elég  édes  legyen,  kevés  vaniliával  vagy  dörzsölt  czitrommal  bele- 
teszünk, folytonos  habarás  közt  addig  forraljuk,  míg  kissé  megsürű- 
dik;  ekkor  egyik  bögréből  a másikba  addig  öntögetjük,  nehogy 
összemenjen,  míg  kihűlt,  aztán  a haluska  körül  a tálra  öntjük. 

KILENCZEDIK  OSZTÁLY. 

A különböző  kókokról,  pépekről. 

415.  Palacsinta  gyermekpéppel. 

12 — 15  palacsintát  sütünk,  lábasban  három  kanál  lisztet  tejjel 
finomra  elhabarunk,  parázsra  állítjuk  és  addig  kavarjuk,  míg  elkezd 
sürűdni,  aztán  még  kissé  főzzük,  tányérra  öntjük  s kihűtjük.  Hét 
dekagramm  vajat  habosra  elverünk,  a pépet  beleteszszük,  (tgy  egész 
tojást  és  négy  tojás-sárgát  keverünk  bele  egymásután,  maroknyi 
duzzasztott  finomra  tört  mandolát,  hét  dekagramm  finomra  tört 
czukrot  és  kevés  vaníliát  adunk  hozzá,  s még  negyedóráig  kavarjuk. 
Aztán  a palacsintára  kenjük,  összehengerítjük,  négyszegletes  dara- 
bokra vágjuk,  a vagdalt  palacsintát  egyenlő  sorokban  vajjal  bekent 
lábasba  rakjuk,  három  tojássárgát  habarunk  el  két  decziliter  tejszín- 
nel, kevés  czukorral  és  vaniliával,  reáöntjük,  s félóráig  párba  állítjuk. 

416.  Palacsinta  rizszsel. 

Tíz  dekagramm  megmosott  rizst  hét  decziliter  tejben  addig 
főzünk,  míg  elég  puha,  a főzés  alatt  tíz  dekagramm  finomra  tört 

mandulát  teszünk  bele,  megsürítjük,  aztán  kihűtjük.  Hét  dekagramm 
vajat  habosra  felverünk,  a rizst  beleteszszük,  két  egész  tojást  és  négy 
tojás-sárgát  ütünk  bele  egymásután  s félóráig  kavarjuk,  annyi  czuk- 
rot  is  adunk  hozzá,  hogy  elég  édes  legyen.  Most  a keveréket  három 
részre  osztjuk,  az  egyik  megmarad  úgy,  a hogy  van,  csakhogy 
czukron  dörzsölt  narancsnak  héját  adjuk  alá;  a másik  részhez  pedig 
két  tábla  finom  csokoládét  adunk,  s végre  a harmadik  részbe  három 
kanál  baraczkszörpöt  teszünk,  melyet  előbb  finoman  elhabarunk,  a 
rizst  hozzáadjuk,  jól  elkeverjük,  hogy  szines  legyen,  végre  négy 
tojás-fehérének  kemény  havát  három  részben,  mindenik  részbe  jól 
elkeverjük.  Aztán  kerek  formát  vajjal  bekenünk,  a palacsintákat 
lehető  legvékonyabbra  sütjük,  s az  egész  formát  kirakjuk  vele,  azon 
részt,  melynek  narancs  íze  van,  beleteszszük,  aztán  ismét  palacsin- 
tával befedjük  s erre  azon  részt  teszszük,  melybe  a csokoládét  ke- 
vertük, aztán  ismét  palacsintát  és  végre  a pép  utolsó  részét ; pala- 
csintával befedjük  és  a sütőben  szép  barnásra  kisütjük;  hajói  kisült, 
tálra  kiborítjuk  s tüstént  feladjuk  az  asztalra. 

417.  Palacsinta  porhanyós  tésztában. 

16—20  palacsintát  sütünk  s ezeket  laskává  összevágjuk,  négy 
decziliter  tejszínt  felforralunk,  kilencz  dekagramm  finomra  tört  man- 
dolát,  darab  czukrot,  kevés  vaníliát  s a vagdalt  palacsintát  beletesz- 
szük s jól  elfőzzük,  de  nem  szabad  péppé  válnia,  hanem  a laskákat 
világosan  kell  látni ; aztán  kihűtjük,  négy  tojás-sárgát  ütünk  reá  s 
jól  elkeverjük ; megjegyzendő,  hogy  sűrűbbnek  kell  lennie,  mint  a 
közönséges  pépnek.  Aztán  porhanyós  tésztát  oly  vékonyra  kinyúj- 
tunk, mint  a laska-tésztát ; lábasba  vagy  más  formába  teszszük  úgy, 
hogy  ránczot  ne  vessen,  a palacsintát  beleteszszük  s a tésztával  be- 
fedjük s kisütjük.  Ha  megsült,  tálra  kiborítjuk. 

418.  Párolt  palacsinta. 

Palacsintát  sütünk  s ezeket  finom  laskára  vágjuk,  vajjal  bekent 
lábast  a laskával  sűrűn  behintünk  úgy,  hogy  a lábas  még  egy  újj 
szélességnyire  üres  marad;  aztán  hét  dekagramm  duzzasztott  és 
finom  tésztává  tört  mandolát,  tíz  dekagramm  finomra  tört  czukrot 
kevés  vaníliával  s hat  tojás-sárgát  teszünk  fazékba,  és  ezt  négy  deczi- 
liter tejszínnel  jól  elhabarjuk,  a palacsintára  öntjük  s párba  állítjuk. 
Tálaláskor  tálra  kiborítjuk,  két  decziliter  áttört  földiepret,  málnát 
vagy  ribizlit  főzünk  10 — 14  dekagramm  tört  czukorral  sűrűre,  s a 
tésztának  felső  részét  evvel  szép  simán  bevonjuk. 

419.  Rizs  angol  módon. 

Tizennyolcz  dekagramm  rizst  negyedóráig  meleg  vízben  puhít- 
ván, szitára  teszünk ; hét  dekagramm  mazsolát  és  öt  dekagramm 
aprószőlőt  tisztítunk  meg,  megmossuk  és  megszántjuk;  négy  por- 
hanyós  savanyús  almát  meghámozván,  szeletekre  vágunk,  18  deka- 
gramm tört  czukrot  megszitálunk.  Most  vajjal  bekent  lábas  fenekét 
almával  sűrűn  kirakjuk,  aztán  egy  sor  erősen  czukrozott  rizst  és 
erre  kevés  mazsolát  és  aprószőlőt,  aztán  ismét  egy  sor  almát,  czuk- 
rot, rizst  s egy  sor  befőtt  meggyet  teszünk,  most  ismét  almát  és  a 
még  meglevő  mazsolát  és  aprószőlőt,  az  utolsó  sor  czukrozott  rizs; 
végre  a lábast  valami  befőtt  gyümölcs  jól  megczukrozott.  levével 
úgy  megtöltjük,  hogy  a rizst  befödi,  mire  meleg  kemenczébe  tesz- 
szük,  ott  addig  hagyjuk,  míg  a levét  egészen  beitta.  Ezalatt  szép 
tölcsér  tésztát  sütünk,  a rizst  a tálra  kiborítjuk  és  azzal  szépen  ki- 
rakjuk. 

420.  Almapép. 

Öt  savanyús  almát  meghámozunk,  apró  darabokra  vágjuk  s 
czukorral  addig  pirítjuk,  míg  péppé  lesz ; aztán  két  porhanyós  kiflit 
megreszelünk,  tejszínnel  megnedvesítjük,  kilencz  dekagr.  finomra 
tört  mandolát  s ugyanannyi  finomra  tört  czukrot  veszünk,  egy  czit- 
romnak  héját  apróra  vágjuk,  hét  dekagramm  vajat  habosra  felverünk, 
két  egé^z  tojást  és  négy  tojássárgát  egymás  után  belekevervén,  az 
almát  a többivel  együtt  hozzáadjuk,  s félóráig  kavarjuk;  végre  négy 
tojás-fehérének  kemény  havát  keverjük  a felvert  közé,  a pépet  vajjal 
bekent,  finom  zsemlemorzsával  behintett  formába  töltjük,  és  lassan 
kisütjük.  Ezen  pépnek  kissé  tovább  kell  sülnie,  mint  a közönsé- 
ges pépnek,  mivel  az  alma  több  nedvességet  tartalmaz,  mint  a többi 
keverék. 

421.  Almapép  franezia  módra. 

Tíz-tizenkét  meghámozott  masánszki  almát  újjvastagságnyi 
szeletekre  vágunk,  három- négy  kanál  baraczk-marmeládot,  tíz  deka- 
gramm finomra  tört  és  kávés  csésze  vízzel  vékonyított  czukrot 
adunk  az  almákhoz,  s többszöri  felrázás  mellett  puhára  főzzük,  de 
úgy,  hogy  szét  ne  hulljanak,  hanem  alakjukat  megtartsák.  Eközben 
negyedfél  dekagramm  rizst  durván  megtörünk,  hasonlóképen  tíz 
dekagramm  duzzasztott  mandolát,  a rizst  kimossuk  és  mindkettőt 
hét  decziliter  tejszínben  főzzük,  s folytonos  kavarás  közt  sűrű  péppé 
pároljuk,  aztán  a tűztől  elveszszük  és  addig  míg  meleg,  hét  deka- 

gramm  vajat  kavarunk  bele,  kihűtjük  s annyi  czukrot  és  tört  vaníliát 
adunk  hozzá,  hogy  elég  édes  legyen ; egy  egész  tojással  és  öt  tojás- 
sárgával negyedóráig  folytonosan  kavarjuk ; végre  négy  tojásfehé- 
rének kemény  havát  vegyítjük  közé,  és  a pép  felét  vajjal  bekent 
lábasba  töltjük.  Az  almaszeleteket  ekkor  elosztjuk,  a kevésbbé  szé- 
peket egyformán  a már  betöltött  keverékre  rakjuk,  a pép  másik  felét 
reáöntjük  s lassan  kisütjük.  A többi  almaszeleteket  melegen  tartjuk, 
levét  sűrűre  elfőzzük,  s ezen  lével  a kisült  és  kiborított  pépet  leönt- 
jük, az  almaszeletekből  kettős  koszorút  képezünk,  czukorral  behint- 
jük és  gyorsan  feladjuk  az  asztalra. 

422.  Leveles  tészta. 

Szép  nagy  czitromon  28  dekagramm  czukrot  eldörzsölünk,  a 
czukrot  finomra  megtörjük,  28  dekagramm  habosra  felvert  vajba 
hat  tojás-sárgát  keverünk  egymás  után ; aztán,  ha  a tojás  már  jól  el 
van  kavarva,  a czukrot  hozzáadjuk  s negyedóráig  kavarjuk,  aztán 
28  dekagramm  finom  lisztet  és  hat  tojás  fehérének  kemény  havát 
adjuk  hozzá,  három  tortalevelet  az  abroncscsal  együtt  bekenünk 
vajjal,  a tésztát  a tortalevelekre  három  egyenlő  részre  osztjuk  és 
szép  világos  sárgára  sütjük;  ha  megsültek  és  kihűltek,  egyik  levél  a 
tortaleveleken  marad,  kettőt  pedig  szitára  teszünk.  Mindenik  levelet 
megtöltünk  befőttel  s a felső  üresen  marad.  Kis  negyed  órával  a 
tálalás  előtt  öt  tojás  fehérének  kemény  havát  két  kanál  baraczk- 
marmeláddal  és  tíz  dekagramm  finomra  tört  czukorral  elhabarjuk,  a 
tojás  havát  lassankint  közzévegyítjük,  s a tésztának  mind  felső  lap- 
ját, mind  oldalrészeit  kés  segélyével  ezzel  bevonjuk,  a felmaradt 
habot  spanyol  szélfecskendőbe  töltjük  be,  és  a felső  levél  széle  körül 
három  sorban  mogyoró  nagyságú  spanyol  fánkokat  nyomunk.  A 
levél  közepébe  nagy  gombot  helyezünk,  melyet  még  kisebb  fánkok- 
kal rakunk  körül  úgy,  hogy  a gombot  érintsék,  ezek  kicsinyek,  de 
szép  magasak  legyenek,  s ezért  ehez  könnyű  és  biztos  kéz  kell. 
Aztán  finom  czukorral  behintjük  s hűvös  sütőbe  vagy  kihűlt  ke- 
menczébe  teszszük,  hogy  a hab  színét  megtartsa,  és  igen  meg  ne 
keményedjék. 

423.  Besammel-felfújt. 

Lábasban  14  dekagramm  friss  felolvasztott  vajban  12  deka- 
gramm finom  lisztet  megpirítunk.  Ha  a liszt  habzik,  négy  decziliter 
tejszínt  vagy  jó  tejet  vegyítünk  közé  folytonos  kavarás  közt,  s az 
egészet  addig  kavarjuk,  míg  a tömeg  elválik  a lábastól,  aztán  kissé 
megsózzuk  s tálon  kihűtjük.  Most  a pépet  medenczében  tíz  tojás- 

sárgával  habosra  felverjük,  négy  dekagramm  vaníliával  megtört  és 
megszitált  czukrot  vegyítünk  közzé,  s végre  hat  tojás-fehérének 
kemény  havát  keverjük  könnyedén  bele.  Most  a keveréket  vajjal  jól 
bekent  formába  töltjük  és  vagy  háromnegyed  óráig  párban  főzzük, 
vagy  a nem  igen  forró  sütőben  szép  világos  sárgára  kisütjük; 
aztán  tálra  kiborítjuk,  s baraczk-  vagy  málnalevet,  bor-  vagy  tej- 
sodót  öntünk  alá. 

424.  Piskóta-pép. 

Czitromon  vagy  narancson  tizennégy  dekagramm  czukrot 
könnyedén  eldörzsölünk,  megtörjük,  megszitáljuk,  két  tojás- sárgával 
medenczébe  teszszük,  s háromnegyed  óráig  kavarjuk ; aztán  hét 
dekagramm  finom  hajport  vagy  megszitált  keményítő-lisztet  keverünk 
könnyedén  közé,  öt  tojás-fehérének  kemény  havával  együtt ; a fel- 
vert keveréket  vajjal  bekent  formába  töltjük,  s háromnegyed  óráig 
párba  állítjuk.  Felül  nem  szabad  sok  parázst  adni,  hogy  meg  ne 
barnúljon,  hanem  csak  kipárolódjék.  Ha  fel  akarjuk  adni,  kiborítjuk 
-tálra  s czukorba  főzött  meggy-  vagy  ribizli-szörppel  öntjük  körül ; 
vagy  tejszínbe  jól  elfőzött  csokoládéból  készítünk  habot,  s ezt  széles 
koszorúban  magasra  felhalmozzuk  úgy,  hogy  a szép  sárgaszínű 
pép  csak  a közepén  magaslik  ki. 

425.  Kenyér-pép. 

Tizennégy  dekagramm  duzzasztott  mandolát  megtörünk, 
ugyanannyi  czukrot  is  megfőzünk,  egy  czitrómnak  héját  apróra  vág- 
juk, tört  fahéjat,  apróra  vágott  czitronádot,  öt  dekagramm  jó,  nem 
savanyú  kenyérmorzsát  két  kanál  ménesi  borral  megnedvesítünk ; 
mindezt  10  dekagramm  tojás- sárgával  együtt  fél  óráig  kavarjuk 
végre  négy  tojásfehérének  kemény  havát  vegyítjük  közé,  a pépet 
vajjal  bekent  formába  töltjük,  s háromnegyed  óráig  párban  főzzük. 
Ha  kiborítottuk,  bor-sodót  önthetünk  alá. 

426.  Czitronád-pép. 

Három  már  nem  friss  porhanyó  megreszelt  kiflire  kávéscsésze 
tejszínt  öntünk ; az  áztatott  morzsát,  valamint  hét  dekagramm  duz- 
zasztott és  finomra  tört  mandolát  hét  dekagramm  habosra  felvert 
vajba  teszszük ; egy  egész  tojást  és  öt  tojás-sárgát  keverünk  bele 
egymásután,  tíz  dekagramm  finomra  tört  czukrot  és  hét  dekagramm 
laska  formára  megvágott  czitronádot  adunk  hozzá  és  végre  három 
tojás  fehérének  kemény  havát  vegyítjük  közé.  Lábast  vajjal  be- 
kenünk, a lábas  fenekét  reá  illő,  vajjal  bekent  fehér  papírral  be- 

takarjuk,  friss  czitronádból  vékony  szeleteket  vágunk,  s a lábas  fene- 
kére kettős  csillagot  rakunk  ki  abból,  a felvertet  lassan  beleteszszük, 
s háromnegyed  óráig  párba  állítjuk;  aztán  tálra  kiborítjuk,  finom 
késsel  a papirt  vigyázva  leveszszük,  hogy  a csillag  meg  ne  sérüljön 
s gyorsan  feladjuk  az  asztalra. 

427.  Csokoládé-pép. 

Tizennégy  dekagramm  apróra  tört  mandolát  és  tíz  dekagramm 
finomra  tört  czukrot  medenczébe  teszünk,  s egymás  után  hat  tojás- 
sárgát ütünk  bele  s egész  óráig  kavarjuk.  Aztán  hét  dekagramm 
finomra  reszelt  csokoládét  kevés  finomra  tört  vaníliával  jól  szétdör- 
zsölünk, végre  három  tojásfehérének  kemény  havát  vegyítjük  közé, 
vajjal  bekent  formába  töltjük  és  szépen  kisütjük. 

428.  Csokoládé-pép  más  módon. 

Tizennégy  dekagramm  czukrot  finomra  törünk,  valamint 
ugyanannyi  mandolát  is,  ezt  a törés  közben  többször  megnedvesít- 
jük, hogy  olajos  ne  legyen  ; aztán  medenczébe  teszünk  14  deka- 
gramm finom  csokoládét,  s ezt  addig  hagyjuk  kihűlt  kemenczében, 
míg  a csokoládé  megpuhúlt  s míg  még  puha,  gyorsan  tíz  dekagramm 
vajat,  aztán  a czukrot  és  a mandolát  keverjük  vele  össze ; most 
lassanként  nyolcz  tojás-sárgát  adunk  hozzá,  és  ha  ez  habosán  fel 
van  verve,  öt  tojás  fehérének  kemény  havát.  A felvert  tömeget  vaj- 
jal bekent  jó  mély  és  magas  formába  töltjük  s enyhe,  de  tartós  me- 
legnél megsütjük.  Tálalás  előtt  félórával  kiborítjuk  s kissé  kihűtjük, 
E közben  két  kanál  baraczkmarmeládot  ugyanannyi  czukorral  el- 
habarunk s négy  tojás  fehérének  kemény  havát  kanalankint  vegyít- 
jük közé,  a spanyol  szélfecskendőbe  töltjük,  s ha  a formának  be- 
vágásai vannak,  minden  bevágásba  habcsíkot  nyomunk,  alúl  pedig 
olyan  alakú  koszorút,  mint  a spanyol-torta,  felebb  mindig  kisebbet, 
úgy  hogy  ananászhoz  hasonlítson  ; ismét  a kemenczébe  állítjuk, 
addig,  míg  a hab  megszárad,  aztán  gyorsan  feladjuk  az  asztalra. 
Megjegyzendő,  hogy  ezen  pépet  lapos  tányérra  kell  kiborítani  s ezt 
asztalkendővel  beterített  tálra  tenni. 

429.  Leveles-tészta  más  módon. 

Hét  dekagramm  vajat  olvasztunk  fel,  s négy  kanál  finom  lisztet 
kavarunk  bele  gyorsan,  s folytonos  kavarás  közt  négy  decziliter  me- 
leg tejjel  addig  főzzük,  míg  jól  elfőtt  és  szép  sima  sűrű  pép  lett; 
akkor  kihűtjük  s annyi  czukrot,  hogy  elég  édes  legyen  és  kevés 

vaníliát  adunk  hozzá,  lassankint  hat  tojás-sárgát  és  négy  tojás  fehé- 
rének kemény  havát  vegyítjük  közé.  Kerek,  ólommal  jól  bevont  réz- 
tálakat, melyeknek  két  ujjnyi  széles  karimájuk  van,  vajjal  bekenünk, 
a pépből  új j vastagságnyit  beleteszünk,  s enyhe  melegben  megsütjük. 
Ha  jól  kisült,  tiszta  deszkára  kibontjuk,  és  közép  nagyságú  borító 
kondérral  5—6  levelet  szakítunk  ki  belőle,  az  első  levelet  tálra  tesz- 
szük  s befőzöttel  bekenjük,  a második  levelet  reá  s ismét  más  be- 
főzöttel  bevonjuk,  és  így  tovább,  míg  minden  levelet  felraktunk  és 
megtöltöttünk.  Eközben  három  tojás  fehérének  kemény  hava  közé 
14  dekagramm  finomra  tört  és  megszitált  czukrot  habarunk,  kevés 
vaníliával  együtt,  s ezzel  az  egész  tésztát  szép  simán  bevonjuk,  a 
maradékot  a spanyol  fecskendőbe  töltjük,  s a tésztára  szép  rendben 
kis  spanyol  fánkokat  nyomunk  mogyoró  nagyságban.  Előbb  négy 
dekagramm  duzzasztott  mandulát  készítünk,  kendővel  jól  leszárítjuk 
s apróra  vágjuk  össze,  ugyanannyi  finomra  tört  czukrot  vegyítünk 
hozzá,  az  egész  tésztát,  behintjük  vele  s meleg  sütőben  vagy  kemen- 
czében  szép  világossárgára  sütjük. 

430.  Burgonya-pép. 

Tizennégy  dekagramm  főzött,  jó  lisztes  burgonyát,  és  hét  deka- 
gramm vajat  mozsárban  összetörünk,  medenczébe  teszszük  és  egy- 
másután nyolcz  tojás-széket  ütünk  bele,  s hét  dekagramm  finomra 
tört  mandolát,  melyek  közt  nehány  keserű  is  legyen,  tíz  dekagramm 
tört  czukrot  és  egy  czitromnak  apróra  vágott  héját  hozzáadjuk,  s ezt 
addig  kavarjuk,  míg  jó  habos  lesz.  Végre  négy  tojás-fehérének  ke- 
mény havát  vegyítjük  közé,  tortalevelet  vajjal  bekenünk,  a felvertet 
reátöltjük  és  lassan  megsütjük.  Ha  kisült,  az  abroncsot  leveszszük 
róla,  czukorral  behintjük  s feladjuk  az  asztalra. 

431.  Földieper-pép. 

Hét  decziliter  szép  földiepret  megtisztítunk  és  szitán  áttörünk, 
aztán  21  dekagramm  czukrot  három  kanál  vízzel  addig  főzünk,  míg 
nyúlós  lesz,  az  áttört  epret  beleteszszük  s addig  főzzük,  míg  meg- 
sürűdik,  aztán  medenczébe  teszszük,  kihűtjük ; fél  czitromnak  levét 
belenyomjuk  s annyi  czukrot  adunk  hozzá,  hogy  elég  édes  legyen  s 
fél  óráig  keverjük.  Kavarás  közben  hat  tojás  fehérének  kemény  ha- 
vát vegyítjük  kanalankint  közé,  vajjal  bekent  tálra  gyorsan  magasan 
felhalmozzuk,  s egészen  áthűlt  kemenczében  rövid  fél  óráig  sütjük  s 
gyorsan  feladjuk  az  asztalra,  mert  könnyen  összeesik. 

432.  Tojásszék-pép. 

Hat  keményre  főzött  tojást  és  14  dekagramm  duzzasztott  man- 
dolát  külön  finomra  összetörünk,  a megtörtet  hét  dekagramm  ha- 
bosra vert  vajba  teszszük,  valamint  egy  egész  tojást  és  négy  tojás- 
sárgát vegyítünk  közé,  tört  czukrot  és  vaníliát  teszünk  bele  tetszé- 
sünk szerint,  végre  három  tojás  fehérének  kemény  havát  vajjal  be- 
kent tálba  teszszük,  körül  abroncsot  készítünk  és  lassan  megsütjük. 

433.  Hab-pép. 

Kilencz  dekagramm  befőtt  baraczkot  teszünk  medenczébe,  hét 
dekagramm  finoman  megtört  czukrot  adunk  hozzá,  s negyedóráig 
kavarjuk,  fél  czitrom  levét  belefacsarjuk,  s hat  tojásfehérének  kemény 
havát  kanalanként  belekeverjük.  Aztán  a habot  vajjal  bekent  tál 
közepébe  teszszük,  s hegy  formára  felhalmozzuk,  aztán  egy  kártyá- 
nak szögletével  öt-hat  mély  hosszú  bevágást  csinálunk  a felhalmo- 
zott habban  kellő  távolságban  egymástól.  A tetejébe  pedig  a habból 
fejet  csinálunk,  s igen  kihűlt  kemenczében  megsütjük;  fél  óra  alatt 
kisült,  s ekkor  gyorsan  feladjuk  az  asztalra,  mivel  igen  könnyen 
összeesik  s az  által  mind  külszíne,  mind  jósága  veszít.  Mindenféle 
habpépet  nagyobb  biztonsággal  lehet  párban  főzni,  csakhogy  ehhez  a 
pépet  porczellán  vagy  ezüst  lábasba  kell  tenni,  s kanállal  szép  maga- 
san és  csinosan  felhalmozni,  s ha  kivettük  a párból,  tüstént  feladni 
az  asztalra. 

434.  Franezia-pép. 

Négy  decziliter  tejből  közönséges  palacsinta-tésztát  csinálunk 
s nagy  likakkal  ellátott  habkanálon  átbocsátjuk  a forró  zsírba  ; aztán 
a szépen  kirántott  borsókat  kiveszszük  s így  folytatjuk,  míg  az  egész 
tészta  megsült.  Aztán  14  dekagramm  czukrot  és  nyolcz  tojás-sárgát 
kis  fazékban  elhabarunk  és  nyolcz  decziliter  tejszínt  s kevés  tört 
vaníliát  adunk  hozzá.  A rántott  borsókat  tejjel  megnedvesítjük  s 
vajjal  bekent  formába  adjuk,  a tejszínt  a tojással  reáöntjük,  félóráig 
párban  főzzük,  kiborítjuk  s asztalra  adjuk. 

435.  Dara-pép. 

Nyolcz  decziliter  tejszínben  annyi  darát  főzünk  meg,  hogy 
sűrű  pép  lesz  belőle ; ha  egészen  kifőtt,  kihűtjük.  Aztán  hét  deka- 
gramm vajat  nyolcz  tojás-székkel  finoman  elhabarunk,  a darát  hozzá- 
adjuk s még  egy  ideig  keverjük.  Most  tíz  dekagramm  tört  czukrot 
kevés  finomra  tört  vaníliával  teszünk  bele,  végre  hat  tojás-fehérének 

kemény  havát  vegyítjük  könnyedén  közé.  Lábast  jól  bekenünk  vaj- 
jal, szélességében  finomra  vágott  czitronádot  teszünk,  s a lábas  fene- 
kére abból  csillagot  alakítunk,  a habaréknak  egy  részét  beleteszszük 
s erre  befőtt  ribizlit,  ekkor  a habaréknak  másik  felét  öntjük  bele, 
párban  pároljuk  s vigyázva  kiborítván  a tálra,  feladjuk. 

436.  Kávé-pép. 

Tizennégy  dekagramm  kávét  jól  megpergelünk,  és  forróan  hét 
decziliter  forró  tejszínbe  teszszük,  jól  befedjük  s félóráig  állani  hagy- 
juk, hogy  a tejszín  a kávé  szagát  magába  szíjjá.  Aztán  három  nagy 
főzőkanál  lisztet  teszünk  lábasba,  a tejszínt  finom  szitán  átszűrjük, 
a lisztre  öntjük,  és  azzal  jól  elhabarjuk,  parázsra  teszszük  és  addig 
habarjuk,  míg  elkezd  főni ; még  nehány  perczig  főzzük  s aztán  ki- 
hűtjük. E közben  tíz  dekagramm  vajat  habosra  felverünk,  a kihűlt 
pépet  beleteszszük,  nyolcz  tojás-sárgával  jól  elkavarjuk,  aztán  annyi 
tört  czukrot  adunk  hozzá,  hogy  elég  édes  legyen,  s még  félóráig  ha- 
barjuk. Végre  négy  tojás- fehérének  kemény  havát  vegyítjük  könnye- 
dén  közé,  a pépet  vajjal  bekent  torta  levélbe  teszszük,  félóráig  süt- 
jük, aztán  az  abroncsot  leveszszük  róla,  finomra  tört  czukorral  be- 
hintjük és  gyorsan  feladjuk  az  asztalra.  Ezen  pépet  párban  is  lehet 
készíteni. 

437.  Kávé-pép  más  módon. 

Jó  erős  kávét  tejszínnel  vegyítünk,  hét  decziliter  tejszínre  két 
csésze  kávét ; lábasban  kilencz  dekagramm  vajat  olvasztunk  meg, 
négy  főzőkanál  finom  lisztet  vegyítünk  bele,  s a forró  tejszínes  kávé- 
val folytonos  kavarás  közben  szép  síma  péppé  főzzük ; megjegy- 
zendő, hogy  a kávét  csak  egymásután  töltjük  bele.  Ha  jól  elfőtt,  ki- 
hűtjük s annyi  tört  czukrot  vegyítünk  bele,  hogy  elég  édes  legyen, 
egy  egész  tojást  és  öt  tojás-sárgát  vegyítünk  bele  egymásután,  végre 
három  tojás- fehérének  kemény  havát;  azután  a formát  vagy  lábast 
vajjal  bekenjük  s szép  lassan  kisütjük,  vagy  párba  állítjuk. 

438.  Császár-pép. 

Huszonnyolcz  dekagramm  darabokra  tört  czukrot  sárgaréz 
medenczébe  teszünk,  2 decziliter  vizet  öntünk  reá  s egy  ideig  állani 
hagyjuk;  aztán  parázstűzre  állítjuk  s addig  főzzük,  míg  sűrűén  cse- 
peg. Most  a főzött  czukorba  28  dekagramm  frissen  áttört  málnát 
teszünk  és  azt  sűrűre  elfőzzük,  aztán  a tűzről  elvevén,  kihűtjük.  Öt 
dekagramm  habosra  vert  vajba  14  dekagramm  duzzasztott  és 

finomra  megtört  mandolát,  valamint  hét  dekagramm  tejbe  áztatott 
kiflimorzsát  adunk,  két  egész  tojást  és  négy  tojás- sárgát  is  veszünk 
még  hozzá,  s együtt  félóráig  kavarjuk.  Végre  három  tojás- fehérének 
kemény  havát  keverjük  bele,  a pépet  vajjal  bekent  torta-levélbe  tölt- 
jük s szépen  kisütjük. 

439.  Gyermekpép  vanília-likőrrel  (liqueur). 

Hat  főzőkanál  lisztet  hét  décziliter  tejjel  finoman  elhabarunk ; 
a tejnek  hidegnek  kell  lennie,  és  azt  a liszttel  lassanként  kell  össze 
kavarni,  nehogy  darabos  legyen ; aztán  széntűzre  teszszük  és  foly- 
tonosan kavarjuk,  míg  sűrű  lett,  ekkor  kihűtjük.  Aztán  a pépet  hét 
dekagramm  habosán  elvert  vajba  teszszük,  egy  egész  tojást  és  hat 
tojás-sárgát  vegyítünk  bele,  s annyi  czukrot  és  tört  vaníliát  is  adunk 
hozzá,  hogy  elég  édes  legyen,  s félóráig  habarjuk ; végre  négy  tojás- 
fehérének kemény  havát  vegyítjük  közé;  a pépet  vajjal  bekent 
lábasba  teszszük  s párba  állítjuk.  Aztán  közönséges  ostyatésztából 
kis  tölcséreket  csinálunk,  ezekkel  épen  úgy  bánunk  el,  mint  az  os- 
tyákkal, csakhogy  a kerek  nyújtófa  helyett  olyan  nyújtófát  hasz- 
nálunk, mely  alúl  finomra  van  hegyezve,  a lecsegét  pedig  kisebbre 
sütjük  és  ezen  nyújtófára  reátekerjük  és  kis  tölcséreket  készítünk 
belőle.  Ha  a pép  kipárlódott,  vanília  likőrt  melegítünk  meg,  a pépet 
tálra  kiborítjuk,  a likőrt  reáöntjük  s szép  rendben  kirakjuk  a töl- 
csérekkel. 

440.  Czitrom-pép. 

Tizennégy  dekagramm  megduzzasztott  és  megtört  mandolát 
medenczébe  teszünk,  és  azt  fél  czitromnak  levével  megnedvesítjük, 
aztán  tizennégy  dekagramm  czukrot  durván  összetörünk,  két  kanál 
vizet  öntünk  reá  s addig  főzzük,  míg  megsürűdik,  forrón  mandolára 
öntjük,  szétdörzsöljük  és  kihűtjük.  Ha  egészen  kihűlt,  hat  tojás 
sárgát  ütünk  bele  egymásután,  s három  negyedóráig  habarjuk,  aztán 
három  tojás-fehérének  kemény  havát  vegyítjük  közé,  czitronádot  és 
apró  vágott  czitromhéjat  adunk  hozzá,  a pépet  vajjal  bekent  lábasba 
töltjük  s lassan  megsütjük. 

441.  Czitrom-pép  más  módon. 

Négy  személyre  egy  jól  megérett  leves  czitrom  elegendő,  ezt 
egészen  puhára  főzzük  és  főzés  közben  a vizet  öt- hatszor  változtat- 
juk, hogy  a keserű  ízt  elveszítse.  Ha  oly  puhára  főztük,  hogy  szét- 
nyomható, több  részre  vágjuk,  magvát  kiveszszük  és  szitán  áttör- 

jük,  tíz  dekagramm  czukorral  medenczébe  teszszük,  két  tojás- 
sárgával jól  elkavarjuk  s végre  hat  tojás-fehérének  kemény  havát 
vegyítjük  közé  lassankint,  a pépet  vajjal  bekent  porczellán  lábasba 
öntjük  s enyhe  melegnél  a kemenczében  kisütjük  vagy  párba  állít- 
juk. Megjegyzendő,  hogy  ezen  pépet  mihelyt  megsült,  tüstént  asz- 
talra kell  feladni,  mivel  különben  összeesik. 

442.  Kifli-pép  málnával  leöntve. 

Öt  porhanyós  kiflinek  héját  könnyen  lereszeljük,  s szeletekre 
vágjuk,  lábasba  teszszük,  s tíz  dekagramm  duzzasztott  és  finomra 
tört  mandolát,  ugyanannyi  tört  czukrot  vaníliával  s négy  decziliter 
tejszínt  parázsra  állítunk,  s folytonos  kavarás  közben  síma  péppé  el- 
főzzük, a tűztől  elveszszük  s míg  még  meleg,  hét  dekagramm  vajat 
keverünk  bele,  s aztán  kihűtjük.  Ha  egészen  hideg,  hat  tojás-sárgát 
keverünk  bele  egymásután,  végre  négy  tojás-fehérének  kemény 
havát;  lábast  vajjal  bekenünk,  annak  fenekére  lap  fehér  papirt 
teszünk,  azt  ismét  bekenjük  vajjal,  a lábas  fenekén  vékony  czitronád 
szeletekből  koszorút  formálunk,  s ennek  közepébe  ismét  koszorút 
csinálunk  befőzött  meggyből  vagy  somból  forintos  ezüstpénz  nagy- 
ságában, a pépet  kanállal  vigyázva  reárakjuk,  s háromnegyed  óráig 
párba  állítjuk.  Ha  a málnaöntést  főtt  gyümölcsből  készítjük,  meg- 
tisztítjuk azt,  és  kendőben  kinyomjuk  s négy  decziliter  levet  18  deka- 
gramm czukorral  addig  főzzük,  míg  a nedv  kissé  sürűs ; a pépet 
vigyázva  tálra  kiborítjuk,  a papirlevelet  elő  vigyázattal  leveszszük,  s a 
málna  levet  a tál  fenekére  öntjük. 

443.  Szilva-pép. 

Hét  dekagramm  vajat  habosra  felverünk,  fél  kilogramm  durván 
összetört  piskótát  adunk  hozzá,  hét  tojássárgát  keverünk  egymás- 
után bele  s 14  dekagramm  czitromon  dörzsölt  megtört  czukrot  adunk 
hozzá;  ha  mindezt  habosra  elvertük,  öt  tojás-fehérének  kemény 
havát  vegyítjük  hozzá,  a formát  vajjal  bekenjük  s három  negyed- 
óráig párba  állítjuk. 

444.  Habos  ezitrom-pép. 

Tizennyolcz  dekagramm  czitromon  könnyedén  megdörzsölt, 
czukrot  megtörünk,  lábasba  tevén,  két  czitromnak  levét  nyomjuk 
reá,  s addig  hagyjuk  parázstűzön,  míg  a czitrom  elolvadott,  aztán 
félreteszszük ; ha  kisült,  nyolcz  tojássárgát  keverünk  bele  egymás- 
után, ismét  parázstűzre  állítjuk,  s folytonos  kavarás  között  addig 

hagyjuk  a tűzön,  míg  párologni  kezd  s kissé  sűrű  lesz,  aztán  elvesz- 
szük  a tűztől  s addig  kavarjuk,  míg  hideg  lesz.  Most  nyolcz  tojás- 
fehérének kemény  havát  vegyítjük  könnyedén  közé,  s porczellán 
lábasban  hegygyé  felhalmozzuk,  széles  késsel  szépen  lesimítjuk  s 
kávés  kanállal  csigaforma  hajlásokat  képezünk,  s felül  gombát  ala- 
kítunk a keverékből,  finom  czukorral  behintjük,  igen  enyhe  meleg- 
nél megsütjük  vagy  párba  állítjuk.  Ha  világosbarna  lett,  gyorsan  fel- 
adjuk az  asztalra,  mivel  a pép  igen  finom  és  könnyen  összeesik. 
Ezen  pépet  e módon  narancsból  is  csinálhatjuk ; nyolcz  tojásra  nagy 
leves  narancsot  veszünk,  a czukrot  könnyedén  rádörzsöljük,  egy 
czitrom  és  egy  narancs  levét  kinyomjuk  reá,  s különben  úgy  ké- 
szítjük, mint  a czitromból. 

445.  Mandola-pép  töltött  almával. 

Tizenhét  dekagramm  duzzasztott  mandolát,  valamint  ugyan- 
annyi czukrot  finomra  megtörünk,  s azt  öt  dekagramm  mazsolával, 
egy  czitromnak  apróra  vagdalt  héjával  medenczébe  teszszük,  s két 
egész  tojással  és  négy  tojásszékkel  félóráig  kavarjuk,  végre  négy 
tojás  fehérének  kemény  havát  vegyítjük  közé.  Előbb  8 — 10  ma- 
sánszki  almát  meghámozunk,  azokat  kivájjuk,  s nehány  perczig  víz- 
ben felfőzzük,  s aztán  porczellán  lábasba  teszszük,  a melyben  az 
asztalra  is  feladjuk;  tetszésünk  szerint  való  befőttel  megtöltjük,  az 
almát  czukorral  behintjük,  a pépet  erre  reátöltjük  s beleteszszük  a 
kemenczébe.  Ha  kisült,  két  tojásnak  kemény  havából  és  baraczkból 
habpépet  készítünk,  s ezzel  a tál  szélét  kirakjuk,  széles  késsel  ma- 
gasan koszorúban  felhalmozzuk,  s aztán  kávés  kanállal  két  újj  szé- 
lességnyire  bevágásokat  csinálunk,  hogy  font  koszorú  alakja  legyen  ; 
ismét  beleteszszük  a kemenczébe  s még  fél  óráig  sütjük. 

446.  Mandola-pép  pisztácziával. 

Tizennégy  dekagramm  habosra  felvert  vajba  ugyanannyi 
finomra  tört  mandolát  adunk  s tíz  tojás-széket  keverünk,  egyiket  a 
másik  után  úgy,  hogy  egész  óráig  kavarjuk.  Aztán  hét  dekagramm 
meghámozott  pisztácziát  ugyanannyi  czitronáddal  hosszúkásra  meg- 
vágunk, s ezt  14  dekagramm  finomra  tört  czukorral  együtt  az  el- 
habart pépbe  teszszük,  s mindaddig  kavarjuk,  míg  minden  jól  öszsze- 
vegyűlt.  Aztán  vajjal  bekent  tortalevélre  töltjük  s egyenlő  melegben 
kisütjük. 

447.  Mandola-pép  friss  megygyel. 

Huszonnyolcz  dekagramm  mandolát  duzzasztunk  és  ugyan- 
annyi czukrot  törünk  meg,  s az  utóbbit  megszitáljuk  : fél  czitromnak 

héját  apróra  vagdaljuk  s mindezt  medenczébe  teszszük,  egy  egész 
tojást  és  hat  tojás-sárgát  ütünk  bele  egymásután,  s az  egészet  fél 
óráig  habarjuk.  Előbb  nagy  érett  meggyeket,  száraikat  leszedve, 
megmosunk,  megszántunk  s czukorral  kissé  párolunk,  úgy  hogy 
egészben  maradjanak.  A formát  vajjal  bekenjük,  papirlevelet  teszünk 
reá,  ezt  ismét  bekenjük  vajjal,  s a lábas  fenekét  meggyel  csinosan 
kirakjuk,  a mandolatészta  felét  ráteszszük  s párba  állítjuk ; öt  vagy 
tíz  perez  múlva,  ha  a tészta  már  megszilárdúlt,  s a meggy  nem  sülyed 
le,  a meggy  másik  részét  rakjuk  reá,  s a mandolatészta  másik  részét 
öntjük  reá.  Mindennek  gyorsan  kell  történnie,  a nélkül,  hogy  a for- 
mát a párból  kivennők ; ezt  ismét  tüstént  befedjük  és  egészben  egy 
óráig  pároljuk. 

448.  Narancs-pép. 

Huszonegy  dekagramm  mandolát  megtörünk,  a törés  alatt 
fris  vízzel  kissé  meglocsolva,  nehogy  olajos  legyen,  két  narancson 
21  dekagramm  ezukrot  dörzsölünk,  azt  finomra  megtörjük,  s a meg- 
tört mandolával  együtt  medenczébe  teszszük,  egy  egész  tojást  és 
négy  tojássárgát  ütünk  bele,  s két  czitrom  lévé  vei  az  egészet  egy 
óráig  kavarjuk,  végre  négy  tojás  fehérének  kemény  havát  adjuk 
hozzá.  A pépet  ekkor  vajjal  bekent  tortalevélbe  teszszük  s kisütjük. 
Ha  már  csaknem  egészen  kisült,  két  tele  kanál  málna  marmeládot, 
hét  dekagramm  tört  czukorral  jó  habosra  felverünk,  aztán  négy 
tojásnak  kemény  havát  keverjük  bele  kanalankint,  a melynek  azon- 
ban nem  szabad  vizenyősnek  lennie,  a tortalevél  abroncsát  levesz- 
szük,  a hóból  koszorút  alakítunk  a pépre,  késsel  szépen  magasra 
halmozzuk,  s kártya  szegletével  minden  két  ujjnyira  bevágást  te- 
szünk, úgy  hogy  a koszorú  font  koszorúhoz  hasonlítson ; aztán  tört 
czukorral  behintjük  s beteszszük  a kemenezébe.  Mind  ennek  igen 
gyorsan  kell  történnie,  nehogy  a pép  összeessék. 

449.  Birsalma-pép. 

Öt  birsalmát  puhára  főzünk,  héját  lehúzzuk  és  szitán  áttörjük, 
medenczébe  teszszük  s kihűtjük;  ha  kihűlt,  21  dekagramm  finomra 
tört  ezukrot  adunk  hozzá  s azt  1/4  órág  kavarjuk ; kilencz  tojás- 
fehérének kemény  havát  lassankint  belekavarjuk,  a felhabart  töme- 
get vajjal  bekent  porczellán  lábasba  töltjük,  s széles  késsel  hegy- 
formára felhalmozzuk,  hat  bevágást  csinálunk,  párba  állítjuk  s fél 
óráig  főzzük.  Megjegyzendő,  hogy  a pléhfedő  ne  feküdjék  rajta,  mi- 
vel különben  a pép  megégne. 

Magyar  Nemzeti  Képes  Szakácskönyv. 

450.  Birsalma-pép  más  módon. 

Három  nagy  birsalmát  megfőzünk,  azokat  kihűtjük,  lehámoz- 
zuk s megreszeljük.  Két  porhanyós,  finom  morzsává  reszelt  kiflit 
fél  kávés  csésze  jó  tejszínnel  megnedvesítünk,  kilencz  dekagramm 
mandolát  finomra  megtörünk  s mindezt  tojás  nagyságú  darab, 
habosra  felvert  vajba  teszszük,  aztán  még  egy  czitromnak  apróra 
vágott  héját,  két  egész  tojást  és  négynek  székét  adjuk  hozzá,  s 
mindezt  félóráig  habarjuk,  annyi  czukrot  teszünk  bele,  hogy  elég 
édes  legyen,  aztán  négy  tojásnak  kemény  havát  keverjük  könnyen 
bele.  A pépet  vajjal  bekent,  finom  zsemlemorzsával  behintett  for- 
mába teszszük,  s a sütőben  kisütjük.  Ennek  kissé  tovább  kell 
sülnie,  mint  más  pépnek. 

451.  Rizsliszt-pép. 

Tizennégy  dekagramm  megmosott,  megszárított  rizst  finom 
lisztté  törünk,  s azt  lábasba  teszszük,  lassankint  hét' decziliter  hideg 
tejet  kavarunk  el  vele,  hogy  szép  sima  legyen  ; most  hét  dekagramm 
duzzasztott  és  finomra  tört  mandolával  parázstűzre  teszszük,  s foly- 
tonos kavarás  közt  sűrű  sima  péppé  főzzük,  aztán  a tűztől  elvesz- 
szük,  és  míg  meleg,  tíz  dekagramm  vajat  s ugyanannyi  narancson 
dörzsölt  czukrot  keverünk  bele,  s kihűtjük ; aztán  hat  tojásszéket 
keverünk  hozzá  egymásután,  s négy  tojás-fehérének  kemény  havát 
vegyítjük  közé.  A vajjal  bekent  forma  vagy  lábas  fenekét  egész 
szemű  befőtt  spanyol  meggyel  és  birsalmasajttal  kettős  csillag 
alakjában  kirakjuk,  a pépet  vigyázva  betöltjük,  s három  negyed  óráig 
párba  állítjuk  s kiborítjuk,  a pép  szélét  a czukorba  sűrűn  befőzött 
meggy-  vagy  más  málnaszörppel  veszszük  körűi. 

452.  Rizs  csokoládéval,  vagy  tejsodóval. 

Miután  21  dekagramm  rizst  kiszemeltünk  és  blanchiroztunk, 
azt  egy  liter  tejszínben  megfőzzük,  négy  tábla  finomra  elreszelt  cso- 
koládét, nyolcz  dekagramm  duzzasztott  és  finomra  megtört  mando- 
lát, s tíz  dekagramm  czukrot  adunk  hozzá,  s mindezt  addig  főzzük, 
míg  a rizs  megpuhúlt,  de  a szemek  mégis  egészben  maradtak.  Aztán 
a tál  közepére  magasan  feltornyozzuk,  egész  szemű  befőzött  megy- 
gyekkel  ékesítjük,  s kihűlt  kemenczében  megsütjük.  A sodót  követ- 
kező módon  készítjük : Négy  decziliter  jó  tejszínt  öt  tojásszékkel, 
tíz  dekagramm  tört  czukorral  és  kevés  finomra  tört  vaníliával  el- 
habarunk, széntűzre  teszszük  és  folyton  habarjuk,  míg  el  kezd  sü- 
rűdni,  ekkor  gyorsan  leveszszük  a tűzről,  nehogy  összemenjen,  s 
reáöntjük  a kisült  rizsre. 

453.  Tejfel-pép. 

Lábasba  hat  kanál  lisztet  teszünk,  4 decziliter  tejszínt  öntünk 
hozzá  lassankint,  jól  elhabarjuk  vele,  mivel  különben  darabos  ma- 
radhatna, aztán  kevés  czukrot  teszünk  bele,  s folytonos  kavarás 
közben  felfőzzük.  Ha  már  megsürűdött,  nagy  lábasfedőt  teszünk 
háromszögre  s ez  alá  erős  széntüzet;  ha  jól  megmelegedett,  egy 
részét  vajjal  bekenjük,  a minek  gyorsan  kell  történnie,  a pépből 
néhány  kanálnyit  reáteszünk  s egy  perczig  sütjük ; aztán  késsel  le- 
szeljük, s csak  vastag  papirnyit  hagyunk  a fedőn,  s azt  addig  hagyjuk 
rajta,  míg  megbarnúl,  ismét  bekenjük  vajjal,  darabokra  vágjuk,  kés- 
sel lefejtjük,  s kis  ostyákat  alakítunk  belőle.  Mind  ennek  gyorsan 
kell  történnie,  nehogy  megégjen;  a mit  nem  lehet  összetekerni,  azt 
a késsel  darabokban  fejtjük  le  ; ilyen  ostyát  és  tésztadarabokat  jó 
sokat  sütünk,  ezeket  meleg  helyre  állítjuk,  hogy  ki  ne  hűljenek. 
Lábasban  annyi  vajat  olvasztunk  fel,  a mennyi  öt-hat  kanál  lisztet 
magába  vesz,  a lisztet  beleteszszük,  s folytonos  kavarás  közben 
megpirítjuk  a nélkül,  hogy  megbarnúlna,  aztán  folytonos  kavarás 
közt  egy  liter  meleg  tejet  öntünk  hozzá,  darab  czukrot,  nyolcz 
dekagramm  finomra  tört  mandolát  és  kevés  vaniliát  adunk  hozzá,  s 
jól  elfőzzük,  aztán  tálra  töltjük,  a tészta-darabokat  reáhintjük  s az 
ostyákat  szép  rendben  beledugdossuk,  jól  megczukrozzuk  s kész  az 
étel.  Megjegyzendő,  hogy  a második  pépnek  nem  szabad  oly  sűrű- 
nek lennie,  mint  az  rendesen  lenni  szokott,  az  elsőt  pedig,  melyből 
az  ostyát  készítjük,  ha  a pléhre  való  gyakori  felkenés  által  meg- 
sürűdött, tejjel  lehet  hígítani,  s meg  kell  melegíteni,  hogy  vékonyan 
fel  lehessen  kenni. 

454.  Habart  tejfelpép. 

Tölcséreket  sütünk,  és  pedig  annyit,  a mennyi  a meg- 
tűzésre  szükséges  és  sokkal  több  tésztakoczkát,  mint  a meny- 
nyit más  pépekhez  szoktunk  készíteni.  Aztán  négy  deczi- 
liter tejből  besamelt  készítünk.  A tésztakoczkákat,  melyből  kétszerié 
többet  csinálunk,  mint  a besamelből,  hozzáadjuk,  nemkülönben  tíz 
dekagramm  finomra  tört  mandolát,  annyi  czukrot,  hogy  elég  édes 
legyen,  és  kevés  tört  vaniliát,  s ezt  együtt  lábasba  teszszük ; aztán 
négy  decziliter  tejszínt  öntünk  reá,  s folytonos  kavarás  közt  ismét 
péppé  főzzük  el ; ha  igen  sűrű  volna,  még  kevés  tejet  önthetünk 
hozzá  s aztán  kihűtjük.  Ha  kihűlt,  hat  tojás- sárgát  ütünk  reá  egy- 
másután s addig  kavarjuk,  míg  jó  habos  lesz ; végre  nehány  tojás- 
fehérének kemény  havát  vegyítjük  könnyedén  közibe.  Ehhez  ké- 

szített  formát  vajjal  bekenünk  s az  apró  koczkákkal  sűrűn  behintjük, 
a pépet  beletöltjük,  s három  negyedóráig  párba  állítjuk.  Tálaláskor 
kiborítjuk  és  a tölcsérekkel  szép  rendben  megtűzzük,  a tölcséreket  be- 
főttel megtöltjük  és  gyorsan  feladjuk  az  asztalra. 

455.  Spanyol  gyümölcs-pép. 

Néhány  szeletekre  vágott  zsemlét  malaga  vagy  ménesi  borral 
megnedvesítünk.  Vajjal  bekent  lábast  zsemleszeletekkel  kirakunk 
úgy,  hogy  semmi  köz  sem  marad.  Aztán  szép  érett  baraczkokból, 
azokat  meghámozva,  szeletekre  vágva,  erősen  megczukrozva,  egy 
réteget  rakunk,  ismét  egy  réteg  zsemleszeletet,  erre  egy  réteg  zöld 
gyümölcsöt  vag}^  befőttet,  csak  marmeládot  nem,  s így  tovább,  míg 
a lábas  megtelik,  aztán  zsemleszeletekkel  befedjük  és  szépen  kisüt- 
jük, tálra  vigyázva  kiborítjuk  s czukorral  behintve,  feladjuk  az  asz- 
talra. Ezen  ételt  jó  leveses  almából  is  lehet  ugyanezen  módon  készíteni. 

456.  Töltött  rizs-pép. 

Hét  decziliter  felforralt  tejszínbe  12  dekagramm  tisztára  mosott 
rizst  teszünk  s azt  puhára  főzzük ; aztán  a tűztől  elvevén,  kihűtjük 
s mozsárban  finomra  összetörjük.  Most  tíz  dekagramm  habosra  fel- 
vert vajba  teszszük,  hat  tojás -sárgát,  hét  dekagramm  finomra  tört 
mandolát,  kevés  vaníliát  és  tíz  dekagramm  tört  czukrot  adunk  hozzá 
s négy  tojás-fehérének  kemény  havát  vegyítjük  közé.  Vajjal  be- 
kent formát  finom  zsemlemorzsával  behintünk,  a pép  felét  beletesz- 
szük  s befőtt  baraczkkal,  vagy  a mivel  tetszik,  megtöltjük,  a má- 
sik felet  erre  reá  s lassan  kisütjük. 

457.  Rizs-pép  csokoládéöntéssel. 

Rizs-pépet  készítünk,  mint  előbb,  csakhogy  töltetlent  s ehez 
tejsodót,  vagy  csokoládéöntést,  a pépet  pedig  párban  főzzük  meg ; 
ha  megfőtt,  csokoládéöntéssel  körülöntjük.  Ez  a következő  módon 
készül : Négy  tábla  finom  csokoládét  négy  decziliter  tejszínben 
addig  főzünk,  míg  megsürűdik,  fazékban  kevés  tört  czukrot  és 
három  tojás-sárgát  jól  elhabarunk,  s ehez  a csokoládét  folytonos 
kavarás  közben  hozzáöntjük,  széntűzre  teszszük,  s addig  habarjuk, 
míg  jó  habos  lesz,  s ekkor  kész  az  öntés. 

458.  Meggy-pép. 

Huszonnyolcz  dekagramm  habosra  vert  friss  ’ vajba  egymás- 
után nyolcz  tojássárgát  és  három  egész  tojást  habarunk,  aztán 

finomra  tört  vaníliát  és  28  dekagramm  tört  czukrot  adunk  hozzá ; 
végre  ugyanannyi  finom  lisztet  keverünk  bele  könnyedén  ; a tömeg 
felét  a jól  bekent  formába  öntjük,  erre  egy  sor  szép  meggyet  teszünk, 
ezt  czukorral  jól  behintjük,  a tömegnek  másik  felével  befedjük,  s 
egy  óráig  sütjük. 

459.  Friss  vagy  befőtt  meggyből  készült  pép. 

Másfél  liter  meggyet  megmosunk,  leszárítva  szárát  leszedjük, 
magvát  kivetjük  s durván  összevágjuk;  két  porhanyó,  morzsává 
reszelt  kiflit  a meggy  levével  megnedvesítünk ; ehez  tizenegy  deka- 
gramm duzzasztott,  finomra  tört  mandolát  veszünk,  fél  czitromnak 
apróra  össze  vagdalt  héját  s annyi  czukrot,  hogy  elég  édes  legyen. 
Aztán  hét  dekagramm  habosra  felvert  vajba  hat  jól  elhabart  tojás- 
sárgát adunk,  ehez  a meggyet,  mandolát  és  zsemlét  s még  negyed- 
óráig kavarjuk,  végre  négy  tojás-fehérének  kemény  havát  vegyítjük 
könnyedén  közibe,  a habartat  vajjal  bekent  formába  tesszük,  s tartós 
melegen  kisütjük. 

460.  Bor-pép. 

Négy  megreszelt  zsemlét  öt  dekagramm  vajban  megpirítunk  a 
nélkül,  hogy  megbarnúlna ; azt  négy  decziliter  fehér  borral  felereszt- 
jük, folytonos  kavarás  közben  főzzük  és  aztán  kihűtjük.  Most  hét 
dekagramm  habosra  felvert  vajba  egy  egész  tojást,  öt  tojássárgát 
vegyítünk  egymásután  s egy  czitromnak  apróra  vágott  héját,  vala- 
mint 14  dekagramm  tört  czukrot  adunk  hozzá,  ha  ezt  habosra  fel- 
vertük, négy  tojás-fehérének  kemény  havát  keverjük  bele  könnye- 
dén ; a pépet  vajjal  bekent,  finom  zsemlemorzsával  behintett  for- 
mába töltjük  és  megsütjük. 

461.  Baraczk-pép. 

Tizenhat  érett,  szép  nagy  baraczkot  meghámozunk,  magvát 
kiveszszük,  a baraczkot  lábasban  gyakori  felrázás  mellett  addig  pá- 
roljuk, míg  megpuhúl,  aztán  szitán  áttörjük  és  kihűtjük.  Két  császár- 
zsemlének héját  könnyedén  lereszeljük,  tejbe  áztatjuk,  jól  kinyom- 
juk s apróra  vágjuk ; tíz  dekagramm  duzzasztott  mandolát  finomra 
megtörünk,  hét  dekagramm  vajat  habosra  elverünk,  hat  tojás-széket 
keverünk  bele  egymásután,  előbb  a baraczkot  habarjuk  el  vele,  aztán 
a mandolát  és  zsemlét  adjuk  hozzá,  s annyi  tört  czukrot,  hogy  elég 
édes  legyen,  és  ha  az  egészet  jól  elhabartuk,  négy  tojás-fehérének 
kemény  havát  vegyítjük  közé.  Vajjal  bekent  lábasba  töltjük  s ki- 
sütjük. 

462.  Gesztenye-pép. 

Fél  kilogramm  olasz  gesztenyét  puhára  sütünk  úgy,  hogy 
barna  foltokat  ne  kapjanak,  aztán  meghámozzuk  s melegen  addig 
törjük,  míg  tésztához  hasonlít,  lábasba  teszszük,  és  két  decziliter  jó 
tejszínnel  simára  elhabarjuk,  s folytonos  kavarás  közt  elfőzzük ; e 
közben  nyolcz  dekagramm  édes  mandolát  megtisztítván,  azokat  ép 
oly  finomra  törjük  meg,  mint  a gesztenyét.  A gesztenyét  áttörjük  s 
a mandolával,  21  dekagramm  szitált  czukorral  s nehány  kanál  hideg 
tejszínnel  lábasba  teszszük,  s folytonos  kavarás  közt  sűrű  péppé 
pároljuk,  a tűztől  elveszszük  s a míg  meleg,  öt  dekagramm  vajat 
vegyítünk  közé  s kihűtjük.  Most  öt  tojás-sárgát  s három  tojás-fehé- 
rének kemény  havát  keverjük  hozzá  könnyedén.  A formát  vajjal  be- 
kenjük, 8— 10  darab  sült  gesztenyét  meghámozunk,  s tíz  dekagramm 
czukrot  fél  kávés  csésze  vízben  addig  főzünk,  míg  sűrű  lesz,  s főzés 
közt  nagy  hólyagokat  vet,  aztán  a gesztenyéket  belemártjuk,  már- 
ványlapra teszszük,  s miután  kihűltek,  közepén  kettévágjuk,  a formát 
ezekkel  kirakjuk  úgy,  hogy  a gesztenyének  a czukorral  bevont 
oldala  esik  a forma  oldalára,  a pépet  beletöltjük  s egy  czitromnak 
héját  kinyomjuk,  megszűrjük  és  14  dekagramm  czukorral  addig 
főzzük,  míg  nagy  hólyagokat  vet,  aztán  kihűtjük,  és  a midőn  kocso- 
nyához hasonló,  a pépet  kiborítjuk  s ezzel  bevonjuk. 

TIZEDIK  OSZTÁLY. 

A lepények-,  rétesek-  és  vegyes  tésztás  ételekről. 

463.  Alma-lepény. 

Porhanyós  tésztát  készítünk,  s azt  késfok  vastagságnyira  ki- 
nyújtjuk, nagy  lapos  tálra  teszszük,  az  almákat  meghámozzuk  s 
vékony  szeletekre  vágjuk,  a lepény  fenekét  avval  sűrűn  kirakjuk  s 
tört  czukorral  s kevés  vaníliával  jól  behintjük,  14  dekagramm  duz- 
zasztott s apróra  vágott  mandolát  az  almára  hintünk,  s ismét  finomra 
tört  czukrot ; aztán  egy  másik  levél  tésztát  teszünk  reá,  a mely  ne 
legyen  vastagabb  az  elsőnél,  jól  összenyomjuk  azzal,  hogy  e két 
levél  tészta  el  ne  váljon  egymástól,  felső  részét  tojás-fehérrel  beken- 
jük s tartós  melegben  kisütjük.  Ezen  ételt  más  módon  is  készíthet- 
jük ; az  almát  apró  koczkákra  vághatjuk,  a mandolát  héjastól  épen 
úgy  a czukrot  és  vaníliát  összekeverhetjük  a mandolával  s 28  deka- 
gramm mazsolát  is  vehetünk  hozzá. 

464.  Pesti  almás-lepény. 

Egy  liter  finom  lisztből,  tíz  dekagramm  vajból,  egy  egész 
tojásból  tejjel  rétestésztát  készítünk,  azt  jól  kidolgozzuk,  huszonöt 
czipócskát  szakítunk  belőle,  meleg  kendővel  befedjük  s fél  óráig 
kelni  hagyjuk.  Aztán  14  dekagramm  duzzasztott  mandolát  apróra 
vágunk,  21  dekagramm  mazsolának  magvát  kiszedjük,  s ezt  is  nagy- 
jában megvágjuk,  14  dekagramm  czukrot  finomra  megtörünk,  kevés 
fahéjat  is,  s ezt  mind  jól  össze  vegyítjük.  Aztán  savanyús,  porhanyó, 
hámozott  almákat  igen  vékony  szeletekre  vágunk,  lapos,  ezen  czélra 
készített  pl  éhtálat  vajjal  bekenünk,  s az  egyik  czipócskát  a másik 
után  szépen  kihúzzuk.  A tál  felett  mindenik  levelet  olvasztott  vajjal 
bekenjük  s így  folytatjuk,  míg  nyolcz  levelet  húztunk  ki  a tál  felett. 
Aztán  a vágott  almával  kirakjuk  és  a másik  töltelék  felét  reátesz- 
szük,  erre  ismét  nyolcz  levél  tésztát,  ezeket  is  mind  egyenként  vaj- 
jal bekenve,  aztán  ismét  egy  sor  almát  és  tölteléket  s végre  a még 
meglevő  kilencz  levelet.  A tál  szélén  lecsüngő  tésztát  a nyújtófával 
le  kell  simítani,  hogy  a levelek  együtt  maradjanak,  a felső  lapot 
tojás-fehérével  bekenjük  s finom  vaníliával  néhányszor  beleszúrunk 
a tésztába,  hogy  sülés  közben  fel  ne  fuvódjék;  ekkor  a sütőbe  tesz- 
szük  és  szép  világosbarnára  kisütjük.  Ha  a lepény  kisült,  czukorral 
behintjük  s feladjuk  az  asztalra ; hidegen  is  feladhatjuk. 

465.  Mandola-lepény  habarva. 

Porhanyó  rétestésztát  készítünk,  s húsz  kis  czipót  szakí- 
tunk belőle,  meleg  kendővel  befedjük  s fél  óráig  kelni  hagyjuk, 
az  ehhez  szükséges  tálat  vajjal  bekenjük  s a tésztát  igen  finomra 
kihúzzuk,  minden  levelet  olvasztott  vajjal  bekenve ; így  hat  leve- 
let húzunk  ki,  a hetediket  a következő  módon  készítendő  tölte- 
lékkel megtöltjük  : huszonegy  dekagramm  mandolát,  melyek 

közt  nehány  keserű  is  legyen,  duzzasztunk  és  finomra  megtörünk, 
ugyanannyi  finomra  tört  czukrot,  egy  czitromnak  finoman  elvagdalt 
héját  teszszük  a medenczébe,  hét  egész  tojást  és  négy  tojás-sárgát 
keverünk  bele  egymásután  s addig  habarjuk,  míg  jó  habos  lesz, 
aztán  ezen  tölteléknek  felét  a lepény  hetedik  lapjára  felkenjük; 
aztán  ismét  hat  lapot  húzunk  fel  reá,  s mindegyikét  bekenjük  olvasz- 
tott vajjal,  a tölteléknek  másik  felét  felkenjük  reá  s végre  a többi 
tésztát  húzzuk  fel.  A szélén  lecsüngő  tésztát  levágjuk,  fölül  vajjal 
bekenjük  és  szép  lassan  kisütjük  úgy,  hogy  a tészta  szép  arany- 
sárga és  ropogós  legyen. 

466.  Vágott  metélt-lepény. 

Huszonnyolcz  dekagramm  duzzasztott  mandolának  felét 
finomra  megtörjük  s czitromlét  öntünk  reá,  másik  felét  hosszúkás, 
finom  darabokra  vágjuk,  aztán  21  dekagramm  tört  czukrot  teszünk 
medenczébe,  a finomra  tört  mandolát  és  hat  tojásnak  sárgáját  hozzá- 
adjuk, s együtt  félóráig  kavarjuk.  Három  tojás-fehérének  kemény 
havát  is  közibe  vegyítjük.  Aztán  egy  tojásból,  egynek  sárgájából, 
czukorból  és  lisztből  vagdalt  metéltet  készítünk,  és  zsírban  szép  sár- 
gára kisütjük,  rövidre  összetörjük  s a hosszúkásra  vágott  mando- 
lával  együtt  közé  keverjük,  fahéjjal  vagy  czitromhéjjal  fűszerezzük 
s jól  összekeverjük,  lapos,  lábast  vajjal  bekenünk,  a lábast  vajas 
tésztával  kibéleljük,  a habarékot  beleteszszük,  kerekre  vágott  vajas 
tésztalevéllel  befedjük  és  szép  lassan  kisütjük,  tálra  kiborítjuk,  s 
czukorral  behintve  feladjuk  az  asztalra. 

467.  Szegedi  tejfeles  lepény. 

Végy  a nyújtódeszkára  fél  kiló  finom  lisztet,  morzsolj  el  benne 
28  deka  írós  vajat,  adj  hozzá  három  egész  tojást,  4 filléren  élesztőt 
tejbe  áztatva,  kevés  sót  és  annyi  tejet,  hogy  kemény  tésztát  készít- 
hess belőle.  Ekkor  takard  be  és  tedd  meleg  helyre,  hogy  megkeljen. 
Ezalatt  végy  1 liter  édes  tejfölt,  tégy  bele  12  egész  tojást,  28  deka 
finom  lisztet,  kevés  sót  s keverd  jól  össze.  Ekkor  nyújtsd  ki  a tésztát 
félújjnyi  vékonyra,  tedd  egy  kikent  tepsibe,  tedd  rá  a kavart  tejfölt, 
kend  el  szép  simára,  kend  meg  a tetejét  tojással,  habart  tejfellel, 
széleit  nyomkodd  meg  újjaiddal,  tedd  sütőbe  és  s/4  óráig  hagyd 
sülni ; ha  megsült,  vágd  szögletes  darabokra  és  add  föl  melegen. 
Lehet  mellé  czukrot  is  feladni. 

468.  Mandola-lepény  nyújtva. 

A tésztát  épen  úgy  készítjük  s épen  úgy  bánunk  el  vele,  mint 
a 465.  számnál,  tölteléknek  mandolát  és  mazsolát  veszünk,  mind- 
egyikből 14  dekagrammot  és  czukrot  is  ugyanannyit ; megjegyzendő, 
hogy  a vaj  közé,  a mivel  a lepényt  bekenjük,  kevés  tejfelt  is  teszünk. 
A mandolát  megduzzasztjuk  s finomra  vágjuk,  a mazsolának  magvát 
kiszedjük  s hasonlóképen  megvágjuk,  darab  czukrot  finomra  meg- 
törünk. Tetszésünk  szerint  való  illatot  adhatunk  neki,  az  egészet 
összekeverjük  s a lepényt  úgy,  mint  a 465.  szám  alatt,  kétszer  tölt- 
jük meg.  Ha  már  az  utolsó  levelet  is  felhúztuk,  tojás-fehérével  be- 
kenjük, czukorral  behintjük  s enyhe  melegben  kisütjük.  Ha  szépen 
kisült,  tört  czukrot  és  vaníliát  hintünk  reá. 

469.  Diós-lepény. 

Negyvenkét  dekagramm  tisztán  felhámozott  diót  megtörünk, 
fél  kávés  kanál  tört  fahéjat,  egy  narancsnak  és  czitromnak  apróra 
vágott  héját  adjuk  hozzá  s mindezt  jól  össze  vegyítjük.  Aztán  28 
dekagramm  czukrot  teszünk  lábasba,  két  decziliter  vizet  öntünk  reá 
s addig  főzzük,  míg  a czukor  egészen  elolvadt ; aztán  ez  összetört 
tömeget  beleteszszük  s csak  addig  hagyjuk  a tűzön,  míg  a dió  jól 
felduzzadt  s az  egész  sűrű  tömeggé  lesz.  Eközben  porhanyós  tésztát 
készítünk,  azt  két  részben  késfok  vastagságnyira  kinyújtjuk,  az  e 
czélra  készített  tálra  teszszük  s a már  kész  töltelékkel  két  újj  vastag- 
ságnyira bekenjük,  aztán  felül  25  dekagramm  mazsolával  behintjük, 
s a tészta  másik  levelével  befedjük,  szélén  összenyomjuk,  tojás- 
sárgával bekenjük  s kisütjük.  De  csak  addig  hagyjuk  a kemenczé- 
ben,  míg  a tészta  ropogósra  sült,  de  a töltelék  ki  ne  száradjon. 
Ugyanezen  módon  mandolából  is  készíthetjük,  csakhogy  ezeket  nem 
szabad  duzzasztani,  hanem  héjastól  kell  megtörni.  Ezen  tészta 
jósága  mellett  még  azért  is  becses,  hogy  sokáig  eláll.  Megjegyzendő, 
hogy  ezen  mennyiség  csak  középnagyságú  tálra  van  számítva. 
Nagy  tálra  majdnem  egy  kilogramm  dió  szükséges  és  ehez  kell  aztán 
a czukrot  és  a mazsolát  is  mérni,  miután  a tölteléknek  legalább  két 
újj  magasságnyira  kell  felkenve  lennie.  A tölteléknek  nem  szabad 
melegebbnek  lennie,  minthogy  nehézkesen  felkenhető  legyen. 

470.  Diós  pite. 

Finoman  kihúzott  s megszikkadt  rétes  tésztát  levelenkint  vaj- 
jal kikent  tepsibe  teszünk,  minden  levél  közé  finomra  tört  czukros 
diót  hintünk  bőven,  czitromhéj  is  van  reszelve  közé,  és  még  mazso- 
lát is  bőven,  mígnem  a tepsi  tele  van,  ekkor  sülni  teszszük  s ha  meg- 
sült, sűrű  sziruppal  leöntjük,  lehet  bármely  czukros  befőtt  levét  is 
felforralva  használni,  még  vagy  tíz  perczig  visszateszszük  a sütőbe 
s ha  kivettük,  szitára  borítjuk  s félig  kihűltén  tetszés  szerint  fel- 
szeleteljük. 

471.  Rácz  pite. 

Huszonnyolcz  dekagramm  duzzasztott  mandolát  apróra  vágunk 
össze,  valamint  ugyanannyi  mazsolát  is  és  kevés  tört  fahéjat,  14 
dekagramm  aprószőlőt  s ugyanannyi  tört  czukrot,  ezt  mind  jól  ösz- 
szevegyítjük  s aztán  olyan  tésztát  készítünk,  mint  a 412.  sz.  a.  és 
ugyanazon  módon  bánunk  el  vele ; ha  a tésztát  már  kihúztuk,  meg- 
töltöttük s a lepényt  a tojással  való  bekenésig  elkészítettük,  éles 

késsel  nagy,  hosszú  koczkákra  vágjuk  azt,  s enyhe  hőségnél  kemen- 
czében  megsütjük ; mihelyt  kisült,  tüstént  kiveszszük  a tálból,  mivel 
megpuhulna  és  ez  által  szép  külsejét  elveszítené ; aztán  a darabokat 
egészen  átvágjuk  s kettős  csillag  alakjában  tálra  rakjuk  s czukorral 
behintjük.  Az  ezen  lepények  megkenésére  szükséges  vaj  közé  kanál 
tejfelt  kell  vegyíteni,  mivel  különben  igen  száraz  volna. 

472.  Habart  meggy-lepény. 

Tizennégy  dekagramm  duzzasztott  s finomra  megtört  mando- 
lát  s ugyanannyi  czukrot,  egy  kis  czitromnak  finomra  megvágott 
héját,  5 dekagramm  kiflimorzsát,  de  a mely  csak  annyira  legyen 
száraz,  hogy  reszelni  lehessen,  teszünk  medenczébe,  egy  egész 
tojást  és  hat  tojás-sárgát  ütünk  reá,  s kis  félóráig  kavarjuk,  végre 
öt  tojás-fehérének  kemény  havát  vegyítjük  közé,  a lábast  vajjal  be- 
kenjük, fenekét  egész  meggyel  kirakjuk,  a tömeg  felét  beletömjük 
s a kemenczében  addig  sütjük,  míg  a tészta  úgy  megszilárdúlt, 
hogy  a meggy  nem  sülyed  el  benne.  Aztán  a lábast  kissé  félrehúz- 
zuk a nélkül,  hogy  kivennők  a kemenczéből,  az  átsült  tésztát  egé- 
szen kirakjuk  meggyel,  a tésztának  másik  részét  reáteszszük  s egé- 
szen kisütjük. 

Ha  ugyanezen  lepényt  ribizliből  vagy  málnából  akarjuk  készí- 
teni, 10  dekagrammot  a legszebbikből  megtisztítunk,  megmosunk  s 
szitán  addig  hagyjuk,  míg  ismét  megszáradt  s azon  pillanatban, 
midőn  a lepényt  a kemenczébe  akarjuk  tenni,  e tészta  közé  vegyít- 
jük, a vajjal  bekent  lábasba  töltjük,  s tüstént  beleteszszük  a kemen- 
czébe, nehogy  a gyümölcs  lesülyedjen  a fenekére.  Olyan  könnyű 
gyümölcscsel,  mint  a málna,  így  csinálhatjuk  azt,  de  a meggy  igen 
nehéz.  Aztán  a gyümölcsből  hét  decziliternyi  levet  nyomunk  ki  s 
14  dekagramm  czukorral  addig  főzzük,  míg  sűrű  lesz;  kihűtjük,  a 
lepényt  tálra  kiborítjuk  s bevonjuk  a szörppel,  mely  könnyű  kocso- 
nya külszinű  legyen.  Ezen  lepényt  épen  úgy  készíthetjük  párban, 
mint  kemenczében. 

473.  Többször  sült  lepény. 

Huszonnyolcz  dekagramm  vajból  porhanyós  tésztát  készítünk, 
azt  késfokvastagságnyira  kinyújtjuk,  s az  ezen  czélra  készített  lapos 
tálra  teszszük,  és  villával  megszurkáljuk,  hogy  sütés  közben  fel  ne 
fuvódjék.  A sütőbe  teszszük  és  átsütjük.  Aztán  annyi  friss  meggyet 
teszünk  reá,  hogy  a feneke  azzal  be  legyen  fedve,  jól  behintjük  tört 
czukorral  s átsütjük.  Ha  a tészta  már  jól  kisült,  középnagyságú 
10 — 12  zsemlére  való  tálra  7 decziliter  tejszínt,  14  dekagramm 

czukrot  veszünk,  s azt  kevés  vaníliával  s tíz  tojás-sárgával  fazékban 
elhabarjuk,  parázstűzre  állítjuk  s addig  habarjuk,  míg  elkezd  meg- 
sürűdni ; aztán  felét  óvatosan  a gyümölcsre  öntjük,  gyorsan  a ke- 
menczébe  teszszük,  hogy  szilárd  legyen ; aztán  a másik  felét  öntjük 
reá  s ismét  a kemenczébe  állítjuk.  Ha  ismét  megaludt,  kiveszszük, 
kihűtjük  s nagy  koczkákra  vágva,  feladjuk  az  asztalra.  Ugyanezen 
módon  készíthetjük  ezen  lepényt  baraczkból  és  málnából.  A baracz- 
kokat  meghámozzuk,  középen  kettévágjuk,  s a tésztát  kirakjuk  vele, 
jól  megczukrozzuk  és  megsütjük.  Ha  kisült,  hasonló  módon  öntjük 
le,  mint  az  előbbit;  megjegyzendő,  hogy  a tálnak  belső  szélét  tojás- 
fehérével jól  be  kell  kenni  és  a tésztát  jól  össze  kell  nyomni,  külön- 
ben leesik  a széléről ; a habarékhoz,  a mivel  leöntjük,  kávés  kanál 
szitált  vaníliát  veszünk. 

474.  Sajt-lepény  (theához). 

Tégy  egy  kaszszerolba  x/4  liter  tejet  és  8 deka  vajat,  hagyd  együtt 
jó  melegre  forrni,  keverj  hozzá  16  deka  lisztet  és  keverd  a tűz  mel- 
lett addig,  míg  a kanáltól  lefejlik.  Most  tedd  a tésztát  egy  cserép- 
medenczébe,  keverd  addig,  míg  kihűl  s lassankint  3 egész  tojással, 
12  deka  reszelt  pármai  sajttal  és  kevés  sóval  keverd  össze.  Ezen 
tésztából  vajjal  bekent  pléhre  újjnyi  szélességben  dió  nagyságú  da- 
rabokat rakunk,  tojás- sárgájával  bekenjük  és  mérsékelt  meleg  cső- 
ben megsütjük.  Tálaláskor  reszelt  pármai  sajttal  behintjük  és  mele- 
gen theával  feladjuk. 

475.  Harlekin-lepény. 

Ostyatésztából  az  ostyavassal  10 — 12  kerek  lapot  sütünk,  aztán 
vajas  tésztát  készítünk  s ezt  oly  finomra  kinyújtjuk,  mint  a laska- 
tésztát s széles,  lapos  lábast  azzal  szép  simán  kibélelünk,  aztán  21 
dekagramm  duzzasztott  mandolát  finomra  megtörünk,  törés  közben 
vízzel  megnedvesítünk,  ugyanannyi  czukrot  törünk  meg  finoman  s 
megszitáljuk,  aztán  mindkettőt  medenczébe  teszszük,  nyolcz  tojás- 
sárgát adunk  hozzá  s addig  kavarjuk,  míg  fehér  és  habos  lesz,  aztán 
három  részre  osztjuk : az  egyik  részbe  két  tele  kanál,  narancson  el- 
dörzsölt tört  czukrot,  a másik  részbe  két  tábla  finoman  megtört  cso- 
koládét, a harmadik  részbe  negyedfél  dekagramm  zöld  mandolát, 
s ugyanannyi  czukorba  befőzött  veres  birsalma -szeletet,  négy  vagy 
öt  zöld  befőzött  diót,  mindezt  apró  koczkákra  vágva  teszünk  és  ezt 
a mandola-tömeghez  vegyítjük ; hat  tojásnak  kemény  havát  eloszt- 
juk három  részre  s könnyedén  közibe  keverjük.  Most  a tömegnek 
azon  részét,  melyben  a narancsos  czukor  van,  a kibélelt  lábasba 

teszszük,  s ostyalevéllel  befedjük,  erre  a keveréket  teszszük  s ezt 
ismét  ostyatésztával  fedjük  be  s végre  a gyümölcsös  keveréket  a 
kemenczébe  teszszük  s enyhe,  de  tartós  melegben  kisütjük.  Ha 
kisült,  kiborítjuk,  aztán  kissé  áthűtjük  s czukorral  behintve  fel- 
adjuk az  asztalra. 

476.  Meggy-lepény  élesztős  tésztából. 

Tizennégy  dekagramm  vajat  habosra  felverünk,  kilencz  tojás- 
sárgát ütünk  bele  egymásután,  mind  jól  elkeverjük,  10  dekagramm 
duzzasztott  s finom  tésztává  tört  mandolát,  három  evőkanál  tört 
czukrot  a vajjal  és  tojással  jól  elhabarunk,  aztán  2 decziliter  jó  tej- 
színt s harmadfél  dekagramm  tejszínbe  áztatott  friss  élesztőt  jól  el- 
keverünk vele,  kevés  sót  s annyi  finom  lisztet  adunk  hozzá,  hogy 
könnyű  tészta  lesz,  amelynek  ugyan  szétfolynia  nem  szabad,  de 
igen  kemény  se  legyen  s liszttel  addig  verjük,  míg  a tészta  elválik  a 
kanáltól.  A formát  vagy  lábast  vajjal  bekenjük,  a meggyet,  melynek 
szárát  előbb  levettük,  megmossuk  és  tört  czukorral  pároljuk,  levét 
jól  leszűrjük,  az  egész  formát  ezzel  kirakjuk,  a tészta  kisebbik  részét 
reáteszszük  s jól  meghagyjuk  kelni.  Ha  a tészta  a formában  meg- 
kelt, a kemenczébe  teszszük  s csak  annyira  sütjük  át,  hogy  a meggy 
le  ne  sülyedjen ; most  a formát  kijebb  húzzuk  a nélkül,  hogy  a ke- 
menczéből  kivennők,  a meggy  másik  felét  reárakjuk,  a többi  tész- 
tával óvatosan  befedjük,  szépen  kisütjük,  ha  kisült,  kiborítjuk  s 
behintjük  czukorral. 

477.  Túrós-lepény  omlós  tésztából. 

Fél  kiló  liszthez  3/8*ad  zsírt  vagy  vajat  veszünk,  jól  eldörzsöl- 
jük, 2 deka  élesztőt  fél  kávés  csésze  tejben  három  darab  czukorral 
kelni  hagyjuk.  4 tojás  sárgájával,  fél  kávés  csésze  borral,  kellő  só- 
val s az  élesztővel  gyorsan  gyenge  tésztát  gyúrunk,  ha  soká  gyúr- 
juk, rágós-kemény  lesz,  nem  omlós  a tészta.  Pár  óráig  pihenni  tesz- 
szük, ha  megpihent,  sőt  kelni  is  látszik,  tepsibe  késfoknyira  ellapít- 
juk, lehet  kissé  vastagabbra  is.  A túrót  vastag  ruha  közt  a savótól 
átgyúrjuk,  aztán  tálba  teszszük.  Két  tojás  sárgájával,  pár  kanál  édes 
tejfellel,  tojásnyi  irósvajjal,  s a két  tojás  fehéréből  vert  habbal  a 
túrót  összekavarjuk,  egy  csipetnyi  sót  is  teszünk  bele,  s a tepsibe  a 
tésztára  újjnyi  vastagon  felkenjük  a túrót,  liszttel  behintjük  s a liszt 
felett  jól  megvajazzuk,  így  a lepény  tetején  egy  igen  szép  piros 
lemez  sül  s a túró  puha  marad.  A tészta  szélét  a tepsibe  vissza- 
hajtjuk egy  újjnyi  szélesen,  s ujjunkkal  benyomkodjuk,  hogy  czifra 

leg5^en  s a felhajtott  részt  tojással  bekenjük,  s gyors  tűznél  kisütjük 
szép  pirosra. 

Ugyanígy  készült  tésztából  nagyon  finom  pogácsát  is  készít- 
hetünk, a pogácsa  mindig  szebb  és  jobb,  ha  egy  nap  kiszaggatva 
pihenni  hagyjuk.  A pogácsát  is  gyors  tűznél  kell  sütni,  de  vigyázva, 
hogy  meg  ne  égjen. 

478.  Meggy-lepény  más  módon. 

Hét  dekagramm  vajat  habosra  elverünk,  nyolcz  tojás-sárgát 
ütünk  bele  egymásután,  mindeniket  jól  elkeverve  14  dekagramm 
finomra  megtört  mandolát,  s ugyanannyi  finomra  tört  czukrot,  négy 
tojás  fehérének  kemény  havát  vegyítjük  közé,  s mindezt  együtt  egy 
óráig  kavarjuk,  aztán  negyedfél  dekagramm  finom  vajas  kiflimorzsát 
adunk  bele,  végre  fél  kilogramm  érett  friss  meggyet  vegyítünk  közé. 
A tortaleveleket  vajjal  bekenjük,  finom  kiflimorzsával  behintjük,  a 
fentebbit  beletöltjük  s fél  óráig  sütjük. 

479.  Kajszinbaraezk-lepény  angol  tésztában. 

Huszonnyolcz  dekagramm  finom  lisztet  teszünk  a nyújtó- 
deszkára, három  keményre  főzött  tojás-sárgát  szitán  áttörünk,  kevés 
sót  és  két  kanál  tört  czukrot  adunk  hozzá  s a liszttel  mind  jól  ösz- 
szevegyítjük ; a liszt  közepébe  dió  nagyságú  darab  vajat  teszünk  s 
két  nyers  tojás -sárgával  és  kávés  csésze  jó  friss  tejfellel  tésztává 
készítjük,  s ha  nem  volna  elég  nedves,  még  vizet  veszünk  hozzá.  A 
tésztának  keményebbnek  kell  lennie  a rétestésztánál.  Tenyérrel 
addig  gyúrjuk,  míg  elválik  a kéztől,  azután  összehajtjuk,  kendővel 
befedjük,  fél  óráig  pihenni  hagyjuk  és  kisújjvastagságnyira  kinyújt- 
juk. 28  dekagramm  irósvajat,  melynek  keménynek  kell  lennie,  azért 
nyáron  a használás  előtt  egy-két  óráig  tiszta  edénybe  a jég  közé 
állítjuk,  kidolgozunk  s tenyérrel  hosszú  levéllé  alakítjuk  s tésztába 
takarjuk,  a tésztát  négy  részről  felhajtjuk  reá,  mint  a vajas  tésztát,  s 
befedve  negyedóráig  pihenni  hagyjuk.  Nyáron  két  tányér  között 
jégre  teszszük  s aztán  lehető  legfinomabbra  kinyújtjuk,  ismét  össze- 
hajtjuk, ismét  pihenni  hagyjuk  és  így  háromszor.  A mennyire  lehet, 
kevés  lisztet  hintünk  reá,  s negyedszer  késfok  vastagságnyira  nyújt- 
juk ki,  meleg  késsel  öt  vagy  hat  kerek  levelet  vágunk  ki  belőle, 
mindegyik  levélnek  kisújjnyival  kisebbnek  kell  lennie  átmérőjében, 
a meleg  késsel  a levelekbe  két  újj  szélességnyi  és  ugyanolyan  mély 
bemetszéseket  teszünk,  a bemetszés  szélét  kissé  bekenjük  tojás- 
fehérével s a bemetszések  két  szélét  felfelé  egymásra  hajtjuk  úgy, 

hogy  az  egész  levél  alakja  olyan,  mintha  czakkokba  volna  fonva, 
tojás  fehérével  bekenjük  és  szép  zsemle-sárgára  kisütjük.  Egy  órá- 
val előbb  jól  érett  kajszinbaraczkot  hámozunk  meg  s közepén  ketté 
vágjuk,  befőzöttet  is  vehetünk,  nagy  tálra  teszszük,  erősen  meg- 
czukrozzuk,  többször  megfordítjuk ; a befőtt  baraczknak  levét  le- 
szűrjük s ha  a levelek  szépen  megsültek,  a levelet  a czakkokig 
baraczkkal  kirakjuk,  czukorral  jól  behintjük,  és  ismét  nyolcz-tíz 
perczig  a kemenczébe  teszszük.  A baraczk  levét  czukorral  lábasban 
többször  ka  varás  közben  addig  főzzük,  míg  könnyű  szörppé  lesz ; a 
megtöltött  leveleket  asztalkendővel  beterített  tálra  rakjuk,  előbb  a 
legnagyobb  levelet,  s a legkisebbiket  utoljára,  ezen  okból  a leg- 
kisebbre a legszebb  baraczkokat  helyezzük,  a gyümölcsöt  kés  segé- 
lyével szörppel  bevonjuk,  az  egész  lepényt  czukorral  behintjük  s 
melegen  adjuk  fel  az  asztalra.  Ezen  lepényt  őszi  baraczkból  vagy 
meggyből  is  lehet  készíteni,  az  utóbbinak  magvát  kiszedjük,  külön- 
ben épen  úgy  készítjük  el. 

480.  Alma-rétes. 

Lisztből,  tojásból,  melyhez  kevés  vajat  is  veszünk,  lágymeleg 
vízzel  közönséges  rétestésztát  készítünk,  meleg  lábassal  befedjük  és 
kelni  hagyjuk,  aztán  oly  vékonyra  húzzuk  ki,  a mint  csak  lehet,  s 
olvasztott  vajjal  befecskendezzük.  Előbb  négy  jókora  savanyú  meg- 
hámozott almát  apró  koczkákra  vágunk,  10  dekagramm  duzzasztott 
megtörött  mandolát  ugyanannyi  szitált  czukorral  összevegyítünk. 
14  dekagramm  mazsolát  megtisztítunk,  azokat  megmossuk  és  ken- 
dővel leszárítjuk.  Most  a kihúzott  és  befecskendezett  tésztára  először 
almát,  aztán  mandolát,  czukrot,  mazsolát  és  végre  kevés  zsemle- 
morzsát  hintünk,  s könnyedén  összehajtjuk,  rétessé  alakítjuk,  olvasz- 
tott vajjal  bekenjük  s lapos,  vajjal  bekent  lábasba  teszszük,  s meg- 
sütjük. Fahéjat  és  czitronádot  is  lehet  a töltelékbe  vegyíteni. 

481.  Káposztás-rétes. 

Egy  kemény  fej  káposztát  fölszelve  és  besózva,  vágjunk  apróra. 
Ekkor  tört  czukrot  pirítunk  meg  zsíron;  ha  megpirúlt,  tegyünk  bele 
egy  kevés  apróra  vágott  vereshagymát,  a káposztát  levétől  előbb  ki- 
csavarva, pörköljük  pirosra,  borsozzuk  meg  és  tegyük  félre  kihűlni. 
Szórjuk  el  vékonyan  a fél  tésztán,  gyöngéden  csavarjuk  össze  s 
fölül  zsírral  megkenve,  süssük  ropogósra. 

482.  Káposztás-rétes  más  módon. 

Csak  úgy  finom,  ha  a káposzta,  mi  belejön  tölteléknek,  nincs 
zsírban  megpirítva.  A megvagdalt  vagy  reszelt  sós  káposztát  buzogó 

forró  vízzel  leforrázzuk,  s ha  félig  kihűlt,  szitára  öntjük,  hogy  jól  le- 
csepegjen, ekkor  kifacsarjuk,  hogy  egy  csepp  víz  se  maradjon  benne, 
lapos  tálra  szétterítjük.  A kihúzott  s jól  megszikkadt  rétestésztát 
ezzel  a fehér  káposztával  bőven  beszórjuk,  s borsos  czukorral  is 
jócskán  behintjük,  s úgy  sodorjuk  össze  rétesnek,  felül  tojással  be- 
kenjük, gyors  tűznél  (mint  minden  rétest),  szép  pirosra  kisütjük. 
Könnyű,  nem  zsíros,  igen  finom  az  így  készült  rétes. 

483.  Csokoládé-rétes. 

Olyan  rétestésztát  készítünk,  mint  a 480.  szám  alatti  s azt 
finoman  kihúzzuk,  leszárítjuk,  aztán  három  tábla  csokoládét  resze- 
lünk el  s 14  dekagramm  duzzasztott  mandolát  apróra  vágunk  s 10 
dekagramm  czukrot  vegyítünk  össze  vele.  A tésztát  nehány  kanál 
olvasztott  vajjal  leöntjük,  a csokoládéval  és  mandolával  behintjük, 
öt  kanál  jó  tejszínnel  leöntjük,  összehajtjuk,  lábasba  újjnyi  vastag- 
ságra tejszínt  öntünk,  a rétest  beleteszszük  és  kisütjük. 

484.  Csokoládé-rétes  más  módon. 

Rétestésztát  készítünk,  aztán  10  dekagramm  czukrot,  hat  tojás- 
sárgát és  10  dekagramm  finomra  tört  mandolát  jól  elhabarunk,  két 
tábla  csokoládét  reszelünk  meg  s négy  tojás  fehérének  havával 
együtt  közibe  keverjük.  Ha  a tésztát  finoman  kihúzzuk  és  megszá- 
rítottuk, olvasztott  vajjal  bekenjük,  s a tölteléket  késfok  vastagság- 
aira reákenjük.  Aztán  könnyedén  összehajtjuk  s vajjal  bekent 
lábasba  teszszük,  reszelt  csokoládéval  behintjük,  és  szépen  meg- 
sütjük. 

485.  Czitronád-rétes. 

Hét  decziliter  finom  lisztből,  egy  egész  tojás  s egy  tojás-sárgá- 
ból, 7 dekagramm  vajból,  kevés  sóból  és  tejből  rétes-tésztát  készí- 
tünk, jól  kidolgozzuk  s egy  ideig  pihenni  hagyjuk.  Fél  kilogramm 
mandolát  durván  összetörünk,  egy  czitrom  levével  megnedvesítjük  s 
ennek  héját  apróra  vágjuk,  14  dekagramm  czukrot  finomra  meg- 
törünk, 10  dekagramm  czitronádot  és  öt  dekagramm  pisztácziát  fino- 
man elszeldelünk,  mindezt  jól  össze  vegyítjük,  a tésztát  finoman  ki- 
húzzuk, olvasztott  vajjal  bekenjük,  a tölteléket  szép  simán  felkenjük 
reá,  összehajtjuk,  a rétest  vajjal  bekent  tortalevélre  teszszük,  czukor- 
ral behintjük  s kisütjük. 

486.  Csiga-rétes. 

(Régi  erdélyi  tészta.) 

A rendesen  kinyújtott  vékony  rétes-tésztát  hajtogassuk  négy 
rétbe ; minden  rétegét  egy  kicsit  zsírozzuk  meg.  Az  abroszon  lévő 
összehajtott  tésztának  legszélére,  fél  ujjnyi  szélesen  igen  vékonyan, 
késsel  kenjünk  szilvaízt ; azt  a szilvaízes  szalagforma  tésztát  olyan 
keskenyen  hajtsuk  fel  az  üres  tésztára,  és  vágjuk  el  késsel  ügy,  hogy 
egy  újjnyi  forma  széles,  szilvaízzel  töltött  tészta-szalagokat  szabdal- 
junk az  egész  nagy  rétes-tésztából ; ha  ezzel  készen  lettünk,  a 
hosszú  szilvaízzel  töltött  tészta-szalagokat  vagdaljuk  fel  egy  arasz 
hosszúságúakra  és  formáljunk  belőle  S alakú,  szép  kis  apró  csiga- 
réteseket. Tegyünk  egy  lapos  edénybe  egy  kanál  zsírt  láng- tűzre; 
ha  a zsír  forró  lesz,  tegyük  tele  az  edényt  csiga-rétesekkel.  Ügyel- 
jünk a sütésre,  mert  igen  gyorsan  piros  lesz  e finom  száraz  tészta; 
rakjuk  lapos  tálba,  s tálaljuk  czukor  nélkül ; a kinek  kell,  az  maga 
hintsen  reá  czukrot. 

487.  Burgonya-rétes. 

Tizennyolcz  dekagramm  lisztes  burgonyát,  miután  azt  előbb 
megfőztük  és  kihűtöttük,  megreszelünk;  14  dekagramm  vajat  habo- 
sán felverünk,  a burgonyát  beleteszszük,  hat  tojás-sárgával  elhabar- 
juk, valamint  7 dekagramm  finoman  megtört  mandolát,  10  deka- 
gramm tört  czukrot,  egy  czitromnak  apróra  vágott  héját,  s végre 
három  tojás-fehérének  kemény  havát  vegyítjük  közé,  s mindezt 
együtt  félóráig  kavarjuk.  Rétes-tésztát  finomra  kihúzva  a tölteléket 
reáteszszük  s késfok  vastagságnyira  szétkenjük,  könnyedén  össze- 
hajtjuk, s vajjal  bekenve,  kemenczébe  teszszük,  és  szépen  kisütjük. 
Megjegyzendő,  hogy  ezen  rétest,  mihelyt  kisült,  fel  kell  adni  az 
asztalra,  nehogy  összeessék. 

488.  Finom  élesztős  rétes. 

Éhez  következő  élesztős  tésztát  készítünk : 7 dekagramm 
vajat  habosra  elverünk,  hat  tojás-sárgát  keverünk  bele,  2 decziliter 
édes  tejfelt,  harmadfél  dekagramm  tejszínben  felolvasztott  tábla- 
élesztőt, két  kanál  tört  czukrot  és  kevés  sót  veszünk  hozzá  s össze- 
keverjük ; aztán  annyi  lisztet  veszünk,  hogy  a tészta  pástétomnak 
jó  volna.  Hirtelen  összekeverjük  a többivel,  s a tésztát  meleg  helyen 
kelni  hagyjuk,  aztán  késfok-vastagságnyira  kinyújtjuk,  s a vágott 
mandolával,  czitronáddal,  mazsolával  és  aprószőlővel  megtöltjük, 

összehajtjuk  s vajjal  bekent  tortalevélre  teszszük,  még  egyszer  meg 
hagyjuk  kelni  s kisütjük. 

489.  Gyermekpép-rétes. 

Rétes-tésztát,  aztán  sűrű  gyermek-pépet  csinálunk,  4 deka- 
gramm vajat  habosra  elverünk,  és  a kihűtött  gyermekpépet  belekavar- 
juk, két  egész  tojást  és  négy  tojás-sárgát  adunk  hozzá  s fél  óráig 
kavarjuk.  Aztán  egy  czitromon  10  dekagramm  czukrot  eldörzsölünk 
s ezt  is  beleteszszük,  végre  négy  tojás-fehérének  kemény  havát 
vegyítjük  könnyedén  hozzá,  a tésztát  finoman  kihúzzuk,  a gyermek- 
pépet késfok  vastagságnyira  felkenjük  reá  s könnyedén  összeteker- 
jük. Vajjal  bekent  lábasba  beleteszszük  s szépen  megsütjük,  ha  ki- 
sült, czukorral  behintve  feladjuk  az  asztalra. 

490.  Főzött  dararétes. 

Huszonnyolcz  dekagramm  lisztből,  egy  tojásból  és  kevés 
langymeleg  vízből  jó  kemény  rétes- tésztát  készítünk.  Míg  ez  pihen, 
7 dekagramm  vajat  habosra  felverünk,  két  egész  tojást  és  három 
tojás-sárgát  ütünk  bele  s jól  összekeverjük;  ha  finoman  elhabartuk, 
még  négy  decziliter  tejfelt  és  három  decziliter  darát  adunk  hozzá. 
Most  a tésztát  igen  vékonyra  kihúzzuk,  a töltelékkel  közepéig  be- 
kenjük és  összehajtjuk.  Most  lisztbe  mártott  főzőkanálnyéllel  egyenlő 
távolságban  benyomásokat  teszünk  s késsel  kettévágjuk,  a végét 
újjakkal  jól  összenyomjűk.  A réteseket  aztán  forró  vízben  főzzük, 
de  csak  addig  hagyjuk  benne,  míg  átfőnek,  mert  különben  elromla- 
nának. Aztán  tálra  rakjuk  s minden  darabot  egyenkint  vajban  pirított 
finom  kiflimorzsával  hintünk  be. 

491.  Rák-rétes. 

Negyven  ráknak  farkát  és  ollóját  kifejtjük,  durván  összevágjuk, 
porhanyós  kiflit  elreszelve,  tejszínnel  megnedvesítünk,  darab  habosra 
elvert  rákvaj  közé  egy  egész  tojást  és  két  tojás- sárgát  vegyítünk,  a 
megnedvesített  morzsát,  a megvágott  rákfarkakat,  négy-öt  Icánál 
friss  tejfellel  együtt  beleteszszük  s jól  összekeverjük.  Aztán  rétes- 
tésztát készítünk,  azt  finoman  kihúzzuk  s megszárítjuk,  olvasztott 
vajjal  befecskendezzük,  a tésztát  a töltelékkel  bekenjük  s összehajt- 
juk, felül  olvasztott  rákvajjal  bekenjük  s enyhe  hőségnél  kisütjük. 

492.  Tejfeles-rétes. 

Rétes-tésztát  finoman  kihúzunk  s fél  negyedóráig  száradni 
hagyunk,  aztán  10  dekagramm  vajat  négy  tojás-sárgával  habosán 

felverünk,  három  decziliter  tejfelt  kavarunk  közé,  négy  tojás-fehéré- 
nek kemény  havát  vegyítjük  el  vele,  s a kihúzott  tésztát  evvel  be- 
kenjük. Most  14  dekagramm  tisztított  mazsolával,  7 dekagramm 
durván  összevágott  mandola  vagy  finom  morzsával,  7 dekagramm 
tört  czukorral  behintjük  a tésztát,  de  úgy,  hogy  egy  arasznyira  üres 
maradjon ; aztán  könnyedén  összehajtjuk,  a vajjal  bekent  lábasba 
teszszük  s lassan  megsütjük.  Tojással  elhabart  czukros  tejet  is  lehet 
mellé  feladni. 

493.  Mákos  rétes. 

Tizennégy  dekagramm  habosán  elvert  vajba  nyolcz  tojás- 
sárgát ütünk  egymásután,  s jól  elhabarva,  kanálnyi  tört  czukrot,  2 
decziliter  tejszínt,  negyedfél  dekagramm  ebben  feloldott  friss  sajtó- 
élesztőt, kevés  sót  és  hét  decziliter  lisztet  adunk  hozzá;  mindezt  jól 
összevegyítjük,  a tésztát  finoman  meggyúrjuk  s aztán  kissé  kelni 
hagyjuk.  Ha  a tészta  megkelt,  liszttel  jól  behintett  deszkára  teszszük 
s késfok  vastagságnyira  kinyújtjuk.  Előbb  4 decziliter  mákot  fino- 
man megtörünk,  21  dekagramm  tört  czukrot,  kevés  fahéjat,  fél  czit- 
romnakésfél  narancsnak  apróra  vágott  héját  vegyítjük  jól  el  vele,  s 
a tésztát  avval  jó  sűrűén  behintjük,  nyolcz  kanál  jó  tejfellel  leöntjük 
s összehajtjuk ; vajjal  bekent  lapos  tálba  teszszük  s kelni  hagyjuk. 
Majd  vajjal  bekenvén,  megsütjük  és  czukorral  jól  behintve  adjuk  fel 
az  asztalra. 

494.  Rizskásás  rétes. 

Rétes-tésztát  készítünk,  14  dekagramm  rizst  8 decziliter  tejben 
puhára  főzünk,  7 dekagramm  habosán  elvert  vajba  öt  tojás-sárgát 
és  három  tojás-fehérének  kemény  havát  keverjük,  tört  czukrot  és 
kevés  vaniliát  adunk  hozzá,  a kihúzott  tésztát  ezzel  megtöltjük,  a 
rétest  összehajtjuk  s vajjal  bekent  lábasba  teszszük  s szépen  meg- 
sütjük. Tálaláskor  czukorral  hintjük  be. 

495.  Sódaros  rétes. 

Rétes-tésztát  készítünk,  ha  jól  eldolgoztuk,  meleg  lábassal  be- 
fedjük s pihenni  hagyjuk.  E közben  darab  sovány  sonkát  apróra 
vágunk  össze,  a tésztát  finomra  kihúzzuk,  olvasztott  vajjal  bekenjük, 
2 egész  tojást  2 decziliter  tejfellel  elhabarunk,  a tésztát  leöntjük  vele 
s mindenfelé  egyenlően  szétkenjük,  könnyedén  összehajtjuk,  vajjal 
bekent  lábasba  teszszük,  a rétest  olvasztott  vajjal  befecskendezzük 
s szépen  kisütjük. 

496.  Tiroli  rétes. 

Vajas  tésztát  készítünk  s azt  jó  hosszúra  kinyújtjuk  úgy,  mint 
a metéltnek  való  tésztát ; 28  dekagramm  duzzasztott  mandolát  s 
ugyanannyi  ezukrot  finomra  megtörünk,  s egy  narancsnak  és  egy 
czitromnak  héját  apróra  vágunk,  mindezt  medenczébe  teszszük,  két 
egész  tojást  és  négy  tojás-sárgát  ütünk  reá,  fél  óráig  habarjuk,  hogy 
jó  habos  legyen,  a vajas  tésztára  öntjük  s késsel  szétkenjük ; 10 
dekagramm  apróra  vágott  czitronáddal  behintjük  s könnyedén  ösz- 
szehajtjuk,  vajjal  bekent  tortalevélre  teszszük,  tojás-fehérével  be- 
kenjük s tartós  melegben  megsütjük. 

497.  Meg’gy-rétes. 

Rétes-tésztát  készítünk,  töltelékül  7 decziliter  szép  érett  megy- 
gyet  veszünk,  magvát  kifejtjük,  kissé  megpároljuk,  levét  leszűrjük, 
14  dekagramm  durván  megtört  mandolát,  ugyanannyi  ezukrot,  egy 
porhanyós  elreszelt  kiflit,  apróra  vágott  czitromhéjat  összevegyítünk. 
A tésztát  finoman  kihúzzuk,  olvasztott  vajjal  bekenjük,  a meggyet 
egyformán  reárakjuk,  s aztán  a többi  tölteléket  hintjük  reá,  könnye- 
dén összehajtjuk  s vajjal  bekent  tortalevélre  teszszük,  vajjal  befecs- 
kendezzük s megsütjük. 

498.  Meg’gy-rétes  tészta,  élesztős  tésztával. 

Kilencz  dekagramm  habosán  elvert  vajba  hat  tojásszéket  ke- 
verünk egymásután,  harmadfél  dekagramm  áztatott  élesztőt,  két 
kanál  tört  ezukrot,  kevés  sót,  4 decziliter  langymeleg  tejszínt  és 
annyi  finom  lisztet,  hogy  a tészta  se  szét  ne  folyjék,  se  kemény  ne 
legyen,  adunk  hozzá ; egy  liter  liszt  elégséges,  miután  nem  minden 
liszt  bir  egyenlő  sajátsággal,  itt  a szemnek  és  kéznek  kell  hatá- 
roznia ; minden  esetben  biztosabb  a lisztet  csak  egymásután  bele- 
kavarni ; a tésztát  akkor  addig  kavarjuk,  míg  magától  leesik  a kanál- 
ról, ekkor  befedjük  s jól  meg  hagyjuk  kelni.  E közben  14  dekagramm 
duzzasztott  mandolát  megtörünk,  valamint  ugyanannyi  ezukrot  is, 
hét  decziliter  párolt  meggyet  leszűrünk,  magvát  kiszedjük,  és  ha  a 
tészta  eléggé  megkelt,  liszttel  behintett  abroszra  teszszük  s késfok 
vastagságnyira  kinyújtjuk.  Csak  azon  pillanatban,  a midőn  már 
használni  akarjuk,  vegyítjük  össze  a ezukrot  és  a mandolát  s evvel 
a tésztát  behintjük,  a leszűrt  meggyet  reárakjuk  s ezeket  tört  ezu- 
korral  behintjük,  a tésztát,  melynek  egyik  széle  töltetlen  maradt, 
könnyedén  összehajtjuk.  A tésztát  hosszúkásra  kell  kinyújtani,  ne- 
hogy a rétes  igen  vastag  legyen ; aztán  vajjal  bekent  tepsire  tesz-. 

szűk,  még  negyedóráig  kelni  hagyjuk,  tojás-fehérével  és  czukorral 
bekenjük  s enyhe,  de  tartós  melegnél  megsütjük.  Ha  kisült,  szitára 
teszszük  s kihűtjük,  czukrozva  adjuk  fel. 

Ugyanezen  módon  lehet  ezt  tört  dióból,  czukorból,  vaniliából 
s vagdalt  mazsolából  készíteni. 

499.  Szilvás-rétes. 

Rétes-tésztát  készítünk,  aztán  harminczöt  érett  szép  szem  szil- 
vát vékony  gyűrűkbe  vágunk  és  kevés  fahéjat  megtörünk,  czitrom- 
nak  héját  apróra  vágjuk  s porhanyós  kiflit  elreszelünk.  Aztán  a tész- 
tát finomra  kihúzzuk,  olvasztott  vajjal  bekenjük,  a szilvát  és  a többi 
holmit  ráhintjük,  könnyedén  összehajtjuk  s vajjal  befecskendezvén, 
vajjal  bekent  lábasba  teszszük,  s ha  kisült,  czukorral  behintve  adjuk 
fel  asztalra. 


Vegyes  tészták. 

500.  Alma  vajastészta-szalagokkal. 

Nehány  masánszki  almát  hámozunk  meg  s azokat  lehetőleg 
mélyebbre  kivájjuk  úgy,  hogy  az  alma  üres  legyen,  de  át  ne  lyukad- 
jon, miután  kell,  hogy  vékony  feneke  legyen;  ha  ezen  módon  mind 
kivájtuk,  három-négy  más  almát  meghámozunk  s azokat  koczkákra 
vágjuk,  öt  dekagramm  czitronádot  finomra  megvágunk,  7 dekagramm 
czukrot  és  jó  kanál  befőtt  baraczkot,  az  almával,  czitronáddal  s 
kevés  vízzel  lábasban  addig  párolunk,  míg  marmeláddá  nem  lesz ; 
ezen  töltelékkel  a kivájt  almákat  megtöltjük,  tojás-fehérével  beken- 
jük, czukorral  behintjük,  s keskeny  vajastészta-szalagokkal,  mint  egy 
csigát  befonjuk,  a szalagokat  tojás-fehérével  bekenjük  és  szépen 
megsütjük,  aztán  a tálra  magasan  felhalmozzuk,  czukorral  behint- 
jük és  felül  szára  helyett  egy-egy  befőzött,  szárral  ellátott  meggyet 
teszünk  mindenikre. 

501.  Alma  sűrített  lével. 

Hat  masánszki  almát  vékony  szeletekre  vágva  s jól  megczuk- 
rozva,  porczellán  vagy  ezüst  lábasba  teszünk ; más  lábasban  három 
kanál  finom  lisztet  hat  tojás-sárgával  simára  elhabarunk,  10  deka- 
gramm tört  czukrot  s kevés  vaníliát  adunk  hozzá,  azt  4 decziliter 
tejfellel  feleresztjük,  melyet  lassankint  a liszttel  és  tojással  simára 
elhabarunk  s folytonos  kavarás  közt  addig  főzünk,  míg  péppé  lesz ; 
aztán  az  almára  öntjük  s a kemenczében  megsütjük,  hol  negyed- 


Vegyes  tészták. 


229 


óráig  hagyjuk.  E közben  öt  tojás  kemény  havában  három  kanál 
baraczk-szörpöt  és  10  dekagramm  finomra  tört  czukrot  habosán  el- 
verünk, s úgy  bánunk  el  vele,  mint  a habpéppel,  ujj  szélességnyi  és 
ugyanolyan  magasságú  koszorút  csinálunk  a sürített  lére  úgy,  hogy 
az  csak  a közepén  látszik  ki,  a koszorút  késsel  szép  simára,  elsimít- 
juk, kávéskanálnyéllel  mély  bemetszéseket  csinálunk,  hogy  szépen 
fonottnak  lássék,  finom  czukorral  behintjük,  s kihűlt  kemenczébe 
teszszük ; kis  fél  óra  múlva  feladjuk  az  asztalra. 

502.  Tészta  almából  gyermek-péppel. 

Négy  decziliter  tejből  sűrű  gyermek-pépet  készítünk,  a kihűlt 
pépet  5 dekagramm  habosra  felvert  vajba  teszszük,  hat  tojás- sárgát 
ütünk  bele  s jól  elkeverjük,  valamint  10  dekagramm  czitromhéjára 
dörzsölt  czukrot,  és  végre  négy  tojásfehérének  kemény  havát  vegyít- 
jük közé.  Hat  masánszki  almát  meghámozva  hosszúkás  darabokra 
vágunk  s azokat  a habart  pép  közé  keverjük,  a habarékot  vajjal  be- 
kent, finom  zsemlemorzsával  behintett  tortalevélre  töltjük,  meleg 
kemenczében  kisütjük,  tálra  kiborítván,  czukorral  behintjük. 

503.  Tészta  almával. 

Tizenöt  masánszki  vagy  8 más  fajta  nagyobb  almát,  nem  édes 
ízűt,  meghámozva,  finomra  megvágunk  s czukorban  enyhén  páro- 
lunk, hogy  kissé  megpuhúljanak,  aztán  7 dekagr.  duzzasztott  man- 
dolát  s 14  dekagramm  czukrot  megtörünk,  7 dekagramm  czitronádot 
apróra  vágunk  s fél  zsemlét  elreszelünk,  mindezt  négy  tojás-sárgá- 
val jól  elhabarjuk,  négy  tojás-fehérének  kemény  havát  vegyítjük 
közé.  A habarékot  vajjal  bekent,  finom  zsemlemorzsával  behintett 
lábasba  töltjük,  a kemenczébe  teszszük,  háromnegyed  óráig  sütjük, 
aztán  tálra  kiborítjuk  s czukorral  behintve  feladjuk. 

504.  Almás  étel  más  módon. 

Fehér  házi  kenyérből  reszelt  finom  morzsát  jó  borral  megned- 
vesítünk, néhány  kanál  tört  czukrot  hintünk  bele,  a megnedvesített 
morzsából  új j vastagságnyit  vajjal  bekent  lábasba  teszünk,  azt  kis 
darabka  vajjal  kirakjuk,  aztán  finomra  vágott  s jól  megczukrozott 
almaszeletet  teszünk  reá,  végre  apróra  vágott  mazsolát,  apró  szőlőt, 
mandolát,  czitromhéjat  és  tört  fahéjat,  aztán  ezt  mind  ismételjük  és 
igy  tovább,  míg  a lábas  megtelik.  Aztán  a kemenczébe  teszszük  s 
három  negyedóráig  sütjük.  Ha  kisült,  tálra  kiborítjuk  s czukorral 
behintjük. 

505.  Palacsinta  habart  mandolás  tésztával. 

Sütünk  vagy  18  igen  vékony  palacsintát,  14  dekagramm  duz- 
zasztott mandolát  finomra  megtörünk,  egy  czitromnak  héját  apróra 
megvágunk,  s ezt  és  14  dekagramm  czukrot  medenczébe  teszszük, 
egy  egész  tojást  és  három  tojás -sárgát  ütünk  reá  egymásután,  s 
addig  habarjuk,  míg  habos  lesz.  A mandolatésztát  a palacsintákra 
kenjük  s összehajtjuk,  s kis  újj  vastagságú  darabokat  vágunk  belőle. 
Lábast  vagy  porczellán  tálat  vajjal  bekenünk,  a palacsintákat  körös- 
körül egyenesen  felállítjuk  két  vagy  három  sorban,  négy  tojás-sár- 
gát, kevés  tört  czukrot  és  2 decziliter  jó.  tejszínt  teszünk  fazékba,  jól 
elhabarjuk  s fölibe  öntjük ; a kemenczébe  állítjuk  és  felül  megbar- 
nítjuk. Ugyanezen  módon  lehet  a palacsintákat  mazsolával  és  apró- 
szőlővel is  megtölteni,  vagy  befőzött  megygyel,  tört  dióval,  fahéjjal, 
czukorral  is. 

506.  Rántott  palacsinta  almával  töltve. 

Négy  decziliter  tejből  finom  palacsintákat  sütünk,  aztán  por- 
hanyós  savanyú  almát  meghámozva,  azt  vékony  szeletekre  vágjuk, 
párba  állítjuk,  annyi  czukrot  adunk  hozzá,  hogy  elég  édes  legyen, 
kanálnyi  befőtt  baraczkot  is  adunk  hozzá,  a tűztől  elveszszük  s ki- 
hűtjük. Aztán  7 dekagramm  duzzasztott  mandolát,  ugyanannyi  ma- 
zsolával együtt  finom  hosszúkás  darabokra  vágunk,  s ezt  az  almával 
összevegyítjük,  aztán  a palacsintát  megtöltjük  vele,  nevezetesen : 
minden  palacsintára  darab  tölteléket  teszünk  s késsel  szétkenjük, 
aztán  összehajtjuk,  közepén  átvágjuk,  valamint  két  végét  lemetsz- 
szük,  levert  tojásba  mártjuk,  finom  zsemlemorzsával  behintjük  és 
zsírban  szép  sárgára  kirántjuk  s czukorral  behintve  feladjuk. 

507.  Palacsinta  szilvával  töltve. 

Négy  decziliter  tejből  és  három  tojásból  vékony  palacsintákat 
sütünk  s azokat  befőzött  szilvával  igen  vékonyan  megtöltjük,  aztán 
összehajtjuk,  közepén  kettévágjuk,  valamint  egyenetlen  két  végét  is 
lemetszszük;  tálra  kevés  vajat  és  jó  tejfelt  teszünk,  aztán  a töltött 
palacsintát  csillagformában  a tál  fenekére  rakjuk,  ismét  tejfelt  és 
vajat,  aztán  palacsintát  teszünk  és  így  tovább,  míg  minden  rendezve 
van,  végre  még  kevés  tejfelt  és  apró  vajdarabot  teszünk  reá,  kissé 
felfőzzük  s czukorral  behintve  feladjuk  az  asztalra. 

508.  Palacsinta  túróval  töltve. 

Négy  decziliter  tejből  és  három  tojásból  vékony  palacsintákat 
sütünk  s azokat  következő  töltelékkel  töltjük  meg : Tizennégy  deka- 

gramm  habosra  elvert  vajba  két  egész  tojást  és  hat  tojás-sárgát 
keverünk,  ezen  keverékbe  egy  kilogramm  megreszelt  túrót,  valamint 
négy  decziliter  jó  tejfelt,  kevés  sót  és  annyi  czukrot,  hogy  elég  édes 
legyen,  habarunk.  Most  a palacsintákat  összehajtva  s két  végét  le- 
metszve, vajjal  bekent  formába  rakjuk,  és  a sütőben  megsütjük,  czu- 
korral  behintve  feladjuk  az  asztalra. 

509.  Piskótás  tészta. 

Tizennégy  dekagramm  finoman  megtört  czukrot  négy  tojás- 
sárgával jól  elhabarunk,  ha  már  haboz,  négy  tojás-fehérének  kemény 
havát  és  tíz  dekagramm  finom  száraz  lisztet  vegyítünk  közé.  A 
tésztát  vajjal  bekent  lábasba  töltjük,  s lassan  kisütjük.  Ha  egészen 
kisült,  barna  héját  vékony  késsel  finoman  levágjuk  s az  egészet 
mint  a kétszersültet,  szeletekre  vágjuk.  A piskóta- tésztát  egy  nappal 
a használat  előtt  készítjük,  mivel  akkor  jobban  lehet  vágni.  Az  ehez 
szükséges  formának  épen  úgy,  mint  az  égő  puddingnál,  középen 
nyílással  kell  bírnia,  hogy  széles,  magas  koszorút  képezzen,  azt  vaj- 
jal jól  bekenjük,  fenekét  czukorba  befőzött  egész  ímeggyel  vagy 
sommal,  aztán  kis  háromszögekre  vágott  birsalma-sajttal  és  duzzasz- 
tott s közepén  szétbontott  pisztácziával  csinosan  kirakjuk ; ekkor  a 
vágott  piskótából  az  egész  formában  erős  falat  rakunk,  a maradék 
piskóta-tésztát,  valamint  még  kevés  birsalma-sajtot  apró  koczkákra 
vágjuk,  apró  mazsolával  vegyítjük,  a formát  azzal  egészen  kirakjuk 
s könnyedén  benyomjuk.  A tálalás  előtt  félórával  két  decziliter  tejfelt 
öt  tojás-sárgával,  tört  czukorral  és  vaníliával  finomra  habarunk,  azt 
fölibe  öntjük,  párba  állítjuk.  Tálalás  előtt  két  kanál  befőzött  baracz- 
kot  ugyanannyi  tört  czukorral,  négy  tojás-sárgával  jól  elhabarunk, 
öt  evőkanál  fehér  ó-bort  öntünk  hozzá,  azt  parázstűzre  állítjuk  s a 
habvesszővel  addig  verjük,  míg  sűrű  tömeggé  lesz ; a tésztát  ekkor 
kiborítjuk  s a nyílást  a franczia  sürített  lével  töltjük  be,  a maradékot 
pedig  a tészta  széle  körül  kanállal  koszorú  alakban  rakjuk  el. 

510.  Vanilia-sürűlék. 

Hét  tojás-sárgából  vékony  habarékot  készítünk,  hét  decziliter 
tejszínt  felforralunk,  s ebbe  darab  czukrot  és  kevés  tört  vaníliát 
adunk;  ha  már  forr,  a habarékot  finoman  belefőzzük,  néhány  perczig 
felforraljuk,  s a habszedőkanállal  kiszedjük.  Ha  ezen  módon  mindent 
megfőztünk,  mély  tálban  magasra  felhalmozzuk  és  minden  sort 
czukorral,  mandolával  és  finomra  tört  vaníliával  behintünk.  Felül 
kis,  nyélczésen  vágott  mandolával  tűzzük  meg,  s a sütőben  szépen 
megbarnítjuk.  Ha  kisült,  a tál  szélére  vanilia-sürűléket  (créme)  öntünk. 

511.  Angol  tészta. 

Huszonegy  dekagramm  finom  apró  thea-kétszersültet  befőzött 
kajszin-baraczkkal  vagy  málnával  töltünk  meg,  az  egyik  felét  be- 
kenjük, másik  darabot  reáteszünk  és  ha  mind  így  meg  van  töltve, 
azt  szép  rendben  vajjal  bekent  formába  teszszük,  hét  decziliter  jó 
tejszínt  tojás- sárgával,  tizennégy  dekagramm  czukorral  és  kevés 
vaniliával  jól  elhabarunk,  azt  fölibe  öntjük,  s egy  órára  félreteszszük, 
hogy  a kétszersült  jól  teleszíjja  magát,  aztán  háromnegyed  óráig 
pároljuk.  Tálaláskor  kiborítjuk,  és  szélére  tejsodót  vagy  csokoládé- 
öntést adunk. 

512.  Daramorzsóka. 

Négy  órával  a használat  előtt  negyedfél  decziliter  szép  darát 
hét  decziliter  tejben  áztatunk,  aztán  félreteszszük.  Most  5 egész 
tojást  két  decziliter  tejjel,  és  kanálnyi  megszitált  vaníliát  czukorral  el- 
habarva az  áztatott  darával  elkeverünk ; széles  lapos  lábasban  tizen- 
négy dekagramm  vajat  elolvasztunk,  a tömeget  kissé  megsózva 
beletöltjük  és  szép  aranysárgára  pároljuk.  Tizennégy  dekagramm 
mazsolát  is  tehetünk  bele  a párolás  alatt.  A morzsókát  tüstént  kell 
tálalni,  mivel  hosszabb  melegentartás  által  jóságából  sokat  veszít. 
A tálra  pedig  magasan  halmozzuk  fel,  minden  réteget  jól  meg- 
czukrozván. 

513.  Gyümölcsös  rizs. 

Hét  decziliter  tejszínben  negyedfél  kilogramm  kiszemelt  s me- 
leg vízben  többször  megmosott  rizst  puhára  főzünk,  tizennyolcz 
dekagramm  tört  czukrot,  kevés  sót  adunk  hozzá  s kihűtjük.  Eközben 
három  evőkanál  baraczk-  vagy  málna-marmeládot  kilencz  deka- 
gramm narancson  vagy  czitromon  dörzsölt,  finomra  megtört  és 
megszitált  czukorral  elkeverünk,  aztán  fél  czitromnak  levét  vegyítjük 
közé,  végre  hat  tojás-fehérének  keményre  vert  havát  keverjük  el 
vele  lassanként.  Most  a rizs  harmadrészét  vajjal  bekent  mély  por- 
czellán-lábasba  teszszük,  s azt  egyformán  szétkenjük,  nyúlós  czu- 
'korba  becsinált  gyümölcsökkel  kirakjuk,  p.  o.  baraczk-,  narancs-, 
dinnyeszeletek,  ananász-  és  réne  claude,  spanyolmeggy  vagy  cseresz- 
nye. Most  a rizs  második  harmadát  kenjük  reá,  ismét  kirakjuk  gyü- 
mölcscsel s a maradék  rizszsel  befedjük.  Ekkor  ezüstkanállal  a 
baraczk-  vagy  málnahabból  a rizs  fölibe  hegyet  alakítunk,  s az  egé- 
szet a sütőben  enyhe  hőségnél  fél  óráig  sütjük,  mire  tüstént  feladjuk 
az  asztalra.  Ha  ezen  étel  sikerűi,  igen  szép  külsejű  s felséges  ízű. 

514.  Franczia  vajas  metélt. 

Hat  decziliter  finom  lisztet  hét  dekagramm  vékony  szeletekben 
bevágott  vajjal  deszkán  a nyújtóval  jól  megdolgozunk,  megsózzuk, 
azt  négy  tojással,  kanálnyi  tejfellel,  kevés  borral  meggyúrjuk,  a nem 
igen  kemény  tésztát  jól  kidolgozzuk  s lökött  metéltet  készítünk 
belőle,  ezt  tejszínben  kifőzzük  s kihűtjük.  Aztán  hét  dekagramm 
habosán  elvert  vajba  négy  egész  tojást  ütünk  egymás  után  s mind- 
egyiket jól  elhabarjuk,  a metéltet  tíz  dekagramm  czukorral  és  vaní- 
liával együtt  hozzáadjuk,  jól  összekeverjük  a metéltet,  vajjal  bekent 
lábasba  töltjük  s párba  állítjuk. 

515.  Laska  rákvajjal. 

Két  tojásból  metélt-tésztát  készítünk,  azt  vékonyra  kinyújtjuk, 
fánk-kerékkel  laskát  vágunk  belőle,  sós  vízben  megfőzzük  és  le- 
szűrjük. Aztán  a laskát  olvasztott  rákvajba  teszszük,  jól  elkavarjuk 
s ekkor  rákvajjal  bekent  tálra  teszszük.  Most  két  decziliter  tejfelbe 
három  tojás-sárgát  ütünk,  négy  kanál  rákvajat  adunk  hozzá,  s azt 
jól  széthabarjuk,  a laskára  koczkákra  vágott  rákfarkakat  hintünk,  a 
tejfelt  reáöntjük,  felül  rákfarkkal  egészen  kirakjuk  s a sütőben 
negyedóráig  sütjük. 

516.  Velős  tészta. 

Tíz  dekagramm  olvasztott  vajban  három  főzőkanál  lisztet  pirí- 
tunk meg,  s azt  négy  decziliter  forró  tejjel,  melyet  lassan  s folytonos 
kavarás  közben  kell  közé  önteni,  feleresztjük  s addig  főzzük,  míg 
sima  péppé  lesz ; ekkor  a tűztől  elveszszük  s kihűtjük.  Most  hat 
tojássárgát  keverünk  lassan  bele,  kissé  megsózva,  három  tojás- 
fehérének kemény  havát  vegyítjük  közé,  nagy  lapos  tepsit  vagy 
tálat,  melynek  két  újjnyi  széles  karimája  van,  vajjal  bekenünk,  a 
pépnek  három  részét  beleteszszük  és  megsütjük.  E közben  egy 
vagy  másfél  borjú- agy  velőt  sós  vízben  leforrázunk,  megtisztítunk  és 
kis  szeletekre  vágunk,  apróra  vágott  vereshagymával  és  zöld  petre- 
zselyemmel párolunk,  kevés  sóval  és  borssal  megfűszerezünk.  Most 
lábast  vajjal  bekenünk,  a kisült  pépet  a lábas  nagysága  szerint 
három  egyenlő  szeletre  osztjuk,  az  első  szeletet  beleteszszük  s az 
elkészített  velővel  megtöltjük,  erre  a második  szeletet,  ezt  ismét 
megtöltjük,  s erre  a harmadik  szeletet,  még  ezt  is  megtöltjük  és 
végre  a még  maradt  sületlen  tésztával  befedjük  s jó  félóráig  párban 
főzzük,  tálra  kiborítjuk  s gyorsan  feladjuk  az  asztalra.  Ha  édes  tész- 
tát akarunk  készíteni,  akkor  a sült  levelek  közé  a velő  helyett  friss  s 

erősen  megczukrozott  gyümölcsöt,  p.  o.  baraczkot  teszünk  s ha  ki- 
sült, czukorral  behintjük.  A pépet  pedig  nem  sózzuk  meg,  hanem 
vaníliás  czukrot  keverünk  közé. 

517.  Kávés-fánk. 

Hét  decziliter  forró  tejszínbe  tíz  dekagramm  forró  pergelt  kávét 
teszünk,  azt  befedjük,  fél  óráig  állni  hagyjuk,  aztán  megszűrjük  és 
kihűtjük,  hat  kanál  finom  liszttel  és  hét  tojássárgával  finoman  el- 
habarjuk s folytonos  kavarás  közben  péppé  főzzük  s annyi  czukrot 
adunk  hozzá,  hogy  elég  édes  legyen.  Ha  jól  elfőtt,  elveszszük  a tűz- 
től  s kihűtjük.  Aztán  a pépet  vajjal  bekent  két  nagy  tortalevélre  két 
késfok  vastagságnyira  felkenjük,  s egészen  kihűtjük.  Most  a torta- 
leveleket néhány  perczig  a tűzhely  vaslemezére  állítjuk,  hogy  a vaj 
elolvadjon  és  a pépet  liszttel  behintett  deszkára  kiborítjuk,  s közép- 
nagyságú fánkkiszúróval  kiszúrjuk,  elvert  tojásba  mártjuk,  zsemle- 
morzsával  behintjük  és  forró  zsírban  kirántjuk,  czukorral  sűrűn  be- 
hintjük, s izzó  lapáttal  megnyomkodjuk.  Ugyanezen  módon  lehet 
csokoládéval  is  készíteni,  melyből  öt  táblát  főzünk  hét  decziliter  tej- 
színben s ha  jól  elfőtt,  úgy  bánunk  el  vele,  mint  a kávés-fánkkal. 

518.  Rák-kolbászka. 

Sütünk  közönséges  tojás-lepényt  s ha  ezek  kihűltek,  minden 
darabot  több  részre  vágunk,  úgy  hogy  a kolbászkák  újjhosszúságúak 
lesznek ; aztán  leforrázott  spárgafejből,  párolt  kucsmagombából, 
tépett  csukából,  csukamájból,  melyet  előbb  kirántunk,  tölteléket  ké- 
szítünk, darab  rákvajat  felolvasztunk,  kevés  lisztet  és  a megvagdalt 
tölteléket  beleteszszük,  kissé  pároljuk,  aztán  egy  tojást  és  egy  tojás- 
sárgát adunk  hozzá,  jól  összekavarjuk,  a tűzről  hirtelen  elveszszük 
s kihűtjük ; a már  szétvagdalt  tojáslepény-darabokra  késfok  vastag- 
ságnyira felkenjük,  összegöngyölítjük  és  szép  rendben  vajjal  bekent 
lábasba  felállítjuk.  Fél  órával  a tálalás  előtt  négy  tojás-sárgát  és 
négy  decziliter  tejszínt  elhabarunk,  reáöntjük  s párba  állítjuk. 

519.  Reszelt  tészta  édesen  töltve. 

Két  tojásból  reszelt  tésztát  csinálunk  s azt  tejben  megfőzzük, 
ha  már  sűrű  és  jól  kifőtt,  elveszszük  a tűzről  s kihűtjük.  Aztán  hét 
dekagramm  habosán  elvert  vajba  ugyanannyi  finomra  tört  mando- 
lát  és  hét  tojás-sárgát  adunk,  valamint  tíz  dekagramm  tört  czukrot 
is,  melyet  czitromon  vagy  narancson  dörzsölünk  el ; fél  óráig  kavar- 
juk, a kihűlt  reszelt  tésztát  és  végre  négy  tojásfehérének  kemény 

havát  hozzáadjuk,  a keverék  felét  vajjal  bekent  lábasba  öntjük  s be- 
főtt ribizlivel  megtöltjük,  és  a keverék  másik  felét  reáöntvén,  szépen 
kisütjük  s aztán  czukorral  behintve,  feladjuk  az  asztalra. 

520.  Császármorzsóka. 

Hét  dekagramm  habosra  felvert  vajba  lassankint  hat  tojás - 
sárgát  és  azután  kanalankint  nyolcz  kanál  tejszínt  vegyítünk  ; most 
még  hét  dekagramm  czitromon  eldörzsölt,  megtört  czukrot,  kevés 
sót  és  hat  kanál  finom  lisztet  teszünk  hozzá  s végre,  ha  jól  elhabar- 
tuk, hat  tojás-fehérének  kemény  havát.  A habarékot  vajjal  bekent 
lábasba  öntjük,  a sütőben  aranysárgára  megsütjük  s két  késsel 
összetörjük,  tálon  magasan  felhalmozzuk,  s czukorral  behintve  fel- 
adjuk az  asztalra.  Ugyanezen  keverékből  készíthetjük  a császár - 
hajókat  is;  ezen  czélból  a habarékot  vajjal  bekent  lábasba teszszük, 
világos-sárgára  megsütjük,  s éles  késsel  ferde  koczkákat  vágunk 
belőle,  felül  pedig  keresztmetszést  teszünk,  aztán  forró  zsírban 
aranysárgára  kirántjuk,  a bemetszést  tetszésünk  szerint  való  befőttel 
megtöltjük  s czukorral  behintve  feladjuk. 

521.  Puffadt  tejfeles  haluska. 

Négy  decziliter  tejfelt  hat  egész  tojással  finoman  elhabarunk, 
aztán  30  dekagramm  lisztet  adunk  bele  s megsózva,  haluska-tésztát 
készítünk  belőle ; lábasban  másfél  liter  tejet  felforralunk,  a haluskát 
evőkanállal  belehányjuk  s abban  kifőzzük ; aztán  kiszedjük  a szűrő- 
kanállal úgy,  hogy  egészben  maradjanak,  s vajjal  bekent  finom 
zsemlemorzsával  behintett  tálra  rakjuk,  felül  ismét  behintjük  zsemle- 
morzsával,  a sütőbe  állítjuk  és  szépen  megpirítjuk.  Czukorral  be- 
hintve is  feladhatjuk. 

522.  Pirított  tejes  haluska. 

Hét  dekagramm  habosán  elvert  vajba  két  egész  tojást  és  három 
tojás-sárgát  keverünk  egymásután,  megsózzuk  s annyi  lisztet  adunk 
hozzá,  a mennyi  szükséges,  hogy  a tésztát  összetartsa,  de  melynek 
keménynek  nem  szabad  lennie.  Hét  decziliter  tejszínt  felforralunk, 
kevés  czukrot  is  teszünk  bele,  s a haluskát  evőkanállal  egyformán 
belehányjuk.  Ha  kifőtt,  kiszedjük  s mély  porczellán-tálba  vagy 
lábasba  teszszük ; kis  fazékba  négy  tojás-sárgát  ütünk,  a tejszínt 
tört  czukorral  és  vaníliával  együtt  hozzáöntjük,  jól  elhabarjuk  s a 
haluskára  öntjük.  Most  beleteszszük  a sütőbe,  hogy  a haluska  meg- 
pirúljon  és  a tejszín  jó  sűrűre  elfőjjön,  aztán  czukorral  behintjük  s a 
tállal  vagy  lábassal  feladjuk  az  asztalra. 

523.  Tejfeles  haluska  rákfarkkal. 

Hét  dekagramm  habosán  elvert  vajba  négy  tojást  ütünk  egy- 
másután, 4 kanál  tejfelt,  sót  és  annyi  lisztet  adunk  hozzá,  hogy  kel- 
lőleg kemény  legyen.  Hét  decziliter  tejet  felforralunk,  a haluskát 
kanállal  belehányjuk  s kifőzzük.  Aztán  kiszedjük,  vajjal  bekent  tálra 
helyezzük,  közbe-közbe  rákfarkakat  teszünk  és  tejfelt  öntünk. 
Felül  szépen  kirántott  rákfarkkal  díszítjük. 

524.  Rákmorzsóka. 

Negyedfél  decziliter  finom  lisztet  hét  decziliter  hideg  tejjel,  me- 
lyet lassankint  öntünk  hozzá,  lábasban  elhabarunk,  megsózunk, 
aztán  tíz  dekagramm  olvasztott  rákvajat,  nyolcz  egész  tojást  és 
huszonnégy  apróra  vágott  rákfarkat  teszünk  bele  s jól  összekavar- 
juk. Aztán  tizenkét  dekagramm  rákvajat  széles,  lapos  lábasban  el- 
olvasztunk, a tésztát  beleöntjük,  mérsékelt  melegségű  sütőbe  állítjuk 
s vigyázunk,  hogy  alól  oda  ne  égjen.  Ha  a tészta  felül  aranysárga, 
szétkavarjuk  s aztán  még  addig  pároljuk,  míg  többé  a szájpadláshoz 
nem  ragad,  erre  pedig  mindjárt  feladjuk,  mivel  különben  kiszáradna. 
Ha  édesen  akarjuk,  a párolás-  és  tálaláskor  megczukrozzuk. 

525.  Párolt  reszelt  tészta. 

Két  tojásból  készült  reszelt  tésztát  hét  decziliter  forró  tejben 
megfőzünk;  midőn  jól  elfőtt  és  sűrű  lett,  lábasba  teszszük,  melyben 
tíz  dekagramm  vajat  elolvasztottunk,  szétkavarjuk,  s folytonos  kava- 
rás  közt  ki  hagyjuk  párolódni.  Tálaláskor  vanilia-czukorral  hintjük  be. 

526.  Juhtúrós  haluska. 

Nagy  medenczébe  egy  kilogramm  finom  lisztet  teszünk,  meg- 
sózva, két  egész  tojást  és  két  tojássárgát  ütünk  bele,  kevés  vizet 
is  öntünk  hozzá  s az  egészet  főzőkanállal  összekavarjuk.  Ha  a 
tésztát  jól  kidolgoztuk,  a haluskákat  nyéllel  ellátott  deszkáról  késsel 
forró  vízbe  hányjuk ; ha  már  megfőttek  s a víz  felszínére  feljöttek, 
szűrőkanállal  kiveszszük,  vajjal  bekent  lábasba  teszszük,  vajjal  le- 
öntjük és  juhturóval,  meg  friss  szalonnából  kisütött  apró  tepertővel 
behintjük. 

527.  Haluska  tölcsértésztával,  párban. 

Tíz  dekagramm  habosán  elvert  vajba  egy  egész  tojást  és 
négy  tojás-sárgát  ütünk  egymásután,  elhabarjuk,  kissé  megsózzuk 

s csak  annyi  lisztet  teszünk  bele,  hogy  könnyű  haluskatésztához 
hasonlít  s azt  sima,  kerek  csövű  fecskendőbe  töltjük  ; a fecskendőt 
pedig  előbb  meleg  tejjel  megnedvesítjük,  nehogy  a tészta  hozzá- 
ragadjon. A tésztát  ekkor  forró  tejbe  kitoljuk,  mindig  egyenlő  dara- 
bokat levágva ; a tejbe,  melyben  a tolt  haluska  fő,  darab  czukrot  is 
kell  tenni.  Ha  kifőttek,  habkanállal  kiszedjük  s félreteszszük.  Négy 
decziliter  tejből,  néhány  kanál  lisztből  és  czukorból  sűrű  gyermek- 
pépet csinálunk,  s azt  folytonosan  kavarjuk,  hogy  szép  sima  legyen; 
ha  az  jól  elfőtt,  lábasfedőt  teszünk  vaslábra,  alá  jó  parázst  és  ha  a 
fedőnek  czinezett  része,  melynek  felül  kell  lennie,  jól  átmelegedett, 
hirtelen  darab  vajjal  bekenjük,  kanálnyi  pépet  teszünk  reá,  szét- 
kenjük rajta  és  néhány  perczig  rajta  hagyjuk,  míg  hozzálapúl  a 
fenékhez,  aztán  széles  késsel  lekenjük  úgy,  hogy  annyi  marad  rajta, 
mint  egy  papírlevél ; ha  barnúlni  kezd,  vajjal  bekenjük  és  késsel 
négyszögletes  leveleket  vágunk  belőle  s ezeket  kis  fadarabra,  mely 
felül  vastagabb  s alúl  hegyes  és  kisújjnyi  hosszúsággal  bir,  felteker- 
jük úgy,  hogy  tölcsér  alakú  lesz.  így  járunk  el,  míg  annyit  sütöt- 
tünk, hogy  azzal  a tésztát  gazdagon  megtűzhetjük.  A többiből  oly 
nagy  kerek  lapokat  készítünk,  mint  azon  lábas,  melybe  bele  akarjuk 
tenni.  Ha  ez  megtörtént,  a lábast  vajjal  erősen  bekenjük  s ennek 
fenekére  sült  tésztalapot  teszünk,  erre  egy  sor  haluskát,  melyet  czu- 
korral,  vaníliával  és  kilencz  dekagramm  tört  mandolával  hajastól 
behintünk,  aztán  ismét  lapot  stb.,  míg  a lábas  tele  lesz;  végre  négy 
decziliter  jó  tejszínt  vagy  ha  a lábas  nagyobb,  valamivel  többet,  czu- 
korral,  vaníliával  és  öt  tojásszékkel  elhabarunk  s reáöntjük,  aztán 
párba  állítjuk,  s háromnegyed  óráig  ott  hagyjuk,  aztán  kiborítjuk  és 
a tölcsérekkel  szép  rendben  megtűzzük.  A tölcséreket  baraczk-  vagy 
ribizli-befőzöttel  töltjük  meg. 

Ugyanezen  módon  lehet  rizst  is  elkészíteni ; a tölcséreket  és  a 
kerek  lapokat  épen  úgy  sütjük,  a rizst  jó  tejben  megfőzzük,  tíz  deka- 
gramm duzzasztott  s finomra  tört  mandolát  adunk  hozzá  s annyi 
czukrot,  hogy  elég  édes  legyen  ; ha  a rizs  puha,  kihűtjük  shétdeka- 
gramm  habosra  felvert  vajba  teszszük ; 14  dekagramm  rizshez  két 
egész  tojást  és  négy  tojás-sárgát  keverünk,  s végre  négy  tojás- 
fehérének kemény  havát  vegyítjük  közé.  Aztán  a lábast  vajjal  be- 
kenjük s fenekére  tészta-levelet  teszünk,  aztán  egy  réteg  rizst,  erre 
befőtt  baraczkot,  aztán  ismét  tészta-levelet,  rizst  és  így  tovább,  míg 
a lábas  tele  lesz ; ekkor  egy  óráig  párba  állítjuk.  Tálaláskor  vízzel 
hígított  baraczkszörpre  borítjuk  ki,  melyet  a tál  fenekére  öntünk ; 
aztán  a tölcsérekkel  tűzzük  meg.  Ezen  tésztának  igen  szép  külszíne 
s felséges  íze  van. 

528.  Ötvözött  metélt. 

Két  tojásból  finom  metélt- tésztát  készítünk,  azt  kinyújtjuk, 
széles  metéltet  vágunk  belőle,  s egy  liter  forró  tejben  megfőzzük ; ha 
már  meglehetősen  elfőtt,  elveszszük  a tűzről,  és  öt  dekagramm  vajat 
elverünk  vele,  lapos  vajjal  bekent  lábasba  teszszük,  négy  decziliter 
négy  tojás-sárgával  felhabart  tejszínt  öntünk  reá,  sütőbe  állítjuk  és 
ha  szép  világossárga,  czukorral  és  vaníliával  jól  behintve  adjuk  fel 
asztalra ; ugyanezen  módon  bánhatunk  a felvert  liszt-  vagy  dara- 
haluskával  is. 

529.  Juhtúrós  burgonya. 

Néhány  szép,  nagy  lisztes  burgonyát  meghámozva  s meg- 
mosva, sós  vízben  megfőzünk ; ha  megpuhultak,  szeletekre  vag- 
daljuk azokat,  tálra  teszszük  s vajjal,  melyben  apróra  vágott  veres- 
hagymát pároltunk  meg,  leöntjük,  juhtúróval  behintjük,  felkavarjuk 
s jó  melegen  feladjuk  az  asztalra. 

530.  Salzburgi  haluska. 

Lábasba  négy  decziliter  tejszínt  és  két  dekagramm  vajat 
teszünk,  a tűzhöz  állítjuk,  ha  felfőtt,  annyi  lisztet  keverünk  bele, 
hogy  szilárd,  forró  tészta  lesz,  aztán  míg  a tészta  meleg,  hat  tojás- 
sárgát és  három  tojás  fehérének  kemény  havát  vegyítjük  közé,  s 
még  kevés  sót,  negyedfél  dekagramm  tört  czukrot  és  vaníliát  adunk 
közé  s jól  elkeverjük.  Aztán  még  négy  decziliter  tejszínt  felforra- 
lunk, s abba  mogyoró  nagyságú  haluskákat  verünk ; ha  egy  csomó 
megfőtt,  kiveszszük,  tálra  teszszük,  melegen  tartjuk ; ismét  másokat 
teszünk  bele  és  így  tovább,  míg  mind  megfőztük  és  elkészítettük. 
Aztán  hat  tojás-sárgát  fazékban  hideg  tejszínnel  jól  elhabarunk,  s 
azon  tejszínt  is  hozzáadjuk,  melyben  a haluska  kifőtt,  végre  czukrot 
és  vaniliát.  A haluskát  vajjal  bekent  lábasba  teszszük,  leöntjük,  fél- 
óráig párba  állítjuk,  kiborítjuk  s feladjuk  az  asztalra. 

531.  Töltött  laska. 

Lábasban  egy  liter  tejet  felforralunk,  abban  három  tojásból 
készült  kurta  laskát  kifőzünk  s azt  kihűtjük.  Tejfellel  bekent  tálba 
néhány  darab  rákvajat  és  rákfarkat  teszünk,  fél  tojás  nagyságú  rák- 
vajat habosra  elverünk  s egy  tejben  áztatott  zsemlebelet  és  rákfar- 
kat keverünk  bele,  a laska  felét  a tálra  teszszük,  a habarékot  reá- 
öntjük, aztán  erre  a maradéklaskát  s ismét  kevés  rákvajat  teszünk 
reá  és  szépen  kisütjük ; ha  kisült,  czukorral  behintve  adjuk  fel  az 
asztalra. 


Vegyes  tészták. 


532.  Metélt  fánkoeska. 

Négy  decziliter  lisztből,  egy  tojásból  és  két  tojás- sárgából  kö- 
zönséges metélt-tésztát  készítünk,  azt  kinyújtjuk,  széles  metéltet 
vágunk  belőle,  s egy  liter  forró  tejszínben  megfőzzük,  tíz  dekagramm 
finomra  tört  mandulát  és  kevés  vaníliát  adunk  hozzá  s addig  főzzük, 
míg  a tej  egészen  elfőtt,  aztán  a vajjal  bekent  tepsire  teszszük,  ülj j - 
vastagságnyira  szétkenjük  s kihűtjük,  aztán  liszttel  behintett  desz- 
kára borítjuk,  s apró  fánkokat  szakítunk  belőle,  levert  tojásba  márt- 
juk, liszttel  s finom  zsemlemorzsával  behintjük,  és  zsírban  szép 
sárgára  kirántjuk ; ha  az  asztalra  feladjuk,  czukorral  és  vaníliával 
hintjük  be. 

533.  Dióstészta  almával. 

Besamelt  készítünk ; ugyanis  tojásnagyságú  elolvasztott  vajba 
két  tele  kanál  lisztet  teszünk,  azt  jól  elhabarjuk,  hogy  sima  legyen  s 
négy  decziliter  forró  tejjel  folytonos  kavarás  közben  feleresztjük,  jól 
elfőzzük  s aztán  kihűtjük.  Ha  kihűlt,  medenczébe  teszszük,  négy 
almát  meghámozva  koczkákra  vágunk.  20  diót  durván  megtörünk  s 
annyi  czukrot  adunk  hozzá,  hogy  elég  édes  legyen,  aztán  kilencz 
tojássárgát  ütünk  bele  egymásután,  s addig  kavarjuk,  míg  elég  habos 
lesz.  Végre  öt  tojás-fehérének  kemény  havát  vegyítjük  közé,  vajjal 
bekent  formába  öntjük  s egy  óráig  pároljuk. 

534.  Káposztás  haluska. 

Olyan  haluskát  készítünk,  a milyen  a 526.  sz.  a.  le  van  írva, 
aztán  apró  vágott  káposztát  párolunk  meg  vajban  és  ha  már  meg- 
pirult, kissé  megsózzuk  és  megborsozzuk,  aztán  a haluskával 
összekeverjük  s kész  az  étel. 

535.  Diák-tészta. 

Tizennyolcz  dekagramm  lisztet  16  dekagramm  vajjal  jól  el- 
dörzsölünk s ezt  négy  decziliter  forró  tejben  megfőzzük.  Most  ki- 
hűtjük s hat  tojás  fehérének  kemény  havát  keverjük  el  vele  s jól 
megczukrozzuk.  Most  valami  formába  öntjük,  párba  állítjuk,  a 
fedőre  kevés  parázst  teszünk  s ha  feltálaljuk,  valami  jóféle  sűrített 
lével  öntjük  le. 

536.  Forgács-tészta.  Csőrege. 

Tizennégy  dekagramm  lisztet,  hét  dekagramm  czukorport 
kanálnyi  borral  deszkán  jól  összekavarunk,  kinyújtjuk  s derelye- 

metszővel  két  Ujjnyi  vastag  lapokat  vágunk  ki  belőle,  ezeket  zsírban 
kirántjuk  s megczukrozva  feladjuk. 

537.  Rizsmorzsóka. 

Huszonnyolcz  dekagramm  rizst  kiszemelve  s megmosva  .más- 
fél liter  tejben  megfőzünk,  de  nem  egészen  puhára;  aztán  21  deka- 
gramm habosra  elvert  vajba  négy  egész  tojást  s négy  tojássárgát 
keverünk  egymásután,  valamint  a kihűlt  rizst  s tíz  dekagramm  tört 
czukrot  s kevés  vaníliát,  most  már  nem  szabad  erősen  kavarni,  hogy 
a rizsszemek  egészben  maradjanak.  A keveréket  vajjal  bekent  lá- 
basba töltjük,  a sütőbe  teszszük  és  barnasárgára  kisütjük,  aztán 
lapátkával  széttördeljük,  s czukorral  behintve,  feladjuk  az  asztalra.  A 
tészta  közé  mazsolát  és  aprószőlőt  is  hinthetünk. 

538.  Rizskádka  irósvajas  tésztában. 

Tizennégy  dekagramm  rizst  hét  decziliter  tejben  megfőzünk,  9 
dekagramm  tört  mandolát  adunk  hozzá,  s aztán,  ha  a rizs  jól  meg- 
puhúlt,  elveszszük  a tűztől  s kihűtjük ; ekkor  a rizst  habosán  elvert 
vajba  teszszük,  ehhez  tíz  dekagramm  narancshéjon  eldörzsölt  czuk- 
rot, ezt  is  habosán  elverve  s a kavarás  közben  egy  egész  tojást  és 
négy  tojássárgát  adunk.  Aztán  vajas-tésztát  készítünk  és  azt  úgy 
nyújtjuk  ki,  mintha  metéltet  akarnánk  belőle  készíteni ; hosszú,  lapos 
kádkákat  vajas  tésztával  szépen  kibélelünk,  mindegyikbe  teszünk  a 
rizskavarékból,  azt  tésztával  befedjük  s szépen  megsütjük. 

539.  Tejfeles  tolka  (Dalkerln). 

Négy  decziliter  friss  tejfelből  három  kanállal  fazékba  öntünk, 
ebbe  lassankint  hat  tojássárgát  és  hat  evőkanál  lisztet  kavarunk, 
aztán  czukrot  adunk  hozzá,  s a többi  tejfelt  is  beleöntjük  ; ha  ezt  jól 
elkavartuk,  hat  tojás  fehérének  kemény  havát  vegyítjük  bele,  az 
ehez  szükséges  formában  kisütjük,  s finom  czukorral  behintve  fel- 
adjuk az  asztalra. 

540.  Sarlotte. 

Tizenkét-tizenöt  meghámozott  almát  kisújj vastagságú  szele- 
tekre vágunk;  ezen  mennyiségre  4—5  kanál  baraczkszörpöt,  tíz  de- 
kagramm czukrot,  s kávés  csészényi  vizet  teszünk  lábasba,  ezt 
parázstűzre  állítjuk,  s gyakoribb  felrázás  közben  addig  pároljuk,  míg 
az  alma  megpuhúl  a nélkül,  hogy  széthullana  és  a baraczkszörp  az 
almával  jól  összevegyült ; aztán  vajjal  jól  bekent  lábast  késfok  vas- 

tagságú  zsemleszeletekkel  kirakunk,  erre  egy  sor  almát,  ismét  egy 
sor  zsemleszeletet  teszünk,  melyet  olvasztott  vajjal  leöntünk  s így 
tovább,  míg  a lábas  megtelik ; felül  zsemlével  befedjük,  vajjal  le- 
öntjük s a sütőbe  állítjuk,  a külső  sor  zsemlének  szép  aranysárgának 
és  ropogósnak  kell  lennie,  aztán  kiborítjuk  és  czukorral  behintjük. 

541.  Hasábos  tészta. 

Hosszúkás  darabokra  vágott  porhanyós  kiflit  tejszínnel  meg- 
nedvesítünk, aztán  vajjal  bekent  porczellán-lábast  apróra  vágott 
mandolával,  mazsolával,  aprószőlővel,  tört  czukorral  s vaníliával  be- 
hintünk ; erre  egy  sor  áztatott  kiflit  teszünk,  melyet  a fentebbivel 
hasonló  módon  behintünk.  Ezen  módon  folytatjuk,  míg  a lábas  meg- 
telik. Ekkor  két  decziliter  jó  tejszínt  három  tojás- székkel,  czukorral 
és  vaníliával  elhabarunk,  ezt  hasábos  tésztára  öntjük,  melyet  aztán 
a sütőben  megsütünk. 

542.  Kerek,  lapos  kis  szúróval  kiszaggatott  galuska  (körzet- 
nek való). 

Egy  félliter  lisztet  egy  liter  morzsolt  túróval  összevegyítünk,  4 
tojással,  pár  kanál  jó  tejfellel,  kevés  sóval  puha  tésztává  gyúrjuk; 
gyorsan  kell  vele  bánni,  hogy  a túró  darabosan  maradjon  a tészta 
közt,  belisztezett  deszkán  jól  meglisztezve  felül  is,  fél  újjnyi  vastagra 
kinyújtjuk  s kis  szúróval  (mint  egy  forintos)  kiszaggatjuk,  forró . sós 
vízbe  kifőzzük  s szép  pirosra  sütött  forró  vajjal  leöntjük,  s a vaj 
piros  morzsájával  behintjük,  magában  is  jó,  de  körzetnek  is  pecse- 
nyék, pörköltek  mellé. 

543.  Kirakott  hasábos  tészta. 

Vékony  szeletekre  vágott  kalácsot  tejszínnel  leöntve  addig  ha- 
gyunk állani,  míg  a szeletek  jól  teleszívták  magukat ; aztán  dinnye- 
formát vajjal  bekenünk,  s az  egyik  hasábot  aprószőlővel  jó  sűrűn 
behintjük,  a másikat  duzzasztott  és  szétválasztott  mandolával  rakjuk 
ki,  a harmadikat  mazsolával,  a negyediket  pisztácziával,  ismét  apró- 
szőlővel és  így  tovább,  míg  az  egész  formát  hasábonként  kiraktuk ; 
ekkor  egy  sor  áztatott  kalácsot  teszünk,  melyet  duzzasztott  és 
finomra  tört  mandolával,  czukorral  és  vaníliával  sűrűn  behintünk,  és 
így  tovább,  míg  a forma  megtelik ; végre  három  decziliter  tejszínt 
tíz  dekagramm  czukorral,  kevés  vaníliával  és  öt  tojássárgával  jól  el- 
habarunk, ezt  reáöntjük  s párba  állítjuk,  melyben,  ha  folytonosan 
fő,  fél  óra  alatt  kipárolódik,  aztán  vigyázva  kiborítjuk,  s vagy  szára- 
zon, vagy  tejsodóval  aláöntve  adjuk  fel  az  asztalra. 

Magyar  Nemzeti  Képes  Szakácskönyv. 

544.  Olasz  polenta. 

Serpenyőben  két  liter  sósvizet  forralunk  s ebbe  polenta-  vagyis 
kukoriczalisztből  annyit  főzünk  bele,  hogy  jó  sűrű  tésza  legyen  ; 
ezen  tésztát  kanállal  a lehető  legfinomabbra  eldolgozzuk,  aztán  desz- 
kára kiteszszük  s kerek  labdaformát  csinálunk  belőle,  asztalkendőbe 
teszszük,  egy  óráig  kelni  hagyjuk.  Ekkor  erős  czérnával  késfok  vas- 
tagságú szeleteket  vágunk  le,  vajjal  bekent,  reszelt  parmezán-sajttal 
behintett  lábasba  egy  sor  polentát  teszünk,  ezt  ismét  behintjük  par- 
mezán-sajttal, erre  ismét  egy  sor  polentát  s így  tovább,  míg  mindent 
beraktunk  s az  utolsó  sort  sajttal  behintettük.  Ekkor  erős  hőmérsék- 
nél  egy  óra  hosszáig  sütjük.  Tálaláskor  zsírját  leszűrjük  s késsel 
szépen  elválasztva,  ha  netalán  odasült,  kiborítjuk  s feltálaljuk.  A 
polentának  világosbarna  színe  s ropogós  héja  legyen. 

545.  Burg*onya-polenta. 

Előbb  sódaros  burgonya-puddingot  készítünk.  Ha  ez  kihűlt, 
az  előbb  leírt  módon  szeleteket  vágunk  belőle  s a polentát  vajjal 
és  reszelt  sajttal  berakjuk,  s ugyanazon  módon  megsütjük. 

546.  Stoffad. 

Fél  kilogramm  vesepecsenyét  a hártyás  résztől  megtisztítva  és 
tisztán  megmosva  kis  darabokra  vágunk,  mintha  gulyásnak  való 
hús  volna ; aztán  lábasba  vagy  serpenyőbe  néhány  szelet  szalonnát 
teszünk,  s ebbe  a húst  apróra  vágott  vereshagymával  együtt  bele- 
teszszük  és  többszöri  felkavarás  közben  befedve  puhára  pároljuk; 
ha  már  szép  barna  és  puha,  kis  kanálnyi  lisztet  hintünk  reá,  és  még 
addig  pároljuk,  míg  jól  megbarnúl,  aztán  szedőkanálnyi  jó  lével  fel- 
eresztjük és  sűrű  mártássá  elfőzzük,  egy  babérlevelet  és  egy  csomó 
kakukfüvet  teszünk  bele,  s még  egy  ideig  pároljuk.  Eközben  finom 
lisztből  és  három  tojás-sárgából  metélt-tésztát  készítünk,  s ha  ezt  jól 
kidolgoztuk,  apró  darabokat  vágunk  belőle  s tenyerünkkel  arasz- 
hosszúságnyira  laskává  kinyújtjuk,  sós  vízben  megfőzzük,  s ha  le- 
szűrtük, hideg  vizet  öntünk  reá,  ismét  leszűrjük,  a babérlevelet  és 
kakukfüvet  a húsból  kiveszszük,  a metéltet  beleteszszük,  még  né- 
hányszor felfőzzük  s tüstént  feltálaljuk. 

547.  Sódaros  tészta. 

Palacsintát  sütünk,  s az  öt  legszebbet  és  legnagyobbat  kiválaszt- 
juk, s ezzel  vajjal  bekent  formát  kibélelünk ; a többi  palacsintát  nagy 

koczkákra  vágjuk,  28  dekagramm  sovány  sódart  apróra  vágunk,  az 
elvagdalt  palacsintával  s két  decziliter  jó  tejfellel  összehabarjuk,  a 
kibélelt  formába  beleöntjük,  palacsintával  befedjük  s ropogósra  ki- 
sütjük. 

548.  Sódaros  tészta  más  módon. 

Tojás- sárgából  metélt  tésztát  készítünk  s azt  lehetőleg  leg- 
finomabbra kinyújtjuk,  kissé  megszárítjuk,  s nagy  leveleket  vágunk 
belőle,  sós  vízben  megfőzzük,  leszűrjük,  hideg  vízben  kiszívatjuk, 
aztán  a tésztaleveleket  tojás  nagyságú  olvasztott  vajba  teszszük, 
valamint  28  dekagramm  sovány,  apróra  vágott  sódart  és  két  deczi- 
liter friss  tejfelt;  lábast  vagy  formát  porhanyós  tésztával  kibélelünk 
(ezt  oly  finomra  kell  kinyújtani,  mint  a metélt-tésztát),  a sódaros 
tésztát  beletöltjük,  a tésztával  befedjük  és  gyorsan  megsütjük. 

549.  Olasz  rizs. 

Fél  kilogramm  szép  fehér  rizst  megmosva  addig  főzünk,  míg  a 
szemek  megpuhúlnak  és  szétnyomhatók ; aztán  a nyálkás  vizet  le- 
szűrjük róla  s még  néhányszor  hideg  vizet  öntünk  reá,  míg  a víz 
tiszta  marad,  s ekkor  jól  leszűrjük.  Tálalás  előtt  a rizst  14  dekagramm 
vajjal  lábasba  teszszük  s megsózva,  megborsozva  parázsra  állítjuk  ; 
ha  elég  forró,  28  dekagramm  parmezán-sajtot  vegyítünk  közé, 
kissé  pároljuk,  s ha  a sajt  már  fonódik,  kitálaljuk,  még  kevés  forró 
vajat  öntünk  reá  s aztán  feladjuk  az  asztalra. 

550.  Olasz  makaróni. 

A makaróni  metélt-tésztából,  üres,  vékony  cső  alakjában  van 
készítve.  Nápolyi  használata  a következő  módon  legjobb  : sós  víz- 
ben addig  főzzük,  míg  megpuhúl  s aztán  hideg  vízben  kihűtjük,  jól 
leszűrjük,  lábasba  teszszük;  fél  kilogramm  makarónira  fél  annyi 
vajat  s negyedrész  parmezánsajtot  veszünk,  különben  úgy  bánunk 
el  vele,  mint  a rizszsel. 

551.  Makaróni  sajttal  és  hússal. 

Huszonnyolcz  dekagramm  makarónit  főzünk  s hat  darab 
maradék  boeuf  á la  Mode  és  kevés  mártást  a makarónit  sajttal  és 
az  apró  hosszúkás  darabokra  vágott  hússal,  vajjal  bekent  tálra  rak- 
juk, vajjal  leöntjük  s ha  mind  beraktuk,  a boeuf  á la  Mode  mártását 
öntjük  reá  s még  egyszer  sajttal  behintvén,  felfőzzük  s feladjuk  az 
asztalra. 

TIZENEGYEDIK  OSZTÁLY. 

Zsírban  kisütött  tésztákról. 


552.  Tolófánk. 

Négy  decziliter  forró  tejet  ugyanannyi  finom  liszttel  össze- 
főzünk és  ezt  darab  vajjal  folytonos  kavarás  közt  sűrű  sima  péppé 
hagyjuk  lenni;  ha  kihűlt,  egymásután  tíz  tojás-sárgát  keverünk  bele, 
sót,  kanálnyi  tört  czukrot  és  végre  hat  tojás-fehérének  kemény  havát 
vegyítjük  közé,  s úgy  bánunk  el  vele,  mint  az  előbbivel. 

553.  Dorongfánk. 

Huszonnyolcz  dekagramm  lisztből,  egy  decziliter  langymeleg 
tejszínből,  negyedfél  dekagramm  tejszínbe  áztatott  sajtó-élesztővel, 
hét  dekagramm  olvasztott  vajjal,  két  egész  tojás-  és  két  tojás  sárgá- 
ból, megsózva,  tésztát  csinálunk,  azt  jól  elverjük  és  kelni  hagyjuk, 
Ha  kissé  megkelt,  liszttel  behintett  deszkára  teszszük,  kisújjvastag- 
ságnyira  kinyújtjuk,  két  újjnyi  széles  szalagokat  készítünk  belőle,  a 
dorongot  jó  marhazsírral  bekenjük,  megmelegítjük,  a szalagokat  reá- 
tekerjük, kezünkkel  könnyedén  reányomjuk,  hogy  le  ne  essék, 
sütés  közben  vajjal  bekenjük,  és  szép  lassan  sárgára  megsütjük  ; ha 
már  félig  megsült,  apróra  vagdalt  mandolával  behintjük,  aztán  egé- 
szen megsütjük,  a dorongról  leveszszük,  czukorral  behintjük  s a 
többit  is  ezen  módon  sütjük  meg. 

554.  Apró  dorongfánk. 

Fél  kilogramm  finom  lisztbe  három  dekagramm  friss  vajat 
szeldelünk,  kissé  megsózzuk  és  a nyújtófával  jól  eldolgozzuk;  aztán 
28  dekagramm  finomra  megtört  mandolát,  tört  fahéjat,  egy  czitrom 

apróra  vágott  héját  s 14  dekagramm  tört  czukrot  vegyítünk  jól 
össze  a liszttel;  aztán  egész  tojást  és  négy  tojás-sárgát  veszünk 
hozzá,  a tésztát  széles  késsel  összecsináljuk,  késfok  vastagságnyira 
kinyújtjuk,  oly  hosszúra  és  szélesre  vágjuk,  a milyen  a pléh,  kis 
fazékba  a zsírt  készítsük  el,  a tésztát  a pléhre  czérnával  felkötjük  és 
szép  sárgára  kisütjük. 

555.  Farsangi  fánk. 

Miután  ezen  fánkot  leginkább  csak  farsangban  készítik  és  az 
általában  csak  meleg  kemenczénél  kelhet  meg,  úgy  különösen  szük- 
séges a lisztet  egy  nappal  a használat  előtt  fűtött  kemencze  közelébe 
állítani,  hogy  száraz  és  meleg  legyen.  Medenczébe  42  dekagramm 
szitált  lisztet  teszünk,  azt'  megsózzuk,  evőkanálnyi  tört  czukrot 
adunk  hozzá ; aztán  veszünk  két  decziliter  langymeleg  tejszínt,  öt 
tojássárgát,  hét  dekagramm  olvasztott  vajat  és  harmadfél  dekagramm 
szinte  puhított  friss  sajtóélesztőt,  mindezt  jól  összehabarjuk ; a liszt- 
ből annyit  veszünk  el,  a mennyi  a fánkok  kidolgozására  elég.  Mivel 
nem  minden  liszt  egyforma,  jobb  abból  többet  kivenni,  nehogy  a 
tészta  igen  kemény  legyen ; későbben  még  mindig  adhatunk  hozzá 
lisztet,  ha  szükséges.  Ekkor  a fentebbi  tömeget  szitán  át  meden- 
czébe szűrjük  s a liszttel  addig  keverjük,  míg  a tészta  elválik  a ka- 
náltól s még  egy  ideig  jól  elverjük.  Megjegyzendő,  hogy  a tésztának 
nem  szabad  keménynek  lennie,  habár  nehezen  verhető  is  el.  Aztán 
a tésztát  liszttel  behintett  deszkára  teszszük,  s három  késfok  vastag- 
ságnyira kinyújtjuk,  s a lisztbe  mártott  fánkszúróval  kiszaggatjuk  a 
fánkokat,  azokat  liszttel  behintett  deszkára  teszszük,  könnyű  asztal- 
kendővel befedjük,  nehogy  a tészta  megszáradjon,  azután  meleg 
kemencze  mellett  jól  megkelni  hagyjuk,  még  egyszer  oly  magasra 
kell  megkelniök.  Különösen  arra  kell  ügyelni,  hogy  a tészta  ne 
legyen  kemény,  mert  akkor  a fánkok  nehezek  és  sokbélűék  lesznek. 
Megjegyzendő  még,  hogy  a Zsírnak  nem  szabad  igen  forrónak  lennie 
és  hogy  a lábast,  mihelyt  a fánkokat  beletettük,  be  kell  fedni  mind- 
addig, míg  a fánk  egyik  oldala  barnasárga  nem  lesz.  Ha  mindkét 
oldalon  egyformán  megsült,  kiveszszük  s itatós  papirra  szűrő  fölibe 
rakjuk,  hogy  a zsír  egészen  lefolyjék  róla,  meleg  helyre  állítjuk  s 
finom  vaniliás  czukorral  behintve  adjuk  fel  asztalra.  Ezen  fánkoknak 
magasaknak  kell  lenniük  és  kell,  hogy  szép  széles  pántlikájuk  legyen. 
Csészében  meleg  befőttet  adhatunk  hozzá.  Különben  tetszésünk  sze- 
rint meg  is  tölthetjük  e fánkokat,  csakhogy  akkor  a tésztát  vékonyra 
kell  kinyújtani ; a kiszúróval  gyengén  kiszaggatjuk  a fánkokat,  min- 
denik  közepébe  kevés  befőttet  teszünk,  erre  másik  levelet  teszünk  s 

ezen  két  levelet  valamivel  kisebb  kiszúróval  egyszerre  szaggatjuk  ki. 
Különben  úgy  bánunk  el  velők,  mint  közönségesen. 

556.  Farsangi  fánk  más  módon. 

Kilencz  dekagramm  habosra  elvert  vajba  hat  tojásszéket  keve- 
rünk egymásután,  kevés  sót,  evőkanálnyi  tört  czukrot,  két  decziliter 
langymeleg  tejszínt,  melyben  harmadfél  dekagramm  friss  sajtóélesz- 
tőt olvasztottunk  fel,  adunk  hozzá,  aztán  annyi  lisztet,  hogy  könnyű 
tészta  lesz  belőle ; ezt  addig  kavarjuk,  míg  a kanáltól  elválik,  aztán 
még  kissé  verjük  s meleg  helyen  kelni  hagyjuk ; ha  megkel,  liszttel 
behintett  deszkára  teszszük,  kisújjvastagságnyira  kinyújtjuk  s fánkot 
szakítunk  belőle  s ha  ez  ismét  megkelt,  zsírban  kisütjük. 

557.  Tejfeles  farsangi  fánk. 

Négy  decziliter  jó  édes  megmelegített  tejfelbe  tíz  tojás-sárgát, 
negyedfél  dekagramm  friss  tejszínben  felolvasztott  sajtóélesztőt, 
kanálnyi  tört  czukrot  adunk  s mindezt  jól  összehabarjuk.  Aztán  egy 
liter  száraz  finom  lisztet  medenczébe  teszünk,  azt  megsózzuk,  a fen- 
tebbi keveréket  reászűrjük,  a tésztát  elverjük,  liszttel  behintett  desz- 
kára teszszük,  külön  ugyanazon  módon  bánunk  el  vele,  mint  az 
555.  sz.  alattival. 

558.  Ég*ő  tészta. 

Négy  decziliter  forró  tejbe  ugyanannyi  finom  lisztet  főzünk  be 
folytonos  kavarás  közben,  nehogy  darabos  legyen,  kissé  megsózzuk, 
simára  elhabarjuk  s ha  a tészta  a kanáltól  elválik,  félreállítjuk  s ki- 
sütjük. Ha  a tészta  kihűlt,  tiszta  mozsárban  hat  egész  tojással 
finomra  megtörjük,  aztán  fecskendőből  forró  zsírba  nyomjuk  ki,  és 
szép  világosbarnára  sütjük. 

559.  Fánk  tej  kocsonyával. 

Hat  főzőkanálnyi  finom  lisztet  hét  decziliter  tejszínnel,  nyolcz 
tojás- sárgával,  14  dekagramm  tört  czukorral  és  vaníliával  finoman 
elhabarunk,  s azt  folytonos  habarás  közt  sima  péppé  főzzük,  kissé 
kihűtjük,  aztán  vajjal  bekent  tortalevélre  vízbe  mártott  széles  késsel 
simán,  kisújjvastagságban  felkenjük  s kihűtjük.  Aztán  a tortalevelet 
kissé  megmelegítjük,  s a tejkocsonyát  liszttel  behintett  deszkára 
vigyázva  borítjuk  s forintos  nagyságú  kiszúróval  kiszaggatjuk,  finom 
kifiimorzsával  sűrűn  behintjük,  aztán  széles  késsel  átfordítva,  a 
másik  oldalon  is  bekenjük,  tojással  és  morzsával  behintjük ; külön- 

ben  megjegyzendő,  hogy  ezen  fánkokat  kézzel  megérinteni  nem 
szabad,  miután  igen  gyengék  és  az  érintés  által  a morzsa  belenyo- 
módnék a tej  kocsonyába,  mi  által  jóságban  és  külszínben  veszítené- 
nek. Ha  mind  így  bebundáztuk,  forró  zsírban  szép  sárgára  kisütjük, 
a zsírt  róla  leszűrjük,  s vaníliás  czukorral  behintve  adjuk  fel  az 
asztalra. 

560.  Fánk  mandola-tejből. 

Huszonegy  dekagramm  duzzasztott  mandolát  finomra  meg- 
törve, azt  leveses-tálba  teszszük,  öt  decziliter  vizet  öntünk  reá,  s 
gyakori  felkavarás  közt  egy  óráig  állni  hagyjuk,  aztán  asztalkendő- 
ben kifacsarjuk,  a kifacsart  mandolát  ismét  megtörjük,  s a mandola- 
tejet  reáöntjük,  jól  elkavarjuk  s aztán  ismét  másodszorra  átszűrjük, 
hogy  a mandolatej  jó  erős  lesz,  s annyi  czukrot  vegyítünk  közé,  hogy 
íze  feltünőleg  édes  legyen.  Ekkor  lábasban  három  főzőkanálnyi  finom 
lisztet  a mandolatejjel  lassanként  finoman  elhabarunk,  s ezt  folyto- 
nos kavarás  közt  finom  péppé  főzzük;  ha  az  jól  kifőtt  és  szép  sima 
vajjal  bekent  pléhre  ujjnyi  vastagságban  felkenjük,  kihűtjük,  s liszt- 
tel behintett  deszkára  óvatosan  kiborítjuk,  és  lisztbe  mártott  kiszúró- 
val  félholdformában  kiszaggatjuk,  ezeket  levert  tojással  bekenjük  s 
finom  zsemlemorzsával  behintjük,  zsírban  szép  sárgára  kisütjük  és 
szitált  czukorral  behintjük.  Ha  ezen  ételt  csinosabban  akarjuk  fel- 
tálalni, a következő  fánkokat  vegyítjük  bele  : hat  főzőkanálnóű  finom 
lisztet  lábasban  négy  decziliter  tejjel,  melyet  folytonos  kavarás  köz- 
ben csak  lassankint  öntünk  hozzá,  négy  tálba  reszelt  csokoládéval 
és  tíz  dekagramm  czukorral  parázstűzre  állítunk,  ezt  addig  kavarjuk, 
míg  sűrű  sima  pép  lesz  belőle  s ezután  kihűtjük.  Most  a pépet  vajjal 
bekent  nagy  tortalevélre  melegen,  vízbe  mártott  késsel  egyformán 
felkenjük,  egészen  kihűtjük,  a levelet  egy  perczig  melegítjük,  aztán 
liszttel  behintett  deszkára  vigyázva  kiborítjuk  s félholdakat  szagga- 
tunk ki  belőle  és  ezt  tojással  bekenvén,  félig  liszttel,  félig  zsemle- 
morzsával  behihtjük  s forró  zsírban  kisütjük  s finomra  reszelt  cso- 
koládéval sűrűn  behintjük,  a fehér  mandolatej-fánkokkal  felváltva 
rakjuk  a tálra  s feladjuk  az  asztalra. 

561.  Rózsafánk. 

Két  egész  tojást  és  két  tojás- sárgát,  két  kanál  tört  czukrot,  két 
kanál  tejfelt,  kevés  sót  fazékba  teszünk,  mindezt  jól  elkavarjuk  ; az- 
tán deszkán  finom  lisztből  könnyű  tésztát  készítünk,  s ezt  vékony 
levélre  kinyújtjuk,  de  ennek  óvatosan  kell  történnie,  nehogy  a tészta 
kilyukadjon;  aztán  kétszeresen  összehajtjuk,  s rózsaformával  vagy 

annak  hiányában  középnagyságú  fánk-kiszúróval  kiszaggatjuk,  s öt 
ilyen  levelet  teszünk  egymásra,  melyek  aztán  a fánkot  képezik; 
minden  levél  közepét  bekenjük  tojás  fehérével  s ott  közepén  újjal 
összenyomjuk ; ha  a leveleket  kiszaggattuk,  mindenik  szélébe  öt 
bevágást  teszünk,  hogy  a rózsának  levelei  legyenek,  aztán  kendővel 
befedjük,  hogy  meg  ne  száradjanak.  Zsírban  szép  sárgára  kisütjük 
s a sütés  közben  többször  megfordítjuk,  hogy  egyenlő  szint  nyerjen, 
aztán  óvatosan  kiveszszük,  s itatóspapírral  befedett  szitára  teszszük. 
Ha  ezen  módon  mind  kisült,  minden  fánk  közepébe  egy  egész  befő- 
zött meggyet  vagy  ribizlit  teszünk,  finomra  tört  czukorral  behintjük 
s csinosan  tálra  rakjuk. 

562.  Rózsafánk  más  módon. 

Hét  decziliter  lisztbe  hét  dekagramm  vajat  beszelde- 
lünk  s a nyújtófával  jól  eldolgozzuk ; aztán  hat  kanál  tört  czuk- 
rot,  tizenkét  tojás-sárgát,  három  kanál  tejfelt  és  kevés  sót  adunk  hozzá 
és  széles  késsel  tésztává  készítjük  s jól  megdolgozzuk,  különben  úgy 
bánunk  el  vele,  mint  az  előbbi  fánkkal. 

563.  Strassburg’i  fánk. 

Huszonnyolcz  dekagramm  jó  kemény  vajat,  nyolcz  tojás- 
sárgát, öt  dekagramm  tejszínbe  áztatott  és  elhabart  sajtó- 
élesztőt, kávéscsésze  tejszint,  hét  dekagramm  czitromhéjon  eldör- 
zsölt, finomra  tört  czukrot  és  sót  teszünk  medenczébe,  s ezt 
főzőkanállal  addig  verjük,  mig  a tömeg  jól  összevegyült,  s péphez 
hasonlít.  Megjegyzendő,  hogy  ezen  tésztát  nem  szabad  keverni,  ha- 
nem csak  verni  a kanállal,  míg  jól  összevegyül.  Ha  ez  megtörtént, 
annyi  lisztet  teszünk  bele,  hogy  a tészta  kalácstésztához  hasonlít,  a 
lisztet  így  kell  beleverni  és  nem  belekavarni ; ha  a tésztát  finoman 
eldolgoztuk,  kissé  kelni  hagyjuk.  Végre  liszttel  behintett  deszkára 
teszszük,  tojásnagyságú  darabokat  vágunk  belőle,  melyeket  kerek 
czipócskákká  formálunk,  vajjal  bekent  papírra  teszünk,  s duzzasztott, 
durvára  vagdalt  mandolával,  czukorral  és  vaníliával  behintünk,  s enyhe 
hőségnél  megsütünk.  Ezen  tésztából  kétszersültet  is  lehet  készíteni, 
mely  sokkal  jobb  a pozsonyinál. 

564.  Töltött  fahéjas  fánk. 

Huszonnyolcz  dekagramm  vajat  42  dekagramm  liszttel  és  14 
dekagramm  tört  czukorral  deszkán  a ny'újtófával  jól  összedolgozunk, 
három  tojás- sárgát  és  annyi  édes  tejfelt  adunk  hozzá,  hogy  a tészta 

kellő  szilárdságot  kap ; ezt  széles  késsel,  de  nem  kézzel,  finoman 
megdolgozzuk,  összehajtjuk,  s mint  a vajas-tésztát  háromszor  ki- 
nyújtjuk. A harmadik  kinyújtásnál  a tésztának  felét  kissé  vastagabbra 
nyújtjuk  ki  mint  a metélt-tésztát,  s befőtt  baraczkkal  bekenjük ; a 
tészta  másik  felét  épen  úgy  nyújtjuk  ki  és  erre  reáteszszük,  aztán 
négy  újjnyi  széles  négyszögletű  levelet  vágunk  ki,  s ezeket  a fahéj - 
fánk-csőre  madzaggal  felkötjük,  zsírban  kisütjük,  czukorral  és  fa- 
héjjal sűrűn  behintjük.  Megjegyzendő,  hogy  a leveleket  nem  szabad 
egészen  a szélekig  befőttel  megtölteni,  nehogy  a sütés  közben  ki- 
folyjék belőle ; azért  jobb,  ha  előbb  kivágjuk  a leveleket  s aztán 
mindeniket  külön  töltjük  meg,  külső  részét  tojás-fehérével  kenjük 
be,  a másik  levelet  reáteszszük  és  szélén  kissé  összenyomjuk. 

565.  Karlsbadi  pereez. 

Másfél  kilogramm  lisztből,  öt  decziliter  hideg  tejszínből,  hét 
dekagramm  sajtóélesztővel  s evőkanálnyi  tört  czukorral,  ez  utóbbi 
hármat  jól  elvegyítvén,  jó  kemény  kalácstésztát  készítünk ; a tésztát 
megsózzuk,  és  ha  már  addig  gyúrtuk,  hogy  elválik  a kéztől,  35  deka- 
gramm vajat  keverünk  bele  darabokban.  Ha  a vaj  már  mind  benne 
van  s a tésztát  jól  meggyúrtuk,  kis  pereczeket  készítünk  belőle ; 
ezeket  meleg  helyre  állítjuk  s kelni  hagyjuk,  aztán  olvasztott  vajjal 
bekenjük.  A kihűtött  kemenczében  megsütjük.  Ezen  pereczek  igen 
jók  theához  és  kávéhoz. 

566.  Tekercsek  mandolatésztával. 

Vajastésztát  készítünk ; előbb  tíz  dekagramm  duzzasztott  man- 
dolát  finom  tésztává  törünk,  ugyanannyi  czukrot  czitromon  vagy 
narancson  eldörzsölünk,  azt  megtörjük  és  negyedfél  dekagramm 
friss  vajjal,  négy  tojássárgával  és  a mandolával  ismét  addig  törjük, 
míg  tésztává  lesz.  Ekkor  a tésztát  vékony  késfoknyira  kinyújtjuk, 
újjhosszúságú  négyszögletes  darabokat  vágunk  belőle  meleg  késsel, 
szélén  tojásfehérével  bekenjük,  aztán  késsel  mandola-tésztát  kenünk 
reá,  de  nem  egészen  a széléig, ‘összehajtjuk,  két  végét  késháttal 
kissé  benyomjuk  és  zsírban  kisütjük ; a zsírnak  nem  szabad  igen 
forrónak  lennie,  hogy  a tekercsek  lassan  szép  sárgás-barnára  sülje- 
nek ; ezt  aztán  vaniliás  czukorral  behintjük  és  asztalkendővel  beterí- 
tett tálra  csinosan  felrakjuk. 

567.  Rostély-tészta. 

Hét  decziliter  finom  lisztet  megsózva,  28  dekagramm  disznó- 
zsírral elkeverünk,  huszonegy  dekagramm  szitált  czukrot,  egy  czit- 

romnak  apróra  vágott  héját,  kevés  kanálnyi  fahéjat  és  tört  szegfű- 
borsot adunk  hozzá,  mindezt  a nyújtófával  jól  összekavarjuk,  aztán 
az  egésznek  közepébe  gödröt  csinálunk,  nagy  tojást  ütünk  bele  és 
nagy  késsel  finom  tésztát  csinálunk  belőle,  melyet  kisújjvastagság- 
nyira  kinyújtunk  és  négy  pléhlemezre  teszünk,  vékony  tésztapál- 
czákkal  rostélyt  csinálunk  reá,  felvert  tojással  bekenjük,  aztán  szép 
világosbarnára  megsütjük.  Ha  a sütőből  kivettük,  egyenlő  négy- 
szögletes  darabokra  vágjuk  s csinosan  tálra  rakjuk. 

568.  Töltött  czukorsüvegeeskék  rizsből. 

Tizenkét  dekagramm  rizst  hét  decziliter  tejszínben  puhára  fő- 
zünk, hét  dekagramm  finomra  tört  mandolát  adunk  hozzá  és  annyi 
czukrot,  hogy  elég  édes  legyen.  Ha  már  a rizs  puha,  kissé  kihűtjük 
s kanalankint  liszttel  behintett  deszkára  teszszük,  s késsel  három- 
szögletű darabokra  szétnyomjuk,  befőzött  baraczkkal  megtöltjük, 
szélén  tojásfehérével  bekenjük,  s kis  czukorsüveg  alakjában  össze- 
göngyölítjük, végre  levert  tojásba,  aztán  finom  zsemlemorzsába 
mártjuk  és  zsírban  kisütjük;  a mint  a zsírból  kiveszszük,  reszelt  cso- 
koládéba vagy  czukorba  mártjuk  s a tálon  magasan  felhalmozzuk. 

569.  Hógúla. 

Huszonnyolcz  dekagramm  lisztet  kissé  megsózva  kis  kanál 
tört  czukorral  jól  el  vegyítünk;  14  dekagramm  vajat  szeldelünk  a 
lisztbe  s azt  a nyújtófával  jól  eldolgozzuk  ; aztán  két  tojássárgát  és 
annyi  édes  tejszínt  veszünk,  a mennyi  a nedvesítéshez  szükséges,  a 
tésztát  széles  késsel  összecsináljuk,  kinyújtjuk  és  háromszor  össze- 
hajtjuk, mint  a vajastésztát;  aztán  több  kis  részre  osztjuk  s kerek 
leveleket  nyújtunk  ki  belőle,  melyeket  is  a fánkszúróval  bevágunk,  s 
mint  a közönséges  hógúla-tésztát  kisütjük  és  czukorral  behintve  az 
asztalra  feladjuk.  Ha  tésztának  akarjuk  használni,  tálra  magasan  fel- 
halmozzuk s finomra  vágott  mandolával  behintjük,  mire  hét  deka- 
gramm mandola  elegendő.  Aztán  négy  decziliter  tejszínt  öt  tojás- 
sárgával, czukorral  és  vaníliával  jól  elhabarunk  s reáöntjük,  a sütőbe 
állítjuk,  s félóra  múlva  feladjuk. 

TIZENKETTEDIK  OSZTÁLY. 

Az  élesztős  tésztákról. 

570.  Finom  élesztős  tészta. 

Fél  kilogramm  lisztbe  28  dekagramm  vajat  szeldelünk,  megsózva 
finoman  eldolgozzuk,  evőkanálnyi  tört  czukrot,  nyolcz  tojássárgát, 

három  kanál  tejfelt,  negyedfél  dekagramm  vajat,  három  decziliter 
tejfelben  felolvasztott  sajtóélesztőt  adunk  hozzá,  a tésztát  széles 
késsel  megkészítjük,  s aztán  kiflit  vagy  más  valamit  csinálunk  belőle. 

571.  Habart  élesztős  tészta. 

Huszonnyolcz  dekagramm  vajat  habosán  elverünk,  két  deczi- 
liter friss  tejfelt  öt  tojás-sárgával,  és  negyedfél  dekagramm  tejfelben 
felolvasztott  sajtóélesztővel  jól  összehabarunk,  szitán  átszűrünk  és 
ezt  lassan,  csak  kanalankint  vegyítjük  a habart  vaj  közé  ; sohasem 
szabad  egy  kanálnyinál  többet  beletenni  és  csak  akkor,  ha  ezt  már 
jól  elhabartuk  a másikat,  kevés  sót  és  tört  czukrot  is  adunk  hozzá. 
Ha  már  az  egész  tömeg  benne  van,  fél  kilogramm  lisztet  teszünk 
bele,  jól  elhabarjuk  és  rudas  tésztát  készítünk  belőle,  azaz : a nagy 
új j vastagságra  kinyújtott  tésztát  vajjal  bekent  tortalevélre  teszszük, 
ezt  befőtt  megy  gyei  vagy  ribizli  vei  kirakjuk  s azt  a többi  tésztából 
készített  rúdakkal  rakjuk  ki,  a levél  körül  abroncsot  csinálunk  s tar- 
tós melegnél  kisütjük.  Mielőtt  a kemenczébe  kerülne,  meg  kell  kelnie, 
mint  minden  élesztős  tésztának,  aztán  tojás-fehérével  bekenjük,  s 
durván  megtört  czukorral  és  mandolával  sűrűn  behintjük. 

572.  Vert  élesztős  tészta. 

Huszonnyolcz  dekagramm  finom  lisztet  két  részre  osztunk,  a 
nagyobb  részből  két  decziliter  tejszínnel,  öt  tojássárgával  és  egy 
dekagramm  felolvasztott  sajtó-élesztővel,  kanálnyi  czukorral  és 
kevés  sóval  deszkán  tésztát  készítünk,  melynek  a rétes-tésztánál 
keményebbnek  kell  lennie ; ezt  kézzel  addig  gyúrjuk,  míg  a kéztől 
elválik,  aztán  czipót  csinálunk  belőle  s azt  kendővel  befedve,  félre - 
teszszük.  A liszt  másik  felét  megsózzuk,  28  dekagramm  kemény 
vajat  teszünk  a közepébe,  ezt  a liszttel  jól  befedjük  s a nyújtófával 
addig  sikáljuk,  míg  a liszt  a vajjal  egészen  elvegyült,  a vajat  azon- 
ban nem  szabad  érinteni,  hanem  mindig  széles  késsel  kell  elválasz- 
tani és  hosszúkás  szalaggá  kinyújtani.  Ha  ez  megtörtént,  a tésztát 
liszttel  behintett  deszkára  teszszük,  két  késfok  vastagságnyira  ki- 
nyújtjuk, a vajat  közepére  teszszük,  s a tésztát  négy  oldalról  reá- 
hajtjuk s mint  a vajastésztát  négyszer  nyújtjuk  ki  és  hajtjuk  össze. 
Megjegyzendő,  hogy  ezen  tésztát  nem  szabad  pihentetni,  hanem 
gyorsan  egymásután  kell  kinyújtani.  Ezen  tészta  különösen  kondér- 
pástétomhoz  s élesztős  tortához  jó,  kiváltképpen  pedig  kiflihez,  mi- 
hez késfok  vastagságnyira  kinyújtjuk,  nagy  kiszúróval  kerek  leve- 
leket szakítunk  ki  belőle,  s ezeknek  szélét  tojás-fehérével  bekenjük, 

befőzött  baraczkkal,  ribizlivel  vagy  mákkal  megtöltjük,  összehajtjuk 
s kifliket  formálunk  belőle,  ezeket  pléhre  teszszük  s kissé  kelni 
hagyjuk.  Eközben  duzzasztott  mandolát  szárítunk  és  vagdalunk 
meg  apróra,  s azt  ugyanannyi  tört  czukorral  vegyítjük ; a kiflit,  ha 
megkelt,  tojás-sárgával  megkenjük,  a mandolás  czukorral  sűrűn  be- 
hintjük és  ha  megsült,  ismét  czukorral  behintve  adjuk  fel  az  asztalra. 

573.  Hideg*  élesztős  tészta. 

Kávés  csészényi  tojás-sárgából,  ugyanannyi  olvasztott  vajból 
és  ugyannyi  langymeleg  tejszínből,  negyedfél  dekagramm  tejszínben 
olvasztott  sajtóélesztővel  és  kevés  sóval,  annyi  lisztből,  mely  előbb 
medenczében  meleg  helyen  állt,  a mennyit  a fentebbi  tömeggel  meg 
lehet  nedvesíteni,  a rétes-tésztánál  kissé  keményebb  tésztát  készí- 
tünk ; ezt  addig  verjük,  míg  finom  és  sima  lesz,  aztán  vajjal  bekent 
asztalkendőbe  teszszük,  könnyedén  összekötjük,  hideg  vízbe  tesz- 
szük s abban  addig  hagyjuk,  míg  a tészta  a víz  felszínére  úszik ; 
aztán  kiveszszük,  s liszttel  jól  behintett  deszkán  újjvastagságnyira 
kinyújtjuk ; ekkor  befőttel  töltött  kiflit  vagy  más  valamit  csinálunk 
belőle,  tojás-fehérével  bekenjük,  czukros  mandolával  behintjük  és 
megsütjük. 

574.  Ánizsczipó. 

Huszonnyolcz  dekagramm  habosra  elvert  vajba  egymásután 
tíz  tojás-sárgát  vegyítünk,  negyedfél  dekagramm  meleg  tejszínben 
felolvasztott  élesztőt,  s két  decziliter  langymeleg  tejszínt  adunk  hozzá, 
kissé  megsózzuk,  két  kanál  tört  czukrot  s annyi  lisztet  teszünk  bele, 
hogy  a tészta  oly  sűrű  legyen,  mint  a felvert  haluskáé ; aztán  addig 
kavarjuk,  míg  a kanáltól  elválik,  meleg  helyre  állítjuk,  meghagyjuk 
kelni.  Ekkor  zsírral  megkent  pléhre  kis  czipókat  teszünk  belőle,  eze- 
ket tojás -fehérével  bekenjük,  s durván  összetört  ánizszsal  és  czukor- 
ral behintjük,  czukorral  és  apróra  vágott  mandolával  is  behinthetjük, 
aztán  pedig  kisütjük. 

575.  Cseh  tolka. 

Hét  dekagramm  vajat  habosra  elkeverünk,  aztán  négy  deczi- 
liter, négy  tojás-sárgával  jól  elhabart  tejszínt,  két  dekagramm  friss 
sajtó -élesztőt,  négy  dekagramm  czukrot  és  kevés  sót  adunk  hozzá, 
s végre  annyi  lisztet,  hogy  könnyű  tészta  legyen  belőle,  és  négy 
tojás-fehérének  kemény  havát.  A tésztának  körülbelül  még  egyszer 
oly  sűrűnek  kell  lennie,  mint  a morzsóka-tésztának.  Meleg  helyre 
állítjuk,  s addig  hagyjuk  kelni,  míg  még  egyszer  annyi  lett,  aztán  az 

erre  való  tepsiben  megsütjük,  befőttet  teszünk  reá,  czukorral  be- 
hintjük, s melegen  adjuk  fel  az  asztalra. 

576.  Cseh  tolka  burgonyából. 

Hat  nagy  lisztes  burgonyát  megfőzve  és  meghámozva  meg- 
reszelünk, aztán  egy  egész  tojást  és  három  tojás-sárgát  ütünk  tojás- 
nagyságú habosra  elvert  vajba  jól  elhabarva,  a burgonyát  és  kevés 
sót  hozzáadjuk,  és  még  jó  ideig  keverjük.  Ha  a tészta  igen  kemény 
volna,  még  egy  tojást  lehet  hozzáverni,  mert  a fentebbinél  ennek 
sem  szabad  keményebbnek  lennie ; úgy  sütjük  meg  mint  az  előbbit, 
s párolt  marhahús,  vagy  becsinált  beszegésére  használjuk. 

577.  Közönséges  gőzmetélt  bajor  módra. 

Medenczébe  fél  kilogramm  melegített  lisztet  teszünk,  s langy- 
meleg  tejből,  és  negyedfél  dekagramm  olvasztott  élesztőből  kevés 
párt  készítünk,  s azt  egy  ideig  állani  hagyjuk,  míg  jól  megkelt ; aztán 
tojásnagyságú  darab  elolvasztott  vajat  s annyi  tejet  veszünk,  mennyi 
a tészta  nedvesítéséhez  szükséges ; egy  tojást  és  két  tojás-sárgát 
ütünk  bele  s a tésztát  elkészítjük,  melynek  oly  keménynek  kell 
lennie,  mint  a kenyér-tésztának,  jól  elverjük,  kissé  megsózzuk,  s be- 
fedve meleg  helyre  teszszük ; ha  már  itt  fél  annyira  megkelt,  liszttel 
behintett  deszkára  teszszük,  két  késfokvastagságnyira  kinyújtjuk, 
kis  kiszúróval  kiszaggatjuk  s befedve  ismét  meghagyjuk  kelni. 
Aztán  lapos  lábasba  két  újj  magasságnyira  tejszínt  öntünk,  kevés 
vajat  is  teszünk  bele,  ezt  felfőzzük,  a metéltet  beleteszszük,  a vas- 
fedő alá,  melynek  jól  kell  reáillenie,  tiszta  papírt  teszünk,  felül  pa- 
rázst  s jó  negyedóráig  sütjük. 

578.  Gőzmetélt. 

Negyvenkét  dekagramm  lisztet  melegítünk  meg  medenczében, 
azt  megsózzuk  s kanálnyi  tört  czukrot  teszünk  hozzá ; aztán  két 
decziliter  langymeleg  tejszínt,  öt  tojás-sárgát,  hét  dekagramm  olvasz- 
tott vajat,  harmadfél  dekagramm  sajtó -élesztőt  jól  összehabarunk. 
A lisztből  annyit  vehetünk  ki,  a mennyi  a tészta  készítéséhez  szük- 
séges, aztán  az  egész  keveréket  szitán  átszűrjük  a lisztre  s addig 
kavarjuk,  míg  a tészta  elválik  a kanáltól,  aztán  még  kissé  elkeverjük, 
csakhogy  nem  szabad  igen  keménynek  lennie,  habár  nehezen  ki- 
dolgozható ; most  liszttel  jól  behintett  deszkára  teszszük,  és  két  kés- 
fokvastagságnyira kinyújtjuk,  a gőzmetéltet  középszerű  fánk-kiszú- 
róval  kiszaggatjuk  s kelni  hagyjuk.  Aztán  lapos,  széles  lábasba  tojás- 

nagyságú  vajat  teszünk,  czukrot  is  ugyanannyit  és  két  újjmagas- 
ságú  tejet,  ezt  felfőzzük,  s a metéltet,  ha  jól  megkelt  beleteszszük ; 
erre  tiszta  papírt  s ismét  erre  jól  ráillő  vasfedőt ; most  a metéltet  fél- 
negyed óráig  sütjük.  Ez  alatt  következő  öntést  készítünk  hozzá : 
csuporban  öt  tojás- sárgát,  tíz  dekagramm  tört  czukrot,  kevés  vaní- 
liát s négy  decziliter  forralt  tejszínt  habarunk  össze,  ezt  parázstűzre 
állítjuk,  folytonosan  habarjuk,  hogy  össze  ne  menjen,  mindaddig, 
míg  sürűdni  kezd.  Aztán  csészébe  öntjük,  a gőzmetéltet  tálra  rakjuk, 
megczukrozzuk,  s az  öntéssel  együtt  feladjuk  az  asztalra. 

579.  Aranyhaluska. 

Olyan  tésztát  készítünk,  mint  az  578.  sz.  a.  gőzmetélthez,  ezt 
két  késfok  vastagságnyira  kinyújtjuk,  s kis  kiszúróval  húszas- 
nagyságú  haluskákat  szaggatunk  ki,  a kiszúrót  nem,  mint  rendesen,' 
lisztbe,  hanem  olvasztott  zsírba  mártjuk,  a torta-levelet  s annak  abron- 
csát is  vajjal  bekenjük.  Kilencz  dekagramm  mandolát  kendővel  meg- 
tisztítva héjával  együtt  apróra  vágunk  össze,  valamint  14  dekagramm 
mazsolát  is,  kilencz  dekagramm  czukrot  és  kevés  fahéjat  finomra 
megtörünk  s mindezt  összevegyítjük.  Ekkor  a torta-levélre  egy  sor 
aranyhaluskát  teszünk  úgy,  hogy  az  egyik  mindig  a másiknak  felén 
feküdjék  s így  tovább,  míg  a fenekét  egészen  kiraktuk ; a fentebbi 
vagdalékkal  behintjük  s ismét  egy  sor  haluskát  rakunk  az  előbbi 
rendben  s így  tovább.  Most  meleg  helyre  állítjuk  s jól  meghagyjuk 
kelni,  tojásfehérével  bekenjük,  s tartós  hőségnél  megsütjük,  miután 
ezen  tészta  több  időt  és  nagyobb  meleget  szükségei  más  tésztánál. 

580.  Aranyhaluska  rákvajjal. 

Tojásnagyságú  darab  habosra  elvert  rákvajba  egy  egész 
tojást  és  három  tojás- sárgát  ütünk  egymásután,  négy  decziliter 
langymeleg  tejszínt,  harmadfél  dekagramm  friss  sajtó-élesztőt,  sót 
és  annyi  lisztet  adunk  hozzá,  hogy  a tésztát  jól  ki  lehessen  nyújtani 
a nélkül,  hogy  igen  kemény  volna;  aztán  meleg  helyre  állítjuk  s 
meg  hagyjuk  kelni ; majd  2 késfokvastagságnyira  kinyújtjuk  s kis 
kiszúróval,  melyet  olvasztott  rákvajba  mártunk,  kiszaggatjuk;  a 
haluskákat  soronként  rákvajjal  bekent  kis  tortalevélre,  annak  abron- 
csát is  bekenve,  rakjuk  úgy,  hogy  az  egyiknek  széle  a másikon  fek- 
szik. Ha  a tortalevél  feneke  evvel  be  van  rakva,  olvasztott  rákvajjal 
kenjük  be,  s a második  sort  ugyanezen  rendben  rakjuk  fel  reá,  rák- 
vajjal ismét  bekenjük  és  így  tovább,  míg  mindent  beraktunk  s meleg 
helyen  kelni  hagyjuk.  Mielőtt  a kemenczébe  tennők,  rákvajjal  be- 

kenjük  s kisebb  hőség  mellett,  mint  az  előbbit,  megsütjük,  hogy 
színét  el  ne  veszítse,  de  mégis  jól  kisüljön  ; aztán  tálra  kiborítjuk,  s 
csészében  meleg,  czukros  tejszínt  adunk  hozzá. 


^ ^ 581.  Finom  omlós  kifli. 

Háromnegyed  kiló  liszthez  fél  kiló  zsírt  veszünk,  s a lisztnek 
felét  zsírral,  kevés  sóval,  késhegynyi  tört  szegfűszeggel,  kávéskanál 
tört  fahéjjal  összesodorjuk  sodrófával,  s az  így  nyert  tésztát  elvéve 
belőle  egy  tojásnyit,  kinyújtunk  fél  újjnyi  szélesre  és  hideg  helyre 
teszszük,  a többi  lisztet,  6 tojás  sárgájával,  3 deka  élesztővel,  mit 
meleg  czukros  vízbe  felolvasztottunk,  s három  kanál  czukorporral  s 
a tojásnyi  zsíros  tésztával  finom  gyönge  tésztát  kavarunk,  soká 
dolgozzuk,  mígnem  szép  síma  és  hólyagos  lesz ; meleg  helyre  tesz- 
szük s jól  megkelni  hagyjuk,  ha  megkelt,  deszkára  borítjuk  s el- 
nyújtjuk kellő  nagyra,  s a kihűlt  zsíros  tésztát  belenyújtuk,  össze- 
hajtva pihenni  hagyjuk  egy  fél  óráig,  háromszor  kinyújtjuk  fél  órán- 
ként, késfoknyira  hagyva  utoljára,  ekkor  hajas  tört  mandulával, 
fahéjas,  szegfűszeges  czukorral  behintjük,  tüzes  késsel  koczkára 
vágjuk  s kiflit  formálunk  a koczkákból,  tojással  bekenjük,  s fölül  is 
bemandulázzuk  s gyors  tűznél  kisütjük  szép  pirosra,  igen  szépet 
nő,  finom  omlós,  mint  a vajas  tészta  — s leveles. 


582.  Finom  élesztős  kifli. 

Hét  decziliter  lisztbe  28  dekagramm  vajat  szeldelünk,  aztán 
finoman  elsikáljuk  s megsózzuk,  három  kanállal  tört  czukrot,  kevés 
vaníliát,  hat  tojás-sárgát  és  harmadfél  dekagramm  olvasztott  friss 
sajtó-élesztőt  és  kevés  tejszínt  adunk  hozzá ; a tésztát  széles  késsel 
megkészítjük,  nagyon  keménynek  nem  szabad  lennie,  két  késfok- 
vastagságnyira  kinyújtjuk,  négyszögletes  leveleket  vágunk  ki  belőle, 
befőtt  baraczkkal  vagy  ribizlivel  megtöltjük,  összehajtjuk  s meg- 
hagyjuk kelni.  Aztán  levert  tojással  bekenjük,  tört  czukorral  és  ap- 
róra vágott  mandulával  behintjük,  s enyhe  hőségnél  kisütjük. 


583.  Élesztős  kifli  ánizszsal. 

Huszonnyolcz  dekagramm  lisztbe  21  dekagr.  vajat  levelenként 
beleszeldelünk,  deszkán  a nyújtóval  jól  elsikáljuk,  megsózzuk  ; egy 
egész  tojással,  két  tojássárgával  és  harmadfél  dekagramm  tejben 
felolvasztott  sajtóélesztővel,  öt  tele  kanál  tejfellel  a tésztát  elkészítjük, 
kétszer  kinyújtjuk  s négyszögletes  levelekre  vágjuk,  aprószőlővel, 
mazsolával,  vagdalt  mandolával,  czukorral  és  czitronáddal  meg- 

töltjük,  összehajtjuk,  tojás-fehérével  bekenjük,  tepsibe  rakjuk  s las- 
san kelni  hagyjuk,  aztán  kemenczében  enyhe  hőségnél  megsütjük. 
Czukros  rizst  készítünk  fölibe,  ánizszsal  behintjük,  s ismét  a sütőbe 
teszszük,  hogy  megszáradjanak. 

584.  Felvert  bábakalács. 

Tizennégy  dekagramm  finoman  elvert  vajba  tíz  tojássárgát 
keverünk  egymásután,  s egy  decziliter  tejszínbe  harmadfél  dekagramm 
sajtóélesztőt  teszünk  s ezt  lassankint  a többihez  keverjük,  kissé 
megsózzuk,  darab  czukron  egy  czitromnak  héját  eldörzsöljük,  meg- 
törjük és  24  dekagramm  finom  liszttel  hozzáadjuk,  s csak  addig  ke- 
verjük, míg  a liszt  jól  elkavaródott.  Aztán  vajjal  bekent,  vágott 
mandolával  és  zsemlemorzsával  behintett  formát  félig  megtöltünk, 
meleg  helyen  meghagyjuk  kelni  s aztán  lassan  kisütjük. 

585.  Élesztős  kádkák  mákkal. 

Tíz  dekagramm  habosra  elvert  vajba  öt  tojás-sárgát,  kevés  sót, 
kanálnyi  tört  czukrot,  harmadfél  dekagramm  olvasztott  friss  élesztőt 
és  négy  decziliter  langymeleg  tejszínt  habarunk;  ha  mindezt  jól  elha- 
bartuk, annyi  lisztet  adunk  hozzá,  hogy  a tészta  inkább  lágy,  mint  ke- 
mény legyen  s addig  kavarjuk,  míg  a kanáltól  elválik.  Aztán  két 
decziliter  finomra  megtört  mákkal  egy  czitromnak  apróra  vágott  héját, 
késhegynyi  fahéjat  s 12  dekagramm  czukrot  vegyítünk  össze,  s ezt 
fél  kávés-csésze  tejszínnel  felfőzzük.  A kádkákat  vajjal  bekenjük, 
a tésztából  keveset  beleteszünk,  másikkal  megtöltjük,  ismét  tésztá- 
val befedjük,  a nélkül,  hogy  a kádkák  egészen  megteljenek,  meleg 
helyen  kelni  hagyjuk  és  szépen  kisütjük.  Ha  kisült,  kiborítjuk  s 
tálra  rakván,  czukorral  behintjük. 

586.  Vanília-kifli. 

Huszonnyolcz  dekagramm  habosra  elvert  vajba  egymásután 
nyolcz  tojás-sárgát  keverünk,  hét  dekagramm  czukrot,  darab  finomra 
tört  vaníliát,  harmadfél  dekagramm  olvasztott  sajtó-élesztőt,  két 
decziliter  langymeleg  tejfelt,  kevés  sót  és  lisztet  adunk  hozzá,  kissé 
elverjük,  s aztán  a tésztát  kelni  hagyjuk.  Aztán  liszttel  behintett 
deszkára  teszszük,  kinyújtjuk,  háromszögletes  leveleket  vágunk 
belőle,  baraczkkal  vagy  ribizlivel  megtöltjük  s összehajtjuk,  tojás -fe- 
hérével megkenjük,  czukorral  behintjük  s az  asztalra  feladjuk. 


Az  élesztős  tésztákról. 


257 


587.  Császár-bábakalács. 

Tíz  dekagramm  elvert  vajba  hat  tojás-sárgát  keverünk  egy- 
másután, kevés  sót,  kanálnyi  tört  czukrot,  harmadfél  dekagramm 
tejbe  áztatott  élesztőt,  két  decziliter  langy  tejszínt  teszünk  fazékba, 
ezt  jól  elkeverjük,  s addig/  míg  a vajat  a tojással  elhabartuk,  félre- 
teszszük  s megvárjuk,  míg  az  élesztő  hatni  kezd ; aztán  megszűrjük 
és  lassanként  belekeverjük  a vajba,  aztán  annyi  lisztet  keverünk 
bele,  hogy  könnyű  tészta  legyen  belőle,  de  melynek  nem  szabad 
szétfolynia,  hanem  körülbelül  olyan  legyen,  mint  a fánk-tészta; 
aztán  ha  addig  kavartuk,  míg  a kanáltól  elválik,  befedjük  s meleg 
helyen  kelni  hagyjuk.  Eközben  9 dekagramm  mandolát  kendővel 
megtisztítva,  héjastól  finomra  törünk,  s ugyanannyi  tört  czukrot  és 
kis  késhegynyi  fahéjat  jól  összekeverünk,  s tíz  dekagramm  mazsolát 
vágunk  össze  ; ha  a tészta  megkelt,  a formát  vajjal  kikenjük,  a tészta 
felét  beletöltjük,  és  a lisztbe  mártott  kanállal  elegyengetjük ; a man- 
dolával  és  czukorral  egyformán  behintjük,  a mazsolát  is  reáhintjük 
s a tészta  másik  részével  befedjük  s meleg  helyre  állítjuk;  ha  már 
jól  megkelt,  gyenge,  de  tartós  hőségnél  megsütjük,  szitára  borítjuk 
s tört  czukorral  finoman  behintjük. 

Kiváló,  finom  bábakalács,  mely  mint  kávésütemény  is  igen 
kedvelt,  a következő  : Tizennégy  dekagramm  habosra  elvert  vajba 
egymásután  hat  tojás-sárgát,  hét  dekagramm  szitált  czukrot,  negyed- 
fél dekagramm  tejszínben  felolvasztott  élesztőt  s öt  decziliter  tejszínt 
keverünk,  ez  utóbbit  kanalanként,  végre  egy  liter  finom  lisztet,  kevés 
sót  keverünk  hozzá  addig,  míg  a kanál  tiszta  lesz,  aztán  még  néhány 
perczig  elverjük ; most  öt  tojás-fehérének  kemény  havát  vegyítjük 
közé.  Friss  vajjal  kikent  és  szitált  porhanyós  kiflivel  behintett  dinnye- 
formát a tésztával  félig  megtöltünk,  ezt  jól  meghagyjuk  kelni  s nem 
egészen  forró  sütőben  megsütjük.  Annak  megtudására,  hogy  az 
ilyen  magas  élesztős  tészta  egészen  kisült-e,  legjobb  kötőtűt  a tészta 
közepébe  egészen  fenékig  szúrni  s gyorsan  kihúzni ; ha  tisztán  ma- 
rad,  úgy  a bábakalácsot  szitára  kiborítjuk  ; ha  nem,  akkor  még  tovább 
sütjük.  Ha  kihűlt,  feladjuk  az  asztalra,  s csészében  meleg  baraczk- 
befőttet  adunk  mellé.  Ha  valaki  a vaniliaízt  szereti,  vaníliás  czukorral 
hintjük  be.  Kávéhoz  és  theához  igen  jól  ízlik  ezen  bábakalács,  csak- 
hogy ehhez  ki  kell  hűlnie.  Ha  valaki  a mazsolát  szereti,  ezt  is  bele 
tehetjük  apróra  összevágottan. 

588.  Finom  bukta  (Kuglóf,  Gugelhopf). 

8 tojás- sárgáját  négy  kanál  por- czukorral,  ugyanannyi  irós- 
vajjal  habosra  verünk,  4 deka  élesztőt  langyos,  czukros  tejben  meg- 

kelesztünk,  egy  kiló  lisztet  veszünk  hozzá,  sót  s egy  fél  czitrom 
levét  és  reszelt  héját  s annyi  meleg  tejet,  mennyit  felvesz,  s igen 
gyenge  tésztává  kavarjuk,  s mindig  egyfelé,  egy  egész  óráig,  4 tojás- 
fehéréből kemény  habot  verünk,  ezt  is  közé  kavarjuk,  az  edényt, 
miben  kelni  és  sülni  fog,  megmelegítjük,  s vajjal  kikenjük  s bemor- 
zsázzuk,  s a tésztából  beleöntünk  két  űjjnyit,  ekkor  megvajazzuk, 
s hámozott  vagdalt  mandolát,  mazsolát  hintünk  reá,  megint  tésztát, 
megint  mandolát,  mazsolát,  az  edényt  így  félig  megtöltjük  s meg- 
vajazzuk, befedjük  meleg  fedővel,  jó  meleg  helyre  kelni  teszszük,  ha 
az  edény  tele  kelt,  kellő  tűznél  megsütjük,  s ha  kisült,  vaníliás  czu- 
korral  bőven  behintjük. 

589.  Finom  bábakalács  mégy  gyei. 

Tizenkét  dekagramm  habosra  elvert  vajba  hét  tojás- sárgát 
keverünk  egymásután ; egy  decziliter  tejszínt,  két  dekagramm  tej- 
színben felolvasztott  élesztőt,  s kanálnyi  tört  czukrot  vegyítünk 
össze,  s addig  hagyjuk  állani,  míg  az  élesztő  hatni  kezd ; ezt  habart, 
de  előbb  leszűrt  vajba  lassankint  belekeverjük,  kissé  megsózzuk  és 
annyi  finom  lisztet  keverünk  bele,  hogy  könnyű  tészta  legyen  belőle, 
s ezt  addig  kavarjuk,  míg  a kanáltól  elválik  s még  kissé  elverjük. 
Most  a tésztának  felét  vajjal  bekent  s vagdalt  mandolával  behintett 
formába  töltjük,  lisztbe  mártott  kanállal  elegyengetjük,  egy  sor  czu- 
korba  befőzött  meggyet  s aztán  a tészta  másik  részét  teszszük  reá, 
meghagyjuk  kelni,  s enyhe  hőségnél  kisütjük ; ha  kisült,  kiborítjuk, 
s czukorral  behintve  feladjuk  az  asztalra. 

590.  Elvert  darázsfészek. 

Épen  olyan  tésztát  készítünk,  mint  az  előbbeni  és  ha  jól  meg- 
kelt, liszttel  behintett  deszkára  teszszük  s jó  vastag  késfoknyira  ki- 
nyújtjuk, s a csöröge metszővel  kézszélességű  és  araszhosszúságú 
szeleteket  vágunk  belőle  s befőzött  baraczkkal,  ribizlivel  vagy  megy- 
gyel megtöltjük;  tört  diót,  czukrot  és  mazsolát  is  vehetünk  hozzá, 
vagy  tört  mákot  czukrot  és  finomra  vagdalt  czitrom-  vagy  narancs- 
héjat, ezt  nehány  kanál  tejszínnel  sűrű  tömeggé  kavarjuk,  és  a szele- 
teket ezen  töltelékkel  bekenjük,  összegöngyölítjük,  s vajjal  bekent 
lábasba  vagy  tortalevélre  egyenesen  felállítjuk,  minden  tekercset 
vajjal  bekenünk,  hogy  ha  megsültek,  egymástól  elváljanak,  aztán 
így  elkészítve,  meleg  helyen  hagyjuk  kelni,  s enyhe,  de  tartós  me- 
legnél megsütjük. 

591.  Meggy-lepény. 

Ehhez  is,  mint  az  előbbihez,  porhanyós  tésztát  készítünk,  s azt 
három  késfok  vastagságnyira  kinyújtjuk,  a pléhre  teszszük,  szélén 
egy  újjszélességben  bevágjuk  s köröskörűi  felhajtjuk.  Szép  érett 
meggyeket,  azok  magvát  kiszedve,  s levőket  leszűrve,  a lepényre 
rakunk,  czukorral  behintünk,  a felhajtott  tésztát  tojás-fehérével  be- 
kenjük és  kisütjük.  Ha  kisült,  a lepényt  egyenlő  részekben  átvágjuk, 
czukorral  behintjük  s csinosan  tálra  rakjuk. 

592.  Baraezk-lepény. 

Vajas  tésztát  készítünk,  azt  jó  késfokvastagságnyira  kinyújt- 
juk s kerek  kávés  findzsatányér  nagyságú  lepényeket  vágunk  ki 
belőle,  s ezeket  hámozott,  közepén  kettévágott,  s előbb  jól  megczuk- 
rozott  baraczkkal  kirakjuk,  szélén  kisújjszélességben  bevágjuk  s fel- 
hajtjuk, mi  által  koszorú  forma  szegélyt  nyernek ; ezt  tojással  be- 
kenjük, s ha  kisült,  czukorral  behintve,  feladjuk  az  asztalra. 

593.  Szilvás  lepény. 

Finom  élesztős  tésztát  kisújj  szélességre  kinyújtunk  s lapos 
pléhre  teszszük ; arra  jól  érett,  meghámozott  és  két  részre  osztott 
szilvát  sűrűn  egymás  mellé  rakunk,  azt  tört  czukorral,  apróra  vágott 
mandolával,  fahéjjal  és  czitromhéjjal  behintünk,  meghagyjuk  kelni, 
és  megsütjük.  Ha  megsült,  darabokra  vágjuk,  mint  a fentebbit,  s 
czukorral  behintve,  tálra  rakjuk.  Igen  jó  tésztát  szolgáltatnak  a kö- 
vetkező élesztős  szeletek  is  : Tizennégy  dekagramm  habosra  elvert 
vajba  lassanként  egy  egész  tojást  és  négy  tojás-sárgát  adunk ; két 
dekagramm  élesztőt  hat  kanál  langymeleg  tejszínben  feloldunk,  s ezt 
aprónkint  belekeverjük ; majd  hét  dekagramm  szitált  czukrot,  25 
dekagramm  lisztet  és  kevés  sót  habarunk  el  vele.  Most  a tömeget 
nagy  késsel,  olvasztott  vajjal  bekent  hosszú  pléhre  egyformán  fel- 
kenjük, meghagyjuk  kelni,  aztán  levert  tojással  kenjük  be,  finomra 
vágott  mandolával  és  durvára  megtört  czukorral  behintjük  és  szép 
aranysárgára  kisütjük;  aztán  négyszögletes  darabokat  vágunk  belőle 
és  tetszésünk  szerint  való  marmeláddal  megtöltjük. 

594.  Mazsolás  kifli. 

Ehhez  két  liter  lisztet,  fél  kilogramm  vajat,  öt  dekagramm  fel- 
olvasztott sajtó -élesztőt,  hat  kanál  tejfelt,  tíz  tojás-sárgát,  kevés 
langymeleg  tejszínt  s annyi  sót  veszünk,  a mennyi  szükséges  s a 
tésztával  épen  úgy  bánunk,  mint  az  595.  sz.  alattival.  Töltelékül  egy 

kilogramm  mazsolát  apróra  vágunk,  14  dekagramm  czukrot  két  kanál 
vízben  addig  főzünk,  míg  fonódik,  aztán  a mazsolát  beleteszszük, 
14  dekagramm  apróra  vágott  czitronádot  adunk  hozzá,  ezt  jól  el- 
vegyítjük, aztán  kihűtjük  s a kifliket  megtöltjük  vele.  Apróra  vágott 
czitromhéjat  is  vehetünk  hozzá. 

595.  Finom  mákos  kifli. 

Egy  liter  és  nyolcz  decziliter  száraz  lisztet  veszünk  deszkára, 
megsózzuk,  és  42  dekagramm  vajat  levelenként  beleázeldelünk,  a 
nyújtófával  jól  eldolgozzuk,  aztán  tizenkét  tojás-sárgát,  hat  evőkanál 
tejszínt,  öt  dekagramm  langymeleg  tejszínben  felolvasztott  friss 
sajtó-élesztőt,  kanálnyi  tört  czukrot  és  kevés  langymeleg  tejszínt 
adunk  hozzá,  s megkészítjük  a tésztát,  de  nem  igen  keményre,  ezt 
pedig  széles  késsel  teszszük,  általában  őrizkedni  kell  azt  kézzel 
megérinteni.  Ha  a tészta  már  együtt  van,  kis  czipókat  csinálunk  a 
szerint,  a mint  kisebb  vagy  nagyobb  kifliket  akarunk  készíteni,  ken- 
dővel befedjük  s jól  meg  hagyjuk  kelni.  E közben  olyan  tölteléket 
készítünk,  mint  a mákos  réteshez,  a czipókat  egymásután  késfok 
vastagságú  lepényekké  nyújtjuk  ki,  a tölteléket  késfok  vastagság- 
nyira  felkenjük  reá,  összehajtjuk,  zsírral  megkent  papirra  rakjuk,  s 
még  kissé  meghagyjuk  kelni.  Végre  levert  tojással  kenjük  be  s meg- 
sütjük Diótöltelékkel  is  készíthetjük,  nevezetesen : Meghámozott 
diókat  apróra  vágunk  össze,  s ezeket  jó  fehér  mézbe  teszszük  s 
annyi  tejet  adunk  hozzá,  hogy  kenni  lehessen ; aztán  apróra  vágott 
czitromhéjat  és  tört  vaníliát  is  adunk  hozzá,  kissé  felpároljuk,  aztán 
kihűtjük,  a nélkül,  hogy  egészen  kihűlne,  mert  különben  nem 
lehetne  felkenni. 

596.  Diós  lepény. 

Tizennégy  dekagramm  lisztet  hét  dekagramm  vajjal  jól  elha- 
barunk, azt  három  kanálnyi  tört  czukorral  és  egy  tojás-sárgával 
tésztává  készítjük,  kinyújtjuk  s a sütőben  kissé  megszárítjuk.  Ez 
alatt  következő  tölteléket  készítünk : Huszonnyolcz  dekagramm 
apróra  vágott  diót,  ugyanannyi  tört  czukrot  és  hét  tojássárgát  addig 
főzünk,  míg  meglehetősen  megsürűsödött,  ezt  ekkor  kissé  kihűtjük 
s a tésztát  vele  megtöltjük.  Ha  a tészta  megsült  és  kihűlt,  szétvág- 
juk azt. 

597.  Jó  kalács  sütésmódja. 

Rendesen  hét  decziliter  tejre  két  annyi  lisztet  számítunk,  de 
ezen  mérték  tapasztalás  szerint  nem  mindig  biztos,  miután  a liszt- 

nemek  igen  különfélék,  azért  a szemmérték  határozzon.  A tésztának 
nem  szabad  a közönséges  kenyérnek  való  tészta  keménységével 
bírnia,  szétfolynia  sem  szabad,  de  mégis  inkább  lágyabb  legyen, 
mint  kemény.  A párt  medenczében  készítjük  négy  decziliter  langy- 
meleg  tejből,  és  negyedfél  dekagramm  friss,  tejben  felolvasztott 
élesztőből,  aztán  a többi  tejjel  finoman  elhabarjuk,  a mi  minden 
élesztőnél  mulhatlanul  szükséges ; aztán  medenczébe  teszszük,  jól 
elverjük,  s nem  veszünk  hozzá  több  lisztet,  mint  a mennyit  négy 
decziliter  tej  megnedvesít ; meleg  helyre  állítjuk,  és  ha  jól  megkelt, 
megkészítjük  a tésztát.  A tejet  megmelegítjük,  két  kanál  tört  czukrot 
is  veszünk  hozzá,  a lisztet  megsózzuk,  s a tésztát  a tejjel  megké- 
szítjük. Ha  a tésztát  már  jól  eldolgoztuk  úgy,  hogy  sem  lisztet,  sem 
tejet  nem  kell  többet  hozzávenni,  a párt  a tészta  közepébe  teszszük 
és  jól  begyúrjuk.  Megjegyzendő,  hogy  a tésztát  nem  ököllel,  mint  a 
kenyérnek  valót,  hanem  kinyitott  újakkal  kell  szaggatni  és  dagasz- 
tani. Ha  egy  ideig  így  dagasztottuk,  egy  tojássárgát  teszünk  a 
tésztába  s ismét  dagasztjuk ; ha  a tészta  a kéztől  elválik,  azt  a teknő 
egyik  oldalába  teszszük,  a teknő t jól  megtisztítjuk  és  ezen  mennyi- 
ségre 18  dekagramm  vajat  olvasztunk  el,  a teknőt  és  kezünket  av- 
val bekenjük  s a tésztát  tovább  dagasztjuk,  aztán  a teknő  másik 
részét  kenjük  be  és  így  tovább,  míg  a vajat  mind  belegyúrtuk  s a 
tészta  már  hólyagokat  vet;  ekkor  nehány  perczig  ököllel  dagasztjuk 
könnyedén,  összehajtjuk,  liszttel  behintjük,  befedjük  s meghagyjuk  jól 
kelni.  Hajói  megkelt,  kis  czipókat  csinálunk  belőle  s ezeket  fél  negyed- 
óráig állni  hagyjuk  s aztán  kalácsot  fonunk  belőlük.  Akemenczétaz 
alatt  kell  fűteni,  míg  a tészta  kel,  hogy  addig,  míg  a kalácsot  elkészít- 
jük, épen  jól  kisült.  Ekkor  már  a kalácsnak  legfölebb  fél  negyedóráig 
szabad  kelnie,  s aztán,  a mint  tudva  van,  vajjal  bekent  papírra  tesz- 
szük s mielőtt  a kemenczébe  tennők,  tojással  bekenjük. 

Ha  finomabb  kalácsot  akarunk  sütni,  három  liter  lisztre  másfél 
liter  tejet  veszünk.  A párt  négy  decziliter  tejből  és  hat  dekagramm 
puhított  sajtó-élesztőből  készítjük;  ha  jól  megkelt,  a lisztet  meg- 
sózzuk, jól  megczukrozzuk,  egy  egész  tojást  és  két  tojássárgát  is 
hozzávevén  ; a többi  tejjel  a tésztát  készítjük  meg.  A dagasztás  alatt 
28  dekagramm  vajat  három  részben  gyűrűnk  a tésztába,  s azzal  az 
előbbi  módjára  bánunk  el. 

Igen  jó  és  olcsó  kalács  a következő  is  : Egy  liter  finom  lisztet 
medenczében  megsózunk,  aztán  csuporba  egy  egész  tojást,  egy 
tojássárgát,  evőkanálnyi  tört  czukrot  teszünk  s azt  jól  elhabarjuk ; 
aztán,  két  dekagramm  már  tejben  feloldott  sajtóélesztőt  keverünk 
bele,  és  végre  négy  decziliter  langymeleg  jó  tejet  adunk  hozzá,  s 

mindezt  a lisztre  öntve,  jobb  kezünkkel  addig  dagasztjuk,  míg  a 
tészta  sima  lesz.  Most  hét  dekagramm  tiszta  disznózsírt  hidegen 
teszünk  bele,  s ezt  is  addig  gyúrjuk  vele,  míg  a kéz  tiszta  lesz  és  a 
tészta  kis  hólyagokat  vet,  mire  kendővel  befedjük  s meleg  helyen 
kelni  hagyjuk.  Ezután  az  egész  tömeget  liszttel  behintett  deszkán 
négy  részre  vágjuk,  meggyúrjuk  s két  kalácsot  fonunk  belőle,  melyet 
zsírral  vékonyan  bekent  pléhre  teszünk,  levert  tojással  bekenünk,  s 
forró  sütőben  szép  világosbarnára  kisütünk. 


TIZENHARMADIK  OSZTÁLY. 

A gyümölcsétkekről. 

598.  Alma  hálóköntösben. 

Porhanyó  tésztát  készítünk,  azt  késfok  vastagságnyira  ki- 
nyújtjuk s négyszögletes  szeleteket  vágunk  belőle,  öt  vagy  hat 
savanyús  almát  meghámozva,  koczkákra  vágunk  össze,  azokat 
lábasba  teszszük,  9 dekagramm  czukrot,  kevés  tört  vaníliát  adunk 
hozzá  s jól  elpároljuk.  A tésztát  négy  szélén  tojásfehérével  bekenjük 
s annyi  tölteléket  teszünk  a közepébe,  a mennyit  a tészta  befogad- 
hat; ekkor  ' a tészta  négy  csúcsát  felhajtjuk,  s egymással  össze- 
ragasztjuk, tojás-fehérével  bekenjük,  szép  sárgára  kisütjük  s czu- 
korral  behintve,  feladjuk  az  asztalra. 

599.  Alma  hálóköntösben  befőttel  töltve. 

Vajas  tésztát  készítünk,  kis  masánszki  almákat  hámozunk  meg 
s magvát  és  csutkáját  kivájjuk,  egy  vagy  két  hámozott  almát  czu- 
korral  párolunk,  szitán  átverjük,  befőzött  ribizlivel  vagy  megygyel 
vegyítjük  s beletöltjük  a kivájt  almába,  s más  almából  kerek  levelet 
vágunk  reá ; a vajas  tésztát  késfok  vastagságnyira  kinyújtjuk,  négy- 
szögletes  darabokat  vágunk  belőle,  csúcsait  tojás-sárgával  bekenjük, 
a töltött  almát  közepébe  teszszük,  a négy  bekent  csúcsot  fölibe 
hajtjuk,  tojással  bekenjük,  és  szép  zsemlesárgára  kisütjük. 

600.  Párolt  cseresznye  csokoládéval. 

Jó  leves,  fekete  cseresznyét,  szárát  kitépvén  és  megmosván, 
lábasba  teszünk,  s azt  addig  pároljuk,  míg  megpuhúl.  Másfél  liter 
cseresznyéhez  két  decziliter  édes  tejfelt  öntünk,  s ezt  a cseresznyé- 
vel felfőzzük ; egy  tálba  megreszelt  finom  csokoládét  hozzáadunk 

s addig  főzzük  a keveréket,  míg  a csokoládé  elfőtt ; aztán  a tálra 
öntjük,  s csinosan  piskóta-darabokkal  dugdossuk  körül. 

601.  Őszi  baraezk  hálóköntösben. 

Huszonnyolcz  dekagramm  vajból  vajas-tésztát  készítünk,  s 
miután  azt  háromszor  felhajtottuk,  késfokvastagságnyira  kinyújt- 
juk, meleg  késsel  egyenlő  négyszögekre  vágjuk;  nagyobb  fajta 
őszi  baraczkokat  hámozunk  meg,  közepén  kettévágjuk,  magvát  ki- 
veszszük,  s a fél  baraczkot  finomra  tört  czukorba  mártjuk,  a vágott 
tészta  közepébe  teszszük,  s annak  négy  csúcsát  tojás-fehérével 'be- 
kenjük, s felhajtván,  összenyomjuk  és  szépen  kisütjük,  s mikor  még 
meleg,  czukorral  behintjük.  Ha  befőtt  őszi  vagy  kajszínbaraczkból 
akarjuk  csinálni,  ezen  gyümölcsöket  negyedórával  előbb  kiveszszük 
az  üvegből,  a levét  jól  leszűrjük  s azon  perczben,  a mikor  a tészta 
közepébe  teszszük,  tört  czukorba  mártjuk ; a befőtt  levét  czukorral 
sűrűre  elfőzzük,  s ha  a tészta  kisült,  azon  kis  lyukakon,  melyek  sü- 
téskor rendesen  támadnak,  kávés  kanállal  beleöntjük,  s czukorral 
behintve,  gyorsan  és  melegen  adjuk  fel  az  asztalra. 

602.  Rántott  gesztenye. 

Mintegy  hatvan  olaszgesztenyét  megsütve  és  megtisztítva, 
minden  fekete  foltot  finom  késsel  levevén,  azokat  közepén  ketté- 
vágjuk ; az  egyik  felét  finomra  megtörjük  és  hét  dekagramm  vajjal 
vegyítvén,  szitán  átverjük.  Ezen  tésztát  lábasban  negyedfél  deka- 
gramm vajjal,  tizennégy  dekagramm  tört  czukorral,  s két  decziliter 
tejszínnel  elhabarjuk,  gyenge  tűzre  teszszük,  és  folytonosan  kavar- 
juk, míg  a tészta  kissé  kemény  lesz;  aztán  lassankint  hat  tojás- 
sárgát habarunk  bele,  s folytonos  kavarás  közt  még  nehány  perczig 
főzzük ; a tésztát  vajjal  bekent  deszkára  teszszük  s kihűtjük.  Ha 
egészen  kihűlt,  a tésztából  oly  csomókat  csinálunk,  mint  a mennyit 
a gesztenye  feléből  elvettünk,  a tésztát  szétnyomjuk,  a gesztenyét 
közepébe  teszszük,  a tészta  másik  felét  reáhajtjuk  és  így  tovább, 
míg  minden  készen  van.  Végre  levert  tojásba  mártjuk,  finom  zsemle- 
morzsába  burkoljuk,  forró  zsírban  kirántjuk,  czukorral  és  vaníliával 
behintve,  melegen  adjuk  fel  az  asztalra. 

603.  Rántott  baraezk. 

Szép  nagy  baraczkot  hámozunk  meg,  azok  magvát  kivesz- 
szük, néhány  baraczkot,  darab  czitronádot  és  czitromhéjat  apróra 
vágunk  össze,  darab  czukrot  adunk  hozzá  s kissé  pároljuk,  a baracz- 

kokat  megtöltjük  vele  s kis  fapeczekkel  összetűzzük,  most  borból, 
czukorból  és  lisztből  készült  vékony  tésztába  mártjuk,  és  zsírban 
gyorsan  szép  sárgára  kirántjuk,  s czukorral  behintve  melegen  adjuk 
fel  az  asztalra. 

604.  Rántott  baraczk  más  módon. 

Tizenkét  nagy  érett  baraczkot  meghámozunk,  kétfelé  vágunk 
s porczellán- csészébe  teszünk,  azokat  tizennégy  dekagramm  finomra 
tört  czukorral  behintjük,  s két  evőkanál  tejfellel  leöntjük,  két  óráig 
állni  hagyjuk  s ezen  idő  alatt  többször  felrázzuk,  hogy  jól  átjárja, 
aztán  mártásba  bemártjuk,  finom  zsemlemorzsába  burkoljuk,  s forró 
zsírban  szép  sárgára  kirántjuk.  A fen  maradt  levet  szörppé  főzzük,  s 
aztán  a tálon  szépen  rendbe  rakott  rántott  baraczkokra  öntjük,  s 
durván  megtört  czukorral  behintjük.  Ugyanezen  módon  narancsszele- 
teket is  lehet  készíteni ; a narancsok  fehér  héját  jól  lehámozzuk,  s 
hat  szeletre  osztjuk  szét. 

605.  Rántott  mandola. 

Tizennyolcz  dekagramm  finom  lisztet,  tizennégy  dekagramm 
tört  ezukrot,  ugyanannyi,  héjával  együtt  megtört  mandolát,  kilencz 
dekagramm  vajat  és  kevés  tört  fahéjat  a nyújtófával  deszkán  jól 
eldolgozunk,  kis  ujjnyi  vastagságra  kinyújtjuk,  az  ehhez  szükséges 
formával  mandolákat  szakítunk  ki,  s ezeket  forró  zsírban  szép  sár- 
gára kirántjuk;  tálra  rakjuk,  czukorral  és  fahéjjal  behintve,  melegen 
adjuk  fel  az  asztalra. 

606.  Rántott  meggy. 

Szép  érett  meggyeket  négyenként  összekötünk,  azok  szárát 
egyenlően  levágjuk,  lisztből,  czukorból  és  borból  olyan  híg  tésztát 
készítünk,  mint  a morzsókatészta,  ebbe  a meggyeket  jól  belemart- 
juk, forró  zsírba  teszszük,  s a serpenyőt  felrázzuk,  nehogy  könnyen 
leüljenek,  aztán  a szűrőre  teszszük,  s ez  alá  itatós  papirt  térítünk, 
hogy  a zsírt  magába  szívja,  czukorral  behintjük  s úgy  teszszük  a 
tálra,  hogy  a szára  van  felül,  s melegen  adjuk  az  asztalra. 

607.  Rántott  aszalt  szilva. 

A szilvát  megmosva  addig  főzzük,  míg  megpuhulnak,  de 
egészben  maradnak,  aztán  a magot  kiszedjük  s helyébe  duzzasztott, 
de  előbb  héjától  megtisztított  mandolát  teszünk ; most  a szilvákat 
lisztből,  czukorból  és  borból  készült  könnyű  tésztába  mártjuk  s 
forró  zsírban  szép  sárgára  kirántjuk  s czukorral  behintve  feltálaljuk. 

608.  Csokoládés  szilva. 

Hét  decziliter  szép  aszalt  szilvát  tisztán  megmosván,  leforrá- 
zunk a nélkül,  hogy  azokat  puhára  főznők.  Ha  a szilva  kihűlt  és  azt 
jól  megszárítottuk,  magvát  kiszedjük,  forró  zsírba  teszszük,  s a ser- 
penyőt folytonosan  rázván,  gyorsan  jó  ropogósra  [kirántjuk  ; sokáig 
nem  szabad  a tűzön  hagyni,  mivel  könnyen  megég.  E közben  három 
tábla  csokoládét  finomra  megreszelünk,  s ezt  tíz  dekagramm  tört 
czukorral  vegyítjük  össze,  s azon  pillanatban,  a mint  a szilvát  a ser- 
penyőből kiszedjük  s zsírtól  megtisztítottuk,  a csokoládéba  teszszük, 
evőkanállal  jól  elkavarjuk  ügy,  hogy  egészen  be  legyen  vonva; 
aztán  tál  közepére  magasan  felhalmozzuk,  s a tál  szélét  következő 
almaszeletekkel  rakjuk  ki : Tizenhat-húsz  almaszeletnek  csutkáját 
kis  kiszúró val  kivágjuk,  aztán  közönséges  tésztába  mártjuk,  s hirte- 
len kirántjuk  forró  zsírban.  A zsírt  jól  le  hagyjuk  róla  csepegni  s 
tört  czukorral  jól  behintjük  úgy,  hogy  egészen  fehér  lesz,  s az 
almaszeletek  közepén  levő  nyílásba  befőtt  meggyet  teszünk  szárával 
együtt. 


TIZENNEGYEDIK  OSZTÁLY. 

A sült  szárnyasokról,  borjú-,  bárány-,  malacz-  és 
vadpecsenyéről. 

609.  Sült  csibe. 

A jól  megtisztított  csibe  mell-csontját  benyomjuk,  kiveszszük, 
megsózzuk,  lábait  behajtjuk,  és  szép  barnás  sárgára  kisütjük,  gyak- 
rabban leöntjük  vajjal,  és  ha  éppen  tetszik,  zsemlemorzsával  is  be- 
hintjük, aztán  még  kissé  sütjük,  s gyorsan  feladjuk  az  asztalra. 
Finomra  vágott  szalonnával  is  tűzhetjük.  Megjegyzendő  itt,  hogy 
akár  a csirke,  akár  a kappan  vagy  pulyka,  ha  azt  a használat  előtt 
gy  nappal  levágjuk,  s elvérezvén,  hideg  vízbe  teszszük  s abban 
huszonnégy  óráig  áll,  sokkal  ízletesebb  és  porhanyósabb,  mint  ha 
éppen  a használat  előtt  öljük  meg. 

610.  Rántott  csibe. 

A csibét  megtisztítván,  feldaraboljuk ; ha  egy  ideig  a sóban 
hagytuk,  egyik  darabot  a másik  után  lisztben  forgatjuk  meg,  vízzel 
hígított  tojásba  mártjuk,  s aztán  finom  zsemlemorzsával  hintjük  be, 
forró  zsírban  kirántjuk,  tálra  rakjuk  s rántott  zöld  petrezselyemmel 
behintve,  melegen  adjuk  fel  az  asztalra. 

611.  Osztrigával  töltött  sült  kappan. 

Négy  dekagramm  felolvasztott  vajba  maroknyi  zsemlemorzsát, 
húsz  kifejtett  osztrigát,  kevés  sót  és  szerecsendió  virágot  keverünk, 
a kappant  megtöltjük  vele  és  szépen  megsütjük.  Azután  kevés  vaj- 
ból és  lisztből  sárga  rántást  készítünk,  kanálnyi  jó  levet,  a kappan 
mártását,  húsz  osztrigát,  s czitromlevet  adunk  hozzá,  s jól  elfőzzük. 
Tálaláskor  a mártást  aláöntjük. 

612.  Sült  pulyka. 

Ha  a pulykát  megtisztítottuk  és  felvágtuk,  a mellét  kifejtjük, 
többször  kimossuk,  jól  megfőzzük,  a mellét  szalonnával  csinosan 


megtűzzük,  a begyébe  tejbe  áztatott  zsemlét  teszünk  s egyforma 
hőségnél  megsütjük.  Ha  a pulyka  nagy,  majdnem  két  óra  szükséges 


Szárnyas-,  borjú-  stb.  pecsenyéről. 

arra,  hogy  kisüljön,  a sütés  alatt  vajjal  leöntjük,  s azon  levet,  mi  róla 
lecsepeg,  feladjuk  hozzá  az  asztalra. 

613.  Fajdtyúk  sülve. 

Ha  a fajdtyúk  még  egészen  fiatal,  úgy  sütjük  meg,  mint  a 
fáczánt,  fejét  nem  koppasztjuk  meg,  hanem  fehér  papírba  betakar- 
juk, szépen  előkészítjük,  mellét  sűrűén  megtűzzük  s megsütjük.  Ha 
a fájd  már  öregebb,  úgy  páczoljuk  és  tűzzük  meg,  mint  az  őzczom- 
bot,  s a sütés  alatt  a páczlével  többször  leöntjük ; ha  már  majdnem 
kisült,  még  néhány  kanál  tejfelt  öntünk  a pácz  alá,  s még  néhányszor 
leöntjük. 

614.  Kacsa  sülve. 

A kacsát,  mielőtt  sültnek  felhasználjuk,  legalább  is  egy  hétig 
kell  hizlalni.  A kacsának  a tollát  tépjük  le,  azután  forrázzuk  meg 
vízzel  és  gondosan  szedjük  ki  belőle  a legkisebb  tollmaradványt  is. 
A kacsát  mindig  a melle  alatt  hasítsuk  fel : a belét  vegyük  ki,  a má- 
ját és  a zúzáját  tisztítsuk  meg,  és  használatig  tegyük  félre.  A kacsát 


kivül-belül  sózzuk  meg,  tegyük  tepsibe,  öntsünk  alá  egy  kevés 
vizet,  tegyük  forró  sütőbe  egy  óráig,  és  többször  forgatva  süssük 
meg  szép  pirosra.  Készítsünk  mellé  rizskását  a májával  és  zúzájá- 
val vegyítve.  Tálaláskor  vagdaljuk  fel  és  rakjuk  hosszú  tálba  ; körít- 
sük  a májas-rizskásával. 

615.  Sült  g’alamb. 

Ehhez  fiatal  kövér  galambokat  ölünk  meg,  tollal  felfújjuk, 
megkoppasztjuk  és  megtisztítjuk,  megsózzuk  s fél  óráig  feküdni 
hagyjuk.  Két  galambra  való  tölteléket  a következő  módon  készí- 
tünk: darab  vajat  habosán  elverünk,  másfél  zsemle  héját  lereszeljük 
s tejbe  áztatjuk,  jól  kinyomjuk,  apróra  vágott  zöld  petrezselymet  s 

kevés  sót  is  adunk  hozzá,  s mind  jól  összekavarjuk,  két  tojást 
és  egy  tojássárgát  ütünk  reá,  még  egy  ideig  kavarjuk  s a galambo- 


kat tölcsér  segélyével  megtöltjük,  bekötjük  és  fél  óráig  sütjük ; a 
sütés  alatt  vajjal  öntözzük  meg. 

616.  Nyárson  sült  galamb. 

A galambokat  megtisztítjuk,  megsózzuk,  szalonna-szeletekbe 
bekötjük,  hármával  nyársra  húzzuk  és  szép  pirosra  megsütjük,  s ha 


a nyársról  levettük,  a bekötést  eltávolítjuk  és  feltálaljuk.  Zöld  apró 
salátával  lehet  díszíteni. 

617.  Kappan  szardellával. 

A kappant  megtisztítva,  megsózzuk,  s egy  ideig  a sóban  hagy- 
juk feküdni ; három  szardellának  szálkáját  kiszedjük,  apróra  vágjuk 

s darab  jól  elhabart  vajba  beleteszszük,  jól  összekavarjuk,  a kap- 
pannak  belső  részét  evvel  jól  kikenjük,  a kappant  leszárítjuk,  meg- 
sütjük, s vajjal  gyakrabban  leöntjük ; ha  szép  sárgára  megsült,  tálra 
teszszük  s a mártást  aláöntjük. 

618.  Kappan  csigával. 

Egy  kappanra  25  csigát  veszünk,  ezeket  megfőzzük,  a farkát 
kifejtjük  és  hét  dekagramm  szardellával,  egy  fej  vereshagymával, 
kevés  zöld  petrezselyemmel,  s egy  czitrom  levét  tizennégy  deka- 
gramm habosán  elvert  vajba  teszszük,  jól  összevegyítjük,  a kappant 
vele  megtöltjük  s összevarrjuk,  nehogy  a töltelék  kihulljon  belőle, 
szépen  megsütjük,  tejfellel  és  vajjal  öntözve. 

Borjú-,  malacz-,  és  egyéb  pecsenye. 

619.  Borjúczomb  sülve. 

Ha  a czombot  tisztán  megmostuk  és  besóztuk,  két  óráig  a só- 
ban hagyjuk  feküdni  s aztán  úgy  szúrjuk  nyársra,  hogy  a felső  ré- 
szét kereken,  a czobákot  pedig  kellő  irányban  lehessen  a nyárshoz 
kötni.  Tartós  hőségnél  vagy  pedig  a sütőben  megsütjük,  vajjal  és 
lével  öntözzük,  végre  pedig  csak  tiszta  vajat  csepegtetünk  rá,  hogy 
szép  színt  kapjon,  s habosán  lehessen  feladni  az  asztalra.  Tetszésünk 
szerint  a levét  is  aláöntjük. 

620.  Borjúczomb  szardellával. 

Miután  a czombot  már  szépen  előkészítettük  és  besóztuk,  vé- 
kony késsel  lyukakat  csinálunk  bele,  s négy  szardellával,  melyeket 
hosszúkásán  vagdaltunk  fel,  megtűzzük,  valamint  igen  vékonyra 
vagdalt  fokhagymát  is  szurdalunk  bele,  s így  hagyjuk  egy  óráig. 
A czombot  így  elkészítvén,  tartós  hőségnél  megsütjük,  mintegy  fél 
órával  tovább  hagyjuk  a nyárson,  mint  közönségesen,  s vajjal  szor- 
galmatosán megöntözzük.  A tálalás  előtt  fél  órával  még  hat-nyolcz 
kanál  tejfellel  öntjük  le,  s ha  a czombot  már  szépen  tálra  tettük,  s 
mártást  aláöntjük. 

621.  Töltött  borjúczomb,  melyen  a vesepecsenye  is  rajta  van 
hagyva. 

Nem  igen  nagy  hátsó  negyed  felső  részét  egész  a veséig  levág- 
juk, az  alsó  rész  a czombon  maradjon.  Hosszú  késsel  az  egész 

czombot  jó  mélyen  meghasítjuk,  s a húsba  következő  tölteléket 
készítünk : Hat  kifejtett  szardellát,  a levágott  s megaprózott  húst, 
valamint  kevés  vereshagymát,  czitromhéjat,  velőt,  zöld  petrezsely- 
met megsózunk  és  megfűszerezzük ; mindezt  apróra  vágjuk,  mo- 
zsárban megtörjük  és  kevés  tejfelt  is  adunk  hozzá.  Kifejtett  osztrigát 
és  burgonyát  is  vehetünk  hozzá  az  évszak  szerint.  A pecsenyét 
nagy  fecskendővel  megtöltjük,  a czombot  meg  is  tűzhetjük,  a nyílá- 
sokat bepeczkezzük,  s lassan  megsütjük.  Aztán  vajat  és  tejfelt  főzünk 
fel  s a pecsenyét  azzal  megöntözzük.  A lecsepegtetett  léből  osztri- 
gával és  burgonyával  jó  mártást  lehet  készíteni. 

622.  Borjúszelet. 

Borjúczombból  keresztben  újjvastagságnyi  szeleteket  vágunk 
le,  azokat  jól  kiverjük  és  idomítjuk,  megsózzuk,  s mindkét  oldalon 
vajat  csepegtetünk  reá,  és  serpenyőben  szén  tűzön  vajban  megsütjük. 
Szépen  a tálra  rendezvén,  czitromlevet  csepegtetünk  rá  s feladjuk 
az  asztalra.  Következő  módon  is  készíthetjük : Ha  a szeleteket  meg- 
veregettük és  besóztuk,  olvasztott  vajba  mártjuk,  finom  zsemlemor- 
zsával behintjük,  vajban  megsütjük,  és  egy  czitrommal  adjuk  fel  az 
asztalra.  Ha  már  a tálon  rendben  vannak  rakva,  hosszúkás  vagdalt 
czitromhéjjal  is  behintjük  s forró  vajjal  leöntjük. 

623.  Borjúszelet  más  módon  (vacsorához  ig*en  alkalmas). 

Egy  kilogramm  borjúhúst  a czombjából,  a hártyás  részt  le- 
vágva, tisztán  megmosunk,  s apróra  vágjuk  össze,  és  széles  késsel 
eperfalevél  nagyságú  szeleteket  idomítunk  belőle,  azokat  megsózzuk, 
olvasztott  vajjal  megkenjük  s finom  zsemlemorzsával  sűrűén  be- 
hintjük, nagy  serpenyőbe  vajat  teszünk,  a szeleteket  reá  és  szép 
zsemlebarnára  kisütjük.  Ha  már  mindkét  oldalon  színt  kaptak,  ki- 
veszszük;  kis  kávés  csésze  jó  tejfellel,  kávés  kanálnyi  liszttel  jól 
elhabarjuk,  egy  czitromnak  levét  belefacsarjuk,  s kevés  apróra  vá- 
gott czitromhéjat  is  adunk  hozzá  s a serpenyőbe  teszszük,  melyben 
a szeletek,  sültek  és  az  ott  maradt  lével  jól  elhabarjuk  s jól  elfőzzük  ; 
tálalás  előtt  a szeleteket  beleteszszük  s még  egyszer  felfőzzük. 

624.  Pulykasült. 

Egy  jól  kinőtt  jércze-pulykát  tisztítsunk  meg,  azután  öntsük  le 
forró  vízzel,  a melle  alatt  hasítsuk  ki  és  beleit  gondosan  kiszedve, 

máját  és  zúzáját  tisztítsuk  meg.  Igen  gondosan,  újjainkkal  a nyaká- 
nál benyúlva,  vegyük  ki  az  ételt  tartó  begyét,  vigyázva,  hogy  a külső 
bőrt  ne  repeszszük  fel,  mert  a pulyka  begyét  csak  akkor  tölthetjük 
jól  meg.  Az  egész  pulykát  sózzuk  meg  kívül-belül,  készítsünk  a be- 
gyének tölteléket  a következő  módon  : két  egész  zsemlét  áztassunk 
fél  óráig  tejben,  aztán  csavarjuk  ki  jól,  tegyük  deszkára,  vegyítsük 
fel  három  nyers  tojással,  és  10  deka  igen  apróra  vagdalt  fehér  sza- 
lonnával, három  keményre  főtt  és  apróra  vagdalt  tojással ; egy  kávés 
kanál  borsot,  egy  kávés-kanál  sót  és  apró  zöld  petrezselyem-levelet 
is  tegyünk  bele ; ezeket  mind  együtt  gyúrjuk  jól  össze,  és  tömjük  a 


pulyka  begyébe.  Felül  a nyaknál  kössük  meg  czérnával  a bőrt,  mert 
különben  sütés  közben  könnyen  kifordul  a töltelék.  Tegyük  a puly- 
kát tepsibe,  kenjük  be  vékonyan  fagyos  zsírral,  öntsük  alá  pár  ka- 
nál vizet,  aztán  tegyük  forró  sütőbe  másfél  vagy  két  órára.  Ez  alatt 
többször  forgassuk  s mikor  megvan,  igyekezzünk  minél  melegebben 
fel  vagdalni  és  tálaljuk  hosszú  tálba,  alatta  káposztával.  A töltött 
begyet  külön  kell  nagy  vékony  szeletekbe  vagdalni  és  a pecsenye  kö- 
rül káposztával  vegyesen  koszorúba  rakni. 

625.  Pörkölt  pulyka. 

Egy  megtisztított  pulykát  vagdaljunk  fel  apró  darabokra.  Egy 
lábasban  tegyünk  egy  tojásnyi  zsírt  forrni ; ha  a zsír  forró  lesz,  te- 
gyünk bele  egy  fej  apróra  vágott  vereshagymát  és  egy  kanál  papri- 
kát. A pulykahúst  tegyük  a paprikás  zsírba,  sózzuk  meg,  fedjük  be 
és  többször  megkavarva,  pároljuk  egy  — vagy  ha  a pulyka  vén  — 
két  óra  hosszáig,  a míg  megpirul.  Közbe-közbe  kevés  vizet  tegyünk 
bele,  nehogy  az  elszáradás  miatt  piruljon  meg  a hús.  Tálaljuk  hosz- 
szú  tálba  és  körítsük  rizskásával,  melyet  vegyítsünk  a pulykának 
összevagdalt  májával  és  zúzájával. 

626.  Malaczot  sütni. 

Ha  az  ember  a malaczot  megöli  és  megkoppasztja,  vigyázni 
kell  arra,  hogy  a víz  ne  legyen  igen  forró,  csak  olyan,  hogy  abba 
újj unkát  veszély  nélkül  beledughassuk.  Ha  a belét  kivettük  és  a 
malaczot  kimostuk,  megsózzuk  és  belül  tört  borssal  kenjük  be,  a 
czombokat  szétfeszítjük : a lábakat  befelé  kötjük,  első  lábait  az  Ízü- 
letnél összehajtjuk,  hogy  hátrafelé  feküdjenek  s madzaggal  össze- 
kötjük, hogy  természetes  állásukat  megtartsák,  hosszában  a nyársra 
szúrjuk  úgy,  hogy  az  a nyakán  megy  keresztül  és  az  orrán  jön  ki 
a nélkül,  hogy  lyukat  csinálnánk,  bele  tiszta  kendőt  tömünk  és  be- 
varrjuk. Aztán  középszerű  tűznél  vagy  a sütőben  egy  óráig  sütjük, 
a sütés  alatt  a malaczot  gyakran  megkenegetjük  darab  szalonnával, 
nehány  perez  múlva  tiszta  kendővel  letöröljük,  s hirtelen  forgatjuk, 
nehogy  hólyagot  kapjon ; szép  sárgásbarnára  kell  sülnie  s bőrének 
ropogósnak,  törékenynek  lennie.  Ha  megsült,  a peczket,  kendőt  és 
fonalat  kihúzzuk  és  gyorsan  feladjuk  az  asztalra. 

627.  Ürügerinez  körülrakva. 

Készíts  el  alakjának  megtartása  végett  spárgával  körülkötözve 
egy  ürü-gerinczet,  és  süsd  meg ; helyezd  el  a tálon  és  környezd 
sárgarépával  és  salátával.  A sárgarépa  egyenlő  golyókba  metszendő, 


megmosandó,  és  húslével,  sóval,  borssal  meg  czukorral  párolandó. 
A salátát  meg  kell  mosni ; tönkjétől  megtisztítani,  vajjal  párolni,  kés- 
sel megtörni  és  négyzetekben  a tálra  rakni. 

628.  Sült  fáczán. 


Ha  a fáczánt  megkoppasztottuk,  a belét  kiveszszük,  tisztán  ki- 
mossuk, jól  besózzuk,  s finoman  vágott  szalonnával  megtűzzük, 
lassan  megsütjük,  s vajjal  többször  leöntjük;  ha  kisült,  czitrom- 
héjjal  diszítjük  fel,  s czitromlével  leöntve  adjuk  fel  az  asztalra. 

% 

629.  Fáczán  ang’ol  módra. 

Szép  fáczánt  kifejtve,  annak  csontját  kiszedjük,  megtöltjük, 
aztán  ismét  előbbi  alakját  adjuk  meg  neki,  és  szalonnával,  sonkával 
és  czitromhéjjal  papirba  kötjük,  s vajjal  bekent  lábasfedőre  tesz- 
szük,  s a sütőbe  állítjuk.  Aztán  mártást  készítünk  a következő  mó- 
don : lábasban  kevés  vajat  megmelegítünk,  sonkát  és  apróra  vágott 

csiperke-gombát  adunk  hozzá,  kevés  lisztet  hintünk  bele,  s barna 
levet  öntünk  reá,  kissé  megpirítjuk,  s czitromlével  csípőssé  teszszük, 


felfőzzük,  a zsírt  tisztára  leszedjük  róla,  s ezen  mártást  a fáczán 
alá  öntjük. 


630.  Bukó  káesa  sülve. 


Megtépjük,  kissé  leperzseljük,  tisztára  mossuk,  belét  kivesz- 
szük,  jól  besózzuk,  s ha  az  idő  megengedi,  egy  napig  páczoljuk, 
megtűzzük  és  zsemlesárgára  sütjük,  s a páczczal  és  tejfellel  több- 
ször megöntözzük.  Aztán  kevés  felolvasztott  vajba  lisztet  teszünk, 

azt  megpirítjuk,  s a bukó  kácsa  máját  apróra  vágva  beleteszszük.  A 
páczból  s azon  léből,  mely  a sütés  alatt  a ruczából  lecsepegett,  egy- 
két kanálnyit,  valamint  két  kanál  tejfelt  is  beletöltünk  s káprit  adunk 
hozzá,  a ruczát  tálra  teszszük,  s a mártást  reáöntve  feladjuk  az 
asztalra. 

631.  Nyúl  sülve. 

Ha  a nyúl  belét  kivettük  és  tisztán  kimostuk,  kék  bőrét  jól  le- 
húztuk s jól  megsóztuk,  eczetből,  vízből,  vereshagymából,  czitrom- 
léből  s néhány  borsszemből  készült  páczba,  minek  együtt  fél  óráig 
kell  főnie,  teszszük,  — s abban  egy-két  napig  hagyjuk.  Mielőtt  meg- 
sütnők,  hátát  és  ezombját  szalonnával  megtűzzük,  aztán  lassan 


sütjük,  a sütés  alatt  a páczczal  többször  leöntjük ; ha  a nyúl  már 
félig  megsült,  nehány  kanál  tejfelt  öntünk  reá ; s ha  már  egészen 
kisült,  s a tálra  raktuk,  lehető  legvékonyabbra  vágott  czitromszele- 
tekkel  rakjuk  ki,  melyekből  a magokat  kiszedtük.  A mártást  meg- 
szűrve, a nyúl  alá  töltjük. 

632.  Nyúl  sülve  más  módon. 

Miután  a nyúl  lefejtetett,  megmosatott,  kékes  hártyáitól  szor- 
galmasan megtisztíttatott  és  jól  besózatott,  tétessék  eczet,  víz,  vörös- 
hagyma, czitromhéj,  némi  gyökerek  és  egész  magyarborsból  előbb 
félóráig  forrt  páczba,  melylyel  t.  i.  forrón  öntessék  le  a nyúl,  miután 
benne  egy  vagy  két  napig  állni  hagyandó,  hogy  így  kellő  porhanyó 
legyen.  Mielőtt  nyársra  huzatnék,  a háta  és  ezombjai  csinosan  tűz- 
deltessenek meg  szalonnával ; azután  nyárson  lassan  süttessék  meg, 

de  sütés  közben  többször  öntöztessék  le  a páczczal.  A midőn  pedig 
a nyúl  félig  megsült,  öntsünk  reá  néhány  kanállal  tejfölt  és  ha  töké- 
letesen megsült  és  a tálba  csinosan  elhelyeztetett,  rakjuk  meg  vé- 


konyra szeletelt  czitrommal,  — de  mag  nélkül,  — egyik  szelet  a 
másikra  hosszában  idomíttatván  el.  Végre  leve  leszűretvén,  a sült 
alá  öntendő. 

633.  Az  őzderék  páezolva. 

Ha  páczolni  akarjuk  az  őz-húst,  előbb  szedjük  le  késsel  a rajta 
levő  külső  hártyaszerű  bőrt,  tegyük  tálba  és  öntsük  reá  a következő 
módon  készített  páczlevet : egy  egész  őzderékhoz  tegyünk  fazékba 


két  liter  vizet,  egy  liter  eczetet,  két  bádogkanál  sót,  egy  kanál  bor- 
sot, hat  babérlevelet,  egy  nagy  fej  vereshagymát  és  hat  szem  szegfű- 
szeget. Ha  ezeket  együvé  vegyítettük,  tegyük  a tűzhöz  forrni,  s 
miután  negyedóráig  főztük,  — azon  forrón,  — öntsük  a tálban  lévő 

őzhúsra.  Ezután  fedjük  be  és  tegyük  hűvös  helyre.  így  egy-két, 
sőt  több  napig  is  eltarthatjuk  a húst ; de  naponta  kétszer  minden- 
esetre meg  kell  forgatni  a levében.  Már  akkor  is  meg  lehet  sütni,  ha 
csak  egy  napig  állott  is  a páczban  ; de  ha  csak  lehetséges,  tartsuk 
tovább  benne.  Mikor  a húst  sütni  akarjuk,  tegyük  deszkára,  és  e 
czélra  készült  aczéltűbe  vont  vékony  szalonna  szeletekkel  tűzdeljük 
meg  végig  a gerincz  mellett  négy  sorosan  és  oldalt  is.  Miután  a húst 
szalonnával  jól  tele  tűzdeltük,  tegyük  a tepsibe,  és  öntsünk  reá  a 
páczból  egy  liternyi  szitán  átszűrt  levet.  Tegyük  be  forró  sütőbe 
egy  órára  sülni,  többször  meg  kell  locsolni.  Ha  a hús  egy  óra  alatt 
sem  lesz  elég  porhanyóvá,  akkor  tovább  süthetjük,  de  nagyon  ügyelni 
kell,  nehogy  szerfölött  kiszáraszszuk  a pecsenyét.  Egy  tálba  tegyünk 
egy  bádog  kanál  lisztet,  2 deczi  jó  savanyú  tejfelt ; habarjuk  ezt 
össze  és  öntsük  az  őzderék  levébe ; pár  perczig  forraljuk  a levet  a 
habarással  is.  Végre  vagdaljuk  fel  az  őzderekat  egy  éles  vaskos 
késsel  keresztbe,  úgy,  hogy  a csont  is  ketté  vágassék  minden  sze- 
letnél ; rakjuk  hosszú  tálba,  díszítsük  czitrom-szeletekkel,  és  a levét 
szűrjük  a hús  alá.  így  lehet  készíteni  az  őzczombot  és  majdnem 
mindenféle  más  vadhúst  is. 

634.  Császármadár  sülve. 

A császármadarat  megkoppasztjuk,  felbontjuk,  megmossuk, 
besózzuk,  s mellébe  darab  szalonnát  dugunk,  most  megtűzzük  és 
zsemlesárgára  megsütjük.  Aztán  vajból  kevés  mártást  készítünk, 
melybe  osztrigát,  burgonyát,  czitromhéjat  és  czitromlevet  teszünk,  a 
sült  császármadarat  tálra  helyezzük,  s a mártást  aláöntjük. 

635.  Szarvasczímer  sülve. 

A szarvasczombot  megmossuk,  bőrét  levágjuk,  s jól  megverjük, 
hogy  porhanyós  legyen,  jól  megsózzuk,  és  két-három  napig  a pácz- 
ban hagyjuk  feküdni,  szalonnával  megtűzzük,  megsütjük  és  zsírral 
bekent  papirt  teszünk  reá,  nehogy  a szalonna  megégjen,  a páczczal 
többször  leöntjük ; ha  jól  kisült,  tálra  teszszük,  s kapornamártást 
öntünk  reá. 

636.  Pacsirta  rostélyon  sütve. 

A pacsirtát  megkoppasztjuk,  fejét  levágjuk,  belét  vigyázva 
kiveszszük  a nélkül,  hogy  a kövérséget  is  kihúznók  vele  s negyed 
órára  vízbe  teszszük,  aztán  besózzuk  s a pacsirtanyárson  a rostély 

felett  megsütjük,  vajjal  szorgalmasan  megöntözzük  és  zsemlemor- 
zsával behintjük. 


637.  Vesepecsenye  nyúl  módjára  sütve. 

Szép  vesepecsenyének  hártyáját  lehúzzuk,  a csontokat  levágjuk 
róla  s oly  módon  páczoljuk,  mint  a nyulat,  aztán  négy  sorban  meg- 
tűzzük, s két  óráig  tartós  hőségnél  sütj  ük,  a sütés  alatt  a páczczal 
többször  leöntjük,  s mielőtt  egészen  kisült,  néhányszor  tejfellel  önt- 
jük le,  miáltal  a pecsenye  szép  színt  nyer.  Ugyanolyan  mártást 
adunk  hozzá,  mint  a nyálhoz,  s káprit  is  vegyíthetünk  közé. 

638.  Szárcsa  sülve. 

A szárcsa  bőrét  lehúzzuk,  aztán  egy  óráig  vízben  hagyjuk  s a 
páczba  teszszük,  melyben  egy  napig  marad ; aztán  megsózzuk,  elő- 
készítjük és  szépen  megsütjük.  A sütés  alatt  többször  leöntjük  a 
páczczal,  végre  pedig  tejfellel  és  vajjal.  Ha  kisültek,  a tálra  teszszük, 
s a mártást  reáöntjük. 

639.  Szalonka  sülve. 

Ha  a szalonkát  megtisztítottuk,  belső  részét  kiveszszük,  de  a 
beleket  a májjal  együtt  félreteszszük,  a szalonkát  tisztán  kimossuk, 
besózzuk  s előkészítjük,  a mellére  finom  szalonnaleveleket  kötünk 
s megsütjük.  E közben  belét  és  máját  apróra  vágjuk  össze,  felol- 
vasztott vajba  és  libazsírba  vagdalt  hagymát  és  zöld  petrezselymet 
teszünk,  s azt  kissé  megpirítjuk,  a vagdalt  bélt  és  májat  beleteszszük, 
kevés  sót  és  késhegyni  borsot  adunk  hozzá,  felpároljuk,  késfok 

vastagságú  zsemleszeleteket  vágunk,  zsírban  kirántjuk  s a szalon- 
kákat a tálra  rakjuk,  a zsemleszeletekre  a párolt  beleket  felkenjük,  s 
a tál  szélét  rakjuk  ki  vele. 

640.  Vadrueza  tűzve  és  sülve. 

A vadruczát,  miután  jól  megtisztítottuk,  néhány  napra  páczba 
teszszük,  megsózzuk,  a mellén  hat  sorban  szalonnával  csinosan 
megtűzzük ; sütéskor  a páczczal  és  tejfellel  többször  megöntözzük,  s 
azon  mártással  adjuk  fel  az  asztalra,  mely  róla  lecsepegett. 

641.  Fenyőmadár  sülve. 

Ha  a madarakat  megkoppasztottuk,  fejüket  és  szárnyaikat  az 
első  Ízületig  levágjuk,  besózzuk,  lábaikat  kipeczkeljük,  s keresztben 
a bordákon  egymás  mellé  felszúrjuk  a nyársra,  minden  madár  közé 
két  szelet  vékony  szalonnát,  s a szalonna  közé  vékony  zsemleszele- 
tet teszünk ; a sütés  alatt  vajat  csepegtetünk  reá,  s mielőtt  egészen 
kisültek,  zsemlemorzsával  hintjük  be,  s csak  azután  sütjük  meg 
egészen. 

642.  Vadgalamb  sülve. 

Miután  a galambot  megtisztítottuk,  megmostuk  és  megsóztuk, 
eczetből,  borból,  vereshagymából,  babérlevélből  és  czitromhéjból 
páczot  csinálunk,  melyben  a galambokat,  kivált  ha  öregek,  két- 
három  napig  hagyjuk  feküdni,  finomra  vágott  szalonnával  meg- 
tűzzük s lassan  megsütjük,  a sütés  alatt  a páczczal  és  tejfellel  több- 
ször leöntjük.  Aztán  a következő  mártást  készítjük  hozzá : lábasban 
olvasztott  vajban  néhány  kanál  lisztet  pergelünk  meg,  s annyi  pá- 
czot öntünk  reá,  hogy  a mártás  elég  sűrű  legyen.  Aztán  azt,  a mi  a 
galambokról  lecsepegett,  hozzáadjuk,  valamint  néhány  kanál  tejfelt, 
s jól  felfőzzük.  A megsült  galambokat  tálra  teszszük,  s a mártást 
aláöntjük. 

643.  Fürj  sülve. 

Ha  a fürjet  jól  megkoppasztottuk,  jól  kimossuk,  megsózzuk,  s 
egy  ideig  a sóban  hagyjuk  feküdni , hét  decziliter  bort  és  ugyan- 
annyi eczetet  öntünk  reá,  nehány  szegfüborsot  adunk  hozzá,  s egy 
éjjelre  a páczban  hagyjuk;  aztán  szép  lassan  megsütjük.  A páczból 
kevés  mártást  is  készíthetünk  hozzá. 

644.  Fogoly  sülve. 

Ha  a fogolyt  megtisztítottuk  és  kimostuk,  megsózzuk,  tenyér- 
nagyságú vékony  szalonnaszeleteket  vágunk,  a foglyok  szárnyait  és 

lábait  szépen  behajtjuk  és  előkészítjük.  Sütés  közben  gyakrabban 
megöntözzük  vajjal.  A fogolyt,  a helyett  hogy  a szalonnalevélbe 
kötnők,  finomra  vágott  szalonnával  is  megtűzhetjük. 

645.  Özczomb  sülve. 

Az  őzczombot,  valamint  a hátát  is  tisztán  megmossuk,  hártyá- 
ját leveszszük,  besózzuk,  szépen  megtűzzük,  s páczczal  leöntjük, 
mely  áll  egy  rész  felforralt  eczetből  és  három  rész  felforralt  vízből, 
mibe  nehány  szem  szegfűborsot,  egy  vereshagymát,  nehány  szelet 
sárgarépát,  czitromhéjat,  s kevés  sót  tettünk.  Most  a pecsenyét 
nyársra  húzzuk,  s a sütés  alatt  a páczczal  többször  megöntözzük, 
melyet  serpenyőben  a pecsenye  alá  teszünk,  hogy  a szalonna  zsírja 
belecsepegjen ; ehhez,  ha  már  lassan  jól  átsült,  mártás  jön : négy 
kanál  tejfelt  kanálnyi  liszttel  jól  elhabarunk,  aztán  a páczczal  kavar- 
juk el,  hogy  jó  sűrű  legyen,  a pecsenyét  azzal  még  néhányszor  le- 
öntjük, a kevés  mártást  a tálba  teszszük  s a pecsenyét  reá. 

646.  Özhát  sülve. 

Az  őzhátat  épen  úgy  készítjük  el,  mint  a czombot,  nevezetesen 
eczettel  és  vereshagymával  lepáczoljuk,  s egy-két  napig  a páczban 
hagyjuk  feküdni,  aztán  bőrét  lehúzzuk,  szalonnával  megtűzzük, 
papirba  kötjük,  s lassan  megsütjük,  néhányszor  leöntjük  a páczczal 
és  tejfellel.  Ha  jól  kisült,  a tálra  teszszük,  úgy  tálalván  ki,  mint  az 
őzczombot. 

647.  Almakompót. 

Egyforma  szép  nagy  masánszki  almákat  hámozunk  meg,  ha- 
nem úgy,  hogy  a szár  rajtok  maradjon ; aztán  két-három  kanál 
baraczk-szörpöt  vízzel  elhabarunk  s annyira  meghigítunk,  hogy  elég 
legyen  az  almák  párolására,  darab  czukrot  adunk  hozzá,  s egy  czit- 
rom  levét  facsarjuk  bele,  az  almát  beleteszszük,  felfőzzük  a nélkül, 
hogy  széthullnának,  aztán  tálra  teszszük,  s a mártást  alá. 

648.  Alma-  vagy  körtekompót  más  módon. 

Az  almát  vagy  körtét  meghámozzuk,  két  részre  vágjuk,  a 
magvát  kiszedjük,  s pohár  vízzel,  egy  czitrom  levével,  s darab 
czukorporral  pároljuk.  Ha  van  meggy-  vagy  málnaszörpünk,  abból 
is  vehetünk  két  kanállal ; az  almát  vagy  körtét  a tálra  rakjuk,  s a 
levével  leöntjük. 

649.  Kocsonyázott  alma. 

Az  almákat  meghámozzuk,  középen  kissé  kivájjuk,  s két  rész 
valódi  franczia  pezsgőben,  egy  rész  vízben  huszonegy  dekagramm 
czukorral  megpároljuk  a nélkül,  hogy  széthullnának ; ha  már  jól 
megpuhúltak,  erre  rendelt  tálra  teszszük,  s a mintegy  hét  decziliter- 
nyi  mártást  ismét  parázsra  állítjuk,  s negyedfél  dekagramm  feloldott 
vizahólyagot  teszünk  bele,  de  ha  jegünk  van,  harmadfél  dekagramm 
is  elég.  Aztán  álkermeslevet  teszünk  bele,  hogy  szép  színe  legyen,  s 
a kocsonyát,  mint  közönségesen,  asztalkendőn  és  itatós  papíron  át- 
törjük, az  almákat  egész  szem  befőtt  megygyel  megtöltjük,  s a 
kocsonyát  hozzáöntjük,  de  vigyázva,  nehogy  az  almákat  befesse, 
hanem  azok  fehérek  maradjanak.  Jó  pezsgő  hiányában  csupán  hét 
decziliter  vizet,  két  jó  czitrom  levét,  s annyi  czukrot  veszünk, 
hogy  elég  édes  legyen.  Nyáron,  ha  friss  gyümölcs  van,  más  apróbb 
almát  is  vehetünk,  pezsgő  helyett  pedig  málna-  vagy  ribizliszörpöt, 

650.  Vegyes  kompót. 

Nagyszemű  fehér  cseresznyét  czukros  vízben  és  czitromlében 
párolunk.  Aztán  nagyszemű  meggyek  szárát  tépjük  le,  s azokat  más 
edényben  vízzel  és  czukorral  pároljuk.  Ismét  olyan  apró  körtéket 
hámozunk  meg,  melyek  épen  azon  időtájban  érnek,  s azokat  szá- 
rastól vízzel  és  czukorral  külön  pároljuk : ha  már  puhák,  kanálnyi 
rumot  adunk  hozzá,  még  nehány  perczig  főzzük  s aztán  kihűtjük. 
Végre  kilencz  dekagramm  czukrot  főzünk  kávés  csésze  vízzel 

addig,  míg  a czukor  fonódni  kezd.  Öt  nagy  baraczkot  tisztán  meg- 
törlünk,  közepén  kettévágjuk,  magvát  kiveszszük,  a czukorba  márt- 
juk, s addig  főzzük,  míg  a czukor  egészen  befonta,  vigyázni  kell 
azonban,  hogy  szét  ne  hulljanak.  Ha  a kompótot  kitálaljuk,  a fehér 
cseresznyét  a tál  közepére  helyezzük,  magasra  felhalmozva,  a megy- 
gyet  koszorú  alakjában  rendezzük  a cseresznye  körül,  s e körül 
ismét  a baraczkot,  s most  a kis  körtéket,  melyeket  egészben  ha- 
gyunk, és  hogy  szép  fehérek  maradjanak,  meghámozás  után  czitrom- 
lével  bekenünk ; ezek  képezik  az  utolsó  koszorút,  ezeket  úgy  rakjuk 
a tálra,  hogy  száruk  fölfelé  álljon. 

651.  Vegyes  kompót  más  módon. 

Nagyobbfajta  körtét,  pl.  császárkörtét  főzünk  meg,  melyet 
meghámozván,  s közepén  kettévágván,  vízzel,  czukorral  és  czitrom- 
lével  párolunk.  Aztán  tíz  dekagramm  czukrot  kávéscsészényi  vízzel 
addig  főzünk,  míg  fonódik,  öt  nagy  őszi  baraczkot  meghámozunk, 
középen  kettévágunk,  s beleteszszük,  de  ezeknek  nem  szabad  el- 
főniük, hanem  egészben  kell  maradniok.  Most  négy  decziliter  somot 
főzünk  meg  vízben  annyi  czukorral,  mennyi  édeskéséhez  elég.  Két 
narancsnak  héját  lehámozzuk,  s hosszú  laskává  vágjuk,  ezt  vízben 
puhára  főzzük.  Aztán  lábasban  kilencz  dekagramm  czukrot  kevés 
vízzel  addigi; főzünk,  míg  fonódik,  a narancshéjat  leszűrjük,  és  villá- 
val, hogy  szét  ne  törjenek,  a sűrített  czukorba  mártjuk,  egy  perczig 
felfőzzük,  s aztán  kihűtjük.  Tálaláskor  a körtéből  csináljuk  az  első 
koszorút,  a baraczkból  a másodikat,  a somot  középre  fölhalmozzuk, 
a narancshéjakat  a körték  szélére  teszszük,  s ha  jól  keményedtek, 
villával  egyenesen  felállítjuk.  Végre  kávés  csészényi  jó  vaníliás  likőrt 
fél  csésze  vízzel,  kevés  czukorral  és  másfél  dekagramm  feloldott 
vizahólyaggal  vegyítünk  össze,  ezt  kendőn  áttörjük,  szépen  meg- 
fagyasztjuk, ha  megkeményedett,  kiborítjuk,  s kis  félholdakat  szú- 
runk ki  belőle,  s ezeket  a kompótra  csinos  rendben  felrakjuk. 

652.  Kocsonyázott  kompót. 

Hét  decziliter  tejfelt  habbá  verünk,  s a habot  szitára  teszszük, 
hogy  jól  lefolyjék,  aztán  három  kanál  befőzött  baraczkot  tíz  deka- 
gramm finomra  tört  czukorral  jól  elhabarunk,  a habot  kanalankint 
beleteszszük;  aztán  másfél  dekagramm  feloldott  vizahólyagot  vegyí- 
tünk el  vele  jól,  lábasba  töltjük,  s megfagyasztjuk.  Most  birsalmát, 
vagy  masánszki  almát  főzünk,  az  előbbit  vízben  és  czukorban,  az 
utóbbit  czitrommal,  vízzel  és  czukorral.  Három  narancsnak  héját 

úgy  készítjük  el,  a mint  ez  az  előbbi  szám  alatt  le  van  írva ; a naran- 
csot tisztán  meghámozzuk,  gerezdekre  szakítjuk  és  sűrített  czukorba 
mártjuk,  aztán  kihűtjük,  s tálaláskor  rétegenként  vegyítjük;  felül 
kocsonyát,  melyet  kiborítván,  kiszúrunk,  ezzel  a kompótot  kirakjuk, 
s a narancshéjat  csinosan  ráhelyezzük. 

653.  Kocsonyázott  kompót  más  módon. 

Tizennyolcz  dekagramm  finomra  tört  czukrot,  nyolcz  tojás- 
sárgát, négy  deciliter  franczia  pezsgőt  fazékban  jól  elhabarunk,  ezt 
szén  tűzre  állítva  addig  habarjuk,  míg  sűrű  lesz  és  emelkedni  kezd  ; 
e közben  másfél  dekagramm  feloldott  vizahólyagot  vegyítünk  bele, 
s az  abroncsformába  öntjük,  azt  tört  jégbe  ássuk  és  félreteszszük. 
Előbb  több  meghámozott  birsalmát  vágunk  szeletekre,  s garasnagy- 
ságú kerek-darabokat  szúrunk  ki  belőlök.  Két  középnagyságú  birs- 
almát tizennégy  dekagramm  czukorral  és  egy  pohár  vízzel  addig 
főzünk,  míg  puha  lesz;  két  narancsot  megtisztítván,  azokat  nagy  kocz- 
kákra  vágjuk,  s czukorral  jól  behintjük.  Majd  spanyol-meggyet  s végre 
ringlót  (reine  claude)  szilvát  szűrünk  meg  le  vétől  (miután  itt  párolt  gyü- 
mölcsről van  szó).  Ha  mindez  elkészült  és  a sodó-koszorú  már  meg- 
fagyott, e czélra  szánt  tálba  kiborítjuk,  melyet  tüstént  jégbe  állítunk. 
A koszorú  nyílásába  a már  elkészített  gyümölcsöt  a következő  mó- 
don rakjuk  be  : Előbb  a birsalmát,  aztán  a meggyet,  most  a narancsot, 
végre  a ringlot-szilvát ; előbb  két  narancsból  és  egy  czitromból 
mintegy  három  decziliternyi  kocsonyát  készítünk,  ebből  a berakott 
gyümölcsre  először  csak  két-három  kanállal  öntünk,  s azt  addig, 
míg  megfagyott,  állani  hagyjuk ; aztán  ismét  néhány  kanálnyit  öntünk 
reá,  s ha  ez  is  megfagyott,  s oly  kemény,  hogy  semmi  sem  folyik  el 
belőle,  a még  meglevő  kocsonyával  az  egész  nyilást  kitöltjük,  s 
hideg  helyen  addig  hagyjuk  a jégen,  míg  megfagyott  és  csinos  kül- 
színnel bír. 

654.  Kocsonyázott  kompót  párolt  gyümölcsből. 

Miután  negyedfél  dekagramm  vizahólyagot  jól  elvertünk,  s 
apró  darabokra  téptünk,  azt  hideg  vízben  jól  kimossuk,  és  négy-öt 
deciliter  vízben,  miután  abban  már  néhány  óráig  ázott,  addig  főz- 
zük, míg  elolvad.  Végre  a főzés  alatt  friss  tojásnak  a fehérét  adjuk 
hozzá,  néhány  perczig  ezzel  felfőzzük,  a tűztől  elveszszük,  s ha 
leülepedett,  a tiszta  részét  kendőn  átszűrjük.  Ezt  négy  részre  oszt- 
juk, s a használatig  meleg  helyre  állítjuk.  Ekkor  két  üveg  baraczk- 
befőttből  kikeresünk  tizenkét  legszebb  baraczkot,  s azokat  tányérra 
teszszük,  tört  czukorral  jól  behintjük,  s néhányszor  megforgatjuk, 

levét  leszűrjük  és  ismét  behintjük,  hogy  a czukor  jól  átjárja.  A többi 
baraczkot  a lével  együtt  leveses  tálba  teszszük,  tizennégy  deka- 
gramm czukrot  négy  decziliter  vízzel  addig  főzünk,  míg  feloldódik, 
ha  forr,  azt  a tálban  levő  baraczkokra  öntjük,  s néhány  óráig 
állni  hagyjuk ; most  minden  nyomás  nélkül  szitán  megszűrjük,  s kis 
czitromnak  levét  adjuk  hozzá,  valamint  a vizahólyag  negyed  részét, 
kifeszített  asztalkendőn  áttörjük,  s felét  lábasba  teszszük,  melyet 
jégbe  ásunk  be,  s megfagyasztjuk.  Ha  megfagyott,  a czukorba  tett 
baraczkot  rakjuk  reá  szép  rendben,  aztán  a kocsonya  másik  felét 
öntjük  reá  és  ismét  megfagyasztjuk.  Egy  üveg  apró  muskatály- 
körtéből  a legszebbeket  félreteszszük,  a többit  pedig  leveses  tálba ; 
tíz  dekagramm  czukrot  két  deciliter  vízzel  és  a körték  felével  fel- 
főzzük, s ha  felforrott,  ezt  a körtére  öntjük,  s egy  ideig  állani 
hagyjuk ; másfél  czitromnak  levét  veszszük  még  hozzá,  aztán  a 
vizahólyagnak  ismét  negyedrészét  öntjük  bele,  s hasonlóan  a 
baraczkkocsonyához  kifeszített  asztalkendőn  áttörjük ; ezt  most  a 
baraczkkocsonyára  öntjük,  s úgy  bánunk  el  vele,  mint  amazzal. 
Ekkor  egy  üveg  spanyol-meggyből  a legnagyobbakat  tányérra 
félreteszszük,  megczukrozzuk  és  megszűrjük,  a többit  leveses 
tálba  teszszük,  pohár  vízzel  felfőzött  tizennégy  dekagramm  czukrot 
reáöntünk,  s ezt  a vizahólyag  negyedrészével  vegyítjük ; a kife- 
szített asztalkendőn  áttörjük  és  a körtére  öntjük,  s mint  a két 
előbbinél,  berakjuk  a meggyet.  Végre  szép  őszi  baraczkokból  a 
legszebb  tizenkettőt  tányérra  teszszük,  jól  megczukrozzuk,  s úgy 
bánunk  el  vele,  mint  legelői  a baraczkkal.  A levébe  még  egy  czit- 
romot  facsarunk,  a vizahólyag  utolsó  részét  is  hozzáöntjük,  asztal- 
kendőn áttörjük,  s ha  a meggy  kocsonya  már  megfagyott,  mint  a 
fentebbit  öntjük  fel  és  rakjuk  be.  Megjegyzendő  azonban,  hogy  az 
utolsó  kocsonya,  mely  az  egészet  bezárja,  csak  apránkint  öntetik 
fel,  s csak  ha  már  megfagyott,  öntjük  fel  a többit,  mivel  a gyümöl- 
csök, ha  a kocsonya  vissza  nem  tartaná,  felszállnának  és  a többivel 
összevegyülnének.  Ekkor  aztán  az  egészet  a használatig  jégen  hagy- 
juk, a kiborításnál  pedig  nem  ajánlhatjuk  eléggé  az  elővigyázatos 
gyorsaságot. 

655.  Birsalma-kompot. 

Három-négy  birsalmát  vízben  kissé  felforralván,  azokat  hideg 
vízbe  teszszük,  ha  kihűltek,  héjukat  levonjuk,  négy  gerezdre  oszt- 
juk és  csutkájukat  kivágjuk.  Huszonnégy  dekagramm  czukrot  két 
deciliter  vízzel  addig  főzünk,  míg  a czukor  nehéz  cseppeket  vet ; a 
birsalmát  most  a czukorba  teszszük,  többször  megfordítjuk,  hogy 

mindkét  oldalon  megpuhuljanak  anélkül,  hogy  széthullanának,  aztán 
tálra  rakjuk,  s a kevés  mártást  aláöntjük. 

656.  Kompót  almapéppel. 

Nyolcz-kilencz  jófajta  almát  meghámozván,  csutkáját  kivág- 
ván, durván  feldarabolunk ; ezeket  tizennyolcz  dekagramm  czukor- 
ral  lábasban  többszöri  kavarás  közt  sűrű  péppé  főzzük,  aztán  kihűt- 
jük. Most  a pépetakompót-csésze  közepében  czukorsüveg  alakjában 
széles  késsel  felkenjük,  szép  párolt  spanyolmegygyel,  melynek  levét 
elegendő  czukorral  pároljuk,  körülkoszorúzzuk ; magát  a pépet  pe- 
dig párolt  baraczkkal  és  ringlot-szilvával  csinosan  feldiszítjük,  a leg- 
szebbeket azonban  felül  teszszük. 

657.  Öszibaraezk-kompót. 

A baraczkokat  egy  perczig  forró  vízben  felfőzzük,  aztán  hideg 
vízbe  teszszük,  s ha  kihűltek,  héjukat  lehúzzuk,  kettévágjuk,  s mag- 
vukat  kiveszszük.  Nyolcz  baraczkra  körülbelül  tíz  dekagramm  czuk- 
rot  főzünk  meg  fél  pohár  vízzel ; ha  a czukor  feloldódott,  a baracz- 
kot  beleteszszük,  s addig  főzzük,  míg  mindkét  oldalon  magukba 
szívták  a czukrot ; ekkor  szép  rendben  a csészébe  teszszük,  a ször- 
pöt még  egy  ideig  főzzük,  kávés  kanálnyi  jó  rumot  teszünk  bele,  és 
na  a szörp  elkezd  sürűdni,  azt  a baraczkokra  öntjük,  s az  egészet 
jégre  vagy  pinczébe  állítjuk. 

658.  Kompót  aszalt  meggyből. 

Hét  deciliter  aszalt  és  friss  vízben  megmosott  meggyet  tizen- 
négy dekagramm  czukorral,  egy  pohár  fehér  borral,  két  pohár  víz- 
zel, kevés  czitrom-  vagy  narancshéjjal  addig  főzzük,  míg  meg- 
puhulnak. Habkanálon  kiszedjük,  tálon  felhalmozzuk,  levét  még 
egy  ideig  főni  hagyjuk,  végre  egy  narancs  levét  facsarjuk  bele,  ken- 
dőn átszűrjük,  a meggyre  öntjük,  s hideg  helyre  állítjuk ; mielőtt  az 
asztalra  adnók,  hosszúkásra  vagdalt  narancshéjjal  hintjük  be.  Ezen 
módonTaz  aszalt  szilvát  is  elkészíthetjük,  melyből  azonban  kitűnő 
minőségűt  vegyünk. 

659.  Szilva-kompot. 

Friss  szilvát  finoman  meghámozunk,  lábasba  rakunk,  kevés 
vizet  öntünk  reá,  darab  czukrot  adunk  hozzá,  ezt  néhányszor  fel- 
főzzük, s az  erre  szánt  csészébe  rakjuk ; mártásába  czitromhéjat  te- 
szünk, s még  addig  főzzük,  míg  megsürűdik ; aztán  megszűrjük,  a 

szilvára  öntjük,  s hidegen  adjuk  fel  az  asztalra.  Ezen  két  utolsó 
kompótot,  hogy  csinosabb  külszínnel  bírjon,  egy  sor  fehér  és  egy  sor 
veres  narancsszeletekkel  rakhatjuk  ki. 

660.  Vegyes  kompot  aszalt  gyümölcsökből. 

Aszalt  spanyolmeggyet,  vagy  apró  brünni  szilvát,  azután  pedig 
aszalt  őszi  baraczkot  meg  aszalt  és  sajtolt  körtét  főzünk  meg  vízben 
czukorral  és  kevés  czitromhéjjal.  Tálaláskor  a meggyet  vagy  brünni 
szilvát  halmozzuk  fel  középen  magasra,  aztán  köröskörül  a baracz- 
kot és  körtét  állítjuk  fel,  melynek  szárát  meghagyjuk. 


TIZENHATODIK  OSZTÁLY. 

A különféle  salátákról. 


661.  Uborka-saláta. 

A meghámozott  uborkát  igen  vékony  szeletekre  vágjuk,  meg- 
sózzuk, s nehány  óráig  állni  hagyjuk;  aztán  a sós  vizet  leszűrjük 
róla,  s apróra  vágott  fokhagymát  vegyítünk  közé,  akkor  finom  olaj- 
jal és  eczettel  öntjük  le,  és  jól  összevegyítvén,  tört  borssal  hintjük  be. 

662.  Articsóka-saláta. 

Az  articsókát  tisztán  megmossuk,  csúcsát  elvágjuk,  aztán  pu- 
hára főzzük,  a durva  rostokat  kitisztítjuk  belőle,  bekent  rostélyra 
rakjuk,  olajjal  leöntjük  és  vegyített  fűszerrel  behintjük,  lassan  meg- 
sütjük, tálra  teszszük,  eczettel  és  olajjal  elkészítve,  hidegen  adjuk 
fel  az  asztalra. 

663.  Spárg*a-saláta. 

A megtisztított  spárgát  csomóba  kötjük  s megfőzzük ; miután 
a vizet  leszűrtük  róla,  úgy  rakjuk  a tálra,  hogy  a spárgafejek  befelé 
állnak,  s egészen  kihűtjük.  Aztán  szép  sárga  kötet  salátát  tisztára 
megmosunk,  s azt  csillag  formán  a spárgára  a tálba  rakjuk,  meg- 
sózzuk, jó  eczettel  vegyített  olajat  öntünk  reá,  s negyedóra  múlva 
feltálaljuk. 

664.  Olasz  saláta. 

Többféle  zöld  salátát,  néhány  főtt  burgonyát,  darab  angolnát, 
előbb  jól  kiáztatott  és  megtisztított  nagy  heringet,  néhány  orsó  halat 
szeletekre  vágva,  csinosan  a salátás-csészébe  teszünk.  Néhány  ke- 
ményre főzött  tojást,  sárgáját  kivévén,  szitán  áttörünk,  a fehérét  el- 
szeldeljük  és  kis  kiszúróval  félholdalakot  vágunk  ki  belőle,  apróra 
vágott  veresrépát  is  adunk  hozzá,  melylyel  a salátát  szépen  fel- 
díszítjük. Három  koszorút  csinálhatunk,  az  elsőt  a tojássárgából,  a 
másodikat  a veresrépából,  s a harmadikat  végre  a tojásfehéréből, 
középre  aszpikot  teszünk. 

665.  Kartifiola-saláta. 

Ehhez  szép  fehér  kartifiolát  kerítünk,  az  egész  rózsákat  sós 
vízzel  forrázzuk  le,  s ha  eléggé  megpuhúltak,  a vizet  leszűrjük  róla 
és  friss  vízzel  öblítjük  le,  hogy  szép  fehéren  maradjanak.  Kissé  meg- 
sózzuk, csinosan  tálra  rendezzük,  s eczettel  és  olajjal  elkészítjük. 

666.  Káposzta-saláta  szalonnával. 

Ezen  salátához  gyenge  veres  fejes  káposztát  veszünk,  a leve- 
lek durva  bordáit  kivágjuk,  a leveleket  erősen  összenyomjuk,  s a le- 
hető legfinomabbra  vágjuk.  Aztán  apró  koczkákra  vágott  darab  sza- 
lonnát serpenyőben  szép  sárgára  megpirítunk,  most  kiveszszük  a 
szalonnát,  fehér  eczetet  öntünk  rá,  s felfőzzük.  A megvágott  káposz- 
tát medenczébe  teszszük,  megsózzuk  és  a forró  eczettel  leforrázzuk, 
jól  befedjük,  kis  ideig  állani  hagyjuk,  az  eczetet  leszűrjük,  ismét  fel- 

forraljuk  s leforrázzuk  a káposztát  úgy  mint  először,  s így  még  egy- 
szer vagy  kétszer,  aztán  meleg  tálra  teszszük,  a pergelt  szalonnát 
felül  reá,  kevés  eczetet  adunk  hozzá,  s az  így  elkészült  salátát  fel- 
tálalhatjuk. 

667.  Olasz  saláta  más  módon. 

Öt-hat  személyre  két,  bőrétől  megtisztított  heringet,  két  darab 
marinirozott  angolnát,  két  orsóhálat,  hét  dekagramm  toninót,  ugyan- 
annyi marinirozott  lazaczot,  négy-öt  szardellát  szeletekre  vágunk,  s 
ezeket  egymásközt  lapos  tálon  szépen  összerakjuk  úgy,  hogy  az 
egész  tetsző  külszínt  nyerjen.  Felül  díszítésűi  kis  tengeri  rákokat, 
káprit,  pisztácziát  tehetünk  tetszésünk  szerint.  Aztán  az  egészet  bor- 
eczettel  és  finom  olajjal  leöntjük. 


TIZENHETEDIK  OSZTÁLY. 

A különféle  tortákról,  apró  süteményekről. 

668.  Diós  torta. 

Huszonnyolcz  dekagramm  finomra  tört  czukrot  tizenkét  tojás 
sárgájával  fél  óráig  kavarunk,  aztán  ugyanannyi  dióbelet  apróra 
törve  keverünk  közé,  majd  fél  czitromnak  héját,  kevés  fahéjt,  s 
végül  12  tojás  habját,  s marok  fehér  lisztet,  vagy  finom  morzsát 
adunk  hozzá,  jól  elkavarjuk,  aztán  vajjal  és  morzsával  behintett 
torta  formában  kisütjük. 

669.  Dobos  torta. 

Négy  tojás  fehérét  fél  kemény  habbá  verünk,  s hét  dekagramm 
czukrot  vegyítünk  bele.  Másik  hét  dekagramm  czukrot  öt  tojás  sár- 
gájával habzásig  dörzsölünk,  s 10  dekagramm  lisztet  adunk  hozzá, 
s aztán  a habbá  már  felvert  tojás  fehérét.  A torta  formát  kikenjük 
irós  vajjal,  meghintjük  liszttel,  aztán  a kész  tortatésztából  késhátnyi 
vastagságút  kenünk  fel  reá,  és  kisütjük.  Az  itt  adott  mennyiségből 
6—7  lap  süthető.  Töltelékül  a következő  szolgál:  Tizennégy  deka- 
gramm vajat  habzásig  dörzsölünk,  28  dekagramm  czukrot  szörppé 
főzünk,  a habzó  vajba  tizennégy  deka  feloldott  és  kihűtött  csokolá- 
dét, négy  tojás  sárgáját,  s kevés  vaníliát  adunk.  Ha  a czukorszörp 
is  kihűlt,  szintén  a vajhoz  adjuk,  összekeverjük,  s mikor  az  egész 
vegyülék  teljesen  kihűlt,  a tésztalapokra  kenjük  úgy,  hogy  egy-egy 
bekent  lapra  mindig  egy  másik  lapot  illesztünk.  Ezen  torta  mázáúl 
(külső  bekenésre)  a következőt  készítjük  : tizennégy  dekagramm 
tört  czukrot  aranysárgára  pörkölünk,  s azt  a már  elkészült  torta 
tetejére  öntjük,  s azt  tompa  késsel  elsimítjuk. 

670.  Gesztenyetopta. 

Egy  fél  kilogramm  gesztenyét  meghámozunk  s puhára  főzzük, 
leszűrjük,  szitán  áttörjük,  a törtet  56  deka  porczukorral,  hét  tojás- 
sárgájával  jól  elkeverjük,  s aztán  egy  tábla  reszelt  csokoládét  adunk 
hozzá,  és  hét  tojás  habját.  Vajjal  kikent  formában  kell  sütni,  s ha 
töltve  lesz  feladva,  a sült  torta  finom  éles  késsel  6—10  karikára  vá- 
gandó, s az  egyes  tortalapok  közé  lekvár,  vagy  tej  hab  kenendő  fel,  s 
a kész  torta  rumos  czukormázzal  vonandó  be. 

671.  Mogyoró-torta. 

Huszonnyolcz  dekagramm  mogyorót  kifejtünk,  kendőben  jól 
eldörzsölvén  megtörünk,  hasonlóan  huszonnyolcz  dekagramm  czuk- 
rot is  megtörünk  és  megszitálunk,  a czukrot  tizenegy  tojássárgával 
medenczébe  teszszük  s addig  kavarjuk,  míg  fehér  és  jó  habos  lesz ; 
ekkor  a mogyorót  teszszük  bele,  jól  elkavarjuk,  s öt  tojásfehérének 
kemény  havát  vegyítjük  közé.  Három  egyforma  tortalevelet  és  azok 
abroncsait  vajjal  bekenjük,  a keveréket  beletöltjük,  s enyhe  hőség- 
nél megsütjük.  Annak  megtudására,  vájjon  jól  kisült-  e,  fél  óra  múlva 
nagy  tűvel  beleszúrunk  a torta  közepébe ; ha  a tű  tiszta  marad,  a 
tortát  szitára  kiborítjuk,  s kihűtjük.  Ha  teljesen  kihűltek,  az  elsőt 
felül  baraczkszörppel  bekenjük,  a másodikat  reáteszszük,  befőzött 
málnával  megtöltjük,  s a harmadik  levéllel  befedjük,  s az  egész  tor- 

tát  szép  egyformán  czitromjéggel  bevonjuk.  Előbb  birsalmasajtból 
vagy  czukorba  befőzött  birsalmából  hosszú  szeleteket  vágunk,  aztán 
zöld  mandolát  szeldelünk  el  szélességében,  s ebből  a torta  közepére 
csillagot  rakunk  ki,  s ezen  mandolacsillag  közepébe  egész  befőzött 
baraczkot  vagy  szép  almát  teszünk.  A birsalmasajt-szalagokat  új j - 
szélességnyi  távolságban  a torta  szélétől  kereken  rakjuk  lé,  úgy, 
hogy  a zöld  mandolalevélkéknek,  melyeket  mint  koszorúleveleket 
rakunk  a szalag  mellé,  mintegy  száráúl  szolgáljanak.  Most  a tortát 
csinosan  összehajtott  asztalkendővel  beterített  tálra  teszszük. 

672.  Alma-torta. 

Huszonegy  dekagramm  finom  lisztet  tizennégy  dekagramm 
finomra  tört  czukorral,  s apróra  vágott  czitromhéjjal  jól  összevegyí- 
tünk, evvel  huszonegy  dekagramm  vajat  jól  eldolgozunk,  egy  egész 
tojást  és  egy  tojássárgát  teszünk  bele,  s annyi  jó  tejfelt,  a mennyi  a 
tészta  megnedvesítésére  szükséges,  melynek  nem  szabad  igen  ke- 
ménynek lennie  ; ezt  széles  késsel  eldolgozzuk,  aztán  háromszor 
hajtjuk  fel,  mint  a vajas  tésztát.  Ekkor  öt-hat  jó  fajta  nagy  almát 
hámozunk  meg,  s azokat  fél  kávés  csésze  vízzel,  darab  czukorral,  s 
kevés  tört  vaníliával  addig  főzzük,  míg  jó  marmeláddá  lesz.  A tésztát 
késfok  vastagságnyira  kinyújtjuk  s tortalevélre  teszszük,  a kihűlt 
almát  újjnyi  vastagságban  felkenjük  reá,  a tésztából  két  újj  széles 
szalagot  csinálunk  a levél  körűi,  nehogy  az  alma  kifolyjék,  s az 
egész  tortát  tésztarudacskákkal  befonjuk,  tojásfehérével  bekenjük, 
czukorral  behintjük,  s tartós  melegnél  háromnegyed  óráig  sütjük. 

673.  Piskóta-torta. 

Negyvenkét  dekagramm  narancson  eldörzsölt  czukrot  meg- 
törünk, megszitálunk,  s medenczében  huszonkét  tojás- sárgával  egy 
óráig  egyformán  habarunk;  aztán  huszonegy  dekagramm  finom  haj- 
port, vagy  a legfinomabb  megtört  és  megszitált  keményítő -lisztet 
vegyítünk  könnyedén  közé,  valamint  tizenkét  tojás-fehérének  ke- 
mény havát  is.  Három  egyforma  tortalevelet  az  abroncscsal  együtt 
vajjal  bekenünk,  a tésztát  három  egyenlő  részre  osztjuk,  s enyhe 
hőségnél  lassan  megsütjük ; ha  jól  kisült,  a torta-leveleket  szitára 
kiborítjuk,  egészen  kihűtjük,  s aztán  minden  levelet  más  befőttel  ke- 
nünk be,  ezeket  egymásra  rakjuk,  s vagy  csokoládéjéggel,  vagy  friss 
málna-jéggel  vonjuk  be.  A málna-  vagy  földieperjeget  a következő 
módon  készítjük:  a földi  epernek  aprónak  és  szép  pirosnak  kell 
lennie,  tizenhét — huszonegy  dekagramm  törött  czukrot  szitán 

finomra  megszitálunk,  a gyümölcsöt  tiszta  kendőn  áttörjük  és  kávés 
kanalanként  kavarjuk  a czukor  közé,  nehogy  a jég  igen  híg  legyen. 
Ha  a jeget  habosra  elhabartuk,  a tortát  késsel  szép  simán  és  egy- 
formán bevonjuk  vele,  s egészen  kihűlt  kemenczében  megszáraszt- 
juk,  a mire  negyedóra  elégséges.  Ha  a tortát  czitrom-  vagy  narancs- 
jéggel vonjuk  be,  egy  ív  fehér  papírra  állítjuk,  s ha  a jég  már  jó, 
azt  a tortára  öntjük,  mit  azzal  kés  segélyével  egészen  bevonunk  úgy 
felül,  mint  oldalt,  s meghagyjuk  keményedni.  Ha  jól  megszáradt,  két 
kávéskanál  baraczkszörpöt  szitált  czukorral  elhabarunk,  s ha  elég 
finom,  vékony  fecskendővel  a jégre  szép  koszorút  nyomunk,  mely 
nemsokára  megszárad. 

674.  Piskóta-torta  tejfelhabbal. 

Huszonnyolcz  dekagramm  czukorból  épen  olyan  piskótatésztát 
készítünk,  mint  az  előbbi  szám  alatt  leírva  van,  kis  tortalevelet  az 
abroncscsal  együtt  vajjal  bekenünk,  azt  néhány  kanál  tésztával  meg- 
töltjük, a melynek  legfeljebb  három  késfok  vastagságúnak  szabad 
lennie,  ezen  levél  lesz  a legfelső,  ennek  legkisebbnek  is  kell  lennie,  a 
többi  tésztát  két  tortalevélre  épen  így  kenjük  fel.  Ha  ezeket  vajjal 
bekentük,  közönséges  tésztából  a tortalevelek  körűi  abroncsot  csi- 
nálunk, nehogy  a piskótatészta  lefolyjék,  azt  is  épen  olyan  vastag- 
ságban kenjük  fel,  mint  az  elsőt,  czukorral  behintjük,  s enyhe  hő- 
ségnél világos  zsemlesárgára  sütjük.  Ha  a tészta  kisült,  hat  levelet 
metszünk  ki,  mindeniket  halcsont  szélességgel  kisebbre  átmérőjében, 
úgy,  hogy  az,  melyet  a tortalevélbe  betöltöttünk,  a legkisebb ; ezek- 
ről az  abroncsot  leveszszük,  tíz  dekagramm  czukorból  és  kevés 
vaníliából  széltésztát  készítünk,  azt  a spanyolfecskendőbe  töltjük,  s 
a legkisebb  levél  szélére  szép  spanyolfánkokat  nyomunk  úgy,  hogy 
az  szép  koszorút  képez.  A maradék  széltésztából  fehér  papírra  apró, 
olasz  mogyoró  nagyságú  fánkokat  nyomunk,  s ezeket  pléhen  egé- 
szen kihűlt  kemenczébe  teszszük  be,  hogy  szép  fehéren  maradjanak, 
de  azért  megkeményedjenek  s ropogósak  legyenek.  Aztán  a hab- 
katlanba nyolcz  decziliter  tejfelt  teszünk,  a jégre  állítjuk,  s a hab- 
verővel addig  verjük,  míg  az  egész  tömeg  kemény  habbá  lesz,  aztán 
annyi  finoman  megtört  czukrot  és  vaníliát  adunk  hozzá,  hogy  elég 
édes  legyen,  s ezt  a habverővel  gyorsan  közibe  kavarjuk.  A tortát 
kissé  hamarább  kiveszszük  a kemenczéből,  hogy  kihűljön,  minden 
levelet  a tejfelhabbal  jó  késfok  vastagságnyira  megtöltünk,  hogy 
a hab  mind  a hat  levéltorta  közé  jön,  a torta  felső  levelét  szép  egész 
gyümölcsökkel  megrakjuk,  s a kis  fánkokat  a másik  hat  levél  szé- 
lére rakjuk  köröskörül.  Ha  a tortát  már  egészen  összeállítottuk  és 

megtöltöttük,  tortalevélre  teszszük,  a tálat  asztalkendővel  beterítjük, 
s gyorsan  feladjuk  az  asztalra. 

675.  Piskótatészta-tekercs. 

A tésztát  úgy  készítjük,  a mint  az  a 672.  sz.  a.  leírva  van ; 
tizennégy  dekagramm  czukorból  10 — 12  személyre  elegendő.  Ezen 
tésztát  vajjal  bekent  hosszú  sütőlevélre  reáöntjük,  s késsel  simán  és 
egyformán  késfok  vastagságban  felkenjük,  és  enyhe  hőségnél  addig 
sütjük,  míg  a tészta  sötétsárga  lesz ; ekkor  befőzött  baraczk-  vagy 
málna-marmeláddal  egészen  bekenjük,  s perezre  ismét  a sütőbe 
teszszük,  hogy  a tészta  inegpuhúljon,  és  azt  össze  lehessen  gön- 
gyölni. Ekkor  a sütőpléhet  kiveszszük,  s a tortát  annak  hosszába 
összegöngyölítjük,  hogy  a tekercs  szép  vastag  legyen,  ekkor  nyolcz- 
tíz  perezre  a már  kihűlt  kemenezébe  teszszük ; ezen  idő  elteltével  ki- 
veszszük, kihűtjük  s meghagyjuk  keményedni,  éles  késsel  az  egész 
tekercset  késfok  vastag  szeletekre  vágjuk,  s három  vagy  négy  ko- 
szorúban reárakjuk  a tálra.  Mielőtt  a tekercset  felvágnék,  nagy  toll 
segélyével  azokat  hóval  egészen  bekenjük,  durván  tört  ezukorban 
meghengerítjük,  ismét  a kihűlt  kemenezébe  teszszük,  de  csak  addig, 
míg  megszárad,  aztán  kihűlvén,  felvágjuk. 

676.  Piskótatészta-tekercs  más  módon. 

Huszonnyolcz  dekagramm  narancson  eldörzsölt  ezukrot  meg- 
törünk, megszitálunk,  tizenöt  tojássárgát  ütünk  bele,  s egy  óráig 
kavarjuk,  aztán  tizennyolez  dekagramm  hajport  keverünk  el  vele 
könnyedén,  végre  hét  tojás  fehérének  kemény  havát  vegyítjük  közé. 
Miután  ezen  mennyiség  egy  tekercshez  igen  sok,  tizennégy  deka- 
gramm czukorból  következő  módon  készítjük  azt : A tésztát  vajjal 
megkent  hosszú  pléhre  vékonyan  felkenjük,  s enyhe  hőségnél 
zsemlesárgára  megsütjük.  Előbb  15 — 20  masánszki  almát  meg- 
hámozván, csutkájokat  kivágván  s durván  összedarabolván,  tizen- 
nyolez dekagramm  tört  czukorral  gyakori  felkavarás  közt  marme- 
láddá  főzzük,  aztán  három  kanál  befőzött  baraczkszörpöt  keverünk 
el  vele  finoman,  azt  kihűtjük,  a tekercset  azzal  késfok  vastagság- 
nyira  bevonjuk,  ismét  a kemenezébe  állítjuk,  míg  össze  lehet  gön- 
gyölíteni, s úgy  bánunk  el  vele,  mint  az  előbbivel.  Ezen  tekercset 
dióval  is  tölthetjük;  ugyanis  huszonegy  dekagramm  szép  diót  apróra 
vágunk  össze,  valamint  fél  narancs  és  czitrom  héját  is,  ezt  tört  fa- 
héjjal és  huszonegy  dekagramm  kávés  csésze  vízben  felolvasztott 
czukorral  elhabarjuk,  s csak  addig  főzzük,  míg  a ezukor  mindent 

jól  átjárt  s a tölteléket  jól  felkenhetjük.  Mákkal  töltve  is  igen  jó  és 
szép,  miután  sárgafekete  szalaghoz  hasonlít ; a mákot,  ha  megtör- 
tük, épen  úgy  készítjük  el,  mint  a diót. 

677.  Leveles  torta. 

Ötször  áthajtott  vajastésztát  két  késfok  vastagságnyira  kinyúj- 
tunk ; huszonnyolcz  dekagramm  tortalevélből  négy  olyan  levelet 
vágunk,  a milyen  a tortalevél,  azt  tojásfehérével  bekenjük,  minden 
egyest  a pléhre  teszünk,  s lassan  megsütünk,  de  mégis  úgy,  hogy 
szépen  fehéren  maradjanak,  kivévén  egy  levelet,  azt  befőzött  ribizli- 
vel  kenjük  be,  a másik  levelet  reáteszszük,  ezt  befőzött  baraczkkal 
kenjük  be,  a harmadik  levelet  reáteszszük,  ezt  befőtt  csipkemarme- 
láddal  kenjük  be,  végre  erre  az  utolsó  levelet  helyezzük,  melyre  a 
következő  jeget  teszszük : Friss  tojás-fehérének  kemény  havához 
kis  medenczében  annyi  czukrot  adunk,  hogy  vékony  tészta  sűrűsé- 
gével bírjon,  ezt  addig  kavarjuk,  míg  a jég  szép  fehér  lesz,  aztán  kis 
fecskendőbe  teszszük  és  csinosan  a tortára  nyomjuk,  a jeget  álkör- 
möslével  veresre  is  festhetjük ; ekkor  a tortát  kihűlt  kemenczébe 
teszszük,  hogy  a jég  megszáradjon. 

A vajastésztát  a következő  módon  készítjük:  Fél  kilogramm 
megszitált  és  kissé  megsózott  lisztet,  fél  tojás  nagyságú  darab  vajat, 
három  tojássárgát  és  kevés  vizet  könnyű  kézzel  tésztává  dolgozunk 
addig,  míg  kis  hólyagot  vet ; ha  azonban  a tészta  igen  kemény 
találna  lenni,  több  vizet  veszünk  hozzá,  mert  a tésztának  csak  a 
rétestészta  keménységével  kell  bírnia.  A jól  eldolgozott  és  czipóvá 
alakított  tésztát  liszttel  behintett  deszkára  teszszük,  kendővel  be- 
fedjük s pihenni  hagyjuk.  Most  fél  kilogramm  vajat  (különösen  télen) 
puhára  gyúrunk,  a tésztát  négyszögletben  újj vastagságnyira  kinyújt- 
juk, a vajat  ebbe  jól  belekeverjük,  s hideg  helyen  állani  hagyjuk.  Öt 
perez  múlva  a tésztát  négy  arasznyira  egyenlő  négyszögben  egy* 
formán  kinyújtjuk,  aztán  alulról  felfelé  és  felülről  lefelé  harmadrész- 
ben egymásra  hajtjuk  s a nyújtóval  könnyen  lenyomjuk  úgy,  hogy 
a tészta  háromszorosan  feküdvén  egymás  felett,  mindig  háromszor 
olyan  hosszú,  mint  széles  csíkokat  ád,  az  áthajtás  most  ezen  hosszú 
csíkoknál  is  háromszorosan  történik,  s így  a tészta  ismét  négyszög  - 
leiben  van  együtt ; ezt  nevezik  egyszer  áthajtott  tésztának.  Ilyen 
módon  ötször  hajtjuk  át  a tésztát  s akkor  a süteménye- 
ket készíthetjük  belőle.  Nyáron,  midőn  a hőmérsék  és  a tésztá- 
nak többszöri  megérintése  a tésztát  könnyen  puhává  teszik,  a vajat 
a használat  előtt  jó  ideig  hideg,  jeges  vízbe  kell  tenni,  aztán  jól  el- 
dolgozni, s kendővel  leszárítani ; magát  a tésztát  minden  összehajtás 

után,  melynek  a lehető  legnagyobb  gyorsasággal  kell  történnie,  két 
czintányér  közé  teszszük,  tört  jégre  vagy  pinczébe  állítjuk,  nehány 
perez  múlva  megfordítjuk,  s ugyanannyi  időköz  múlva  ismét  össze- 
hajtjuk; ezen  összehajtásnak  általában  a lehető  legnagyobb  gyor- 
sasággal és  óvatossággal  kell  történnie,  nehogy  a tészta  kiszárad- 
jon, mert  akkor  szakad.  A nyújtásnál  igen  takarékosan  kell  a liszttel 
való  behintéssel  bánni,  nehogy  a sütemények  szép  külszínüket  el- 
veszítsék. 

678.  Franezia  leveles  torta. 

Ehhez  is,  mint  az  előbbeni  tésztához,  ötször  áthajtott  vajas 
tésztát  készítünk,  körülbelül  nyolczvan  dekagramm  vajból.  E tésztát 
három  levélben  két  késfok  szélességnyire  kinyújtjuk,  s meleg  késsel 
két  egészen  egyenlő  kerek  levelet  vágunk  ki,  38  dekagrammos  torta- 
levél nagyságában,  s közepén  nagy  fánk  kiszúróval  kiszúrjuk  úgy, 
hogy  csak  mintegy  kézszélességű  sima  széle  marad ; aztán  ismét 
két  egészen  egyforma  levelet  vágunk  ki,  s ugyanazon  fánk-kiszuró- 
val  kiszúrjuk  s így  tovább,  míg  nyolcz  párt  csináltunk,  melyből  min- 
denik  fél  kisújjnyi  szélességgel  kisebb  a másiknál.  Ekkor  minden 
levelet  levert  tojással  bekenünk,  késhegy  gyei  megszurkálunk, 
finomra  tört  czukorral  behintünk,  s kissé  kihűlt  kemenczében  meg- 
sütünk. Ha  megsült,  a legnagyobb  levelet  befőzött  baraczkkal  kés- 
fok vastagságnyira  bekenjük,  s a párját  reáteszszük,  aztán  a máso- 
dik párt  töltjük  meg  és  így  tovább,  míg  így  páronként  mind  meg 
van  töltve.  Aztán  négy  tojás-fehéréből  vert  habos  jéggel  az  össze- 
ragasztott levelek  szélét  késfok  vastagságnyira  bekenjük  s apróra 
vágott,  ív  papírra  sűrűn  felhintett  pisztáczia  felett  meghengerítjük 
úgy,  hogy  egész  széle  zöldesen  beporozva  látszik ; a második  leve- 
let épen  így  bekenjük  s durván  tört  czukorba  hengerítjük,  a harma- 
dikat ismét  pisztácziába  s így  tovább,  míg  mind  a nyolcz  párt  be- 
poroztuk. Ekkor  ismét  kihűlt  kemenczébe  teszszük,  melyben  csak 
addig  hagyjuk,  míg  a habos  jég  megszáradt,  a czukornak  egészen 
fehérnek,  a pisztácziának  pedig  szép  zöldnek  kell  maradnia.  Miután 
kihűltek,  a két  első  összeragasztott  levelet  erre  szánt  tálra  teszszük, 
aztán  befőzött  baraczkkal  bekenjük,  és  a második  kettős  Jevelet  he- 
lyezzük reá  úgy,  hogy  az  elsőnek  épen  közepét  foglalják  el,  felszínét 
ismét  baraczkkal  kenjük  be  és  a harmadik  levelet  teszszük  reá,  és 
így  tovább,  míg  mind  a nyolczat  egymásra  raktuk.  Az  utolsó  leve- 
let befőzött  egész  szem  meggyekkel  díszítjük. 

679.  Morzsatorta. 

Negyvenkét  dekagramm  lisztet  huszonnyolcz  dekagramm  vaj- 
jal a nyújtóval  jól  eldolgozunk ; huszonnyolcz  dekagramm  meg- 
duzzasztott  mandolát  s ugyanannyi  finomra  tört  czukrot,  egy  czit- 
romnak  apróra  vágott  héjával  jól  összevegyítünk,  a tésztát  meg- 
készítjük, hogy  összeálljon,  újjnyi  szélességre  kinyújtva,  tortalevélre 
teszszük,  befőzött  megygyel  vagy  ribizlivel  megtöltjük,  s rostélyt 
csinálva  reá,  az  abroncscsal  körülveszszük,  tojás-fehérével  beken- 
jük, durván  tört  czukorral  behintjük,  s enyhe  hőségnél  megsütjük. 

680.  Kenyértorta. 

Huszonnyolcz  dekagramm  megduzzasztott  mandolát  finomra 
megtörünk,  a törés  alatt  kevés  vízzel  megnedvesítvén,  ugyanannyi 
czukrot  hasonlóan  finomra  megtörünk,  egy  czitromnak  apróra  vágott 
héját,  késhegynyi  tört  fahéjat,  s két-három  tört  szegfűszeget  készí- 
tünk el.  Aztán  jól  kisült  s nem  savanyú  fekete  kenyérből  tíz  deka- 
gramm morzsát  reszelünk  s azt  egy-két  kávés  kanálnyi  ménesi  vagy 
malaga  borral  megnedvesítjük,  különben  nem  szabad  nedvesnek, 
hanem  csak  nyirkosnak  lennie.  Mindezt  medenczébe  teszszük,  egy 
egész  tojást  és  nyolcz  tojás-sárgát  egymásután  beleütvén,  félóráig 
kavarjuk,  hogy  habos  legyen ; aztán  négy  tojás-fehérének  kemény 
havát  vegyítjük  közé  könnyedén ; az  egészet  vajjal  bekent  lábasba 
vagy  formába  töltjük  s nem  igen  nagy  melegben  megsütjük  ; ha 
jól  kisült,  kiborítjuk  s a következő  módon  készítendő  narancsjég- 
gel vonjuk  be  : Huszonegy  dekagramm  narancson  eldörzsölt  czuk- 
rot megtörünk,  megszitálunk,  medenczébe  teszünk,  ehhez  fél  na- 
rancsnak levét  adjuk  s megkavarjuk,  aztán  a narancs  másik  felé- 
nek levét  vegyítjük  közibe;  ha  a jég  nem  elég  híg,  még  kevés 
levet  adhatunk  hozzá.  Most  fél  óráig  jó  habosra  kavarjuk,  a tortát 
bevonjuk  vele,  aztán  ismét  a már  kihűlt  kemerrczébe  állítjuk,  hogy 
a jég  lassan  megszáradjon. 

681.  V ajastorta  levelekben. 

Vajastésztát  készítünk,  azt  késfokvastagságnyira  kinyújtjuk, 
három  egyforma  levelet  vágunk  belőle,  melyeket  meleg  késsel  szép 
boltozatokban  vágunk  ki,  ezeket  tojás-fehérével  bekenjük,  de  nem 
egészen  a szélén,  mert  különben  a tészta  nem  emelkedik.  Kilencz 
dekagramm  duzzasztott  mandolát  finomra  összevágunk,  és  ugyan- 
annyi finomra  tört  czukorral  jól  összevegyítjük,  a leveleket  ezzel 
behintjük  s tartós  hőségnél  megsütjük ; ha  megsültek,  minden  leve- 

let  más  befőttel  kenünk  be,  s azokat  egymásra  teszszük ; az  utolsó 
levélre  befőzött  meggyet  tehetünk,  vagy  jéggel  díszíthetjük  azt. 

682.  Vajastorta  őszibaraczkkal. 

Vajastésztát  készítünk,  azt  úgy  dolgozzuk  ki,  mint  a megelő- 
zötthöz  s kisujj -vastagságnyira  kinyújtjuk;  meleg  késsel  levelet 
vágunk  ki,  ezen  levélből  másik  kisebbet,  de  mégis  úgy,  hogy  az 
elsőnek  széle  két  újj  széles  legyen,  aztán  ezen  kisebbiket  úgy  nyújt- 
juk ki,  hogy  a koszorúval  egyenlő  nagyságot  nyer ; most  vajjal  be- 
kent tortalevélre  teszszük,  szélét  annyira,  a mennyire  a koszorú 
megkívánja,  tojásfehérével  bekenjük,  s a koszorút  reáteszszük  ; ennek 
nagy  vigyázattal  kell  történnie,  hogy  a kerek  alak  megmaradjon. 
Ekkor  24  szép  őszibaraczkot  meghámozván,  azokat  kétfelé  hasítjuk, 
az  egyik  felét  finomra  tört  czukorral  bevonjuk,  s ezzel  a torta  fenekét 
egész  a koszorúig  kirakjuk,  s kissé  kihűlt  kemenczében  félóráig  süt- 
jük. Ha  az  abroncs  magasra  emelkedett,  azt  felül  és  köröskörűi 
finom  czukorral  behintjük  és  jó  tűzlángnál,  melyet  ezen  czélra  a 
kemencze  egyik  szegletében  gerjesztünk,  vörös-sárgára  jegezzük ; a 
szétfolyó  czukornak  a kérget  finom  üvegként  kell  bevonnia.  A 
baraczkok  másik  felét  tizennégy  dekagramm  czukorból  készült 
szörpbe  főzzük,  csinosan  a tortába  rakjuk,  és  ha  feladjuk  az  asz- 
talra, a szörppel  leöntjük.  Megjegyzendő,  hogy  a szörpöt  addig  kell 
főzni,  míg  kocsonyasürűségű. 

683.  Csokoládé-torta. 

Negyvenkét  dekagramm  mandolát  kendővel  megtisztítván, 
héjastól  finomra  törünk,  ritka  szitán  áteresztünk  ; a mi  megmarad, 
azt  még  egyszer  megtörjük,  a szitán  áteresztjük  és  így  tovább, 
míg  mind  megszitáljuk.  Negyvenkét  dekagramm  czukrot  kevés 
vaniliával  megtörünk,  s azt  öt  dekagramm  porhanyós  morzsával 
együtt  megszitáljuk,  aztán  mind  összevegyítjük.  Huszonnyolcz  deka- 
gramm finomra  tört  csokoládét  csészényi  vízzel  sárgaréz  serpenyő- 
ben folytonos  kavarás  közt  addig  főzünk,  míg  egészen  sima  és 
gyermek-pép  sűrűségű  lesz,  aztán  ezt  félreteszszük.  A mandolát, 
czukrot  és  morzsát  tizenhét  dekagramm  habosán  elvert  vajba  tesz- 
szük, egy  egész  tojást  és  tizenöt  tojássárgát  keverünk  hozzá,  azt 
félóráig  kavarjuk,  most  a kihűlt  csokoládét  teszszük  bele,  és  ha  ezt 
is  elkavartuk,  hét  tojás-fehérének  kemény  havát  keverjük  közé 
könnyedén.  Két  egyenlő  lábast  vajjal  bekenünk,  mindegyikbe  a ke- 
verék felét  töltjük  bele,  s enyhe,  de  tartós  hőségnél  háromnegyed 

órán  át  sütjük.  Azt,  hogy  megsűlt-e  a torta,  fenekére  szúrt  kötőtűvel 
tudjuk  meg,  mely  ha  szárazon  marad,  a torta  kisült ; aztán  a tortát 
néhány  perczig  kihűtjük.  A torta  egyik  részét  megfelelő  nagyságú 
tortalevélre  teszszük,  befőtt  baraczkkal  vagy  málnával  megtöltjük,  a 
másik  tortát  ráteszszük  s olyan  csokoládéöntéssel  vonjuk  be,  a mi- 
lyent a következő  sz.  a.  találunk. 

684.  Csokoládéöntés  torták  és  kisebb  sütemények  bevonására. 

Egy  torta  bevonásához  huszonegy  dekagramm  finom  csokolá- 
dét tizennyolcz  dekagramm  czukorral  durván  megtörve,  czukorser- 
penyőben  két  deciliter  vízzel  folytonos  kavarás  közt  addig  főzünk, 
míg  forrás  közben  nagy  hólyagokat  vet  s könnyű  gyermekpép  sűrű- 
ségű lesz.  Aztán  elveszszük  a tűztől,  s épen  olyan  gyorsan,  folytono- 
san s addig  kavarjuk,  mint  a puncsconserve-t,  míg  kiállja  a próbát, 
t.  i.  hogy  a papírra  cseppentett  csepp  nem  foly  szét,  hanem  megke- 
ményedik. Ekkor  a tortát  egy  ív  papírra  teszszük,  az  öntést  egyen- 
letesen reáöntjük,  a mi  lefut,  azt  gyorsan  a torta  oldalaira  kenjük 
úgy,  hogy  azt  avval  egészen  bevonjuk  s néhány  óráig  állani  hagyjuk. 
Aztán  egész  gyümölcsökkel  vagy  pedig  a következő  módon  díszít- 
jük: Kanálnyi  szép  sárga  baraczkszörpöt,  két  kávéskanál  tört  czu- 
korral finoman  elhabarunk,  ezt  erre  való  kis  fecskendőbe  töltjük 
és  ha  a csokoládé-  vagy  czitrombevonás  megkeményedett,  akár 
boltozatokat,  akár  csillagformákat  nyomunk  reá.  Ezen  díszítéseket 
két  színből  is,  t.  i.  sárgabaraczk-  és  veres  málnaszörppel  készíthetjük. 

685.  Kocsonyázott  torta. 

Negyvenkét  dekagramm  tört  czukrot,  víz  helyett  czitrom-  s 
narancslevet  öntvén  reá,  sárgaréz-medenczében  addig  főzünk  el,  míg 
fonódik.  Aztán  huszonnyolcz  dekagramm  hámozott  és  szeletekre  vá- 
gott masánszki  almát  teszünk  a czukorba,  azt  a forrás  alatt  mindig 
felkavarjuk,  hogy  péppé  lesz  a nélkül,  hogy  megégne ; most  a tűz- 
ről elvevén,  egy  narancsnak  és  fél  czitromnak  nagy  koczkákra  vá- 
gott héját,  hét  dekagramm  pisztácziát,  ugyanannyi  duzzasztott  és 
meghámozott  mandolát,  ugyanannyi  becsinált  czitronádot,  tizennégy 
dekagramm  becsinált  diót,  mindezt  durván  összevágva,  teszünk  bele 
s ezt  jól  elvegyítjük.  A torta  levelet  ostyával  kirakjuk,  köröskörül 
abroncsot  csinálunk  s ezt  is  bevonjuk  ostyával,  s a kocsonyát  bele- 
töltjük,  melynek  legalább  három  újjnyi  magasnak  kell  lennie ; vízzel 
bekenjük,  tört  czukorral  behintjük  s langymeleg  kémén czébe  tesz- 
szük, hogy  lassan  megszikkadjon  s egy  éjen  át  állani  hagyjuk,  aztán 

az  abroncsot  elveszszük  és  a tortát  ha  megkeményedett  és  kihűlt, 
czitromj éggel  vonjuk  be,  s befőzött  zöld  szilvával  vagy  sommal  csi- 
nosan kirakjuk. 

686.  Fűszer-torta. 

Negyvenkét  dekagramm  czukrot  s ugyanannyi  mandolát  héjá- 
val együtt  finomra  törve,  egy  czitromnak  és  fél  narancsnak  héját 
apróra  vágva,  mindezt  theás  kanálnyi  tört  fahéjjal,  melyben  két- 
három  szegfűszeg  is  lehet,  jól  össze  vegyítjük,  s deszkán  tojásfehéré- 
vel nagy  kés  segélyével  kemény  tésztává  gyúrjuk ; a tojásfehérének 
hozzáadásánál  óvatosnak  kell  lenni,  nehogy  a tészta  igen  puha  vagy 
folyékony  legyen.  Jól  eldolgozván,  a deszkát  és  a tésztát  finomra 
tört  czukorral  hintjük  be,  újjvastagságnyira  kinyújtjuk  s három 
egyenlő  levelet  vágunk  belőle,  ezt  viaszszal  vagy  vajjal  bekent  sütő- 
pléhre  teszszük,  s kihűlt  kemenczében  lassan  megszárítjuk.  A három 
levél  egyikére,  mielőtt  a kemenczébe  tennők,  spanyol  széltésztából 
fecskendővel  rostélyt  nyomunk,  a mint  azt  a linczi  tortánál  szoktuk 
csinálni ; az  ehez  szükséges  hónak  jó  keménynek  kell  lennie,  s ezt 
czukorral  és  vaníliával  épen  úgy  vegyítjük,  mint  a széltortához  való 
tésztát.  A levél  széle  köré  kis  spanyol  szélfánkokat  nyomunk  úgy, 
hogy  a rostély  kerülete  koszorú  alakú.  Ha  a levelek  megszáradtak 
és  a rostély  megkeményedett,  mindegyiket  más  befőzöttel  töltjük 
meg  s egymásra  rakjuk.  A rostélyt  legfelül  teszszük  s czukorral  be- 
hintjük, és  befőtt  gyümölcscsel  csinosan  kirakjuk. 

687.  Burgonya-torta. 

A legjobb  fajta  lisztes  burgonyából,  azokat  megfőzvén  és  ki- 
hűtvén,  huszonnégy  dekagrammot  megreszelünk,  s ezt  tizennégy 
dekagramm  finomra  tört  czukorral,  kevés  vaníliával,  tiz  dekagramm 
duzzasztott  és  finomra  tört  mandolával,  s egy  narancs  apróra  vágott 
héjával  medenczébe  teszszük,  négy  egész  tojást  és  nyolcz  tojás- 
sárgát egymásután  beleütvén,  fél  óráig  folytonosan  kavarjuk,  mialatt 
a tömeg  növekedik  és  habos  lesz.  E közben  három  egyenlő  torta- 
levelet az  abroncscsal  együtt  vajjal  bekenünk,  a tömeget  három 
egyenlő  részben  beletöltjük  és  szép  világosbarnára  kisütjük ; aztán 
a pléhről  levevén,  szitára  teszszük  s kihűtjük.  Most  két  levelet  tet- 
szésünk szerint  való  befőzöttel  töltünk  meg,  azokat  egészen  egyfor- 
mán egymásra  teszszük  s a felső  levelet  tetszésünk  szerint  díszítjük. 
Megjegyzendő,  hogy  ezen  tortát  azon  napon  kell  készíteni,  melyen 
felhasználni  akarjuk,  mivel  hamar  kiszárad. 

688.  Főtt-torta. 

Huszonnyolcz  dekagramm  czukrot  kávés-csészényi  vízzel  lá- 
basban addig  főzünk,  míg  fonódik ; aztán  huszonnyolcz  dekagramm 
duzzasztott  mandolát  törünk  meg,  fél  czitromnak  héját  apróra  vág- 
juk, a mandolát,  czitromhéjat,  fél  czitromnak  levét,  valamint  egy 
tojás  fehérének  kemény  havát  a czukorba  beleteszszük,  jól  elkever- 
jük s addig  főzzük,  míg  szilárd  tömeggé  lesz.  Ekkor  a tömegnek  fel  ét 
irósvajjal  bekent  és  ostyával  kirakott  hegy  torta  formára  kenjük,  s 
enyhe  hőségnél  kisütjük ; a másik  feléből  koszorúkat  készítünk,  me- 
lyeket hasonlóképen  megsütünk,  és  ha  mindkettőt  a kémén czéből 
kivettük,  a koszorút  fonódott  czukorral  szép  rendben  felragasztjuk 
a tortára.  Mindenik  koszorúba  befőtt  szilvát  teszünk,  s a tortát  jéggel 
díszítjük. 

689.  Pergelt-torta; 

Fél  kilogramm  czukrot  finoman  megtörünk,  ugyanannyi  duz- 
zasztott mandolát  nyélczésen  vágunk  s langymeleg  kemenczében 
megszárítunk.  A megtört  czukrot  sárgaréz  befőző-medenczében  erős 
széntűzre  állítjuk,  főzőkanállal  folytonosan  keverjük,  a rendesen  kép- 
ződni szokott  kis  gömböket  szétnyomjuk,  míg  a czukor  egészen  szét- 
folyt s elkezd  sárgás  lenni.  Ekkor  a szárított  mandolát  gyorsan  bele- 
teszszük s addig  kavarjuk,  míg  mindkettő  jól  összevegyült,  és  világos 
zsemlyeszínt  nyert.  A pergelt  keveréket  finom  mandolaolajjal  gondo- 
san kikent  kehely-  vagy  kosárformába  gyorsan  beletöltjük,  s a formá- 
nak egész  alakját  czitrommal  a lehető  legvékonyabbra  kinyomjuk. 
Ha  egészen  kihűlt,  vigyázva  kiborítjuk,  a kelyhet  vagy  kosarat  asz- 
talkendővel csinosan  beterített  tálra  teszszük,  s az  egész  nyílást  tej- 
színhabbal magasra  megtöltjük,  mi  által  igen  szép  külszínt  nyer. 

690.  Gesztenye-torta  más  módon. 

Tizenöt  nagy  szép  sült  gesztenyét  meghámozunk  s apróra 
vágunk;  aztán  huszonegy  dekagramm  habosra  elvert  vajba  huszon- 
egy dekagramm  tört  czukrot,  gesztenyét  és  tizennégy  dekagramm 
finomra  tört  mandolát  teszünk  bele,  s ha  ezt  is  elkavartuk,  a habaré- 
kot vajjal  bekent  tortalevélre  töltjük  és  lassan  megsütjük. 

691.  Korpa-torta. 

Hét  dekagramm  megduzzasztott  mandolát  nyélczésen  megvá- 
gunk, huszonegy  dekagramm  mandolát  kendővel  tisztán  megtörü- 
lünk és  héjastól  megtörünk,  ezt  huszonnyolcz  dekagramm  törött 

czukorral  medenczébe  teszszük,  két  tojás-sárgát  és  egy  tojás  fehéré- 
nek kemény  havát  adjuk  hozzá,  s egy  ideig  kavarjuk,  aztán  ismét  két 
tojás-sárgát  és  egy  tojás-fehérének  kemény  havát  keverjük  közé,  s 
így  folytatjuk,  míg  habos  lesz,  aztán  két  tábla  reszelt  csokoládé,  a 
nyélczésen  vágott  mandola  és  hét  dekagramm  hosszúkásra  vagdalt 
czitronád  jön  bele,  a tortalevelet  az  abroncscsal  együtt  vajjal  beken- 
jük, a habarékot  beletöltjük,  tüstént  a kemenczébe  állítjuk,  nehogy 
a mandola  és  czitronád  leülepedjenek,  s enyhe,  de  tartós  hőségnél 
háromnegyed  óráig  sütjük,  narancsjéggel  bevonjuk  és  zöld  gyümölcs- 
csel díszítjük. 


692  Kávé-torta. 

Huszonnyolcz  dekagramm  czitromon  könnyedén  eldörzsölt 
czukrot  megtörünk,  megszitálunk,  tizenhat  dekagramm  finom  ke- 
ményítőt hasonlóan  megtörünk  és  megszitálunk;  a czukrot  me- 
denczében  tizennégy  tojás-sárgával  jó  negyedóráig  kavarjuk,  míg 
szép  fehér  lesz  és  emelkedni  kezd.  Aztán  tíz  tojás- fehérét  ke- 
mény hóvá  verjük  ; előbb  a keményítő  lisztet  teszszük  bele,  s 
könnyen  elkavarjuk,  aztán  a tojás  havát,  melyet  igen  gyorsan  kell 
vele  elegyíteni.  Előbb  minden  díszítés  nélküli  abroncsformát  vajjal  jól 
kikenünk;  azt  finomliszttel  könnyedén  behintjük ; sütőpléhet  ha- 
sonlóképen bekenünk  vajjal,  az  abroncsformát  piskóta-tésztával  úgy 
töltjük  meg,  hogy  két  újj  szélességnyire  üres  marad,  a tészta  mara- 
dékát a sütőpléhre  szép  simán  és  egyformán  késfok  vastagságban 
széles  késsel  felkenjük,  s mindkettőt  meleg  kemenczében  vagy  sütő- 
ben enyhe  hőségnél  zsemlyesárgára  sütjük.  Ekkor  a pléhet  gyor- 
san kiveszszük,  s éles  késsel  két,  az  abroncsformára  épen  ráülő 
kereklevelet  vágunk  ki,  néhány  perezre  ismét  a kemenczébe  tesz- 
szük, az  abroncsot  kiborítjuk,  a leveleket  késsel  a pléhről  levesz- 
szük,  mindkettőt  papírra  teszszük  s a meleg  kemencze  közelében 
hagyjuk.  Előbb  harminezöt  dekagramm  czukrot  finomra  megtö- 
rünk és  megszitálunk,  csészényi  erős,  legjobb  fajta  kávét  főzünk 
s ezt,  valamint  négy  deciliter  szedett  tejszínt  jégre  állítjuk.  Most 
a piskóta-abroncsot  a levelek  egyikére  egészen  ráillően  állítjuk, 
a czukorból  a kávéval,  melyet  csak  kanalanként  kavarunk  bele, 
könnyű  jeget  készítünk,  de  a melynek  nem  szabad  folyékonynak 
lennie,  s ezzel  az  egész  abroncsot  és  a második  levelet,  melyet  fedő- 
nek hagyunk  meg  belőle,  bevonjuk.  Ha  a jég  megszáradt,  a mi  a taka- 
rékkonyhán igen  könnyen  megy,  mert  a tortát  annak  közelében  szitára 
teszszük,  a behűtött  tejszínből  a habverővel  kemény  habot  verünk, 
jég  fölibe  állítván  a habverő  medenezét.  Ha  ez  megtörtént,  tizen- 

nyolcz  dekagramm  czukrot  és  annyi  jégbehűtött  kávét  teszünk 
bele,  míg  a hab  sárgás  színt  kap,  s a kávé  íze  túlnyomó  lesz.  A 
czukrot  és  a kávét  jól  el  kell  vegyíteni  habverő  segélyével  a hab- 
bal, s ezen  habbal  az  abroncsnak  egész  nyilását  kitöltjük,  melynek 
már  pedig  meg  kellett  száradnia ; a fedőt  hirtelen  reáteszszük,  a fen- 
maradt  jéggel  a,  fedőn  levő  csíkot  gyorsan  bevonjuk,  s a tortalevélre 
csinos  papirt  vágunk  ki,  erre  a tortát,  s ezt  asztalkendővel  beterített 
asztalra  teszszük  s gyorsan  feladjuk  az  asztalra.  A kávéhabot  csak 
azon  pillanatban  kell  az  abroncsba  tölteni,  ha  a tortát  az  asztalra 
adjuk,  nehogy  az  abroncs  megpuhuljon.  Fedő  nélkül  is  feladhatjuk, 
ez  esetben  a habot  azon  pillanatban  töltjük  az  abroncsba  és  halmoz- 
zuk fel  magasra,  mikor  az  asztalra  adjuk.  Ha  a tortát  oly  évszakban 
készítjük,  melyben  friss  földiepret  Lkaphatni,  a piskóta  abroncsot 
földieperpéppel  is  bevonhatjuk ; a veres  földiepret  finom  szitán  át- 
törjük, medenczébe  szitált  czukrot  teszünk,  s ezzel  a földiepret  kana- 
lanként elhabarjuk ; ha  igen  halvány  színe  volna,  egy-két  csepp  ál- 
körmöst  vegyíthetünk  közibe;  a földi  eper-szörp  hozzáadásával 
vigyázva  kell  bánni,  nehogy  igen  híg  legyen.  Ekkor  az  abroncsot 
úgy,  mint  a kávéval,  bevonjuk  és  megszárítjuk ; a habhoz  az  áttört 
földiepret  medenczében  finomra  tört  czukorral  elhabarjuk,  a tejfel- 
habot a jégen  hagyjuk,  s a földiepret  csak  lassanként  keverjük  bele 
a habverővel  s kissé  ismét  felverjük.  Csak  annyit  szabad  beletenni, 
hogy  a földieper  is  felismerhető  legyen,  nehogy  a keverék  igen  híg 
legyen ; a színét  álkörmöslével  adjuk  meg.  Ezen  tortát  fedél  nélkül 
is  adhatjuk,  csakhogy  a habot  akkor  a feltálalás  pillanatában  töltjük 
és  halmozzuk  fel  az  abroszba. 

693.  Linczi  torta  tojás  nélkül. 

Huszonnyolcz  dekagramm  duzzasztott  mandolát  finomra  meg- 
törünk, a törés  alatt  vízzel  megnedvesítvén,  nehogy  olajos  legyen. 
Ugyanannyi  czukrot  vaníliával  finomra  megtörünk  s egy  czitromnak 
héját  apróra  vágjuk.  Most  huszonnyolcz  dekagramm  vajat  habosra 
elverünk,  az  elverés  alatt  kanálnyi  hideg  vizet  vegyítünk  bele, 
valamint  egy  czitromnak  levét,  a mandolát  és  a czukrot ; ha  már 
jó  habosra  elvertük,  huszonnyolcz  dekagramm  lisztet  vegyítünk 
könnyedén  közé.  Ebből  akár  rudas-,  akár  leveses-tortát  készíthetünk, 
első  esetben  befőttel  töltjük  meg,  a rúddal  szépen  bevonjuk,  az  ab- 
roncsot ráteszszük,  tojás-fehérével  bekenjük,  durván  megtört  czu- 
korral behintjük,  s aztán  tartós  hőségnél  megsütjük.  Ezen  tésztát 
apró  süteményekhez,  mint  tortácskákhoz,  pereczekhez  stb.  is  hasz- 
nálhatjuk. 

694.  Habart  mandolatorta. 

Huszonnyolcz  dekagramm  duzzasztott  s finomra  tört  man- 
dolát,  ugyanannyi  finomra  tört  czukrot,  egy  czitromnak  apróra 
vágott  héjával  medenczébe  teszünk,  hová  két  egész  tojást  és  hat 
tojássárgát  ütünk  egymásután  s ezt  fél  óráig  habarjuk.  A habarás 
tartamát  ugyan  nem  lehet  pontosan  meghatározni,  általában  akkor 
elég,  ha  a tészta  már  fehér  s a medenczében  emelkedni  kezd;  soha- 
sem szabad  addig  habarni,  hogy  ismét  összeessék ; különben  a torta 
igen  kemény  lesz.  Ha  a tészta  már  jó,  még  három  tojás  fehérének 
kemény  havát  vegyítjük  könnyedén  közibe,  a habarékot  vajjal  be- 
kent formába  teszszük  s lassan  megsütjük.  A habart  tortát  sohasem 
szabad  nagy  hőségnek  kitenni ; ha  kisült,  mit  kötőtűvel  könnyen 
megtudhatunk,  kiborítjuk  s kihűtjük  s olyan  csokoládéöntéssel  von- 
juk be,  melynek  készítésmódját  a 683.  sz.  a.  találjuk. 

695.  Nyélczés  mandolatorta. 

Negyvenkét  dekagramm  czukrot,  két  deciliter  vizet  reáöntve, 
addig  főzünk,  míg  fonódik ; aztán  fél  kilogramm  duzzasztott  és  nyél- 
czésen  megvágott  mandolát,  hét  dekagramm  vágott  pisztácziát  és  tíz 
dekagramm  vágott  czitronádot,  egy  czitromot,  mind  apróra  vágott 
héjával,  mind  levével  adunk  hozzá;  most  kissé  meghagyjuk  húzódni, 
a tűztől  elveszszük  s kihűtjük ; ekkor  három  tojássárgát  keverünk 
bele,  tortalevelet  ostyával  kirakunk,  a tortát  megalakítjuk,  enyhe  hő- 
ségnél megsütjük,  és  festett  jéggel  és  zöld  gyümölcscsel  díszítjük. 

696.  Nyélczés  mandolatorta  szeletekben. 

Tizennyolcz  dekagramm  finomra  megtört  és  megszitált  czuk- 
rot medenczében  czitromlével  és  tojás -fehérével,  de  melyet  vi- 
gyázva és  csak  egymásután  kell  beletenni,  sűrű  jéggel  habarunk^ 
aztán  ugyanannyi  nyélczésen  vágott  mandolát  vegyítünk  könnyedén 
közé.  Ugyanezen  módon  másik  medenczében  csokoládé-jeget  ha- 
barunk, csakhogy  ehhez  nem  kell  czitromlé,  a mandolát,  hasonlóan 
nyélczésen  vágva,  közibe  keverjük.  Most  hegytorta-formát  vajjal  be- 
kenünk, ostyából  két  újj  széles  csíkokat  vágunk,  a tömeggel  jó  kés- 
fokvastagságnyira  bekenjük  és  a formát  csíkonként  egyszer  fehér- 
rel, másszor  feketével  kirakjuk  s kihűlt  kemenczében  megszárítjuk. 
Eközben  tíz  dekagramm  egy-két  narancson  eldörgölt  és  finomra 
tört  czukorból  széles  késsel  deszkán  tojás-fehérével  keményes  tész- 
tát csinálunk,  azt  két  késfokvastagságnyira  kinyújtjuk,  kis  fánk-ki- 
szúróval  leveleket  szakítunk  belőle,  s egy  egészen  kicsinynyel  a 

közepét  szúrjuk  ki  úgy,  hogy  koszorút  képez;  a koszorúkat  viaszszal 
bekent  pléhré  teszszük,  s kihűlt  kemenczében  megszárítjuk.  Ha  mind 
a koszorú,  mind  a torta  megszáradt,  a koszorúkat  fonódott  czukor- 
ral  szép  rendben  felragasztjuk  a tortára,  s minden  koszorúba  válta- 
kozva egy  befőzött  zöld  szilvát,  a másikba  pedig  befőzött  diót  vagy 
zöld  mandolát  teszünk. 

697.  Szárított  mandolatorta. 

Huszonnyolcz  dekagramm  duzzasztott  és  megtört  mandolát 
ugyanannyi  czukorral  sárgarézmedenczében  széntűzön  folytonos 
kavarás  közt  addig  szárítunk,  míg  összeragad ; aztán  szép  czitrom- 
nak  héját  finomra  reszeljük  s a levével  együtt  hozzáadjuk;  most 
negyedfél  dekagramm  durván  összevágott  czitronádot,  végre  egy 
egész  tojást  és  két  tojás- sárgát  adunk  hozzá,  az  egészet  jól  össze- 
keverjük, a tészta  háromnegyed  részét  ostyával  kirakott  hegy  torta- 
levélre töltjük,  a többiből  kis  koszorúkat  csinálunk,  a levelet  ezekkel 
szép  rendben  kirakjuk,  tojás-fehérével  bekenjük,  tört  czukorral  be- 
hintjük, enyhe  hőségnél  megsütjük ; ha  a torta  kisült,  jéggel  éke- 
sítjük azt.  A koszorúkba  egész  szem  meggyeket  teszünk  szárastól 
együtt. 

698.  Habart  linezi  torta. 

Huszonnyolcz  dekagramm  duzzasztott  mandolát  finomra  meg- 
törünk, a törés  alatt  vízzel  megnedvesítvén,  nehogy  olajos  legyen. 
Ugyanannyi  czukrot,  kevés  vaníliát,  egy  narancsnak  apróra  vágott 
héját  adjuk  hozzá ; aztán  huszonnyolcz  dekagramm  habosra  felvert 
vajba  fél  czitromnak  levét  nyomjuk,  négy  tojás-sárgát  keverünk  bele 
egymásután,  aztán  a czukrot,  mandolát  és  czitromhéjakat  is  bele- 
keverjük, s végre  huszonnyolcz  dekagramm  finom  lisztet  vegyítünk 
közé.  Vagy  rudakkal  szépen  font  tortát,  vagy  három  egyenlő  levelet 
csinálunk  belőle,  melyeket  tojásfehérével  bekenvén,  czukorral  behin- 
tünk és  szépen  megsütünk  ; ha  kisültek,  minden  levelet  más  befőttel 
töltünk  meg,  a leveleket  egymásra  teszszük,  s vagy  narancsjéggel 
vonjuk  be,  vagy  zöld  gyümölcsökkel  díszítjük ; de  ha  rudas  tortát 
akarunk  készíteni,  abroncsot  kell  a levél  körül  tenni,  mivel  különben 
a tészta  lefolyik. 

699.  Barna  linezi  torta. 

Huszonnyolcz  dekagramm  mandolát  héjastól  finomra  meg- 
törünk, egy  czitromnak  héját  apróra  vágjuk,  ugyanannyi  czukrot 
finomra  megtörünk,  valamint  egy  dekagramm  fahéjat  és  néhány 

szegfűszeget  is.  Aztán  huszonnyolcz  dekagramm  finom  lisztet  ugyan- 
annyi vajjal  a nyújtóval  a deszkán  jól  eldolgozunk,  a fentebbit  bele- 
teszszük,  aztán  három  tojássárgát  és  annyi  tejszínt  adunk  hozzá, 
hogy  elég  édes  legyen,  aztán  a tésztát  széles  késsel  összeállítjuk. 
Befőttel  töltött  rudas  tortát  készíthetünk  ebből,  de  levelekben  meg- 
sülve s töltve  a legjobb.  A tésztának  nem  szabad  keményebbnek 
lenni,  mint  hogy  azt  könnyen  készíthessük. 

700.  Mandolatorta  tejszínhabbal. 

Huszonnyolcz  dekagramm  duzzasztott  és  megtört  mandolát 
ugyanannyi,  czitromon  eldörzsölt  czukorral  medenczében  egy  egész 
tojással  és  hét  tojás- sárgával  addig  habarunk,  míg  jó  habos  lesz,  a 
mire  fél  óra  elég.  Aztán  negyedfél  dekagramm  szitált  zsemlemorzsát 
adunk  hozzá,  s végre  négy  tojás-fehérének  keményre  vert  havát ; 
két  egyenlő  tortalevelet  s azok  abroncsait  vajjal  bekenjük,  a tömeget 
beletöltjük  s lassan  megsütjük.  Mielőtt  a tortát  az  asztalra  adnók, 
hét  deciliter  jó  tejszínből  kemény  habot  verünk,  melybe  annyi  czuk- 
rot  és  vaníliát  adunk,  hogy  elég  édes  legyen.  Ha  a mandolalevelek 
egészen  kihűltek,  azokat  tálra  teszszük,  a hab  felét  reá,  erre  a másik 
levelet  s e fölé  a hab  maradékát,  melyet  szélén  nagy  spanyol  szél- 
fánk-koszorúval  diszkünk,  s a tortát  gyorsan  feladjuk  az  asztalra. 

701.  Dió-torta. 

Tizennégy  dekagramm  apróra  vágott  diót,  ugyanannyi  duzzasz- 
tott és  finomra  megtört  mandolát,  huszonnyolcz  dekagramm  czukrot 
és  kevés  vaníliát  medenczében  tizennégy  tojás-sárgával  fél  óráig 
mindig  egyformán  kavarunk,  végre  tíz  tojás- fehérének  keményre 
vert  havát  vegyítjük  könnyedén  közé.  Két  egyenlő  tortalevelet  és 
azok  abroncsait  vajjal  bekenünk,  mindegyikbe  a keverék  felét  töltjük 
s enyhe  hőségnél  megsütjük ; azután  szitára  kiborítjuk,  s ha  kihűlt, 
az  egyik  levelet  befőttel  töltjük  meg,  a másikat  reáteszszük,  s czit- 
rom-  vagy  narancsjéggel  vonjuk  be.  Ezen  tortánál  megjegyzendő, 
hogy  a leveleknek  nem  szabad  igen  vastagnak  lenniök,  mivel  külön- 
ben könnyen  szalonnás  és  nehéz  lesz  ; ellenben,  ha  vékony  levelek- 
ben sütjük,  igen  könnyű  és  habos.  A diókat  épen  nem  szabad  meg- 
törni, hanem  csak  összevagdalni. 

702.  Napoleon-torta  csokoládéval  bevonva. 

Huszonnyolcz  dekagramm  meleg  sütőben  megpuhított  csoko- 
ládét medenczében  darabka  vajjal  finomra  elhabarunk,  aztán  ismét 
darab  vajat  teszünk  hozzá,  simára  elhabarjuk  és  így  tovább,  míg 

huszonnyolcz  dekagramm  vajat  habartunk  el ; ekkor  még  huszon- 
nyolcz  dekagramm  héjastól  megtört  és  megszitált  mandolát,  ugyan- 
annyi vaníliával  megtört  és  szitált  czukrot  és  tizenhat  tojás-sárgát 
teszünk  lassanként  hozzá.  Ezen  tömeget  fél  óráig  habosán  kavarjuk 
s végre  a tojás-fehér  kemény  havával  és  tizennégy  dekagr.  kemé- 
nyítőliszttel keverjük  össze.  Négy  egyenlő,  alacsony  abroncscsal 
biró  tortalevelet  vajjal  bekenünk,  liszttel  behintünk,  a tömeget  bele- 
töltjük,  s gyengén  fűtött  kemenczében  megsütjük.  Ha  egészen  kisült, 
szitára  borítjuk,  kihűtjük,  aztán  egy  ív  papírra  teszszük,  s baraczk- 
marmeláddal  késfokvastagságnyira  bekenjük ; egyik  levelet  a má- 
sikra teszszük,  és  csinosan  körülvágjuk.  Ekkor  csokoládéöntéssel 
az  egész  tortát  egyformán  bekenjük,  s félreteszszük  száradni. 
Ha  a torta  tökéletesen  megszáradt,  különféle  befőtt  gyümölcscsel 
rakjuk  azt  ki. 

703.  Narancs-torta. 

Két  nagy,  vagy  három  kis  narancsnak  héját  lereszelve,  azt 
mozsárban  hat  keményre  megfőzött  tojás- sárgával  finomra  megtör- 
jük. Három  tojás-sárgát  öt  dekagramm  habosra  elvert  vajba  egymás- 
után belekavarunk,  huszonnyolcz  dekagramm  duzzasztott  és  finomra 
megtört  mandolát  adunk  hozzá,  ezt  fél  óráig  kavarjuk,  ugyanannyi 
szitált  czukrot  adunk  hozzá,  s még  negyedóráig  kavarjuk  azt.  Végre 
még  a narancshéjat  a tojás- sárgával  teszszük  belé,  s az  egészet 
negyedfél  dekagramm  finom  liszttel  jól  összekavarjuk.  A habarékból 
két  részt  vajjal  bekent  tortalevélbe  teszünk,  késsel  egyformán  szét- 
kenjük, s befőzött  megygyel  megtöltjük,  a harmadik  részt  gyűrű- 
módra ráfecskendezzük,  a tortát  tojás-fehérével  bekenjük  s durván 
tört  czukorral  behintjük,  szép  lassan  megsütjük  s jéggel  díszítjük. 

704.  Birsalma-torta. 

Fél  kilogramm  czukrot  két  deciliter  vízzel  sárgaréz-medenczé- 
ben  addig  főzünk,  míg  fonódik  és  nagy  hólyagokat  vet.  E közben 
jól  érett  birsalmából  fél  kilogramm  velőt  készítünk,  melyet  megfőz- 
vén, szitán  áttörünk,  aztán  a velőt  a jól  befőtt  czukorba  teszszük, 
valamint  tizennyolcz  dekagramm  duzzasztott  és  finomra  megtört 
mandolát,  tíz  dekagramm  megvagdalt  czitronádot  és  egy  czitromnak 
apróra  vágott  héját  és  levét  is  hozzáadjuk ; ezt  együtt  enyhe  szén- 
tűznél ismételt  kavarás  közt  addig  főzzük,  míg  kocsonyaforma  lesz. 
Most  a tortalevelet  ostyatésztából  sütött  nagy  kerek  levelekkel  ki- 
rakjuk, s a keveréket  két  újjnyi  magasságra  vízbe  mártott  késsel  si- 
mán felkenjük,  durván  tört  czukorral  behintjük,  s kihűlt  kemenczé- 

ben  24  óráig  hagyjuk.  Aztán  czitromj éggel  vonjuk  be,  a levél  szélét 
fonódott  czukorral  felragasztott  spanyol  fánkokkal  és  zöld  befőzött 
gyümölcscsel  ékesítjük.  A czitromjeget  ép  úgy  csináljuk,  mint  a 
pimetjeget,  csakhogy  a czitromhéjon  dörzsölt  darab  czukrot  finomra 
törjük,  és  ha  a jeget  már  jól  eldolgoztuk,  és  az  szép  tiszta  és  sűrű, 
az  eldörzsölt  czukrot  is  belevegyítjük,  s két  kávés  kanállal  .czitrom- 
levet  is  adunk  hozzá,  melyet  jól  el  kell  vele  kavarni.  Ekkor  próbát 
teszünk  következő  módon : nehány  csepp  jeget  teszünk  darab  pa- 
pirosra, ha  szét  nem  folyik  s nehány  pillanat  alatt  kemény  lesz, 
úgy,  hogy  sértetlenül  el  lehet  venni  a papírról,  jó  ajég;  ha  ezen  pró- 
bát nem  állja  ki,  még  tovább  kell  eldolgozni.  A narancsjeget  ugyan- 
azon módon  készítjük,  csakhogy  a czukrot  narancshéjon  dörzsöljük 
s nem  czitrom-,  hanem  narancslevet  adunk  hozzá.  Őrizkedjünk 
attól,  nehogy  a czukrot  a tűzről  igen  korán  elvegyük,  hanem  addig 
főzzük,  míg  oly  sűrű,  hogy  fonódik,  s főzés  közben  nagy  hólyagokat 
vet ; csak  akkor  kezdjük  el  megdolgozni. 

705.  Spanyol  széltorta. 

Öt  ven  dekagramm  finom  czukrot  két  gramm  vaníliával  finomra 
megtörve  megszitálunk  s azt  tizenegy  tojás-fehérének  rézmedenczé- 
ben  nagyon  keményre  vert  hava  közé  a habverővel  gyorsan  és 
könnyedén  keverjük.  A hónak  oly  keménynek  kell  lennie,  hogy,  ha 
a medenczét  megfordítjuk,  a hó  mozdulatlan  maradjon,  mit  az  által 
érünk  el,  ha  a tojás-fehérét  verés  közben  a habverővel  mindig  ma- 
gasra felemeljük  és  minél  keményebb  kezd  a hó  lenni,  annál  gyor- 
sabban és  erősebben  verjük.  Aztán  két  ív  fehér  papírra  négy  kerek 
levelet  rajzolunk,  melyből  mindenik  lap  átmérője  kisujjnyival  kisebb  ; 
most  a keveréket  a rajzolt  lapokra  késsel  simán  ujj  vastagságban 
felkenjük.  A maradékot  ezen  czélra  való  fecskendőbe  teszszük,  s 
ezzel  a levelek  szélére  köröskörül  apró  fánkokat  nyomunk  fel.  A 
negyedik,  vagyis  legkisebb,  s legfelső  levelet  a következő  módon 
díszítjük : a fecskendővel  négy  finom  szalagot  nyomunk  reá  úgy, 
hogy  egymáson  keresztben  feküdjenek,  a közepére  nagy,  magas 
gombot  nyomunk,  s ezt  borsónagyságú  kis  spanyol  fánkokkal  vesz- 
szük  körül.  A levél  azon  közeire,  melyen  a csíkok  nem  mennek  ke- 
resztül, hasonlóan  apró,  legfeljebb  mogyoró  nagyságú  spanyol  fán- 
kokat nyomunk,  ezeket  egymás  mellé  rakjuk,  s a levél  szélére  épen 
ilyeneket  nyomunk.  Ekkor  a leveleket  finomra  tört  czukorral  be- 
hintjük, mi  organtinon  keresztül  történik,  s kihűlt  kemenczében  meg- 
sütjük ; egy-két  óra  múlva  a papírt  vékony  késsel  lefejthetjük  róla. 
Aztán  a leveleket  befőttel  megtöltjük,  alul  a legnagyobbakat,  erre  a 

kisebbet,  s legfelül  a legkisebbet  teszszük,  melyet  befőtt  egész  gyü- 
mölcsökkel diszítünk.  A sütésre  nézve  megjegyzendő,  hogy  a ke- 
mencze  se  igen  meleg,  se  igen  kihűlt  ne  legyen ; legjobb  próbája  az, 
ha  a mezitlen  kart  benne  tarthatjuk.  A spanyol  széltésztával,  ha  azt 
akarjuk,  hogy  sikerüljön,  igen  gyorsan  és  könnyű  kézzel  kell 
bánni ; nem  szabad  vele  soká  késni,  s hűvös  helyen  kell  készíteni. 
Forró  nyáron  a tojást  használat  előtt  több  órára  jégre  vagy  hideg 
vízbe  teszszük.  Ezen  tortát  tejszín-,  vagy  földi  eper-habbal  is  meg- 
tölthetjük. De  ha  fagylalttal  akarjuk  megtölteni,  a hóból  kirajzolt 
papírra  három  egyenlő  koszorút  csinálunk,  késsel  két  ujjszélesség- 
nyire,  simán  felkenjük,  az  egyik  levelet  egész  kerületében  spanyol 
fánkokkal  koszorúzzuk,  czukorral  behintjük,  s épen  úgy  sütjük  meg. 
Ha  az  asztalra  feladjuk,  a fagylaltot  kerek  tálra  borítjuk  ki,  a koszo- 
rúkat reáteszszük,  úgy  hogy  a fagylalt  a koszorúk  nyílásából  kilás- 
sák. Ezért  a koszorú  nyílásának  mindig  valamivel  nagyobbnak  kell 
lennie  a fagyialtos  szelencze  fenekénél,  mely  az  asztalon  igen  szép 
látványt  nyújt,  különösen,  ha  a fagylalt  málnából,  meggyből  vagy 
ribizliből  van. 

706.  Czukortorta. 

Húszon nyolcz  dekagramm  vajat,  ugyanannyi  lisztet,  ugyan- 
annyi tört  czukrot  kevés  vaníliával,  egy  czitromnak  apróra  vágott 
héjával,  öt  keményre  főzött  és  szitán  áttört  tojás- sárgával  jól  össze- 
vegyítünk, a vajat  közepébe  teszszük,  s a nyújtóval  jól  eldolgozzuk; 
azután  három  tojás- sárgát  és  annyi  tejszínt  adunk  hozzá,  a mennyi 
a tömeg  megnedvesítésére  szükséges,  s a tésztát  széles  késsel  össze- 
állítjuk. Megjegyzendő,  hogy  e tésztának  nem  szabad  keménynek 
lennie.  Ekkor  a tésztát  kisujj vastagságnyira  kinyújtjuk,  három 
egyenlő  levelet  vágunk  belőle,  szépen  megsütjük  és  kihűtjük.  Min- 
den levelet  más  befőttel  kenünk  be,  összerakjuk,  s czitromj éggel 
vonjuk  be,  melyet  a következő  módon  készítünk.  Huszonnégy  deka- 
gramm, czitromon  könnyedén  dörzsölt,  s azután  finomra  megtört  s 
megszitált  czukrot  medenczébe  teszünk,  ehhez  fél  czitromnak  levét 
és  kevés  tojás-sárgát  adunk,  s ezt  folytonosan  kavarjuk ; ha  a jég 
nem  elég  híg,  még  kevés  levet  adunk  hozzá,  s félóráig  kavarjuk ; ha 
Jó  habos,  a tortát  bevonjuk  vele  ; erre  kihűlt  kemenczében  a jeget 
lassan  megszárítjuk. 

707.  Tisztított  czukortorta. 

Fél  kilogramm  czukrot  rézmedenczében  két  deciliter  vízzel 
megtisztítunk ; ha  a czukor  annyira  elfőtt,  hogy  már  fonódni  kezd, 
huszonnyolcz  dekagramm  duzzasztott  s apróra  vágott  mandolát, 

hét  dekagramm  czitronádot,  hét  dekagramm  birsalma-marmeládot, 
négy  befőzött  diót  s két  czitromnak  héját  vegyítjük  bele,  s addig 
kavarjuk,  mig  keményedni  kezd.  Aztán  a habart  tömeget  ostyával 
kirakott  tortalevélre  kereken  reáteszszük  s kihűtjük,  czukorral  be- 
hintjük s befőtt  gyümölcscsel  díszítjük. 

708.  Linezi  torta  más  módon. 

Huszonnégy  deka  vajat  habzásig  verünk,  aztán  huszonhat 
dekagramm  finomra  tört  czukrot  teszünk  hozzá,  ezzel  is  egy  negyed 
órát  keverjük.  Ütünk  bele  három  egész  tojást,  tizennégy  deka- 
gramm hámozott  apróra  tört  mandolát,  huszonhat  dekagramm  finom 
lisztet,  s kevés  vagdalt  czitromhéjat  teszünk  bele  s jól  elkavarjuk. 
A tészta  felét  a vajjal  kikent  lemezre  teszszük,  a másik  feléből 
rudacskákat  készítünk,  s azt  a tetején  szépen  rostély  alakban  felrak- 
juk, aztán  megkenjük  és  szép  pirosra  sütjük. 

709.  Felföldi  torta. 

Hét  deciliter  liszthez  huszonöt  dekagramm  disznózsírt  hét 
dekagramm  apróra  tört  hámozott  mandolát,  huszonnyolcz  deka- 
gramm tört  czukrot,  kevés  fahéjat,  szegfűszeget,  egy  czitrom  reszelt 
héját  és  kevés  levét,  egy  tojást,  egy  és  fél  dekagramm  élesztőt,  — ezt 
tejben  felolvasztva,  összegyúrunk,  s a tészta  felét  kikent  tepsibe 
teszszük,  a tetejét  lekvárral  töltjük  meg,  a másik  felét  a tésztának 
mint  rudacskákat  a lekvár  felibe  rakjuk,  — az  egészet  a tepsiben 
kissé  kelni  hagyjuk,  aztán  tojással  bekenve  kisütjük. 


TIZENN Y OLCZADIK  OSZTÁLY. 

A kádkák,  ívekről. 

710.  Burgonya-kádka. 

Tizennyolcz  dekagramm  jó  lisztes,  főzött,  meghámozott  s ki- 
hűtött  burgonyát  reszelve,  azt  tizennégy  dekagramm  finomra  tört 
czukorral,  hét  dekagramm  finomra  tört  és  duzzasztott  mandolával, 
egy  czitromnak  apróra  vágott  héjával,  két  egész  tojással  és  hat 
tojás-sárgával  medenczébe  teszszük,  s addig  habarjuk,  míg  jó  habos 
lesz,  végre  négy  tojás-fehérének  kemény  havát  adjuk  hozzá,  a kád- 
kákat  vajjal  bekenjük,  félig  megtöltjük,  s enyhe  hőségnél  megsütjük. 
Ezen  keverékből  tésztát  is  készíthetünk,  melyhez  bor-sodót  adunk. 

711.  Krém-kádka. 

Szép  tojásdad  kádkaformákat  porhanyós  tésztával  bélelünk  ki, 
s arany  verő- papírral,  melyből  olyanforma  labdát  alakítunk,  mint  a 
kádka,  kitöltjük  és  a kemenczében  zsemlyebarnára  sütjük.  Eközben 
négy  deciliter  tejszínből,  hat  tojás-sárgából,  czukorból  és  vaníliából, 
melyet  csuporban  jól  összehabarunk  s folytonos  kavarás  közt  ad- 
dig hagyunk  széntűzön,  míg  sürűdni  kezd,  tejkocsonyát  csinálunk, 
aztán  félreteszszük.  Ha  a kádkák  kisültek,  a pap  irt  kiveszszük,  s 
minden  kádkába  négy-hat  szem  czukorba  befőzött  meggyet,  vagy 
párolt  meggyet,  melyet  jól  leszűrtünk  és  megczukroztunk,  teszünk, 
a kádkákat  a tej  kocsonyával  megtöltjük,  s ismét  a kemenczébe  állít- 
juk, míg  a tejkocsonya  megkeményedett.  Tálaláskor  kiborítjuk, 
vaniliás  czukorral  behintjük  s úgy  rendezzük  a tálra,  hogy  a kádkák 
tej  kocsonyával  megtöltött  csészékhez  hasonlítanak. 

712.  Czitronád-kádka. 

Vajastésztát  készítünk;  hét  dekagramm  czitronádot,  ugyan- 
annyi mandolát  és  három  dekagr.  pisztácziát  finoman  hosszúkásra 
vágunk ; aztán  tizennégy  dekagramm  czukrot  törünk  meg  finomra, 
felét  medenczébe  teszszük,  s a finomra  tört  mandolát  is,  a czukor 
másik  felét  a vagdalttal  összevegyítjük,  egy  egész  tojást  és  három 
tojás  sárgát  ütünk  reá,  s jó  habosra  elhabarjuk,  a vajas  tésztát  kés- 
fokvastagságnyira  kinyújtjuk,  a kádkákat  azzal  kitöltjük,  a vagdalt- 
ból minden  kádkába  teszünk  s fedő  helyett  a habarékból  öntünk  reá, 
s ezeket  kihűlt  kemenczében  kisütjük. 

713.  Mandolás  kádka. 

Tizennégy  dekagramm  duzzasztott  s finomra  tört  mandolába, 
ugyanannyi  tört  czukorba  két  egész  tojást  és  három  tojás-sárgát 
ütünk  felváltva;  ha  ezt  jó  habosán  elhabartuk,  egy  czitromnak 
apróra  vágott  héját  adjuk  hozzá,  jól  elhabarjuk ; e habarékot  vajjal 
bekent  kádkába  töltjük,  s enyhe  hőségnél  megsütjük. 

714.  Meggy-kádka. 

Tizennégy  dekagramm  szitált  czukrot,  hét  dekagr.  duzzasztott 
és  finomra  tört  mandolát  négy  egész  tojással,  négy  tojás-sárgával 
és  négy  tojás-fehérének  kemény  havával  egy  óráig  kavarunk,  végre 
egy  czitromnak  apróra  vágott  héját  és  hét  dekagramm  kiflimorzsát 
adunk  hozzá,  ezt  a többivel  jól  elvegyítjük.  Ezen  keveréket  vajjal 
bekent  kádkába  töltjük,  mindegyikbe  öt  szem  meggyet  teszünk,  és 
enyhe  hőségnél  kisütjük. 

Az  ívekről. 

715.  Piskóta-ívek. 

Piskótatésztát  késítünk,  mint  a piskótatortához ; ezt  hosszú 
tepsire,  melyet  előbb  megmelegítettünk,  tiszta  viaszszal  bekentünk 
s itatós  papirral  letöröltünk,  késsel  a lehető  legvékonyabban  kenjük 
s enyhe  hőségnél  megsütjük.  Ha  a tészta  szép  barnás  kezd  lenni,  a 
tepsit  kiveszszük,  két  ujj  szélességű  s araszhosszú  csíkokat  vágunk 
ki ; ha  a tészta  megmerevednék,  ism  ét  beleteszszük  a kemenczébe, 
néhány  pillanat  múlva  kiveszszük,  a csíkokat  az  ívpléh  fölé  hajtjuk, 
s addig  hagyjuk  rajta,  míg  megkeményednek. 

716.  Franczia  ívek. 

Három  tojás- fehérének  kemény  havát  huszonegy  dekagramm 
finomra  tört  czukorral  medenczébe  teszszük,  fél  czitromnak  levét 
lassanként  belenyomjuk,  s addig  habarjuk,  míg  sűrű  és  szép  fehér 
lesz  ; aztán  huszonegy  dekagramm  duzzasztott,  finoman  hosszúkásra 
vágott  mandolát,  két  dekagramm  czukrozott  narancshéjat,  fél  czit- 
romnak héját  s két  dekagramm  czitronádot  hasonlóan  apróra  vag- 
dalva, azzal  összevegyítünk.  Ezen  tömeget  két  újj  széles  és  arasz- 
hosszú ostyacsíkokra  szép  egyformán  felkenjük  s a már  előbb  vajjal 
bekent  ívsütő  tepsire  teszszük  s enyhe  hőségnél  megsütjük. 

717.  Fűszeres  ívek. 

Tizennégy  dekagramm,  héjával  együtt  finomra  tört  mandolát, 
ugyanannyi  czukrot,  jó  adag  fahéjat  és  szegfűszeget,  apróra  vágott 
czitromhéjat  medenczében  tojásfehérével  habosán  elhabarunk  (a  tész- 
tának azonban  nem  szabad  oly  hígnak  lennie,  mint  a közönséges 
habart  tésztának),  ezt  két  újj  széles  és  araszhosszú  ostyacsíkokra 
késfokvastagságban  kenjük,  a vajjal  bekent  tepsire  teszszük  s enyhe 
hőségnél  megsütjük,  vagyis  inkább  megszárítjuk.  Ha  egészen  meg- 
keményedtek, habosra  elvert  jégnek  egy  részét  alul  gombostűfej 
nyílású  tölcséren  vagy  papirtölcséren  át  szép  rendben  az  ívekre  rak- 
juk, a másik  részét  kevés  alkörmöslével  jól  elvegyítjük,  s vele  az  íve- 
ket szépen  ékesítjük ; még  egyszer  a kemenczébe  teszszük,  hol  egé- 
szen kiszárítjuk. 

718.  Pirított  ívek. 

Huszonnyolcz  dekagramm  duzzasztott  és  nyélczésen  megvá- 
gott mandolát  ugyanannyi  finomra  tört  czukorral  összevegyítünk, 
egy  narancsnak  és  czitromnak  héját  apróra  vágjuk,  s mindkettő- 
nek levével  együtt  a mandolához  és  czukorhoz  adjuk,  jól  össze- 
keverjük, s fél  óráig  állani  hagyjuk,  hogy  jól  megduzzadjon,  mert  jó 
nedvesnek  kell  lennie.  A fennebbiből  három  kanálnyit  lábasba  vagy 
sárgaréz-medenczébe  teszünk,  azt  világosbarnára  megpirítjuk,  foly- 
tonosan kavarjuk,  nehogy  odaégjen,  s hogy  egyenlő  színt  kapjon ; 
aztán  kanalanként  vízzel  megnedvesített  nyujtódeszkára  teszszük, 
késsel  ív  alakjában  szép  vékonyra  szétkenjük,  s apróra  vágott  pisz- 
tácziával  behintjük.  Ha  megkeményedtek,  leveszszük,  s a többi  ívet 
is  ezen  módon  készítjük  el. 

719.  ívek  vajas  tésztából. 

Ötször  áthajtott  vajas  tésztát  készítünk,  azt  késfokvastag- 
ságnyira  kinyújtjuk,  aztán  araszhosszú  s két  újj  széles  csíkokra 
vágjuk,  ezeket  tojás-fehérével  bekenjük,  duzzasztott  megvagdalt 
mandolával  s finomra  tört  vaníliás  czukorral  behintjük,  és  az  ív- 
pléhen  aranysárgára  megsütjük.  Ezeket,  mielőtt  kihűlnének,  czu- 
korral behintve  adjuk  fel  az  asztalra.  Ugyanezen  módon  vágunk 
a fennebbi  vajas  tésztából  hosszú,  keskeny  rudakat,  ezeket  is  be- 
kenjük tojás-fehérével,  mandolával,  és  vaníliás  czukorral  behintjük, 
tepsin  kisütjük,  melegen  czukorral  behintjük,  s magasra  felhalmoz- 
zuk a tálon. 

720.  Csokoládé-ívek. 

Tizennégy  dekagramm  duzzasztott  mandolát  nyélczésen  meg- 
vágunk, ugyanannyi  finomra  tört  és  szitált  csokoládét,  és  hét  deka- 
gramm szinte  finomra  tört  és  szitált  czukrot  adunk  hozzá,  három 
tojás-fehéréből  kemény  habot  verünk,  a mandolát,  csokoládét  és  a 
czukrot  medenczébe  teszszük,  a havat  lassanként  belehabarjuk,  ne- 
hogy a tészta  igen  híg  legyen,  mert  szétfolynia  nem  szabad ; aztán 
ostyából  két  újj  széles  és  araszhosszú  csíkokat  vágunk,  a tésztát 
késsel  felkenjük  reá,  s viaszszal  bekent  tepsin  enyhe  hőségnél 
megszárítjuk.  Ha  már  megkeményedtek,  fehér  vagy  veres  jéggel 
díszíthetjük. 

721.  Czitrom-ívek; 

Huszonegy  dekagramm  tört  czukrot  sárgaréz-serpenyőben 
négy  kanál  vízzel  főzünk,  aztán  huszonnyolcz  dekagramm  duzzasz- 
tott s hosszúkásán  vagdalt  mandolát  teszünk  bele,  azt  kissé,  megpi- 
rítjuk ; egy  czitromnak  héját  czukron  eldörzsöljük,  másfél  czitrom- 
nak  levével  együtt  hozzáadjuk,  s jól  összekeverjük.  Ekkor  a pirítottat 
a tetszés  szerinti  nagyságban  vágott  ostyákra  fél  ujj  szélességben 
rákenjük,  viaszszal  bekent  tepsire  teszszük,  tört  czukorral  behint- 
jük, enyhe  hőségnél  megsütjük,  s hirtelen  ívforma  vagy  nyújtófa 
felett  meghajtjuk,  s jéggel  bevonjuk. 

722.  Fehér  mandola-ívek. 

Tizennégy  dekagramm  czukrot  két  kanál  vízzel  addig  főzünk, 
míg  fonódik,  ugyanannyi  tört  mandolát  teszünk  bele,  egy  czitrom- 
nak apróra  vágott  héját  és  levét,  s egy  tojás-fehérének  kemény  havát 
adjuk  hozzá ; a tésztát  a széntűzön  megszárítjuk,  míg  hajtani  lehet, 
aztán  a tűztől  elveszszük  s kihűtjük.  Ekkor  a tésztát  tetszés  sze- 
rinti nagyságban  vágott  ostyákra  kenjük,  az  íveket  a kerek  pléh 
felett  meghajtjuk,  s megszárítjuk. 

723.  Vanilia-ívek. 

Tizennégy  dekagramm  finomra  tört  czukrot,  ug}ranannyi  meg- 
duzzasztott  s finomra  tört  mandolát,  kevés  finomra  vágott  czitrom- 
héjat,  kávés-kanálnyi  tört  vaníliát  két  dekagramm  finom  liszttel  és 
két  tojás-fehérének  havával  jól  elhabarunk;  e tömeget  viaszszal  be- 
kent tepsire  felkenjük  s nem  igen  forró  kemenczébe  teszszük ; ha 
szép  sárga,  négyszögletes  darabokra  vágjuk,  s kis  fahenger  felett 
gyorsan  felhajtjuk.  Így  járunk  el  vele,  míg  mind  meghajtottuk,  ekkor 
meleg  helyre  állítjuk,  nehogy  megpuhuljanak. 

724.  Narancsj ég-ívek. 

Két  narancsnak  héját  huszonnyolcz  dekagramm  czukron  el- 
dörzsölve, ezt  megtörjük  és  megszitáljuk,  s fél  narancsnak  levével 
együtt  medenczében  jó  negyedóráig  kavarjuk,  aztán  ismét  kevés 
levet  adhatunk  reá  s még  addig  kavarjuk,  míg  a jég  sűrű  lesz,  s nem 
folyik.  Ekkor  a jeget  hosszúkás  csíkokra  vágott  ostyákra  késfok- 
vastagságnyira  felkenjük,  durván  tört  pisztácziával  behintjük,  s igen 
gyenge  melegben  megszárítjuk. 

Az  ostyákról  és  szeletekről. 

725.  Ostya. 

Hét  dekagramm  megduzzasztott  mandolát  tésztafinomra  tö- 
rünk, épen  így  tíz  dekagramm  czukrot  vaníliával ; ezt  kis  főzőkanál- 
nyi  liszttel  s két  egész  tojással  fazékba  teszszük,  a tésztát  jól  el- 
habarjuk, s lassanként  két  deciliter  tejszínt  öntünk  hozzá ; ha  jói 
elhabartuk,  az  ostyákat  lángtűznél  az  ostya  vason  megsütjük.  A kis 
hengernek,  melyen  gyorsan  megforgatjuk,  kisujjvastagságúnál  nem 
szabad  nagyobbnak  lennie. 

726.  Finom  új  ostya. 

Huszonnyolcz  dekagramm,  kis  rudacska-vaniliával  finomra 
tört  megszitált  czukrot  medenczében  huszonegy  dekagramm  finom 
liszttel,  négy  tojással  és  négy  tojás-sárgával  jól  elhabarunk ; aztán 
hét  dekagramm  olvasztott  vajat  s annyi  tejszínt  teszünk  hozzá,  hogy 
a tészta  könnyű  s folyékony  legyen,  azt  még  egyszer  jól  elhabarjuk, 
a vasat  megmelegítjűk,  kevés  vajjal  bekenjük,  megtörüljük,  a tésztá- 
ból nagy  kávéskanálnyit  teszünk  a vasra,  azt  szép  sárgás-pirosra 
megsütjük,  a vasat  aztán  a tűztől  tüstént  elveszszük,  s vagy  vékony 
csövecskékké  göngyölítjük  össze,  vagy  tölcsérré  alakítjuk;  aztán 
ismét  annyi  tésztát  teszünk  reá,  s így  folytatjuk,  míg  mind  megsült. 
Főkép  arra  kell  tekinteni,  hogy  a tüzet  egyformán  fentartsuk,  s avas 
mindig  egyforma  hőségben  maradjon. 

727.  Birsalma-ostya. 

Szép  érett  birsalmákat  héjastól  vízben  addig  forrázunk,  míg 
megpuhultak,  aztán  héjukat  lehúzzuk,  húsukat  késsel  lekaparjuk  a 
nélkül,  hogy  az  alma  köves  részéből  valami  belejönne.  A szitán  át- 
tört lekapartból  harminczkét  dekagrammot  huszonnyolcz  dekagramm 
czitromon  dörzsölt  czukorral,  hozzáadván  egy  czitromnak  levét  is, 
finoman  elhabarunk,  s azt  vajjal  bekent  apró  porczellán tányérokra 
lehető  legvékonyabban  kenjük,  a tányérokat  meleg  kemenczére 
teszszük,  míg  a tömeg  rajta  annyira  megszáradt,  hogy  le  lehet  húzni, 
aztán  az  ehhez  készített  kerek  fácskákra  göngyölítjük,  s végén  tojás- 
fehérével kenjük  be,  hogy  együtt  maradjanak,  s igy  meleg  kemen- 
czénél  megszárítjuk.  Megjegyzendő,  hogy  feltekeréskor  az  ostyának 
azon  része  képezi  a külső  oldalt,  mely  a bekent  tányéron  feküdt. 

728.  Fahéj-ostya. 

Huszonnyolcz  dekagramm  duzzasztott  és  finomra  tört  mando- 
lát  négy  tojás-fehérének  kemény  havával,  fél  kilogramm  tört  czukor- 
ral,  egy  dekagramm  fahéjjal,  egy  czitromnak  apróra  vágott  héjával 
s fél  czitrom  levével  finoman  elhabarunk,  a tésztát  vajjal  bekent 
pléhre  kanalanként  késfokvastagságnyira  felkenjük,  megsütjük  s 
melegen  kerek  fácskákra  felhajtjuk. 

729.  Vág*ott  mandola-ostya. 

Kevés  lisztből,  czukorból,  egy  tojásból  és  tejből  tésztát  készí- 
tünk, s olyan  leveleket  sütünk,  mint  az  ostyához ; ezeket  egymásra 
rakjuk  s tányért  borítunk  reá,  hogy  egyenesen  maradjanak.  Aztán 
huszonnyolcz  dekagramm  duzzasztott  és  vágott  mandolát,  ugyan- 
annyi finoman  megtört  czukrot  vegyítünk  el  három  tojásfehérének 
kemény  havával,  kevés  czitromlevet,  egy  czitromnak  apróra  vágott 
héját,  egy  narancsnak  czukron  eldörzsölt  héját,  hét  dekagramm  apró 
koczkákra  vágott  czitronádot,  s kevés  tört  fahéjat  adunk  hozzá. 
Mindezt  jól  összekeverjük,  a már  kisült  ostyákat  szép  kerekre  vág- 
juk, a tésztával  bekenjük,  tepsin  szép  világossárgára  sütjük,  s tüstént 
kerek  fára  hajtjuk. 

730.  Fegyverfánk. 

Hét  dekagramm  habosán  elvert  vajba  egy  egész  tojást  és  egy 
tojás-sárgát  habarunk  lassanként,  ezzel  hét  dekagramm  duzzasztott 
és  finomra  tört  mandolát  s kilencz  dekagramm  tört,  vaniliás  czukrot 
kavarunk  jól  el,  aztán  4—5  kanál  tejszínt,  és  végre  7 dekagramm 
finom  lisztet  vegyítünk  össze  a többivel.  A fegyverfánk-vasat  lángon 
megmelegítjük,  előszörre  vajjal  bekenjük,  itatós  papírral  letöröljük, 
ismét  megmelegítjük,  a tésztából  kis  evőkanálnyit  reáteszünk,  a vasat 
jól  összenyomjuk,  a tűzön  többször  megfordítjuk,  hogy  a tészta 
mindkét  oldalán  barnássárga  legyen,  aztán  késsel  gyorsan  lefejtjük 
s ívformára  teszszük.  Ha  ezen  módon  mind  megsütöttük,  meleg  he- 
lyen állni  hagyjuk,  mivel  különben  könnyen  megpuhulnak,  aztán 
tálra  magasan  felhalmozván,  czukorral  behintjük. 

Szeletek. 

731.  Almaszeletek  pistáeziával. 

Huszonnyolcz  dekagramm  vajból  ötször  átvert  vajas  tésztát 
készítünk,  azt  késfokvastagságnyira  kinyújtjuk,  az  egész  kinyújtott 


Szeletek. 

tésztát  pléhre  teszszük,  alma-marmeláddal  fél  újjnyi  vastagságban 
bekenjük,  finom  czukorral  behintjük,  s jó  meleg  sütőben  megsütjük. 
Aztán  az  alma  felületét  befőzött  baraczkkal  bekenjük,  hosszúkásán 
finomra  vagdalt  pistácziával  behintjük,  s két  perezre  ismét  a sütőbe 
teszszük.  Ha  egészen  kihűlt,  három  újj  széles  és  négy  újj  hosszú 
darabokra  vágjuk,  finom  czukorral  behintjük,  s csinos  rendben  adjuk 
fel  az  asztalra. 

732.  Almaszeletek  spanyol  fánkokkal. 

Tizennégy  dekagramm  vajat  tizenhét  dekagramm  liszttel  s tiz 
dekagramm  finomra  tört  czukorral  jól  össze  vegyítünk,  kilencz  deka- 
gramm duzzasztott  mandolát  s három  keményre  főzött  tojás- sárgát 
morzsában  megtörünk,  s azt  a fentebbivel,  a nyújtó  segélyével  addig 
dolgozzuk  össze,  míg  tésztává  lesz,  aztán  még  egy  tojás-sárgát  és 
három  evőkanál  sűrű  tejszínt  adunk  hozzá,  s széles  késsel  jól  eldol- 
gozzuk. A tésztát  jó  késfokvastagságnyira  kinyújtjuk  s abból  kis 
arasz  hosszú  s két  újj  széles  csíkokat  vágunk,  ezeket  tepsire  tesz- 
szük, ezukros  vízzel  bekenjük  s enyhe  hőségnél  megsütjük.  Előbb 
meghámozott  masánszki  almát  vékony  gerezdekre  vágunk,  azokat 
czukorral  és  kanálnyi  befőtt  baraczkkal  folytonos  kavarás  közben 
marmeláddá  főzzük,  aztán  irópapirra  olyan  idomokat  rajzolunk,  mint 
a fentebbi  tömegből  vágott  csíkok,  csakhogy  ezeknek  kissé  keske- 
nyebbeknek kell  lenniök  a tészta-csíkoknál.  Ekkor  három  tojás-fe- 
héréből, tizenhat  dekagramm  czukorból  és  kevés  vaníliából  spanyol 
szélfánktésztát  készítünk,  azt  a fecskendőbe  töltjük,  s a rajz  szerint 
hosszában  három  finom  csíkot  nyomunk,  de  ezen  csíkokat  nem  sza- 
bad épen  a rajz  szélén  húzni,  mivel  aztán  sütés  közben  nagyobbak 
lennének  a tésztánál ; aztán  rostélyformára  keresztcsíkokat  nyomunk, 
azokat  finom  czukorral  behintjük,  s kihűlt  kemenezébe  állítjuk,  hogy 
megszáradjanak,  de  fehéren  maradjanak.  Ha  annyira  megszáradtak, 
hogy  a papírról  könnyen  levehetjük,  a szeleteket  almamarmeláddal 
késfokvastagságnyira  bekenjük,  s mielőtt  feladnók,  a spanyol  szél- 
tésztából készült  rostélyt  reáteszszük. 

733.  Csokoládé-szeletek. 

Tizennégy  dekagramm  duzzasztott  mandolát  finomra  törünk, 
törés  közben  többször  megvizezzük,  nehogy  olajos  legyen;  ugyan- 
annyi elreszelt  csokoládét  három  evőkanál  vízzel  sárgaréz-medenezé- 
ben  folytonos  kavarás  közben  sűrű  péppé  főzünk;  tizennégy 
dekagramm  vajat  habosán  elverünk,  ugyanannyi  ezukrot  finomra 

megtörünk,  s a mandolával  és  csokoládéval  együtt  hozzáadjuk,  s 
mindezt  együtt  jó  negyedóráig  kavarjuk;  végre  hét  tojás-fehérének 
kemény  havát  vegyítjük  közé,  a tömeget  vajjal  vékonyan  bekent  tep- 
sire kisújjvastagságban  felkenjük,  s lassan  megsütjük.  Ekkor  másik 
keveréket  készítünk  a következő  módon : tizennégy  dekagramm 
tört,  előbb  narancson  eldörzsölt  czukrot  négy  tojás- sárgával  negyed- 
óráig habarunk  s négy  tojás -fehérének  kemény  havát  tizennégy 
dekagramm  finom  liszttel  könnyedén  belekeverjük ; e közben  tizen- 
négy dekagramm  vajat  elolvasztunk,  savanyát  tisztán  elveszszük  s 
ha  ez  kihűlt,  lassanként  belekeverjük,  de  ezt  csak  addig  szabad  ka- 
varni, míg  a többivel  elvegyült.  Ekkor  a tömeget  vajjal  bekent  tep- 
sire kisújjvastagságban  szép  simán  felkenjük,  czukorral  behintjük,  s 
lassan  megsütjük.  Ha  a második  keverék  megsült  és  kihűlt,  kis 
kártyanagyságú  szeleteket  csinálunk  belőle,  a csokoládésat  baraczk- 
marmeláddal  kenjük  be,  s a fehér  keverékből  vele  egyformán  vá- 
gott levelet  teszünk  rá,  s így  járunk  el,  míg  mind  megtöltöttük.  Aztán 
hét  dekagramm  finomra  tört  és  szitált  czukrot  két  kávéskanálnyi 
málna-  vagy  ribizli-marmeláddal  jéggé  keverünk,  ezt  alul  gombostű- 
fej nyílású  papirtölcsérbe  töltjük,  a szeleteket  kiczifrázzuk,  s aztán 
megszárítjuk. 

734.  Földieper-szeletek. 

Piskótatésztát  készítünk,  azt  vajjal  bekent  tepsire  két  késfok- 
vastagságban  felkenjük,  s enyhe  hőségnél  megsütjük,  kihűtjük, 
vagy  hosszúkás  szeleteket  vagy  hajókat  vágunk  belőle,  befőttel 
megtöltjük,  második  szeletet  teszünk  reá,  s a következő  jéggel 
vonjuk  be : Négy  deciliter  érett  és  szemelt,  finom  szitán  áttört  veres 
földiepret  kanalanként  tört  és  finoman  megszitált  czukorral  elhaba- 
runk, nehogy  igen  híg  legyen,  a szeleteket  vagy  hajócskákat  ezzel 
szép  egyformán  behúzzuk  ; ha  nem  volna  szép  színe,  egy-két  csepp 
alkörmöslevet  teszünk  bele,  csakhogy  legfeljebb  halványrózsa  színű 
legyen , aztán  kihűlt  kemenczében  megszárítjuk.  Ezen  szeleteket 
málna-  vagy  földieper-conservevel  is  bevonhatjuk,  a czitromlé  vagy 
rum  helyett  málna-  vagy  földieper-levet  vevén. 

735.  Baraezk-szeletek. 

Az  ötször  vert  vajastésztának  alsó,  késfokvastagságnyira  ki- 
nyújtott lapját  baraczk-marmeláddal  késfokvastagságnyira  bekenjük, 
másik  levelet  ráterítünk,  s a fentebbi  almaszelettel  egyformán  meg- 
jegezzük.  Minden  szelet  közepébe  finom  késsel  csinos  alakot  vá- 
gunk, és  pedig  úgy,  hogy  a felső  levelet  átvágjuk,  mely  megsülvén, 

igen  szép.  Azt  kevés  tojás-fehérével  bekenjük,  finomra  tört  czukorral 
behintjük. 

736.  Birsalma-szeletek. 

A birsalmát  megfőzzük,  1 eszűrjük,  egy  ideig  befedetten  állani 
hagyjuk;  aztán  meghámozzuk,  és  húsos  részét  szitán  áttörjük.  Fél 
kilogramm  birsalmát  tizennégy  dekagramm  duzzasztott  s finom 
tésztává  tört  mandolával,  fél  kilogramm  finomra  tört  czukorral  me- 
denczében  folytonos  Jkavarás  közt  jó  kemény  tömeggé  készítünk,  s 
e keveréket  czukorral  erősen  behintett  tiszta  deszkára  teszszük,  egé- 
szen kihűtjük,  czukorral  jól  behintjük,  két  késfokvastagságnyira  ki- 
nyújtjuk, s éles  késsel  két  újj  széles  és  arasz  hosszú  szeleteket  vá- 
gunk, ezeket  czukorral  behintett  papirra  teszszük,  az  aszaló  kemen- 
czében  megszárítjuk.  Eközben  huszonegy  dekagramm  finomra  tört 
czukrot,  ugyanannyi  duzzasztott  s finomra  tört  mandolát,  hét  deka- 
gramm medenczében  evőkanálnyi  ménesi  borral  megnedvesített  jó 
házi  kenyérmorzsát,  s tíz  dekagramm  czukros  serpenyőben  kanálnyi 
vízzel  t öbbszöri  felkavarás  közt  felolvasztott  finomra  tört  csokoládét 
tésztává  kavarunk,  nevezetesen  : a mandolát  és  czukrot  a morzsá- 
hoz vegyítjük,  a csokoládéval  gyorsan  elhabarjuk,  egy  egész  tojást 
és  hat  tojássárgát  kavarunk  bele,  s végre  öt  tojás-fehérének  kemény 
havát.  A pléhet  vajjal  bekenjük,  köröskörül  abroncsot  csinálunk 
reá,  a keveréket  két  késfokvastagságban  reákenjük,  s enyhe  hő- 
ségnél megsütjük.  Megsülvén,  kihűtjük,  vékony  késsel  lefejtjük, 
ugyanazon  nagyságban,  mint  a birsalma-szeleteket  felvágjuk,  ba- 
raczk-marmeláddal  bekenjük,  a birsalma -szeleteket  szépen  rátesz- 
szük,  czitromconserve-be  mártjuk,  s ha  az  megszáradt,  czitromléből 
habos  jeget  verünk,  ezt  két  részre  osztjuk,  az  egyik  felét  alkörmössel 
halvány  rózsaszínre  festjük,  kis  papirtölcsérbe  töltjük,  s a szeletekre 
köröskörül  apró  veres  pettyeket  nyomunk  gombostűfej  nagyságban* 
közbe-közbe  pedig  fehér  pettyeket  váltakozva;  aztán  addig  hagyjuk 
állani,  míg  egészen  megszáradt.  Ezen  szeleteket  épen  így  készíthet- 
jük baraczk-  vagy  őszibaraczk-marmeláddal  is.  A birsalma-szeletek 
akkor  is  igen  jók,  ha  a második  szelet  az  úgynevezett  angol  kalács- 
vagy Genois-tésztából  készül,  miután  a birsalmának  már  magában 
véve  is  elég  jó  íze  van,  a conserve-be  való  bemártást  is  elhagyhatjuk 
ezen  süteménynél,  s e helyett  jéggel  ékesítjük. 

737.  Mandola- falatok. 

Vajas  tésztából  négyszegletes  leveleket  vágunk,  tizennégy 
dekagramm  duzzasztott  mandolát  s ugyanannyi  czukrot  megtörünk, 

s ezt  egy  czitromnak  apróra  vágott  héjával  s öt  tojás -sárgával  me- 
denczében  fél  óráig  kavarjuk,  végre  három  tojásfehérével  bekenjük, 
mindegyik  közepébe  a mandolás  tésztából  kávéskanálnyit  teszünk, 
az  átelleni  végeket  összenyomjuk,  hirtelen  a pléhbe  teszszük,  tojás- 
fehérével bekenjük,  zsemlesárgára  sütjük,  s czukorral  behintve  me- 
legen adjuk  fel. 

738.  Öszibaraezk-szeletek. 

Piskótatésztát  készítünk,  azt  vajjal  bekent  tepsire  két  késfok- 
vastagságnyira  felkenjük,  s enyhe  hőségnél  lassan  megsütjük. 
Eközben  tiz  dekagramm  duzzasztott,  kendővel  leszárított  s apróra 
vágott  mandolát  ugyanannyi  tört  czukorral  vegyítünk.  Ha  a piskóta- 
tészta néhány  perczig  a kemenczében  állott,  s azon  már  hártya 
képződött,  azt  a czukrozott  mandolával  sűrűn  behintjük  a nélkül, 
hogy  a tepsit  a kemenczéből  egészen  kivennők,  s még  addig  hagy- 
juk a kemenczében,  míg  zsemlesárga  színt  kapott.  Ekkor  kivesz- 
szük,  és  éles  vékony  késsel  hirtelen  franczia  kártya  nagyságú  szelete- 
ket vágunk  belőle,  s ezeket  a pléhről  lefejtjük.  Előbb  jól  érett,  meg- 
hámozott őszibaraczkokat  ugyanannyi  tört  czukorral  medenczében 
marmeláddá  főzünk,  s a szeletek  felét  ezzel  jó  késfokvastagságnyira 
bekenjük,  a másik  felét  reáhajtjuk,  és  csokoládé-jéggel  négy  oldalán 
ujjnyi  széles  fekete  szalagot  vonunk,  s ha  ez  megszáradt,  csinosan  a 
tálra  rendezzük  s feladjuk  az  asztalra. 

739.  Czitrom-szeletek. 

Egy  czitromnak  levét  kifacsarjuk,  abba  tizennégy  dekagramm 
finomra  tört  czukrot  vegyítünk,  s ezt  12  óráig  állani  hagyjuk. 
Ekkor  tizennégy  dekagramm  finoman  nyélczésre  vágott  mandolát 
habarunk  bele,  a habarékot  ostyákon  megszárítjuk,  s ha  kihűlt,  sze- 
letekre vágjuk. 

740.  Angol-kalács. 

Huszonegy  dekagramm  habosra  elvert  vajba  lassanként  négy 
tojás-sárgát,  fiuszonegy  dekagramm  czitromon  eldörzsölt,  megtört 
és  megszitált  czukrot,  s ugyanannyi  finom  lisztet,  végre  négy  tojás- 
fehérének kemény  havát  vegyítjük  közé.  Most  negyedfél  dekagramm 
aprószőlőt,  ugyanannyi  mazsolát,  s öt  dekagramm  apró  koczkákra 
vágott  birsalma-sajtot  vegyítünk  gyorsan  a fentebbi  keverékkel,  a 
tésztát  vajjal  bekent  tokokba  töltjük,  minőket  a kétszersülthez  hasz- 
nálunk, enyhe  hőségnél  megsütjük,  szitára  kiborítjuk  s kihűtjük, 
éles  késsel  késfokvastag  szeletekre  osztjuk  a nélkül,  hogy  egészen 
elvágnók,  mire  szitált  czukorral  erősen  behintjük,  s tüzes  lapáttal 


320 


Második  rész.  Gyakorlati  Szakácskönyv. 


megüvegezzük.  Ha  a czukor  megkeményedett,  az  elosztott  szele- 
teket egészen  átvágjuk,  s a süteményt  asztalkendővel  beterített 
tálra  rakjuk,  akár  koszorú,  akár  háromszögalakban,  mely  hat- 
nyolcz  rétegből  áll. 

741.  Csokoládé-kenyér. 

Piskótatésztát  készítünk,  ezt  vajjal  bekent  pléhre  két  késfok- 
vastagságban  simán  széles  késsel  felkenjük,  s enyhe  hőségnél  meg- 
sütjük, aztán  kihűtjük,  s ötkoronás  nagyságú  kiszúróval  kerek  leve- 
leket szakítunk  belőle,  befőtt  baraczkokkal  vagy  málnával  bekenjük, 
másik  levelet  teszünk  reá,  s csokoládéöntésbe  két  franczia  villával  egé- 
szen bemártjuk,  irópapirra  teszszük,  míg  egészen  megszáradnak, 
aztán  a papírról  könnyedén  lefejtjük. 

742.  Ánizs-pereez. 

Tizennégy  dekagramm  lisztet  deszkán  tíz  dekagramm  vajjal 
összevegyítvén,  azt  a nyújtóval  jól  eldolgozzuk,  aztán  tizennégy 
dekagramm  tört  czukrot,  egy  czitromnak  apróra  vágott  héját  s kevés 
ánizst  vegyítünk  közé,  két  egész  tojást  ütünk  reá,  a tésztát  össze- 
állítjuk, s pereczeket  alakítunk  belőle,  azokat  tojás-fehérével  beken- 
jük, s enyhe  hőségnél  megsütjük. 

743.  Mogyoró-rudacskák. 

A tésztát  ehhez  úgy  készítjük,  mint  a 766.  sz.  a.,  azt  czukorral 
behintett  deszkán  két  késfokvastagságban  négyszögletes  levélalak- 
ban kinyújtjuk,  s fehér  hóval  szép  simán  bevonjuk,  a pléhet  előbb 
viaszszal  bekenjük,  a jéggel  behúzott  mogyoró-tésztát  két  centimé- 
ter széles  s ujjnyi  hosszú  rudacskákra  vágjuk,  s a késsel  a pléhre 
teszszük,  egészen  kihűlt  kemenczében  megszárítjuk,  késsel  a pléh- 
ről  lefejtjük  és  tányérra  szépen  felhalmozzuk.  Huszonnyolcz  deka- 
gramm mogyoróból  készült  keverékre  a jéghez  tizennégy  dekagramm 
czukor  elégséges ; ezt  finomra  megtörjük,  megszitáljuk,  s kis  csé- 
szében tojás-fehérével,  s néhány  csepp  czitromlével  addig  habarjuk, 
míg  a jég  sima  és  habos  lesz. 

744.  Habart  mandolatészta-serlegeeskék. 

Olyan  tésztát  készítünk,  mint  a 693.  szám  alatti,  az  ehhez 
szükséges  serlegek  bádogosnál  kaphatók,  közepén  vastag  csap 
legyen,  hogy  jó  nagy  nyílás  maradjon.  A tésztát  vajjal  bekent  serle- 

gekbe  öntjük  s enyhe  hőségnél  megsütjük ; ha  kihűltek,  a nyílást 
azon  perczben,  melyben  az  asztalra  adjuk,  sodóval  vagy  fagylalttal 
töltjük  meg. 

745.  Piskóta  papírtokban. 

Tizennégy  dekagramm  finomra  tört  czukrot  négy  tojás-sárgá- 
val negyedóráig  habarunk,  aztán  négy  tojás-fehérének  kemény  havát 
vegyítjük  közé,  s végre  még  hét  dekagramm  finom  száraz  lisztet 
adunk  hozzá,  és  ha  ezt  a többivel  jól  elvegyítettük,  a papírtokokba 
töltjük,  mindegyikbe  felénél  valamivel  feljebb,  finomra  tört  czukor- 
ral  behintjük,  s enyhe  hőségnél  megsütjük. 

746.  Gyümölcs-rudacskák. 

Tizennégy  dekagramm  habosra  vert  vajba  tizenkét  dekagramm 
czukrot  és  három  tojás-sárgát  adunk,  nemkülönben  tizennégy  deka- 
gramm lisztet,  három  tojás-fehérének  havát,  hét  dekagramm  apró- 
szőlőt,  ugyanannyi  mazsolát,  tíz  dekagramm  czitronádot,  és  két 
tábla  csokoládét,  mind  durván  összevágottan ; ezt  vajjal  bekent 
pléhre  ujj  vastagságban  felkenjük,  lassan  kisütjük,  és  még  melegen 
rudacskákra  vágjuk. 

747.  Kávés  lepény. 

Deszkára  tett  tizennyolcz  dekagramm  finom  lisztbe  tizennégy 
dekagramm  inkább  puha,  mint  kemény  vajat  levelenként  szelde- 
lünk;  tíz  dekagramm  finomra  tört  czukrot  a liszttel  jól  elvegyítünk, 
három  keményre  főzött  tojás-sárgát  adunk  hozzá,  s az  egészet  a 
nyújtóval  jól  elsikáljuk.  Aztán  a keveréket  összeállítjuk,  s egy  tojás- 
sárgát ütvén  bele,  késsel  jól  eldolgozzuk.  A már  simára  eldolgozott 
tésztát  három  késfokvastagságnyira  kinyújtjuk,  vajjal  bekent  pléhre 
teszszük,  s enyhe  hőségnél  lassan  megsütjük ; ha  megsült  és  kihűlt, 
két  ujj  széles  és  arasz  hosszú  csíkokat  vágunk  belőle,  mit  befőttel 
bekenünk.  Kis  lábasban  tíz  dekagramm  czukrot  fél  kávéscsésze 
fekete  kávéval  addig  főzünk,  míg  fonódni  kezd.  Ha  kihűlt,  három 
tojás-fehérét  kemény  hóvá  verjük,  a habverővel  hét  dekagramm  tört 
czukrot  habarunk  közibe,  aztán  az  elfőzött  kávét  is,  az  egész  töme- 
get szép  simán  a csíkokra  kenjük,  s kihűlt  kemenczében  meg- 
szárítjuk. Ha  megszáradt,  asztalkendővel  befedett  tálra  magasan 
felhalmozzuk. 

748.  Csokoládé-holdacskák. 

Huszonöt  dekagramm  megreszelt  csokoládét  fél  kilogramm 
finomra  tört  s átszitált  czukorral  a nyújtódeszkán  jól  összekeverünk, 

azt  három  tojás-fehérével  nagy  konyhakéssel  sima  tésztává  eldolgoz- 
zuk ; ha  nem  tart  jól  össze,  még  kevés  tojás-fehérét  veszünk  hozzá; 
a tészta  azonban  inkább  kemény,  mint  puha  legyen.  Ekkor  a tész- 
tát késfokvastagságnyira  kinyújtjuk,  s a fánk-kiszúróval  félholdacs- 
kákat  formálunk,  ezeket  viaszszal  bekent  pléhre  rakjuk,  s enyhe  hő- 
ségnél lassan  megsütjük. 

749.  Puncs-fánk. 

Piskótatésztát  piskóta-tölcsérbe  töltünk,  s fehér  papirosra 
apró  forintos  nagyságú  fánkokat  folyatunk,  melyeket  finom 
czukorral  behintve  tepsire  rakunk,  s enyhe  hőségnél  megsü- 
tünk. Ha  kihűltek,  késsel  lefejtjük,  s a fánkok  felét  az  alsó  részén 
befőtt  baraczkkal  vagy  málnával  töltjük  meg,  s másikat  teszünk  reá, 
hogy  fánkhoz  hasonlók  legyenek.  A conservet  következő  módon  ké- 
szítjük : Huszonnyolcz  dekagramm  durván  megtört  czukorra  mély 
sárgaréz-medenczében  két  deciliter  vizet  öntünk,  azt  széntűzre  állít- 
juk, néhányszor  felkavarjuk  és  addig  főzzük,  míg  a czukor  egészen 
felolvadt  és  kissé  megsürűdött,  aztán  a próbát  a következő  módon 
csináljuk : a czukrot  tovább  hagyjuk  főni,  lyukgatott  kanalat  már- 
tunk bele  és  a lehető  legerősebben  reáfuvunk  a bemártott  kanálra ; 
ha  a kanál  lyukán  sok  apró  hólyag  folyik,  melyek  mint  szappan- 
buborék  szétfolynak,  akkor  a czukor  jó,  ekkor  a tűztől  elveszszük  s 
új  főzőkanalat,  melyet  félig  mártunk  a czukorba,  folytonosan  a 
serpenyő  oldalához  dörzsölünk,  és  pedig  úgy,  hogy  a kanál  nem  jön 
a czukorba,  hanem  mindig  az  üres  serpenyő  oldalán  marad,  s csep- 
p énként  csak  az  folyik  le,  a mit  a bemártott  kanálról  ledolgozunk, 
de  ennek  gyorsan  és  szünet  nélkül  kell  történnie.  Ha  a czukor  erre 
fehér  bőrt  kezd  kapni,  azt  mindig  gyorsan  elkavarjuk,  s ismét  az 
az  előbbi  módon  dolgozunk  tovább  addig,  míg  a czukor  fehér  és 
sűrű  kezd  lenni ; aztán  két  kávéskanál  czitromlevet,  két  kávéskanál 
czitromon  eldörzsölt  s finomra  megtört  czukrot,  és  két  kávéskanál  jó 
rumot  adunk  hozzá  s jól  és  addig  kavarjuk,  mig  a czukorral  jól  elegye- 
dett. A conserve  akkor  jó,  ha  fehér  és  olyan  sűrű,  mint  a könnyű  gyer- 
mekpép ; ha  már  ilyen,  a töltött  fánkokat  egymásután  beleteszszük, 
két  négyágú  villával  mindkét  oldalra  megfordítjuk,  s a két  villával 
fehér  irópapirra  teszszük  s addig  hagyjuk  rajta,  míg  megkeményed- 
tek, aztán  levevén,  csinosan  tálra  rakjuk. 

750.  Csokoládé-rudacskák. 

Huszonegy  dekagramm  duzzasztott  s megtört  mandolát,  tizen- 
négy dekagramm  szitált  csokoládéval  és  hét  dekagr.  megszitált  czu- 

korral  jól  összevegyítve  deszkára  teszünk.  Hogy  tésztát  készíthes- 
sünk belőle,  kevés  tojásfehérét  adunk  hozzá,  széles  késsel  jól  el- 
dolgozzuk, összeállítjuk,  a deszkát  jól  behintjük  czukorral,  s a tész- 
tát késfokvastagságnyira  kinyújtjuk.  Előbb  vagy  egészen  érett,  friss, 
vagy  ennek  hiányában  párolt  kajszin-baraczkot  áttörünk,  s azt 
tizennyolcz  dekagramm  szitált  czukorral  kis  medenczében  habos 
jéggé  habarjuk.  Megjegyzendő,  hogy  előbb  a czukrot  teszszük  a 
medenczébe  s a baraczkot  csak  csekély  adagokban  öntjük  hozzá, 
mivel  a jégnek  épen  nem  szabad  hígnak  lennie.  Most  a kinyújtott 
tésztát  a habos  jéggel  egészen  bevonjuk,  s éles,  előbb  czukorba  már- 
tott késsel  ujj  hosszú  s arasz  széles  rudakat  vágunk  belőle.  Előbb 
irópapirból  készült  tölcsérrel,  melynek  nyílása  gombostűfej  nagy- 
ságú, fehér  jégből  a rudacskák  négy  végére  pontokat  nyomunk,  a 
rudacskákat  viaszszal  vékonyan  bekent  pl  éhre  rakjuk,  s enyhe 
hőségnél  megszárítjuk,  nehogy  a jég  sajátságos  színét  elveszítse. 
A kisütés  után,  mielőtt  kihűlnének,  lefejtjük  a pléhről  s vagy 
mindjárt  feladjuk  az  asztalra,  vagy  további  használatig  száraz  helyre 
teszszük  el. 

751.  Csokoládé-fánk  habos  tejjel  töltve. 

Huszonnyolcz  dekagramm  finoman  megtört  czukrot  sárgaréz- 
medenczébe  teszünk,  tizenkét  egész  tojást  ütünk  reá  s azt  a hab- 
verővel jól  elverjük,  gyenge  széntűzre  állítjuk  s folytonosan  verjük, 
míg  a tészta  sűrű  és  fehér  lesz,  a tűzzel  azonban  óvatosan  kell 
bánni,  nehogy  a tészta  forrni  kezdjen.  Ha  már  sűrű  és  fehér,  a tűz- 
től  elveszszük  s még  egy  ideig  verjük,  aztán  a főzőkanál  lapos  olda- 
lával tizenkilencz  dekagramm  finom  lisztet  kavarunk  bele,  a tész- 
tát piskóta-tölcsérbe  töltjük,  s abból  fehér  papírra  apró  farsangi  fánk 
nagyságú  czipócskákat  hagyunk  lefolyni,  finomra  tört  czukorral  be- 
hintjük, tepsire  teszszük,  s enyhe  hőségnél  szépen  s ropogósra  meg- 
sütjük. Ha  kisültek,  késsel  vigyázva  lefejtjük,  habos  tejfellel  meg- 
töltjük, melyet  már  előbb  czukorral  és  vaníliával  elkészítettünk  s 
kettenként  egymásra  rakjuk  úgy,  hogy  fánkalakú  legyen,  kerek, 
asztalkendővel  beterített  tálra  felrakjuk,  s gyorsan  feladjuk  az 
asztalra.  Ezen  fánkokat  fagylalttal  vagy  földieper-habbal  is  meg- 
tölthetjük. 

752.  Jég’fánkocskák. 

Hat  tojás- fehérének  kemény  havát  huszonnyolcz  dekagramm 
megszitált  vaníliás  czukorral  egy  óráig  fehér  jéggé  kavarjuk.  Aztán 
negyedfél  dekagramm  hajport,  huszonegy  dekagramm  megtisztított 

és  hosszúkásra  vagdalt  édes  mandulát,  negyedfél  dekagramm  czuk- 
rozott  narancshéjat,  ugyanannyi  czitronádot  és  ugyanannyi  pisztá- 
cziát  teszünk  hozzá.  Mindezt  a mandolával  egyenlően  vágjuk  meg, 
az  egészet  jól  elverjük,  e keveréket  ostyákból  vágott  levelekre  kis 
újj  vastagságban  felkenjük,  s enyhe  hőségnél  lassan  megsütjük. 

753.  Jeges  mézes-kalács. 

Két  tojás-fehérének  kemény  havát  tizennégy  dekagramm 
finomra  tört  czukorral  egy  óráig  sűrű  jéggé  kavarjuk ; aztán  tizen- 
négy dekagramm  finomra  tört  mandulát  és  hét  dekagramm  apróra 
vágott  czitronádot  adunk  hozzá,  hogy  sűrű  tésztává  legyen  ; ezen 
tésztát  ostyából  vágott  egy  ujj  hosszú  és  két  ujj  széles  csíkokra  fél 
ujj  vastagságban  felkenjük,  s hűvös  kemenczében  lassan  megsüt- 
jük. Ha  az  ostyák  a keverékkel  be  vannak  kenve,  czitronádból  vé- 
kony leveleket  vágunk  s azokat  szép  rendben  reárakjuk. 

754.  Fűszeres  rudacskák. 

Olyan  tésztát  készítünk,  mint  a 685.  sz.  a.,  azt  vastag  késfok- 
nyira kinyújtjuk,  fehér  jéggel  bevonjuk,  egy  ujjnyi  hosszú  és  széles 
rudacskákat  vágunk,  s ezeket  pisztácziával  díszítjük,  viaszszal  bekent 
pléhre  teszszük,  enyhe  hőségnél  megszárítjuk,  hogy  a jég  meg  ne 
bámuljon,  hanem  szép  fehér  maradjon. 

755.  Genois  (olv.  Zsenoa). 

Tizennégy  dekagramm  vajat  olvasztunk  el,  savanyát  elvesz- 
szük  s félreteszszük,  hogy  egészen  megtisztuljon,  de  meg  ne  alud- 
jék, hanem  híg  maradjon.  Tizennégy  dekagramm  megtört  és  meg- 
szitált czukrot,  melyet  előbb  narancson  eldörzsölünk,  medenczében 
négy  tojás-sárgával  negyedóráig  habosra  elhabarunk ; négy  tojás- 
fehéréből kemény  havat  keverünk,  s ezzel  csaknem  egy  időben 
tizennégy  dekagramm  finom,  száraz  lisztet  vegyítünk  el  a keverék- 
kel, aztán  a vaj  savanyát  gyorsan  és  csak  addig  keverjük  el  vele, 
míg  a többivel  jól  elelegyedett.  Ekkor  tortalevelet  abroncsával  együtt 
vajjal  bekenünk,  a keveréket  erre  két  késfokvastagságban  simán 
felkenjük,  s enyhe  hőségnél  megsütjük ; ha  kisült  és  kihűlt,  vagy 
kétforintos  nagyságú  kiszúróval  kiszaggatjuk,  vagy  nagy  hajókat 
vágunk  belőle,  ezeket  baraczk-marmeláddal  bekenjük,  és  szép  fehér 
jégből,  melybe  néhány  csepp  czitromlevet  is  teszünk,  kis  papirtölcsér 
segélyével,  melynek  alsó  nyílása  nem  nagyobb  a gombostű  fejénél, 
szép  rendben  széle  körül  apró  pettyeket  nyomunk,  de  úgy,  hogy 

minden  két  petty  között  még  egynek  marad  hely ; aztán  a másik 
tölcsérbe  áttört  és  czukorral  elfőzött  ribizlit  vagy  málnát  töltünk, 
melynek  szép  színűnek  kell  lennie  s a már  megszáradt  fehér  pettyek 
közé  vereseket  nyomunk  a befőttből.  Ha  a tésztát  hajócskákra 
vágjuk,  éppen  igy  czifrázzuk,  s tányérra  nagy  csillag  alakjában 
rendezzük. 

756.  Tokok  kenyértorta-tésztából. 

Kenyértort a-tésztát  (1.  a 680.  sz,  a.)  apró  papírtokokba  ön- 
tünk, s enyhe  hőségnél  megsütünk ; ha  kisültek,  azokat  czitromj ég- 
gel vonjuk  be  és  szélesre  vágott  pisztácziával  szépen  kiczifrázzuk, 
aztán  ismét  a már  akkorára  kihűlt  kemenczébe  teszszük,  hogy  a jég 
csak  megszáradjon  ; aztán  a tokokban  feladjuk  az  asztalra. 

757.  Kártya  piskóta-tésztából. 

A kártyák  olyan  piskóta-tésztából,  a milyen  a 673.  sz.  alatt 
■leírva  van,  különösen  jók  és  szépek ; ha  ezen  tésztát  elkészítettük, 
azt  vajjal  bekent  pléhre  késfokvastagságban  felkenjük ; a pléh  széle 
körül  közönséges  tésztából  csinálunk  abroncsot,  nehogy  a piskóta- 
tészta sütés  közben  lefolyjék ; enyhe  hőségnél  megsütjük,  és  ha  a 
tészta  már  kihűlt,  éles  késsel  apró  kártyaalakot  vágunk,  ezen  kár- 
tyák felét  málna-  vagy  baraczk-marmeláddal  megtöltjük,  s a többi 
leveleket  szépen  reáteszszük.  Ezen  kártyákat  aztán  két  villa  segé- 
lyével hirtelen  czitrom-  vagy  narancs-conservebe  mártjuk,  fehér  pa- 
pírra teszszük,  s a lehető  leggyorsabban,  mielőtt  a conserve  meg- 
keményednék, a már  elkészített  makk-  és  szivformákkal  kirakjuk ; 
igy  készítünk  egy  szemet,  két,  három  szemet  egész  tíz  szemig ; két 
személynek  kell  végeznie,  az  egyik  a kártyákat  a conservebe  mártja, 
a másik  pedig  a szemeket  rendezi  reá.  A czitrom-conserve  épen  úgy 
készül,  mint  a 749 . szám  alatt  leirt  conserve,  csakhogy  itt  a rum 
elmarad.  A narancs-conservehez  a czukrot  narancson  dörzsöljük 
el,  és  ha  már  jó  sűrű,  négy-öt  kávéskanálnyi  narancslevet  teszünk 
hozzá. 

758.  Gyaluforgács. 

Tizenhat  dekagramm  finoman  tört  czukrot  tíz  dekagramm 
finom  liszttel  jól  összevegjútünk,  s hét  tojás-fehérének  kemény  havát 
elegyítjük  el  vele ; a tömeget  vajjal  bekent  pléhre  széles  késsel 
papirvékonyságban  felkenjük,  néhány  perezre  langymeleg  kemen- 
czébe állítjuk,  és  ha  már  vékony  hártya  képződött  rajta,  durván  meg- 
tört czukorral  egyformán  behintjük,  és  ismét  addig  beállítjuk  a 

kemenczébe,  míg  szép  világossárga  lett ; aztán  éles  késsel  arasz- 
hosszú és  ujj-széles  csíkokra  vágjuk,  s a lehető  leggyorsabban 
ujjvastagságnyi  kerek  fára  feltekerjük  úgy,  hogy  a gyaluforgács- 
hoz  hasonlít ; aztán  a tálra  magasan  felhalmozzuk,  s bármiféle  tej- 
színnel feladjuk. 

759.  Kártyák  fűszeres  tésztából. 

Olyan  tésztát  készítünk,  mint  a 686.  sz.  a.,  azt  késvastagság- 
nyira  kinyújtjuk,  befőtt  baraczkkal  bekenjük,  másik  épen  oly  vé- 
konyra kinyújtott  tésztát  teszünk  reá,  hosszúkás  kártyaalakú  levele- 
ket vágunk  belőle,  s jól  megsütjük.  Ha  a tészta  talán  folynék,  úgy 
akkor  vágjuk  el,  ha  már  kisült,  és  pedig  minden  oldalról  szépen 
egyformán.  Előbb  huszonegy  dekagramm  finomra  megtört  és  meg- 
szitált czukorból  czitromlével  habos  jeget  készítünk,  a kártyát  azzal 
bevonjuk,  és  két  tábla  finomra  megtört  és  megszitált  csokoládéból 
deszkán  tojás-fehérével  tésztát  készítünk,  melyet  jó  éles  késsel  dol- 
gozunk el,  s melynek  inkább  keménynek,  mint  puhának  kell  lennie ; 
ezt  késfokvastagságnyira  kinyújtjuk,  s makk  (treff)  formával  kiszag- 
gatjuk. Ezen  kártyaformát  bádogosnál  kell  készíttetni,  igy  lehet  a 
többi  kártyaszem  színeket  is.  Ezen  formákat  tört  czukorba  vagy 
lisztbe  mártjuk,  s a veres  színhez  a tésztát  csak  finom  czukorból, 
tojás-fehéréből  és  alkörmösből  készítjük ; épen  úgy,  mint  a másikat, 
késsel,  aztán  kinyújtjuk,  és  a veres  színeket  (coeurs)  szakítjuk  ki;  a 
kártyákat  ekkor  kihűlt  kemenczébe  teszszük,  hogy  a jég  megszárad- 
jon, de  meg  ne  sárguljon. 

760.  Czukorral  bevont  gesztenye. 

Nagy  olasz  gesztenyét  megsütünk  úgy,  hogy  szépen  meg  le- 
hessen hámozni,  aztán  huszonegy  dekagr.  tört  czukrot  fél  csésze 
vízzel  addig  főzünk,  mig  a czukor  nyers  czukorrá  (caramel)  nem  lesz, 
úgy,  a mint  főzni  szokták,  ha  czukor-táblácskákat  akarnak  csinálni. 
A legjobb  próba,  ha  jó-e  már  az,  hogy  vékony  pálczácskát  előbb 
hideg  vízbe  mártunk,  aztán  a fővő  czukorba,  s ismét  hideg  vízbe 
mártunk,  mire  a czukrot,  kell,  hogy  le  lehessen  törni,  s nyúlósnak 
épen  nem  szabad  maradnia,  mivel  a gesztenye  különben  hozzáragad 
a foghoz.  Ha  a czukor  így  megfőtt,  a hámozott  gesztenyét,  egyiket 
a másik  után,  belemártjuk,  kőre  teszszük,  hol  aztán  szép  üveg- 
szerüek  lesznek,  ezeket  ekkor  tüstént  az  ismeretes  tokokba  ren- 
dezzük. 

761.  Finom  gyümöleskenyér. 

Duzzasztott  szilvát,  sajtolt  körtét,  jó  fügét,  datolyát,  friss  ma- 
zsolát, mindegyikből  fél  kilogrammot  egyenlő  koezkákra  vágunk, 
úgyszinte  huszonöt  dekagramm  czitronádot,  ugyanannyi  birsalma- 
sajtot, s ugyanannyi  előbb  meleg  kemenczében  megpuhított  mailandi 
csokoládét,  ez  utóbbit  czukorral  behintett  deszkán : aztán  még 
huszonöt  dekagramm  duzzasztott  mandolát,  ugyanannyi  diót  s 
ugyanannyi  olasz  mogyorót  vágunk  meg  koezkákra ; mindezt  a 
fennebbi  vagdalékkal  együtt,  kis  kávéskanálnyi  fahéjat  is  beletevén, 
nagy  medenezébe  teszszük,  s bizonyos  mennyiségű  kalácstésztába 
begyúrjuk,  a tésztából  körülbelül  kenyérczipónyit  veszünk,  s addig 
gyúrjuk,  míg  a vagdalékot  mind  jól  elgyúrtuk  vele,  mivel  a tészta  a 
nélkül  is  csak  arra  való,  hogy  a többi  édességet  összetartsa,  külön- 
ben nem  is  igen  szabad  észrevétetnie.  Most  hosszúkás  kalácsot  csi- 
nálunk belőle,  s ezeket  kalácstésztából  nyújtott  négyszögletes  la- 
pokba takarjuk,  tojássál  bekenjük,  vajjal  bekent  írópapirra  teszszük 
s tartós  hőségnél  megsütjük. 

762.  Mézeskalács. 

Huszonnyolcz  dekagramm  lisztet  tizennégy  dekagr.  finoman 
megtört  czukorral  egy  czitromnak  apróra  vágott  héjával,  fahéjjal  s 
kevés  finomra  megtört  szegfűszeggel  jól  össze  vegyítünk,  s ebből 
forró  színmézzel  vajastészta-keménységű  tésztát  készítünk,  azt  jó 
fél  óráig  dolgozzuk,  s aztán  háromnegyed  óráig  pihenni  hagyjuk,  fél 
ujj  vastagságnyira  kinyújtjuk,  s hajókat  vagy  más  valamit  csinálunk 
belőle,  széthasított  mandolát  teszünk  reá,  s jól  fűtött  kemenczében 
hirtelen  megsütjük. 

763.  Spanyol  széltésztából  készült  szarvasok  fagylalthoz. 

Olyan  spanyol  széltésztát  készítünk,  mint  a 705.  sz.  a.  tortá- 
hoz ; előbb  nyolez  dekagramm  mandolát  duzzasztunk  meg,  néhány- 
szor kimossuk,  leszárítjuk  s apróra  vágjuk,  ugyanannyi  ezukrot 
törünk  meg  finom  vaníliával,  s azt  a mandolával  vegyítjük,  aztán 
apró,  ujjnagyságú  szarvasokat  rajzolunk  papírra,  a spanyol  szél- 
tésztát részenként  a fecskendőbe  töltjük,  s a rajzolás  hajlásait  ki- 
nyomjuk úgy,  hogy  a második  csík  mindig  az  első  felén  feküdjék. 
Aztán  mandolával  és  czukorral  sűrűn  behintve  pléhre  teszszük,  s 
enyhe  hőségnél  megsütjük ; a kemenezének  nem  szabad  forrónak 
lennie,  hogy  szép  fehér  maradjon ; addig  hagyjuk  a kemenczében, 
mig  a papírról  könnyen  leválnak,  aztán  tálon  magasra  felhalmozva 

feladjuk  az  asztalra  fagylalt  mellé.  Süteményképen  is  adhatjuk,  csak- 
hogy akkor  kissé  nagyobbra  készítjük,  s mielőtt  az  asztalra  adnék, 
azon  oldalát,  mely  a papíron  feküdt,  valami  marmeláddal  kenjük  be, 
másik  kiflit  teszünk  reá,  hogy  a mandolával  behintett  oldal  mindkét 
oldalon  a külső  részt  képezze. 

764.  Nyélczés  mandola-kenyér. 

Tizennégy  dekagramm  duzzasztott  mandolát  finoman  nyéi- 
czésre  megvágunk,  ugyanannyi  czukrot  törünk  meg  kevés  vaníliával, 
s azt  megszitáljuk,  három  tojás-fehérének  kemény  havát  a czukor- 
ral  összavegyítjük  s fél  óráig  kavarjuk,  hogy  habos  jéggé  váljék,  de 
nem  szabad  vékonynak  lennie,  azért  biztosabb,  ha  előbb  a tojás 
kemény  havának  csak  felét  adjuk  hozzá,  s ha  látjuk,  hogy  az  egy 
ideig  való  kavarás  után  még  igen  sűrű,  a többi  havat  is  hozzáadjuk. 
Ha  a jég  már  habos,  a mandolát  beleteszszük,  a többivel  vegyítjük, 
ostyára  kanállal  kis  czipócskákat  csinálunk,  s azokat  enyhe  hőségnél 
megsütjük  ; ha  jól  kiszáradtak,  oz  ostyákat  letörjük  róla,  s tányérra 
magasan  felhalmozzuk. 

765.  Csokoládé-csókok. 

Tizennégy  dekagramm  jó  csokoládét  és  hét  dekagr.  czukrot 
finoman  megtörünk,  tizennyolcz  dekagramm  duzzasztott  mandolát 
jól  megszántunk,  felét  apróra,  másik  felét  nyélczésen  vágjuk  meg, 
aztán  tojás-fehéréből  készült  kemény  hóval  a czukrot  és  csokoládét 
sűrű  jéggé  kavarjuk,  s ha  már  jó  habos,  előbb  az  apróra  vágott 
mandolát,  s ha  ezt  jó  elkevertük,  a nyélczésen  vágottat  habarjuk 
bele,  kávéskanállal  kerekre  vágott  ostyára  teszszük,  s enyhe  kemen- 
czében  megszárítjuk, 

766  Linczi  kenyér. 

Tizenkét  tojás-sárgát  medenczébe  adunk,  fehérjét  kemény  hóvá 
verjük,  ötvenhat  dekagramm  czukrot  finoman  megtörünk,  s ezt  a 
hóval  és  tojás-sárgával  együtt  a habverővel  jó  óráig  verjük,  hogy 
sűrű  legyen.  Aztán  tizennégy  dekagramm  duzzasztott  és  nyélczésen 
megvágott  mandolát  lábasban  megpergelünk,  míg  sárgás  lesz.  Ha 
kihűlt,  a habart  közé  keverjük,  s egy  czitromnak  apróra  vágott  héját 
s ötvenhat  dekagramm  lisztet  adunk  hozzá,  s az  egészet  jól  elkavar- 
juk. Ekkor  a tésztát  vajjal  bekent  kétszersült-formába  töltjük,  s 
lassan  megsütjük.  Ha  megsült  és  kihűlt,  vagy  úgy  vágjuk  fel,  mint 
a kétszersültet,  vagy  haj  ócskákat  vágunk  belőle. 

767.  Mogyoró-rudacskák  más  módon. 

Huszonnyolcz  dekagramm  kifejtett  s előbb  kendőben  jól  el- 
dörzsölt mogyorót  ugyanannyi  megszitált  czukorral  jól  elvegyítünk, 
azt  deszkán  tojás-fehérével,  mit  csak  lassanként  adunk  bele,  nehogy 
a tészta  igen  puha  legyen,  széles  késsel  jól  eldolgozzuk,  azután 
czukorral  behintett  deszkán  két  késfokvastagságnyira  kinyújtjuk,  s 
éles,  czukorba  mártott  késsel  ujjhosszá  és  hüvelykszéles  rudakat 
vágunk,  ezeket  viaszszal  vékonyan  bekent  pléhre  teszszük,  s jól  ki- 
hűlt kemenczében  megszárítjuk,  azután  késsel  lefejtjük  és  kihűt- 
jük, baraczk-marmeláddal  megtöltjük,  másikat  teszünk  reá,  s czitrom- 
jégbe  mártjuk. 

768.  Mandola-csókok. 

Huszonnyolcz  dekagramm  kevés  vaníliával  megtört  s meg- 
szitált czukrot  medenczében  két  tojás-fehérének  kemény  havával 
jéggé  habarunk,  s e közé  ugyanannyi  duzzasztott  s apróra  vágott 
mandolát  vegyítünk.  Aztán  e keverékből  tepsire  tett  ostyára  kávés- 
kanálnyi kis  csomókat  teszünk,  s azokat  enyhe  kemenczében  gyor- 
san megsütjük. 

769.  Pirított  mandola. 

Negyven  dekagramm  czukrot  fél  pohár  vízzel  addig  főzünk, 
míg  fonódik  s főzés  bözben  nagy  hólyagokat  vet ; ekkor  fél  kilo- 
gramm, kendővel  megtisztított  mandolát  teszünk  bele,  s ezt  enyhe 
parázstűzön  főzőkanállal  mindig  kavarjuk,  míg  a mandolák  minden 
czukrot  beszívtak  és  megszáradtak ; vigyázni  kell  azonban,  hogy 
meg  ne  olajosodjanak.  Mihelyt  pattogni  kezdenek,  el  kell  venni  a 
tűztől,  s a lábast  befedni,  míg  kihűlnek.  Ha  azt  akarjuk,  hogy  a man- 
dola piros  legyen,  alkörmöslevet  keverünk  közé.  A mogyorót  épen 
ezen  módon  készíthetjük  el. 

770.  Mandola-kifli. 

Tizennégy  dekagramm  tört  és  szitált  czukrot  fél  tojás-fehérével 
s néhány  csepp  czitromlével  sűrű  jéggé  kavarunk  s ugyanannyi 
duzzasztott  s apróra  vágott  mandolát  vegyítünk  el  vele.  Már  előbb 
tíz  dekagramm  durván  összevágott  mandolát  ugyanannyi  tört  czu- 
korral vegyítettünk.  Most  a habart  tésztából  kávéskanálnyit  a durván 
összevágott,  s megczukrozott  mandolába  teszünk,  azt  tenyerünkkel 
szélesre  nyomjuk,  s kis  kiflit  alakítunk  belőle,  melyet  ismét  mandolá- 
val  és  czukorral  sűrűn  behintünk.  Ekkor  a kifliket  viaszszal  bekent 
tepsin  enyhe  hőségnél  megsütjük. 

771.  Mandolakifli  más  módon. 

Fél  kilogramm  duzzasztott  mandolát  apróra  összevágunk,  arra 
figyelve,  hogy  a részecskék  lehetőleg  egyenlők  legyenek.  Nyolcz 
tojás- fehérének  kemény  havába  56  dekagramm  finomra  tört  és 
átszitált  czukrot  könnyedén  belekeverünk.  Ezen  habarékból  kis  evő- 
kanálnyit a vágott  mandolára  teszünk,  s azt  a mandolán  kézzel 
könnyedén  hengerg etjük,  kártya  segélyével  viaszszal  bekent  pléhre 
teszszük,  s azon  kiflit  formálunk  belőle.  Ezt  addig  folytatjuk,  míg  az 
egész  habarékot  a mandolán  hentergettük.  Ekkor  a kifliket  enyhe 
hőségnél  megsütjük. 

772.  Mandola  hálókabátban. 

Tizennégy  dekagramm  finomra  tört  czukrot  egy  tojás-fehéré- 
nek kemény  havával  fél  órán  keresztül  sűrű  jéggé  habarunk,  ostyá- 
ból kerek  leveleket  vágunk,  mindegyikre  egy  hámozott  mandolát 
teszünk  s azt  kávés  kanálnyi  jéggel  befedjük.  Ha  mind  igy  elkészí- 
tettük, enyhe  kemenczében  megsütjük,  vagyis  inkább  megszárítjuk, 
s aztán  tálra  rendezzük. 

773.  Baraczk-pereez. 

Tizennégy  dekagramm  duzzasztott  mandolát  finom  tésztává 
törünk  a nélkül,  hogy  a mandolát  a törés  alatt  megnedvesítenők ; 
tizennyolcz  dekagramm  megtört  és  megszitált  czukrot  amandolával 
és  két  kávéskanálnyi  befőtt  baraczkkal  deszkán  széles  késsel  jól 
eldörzsölünk.  Ha  a keverék  nem  volna  eléggé  nedves,  még  kevés 
baraczk-befőttet  veszünk  hozzá,  a mi  a tészta  szép  színét  neveli,  de 
még  sem  szabad  igen  lágynak  lenni.  Ha  a tömeget  jól  eldolgoztuk, 
a deszkát  czukorral  behintjük,  kis  pereczeket  csinálunk  a tömegből 
s ezeket  viaszszal  könnyen  bekent  tepsire  teszszük ; finomra  tört 
és  szitált  czukorból  kevés  hóval  és  czitromlével  sűrű  jeget  habarunk, 
azt  fehér  papirtölcsérkékbe  töltjük,  s a pereczczel  szépen  felczifráz- 
zuk ; ha  mind  készen  van,  enyhe  kemenczébe  teszszük,  s abban  meg- 
szárítjuk. Ezen  pereczek  felségesen  ízlenek,  s azon  tulajdonsággal 
is  bírnak,  hogy  száraz  helyen,  dobozban  vagy  üveg  alá  borítva, 
több  hétig  elállnak. 

774.  Muszka  esónok. 

Tizennégy  dekagramm  tört  czukorból,  agyanannyi  apróra  vá- 
gott mandolából,  másfél  dekagram  finomra  tört  fahéjból,  ugyananny1 
szegfűszegből,  egy  czitromnak  apróra  vágott  héjából  deszkán  egy 
tojás-fehérének  kemény  havával  tésztát  csinálunk.  A deszkát  finom 

czukorral  behintjük  s hajókat,  koszorúkat,  vagy  a mi  tetszik,  csiná- 
lunk belőle.  Aztán  viaszszal  bekent  pléhen  enyhe  kemenczében 
megsütjük  és  szárazon  eltehetjük. 

775.  Nápolyi  kifli. 

Ehhez  piskóta-tésztát  készítünk,  aztán  nagy  pléhet  vaj- 
jal bekenünk  s erős  tésztából  köröskörül  abroncsot  csinálunk, 
nehogy  a piskóta-tészta  lefolyhasson,  ekkor  nagy  kés  segélyé- 
vel a piskóta-tésztát  a pléhre  késfok-vastagságban  felkenjük,  s 
enyhe  hőségnél  megsütjük.  Ha  megsült,  kis  fánk-kiszúróval  fél- 
holdakat, vagy  kifliket  szakítunk  ki  belőle,  azokat  baraczk- 
vagy  málna-szörppel  megtöltjük,  másikat  reáteszünk  és  igy  tovább, 
míg  mind  meg  vannak  töltve  ; aztán  három  tojás-fehéréből  tizenhat 
dekagramm  czukorból  kevés  vaniliából  spanyol  széltésztát  ké- 
szítünk, azt  fecskendőbe  töltjük,  az  ehhez  szükséges  csőnek 
csak  igen  kis  nyílásúnak  kell  lennie,  s a bevágásoknak  igen  finomak- 
nak, aztán  a kiflikbe  keresztbe  vékony  csíkokat  nyomunk,  a köztér- 
nek azonban  csak  késfok-szélesnek  szabad  lennie,  mire  ismét  csí- 
kocskát  teszünk.  Ha  már  mind  így  befecskendeztük,  beteszszük  a 
kemenczébe,  hogy  lehetőleg  leggyorsabban  megszáradjanak,  de  meg 
ne  bámuljanak.  Eközben  negyvenkét  dekagramm  finom  czu- 
korból narancs-conserve-et  készítünk,  csak  azon  különbséggel, 
hogy,  ha  a már  hosszabb  ideig  taborirozott  czukor  fehér  és  gyer- 
mek-pép sűrűségű,  két  kávéskanálnyi  finoman  megtört,  előbb  na- 
rancson eldörzsölt  czukrot  és  négy  kávéskanál  narancslevet  elegyí- 
tünk bele ; aztán  a kiflinek  felső  oldalát  egészen  belemártjuk,  s azo- 
kat alsó  oldalukkal  papírra  helyezzük,  mig  megkeményedtek,  ekkor 
tálra  magasan  felhalmozzuk.  Annak,  hogy  a czukrot  jó  conserve-vé 
főztük-e,  legbiztosabb  próbája  az,  ha  már  fővés  közben  nagy  hólya- 
gokat vet,  s a taborirozás  alatt  látjuk,  hogy  az,  a mi  a dörzsölés  alatt 
a kanálról  lefolyik,  fehér  és  sűrű. 

776.  Apáezafánkoeska. 

Két  deciliter  szép  fehér  olvasztott  mézbe  másfél  zsemlének 
finoman  elreszelt  morzsáját  beleteszszük,  tíz  dekagramm  héjával 
együtt  megtört  mandolát,  jó  rész  fahéjat  s szegfűszeget,  egy  czitrom- 
nak  és  narancsnak  apróra  vágott  héját  hozzáadjuk,  kissé  pároljuk, 
aztán  kihűtjük,  mogyorónagyságú  golyócskákat  csinálunk  belőle. 
Azután  porhanyós,  kissé  kemény  rétes-tésztát  készítünk,  azt  kinyújt- 
juk, mint  a metélt- tésztát,  a golyócskákat  beleteszszük,  a tésztát  a 

töltelék  körül  tojás-fehérével  bekenjük,  a vasat  lisztbe  mártjuk,  a 
fánkokat  kiszakítjuk  vele,  s enyhe  hőségnél  megsütjük. 

777.  Apáeza-fánkocskák  más  módon. 

Huszonnyolcz  dekagramm  czukrot  lábasban  kávés-csésze  víz- 
zel parázstűzön  addig  főzünk,  míg  a czukor  egészen  feloldódott. 
Előbb  húszonegy  dekagramm  duzzasztott  mandolát  megtörünk,  egy 
narancsnak  héját  lehúzzuk,  azt  vízben  főzzük,  s egy  czitromnak 
héjával  együtt  apróra  vágjuk,  kávés-kanálnyi  tört  fahéjat,  melyben 
3 — 4 szegfűszeg  is  lehet,  tíz  dekagr.  zsemlyemorzsát  a többivel 
jól  elvegyítünk,  s mindezt  a fövő  czukorba  kavarjuk,  melyet  a foly- 
tonos kavarás  közben  addig  hagyunk  a tűzön,  míg  a keverék  kellő 
sűrűséggel  bír,  mire  félreteszszük,  hogy  kihűljön.  A tésztát  a meg- 
előzötthöz  hasonló  módon  készítjük,  s a fánkkal  is  ugyanazon  mó- 
don bánunk  el.  Ezen  fánkocskákat  dobozban,  vagy  üveg  alá  borítva, 
száraz  helyen  hosszabb  ideig  meg  lehet  tartani.  A töltelékből  készí- 
tett golyóknak  diónagysággal  kell  birniok. 

778.  Csillagrendjel. 

Három  tojás-fehérének  habjával  huszonnyolcz  dekagramm 
czukrot  fehér,  kemény  jéggé  habarunk,  ezt  ugyanannyi  meghámo- 
zott és  megtört  mandolával  és  egy  czitromnak  apróra  vágott  héjával, 
s fél  czitromnak  levével  még  negyedóráig  kavarjuk.  Most  ostyából 
kivágott  csillagformákat  a keverékkel  késfok- vastagságban  bekenünk, 
a csillag  közepén  egy  pontot  szabadon  hagyunk,  s erre  spanyol- 
meggyet vagy  más  befőtt  gyümölcsöt  teszünk.  Aztán  a csillagokat 
vajjal  bekent  tepsire  rakjuk  és  enyhe  sütőben  vílágossárgára 
sütjük. 

779.  Piskótatészta-serlegek  tejszínhabbal. 

Tizennégy  dekagramm  czukorból  készített  piskótatésztát  vaj- 
jal jól  bekent  pléhre  széles  késsel  késfok-vastagságban  si- 
mán felkenünk,  azt  czukorral  behintjük,  s enyhe  hőségnél  világos 
zsemlyesárgára  megsütjük.  Aztán  éles  késsel  tenyérszéles  és  arasz- 
hosszú csíkokat  vágunk  hirtelen,  nehogy  a tészta  megkeményedjék, 
s a pléhet  néhány  perezre  ismét  a sütőbe  állítjuk,  aztán  a pléhet  ki- 
húzzuk a nélkül,  hogy  egészen  kivennők,  nehogy  a tészta  meg- 
keményedvén, törékeny  legyen ; ennélfogva  a pléhet  mindig  mele- 
gen kell  tartani.  Ekkor  a levágott  csikókat  egyiket  a másik  után  a 
késsel  lefejtjük  s hirtelen  kis  gyermeknyujtóra,  a milyeneket  a játék- 

kereskedésben  kaphatni,  hajtjuk  úgy,  hogy  a tésztának  két  vége 
jöjjön  egymásra,  s azt  kezünkkel  addig  tartjuk  együtt,  mig  a tészta 
megkeményedett ; aztán  óvatosan  leveszszük,  hogy  el  ne  törjék,  és 
szitán  meleg  helyre  állítjuk,  hogy  meg  ne  puhuljanak,  s igy  folytat- 
juk, míg  mind  meg  van  hajtva.  E közben  hét  deciliter  jó  tejszínből 
kemény  habot  verünk,  s annyi  vaníliás  czukrot  kavarunk  bele,  hogy 
elég  édes  legyen,  a serlegeket  a tejszínhabbal  egészen  megtöltjük 
és  pedig  úgy,  hogy  a hab  három  czentiméter  nagyságnyira  legyen  a 
serleg  felett,  a serleg  szélének  azonban  tisztának  és  láthatónak  kell 
lennie.  A habot  késsel  csúcsosan  felsimítjuk.  Előbb  szép  birsalma- 
szeleteket készítünk,  melyből  késfokvastag  csikókat  vágunk,  s a hab 
hegyét  négy  ilyen  csíkkal  kirakjuk  úgy,  hogy  a birsalmacsíkok  csak 
a serleg  széléig  érnek ; felül,  hol  a birsalmacsíkok  érintkeznek,  befőtt 
spanyolmeggyet  vagy  somot  teszünk,  tálat  asztalkendővel  beterítünk, 
s a serlegeket  szép  magasan  csinosan  felhalmozzuk. 

780.  Rudas  kenyér. 

Tizennégy  dekagramm  tört  czukorra  medenczében  két  egész 
tojást  és  két  tojás-sárgát  ütünk,  hozzáadunk  hét  dekagramm  nyél- 
czésen  megvágott  és  tizennégy  dekagramm  tört  mandolát,  hét  deka- 
gramm pisztácziát,  negyedfél  dekagramm  czitronádot,  egy  narancs- 
nak héját,  mind  nyélczésen  megvágva,  azt  kevés  liszttel  jól  elkever- 
tük, papírból  készült  tokokba  töltjük,  s enyhén  megsütjük.  Ha  meg- 
sült, leveszszük,  s mint  a kétszersültet,  egyenlő  rudakba  vágjuk,  s 
azután  a kemenczében  megszárítjuk. 

781.  Pauláni  táblácskák. 

Tizennégy  dekagramm  finoman  megtört  s megszitált  czukrot 
ugyanannyi  liszttel,  theás  kanálnyi  tört  fahéjjal,  tizenkét  megtört 
szegfűszeggel,  egy  czitromnak  és  narancsnak  apróra  vágott  fehéjá- 
val  deszkán  jól  el  vegyítünk,  aztán  két  kanál  ménesi  vagy  malaga- 
bort  öntünk  reá,  s az  egészet  széles  késsel  jó  kemény  tésztává  dolgoz- 
zuk el.  Miután  a tésztának  nem  szabad  puhának  lennie,  a nedvesí- 
téssel óvatosan  kell  bánni,  és  csak  annyi  bort  beleönteni,  a mennyi  a 
tészta  összeállására  szükséges ; a tésztát  ekkor  késfok- vastagság- 
nyira  kinyújtjuk,  s két  újjnyi  széles  csíkokat,  ezekből  ismét  hajókat 
vágunk  s mindenik  hajócska  közepébe  fél  duzzasztott  mandolát 
teszünk.  A pléhet  viaszszal  bekenjük,  és  a táblácskákat  azon  percz- 
ben,  a mint  a kemenczébe  jönnek,  czukros  vízzel  bekenjük,  s igen 
enyhe  hőségnél  megszárítjuk. 

782.  Birsalma-rudacskák. 

Néhány  nagy,  érett  birsalmát  megfőzünk,  és  ha  megpuhultak, 
de  fel  nem  repedtek,  leszűrjük,  befedjük  s egy  ideig  állani  hagyjuk ; 
aztán  a héját  lehúzzuk,  s a húsos  részét  szitán  áttörjük;  huszon- 
nyolcz  dekagramm  birsalmára  ugyanannyi  czukrot  veszünk,  s ezt 
pohár  vízzel  addig  főzzük,  míg  egészen  sűrű  lesz  és  fővés  közben 
nagy  hólyagokat  vet ; aztán  a birsalmát  tizennyolcz  dekagramm 
duzzasztott  s finomra  megtört  mandolával,  tizennégy  dekagramm 
apróra  vágott  czitronáddal  gyorsan  beleteszszük,  s folytonos  kavarás 
közt  még  néhány  perczig  főzzük,  míg  sűrű  tömeggé  lesz.  Ekkor 
ostyából  ujj  hosszú  és  két  ujj  széles  csíkokat  vágunk,  a keveréket 
vízbe  mártott  késsel  kisújj-vastagságban  szép  simán  felkenjük  reá, 
a rudacskákat  viaszszal  bekent  tepsire  rakjuk,  s kihűlt  kemenczében 
addig  hagyjuk,  míg  megszáradtak,  s könnyen  le  lehet  azokat  fejteni, 
azután  czitrom-conserve-vel  vonjuk  be. 

783.  Spanyol  szélfánk  tejszínhabbal. 

Négy  tojás-fehérének  kemény  havát  huszonnégy  dekagramm 
finomra  tört  czukorral  s kevés  vaníliával  gyorsan  elhabarjuk,  egy  ré- 
szét az  ehhez  szükséges  fecskendőbe  töltjük,  s irópapirra  szép  fél- 
tojásnyi  spanyolfánkokat  nyomunk,  azokat  tepsire  teszszük,  s enyhe 
kemenczében  szép  fehérre  megsütjük;  addig  hagyjuk  a kemenczé- 
ben, míg  megkeményednek  s a papírról  könnyen  lefejthetők.  E köz- 
ben néhány  dekagramm,  előbb  megduzzasztott  pisztácziát  vágunk 
össze  apróra,  a spanyolfánkok  alsó  szélét  kisújjszélességben  tojás- 
fehérével bekenjük,  a vágott  pisztácziával  sűrűn  behintjük,  s ismét  a 
kemenczébe  teszszük  száradni.  E közben  négy  deciliter  tejszínből 
kemény  habot  verünk,  s annyi  vaníliás  czukrot  adunk  bele,  hogy 
elég  édes  legyen,  s azt  habbal  gyorsan  elkeverjük,  a spanyolfánkokat 
finom,  hegyes  késsel  kivájjuk  a nélkül,  hogy  átlyukasztanók,  a hab- 
ból megtöltjük,  s kettőt-kettőt  egymásra  teszünk,  melyeket  tejszínhab 
tart  össze,  a pisztácziából  való  zöld  szalag  pedig  a fánk  közepére 
jön,  miáltal  csinos  külszínt  nyernek ; tálat  asztalkendővel  beterítünk 
s a fánkokat  reá  magasan  és  csinosan  felhalmozzuk. 

784.  Kis  nádfánkok  tejszínhabbal. 

Huszonnyolcz  dekagramm  nem  igen  kemény  vajat  negyvenkét 
dekagramm  liszttel  deszkán  a n}mj tóval  jól  eldolgozunk,  aztán  18 
dekagramm  finomra  tört  czukrot,  négy  keményre  főzött  és  szitán 
áttört  tojás-sárgát  adunk  hozzá,  s azt  a fentebbivel  jól  elvegyítjük. 

Aztán  még  két  tojás-sárgát  és  két  kanál  tejszínt  teszünk  hozzá  s az 
egészet  széles  késsel  tésztává  dolgozzuk  el,  azt  késfokvastagság- 
nyira  kinyújtjuk,  s a csörege-metszővel  két  czentiméter  széles  csí- 
kokra vágjuk ; az  ehhez  szükséges  arasz-hosszú  pléhet,  melynek 
olyannak  kell  lennie,  mint  fél  üvegnyak,  vajjal  bekenjük,  a csíkot 
reátekerjük  úgy,  hogy  a második  göngy  fele  mindig  az  elsőre  jön 
s a pléhből  semmi  sem  látható.  Ha  mind  igy  felgöngyöltük,  tíz  deka- 
gramm duzzasztott  s jól  megszárított,  apróra  vágott  mandolát  ugyan- 
annyi tört  czukorral  vegyítünk,  a nádfánkokat  tojás-fehérével  be- 
kenjük, s mandolával  és  tört  czukorral  sűrűn  behintjük,  azon  oldal 
kivételével,  a melyen  a pléh  fekszik,  nehogy  odaragadjanak  és  el- 
törjenek. A pléhet  vajjal  bekenjük,  a nádfánkokat  reáteszszük,  s 
szép  zsemlesárgára  megsütjük.  Aztán  a pléhről  vigyázva  leveszszük, 
vaniliás  czukorral  behintjük,  s az  egésznek  nyilását  édes  tejszín- 
habbal töltjük  be  úgy,  hogy  a hab  mindkét  oldalán  látható.  Ekkor 
csinosan  tálra  rendezzük. 

785.  Tortácskák. 

Tizennégy  dekagramm  jól  elkevert  vajba  két  egész  tojást 
ütünk,  ezt  jól  elhabarjuk,  tizennégy  dekagramm  duzzasztott  s meg- 
tört mandolát,  ugyanannyi  tört  czukrot,  egy  czitromnak  apróra  vá- 
gott héját  adjuk  hozzá,  mindezt  jól  elkavarjuk,  végre  még  tizennégy 
dekagramm  finom  liszttel  addig  kavarjuk,  míg  az  jól  elegyedett. 
Aztán  az  ehhez  szükséges  pléh-formába  töltjük,  melyet  előbb  vajjal 
bekenünk,  enyhén  befűtött  kemenczében  megsütjük,  s aztán  kiborít- 
juk; jéggel  felezi  frázhatjuk,  s ezen  tésztából  tortát  is  készíthetünk. 

786.  Tortácskák  más  módon. 

Tizennégy  dekagramm  duzzasztott  mandolát  finomra  megtö- 
rünk, és  ugyanannyi  tört  czukrot  megszitálunk,  a durvább  részszel 
a már  kész  süteményt  hintjük  be.  A ezukorhoz  és  mandolához  még 
tizennégy  dekagramm  finom  lisztet  s egy  czitromnak  apróra  vágott 
héját  adjuk  s azt  mind  deszkán  jól  összevegyítjük.  Aztán  tizennégy 
dekagramm  vajat  vékony  levelekben  közibe  szeldelünk,  két  tojás- 
sárgát és  annyi  tejszínt  adunk  hozzá,  a mennyi  a tészta  megnedve- 
sítésére  szükséges,  a tésztát  jól  eldolgozzuk,  hogy  szép  sima  legyen; 
kis  tortácskákat  csinálunk  belőle,  s tetszésünk  szerinti  befőttel  meg- 
tölthetjük. Aztán  kis  rostélyt  csinálunk  reá,  a tortácskákat  tojás- 
fehérével  bekenjük,  a megmaradt  durvább  czukorral  behintjük  s 
enyhe  kemenczében  megsütjük. 

787.  Tortácskák  fehér  linezi  tésztából. 

Huszonnyolcz  dekagramm  lisztbe  ugyanannyi  vajat  levelen- 
ldnt  beleszeldelünk,  a vajat  és  lisztet  a nyújtóval  deszkán  jól  össze- 
dolgozzuk. Aztán  tizennégy  dekagramm  duzzasztott,  finomra  meg- 
tört mandolát,  ugyanannyi  finomra  megtört  czukrot,  s egy  czitrom- 
nak  apróra  vágott  héját,  s négy  keményre  főzött  tojás-sárgát  adunk 
hozzá ; a tésztát  egy  egész  tojással  összeállítjuk,  a mi  a nyújtó- 
val könnyen  eszközölhető,  aztán  késfokvastagságnyira  kinyújtjuk, 
felét  befőzött  ribizlivel  megtöltjük,  a másik  felének  közepét  csillag- 
alakú kis  kiszúróval  kiszakítjuk,  a töltött  levelek  szélét  tojás-fehéré- 
vel bekenjük,  a kiszúrottat  reáteszszük,  s habart  tojással  bekenvén, 
szépen  megsütjük. 

788.  Tortácskák  masánszki  almával. 

Morzsatésztát  késfokvastagságnyira  kinyújtunk,  lapos  kádká- 
kat  bélelünk  ki  vele,  és  szélére  vékony  tésztahengerkét  teszünk  ; 
aztán  a kádkákat  szárított  borsóval  megtöltjük,  a sütőbe  teszszük  s 
aranysárgára  megsütjük.  Ha  jól  megsültek,  a borsót  kiveszszük 
belőle,  valamint  a kádkákat  is  a formából  s finomra  tört  czukorral 
behintjük.  Aztán  egészen  apró  masánszki  almát,  a csutkáját  ki- 
szúrva, szépen  meghámozzuk,  lábasba  vizet,  czukrot  s czitromlevet 
teszünk,  s az  almát  ebben  puhára  pároljuk,  aztán  kiveszszük  és  a 
levét  sűrű  kocsonyává  főzzük  s alkörmössel  megfestjük,  a tűztől 
elveszszük,  kihűtjük,  a kádkákat  az  almával  megtöltjük,  s a kocso- 
nyával bevonjuk. 

789.  Vaniliás  koszorúcskák. 

Tíz  dekagramm  czukrot  tizennyolcz  dekagramm  finom  liszttel 
deszkán  jól  elvegyítünk,  s tizennégy  dekagramm  vajat  a liszttel  és 
czukorral  a nyújtó  segélyével  addig  sikálunk,  míg  a vaj  a lisztet 
magába  szívta;  aztán  széles  késsel  többször  átdolgozzuk,  míg 
finom  tészta  lesz  belőle,  mit  különben  semmi  mással  sem  szabad 
megnedvesíteni.  Aztán  a tésztát  késfokvastagságnyira  kinyújtjuk, 
kis  fánk-kiszúróval  kiszaggatjuk,  s közepén  egészen  kis  kiszuró- 
val  kiszúrjuk,  hogy  koszorút  képezzen.  Előbb  hét  dekagramm 
duzzasztott  mandolát  vágunk  apróra  s ugyanannyi  czukrot  és  kevés 
vaníliát  finomra  megtörünk,  azt  a mandolával  összevegyítjük,  a ko- 
szorúkat habart  tojással  bekenjük,  a mandolával  és  czukorral  sűrűn 
behintjük  s a koszorúk  azon  oldalát,  mely  mandolával  nincs  be- 

hintve,  a baraczk-szörppel  bekenjük,  másik  koszorút  teszünk  reá, 
tálra  magasan  felhalmozzuk,  s a koszorúk  nyilásába  befőtt  meggyet 
teszünk.  Ezen  tésztából  pereczeket  is  csinálhatunk,  melyeket  man- 
dolával  és  czukorral  hintünk  be. 

790.  Tiroli  kenyér. 

Huszonnyolcz  dekagramm  puhított  vajat  s ugyanannyi  hámo- 
zott s megtört  mandolát,  ugyanannyi  császárlisztet,  tizennégy  deka- 
gramm szitált  czukrot,  egy  dekagramm  ánizst,  és  egy  fél  narancsnak 
levét  és  apróra  vágott  héját,  aztán  öt  tojás-sárgát  és  kevés  valódi 
tokaji  bort  medenczében  szép,  sima  tésztává  dolgozunk,  aztán  gyúró- 
deszkán könnyű  kézzel  még  egy  ideig  gyúrjuk ; a tésztát  vékony  le- 
velekre kinyújtjuk,  háromszor  egymásra  hajtjuk,  s még  egyszer  két 
késfokvastagságnyira  kinyújtjuk.  Egyenlő  hajócskákat  vágunk  ki,  s 
azokat  vajjal  bekent  pléhre  teszszük,  s enyhe  hőségnél  világos- 
sárgára megsütjük.  Ha  kihűltek,  finom  baraczk-marmeláddal  beken- 
jük, s másikat  teszünk  reá  úgy,  hogy  a hajók  két  alsó  részét  a 
baraczk-marmelád  köti  össze. 

791.  Czukros  tészta-táblácskák. 

Egy  czitromnak  apróra  vágott  héját  tizenkét  kanál  finomra 
tört  czukorral  összevegyítjük,  s egy  tojásnak  kemény  havával  meg- 
készítjük a tésztát,  de  a melynek  nem  szabad  lágynak  lennie,  ki- 
nyújtjuk, s táblákat  vágunk  belőle,  viaszszal  bekent  tepsire  teszszük, 
s enyhe  hőségnél  megsütjük. 

792.  Franezia  kétszersült. 

Veszünk  tíz  egész  tojást  a héjával  együtt,  s ugyanannyi  szitált 
czukrot  mérünk  meg,  aztán  hét  egész  tojás  nehézségnyi  finomlisztet. 
A tíz  tojásnak  sárgáját  elveszszük,  fehérét  kemény  habbá  verjük, 
medenczébe  teszszük,  a tojás-sárgát  beleverjük,  aztán  a czukrot  is, 
és  így  félóráig  keverjük.  Most  a megmért  egészen  száraz  lisztet  hir- 
telen elvegyítjük  vele,  de  csak  addig,  míg  jól  összevegyült ; a pléh- 
formát  kevés  vajjal  bekenjük,  a tésztát  beletöltjük,  felül  szitált  czukor- 
ral behintjük,  s enyhe  kemenczében  10 — 12  perczig  sütjük,  aztán 
két  késfokvastagságnyira  szeleteket  vágunk  belőle,  ismét  a kemen- 
czébe  teszszük,  s még  kissé  megpirítjuk.  Ezen  tésztából  franezia  pis- 
kótát is  lehet  készíteni. 


Magyar  Nemzeti  Képes  Szakácskönyv. 

793.  Róbert-fánkok. 

Huszonnyolcz  dekagramm  csokoládéból  olyan  tésztát  készí- 
tünk, a milyen  a 682.  sz.  a.  tortához  kell,  s azt  abroncscsal  kerített 
s vajjal  bekent  nagy  pléhre  öntjük,  enyhe,  de  tartós  hőségnél  meg- 
sütjük, aztán  kihűtjük.  E közben  öt  tojás-fehéréből  és  huszonhat 
dekagramm  czukorból  s kevés  tört  vaniliából  spanyol  széltésztát  ké- 
szítünk, és  papírra  forintos  nagyságú  kerek  leveleket  rajzolunk,  aztán 
ezek  közepébe  a széltésztából  kávéskanálnyit  teszünk,  és  késsel  a 
rajzolás  szerint  szétkenjük,  a többi  tésztát  fecskendőbe  töltjük  s kis 
mogyorónagyságban  spanyol  fánkokat  nyomunk  reá  és  a kerek  le- 
velet sűrűén  kiczifrázzuk,  mely  a fánkok  fedője  lesz,  és  articsókához 
fog  hasonlítani.  Ennek  gyorsan  és  könnyű  kézzel  kell  történnie,  ne- 
hogy a hó  megpuhuljon  ; aztán  kihűlt  kemenczébe  teszszük,  s 
kisülve  szép  fehérnek  kell  lenniök.  Ha  a papírról  már  könnyen 
le  lehet  fejteni,  a már  kihűlt  csokoládé-tésztát  tiszta  papírra  borítjuk, 
s oly  nagy  kiszúróval  mint  a fedő,  kiszaggatjuk.  Ezen  kerek  levele- 
ket baraczk-  vagy  málna-befőttel  bekenjük,  s a fedőt  szépen  reáte- 
vén,  csinosan  tálra  rakjuk. 

794.  Vaníliás  táblácskák. 

Ötvenhat  dekagramm  finom  czukrot  három  gramm  vaníliával 
igen  finomra  megtörünk,  öt  tojást  és  egy  narancsnak  apróra  vágott 
héját  adjuk  hozzá,  mindezt  egy  óráig  habarjuk,  aztán  ötvenhat  deka- 
gramm legfinomabb  lisztet  adunk  bele,  a tésztát  behintett  deszkára 
teszszük;  két  késfokvastagságnyira  kinyújtjuk,  az  ehhez  szükséges 
formát  reányomjuk,  s késsel  keresztülvágjuk.  Most  a táblákat  viasz- 
szal  bekent  tepsire  teszszük,  s enyhe  hőségnél  tíz  perczig  sütjük, 
úgy  hogy  szinök  fehér  marad. 

795.  Szalagos  kocsonya. 


Csokoládé-kocsonyát  készítünk,  és  pedig  négy  deciliter  jó  tej- 
színből, azt  vizahólyaggal  vegyítjük,  formába  öntjük,  s jégen  megfa- 
gyasztjuk. Aztán  kendőn  ribizlit  törünk  át,  négy  deciliter  ribizlilevet 
veszünk,  fél  czitromnak  levét  hozzáadjuk,  tizennyolcz  dekagramm 
czukrot  felolvasztunk,  s két  dekagramm  feloldott  vizahólyagot  vegyí- 
tünk közé.  Aztán  a kocsonyát  tiszta  kendőn,  melynek  négy  végét  a 
felfordított  szék  négy  lábára  kötjük,  s közepére  egy  ív  itatós  papirt 
teszünk,  átszűrjük,  s ha  már  amaz  egészen  megfagyott,  a csokoládé- 
kocsonyára átöntjük.  Ekkor  tizennégy  dekagramm  duzzasztott,  egé- 
szen apróra  tört  mandolára,  néhány  keserű  is  legyen  közte,  a leg- 
jobb tejszínből  négy  decilitert  öntünk,  azt  néhány  perczig  a tört 
mandolával  jól  elvegyítve  állani  hagyjuk,  kendőn  átnyomjuk,  s annyi 
czukrot  adunk  hozzá,  hogy  elég  édes  legyen  s végre  két  dekagramm 
feloldott  viza  hólyagot  vegyítünk  közé ; még  egyszer  megszűrjük,  és 
lassan  a már  megfagyott  ribizlikocsonyára  öntjük  s megfagyasztjuk. 
A kiborításnál  különös  figyelemmel  kell  lenni,  a formát  nem  szabad 
sokáig  a vízben,  hagyni,  nehogy  a szalagok  szétfolyjanak,  s a színek 
ezáltal  összevegyüljenek. 

796.  Ananász-kocsonya. 

Két  nagy,  érett  ananászt  meghámozunk,  a héját  kőmozsárban 
összezúzzuk,  nyolcz  deciliter  vizet  öntünk  reá,  azt  sárgaréz-meden- 
czében  feloldjuk,  átszűrjük,  s ezen  vízben  harminczöt  dekagramm 
czukrot  csak  addig  főzünk,  míg  láthatatlanná  lett.  Az  ananászt  vé- 
kony szeletekre  vágjuk,  tizennégy  dekagramm  czukrot  két  deciliter 
vízben  addig  főzünk,  míg  elkezd  megsürűdni,  aztán  a szeleteket 
beleteszszük,  néhány  perczig  felfőzzük,  félreállítjuk  és  kihűtjük,  mire 
a levét  leszűrjük  sa  már  főzött  czukorral  összevegyítjük.  Ekkor  há- 
rom czitromnak  levét  s negyedfél  dekagramm  feloldott  vizahólyagot 
teszünk  hozzá,  és  miután  mindent  jól  összevegyítettünk,  kifeszített 
asztalkendőn  átszűrjük.  Ha  már  az  egész  kocsonyatömeg  tiszta,  két 
centiméter  magasságnyit  abból  formába  teszünk,  melyet  előbb  jégbe 
erősen  beástunk,  s meg  hagyjuk  fagyni,  aztán  az  ananász-szeletek 
felét  csinosan  reárakjuk,  fél  kávéscsésze  fagyatlan  lével  leöntjük, 
melynek  azért  kell  megfagynia,  hogy  a darabokat  odatartsa,  aztán 
ismét  kocsonyalevet  öntünk  reá,  s ha  ez  megfagyott,  az  ananász- 
szeletek második  felét  rakjuk  reá,  ha  ezt  is,  mint  az  elsőket  oda- 
fagyasztottuk, a kocsonyalé  utolsó  része  jön  reá,  s az  egész  jéggel 
megrakott  czintányérral  befedve  addig  áll  a jégben,  míg  vigyázva  és 
gyorsan  kiborítva  feladjuk  az  asztalra. 

A vizahólyag  feloldásánál  különösen  megjegyzendő,  hogy  át- 
látszó, fehér  és  foltnélküli  koszorúkat  válaszszunk,  különösen  át- 
látszó kocsonyához  a koszorúkat  fakalapácscsal  kemény  fatőkén 
finom  levelekre  verjük,  tiszta  hideg  vízzel  többször  megmossuk  s 
kis  sárgaréz- medenczében  felolvasztjuk,  a mihez  a feloldás  előtt 
két  órával  két  dekagramm  vizahólyagra  kávés-csésze  igen  tiszta 
meleg  vizet  öntünk,  mivel  puhítva  könnyebben  elolvad.  Aztán  enyhe 
parázstűzre  teszszük,  a felvetődő  habtól  megtisztítjuk,  s lassan  ad- 
dig főzzük,  míg  egészen  feloldódott.  A tejkocsonyához  a vizahó- 
lyagot úgy  kell  befőzni,  hogy  két  dekagramm  csak  nyolcz  deka- 
gramm folyadékot  ad,  nehogy  a tejszínt  az  oldatban  tartalmazott  víz 
elgyengítse. 

797.  Angol  kocsonya  (Hopsz). 

Negyvenkét  dekagramm  czukornak  egyik  felét  narancson,  má- 
sik felét  czitromon  eldörzsöljük ; négy  narancsnak  és  négy  czitrom- 
nak levét  kinyomjuk,  kendőn  megszűrjük,  a czukrot  megtörjük, 
fazékba  teszszük,  s tizennégy  tojás-sárgával,  a kinyomott  lével,  két 
deciliter  franczia  pezsgővel  elhabarjuk,  széntűzre  állítjuk,  s folytono- 

san  kavarjuk,  míg  sűrű  tömeggé  lesz.  E közben  nyolcz  tojás-fehéré- 
ből kemény  havat  verünk,  a fazekat  a parázsról  ugyan  leveszszük, 
de  azon  perczben,  a melyben  a keverék  forr,  a havat  belekeverjük, 
evőkanálnyi  rumot,  s két  dekagramm  feloldott  vizahólyagot  adunk 
hozzá  s ha  kihűlt,  mély  formába  öntjük,  melyet  előbb  tiszta  mandola- 
olajjal  kikenünk,  apróra  tört  jégbe  állítjuk  s a használatig  teljesen 
megfagyasztjuk.  Aztán  tányérra  kiborítjuk,  azt  asztalkendővel  bete- 
rített tálra  teszszük,  s a kocsonya  szélét  nagy  spanyol  fánkokkal  rak- 
juk meg,  melyek  mind  egymást  érintik,  s a kocsonyát  koszorúalak- 
ban veszik  körül. 

798.  Földieper-koesonya  vegyített  eperfélékkel  berakva. 

Negyvenkét  dekagramm  czukrot  hét  deciliter  vízzel  addig  fő- 
zünk, míg  a czukor  nehéz  cseppeket  kezd  vetni ; ekkor  beleteszünk 
másfél  liter  jól  érett,  tisztán  szemelt  földiepret,  ezt  a czukorral  fel- 
főzzük, aztán  szitára  teszszük,  s azon  magában  át  hagyjuk  folyni. 
Ha  kihűlt,  két  czitrom  tiszta  levét  vegyítjük  bele,  ha  nem  találna  szép 
piros  lenni,  alkörmössel  megfesthetjük;  megjegyzendő  azonban, 
hogy  ezen  kocsonyának  halványpirosnak  kell  lennie ; negyedfél 
dekagramm  feloldott  vizahólyagot  vegyítünk  közé,  s azt  kifeszített 
asztalkendőn  megszűrjük ; ha  előszörre  nem  volna  elég  tiszta,  még 
egyszer  szűrjük  meg,  míg  a kocsonya  egészen  tiszta  lesz.  Míg  ez 
megtörténik,  lapos,  kerek  formát  jégbe  ásunk,  ennek  közepébe  kis 
kerek  formát  teszünk,  s azt  kővel  lenyomjuk,  nehogy  elmozduljon ; 
azon  koszorúba,  mely  a kis  formától  szabadon  maradt,  a kocsonyát 
beleöntjük,  s addig  hagyjuk  a jégben,  míg  megfagyott,  mire  egy  óra 
elegendő ; ha  a kocsonya  megkeményedett,  az  üresen  hagyott  kis 
formába  vigyázva  forró  vizet  öntünk,  hogy  a kocsonyát  abból  kive- 
hessük.  Ennek  gyorsan  és  ügyesen  kell  történnie,  nehogy  a ko- 
csonya szétfolyjon.  Ekkor  körülbelül  harmincz  ananász  földiepret, 
ugyanannyi  szép  erdei  földiepret,  málnát,  fehér  és  veres  szemelt 
ribizlit  veszünk.  A gyümölcsöknek  tisztáknak  kell  lenniök,  nehogy 
megmosni  kelljen,  a mi  a gyümölcsöknek  igen  ártana.  Ha  a kocso- 
nya megkeményedett,  az  üres  tért,  melyben  a forma  állott,  az  előbb 
jól  megczukrozott  gyümölcsökkel  csinosan  kirakjuk,  a félretett  ko- 
csonyát reáöntjük,  s addig  hagyjuk  a jégben,  míg  megfagy,  a kibon- 
tásnál a szokott  módon  bánunk  el  vele. 

799.  Franezia  tej  kocsonya. 

Huszonegy  dekagramm  tört  czukrot  vaníliával,  tíz  tojás-sárgá- 
val s hét  deciliter  befőzött,  s ismét  kihűtött  tejszínnel  mázos  fazék- 

bán  jól  elhabarunk,  azt  széntűzre  állítva,  folytonos  kavarás  közt 
addig  főzzük,  míg  sűrű  palacsinta-tészta  forma  lesz;  aztán  másik 
edénybe  öntjük,  s tovább  kavarjuk,  nehogy  szétfolyjék,  s meghűtjük. 
E közben  hét  deciliter  legjobb  tejszínből  vert  kemény  habba  vaníliás 
czukrot  keverünk,  s azt  két  kanál  rummal  és  két  dekagramm  feloldott 
vizahólyaggal  együtt  a kihűlt  crémmel  összevegyítjük ; a tejkocso- 
nyát most  finom  mandola-olajjal  bekent  formába  töltjük,  s tört  jégen 
megfagyasztjuk. 

800.  Fehér  kocsonya  kávéval. 

Hét  deciliter  jó  tejszínt  megfőzünk,  hét  dekagramm  kávét  meg- 
pergelünk, s a mint  a tűzről  elveszszük,  leveses  tálba  teszszük,  s a 
forró  tejszínt  tüstént  reáöntjük,  a tálat  fedővel  befedjük,  s negyed- 
óráig állani  hagyjuk,  aztán  szitán  átszűrjük,  fazékba  nyolcz  tojás- 
sárgát tizennyolcz  dekagramm  tört  czukorral  elhabarunk,  most  ezt 
a tejszínnel  habarjuk  el,  mély  porczellán- csészébe  öntjük,  párba 
állítjuk ; a megfagyásra  csak  egy  negyedóra  szükséges,  hideg  helyre 
állítjuk,  s aztán  feladjuk  az  asztalra. 

801.  Csokoládé-kocsonya. 

Hat  tábla  finom  csokoládét  hét  deciliter  tejszínben  folytonos 
habarás  közt  megfőzzük,  ha  már  kissé  megsürűdött,  egy  dekagramm 
feloldott  vizahólyagot  adunk  hozzá,  az  egészet  formába  öntjük,  s jégen 
megfagyasztjuk. 

802.  Fehér  kocsonya  (blanc  manger). 

Huszonnyolcz  dekagramm  duzzasztott,  s finomra  megtört  man- 
dolát  porczellán  fazékba  teszünk,  egy  liter  forró  tejszínt  reáöntvén 
azt  jól  elhabarjuk,  kendőn  czinlábasba  átszűrjük,  s annyi  czukrot 
* adunk  hozzá,  hogy  elég  édes  legyen,  végre  két  dekagramm  feloldott 
vizahólyagot  vegyítünk  bele.  Aztán  mély  porczelláncsészébe  tesz- 
szük, ezüstkanállal  többször  felkavarjuk,  nehogy  felül  hártya  kép- 
ződjék, tört  jégbe  vagy  pinczébe  állítjuk,  s megfagyasztjuk. 

803.  Fehér  kocsonya  ostábla  alakban. 

Fehér  kocsonyát  készítünk,  azt  lapos  négyszegletes  tálba  önt- 
jük, jégre  állítjuk  s megfagyasztjuk  ; ha  jól  megfagyott,  előre  kije- 
gyezzük, s hosszában  egészen  átvágjuk,  hatszor  hosszában,  hatszor 
szélességben,  s így  a bevágásokból  egészen  egyenlő  négyszegletes 
koczkák  lesznek.  Aztán  egy  koczkát  kanálnyéllel  vigyázva  kive- 

szünk,  egyet  mellette  ott  hagyunk,  aztán  egyet  ismét  kiveszünk 
s így  teszünk  minden  sorral.  Aztán  a kivett  koczkákat  két  tábla 
reszelt  csokoládéval  megfőzzük,  s ha  az  meghűlt,  a kiszedett  koczkák 
helyét  megtöltjük  vele,  s így  ostáblát  állítunk  elő,  aztán  jégre  állítjuk 
s megfagyasztjuk. 

804.  Málna-kocsonya. 

A kiszemelt  málnát  kendőn  átnyomjuk,  hét  decziliter  málna- 
lére két  czitrom  leve,  s harminczöt  dekagramm  czukor  jön,  melyet  a 
lében  feloldunk ; aztán  negyedfél  dekagramm  feloldott  vizahólyagot 
vegyítünk  közé,  tiszta  kendőn  áttörjük,  formába  öntjük,  s jégen  meg- 
fagyasztjuk. 

805.  Hideg*  sodó  almával. 

Apró  meghámozott,  közepén  kivágott  masánszki  almát  vízzel, 
czukorral  és  kevés  czitromlével  addig  főzünk,  míg  megpuhul,  de 
szét  nem  hull.  Aztán  mély  csészébe  teszszük,  befőtt  ribizlivel  meg- 
töltjük, olyan  sodót,  a milyen  a 390.  sz.  a.  van,  az  almára  öntünk, 
azt  hideg  helyre  állítjuk,  s mielőtt  feltálalnék,  spanyol  fánkokkal 
diszesen  kirakjuk. 

806.  Kávé-kocsonya  tejszínnel. 

Körülbelül  négy  deciliter  jó  fekete  kávét  a lehető  legtisztábban 
megszűrve,  azt  ugyanannyi  jó  tejszínnel  elvegyítjük.  Aztán  hat  tojás- 
sárgát s tizennégy  dekagramm  finomra  tört  czukrot  fazékban  jól 
elhabarunk,  a vegyített  kávét  hozzáadjuk,  a fazekat  széntűzre  állít- 
juk, s megszűnés  nélkül  addig  habarjuk,  míg  sürűdni  kezd,  ekkor 
hirtelen  leveszszük  a tűzről,  s nehogy  összemenjen,  más  tiszta  fa- 
zékba öntjük.  Most  két  dekagramm  feloldott  vizahólyagot  vegyítünk 
közé,  s addig  kavarjuk,  míg  kihűlt,  aztán  a formába  öntjük,  a hol  a 
használatig  marad.  Úgy  borítjuk  ki,  mint  a többi  kocsonyát. 

807.  Mandola-kocsonya. 

Tizennégy  dekagramm  édes  és  hat  szem  keserű  mandolára 
három  liter  tiszta  vizet  öntünk,  s azokat  abban  huszonnégy  óráig 
állani  hagyjuk,  a midőn  könnyen  meghámozhatjuk ; de  ha  nem 
volna  annyi  időnk,  forró  vízbe  teszszük,  meghámozzuk,  s aztán  egy 
ideig  friss  vízbe  teszszük,  hogy  megkeményedjenek,  és  törékenyek 
legyenek  ; ekkor  kiveszszük,  tiszta  kendővel  megszárítjuk,  s mo- 
zsárban tésztává  törjük  össze.  A megtört  mandolát  porczellán  fa- 

zékba  teszszük,  egy  liter  kútvizet  reáöntvén,  ezüstkanállal  finoman 
elhabarjuk,  asztalkendőn  áttörjük,  az  áttöröttet  még  egyszer  a man- 
dolára  öntjük,  s még  egyszer  áttörjük,  míg  az  egészet  a legnagyobb 
erővel  kinyomtuk.  Ezen  mandolatejet  most  huszonnyolcz  dekagramm 
finoman  megtört  czukorral  elhabarjuk,  negyedfél  dekagramm  viza- 
hólyagot, melyet  öt  kanálnyira  elfőztünk,  vegyítünk  közé,,  asztal- 
kendőn ismét  megszűrjük,  formába  öntjük  s jégre  állítjuk. 

808.  Czitrom-koesonya. 

Negyvenkét  dekagramm,  három  czitromon  igen  könnyen  el- 
dörzsölt czukrot  hét  deciliter  vízzel  elegyítünk.  Ha  a czukor  felol- 
dódott, negyedfél  dekagramm  feloldott  vizahólyagot  vegyítünk  közé, 
asztalkendőn  áttörjük,  s aztán  a többi  kocsonyákhoz  hasonlóan  for- 
mában megfagyasztjuk. 

809.  Czitrom-koesonya  narancs-szeletekkel. 

Négy  szép  piros  narancsot  vigyázva  meghámozunk,  mind- 
egyiket nyolcz  gerezdre  osztjuk,  s a czitromkocsonya  közepébe,  me- 
lyet úgy  öntünk  be  mint  a földieper -kocsonyát,  csinosan  berakjuk. 
Aztán  a kocsonyával  egészen  teletöltjük  és  megfagyasztjuk.  A gyü- 
mölcs magvát  nem  kell  bennehagyni,  s különösen  arra  kell  tekinteni, 
hogy  tiszta  és  átlátszó  legyen. 

810.  Mandola-koesonya  vizahólyag  nélkül. 

A fennebbi  mandola-kocsonyából  két  harmadrészt  csinálunk 
vizahólyag  nélkül,  aztán  négy  friss  tojásnak  fehérét  sárgaréz-me- 
denczében  kemény  habbá  verjük,  a mandola-kocsonyát  beleöntjük, 
a vesszővel  jól  szétverjük,  s ezen  verést  az  izzó  hamura  tett  meden- 
czében  addig  folytatjuk,  míg  a kocsonya  a hóval  elegyedett,  fénylő 
és  sűrű  lesz.  Ekkor  a hamuról  tüstént  elveszszük,  kis  poharakba 
vagy  a kocsonyás  csészébe  öntjük,  és  jégen  megfagyasztjuk.  Ha  tö- 
kéletesen megfagyott,  a nélkül  hogy  kiborítanók,  a csészével  együtt 
az  asztalra  adjuk. 

811.  Baraezk-koesonya. 

Harmincz  szép,  érett  baraczkot  meghámozunk,  a magvát  ki- 
veszszük  és  leveses  tálba  teszszük,  aztán  negyvenkét  dekagramm 
czukrot  négy  deciliter  vízzel  sárgaréz-medenczében  csak  addig  fő- 
zünk, míg  egészen  feloldódott,  ekkor  forróan  a baraczkba  öntjük, 
befedjük,  s huszonnégy  óráig  állani  hagyjuk.  Végre  aztán  megszűr- 

jük,  de  nem  nyomjuk  át,  hanem  csak  lassan*  az  utolsó  cseppig  át 
hagyjuk  folyni.  Aztán  egy  czitrom  levét  vegyítjük  bele,  s végre  ne- 
gyedfél dekagramm  feloldott  és  megszűrt  vizahólyagot,  ekkor  egy 
ív  itatós  papírral  betakart  asztalkendőn  átszűrjük,  s ha  a keverék 
szép  tiszta,  formába  öntjük  s megfagyasztjuk. 

812.  Narancs-kocsonya. 

Negyvenkét  dekagramm  czukrot  két  narancshéjon  könnyen 
eldörzsölünk ; erősen  nem  szabad  dörzsölni,  mert  különben  keserű 
lesz.  Az  eldörzsölt  czukrot  késsel  lekaparjuk,  s leveses-tálba  tesz- 
szűk.  Aztán  tíz  narancsnak  és  két  czitromnak  levét  nyomjuk  ki,  s a 
czukrot  ebben  feloldjuk,  még  négy  deciliter  vizet  is  adhatunk  hozzá ; 
ha  a czukor  egészen  feloldódott,  negyedfél  dekagramm  vizahólyagot 
teszünk  bele,  s azt  a lével  jól  elvegyítjük.  Aztán  a többi  kocsonyák- 
hoz hasonlóan  nagy,  kétszer  kifeszített  asztalkendőn  áttörjük,  a for- 
mába öntjük  s jégre  állítjuk.  Ha  ezen  kocsonyát  be  akarjuk  rakni, 
csak  két  czentiméter  magasságnyira  öntjük  be  a formába,  s megfa- 
gyasztjuk a jégen;  aztán  csillagalakban  a formát  czukrozott  narancs- 
gerezdekkel rakjuk  ki,  melyek  czukrásznál  kaphatók  ; a keverékből 
ismét  két  czentiméter  magasságnyit  töltünk  reá,  azt  is  megfagyaszt- 
juk, s ha  már  kemény,  a többit  öntjük  reá,  s használatig  a jégen 
hagyjuk. 

813.  Csíkos  narancs-kocsonya. 

Hét  narancsot  szépen  kivájunk,  s tiszta  hideg  vízbe  teszünk. 
E közben  az  előbbi  narancs-kocsonyának  felét  s a 810.  sz.  a.  man- 
dola-kocsonyának  harmadrészét  készítjük,  ezen  két  kocsonyának  a 
vizahólyag  által  kissé  jobban  kell  tartaniok,  mint  az  előbbieknek. 
A vízből  kivett  narancshéjakat  tiszta  kendővel  jól  leszárítjuk,  tört 
jégre  tett  szitára  állítjuk,  s mindegyikbe  evőkanálnyi  tejkocsonyát 
öntünk ; ha  ez  megfagyott,  másfél  kanál  narancskocsonyát  öntünk 
reá,  s erre  két  kanál  mandola-kocsonyát,  s így  tovább  a közepéig ; 
aztán  ismét  leszedjük,  míg  ezen  módon  egészen  tele  lesz.  Az  egész- 
ben figyelmet  igényel  az,  hogy  a rétegek  egyenlő  magasak  legyenek, 
és  mindig  jól  megfagyjanak.  Tálalás  előtt  minden  narancsot  éles  és 
igen  vékony  késsel  hat  részre  osztunk,  s ezeket  csészére  csinosan 
elrendezzük. 

814.  Masszedoán. 

Hét  czitromlevét  nyolcz  decziliter  vízzel  elvegyítvén,  abban 
két  czitromon  eldörzsölt,  harminczöt  dekagramm  megtört  czukrot 

feloldunk ; ezzel  negyedfél  dekagramm  feloldott  vizahólyagot  össze- 
vegyítünk,  azt  kifeszített  aztalkendőn  átszűrjük,  migszép  tiszta  lesz, 
aztán  két  czentiméter  magasságban  a formába  öntjük  s a jégre  ál- 
lítjuk, míg  megfagy.  Aztán  zöld,  vékony  levelekre  vágott  mandolá- 
ból,  és  szép,  nagy,  czukorba  befőzött  somból  sűrű  koszorút  rakunk 
a forma  szélére.  Két  sort  rakunk  ki  belőle,  az  egyik  levélsor  hegye 
lefelé,  a másik  felfelé  áll,  a som  pedig  középre  jön,  s a levelekkel 
köti  össze.  A forma  közepén  épen  így  csillagot  rakunk  ki,  s ismét 
kávés-csészényi  kocsonyát  öntünk  reá,  s ha  az  annyira  megkemé- 
nyedett, hogy  a gyümölcsöt  odatartja,  ismét  annyi  kocsonyát  öntünk 
fel,  hogy  a kocsonya  harmadrésze  rajta  van,  most  egy  réteg  birs- 
alma- vagy  birsalmasajt-szeletet  rakunk  be,  mint  az  előbbit.  Minden 
új  réteg  gyümölcsre  kezdetben  csak  kevés  kocsonyát  öntünk,  mivel 
különben  a gyümölcs  felemelkednék,  tehát  előbb  kevés  kocsonyával 
befoglaljuk,  s azután  többet  öntünk  reá.  A harmadik  réteg  kocsonyát 
egész  vagy  fél,  czukorba  főzött  baraczkokkal  rakjuk  ki,  ezekre 
hasonlóan  kevés  kocsonyát  öntünk,  míg  odafagytak,  végre  a ma- 
radék kocsonya  jön,  s használatig  a jégen  hagyjuk,  s úgy  borítjuk  ki 
mint  a többit. 

815.  Rózsa-kocsonya. 

Hét  dekagramm  frissen  szedett  és  letépett  rózsalevelet  kevés 
cochenillel,  és  negyvenkét  dekagramm  tisztított  czukorral  leforrázunk 
s jól  befedve  állani  hagyunk.  Ha  egészen  kihűlt,  melegvízbe  mártott 
kendőn  porczelláncsészébe  leszűrjük,  négy  decziliter  jó  cseresznye- 
vízzel, három  czitrom  levével  s ötödfél  dekagramm  feloldott  viza- 
hólyaggal elvegyítjük,  apróra  tört  jégbe  beásott  formába  öntjük,  jól 
befedjük,  jeget  teszünk  reá  s két  óráig  megfagyni  hagyjuk.  A kiborí- 
tás közönséges  módon  történik ; ezen  módon  bánunk  el  minden  vi- 
rágból készített  kocsonyával ; ahhoz,  melyet  szegfűből  készítünk, 
szegfűborsot  veszünk. 

816.  Puncs-kocsonya. 

A czitromokat  kinyomjuk  és  levőket  tiszta  kendőn  átszűrjük, 
egy  pohár  czitromlére  négy  pohár  tört  czukor,  fél  pohár  rum  és  négy 
pohár  főzött  rizsviz  vagy  kukoriczathea,  vagy  hollandi  thea  kell,  az 
előbbi  kellemetesebb  a vaníliás  íz  miatt ; ehhez  hét  deciliter  szemelt 
kukoriczát  megmosunk,  s ezt  tizennyolcz  decziliter  vízzel  jó  óráig 
vagy  még  tovább  is  főzzük,  leszűrjük,  s a puncsot  megkészítjük 
vele ; az  elősoroltakat  mind  leveses  tálba  teszszük,  gyakrabban  fel- 
kavarjuk, míg  a czukor  egészen  feloldódott;  aztán  még  öt  deka- 

gramm  feloldódott  vizahólyagot  vegyítünk  el  a többivel.  Ezen  ko- 
csonyát is  asztalkendőn  törjük  át.  Váltakozva  veresre  is  festhetjük 
alkörmöslével,  akkor  formába  teszszük,  s jégen  megfagyasztjuk. 

817.  Ribizli-koesonya. 

Nagyszemű  érett  ribizlit  száráról  letépünk,  levét  kinyomjuk, 
negyvenkét  dekagramm  czukrot  sárgaréz  medenczében  négy  deczi- 
liter  vízzel  addig  főzünk,  míg  nehéz  cseppeket  vet;  aztán  hét  deczi- 
liter  ribizlit  teszünk  hozzá,  azt  jól  elkeverjük,  két  czitrom  levét 
nyomjuk  bele,  s kissé  kihűtjük,  ekkor  negyedfél  dekagramm  feloldott 
vizahólyagot  vegyítünk  bele  s az  egészet  tiszta  kendőn  áttörjük.  Ha 
nem  volna  elég  világos  és  átlátszó,  a megszűrést  ismételjük,  aztán 
csinos  formába  öntjük,  apróra  tört  jégre  állítjuk,  és  ha  eléggé  meg- 
fagyott, a tálra  borítjuk  s feladjuk  az  asztalra. 

818.  Feketekávé-kocsonya  mandula-tejjel. 

Négy  deciliter  erős  kávét  készítünk,  azt  jól  megczukr ózzuk, 
három  dekagramm  feloldott  vizahólyagot  vegyítünk  bele,  ha  a kávé 
szép  tiszta  és  a vizahólyaggal  jól  elvegyült,  azt  asztalkendőn  áttörjük 
s dinnő^eformába  öntjük,  először  egy  gerezdet,  ha  ez  megfagyott,  a 
formának  másik  gerezdjét  öntjük  be,  s ismét  a jégre  állítjuk,  míg 
megfagyott  és  így  felváltva  folytatjuk.  Most  huszonegy  dekagramm 
mandolából  (ezek  között  néhány  keserű  legyen)  négy  decziliter  víz- 
zel mandola-tejet  készítünk,  azt  jól  megczukrozzuk,  két  dekagramm 
vizahólyagot  vegyítünk  bele,  még  egyszer  megszűrjük,  s ha  a kávé 
a formában  jól  megfagyott,  a mandolatejet  lassan  felöntjük,  hogy  a 
forma  tele  legyen,  aztán  jégre  állítjuk  s megfagyasztjuk.  A kiborí- 
tásnál gyorsnak  és  vigyázónak  kell  lenni,  nehogy  a kávé  a mandola- 
tejjel  összevegyüljön,  hanem  hogy  a gerezdek  a magok  színében,  az 
egyik  fehér,  a másik  fekete,  maradjanak. 

819.  Kocsonya  muskatályborból. 

Huszonnyolcz  dekagramm  czukrot  két  decziliter  vízzel  addig 
főzünk,  míg  nagy  cseppeket  vet,  ekkor  ezt  fél  liter  muskatály- 
borba  öntjük,  két  czitrom  levét  nyomjuk  bele,  negyedfél  dekagramm 
feloldott  vizahólyagot  adunk  hozzá  s mint  a többi  kocsonyát  tiszta 
kendőn  áttörjük,  a formába  öntjük,  jégre  állítjuk  s megfagyasztjuk. 
Hasonló  módon  készítjük  tokaji  vagy  malaga  borból,-  nemkülönben 
különféle  likőrökből,  különösen  jó  ananász  likőrből. 

820.  Kocsonya  muskatály-szölőbőL 

Érett  muskatály-szőlőnek  a kocsányját  elszedjük,  a szemelt  szől- 
lőből  kendőn  annyit  törünk  át,  míg  egy  liternyi  levünk  van.  Ezt  és  4 
czitromnak  héját  itatós  papíron  többször  áttörjük ; harminczöt  deka- 
gramm czukrot  négy  deciliter  vízzel  addig  főzünk,  míg  nehéz  csep- 
peket vet;  ekkor  negyedfél  dekagramm  feloldott  vizahólyaggal 
együtt  a többivel  elvegyítjük,  asztalkendőn  áttörjük  és  szőlőfürt- 
alakú  formába  öntjük,  melyet  előbb  apróra  tört  jégbe  beástunk ; két 
óráig  fagyni  hagyjuk,  s aztán  tálra  vigyázva  kiborítjuk. 

821.  Muskatály-szőlő-koesonya  kőmagú  gyümölcscsel. 

Olyan  abroncsformát,  a melynek  középnyilása  fenékkel  bír, 
jégbe  beásunk.  A jól  megérett  ízletes  szőlőt  kocsányjáról  letépjük, 
levét  kendőn  át  kinyomjuk.  Hét  deciliter  lére  negyvenkét  dekagramm 
czukor  jön,  ezt  pohárnyi  közönséges  vízzel  addig  főzzük,  míg  a czu- 
kor  fonódni  kezd,  aztán  a lé  közé  öntjük,  azzal  jól  összevegyítjük, 
három  czitromnak  levét  kinyomjuk,  s negyedfél  dekagramm  feloldott 
vizahólyaggal  összevegyítjük,  kifeszített  asztalkendőn,  melyet  itatós 
papírral  kerítünk  be,  áttörjük,  a külső  formának  üres  részét  a széléig 
megtöltjük  vele,  s addig  hagyjuk  a jégen,  míg  megkeményedett.  Az 
üres  térbe  két  szép,  érett,  meghámozott  s négy  részre  vágott  baracz- 
kot,  négy-öt  ringlotszilvát,  s ezen  aránynak  megfelelő  mennyiségű 
szép  érett  kék  szőlőt  czukorral  jól  behintve  csinosan  berakunk,  azt 
a fenmaradt  kocsonyával  megtöltjük  s megfagyasztjuk,  aztán 
hasonlóan  a többihez,  tálra  kiborítjuk.  Ezen  fajta  kocsonyákat  télen 
is  készíthetünk  maraszkin  vagy  más  likőrből,  vagy  csupán  czitrom- 
ból  és  narancsból,  s a nyílást  befőtt  gyümölcsökkel  rakjuk  ki. 

822.  Kocsonya  nyers  kávéból. 

Huszonegy  dekagramm  legjobb  fajtájú  zöld  kávéra  leveses- 
fazékban  hét  deciliter  forró  vizet  öntünk,  azt  jól  befedjük,  s egy 
óráig  állani  hagyjuk ; aztán  tiszta  kendőn  megszűrjük,  hat  czitrom 
levét  belenyomjuk,  s huszonnyolcz  dekagramm  czukrot  feloldunk 
benne ; végre  negyedfél  dekagramm  feloldott  vizahólyagot  teszünk 
bele,  asztalkendőn  áttörjük,  formába  öntjük,  s jégen  megfagyasztjuk. 

823.  Kabinet-pudding. 

Hét  deciliter  felfőzött  sűrű  tejszínt,  ha  kihűlt,  huszonegy  deka- 
gramm tört  czukorral  és  három  gramm  tört  vaníliával,  s tíz  tojás- 
sárgával fazékban  elhabarunk,  azt  széntűzre  állítjuk,  s folytonos 

kavarás  közt  addig  hagyjuk  rajta,  míg  kissé  sürűdni  kezd.  Ekkor  a 
tűzről  gyorsan  elveszszük,  más  csuporba  öntjük,  s még  egy  ideig 
kavarjuk,  nehogy  összemenjen,  aztán  addig  hagyjuk  állani,  míg 
egészen  meghűlt.  E közben  négy  deciliter  jó  tejszínt  habverőedény- 
ben tört  jégen  a habverővel  addig  verünk,  míg  az  egész  tömeg  ke- 
mény habbá  lett ; negyedfél  dekagramm  feloldott  vizahólyagot  egé- 
szen kihűtünk,  és  ha  az  első  tojás-sárgás  keverék  egészen  hideg  lett, 
megsürűdött,  a tejszínhabot  és  vizahólyagot  vegyítjük  közé  úgy, 
hogy  az  egész  keverék  habos  lesz  ; ha  nem  volna  elég  édes,  még 
kevés  tört  czukrot  adunk  hozzá,  az  ehhez  szükséges  formát  finom  és 
friss  mandola-olajjal  bekenjük,  czukorba  befőzött  köszmétét,  zöld 
mandolát,  s czukorba  befőzött  birsalmaszeleteket  készítünk,  az 
egyik  felét  sárgára,  a másik  felét  vörösre,  aztán  czukorba  be- 
főzött nagyszemű  szép  somot ; a birsalmaszeleteket  vékony  leve- 
lekre vágjuk,  s kis  kiszúró val  kerek  leveleket  s félholdakat  sza- 
kítunk ki  belőle  s vékony  csíkokat  is  vágunk,  melyet  kocsán- 
nak  használunk  fel,  a forma  körületébe  birsalmasajtból,  somból, 
köszmétéből  szép  koszorút  rakunk,  a zöld  mandolákat  levelekre 
vágjuk  s abból  a forma  közepébe  a mandolával  és  veres  birsalmá- 
val szép  rózsát  vagy  csillagot  rakunk  ki.  Ha  az  megtörtént,  a formát 
félig  habos  tömeggel  megtöltjük,  apróra  tört  jégbe  teszszük,  beföd- 
jük a formát,  felül  is  jeget  teszünk  reá,  hogy  gyorsan  megfagyjon. 
Ha  oly  kemény,  hogy  a gyümölcsök  nem  sülyednek  le,  a többi  gyü- 
mölcsöt a som  kivételével  közepére  teszszük,  a formát  a jégbe  jól 
beássuk,  s át  hagyjuk  fagyni.  Két  vagy  három  óra  után  a formát 
nehány  perezre  meleg  vízbe  mártjuk  s kiborítjuk. 

824.  Vaníliás  kocsonya. 

Hét  deciliter  jó  tejszínt  megfőzünk,  azt  a tűztől  elveszszük  s 
kihűtjük;  aztán  tizennyolez  dekagramm  czukrot  másfél  gramm 
vaníliával  finomra  törve,  azt  fazékban  kilencz  tojás-sárgával  jól  el- 
habarjuk, a tejszínt  lassanként  hozzáöntjük,  azzal  jól  el  vegyítjük, 
széni űzre  állítjuk  s folytonos  kavarás  közt  addig  hagyjuk  a pará- 
zson, míg  sürűdni  kezd ; ekkor  más  tiszta  fazékba  teszszük,  s addig 
habarjuk,  míg  kihűlt,  nehogy  összemenjen.  Végre  harmadfél  deka- 
gramm feloldott  vizahólyagot  teszünk  bele,  jól  összekavarjuk,  a 
keveréket  a formába  öntjük,  s a jégen  megfagyasztjuk. 

825.  Vanília-kocsonya  ostyával  berakva. 

A fentebbi  vanília-kocsonyából  két  centiméter  magasságnyit 
öntünk  kis  kerek  formába,  azt  tört  jégbe  állítjuk  s megfagyasztjuk. 
E közben  apró  ostyákat  sütünk,  nemkülönben  hat-hét  szeletet  az 

ostyatésztából,  a fazekat  is  a többi  kocsonyával  a jégre  állítjuk,  s 
úgy  félig  megfagyasztjuk.  Ha  a formába  beöntött  kocsonya  már 
megfagyott,  karika  ostyalevelet  teszünk  reá,  s a félig  megfagyott 
kocsonyából  evőkanálnyit  felkenünk  reá,  és  így  tovább,  míg  a keve- 
réket egészen  beletöltöttük,  aztán  erősen  megfagyasztjuk,  tálra  bo- 
rítjuk s három  sorban  kis  ostyákkal  rakjuk  ki. 

826.  Ibolya-kocsonya. 

Tavaszi  ibolya-levelekből,  melyeket  széttépünk,  a nélkül 
hogy  valami  zöld  rajtok  maradna,  kis  tányérnyit  leveses  tálban  hét 
deciliter  forró  vízzel  leöntünk,  a tálat  jól  befedjük,  s egy  óráig  állani 
hagyjuk;  azután  a leveleket  szitán  megszűrjük,  s negyvenkét  deka- 
gramm czukrot  olvasztunk  el  benne ; ha  egészen  felolvadt,  negyed- 
fél dekagramm  feloldott  vizahólyagot  teszünk  bele,  a keveréket 
asztalkendőn  s itatós  papiron  áttörjük,  formába  öntjük,  s meg- 
fagyasztjuk. 

827.  Meggy-kocsonya. 

Szép  érett,  szárával  letépett  meggyet  megmosva,  azt  a magvá- 
val  együtt  mozsárban  megtörjük,  s a levét  kinyomjuk.  Hét  deciliter 
meggylére  két  czitromnak  megszűrt  levét  veszszük ; negyvenkét 
dekagramm  czukrot  két  deciliter  vízzel  addig  főzünk,  míg  nehéz 
cseppeket  vet,  aztán  a főtt  czukrot  a meggylé  közé  vegyítjük, 
negyedfél  dekagramm  feloldott  vizahólyagot  adunk  bele,  asztalken- 
dőn s itatós  papiron  áttörjük,  formába  öntjük  s megfagyasztjuk. 

828.  Leánysom-kocsonya. 

Egy  kilogramm  jól  érett  leánysomot  negyven  dekagramm 
tisztított  czukorban  öt  perczig  főzünk ; ezen  szörpöt  félreteszszük,  s 
ha  egészen  kihűlt,  finom  szitán  áttörjük,  harmadfél  dekagramm  fel- 
oldott vizahólyaggal  vegyítjük,  a kellő  formába  öntjük,  s a fentebbiek- 
hez hasonlóan  tört  jégbe  állítjuk  s megfagyasztjuk;  a negyven 
dekagramm  czukrot  kilencz  decziliter  vízzel  tisztítjuk,  hogy  a viza- 
hólyag vegyítése  után  azzal  egy  literes  formát  megtölthetünk. 

829.  Birsalma-kocsonya. 

Egy  liter  vízben  negyvenkét  dekagramm  czukrot  csak  addig 
főzünk,  míg  feloldódott ; négy  nagy,  érett  és  szép  sárga  birsalmát 
kendővel  tisztán  letörölünk,  de  meg  nem  hámozunk ; azokat  kés- 
fokvastag  szeletekre  vágjuk,  s a czukorban  addig  főzzük,  míg  meg- 

puhultak.  Ha  a czukor  a birsalma  ízét  jól  magába  vette  és  színe 
szép  sárga,  akkor  azt  szitán  átszűrjük,  de  át  nem  törjük,  két  czit- 
romnak  levét  belenyomjuk,  negyedfél  dekagramm  feloldott  viza- 
hólyagot vele  összevegyítvén,  kifeszített  asztalkendőn  áttörjük  és 
ha  szép  tiszta,  formába  teszszük  s -jégen  megfagyasztjuk.  Czukorba 
befőzött,  vékonyra  vágott  birsalma-szeleteket  is  berakhatunk  a 
kocsonyába  két  vagy  három  sorban,  a mikor  aztán  úgy  bánunk  el 
vele,  mint  a többi  berakott  kocsonyával. 

830.  Kocsonyázott  tej  piskótával  bélelve. 

Kerek  lapos  formát  köröskörül  s fenekén  is  szép  piskótával 
kibélelünk,  a piskóta  fényes  oldala  a forma  falára  jön  ; a nyílásokat 
kettős  sorral  rakjuk  ki,  hogy  a tej  sehol  se  nyomuljon  keresztül, 
aztán  egy  liter  jó  tejszínből  kemény  habot  verünk.  Ha  az  egész  tö- 
meget habbá  vertük,  tizennyolcz  dekagramm  finomra  tört  czukrot,  s 
három  gramm  finomra  tört  vaníliát  a habbal  elvegyítünk,  negyedfél 
dekagramm  feloldott  vizahólyagot,  ha  már  kihűlt  és  le  van  szűrve, 
közé  vegyítünk,  a kibélelt  formát  ezzel  megtöltjük,  s apróra  tört 
jégre  állítjuk.  Ha  keményre  megfagyott,  a formát  néhány  perezre 
forró  vízbe  mártjuk,  kendővel  leszárítjuk,  késsel  vigyázva  lefejtjük  s 
tálra  kiborítjuk. 

831.  Kocsonyázott  rizs. 

Előbb  vajjal  bekent  lábasban  hét  deciliter  jó  tejet  felforralunk 
s ebben  tizennégy  dekagramm  szépen  szemelt  s tisztán  megmosott 
rizst  puhára  főzünk.  Azután  hét  deciliter  jó  tejszínt  fazékban  négy 
tojás-fehérével  jól  elhabarunk,  azt  enyhe  széntűzre  állítjuk,  s addig 
habarjuk,  míg  kissé  felfőtt ; ekkor  tizennyolcz  dekagramm  czukrot 
és  vaníliát  adunk  hozzá,  a rizst  mély  tálba  teszszük,  a habartat  reá- 
öntjük, jól  összevegyítjük,  jégre  vagy  pinezébe  állítjuk,  hogy  meg- 
fagyjon. 

832.  Földieper- hab. 

Hét  deciliter  érett,  szitán  áttört  földiepret  huszonegy  deka- 
gramm tört  czukorral  elhabarunk,  egy  liter  jó  tejszínből  habot  ve- 
rünk, s azt  az  áttört  földieperrel  elvegyítjük,  harmadfél  dekagramm 
feloldott  és  kihűtött  vizahólyagot  keverünk  bele,  formába  öntjük,  s 
a jégen  megfagyasztjuk.  Mielőtt  az  asztalra  adnók,  kiborítjuk,  s szél- 
fánk koszorúval  ékesítjük.  Ezen  habot  a spanyol  széltorta  megtölté- 
sére is  használhatjuk. 

833.  Kocsonyázott  tejszín  és  csokoládéhab  szeletekben. 

Az  ehhez  szükséges  tokok  pléhből  vannak,  másfél  arasz  hosz- 
szúak,  négy  ujjnyi  szélesek,  s felül  reáillő  fedővel  vannak  ellátva.  Két 
ilyen  tokot  friss  mandola-olajjal  igen  vékonyan  bekenünk,  (minden 
kocsonyához  legbiztosabb  a kiborítás  könnyűsége  miatt  a formát 
friss  mandola-olajjal  bekenni),  s az  egyiket  apró  koczkákra  vágott 
birsalma- sajttal  és  zöld  mandolával  sűrűn  behintjük.  Most  hét  deci- 
liter jó  tejszínt  a befőző  medenczében  tört  jégre  állítunk,  s azt  a hab- 
verővel kemény  habbá  verjük,  huszonöt  dekagramm,  darab  vaníliá- 
val megtört  és  megszitált  czukrot,  s negyedfél  dekagramm  feloldott 
és  kihűtött  vizahólyagot  a habverővel  a tejszínhabbal  elvegyítünk. 
Előbb  nagy  tábla  milánói  csokoládét  medenczében  megpuhítunk,  azt 
meleg,  de  nem  forró  sütőbe  vagy  kemenczébe  állítván ; a megpuhí- 
tott csokoládét  új  főzőkanállal  hirtelen  elhabarjuk,  a tejszínhabnak 
felével  össze  vegyítjük,  a be  nem  hintett  tokba  beletöltjük,  jól  bele- 
rázzuk, s a fedővel  jól  befedjük,  ív  papírba  takarva  tört  jégre  állítjuk. 
A hab  második  felébe  a még  meglevő  birsalmasajt-  és  mandoladara- 
bokat  teszszük  s azon  kevés  levet  is,  mely  abból  leülepszik,  jól 
összevegyítjük  a többivel ; ezt  most  a behintett  tokba  töltjük,  hasonló- 
képen befedjük,  betakarjuk,  jégbe  ássuk,  melyben  néhány  óráig 
hagyjuk.  Birsalmasajt  helyett  czukorba  befőzött  birsalma-szeleteket 
is  vehetünk,  s ezek  annyiban  bírnak  előnynyel,  hogy  levők  a hab 
ízét  különösen  emeli.  Tálalás  előtt  a tokokat  kiveszszük,  tisztán  le- 
töröljük, hirtelen  forró  vízbe  mártjuk,  ismét  megtöröljük,  igen  tiszta 
deszkára  kiborítjuk,  s éles  késsel  két  késfokvastag  szeletekre  vágjuk, 
a tálat  asztalkendővel  beterítjük,  s a szeleteket  változatos  rendben 
magasra  felhalmozzuk. 

834.  Török  tej-kocsonya. 

Hét  deciliter  jó  tejszínt  sárgaréz-medenczében  jégre  állítunk,  s 
azt  a habverővel  addig  verjük,  míg  az  egész  tömeg  kemény  habbá 
lett,  aztán  medenczében  öt  evőkanál  baraczk-  vagy  málna-marme- 
láddal,  tizennégy  dekagramm  finomra  tört  czukorral  habosra  elha- 
barjuk ; ha  málnát  választunk,  néhány  csepp  alkörmöslevet  teszünk 
bele,  hogy  halvány  rózsaszíne  legyen,  s a habot  evvel  könnyen,  de 
lassanként  össze  vegyítjük,  harmadfél  dekagramm  feloldott  és  kihű- 
tött vizahólyagot  is  adunk  hozzá,  a formát  jégbe  ássuk,  a keveréket 
beletöltjük  s jégen  megfagyasztjuk.  A kiborításnál  a habot  spanyol- 
fánkokkal rakjuk  meg,  vagy  pedig  a széltésztából  készített  s meg- 
szárított koszorúval  zárjuk  be. 

835.  Vaníliás  tej -kocsonya. 

Tizennyolcz  dekagramm  czukrot  darab  tört  vaníliával  s tizen- 
négy dekagramm  tojás  sárgával  elhabarunk,  erre  két  deciliter  felfor- 
ralt tejszínt  öntünk  lassan,  s azt  jól  elhabarjuk,  míg  sürűdni  kezd  ; 
aztán  a fazekat  leveszszük,  a tej  kocsonyát  csészébe  öntjük,  kihűtjük, 
finomra  tört  czukorral  jól  behintjük,  s izzó  lapáttal  megbarnítjuk. 

836.  Kávé-hab. 

Igen  erős  kávét  főzünk,  s ha  ez  egészen  tiszta,  finom  kendőn 
átszűrjük,  aztán  erősen  megczukrozván  jégre  állítjuk.  Egy  liter  igen 
jó  tejszínt  a habmedenczében  jégen  habbá  verünk,  ekkor  tizennyolcz 
dekagramm  szitált  czukrot  teszünk  medenczébe,  két  tele  kanál  fe- 
kete kávét  adunk  hozzá,  azt  a czukorral  elhabarjuk,  végre  a tej- 
színhabot egymásután  belevegyítjük.  Ha  a hab  igen  fehér  volna, 
több  kávét  adunk  hozzá,  hogy  sötétsárga  színt  kapjon,  s a kávéíz 
túlnyomó  legyen.  Végre  negyedfél  dekagramm  feloldott,  kihűtött  s 
megszűrt  vizáhólyagot  vegyítünk  közé,  a habot  formába  töltjük,  s 
jégre  állítjuk.  Mielőtt  feladnók,  tálra  kiborítjuk,  és  spanyol-fánkokkal 
csinosan  kirakjuk. 

837.  Erősebb  fajta  kávé-hab. 

Igen  erős,  tiszta,  kész,  de  kihűlt  kávéból  hét  kanálnyit  veszünk 
medenczébe,  tíz  dekagramm  tört  czukrot  teszünk  bele,  s ha  ez  elol- 
vadt, harmadfél  dekagramm  feloldott  vizahólyagot,  s jégre  állítjuk. 
Most  hét  deciliter  igen  jó  tejszínt  sárgaréz-medenczében  apróra  tört 
jégre  állítunk,  s azt  a habverővel  kemény  habbá  verjük,  az  előre  el- 
készített kávét  pedig  hirtelen  belekeverjük.  Ha  igen  gyenge  íze  s 
világos  színe  volna,  még  adhatunk  hozzá  kevés  kávét,  aztán  formába 
töltjük  s jégen  megfagyasztjuk. 

838.  Vegyes  tejhab. 

Egy  liter  jó  tejszínt  nagy  sárgaréz  befőző-medenczébe  tevén, 
azt  jégre  állítjuk,  vagy  jó  pinczében  meghűtjük,  a habverővel  addig 
verjük,  míg  az  egész  tömeg  sűrű  habbá  lesz ; aztán  három  részre 
osztjuk.  Az  egyik  részét  fehéren  hagyjuk,  s annyi  tört  czukrot  és 
vaníliát  adunk  bele,  hogy  elég  édes  legyen ; a második  részt  frissen 
kinyomott  málnalével,  tíz  dekagramm  finomra  tört  czukorral  s kevés, 
alkörmössel  hirtelen  elvegyítjük ; a harmadik  részt  erős,  előbb  kihű- 
tött fekete  kávéval  s annyi  czukorral  keverjük  össze,  hogy  a keve- 

rék  elég  édes  legyen ; két-három  kanál  kávé  a hab  harmadával  elég- 
séges arra,  hogy  annak  a kellő  barna  színt,  és  a jó  kávéízt  megadja. 
Negyedfél  dekagramm  vizahólyagot  feloldunk,  azt  megszűrjük,  ki- 
hűtjük, s a három  rész  között  elosztjuk.  Ekkor  kerek  formába  vagy 
lábasba  előbb  a kávéhabot  öntjük  s jégre  állítjuk,  a két  másik  habot 
ezalatt  valami  hűvös  helyre  teszszük ; ha  az  első  megfagyott,  a veres 
habot  öntjük  reá,  ismét  megfagyasztjuk,  és  végre  a fehér  hab  jön. 
Mielőtt  feladnék  az  asztalra,  a formát  melegvízbe  mártjuk,  s a habot 
tálra  vigyázva  kiborítjuk. 


839.  Kocsonyázott  sodó. 

Fazékban  tizenkét  tojás-sárgát,  négy  deciliter  fehér  ó-bort,  két 
dekagramm  feloldott  vizahólyagot,  huszonegy  dekagramm  czitro- 
mon  eldörzsölt  czukrot  addig  habarunk,  míg  habzik,  aztán  enyhe 
parázstűzre  teszszük  s tovább  habarjuk,  míg  sürűdni  kezd ; ekkor 
medenczében  hideg  vízbe  állítjuk  s addig  habarjuk,  míg  kissé  ki- 
hűlt; most  formába  öntjük,  hideg  helyen  megfagyasztjuk,  tálra  ki- 
borítjuk s feladjuk. 


840.  Habos  tej  csokoládéval. 

Másfél  liter  sűrű  tejszínt  két  órával  a használat  előtt  jégre  állí- 
tunk, aztán  sárgaréz- medenczében  sűrű  habverővel  addig  verjük, 
míg  az  egész  tömeg  habbá  lesz.  Ekkor  tizennégy  dekagramm  legfino- 
mabb csokoládét  két  deciliter  vízben  folytonos  kavarás  közt  addig 
főzünk,  míg  gyermek-pép-sürűségű  lesz,  aztán  félreállítjuk.  Most 
ezen  csokoládét  tizennégy  dekagramm  finomra  tört  czukorral  kavar- 
juk el,  s két  dekagramm  feloldott  vizahólyaggal  együtt  a habbal  el- 
vegyitjük,  formába  töltjük,  jégre  állítjuk,  míg  megfagy. 


841.  Habos  tej  földieperrél. 

Ugyanannyi  habos  tejet  készítünk,  mint  az  előbbi  számban, 
huszonnyolcz  dekagramm  érett,  szitán  áttört  földieperrel  ugyan- 
annyi finomra  megtört  czukrot  vegyítünk,  aztán  azt  habos  tejjel 
s harmadfél  dekagramm  feloldott  vizahólyaggal  elegyítjük,  csi- 
nos formába  töltjük,  s jégen  megfagyasztjuk.  A kiborítás  előtt 
a formát  egy  perezre  forró  vízbe  mártjuk,  megszárítjuk  s tálra 
kiborítjuk. 

842.  Narancs-hab. 

Negyvenkét  dekagramm  czukrot  három  narancson  eldörzsö- 
lünk, de  jól  vigyázzunk,  hogy  igen  mélyen  ne  dörzsöljük,  nehogy 
keserű  legyen  ; aztán  hat  nagy  és  nyolcz  kis  narancsnak  levét  ki- 
nyomjuk s azt  négy  czitrom  le  vével  vegyítjük,  a czukorra  öntjük, 
hogy  felolvadjon  ; ha  nem  volna  elég  édes,  még  kevés  czukrot  adunk 
hozzá ; ezen  levet  mély  befőző-medenczébe  öntjük,  jégre  állítjuk, 
friss  tojásnak  fehérét  beleteszszük,  s a habverővel  addig  verjük,  míg 
az  egész  tömeg  habbá  lesz.  A levet  előbb  a jégen  igen  meghűtjük,  s 
a verés  alatt  is  mindig  jégen  tartjuk  ; ha  a keverék  nem  akar  össze- 
menni, még  kevés  tojásfehérét  teszünk  bele ; végre  negyedfél  deka- 
gramm, előbb  megszűrt  és  kihűtött  feloldott  vizahólyagot  közzé  ve- 
gyítvén, formába  öntjük,  jégre  állítjuk,  míg  megfagy.  Ugyanezen 
módon  készíthetünk  mindenféle  habot  friss  gyümölcsből,  pl.  málná- 
ból, ribizliből,  meggyből ; a gyümölcsöt  kendőn  átnyomjuk,  a czuk- 
rot tevével  feloldjuk,  s ugyanazon  módon  járunk  el. 

843.  Kocsonya-befőttek  levéből  oly  évszakban, amidőn  friss 
gyümölcs  nincs. 

Négy  deciliter  befőtt  lére  tizennégy  dekagramm  czukrot  főzünk  . 
négy  deciliter  vízben,  s mihelyt  a czukor  feloldódott,  a lébe  öntjük,  s 
azzal  jól  elvegyítjük;  aztán  három  czitromnak  levét  nyomjuk  bele, 
a feloldott  vizahólyagot  közibe  vegyítjük  s úgy  bánunk  el  vele,  mint 
a többi  kocsonyával.  Ha  a befőtt  lé  sűrű,  több  vizet  vehetünk,  s a 
levet,  ha  a czukor  felolvadott,  a czukorral  befőzött  vízbe  öntjük,  s 
néhány  pillanatig  felfőzzük. 

844.  Holsteini  tej. 

Tizennégy  dekagramm  duzzasztott  mandolát  finomra  megtö- 
rünk, törés  alatt  kevés  vízzel  megnedvesítvén,  nehogy  olajos  legyen. 
Ezt  hét  deciliter  felforralt  jó  tejszínbe  teszszük,  néhány  pillanatig 
együtt  főzzük,  aztán  kendőn  átnyomjuk,  huszonegy  dekagramm 
czukrot  feloldunk  benne,  öt  tojás-fehérének  kemény  havát  hozzá- 
öntjük, széntűzre  állítjuk  s addig  verjük,  míg  az  egész  tömeg  habbá 
lett,  és  színe  fényes  fehér ; vigyázni  kell  azonban,  nehogy  főni  kezd- 
jen. Ha  minden  jól  elvegyült,  fényes  és  fehér  kávé-serlegecskékbe, 
vagy  mély  üvegcsészébe  töltjük,  jégbe  állítjuk  s megfagyasztjuk.  Ha 
ki  akarjuk  borítani,  két  dekagramm  feloldott  vizahóíyagot  vegyitünk 
bele,  a formába  töltjük  s megfagyasztjuk. 

HUSZONKETTEDIK  OSZTÁLY. 

A különféle  fagylaltokról. 


845.  A fagylaltokról  általában. 

A fagylaltokhoz  czinszelencze  szükséges,  jól  reáillő  fedéllel, 
mely  ki  ne  nyíljék,  nehogy  a jég  beleessék,  a mi  a fagylalt  jó  ízét 
elrontaná.  Aztán  következő  módon  járunk  el : Két  órával  a fagylalt 
használata  előtt  a jeget  apró  darabokra  törjük,  egy  részét  dézsába 
teszszük,  mely  mindenütt  egyenlő  szélességű,  s melynek  fenekén 
csap  van,  hogy  a víz  lefolyhassék.  Aztán  pár'  marok  durván  tört  sót 
hintünk  reá,  ezután  ismét  jeget  s így  tovább,  míg  a dézsa  tele  lesz. 
Közepén  üres  tért  hagyunk,  melybe  a szelenczét  teszszük,  melyben 
ismét  a fagyásra  szánt  keverék  van,  erre  a szelencze  körül  annyi 
apróra  tört  jeget  és  sót  teszünk,  hogy  a szelencze  bár  erősen  és 
egészen  be  legyen  ásva  a jégbe,  de  fedele  szabadon  maradjon,  mely- 
nek fogóval  kell  ellátva  lennie,  hogy  a szelenczét  forgatni  lehessen. 
A szelencze  forgatásának  gyorsan  kell  történnie,  de  gyakrabban 
tekintsünk  bele,  s azt,  a mi  az  oldalán  odarakodik,  kis  lapáttal  fejt- 
sük le,  s mindig  finoman  nyomjuk  szét ; mert  főképen  óvakodni  kell, 
nehogy  a fagylalt  darabos  és  jeges  legyen,  miután  bár  keménynek, 
de  mégis  oly  finomnak  és  gyengének  kell  lennie,  mint  a vaj ; s azt 

csak  folytonos  forgatás,  lefejtés  és  a lapáttal  való  ismételt  elkavarás 
által  lehet  elérni.  Miután  a vizet  a jégről  a csapon  át  lebocsátottuk, 
s a szelencze  kinyitása,  s az  annak  beljében  az  oldalára  felrakodott 
jégnek  szétnyomása  legalább  négyszer  megtörtént,  a szelenczét 
ismét  bezárjuk,  a jeget  megsózzuk  s az  egész  szelenczét  jéggel  be- 
fedjük s így  egy  óráig  állani  hagyjuk.  Mielőtt  az  asztalra  feladnók, 
a szelenczét  forró  vízbe  mártjuk,  jól  letöröljük  s üvegtálra  kiborítjuk. 
Ha  a fagylaltot  formába  akarjuk  adni,  a szelenczében  addig  dolgoz- 
zuk, míg  kemény  tömeggé  lett,  aztán  a már  előbb  jégbe  tett  formába 
bekenjük,  erősen  befedjük,  s felül  is  jeget  teszünk  reá. 

846.  Ananász-fagylalt. 

Az  ananászt  meghámozzuk,  s húsából  a legszebbet  darabokra 
vagdaljuk  s kevés  vízzel  addig  főzzük,  míg  egészen  szörppé  lett, 
aztán  szitán  átverjük.  Negyvenkét  dekagramm  átvert  szörpre  ugyan- 
annyi czukrot,  négy  deciliter  vízzel  addig  főzünk,  míg  a czukor  jól 
feloldódott,  aztán  beleöntjük,  három  czitrom  levét  belenyomjuk,  jól 
elvegyítjük  s úgy  bánunk  el  vele,  a mint  azt  az  előbbi  szám  alatti 
utasításban  elmondtuk. 

847.  Mandola-fagylalt. 

Huszonnyolcz  dekagramm  édes  és  néhány  keserű  mandolát 
megduzzasztunk,  bőrét  lehúzzuk,  s a mandolákat  kevés  tejszínnel 
finoman  megtörjük  vagy  reszeljük.  Aztán  egy  liter  tejszínt  darab 
vaníliával  s negyvenkét  dekagramm  czukorral  együtt  felforralunk,  s 
12  tojás-sárgával  s a mandolával  tisztára  elkeverjük,  és  a tűzön 
vastag  tajtékká  (créme)  habarjuk,  melyet  finom  szitán  vagy  szőr- 
szöveten átnyomunk.  Ha  kihűlt,  megfagyasztjuk. 

848.  Czitrom-fagylalt. 

Fél  kilogramm  czukrot  tizenhárom  deciliter  vízzel  felforralunk, 
habját  leszedjük,  s egy  vékonyan  lehámozott  czitrom  héját  adjuk 
hozzá;  ha  a czukor  kihűlt,  öt-hat  czitrom  levét  nyomjuk  bele,  s az 
egészet  megfagyasztjuk. 

849.  Római  puncs. 

Fél  kilogramm  czukrot  hét  deciliter  vízben  felforralunk,  habját 
leszedjük,  két  czitromnak  czukron  ledörzsölt  héját  beleadjuk ; mi- 
után a czukor  kihűlt,  három  czitrom  levét  nyomjuk  bele,  s az  egészet 
szitán  átszűrjük,  aztán  keményre  megfagyasztjuk,  s a szelencze  foly- 

tonos  forgatása  között  négy  deciliter  finom  arakot,  egy  palaczk 
pezsgőt,  s négy  tojás-fehérének  keményre  vert  havát  keverjük  bele, 
ez  utóbbit  legkönnyebben  a habverővel  vegyítjük  bele.  Ezen  pun- 
csot is  pezsgő  poharakba  öntjük,  s rendesen  sült  mellé  adjuk. 

850.  Vaj -fagylalt. 

Huszonegy  dekagramm  nagy  narancson  könnyedén  eldörzsölt 
czukrot,  n3^olcz  tojás- sárgával  jól  elhabarunk,  aztán  folytonos  haba- 
rás közt  lassanként  hét  deciliter  forró  tejszínt  öntünk  hozzá,  azt 
parázstűzön  addig  habarjuk,  míg  sürűdni  kezd,  aztán  gyorsan  más 
fazékba  öntjük,  nehogy  összemenjen,  s abban  addig  habarjuk,  míg 
kihűl ; ekkor  szitán  megszűrjük,  a szelenczébe  teszszük  s úgy  bá- 
nunk el  vele,  mint  az  előbbivel. 

851.  Mogyoró-fagylalt. 

Huszonnyolcz  dekagramm  nagy  olasz  mogyorót  a mandolá- 
hoz  hasonlóan  megduzzasztunk,  azt  hideg  vízben  megtisztítjuk,  s 
finom  tésztává  megtörjük ; hét  deciliter  jó  tejszínt  felfőzünk,  a tört 
mogyorót  leveses  fazékba  teszszük,  a tejszínt  lágy  melegen  reáönt- 
jük, s gyakrabban  felkavarván,  egy  óráig  állani  hagyjuk.  Aztán 
huszonegy  dekagramm  tört  czukrot  adunk  hozzá,  gyakrabban  fel- 
kavarjuk. s ha  a czukor  elolvadt,  s a keverék  kihűlt,  azt  kendőn 
átnyomjuk,  szelenczébe  töltjük,  s a többi  fagylalthoz  hasonlóan 
bánunk  el  vele. 

852.  Málna-fagylalt. 

A málnát  tiszta  kendőn  átnyomjuk,  hét  deciliter  lében  huszon- 
nyolcz dekagr.  czukrot  feloldunk,  ehez  még  négy  czitromnak  levét 
adjuk,  mire  a keveréket  a szelenczébe  tökjük,  s úgy  bánunk  el  vele, 
mint  a többivel. 

853.  Csokoládé-fagylalt. 

Hét  deciliter  jó  tejszínt  hat  tábla  finom  csokoládéval  és  tizen- 
négy dekagramm  czukorral  addig  főzünk  és  habarunk,  míg  a csoko- 
ládé egészen  feloldódott;  aztán  kihűtjük,  a szelenczébe  teszszük,  s 
úgy  bánunk  el  vele,  mint  a többi  fagylaltakkal. 

854.  Földieper-fagylalt. 

Másfél  liter  jól  érett  földiepret  megtisztítva  szitán  áttörünk,  két 
czitrom  levét  belenyomjuk,  harmincz  dekagramm  czukrot  pohár 

vízzel  addig  főzünk,  míg  nehéz  cseppeket  vet,  aztafennebbivel  össze- 
vegyítjük, kihűtjük  s a szelenczébe  teszszük. 

855.  Fagylaltak  befőttek  levéből. 

Négy  deciliter  lére  tizennégy  dekagramm  czukor  jön,  melyet 
négy  deciliter  vízzel  addig  főzünk,  míg  a czukor  feloldódott,  ekkor 
ezt  melegen  a lébe  öntjük,  s azzal  összevegyítjük,  hogy  egészen  fel- 
oldódjék , ezen  mennyiségre  három  czitrom  kinyomott  leve  jön,  s 
úgy  bánunk  el  vele,  mint  más  fagylaltakkal. 

856.  Sodó-fagylalt. 

Huszonnyolcz  dekagramm,  két  narancson  eldörzsölt  s finomra 
megtört  czukrot,  tizenkét  tojás-sárgával  elhabarunk,  aztán  négy  deci- 
liter jó  somlyai  bort  habarunk  el  jól  vele,  széntűzre  teszszük,  s addig 
habarjuk,  míg  sürűdni  kezd;  akkor  porczellán-fazékba öntjük,  kihűt- 
jük s a szelenczébe  teszszük.  Ha  a fagylalt  kemény  tömeggé  lett,  a 
jégbe  ássuk  s egy  óránál  tovább  hagyjuk  abban.  E közben  négy 
tojásnak  fehérét  oly  kemény  hóvá  verjük,  hogy  semmi  vizes  rész 
se  legyen  benne,  sőt  inkább  az  egész  tömeg  kemény  gomolylyá 
váljék.  Aztán  huszonegy  dekagramm  megtört,  finomra  szitált  czuk- 
rot, valamint  kevés  vaníliát  vegyítünk  bele  könnyen  és  gyorsan  a 
főzőkanál  lapos  oldalával,  de  nem  kavarjuk ; ezen  tömeget  fecsken- 
dőbe töltjük,  s egy  ív  papírra  szép  magas  spanyolfánkokat  nyomunk, 
melyeket  kis  tüllzacskó  segélyével  finom  czukorral  behintünk,  s ki- 
hűlt kemenczében  megsütünk  a nélkül,  hogy  megbámulnának. 
Ezeket  addig  hagyjuk  a kemenczében,  míg  a papírról  könnyen  és 
szárazon  lefejthetjük.  Ekkor  a fagyialtat  tálra  kiborítjuk,  s a szél- 
fánkokkal csiga  alakjában  kirakjuk,  a legelső  tekervényre  a leg- 
nagyobbakat veszszük,  aztán  mindig  kisebbet  és  kisebbet,  legfelül 
pedig  a legkisebbet  úgy,  hogy  árticsókához  hasonlítson. 

857.  Pudding-fagylalt  á la  Nesselrode. 

Fél  kilogramm  tiszta  meghámozott  gesztenyét  féldarabka  vaní- 
liával tejben  puhára  főzünk,  s azt  szitán  áttörjük.  Aztán  másfél  liter 
tejszínt  12  tojás- sárgával  és  harminczöt  dekagramm  czukorral  tűz 
felett  tajtékra  habarunk,  azt  szitán  áttörjük,  huszonnyolcz  deka- 
gramm málnageléet  adunk  hozzá,  s az  egészet  a gesztenye-péppel 
összevegyítjük.  Tizennégy  dekagramm  tisztított  mazsolát,  ugyan- 
annyi aprószőlőt  és  hét  dekagramm  koczkákra  vágott  czukros  czit- 
romhéjat,  kevés  fehér  borral  és  czukorral  röviden  megizzasztunk,  s 

azt  meg  hagyjuk  hűlni.  Miután  a gesztenye  keverék  már  keményre  i 
megfagyott,  négy  deciliter  habart  tejfelt,  a mazsolát  és  a czukros 
czitromhéjat  közibe  keverjük,  aztán  a szelenczét  még  néhány  pilla- 
natig megforgatjuk,  s a fagyiakat  magas,  vagy  kupola-idomú  formába 
öntjük,  a szelenczét  a fedővel  bezárjuk  és  só  és  jég  közé  helyezzük, 
hol  mintegy  két  óráig  hagyjuk,  s azután  a fagyialtat  tálra'  borítjuk. 
Melléje  mártásul  czukorral  s egy  pohárka  marasquinnal  vegyített 
elvert  tejszínt  adunk  külön  mártás-csészébe. 

858.  Kávé-fagylalt. 

Tizennégy  dekagramm  pergelt  kávét  teszünk  leveses  fazékba, 
s azon  perczben,  a mint  a kávét  beletettük,  hét  deciliter  forró  tej- 
színt öntünk  reá,  aztán  befedjük  s fél  óráig  állani  hagyjuk ; ekkor 
csuporba  szűrjük,  melybe  előbb  huszonegy  dekagramm  czukrot 
nyolcz  tojás-sárgával  jól  elhabartunk,  azt  széntűzre  állítjuk  s folyto- 
nosan kavarjuk,  míg  megsürűdik.  Aztán  más  fazékba  öntjük,  még 
egy  ideig  kavarjuk,  míg  kihűlt,  s úgy  bánunk  el  vele,  mint  a többi 
fagylalttal. 

859.  Gesztenye-fagylalt. 

Hetven  dekagramm  olasz  gesztenyét  puhára  megfőzünk,  héját 
lefejtjük,  szitán  áttörjük;  huszonegy  dekagramm  czukrot  két  deciliter 
vízzel  addig  főzünk,  míg  fővés  közben  nagy  hólyagokat  vet,  s meg- 
sürűdik. Azután  az  áttört  gesztenyét  medenczében  a főtt  czukorral 
finoman  elhabarjuk.  Ekkor  három  kanál  jó  rumot  adunk  hozzá,  azt 
jól  elvegyítjük,  hogy  a keverék  igen  hideg  legyen ; végre  négy  deci- 
liter jó  tejszínnek  keményre  vert  habját  vegyítjük  könnyedén  közzé. 
Ekkor  tüstént  a szelenczébe  öntjük,  s apróra  tört,  jól  megsózott 
jégbe  állítjuk.  Forgatni  nem  szabad,  hanem  állni  hagyjuk  míg  meg- 
fagy. A fagyás  alatt  néha  köröskörül  leszúrjuk  a szelenczére  fagyott 
keveréket,  s azt  a még  folyékony  részszel  elegyítjük,  míg  az  egész 
tömeg  megfagyott.  Aztán  kiborítjuk,  fonotfczukoroszlopokkal  körül- 
tekerjük, s közibe  bemártott  gesztenyéket  teszünk. 

860.  Nyers  ezukor-fagylalt. 

Huszonnyolcz  dekagramm  czukrot  fél  pohár  vízzel  addig  fő- 
zünk, míg  nyers  czukorrá  lesz,  azaz,  ha  kőre  teszszük,  vágni  lehet 
s kissé  sárgás,  de  nem  keserű ; aztán  egy  liter  forró  tejszínt  öntünk 
rá,  s azt  a nyers  czukorral  addig  főzzük,  míg  a czukor  a tejszínben 
teljesen  felolvadt,  aztán  kihűtjük  s a szelenczébe  öntjük. 

861.  Kajszinbaraczk-fagylalt. 

40 — 45  nagy  érett  kajszinbaraczkot  meghámozván,  széthasí- 
tunk, magvát  kiveszszük  s nagy  leveses  tálba  teszszük.  Fél  kilo- 
gramm czukrot  hét  deciliter  vízzel  addig  főzünk,  míg  az  feloldódott, 
aztán  forró an  a kajszinbaraczkra  öntjük,  befedjük  s 24  óráig  állani 
hagyjuk.  Ekkor  szitán  átszűrjük,  nem  pedig  átnyomjuk,  három 
czitrom  levét  vegyítjük  bele,  s úgy  bánunk  el  vele,  mint  a többivel 

862.  Muskotályszőlő-fagylalt. 

A muskotályszőlőt  letépjük  és  kinyomjuk,  hét  deciliter  lére 
negyvenkét  dekagramm  czukrot  pohár  vízzel  addig  főzünk,  míg 
nehéz  cseppeket  vet,  ekkor  ezt  a lére  öntjük ; négy  czitrom  levét  ad- 
juk hozzá,  s a szelenczébe  öntve  megfagyasztjuk. 

863.  Czitrom-fagylalt,  (más  módon). 

Két  czitromon  tizennégy  dekagramm  czukrot  gyengén  eldör- 
zsölünk, a sárga  czukrot  csészébe  teszszük,  tizenkét  czitrom  levét 
reányomjuk,  huszonnyolcz  dekagramm  czukrot  négy  decziliter  víz- 
zel addig  főzünk,  míg  nehéz  cseppeket  vet,  a czukrot  kihűtjük,  a 
levet  össze  vegyítjük  vele,  s a szelenczébe  teszszük. 

864.  Maraszkin  fagylalt. 

Huszonegy  dekagramm  czukrot  négy  decziliter  vízben  jól  meg- 
főzvén, arra  egy  palaczk,  körülbelül  négy  deciliter  maraszkint  ön- 
tünk, aztán  hat  czitrom  levét  nyomjuk  bele,  különben  úgy  bánunk 
el  vele,  mint  a többi  fagylaltokkal.  Miután  a szeszes  fagylaltnemek 
mind  nehezen  fagynak  meg,  az  ilyen  fagylaltokkal  igen  gyorsan  kell 
bánni,  s a jeget  a szelencze  körül  különösen  erősen  meg  kell  sózni. 

865.  Papine-fagylalt. 

Tizennégy  dekagr.  duzzasztott  mandolát,  s ugyanannyi  nagy 
mogyorót  finom  tésztává  törünk.  Azon  évszakban,  a melyben  a dió 
friss,  ennek  héját  lehúzzuk,  s ebből  is  jó  maroknyit  vegyítünk  bele ; 
ha  mind  finoman  meg  van  törve,  egy  liter  jól  felfőzött  tejszínt  nem 
forróan  ugyan,  de  mégis  melegen  reá  öntünk,  a diót  ezzel  jól  el- 
habarjuk, kendőn  átnyomjuk,  negyvenkét  dekagramm  czukrot  ol- 
dunk fel  benne,  kihűtjük,  s úgy  bánunk  vele  mint  a többivel. 

866.  Oszibaraezk-fagylalt. 

Egészen  érett,  igen  leves  őszi  baraczkokat  meghámozva  ge- 
rezdekre vágunk,  azokat  mély  csészében  czukorral  jól  behintjük, 
fél  kávés  csésze  tokaji  bort  ráöntvén,  3—4  óráig  állani  hagyjuk,  és 
szitán  áttörjük.  Ötvenhat  dekagramm  áttört  baraczkra  negyvenkét 
dekagramm  czukrot  egy  liter  vízzel  addig  főzünk,  míg  nagy  cseppe- 
ket vet,  aztán  ezt  aláöntjük,  négy  czitrom  levét  belenyomjuk,  kevés 
alkörmöslevet  oldunk  fel  benne,  hogy  halvány  vörös  legyen,  aztán  a 
szelenczébe  öntjük. 

867.  Naranesfagylalt. 

Tizennégy  dekagramm  czukrot  két  narancson  könnyen  el- 
dörzsölünk, nehogy  keserű  legyen ; aztán  tíz  narancsnak  és  három 
czitromnak  levét  kinyomjuk,  a fennebbi  czukrot  négy  deciliter  víz- 
zel főzzük,  s ha  felolvadt,  a narancslébe  öntjük,  jól  elvegyítjük,  s 
egészen  kihűtve  a szelenczébe  öntjük. 

868.  Ribizli-fagylalt. 

A ribizlit  kendőn  átnyomjuk,  hét  deciliter  ribizli-lére  fél  kilo- 
gramm czukrot  három  deciliter  vízben  feléig  elfőzünk,  aztán  a lébe 
öntjük,  két  czitrom  levét  vegyítjük  bele,  s a szelenczébe  teszszük. 

869.  Rizs-fagylalt. 

Ötvenhat  dekagramm  tisztán  megmosott  rizst  hét  deciliter  tej- 
színben darab  vaníliával,  melyet  apró  darabokra  vágunk,  addig  fő- 
zünk, míg  a rizs  megpuhult,  aztán  azt  finoman  áttörjük,  medenczé- 
ben  huszonegy  dekagramm  finomra  tört  czukorral  habosra  elverjük, 
négy  deciliter  tejszínt  hozzávegyítvén,  a szelenczébe  öntjük  ; jól 
megsózott  jégbe  ássuk,  s ott  hagyjuk,  míg  megfagy.  Ragyás  közben 
kétszer  szurkáljuk  le  köröskörül  a szelenczéről  a nélkül,  hogy  kavar- 
nók.  Ha  kiborítottuk,  a fagylalt  alsó  részét  két  sor  spanyol- fánkkal 
rakjuk  ki,  midőn  koszorúhoz  hasonló. 

870.  Puncs-fagylalt. 

Evőkanálnyi  rizst  fazékban  egy  liter  vízzel  főzünk,  azt  jól  le- 
habozzuk, és  ha  a rizs  kihasadozott,  a tűztől  elveszszük.  Aztán 
több  czitromot  nyomunk  ki,  egy  pohár  czitromlére  négy  pohár  tört 
czukrot,  fél  pohár  rumot,  négy  pohár  rizsvizet  mérünk,  mindezt 
leveses  tálba  teszszük,  de  azért  gyakrabban  felkavarjuk,  míg  a czu- 
kor  felolvadott,  s az  egész  kihűlt ; aztán  a többi  fagylaltok  módjára 

bánunk  el  vele.  A rizsviz  helyébe  könnyű  hollandi-,  vagy  kukoricza- 
théát  is  vehetünk. 

871.  Jeges  puncs. 

Felényi  narancs-  és  valamivel  több  czitromlevet  nyomunk  ki, 
egy  pohár  lére  négy  pohár  rizsvíz,  ugyanannyi  tört  czukor,  fél  po- 
hár rum  jön,  mindezt  jól  összevegyítjük  s megfagyasztjuk.  Ha  félig 
megfagyott,  nyolcz  tojásfehérének  kemény  havát  vegyítjük  egymás 
után  könnyedén  a fagylaltba,  s azt  jól  feldolgozzuk  vele ; a mellett  a 
fagyiakat  mindig  forgatni  s feldolgozni  kell,  míg  az  egész  keverék 
kemény  habbá  nem  lesz.  Mielőtt  asztalra  feladnék,  az  üvegcsészét, 
melybe  kiborítjuk,  jégbe  kell  behűteni,  mivel  könnyen  szétfoly. 

872.  Tejfeles  fagylalt. 

Vékony  gyermekpépet  készítünk,  azt  jól  megczukrozzuk,  ke- 
vés tört  vaníliát  adunk  hozzá,  lapos  pléhet  széntűzre  teszünk,  azt 
megmelegítjük,  vajjal  bekenjük,  a pépből  keveset  reáteszünk,  s azt 
késsel  szétkenjük  rajta,  pillanatig  rajta  hagyjuk,  míg  odatapad,  az- 
tán a késsel  lekenjük,  csak  ív  papír  vastagságnyit  hagyunk  rajta, 
még  pedig  addig,  míg  bámulni  kezd,  aztán  gyorsan  elvágjuk  s mint 
apró  ost37ákat  összehajtjuk;  a mit  már  nem  lehet  összehajtani,  azt 
lefejtjük  s darabkákban  hagyjuk,  amazokat  pedig  tovább  sütjük, 
mig  jókora  ostyadarab  van  már  készen.  Ekkor  jó  tejszínből 
vékony  pépet  készítünk,  azt  erősen  megczukrozzuk,  s jó  részt  tört 
vaníliát  adunk  hozzá,  kihűtjük,  a szelenczébe  teszszük,  melyben 
folytonos  kavarás  és  feldolgozás  mellett  kemény  tömeggé  fagyaszt- 
juk. Ha  már  fagyni  kezd,  az  ostyadarabokat  teszszük  a szelenczébe 
s azokat  a fagylalttal  jól  eldolgozzuk.  Ha  már  egészen  kemény,  még 
egy  óráig  a jégben  marad,  aztán  kiborítjuk,  s a kis  ostyákkal  ki- 
rakjuk. 

873.  Birsalma-fagylalt. 

Négy  nagy  érett,  vékony  szeletekre  vágott  meghámozott  birs- 
almát negyvenkét  dekagramm  czukorral,  s hét  deciliter  friss  vízzel 
a befőző  medenczében  addig  főzünk,  míg  a birsalma  egészen  meg- 
puhult, mire  kihűtjük  azt,  s tiszta,  de  nem  sűrű  asztalkendőn  áttör- 
jük; aztán  két  czitrom  levével  vegyítjük,  s egészen  kihűtjük.  Most  a 
szelenczébe  öntjük,  s a többi  fagylaltak  módjára  bánunk  el  vele. 
Ugyanezen  keverékből  csináljuk  a kocsonyát  is,  csakhogy  ehhez  ne- 
gyedfél dekagramm  feloldott  vizahólyagot  veszünk,  s mint  minden 
kocsonyát,  úgy  ezt  is  asztalkendőn  és  itatóspapíron  átcsepegtetjük. 


364  Második  rész : Gyakoilati  Szakácskönyv. 

874.  Fagylalt  hálóköntösben. 

Vanília-fagylaltot  készítünk  s azt  keményre  megfagyaszt- 
juk, másik  szelenczében  pedig  málna-,  meggy-,  vagy  ribizli-fagy- 
laltot,  ezeket  hasonlóképen  megfagyasztjuk;  azon  szelenczének, 
melyben  a vaníliás  fagylalt  van,  csak  félig  kell  töltve  lennie.  Ha 
kemény  tömeggé  fagyott,  a szelencze  belső  részére  többször  felken- 
jük, a fagylaltot  mindig  a szelencze  közepéből  veszszük  úgy,  hogy 
közepén  mély  űr  marad,  de  melynek  nem  szabad  a fenékig  terjed- 
nie, az  egész  szelencze  pedig  új j vastagságban  legyen  bevonva.  Az- 
tán jégbe  hűtött  edénybe  a vanília-fagylaltból  három  nagy  kanál- 
nyit kiveszünk,  az  űrt  a leves  fagylalttal  hirtelen  betöltjük,  kanállal 
erősen  és  simán  bekenjük,  s felül  a kivett  fagylalttal  ismét  befedjük. 
Ekkor  bezárjuk  a szelenczét,  a jeget  frissen  megsózzuk,  s abban  a 
szelenczét  negyedóráig  gyorsan  forgatjuk,  a vizet  jól  leszűrjük,  a 
szelenczét  jéggel  befedjük,  s addig,  míg  az  asztalra  feladnók,  ott 
hagyjuk,  aztán  hirtelen  kiborítván,  szeletekre  vágjuk  s tüstént 
feladjuk. 

875.  Tutti  frutti  mandolatejből. 

Erős  mandolatejet  készítünk,  a mihez  hét  deciliter  vízre  negy- 
venkét dekagramm  mandolát,  köztük  néhány  keserűt  veszünk. 
Ezeket  megduzzasztva  s jó  fél  óráig  hideg  vízben  hagyva,  finom 
tésztává  törjük,  hét  deciliter  vízzel  elhabarjuk,  félórára  félreteszszük, 
aztán  kendőn  átnyomjuk,  ismét  megtörjük,  a mandolatejet  ismét 
reáöntjük,  átnyomjuk  s huszonnyolcz  dekagramm  tört  czukrot  ol- 
dunk fel  benne.  Aztán  tizennégy  dekagramm  birsalmasajtot,  ugyan- 
annyi czukorba  befőzött  zöld  szilvát,  ugyanannyi  befőzött  meggyet, 
s hét  dekagramm  zöld  diót  koczkákra  vágunk.  A mandolatejet  me- 
denczébe  öntjük,  s más  fagylaltak  módjára  bánunk  el  vele;  ha  már 
félig  megfagyott,  a befőtt  gyümölcsöt  vegyítjük  közé  s teljesen  meg- 
fagyasztjuk. 

876.  Vanilia-fagylalt. 

Huszonegy  dekagramm  czukrot  másfél  gramm  tört  vaníliával 
és  nyolcz  tojássárgával  fazékban  jól  elhabarunk,  erre  hét  deciliter 
felfőtt  tejszínt  öntünk,  azt  elhabarjuk,  széntűzre  állítjuk,  s folytono- 
san kavarjuk,  míg  sürűdni  kezd.  Ekkor  gyorsan  elveszszük  a tűzről, 
más  fazékba  öntjük,  s még  egy  ideig  kavarjuk,  nehogy  összemen- 
jen ; ha  kihűlt,  finom  szitán  áttörjük,  a fagylaló  szelenczébe  öntjük, 
s úgy  bánunk  el  vele,  mint  a többi  fagylalttal. 

A különféle  fagylaltokról. 

877.  Habos  vanília-fagylalt. 

Hét  deciliter  tejszínből  olyan  fagylaltot  készítünk,  mint  az 
előbbeni,  s ha  ez  kihűlt,  hét  deciliter  jó  tejszínből  kemény  habot  ve- 
rünk, azt  finomra  tört  czukorral  és  vaníliával  gyorsan  elvegyítjük,  s 
az  egészet  a kihűlt  tömeggel  összekavarjuk,  a szelenczébe  töltjük  s 
jégre  állítjuk,  hol  igen  hamar  megfagy,  ha  nem  forgatjuk  is.  De  ha 
gyorsan  és  erősen  akarjuk  megfagyasztani,  negyedóráig  forgatjuk. 

878.  Meggy-fagylalt. 

A meggyet  tisztára  megmossuk,  mozsárban  megtörjük,  ken- 
dőn átnyomjuk ; hét  deciliter  meggylére  negyvenkét  dekagramm 
czukrot  két  deciliter  vízben  addig  főzünk,  míg  a czukor  egészen  fel- 
oldódott, aztán  a meggylébe  három  czitrom  levét  belenyomjuk,  jól 
elvegyítjük,  s mint  a többi  fagylalttal  bánunk  el  vele.  Ha  tejszínnel 
akarjuk  vegyíteni,  hét  deciliter  lére  négy  deciliter  jó  tejszínt  veszünk, 
abban  tizennégy  dekagramm  czukrot  olvasztunk  fel,  s azt  a meggy- 
lével elvegyítjük,  különben  úgy  bánunk  el  vele,  mint  a többi  fagy- 
lalttal, csakhogy  ha  tejszín  jön  hozzá,  a czitromlé  elmarad. 

Épen  igy  készítjük  a földieper-fagylaltat  tejszínnel.  Hét  deci- 
liter áttört  földiepert,  melyben  negyvenkét  dekagramm  czukrot  ol- 
vasztunk fel,  négy  deciliter  tejszínnel  jól  elvegyítünk,  azt  a szelen- 
czébe teszszük,  s úgy  bánunk  el  vele,  mint  a többi  fagylalttal. 

879.  Tutti-frutti  fagylalt. 

Egy  narancsnak  és  czitromnak  héját  czukron  eldörzsöljük, 
azonban  nem  igen  mélyre.  Aztán  két  narancsnak  és  két  czitromnak 
levét  kinyomjuk,  fél  kilogramm  czukrot  négy  deciliter  vízben  addig 
főzünk,  míg  a czukor  jól  feloldódott,  aztán  azt  a lé  közé  öntjük,  az 
eldörzsölt  czukrot  hasonlóképen  feloldjuk  a lében,  s jól  összevegyít- 
jük vele ; aztán  befőtt  diót,  valamint  más  fajta  zöld  gyümölcsöt,  pl. 
zöld  mandolát,  ringlottot,  birsalmasajtot  stb.  adunk  hozzá,  mindezen 
gyümölcsökből  egyenlő  részt  veszünk,  azokat  apró  koczkákra  vág- 
juk, aztán  a többi  fagylalt  módjára  bánunk  el  vele.  Ha  már  sürűdni 
kezd,  a vagdalt  gyümölcsöt  és  azoknak  levét  teszszük  bele,  s ezt  a 
fagylalttal  jól  eldolgozzuk ; minél  több  gyümölcsöt  teszünk  bele, 
annál  jobb. 

880.  Függelék  a fagylalthoz. 

A spanyol  szélfánkot  igen  czélszerűen  használhatjuk  a fagy- 
laltak  díszítésére,  ha  azokat  a következő  módon  készítjük : Az  első- 

két  nevezetesen  ezüstforintos  nagyságban,  a másodikat  koronás, 
aztán  kétfilléres,  s a legutolsókat  s a legtöbbet  egy  filléres  nagyság- 
ban, ezeket  szép  fehérre,  keményre  megsütjük.  A fagyialtat  vigyázva 
kibontjuk,  az  első  és  alsó  sort  a legnagyobb  fánkokból  rakjuk  a 
fagylalthoz,  aztán  következnek  a kisebbek  és  végre  a legkisebbek  s 
így  tovább,  míg  a végére  jutottunk,  hol  a fagylalt  szabadon' és  látha- 
tóan marad,  a másik  része  pedig  ananászhoz  hasonlít,  mely  különö- 
sen gyümölcsfagylaltoknál  jó  hatást  tesz.  Vagy  csupán  három  újj 
széles  koszorút  is  csinálhatunk  spanyol  széltésztából,  melyet  a pa- 
pírra rajzolt  koszorúra  a fecskendővel  erős  tekervényekben  ki- 
nyomunk, szép  fehérre,  ropogósra  sütünk,  s a fagyialtat  vele  körül- 
foglaljuk. 


Parfait  k,  tejszínfagylaltok. 

881.  Parfaitról  általában. 

A fagylaltot  a parfaittól  az  különbözteti  meg,  hogy  a parfait, 
igazi  nevén  tejszínfagylalt,  mindenkor  sűrű  édes  tejszínnel  készül. 
Ennek  készítéséhez  bezárható  forma  szükséges  lecsavarható  fedél- 
lel, mely  forma  egy  nagy  edényben  a jég  közé  oly  mélyen  helyezendő 
el,  hogy  az  teljesen  jégben  álljon.  A parfait  formát  szokták  ugyan 
tiszta  ételolajjal  is  kikenni,  de  ez  kerülhető,  elégséges  az,  ha,  mielőtt 
a parfait  anyagot  a formába  töltjük,  azt  vízzel  öntjük  tele,  — s ezen 
vizet  csak  a parfait  anyag  beletöltése  előtt  ürítjük  ki.  Egy  szóval  a 
parfait  formának  az  anyag  betöltésekor  száraznak  lenni  nem  sza- 
bad. Azon  edénybe,  melybe  a formát  elássuk,  erősen  sózott,  jól  apróra 
tördelt  jeget  kell  tenni.  A megtöltés  után  papírral  befödött  parfait 
mintára  a fedél  reá  csavarandó,  s a fagyasztás  4—5  óráig  kell  hogy 
tartson,  a parfait  természete  szerint.  Tálalás  előtt  a parfait-forma  jó 
meleg  vízben  mártatik  meg,  hogy  a késsel  vágható  keménységig 
megfagyasztott  parfait  épen  legyen  kiborítható. 

882.  Vanilia-parfait. 

Egy  rúd  finom  vaníliát  apróra  vágunk,  egy  és  hat  tized  liter  jó 
édes  tejszínnel  nyolcz  perczig  főzzük,  aztán  kihagyjuk  hűlni.  Ez 
alatt  tizennyolcz  tojás- sárgát  harininczöt  dekagramm  finoman  tört 
czukorral  negyedóráig  kavarunk,  s a vaníliás  tejszínt  lassankint 
hozzá  öntjük,  és  széntűz  felett  egészen  habverővel  addig  verjük, 
míg  a tojás  keményedni,  vagy  a keverék  forrni  kezd.  Ekkor  levesz- 
szük  a tűzről,  selyem  szitán  átszűrjük,  s aztán  addig  kavarjuk,  míg 

egészen  kihűl,  s ekkor  megtöltjük  vele  a formát,  s addig  fagyaszt- 
juk, míg  a fagyott  vaj  keménységét  nyeri,  — kisebb  asztalhoz  a 
fenti  mennyiségek  arányosan  használandók. 

883.  Csokoládé-parfait. 

Huszonnyolcz  dekagramm  vaníliás  csokoládét  háromtized  liter 
forró  tejben,  széntűz  felett  felolvasztunk,  s lassan  habarjuk,  aztán 
egy  és  egytized  liter  felforralt  és  forró  édes  tejszínt  öntünk  hozzá,  s 
ezt  összesen  egy  egész  negyedóráig  lassan  főzzük,  aztán  kihűtjük. 
Ez  alatt  huszonnyolcz  dekagramm  tört  czukrot  teszünk  egy  lábasba, 
s azt  tizenkét  tojás-sárgájával  habosra  verjük,  s ebbe  a kihűlt  csoko- 
ládét lassankint  bele  öntjük,  s gyenge  széntűz  felett  folyvást  kavar- 
juk, de  vigyázunk,  hogy  fel  ne  forrjon.  Ekkor  finom  szőr,  vagy  se- 
lyem szitán  átszűrjük  egy  porczellántálba,  s addig  kavarjuk,  míg 
teljesen  kihűl,  ekkor  a fagyasztó  formába  öntjük,  s egész  darabban 
vagy  külön  adagokban  fagylaltos  tányérokon  tálaljuk. 

884.  Kávé-parfait. 

Ehhez  negyvenkét  dekagramm  legfinomabb  mokka-kávét  vi- 
lágos barnára  pörkölünk,  s mindjárt  a pörkölőbői  egy  és  négytized 
liter  erősen  forró  édes  tejszínbe  öntjük,  s jól  befedve  kihagyjuk 
hűlni.  Ez  alatt  negyvenkét  dekagramm  finom  tört  czukrot  tizenhat 
tojás -sárgával  jól  elhabarunk,  az  átszűrt  kávétejszínt  lassanként  bele- 
öntjük, megszűrjük,  s habverővel  ismét  addig  verjük,  míg  kihűl  ; 
ekkor  a formában  vajpuhára  fagyasztjuk. 

885.  Tej  színfagylalt  (parfait)  narancs  vagy  ezitrom  illattal. 

(Narancs-  vagy  ezitrom- parfait.) 

Egy  narancsnak,  vagy  egy  nagyobb  czitromnak  héjját  lehá- 
mozzuk, s a narancs  és  ezitrom  fehér  belét  a sárgahéjról  egészen 
letisztítjuk,  hogy  azon  semmi  fehér  héj  ne  maradjon.  A narancs 
vagy  a ezitrom  héját  most  egy  és  négytized  liter  erős  forrásban  levő 
édes  tejszínbe  teszszük,  s az  edényt  befedve  féreteszszük,  hogy 
kihűljön.  — A készítés  további  módja  ugyanaz,  mint  az  előző  tejszín- 
fagylaltoknál. 

886.  Mogyoró-parfait. 

Huszonegy  dekagramm  mogyoró  belet  tejben  finoman  eldör- 
zsölünk, aztán  lábasba  öntjük  és  egy  és  négytized  forró  édes  tejszínt 
öntünk  hozzá  s forrásig  keverjük,  s aztán  hűlni  hagyjuk.  Tizenhat 

tojás-sárgát,  negyvenkét  dekagramm  porczukorral  jól  elhabarunk,  a 
tejszínt  egy  szagtalan  asztalkendőn  átnyomjuk,  a tojáshoz  öntjük, 
és  gyenge  széntűzön  habverővel  addig  keverjük,  míg  a felforráshoz 
közel  van,  de  forrni  nem  szabad,  aztán  átszűrve  addig  kavarjuk, 
míg  kihűl,  s ekkor  a fagyasztóba  öntjük. 

887.  Mandola-parfait. 

Épen  úgy  készül  mint  a mogyoró  parfait. 

888.  Thea-parfait. 

Egy  és  négytized  liter  forrásban  levő  édes  tejszínbe  három  és 
fél  dekagramm  zamatos  theát  teszünk,  jól  befedjük  és  kihűtjük. 
Aztán  jön  mint  fentebb  az  eljárás  a negyvenkét  dekagramm 
czukorporral  és  tizenhat  tojás- sárgával  stb. 

889.  Naranes-parfait. 

Ehhez  öt  dekagramm  megpörkölt  narancsvirág  jön  az  egy  és 
négytized  dekagramm  forró  tejszínbe,  egyébként  a már  előzőkben 
ismeretes  eljárás  követendő,  — megjegyeztetvén,  hogy  a midőn  a 
tejszint  a tojás-sárgába  lassan  beleöntjük,  igen  óvatosan  kell 
kavarni,  nehogy  a tömeg  összemenjen. 

890.  Eper.  891.  Málna.  892.  Ribiszke.  893.  Meggy.  894.  Gesz- 
tenye. 895.  Ananász-parfait. 

Minden  gyümölcs  parfait-k  az  előbbi  receptek  szerint  készül- 
nek, — csupán  annyit  kell  megjegyezni,  hogy  a gyümölcsből  készült 
tejszínfagylaltoknak  sokkal  több  időre  van  szükségük,  míg  kellő 
keményre  fagynak.  A parfait-t  lehet  igen  díszes  alakú  akár  nagyobb, 
akár  csak  egyes  adagokat  tartalmazó  formákban  fagyasztani,  s 
a nagyobb  kabinetdarabok  sokat  nyernek,  ha  azokat  csinosan 
díszítjük. 

HUSZONHARMADIK  OSZTÁLY. 

Kocsonykák,  Fagyalékok  (Gelée). 

896.  Általános  tudnivalók  a zselékről. 

Mielőtt  a többnyire  néhány  gyümölcs,  mint  ribizke,  málna 
áfonya,  birsalma,  alma,  körte  stb.  kipréselt  és  czukorral  vegyített 
nedvéből  készített,  s általánosabban  a franczia  gelée  (olvasd : zselé) 

néven  nevezetes  fagyalékok  és  kocsonykák  tüzetes  leírásához  fog- 
nánk, szükségesnek  tartjuk,  a kocsonya-anyagot  illetőleg,  néhány 
megjegyzést  előrebocsátani.  A legjobb,  habár  legdrágább  kocsonya- 
anyagot a vizahólyag  képezi,  minthogy  semmi  mellékíze  nincs  és 
szűrni  sem  szükséges.  Azt  késsel  apró  darabokra  szeldeljük,  réz- 
serpenyőben felforraljuk,  körülbelül  négy  deciliter  vizet  veszünk  hat 
dekagramm  vizahólyaghoz ; e mellett  azonban  vigyáznunk  kell,  ne- 
hogy igen  átfőjjön,  mert  különben  elveszíti  összetartósságának  egy 
részét.  Miután  1 — H/g  óráig  csendesen  forrott,  szitán  vagy  meleg 
vízben  megmosott  asztalkendőn  átszűrjük,  s az  alantabbi  utasítások 
szerint  használjuk.  Még  tisztábbá  lesz  a vizahólyag,  ha  egy  czitrom 
levét  s darabka  czukrot  adunk  bele,  s a képződő  habot  kanállal 
vigyázva  leveszszük.  Egy  literes  formára  az  időjárás  szerint  öt-hét 
dekagramm  vizahólyagot  számítunk,  egy  forma-kocsonyához  pedig 
2 — 3V.2  dekagrammot.  A jó  vizahólyagnak  fehérnek,  átlátszónak  s 
minden  íznélkülinek  kell  lennie. 

A vizahólyagon  kívül  friss  disznóbőrkék  is  jó  tartványt  adnak, 
melyet  következőképen  készítünk : Egy  kilogramm  egészen  friss 
disznóbőrkéről  minden  zsírt  lefejtünk,  azt  réz-serpenyőben  sok  víz- 
zel felforraljuk,  s ha  már  egyszer  felforrt,  szűrőre  öntjük,  még  egyszer 
tisztán  megmossuk  a bőrkéket,  s annyi  vízzel,  hogy  busásan  el  legye- 
nek födve,  ismét  a tűzre  teszszük.  Ha  már  tisztán  le  vannak  habozva, 
4 — 5 óra  hosszat  csendesen  főni  hagyjuk,  aztán  a levet,  mely  talán 
felényire  befőtt,  finom  szitán  átszűrjük  s ki  hagyjuk  hűlni.  Ekkor 
a zsírt  pléhkanállal  szorgosan  lekavarjuk,  a kocsonyát  forró  víz- 
zel gyorsan  leöntjük,  miáltal  minden  zsíros  részecskéit  elveszíti ; 
miután  ez  megtörtént,  a tűz  mellett  lassan  megolvasztjuk,  a nél- 
kül, hogy  meleg  legyen.  Azután  3—4  egész  tojást  vagy  hat  tojás- 
fehérét három  czitrom  levővel,  s kevés  vízzel  vagy  fehér  borral 
együtt  réz-serpenyőben  és  habverővel  jól  elkavarunk,  s az  olvasztott 
kocsonyát  folytonos  verés  közt  beleöntjük,  a serpenyőt  tűzre  tesz- 
szük, s az  egészet  addig  verjük,  míg  forrni  kezd.  Ekkor  a serpe- 
nyőt a tűz  mellé  helyezzük,  födőjével  befödjük,  melyre  azonban 
izzó  parázst  teszünk.  Ha  a tojás  félóra  múlva  már  egészen  megaludt, 
a tartványanyagot  kendőn  átszűrjük,  melyet  felfordított  szék  lábaihoz 
kötöztünk,  s mely  alá  cserép-  vagy  porczellánedényt  helyeztünk ; ezt 
addig  ismételjük,  míg  a tartvány  egészen  tisztán  jön  át  a kendőn. 
Ezen  munkánál  különösen  arra  kell  ügyelni,  hogy  az  meleg  és  lég- 
huzamtól  ment  helyen  történjék,  nehogy  a tartvány  megsűrűsödjék, 
mielőtt  még  keresztülszűrődött.  Ha  ez  azonban  mégis  megtörténnék, 
akkor  a tartványt  újonnan  megmelegítjük,  s ismét  az  a közben  me- 

lég  vízben  kimosott  kendőbe  öntjük.  Ha  a tartvány  egészen  átszű- 
rődött, akkor  a tűz  mellett  mintegy  másfél  literig  lassan  behagyjuk 
főni,  mi  három  liter  fagyalék  elkészítésére  elégséges.  A kocsonyá- 
nál nem  szükséges  a tartványt  átszűrni,  hanem  csak  befőzni  és 
zsírját  leszedve  hűlni  kell  hagyni ; egy  formára  mintegy  négy  deka- 
grammot számítunk.  Hogy  a tartványt  hosszabb  ideig  eltehessük, 
lapos  medenczékbe  vagy  tálakba  öntjük  azt  kisújjvastagságnyira,  s 
kihűlvén,  apró  darabokra  vágjuk,  melyeket  tűvel  madzagra  fűzünk 
s a levegőn  megszárítunk.  Az  ilykép  megszárított  tartványnak  vízzel 
kell  hosszabb  ideig  meleg  helyen  állnia,  hogy  feloldódjék.  A kocso- 
nyát, melyet  szintén  fagyalékanyagul  használunk,  meg  kell  mosni, 
aztán  hideg  vízzel  a tűzre  tenni,  s többszöri  kavarás  közt  feloldani. 
Ámbár  száraz  állapotban  átlátszónak  tetszik,  mégis,  ha  geléehez 
veszszük,  miután  vízzel  feloldottuk  és  meghigítottuk,  czitromlével  és 
tojással  meg  kell  szűrni,  mint  a bőrketartványt.  Egy  formára  tíz 
dekagramm  kocsonyát  számíthatunk,  minthogy  a szűrésnél  sok  tart- 
ványt elvész.  Tejkocsonyához  (créme)  nem  szükséges  megszűrni, 
s mintegy  négy-öt  dekagrammot  számítunk  egy  formára,  de  olyan 
tejkocsonyához,  melyet  tejszínből  készítünk,  nem  szabad  melegen 
hozzávegyíteni,  mert  a tejszín  könnyen  megtúrósodhatnék. 

Friss  borjúlábakból  gelée-készítéshez  alkalmas  tartványt  nye- 
rünk, mely  azonban  nehezen  szűrhető  és  nem  igen  összetartó.  Más- 
fél liter  geléehez  négy-öt  borjúlábat  veszünk,  azokat  szétvágjuk,  a 
csontokat  kiszedvén,  megtisztítjuk,  megmossuk,  s ötödfél  liter  vízben 
négy-öt  óráig  főni  hagyjuk.  A levet  szitán  átszűrjük,  aztán  hét  deci- 
literig befőzzük,  s ha  már  meghűlt  s megkeményedett,  leszedjük  róla 
a zsírt,  és  a bőrketartvány  módjára  két  czitrom  levével,  két  egész 
tojással  vagy  négy  tojásfehérével  megszűrjük. 

Egy  eddig  még  ritkán  használt  kocsonya- anyagot  ráspolt 
szarvas-agancsból  nyerünk,  melyet  következő  módon  készítünk : 
Fél  kilogramm  ráspolt  szarvas- agancsot  enyhe  tűz  mellett  negyedfél 
liter  vízben  öt  óra  hosszat  főzünk,  az  átszűrt  levet  hét  deciliterig  be 
hagyjuk  főni,  zsírját  leszedjük,  és  ha  már  meghűlt,  három  egész  tojás- 
sal vagy  öt  tojás-fehérével,  két  czitrom  levével  és  kevés  fehér  borral 
megszűrjük,  mint  a bőrketartványt.  Azután  a kocsonyát  felényire  be 
hagyjuk  főni,  és  azt  másfél  liter  gelée  készítésére  használjuk. 

897.  A g’eléekről  (mondd  zselé). 

A gelée  sikerüléséhez  főfeltétel  a kocsonya-anyag  czélszerű 
hozzávegyítése,  mit  azonban  csak  körülbelül  lehet  megszabni,  mint- 

hogy  a nyert  tartvány  nem  mindig  egyformán  összetartó.  Ugyan- 
azért okvetlen  szükséges,  hogy  a geléetömegből,  mielőtt  azt  a for- 
mába öntenők,  keveset  kisebb  formában  jégen  megfagy  aszszunk, 
hogy  meggyőződjünk,  vájjon  kemény  lesz-e.  Helyesen  cselekszünk, 
ha  a próba  előtt  nem  vegyítjük  az  egész  tartványt  a geléetömegbe, 
nehogy,  ha  annak  felettébb  nagy  összetartó  ereje  lenne,  a gelée  igen 
keménynyé  legyen.  Minthogy  megtörténik,  hogy  a bor,  különösen  a 
rajnai,  ha  igen  meg  van  kénezve,  a geléet  zavarossá  teszi,  azért 
előbb  a czukrot  kell  a tartványnyal  és  czitromlével  összevegyíteni, 
azután  keveset  csészébe  adni  s kevés  bort  beleönteni.  Ha  a tömeg 
zavaros  és  kék  lesz,  a bort  nem  használhatjuk. 

A czitrom-  vagy  narancslé  megszűrésére  itatóspapirost  csipe- 
getünk apró  darabokra,  azután  hideg  vízbe  mártjuk,  kinyomjuk  és 
nemezzacskóba  vagy  itatóspapirossal  kibélelt  üvegtölcsérbe  teszszük, 
és  a kinyomott  levet  reáöntjük  s átcsepegtetjük  rajta.  Az  átszűrődött 
nedvet  addig  öntjük  ismét  az  itatóspapirosra,  míg  egészen  átlátszó 
tisztává  lesz. 

898.  Gelée  fehér  borból. 

Másfél  liter  nagyságú  formához  negyvenkét-ötvenhat  deka- 
gramm czukor,  egy  palaczk  fehér  bor,  négy  czitrom,  hat  dekagramm 
vizahólyag,  vagy  a bevezetésben  meghatározott  mennyiségű  disznó- 
bőrkékből, kocsonyaanyagból,  szarvasagancsból  vagy  borjúlábak- 
ból készült  tartvány  szükséges.  Az  apró  darabokra  vágott  czukorra 
négy  deciliter  vizet  öntünk,  s ha  már  feloldódott,  azt  felforraljuk, 
aztán  a czitromok  levét  nyomjuk  bele,  s még  rövid  ideig  a tűz  melleit 
forrni  hagyjuk,  de  a habot  a lehető  legtisztábban  le  kell  róla  merí- 
teni.*) Ha  már  kihűlt,  porczellán-  vagy  agyagedényben  összevegyít- 
jük a már  csak  langyos  tartványnyal,  és  egy  czitromnak  vékonyan 
lehámozott  héját  és  a fehér  bort  vegyítjük  közibe,  ez  utóbbit  azon- 
ban igen  vigyázva.  Fél  óráig  befödve  állni  hagyjuk,  azután  meleg 
vízben  kimosott  asztalkendőn  átszűrjük  és,  — keménységéről  próba 
által  meggyőződvén  (1.  föllebb),  — a formába  öntjük  és  jégen  vagy 
hideg  vízben  megfagyasztjuk.  Tálaláskor  a formát  pár  pillanatig 
meleg  vízbe  tartjuk,  aztán  letöröljük,  és  a geléet  tálra  borítjuk. 

899.  Gelée  madeirái  vaniliával. 

Ehhez  42 — 56  dekagramm  czukor,  egy  rudacska  vanília,  négy 
czitrom  leve,  fél  palaczk  madeirái  bor,  fél  palaczk  fehér  bor  és  hat 

*)  Más  mód  szerint  a darabokra  vágott  czukoira  hét  deciliter  vizet  ön- 
tünk, azt  egészen  felolvasztjuk  és  kendőn  átszűrjük. 

dekagramm  vizahólyag  szükséges.  Haaczukor  felolvadt,  azt  vaníliá- 
val felfőzzük,  és  félóráig  befödve  a tűz  mellett  fonódni  hagyjuk.  Ha 
kihűlt,  a langymeleg  tartványnyal,  a megszűrt  czitromlével,  a madeirái 
és  fehér  borral  összevegyítjük,  az  egész  tömeget  asztalkendőn  át- 
szűrjük és  a próba  megcsinálása  után  a formába  öntjük,  és  meg- 
fagyasztjuk. 

900.  Gelée  pezsgőből. 

Ehhez  negyvenkét  dekagramm  czukor,  egy  palaczk  pezsgő, 
négy  czitrom  leve,  hat  dekagramm  vizahólyag,  vagy  e helyett  meg- 
felelő mennyiségű  tartvány  kocsonyaanyagból,  disznóbőrkékből  stb. 
szükséges.  A kihűlt  czukrot  a langymeleg  tartványnyal,  megszűrt 
czitromlével  és  pezsgővel  összevegyítjük  és  asztalkendőn  átszűrjük. 
Miután  a gelée  keménységéről  próba  által  meggyőződtünk,  az  anyag 
negyedrészét  porczellánedénybe  adjuk  s ezt  a jégre  teszszük,  a geléet 
pedig  a habverővel  addig  verjük,  míg  fehérré  és  habossá  lesz  és 
sűrűdni  kezd,  aztán  a formát  negyedrészig  megtöltjük  vele,  és  mi- 
után az  elvert  tömeg  csaknem  egészen  megfagyott,  a többi  megszűrt 
geléet  ráöntjük,  és  az  egészet  a jégen  tökéletesen  megfagyasztjuk. 
Ha  a pezsgő  gyöngyözését  akarjuk  utánozni,  a czukrot  czitromlével, 
tartványnyal  és  a pezsgő  negyedrészével  összevegyítjük,  és  e vegyü- 
léket  addig  kavarjuk  a jégen,  míg  sűrűdni  kezd,  aztán  a többi  pezs- 
gőt kanállal  lassanként  közibe  öntjük,  és  a geléet,  melyben  tajték- 
gyöngyök képződtek,  a formába  töltjük,  és  a jégen  megfagyasztjuk. 

901.  Gelée  likőrből. 

Ezt  vagy  borral,  vagy  a nélkül  csináljuk.  Az  első  esetben  a 
897.  sz.  a.  leirt  geléetömeghez,  melyhez  csak  fél  palaczk  bort  ve- 
szünk, a hiányzó  bor  helyett  ugyanannyi  likőrt  adunk ; a második 
esetben  pedig  semmi  bort  sem  veszünk,  hanem  helyette  ugyanannyi 
vizet  és  fél  palaczk  likőrt.  Legkedveltebb  likőrök  a következők : 
marasquin,  cseresznyevíz,  créme  de  noyaux,  parfait  d’amour,  vanilia 
és  curaqao.  Ha  az  első  hármat  veszszük,  a gelée  fehér  marad,  ha 
pedig  a három  utóbbit  használjuk,  a geléet  alkörmössel  vagy  coche- 
nille-vel  megfestjük. 

902.  Gelée  narancsból. 

Éhez  8 — 12  narancs,  fél  kilogramm  czukor,  két  czitrom,  három- 
negyed palaczk  fehér  bor  és  hat  dekagramm  vizahólyag  szükséges. 
Az  apró  darabokra  vágott  czukrot  csészébe  teszszük ; egy  narancs 

finoman  lehámozott  héját  adjuk  hozzá,  és  az  egészet  befödve  állaní 
hagyjuk,  míg  a czukor  felolvadt.  E közben  a narancsok  és  czitromok 
levét  kinyomjuk,  és  együtt  a már  fönnebb  leírt  módon  megszűrjük. 
Ekkor  a megszűrt  nedvet  a langymeleg  tartványnyal  együtt  a bor 
és  a czukor  közé  vegyítjük,  a geléet  alkörmössel  vagy  cochenille-vel 
pirosra  festjük,  asztalkendőn  átszűrjük,  a próba  után  a formába 
öntjük  és  megfagyaszíjuk.  A gelée  szegélyezésére  a narancshéjakat 
kivájjuk,  s a benső  fehér  oldalt  jól  lekavarjuk.  Aztán  a narancsgelée- 
ből  még  mielőtt  megfőztük  volna,  keveset  elverünk,  hogy  fehér  és 
habos  legyen,  ezzel  a narancshéjakat  megtöltjük,  s miután  meg- 
fagyasztottuk, negyedrészekre  vágjuk,  és  a geléet  velük  körülszegé- 
lyezzük. A narancsokat  negyedekre  is  szemelhetjük,  minta  kompót- 
hoz,  héját  lehámozzuk,  a magvakat  kiveszszük,  aztán  czukorral 
marinirozzuk.  Ennek  megtörténte  után  kevés  narancsgeléet  öntünk 
a formába,  azt  megfagyasztjuk,  egy  réteg  narancsszeletet  rakunk 
reá,  s ismét  geléetömeget,  ha  ez  megkeményedett,  narancsszeleteket 
s így  tovább,  míg  a formát  egészen  megtöltöttük. 

903.  Gelée  földieperből. 

Ehhez  fél  kilogramm  czukor,  negyedfél  liter  erdei  vagy  kerti 
eper,  hat  dekagramm  vizahólyag  és  fél  palaczk  fehér  bor  vagy 
pezsgő  szükséges.  Miután  a czukrot  három  deciliter  vízben  felfőztük, 
a megmosott  epret  beleadjuk,  aztán  azt  porczelláncsészében  befödve 
néhány  óráig  állni  hagyjuk.  Ekkor  a czukrot  asztalkendőn  átszűrjük 
és  langymeleg  tartványnyal,  borral  és  2 czitrom  megszűrt  levével 
összevegyítjük,  és  a geléet  szép  kertieperrel,  melyeket  megmostunk 
s czukorral  mariniroztunk,  a fentebbi  számban  leírt  mód  szerint  réte- 
genként a formába  adjuk.  Télen  eper  helyett  becsinált  eperszörpöt 
vehetünk,  azonban  kevesebb  czukrot  veszünk  hozzá,  minthogy  a 
szörp  úgy  is  czukorral  van  befőzve. 

904.  Gelée  őszi  baraezkból. 

Ehhez  tíz  baraczk,  ötvenhat  dekagramm  czukor,  hat  deka- 
gramm vizahólyag  vagy  megtisztított  tartvány,  és  fél  palaczk  fehér 
bor  szükséges.  A czukrot  négy  deciliter  vízben  felfőzzük,  aztán  a 
lehámozott  és  kettévágott  baraczkokat,  valamint  ezek  levont  magvát 
is  beleteszszük  és  meghagyjuk  főni,  miközben  a habot  leszedjük, 
aztán  befödve  a czukorban  hagyjuk,  míg  kihűlt.  Később  szitára 
rakjuk,  a czukrot  kendőn  átszűrjük,  a langymeleg  tartványnyal, 

három  czitrom  megszűrt  levével  és  a borral  összevegyítjük,  és 
a geléet  a baraczkokkal  a fentebbi  mód  szerint  rétegenként  a for- 
mába adjuk. 

905.  Gelée  sárga  baraczkból. 

Ehhez  12  sárga  baraczk,  ötvenhat  dekagramm  czukor,  hat 
dekagramm  vizahólyag,  három  czitrom  leve,  és  fél  palaczk  fehér  bor 
szükséges.  Azután  a fentebbi  mód  szerint  bánunk  el. 

906.  Gelée  almával. 

Ezen  geléehez  12  kormosnemű  alma,  56  dekagramm  czukor, 
három  czitrom  leve,  hat  dekagramm  vizahólyag,  és  egy  palaczk  fehér 
bor  szükséges.  Az  almákat  meghámozzuk,  és  tizennégy  dekagramm 
czukorral,  egy  czitrom  héjával  s kevés  borral  vagy  vízzel  megfőz- 
zük, mint  a kompéinál,  csakhogy  az  almák  szét  ne  hulljanak. 
A megmaradt  czukorból,  a czitromléből,  langymeleg  tartványból  és 
fehér  borból  geléet  készítünk  s ezt  a rétegekként  a 901.  sz.  alatti 
mód  szerint  az  almával  a formába  teszszük.  Közibe  becsinált  s jól 
lecsepegtetett  gyümölcsöt  rakhatunk. 

907.  Pain  (mondd : pángh)  eperből. 

A pain  és  gelée  közt  csak  az  a különbség,  hogy  előbbinél  a 
használandó  gyümölcspépet  áttörjük,  míg  az  utóbbinál  csak  a gyü- 
mölcs levét  használjuk.  Azt  is  sima  hengerformába  töltjük,  melyet 
jégen  tartottunk,  hogy  jó  hideg  legyen,  aztán  pár  kanálnyi  jól  meg- 
szűrt s kissé  megkeményedett  borgeléet  adunk  hozzá,  s a formát  ide 
s tova  forgatjuk,  míg  minden  oldala  geléeréteggel  be  van  vonva. 
Ekkor  a formát  ismét  a jégbe  teszszük,  s tetszés  szerint  nyers  vagy 
becsinált  gyümölcscsel  felczifrázzuk,  és  aztán  a hideggé  kavart  pain- 
tömeget  reátöltjük.  Az  eperpaint  a következő  módon  készítjük : 56 
dekagramm  finom  szitán  áttört  friss  kerti  vagy  erdei  epret,  negyven- 
két dekagramm  czukorral,  melyet  két  deciliter  vízben  nem  igen  vas- 
tag szörppé  főztünk,  hat  dekagr.  vizahólyaggal,  vagy  ennek  meg- 
felelő mennyiségű  tartványnyal  összevegyítünk,  ehhez  egy-két  czit- 
rom levét  hozzáadjuk,  és  az  egész  tömeget  porczellánedényben  addig 
kavarjuk  a jégen,  míg  vastag  kezd  lenni.  Végre  a tömeget  formába 
töltjük,  melyet  előbb  a fentebbi  módon  geléevel  vontunk  be,  s néhány 
kiválóan  szép  kerti  eperrel  kiraktunk,  és  megfagyasztjuk.  A próba 
ennél  is  szükséges.  Ha  a gelée  ezen  összeállítás  szerint  netán  igen 
kemény  volna,  úgy  kevés  vizet  önthetünk  hozzá. 

908.  Ibolya  conserv. 

Fél  kilogramm  czukrot  pohár  vízzel  addig  főzünk,  — fövés  köz- 
ben a habját  leszedve,  — míg  fonódik,  aztán  azt  a tűztől  elveszszük,  s 
ha  félig  kihűlt,  az  ibolyát  teszszük  bele,  melyet  következő  módon 
készítünk : Tíz  dekagramm  minden  zöldjétől  megtisztított  ibolya- 
levelet mozsárban  finomra  összetörünk,  a levét  kinyomjuk  s a czu- 
korba  öntjük,  s új  fakanállal  a lehető  leggyorsabban  elkavarjuk.  A 
tömeget  fehér,  kettős  papírból  készített  tokba  töltjük,  s ha  kihűlt,  a 
conservet  a tokról  finom  késsel  lefejtjük,  késsel  rúd-  vagy  négyszög- 
alakú bemetszések  szerint  eltördeljük.  A conserveknél  megjegy- 
zendő, hogy  azokat  addig  kell  dörzsölni,  míg  a főtt  czukor  könnyű 
gyermekpép  keménységű  és  sűrűségű ; aztán  bármely  gyümölcs  ki- 
nyomott levéből  négy  kanálnyit  vegyítünk  bele. 

909.  Kocsonyázott  sűrűié  ribizliből. 

Fél  kilogramm  czukorra  ugyanannyi  letépett  ribizlit  veszünk  ; 
a czukrot  két  deciliter  vízzel  addig  főzzük,  míg  fonódik,  s fővés  köz- 
ben nagy  hólyagokat  vet ; előbb  a ribizlit  tisztán  megmossuk,  metélt- 
szűrőre teszszük,  hogy  a víz  lefolyjék  róla  s megszáradjon.  Ha  már 
a czukor  jó,  a ribizlit  beleteszszük,  szétrázzuk,  kétszer-háromszor 
felfőzzük,  aztán  leveses  tál  felett  álló  tiszta  szitára  öntjük,  s lassan 
átfolyni  hagyjuk  a nélkül,  hogy  átnyomnók ; az  ezen  czélra  szánt 
poharakba  töltjük,  a hol  aztán  kocsonyává  lesz.  Ugyanezen  módon 
lehet  málnából  is  készíteni. 

910.  Kocsonyázott  sűrűié  bőralmából. 

Az  almákat  meghámozva,  darabokra  vágva  megfőzzük,  csak 
annyi  vizet  öntvén  reájok,  a mennyi  a megfőzéshez  szükséges ; ha 
már  elfőttek,  ritka  kendőn  átnyomjuk  azokat.  A czukrot  addig  főz- 
zük, míg  fonódik  és  fövés  közben  nagy  hólyagokat  vet,  aztán  az  át- 
szűrt almalevet  a czukorba  teszszük,  néhány  perczig  felfőzzük,  aztán 
kihűtjük,  s mint  a fentebbieket  poharakba  töltjük.  Fél  kilogr.  czukorra 
ugyanannyi  almaié  szükséges. 

911.  Kocsonyázott  sűrűié  leánysomból. 

A leánysomot,  szárát  leszedve,  lábasba  teszszük,  s kissé  több 
vizet  öntünk  reá,  mint  a mennyi  arra  szükséges,  hogy  megfőjjön. 
Főzzük  hirtelen  tűznél,  hogy  színöket  megtartsák,  aztán  szitán 
áttörjük.  A czukrot  ehhez  addig  főzzük,  míg  fonódik  s nehéz  csep- 
peket vet.  A czukorból  és  gyümölcsből  egyenlő  mennyiséget  ve- 
szünk ; ha  a gyümölcsöt  a czukorba  teszszük,  csak  néhányszor 
szabad  azt  még  felfőzni,  aztán  a tűztői  elveszszük  s ha  kihűlt,  poha- 
rakba töltjük. 

912.  Földieper-marmelád. 

Szép,  érett  erdei  földiepret  megszemelve,  szitán  áttörünk.  Fél 
kilogramm  földieperre  ugyanannyi  czukor  kell,  melyet  két  deciliter 
vízben  addig  főzünk,  míg  fonódik ; ekkor  az  áttört  földiepret  tesz- 
szük bele  s mindig  kavarjuk,  míg  néhányszor  felforrott.  Itt  különö- 
sen megjegyzendő,  hogy  tovább  nem  szabad  főnie,  mivel  külön- 
ben szép  színét  elveszíti  s rossz  ízt  kap,  azután  kihűtvén,  poharakba 
töltjük. 

913.  Aranybőralma-marmelád. 

Az  almákat  vízben  addig  főzzük,  míg  megpuhúlnak,  de  szét 
nem  hullnak ; aztán  hideg  vízbe  teszszük,  ha  kihűltek,  bőrüket 
lehúzzuk  s szitán  áttörjük ; most  sárgaréz-medenczében  enyhe  szén- 
tűzre  állítjuk,  s mindig  kavarjuk,  míg  sűrű  lesz.  A czukrot,  mint  a 
többi  gyümölcshöz  főzzük  és  tisztázzuk  meg;  az  almát  akkor  tesz- 
szük bele,  ha  nehéz  cseppeket  kezd  vetni,  azt  a czukorral  jól  elha- 
barjuk s addig  főzzük,  míg  azon  csepp,  melyet  próbául  a tányérra 
bocsátunk,  nem  folyik  szét,  hanem  megáll ; ha  a czukor  jól  megfőtt, 
kis  félóra  elegendő,  ekkor  kihűtvén,  poharakba  töltjük.  Fél  kilogr. 
czukorba  hatvanöt  dekagramm  alma-velőt  vehetünk. 

914.  Kajszinbaraezk-marmelád. 

Fél  kilogramm  czukrot  pohár  vízzel  addig  főzünk,  jól  meg- 
tisztítván, míg  fonódik ; aztán  jó  leves  kajszinbaraczkokat  meghá- 
mozván és  szitán  áttörvén,  ezeket  a tisztított  és  kihűlt  czukorba 
teszszük,  és  széntűzön  kis  óráig  főzzük.  Próbául  tányérra  cseppent- 
jük és  ha  nem  folyik  szét,  hanem  gyorsan  megkocsonyásodik,  akkor 
jó.  Aztán  kihűtvén,  mint  a többit  poharakba  töltjük.  Fél  kilogramm 
ezukorra  ugyanannyi  szörp  kell.  A meghámozott  baraczkokat  égé- 

szén  apró  darabokra  vághatjuk,  s így  szitán  át  sem  törve  beletelhet- 
jük a czukorba ; a többire  nézve  úgy  bánunk  el  vele,  mint  a fenteb- 
bivel ; töltelékes  tésztához  ezen  utóbbi  még  jobb. 

915.  Öszibaraczk-marmelád. 

Az  őszibaraczkokat  forró  vízbe  teszszük,  néhányszor  felfor- 
raljuk, bőrüket  lehúzzuk,  magvukat  kiveszszük,  szitán  áttörjük, 
s a czukrot  úgy  főzzük  meg,  mint  a többi  gyümölcsökhöz.  Fél  kilo- 
gramm czukorra  ugyanannyi  őszi  baraczk  kell.  A szitán  áttört  ba- 
raczkokat  a tisztított  czukorba  teszszük,  jól  elvegyítjük  vele,  s lassan 
addig  főzzük,  míg  a tányérra  próbául  tett  csepp  állva  marad. 

916.  Birsalma-marmelád. 

Szép  nagy,  érett  birsalmákat  megsütvén,  vagy  vízben  puhára 
főzvén,  finom  szitán  áttörünk,  s a czukrot,  melyet  hideg  vízbe  már- 
tunk, addig  főzzük,  míg  fonódik.  Fél  kilogramm  czukorra  ugyan- 
annyi birsalmavelő  kell,  ezt  félóráig  főzzük,  aztán  kihűtjük  és  po- 
hárba töltjük. 

917.  Birsalma-sajt. 

Hét  nagy,  érett  birsalmát  főzünk  vagy  sütünk  meg,  míg  meg- 
puhulnak ; vigyázni  kell,  nehogy  felrepedjenek,  mert  akkor  vizenyő- 
sek lesznek.  Ha  megpuhultak,  tálon  kissé  kihűtjük  azokat;  azután 
héjukat  ezüstkanállal  lehúzzuk,  mivel  a késtől  megfeketednének,  és 
szitán  áttörjük.  Fél  kilogramm  birsalmára  ugyanannyi  czukor  kell; 
ezt  pohár  vízzel  addig  főzzük,  míg  fonódik,  aztán  az  áttört  birsalmát 
beleteszszük,  a czukorral  jól  elhabarjuk,  s enyhe  széntűzön  addig 
főzzük,  míg  a szörp  az  ezüstkanáltól  elválik,  melylyel  folytonosan 
keverni  kell,  hogy  oda  ne  égjen ; ekkor  még  melegen  kávéstálczákra 
teszszük,  kanállal  szépen  elegyengetjük,  s öt-hat,  napig  a tálczán 
hagyjuk.  Aztán  tiszta  tányérra  kiborítjuk,  hat-nyolcz  napig  állni 
hagyjuk,  mindennap  megfordítjuk,  hogy  minden  oldalról  megszárad- 
jon. Minél  tovább  áll,  annál  jobb. 

918.  Birsalma-sonka. 

Egy  sonka  mennyisége  másfél  kilogramm  birsalma-velőből  és 
ugyanannyi  finom  czukorból  áll ; ez  utóbbit  sárgaréz-medenczében 
négy  deciliter  vízzel  addig  főzzük,  míg  nehéz  cseppeket  vet.  Aztán 
18 — 20  áttört  birsalmát  a főtt  czukorba  teszünk  s azt  folytonos  ka- 
varás  közt  addig  főzzük,  míg  kissé  kocsonyásodni  kezd ; ezt  több- 

szőr  meg  kell  kísérteni,  nehogy  a birsalma  sokáig  fővén,  fehér  szí- 
nét elveszítse.  Ha  a próbát  kiállja,  annyit  teszünk  belőle  a bádog - 
sonkaformába,  a mennyi  a kövérség  képzésére  elég ; azt  ezüst  ka- 
nállal hirtelen  egyformán  elkenjük  s kissé  kihűtjük ; e közben  a többi 
keverékbe  annyi  alkörmöslevet  öntünk,  a mennyi  a hússzín  megadá- 
sára szükséges ; a veres  birsalmasajtot  vigyázva  a fehérre  teszszük, 
de  a kettőnek  nem  szabad  összevegyülnie  ; így  három-négy  napig  me- 
leg szobában  állni  hagyjuk;  megpróbáljuk,  ki  lehetne-e  borítani,  ha 
még  nem  lehetne,  még  két-három  napig  hagyjuk  állani,  s tiszta  desz- 
kára, melyet  irópapirral  borítottunk  be,  kiborítjuk  s száraz  helyen 
tartjuk.  Ha  a papiros  néhány  nap  múlva  nedves  volna,  szárazzal 
váltjuk  fel.  Ezen  sonka  igen  jó  csemege,  miután  vékony  szeletekre 
vágottan,  szép  külszíne  van,  s ha  a birsalma  tiszta  és  folt  nélkül  való, 
természetes  hússonkához  tökéletesen  hasonlít. 

919.  Ananász  ezukorban. 

Fél  kilogramm  gyümölcsre  ugyanannyi  finoman  megtört  és 
megszitált  czukor  szükséges.  Az  ehhez  szükséges  befőző  üvegek- 
nek tisztáknak  és  szárazaknak  kell  lenniök,  az  üveg  fenekére  jó  kés- 
foknyira czukrot  hintünk,  az  ananászt  meghámozzuk,  s késfokvastag 
szeletekre  vágjuk,  az  első  réteg  czukorra  egy  réteg  ananász  jön,  ezt 
ismét  tört  czukorral  fedjük  be,  erre  ismét  ananászt  teszünk,  s így 
tovább,  míg  mind  beraktuk.  Felül  czukorral  sűrűn  befedjük,  s marha- 
hólyaggal, mely  alá  tiszta  papirt  teszünk,  jól  bekötjük,  s olyan  helyre 
állítjuk,  mely  jól  ki  van  téve  a napnak,  a hol  addig  hagyjuk,  míg  a 
czukor  teljesen  feloldódott,  s a leve  áttetsző  tiszta  lett.  Ekkor  hűvös 
száraz  helyre  állítjuk. 

92Ö.  Vegyes  befőtt. 

Édes,  leveses  fekete  cseresznyéből  fél  kilogrammot  kifejtünk, 
hasonlóan  fél  kilogramm  meggyet.  Fél  kilogramm  czukrot  pohár 
vízzel  megfőzünk,  s azt  mindaddig  lehabozzuk,  míg  a czukor  egészen 
tiszta ; aztán  a cseresznyét  és  meggyet  beleteszszük  s egy  óráig 
főzzük,  végre  még  fél  kilogramm  málnát  teszünk  hozzá,  s ezt  a többi 
gyümölcscsel  addig  főzzük,  míg  a tányérra  próbául  cseppentett  már 
nem  folyik  szét,  hanem  ott  megmarad ; ekkor  a tűztől  elveszszük,  és 

az  ezen  czélra  szánt  poharakba  töltjük,  melyeknek  szárazaknak  és 
már  előbb  megmelegítetteknek  kell  lenniük,  nehogy  szétrepedjenek, 
s ha  betöltöttük,  huszonnégy  óráig  kell  az  üveget  nyitva  hagyni, 
aztán  pedig  itatós  papírral  bekötni. 

921.  Birsalmaszeletet  befőzni. 

Nagy,  egészen  érett,  meghámozott  birsalmát  négy,  ha  pedig 
nagyobb,  hat  részre  osztunk;  csutkáját  levágjuk,  befőző  medenczében 
a birsalmával  egyenlő  súlyú  czukrot  négy  deciliter  vízzel  addig  fő- 
zünk, míg  az  feloldódott;  a birsalmaszeleteket  beleteszszük,  s több- 
ször megforgatván,  addig  főzzük,  míg  teljesen  megpuhultak,  de  szét 
nem  hullanak ; aztán  kiveszszük,  a levét  tovább  főzzük,  míg  sürűdni 
kezd.  Most  a tűzről  leveszszük,  a szeleteket  ismét  beleteszszük,  s a 
mcdenczét  oly  erősen  megrázzuk,  hogy  a benne  levő  lé  mindent  el- 
önt, aztán  kissé  meghűtjük,  s melegen  tiszta  befőttes  üvegbe  töltjük, 
mire  huszonnégy  óráig  állni  hagyjuk.  Megjegyzendő,  miszerint  a 
birsalmaszeleteknek  azon  idő  alatt,  míg  a czukor  feloldódik,  meleg 
vízben  kell  feküdniük,  hogy  szép  fehér  színben  maradjanak.  A lének 
a berakás  után  a szeleteket  egészen  be  kell  fednie.  Ha  a lé  a teljes 
kihűlés  után  nem  volna  elég  sűrű,  azt  lassan  leszűrjük,  ismét  felfőz- 
zük, s langymelegen  öntjük  a szeletekre. 

922.  Csipkebogyót  befőzni. 

A csipkebogyót  kiszemeljük,  ha  már  egészen  megértek,  de 
még  meg  nem  puhultak,  középen  kettévágjuk,  s a durva  részét  a 
késsel  tisztán  leszedjük,  aztán  új  csuporba  teszszük,  melynek  már 
előbb  ki  kell  főzetnie.  Most  annyi  vizet  öntünk  reá,  hogy  oda  ne 
égjen,  s enyhe  tűznél  folytonos  kavarás  közt  addig  főzzük,  míg  a 
víz  egészen  elfőtt  s a hecsepecs  megpuhult,  mire  finom  szitán  át- 
törjük. Ötvenhat  dekagramm  czukorra  hetven  dekagramm  csipke- 
bogyót veszünk,  a czukrot  két  deciliter  vízzel  addig  főzzük,  míg  fo- 
nódik, aztán  a csipkebogyót  belekavarjuk,  s folytonos  kavarás  közt 
tíz  perczig  főzzük,  akkor  forrón  az  üvegekbe  töltjük. 

923.  Málnát  befőzni. 

Fél  kilogramm  szép,  nagy  érett  málnára  ugyanannyi  czukor 
szükséges,  mit  pohár  vízzel  parázstűzön  addig  főzünk,  míg  a próbá- 
nál kocsonyaforma  lesz,  aztán  elveszszük  a tűztől  és  kihűtjük.  Most 
a málnát  reáteszszük,  s lángtűznél  a nélkül,  hogy  megérintenők  vagy 
felráznók,  pár  perczig  hirtelen  felfőzzük,  hogy  a gyümölcs  egészben 

maradjon.  Ha  öntést  vagy  tölteléket  akarunk  ezekből  készíteni,  a 
málnát  szitán  áttörjük,  s úgy  bánunk  el  vele,  mint  a fentebbivel. 

924.  Fekete  cseresznyét  befőzni. 

Legjobb  fajta  fekete,  leveses,  érett  cseresznyének  magvát  úgy 
fejtjük  ki,  hogy  leve  el  ne  veszszen,  fél  kilogramm  czukrot  három 
deciliter  vízzel  főzünk,  azt  elhabozzuk,  s ha  egészen  tiszta,  egy  kilo- 
gramm kifejtett  cseresznyét  veszünk  annak  levével  együtt,  aztán 
addig  főzzük,  míg  a próbacseppek  helyben  maradnak ; aztán  kihűt- 
jük, s mint  a többi  befőttet  üvegekbe  töltjük.  Kevés  tört  vaniliát  is 
vehetünk  hozzá. 

925.  Zöld  mandolát  befőzni. 

A mandolát  azon  időben  főzzük  be,  midőn  a magva  még  puha : 
fél  kilogramm  czukorra  ugyanannyi  mandolát  veszünk,  azt  kendő- 
vel megtisztítjuk,  hogy  a durvás  rész  lejöjjön  róla  ; aztán  egy  rész 
fehér  eczetben  és  két  rész  vízben  addig  főzzük,  míg  gombostűvel 
könnyen  át  lehet  szúrni,  aztán  szitára  teszszük,  hogy  megszáradja- 
nak. A czukrot  pohár  vízzel  fonódásig  főzzük,  majd  a mandolát 
kis  negyedóráig  főzzük  benne,  s ezüst  kanállal  minden  oldalra  meg- 
forgatjuk, hogy  a czukrot  jól  beszívják.  Aztán  kiveszszük,  s a ször- 
pöt még  kis  ideig  főzzük,  a mandolát  üvegekbe  teszszük,  a szörpöt 
kissé  kihűtjük,  a mandolára  öntjük,  az  üvegeket  nyitva  hagyjuk,  a 
szörpöt  négy  napig  minden  huszonnégy  órában  felfőzzük,  s az  ötö- 
dik napon,  ha  a befőtt  egészen  kihűlt,  bekötjük  az  üvegeket. 

926.  Kajszinbaraezkot  befőzni. 

Jól  megért  kajszinbaraczkokat  hámozunk  meg,  miután  a mag- 
vát kivettük,  szitán  áttörjük,  azokat  ötvenhat  dekagramm  czukorral 
pohár  vízzel  főzzük,  a főzés  alatt  a habot  folytonosan  leszedjük  róla, 
hogy  egészen  megtisztuljon,  s ha  nehéz  cseppeket  kezd  vetni,  a 
szörpöt  teszszük  bele,  ötvenhat  dekagramm  czukorra  hetven  deka- 
gramm szörpöt  gyorsan  tovább  főzünk,  mindig  jól  felkavarjuk,  ne- 
hogy odaégjen  ; ha  a befőttből  a próbacsepp  a tányéron  szét  nem 
folyik,  hanem  megmarad,  akkor  már  eleget  főtt ; aztán  elveszszük  a 
tűzről  s az  üvegekbe  töltjük. 

927.  Kajszinbaraezkot  befőzni  más  módon. 

Legjobb  fajta  jól  érett  kajszinbaraezkot  meghámozunk,  szitán 
áttörünk,  fél  kilogramm  kajszinbaraezkot  ugyanannyi  finomra  meg- 

tört  czukorral  sárgaréz  befőző  -medenczében  gyorsan  fél  óráig  főzünk, 
aztán  a fűztől  elveszszük,  a lehető  legforróbban  az  üvegekbe  töltjük. 
Ezen  befőtt  különösen  jó  olyan  süteményekhez,  melyeket  már  sülve 
töltünk  meg,  valamint  a farsangi  fánkhoz  is ; igen  szép  külszine  s 
tökéletes  tiszta  íze  is  van. 

928.  Eg*ész  baraczkot  befőzni. 

A baraczknak  nem  szabad  egész  érettnek  lennie,  hanem  ke- 
ménynek és  sárgásnak ; fél  kilogramm  czukorra  ugyanannyi  ba- 
raczkot veszünk,  a czukrot  pohár  vízzel  főzzük,  letisztítjuk,  s addig 
főzzük,  míg  nehéz  cseppeket  vet,  de  nem  fonódik,  a baraczkokat 
megmossuk,  kendővel  leszárítjuk,  közepén  kettévágjuk,  czukorba 
teszszük,  minden  oldalon  háromszor  főzzük  fel,  nehogy  megpuhul- 
janak, s bőrük  szépen  egészen  megmaradjon  ; aztán  ezüst-kanállal 
kiveszszük,  kihűtjük,  s ráöntjük ; az  üveg  nyitva  marad.  Huszonnégy 
óra  múlva  a szörpöt  leszűrjük,  ismét  felfőzzük,  s kissé  melegebben 
a gyümölcsre  öntjük  és  ezt  három  napon  át  ismételjük ; negyedik 
napon  a szörpöt  ismét  megfőzzük,  míg  megsűrűdik,  kihűtjük,  s rá- 
öntjük, az  ötödik  napon  bekötjük  az  üveget. 

929.  Egész  baraczkot  más  módon  befőzni. 

Legjobb  fajta  szép  sárga,  még  nem  egészen  érett  kajszinbaracz- 
kokat  meghámozunk,  előbb  tiszta  edénybe  hideg  vizet  készítvén, 
melybe  tiszta  vásznon  keresztül  annyi  oltott  meszet  nyomunk,  hogy 
a víz  tejszínt  kapjon,  a meghámozott  baraczkokat  kétfelé  vágva  s 
magját  kivévén,  a meszetes  vízbe  dobjuk,  hogy  meg  ne  feketedjenek. 
Míg  a hámozás  tart,  tiszta  edényben  7 — 10  liter  vizet  forralunk  fel 
10— 12  dekagramm  fehér  timsóval,  s ebben  a meghámozott  és  a 
meszetes  vízből  kivett,  s még  kétszer,  háromszor  tiszta  vízben  meg- 
mosott baraczkokat  folytonos  kavarás  közt  3 —4  perczig  főzzük  a 
nélkül,  hogy  megpuhulnának ; még  keményen  szedjük  ki  és  szitára 
teszszük,  hogy  a víz  jól  lefusson,  ezután  asztalra  terített  tiszta  ab- 
roszra rakjuk.  Ha  ez  megtörtént,  másfél  kilogramm  gyümölcsre  egy 
kilogramm  czukrot  veszünk,  s ezt  három  pohár  vízzel  addig  főzzük, 
míg  nehéz  cseppeket  vet.  Ekkor  a baraczkokat  szép  rendben  por- 
czellán-edénybe  rakjuk,  s a felforralt  és  kihűtött  czukrot  reájok  önt- 
jük, s így  huszonnégy  óráig  állni  hagyjuk.  Ez  idő  után  a czukrot  le- 
öntve, ismét  felforraljuk,  míg  megsűrűdik,  s áthűtve  megint  a baracz- 
kokra  öntjük,  újonnan  huszonnégy  óráig  állni  hagyjuk.  Harmadnapra 
a baraczkokat  üvegekbe  rakjuk,  a rajtuk  volt  levet  különféle  márta- 

lékokra  használhatjuk.  Ismét  egy  kilogramm  czukrot  forralunk  három 
pohár  vízzel  másfél  kilogramm  gyümölcsre,  míg  nehéz  cseppeket 
vet,  azt  kihűtjük,  s az  üvegekbe  rakott  baraczkokra  öntjük ; ekkor 
az  üvegeket  jól  bekötjük,  s 2—3  perczig  pároljuk. 

930.  Zöld  olaszdiót  befőzni. 

Félérett  diókat  veszünk,  melyeket  igen  könnyen  át  lehet  vágni ; 
aztán  tollkéssel  minden  dióba  néhányszor  beszúrunk,  a diókat  tüs- 
tént friss  kútvízbe  teszszük,  s mindennap  néhányszor  változtatjuk 
a friss  vizet,  s abban  a durva  íztől  addig  tisztítjuk,  míg  a víz  tisztán 
marad.  Aztán  a diókat  a vízben  addig  főzzük,  a meddig  a lágytojást 
szoktuk  főzni,  ugyanannyi  czukrot  veszünk  hozzá,  mint  a dió,  s 
egészen  megtisztítjuk.  A diókat  néhány  hasított  szegfűszeggel  s el- 
hasogatott fahéjjal  tüstént  a czukorba  teszszük,  s abban  addig  főz- 
zük, míg  teljesen  megpuhultak;  a habot  leszedjük  róla,  s aztán  a 
diókat  kiveszszük ; a szörpöt  még  kissé  elfőzzük,  e közben  a diókat 
berakjuk  az  üvegbe,  s ha  a szörp  kissé  meghűlt,  ráöntjük  azt,  s ke- 
resztbe is  forgácsokat  teszünk  reá,  hogy  a szörp  mindig  a gyümölcs 
felett  legyen,  végre  papírral  bekötjük,  melyet  tűvel  átlikgatunk. 

931.  Ringlót-szilvát  befőzni. 

A ringlótot  két  rész  vízben  s egy  rész  eczetben  átfőzzük,  de 
csak  néhány  forrást  engedünk  neki,  nehogy  a bőre  felrepedjen, 
s a szára  kihulljon  ; aztán  friss  vízbe  teszszük,  fél  kilogramm  czu- 
korra  huszonöt  dekagramm  gyümölcs  jön  ; a czukrot  pohár  vízzel 
főzzük,  megtisztítjuk  s addig  főzzük,  míg  nehéz  cseppeket  vet,  a 
ringlótot  szitára  teszszük,  hogy  jól  leszűrődjenek,  aztán  a czukorba, 
s ezzel  egy  perezre  felfőzzük  s elveszszük  a tűzről,  reáöntjük,  s 
huszonnégy  óráig  nyitva  hagyjuk,  ezen  idő  után  a szörpöt  róla  jól 
leszűrjük  és  ismét  felfőzzük,  kihűtjük,  a gyümölcsre  reáöntjük;  ezen 
eljárást  három  napon  át  ismételjük;  a ringlótnak  nem  szabad 
egészen  érettnek  lennie,  s ezért  julius  hó  végén  a legjobbak  és  leg- 
alkalmasabbak. 

932.  Ribizlit  befőzni. 

Szép  érett  ribizlit  a kocsányjáról  letépünk.  Fél  kilogramm 
czukrot  pohár  vízzel  addig  főzünk,  míg  nagy  hólyagokat  vet ; aztán 
ugyanannyi  letépett  ribizlit  veszünk  s úgy  bánunk  el  vele,  mint  a 
málnával. 


384 


Második  rész  : Gyakorlati  Szakácskönyv. 


Épen  így  lehet  a ribizlit  egész  fürtökben  befőzni,  a ezukrot  mint 
a föntebbihez  főzzük  és  tisztítjuk  meg ; fél  kilogramm  ezukorra 
ugyanannyi  fürtös  ribizlit  veszünk,  a legszebbeket  választjuk  ki,  öt- 
hatszor  felfőzzük,  aztán  a habkanállal  szitára  vigyázva  kiveszszük, 
az  átfolyt  levet  a medenezébe  teszszük  a többihez,  s még  addig  főz- 
zük, míg  sűrű  lesz,  aztán  elveszszük  a tűzről,  a ribizlit  vigyázva 
beleteszszük  s kissé  kihűtjük,  mielőtt  egészen  kihűlt,  az  üvegekbe 
töltjük  s ügy  kötjük  be,  mint  a többi  befőttes  üvegeket. 

933.  Somot  befőzni. 

Fél  kilogramm  ezukrot  két  deciliter  vízzel  addig  főzünk,  míg 
nehéz  cseppeket  vet,  a főzés  alatt  a habot  leszedjük  róla.  Fél  kilo- 
gramm érett  somot  megmosva,  forró  vízzel  leforrázva,  jól  leszűrünk, 
azt  a fövő  ezukorba  teszszük,  nem  sokat  kavarjuk,  nehogy  a mag- 
tól elváljanak.  Ha  egy  negyed  óráig  főttek,  a habkanállal  kiszedjük, 
a levét  még  addig  főzzük,  míg  sűrű  lesz  ; aztán  a tűztől  elveszszük, 
a somot  ismét  beleteszszük,  s a betöltésnél  úgy  bánunk  el  vele,  mint 
a megelőzővel. 

934.  Egész  spanyol-meggyet  befőzni. 

Fél  kilogramm  ezukrot  pohár  vízzel  főzünk,  fövés  közben  a 
habját  leszedjük,  hogy  egészen  tiszta  legyen,  s addig  főzzük,  míg 
nehéz  cseppeket  vet,  aztán  fél  kilogramm  legszebb  fajta  spanyol- 
meggyet, szárának  felét  lenyírva,  teszünk  bele,  kanállal  azt  nem 
keverjük  fel,  hanem  a medenezét  rázzuk  fel  többször,  hogy  a ezu- 
korral  jól  összevegyüljön,  s így  negyedóráig  főzzük  ; aztán  a meggyet 
habkanállal  kiszedjük,  s a levét  még  negyedóráig  főzzük,  ha  a tűztől 
elveszszük,  a meggyet  ismét  beleteszszük,  s a betöltésnél  úgy  bánunk 
el  vele,  mint  a többi  befőttel. 

935.  Spanyol-meggyet  eczettel  befőzni,  a mi  különösen  bete- 
geknek jó  s csemegéül  is  használható. 

Fél  kilogramm  ezukrot  három  deciliter  vízzel  főzünk,  jól  meg- 
tisztítjuk s addig  főzzük,  míg  nehéz  cseppeket  vet.  Fél  kilogramm 
ezukorra  ugyanannyi  meggyet  veszünk,  a szárát  igen  szépen  apróra 
lenyírjuk,  a ezukorba  teszszük,  s körülbelül  negyedóráig  főzzük  ; 
vigyázni  kell,  hogy  szépen  egészben  maradjanak ; aztán  a habkanál- 
lal kiszedjük,  a levét  pedig  tovább  főzzük,  kávés  csésze  jó  fehér 
eczetet  öntünk  reá  s addig  főzzük,  míg  a szörp  sűrűs  lesz.  Ha  a 
meggy  kihűlt,  azt  az  üvegbe  beleteszszük,  a szörpöt  hidegen  reá- 

öntjük  s huszonnégy  óráig  nyitva  hagyjuk,  s úgy  kötjük  be,  mint  a 
többi  befőttet. 

836.  Szilvát  eezetbe  befőzni. 

Másfél  liter  fehér  boreczetet  egy  kilogramm  és  80  dekagramm 
czukorral,  hat  dekagramm  fahéjjal,  s két  gramm  szegfűszeggel  (a  két 
utóbbit  is  durván  törjük  meg)  szörppé  főzzük,  azt  megszűrjük,  s a 
visszamaradt  fűszert  papíron  megszárítjuk ; ha  ezen  szörp  kihűlt, 
ötödfél  kilogramm  igen  érett  szép  szilvát,  melyeket  tűvel  könnyedén 
átszúrunk,  a befőttes  üvegbe  beleteszünk,  a hideg  szörpöt  ráöntjük 
s 10  napig  nyitva  hagyjuk;  a 11-ik  napon  a szilvát  kiveszszük,  s a 
szörpöt  ismét  sűrűre  elfőzzük,  aztán  a szilvát  végre  beleteszszük 
s csak  igen  kevéssé  főzzük  el  vele,  aztán  vigyázva  üvegbe  teszszük, 
s a tíz  nap  alatt  megszárított  fűszert  rétegenkint  ismét  belehintjük,  s 
a szörpöt  reáöntjük.  Aztán  a következő  napon  bekötjük  s hűvös 
helyen  tartjuk.  Ezen  szilváknak  mind  jóságához,  mind  szépségéhez 
igen  sokkal  járul  az,  ha  száraz  időben  szakítjuk  le  a fáról,  és  színét, 
a mennyire  csak  lehetséges,  megtartjuk. 


Levek. 

837.  Málna-,  ribizli-,  vagy  meggy-levet  készíteni  kocsonyá- 
hoz és  fagylalthoz. 

A málnát,  ribizlit  vagy  meggyet  tiszta  kendőn  áttörjük,  s ezen 
levet  itatós-papirtölcséren  megszűrjük,  hogy  szép  tiszta  legyen,  en- 
nek hideg  helyen  kell  történnie,  nehogy  a lé  forrásba  menjen.  Aztán 
a levet  megmérjük,  fél  kilogramm  lére  ugyanannyi  tört  czukrot  ve- 
szünk, a czukrot  a lével  együtt  tiszta  fehér  leveses  tálba  teszszük, 
ezüst  kanállal  addig  kavarjuk,  míg  a czukor  teljesen  felolvadt ; aztán 
a levet  száraz  üvegbe  töltjük,  de  ezt  csak  a nyakáig  töltjük  meg, 
aztán  gyorsan  erősen  bedugjuk,  beszurkoljuk,  s hűvös  helyen  tart- 
juk. Ha  a levet  meggyből  készítjük,  azt  mozsárban  törjük  meg, 
hogy  a mag  íze  is  érezhető  legyen,  a levét  kendőn  átnyomjuk,  meg- 
szűrjük s a fentebbi  módon  bánunk  el  vele. 

\ 

838.  Málna- vagy  ribizli-levet  befőzni. 

Ezen  gyümölcsök  levét  kendőn  átnyomjuk,  aztán  itatós-papiros- 
tölcséren  megszűrjük.  Fél  kilogramm  tiszta  lére  ugyanannyi  czukrot 
négy  deciliter  vízzel  főzünk,  azt  jól  megtisztítjuk  s addig  főzzük,  mig 

fonódik,  s fövés  közben  nagy  hólyagokat  vet ; aztán  a levet  bele- 
teszszük,  enyhe  széntűzön  jó  negyedóráig  főzzük,  s szorgalmatosán 
megtisztítjuk  a habtól.  Próbául  tányérra  néhány  cseppet  cseppen- 
tünk belőle,  s ha  már  nem  folyik  szét,  akkor  a lé  már  eléggé  főtt. 
Ezen  lének  nem  szabad  tovább  főnie,  mivel  különben  íze  és 
színe  veszítene ; akkor  kihűtjük,  az  üvegekbe  töltjük,  s hűvös  helyre 
teszszük  el. 

939.  Málnalevet  eezettel  befőzni  betegek  számára. 

Szemelt  málnát  megmosunk,  tiszta  edénybe  teszünk ; másfél 
liter  málnára  négy  deciliter  jó  boreczetet  öntünk,  s azt  néhány  óráig 
állani  hagyjuk  ; azután  kendőn  átnyomjuk  és  megszűrjük  ; ötvenhat 
dekagramm  tiszta  lére  hetven  dekagramm  czukrot,  négy  deciliter  víz- 
zel addig  főzünk,  míg  a czukor  fonódik  s nagy  hólyagokat  vet, 
aztán  a levet  hozzáöntjük,  úgy  főzzük  meg  s bánunk  el  vele,  mint 
az  előbbivel. 

940.  Birsalma-levet  befőzni,  mely  fagylaltokhoz,  kocsonyák- 
hoz és  kompotokhoz  alkalmas. 

Szép  érett  birsalmát  meghámozunk,  a csutkáját  kivágjuk,  a 
birsalmákat  nagy  mozsárban  megtörjük,  kendőn  átnyomjuk,  és  egy 
óráig  állani  hagyjuk,  hogy  a vastagja  leülepedjék,  aztán  a levét 
megszűrjük  s úgy  főzzük  be,  mint  más  leveket ; fél  kilogramm 
tiszta  lére  ugyanannyi  czukor  jön. 

941.  Meggy-levet  befőzni. 

A meggyet  megtörjük,  levét  kinyomjuk,  megszűrjük,  fél  kilo- 
gramm lére  ugyanannyi  czukrot  veszünk,  különben  éppen  úgy  bá- 
nunk el  vele,  mint  a 936.  sz.  a.  leírva  van. 

Berakott  gyümölcsök. 

942.  Sárga  dinnye  befőzése.*) 

Végy  egy  szépen  kifejlett  s jól  érett  sárgadinnyét  (egyedül  a 
a „Presco  de  Paris“  ajánlható),  hámozd  meg  és  szeld  el  szeletekre,  a 

*)  Ezen  remek  befőzési  mód  a kecskeméti  híres  gazdasszonyok  tulajdona, 
kiknek  egyik  legkitűnőbb  tagja,  nagyságos  dr.  Szeless  Józsefné  úrasszony  volt 
oly  kegyes  ezen  kiváló  csemege  reczeptjét  szakácskönyvem  részére  átengedni, 
mely  szíves  jóságáért  a magam  és  közönségem  nevében  meleg  köszönetemet 
nyilvánítom.  Zemplényi  Szabó  Antónia. 

belét  rajta  hagyva  egészen.  Szurkáld  meg  a héját  jól  tűvel  és  tedd 
jó  sűrű  meszes  vízbe,  s hagyd  benne  öt  óra  hosszáig.  Ekkor  mosd 
ki  igen  jól  több  vízben,  és  főzd  jó  erős  eczetes  vízben  mindaddig, 
míg  a dinnyék  merevségöket  elveszítik  és  hajlékonyakká  lesznek. 
Ezután  több  hideg  vízben  ismét  mosd  ki ; ajánlható  éjszakára  is  bő 
hideg  vízben  hagyni.  Másnap  egy  abroszra  ki  kell  rakni,  hogy  a 
dinnyében  lévő  víz  kiszivárogjon,  s a dinnye  megszikkadjon.  Ekkor 
tedd  szitára,  kénezd  meg,  mitől  szép  világos  marad.  Készíts  ekkorra 
jó  sűrű  szirupot,  öntsd  tálba  s hadd  kihűlni ; a dinnyéket  pedig  főzd 
ritka  sirupban  egy  kevés  ideig,  melybe  narancshéjat  is  tégy,  s öntsd 
hozzá  utoljára  a ritka  czukrot  is.  Pár  nap  forrald  rá  a levét,  és  pedig 
mindaddig,  míg  a szeletek  áttetszővé  lesznek.  Ekkor  tedd  üvegbe, 
légy  reá  egy  kevés  salicilt,  kösd  le  jó  erősen  s végül  párold  ki. 

943.  Görög*  dinnye  befőzése. 

Ugyanezen  mód  szerint  kell  a görög  dinnyét  is  befőzni,  termé- 
szetesen jó  vastag  héjút,  s igen  vörös  bélűt.  A görög  dinnyének  két 
végét  szoktuk  levágni  két  újjnyi  szélességben,  a belét  egészen  rajta 
hagyva.  A héját  meg  kell  szurkálni,  s a befőzésnél  egyebekben  egé- 
szen úgy  járni  el,  mint  azt  a sárga  dinnyénél  elmondottuk. 

944.  Nyomott  körték. 

Ehhez  a pergament-körték  a legjobbak,  ezeket  meghámozzuk, 
csutkáját  kivágjuk,  de  a szára  rajta  marad,  a körtéket  czukros  víz- 
ben puhára  főzzük,  aztán  egyiket  a másik  után'kiveszszük,  leszűr- 
jük, papirossal  befedett  bádogra  teszszük,  jól  kihűlt  kemenczében 
megszárítjuk,  s két  fatányér  között  hoszszában  szélesre  nyomjuk, 
aztán  még  jobban  megszárítjuk,  s még  vékonyabbra  nyomjuk.  így 
teszünk  vele  háromszor,  négyszer,  míg  egészen  laposak,  s csak  kés- 
fokvastagságúak  lesznek  s jól  megszáradtak.  Ekkor  katulyába  rak- 
juk, mindig  finomra  tört  czukrot  teszünk  közé,  a katulyát  telerakjuk, 
s a további  használatig  száraz  helyen  tartjuk. 

945.  Aszalt  körték. 

Ehhez  az  érett,  nagy  torzsátlan  körte  a legjobb  ; ezeket  tiszta 
fazékban  addig  főzzük,  míg  megpuhultnak  látszanak ; aztán  leszűr- 
jük és  meghámozzuk.  A héját  e közben  tálra  teszszük,  a körtét  pe- 
dig soronként  berakjuk  a sajtóba  és  sajtoljuk.  A sajtót  tiszta  dézsára 
borítjuk,  hogy  a lé  abba  belefolyjék.  Ha  a körte  negyedóráig  így  a 
présben  volt  s már  több  lé  nem  jön  belőle,  még  erősebben  sajtoljuk, 

s még  negyedóráig  hagyjuk  állani ; aztán  kiveszszük  s az  aszaló 
deszkára  teszszük,  a kemenczébe  állítjuk,  nehány  óráig  benne  hagy- 
juk, míg  színük  szép  veresbarnás  lesz,  aztán  a körték  kinyomott 
levét  és  héját  darab  czukorral  addig  főzzük,  mígsűrűs  szörppé  lesz; 
aztán  a körtéket  abba  jól  belemártjuk,  ismét  a kemenczébe  teszszük, 
hogy  megszáradjanak,  aztán  ismét  a szörpbe  mártjuk,  ezen  eljárást 
kétszer-háromszor  ismételjük,  s utoljára  jól  megszárítjuk,  s ha  kihűl- 
tek, katulyába  rakjuk,  s száraz  helyre  teszszük. 

946.  Cseresznye  pálinkában. 

Negyed  deciliter  friss,  kinyomott  málnalevet  hét  deciliter  pálin- 
kával jól  elvegyítünk,  ebben  nyolczvannégy  dekagramm  czukrot 
teljesen  feloldunk,  s az  üvegbe  töltjük ; aztán  nagyszemű  fekete, 
leveses  cseresznyéből,  melynek  szárát  letépjük,  annyit  teszünk  az 
üvegbe,  hogy  a pálinka  még  két  ujjnyira  legyen  a cseresznye  felett; 
ekkor  az  üveget  bekötjük  s hűvös  helyre  teszszük. 

947.  Nyomott  Perfikati  vagy  birsalma-kompot. 

Birsalma-marmeládot  készítünk,  ebből,  ha  azt  jó  erősen  befőz- 
tük és  kihűtöttük,  olasz  diónagyságú  golyókat  csinálunk,  ezeket 
finom  czukorral  behintett  papíron  egész  laposra  nyomjuk,  és  száraz 
helyen  a levegőn  megszárítjuk,  a nyújtóval  mindennap  vékonyabbra 

nyújtjuk,  czukorral  behintjük,  míg  ostyavékony  lesz ; ekkor  a további 

használatig  katulyába  teszszük  el. 

948.  Aszalt  őszibaraczk. 

Nagy,  érett  őszibaraczkot  meghámozva,  széthasítva  az  aszaló 
deszkán  meleg  kemenczébe  adunk.  Miután  jól  megszáradtak  és  szép 
világosbarnák,  kiveszszük  azokat,  s egy  szeletet  szélesen  ujjunkkal 
a másikra  nyomunk;  ha  mindenikkel  így  tettünk,  minden  baraczkot 
fonott  czukorba  mártunk,  ismét  az  aszaló  deszkára  teszszük  azokat, 

s két  órára  a kemenczébe  állítjuk;  ekkor  még  egyszer  czukorba  mart- 
juk s még  egyszer  megszárítjuk. 

949.  Öszibaraezk-sajt. 

Ehhez  úgynevezett  birsalma-őszibaraczkot  választunk,  melyek 
nek  jól  éretteknek  kell  lenniök ; ezeket  meghámozzuk  és  felhasítjuk ; 
ha  eléggé  megpuhultak,  szitán  áttörjük,  de  ha  igen  kemények,  meg 
•néhány  perczig  főzzük.  Fél  kilogramm  baraczkra  ugyanannyi  czuk- 

rőt  a befőző-medenczében  két  deciliter  vízzel  addig  főzünk,  míg 
fonódik  s fővés  közben  nagy  hólyagokat  vet ; aztán  a baraczkot, 
melynek  levét  jól  leszivárogtattuk,  belekavarjuk,  széntűzön  folyto- 
nos kavarás  közt  jól  befőzzük,  aztán  kihűtjük.  Ekkor  kis,  fél  tojás- 
nagyságú golyókat  készítünk,  azokat  czukorral  sűrűn  behintett  fehér 
papírra  teszszük,  finom  czukorral  behintjük,  és  száraz,  meleg  helyen 
több  napig  állani  hagyjuk ; aztán  szélesre  nyomjuk,  czukorral  ismét 
behintjük,  és  ha  megszáradtak,  naponként  vékonyabbra  nyújtjuk  ki, 
czukorral  ismételve  mindig  behintjük,  míg  a levek  ostyanagyságúak. 
Ha  ilyen  finom  és  száraz,  katulyába  teszszük,  czukorral  behintjük,  s 
a használatig  száraz  helyre  teszszük  el. 

950.  Birsalmaszeleteket  becsinálni. 

Egy  kilogramm  jól  érett  birsalmát  meghámozunk,  azokat  négy 
vagy  hat  részre  osztjuk,  a magvát  és  köves  részét  kivágjuk  belőle ; 
e közben  három  deciliter  vizet,  ugyanannyi  boreczetet,  fél  kilogramm 
czukrot  sárgaréz-medenczében  a tűzre  állítunk,  egyszersmind  a birs- 
almát is  beleteszszük,  hogy  azok  fehéren  maradjanak ; de  előbb 
minden  szeletet  néhány  darabka  fahéjjal  és  két  szegfűszeggel  kell 
megtűzni.  Ezeket  addig  főzzük,  míg  megpuhulnak,  aztán  kiveszszük, 
az  üvegbe  teszszük,  a levét  még  tovább  főzzük,  míg  annyi  marad, 
a mennyi  a szeleteket  ellepi,  s ha  kihűlt  ráöntjük,  s mint  a többit 
teszszük  el. 

951.  Birsalma-szeletek  mustban. 

Jó  mustot  és  birsalmát  tetszés  szerinti  mennyiségben  félig  be- 
főzünk, habját  leszedjük,  ekkor  új  agyaglábasba  öntjük,  enyhe  szén- 
tűznél néhányszor  felfőzzük  s midőn  aztán  szép,  magvától  megtisz- 
tított, negyedrészre  vágott  birsalmát  teszünk  a mustba,  melyben 
ezeket  addig  főzzük,  míg  eléggé  megpuhultak ; a fővés  alatt  még 
apróra  tört  fahéjat  és  szegfűszeget  is  adunk  bele.  Ha  kihűltek, 
üvegbe  teszszük,  melyben  egész  télen  át  eltarthatjuk. 

952.  Ringlót  pálinkában. 

Százötven  nem  egészen  érett  ringlótot  kendővel  tisztán  letörü- 
lünk, és  tűvel  át  meg  át  szurkálunk,  ezeket  két  rész  friss  vízben  és 
egy  rész  fehér  eczetben  három-négy  óráig  puhítjuk;  aztán  jó  kilo- 
gramm czukrot  egy  liter  vízzel  főzünk,  s azt  jól  lehabozzuk ; ha 
eléggé  tiszta,  a ringlótot  tiszta  medenczébe  teszszük,  a szörpöt  kissé 
kihűtjük  s reáöntjük ; így  24  óráig  hagyjuk,  hogy  a czukrot  jól  be- 

szívják.  Ezután  a szörpöt  leszűrjük,  a gyümölcsöt  üvegekbe  tesz- 
szük,  a szörpöt  ismét  addig  főzzük,  míg  sűrű  lesz,  aztán  kihűtjük,  s 
a gyümölcsre  öntjük.  Ezen  mennyiségre  másfél  liter  jó  pálinkát 
öntünk,  az  üvegeket  bekötjük,  a papírt  tűvel  átszúrjuk  s elteszszük. 
Ha  a gyümölcs  az  üveg  fenekére  leszállóit,  az  annak  jele,  hogy  már 
élvezhető.  Az  őszi-  és  kajszin-baraczkot  úgy  csináljuk  be,  mint  a 
ringlótot,  csakhogy  az  utóbbit  nem  eczettel,  hanem  vízzel  főzzük 
fel.  Ezen  gyümölcsöknek  sem  szabad  egészen  éretteknek,  hanem 
még  kissé  keményeknek  kell  lenniök,  s csak  párszor  kell  felfőznünk,, 
nehogy  bőrük  megsértődjék.  Nyolczvan  dekagramm  gyümölcsre- 
ötvenhat  dekagramm  czukrot  veszünk,  ezt  is  úgy  főzzük,  mint  a 
ringlótot ; hajói  megfőtt,  a tűztől  elveszszük,  a pálinkát  hozzáöntjük,, 
s a főtt  czukorral  jól  elvegyítjük.  Mindig  arra  kell  tekinteni,  hogy  a 
szörp  néhány  ujjnyira  felette  legyen  a gyümölcsnek  ; minden  hét 
deciliter  pálinkára  hetven  dekagramm  czukrot  számítunk. 

953.  Birsalma  sósborszeszben. 

A birsalmát,  vagy  még  jobb,  a birskörtét  meghámozzuk,  s nagy- 
ságuk szerint  nyolcz  vagy  több  részre  vágjuk,  a magtokot  kivesz- 
szük,  s a birst  hideg  vízbe  vetjük;  aztán  forró  vízben  jól  meglágyít- 
juk és  szintén  lecsepegtetjük.  Ötvenhat  dekagramm  birsre  negyven- 
két dekagramm  czukrot  veszünk,  s ezt  nem  igen  vastagra  be  hagy- 
juk főni.  Azután  három  nap  alatt  elkészítjük  a birst,  mint  más  gyü- 
mölcsöt, miután  a czukrot  utolsószor  meglehetős  vastagra  befőztük,, 
meghagyjuk  hűlni  és  ugyanannyi  erős  sósborszeszszel  vegyítve^ 
a birsre  öntjük,  melyet  már  előbb  üvegekbe  beraktunk. 

954.  Meg’gy  mézbe  berakva. 

Ezen  czélra  valamivel  kisebb  hordócskát  készíttetünk,  mint  az 
uborkához.  Nagyobbszemű  fekete  meggyet,  szárát  letépve,  megmo- 
sunk és  megszárítunk.  Negyedfél  literes  hordóra  három  dekagramm 
fahéjat,  egy  dekagramm  szegfűszeget  megtörünk,  ezen  fűszert  tiszta 
vászonból  készített  három  kis  zsákba  egyenlő  részekben  berakjuk,, 
a zsákokat  bevarrjuk,  és  ezekből  egyet  a hordócska  fenekére  teszünk. 
^\ztán  két  liter  jó  fehér  mézet  főzünk  meg,  habját  tisztán  leszedjük 
és  kihűtjük.  A kihűtött  és  még  folyékony  méznek  egy  részét  a hordó- 
fenekére öntjük,  s a meggy  egy  részét  reáteszszük ; aztán  ismét  egy 
zsák  fűszert  teszünk  a meggyre,  most  a többi  meggyet ; felül  a har- 
madik zsákot  és  a mézet.  Megjegyzendő,  hogy  a hordónak  nem 

szabad  egészen  telinek  lennie,  hanem  két  ujjmagasságnvira  üresnek 
kell  maradnia.  Ekkora  dugóra  tiszta  vásznat  teszünk,  a dugót  kemé- 
nyen beverjük,  s a hordócskát  hűvös  helyre  elteszszük. 

955.  Meg’gyet  eczetbe  becsinálni. 

Fél  kilogramm  spanyol-meggyhez,  melynek  szárát  félig  elvág- 
juk, ugyanannyi  finomra  tört  czukor  szükséges.  A czukorból  néhány 
kanállal  befőttes  üvegbe  teszünk,  aztán  egy  réteg  meggyet,  erre  ismét 
czukrot  és  így  tovább,  míg  a czukrot  és  meggyet  mind  betettük. 
Ekkor  kávéscsésze  jó  fehér  boreczetet  öntünk  reá,  az  üveget  be- 
kötjük s öt-hat  napig  a napon  állani  hagyjuk,  mely  idő  alatt  a 
czukor  feloldódik;  aztán  a levét  leszűrjük  s addig  főzzük,  míg  nehéz 
cseppeket  vet,  ekkor  kihűtjük,  a meggyre  öntjük,  s csak  24  óra  múlva 
kötjük  be. 

956.  Lehámozott  szilva  eezetben. 

A szilvát  vagy  késsel  hámozzuk  meg,  vagy  pedig  addig  tartjuk 
szűrőben  forró  vízben,  míg  a bőrét  lehúzhatjuk.  Ha  mind  meg  van 
hámozva,  tiszta  kőedénybe  vagy  üvegekbe  rakjuk.  E közben  két 
kilogramm  szilvához  hat  deciliter  eczetet,  hatvan  dekagramm  czukor- 
ral,  egész  fahéjjal  és  szegfűvel  felfőzünk,  azt  tisztára  lehabozzuk,  s 
hidegen  a szilvára  öntjük.  A szilvákat,  melyek  korsókban  vagy 
üvegeken  vannak,  hideg  vízzel  megtöltött  edénybe  teszszük,  tűzre 
állítjuk,  s miután  a víz  már  felforrt,  még  negyedóráig  állani  hagyjuk 
s azután  a vízben  kihagyjuk  hűlni.  8 — 12  nap  múlva  az  eczetet  is- 
mét felfőzzük  s hidegen  a szilvákra  öntjük,  de  úgy,  hogy  csak  egé- 
szen be  legyenek  födve.  Ekkor  az  üvegeket  papírral  vagy  hólyaggal 
befedjük  s jó  erősen  bekötözzük. 

957.  Dinnye  eezetben. 

Miután  a dinnyét  meghámoztuk  és  szeletekre  vágtuk,  csészébe 
rakjuk,  aztán  egy-egy  fél  kilogr.  dinnyére  másfél  liter  eczetet  80 
dekagramm  czukorral  felfőzünk,  s azt  a dinnyére  öntjük,  mit  isméte- 
lünk. Harmadnap  az  eczetet  a dinnyével  felfőzzük,  ezt  kivevén, 
szegfűvel  s fahéjjal  üvegbe  rakjuk.  Az  eczetet  szorgalmas  lehabo- 
zás  mellett  még  kissé  befőzzük,  s forrón  a dinnyeszeletekre  önt- 
jük. Ha  az  eczet  pár  nap  múlva  ismét  híggá  lenne,  még  egyszer 
befőzzük  azt. 

958.  Körte  eezetben. 

Két-három  kilogramm  jól  érett,  meghámozott,  szárát  levágott 
bergamott-körtére  másfél  liter  eczetet,  nyolczvan  dekagramm  czukor- 
ral  felfőzünk,  s a körtét  benne  megpuhítjuk.  Az  eczetet  szegfűvel  s 
fahéjjal  még  kissé  befőzzük,  s kendőn  átnyomjuk  a körtére.  Ezt  két 
napig,  vagy  általában  addig  ismételjük,  a meddig  az  eczet  ismét 
híggá  lesz,  s aztán  forrón  a körtére  öntjük,  s ezt  papírral  vagy  hólyag- 
gal befedjük  s erősen  bekötözzük. 

959.  Sárga  baraczk  eezetben. 

A meghámozott  s kettévágott  baraczkokat  czukorral  felfőtt 
eczettel,  két  kilogramm  gyümölcsre  egy  liter  eczetet  és  nyolczvan 
dekagramm  czukrot  számítva,  egyszer  felfőzzük,  aztán  úgy  bánunk 
el  velők,  mint  a dinnyével. 

960.  Spanyol-meggyet  szárítani. 

A spanyol-meggyet,  szárát  letépve,  az  aszaló  deszkára  tesz- 
szük.  Ha  már  megszáradtak  úgy,  hogy  többé  lé  nem  jön  ki  belőlök, 
magvát  kiszedjük,  kettőt  vagy  hármat  egymásra  nyomunk,  s ujjunk- 
kal legalább  is  krajczárszélesre  nyomjuk,  aztán  néhány  óráig  a 
kihűlt  kemenczébe  teszszük,  melegen  megczukrozzuk  és  katulyába 
rakjuk. 

961.  Párolt  gyümölcsöt  készíteni. 

Mielőtt  ezen  czikk  tárgyalására  térnénk,  néhány  megjegyzés 
elkerülhetetlen.  Először  is  minden  ezen  czélra  szánt  gyümölcsnek  a 
legszebb,  a legjobb  s legegészségesebb  fajtának  kell  lennie,  éretlen 
ne  legyen,  mert  ez  a tulajdonképeni  jó  ízt  felismerhetetlenné  teszi, 
de  puha  se ; úgy  kell  ezt  választani,  a mint  nyers  állapotban  élvez- 
zük. A czukrot  mindig  a legfinomabbat,  tiszta  folyóvízzel  főzzük,  és 
lehabozzuk,  éppen  igy  az  üvegnek,  a kötésnek,  melyhez  fehér  itatós- 
papír, marhahólyag  s madzag  szükséges,  a legtisztább  állapotban 
kell  lennie.  A pároláshoz  az  üvegeket  nem  állítjuk  többé  üstbe,  a 
mi  igen  gyakorlatiatlan,  hanem  a bádogosnál  pléhből  hosszú,  széles 
négyszögletes  medenczét  készíttetünk,  fogóval  ellátott  fedővel.  Az 
egésznek  nem  kell  nagyobbnak  lennie,  mint  hogy  14 — 20  félliteres 
üveget,  kevés  szénát,  melybe  minden  üveget  betakarunk,  s melylyel 
a medencze  fenekét  is  kirakjuk,  bele  lehessen  rakni ; magassága  egy 
ujjnyival  legyen  nagyobb  az  üvegnél.  Ha  a tűzhelyt  mérsékelten 
melegítjük,  a berendezett  medenczét  reáteszszük,  saz  üvegek  felénél 

feljebb  tiszta  vízzel  megtöltjük,  a pléhvel  befedjük  s pontosan  vigyá- 
zunk a fővés  kezdetére,  mivel  a gyümölcsnél  3— 4 perez  tökéletesen 
elegendő,  aztán  a tüzet  tüstént  eloltjuk,  vagy  a medenezét  óvatosan 
elveszszük ; ha  egészen  kihűlt,  az  üvegeket  kiveszszük,  megtisztítjuk 
s hűvös,  száraz  helyen  teszszük  el. 

962.  Cseresznye  párban. 

Szép  fekete,  húsos  cseresznyét,  szárát  letépve,  megmosunk  és 
leszűrünk.  Hatvan  dekagramm  cseresznyére  tizenöt  dekagramm 
ezukrot  számítunk,  melyet  két  deciliter  vízzel  addig  főzünk,  míg  az 
egészen  feloldódik.  A cseresznyéket  tiszta  s egyforma  nagyságú 
üvegekbe  egész  a nyakukig  beletöltjük,  tisztán  megmosott  marha- 
hólyaggal oly  erősen  bekötjük,  hogy  levegő  bele  nem  mehet,  a mitől 
nagyobbrészt  minden  párolt  tárgy  fentarthatása  függ.  Megjegyzendő, 
hogy  a hólyagnak  egészen  hibátlannak  és  frissnek  kell  lennie,  azt 
sem  sokáig  lágyítani,  sem  mosni  nem  szabad.  Ha  bekötöttük  az 
üvegeket,  ezeket  a 961.  sz.  a.  utasítás  szerint  párba  állítjuk. 

963.  Meg-gy  párban. 

Szép  fajta  spanyol-meggynek  szárát  letépve,  azokat  megmos- 
suk, leszűrjük,  az  üvegekbe  teszszük,  főzött  és  kihűtött  ezukros 
vízzel  felénél  feljebb  megtöltjük,  minden  fél  kilogramm  ezukorra 
két  deciliter  vizet  számítunk,  s úgy  bánunk  el  vele,  mint  a cse- 
resznyével. 

964.  Öszibaraezk  párban. 

Szép  érett,  de  nem  puha  kerti  őszibaraczkot  vékonyan  meg- 
hámozunk, azt  középen  kettévágjuk,  s csinosan  az  üvegekbe  berak- 
juk úgy,  hogy  egy  fél  baraczk  mindig  a már  berakottnak  felére  esik, 
míg  az  üvegeket  nyakig  teleraktuk.  Minden  üvegre  kilencz  deka- 
gramm ezukrot  számítunk,  s ezt  annyi  folyóvízzel  főzzük,  a mennyi 
az  elkészített  üvegek  megtöltésére  elég,  aztán  kihűtjük  s reáöntjük. 
Úgy  rendezzük  s kötjük  le,  mint  az  a 961.  sz.  a.  van  leírva,  csak 
két  perczig  hagyjuk  főni,  és  ha  a baraczkok  már  puháknak  látszanak, 
nem  a medenezében  hűtjük  ki,  hanem  az  üvegeket  melegített  ken- 
dőkbe gyorsan  betakarjuk  s félreállítjuk.  Ha  egészen  kihűltek,  úgy 
tisztítjuk  meg  és  teszszük  el,  mint  a többit. 

965.  Kajszinbaraczk  párban. 

Legszebb  fajta  sárga  kajszinbaraczkot  meghámozunk,  azokat 
széthasítjuk,  s a magokat  kiveszszük.  Fél  kilogramm  gyümölcsre 

huszonöt  dekagramm  czukrot  számítunk,  ezt  pohár  vízzel  addig 
főzzük  és  tisztítjuk,  míg  nehéz  cseppeket  vet,  aztán  kihűtjük.  A 
baraczkot  most  az  üvegbe  csinosan  berakjuk,  a czukorral  csaknem 
teletöltjük,  jól  lekötjük  s 2 — 3 perczig  pároljuk  (1.  961.  sz.  a.) 

966.  Dinnye  párban. 

Egy  legnemesebb  fajta,  tökéletesen  érett,  friss  sárgadinnyét 
meghámozunk,  s kis  szeletekre  vágunk.  Fél  kilogramm  gyümölcsre 
tizenhét  dekagramm  czukrot  számítunk,  ezt  három  deciliter  vízzel  jól 
elfőzzük,  aztán  kihűtjük,  a berakott  dinnyeszeletekre  öntjük,  az 
üvegeket  jól  bekötjük  s a 961.  sz.  szerint  bánunk  el  velők. 

967.  Ringlót  párban. 

Legnagyobb  fajta  szép  zöld  érett  ringlótot  egyenként  meg- 
törülve, tűvel  többször  átszúrunk,  ezeket  az  ehhez  szükséges  üvegbe 
teszszük,  főzött  és  kihűlt  czukros  vízzel  félig  megtöltjük,  jól  beköt- 
jük s 3 — 4 perczig  pároljuk  (1.  961.  sz.  a.)  Mindenféle  szilvát  ugyan- 
ezen módon  készítünk,  egyúttal  már  a magvát  is  kiveszszük,  aztán 
csinos  rendben  berakjuk,  főzött  czukros  vízzel  félig  megtöltjük,  s úgy 
bánunk  el  vele,  mint  a többivel.  A ringlotnál  minden  üveghez  egy 
kanálka  finom  rumot  vehetünk,  a mi  jó  ízét  emeli. 

968.  Kis  muskatály-körték  párban. 

Fél  kilogramm  ilyen  apró  körtére  huszonöt  dekagramm  czuk- 
rot veszünk ; a körtéket  kendővel  megtisztítjuk,  és  szárának  felét  le- 
vágjuk. A czukrot  pohár  vízzel  addig  főzzük,  míg  egészen  feloldódott, 
két  evőkanál  erős  fehér  eczetet  adunk  hozzá,  s néhányszor  felfőz- 
zük. A körtéket  beleteszszük,  ezüst-kanállal  megforgatjuk,  nehány 
perczig  főzzük,  aztán  kihűtjük.  Most  a körtéket  csinosan  az  üvegbe 
rakjuk,  a levét  aláöntjük,  fehér  itatós- papírral  és  hólyaggal  bekötjük, 
három  perczig  főzzük,  aztán  vízben  egészen  kihűtjük. 

Az  úgynevezett  fűszer-,  vagy  mint  mások  nevezik,  aranykörté- 
ket, melyek  még  egyszer  oly  nagyok,  mint  a muskatálykörte,  meg- 
hámozzuk, szárát  megtisztítjuk  úgy,  hogy  csak  fele  marad  meg  a 
körtén  ; ha  meghámoztuk,  minden  körtét  czitromlével  kenünk  be, 
hogy  szép  fehéren  maradjanak,  ezeket  vízbe  teszszük,  míg  mind 
meghámoztuk.  Ötvenhat  dekagramm  körtére  14  dekagramm  czukrot 
számítunk,  ezt  pohár  vízzel  csak  addig  főzzük,  míg  a czukor  fel- 
oldódott, azután  a körtét  beleteszszük,  kanállal  megforgatjuk,  hogy 
mind  egyenlően  főjjön,  s addig  főzzük,  a míg  a tűvel  át  lehet  szúrni, 

de  nagyon  puhának  sem  kell  lennie ; aztán  a tűztől  elveszszük,  ki- 
hűtjük, az  üvegekbe  szépen  berendezzük,  a czukros  vizet  reáöntjük 
úgy,  hogy  a körtét  ellepje,  az  üvegbe  bekötjük,  párba  állítjuk,  két 
perczig  főzzük.  Ezen  körték  kompót-koszorúzásra  igen  szépek. 

969.  Birsalma  párban. 

Ötvenhat  dekagramm  szép  érett  birsalmára  negyvenkét  deka- 
gramm czukrot  veszünk ; a birsalmát  meghámozzuk,  s két  czenti- 
méter  széles  szeletekre  vágjuk,  a köves  részét  a közepéből  kivágjuk 
s hideg  vízbe  teszszük.  A czukrot  négy  deciliter  vízzel  addig  főzzük, 
míg  feloldódik,  azután  a birsalmát  beleteszszük,  ezüst-kanállal  a 
legnagyobb  óvatossággal  folytonosan  megforgatjuk,  hogy  a szeletek 
egyenlően  főjjenek,  s addig  főzzük,  míg  tűvel  át  nem  lehet  szúrni, 
de  egészen  puhának  lenni  nem  szabad ; ekkor  a tűzről  elveszszük, 
egészen  kihűtjük,  az  üvegekbe  beletöltjük,  párba  állítjuk  (1.  961. 
sz.  a.),  melyben  legfeljebb  három  perczig  hagyjuk. 

Különfélék  becsinálása  s megtartása. 

970.  Zöld  borsó  párban. 

Szép  apró  czukorborsót  megmosunk,  megsózunk,  ezt  félóra 
múlva  tiszta  kendővel  leszárítjuk,  az  üvegekbe  töltjük,  de  nem  egé- 
szen tele.  Előbb  körülbelül  hat  üveg  borsóra  huszonnyolcz  deka- 
gramm czukrot  nyolcz  deciliter  vízzel  főzünk,  s ha  a borsót  betöltöt- 
tük, s a czukros  víz  kihűlt,  ebből  annyit  öntünk  a borsóra,  hogy 
éppen  befedi,  az  üvegeket  bekötjük  s párban  két  perczig  főzzük. 

971.  Zöld  borsót  szárítani. 

Hét  deciliter  zöld  borsóra  evőkanálnyi  finomra  tört  czukrot 
számítunk ; a borsót  ezzel  medenczében  addig  pároljuk,  míg  a borsó, 
mely  a párolás  alatt  minden  nedvességét  kibocsátja,  egészen  száraz 
lesz , a párolás  alatt  a borsót  folytonosan  kavarjuk.  Ekkor  erős 
papírra,  legjobb  czukorpapirra,  vékony  rétegben  szétrakjuk,  s a 
kenyérsütés  után  a már  nem  igen  meleg  kemenczében  megszárítjuk  a 
nélkül,  hogy  a borsó  megbámulná.  Télen  friss  borsó  gyanánt  fel- 
használhatjuk. 

972.  Zöld  paszulyt  szárítani. 

A zöld  paszulyt  úgy  vágjuk  meg,  mint  a főzeléknek  közönsé- 
gesen használjuk,  ekkor  felforralt  sósvízben  egyszer  felforrni  enged- 

jük,  kiveszszük,  s a borsóhoz  hasonlóan  papírra  rakjuk,  s kemenczé- 
foen  megszárítjuk.  Télen  főzeléknek  használjuk. 

973.  Zöld  paszulyt  (babot)  télre  megtartani. 

Gyenge  paszulyt  megtisztítunk,  azaz  a szálakat  lehúzzuk  róla  ; 
üstben  vizet  forralunk  fel,  a paszulyt  beleteszszük,  rövid  negyed- 
óráig főzzük,  aztán  gyorsan  leszűrjük,  s hideg  vízbe  vetjük ; ha  egé- 
szen kihűlt,  kiveszszük,  száradás  végett  tiszta  kendőre  rakjuk ; ha 
megszáradt,  kőfazékba  teszszük.  Ekkor  két  rész  vizet  és  egy  rész 
fehér  boreczetet  veszünk,  két  literre  tizennég}^  dekagramm  sót ; a 
paszulyt  csak  néhányszor  főzzük  fel,  nehogy  igen  megpuhuljon ; a 
vizet  csak  addig  főzzük,  míg  a só  egészen  elolvadt,  ekkor  a tűztől 
elveszszük,  s ha  kihűlt,  a paszulyra  öntjük.  Aztán  felolvasztott  friss 
marhazsírt' vagy  vajat  öntünk  reá,  hogy  a zsír  által  kemény  fedő 
képződjék,  melyen  a lég  nem  hathat  át.  Ha  a zsír  megkeményedett, 
a fazekakat  bekötjük,  s hűs  helyre  teszszük  el.  Használatkor  annyit 
veszünk  ki,  a mennyire  szükségünk  van ; azt  egy  órával  előbb  lan- 
gyos vízbe  teszszük ; a fazekat  frissen  olvasztott  faggyúval  zárjuk 
be,  mert  különben  a többi  megromlanék. 

974.  Zöld  paszulyt  más  módon  becsinálni. 

A paszulynak  inkább  aprónak  kell  lennie,  s miután  megmostuk 
és  szálait  lehúztuk,  úgy  vágjuk  meg,  mintha  meg  akarnók  főzni,  de 
előbb  jól  megszárítjuk.  Ha  megvágtuk,  ritkásan  deszkára  hintjük,  a 
napra  teszszük,  többször  megforgatjuk  s addig  hagyjuk  a napon, 
míg  egészen  megszáradt ; aztán  kis  ritka  zsákokba  teszszük,  de  nem 
töltjük  egészen  és  keményen  meg,  és  szellős,  száraz  helyre  felakaszt- 
juk azokat.  Néhány  órával  a használat  előtt  meleg  vízben  puhítjuk, 
sósvízben  főzzük,  s közönséges  módon  készítjük  el. 

975.  Tököt  befőzni. 

A tököt  megvágjuk,  besózzuk,  a sósvizet  belőlük  kinyomjuk. 
Eczetet  vízzel  felforralunk,  ezzel  a poharakat  félig  megtöltjük,  s 
a megvágott  tököt  beleteszszük.  A poharakat  jól  bekötjük,  párba 
teszszük,  a hol  addig  hagyjuk,  míg  a tök  forrni  kezd.  Télen  vagyis 
használatkor,  a rántásba  teszszük,  s mint  nyáron,  kevés  tejfellel 
elkészítjük. 

976.  Uborkát  becsinálni. 

Középnagyságú  uborkát,  inkább  aprókat,  mint  nagyokat,  friss 
vízbe  teszünk,  azokat  2—3  óráig  abban  hagyjuk,  néhányszor  friss 

vizet  reájuk  öntvén,  leszűrjük,  kendőre  teszszük,  s megszárítjuk. 
A hordóknak,  melyekbe  berakjuk,  igen  tisztáknak  kell  lenniük,  min- 
den hordóba  kis  diónagyságú  timsót,  s a szokott  füveket  teszszük, 
nevezetesen : meggyleveleket,  uborka-füvet,  a vasfűből  legtöbbet, 
mert  ez  tartja  meg  a gyümölcs  keménységét  és  zöld  színét.  Ha  a 
hordó  fenekét  ezzel  berakjuk,  jó  réteg  uborkát  teszünk  reá,  aztán 
ismét  füveket,  ismét  uborkát  s így  tovább,  míg  a hordó  megtelt. 
Ekkor  fele  boreczetet  s fele  jó  fehér  bort,  néhány  marok  sót,  három 
dekagramm  egész  borsot,  ugyanannyi  fehér  gyömbért  tiszta  agyag- 
fazékban főzünk,  s ezt  forróan  az  uborkára  öntjük ; aztán  tüstént  jó 
erősen  bedugjuk,  néha-néha  utánanézünk,  s ha  borvirág  van  rajta,, 
azt  leszedjük,  s ha  szükséges,  kevés  bort  és  eczetet  töltünk  még 
utána,  s ez  edényt  a használat  alatt  többször  fölrázzuk.  Oly  háztar- 
tásoknál, hol  csak  kevés  uborka  szükséges,  inkább  javaljuk  azt 
üvegbe,  mint  a hordóba  becsinálni ; az  eljárás  ugyanaz  marad,  csak- 
hogy az  üveget,  miután  az  eczet  nem  szívódik  fel,  papírral  és  hólyag- 
gal erősen  bekötjük  s a párolt  gyümölcshez  hasonlóan  száraz  helyre 
teszszük  el. 

977.  Uborkát  télre  sósvízbe  eltenni. 

Szép,  jó  nagy  uborkákat  tisztán  megmosunk  és  megszárítunk ; 
ezeket  kis  hordóba  teszszük,  melynek  fenekén  aknás  lyuk  van  a 
csap  számára ; ezen  hordó  fenekére  maroknyi  szőlőlevelet,  kaprot 
és  szőlő -kocsányi  teszünk,  az  utóbbiból  pedig  jó  részt,  melyet  ha 
megmostunk,  kissé  összezúzunk,  hogy  savanyú  ízét  hamarább  kö- 
zölje az  uborkával,  aztán  darabka  timsót.  Erre  tiz  uborkát  teszünk,, 
aztán  ismét  szőlőlevelet,  kaprot ; ismét  uborkát , míg  a hordó  meg- 
telik. Ekkor  folyóvizet  öntünk  reá,  melyben  annyi  sót  oldunk  fel, 
hogy  jól  megérezzék  rajta,  míg  tele  lesz;  a hordót  jól  bedugjuk, 
meleg  helyre  állítjuk,  s két  hétig  minden  nap  megrázzuk,  s a csapon 
minden  tíz  nap  után  sósvizet  töltünk  utána. 

HUSZONHATODIK  OSZTÁLY. 

Meleg  és  hideg  italok. 

978.  A kávé  készítésmódja. 

A kávé  készítése  oly  egyszerű,  hogy  nehány  figyelmeztetésen 
kívül  mit  sem  jegyzünk  meg  róla.  A kávé  pergelésének  legjobb 
módja,  ha  az  bezárható,  tengelye  körül  forgó  kávéhengerben  történik.. 

E hengerben  a kávét  addig  pergeljük,  míg  gesztenyebarna  lesz,  s 
izzadni  kezd,  mire  azonnal  nagy,  tiszta  papírra  öntjük,  és  gyorsabb 
meghűlés  végett  szétsimítjuk.  Ha  egészen  kihűlt,  tálba  teszszük  s 
könnyedén  felrázzuk,  hogy  finom  héja,  mely  a pergelés  által  a kávé- 
tól elvált,  elrepüljön,  miután  ez  kissé  keserű-savanyús  ízt  adna  a 
kávénak.  Ekkor  a kávét  megőröljük,  négy  csészére  hét  dekagram- 
mot veszünk  az  őrlött  kávéból ; a kávét  a masinába  teszszük,  s a 
zúzóval,  mely  minden  kávémasinánál  szokott  lenni,  lenyomjuk,  az- 
tán csészényi  forró  vizet  öntünk  reá,  s rögtön  befedjük  ; ha  a víz 
keresztül  szűrődött,  még  négy  csésze  forró  vizet  öntünk  reá.  Hat 
perez  múlva  a kávé  átfolyt,  s 4—5  csésze  igen  jó  izű  tejszínes  kávét 
ád,  föltéve,  hogy  a tejszín  valóban  jó  volt.  Ha  fekete  kávét  kívánunk, 
a vízből  egy  csészével  kevesebbet  öntünk  fel,  s ekkor  3 csésze  erős 
kávét  kapunk.  Ha  keresztül  szűrődött,  ezüstkanállal  kell  megkavarni 
s rögtön  csészékbe  tölteni. 

979.  Tejes  csokoládé. 

Négy  dekagrammos  vaníliás  csokoládétáblácskára  csészényi 
jó  tejet  veszünk.  A csokoládét  papi ri ven  durvára  összevágjuk,  serpe- 
nyőbe teszszük  és  kevés  tejjel  a tűzön  felolvasztjuk,  s finoman  el- 
habarjuk ; végre  a többi  tejet  is  hozzáöntjük  s nehány  perczig  forrni 
hagyjuk,  aztán  a csokoládékannába  töltjük,  felfőzzük  s nehány 
perczig  nyugodt  állás  után  a habverővel  habossá  kavarjuk,  és 
csészékben  feladjuk. 

980.  Thea. 

Tíz  csésze  tartalmú  theakannába  fél  csésze  legjobb  fajta  theát 
adunk  és  azt  pohárnyi  forró  vízzel  leöntjük,  két  perez  múlva  a fel- 
öntést  jó  forró  vízzel  ismételjük,  a kannát  teletöltjük,  pár  perczig 
nyugodtan  állni  hagyjuk  s aztán  feladjuk  a theát.  Később  még 
kanálnyi  theát  adunk  hozzá,  a kannát  újólag  megtöltjük  forró  vízzel, 
s négy  perez  múlva  a legizletesebb  s legzamatosabb  thea  ismét  kész  ; 
aztán  a felöntést  még  egyszer  ismételhetjük. 

Ha  tejszínnel  akarjuk  csinálni,  azt  hidegen  kell  hozzáadni ; ha 
pedig  rummal  akarjuk  élvezni,  akkor  egy  csészébe  evőkanálnyit 
adunk  a legfinomabb  rumból. 

981.  Theakészítés  más  módon. 

A világos  úgynevezett  pecco  theából  több,  a sötét  (souchong) 
theából  kevesebb  veendő  egy-egy  csészére.  A gyengébb  theából 
nem  tetés  kávés  kanálnyi,  az  erősebből  fél  kanállal  egy-egy  csészére. 


Ha  4—10  — 15  csésze  thea  készül  egyszerre,  akkor  nem  kell 
4—10—15  külön  adagra  való  theát  venni,  hanem  elégséges  3 — 7 — 1 1 
külön  adagra  való  mennyiség.  A víz  teljesen  tiszta,  zsiradékmentes 
edényben  forralandó,  s mihelyt  buzogva  forr,  a thea-kannában  levő 
theára  gyorsan  reá  öntendő,  befedendő,  és  azonnal  servirozandó.  — 
A theának  a szerint,  a milyen  ereje  van,  a mit  a jó  háziasszonynak 
próba  utján  ki  kell  ismerni,  — 1% — 2 — 3—4,  sőt  a zöld  theáknál 
5 perczig  kell  a leforrázás  után  állani,  — s ha  három  csészénél  több 
töltendő  meg,  — akkor  a sorba  rakott  csészék  előbb  balról  jobbfelé 
töltessenek  meg  félig,  — aztán  folytatólagosan  jobbról-balra  lesz  a 
theás  csésze  teletöltve,  mert  így  lesznek  csak  az  összes  adagok 
egyforma  zamatuak  és  ízűek.  — Legjobb  a thea-forrázat  aranysárga 
állapotban.  Ezt  a színt  kell  a gyakorlott  gazdasszonynak  eltalálni. — 
A theát  ki-ki  saját  ízlése  szerint  édesíti,  — jó  zamatos  jamaikai 
rummal,  vagy  czitrommal,  vagy  teljes  tejjel  készíti.  Sokan,  különö- 
sen az  orosz  és  angol  utánzók  a theát  czukor  és  minden  más  Ízesítő 
nélkül  iszszák,  de  ez  esetben  lehető  sötét  színre  hagyják  forrázódni. 

982.  Puncs. 

Fél  kilogramm  apróra  vágott  czukrot  tálba  teszünk,  egy  czit- 
romnak  és  három-négy  narancsnak  levét,  s kis  pohárnyi  rum  felét 
hozzáadjuk.  Ezt  beborítva,  meleg  helyre  állítjuk.  Aztán  egy  deka- 
gramm orosz  theára  másfél  liter  forró  vizet  öntünk,  azt  pár  perez 
múlva  leszűrjük,  a többihez  öntjük,  s azonnal  feladjuk.  A rumot  üveg- 
ben külön  adjuk  melléje,  hogy  ki-ki  saját  ízlése  szerint  használhassa. 

983.  Angol  puncs. 

Jó  kilogramm  czukrot  másfél  liter  vízzel,  két  czitrom  és  két 
narancsnak  igen  finoman  lehámozott  sárgájával  egyszer  felfőzünk, 
azt  lehabozzuk,  egy  palaczk  rummal,  egy  palaczk  fehér  borral  és 
egy  palaczk  vörös  borral  összevegyítjük,  aztán  négy  czitrom  és  négy 
narancs  levét  belenyomjuk,  az  egészet  befödjük,  és  egy  óráig  forró 
hamun  állni  hagyjuk.  Később  tálba  szűrjük  s forrón  feladjuk. 

984.  Meleg  tojásos  puncs. 

Fél  palaczk  bakatori,  vagy  más  fehér  bor,  fél  palaczk  arak, 
nyolezvan  dekagramm  megtört  czukor,  két  narancs  és  két  czitrom 
leve,  egy  finoman  lehámozott  narancs  sárgája,  tizennyolez  tojás  és 
hét  deciliter  víz  képezik  ezen  puncs  alkatrészeit.  Ugyanis  hat  egész 
tojást  és  tizenkét  tojás-sárgát  mély  edényben  a czukorral  jól  össze- 

kavarunk,  aztán  a bort,  arakot  és  vizet  lassanként  hozzátöltjük,  vala- 
mint egy  narancs  sárgáját  is.  Most  az  edényt  serpenyőben  széntűz 
fölé  helyezzük,  és  jól  összekötött  nyírvesszőkkel  addig  verjük  az 
anyagot,  míg  egészen  megsűrűsödve  finom  habbal  tölti  meg  az 
edényt ; ekkor  a tűzről  leveszszük,  még  hat  perczig  verjük  és  szőr- 
szitán át  a poharakba  szűrjük. 

985.  Meleg*  bor. 

Jó  fehér  vagy  vörös  bort  ízlés  szerint  megczukrozunk,  nehány 
szegfűszeget  és  darabka  fahéjat  adunk  hozzá,  és  azt  forrásig  fel- 
főzzük. Aztán  a fűszert  kiveszszük,  és  a bort  szilkében,  vagy  asz- 
talkendőkkel betekert  üvegben  feladjuk,  s a poharakba  töltjük. 

986.  Naranesvíz  (Bisehof). 

Egy  keserű  narancs  és  fél  édes  narancs  finoman  lehámozott 
héját  hét  deciliter  vörös  borba  adjuk,  nyolcz  napig  beborítva  állni 
hagyjuk,  aztán  fél  kilogramm  czukrot,  melyre  egy  narancs  levét  cse- 
pegtetjük, felfőzünk  sha  már  kihűlt,  a megszűrt  bort  hozzávegyítjük 
Ezen  palaczkokba  töltött  kivonatot  a meleg  vörös  borhoz  adjuk. 

987.  Grog*. 

Két  liter  forró  vizet,  kétharmad  palaczk  jó  arakot  és  negyven 
dekagramm  czukrot  együtt  felfőzünk,  ha  még  igen  erős  volna,  meleg 
vizet  öntünk  hozzá. 


Hideg  italokról. 

988.  Czitrom-víz. 

Három  liter  friss  vízbe  három  czitrom  levét  nyomjuk,  huszon- 
két dekagramm  czukrot,  s kevés  finoman  lehámozott  czitromhéjat 
adunk  bele,  befödve  egy  óráig  hidegen  állni  hagyjuk,  aztán  megszűr- 
jük s feladjuk. 

989.  Mandolatej. 

Huszonnyolcz  dekagramm  lehámozott  édes  mandolát,  két  deka- 
gramm lehámozott  keserű  mandolát  vízzel  finoman  összereszelünk, 
azt  két  liter  hideg  vízzel  lassanként  összekavarjuk,  és  rövid  ideig 
állni  hagyjuk.  Ekkor  a mandolatejet  tiszta,  jól  kiáztatott  asztalken- 
dőn átszűrjük,  a mandolákat  ismét  kevés  vízzel  összekavarjuk  és  ki- 

sajtoljuk.  Ennek  megtörténte  után  huszonnyolcz  dekagramm  meg- 
tört czukorral  jól  össze  vegyítjük,  még  egyszer  megszűrjük  s üve- 
gekbe töltve  jégre  állítjuk. 

990.  Jeges  kávé. 

Huszonnyolcz  dekagramm  megpergelt  kávéból  hét  deciliter  jó 
világos  kávét  készítünk,  ezt  jól  megczukrozzuk  s fagylalt-szelenczé- 
ben  a nélkül,  hogy  forgatnók,  ki  hagyjuk  hűlni.  Ekkor  másfél  liter 
jó  tejfelt  tizennégy  dekagramm  czukorral  összevegyítvén,  azt  a jégen 
habbá  verjük,  s kevéssel  a tálalás  előtt  a kávéba  keverjük.  Akár 
üvegpoharakban,  akár  csészékben  adjuk  fel. 

991.  Cardinal. 

Két  narancsnak  igen  finoman  lehámozott  sárgáját  szilkébe 
teszszük,  fél  kilogramm  darabokra  vágott  czukrot  hozzáadunk,  erre 
két  palaczk  jó,  de  gyenge  bort  öntünk,  öt  narancsnak  levét  bele- 
nyomjuk, az  egészet  pár  óráig  állni  hagyjuk ; aztán  megszűrjük,  s 
egy  palaczk  jégen  hűtött  pezsgőt  hozzáöntünk,  a poharakat  meg- 
töltjük, s jó  hidegen  feladjuk. 

992.  Május-ital. 

Májusban  virágzása  előtt  szedett  friss  mügét  (asperula  odorata) 
5—6  óráig  árnyékban  hervadni  hagyunk,  ekkor  azt  vastag  száraitól 
megtisztítjuk,  szilkébe  adjuk,  és  gyenge  fehér  borral  (maroknyi  fűre 
hét  decilitert  számítva)  leöntjük,  megczukrozzuk  s egy  karikákra 
szeldelt  narancsot  adunk  hozzá.  Miután  egy  óráig  állott,  poharakba 
töltjük,  s a narancsszeletekkel  együtt  feladjuk. 

HUSZONHETEDIK  OSZTÁLY. 

Különlegességek.  Magyar  nemzeti  és  egyéb  magyarországbeli  speczialitások  s 
ezek  közt  számos  igazi  magyar  étel. 

Levesek. 

993.  Paradicsomalma-leves. 

A paradicsomalmát  széttörjük,  és  vereshagymával  és  gyöke- 
rekkel fazékba  teszszük,  kevés  vizet  reáöntvén,  jól  elfőni  hagyjuk, 
ízlés  szerint  vastag,  vagy  híg  rántást  csinálunk,  a paradicsomalmát 
szitán  átverjük,  és  a rántásba  teszszük,  az  egészet  jól  elfőzzük,  meg- 
sózzuk, s tetszés  szerint  galuskát,  rövid  metélt  tésztát,  vagy  rizská- 
sát adunk  bele. 

Magyar  Nemzeti  Képes  Szakácskönyv. 

994.  Bableves. 

Három  liter  vízbe  hét  deciliter  kis  vörös  babot,  két  babérleve- 
let és  két  fokhagymát  lágyra  főzvén,  azt  goromba  szitán  áttörjük,  és 
vékony  rántással  másfél  liter  vízzel  újra  főzzük.  Még  kevés  sót  és 
eczetet  hozzáadván,  a levest  vajban  pirított,  hosszúra  metélt  zsemle- 
szeletekre öntjük. 

995.  Korhelyleves. 

Fazékban  káposztát  teszünk  fel,  azt  saját  le vé vei  s kevés  vízzel 
feltöltjük,  aztán  karikákra  aprított  füstölt  kolbászt  és  füstölt  apró  hús- 
szeletkéket teszünk  bele.  Midőn  megfőtt,  ritka  rántást  csinálunk, 
hogy  bőven  legyen  a leve,  azt  kissé  megborsozzuk,  savát  is  meg- 
hagyván. A levest  forrón  osztjuk  ki. 

996.  Korhelyleves  más  módon. 

Káposztát  főzünk  tetszés  szerinti  mennyiségben.  Ha  már  puha, 
zsírt  s apróra  vágott  vereshagymát  lábasban  tejjel  megpirítunk  a 
nélkül,  hogy  harna  legyen ; mire  annyi  paprikát  adunk  bele,  hogy 
elegendő  erős  legyen.  Most  a káposztát  öntjük  a lábasba  és  savanyú 
tejfelt,  és  annyi  levest  csinálunk,  a mennyire  szükségünk  van.  Az 
egészet  jól  elhagyjuk  főni,  végre  rizst  és  halat  adunk  hozzá,  vala- 
mint darabokra  vágott  frankfurti  kolbászt. 

997.  Ispékes  leves. 

Friss  sert  és  körmöt  annyit  a mennyit,  feldarabolva  főni  te- 
szünk, megsózva,  mikor  a köröm  már  puhára  főtt,  vereshagymát, 
minden  körömhöz  egv  jó  nagy  hagymát  számítva,  koczkára  fel- 
vágva hozzá  teszünk  s vele  főzzük  ; ha  már  a hagyma  is  puhára  főtt, 
szép  piros  híg  rántást  készítünk,  a rántásba  fekete  borsot,  kevés 
paprikát  s egy  evőkanál  porczukrot  teszünk,  s a rántást  a köröm 
levével  feleresztjük,  eczetet  öntünk  bele,  és  még  jóféle  sáfrányt, 
hogy  szép  sárga  legyen  a leve. 

998.  Becsinált  mazsolával. 

Bármi  szárnyashúst  vehetünk  hozzá,  s azt  bő  sós  lében 
puhára  főzzük.  Ha  már  a hús  megfőtt,  három  liternyi  léhez  teszünk 
egy  fél  kiló  magvatlan  mazsolát,  ezt  is  addig  főzzük,  míg  meg  nem 
puhult,  ekkor  vékony  piros  rántással  berántjuk.  Nem  szabad  sűrű- 
nek lenni  a lének,  aztán  hajastól  czitromot  teszünk  bele  annyit,  a 

mitől  elég  savanyú  lesz.  Ebbe  is  jó  sáfrányt  kell  tenni,  mert  a szép 
sárga  színe  egyik  fő  kelléke. 

999.  Kaszás  lé. 

Füstölt  sódart  darabokra  szelünk  s főni  teszszük,  bő  lébe.  Ha 
megfőtt,  jó  savanyú  tejfellel,  hozzáadva  pár  tojás-sárgáját  behabar- 
juk, boreczettel  megsavanyítjuk,  s babérlevelet  adunk  hozzá. 

1000.  Korhély-leves  még*  más  módon. 

Egy  téli  káposztafej  leveleit  leszedvén,  azt  jól  kimossuk  és 
apróra  vagdaljuk,  aztán  réz-serpenyőben  kevés  zsírt  olvasztunk, 
kevés  lisztet  teszünk  bele  s később  a káposztát,  melyet  gyengén  kell 
pároltatni.  Ekkor  az  egészet  fazékba  teszszük,  melyet  húslevessel 
töltünk  meg;  6—8  tojás  sárgáját  belehabarjuk,  kevés  tejfelt  és  zsírt 
adunk  hozzá,  s azt  mérsékelt  tűznél  lassan  főni  hagyjuk ; azonban 
vigyázni  kell,  nehogy  a leves  megsürűsödjék.  Tálaláskor  zsemlesze- 
leteket adunk  bele,  valamint  sült  kappanok  és  tyúkok  melléből  finomi 
darabocskákat,  s borjú-  és  ürűhúst. 

1001.  Meggy-leves. 

Hét  deciliter  meggyre  a lábasba  kevés  bort  töltünk,  azt  addig 
pároltatjuk,  míg  péppé  nem  válik ; ekkor  tiszta  ruhán  átnyomjuk, 
fazékban  négy  deciliter  bort  és  ugyanannyi  vizet  töltünk  rá,  törött 
fahéjjal,  czukorral  s kevés  czitromhéjjal  fűszerezzük,  felforraljuk  s 
pirított  zsemle  hegyébe  kitálaljuk. 

1002.  Tejfeles  leves. 

Felolvasztott  írósvajban  jó  főzőkanálnyi  lisztet  kissé  megpirí- 
tunk, hogy  sárgás  legyen,  hozzáadván  apróra  vágott  vereshagymát 
is ; közibe  hét  deciliter  tejfelt  keverünk,  ugyanannyi  borsólevet  töl- 
tünk hozzá,  s mindezt  együtt  jól  meghabarjuk.  Ha  kevés  ideig  jól 
főtt,  megsózzuk,  apró  szerecsendiót  és  szegfűborsot  is  hozzáadván. 
Ezt  is,  mint  az  előbbit,  pirított  zsemle  hegyébe  tálaljuk  ki. 

1003.  Borleves  (Böjtkor). 

Egy  liter  jó  fehér  bort  darab  czukorral,  kevés  fahéjjal,  czitrom- 
héjjal és  pár  szegfűszeggel  jól  felforraljuk,  s mielőtt  az  asztalra  fel- 
adnék, a fűszereket  kilökjük,  egy  csuporba  négy  tojás- sárgáját  össze- 
habarunk, és  a forró  bort  lassan,  hogy  össze  ne  fusson,  reáöntjük,  és 
c zukorral  meghintett  zsemleszeletekkel  tálaljuk. 

1004.  Zöldség-leves. 

Végy  egy  szép  sárga  kelkáposztát  és  egy  sárgarépát,  vágd 
mindkettőt  vastag  metéltnek.  Tégy  lábasba  egy  kevés  zsírt,  és  ha 
forró,  tedd  a sárga-répát  bele  és  hagyd  lassan  párolni.  Ha  a répa  félig 
puha,  tedd  hozzá  a kelkáposztát  is,  és  ezzel  hagyd  tovább  párolódni. 
Ha  már  jó  puha,  ereszd  fel  húslével  és  hadd  felforrni.  A levesestálba 
tégy  egy  tojás-sárgát,  két  jó  evőkanál  tejjel  habard  el,  és  öntsd  reá 
a levest. 

Elő  étkek. 

1005.  Bográesos. 

Bográcsba  teszünk  sót  és  (lehetőleg  hüvelyes)  paprikát,  he- 
gyébe apróra  vagdalt  juhhúst,  mire  annyi  vizet  öntünk,  hogy  ez  az 
egészet  ellepje.  Ezt  egy  óráig  csendes  tűznél  főni  hagyjuk ; aztán' 
megforgatjuk,  s még  addig  hagyjuk  főni,  míg  zsírjára  nem  sül.  — 
Marhahúsból  is  lehet  ilyen  bográcsost  főzni. 

1006.  Lúdmáj  írósvaj -mártással. 

Két  lúdmájat  jól  megtisztítva  szép  szeletekre  vagdalunk ; felét 
vajjal  megkent  vaspléhre  rakjuk,  megsózzuk,  és  tört  szegfűvel  fű- 
szerezzük. Aztán  két  tojás-sárgát  savanyú  tejfellel  és  czitrom- 
czukorral  összehabarunk,  ezt  a májra  öntjük  és  kemenczében  meg- 
sütjük. A májnak  másik  felét  megsózva  előbb  lisztbe,  aztán  felvert: 
tojásba  és  zsemlemorzsába  mártjuk,  vajban  sütjük,  s folyvást  leves- 
sel öntözgetj  ük.  Végre  darab  írósvajat  olvasztunk  fel,  forró  tejfelt,  és 
czukrot  beleteszünk,  és  ha  ez  a mártás  megfőtt,  azt  a lúdmájra. 
öntjük. 

1007.  Borjú-mell  friss  csiperke-gombával  és  vajjal  töltve.. 

A felhasított  borjú-mellet  megtöltjük  apró  és  megtisztított  friss: 
championnal  és  125 — 150  gramm  finom  vajjal.  A gombát  előbb  egy 
kissé  megsózzuk,  mikor  megtöltöttük  és  bevarrtuk,  tepsibe  teszszük, 
megsózzuk  és  forró  vizet  öntünk  reá,  így  megsütjük  s közbe-közbe 
szorgalmasan  locsolgatjuk ; ha  a leve  szép  barna,  egy  kanál  lisztet 
hintünk  reá,  és  egy  igen  kevés  tejfelt  öntünk  hozzá,  a levének  szép’ 
barnának  kell  lenni. 

1008.  Ürühús  juhászosan  főzve. 

Az  ürühúst  szép  darabokra  kell  vagdalni ; aztán  bográcsba, 
'vagy  lábasba  a hús  mennyiségéhez  képest  sót  és  paprikát  teszünk, 
erre  a húst  és  annyi  vizet,  hogy  fel  ne  érje  egészen  a húst.  Ezt  nem 
szokás  kanállal  keverni,  hanem  megriszálni,  és  párszor  megfordítani, 
míg  meg  nem  fő. 

1009,  Tarhonyás  beesinált. 

Gyönge  bárányhúst  bő  lében  puhára  főzünk,  s ha  megfőtt,  bő 
tejfellel,  kevés  liszttel  behabarjuk,  eczettel  megsavanyítjuk,  s zöld 
tárkony  levelet  teszünk  bele,  bőven  fűszert  tetszés  szerint. 

1010.  Pörkölt  bárányhús. 

Huszonnyolcz  dekagramm  apró  koczkákra  vágott  friss  szalon- 
mát  lábasban  olvasztunk,  mígnem  a tepertő  szép  sárga  lesz ; aztán 
kis  fej  apróra  vágott  vereshagymát  megpörkölünk,  paprikát,  sót  és 
egy  bárány  negyedrészét  szép  darabokra  vagdalva,  és  megmosva  a 
szalonna-vegyitékbe  teszünk,  s azt  leborítva  főni  hagyjuk.  Levetnem 
szükséges  aláönteni,  mert  a boríték  alatt  maga  is  csinál  levet. 

1011.  Nyúl  vadlében. 

A nyulat  megtisztítva  bepáczoljuk,  a pácz  következő  módon 
készítendő : egy  pár  szál  petrezselymet,  sárgarépát  és  vereshagymát 
karikára  aprítunk,  és  fele  rész  víz,  fele  rész  boreczettel  egy  edénybe 
felteszszük  főni,  még  teszünk  hozzá  magyar  borsot,  kakuk- füvet, 
babérlevelet  és  czitromhajat,  mindegyikből  keveset.  Hagyjuk  jól 
főni  és  ha  eléggé  felforrott,  a már  megtisztított  nyulra  ráöntjük  és  jól 
betakarjuk.  Ha  kihűlt,  újra  felforraljuk,  és  még  kétszer  leöntjük  és 
félreteszszük.  Jobb  ha  három  napig  marad  páczba,  ha  szükség  van 
reá.  Ha  elakarjuk  készíteni  a nyulat,  kiveszszük  a páczból  és  szépen 
megspékeljük,  aztán  egy  tepsibe  teszszük,  kevés  hagymát,  petre- 
zselymet, sárgarépát  a páczból  teszünk  reá  és  megsütjük,  (babér- 
levelet és  czitromhajat  nem  jó  vele  sütni,  mert  keserű  íze  lesz) ; míg 
sül,  a páczlével  többször  leöntjük.  Ha  megsült,  a zöldséget  átpa- 
szírozzuk, és  egy  lábasba  oda  teszszük  pirítani;  egy  fél  koczkaczuk- 
rot  megtörünk  és  beleteszszük,  és  folytonos  kavarás  közt  jó  sötétre 
megpirítjuk,  mikor  már  nagyon  sötét,  egy  fél  liter  jó  tejfelt  öntünk 
reá,  és  teszünk  bele  még  egy  szelet  czitromhajat,  babérlevelet  és 
■káprit,  ezt  aztán  reá  öntjük  a nyulra  és  még  egyszer  felforraljuk. 


406 


Második  rész  : Gyakorlati  Szakácskönyv. 


1012.  Berakott  burgonya. 

Tíz-tizenöt  darab  egyenlő  nagyságú  burgonyát  főzzünk  meg, 
de  úgy,  hogy  szét  ne  repedjenek.  Tíz  darab  tojást  is  főzzünk  meg 
keményre,  aztán  tegyük  hideg  vízbe  és  tisztítsuk  meg,  és  a burgo- 
nyával együtt  vágjuk  karikákra,  most  vegyünk  egy  körülbelül  két 
literes  kasszerolt  és  rakjuk  bele,  még  pedig  egy  sor  karikázott  burgo- 
nya megsózva,  apróra  vágott  sonkát  hintsünk  rá,  most  karikázott 
tojást  rakjunk  rá  és  sózzuk  meg  újból,  azután  újra  sonkát,  burgo- 
nyát stb.,  és  addig  folytassuk,  míg  az  edény  megtelik,  azután  öntünk 
rá  nyolcz  deczi  tejfelt,  tegyük  be  a sütőbe  és  süssük  meg. 

1013.  Vese  velővel. 

A vesét  leforrázzuk,  a köveket  kivágjuk  és  azután  megreszel- 
jük és  forró  zsírba  felteszszük  a megtisztított  velővel  együtt,  meg- 
sózzuk és  ahány  vesét  vettünk,  annyi  tojást  üssünk  reá,  végül  borssaL 
hintsük  be  és  feltálalhatjuk. 

1014.  Mágnás-pörkölt. 

Ezt  is  épen  úgy  készítjük,  mint  a pörkölt  bárányhúst,  csak  a 
tálalás  előtt  leöntjük  két  deciliter  fehér  borral,  kevés  borsot  teszünk 
bele,  s ha  felforrt,  kitálaljuk. 

1015.  Pörkölt  malaez. 

A malaczot  szép  darabokra  összevágva  és  megmosva  száraz 
edénybe  teszszük  úgy,  hogy  a víz  lecsurogjon  róla.  E mellett 
huszonnyolcz  dekagramm  koczkákra  vágott  szalonnát  lábasban  meg- 
pirítunk, apróra  vágott  vereshagymát  tepertő  között  szinte  megpirí- 
tunk, de  még  a paprikával  is  ugyanezt  kell  egy  pillanatig  tenni,  hogy 
szép  színt  kapjon ; ekkor  a húst  reáteszszük,  megsózzuk  és  a fővés 
alatt  gyakran  felkeverjük,  nehogy  megkozmásodjék.  Beborítani 
nem  szabad,  különben  sok  levet  kap  és  nem  fő  be  egészen  a zsír- 
mártásig. 

Ugyanezen  módon  készítjük  a pörkölt  csibét,  kacsát,  puly- 
kát stb. 


1016.  Pörkölt  marhahús. 

Harmadfél  kilogramm  marhahúst  (legjobb  vesepecsenyéből) 
apróra  vágva  négy  deciliter  vízzel,  sóval  és  paprikával  főni  hagyunk, 
míg  zsírjára  nem  fő. 


Előétkek. 

1017.  Gulyáshús. 

Egy  kilogramm  koczkadarabokra  vágott  szép  húst  másfél  liter 
vízzel,  három  hagymával,  köménymaggal,  sóval  és  sárgarépával  lá- 
basban négy  óráig  főni  hagyunk.  Ha  a leve  felette  elfőne,  vizet  önt- 
hetünk hozzá.  Ehhez  közönségesen  főtt  burgonyát  vagy  galuskát 
is  adunk. 

1018.  Gulyáshús  á la  Rottenbiller  Károly. 

Marhahúst  vagdalunk  össze,  mint  közönségesen,  elegendő 
vereshagymát  adunk  hozzá,  s aztán  azt  a tűzhöz  teszszük,  mint  a 
marhahúst  szoktuk.  Ha  a habját  már  leszedtük,  elegendőleg  meg- 
sózzuk, s egy  egész  paradicsomalmát  teszünk  bele,  melyet  azonban, 
midőn  már  puhára  főtt,  kiveszünk,  szitán  áttörünk,  s ismét  vissza- 
teszünk. Midőn  a hús  már  puhulni  kezd,  hámozott  s összevagdalt 
burgonyát  adunk  bele,  s ha  ez  megfőtt,  kitálaljuk  a gulyást.  Bur- 
gonya helyett  külön  csinált  galuskát  is  lehet  a gulyás  mellé  adni. 

1019.  Székely-gulyás. 

Kis  darabocskákra  vágott  disznóhúst  lábasba  teszünk,  jó  sok 
apróra  vágott  vereshagymát  s kevés  paprikát  adunk  hozzá,  s azt 
káposztával  puhára  hagyjuk  párolni.  Ha  már  elég  puha,  savanyú 
tejfelt  öntünk  reá,  hogy  leveses  legyen,  kevéssé  főni  hagyjuk,  s 
ezzel  kész. 

1020.  Vagdalt  becsinált. 

Borjú-  és  sertésczombhúst  együtt  vágókéssel  megvágunk,  s 
egy  kevés  sósszalonnát  igen  apró  koczkára.  Két  evőkanál  nyers 
rizst,  egy  kanál  lisztet,  egy  egész  tojást,  fél  zsemlyét  megáztatva  s 
megvágva,  tört  fekete  borsot  $gy  keveset,  kellő  sót  a vágott  hússal 
jól  összegyúrunk,  s almanagyságú  gombóczokat  formálunk  belőle, 
jól  behengergelve  lisztbe,  s azokat  forró  zsírban  szép  pirosra  kisüt- 
jük; ha  kisültek,  kiszedjük,  s a zsírból  piros  rántást,  nem  sokat 
kiszítünk,  forró  vízzel  feleresztjük,  s a lébe  belerakjuk  a sült  gombó- 
czokat ; ha  megfőttek,  czitrommal  megsavanyítjuk  (lehet  eczettel  is), 
tálalás  előtt  bőven  megtejfelezzük. 

1021.  Barnakáposzta  gesztenyével. 

A barnakáposztát  tisztára  mosva  és  forró  vízzel  kétszer  leöntve, 
lágyra  főzzük  és  leszűrjük,  aztán  apróra  vagdaltan  sárgásbarna 

rántással  darabig  pároltatjuk.  Erre  két  nagy  kanál  levet  öntünk, 
kevés  borsot  és  darab  czukrot  hozzáadva  még  egy  óráig  pároltatjuk, 
végre  pedig  sült  gesztenyével  megrakjuk  és  tálaláskor  még  kolbászt 
is  teszünk  rá. 

1022.  Káposztás  étek. 

Három  maroknyi  savanyú  káposztát  jó  kanálnyi  zsírban  fel- 
teszünk és  leborítunk,  hogy  párologjon,  hanem  ezt  gyakran  kever- 
jük, nehogy  megkozmásodjék.  Másik  lábasba  huszonnyolcz  deka- 
gramm rizskását  szinte  zsírba  teszünk,  s azt  kevés  vízzel  felereszt- 
vén, mindaddig  párolgatjuk,  míg  ki  nem  repedezik.  Mire  a káposzta 
megpuhult  s a rizs  megfőtt,  akkorra  meg  legyen  főve  fél  kilogramm 
akár  marha-,  akár  sertéshús,  ennek  levét  leszűrjük,  ezt  másra  is 
használhatjuk,  a húst  pedig  apróra  vágjuk,  savát,  borsát  meghagy- 
juk, hogy  ízletes  legyen ; a rizsbe  is  sót  és  fűszert  teszünk ; most 
mind  a háromféle  kelléket,  a rizst,  káposztát  és  húst,  valamint  hét 
deciliter  jó  tejfelt  kéz  alá  készítjük.  Ekkor  elegendő  nagy  lábast 
kevés  zsírral  kikenünk,  bele  egy  sor  káposztát,  erre  egy  sor  rizst, 
egy  sor  húst  és  tejfelt  teszünk,  míg  mind  beleraktuk.  Aztán  a sütőbe 
tevén  fél  óra  múlva  feladhatjuk.  Tetejére  oldalast,  kolbászt,  vagy 
marhaszeletkéket  sütünk. 

1023.  Pörkölt  káposzta  oldalossal:  vagy  hajdukáposzta. 

Huszonöt  dekagramm  szeletekre  vágott  szalonnát  lábasban 
egy  kilogramm  hosszúra  vágott  disznóoldallal  megsütünk,  erre  aztán 
káposztát  rakunk,  többször  keverjük  és  megpörköljük. 

1024.  Ikrás  káposzta. 

Ha  a savanyú  káposzta  már  lágyra  megfőtt,  azt  vereshagymá- 
val kevés  barna  rántásba  adjuk,  és  ekkor  a már  előbb  sós  vízben 
elforrázott  és  kevés  irósvajban  megpirított  ikrát  a káposztába  kever- 
jük, s azzal  együtt  jól  főni  hagyjuk. 

1025.  Jó  korai  tavaszi  eledel. 

A zöld  borsó  gyönge  levele  csibével,  vagy  galambfiókkal. 

A borsó  levelét,  jó  csomót  megvagdalunk  nem  apróra,  csak 
nagyjából,  vékony  piros  rántást  pirítunk,  zöld  petrezselyem,  kevés 
tört  bors,  piczi  paprika,  s a vagdalt  borsó-levél  néhány  perczig  a 
rántásba  párolódik.  Már  ekkorra  a csibének  meg  kell  főni  sós  víz- 
ben, s a rántást  a csibe  levével  feleresztjük,  a húst  is  beleteszszük  s 

negyedóráig  együtt  főni  hagyjuk.  Tálalás  előtt  egy  pohár  édes  tej- 
színt öntünk  közé ; sáfrán,  szerecsendió-virágra  és  kevés  pirított 
zsemlekoczkákra  öntjük  tálba.  Egy  a legjobb  levesek  között,  mű- 
neve : hepre-csóré. 

1026.  Karfiol  összerakva. 

Gyönge  csibével,  rizs  és  főtt  tojás-szeletekkel. 

(Mellékétel.) 

A megtisztított  és  fölvagdalt  karfiolt  és  csibét  külön  sós  vízben 
felforraljuk,  a rizst  szinte  puhára  pároljuk.  Az  edényt  zsírral,  de  jobb, 
ha  vajjal  kikenjük  s bezsemlemorzsázzuk.  Egy  sor  karfiolra  egy  sor 
rizst  hintünk,  kevés  fekete  tört  borsot  s apróra  vágott  zöld  petre- 
zselymet is.  Azután  csibe-darabokat,  rizst  s aztán  karika-szélt  főtt 
tojást,  s erre  kis  paprikát  s zöld  metélő-hagymát,  s aztán  újra  karfiolt 
stb.  stb.,  míg  az  edény  tele  nincsen,  közbe-közbe  zsírt  vagy  vajat 
hintünk,  s kevés  zsemlemorzsát  é s kevés  sót,  utoljára  finom,  édes 
tejföllel  teleöntjük  felül,  és' meghintjük  vajjal  és  zsemlemorzsával  s a 
sütőbe  átfőni  hagyjuk ; leginkább  abban  az  edényben  adjuk  fel, 
melyben  elkészült. 

1027.  Disznótoros  káposzta. 

A friss  disznóhúst  darabokra  vágva,  pirosra  pirított,  bőven 
hagymás  paprikás  zsírba  teszszük,  levet  nem  öntünk  addig  alá,  míg 
nem  kezd  zsírjára  sülni,  ekkor  sózzuk  meg,  és  ha  még  nem  elég 
puha,  apránként  forró  vizet  öntözünk  alá,  míg  a hús  meg  nem  puhul, 
s hagyjuk  a levét  elsülni,  hogy  a hús  sült  színű  legyen ; ekkor  a 
már  vízben  puhára  főtt  káposztát  közékavarjuk,  s fekete  tört  borsot 
is  teszünk  közé,  s negyedóráig  együtt  főni  hagyjuk ; ha  kitálaltuk, 
fekete  tört  borssal  meghintjük. 

1028.  Jegyzet  a főzelékek  izletesség*éről. 

Minden  főzelék,  legyen  az  száraz  vagy  zöld,  kellemes  ízt  kap, 
ha  a rántásba,  mikor  kész,  azaz  szép  piros  vagy  sárga,  (mihez-mi- 
lyen  kell)  egy  késhegynyi  tört  fekete  borsot,  Ugyanannyi  szegedi 
paprikát  pár  perczig  sütünk,  s egy  késhegynyi  nyers  lisztet  kava- 
runk közzé.  A savanyú  főzelékek  rántásába  még  pár  darab  czukrot 
is  megpirítunk,  az  ilyen  rántással  feleresztett  főzelék  nagyon  kel- 
lemes ízt  kap. 

Húsos  ételek. 

1029.  Bárányszegy  szarvasgombával. 

Egyideig  friss  vízben  tartott  három  bárányszegyet,  szeletekre 
vágott  vereshagymával,  egy  összevagdalt  petrezselyemgyökérrel, 
zellerrel,  sárgarépával  s darabka  irósvajjal,  szalonnával  jól  kirakott 
réz-serpenyőbe  teszünk  ; ezt  jól  betakarva  lágyra  pároltatjuk.  Ekkor 
darab  forróvá  olvasztott  irósvajba  finoman  metszett  petrezselymet 
adunk,  s tisztára  mosott  szarvasgombát  vetünk  bele.  Ha  ezek  meg- 
lágyultak, három  kanál  lisztet  adunk  hozzá,  melylyel  még  egy  ideig 
párologni  hagyjuk.  Most  a bárányszegy-levest  rászűrjük,  egy  czit- 
rom  levét  rányomjuk,  a bárányszegyet  beleteszszük,  és  így  még  fel- 
főni hagyjuk. 

1030.  Rostélyon  sült  borjúszegy  paradiesommártással. 

A szegyet  sajtóban  főzzük,  valami  lapossal  megterheljük,  és 
ha  kihűlt,  szép  szeletekre  vágjuk.  A szeleteket  kevéssé  megsózzuk, 
tojásban  és  zsemlemorzsában  meghentergetjük  s aztán  vajban  heves 
parázson  gyorsan  megsütjük.  Tálban  karikákra  formáljuk,  s a köze- 
pébe paradicsommártást  öntünk. 

1031.  Paprikás  borjúhús  galuskával. 

Kevés  zöld  petrezselymet,  s vereshagymát  összevagdalva,  azt 
vajban  párolni  hagyjuk,  megsózzuk,  aztán  a koczkákra  vágott  borjú- 
húst beleteszszük.  Az  egészet  párolni  hagyjuk,  kevés  liszttel  be- 
porozzuk, a húslevessel  öntözgetjük,  be  hagyjuk  párolni,  kevés  pap- 
rikát adunk  hozzá  s pár  kanál  tejfelt.  E borjúhús  mellé  galuskát 
szokás  adni. 

1032.  Ürüczomb  paradicsommártással. 

Szalonnával,  vereshagyma- szeletekkel,  kakukfűvel  és  boros- 
tyánlevéllel kirakott  réz-serpenyőbe  fiatal  ürüczombot  teszünk,  vizet 
és  eczetet  ráöntvén,  azt  lágyra  hagyjuk  párolni.  Ha  a lé  befőtt, 
24 — 30  paradicsomalmát  teszünk  bele,  s azt  jól  betakarva  lágyra 
megfőzzük.  Ha  a hús  már  puha,  ezt  kiveszszük,  a lébe  néhány 
főzőkanálnyi  lisztet  hintünk,  és  ezt  megbarnítjuk;  aztán  pedig  jó 
húslevest  töltünk  rá,  szűrőn  a czombra  áttörjük,  és  ismételve  fel- 
forraljuk. 


Hideg  ételek. 

1033.  Rostélyos  savanyú  tejfellel. 


Szép  bordás  darab  marhahúst-  megverünk,  megmosunk  és 
megsózunk ; aztán  lábasba  zsírt,  zöld  petrezselymet,  vereshagymát, 
czitromhéjat  és  egész  borsot  teszünk,  a rostélyost  belevetjük  és  las- 
san pároltatjuk,  kevés  levet  utána  öntvén.  Ha  a hús  meglágyulh 
eczetet  és  savanyú  tejfelt  öntünk  reá. 


1034.  Rostélyos  kirántva. 

A jól  veregetett  rostélyos- szeleteket,  a csontokat  belőlök  ki- 
szedvén, habart  tojásban  hengerítjük ; aztán  zsemlemorzsával  jól 
behintjük  és  hirtelen  forró  zsírban  kisütjük.  Midőn  a szeleteket  a 
tálra  teszszük,  friss  zöld  petrezselyemmel  ékesítjük. 

1035.  Paprikás  csirke. 

Egy  pár  fiatal  csirkét  megkoppasztunk,  ezeket  felbontjuk,  tisz- 
tán megmossuk,  egyforma  darabokra  vágjuk  és  kevéssé  megsózzuk. 
Egy  vereshagymát  finoman  elszeldelünk  s azt  vajjal  réz-serpenyőben 
sárgára  pároltatjuk,  a csirkéket  beleteszszük,  s fél  evőkanálnyi  pap- 
rikát adunk  hozzá ; aztán  befedjük  s többszöri  felrázás  közt  puhára 
hagyjuk  párolni,  kevés  liszttel  beporozzuk,  kevés  húslevest  és  né- 
hány kanál  tejfelt  adunk  hozzá,  s lassan  főni  hagyjuk,  a habot  szor- 
gosan le  kell  szedni  s azután  kitálaljuk. 

1036.  Paprikás  csirke,  valódi  magyar. 

(Vöröshagyma  nélkül.) 

A csirkéket  megkoppasztjuk  és  szabályos  darabokra,  (egy 
csirkéből  lesz : 2 czomb,  2 töveczomb,  1 püspökfalat,  1 koldusernyő, 
a fej  és  nyak,  2 szárny  a zuzzával  és  májjal,  és  4 — 5 melldarab,  — 
ha  t.  i.  a csirke  már  nagyobb,  — (gyenge  kisebb  csibék  negyedekbe 
vágandók,)  és  a feldarabolt  húst  vízzel  telt  tálba  teszszük.  Aztán 
friss  szalonnát  aprítunk  egy  lábasba,  apró  koczkákban,  — s azt 
(1  — 1 csirkére  elég  2 — 3 deka  szalonna)  zsemlesárgára  kisütjük. 
Most  minden  csirkére  1 kávéskanálnyi  rózsa-paprikát  teszünk  a forró 
zsírba,  melyben  a tepertő  is  benne  marad ; s azt  hirtelen  elkavarva, 
a csirkét  jó  vizesen  beleteszszük,  és  befedve  pároljuk.  Ha  a levét 
teljesen  elfőné,  lehet  szaporítani,  ha  van  zsírtalan  húsléveL  — Fél- 
főzésben kell  megsózni,  s ha  a csirke  elég  puhára  párolódott,  egy- 
egy  közepes  csirkére  1 — 2 evőkanál,  de  — édes  és  nem  megsava- 
nyodott  tejfelt  kell  hozzá  önteni,  s ha  egyszer  felfőtt,  — minden 

csirkéhez  egy  jó  csipet  apróra  vágott  zöld  petrezselyem  jön  bele, 
melylyel  ha  újból  felfő,  tálaljuk,  és  finom  felvert  haluskával  körít- 
jük.  Ez  a vereshagymás  paprikás  csirkénél  sokkal  jobb  — és  fino- 
mabb ízű. 

1037.  Kolbász. 

Sertéshúst  finoman  összevagdalunk,  megsózunk,  tört  borssal, 
majoránnával  és  czitromhéjjal  megfűszerezünk ; aztán  ezen  sűrű 
tömeget  vízzel  meghigítva  kolbásztöltőbe  teszszük,  melynek  végére 
marha- vagy  sertésbélt  húzunk;  ily  módon  gyorsan  megtöltjük  a 
kolbászt,  melyet  disznózsíron  megsütünk. 

1038.  Paprikás  borjúsült  égy  darabban. 

Ehhez  gyenge  borjúhúst  kell  venni,  a hátulsó  részéből.  A lá- 
basba zsírt  s abban  bőven  vereshagymát,  néhány  szem  fekete  és 
szegfűborsot  teszünk,  a hagymát  sárgára  pirítjuk,  és  egy  kávés- 
kanálnyi paprikát ; a borjúhúst  jól  megverjük,  de  úgy,  hogy  szét  ne 
menjen,  s azután  besózzuk  és  lisztbe  mártjuk,  rögtön  a forró  zsírba 
teszszük.  E pecsenyének  gyorsan  kell  sülni,  három  negyedóra  elég 
neki.  Ha  feladni  akarjuk,  kevés  húslevest  öntünk  alá,  és  mikor  fel- 
szeleteltük a tálba,  forrón  a levet  szitán  rápasszirozzuk.  A lének 
szép  pirosnak  kell  lenni.  A borjúhús  fehér  marad  a gyorsan  sülés 
által,  s igen  jól  néz  ki  s a mellett  finom,  puha. 

1039.  Töltött  csirke  magyarosan. 

Egy  csirkéhez  veszünk  három  keményre  főzött  tojást  meg- 
reszelve, egy  negyedrész  áztatott  zsemlét,  egy  nyolczad  kiló  szalon- 
nát, apró  koczkákra  vágva,  jó  adag  fekete  borsot,  és  jó  egy  késhegy- 
nyi sáfrányt,  bőven  zöld  petrezselymet  és  metélő-hagymát.  E vegyí- 
téket  összekavarjuk,  és  vele  a szépen  felfutott,  és  a bőrét  jól  felszedett 
csirkét  megtöltjük.  E töltelék  nem  híg  s azt  a csirkébe  kézzel  kell 
beleduggatni.  Ha  megsült,  akkor  igen  finom,  gyenge  s rendkívül 
Ízletes. 

Halak. 

1040.  Halászlé. 

Ehhez  többféle  halat  veszünk,  ezeket  jól  megtisztítjuk,  dara- 
bokra vágjuk  és  lábasba  teszszük,  azután  jócskán  vereshagymát, 
sót  és  paprikát  adunk  hozzá,  vízzel  felöntjük,  beborítjuk  és  főni 
hagyjuk. 


1041.  Szegedi  halászlé. 

Veszünk  tíz-tizenkét  személyre,  legalább  hat-hét  kiló  halat, 
melyben  ponty,  harcsa,  kecsege  mindenesetre  legyen,  ezenkívül  lehet 
még  két-háromféle  más,  de  folyóban,  patakban  fogott  élő  hal  is,  me- 
lyeket elevenen  kell  letisztítani  s aztán  farkukat  a végbél  alatt  el- 
vágni ; a halak  vérét  a bográcsba  bele  kell  ereszteni,  aztán  a halak 
beleit  kivenni  s a halakat  kimosni.  Halászlét  legjobb  szabadban, 
vagy  szabad  tűzhelyen  főzni,  és  pedig  lánczon  csüngő  vasbogrács- 
ban, melybe  egy-egy  kiló  halra  két-három  deka  friss  szalonna  apró 
koczkára  aprítandó,  s minden  kiló  halhoz  egy-két  közepes  darab  vé- 
kony szeletekre  vágott  vereshagyma  adandó,  melyet  a zsírban  meg 
kell  kissé  pirítani ; most  legalul  a hal-fejeket  és  a keményebb  húsú 
halakat  rakjuk  be  rétegenkint  a bográcsba,  úgy  hogy  alul  egy  kis 
réteg  hagyma,  erre  kevés  só,  paprika  s egy  sor  hal  jön,  így  az  összes 
hal  és  hagyma  be  lesz  rakva  és  rétegenkint  sózva,  paprikázva  ; mi- 
kor mind  be  van  rakra,  igen  kevés  vizet  önteni  rá,  s fővés  közben 
felkavarni  nem  szabad,  hanem  a bogrács  néha  riszálva  körbe  forga- 
tandó. A halászlé  kis  félóráig  készül,  s legjobb  a bográcsban  adni  fel 
az  asztalra,  hol  maga  a szakács,  ki  tudja,  hol,  melyik  sorban  milyen 
hal  van,  legjobban  tudja  a tálalást  egyénenként  végezni. 

1042.  Magyar  ponty. 

A ponty  középdarabjait  megtisztítjuk,  megsózzuk,  serpenyőbe 
teszszük,  vizet  és  eczetet  öntünk  reájok,  de  csak  annyit,  hogy  a 
halat  egészen  be  ne  fedje,  s lassan  főni  hagyjuk.  Finomra  vagdalt 
vereshagymát  vajban  sárgára  párolunk,  fél  kávéskanálnyi  paprikát 
adunk  hozzá,  melynek  szinte  párolódnia  kell,  azután  kevés  hal-lére 
két  deciliter  tejfelt  adunk,  ezt  felfőzzük,  lehabozzuk,  s a mártást  át- 
szűrjük. A pontyot  tálba  helyezzük,  a mártásból  keveset  reáöntünk, 
a többi  mártást  pedig  csészében  külön  adjuk  melléje. 

1043.  Potyka-kocsonya. 

A potykát  felvagdaljuk  és  megsózzuk.  Azután  lábasban  más- 
fél liter  eczetet  és  ugyanannyi  vizet,  továbbá  sárgarépát,  vereshagy- 
mát, babérlevelet,  czitromhéjat,  egész  borsot,  székfüvet  s két  deka- 
gramm vizahólyagot  teszünk.  Midőn  ez  felforrt,  belevetjük  a halat,  s 
ha  ez  megfőtt,  tálba  teszszük.  Ekkor  a levet  megfordított  szék  lá- 
baira kifeszített  asztalkendőn  átszűrjük.  Ennek  felét  mély  formába 
öntjük,  s meghagyjuk  aludni,  a halat  olajgyümölcscsel  ékesítve  rá- 
rakjuk, s a potykakocsonyát  asztalra  adjuk. 

1044.  Rántott  ponty. 

A megtisztított  halat  szép  darabokra  vágjuk,  megsózzuk,  liszt- 
tel vegyített  darába  hengergetjük,  s vajban  hirtelen  kirántjuk. 

Ugyanezen  módon  minden  más  halat  is  ki  lehet  rántani. 

1045.  Magyar  fogas. 

Miután  a hal  néhány  napig  a jégen  feküdt,  letisztítjuk  azt,  fel- 
bontjuk s kimossuk,  jól  megsózzuk,  az  úszószárnyakat  spárgával 
megkötözzük,  s a halat  így  fekve  hagyjuk.  Egy  órával  a használat 
előtt  a halat  erre  szánt  iktatványba  kötjük,  forró  sósvízbe  teszszük, 
melyet  néhány  csepp  ímelyfüves  eczettel  vegyítettünk,  és  főni  hagy- 
juk. A hallével  finom  vajasmártást  habarunk  el,  szerecsendiót  te- 
szünk bele,  s azt  felfőzzük.  Továbbá  öt  tojás-sárgát  egy  czitrom  tevé- 
vel elkavarunk,  azt  a vajas-mártással,  mint  a sodót  elhabarjuk,  és  a 
mártásos  csészébe  tálaljuk.  A halat  asztalkendővel  bevont  deszkára 
fektetjük,  aztán  hosszúkás  tálba  teszszük,  a spárgát  leveszszük 
róla  és  zöld  petrezselyemmel  szegélyezve  mártással  adjuk  fel  az 
asztalra. 

1046.  Csuka  írósvajjal  és  petrezselyemmel. 

A megtisztított  és  felbontott  csukát  sósvízben  néhány  szegfű- 
vel és  babérlevéllel  megfőzzük  ; aztán  vigyázva  kiteszszük  a tálra, 
keményre  főtt  s finomra  metszett  tojással,  és  petrezselyemmel  be- 
hintjük és  forró  írósvajjal  leöntjük. 

1047.  Pörkölt  hal. 

Lábasban  kanálnyi  zsírt  vagy  vajat  forróvá  teszünk,  ebben  há- 
rom fej  hosszúra  vágott  vereshagymát  felduzzasztván,  késhegynyi 
piros  paprikát  teszünk  beie,  hogy  szép  színe  tegyen.  Ebbe  rakjuk 
aztán  az  összevágott  és  besózott  halat,  mit  betakarva  főni  hagyunk. 

1048.  Mornay-mártás. 

(L.  a 44-ik  lapon.) 

1049.  Tartár-mártás. 

(L.  a 44-ik  lapon.) 

1050.  Romoulad-mártás. 

(L.  a 44-ik  lapon.) 


Tészták. 

1051.  Bibornok-mártás. 

(L.  a 44-ik  lapon.) 

Tészták. 

1052.  Tarhonya-készítés. 

Hét  deciliter  lisztet  egy  egész  tojással  és  vízzel  oly  keményre 
gyúrunk,  hogy  inkább  lisztes,  mint  nedves  legyen.  A jól  meggyúrt 
tésztát  először  nagyszemű  rostán  átdörgöljük,  azután  mindig  kisebb- 
szeműn, miáltal  különféle  nagyságú,  a napon  szárítandó  tarhonyát 
nyerünk.  Használtatik  a tarhonya  levesben,  a hús  körül,  csirkével, 
pörköltre  stb. 

1053.  Derelye. 

Négy  tojással  készült  tésztát  kinyújtunk,  befőzött  szilvából 
kis  távolságra  egymástól  rakáskákat  rakunk,  azokat  más  tészta- 
darabbal beborítjuk,  azután  pedig  sarkantyúval  félkörű  foltokat  vá- 
gunk. Ezeket  sósvízben  megfőzzük,  hideg  vízzel  leöntjük  és  forró 
írósvajjal  feladjuk. 

Ezenkívül  a következő  tölteléket  is  adhatjuk : Huszonnyolcz 
dekagramm  tehéntúrót  négy  tojással  és  kevés  czukorral  összekeve- 
rünk, kevés  tejfelt  is  adunk  hozzá,  és  ezen  töltelékkel  szintúgy  bá- 
nunk, mint  a szilvalekvárral. 

1054.  Túrós-metélt. 

Másfél  liter  jól  megszárított  túrót  darab  vajjal  finomra  haba- 
runk, három  egész  tojást  és  háromnak  sárgáját  kevés  sóval  hozzá- 
vegyítvén, liszttel  tésztát  gyúrunk  belőle.  Most  a tésztából  liszttel 
behintett  deszkán  ujjhosszá  és  vastag  metélteket  csinálunk.  Ezeket 
most  réz-serpenyőben  vajjal  sárgásbarnára  megpirítjuk,  utóbb  forró 
tejbe  töltjük,  s jól  megczukrozva,  felfőni  hagyjuk. 

1055.  Édes  omlós  tészta. 

Zsír  és  czukor,  egyforma  mennyiség,  a liszt  annyi  mint  a kettő 
együtt,  két  deka  élesztő,  négy  tojás- sárgája,  késhegynyi  tört  szegfű- 
szeg, s kétannyi  tört  fahéj  jön  közé,  s annyi  tej,  mivel  gyengére  meg- 
gyúrjuk ; gyorsan  kell  vele  bánni,  a tészta  felét  tepsibe  vékonyra  el- 
lapítjuk, s megkenjük  jó  bőven  bármilyen  lekvárral,  a tészta  másik 
felét  kisujjnyi  pálczikákra  sodorjuk,  s a lekváros  tésztát  vele  berá- 

csozzuk,  s nem  nagyon  sebes  tűznél  sárgára  kisütjük.  Az  nap  ke- 
mény ; de  minél  tovább  áll,  annál  puhább  lesz,  eláll  8—10  napig  is. 
Tetszés  szerint  szeleteljük  fel.  Lehet  almával  is  tölteni. 

1056.  Fahéj -fánk. 

Fél  kiló  liszt,  y4  kiló  porczukor,  egy  jó  kanál  tört  fahéj,  pár 
kanálnyi  jó  tejfel,  ugyanannyi  bor,  tojás-sárgája  annyi,  mennyivel 
nem  nagyon  gyengére  meggyúrjuk,  késfoknyira  kinyújtjuk,  kis  négy- 
szög darabokra  fölvágjuk,  snyujtófára  gömbölyítve  vastag  spárgá- 
val átcsavarjuk,  forró  zsírba  téve  barnára  kisütjük,  s fahéjas ’czukor- 
ral  behintjük ; lehet  a sülttésztába  lekvárt  is  rakni. 

1057.  Friss  cseresnyés  torta. 

9 tojás- sárgáját  ugyanannyi  evőkanál  porczukorral  és  egy 
czitrom  levével  addig  kavarjuk,  mig  nem  tésztává  sürűdik,  és  hólya- 
gos lesz ; ekkor  negyed  kiló  hajas  mandulát  apróra  törve  kétfelé 
osztunk,  felét  a toj ás- sárgája  közzé  kavarjuk,  s egy  egész  czitromnak 
a reszelt  héját,  egy  kávés  kanálnyi  tört  fahéjat,  késhegynyi  tört 
szegfűszeget  is  hozzá  adunk,  9 tojás  fehéréből  habot  verünk,  két 
vajas  kiflinek  az  átszitált  morzsáját,  s a habot  bele  kavarjuk,  ezt  a 
masszát  vajjal  s liszttel  behintett  tepsibe  teszszük,  s egyforma  me- 
leg tűznél  a sütőben  kisütjük ; egy  liter  fekete  cseresznyét  magvától 
megtisztítunk,  s mikor  a torta  már  bebőrödzött,  reá  hintjük,  s vissza 
teszszük  sülni ; a nehéz  cseresznye  a félig  sült  gyönge  tésztába  itt- 
ott  bele  megy ; mikor  megsült  a torta,  négy  vagy  hat  tojás  fehéréből 
kemény  habot  verünk,  s jól  megczukrozva,  a torta  tetejét  ujjnyi 
vastagon  vele  bevonjuk,  a tört  mandula  másik  felét  reá  hintjük,  s ha 
a hab  megsárgult,  kiteszszük  szitára,  hogy  az  alja  meg  ne  lágyuljon, 
s ha  meghűlt,  tetszés  szerint  felszeleteljük,  és  fahéjas  czukorral  be- 
hintjük. Nagyon  finom  torta  ez. 

1058.  Puhintás  torta. 

V8  kiló  vajat,  8 tojás-sárgáját  négy  kanál  porczukorral  felve- 
rünk, s három  deka  élesztőt  meleg  tejbe  megkelesztünk,  egy  kiló 
lisztet  veszünk  hozzá,  s kellő  sóval,  bőven  czitromhajjal,  az  élesztő- 
vel s annyi  tejjel  mennyit  felvesz,  jó  gyenge  tésztát  kavarunk ; soká 
dolgozzuk,  mindig  egyfelé  kavarva,  hogy  finom,  puha  bele  legyen ; 
mikor  kidolgoztuk,  1/8  kiló  mazsola  apró  szőlőt  kavarunk  bele.  Egy 
nagy  tepsit  vajjal  kikenünk  és  beliszteljük,  s a tésztát  bele  öntjük, 
aztán  kelni  teszszük  jó  meleg  helyre  ; ha  jól  megkelt  és  tele  van  a 
tepsi,  beteszszük  sülni,  mikor  már  nem  sok  hijja,  hogy  kész,  a 8 tojás- 

fehérét  kemény  habbá  verjük,  s egy  darab  reszelt  csokoládé  s por- 
czukorral  összekavarjuk,  s a sült  tésztát  vele  vastagon  bevonjuk, 
még  a sütőbe  visszateszszük,  mig  a hab  megszárad  rajta,  s félig  hül- 
ten  felszeleteljük,  mert  a kés  forrón  a finom  puha  tésztát  össze- 
zúzná s vaníliás  czukorral  behintjük. 

1059.  Finom  liszt-morzsonya. 

Három  tojásból  kemény  eresztett  tésztát  kavarunk,  melynek 
azért  folyni  kell,  másfél  liter  tejet  felforralunk,  s mikor  fő,  a tésztát 
beleeresztjük  jó  magasról,  hogy  hosszú  laskás  legyen ; ha  a tejet  el- 
főtte, zsírt  vagy  vajat  bőven  teszünk  alá,  s fahéjas  czukrot  is  hintünk 
közé,  s bőven  mazsolát  s beteszszük  a sütőbe  pirulni,  tálaláskor 
fahéjas  czukorral  behintjük. 

1060.  Túrós  pogácsa  (debreczeni  eledel). 

Háromnegyed  kiló  liszthez  fél  kiló  zsírt  veszünk,  összedörzsöl- 
jük, sós  vízzel  gyengére  meggyúrjuk,  s ugyanannyi  tehéntúrót,  mint 
a liszt  volt  elmorzsálva,  hirtelen  közé  gyúrunk,  hogy  a túró  darabo- 
san maradjon,  aztán  kiczipózzuk  tojás  nagyságúra,  s hosszas 
pogácsát  készítünk  belőle,  megvagdaljuk,  tojással  bekenjük,  szép 
pirosra  kisütjük,  s forrón  feladjuk.  Kiváló  pogácsa. 

1061.  Finom  thea-sütemény. 

Egy  pohár  tört  czukor,  egy  pohár  tört  héjas  mandula,  egy 
pohár  liszt,  egy  egész  tojás,  kettőnek  a sárgájával,  fél  czitromnak 
tevével  és  reszelt  héjával  jó  kemény  tésztát  gyúrunk.  Késfoknyira 
kinyújtjuk,  aztán  egy  tojás  fehéréből  porczukorral  kemény  habot 
kavarunk,  s ezzel  az  elnyújtott  tésztát  bevonjuk,  meleg  késsel  ujjnyi 
vastag  rudacskákra  vagdaljuk,  vajjal  kikent  papírra  tepsibe  rakjuk, 
gyenge  tűznél  sárgára  kisütjük;  lehet  csokoládéval  is  bevonni. 

1062.  Vaniliás  rudacska  theához. 

Három  darab  reszelt  csokoládét  pohárral  felmérünk,  s ugyan- 
annyi porczukrot,  ugyanannyi  héjas  apróra  tört  mandulát  három 
tojás-sárgájával,  fél  czitrom  levével,  késsel  összedolgozzuk  jó  ke- 
ményre, liszt  helyett  tört  czukorra  teszszük,  hogy  a deszkához  ne 
ragadjon,  czukros  késsel  fél  ujjnyira  ellapítjuk,  ugyancsak  czukros 
késsel  ujjnyi  rudacskákra  vágjuk,  vajjal  kikent  s belisztezett  tepsibe 
gyenge  tűzön  kisütjük. 

1063.  Burgonyag’ombóez. 

Nyolczvan  dekagramm  reszelt  burgonyát  huszonegy  deka- 
gramm finom  liszttel  könnyen  összevegyítünk,  a mellett  tizennégy 
dekagramm  apró  koczkákra  vagdalt  zsemlét  huszonegy  dekagramm 
irósvajban  keményre  pirítunk,  s ezeket  a burgonyára  hintvén,  ezzel 
könnyedén  össze  vegyítjük ; aztán  két  vagy  három  tojást  habarva 
ráöntünk  és  liszt  segítségével  gombóczokat  készítünk  belőle.  Ezeket 
sós  vízben  kifőzvén,  úgy  adjuk  fel,  mint  a lisztgombóczokat. 

1064.  Túrós  rétes. 

Hét  dekagramm  irósvajat  parázsra  törünk,  hat  tojás-széket, 
czitromhéjat,  négy  deciliter  túrót,  czukrot  és  savanyú  tejfelt  adunk 
hozzá,  utoljára  hat  tojásfehérének  havát.  A rétestésztát  irós vajjal 
megöntvén,  a tölteléket  rákenjük,  a rétest  összesodorjuk  ás  szokott 
módon  megsütjük. 

1065.  Szőlőrétes. 

Érett  szőlőt  leszemelünk,  azután  zsemlemorzsát  pirítunk  vaj- 
ban, közönséges  rétestésztát  készítünk,  azt  kinyújtjuk,  szőlőszemek- 
kel, zsemlemorzsával,  czukorral  és  fahéjjal  behintjük,  könnyedén 
összesodorjuk,  és  megsütjük. 

1066.  Bába-fog’a. 

Hat  egész  tojást  tálba  verve,  azt  megsózzuk  és  kézzel  jól  ver- 
jük, annyi  lisztet  veszünk  hozzá,  hogy  inkább  lágy,  mint  kemény 
legyen,  de  igen  nagyon  ki  kell  gyúrni ; a gyúródeszkán  a kezek 
között  hempergetjük  és  koczkákra  vagdaljuk,  mindegyiknek  négy 
oldalát  bevágván.  A zsír,  melyben  szünetlen  kisütjük,  ne  legyen 
nagyon  forró. 

1067.  Rábaközi  perecz. 

Negyvenkét  dekagramm  lisztet  öt  egész  tojással  és  ötnek 
sárgájával,  négy  kanál  édes  tejfellel  és  kevés  sóval  jól  összegyúrunk, 
s jó  óráig  a fejszenyéllel  a tésztának  minden  részét  verjük;  azután 
kis  pereczeket  formálunk  belőle  és  azokat  forró  vízben,  még  pedig 
7 — 8 egy  főzőkanálra  fűzve  (fejével  lefelé)  a fazék  közepére  állítjuk. 
Ha  a víz  a pereczeket  felhozta,  a kanalat  felemelve  kiveszszük,  a 
vizet  gyorsan  lefolyatva,  a pereczeket  deszkára  rakjuk  és  kézzel 
egyenkint  lenyomva,  helyes  formára  igazítjuk,  így  folytatva,  míg 
mind  ki  nem  főtt.  Ekkor  tejfeles  vajba  forgatva  pléhre  rakjuk,  de  kö- 

zel  egymáshoz,  és  mérsékelt  hevű  kemenczében  megsütjük.  Ennyi- 
ből mintegy  80  perecz  lesz,  mely  kávéhoz,  theához  is  jó  és  mely- 
nek még  azon  előnye  van,  hogy  hetekig  eltartható  a nélkül,  hogy 
megkeményednék  vagy  ízéből  veszítene. 

1068.  Túrós  esúsza. 

Tálba  négy  tojást  ütünk,  közé  tojáshéjjal  vizet  öntünk,  és 
annyi  liszttel  tésztává  gyúrunk,  mennyit  csak  felszed,  mígnem  a 
tészta  a gyúrás  által  kifényesedik ; ez  inkább  kemény  legyen,  mint 
lágy,  habár  nehezebb  is  a kinyujtása;  ezt  két  czipóba  szakasztjuk. 
A tésztát  késfoknyinál  kissé  vastagabbra  nyujtuk  ki,  s az  egész 
levelet  újjszéles  csíkokra  vágjuk  fel,  ezeket  pedig  újjunkkal  szaggat- 
juk apróra,  s a már  forró  vízben  kifőzzük.  Csak  addig  főzzük,  míg 
jól  feljönnek  a víz  színére  és  10  perczig  forrtak.  Ekkor  lyukas  kanál- 
lal kiszedjük,  a vizet  jól  lecsurgasztjuk,  hideg  vízzel  átöntjük,  tálba 
teszszük,  megsózzuk,  forró  zsírral  leöntjük,  tetejére  túrót,  kevés 
tejfelt  és  szépen  pirított  szalonnatepertőt  teszünk,  s aztán  melegen 
feladjuk. 

1069.  Tejfeles  burgonya. 

Nehány  burgonyát  héjában  megfőzünk,  és  míg  ez  fő,  fél  kilo- 
gramm húst  sütünk  meg,  s nehány  tojást  keményre  főzünk.  A meg- 
hámozott burgonyát  karikákra  vágjuk,  a húst  pedig  igen  apróra 
vagdaljuk ; mindezt  külön  tányéron  kéz  alá  készítjük,  nemkülönben 
a szeletekre  vágott  tojást  és  hét  deciliter  jó  tejfelt.  Most  zsírral  ki- 
kent és  morzsával  behintett  lábasba  egy  sor  burgonyát  teszünk  és 
azt  megsózzuk ; erre  egy  sort  a vágott  húsból  és  tojásból  tejfellel ; 
ismét  burgonyát,  ismét  húst,  tojást  stb.  Jó  lesz  kevés  borsot  is,  vala- 
mint minden  sor  közé  bőven  reszelt  zsemlét  tenni.  Az  egészet 
negyedórára  teszszük  a sütőbe. 

A burgonyát  ily  módon  hús  és  tojás  nélkül,  csupán  tejfellel  is 
készíthetjük. 

1070.  Puliszka. 

Másfél  literes  fazékban  vizet  forralunk,  és  midőn  ez  jól  forr, 
negyedrészét  leöntjük.  A fazékban  levőt  megsózzuk,  közepébe  főző- 
kanalat állítunk,  és  e körül  egy  liter  édes  kukoriczalisztet  tömünk, 
s újra  félóráig  főni  hagyjuk.  Egyúttal  tizennégy  dekagr.  szalonna- 
szeleteket sütünk  ki,  és  ugyanennyi  parmezán-sajtot  reszelünk  a 
tányérra.  Ekkor  melegített  tál  fenekére  az  olvasztott  szalonnazsír- 
nak és  sajtnak  negyedrészét,  erre  a főtt  kukoriczatésztának  negyed- 

részét,  aztán  ismét  szalonnazsírt  és  sajtot,  erre  kukoriczatésztát  és 
így  tovább  teszünk.  Légiéiül  a szalonnaszeleteket  és  a maradék 
sajtot  rakjuk. 

1071.  Dödölle. 

Hét  deciliter  tisztán  kimosott  köleskását  másfél  liter  forró  sós- 
vízbe befőzve,  ezt  folyvást  keverjük,  nehogy  megégjen,  még  pedig 
oly  sűrűre  főzzük,  hogy  a főzőkanál  megálljon  benne.  Ezt  azután 
haluska  nagyságra  kiszaggatjuk,  nagy  tál  szélére  körös-körül  rak- 
juk, hogy  kissé  meghűljön,  miáltal  megtartja  alakját.  A meghülteket 
késsel  a tál  széléről  a közepére  teszszük,  és  a szélére  mindig  újakat 
rakunk,  mígnem  mind  kiszaggattuk.  Más  edényben  hét  dekagramm 
disznózsírt  olvasztunk,  két  decziliter  jó  tejfelt  beleteszünk,  ezt  forrón 
a haluskára  borítjuk,  mire  összemorzsolt  sóstúrót  teszünk,  és  az 
egészet  felrázzuk. 

1072.  Öntött  pereez. 

Hat  száraz,  ánizsnélküli  sóspereczet,  vagy  ennek  hiányában 
ugyanannyi  szarvast  tördelve,  vagy  apró  szeletekre  vágva,  azt 
edényben  forró  sósvízzel  leforrázzuk ; aztán  beborítjuk,  és  a vizet 
rögtön  leszűrjük,  saját  gőzében  hagyván  betakarva  negyedóráig. 
Egyúttal  hét  dekagramm  disznózsírt  vagy  vajat  olvasztunk,  két 
deciliter  tejfelt  beöntvén,  a pereczre  borítjuk  azt,  morzsolt  sóstúrót 
teszünk  reá,  és  az  egészet  jói  összerázzuk. 

1073.  Magyar  pite. 

Negyedfél  deciliter  finom  lisztet,  hét  deciliter  tejet  és  két  egész 
tojást  jól  felhabarunk  és  keveset  megsózunk.  E vegyítéket  vajjal  ki- 
kent pléhre  öntjük,  a tetejét  vajjal  meglocsoljuk,  és  gyenge  tűznél 
sülni  hagyjuk.  Ha  kisült,  a tetejét  vajjal  megkenjük. 

1074.  Bundás  kenyér. 

Nehány  egész  tojást  leütünk,  és  azt  kevés  sóval  összehabar- 
juk. Ebbe  újjnyi  vastag  szeletekre  vágott  fehér  czipókenyeret  bele- 
mártunk, és  azt  forró  zsírban  kisütjük.  ízletes,  ha  a kenyérszelet 
tejbe  mártatik. 

1075.  Lábatlan  tyúk. 

Ez  nem  húsos  étel,  hanem  tészta,  melyhez  palacsintatésztát 
készítünk,  de  sokkal  keményebbre  és  vastagabbra,  mint  a palacsinta- 
tészta szokott  lenni.  Ebből  gömbölyű  kanálnyit  kiveszünk,  azt  forró 

zsírba  teszszük,  és  vigyázva,  nehogy  szétmenjen,  sárgára  kisütjük; 
megczukrozva  feladjuk. 

1076.  Máié. 

Másfél  liter  friss  kukoriczalisztet  tálban  forró  vízzel  leforrázván, 
azt  egészen  keményre  hagyjuk,  és  így  elteszszük  két  óra  hosszat  jó 
meleg  helyre,  úgynevezett  fészekbe.  Akkor  belekeverünk  maroknyi 
búzalisztet,  és  pár  óráig  kihűlni  hagyjuk.  Most  a tésztát  zsírral  jól 
vastagra  kikent  pléhtepsire  kenjük  kis  újj  vastagságra,  a tetejét  az- 
után zsírral  vastagon  meglocsoljuk.  A máiét  jó  forró  hetyen  sütjük, 
és  koczkákra  daraboljuk. 

1077.  Bélés. 

Jó  rétestésztát  24  tojásnagyságú  czipóra  osztunk.  Két  kikent 
pléhtepsit  egymás  mellé  rakunk,  mi  által  a készítendő  tészta  nagyobb 
kiterjedésű  lesz.  Ezen  két  tepsi  felett  kihúzzuk  most  az  első  czipó- 
bólvaló  tésztalevelet  és  azt  meglocsoljuk  zsírral.  Ezen  levélre  még 
hét  ilyen  tésztavelet  húzunk  ki,  úgy  hogy  a tészta  alja  nyolcz  ilyen 
levélből  álljon,  mindeniket  külön  zsírral  meglocsolván.  Az  erre  ra- 
kandó tölteléket  a következő  módon  készítjük : Tizennégy  deka- 
gramm rizst  tejben  megdagasztva  szitán  átcsurogtatunk,  hogy  min- 
den nedvessége  lefolyjon,  ezt  a tésztára  rakjuk,  hozzáadván  apró- 
és  mazsolaszőlőt.  Miután  ezt  megczukroztuk  és  kevés  törött  fahéjjal 
meghintettük,  ismét  8 tésztalevelet  teszünk  reá,  mindeniket  külön 
zsírral  meglocsolván.  Erre  jő  ismét  a fentebbi  módon  készült  tölte- 
lék, legfölül  pedig,  mint  előbb  a még  hátralevő  nyolcz  tésztalevél. 
A tepsi  szélén  kiálló  tésztaczafrangokat  nyújtófával  vagy  késsel 
lenyessük,  a tésztát  magát  csörgemetélővel  koczkákra  kivágjuk,  a 
tetejét  zsírral  megkenjük,  gyenge  tűznél  kisütjük  és  megczukrozva 
feladjuk. 

A bélest  túróval  vagy  almával  is  tölthetjük. 

1078.  Tepertős  pog*áesa. 

Fél  kilogramm  jó,  friss,  finomra  vágott  tepertőhöz  egy  kilo- 
gramm lisztet  veszünk,  azt  két  kéz  között  jól  dörgöljük;  két  deci- 
liter tejfellel  és  pár  kanál  tejjel  összegyúrjuk  úgy,  hogy  inkább  ke- 
mény, mint  puha  legyen.  A tésztát  másfél  újjvastagságra  kinyújtjuk, 
fánkszaggatóval  kiszúrjuk,  pléhre  rakjuk,  tojással  megkenjük,  és 
kissé  barnára  sütjük. 

1079.  Tésztás  kása. 

Egy  liter  köles  kásához  veszünk  negyedkiló  szalonnát,  azt  le- 
aprítva  apró  tepertőnek,  ha  kisült,  a forró  zsírba  a kását  bele  kell 
tenni,  megmosni  nem  szabad,  csak  ruha  közt  jól  megtörölni,  a zsír- 
ban nehány  perczig  sülni  hagyni,  és  ekkor  forró  vizet  önteni  reá 
három  liternyit,  megsózni  és  mikor  a kása  már  félig  megfőtt,  egy  jó 
nagy  levél  száraz  tésztát  apróra  tördelve  bele  tenni ; mikor  a kása  s 
a tészta  már  a levét  mind  elfőtte,  akkor  bele  kell  kavarni  a tésztát,  s 
még  egy  negyedóráig  csendesen  főni  hagyni,  kavarni  nem  kell,  ha- 
nem csak  felrázni. 

1080.  Kásás  bélés. 

Másfél  kiló  lisztből  egy  kanálnyi  zsírral,  két  tojás  sárgájával, 
sósvízzel  bélés-tésztát  készítünk,  víz  helyett  lehet  tejjel  is  gyúrni, 
ekkor  nem  kérges  a tészta,  s ha  jól  ki  van  gyúrva  simára,  ki  kell 
czipózni,  és  tányér  nagyságúra  kinyújtani,  meglisztelni  és  pihenni 
hagyni ; ha  már  megpihent,  kihúzni  asztalon,  s forró  zsírral  meg- 
locsolni, és  a többi  tésztát  mind  egymásra  kihúzni.  Ha  mind  ki  van 
húzva  a tészta,  négy  részre  szeljük,  és  a részeket  egymásra  hajtjuk, 
az  így  nyert  jó  vastag  tésztát  tiz  centiméter  négyszög  darabokra 
vagdaljuk,  és  a már  előbb  jóféle  borssal,  bő  zsírral  keményre  főzött 
s kihűtött  köleskásával  megtöltjük,  diónyi  darab  kását  téve  egy-egy 
négyszögű  tésztára,  a tészta  széleit  mind  a négy  oldalán  összeszed- 
jük, és  gömbölyeg  kis  béléseket  formálunk  kissé  ellapítva,  hogy  a 
kása  szétterüljön  benne,  s jó  forró  sütőben  szép  pirosra  kisütjük. 
Igen  szépen  felnő,  hirtelen  kell  neki  sülni. 

1081.  Debreczeni  bélés. 

Ehhez  a tésztához  a sertés  fodor  hájzsírja  szükséges,  ezzel  kell 
megzsírozni  a kinyújtott  tésztát,  még  pedig  bőven,  a tésztája  úgy 
készül  mint  más  béleseké.  Ezt  nem  asztalon  kell  kihúzni,  de  a nyújtó 
táblán,  és  a széleit  sem  veszszük  le,  de  visszahajtva  a többire  húz- 
zuk, 6,  10  sőt  12  levelet  is  egymásra  huzunk,  s mikor  mind  ki  van 
huzva,  az  egészet  összehajtjuk  mint  egy  nyolcz  rétre  hajtott  szer- 
vétát, s hideg  időben  télben  így  több  napig  el  lehet  tartani,  s mikor 
szükségünk  van,  ezeket  kinyújtjuk  késfoknyira,  s tetszés  szerint 
túró,  rizs,  alma,  káposzta,  lekvárral  megtöltjük,  a tészta  széleit  mind 
együvé  szedjük,  és  úgy  kerek  bélést  készítünk  belőle.  Szinte  gyorsan 
kell  kisütni  ezt  is. 

1082.  Olasz  rántotta  tejfellel. 

Egy  kanál  zsírban  kevés  vöröshagymát  sárgára  párolunk,  kés- 
hegynyi paprikát  teszünk  bele,  és  a tojást  szépen  a forró  zsírba  üt- 
jük le,  vigyázva,  hogy  a sárgája  szét  ne  menjen,  ekkor  megsózzuk 
őket  egyenként,  és  a sárgájára  zöld  petrezselymet,  metélő  hagymát 
apróra  vágva  hintünk,  s egy  is  paprikát  is;  ezután  savanyú  tejfelt 
öntünk  a tálba,  hogy  a tojásokat  ellepje.  Kevés  zsemlemorzsával 
meghintjük  s hirtelen  megsütjük.  Ezt  abban  a tálban  kell  megsütni, 
melyben  feladjuk  az  asztalra.  Reszelt  parmezán-sajttal  és  vagdalt  son- 
kával még  izletesebb. 

Debreczeni  hurkák  és  kolbász. 

Kipróbált,  jó  sertés-aprólék  készítési  módja. 

1083.  Tüdős  hurka. 

A hideg  vízben  kiáztatott,  megabárolt  tüdőt  az  erektől  meg- 
tisztítva s a lépet,  kevés  nyers  májat  apróra  vágókéssel  megvágunk 
s a cseplesz-héjat,  egy  jó  marék  bélről  leszedett,  hideg  vízben  szag- 
talanná mosott  kövért  szinte  megabárolva  melegen  fölvágunk  apróra, 
egy  jó  nagy  fej  vereshagymát  zsírban  fekete  borssal  puhára  páro- 
lunk s igen  apróra  megvágjuk.  Negyed  kiló  párolt  rizst,  szegfűszeget 
keveset,  fekete  tört  borsot,  majoránna-pelyvát  bőven,  — mely  rostán 
át  volt  dörzsölve,  — sót  kellő  mennyiséget,  s pár  levesmérő-kanál 
forró  vízzel  összedolgozzuk  az  egész  masszát,  hogy  jó  gyönge  le- 
gyen, s hurkatöltővel  a már  szagtalan  tiszta  belekbe  töltjük,  hét 
araszhosszúságú  darabokba,  s a hurka  mindkét  végét  vékony  fács- 
kákkal  bepeczkeljük,  forró  sósvízben  kifőzzük. 

1084.  Májas  hurka. 

Hideg  vízben  kiáztatott  nyers  májat  apróra  megvágunk  vágó- 
késsel, s az  ereket,  csomókat  kiszedjük  belőle,  s a fehér  májat  min- 
den kövérestől,  sőt  még  egy  marok  tiszta  bélkövért  is  megabárolva, 
melegen  felvágunk  apróra,  egy  nagy  vereshagymát  zsírban  borssal, 
kevés  paprikával  megpárolunk,  párolt  köleskását  nem  túl  sokat, 
sem  keveset  vegyítünk  bele,  fekete  borsot  bőven,  szinte  pár  leves- 
mérő-kanál forró  vizet,  hogy  híg  legyen  a töltelék,  és  kellő  sót.  A májas 
tölteléknek  jó  zsírosnak  és  hígnak  kell  lenni,  hogy  a hurka  jó  gyönge 
legyen.  A fűszert  is  bőven  kell  beleadni,  hurkatöltőn  a belekbe  töl- 
teni, ezeket  is  bepeczkelni,  s forró  sósvízben  kifőzni. 

1085.  Kásás  hurka. 

A hájkerületet  s a háj  fekvést  veszszük  megabárolva  a kásás- 
hurka töltelékhez,  s abárolt  bőrt  bőven,  mindezeket  melegen  apróra 
összevágjuk,  s a mennyi  csomó  a hús  és  a zsiradék,  annyi  párolt 
köleskását  teszünk  hozzá,  kellő  sót,  bőven  fekete  tört  borsot,  párolt 
vereshagymát,  mint  a májas-hurkába,  s majoránna-pelyvát  bő- 
ven, ehhez  is  forró  víz  jön  pár  levesmérő-kanállal,  hogy  a töltelék 
gyenge  legyen  s könnyen  lehessen  a hurkatöltővel  a belekbe  tölteni ; 
kis  fapeczkekkel  a végét  mindkétfelől  beszúrjuk  a hurkának  s ezt 
is  forró  sósvízben  kifőzzük.  Ha  megakarjuk  tudni,  megfőtt-e  már 
a hurka,  akkor  egy  szalmaszállal  megszúrjuk  s ha  a nyíláson  nem 
vörös  víz,  de  zsír  jön  át,  ki  lehet  venni  a hurkát  a forró  vízből,  mert 
át  van  főve. 

1086.  Véres  hurka. 

Ehhez  a torka  pecsenyéjét  megabárolva  s a tüdőből  kiszedett 
ereket  s a gégecsőt  veszszük.  Kevés  abárolt  bél  kövérét  is,  mivel  a 
torkapecsenye  maga  is  igen  kövér.  Vágókéssel  mind  együtt  melegen 
összevágjuk,  egy  sertés  véres  töltelékéhez  egy  össze-marék  párolt 
rizst  vegyítünk,  két  deci  édes  tejet  s ugyanannyi  szép  piros  híg  vért, 
kávéskanál  tört  köménymagot  megszitálva,  tört  fekete-  és  szegfű- 
borsot jó  bőven,  és  késhegynyi  paprikát,  szinte  párolt  nagy  fej 
vereshagymát.  A tölteléknek  jó  hígnak  kell  lenni,  s a megtöltött 
hurka  két  végét  vékony  spárgával  összekötjük  s rögtön  meleg  vízbe 
teszszük,  mert  a tej  és  vér,  ha  állana,  fővetlen  kifolynék ; a véres 
hurkát  nem  kell  soká  s nagyon  fövő  vízben  főni,  mert  kireped  a 
hurka  vékony  bőre,  minthogy  a véres-hurkát  kolbász-húrba  szok- 
tuk tölteni  magyarosan.  Anémetes  tölteléket  a vastagbelekbe  töltik, 
de  az  a sok  szalonna  miatt  nem  olyan  ízletes,  mint  ez. 

A kisebb  gyomrot  vagy  műnéven  gömböczöt  is  ilyen  véres 
töltelékkel  szokás  megtölteni  s szinte  kifőzni,  mint  a hurkát.  Hasz- 
nálatkor ismét  felforraljuk  s fél  órával  az  evés  előtt,  pirulni  a sütőbe 
teszszük,  mellék-ételnek  szokás  feladni,  kerek  szeletekre  szelve, 
száraz  tormával  körülkerítve. 

1087.  Jó  házi  kolbász. 

Ennek  főkelléke,  hogy  sem  túlkövér,  sem  sovány  ne  legyen ; 
jó  vegyes  húst  jól  meg  kell  vágni,  de  nem  túl  nagyon.  Öt  kilónyi 
húshoz  vehetünk  fél  liter  hideg  vizet  s negyed  liter  bort.  Bőven 
fekete  tört  borsot,  majoránna-pelyvát,  sót  kellő  mennyiséget,  ezeket 

együtt  jól  el  kell  dolgozni,  hogy  a fűszer,  só,  víz,  bor  mindenütt 
átjárja ; a töltéstől  is  sok  függ ; a lágyan  töltött  kolbász  sohasem  oly 
nedvdús,  mint  a melyik  jó  feszesre  van  töltve,  lehet  aztán  czitrom- 
s fokhagymást  is  tölteni.  Minél  hamarább  teszszük  füstre,  annál 
zamatosabb  a füstölt  kolbász,  és  gyorsan  kell  füstölni,  nehogy  ki- 
szikkadjon. 

1088.  Disznófej -sajt. 

A másik  vagy  nagy  gyomorba  jön  a disznófej -sajt,  imígy  ké- 
szítve : A friss  disznófejet,  4 — 5 darab  tenyérnyi  friss  szalonna-bőrt 
puhára  megfőzünk,  s ha  félig  kihűlt,  a csontról  leszedjük  a húst, 
szép  hosszú,  vékony  szeletekre  felszeljük,  úgyszinte  vékony  laskára 
a szalonnabőrt  is,  kellően  megsózzuk,  s a húst  a bőrrel  gyengéden 
összevegyítjük,  hogy  össze  ne  törjenek.  Egy  fej  vörösre  párolt 
hagymát  igen  megvágva,  egy  egész  czitrom  levét  belefacsarva  s a 
héját  belereszelve,  paprikát  keveset,  fekete-  és  szegfűborsot  bőven 
teszünk  bele,  s pár  tej  merő-kanál  híg  piros  vért  adunk  hozzá,  hogy 
szép  sötétszínű  legyen,  s összevegyítjük  lassan  forgatva,  nehogy 
összetörjük  a húst  és  bőrt,  mikor  mindenütt  egyforma  színű  és  ízű ; 
a tisztított  gyomrot  vele  elég  jól  tele  megtöltjük,  s forró  sósvízben 
félóráig  főzzük,  vékony  tűvel  megszúrjuk,  ha  nem  véres  lé,  de  tiszta 
zsír  jön  ki  a tű  után,  kiveszszük,  és  melegen  laposra  lenyomtatjuk. 
Néhol  felfüstölik,  néhol  frissen  elhasználják,  mindenkép  finom  eledel, 
mert  nem  túl  kövér.  Levegőn  huszonnégy  óráig  szárítva  és  igen 
ízletes. 

Pecsenyék. 

1089.  Töltött  csirke. 

Két  megtisztított  csirkét  sütésre  készítünk  el,  aztán  két  zsemlét 
tejbe  áztatva,  kinyomva,  zöld  petrezselyemmel  írósvajban  párolta- 
tunk.  Ha  ezen  töltelék  meghűlt,  5—6  tojást  ütünk  bele,  azt  meg- 
sózzuk és  fűszerezzük.  A csirkét  most  a gégén  át  megtöltjük,  meg- 
kötjük és  nyárson  vagy  serpenyőben  sárgabarnára  sütjük. 

1090.  Töltött  galamb. 

Fiatal  kövér  galambokat  tollcsövön  felfújunk,  azokat  meg- 
koppasztjuk  és  fél  óráig  sóban  hevertetjük.  Két  galambhoz  darab 
irósvajat  parázsra  törünk,  másfél  tejbe  áztatott  zsemlét  zöld  petre- 
zselyemmel, sáfránnal  és  sóval  összevagdalunk,  mind  összekever- 

jük,  két  egész  tojást  és  kettőnek  sárgáját  beleütjük,  a galambokat 
megtöltjük  vele,  nyársra  húzzuk,  és  lassanként  sárgabarnára  meg- 
sütjük. 

1091.  Sült  nyúl  tejfellel. 

Miután  a nyulat  jól  kimostuk  és  lehártyáztuk,  szépen  meg- 
spékeljük, azután  forró  eczettel  és  vízzel  leöntjük,  sárgarépát,  petre- 
zselyemgyökeret, szeletekre  vágott  hagymát  és  zellert,  babérlevelet, 
gyömbért,  szegfüvet,  borsszemeket  s czitromhéjat  teszünk  bele ; 
ebben  a nyulat  egy-két  napig  állani  hagyjuk,  ezen  idő  alatt  néhány- 
szor megforgatván.  Használatkor  a nyulat  nyársra  húzzuk,  lábait 
felkötjük,  s vajjal  és  savanyú  lével,  meg  tejfellel  felváltva  időnként 
leöntjük  s így  megsütjük.  Ha  jól  megsült,  tálra  teszszük  és  czitrom- 
szeletekkel  felékesítjük.  A serpenyőben  levő  lé  passzirozva  külön 
findzsában  melléje  adatik. 

1092.  Töltött  bagdány-pecsenye  (debréczeni  eledel). 

A borjú-  vagy  tehén  bagdányt  (ez  egy  része  a marhának),  ha 
besóztuk,  bőrét  körül  felszeldeljük,  a húst  is  végig  középen  felha- 
sítjuk keresztezve,  aztán  keményre  főtt  tojást  a hús  nagyságához 
mérve,  6—8 — 10-et  megreszelünk  s hozzá  jó  darab  sós  szalonnát 
igen  apróra  fölvágunk,  zöld  petrezselymet,  fekete  borsot  bőven,  jó 
sáfrányt  egy  késhegynyit,  kellő  sót,  ezeket  összekavarjuk,  s vele  a 
bagdányt  megtöltjük,  s szép  pirosra  kisütjük.  A húst  meg  is  lehet  ve- 
regetni, hogy  puhább  legyen. 

1093.  Spékelt  nyúlszeletek. 

A megtisztított  nyulat  két  újj vastag  darabkákra  metszjük, 
megspékeljük,  s néhány  napig  savanyú  páczban  hagyjuk.  Későb- 
ben pároljuk,  glacirozzuk  és  bors-  vagy  paradicsom-mártásban  fel- 
tálaljuk. 


1094.  Sült  borjúszegy. 

Miután  a bőrt  lehúztuk,  a szegyet  szalonnával  megtűzzük, 
lisztbe  hengerítjük  és  írósvajban  megsütjük.  Ha  megbámult,  levet 
és  égett  bort  öntünk  rá,  s aztán  sót,  szerecsendió-virágot,  borsot 
vereshagymát,  babérlevelet  és  petrezselymet  adunk  hozzá.  Midőn1 
a borjúszegy  már  lágy,  savanyú  tejfellel  mártást  készíthetünk  reá. 


Saláták. 

1095.  Nyárson  sütött  sertésderék. 

Három  kilogramm  sertéshúst  bőröstül  megmosunk  és  megsó- 
zunk, azután  éles  késsel  előbb  hosszában,  aztán  szélességében  a 
a bőrbe  mély  bevágásokat  teszünk.  A pecsenyét  nyársra  húzván  és 
zsírjával  gyakran  megöntvén,  sárgára  sütjük.  Ha  jól  van  sülve,  a 
bőre  oly  ropogós,  mint  az  üveg,  hanem  könnyen  haraphatónak  is 
kell  lennie. 

1096.  Sertéspecsenye  barna  lével. 

Forró  zsírban  egy  fej  vereshagymát,  egy  szál  petrezselyem- 
gyökeret, sárgarépát,  zellert  vékony  szeletekre  vágva,  gyorsan  pu- 
hára párolunk,  s ha  megpuhultak,  kevés  paprika  és  tört  fekete  bors- 
sal barnára  megpirítjuk.  A megmosott,  sózott  sertéshúst  (lehet  az 
fehérpecsenye  vagy  czombja)  beleteszszük,  s kevés  vizet  öntünk 
alá,  gyorsan  pároljuk,  mindaddig,  míg  megpuhul ; ha  a levét  elsüli, 
mindig  sós  forró  vizet  pár  kanállal  öntünk  alá,  nehogy  a zöldség 
alatta  megégjen,  de  szép  sötétbarnának  kell  lenni ; ha  a hús  puha, 
kiveszszük,  s míg  felszeleteljük  s forró  tálra  rakjuk,  ismét  forró  vizet 
öntünk  a pirult  zöldségre  s forrni  teszszük ; a felszelt  húsra  azután 
szitán  átszűrjük,  áttörve  rajta  a pirult  zöldséget  is.  Igen  kellemes 
mártást  nyerünk  így.  Fődolog,  hogy  meg  ne  égjen,  de  sötétbarna 
legyen. 

Saláták. 

1097.  Fejes  saláta. 

A szép,  kemény  salátafejeket  két,  vagy  ha  igen  nagyok,  négy 
részre  vágjuk,  tisztára  kimossuk  és  asztalkendőre  rakjuk.  Ekkor  a 
saláta-tálba  borsot,  sót  teszünk,  két  rész  olajat  és  egy  rész  borecze- 
tet  öntünk,  ebben  a salátát  jól  megforgatjuk  és  feltálaljuk. 

1098.  Zeller-saláta. 

A zellert  szeletekre  vágjuk,  megfőzzük  és  tálba  rakjuk ; aztán 
rézsukát  (Kresse),  endiviát  vagy  raponczát  megmosva,  ezt  szitán 
ráteszszük,  és  eczettel,  olajjal  elkészítjük. 

1099.  Lenmag’olaj  saláta. 

Nyers  savanyú  káposztára  lenmagolajat  öntünk,  hegyibe 
kemény  tojásszeleteket  tevén.  Ezt  magában,  de  néha  rántottával  is 
feltálaljuk. 

1100.  Paradicsom-alma  saláta. 

Két  vagy  három  szép,  kemény  paradicsomalmát  éles  késsel 
vékony  karikákra  szeldelünk,  ezeket  leveses  tányérba  rakjuk,  na- 
gyon megsózzuk,  s kevés  finomra  vágott  vereshagymát  teszünk  reá; 
e fölé  ismét  paradicsomalma- szeleteket  rakunk,  ezeket  megsózzuk  ; 
s vereshagymával  behintve  és  megborsozva.  Végre  olajat  és  jó  sok 
erős  boreczetet  öntünk  az  egészre.  A salátát  azután  hűvös  helyre 
teszszük,  a hol  legalább  egy  óra  hosszat  kell  állania,  hogy  élvez- 
hető legyen.  Marhahús  mellé  adva  különösen  jól  Ízlik.*) 


*)  Erős  eczetet  kell  azonban  hozzá  venni,  hogy  a paradicsomalma  kelle- 
metlen nyers  ízét  elvegye. 


Étlapok  hús-  és  böjtnapokra. 


Étlap  6 személyre. 

Húsnapon. 

1. 

Franczia  leves.  Tejfeles  leves. 

Tekercsek  csiperke-gombával. 

Rántott  burgonya  vagdalékkal. 

Marhahús  kék  káposztával,  vagy  makarónival  koszorúzva. 
Uborkamártás  és  mustár. 

Kelkáposzta  rizszsel  és  sonkával. 

Lúdmáj  irósvajas  mártással. 

Borjú  vesepecsenye,  olasz  saláta. 

Kifli-pép  málna- öntéssel. 

Genois  (Zsenoa). 

2 tányér  friss  gyümölcs,  1 tányér  piskóta. 

2. 

Barna  leves  konszommé  kádkákkal. 

Töltött  kucsma-gomba. 

Farsangi  fánk. 

Boeuf  á la  mode,  makaróni  koszorúval. 

Barna  mártás  apró  eczetes  uborkával. 

Töltött  káposzta. 

Tyúk  paradicsom-mártásban. 

Pörkölt  malacz. 

Túrós- rétes. 

2 kosár  friss  gyümölcs. 

1 tányér  tej  kocsonya,  kádkák,  1 tányér  piskóta. 


Étlapok. 


Étlap  12  személyre, 

1. 

Rák-leves  rák-kádkákkal. 

Berakott  aszpik. 

Vajas  tészta-kádkák,  szalonka  szálmi val. 

Fürjek  rizs-abroncsban. 

Párolt  marhahús,  fehér  marhahússal  vegyítve,  fehérre  párolt 
savanyú  káposztával,  zöld  paszulylyal,  s apró  burgonyá- 
val koszorúzva. 

Kápri  mártás  és  uborka  saláta. 

Párolt  borjúszegy  szágóval,  vajas  tészta  koszorúban. 

Pulyka  és  őzhát. 

Vegyes  kompót,  savanyú  saláta. 

Baraczk-lepény  angol  tésztából. 

Pörkölt  hal. 

Kabinet-pudding. 

Kártya  piskótatésztából. 

Birsalma-szeletek. 

4 tányér  friss  gyümölcs,  2 tányér  piskóta,  2 tányér  apró  czuk- 
ros  sütemény. 

2. 

Tört  májleves  vagy  meggyleves. 

Palacsinta-tekercsek  vadhússal. 

Fiatal  pulyka-karbonád  frikandóban. 

Vajas  tészta-tokok. 

Párolt  marhahús  burgonya-kéreggel. 

Zöld  és  fehér  kártifiola,  párolt  káposzta. 

Pörkölt  bárányhús  galuskával,  fenyves  madár  sülve. 

Alma  hálóköntösben,  franczia  vajas  metélt. 

Nyúl  és  tűzött  jérczék. 

Vegyes  kompót,  savanyú  saláta. 

Baraczkhab  spanyol  szélfánkkal. 

Napoleontorta.  Négy  tányér  friss  sütemény, 

4 tányér  gyümölcs,  ananász-  és  málnafagylalt. 

Étlap  IS  személyre. 

1. 

Fehér  tört  leves  agyvelő  kádkákkal. 

Ragú  barna  abroncsban. 

Töltött  malacz  aszpikkal. 

Fogoly  szálmi. 

Rizottók  vajas  tésztából. 

Karlsbadi  marhahús,  fehér  marhahússal  vegyítve,  kalarábéval, 
kel-sarjjal'  rizszsel,  sonkával  és  barnára  párolt  burgonyá- 
val koszorúzva. 

Fiatal  tyúkok  rákfarkkal,  kucsmagombával,  zöld  borsó  ko- 
szorúban. 

Barnára  párolt  vadkácsa,  burgonya  tollkával  garnirozva. 
Borjúczomb  és  nyúl.  Rántott  rostélyos. 

Zöld  saláta  kemény  tojással  és  aszpikkal. 

Kocsonyázott  alma,  leveses  tészta. 

Hal  majonézzel.  Forrázott  csuka  tormával. 

Berakott  kocsonya. 

Mogyoró-torta  czitrom  conserve-vel. 

Indián  fánk. 

Nápolyi  kifli. 

Fagylalt  hálókabátban. 

4 tányér  finom  czukrászsütemény,  4 tányér  friss  gyümölcs, 
2 tányér  piskóta,  2 tányér  bemártott  gyümölcs. 

2. 

Barna  leves  velősgombóczczal. 

Ragú  kagylóban.  Bográcsos. 

Galambok  papírtekercsben. 

Vajas  tészta-pástétomkák. 

Vaddisznófej. 

Fehér  marhahús,  sárga  répával,  veres  káposztával,  kelkáposz- 
tával, kelkáposzta-sarjjal  s burgonyával  garnirozva. 
Nyárson  sütött  nyelvek  szardellával. 

Kappan-mell  osztrigával. 

Kék  kelkáposzta  bemártott  gesztenyével ; töltött  savanyú  ká- 
poszta. 

Tyúk  zöld  borsóval. 


Étlapok. 


Barnára  párolt  borjúkarbonád. 

Nagy  csuka  vagy  süllő  aszpikkal. 

Sonkapástétom.  Tolt  fánk. 

Töltött  borjúszegy;  őzhát. 

Kocsonyázott  kompót,  olasz  saláta. 

Spanyol  gyümölcs-pép.  Málna  habpép. 

Széltorta,  franczia  tej  kocsonya,  meggy- kocsonya,  4 tányér 
finom  czukrász-sütemény,  2 tányér  piskóta,  2 tányér 
bemártott  gyümölcs,  4 tányér  friss  gyümölcs. 

Étlap  2á  személyre. 

1. 

Barna  franczia  leves  konszomméval. 

Agyvelő  leves. 

Hideg,  leforrázott  tok  tengeri  kagylóban  majonézzel  és  ász- 
pikkal. 

Agyvelő  törtek,  cotelette-koszorúval. 

Fiatal  pulyka  présben,  ászpikkal. 

Vajastészta  kádkák  ragúval. 

Farsangi  fánk. 

Barnára  párolt  marhahús,  fehér  marhahússal  vegyítve,  zöld 
borsóval,  sárga-répával,  árticsókával,  kártifiolával  s veres 
káposztával  garnirozva. 

Borjúszegy  frikandóban,  töltelék  szeletekből  készített  koszo- 
rúban. 

Frikaszszirozott  tyúkok,  zöld  kártifiola  koszorúban. 

Őz  czomb.  Stájer  kappan  osztrigával  töltve. 

Articsóka  saláta. 

Birsalma  kompót  vegyítve. 

Gesztenye  törtek,  narancs  öntéssel. 

Csokoládé-pép  kajszínbaraczk-habbal. 

Nagy  kocsonyázott  hal.  Potyka-kocsonya. 

Pergelt  torta  tejszínhabbal. 

Puncs-fánk.  Kajszínbaraczk-pereczek. 

Mogyoró  rudacskák. 

Őszi  baraczk  szeletek. 

Masszeduán. 

Mandolatej-kocsonya  fekete  kávéval. 

Habos  vanilia  fagylalt. 


Étlapok. 

Puncs  á la  glace. 

6 tányér  finom  konfekt,  6 tányér  friss  gyümölcs,  2 tányér 
mártott  gyümölcs. 

2. 

Barna  leves  vagdalék -fánkocskákkal. 

Fehér  leves,  máj  rizszsel. 

Kappan  főzelékkel. 

Szálmi  fogolyból  apró  pástétomkákkal. 

Sonka  tekercs. 

Boeuf  á la  Mode,  makarónival  és  burgonyával  garnirozva. 
Szegy  darab  tormával  bevonva. 

Barnára  párolt  káposzta  rizszsel  és  páczolt  nyelvvel. 

Töltött  pulyka,  tyúk  bajor  módra. 

Hideg  pástétom. 

Meggyes  haluska. 

Leveles  tészta. 

Fáczán.  Borjúczomb. 

Vegyített  kompót,  savanyú  saláta. 

Besamel  felfújt  kajszínbaraczk  öntéssel. 

Nagy  hal  ászpikkal  díszítve. 

Vegyes  torta.  Mogyoró  torta. 

Hideg  sodó,  fehér  kocsonya  ostábla  formában  ; 4 tányér  süte- 
mény; 2 tányér  piskóta ; 2 tányér  apró  ostya ; 4 tányér 
bemártott  gyümölcs ; 4 tányér  friss  gyümölcs,  vanília  és 
csokoládé  fagylalt ; puncs  á la  glace. 

Étlap  6 személyre. 

Böjti  napon. 

1. 

Kucsmagomba  leves. 

Kiborított  tojások. 

Túrós  fánk. 

Vegyes  halétel. 

Rántott  csuka. 

Zöld  saláta. 

Habos  birsalma-pép. 

Őszi  baraczk  hálóköntösben. 

Habos  tej  spanyol  szélfánkkal. 

2 tányér  friss  gyümölcs,  2 tányér  piskóta,  2 tányér  finom  konfekt. 

Étlapok. 


2. 

Halbél-leves. 

Keszeg  hal  heringgel. 

Tojás  burgonyával. 

Borsó  törtek  meny  halmájjal. 

Túrós  gombócz. 

Süllő  savanyú  salátával. 

Tiroli  rétes. 

Tejszínhab. 

2 tányér  finom  sütemény,  1 tányér  piskóta,  4 tányér  mártott 
gyümölcs,  2 tányér  friss  gyümölcs. 

Étlap  12  személyre. 

1. 

Rákleves  rák-kádkákkal. 

Rántott  tojás. 

Töltött  csigák. 

Hal  kolbász. 

Paréj  sült  békával. 

Rántott  csuka  mártással. 

Ponty  cseh  módra. 

Kenyérpép  túróval. 

Csokoládé  torta.  Kocsonyázott  kompót. 

F öldieper-szeletek. 

Vaniliás-fánk. 

Narancs -fánk. 

Négy  tányér  friss  gyümölcs,  négy  tányér  kis  konfekt,  két 
tányér  piskóta. 

2. 

Borleves. 

Süllő  szardellával. 

Töltött  tojás. 

Osztriga  csukamájjal. 

Savanyú  káposzta  tépett  csukával. 

Tekenyős  béka  vér-mártásban. 

Pogácsa,  olasz  rizs. 

Rántott  menyhal,  savanyú  saláta. 

Kocsonyázott  hal  szépen  felékesítve. 


Étlapok. 

Rizs  csokoládéval  és  tej-sodóval. 

Napoleon-torta. 

Pergelt- torta. 

Linczi  tortácskák,  jeges  fánkok,  spanyol  szél-kiflik,  vaníliás 
koszorúk,  2 tányér  piskóta,  4 tányér  gyümölcs,  2 tányér 
mártott  gyümölcs,  mogyoró-  és  ribizli-fagylalt. 

Étlap  18  személyre. 

1. 

Nádtyúk-leves  zsemlye  pitével. 

Gombaleves. 

Tojás-tekercsek. 

Hal-karbonád. 

Habart  tojás  spárgával  és  rákfarkakkal,  vajas  tészta  koszorúban. 
Keszeghal  heringgel. 

Zöld  borsó  rántott  menyhalmájjal. 

Csuka  szardellával,  apró  burgonya  koszorúban. 

Mandulapép  friss  megygyel. 

Tekenős-béka  vér- mártásban. 

Sült  viza. 

Rántott  menyhal. 

Olasz  saláta. 

Kocsonyázott  almák. 

Kajszínbaraczk-kocsonya. 

Birsalma-torta. 

Csokoládé-szeletek. 

Genois  (olv.  Zsenoa). 

Mogyoró-fagylalt. 

4 tányér  piskóta,  4 tányér  kis  konfekt,  4 tányér  friss  gyümölcs, 
4 tányér  párolt  gyümölcs. 

2. 

Száraz  borsó  leves,  csokoládé  leves. 

Hal  kolbász,  tojás  serlegek. 

Kocsonyázott  viza,  töltött  csiga. 

Kártifiola  vajjal,  paréj  halpofézekkel. 

Ponty  cseh  módra. 

Tekenős  béka  czitrom- mártásban. 

Süllő  majonézzel. 

Étlapok. 


Olasz  makaróni. 

Kajszínbaraczk-lepény. 

Rántott  ponty,  sült  keszeg,  savanyú  saláta. 

Nagy  hal  ászpikkal. 

Kocsonyázott  kompót. 

Mandolatorta  tejszín-habbal. 

Kenyér-torta. 

Török  tej  kocsonya. 

Csíkos  narancs-kocsonya. 

4 tányér  finom  czukros  sütemény,  2 tányér  piskóta,  2 tányér 
apró  ostya,  4 tányér  friss  gyümölcs,  2 tányér  czukrozott 
gyümölcs,  maraszkin-  és  földieper-fagylalt. 

Étlap  2á  személyre . 

1. 

Habos  mandola-leves. 

Tört  tojás. 

Tojás  ragúval. 

Tojás  serlegecskék. 

Osztriga,  csuka  és  menyhal  májjal. 

Vagdalék-kádkák. 

Hal  aszpikkal. 

Spárga  mártásban. 

Szárcsa  barna  mártásban. 

Békák  rákfarkkal  és  csiperke-gombával,  kucsma- gomba  ko- 
szorúval. 

Süllő  petrezselyemmel. 

Kajszínbaraczk-pép. 

Mandolatej-koszorú. 

Rántott  csuka. 

Sült  tok. 

Kötet-saláta  kemény  tojással  és  ászpikkal. 

Vegyes  kompót. 

Hideg  hal  ászpikkal  és  majonézzel. 

Birsalma-kocsonya. 

Franczia  tejkocsonya. 

Piskóta-torta  levelekben  tejszínhabbal  és  spanyol-fánkkal. 
Kártyák  fűszeres  tésztából. 

Mogyoró  torta. 


Étlapok. 

Angol  kalács. 

Tutti-frutti  mandolatejből. 

Földieper  fagylalt. 

4 tányér  piskóta,  4 tányér  friss  gyümölcs,  4 tányér  finom  kon- 
fekt,  4 tányér  mártott  gyümölcs. 

2 

Zöld  borsó-leves. 

Sör-leves. 

Hollandi  tojás. 

Kocsonyázott  menyhal. 

Kártifiola  vajas  mártásban. 

Töltött  csuka. 

Lencsetörtek  menyhal  májjal. 

Kék  káposzta  czukrozott  gesztenyével  és  hal-kolbászszal. 
Szárcsa  barna  mártásban. 

Tekenős  béka  saját  héjában. 

Süllő  majonézzel. 

Turóslepény  vajas  tésztából. 

Makaróni  sajttal. 

Sült  viza,  rántott  csuka,  savanyú  saláta,  vegyes  kompót. 
Kocsonyázott  rizs,  puncs  kocsonya. 

Gesztenye  torta,  spanyol  széltorta  levelekben. 

4 tányér  finom  sütemény,  4 tányér  piskóta  és  kétszersült. 

2 tányér  bemártott  gyümölcs,  6 tányér  friss  gyümölcs. 
Fagylalt  tetszés  szerint. 


III.  RÉSZ. 

A magyar  gazdasszony  kincstára. 

ELSŐ  OSZTÁLY. 

Első  fejezet. 

A bútorok  és  házi  eszközök  tisztítása. 

1.  Jeles  padlófénymáz.  Hamuzsíroldatban  finom  sárga  viaszkot 
olvasztunk  fel,  s ehez  berzsenfa  és  festő  bogyó  borszesz-oldatot 
adunk.  Ezen  keverékbe  ecsetet  mártva  bekenjük  a padlót,  megszá- 
rítjuk,  s lábkefével  és  posztódarabbal  kifényesítjük. 

2.  Olajos  festések,  padló  stb.  tisztítása.  Az  olajos  festések  és 
padló  tisztítására  Erlenmayer  hígított  légköneget  (ammóniák)  ajánl. 
Az  ammoniákot  6— 8 — 10-szer  annyi  eső-  vagy  folyóvízzel  kell  hígí- 
tani s a megtisztítandó  tárgyat  az  ebbe  mártott  kefével  vagy  szivacs- 
osai tisztítjuk,  a mi  által  a tisztítás  sokkal  kevesebb  idő  alatt,  sokkal 
tökéletesebben  s minden  roncsolás  nélkül  történik.  Még  a legyektől 
bepiszkított  olaj  festéseket  is  gyorsan  és  biztosan  meglehet  a mocsok- 
tól ezen  módon  szabadítani. 

3.  A padlat  és  ablakráma  tisztítása.  Közönséges  légköneget 
(Ammóniák,  Salmiakgeist)  6 — 8 — 10-szer  annyi  eső-  vagy  folyóvíz- 
zel vegyítünk,  s a mondott  tárgyakat  szivacscsal  vagy  kefével  meg- 
tisztítjuk. 

4.  A padlóból  zsír-  és  olajfoítokat  kivenni.  A foltos  helyet 
agyaggal  sűrűén  bekenjük,  s ezt  egy  ideig  rajtahagyjuk,  aztán  homok- 
vagy szappanvízzel  lemossuk.  Erősebb  foltokat  terpentin-léllel  ned- 
vesítünk meg  s hamú-lúggal  mossuk  fel. 

5.  A padlóból  téntafoltot  kivenni.  Sósavat  öntünk  reá  s aztán 
homok-  vagy  szappanvízzel  lemossuk.  Ha  sok  ténta  ömlött  ki,  hét 
dekagramm  vitriol- olajat  csepegtetünk  reá ; aztán  lassankint  7 deci- 
liter tiszta  vizet  öntünk  reá,  az  ez  által  előidézett  melegséget  el 

hagyjuk  múlni,  a foltos  helyet  meleg  vízzel  és  kevés  homokkal  jól 
lemossuk,  s a folyadékból  addig  öntünk  reá,  a meddig  a foltok  érnek. 
Néhány  óra  múlva  eltűnnek  a foltok,  aztán  a padlót  még  párszor 
tiszta  vízzel  lemossuk. 

6.  Téntafoltot  az  asztalból  kivenni.  A fentebb  említett  vitriol- 
ból és  vízből  álló  folyadékkal  kiszivatjuk  a foltot,  aztán  borecettel 
mossuk  le. 

7.  Tölgyfabótorok  megtisztítása.  Ha  zsírfolt  van  ezekbem 
meleg  sörrel  mossák  meg.  Hogy  fényt  is  kapjanak,  kevés  firnájszt 
és  czukrot  főzünk  a sörbe  s ezen  keveréket  a kefével  dörzsöljük  fel. 
Ha  megszáradt,  posztódarabbal  dörzsöljük. 

8.  Fénymázas,  lakirozott  bútorok  megtisztítása.  Húsz  fil- 
lérért olajat  veszünk,  azt  kis  csuporba  öntjük,  apróra  tört  fehér 
viaszt  adunk  hozzá,  jól  befedjük  s meleg  helyreállítjuk,  hogy  a viasz 
felolvadjon,  aztán  gyapjúdarabot  a keverékkel  bekenünk,  s az  előbb 
tisztán  megmosott  és  gondosan  leszárított  bútort  gondosan  könnye- 
dén bekenjük  vele,  aztán  más  tiszta  darab  gyapjúval  és  végre  vászon- 
darabbal fényesítjük. 

Másik  eljárás  a következő : A bútorokat  faolajjal  kenjük  be, 
porrá  tört  keményítőt  hintünk  reá,  s egy  másik  darab  tiszta  finom 
vászonnal  kifényesítjük. 

Vagy:  Porrá  tört  agyagkőre  annyi  vizet  öntünk,  a mennyi 
azt  egészen  elfedi.  Aztán  darab  finom  fián  elit  darab  parafadugóra 
vagy  ruggyantára  tekerünk,  azt  az  agyagkőbe  bemártjuk,  a bútort 
bekenjük  vele,  s aztán  lágy  szivacscsal  bedörzsöljük,  ekkor  agyag- 
kővel és  finom  liszttel  s posztódarab  segélyével  letöröljük. 

Vagy:  A bútorokat  sellakkal  kenjük  be,  melyet  borszesz- 
ben oldottunk  fel,  aztán  vászonnal  jól  ledörzsöljük,  míg  tüstént 
leszárad. 

9.  Fényesített  asztalból  a vízfoltot  kivenni.  Ezt  azáltal  érjük 
el,  ha  egy  ideig  nedves  sót  hagyunk  rajta  feküdni,  aztán  ezen  helye- 
ket kendővel  leszárítjuk,  s parafadugóval  kissé  ledörzsöljük. 

10.  Viasz  bútorfényesítéshez.  Tizennégy  dekagramm  sárga, 
apróra  vágott  viaszt  negyedfél  dekagramm  tört  gyantával  össze- 
olvasztunk, azt  jól  összekeverjük,  s ha  jól  megolvadott,  még  hét 
dekagramm  olajat  vegyítünk  be,  s a szelenczékbe  öntjük.  Ezen 
keverékből  keveset  gyapjúdarabra  kenünk,  a fát  dörzsöljük  vele, 
mely  néhány  nap  múlva  megkeményedik,  mintha  lakkal  kentünk 
volna  be. 

11.  Viasz  a padló-bordák  beolajozására.  Diónagyságnyi  darab 
gyantát  kevés  terpentin-olajjal  meleg  hamun  feloldunk,  s ezt,  ha 
egészen  folyékony,  darab  vászonnal  az  előbb  lemosott  bordákra  fel- 
dörzsöljük. Ha  az  első  kísérlet  után  még  nem  lennének  eléggé  szé- 
pek, úgy  ha  ismételjük,  bizonyosan  bekövetkezik  a siker. 

12.  Szőnyeget  megtisztítani.  A szőnyeget  finom  kefével  a por- 
tól megtisztítjuk,  aztán  felülről  lefelé  kenyérrel  megdörzsöljük,  ehhez 
a két  napos  kenyér  a legjobb.  A gyapjúszőnyeget  vízzel  lehet  mosni, 
melybe  ökörepét  vegyítettünk.  Hogy  a foltot  a szőnyegekből  ki- 
vegyük, szivacsot  tisztított  terpetin-olajjal  vagy  benzinnel  nedvesí- 
tünk meg,  s ezzel  gondosan  dörzsöljük,  míg  eltűntek. 

13.  Gipszalakot  megtisztítani.  Keményítőből  sürü  csirizt  főzünk 
s ezt  lágy  ecsettel  a gipsz-alakokra  felkenjük,  mire  aztán  szellős 
helyen  megszárítjuk.  Ezen  csiriz  aztán  vékony  levelekben  leválik,  s 
a piszok  mind  rajta  marad. 

14.  Olajfestékkel  mázolt  táblát  megtisztítani.  Meleg  szappa- 
nos vízbe  mártott  szivacscsal  mossuk  le  vagy  meleg  vízzel,  mely- 
ben 14  dekagramm  szódát  oldottunk  fel,  s tiszta  puha  posztóval  le- 
szárítjuk. 

15.  Rézmetszésekböl  és  könyvekből  mindenféle  foltot  kivenni. 

A foltos  helyet  mindkét  oldalon  finomra  kapart  agyaggal  fedjük  be, 
aztán  levélpapírral,  melyre  néhány  perczig  meleg  vasalót  tartunk. 
Az  agyagot  aztán  ruggyantával  dörzsöljük  le.  Olaj-  és  zsírfoltokat 
feloldott  hamuzsírral,  téntafoltot  hígított  választóvízzel  lehet  ki- 
venni. 

16.  Olajfestményt  megtisztítani.  A festményt  a keretből  kivesz- 
szük,  s tiszta  törülközőkendőt  teszünk  reá,  melyet  10 — 14  napig 
folytonosan  nedvesen  tartunk,  míg  minden  szennyet  magába  vont ; 
aztán  a képet  olyan  lenolajjal  kenjük  be,  mely  soká  napon  állott. 

17.  Tükröt  megtisztítani.  Zsíros  gyertyahamvat  öntünk  reá,  s 
azt  gyapjúkendővel  addig  dörzsöljük  az  üvegen,  míg  ismét  szépen 
fénylik,  és  a foltoktól  megszabadult;  aztán  más  gyapjúdarabbal  le- 
töröljük. 

Vagy:  Szivacsot  fehér  boreczetbe  mártunk  s az  üveget 
ezzel  törüljük  le.  A szivacsot  többször  ki  kell  nyomni  és  többször 
megnedvesíteni.  Aztán  fehér  vászonkendőt  jó  kékítővel  bekenünk, 
az  üveget  megdörzsöljük  vele,  s más  kendővel  még  egyszer 
letöröljük. 

Vagy:  Igen  finomra  tört  krétából  és  vízből  pépet  készítünk, 
azt  finom  gyapot- darabbal  a tükörre  kenjük,  s tiszta  rongy gyal 

szárazra  dörzsöljük.  A rámára  rakodott  port  száraz  ecsettel  távo- 
lijuk el. 

18.  Tükör-  vagy  üvegtisztító  por.  Hét  dekagramm  kölni  krétát 
és  2 dekagramm  rögöt  porrá  törvén,  jól  összevegyítünk.  A haszná- 
latkor az  üveget  kissé  megnedvesítjük,  a porba  vászonkendőt  már- 
tunk, s az  üveget  azzal  addig  dörzsöljük,  míg  tiszta  lesz. 

19.  Ablakot  tisztítani.  Lágy  itatóspapírt  veszünk,  összegyűrjük, 
s az  előbb  szivacscsal  megnedvesített  ablaküveget  szárazra  és  addig 
dörzsöljük,  míg  egészen  világos.  Az  igen  mocskos  ablakok  hamar 
világosak  lesznek,  ha  olyan  meleg  vízzel  dörzsöljük,  melyben  előbb 
kevés  szódát  oldottunk  fel. 

Vagy:  Finom  porrá  dolgozott,  teljesen  fövény  nélküli  kalló- 
földet az  üvegre  hintünk,  vászonrongygyal  ide-oda  dörzsöljük,  mire 
ismét  világos  lesz. 

Vagy : Hígított  kénsavval  tisztítjuk,  mely  az  igen  sötét  ablak- 
üveget is  világossá  teszi. 

Sötét  vagy  megszínesedett  ablaküveget  csalánnal  tisztítunk,  me- 
lyet maroknyi  hideg  vízbe  mártunk,  s az  ablakot  megdörzsöljük 
vele,  időről-időre  friss  csalánt  veszünk,  míg  az  üveg  egészen  tiszta, 
aztán  vízzel  leöblintjük. 

20.  Mindenféle  üvegek  tisztítása.  A port  letörüljük  róla,  darab 
taplót  szétszakítunk,  belső  oldalát  száraz  és  finom  pallérföldporba 
mártjuk  s az  üveget  dörzsöljük  vele.  Ezen  eljárás  a legfinomabb 
metszett  üvegeknél,  mint  szemüveg,  látcső,  képüveg  és  csillárnál 
alkalmazandó. 

21.  Ivópoharakat  tisztítani..  Hogy  a zsírtól  megtisztítsuk,  fű- 
részport és  itatóspapírt  veszünk;  éppen  így  járunk  el  a palaczkok- 
kal.  A meghalaványodott  poharat  ismét  világossá  lehet  tenni,  ha 
parázstűzre  vagy  forró  hamura  vizet  öntünk,  a poharakat  a leszálló 
gőzre  tartjuk,  aztán  tiszta  vízzel  kiöblintjük. 

A palaczkokat,  melybe  por  rakodott  le,  gyorsan  ki  lehet  tisz- 
títni,  ha  apró  szegeket  dobunk  bele,  kevés  vizet  öntünk  reá,  jól  meg- 
rázzuk, aztán  tiszta  vízzel  kiöblintjük, 

22.  Palaczkokat  előnyösen  lehet  tisztítni  ólomsrét  nélkül  is, 
mert  ezek,  ha  a palaczkban  anyagok  maradnak  vissza,  könnyen 
mérget  képezhetnek  ; hanem  lehet : 

Kavicskővel,  széttört  tojáshéjjal,  apró  szegekkel  és  az  úgy- 
nevezett vasporral,  melyet  az  ember  a kovácsműhefyben  ingyen 
kaphat.  Épen  így  jó  a tiszta  kőszén,  a durva  fövény,  melyet  a ki- 
öblítésre szánt  vízbe  teszünk. 

A megsavanyodott  üveget  úgy  lehet  ismét  egészen  jóvá  tenni, 
ha  a kenyér  kivétele  után  a kemenczébe  teszszük  s egy  napig  abban 
hagyjuk. 

23.  Az  üvegeket  az  eltűrés  ellen  biztosítani.  Hogy  az  üvegeket 
meleg  italokkal  veszély  nélkül  megtölthessük,  szalmába  betekerve 
egy  üst  hideg  vízben  tűzre  teszszük  s egy  ideig  főzzük.  Aztán  víz- 
ben lassankint  kihűtjük.  Ugyenezen  módon  bánunk  a porczellán-  és 
kőedénynyel. 

24.  A megsárgult  elefántcsont  megfehérítése.  Az  elefántcson- 
tot kevés  zsírban  bekent  ócska  vászondarabba  takarjuk,  2—3  óráig 
nem  igen  forró  helyen  hagyjuk  feküdni,  s egy  ideig  vízben  főzzük, 
melyet  borkővel  és  hamuzsírral  vegyítettünk  vagy  pedig  borkővel 
vegyített  lúgban. 

25.  Márványt  és  porczellánt  megtisztítni.  Fürdőt  készítünk, 
mely  egy  rész  kénsavból  és  ötven  rész\vízből  áll,  s az  idő  folytán 
elpiszkosodott  tárgyakat  ezzel  megtisztítjuk ; ez  által  előbbi  be- 
csüket és  fényöket  visszanyerik  a nélkül,  hogy  a legkisebb  bajuk 
történnék. 

26.  Vizes  palaczkot  megtisztítni.  A mésztartalmú  ivóvizek,  a 
palaczkok  belső  falára  fehér-szürke  földes  üledéket  raknak  le,  mely 
erősen  odatapad  s a szemre  rossz  hatást  tesz.  A sréttel,  a föveny- 
nyel való  rázás  nehezen  s nem  mindig  távolítja  el  ezen  lerakodást, 
de  a közönséges  só  hirtelen  feloldja  azt,  s ha  aztán  az  itatóspapírral 
és  vízzel  kiöblítjük,  az  üveg  tökéletesen  visszanyeri  előbbi  fényét  és 
tisztaságát. 

27.  Aranyat  megtisztítni.  Kis  puha  kefét  vagy  gyapjúdarabot 
meleg  szappanvízbe  vagy  borszeszbe  mártunk  s az  aranyat  meg- 
tisztítjuk vele,  s aztán  párizsi  veressel  dörzsöljük  le,  melyet  puha 
keztyűbőrre  kenünk  fel. 

28.  Arany-  és  ezüst-ékszereket  szépen  megtisztítni.  Tiszta 
vizet  forralunk  fel  s azután  szőrszitán  hamut  szitálunk  bele,  s az 
így  nyert  lúggal  kefe  segélyével  megtisztítjuk  az  arany-  és  ezüst- 
tárgyakat. 

29.  Aranytárgyakat  megtisztítni.  Négy  deciliter  vízben  öt 
gramm  szalmiákot  oldunk  fel,  s a megtisztítandó  tárgyakat  ebben 
felfőzzük,  mi  által  eredeti  szép  arany  színüket  visszanyerik. 

30.  Aranyozott  tárgyakat  szappan-vízbe  mártott  kefével  dör- 
zsölünk, s azután  ezeket  égetett  finomra  tört  kenyérrel  keféljük. 

Vagy:  Szalmiákot  és  kőtimsót  főzünk  erős  hamulúgban,  a 
tárgyakat  beleteszszük,  s így  a lúgban  volt  darab  rongy gyal  ledör- 
zsöljük, friss  vízzel  leöblítjük,  s vászonkendővel  tisztán  leszárítjuk. 


A bútorok  és  házi  eszközök  tisztítása. 

31.  Faaranyozások  szappanvíz  vagy  ammóniákkal  való  gondos 
törülés  által  tisztíttatnak  meg,  az  utóbbi  esetben  azonban  vízzel 
gyorsan  le  kell  öblinteni.  A füst  által  bepiszkolódott  aranyozásokat 
pálinkával  tisztítjuk  meg. 

32.  Ezüst  edényeket  legjobban  kemencze-korommal  lehet  meg- 
tisztítani, mi  által  szép  fényesek  lesznek. 

33.  Ezüstnemüt  megtisztítni.  Szép  tisztán  leöblintjük  és  szárít- 
juk; aztán  késsel  közönséges  krétát  kaparunk  finomra,  darab 
keztyűbőrt  a krétaporba  nyomunk,  a tárgyat  azzal  jól  megdörzsöljük 
s tiszta  vászonkendővel  letöröljük.  Kréta  helyett  tört  meszet  is  vehe- 
tünk. Még  szebb  lesz  az  ezüst,  ha  a kréta  helyett  égetett  és  porrá 
tört  szarvas-szarvval  ugyanezen  módon  tisztítjuk.  Czifra  munkánál 
kefét  kell  használni. 

34.  Vagy:  Előkészített  elefántcsontport  és spiritusszeszt vegyí- 
tünk kis  üvegbe  össze  s ezt  tollal  az  ezüstre  kenjük,  melyet  aztán 
fehér  vászonkendővel  dörzsölünk  le.  Mindig  csak  annyit  vegyítünk, 
a mennyit  használni  akarunk,  s mindig  ugyanazon  rongyot  vesz- 
szük,  mert  minél  öregebb  és  feketébb  lesz  az,  annyival  jobban 
tisztít. 

35.  Ezüstnemű  tisztító  por.  Veszünk  hét  dekagramm  borkövet 
s spanyol-fehért,  3l/a  dekagramm  timsót,  mind  finomra  megtörjük, 
összevegyítjük,  jó  erős  eczettel  megnedvesítjük,  megszárítjuk,  s még 
kétszer  megnedvesítjük.  Aztán  az  egészet  még  egyszer  finom  porrá 
dörzsöljük,  s tágas  szájú  üvegcsében  félreteszszük.  Használatkor 
ezen  porból  vízbe  teszünk  keveset,  s az  ezüstöt  az  ebbe  mártott 
kefével  vagy  vászondarabbal  dörzsöljük,  tiszta  vízzel  leöblintjük  s 
gondosan  megszárítjuk. 

36.  Ezüstöt  tisztitó  por.  Ócska  s régen  használaton  kívül 
feküdptt  ezüstöt  fazék  folyóvízben  főzünk,  melyet  nyolcz  deka- 
gramm borkővel,  és  négy  dekagramm  finom  konyhasóval  vegyítet- 
tünk ; vagy  éles  hamulúggal,  melyben  kevés  timsót  olvasztunk  fel ; 
ezen  utolsót  aztán  szappanvízzel  vegyítjük,  s az  ezüstöt  azzal  jól  el- 
dörzsöljük. 

37.  Tojásfoltokat  ezüst-kanalakból  korommal  való  dörzsölés 
által  lehet  elhárítani. 

38.  Ékköveket  kölni  vízzel  és  spanyol- fehérrel,  puha  kefével 
tisztítunk  meg,  s ezeket  vattában  száraz  helyre  elteszszük.  A meg- 
sárgult gyöngyöket  néhány  pillanatig  csészényi  meleg  jó  bor- 
eczetbe  teszszük,  friss  vízzel  leöblintjük,  s ezen  eljárást  néhányszor 
ismételjük.  Piszkos  valódi  gyöngyöket  lúggőzre  tartunk,  mely  fél 
kilogramm  esővízből,  és  egy  gramm  porrá  tört  hársszénből  készül ; 

ha  megmelegedtek,  még  öt  perczig  főzzük,  aztán  lúgban  kihűtjük, 
kevés  tiszta  vízzel  leöblintjük  s leszárítjuk. 

39.  Gyöngyöket  megtisztítni.  Ócska,  megsárgult  s megrozsdá- 
sodott gyöngyöket  legjobban  úgy  lehet  megtisztítni,  ha  kenyér- 
tésztába dugjuk  s azzal  megsütjük.  Ezáltal  épen  oly  szépek  lesznek, 
mint  előbb. 

40.  Valódi  gyöngyöket  megmosni.  A gyöngyöket  kevés  konyha- 
sóval finom  vászondarabba  kötjük,  ezen  kis  csomagot  langymeleg 
vízben  addig  öblögetjük,  míg  minden  só  kisziváródott,  aztán  a gyön- 
gyöket kiveszszük,  és  közönséges  hőmérséken  megszáritjuk. 

41.  Veresréz-,  sárgaréz-,  czin-  és  vasedényeket  megtisztítni 
és  szép  tisztán  tartani.  Mindenféle  érez  a legszebb  lesz,  ha  azt  saját 
maga  finom  porával  dörzsöljük,  és  pedig  agyagvízzel  bekent  bőrrel, 
melyet  a rézedényhez  rézporral,  a czinedényhez  czinporral  hintünk 
be,  s megszárítjuk.  A czin  hasonlóképen  igen  szép  lesz,  ha  azt  lúggal 
jól  leöblintjük,  aztán  mintáz  ezüstöt,  krétával  dörzsöljük.  A foltokat 
a czinből  előbb  választóvízzel  etetjük  ki.  Vasfazekak  belülről  olyan 
fényesek  lesznek,  mint  a tükör,  ha  minden  négy  hétben  eczettel, 
vízzel  és  fövenynyel  tisztítjuk  meg.  A sárgarezet  finomra  kapart 
agyaggal  és  faolajjal  bőr  segélyével  vagy  égetett  és  finomra  tört  juh- 
vagy borjúcsonttal  tisztítjuk  meg,  melyet  ezen  czélra  gondosan  el- 
teszünk. Legszebb  szint  nyer  azonban  úgy,  ha  kénkő,  kréta-  és 
eczetből  készített  finom  péppel  dörzsöljük. 

42.  Veresréz-üstöt  és  edényt  megtisztítni.  A megtisztítandó 
edényben  maroknyi  sót  és  kevés  vizet  melegítünk  meg,  s ezen  oldat- 
tal az  edényt  darab  gyapjú  segélyével  megmossuk,  tiszta  vízzel  le- 
öblintjük, aztán  szappanvízzel  mossuk  meg  s jól  megszárítjuk. 

43.  Kést  és  villát  megtisztítni.  Ha  leöblítettük,  vasporral  dör- 
zsöljük. Legjobb  bőrrel  bevont  rézdarabra  időről-időre  vasport 
felhinteni.  Hogy  ez  a villán  és  késen  ne  maradjon,  ha  azok  mar 
fénylenek,  tiszta  kendővel  kellőleg  letöröljük.  Még  szebbek  lesznek, 
ha  a bőrt  disznózsírral  vagy  faolajjal  kenjük  be  és  egy  rész  tört  pa- 
rajt, három  rész  vasporral  vegyítve,  reáhintünk. 

44.  Kést,  villát  más  módon  megtisztítni.  Vékony  deszkára  vas- 
tag bőrt  szegezünk  fel,  s azt  kenőcscsel  bekenjük,  mely  friss  disznó- 
zsírból, előkészített  parajból  és  áztatott  angol  pirosból  áll,  s ezen 
tisztítjuk  a villát  és  a kést.  Ezáltal  nemcsak  elég  fényesek  lesznek, 
hanem  még  élők  is  nyer. 

45.  Rozsdás  aczélt  megtisztítni.  Az  aczélt  szétfolyt  borkősóval 
kenjük  be,  egy  óra  múlva  gyapjúdarabbal  ledörzsöljük,  s ezen  eljá- 
rást addig  ismételjük,  . míg  megtisztul. 

Vagy:  Üveget  törünk  finom  porrá,  s darab  vászon  segélyével 
azt  a rozsdafoltokra  dörzsöljük.  Vagy  rozsdapapirral  dörzsöljük  a 
tárgyakat,  melyet  minden  városban  lehet  kapni. 

46.  A rozsdás  vasalővasat  megtisztitni.  Ha  jó  forró  fehér 
viaszszal  jól  bekenjük,  s aztán  gyapjú-darabbal  dörzsöljük. 

47.  Fénymázas  bádog.  Ezt  forró  vízzel  sohasem  szabad  leön- 
teni, mivel  a fénymáz  lepattog  róla,  hanem  meleg  szappanvizbe  már- 
tott szivacscsal  kell  tisztítani.  Ha  az  edény  igen  piszkos  volna,  még 
kevés  lisztet  hintünk  reá,  s azt  gyapjúdarabbal  és  faolajjal  bedör- 
zsöljük. 

48.  Lámpát  megtisztitni.  Forró  vizet  öntünk  reá,  melyben 
hamuzsirt  főztünk  s jó  erősen  felrázzuk  ; ha  a gyantás  rész  nem 
akarna  feloldódni,  késsel  gondosan  levakarjuk.  Aztán  a lámpát  szét- 
veszszük,  minden  egyes  részt  jól  megtisztítunk.  A kisebb  nyílásokat 
tűvel  vagy  sodronynyal  szúrjuk  át,  mert  rendesen  ezek  bedugulása 
oka  annak,  hogy  a lámpa  füstöl  vagy  nem  jól  ég. 

Vagy : Forró  olajat  öntünk  a lámpa  nyílásaiba,  mely  minden 
piszkot  könnyen  lemo  . 

ELSŐ  OSZTÁLY. 

Második  fejezet. 

A férgek , bogarak  és  ártalmas  állatok  kiirtásáról. 

1.  Békák.  Hogy  pinezénket  a békáktól  megőrizzük,  ruta  vagy 
csürlő  füvet  hintünk  el  benne,  vagy  kátránynyal  kenjük  be  az 
ajtófelet. 

2.  Bolhák.  1.  Libafüvet  teszünk  az  ágyba,  ha  az  épen  virágá- 
ban van. 

2.  A nyoszolyába  és  az  ágynemű  közé  ázsiai  féregölő  port 
hintünk. 

3.  Az  uborka  kinyomott  levével  locsoljuk  meg  a nyoszolyát. 

4.  Zöld  égerfa-lombot  hintünk  az  ágyba. 

5.  Ürmöt  főzünk  vizben,  s ezzel  a padlót  és  nyoszolyát  szór 
galmasan  meglocsoljuk. 

6.  A padlót,  különösen  ennek  minden  vágányait  és  hasadékjait 
a sártök  főzetével  vagy  vasgálicz-oldattal  kenjük  be. 

3.  Cserebogár.  Ezeknek  összefogdosása  legbiztosabban  tör- 
ténik a kiröppenés  első  hetében  az  által,  ha  hideg  időben  jókor  reg- 
gel a fáról  lerázzuk.  Legjobb  az  összefogott  cserebogarakat  forró 

vízzel  leönteni.  Különféle  módon  lehet  azt  felhasználni.  Igen  jó  táp- 
szert nyújtanak  a tyúkoknak ; földdel  vegyítve  kitűnő  kerti  trágyát 
adnak;  olajat  is  lehet  belőlük  készíteni.  E czélra  a cserebogarakat 
agyag- fazekakba  töltjük,  erre  szalmát  és  fölibe  sodrony  rostélyt 
teszünk,  mely  a fazekakon  felülemelkedik.  Ezen  fazekakat  fel- 
fordítva más  edényekre  teszszük  s a fazekak  felett  forgácsból 
tüzet  gyújtunk,  mire  az  olaj  az  alsó  edénybe  lefolyik,  s lámpában 
elhasználható. 

A cserebogárbábok  kevesbítéséhez  már  azáltal  is  hozzá 
lehet  járulni,  hogy  a kertekben  azon  időben,  midőn  a cserebogarak 
párosodnak,  igen  sok  helyen  decimeter  magas  marhaganéj  dombocs- 
kákat rakunk  s azokat  két  centimeternyi  földdel  befedjük.  A csere- 
bogarak ezekbe  rakják  tojásaikat.  Mihelyt  a párosodás  ideje  elmúlik, 
szétrontjuk  ezen  ganéjdombocskákat. 

4.  Csigák.  1.  A szegfűtövek  körül  kötet  lószőrt  teszünk  s ezen 
eljárást  nyáron  át  3 — 4 szer  ismételjük. 

2.  Fahamut  vegyítünk  félannyi  sóval,  s ezt  este  a harmat- 
hullás után  a növényekre  hintjük.  Ha  erre  pár  napig  nem  esnék 
az  eső,  a növényeket  locsolóval  megöntözzük,  hogy  a hamut  le- 
öblítsük róla. 

3.  A növények  közé  gipszet  s oltatlan  meszet  hintünk. 

4.  Apróra  vágott  sárgarépával,  vagy  apróra  tört  édes  almával 
a csigát  oda  csalhatjuk,  a hova  akarjuk.  Ha  ezen  csalétket  gyümölcs 
nélküli  helyen  elhintettük,  másnap  reggel  napfelkeltekor  forró  vizet 
töltünk  a locsolóba,  s az  elhintett  répa  s almadarabokon  ülő  csigákat 
pár  perez  alatt  kiirtjuk. 

5.  Kénvirágot  hintünk  szét  a kertben. 

6.  A csigáktól  megtámadt  hetyre  kevés  korpát  hintünk.  A csi- 
gák ebből  annyit  zabáinak,  hogy  napfelkeltekor  restek  elmászni  s 
így  azokat  könnyen  lehet  leszedni  és  megölni. 

7.  Frissen  meghámozott  fűzfavesszőket  teszünk  a kertiágyakra. 
A csigák  tömegestől  ülnek  reá,  s reggel  könnyen  megölhetők. 

8.  Este  finom  szecskát  hintünk  vékonyan  az  ágyakra,  a csigák 
ez  által  úgy  megsértődnek,  hogy  elvesznek. 

9.  A veteményes  ágyakra,  mindjárt  a mag  elvetése  után  korom- 
mal és  mészszel  jól  összevegyített  szitált  hamut  hintünk. 

5.  Darázs.  1.  Orvosságos  üvegeket  vízzel  töltünk  meg  feléig  s 
ezeket  a szőllőtőre  kötjük.  Az  üvegnek  nyílását  s nyakának  belső 
oldalát  hígított  mézzel  vagy  szörppel  bekenjük.  A darázsok  ezáltal 
becsalatnak  az  üvegekbe  s többé  nem  jöhetnek  ki. 

2.  Tűzliliomot  ültetünk.  Ennek  bimbói  májusban  és  júniusban 
nedvet  izzadnak  ki,  mely  által  a darázsok  odacsalatnak  és  elbódít- 
tatnak,  mely  állapotban  könnyen  meg  lehet  ölni. 

3.  A fészkeket  oldott  s porrá  tört  mészszel  hintjük  be. 

4.  Középnagyságú  virágcserép  nyílásába  kis  pálczát  erősítünk 
meg,  melynek  hasított  végébe,  a cserépen  belől,  darab  kénköves 
szeletet  csiptetünk.  Estefelé  meggyűjtjuk  a kénkövet,  a cserepet  a 
darázsok  lakásának  likára  borítjuk ; a cserép  alatt  kevés  földet  hal- 
mozunk fel.  A cserép  fenekén  a nyílást  csak  akkor  szabad  bedugni, 
ha  a kénszelet  megégett.  Másnap  reggel  elveszszük  a cserepet,  a 
darázsok  megfultak,  a pondrókat  kiássuk  s elégetjük. 

5.  Ha  a darázsfészek  valamely  épületben  van,  kéngőzzel  füstöl- 
jük, aztán  leveszszük  s forró  vízbe  dobjuk. 

6.  Egerek.  1.  Az  egérlikak  elébe  terpetinolajba  mártott  ron- 
gyokat teszünk. 

2.  Maroknyi  porrá  tört  oltatlan  meszet  lepénytésztába  gyúrunk, 
néhány  darabka  szalonnát  adunk  hozzá,  s lepényt  sütünk  belőle ; ha 
kihűlt,  apró  darabokra  vágjuk  azt,  s az  egerek  által  látogatott  he- 
lyekre teszszük. 

3.  80  dekagr.  zablisztet,  2 porrá  tört  ebvészmagot,  s 4 csepp 
ricinus- olajat  vegyítünk  össze,  ezen  keverékből  kis  mennyiséget 
deszkára  kenünk,  s ezt  kiállítjuk. 

4.  Rongyokat  mártunk  kőolajba,  és  ezeket  azon  helyre  tesz- 
szük, a honnan  az  egereket  ki  akarjuk  irtani. 

5.  1 kilogramm  rozst  gyúrás  által  csirizzel  vonunk  be,  25  deka- 
gramm festenysavat,  óloméleget  és  13  dekagramm  búzalisztet  vegyí- 
tünk össze.  A csirizes  magokat  ezen  porba  vetjük,  s abban  addig 
kavargatjuk,  míg  száraz  sárga  kéreggel  bevonva  látszanak.  Ezen 
szemeket  az  egérlikba  dobjuk. 

6.  2 dekagramm  finomra  tört  varjúszemet,  12  dekagramm 
vagdalt  pecsenyét,  4 dekagramm  tört  czukrot  s annyi  disznózsírt 
vegyítünk  össze,  hogy  a keverék  összeálljon.  Apró  cseresznyenagy- 
ságú golyókat  csinálunk  belőle,  ezeket  katulyafedélbe  teszszük,  s 
azon  helyre  állítjuk,  a hol  az  egerek  járnak. 

7.  Frissen  szakított  vadmentát  hintünk  az  éléskamrába. 

8.  Fél  kilogramm  fehér  kenyérbélt  két  tálcza  tejjel  2—3  óra 
hosszáig  áztatunk,  aztán  egy  kilogramm  igen  finomra  tört  nehéz 
patot  gyúrunk  bele,  s annyi  rozslisztet  adunk  hozzá,  a mennyi  szük- 
séges, hogy  mogyorónagyságnyi  golyókat  csinálunk  belőle.  Ezen 

golyókat  liszttel  hintjük  be,  nehogy  egymáshoz  tapadjanak,  ezeket 
edénybe  teszszük,  melyben  negyedfél  dekagramm  jól  kisütött  sza- 
lonnával  öntjük  le,  s befedve  10—12  óráig  hagyjuk  állani.  Ezen  idő 
után  minden  egérlyukba  egyet-kettőt  dobunk. 

9.  Zsemletésztát  felényi  avas  zsírral,  vajjal,  vagy  apróra  vágott 
szalonnával,  kis  marok  reszelt  vasporral,  s hat  csepp  ánizsolajjal  jól 
elgyúrunk,  golyókat  formálunk  belőle,  s ezeket  azon  helyekre  tesz- 
szük, hol  az  egerek  tartózkodnak. 

7.  Faféreg.  Fa-szú.  A bútorok  megtámadott  helyeit  aloé-kivonat- 
tal  vagy  só-savval  kenjük  be.  Vagy  következő  szeszt  készítünk, 
mely  nem  hagy  foltot  maga  után,  és  a melylyel  a megtámadott  he- 
lyeket bekenjük.  Pergamen-,  kámfor-,  terpentin-,  babér-  és  szegfű- 
olajból mindenikből  2 grammot,  borszeszt  3 decilitert,  s vágott  spa- 
nyolborsot 13  grammot  veszünk.  Ezen  anyagokat  mind  palaczkba 
teszszük,  jól  bedugjuk,  nyolcz  napig  meleg  helyen  hagyjuk  állani,  s 
aztán  átszűrjük. 

8.  Fatetű.  1 . A megtámadott  ágakat  és  leveleket  néhány  perezre 
szappanos  vízbe  mártjuk. 

2.  Egyenlő  mennyiségű  vizeletet  és  mosóvizet  öntünk  olyan 
edénybe,  melyet  be  lehet  zárni,  24  óráig  állani  hagyjuk,  minden 
hat  órában  felrázzuk,  s a fatetvekkel  megrakott  növényt  befecsken- 
dezzük vele. 

3.  A megtámadt  növényeket  harmat  vagy  eső  után  pipahamu- 
val hintjük  be. 

4.  Két  deciliter  vízben  3 dekagramm  aloé-levet  oldunk  fel,  s 
ezzel  fecskendezzük  be  a növényt. 

5.  Üvegházakban  a következő  szer  igen  jónak  mutatkozik  : 
Néhány  ív  igen  vastag  ezukorpapirt  a salétromnak  vízzel  telített 
oldatába  mártunk,  aztán  megszárítjuk.  Ha  láng  nélkül  el  ég,  akkor 
alkalmas  a használatra.  Minden  ív  papírra  darab  finomra  vágott 
dohányt  teszünk,  s ezt  darab  fára  feltekerjük  úgy,  hogy  a dohány 
egyenlően  maradjon  felosztva,  a tekercset  néhány  helyen  összeköt- 
jük, aztán  e fát  kihúzzuk.  Ezen  tekercseket  az  üvegházakban  külön- 
böző helyeken  felaggatjuk  úgy,  hogy  alsó  része  csaknem  a földre 
ér,  melyet  meggyújtunk. 

6.  Koromra  vizeletet  és  mészvizet  öntünk,  s a megtámadt  nö- 
vényt az  eső  vagy  harmat  után  behintjük  vele. 

9.  Földi  bolha.  1.  Egy  rész  gipszet  és  négy  rész  fahamut  üröm- 
főzettel öntünk  le,  aztán  megszárítjuk,  s a megtámadt  növényt  be- 
hintjük vele. 

2.  A növény  alatt  levő  földet  finomra  őrölt  gipszszel  hint- 
jük be. 

3.  A növényt  olyan  vízzel  fecskendezzük  be,  melylyel  sertést 
forráztak. 

4.  A növényeket  főzött  dohánylevelek  levével  fecskendez- 
zük be. 

5.  A növények  alatt  levő  földet  szárított  galambganéjjal  hint- 
jük be. 

6.  A megtámadt  növényeket  perzsiai  féregölő- porral  hint- 
jük be. 

7.  Fekete  szappant  oldunk  fel  vízben,  s a növényeket  ezzel 
fecskendezzük  be. 

8.  Salátát,  paréjt  és  retket  vetünk  el  a tenyésztendő  növény- 
nyel, a balhák  amazokat  megeszik,  emezeket  megkimélik. 

9.  Ürmöt  áztatunk  vízbe  néhány  óráig,  s az  elültetendő  növé- 
nyeket félnapig  beleteszszük. 

10.  Dohányleveleket  főzünk  vízben,  s ezen  lúgba  mártjuk  bele 
a fiatal  növényt  s meglocsoljuk  vele. 

1 1 . Büdöskőt  törünk  finom  porrá,  fürészporral  vegyítjük, 
melyet  annyira  nedvesítünk  meg,  hogy  a kén  rajta  maradjon,  s ezen 
keveréket  reggel,  míg  a növény  harmatos,  reáöntjük. 

12.  A növényeket  oly  vízzel  locsoljuk  meg,  melybe  egy  nyol- 
czad  heringlevet  vagy  egy  negyed  savanyúkáposztalevet  vegyí- 
tettünk. 

11.  Fülbemászó.  1.  A falak  hasadékait,  melyekben  tartózkodnak, 
fekete  buzogánynyal  töltjük  ki. 

2.  Sok  ócska  kosarat  állítunk  fel  a paréj  és  cserjék  közelében. 
Ha  e kosarak  néhány  napig  nyugodtan  állottak,  korán  reggel  a kert- 
nek nyílt,  szabad  helyén  többször  a földhöz  ütjük,  s a kijövő  fülbe- 
mászókat megöljük.  Kosár  helyett  ócska  rongyokat  s egy  köteg 
szalmát  is  lehet  kitenni.  E kötegeket  oly  vastagra  csináljuk,  hogy 
két  kézzel  át  lehessen  fogni. 

12.  Giliszta.  Éjszaka  a kertekben  lámpával  keressük  fel,  amidőn 
a földből  festőknek  egy  végével  kijönnek.  De  gyorsan  és  erősen  kell 
megfogni,  mivel  már  egy  perez  múlva  a föld  alá  másznak.  Könnyen 
lehet  ezeket  megfogni,  ha  diólevelet  főzünk,  s azt  este  egy  helyen  a 
földre  öntjük,  erre  csoportosan  jönnek  ki.  Egész  cseberrel  is  lehet 
fogni,  ha  eső  után  dorongot  kissé  mélyebben  dugunk  a földbe,  s azt 
ide-oda  mozgatjuk.  Ezen  rázkódás  által  tüstént  minden  eső-féreg 
kijön  a földből. 

Magyar  Nemzeti  Képes  .Szakácskönyv. 

De  ha  nem  megfogni,  hanem  csak  kiirtani  akarjuk,  mivel  a 
kertekben,  hol  a föld  igen  kövér,  igen  gyakoriak  s nagy  károkat 
tesznek,  úgy  estve,  ha  erősen  esett  az  eső,  az  ágvakat  ganéjlével 
kell  erősen  megöntözni,  azt  a giliszták  nem  állják  ki,  s másnap 
reggel  az  ágyakon  tömegesen  találjuk  megdögölve.  Más  szer  az, 
hogy  : 

Tavaszszal  kőszénport  hintünk  el  a kertben,  s felássuk  a föld- 
del együtt. 

13.  Görény.  Borosrutát  teszünk  a tyúkok  fészkébe. 

14.  Hangyák,  a)  A házban.  1.  Azon  térközegbe,  melyben 
hangyák  tartózkodnak,  olyan  vizet  öntünk,  melyben  hal  főtt. 

2.  Friss  turbolyafüvet  teszünk  a hangyáktól  meglátogatott 
helyre. 

3.  Vagy  kemenczéből  szedett  kormot  hintünk  el. 

4.  Forró  vízzel  öntjük  le  ezen  férgeket. 

5.  Azon  tárgyak  körül,  melyeket  a hangyától  megóvni  akarunk, 
krétával  széles  húzást  teszünk. 

6.  Borsó  nagyságnyi  darab  kámfort  és  egy  borsszemet  kevés 
pamutba  takarunk,  s azt  a hangyák  bejárására  teszszük. 

7.  Nyitott  üvegben  borkőolajat  állítunk  fel. 

7.  Hamuzsírt  finomra  reszelt  czukorral  vegyítünk,  jól  eldör- 
zsöljük, s kis  tálakban  kirakjuk. 

9.  Ha  azon  helyen,  hol  czukrot,  szörpöt,  vagy  mézet  tartunk, 
köröskörül  pálinkát  öntünk,  s e mellé  finomra  tört  büdöskövet  (ként) 
öntünk,  biztosak  lehetünk,  hogy  a hangya  nem  jut  hozzá.  De  ha 
már  hozzá  jutottak  volna  is,  ugyanezen  eljárást  használjuk.  Néha  a 
hangyák  nagy  csapatban  jönnek  a szobákba,  az  ablakok  vagy  padlók 
hasadékain  keresztül ; itt  is  megszabadulhatunk  tőlük  azon  szer 
használata  által,  hogy  levendula-olajt  vagy  halzsírt  öntünk  papírra, 
s azt  azon  helyre  teszszük,  hol  azokat  észrevettük. 

b)  Hangyák  a kertben.  1.  Borszeszszel  kissé  nedvesített 
kámfort  porrá  dörzsölünk,  s ezt  a növények  körül  a földre  hintjük. 
Ha  a hangyák  a növényen  vannak,  a porrá  tört  kámfort  baktövis- 
mézganyákkal  elkavarjuk,  vízzel  feleresztjük,  és  ezzel  a növényeket 
belocsoljuk. 

2.  Főzött  hal-levet  öntünk  azon  helyre,  hol  a hangyák  megje- 
lennek. Ha  fán  vannak,  úgy  annak  törzsét  hal-lébe  mártott  rongygyal 
kenjük  be. 

3.  Belül  mázas  fazekakat  teszünk  a földre  le,  s ezeket  langy- 
meleg  vízben  feloldott  szörppel  töltjük  meg. 

4.  A növények  törzsökét  vászonnal  kötjük  át,  s ezt  kátrány- 
nyal kenjük  be. 

5.  Tizennégy  dekagramm  szappant  két  deciliter  vízben  fel- 
oldunk, s a hangyáktól  megtámadott  növényeket  ezzel  befecsken- 
dezzük. 

6.  Guanót  hintünk  a növényre. 

15.  Hernyók.  1.  Hordóba  ganéjlevet  gyűjtünk,  ebbe  60 — 60 
plántára  egy  töltés  közönséges  puskaport  rázunk,  azoknak  gyökerét 
azon  nedvességbe  mártjuk  és  elültetjük. 

2.  Az  ágyak  körül,  melyekbe  kelféléket  ültetünk,  kenderből 
foglalványt  készítünk.  Mihelyt  a kender  nő  és  szagát  maga  körül  ter- 
jeszti, száműzve  vannak  a hernyók. 

3.  Naplemente  után  kálmuszleveleket  teszünk  a kel- csemeték 
közé.  Másnap  reggel  a hernyókat  a kelkáposztáról  mind  lehullva 
találjuk,  részint  duzzadtan  vagy  szétpukkadva,  részint  fonnyadtan 
dögölve. 

4.  Rőfnyi  hosszú  darab  vásznat  veszünk,  csaknem  olyan  szé- 
lest, a mennyire  a fiatal  kel  egymástól  ültetve  van,  ezen  vásznat 
fagygyúval  bekenjük,  aztán  tiszta  büdöskővel  behintjük.  A vászon 
hátsó  oldalát  megnedvesítjük,  hogy  annak  elégését  megakadályoz- 
zuk, a ként  meggyújtjuk  sa  vásznat  vassodrony  segélyével  a növé- 
nyek során  áthúzzuk. 

5.  Szélcsendes  reggelen,  midőn  a harmat  a kelkáposzta  leve- 
leiről még  le  nem  száradt,  ezeket  porrá  tört  kénvirággal  hintjük  be- 
ezen  eljárást  14  nap  múlva  újra  ismételjük. 

6.  Dohányt  ültetünk  a kelkáposzta  alá. 

7.  V6  oltatlan  meszet  és  V3- rész  büdöskő-port  kellő  mennyi- 
ségű vízzel  vegyítünk,  ezen  keveréket  felforraljuk,  s a hernyóktól 
megtámadott  növényeket  este  és  reggel  befecskendezzük  vele. 

8.  Három  dekagramm  vágott  fehér  zászpa- gyökeret  6 deciliter 
vízben  negyedóráig  főzünk,  aztán  megszűrjük,  s ezt  2—3  liter  víz- 
zel vegyítjük  s napfényes  időben  megöntözzük  vele  a növényeket. 
Ha  már  ezek  annyira  felnőttek,  hogy  eledelül  használhatók,  haszná- 
lat előtt  vízzel  jól  le  kell  mosni. 

9.  A kelkáposztát  azon  időben,  midőn  a pillangók  tojásokat 
raknak,  jól  átkeressük,  a tojásokat  rendesen  csomóban  találjuk  a 
levelek  külső  oldalán,  s ezeket  leszedvén,  széttapossuk. 

16.  Legyek.  1.  Az  ablakokat  és  ajtókat  kinyitjuk  úgy,  hogy  a 
légy  jól  átjárhasson.  A legyek  a légvonat  által  kivitetnek,  azokat, 

melyek  nem  akarnak  felrepülni,  kendővel  felreppenjük,  mire  a töb- 
bieket követik. 

2.  Nyolcz  gramm  quassia-vonatot  fél  kilogramm  vízzel  vegyí- 
tünk, kevés  czukrot,  mézet  vagy  szörpöt  adunk  hozzá,  s e ve- 
gyüléket  tányérra  öntjük.  A legyek  mohón  kapnak  rajta  s ment- 
hetetlenül megdöglenek. 

A szobában  több  helyre  tányérokat  teszünk,  melyekre  meleg 
tejet  öntünk  s ebbe  tört  borsot  és  czukrot  keverünk.  A mohó  legyek 
rakásra  döglenek  ennek  élvezése  után. 

4.  A szobában  több  helyre  boros  és  sörös  poharakat  állítunk 
fel,  melyeket  félig  pálinkával  töltünk  meg.  Mindeniket  nem  egész 
vékonyra  vágott  kenyérszelettel  fedjük  be,  melynek  közepébe  kis 
nyílást  készítünk,  melynek  oldalára  szörpöt  vagy  mézet  kenünk. 
A legyek  ezen  át  bemennek,  elszédülnek  s belehalnak. 

5.  Mozsárban  anyarozst  törünk  meg,  azt  tálra  öntjük,  forró 
tejet  öntünk  reá,  kevés  czukorral  behintjük,  s a legyeknek  ki- 
teszszük. 

6.  Következő  ártalmatlan  légyölő  vizet  készítünk:  Hét 
dekagramm  finomra  ráspolyozott  quassia-fát,  negyedfél  dekagramm 
durván  megtört  borsot  négy  deciliter  vízzel  leöntünk,  s azt  felé- 
nyíre  elfőzzük.  A főzetet  vászonkendőn  átszűrjük,  s két  dekagramm 
szörpöt  teszünk  bele.  Használatkor  keveset  lapos  tálra  öntünk, 
melyre  előbb  czukorral  behintett  durva  itatóspapírt  tettünk,  melyet 
mindig  nedvesen  kell  tartani. 

7.  A szobában  cserép  légy-fogó  virágot  állítunk  fel,  mely  na- 
ponkint sok  legyet  megöl. 

8.  Tíz  dekagramm  babér-olajat  kevés  pergament-olajjal  vegyi- 
jük, s azt  lapos  tálra  öntjük. 

9.  Következő  légyölő-enyvet  készítünk : Két  rész  repcze-olajt 
egy  rész  gyantával  olvasztunk,  ezen  keverékkel  pálczákat  kenünk 
be,  melyeket  azon  homokba  szúrunk,  melylyel  az  edényeket  meg- 
töltöttük. 

A boltban  kapható  légypapir  többnyire  mérges. 

17.  Lisztféreg.  Hüvelyiéből  kibontott  fehér  babot  teszünk  a 
lisztbe. 

18.  Lisztmoly.  Sóból  és  római  szikfűből  golyócskákat  csinálunk, 
s ezeket  a lisztcartóba  teszszük. 

19.  Lótetű.  1.  Néhány  darab  fokhagymát  vetünk  ezen  bogarak 
menetébe. 

2 A kert  szegletében  őszszel  likakat  ásunk,  s ezeket  lóganéjjal 

megtöltjük.  A lótetűmnind  oda  húzódik,  hogy  a ganéjban  kiteleljen. 
Tél  végével  a likakat  kiássuk,  s a lóférgeket  a ganéjban  találjuk  s 
megölhetjük. 

3.  Palaczkot  két  rész  kőszénkátránynyal,  1 rész  terpentinolajjal 
megtöltünk,  dugóval  ellátjuk,  s ennek  közepébe  tollszárat  teszünk. 
Áprilisban,  ha  a fagy  kiengedett,  mint  nyáron  eső  után,  a hol  a ló- 
tetű  menetei  különösen  felismerhetők,  ujjunkkal  követjük  ezen  me- 
neteket, míg  a függélyes  nyílásra  jövünk.  Ezt  ujjunkkal  tölcsér  alak- 
ban kitágítjuk,  kevés  vizet  öntünk  bele,  aztán  kanálnyit  a palaczkban 
levő,  jól  felrázott  folyadékból.  Ha  több  menetet  veszünk  észre,  a 
föld  felszínét  simára  verjük,  mire  a férgek  azon  menetet  ismét  fel- 
dúlják, mely  bizonyosan  tartózkodási  helyükhöz  vezet. 

4.  A férgek  likába  tollon  át  négy-öt  csepp  olajat,  aztán  vizet 
öntünk. 

20.  Moly.  1.  A prémes  bundát  kis  sima  pálczikával  jól  kipo- 
rozzuk, s ha  lehet,  száraz  időjárásnál  hosszabb  ideig  a levegőre 
akasztjuk  ki.  aztán  egészen  újonnan  mosott  kendőkbe  takarjuk  be, 
ebbe  több  darab  zsíros  szurkos  fenyőbogyót,  valamint  hosszú  borsot 
vagy  levendula-virágot  teszünk.  Jó  azon  ládába,  melyben  a prémes 
bundákat  elteszszük,  még  sok  fehérneműt  is  berakni. 

3.  Papir-leveleket  áztatunk  terpentin-olajba,  s ezeket  a kiporolt 
prémesruha  alá,  közibe  és  felibe  teszszük. 

3.  Egy  rész  higanyt  egy  rész  disznózsírral  és  ugyanannyi 
terpentin-olajjal  addig  dolgozunk  össze,  míg  a fémgolyócskák  mind 
eltűntek.  Erre  négyszer  annyi  sárgaviaszt  olvasztunk  el,  mint  a 
mennyi  higanyt  vettünk,  és  pedig  enyhe  tűz  felett,  agyag-cserép- 
serpenyőben,  aztán  a higany-kenőcsöt  belekeverjük  úgy,  hogy 
tökéletesen  egyenlő  összeköttetés  jön  létre,  melybe  vastag  itatós 
papir-íveket  mártunk.  Ezeket  egyenkint  melegített  vaslapra  tesz- 
szük, s ama  kenőcsöt  gyapjú-rongygyal  úgy  kenjük  fel  reá, 
hogy  teljesen  átnedvesednek  a kenőcstől,  mire  az  íveket  kihagyjuk 
hűlni.  Aztán  mindeniket  két  be  nem  kent  ív  papír  közé  teszszük,  s a 
ruhának  minden  hajtásába  egy  ív  ilyen  papirt  teszünk,  melyet  még 
aztán  fehér  vászonba  is  betakarunk. 

4.  Forró  kőre  vagy  vaslapra  meleg  eczetet  öntünk,  s gőzét  a 
ruhákon  át  azon  szobák  falaira  bocsátjuk,  melyekben  a moly  van. 

5.  Árnyékban  megszárított  kaporlevelet  és  virágot  teszünk  a 
prémes-  és  gyapjúruha  közé. 

6.  A prémes-  és  gyapjú-ruhát  minden  hónapban  szellőztetjük, 
s tiszta  száraz  időben  jól  kiporozzuk. 

7.  A molytól  megtámadt  tárgyakat  30°  R.  napfény-  vagy  ke- 
mencze-melegnek  teszszük  ki. 

8.  A prémes  ruhát  tavasztól  télig  olyan  ládába  teszszük,  mely- 
nek fedele  szorosan  ráillik,  s a fedelét  papírral  beragasztjuk. 

9.  Perzsiái  féregölő  port  hintünk  a ruhákra  és  közé. 

10.  Porrá  tört  jéggipszet  hintünk  a prémes  ruha  azon  oldalára, 
melyen  a szőr  van. 

1 1 . Finomra  tört  vasgáliczot  hintünk  a prémes  ruha  al.á,  és  a 
tollak  közé. 

12.  A gyapjú-ruhák  hajtásaiba  és  a ruhás  szekrénybe  terpen- 
tin-olajjal megkent  rongy  darabokat  teszünk. 

13.  Ha  töltött  székek,  pamlagok  vannak  moly  által  megtámadva, 
a szőrt  kiveszszük,  jól  kiporoljuk,  kifésüljük,  forró  vízbe  mártjuk,  s 
a napon  megszárítjuk;  a bevonó  szövetnek  jól  oda  kell  feszülnie; 
legjobb  a sűrű  vászon. 

21.  Molypók.  Néhány  aszalt  savanyú  meggyet  főzünk  meg 
s ezen  csalétekből  minden  virágcserépbe  három-négy  darabot 
teszünk.  Huszonnégy  óra  alatt  a molypókok  a cseresznyére 
ülnek,  s ezzel  együtt  el  lehet  dobni.  Ezen  eljárást  többször  kell  is- 
mételni. 

22.  Nyúl.  Hogy  a nyulakat  a kertekből  távoltartsuk,  a füstös 
hús  kövérét  kaparjuk  le,  ezzel  kis  pálczikát  kenvén  be,  azokat  a 
kert  különböző  helyein  eldugdossuk. 

Vagy:  Az  ágyak  felett  olyan  zsinórokat  vezetünk,  melyekbe 
fehér  tollak  vannak  bekötve. 

Vagy:  A kert  szegletébe  rókazsírral  bekent  pálczákat  dugunk, 
s a mennyiszer  szükséges,  ismételve  bekenjük. 

Vagy:  Fél  méter  magas  pálczákra  franczia  olajjal  bekent  ron- 
gyokat akasztunk,  s ilyent  minden  harmincz-negyven  lépésre  szú- 
runk a földbe. 

23.  Patkány.  Fehér  futópaszulyt  főzünk  vízben  addig,  míg  tel- 
jesen megduzzadtak  s felpattanni  kezdenek.  Erre  a vizet  tisztán  le- 
szűrjük róla  és  megsütjük  vajban,  miután  előbb  kihűtöttük,  s meg- 
szántottuk, úgy  hogy  a vaj  egészen  áthatja  és  megbámulnák.  Mi- 
után kihűltek,  ezen  paszulytazon  helyeken,  hol  a patkányok  járnak, 
likaikba  szórjuk. 

Vagy.  Oly  szereket  használunk,  melyek  az  egerek  kiirtására 
s megmérgezésére  megemlítve  vannak. 

agy:  Fehér  üveget  törünk  igen  finomra,  egy  kötet  gyufát 

teszünk  édes  tejbe,  ezt  megfőzzük,  a gyufát  a főzés  után  kiveszszük 
a tejből.  Aztán  az  üvegport  pohánkaliszttel  vegyítjük,  erős  kavarás 
között  tejbe  öntjük,  hogy  sűrű  pép  lesz  belőle,  azt  cserepekbe  tölt- 
jük, s a patkányoktól  meglátogatott  helyekre  felállítjuk. 

Vagy : Levegőn  megszárított  ruta-csomót  teszünk  oda,  hol  a 
patkányok  tartózkodnak. 

Legbiztosabb  szer  azonban  a phosphor-méreg.  Ennek  készíté- 
sénél a legnagyobb  vigyázattal  kell  eljárni,  nehogy  a phosphor  meg- 
gyűljön. Előbb  nagy  üvegben  forró  vízzel  jól  felrázzuk  s aztán  a 
többi  alkatrészekkel  vegyítjük,  vagy  a phosphort  mozsárban  víz  alatt 
osztjuk  meg,  s folytonos  dörzsölés  közben  a többi  alkatrészeket 
hozzáadjuk.  Még  jobb,  ha  a phosphort  büdöskővel  vegyítjük.  Neve- 
zetesen 6 rész  phosphort  és  egy  részt  büdöskövet  víz  alatt  össze- 
dörzsölünk, a vízzel  telt  mozsarat  rövid  időre  meleg  helyre  állítjuk, 
hogy  langymeleg  legyen,  aztán  tartalmát  kihűtjük,  s a többi  alkat- 
részekhez adjuk.  Hogy  a phosphor-méreg  hosszabb  hatásnál  for- 
rásba ne  menjen  át,  kevés  mustárport  adunk  hozzá.  A phosphor- 
méreg  készítése  a következő  : huszonhat  gramm  phosphort  és  négy 
gramm  porrá  tört  ként  huszonhat  gramm  hideg  vízzel  eldörzsölünk  ; 
nyolcz  gramm  mustárport  adunk  hozzá,  aztán  harminczöt  dekagr. 
hideg  vizet,  tizennyolcz  dekagramm  czukrot,  és  negyvenkét  dekagr 
rozslisztet.  Ezen  keverékből  nagy  golyókat  alakítunk,  vagy  vékony 
rétegekben  cserepekre  kenjük  fel,  vagy  szalonnabőrre  is,  az  utób- 
biakat deszkára  szegezzük.  Gondoskodni  kell  azonban,  hogy  a 
kutyák,  macskák  vagy  tyúkok  hozzá  ne  férhessenek  ezen  patkány- 
mereghez. 

24.  Poloska.  l.Egy  rész  terpentin-olajat  két  rész  borszeszsze 
vegyítünk,  s a nyoszolyák  és  más  fabútorok  hasadékait  bekenjük 
vele.  Az  ablakokat,  ajtókat  s minden  más  bemeneteket  jól  kell  meg- 
őrizni. 

2.  A nyoszolya  vagy  más  bútorok  hasadékait,  melyekben  po- 
loskák vannak,  pipa- mocsokkal  kenjük  ki. 

3.  A franczia-olaj  a poloskákat  tojásaikkal  együtt  megöli,  s a 
nyoszolyákbol  és  más  bútorokból  egészen  kiirtja,  ha  még  oly  nagy 
mennyiségben  volnának  is  jelen. 

4.  A kinyomott  nyers  uborkasaláta  levével  a nyoszolya  nyílá- 
sait ismételve  bekenjük,  a padlót  belocsoljuk  vele,  s a hálókamra 
küszöbét  bekenjük. 

5.  Minden  fabútort  őszi  kikirics  levével  kenünk  be. 

6.  Rézp^nz-darabokat  teszünk  forró  olajba,  s abban  hagyjuk 

feküdni,  míg  az  olaj  sötétszürke  színt  nyert.  A hasadékokat,  a me- 
lyekben a poloskák  tartózkodnak,  ezzel  kikenjük. 

7.  A nyoszolyák  hasadékaiba  és  nyilásaiba  sósavas  czinélegnek 
oldatát  töltjük. 

8.  A fürtös  bodzafáról  gyenge  hajtásokat  teszünk  fazékba,  vi- 
zet öntünk  reá,  s addig  főzzük,  míg  a folyadék  barna  színt  nyer. 
A nyoszolyákat  és  más  fabútorokat  azzal  mossuk  meg. 

9.  A fanyoszolyákat  szétszedjük,  a falak  hasadékait  kissé 
kitágítjuk  s két  rész  zöld  szappant  száz  súlyrész  vízben  feloldunk,  s 
ezen  oldatba,  ha  már  forr,  darab  szivacsot  mártunk,  az  ágyat  és  an- 
nak hasadékait  ezzel  ismételve  megmossuk,  a hasadékokat  kréta  és 
enyvből  készített  ragaszszal  kenjük  be. 

10.  A nyoszolyákat  2 — 3 szór  faolajjal  kenjük  be. 

11.  Csuporban  hét  dekagramm  jegeczes  ólomczukrot,  negyed- 
fél dekagramm  fehér  rézgáliczot,  14  dekagramm  dohányszárat  ve- 
gyítünk össze,  huszonnyolcz  dekagramm  faolajat  adunk  hozzá,  s 
ezen  keveréket  széntűzön  fél  óráig  főzzük.  Ha  kihűlt,  14  dekagramm 
buzogány-olajat,  egy  dekagramm  terpentin-olajat,  s egy  marha  epéjét 
vegyítjük  közibe,  s vászonkendőn  megszűrjük.  Ezen  folyadékkal  a 
nyoszolyát  és  annak  hasadékait  több  napon  át  bekenjük. 

25.  Rinyaféreg.  Néhány  békát  tartunk  a kertben,  az  üvegház- 
ban pedig,  1—  2 veresbegyet.  Kertekben  úgy,  mint  pinczékben,  az- 
által lehet  a rinyaférget  kiirtani,  ha  1 centiméter  magasnyira  oltatlan 
meszet  hintünk  fel  s erre  csak  annyi  vizet  öntünk,  hogy  széthull.  A 
rinyaférgek  nemsokára  összegyűlnek  alatta  s halálukat  találják. 
Vagy  kivájt  gesztenyét,  répát,  burgonyát  s csontot  teszünk  ki,  a 
rinyaférgek  beleköltöznek,  s könnyen  meg  lehet  azokat  ölni. 

Hogy  a rinyaférgeket  az  uborka-ágyakról  elűzzük,  néhány 
apró  csuprot  szénával  megtöltünk,  s ezeket  a veteményágyra  olyan 
helyre  állítjuk,  hol  legnagyobb  az  árnyék.  A férgek  nemsokára  be- 
másznak a szénába  s könnyen  meg  lehet  őket  ölni.  Az  uborka- ágy 
körül  néhány  salátalevelet  is  tehetünk.  A férgek  alámásznak  s 
könnyen  megölhetjük. 

26.  Sváb-bogár.  1.  Nyolcz  gramm  bóraxból,  négy  gramm  liszt- 
ből és  ugyanannyi  czukorból  port  készítünk,  s ezt  azon  helyre  hint- 
jük, a hol  a svábok  tartózkodnak. 

2.  Két  rész  gyantából  s egy  rész  len-olajból  sűrű  folyadékot 
főzünk,  s a svábok  búvhelyének  nyilásait  bekenjük  vele. 

3.  Búvhelyeikbe  forró  vizet  öntünk. 

4.  A sörös  poharakat  fehér  kendőbe  takarjuk,  s a pohárba 

szörpöt  és  reszelt  burgonyát  öntünk.  A svábok  belemászván,  meg- 
döglenek. 

5.  A bogarak  búvó  likába  tölcséren  keresztül  kén-  vagy  szén- 
gőzt bocsátunk  be. 

6.  Kenyeret  és  főzött  hüvelyes  magvakat  korommal  vegyítünk ; 
ezen  keverék  fő  csalétekül  szolgál. 

7.  Minden  nyílást  és  hasadékot,  melyből  ilyen  bogarak  járnak 
ki,  ragaszszal  kenünk  be,  mely  két  rész  porrá  tört  mészből,  egy  rész 
ólomgelétből,  s annyi  íirnájszból  áll,  a mennyi  szükséges  hozzá. 

8.  Éjszakán  át  azon  helyre,  melyen  sváb-bogarak  vannak, 
ruczákat  zárunk  be,  melyek  a bogarakat  mohón  felfaldossák. 

27.  Szárnyas-egér.  Ha  a pinczében  találna  lenni,  fenyőbogyó- 
val füstöljük  azt  ki. 

28.  Szán-bogár.  A növények  ágát  és  leveleit  szalonnával  ken- 
jük be.  Vagy  erős  lúggal  mossuk  s tiszta  vízzel  leöblintjük.  A fatetű 
ellen  javait  szereket  is  lehet  alkalmazni, 

29.  Szúnyog.  1 . Parázstűzön  töklevelet  gyújtunk  meg,  s azzal 
füstöljük  ki  a szobát. 

2.  A kezet  és  arczot  egy  perczig  dohánynyal  megfüstöljük, 
s este  a szobát  is  ezzel  kissé  kifüstöljük. 

3.  A lefekvés  előtt  néhány  órával  a bezárt  ablak  elébe  égő 
lámpát  teszünk,  melyet  előbb  kívülről  borban  vagy  rózsavízben  fel- 
olvasztott mézzel  kenünk  be.  Ezáltal  a szúnyogokat  mind  odacsal- 
juk, s a lámpára  ragadnak,  a nélkül,  hogy  elszabadulhatnának. 

4.  Szabadban  azáltal  lehet  távoltartani  a szúnyogokat,  hogy 
rothadt  fát  gyújtunk  meg,  s ezáltal  gőzt  terjesztünk  szét. 

30.  Vakond.  1.  Fogunk  egy  vakondot,  azt  agyonütjük  s nap- 
fényes helyre  teszszük.  Ha  már  rothadni,  s igen  bűzös  kezd  lenni,  a 
vakond  egyik  főmenetébe  beleteszszük. 

2.  Fokhagymát  teszünk  a menetbe. 

3.  Két-három  tuczat  jó  száraz  diót  3 óráig  négy  kilogramm  lúg- 
ban főzünk.  Minden  frissen  felhányt  dombocskába  egy  ilyen  diót 
dugunk,  melyet  elébb  kettévágtunk.  Ha  a vakond  ezen  helyen  többé 
nem  dolgozik,  meg  lehetünk  győződve  felőle,  hogy  megdöglött. 

4.  A kert  egyes  részei  körül  két  decimeter  mélységű  árkot  ásunk, 
s ebbe  kőszénkátrányba  mártott  fonalat  húzunk  végig,  mire  az  árkot 
a kiásott  földdel  ismét  behányjuk. 

5.  Minden  három  méternyire  egy  fokhagymát  ültetünk. 

6.  A vakond  dombját  elegyengetjük,  a meneteket  felássuk  s 
annyi  vizet  öntünk  bele,  hogy  az  állat  lakásáig  elhat. 

ELSŐ  OSZTÁLY. 

Harmadik  fejezet. 

Fehérneműből  és  más  ruhákból  foltot  kivenni. 

A benzin. 

Ezen  szer  a zsír-foltoknak  mindenféle  szövetből  való  kivé- 
telére megérdemli,  hogy  az  első  helyen  megemlítsük. 

Tiszta  rongyot,  vagy  darabka  papirt  benzinnel  megnedvesítünk, 
s a foltos  helyeket  addig  dörzsöljük,  míg  a folt  eltűnt.  A leggyön- 
gébb színek  sem  szennyesednek  legkevesebbet  sem  ezen  szer  által,  s 
a selyem-kelménél  is  nyugodtan  lehet  használni.  A benzin  kitűnő 
szer  a kocsikenőcs-foltok  kivételére  is.  Az  oly  szöveteknél,  melyek 
a nedvesítést  eltűrik,  a benzinnel  dörzsölt  helyet  vízzel  mossuk  le. 
Ennek  kellemetlen  éles  szaga  gyorsan  elillan  úgy,  hogy  az  azzal 
megnedvesített  anyagok  nem  sokára  teljesen  szagtalanok  lesznek. 

Ezen  szert  minden  jól  berendezett  gyógyszertárban  olcsó  áron 
lehet  kapni.  Ámbár  úgyszólván  minden  zsírfoltok  ellen  általános 
szer,  még  sem  látjuk  feleslegesnek  itt  még  néhány  receptet  közölni. 

I.  Zsirfoltok.  Ha  a fehérneműből  a régi  zsírfoltok  közön- 
séges lúggal  mosva  nem  mennek  ki,  hamuzsírból  készült  lúggal,  s 
aztán  meleg  vízzel  mossuk  ki. 

A tarka  ruhákban  és  gyenge  vagy  hamis  színű  szöve- 
tekben a zsírfoltokat  tojássárgával  dörzsöljük,  melyet  ökörepével 
vagy  pálinkával  vegyítünk  ; ha  a folt' eltűnt,  annak  helyét  tiszta  víz- 
zel öblintjük  le. 

A selyemszövetekben  levő  zsírfoltokat  bergamott- 
vagy  tisztított  terpentin-olajba  mártott  tiszta  rongygyal  nedvesítjük 
meg,  s melegre  tartjuk.  Ha  a folt  megoldódott  és  megmelegedett, 
mind  a két  oldalára  itatós-papirt  teszünk  s meleg  vasalóval  simítjuk. 
Ha  a papír  a zsirfoltokat  magába  szívta,  azoknak  helyét  borszesz- 
szel  vagy  kölni  vízzel  nedvesítjük  meg.  Fekete  selyemnél  a reá- 
kent spanyolkrétából  készült  pép,  ha  megszáradt,  magába  szívta 
a foltot. 

Oly  selyemszöveteknél,  melyeket  nem  lehet  meg- 
nedvesíteni, a zsírfoltokat  beszívódás  által  veszszük  ki.  Ezen  czélra 
veszünk  2—4  új  agyagpipát,  azokat  mozsárban  porrá  törjük,  ezt 
egy  dekagramm  épen  oly  finomra  tört  szerecsendió-virággal,  s ugyan- 

annyi  szegfűszeggel  összevegyítjük,  a foltot  késfokvastagságnyira 
ezen  porral  behintjük,  fehér  papirt  teszünk  reá,  s egy  perczig  meleg 
vasalót  nyomunk  rá.  Ha  a folt  még  erre  sem  húzódott  volna  ki,  még 
egyszer  behintjük  ezen  porral  s ismételjük  ezen  eljárást.  Egészen 
régi  olaj-  vagy  zsírfoltokat  előbb  tiszta  faolajjal  nedvesítünk  meg, 
mely  néhány  perczig  marad  rajta,  mielőtt  a porral  behintenénk. 
Ezen  por  a posztóban  és  bársonyban  levő  zsírfoltoknál  is 
hatással  bír.  Posztónál  ezenkívül  kámforléit  lehet  használni.  A foltot 
azzal  megnedvesítjük,  aztán  alól,  felül  itatóspapírt  teszünk  s meleg 
vasalóval  simítjuk,  míg  kihúzódik. 

2.  A zsirfoltot  szövetekből  és  papírból  kivenni.  A tajtot,  mely 
kénsavas  kesrenyből  — magnesia  — ■ áll,  porrá  törjük,  kissé  bedör- 
zsöljük s több  óráig  rajta  hagyjuk.  Ezt  addig  ismételjük,  míg  a fol- 
tot kivettük,  friss  olaj-  vagy  zsírfoltnál  hamar  bekövetkezik  az  ered- 
mény, öregebb,  régibb  foltoknál  azonban  már  tovább  tart. 

A szénsavas  magnesia  magában  vagy  benzinnel  ugyanazon 
szolgálatot  nyújtja.  Épen  így  tisztázott  terpentin,  kénégeny  igen 
nagy  hatással  bírnak  a zsír-,  olaj-  és  kátrány  foltoknál. 

3.  Zsirfoltot  atlasz-selyemből  kivenni.  Egy  csomó  gyapotot 
vagy  melegített  kendőt  veszünk,  s a foltot  a szövet  szála  mentében 
azzal  dörzsöljük ; a gyapotot  vagy  kendőt  gyakran  kell  forgatni, 
hogy  a már  kiszívott  zsírt  ismét  bele  ne  dörzsöljük  az  atlaszba. 

4.  A selyemből  borfoltokat  kivenni.  A bortól  foltos  selyem- 
szövetet  folyóvízzel  kell  megnedvesíteni,  mire  száradni  árnyékos 
szellős  helyre  akasztjuk.  Mihelyt  megszáradt,  visszanyeri  előbbi 
színét. 

5.  Olajos  festék-foltokat  terpentin-olajjal  nedvesítünk  meg, 
mely  az  olajos  festéket  feloldja.  Ha  az  elmúlt,  úgy  bánunk  el  vele, 
mint  a közönséges  zsírfolttal. 

6.  A halzsírfoítot  vajjal  kenjük  be,  aztán  zsírfolt  módjára  bá- 
nunk el  vele. 

7.  Csizma-fénymáz-  és  firnájsz-foltokat  stb.  marhaepével  lehet 
eltávolítani.  Ezzel  mint  szappannal  bekenjük,  aztán  hideg  vagy 
langymeleg  vízzel  kimossuk. 

8.  A viasz-,  szurok-  vagy  gyanta-foltokat  terpentin-olajjal  áz- 
tatjuk fel,  aztán  tisztított  borszeszszel  nedvesítjük  meg,  gyöngén 
dörzsöljük  s hideg  vízzel  mossuk. 

9.  Gyanta-  és  viaszfolt  bársonyban.  Terpentin-léllel  nedvesít- 
jük meg,  itatós-papirt  teszünk  reá,  és  azután  izzó  szénre  vagy  izzó 
vas  felébe  tartjuk.  Ha  a folt  a papírba  behúzódott,  a bársonyt  gyen- 

gén  borszeszszel  kenjük  be,  s minden  bekenés  után  megkeféljük. 
A foltokat  csupán  szappannal  is  lehet  bekenni,  s a bársonyt  addig 
teszszük  ki  a napra,  míg  a viasz  megpuhult,  aztán  a foltot  vízzel  ki- 
mossuk, s izzó  vasaló  felett  megszárítjuk. 

10.  Kocsikenőcs-folt  posztóruhában.  A foltot  közönséges  pálin- 
kával nedvesítjük  meg,  s negyedóráig  így  hagyjuk  feküdni.  Aztán 
tojás- sárgával  kenjük  be,  ujjunk  között  gyengén  dörzsöljük,  friss 
vízben  kimossuk  s kinyomjuk ; ezen  eljárást  néhányszor  ismételjük. 
Végre  fehér  vászonkendővel  letöröljük  s megszárítjuk. 

11.  A szövetekből  a kávé-  és  csokoládé-foltot  kivenni.  Ha  a 
foltot  vízzel  és  szappannal  kimossuk,  úgy  is  eltűnik,  de  ezáltal  a 
színnek  árthatunk,  azért  szappan  helyett  tojássárgát  használunk. 
Ha  a foltot  azzal  többször  mossuk  s el  nem  tűnik,  akkor  2 — 2 csepp 
borszeszszel  nedvesítjük  meg,  melyet  kurtára  vágott  ecsettel  dörzsö- 
lünk reá,  s aztán  ismét  vízzel  mossuk. 

12.  Rozsda-folt  fehérneműben.  Finomra  tört  borkövet  nedvesí- 
tünk meg,  a foltot  vele  bekenjük  s enyhén  dörzsöljük.  Gyenge  szö- 
veteknél sóslóromsót  veszünk,  s épen  úgy  járunk  el.  Vagy  czitrom- 
levet  nyomunk  ezüst  kanálba,  gyertya  felett  felforraljuk,  s ha  forr,  a 
foltot  beletartjuk. 

13.  Megsárgult  fehérneműt  ismét  megfehérítni.  A megsárgult 

fehérmemüt  magsavanyodott  tej-íróba  mártjuk,  s a szerint,  a mint  a 
szövet  erősebb,  a finomabbat  kevesebb,  a durvábbat  több  időre. 
Azután  szappannal  langymeleg  vízben  kimossuk,  hideggel  leöblít- 
jük s megszárítjuk.  Ha  ezen  eljárásnak  nem  lenne  kívánt  eredménye, 
még  egyszer  ismételjük. 

14.  Megégett  vagy  barnára  perzselődött  vásznat  megfehérítni. 

Boreczetben  4 dekagramm  fehér  földet  vagy  agyagot,  2 dekagramm 
tyúkganéjt,  1 dekagramm  szappant,  s egy  vereshagyma  levét  sűrű 
péppé  főzünk,  ha  a foltra  felkenjük,  megszárítjuk,  s hideg  vízzel 
lemossuk. 

15.  Éles  savak  és  sók  által  okozott  foltok.  Az  eczet  és  savak  a 
fehérneműt  nem  foltozzák  be,  de  mégis  tanácsosabb  hamar  kimosni. 

' A mész  edzőleg  és  rombolólag  hat,  a reá  fecskendezett  meszet  tehát 
gyorsan  kell  kefélni,  s annak  helyét  a fehérneműben  eczettel  és 
czitromlével  kell  megnedvesíteni.  A színes  szöveteket  vízbe  mártjuk, 
s a befecskendezett  helyet  hamuzsír  oldattal  vagy  hígított  ammóniák- 
kal kenjük  be. 

16.  Gyümölcs-  és  bor-foltok  a terítékben.  Ha  a veresbor-foltot, 

míg  nedves,  vajjal  vagy  faggyúval  bekenjük,  a mosáskor  könnyen 
kimegy.  De  ha  azt  a vendégek  jelenléte  miatt  nem  tehetjük,  akkor 

tiszta  gabona-pálinkával,  s azután  pedig  vízzel  és  szappannal  mos- 
suk ki,  végre  tiszta  vízzel  öblintjük  le,  vagy  következőleg  bánunk 
el  vele.  Findzsában  kanálnyi  porrá  tört  barnakövet,  evőkanál 
sósavval  vegyítünk  össze,  s ezt  forró  vízzel  töltött  tányérra  teszszük. 
A színes  foltot  vízzel  megnedvesítjük,  s mihelyt  a findzsából  éles 
gőz  száll  fel,  fölibe  tartjuk.  Nehány  perez  múlva  a foltok  egészen 
eltűntek. 

Czélszerű,  ha  az  abroszt  veres  borral  leöntöttük,  a nedves 
foltra  tüstént  sót  hinteni  fel  jó  sűrűén. 

A téntafoltot  fehérneműből,  papírból  és  fából  ugyanezen  mó- 
don lehet  kivenni  a nélkül,  hogy  azáltal  az  irás  vagy  nyomás 
szenvedne. 

A fehérneműt,  mely  egészen  át  foltos,  előbb  hideg  vízben  öblö- 
getjük, aztán  hígított  chlor-mészvizbe,  mint  a milyet  a fehérítésnél 
és  nyomdákban  használunk,  egy  negyedóráig  áztatjuk,  s aztán 
több  napon  át  hideg  vízzel  hagyjuk  kiszívaini. 

A chlór-mészvíz  készítése.  14  dekagr.  friss,  a gyógyszertárban 
kapható  chlór-meszet,  1 kilogr.  esővízzel  üvegbe  teszünk,  azt  jól  be- 
dugjuk és  felrázzuk.  Ha  ez  egy  ideig  nyugodtan  állott  és  megtisz- 
tult, leöntjük.  Ezen  vízből,  mely  minden  növényszint  fehérít,  egy 
adagot  meleg  vízbe  öntünk,  s a szövet  foltos  részét  beleteszszük, 
míg  a foltok  eltűntek.  Aztán  szappanvízzel  kimossuk,  s a ruhadara- 
bot jól  kifőzzük,  hogy  valamiképen  ne  szenvedjen.  A foltos  zsebken- 
dőket is  hasonlóképen  ilyen  chlórmész-vízbe  teszszük ; azon  vízbe  is 
öntünk  keveset  belőle,  a melyben  a fehérneműt  mossuk,  ha  az  a 
hosszasabb  fekvés  által  megsárgult  volna. 

18.  Eső-foltok.  Egy  üveg  esővízbe  3 krajczár  áru  borkőolajt 
vegyítünk,  azt  jól  felrázzuk  és  félóráig  állani  hagyjuk.  Most  ebbe 
tiszta  rongyot  mártunk,  az  esőfoltot  megnyomkodjuk  véle,  aztán  a 
szövetet  a szála  mentében  száraz  rongygyal  simítgatjuk,  s meleg 
vasalóval  megyünk  végig  rajta. 

19.  Téntafoltok.  A legegyszerűbb  mód  a ténta-foltot  a fehér- 
neműből kivenni  az,  hogy  a foltot  vízzel  megnedvesítjük,  sós  lórom- 
sót  hintünk  reá,  s addig  dörzsöljük,  míg  eltűnik,  vagy  a bedörzsölt 
foltot  vízgőzre  tartjuk.  Aztán  hideg  vízben  tisztázzuk. 

20.  Rököny-folt  (Stockfleck).  Ezek  a fehérneműben  elfojtott 
nedvesség  által  állanak  elő,  s számtalan  apró  szürke  pontokban  mu- 
tatkoznak. Hogy  kivegyük,  evőkanálnyi  tört  konyhasót  kanálnyi 
tört  szalmiákkal  vegyítünk  össze,  ezen  anyagra  annyi  vizet  öntünk, 
hogy  föloldja.  A foltokat  ezzel  bekenjük,  néhány  órára  a levegőre 
kiteszszük,  s aztán  kimossuk. 

21.  Foltok,  melyek  a vasalásnál  megperzselés  által  támadtak. 

A megsérült  helyet  felváltva  chlórmész-vizzel,  s végre  gyenge  lúg- 
gal nedvesítjük  meg. 

22.  Kék  foltokat  a zöld  ruhákból  kivenni.  Fehér  vászonkendőt 
ammóniákba  mártunk,  a foltos  helyeket  megnedvesítjük  vele,  más 
száraz  vászon-kendővel  letörüljük,  s ezen  eljárást  ismételjük.  Mi- 
után a nedves  helyet  parázstűz  felett  megszárítottuk,  a zöld  szín 
ismét  visszajön. 

23.  Bor-,  eczet-,  vizelet-foltokat  posztó-  és  selyemruhákból 
kivenni.  Kis  üveg  vízbe  4 fillér  ára  szüzleány tejet  öntünk,  azt  fel- 
rázzuk, s a foltokat  megnedvesítjük  vele.  Zöld,  veres  vagy  viola 
színnél  ellenben  mogyoró  nag5^ságnyi  hamuzsirt  teszünk  friss  vízbe, 
abban  felolvasztjuk,  a foltokat  bekenjük  vele,  aztán  a ruhát  vászon- 
kendő közé  teszszük,  s leszárítjuk.  Ha  a foltok  még  nem  tűntek 
volna  egészen  el,  ismételjük  ezen  eljárást,  míg  a valódi  szín  teljesen 
helyre  állott. 

24.  A bársonyból  tükörfoltokat  kivenni.  Ha  nyomás  vagy  dör- 
zsölés következtében  a bársonynak  felálló  rövid  szálai  ferdén  feküd- 
nének, mi  tükör-foltnak  neveztetik,  ezen  helyek  hátsó  oldalát,  tiszta 
vízbe  mártott  szivacscsal  nedvesítjük  meg,  aztán  tüstént  és  ugyan- 
csak a hátsó  oldalán  forró  vasalón  huzzuk  keresztül,  míg  másik 
oldalán  a szivacscsal  a szálakkal  ellenkező  irányban  simítjuk.  Ha  ez 
nem  volna  elegendő,  úgy  a foltra  tiszta  a zsírtól,  megtisztított  szalonna- 
héjdarabot  teszünk,  azt  könyvvel  lenyomatjuk,  s néhány  napig  rajta 
hagyjuk.  Ez  a szálak  előbbi  irányát  visszaadja. 

25.  A foltok  kivétele  által  elveszített  fényt  visszaállítani. 
Vízbe,  melyben  arab  mézga  van  feloldva,  kefét  mártunk  s a szövet 
halvány  helyét  annak  szála  .mentében  keféljük,  míg  ismét  fényes 
lett.  A bekent  helyre  papirt  teszünk,  ezt  lenyomatjuk,  míg  meg- 
szárad. 

26.  Miként  lehet  a ruha-kefét  mindig  tisztán  tartani.  Veszünk 

egy  lap  papirt,  azt  az  asztal  éles  szegletére  tartjuk,  s a másik  kezünk- 
kel a kefét  fel  s alá  húzogatjuk  rajta  ; ezen  eljárást  addig  folytatjuk, 
míg  a papír  egészen  tiszta  marad. 


A házi  festő  és  díszmosónő. 

ELSŐ  OSZTÁLY. 

Negyedik  fejezet. 

A házi  festő  és  díszmosónő. 

A házi  festő. 

Előleg’es  megjegyzés. 

Oly  ruhadarabokat,  melyeknek  szine  kiment  és  megfakult, 
de  anyagjok  még  tartós,  megfestés  által  még  igen  jól  helyre  lehet 
állítani.  Gondos  eljárás  és  az  előadott  szabályok  pontos  figyelembe 
vétele  mellett,  minden  nő  maga  tehet  ezzel  kísérletet. 

A festésnek  legelső  kívánalmai : lágy,  minden  ásványos  és  sós 
alkatrészektől  szabad  víz,  az  ehhez  szükséges  edények  tisztasága, 
különösen  minden  zsíranyagnak  elkerülése,  és  a festő  anyagoknak 
valódisága. 

A festendő  szövetet  előbb  szappannal  tisztára  meg  kell  mosni 
s friss  vízben  jól  kitisztázni.  A festéket  nagy,  ha  lehet,  veres-rézüst- 
ben  készítjük  el,  a szövetet  a festékes  lébe  egészen  belemártjuk,  s 
mielőtt  az  forrásba  jönne,  néha  kiemeljük,  s újra  belemártjuk.  A 
gyapjú-  és  selyemszövetet  előbb  timsópáczban  páczoljuk.  Mielőtt 
azonban  a szövetet  a festékbe  mártanók,  a timsó-  vagy  borkő- 
páczot  jól  le  kell  habozni,  nehogy  a szövet  foltos  legyen.  Ha  a 
szövet  a kellő  szint  felvette,  hideg  vízben  addig  öblögetjük,  míg  ez 
azt  többé  nem  festi  meg.  Szárításkor  árnyékos  helyre  akasztjuk  fel. 

Hogy  azonban  a már  színes  anyagok  megfestésénél  hibát  ne 
kövessünk  el,  a színekről  és  azok  vegyítéséről  némi  ismerettel  kell 
bírnunk.  Öt  alapszint  fogadtak  el,  u.  m. : fekete,  kék,  sárga,  veres 
és  fehér,  melyeknek  összetétele  által  ismét  más  színeket  és  árnyék 
latokat  nyerünk.  Pl.  fehér  és  fekete  hamuszürkét;  veres  és  fehér 
rózsaszínt ; sötétkék  és  fehér  világos  kéket;  kék  és  veres  violaszint; 
kék  és  zöld  sárga  szint  ad.  Ha  tehát  sárga  szövetet  kék  festékbe 
teszünk,  az  zöld  leend,  míg  a fehér  szövet,  ugyanazon  festékben 
kék  lesz.  Világos  színeket  sötétebbre  igen,  de  sötét  színeket  világo- 
sabbra nem  lehet  festeni.  A következő  színek  közül  a legtöbbet, 
mindenféle  vászon-,  pamut-,  selyem-  és  gyapjú-anyagoknál  lehet 
használni. 

I.  Pamut-  vagy  vászon-szövetet  feketére  festeni.  Barna  tölgyfa 
forgácsot  két  óráig  főzünk,  aztán  a vizet  leszűrjük  róla,  aztán  ismét 
a tűzre  teszszük,  a szövetet  bele,  s egy  jó  óráig  főzzük  benne. 

Ekkor  kiveszszük,  kicsavarjuk,  s kihűtjük.  A visszamaradt  vizet 
most  a megfestendő  szövethez  mért  mennyiségű  makk-  és  rézvízzel 
vegyítjük,  felfőzzük,  megtisztítjuk,  s aztán  a szövetet  addig  festjük 
benne,  míg  kellő  fekete  színt  nyer. 

2.  Kékre  festeni.  Minden  fél  kilogramm  szövetre  hét  deka- 
gramm berzsen-forgácsot  veszünk,  s azt  egy  óráig  főzzük.  Aztán  a 
vizet  leöntjük  és  öt  dekagramm  rézgáliczczal  a tűzre  teszszük,  s jól 
elkavarjuk.  Most  a festéket  a tűzről  elveszszük,  a szövetet  bele- 
mártjuk s addig  hagyjuk  benne,  míg  a festék  kihűl.  Aztán  kivesz- 
szük, a festéket  ismét  felforraljuk,  s a fentebbi  eljárást  ismételjük, 
míg  a szövetnek  tetszésünk  szerinti  színe  van. 

3.  A viola-barna.  Minden  fél  kilogramm  szövetre  hét  deka- 
gramm berzsenyfát  10 — 12  óráig  főzünk  jó  fa-lúgban,  aztán  egy 
óráig  vízzel  főzzük.  Aztán  3l/2  dekagramm  finomra  tört  rézgáli- 
czot  vegyítünk  bele,  összekeverjük,  s a fentebbi  módjára  bánunk 
el  vele. 

4.  Viola.  Minden  fél  kilogramm  szövetre  tizenöt  dekagramm 
berzsenyi,  húsz  dekagramm  kék  berzsenyi,  hét  dekagramm  timsót 
áztatunk  huszonnégy  óráig  folyó-  vagy  esővízben ; azt  egy  óráig 
főzzük,  elveszszük  a tűztől,  s kihűtjük.  E közben  tíz  liter  vizet  hét 
dekagramm  borkővel  és  két  dekagramm  vitriollal  fél  óráig  főzünk, 
a berzsenyfák  jól  leszűrt  levét  hozzá  öntjük,  s még  3*/2  deka- 
gramm festő  hamuzsírt  vegyítünk  bele.  Most  a szövetet  beletesz- 
szük,  gyakran  megforgatjuk  s negyedóráig  főzzük.  Aztán  a fes- 
téket a tűzről  elveszszük,  a szövettel  együtt  befedve  egy  egész  óráig 
állani  hagyjuk,  s úgy  járunk  el,  mint  az  előleges  megjegyzésben 
elmondottuk. 

5.  Orleánsarga.  Fél  kilogramm  szövetre  3 V2  dekagramm 
szétdörzsölt  orleánt  gyenge  lúgban  negyedóráig  főzünk,  két  deka- 
gramm áztatott  rézgáliczot  vegyítünk  bele,  jól  elkavarjuk,  a szö- 
vetet belemártjuk,  jól  megforgatjuk  benne,  s félóráig  befedve  ál- 
lani hagyjuk. 

6.  Aranysárga.  A fentebbi  festékbe  3l/2  dekagramm  főzött 
kvercitrin  lóvét  vegyítjük. 

Más,  igen  szép,  különösen  selyem  szöveteknél  igen  alkalmas 
sárga  színt  nyerünk,  ha  harmincz  dekagramm  szövetre  másfél 
kilogramm  apróra  tört  sárgafát  vízzel  egy  óráig  főzünk,  az- 
után tíz  dekagramm  tört  gubacsot  adunk  hozzá,  s ezzel  még  egy 
óráig  főzzük.  Ha  a festéket  a tűzről  elvettük,  a szövetet  bele- 
mártjuk, szorgalmasan  megforgatjuk,  s 10 — 13  óra  hosszáig  hagyjuk 

benne.  Ha  kiveszszük,  hamúzsír-lúgban  s aztán  friss  vízben  tisz- 
tázzuk ki. 

7.  Czitromsárga.  Fél  kilogramm  szövetre  ugyanannyi  berzsen- 
fát  huszonnégy  óráig  572  kilogramm  vízben  áztatunk ; aztán  kilencz 
dekagramm  timsóval  ugyanannyi  fehér  borkővel  egy  egész  órán  át 
főzzük,  aztán  a levét  leöntjük,  a szövetet  benne  megforgatjuk,  s 
abban  egy  óráig  főzzük,  kitisztázzuk  s megszárítjuk.  Ekkor  három 
kilogramm  vízben  maroknyi  festőgyömbért  főzünk,  levét  megszűr- 
jük s a szövetet  fél  óráig  főzzük  benne.  Most  a tűzről  leveszszük,  s 
két  óráig  hagyjuk  benne. 

8.  Veres  szín.  Fél  kilogramm  szövetre  huszonnyolcz  deka- 
gramm berzsenfát  egy  éjen  át  vízben  áztatunk;  ezen  vizet  a ber- 
zsenynyel  másnap  egy  teljes  óráig  főzzük,  s aztán  öt  dekagramm 
timsóval  vegyítjük.  Ha  az  elolvadt,  és  a festék  már  fő,  a szövetet 
beleteszszük,  többször  kiemeljük,  s a festékben  kihűtjük. 

9.  Rózsa-szin.  Tizennégy  dekagramm  sáfrányt  jól  bekötött 
vászonzacskóban,  folyó  vízben  addig  mosunk  és  szapulunk,  míg 
többé  nem  fest  Aztán  a sáfrányt  nagy  üstbe  öntjük,  huszonnyolcz 
dekagramm  fehér  hamuzsirt  adunk  hozzá,  s másfél  liter  boreczetet 
öntünk  reá.  Most  a festék  elkezd  emelkedni  és  habzani,  s mindaddig 
míg  többé  nem  habzik,  egyik  üstből  a másikba  öntjük ; ha  végre 
megtisztult,  a szövetet  fél  óráig  áztatjuk  benne. 

SO.  Zöld-szin.  Fél  kilogramm  szövetre  tizenhárom  dekagramm 
kék  berzsenyi,  egy  dekagramm  réz-gáliczot  veszünk,  s mindeniket 
külön  egy  éjjel  vízben  áztatjuk.  Aztán  négy  és  fél  kilogramm  víz- 
ben tizenhárom  és  fél  kilogramm  zsoltinát  (Scharte)  egy  óráig 
főzünk,  a zsoltinát  kiveszszük,  a levébe  három  és  fél  dekagramm 
festő  hamuzsírt  teszünk,  a szövetet  belemártjuk,  jól  megforgat- 
juk benne,  negyedóráig  főzzük  vele,  aztán  kiveszszük  és  ki- 
tisztázzuk. A két  fát  most  vízben,  melyben  addig  áztattuk,  negyed- 
óráig főzzük,  a levét  leszűrjük  s az  áztatott  rézzöldet  összevegyít- 
jük vele.  A szövetet  ezen  festékbe  belemártjuk  s félóráig  hagy- 
juk benne. 

II.  Selymet  bibor-veresre  festeni.  Fél  kilogramm  selyem- 
szövetre  tizennégy  dekagramm  timsót  vízben  feloldunk,  aztán 
másik  vízzel  töltött  edénybe  öntjük,  azt  felmelegítjük,  a szö- 
vetet tiz- tizenkét  órára  beleteszszük  s az  edényt  jól  befedjük.  Ezen 
idő  eltelése  után  a selymet  kiveszszük,  kifacsarjuk  és  megszárítjuk 
Most  három  és  fél  dekagramm  finomra  tört  gubacsot,  öt  dekagramm 
finomra  tört  bibor-bogárt  s két  dekagramm  mézgát  vízzel  főzünk^ 
s ha  megtisztult,  a szövetet  beleteszszük,  nyolcz-tíz  óráig  benne- 

hagyjuk.  Berzseny-  vagy  provenczei  fa-főzettel,  melylyel  a fentebbi 
festéket  vegyítjük,  a vegyítés  fokához  világosabb  vagy  sötétebb 
biborszínt  lehet  előállítani. 

12.  Barna-vörös.  Egy  fazék  gyengén  fövő  vízben  tizennégy 
dekagramm  vágott  sárga  fát,  hét  dekagramm  pirosító  bűzért,  31/ 2 
dekagramm  eczetfát  s hét  dekagramm  francziafát  teszünk ; ezen 
utóbbit  kihagyjuk,  ha  a színt  kevésbé  veresnek  akarjuk.  Ezen  anya- 
got két  óráig  főzzük,  a levét  friss  vízzel  kihűtjük,  s ha  megszűrtük, 
a szövetet  x/2 — 1 óráig  főzzük  benne.  Ha  a színt  kissé  sötété bbnek 
akarjuk,  kis  darab  vitriolt  veszünk  hozzá. 

13.  Gyapjúszövetet  karmazsin-pirosra  festeni.  Előbb,  mint  a 
selyemszövetet,  timsó-oldatban  páczoljuk,  a mint  azt  a bibor-színnél 
elmondottuk,  s aztán  festő-buzérral,  orseillel  vagy  bibor-bogárral 
megfestjük.  Orseille  és  hamuzsír,  bibor-bogárral  együtt  alkalmazva, 
a karmazsint  sötétebbre  festik.  Hogy  halványabb  karmazsint  nyer- 
jünk, a bibor-bogár  felerészét  elhagyjuk,  s helyette  festő-bűzért 
veszünk. 

14.  Sárga  szin.  Egy  kilogramm  szövetre  tizenhárom  deka- 
gramm timsóból  páczot  készítünk,  harminczkét  dekagramm  zsoltina- 
virágot  vízbe  áztatunk,  4 7 2 óráig  főzzük,  s a szövetet  megfestjük 
benne.  Még  szebb  lesz,  ha  huszonnyolcz  dekagramm  festő-bűzért 
és  bükkfa-hamut  főzünk  vele. 

15.  Kékszin.  Fél  kilogramm  szövetre  hat  liter  vízből  és  tíz 
dekagramm  timsóból  páczot  készítünk,  a szövetet  ebben  fél  óráig 
főzzük,  s benne  kihagyjuk  hűlni,  három  dekagramm  indigót  szárazon 
porrá  törünk,  s lassankint  kis  üveg  pálczácskával,  üveg  edényben 
jevő  tiz  dekagramm  füstölgő  vitriolba  belekavarjuk.  Ezt  két  napig 
meleg  helyen  állani  hagyjuk,  míg  az  indigó  feloldódott.  Aztán  a 
keveréket  vízzel  hígítjuk,  míg  nyolczvan  dekagrammot  nyom.  Most 
. öt  és  fél  liter  vizet,  három  és  fél  dekagramm  hamuzsírt  adunk  hozzá, 
a szövetet  H/2  óráig  forgatjuk  benne  a nélkül,  hogy  forrásba  jönne, 
aztán  negyedóráig  vagy  addig  főzzük,  míg  a folyadék  kék  színét 
elvesztette.  A szövetet,  ha  kihűlt,  friss  vízzel  leöblintjük.  A szerint, 
a mint  világosabb  vagy  sötétebb  színt  akarunk,  rövidebb  vagy  hosz- 
szabb  időre  hagyjuk  benne  a szövetet. 

16.  Ócska  bársonyt  megfesteni.  Két  dekagramm  berzseny- 
fat  főzünk  két  kanna  vízben,  másik  edényben  fűzfa-hamut;  jól 
felkavarjuk,  sha  megfőttek,  állani  hagyjuk,  aztán  kendőn  át  üvegbe 
öntjük. 

Ha  a bársonyt  veres  és  világos  veresre  akarjuk,  akkor  ha  a 

berzsenyfa  főni  kezd,  fűzfahamu- vizet  öntünk  bele,  s kevés  sót  adunk 
hozzá.  Fűzfa-hamu  hiányában  oltatlan  meszet  veszünk. 

Ha  barna  selymet  ismét  barnára  akarunk  festeni,  fűzfa-hamu- 
lugot  öntünk  a berzseny-festékbe. 

Veres  bársonyt,  ha  barnára  akarunk,  csak  fűzfa-hamu- vízbe 
mártjuk  azt. 

Violaszínű  bársonyt  főtt  berzseny-festékbe.  — A kék  bársony, 
melyet  fűzfa-lúgba  mártunk,  ég-kék  színű  lesz. 

Fekete  bársonyhoz  tizennégy  dekagramm  jó  fekete  festéket 
főzünk,  tíz  dekagramm  tört  gubacscsal,  két  dekagramm  timsóval 
s hét  dekagramm  vitriollal. 

A dísz-mosónő. 

1.  Atlasz.  Tojássárgát  vagy  velenczei  szappant  veszünk,  a szö- 
vetet bekenjük  vele  vagy  meleg  vízben  mossuk,  hideg  vízben 
tisztázzuk  és  megszárítjuk.  Erre  jó  tragant- mézgát  egyenlő  mennyi- 
ségű boreczetben  és  savanyú  vízben  feloldunk,  kendőn  megszűrjük 
s mézga-oldatba  a szövetet  úgy  mártjuk  bele,  hogy  minden  oldal- 
ról egyenlően  nedvesedjék  meg.  Aztán  a mézgás  vizet  kifacsarjuk, 
a szövetet  kefével  deszkára  simítjuk,  s a napon  vagy  meleg  kemen- 
czénél  megszárítjuk. 

2.  Bársony.  Két  marhaepét  gummival  és  szappannal  lágy  víz- 
ben főzünk  s folytonosan  kavarjuk.  A bársonyt  tiszta,  nedvesített 
deszkára  teszszük,  s a fentebbi  keverékkel  nagy  szivacs  segélyével 
jól  megnedvesítjük,  aztán  mángolóra  tekerjük  fel,  kimángoroljuk,  míg 
a piszok  eltűnt  belőle,  erre  tiszta  vizen  vonjuk  át,  még  egyszer  mán- 
goroljuk s felakasztjuk.  Ha  félig  megszáradt,  vízzel  puhított  felfőzött 
vizahólyaggal  megnedvesítjük,  kendőbe  takarjuk,  s addig  mángorol- 
juk, míg  megszáradt,  végre  kendővel  ismét  feldörzsöljük. 

3.  Battiszt.  Folyó-  vagy  eső-vízbe  áztatjuk  be,  fél  kilogramm 
szappant,  két  dekagramm  timsót,  3V2  dekagramm  tisztított  hamu- 
zsírt kellő  mennyiségű  vízben  feloldunk,  ezen  folyadékot  megszűr- 
jük, szappansürűre  elfőzzük,  formába  öntjük  s elteszszük.  Ezen 
keverékkel  szappanozzuk  be  a battisztot,  szála  mentében  össze- 
gyúrjuk, de  nem  facsarjuk  s így  kétszer  járunk  el  vele,  aztán  tiszta 
vízben  négyszer  kiöblögetjük,  hogy  szappanrészek  ne  maradjanak 
rajta.  Erre  a battisztot  megszűrt  vízbe  teszszük,  melyben  néhány 
csepp  indigó-oldat  van,  ebbe  belemártjuk,  áthúzzuk,  kifacsarjuk,  s 

árnyékos  hélyen  megszárítjuk.  A mosott  battisztot  nem  szabad 
kivasalni,  hanem  a következő  módon  kell  vele  eljárni.  Tragantot 
és  keményítő-lisztet  hideg  vízben  áztatunk,  ebből  vékony  tésztát 
készítünk,  azt  a feloldás  után  való  nap  hideg  vízzel  leöntjük,  ezen 
hideg  csirizt  vékony  kendőn  átnyomjuk,  s annyi  vízzel,  a mennyit 
szükségesnek  látunk,  hígítjuk.  Ezen  ragacsos  vízzel  kenjük  be  a 
battiszt  baloldalát  egyformán  puha  kefe  segélyével,  miután  a szöve- 
tet előbb  kiterített  kendőben  tűvel  odaakasztottuk.  Fűtött  kemenczé- 
nél  szárítjuk  meg. 

4.  Brokát.  Ezt  úgy  mossuk  ki,  mint  az  atlaszt. 

5.  Csipkék.  A fehéreket  úgy  mossuk  ki,  mint  a battisztot,  a 
festéket  mint  a fekete  fátyolt.  Ha  a csipkét  szárazon  akarjuk  megtisz- 
títani, jég-gipszet  tégelyben  addig  izzítunk,  míg  többénem  sustorog, 
aztán  így  egészen  forróan  finom  porrá  dörzsöljük  szét.  A csipké- 
ket kendőre  feltűzzük,  s puha  kefével  ezen  porral  addig  keféljük, 
míg  minden  rajta  levő  szenny  eltűnt,  aztán  másik  puha  kefével 
kiporozzuk. 

6.  Damaszt.  A selyem-damasztot  úgy  mossuk  ki,  mint  az 
atlaszt. 

7.  a)  Fátyol.  (Flór).  Egy  éjszakára  tejbe  áztatjuk,  melyben 
fehér  velenczei  szappant  oldottunk  fel,  aztán  a nélkül,  hogy  dörzsöl- 
nénk, abban  kinyomjuk,  forró  vizet  öntünk  hozzá,  melyben  hasonló- 
képen  szappant  kavartunk,  s a fátyolt  még  egyéjszakára  bennehagy- 
juk,  gyengén  kinyomjuk,  két  nedves  kendő  közé  terítjük,  kosárba 
teszszük,  melyben  következőleg  bánunk  el  vele : Büdöskövet  te- 
szünk tégelybe,  azt  magas  edénybe  teszszük,  mely  négyszeres 
kendővel  jól  be  van  fedve.  Erre  a ként  a tengelyben  meggyújtjuk,  a 
nedves  kosarat  a fátyollal  fölibe  teszszük,  s azt  egy  ideig  égni  hagy- 
juk, aztán  a fátyolt  kiveszszük,  kendővel  behúzott  deszkára  simán 
kifeszítjük,  főzött  fehér  keményítőbe  szivacsot  mártunk  s ezzel  a 
fátyolt  deszkára  nyomjuk.  Ha  a keményítő  néhány  hólyagocskát 
hozna  létre,  nedves  szivacscsal  ki  lehet  mosni  belőle. 

b)  Selyem-fátyol.  (Schleier).  A selyem-fátyolt  vérmelegségű 
szappanos  vízben  mossuk,  könnyedén  kifacsarjuk,  hideg  víz- 
ben kitisztázzuk,  kékítjük,  kezünk  közt  addig  veregetjük,  míg  fél- 
száraz lesz,  aztán  egy  óráig  felakasztjuk.  A fekete  fátyolt  meleg 
vízben  kitisztázzuk.  Hogy  megkeményítsük,  gummis  vízbe  márt- 
juk, s két  kezünk  közt  fél  szárazra  veregetjük,  aztán  felakasztjuk 
száradni. 

8.  Flanel!.  Öt  kilogramm  flanellt  vagy  flanell-ruhadarabot 
ötven  kilogramm  80°  R.  hőmérsékű  vízbe  teszünk,  melyben  egy 


A házi  festő  és  díszmosónő. 


469 


kilogramm  marhaepét,  fél  kilogramm  hamuzsírt  és  ugyanannyi 
kenőcsszappant  oldottunk  fel,  s a flanellt  jól  megforgatjuk  benne  ; 
egy  idő  múlva  kihúzzuk,  azon  helyeket,  melyek  még  nem  látszanak 
kellően  áthatva,  jól  bedörzsöljük,  aztán  kifacsarjuk,  hogy  minden 
vizet  eltávolítsunk  belőle,  gyengén  kékített  korpafürdőn  áthúzzuk, 
büdöskővel  füstöljük,  s megszárítjuk  a nélkül,  hogy  felfeszítenők. 
Hogy  a büdöskőszagot  eltávolítsuk,  gyenge  ammoniak-tartalmú 
vízbe  mártjuk  s 12 — 15  perezre  vízgőznek  teszszük  ki. 

Más  eljárás  a következő  : Másfél  kilogramm  marseillei  szap- 
pant ötven  kilogramm  vízben  feloldunk,  két-három  dekagramm 
ammoniakot  öntünk  bele.  Ezen  folyadékba  áztatjuk  a flanellt,  ki- 
facsarjuk és  megszárítjuk. 

9.  A glacé-keztyük  következő  módon  tisztíttatnak : Darab 
flanellt  szappanos  vízbe  áztatunk,  azt  úgy  facsarjuk  ki,  hogy  a 
nedvességet  már  alig  lehet  érezni,  azután  a rongyot  jól  beszappa- 
nozzuk, a keztyüt  felhúzzuk,  s a flanellel  dörzsöljük ; aztán  ki- 
mossuk a flanelldarabot,  hogy  a szappantól  megszabadítsuk,  jól 
kifacsarjuk,  a keztyüt  újra  felhúzzuk,  s a száraz  flanelldarabbal 
dörzsöljük. 

10.  Gyapjúszövetek.  Ezeket  lúg  nélkül,  langy  meleg  vízben 
szappannal  mossuk  ki,  s ezt  még  valamivel  melegebb  vízben  ismé- 
teljük; a fehér  gyapjúszövet  az  igen  forró  víztől  nemcsak  megsárgul, 
hanem  mint  a tarka,  igen  összemegy.  A tarkát  végre  hideg  vízben 
tisztázzuk  ki,  kifacsarjuk  s megszárítjuk ; a fehéret  ellenben,  mely- 
nél a szappant  kímélni  nem  szabad,  szappanos  vízzel  tisztázzuk, 
gyengén  kifacsarjuk  és  megszárítjuk.  Vagy  szódás  vízben  mossuk 
ki,  vagy  hígított  ammóniákkal. 

11.  Harisnyák.  1.  Selyemharisnya.  Meleg  vízben  jó  szap- 
pannal mossuk  ki,  aztán  friss  vízzel  kiöblintjük,  hogy  minden  szap- 
panrészek eltávolíttassanak.  Aztán  egy  rész  vízben  mogyoró  nagy- 
ságú darab  kalmuszt  oldunk  fel,  s ebben  a harisnyát  mind  jobb,  mind 
kifordított  baloldalán  néhányszor  áthúzzuk.Erre  a harisnyát  kifordított 
oldalával  parázs-szénnel  telt  serpenyőre  tartjuk,  melyben  büdöskő 
ég,  a gőzt  beleszívatjuk,  aztán  a baloldalával  kifelé  fordított  haris- 
nyát a formára  felhúzzuk,  s üveggolyóval,  míg  még  nedves,  meg- 
simítjuk, s a napfényen  megszárítjuk. 

2.  Gyapjúharisnya.  Kiporozzuk  s langy  meleg  vízben 
gyengén  kimossuk,  aztán  a tisztán  kiöblített  mosóteknőbe  vékony 
kenőcsszappanra  annyi  vizet  öntünk,  hogy  a mosásra  elég,  s csak 
langy  meleg  legyen  ; miután  a harisnyát  még  egyszer  könnyedén 
kimossuk,  büdöskővel  éppen  úgy  füstöljük, --mint  a szalmakalapot, 

aztán  vigyázva  a formára  öntjük,  melynél  a jobboldal  belőlre,  a bal 
pedig  kivülre  jön,  aztán  árnyékos,  szellős  helyen  megszárítjuk,  s 
eg}^  éjszakán  a hengerre  jól  feltekerve  azon  hagyjuk. 

12.  Karton.  Hogy  a kartont  a színek  kára  nélkül  kimossuk, 
következőleg  járunk  el : Vászonzacskóba  buzakorpát  öntünk;  azt 
vízben  rövid  ideig  főzzük,  aztán  a korpavizet  tisztán  kinyomjuk, 
A nélkül,  hogy  a kartont  beáztatnók,  ezen  langymeleg  vízbe  tesz- 
szük,  tüstént  kimossuk,  a mosást  még  egyszer  ismételjük,  aztán 
hideg  vízben  kitisztázzuk  és  szellős  helyre,  hol  a nap  nem  érheti, 
felakasztjuk.  Ezen  módon  éppen  semmit  sem  veszít  a színéből. 
Tiszta  buzakorpa  hiányában  maroknyi  más  korpát  vetünk  a vízbe, 
mi  által  ugyanazon  czélt  érjük  el.  Itt  megjegyzendő,  hogy  minden 
darab  tarka  ruhát  a mosás  és  facsarás  után  jól  szét  kell  rázni, 
mert  különben  csíkokat  kapna.  Ilyen  mosott  ruhát  kemény  hideg- 
ben sem  szabad  felakasztani,  mert  a milyen  szép  lesz  a fehér- 
nemű az  átfagyás  által,  éppen  oly  sokat  veszít  a tarka  ruha  az- 
által színéből. 

13.  Keztyük  (mosható  bőrből).  Langy  meleg  szappanos  vízben 
mossuk  ki,  tisztán  kinyomjuk,  de  ki  nem  facsarjuk,  hanem  csak  fel- 
fújjuk, a kellő  formára  kihúzzuk.  Aztán  a fehéreket  a napon,  a szí- 
neseket árnyékos,  széles  helyen  megszárítjuk.  Ha  megszáradtak, 
nedves  helyre  teszszük,  hogy  ismét  megpuhuljanak,  aztán  felhúz- 
zuk s kissé  megdörzsöljük  és  kikeféljük. 

Más  eljárás  a következő  : A keztyűket  néhány  óráig  hideg  víz- 
ben áztatjuk,  aztán  langymeleg  szappanos  vízben  tisztára  mossuk,  s 
24  óráig  erős  borszeszben  áztatjuk,  kissé  kinyomjuk,  a formára 
húzzuk,  s árnyékos,  szellős  helyen  megszárítjuk. 

Harmadik  eljárás  szerint  a keztyűt  egy  éjszakára  hideg  vízben, 
aztán  langyos  vízben  áztatjuk  s kinyomjuk.  Vagy  a keztyűt  tiszta 
deszkára  terítjük  ki,  s langymeleg  szappanos  vízbe  mártott  flanellel 
addig  dörzsöljük,  míg  minden  piszoktól  megtisztultak,  aztán  tiszta 
vízzel  lemossuk  s megszárítjuk. 

14.  Mousselin.  Mázos  fazékban  pálinkával  fehér  szappant  fő- 
zünk, azt  jól  elverjük,  s ha  a négyszeresen  összehajtott  mousselint 
24  óráig  hideg  folyóvízben  áztattuk,  nem  igen  forrón  reáöntjük,  be- 
fedjük, kihűtjük,  aztán  a mousselint  kinyomjuk,  s ezt  annyiszor 
ismételjük,  míg  a tiszta  víz,  melybe  a mousselint  teszszük,  meg  nem 
zavarodik,  aztán  büdöskővel  füstöljük. 

15.  Nankin.  Ezt  24  órára  forró  vízbe  teszszük,  melyben  ma- 
roknyi sót  oldottunk  fel,  aztán  gyenge  szappanlével,  s végre  csupán 
vízzel  mossuk  ki. 

16.  Paszomány,  (arany  és  ezüst).  Az  ezüst  paszományt 
huszonnégy  órára  aludt  tejbe  teszszük.  Erre  darab  velenczei  szap- 
pant apróra  vakarunk  el,  azt  esővízben  elkavarjuk,  s ehhez  kellő 
mennyiségű  színmézet  s friss  marhaepét  teszünk,  s az  egészet  né- 
hány óráig  habarjuk.  Ha  igen  sűrű  lenne,  még  esővizet  öntünk 
hozzá,  úgy  hogy  gyenge  pép  lesz  belőle.  Ezt  tizenkét  óráig  állani 
hagyjuk,  s a nedves  paszományt  ezen  keverékkel  bekenjük.  Ekkor 
egy  hengert  nedves  kendővel  betekerünk,  a paszományt  rátekerjük 
s kimángoroljuk,  miközben  esővízzel  néhányszor  megnedvesítjük 
s a fentebbi  keverékkel  bekenjük.  Ezalatt  vízben  huszonnégy 
óráig  arab  mézgát  áztatunk,  azt  kendőn  átnyomjuk,  hasonló  meny- 
nyiségű  finom  czukrot  adunk  hozzá,  ezt  feloldjuk,  s az  egészet 
megtisztítjuk,  a paszományt  belemártván,  két  tiszta  kendő  közt 
simára  mángoroljuk,  s felakasztjuk  száradni,  hol  lecsüngő  végére 
súlyokat  aggatunk. 

Az  arany  paszományt  egy  éjszakára  vizeletbe  vagy 
borba  teszszük,  aztán  mint  az  ezüstből  valót  mossuk  ki.  A színét  és 
fényességét  azáltal  adjuk  meg  neki,  hogy  tört  mézgát,  kevés  sáfrányt, 
öt  deciliter  vizet  és  ugyanannyi  pálinkát  megmelegítünk,  a paszo- 
mányt asztalra  kiterítjük,  s puha  kefével  ezen  vízzel  mindenütt  meg- 
keféljük. Végre  a paszományt  felakasztjuk. 

17.  Patyolat.  A fehér  patyolatot  kétszeresen  összehajtjuk,  ve- 
lenczei szappant  vakarunk  közé,  czintálba  teszszük,  langymeleg 
vizet  öntünk  reá,  egy-kétszer  összehajtott  kendővel  beterítjük,  súly- 
lyal  lenyomtatjuk,  hogy  megnyomódjék,  a kihűlt  vizet  néhányszor 
leöntjük,  s langymeleg  vizet  öntünk  reá.  A patyolatot  még  egy  éjen 
át  a súly  nyomása  alatt  hagyjuk,  aztán  még  néhányszor  kinyomjuk, 
a minél  végre  langy  vizet  alkalmazunk.  A további  eljárás  és  kénnel 
való  füstölés  úgy  történik,  mint  a selyemfátyolnál. 

. Selyemszalag.  Marhaepével  és  szappannal  esővízben  mos- 
suk ki,  s fényét  méz  és  tojás  fehérével  adjuk  meg  neki,  vagy  né- 
hányszor sárga  czukorral  vegyített  tragantmézga  oldatban  húzzuk 
keresztül,  aztán  megszárítjuk,  s nem  igen  forró  vassal  két  ív  papír 
között  kivasaljuk.  A selyemszalagokat  is  éppen  úgy  lehet  mosni, 
mint  az  atlaszt. 

19.  Selyemszövet.  A szövetet  szappan  helyett  tojássárgával 
kenjük  be,  s langymeleg  vízzel  addig  mossuk,  míg  megtisztul,  aztán 
hideg  vízben  kitisztázzuk  s megszárítjuk.  Erre  kevés  tragantmézgát 
és  bolhafűmagot  pohár  vízben  egy  éjen  át  áztatunk  s elfőzzük, 
hogy  híg  keményítő- sűrűséggel  birjon,  kendő  közt  átszűrjük,  mire  a 

szövetet  ezen  áthúzzuk,  s két  finom  kendő  közt  addig  mángoroljuk, 
míg  megszárad. 

20.  Szalmakalapok.  Ha  még  nem  sárgultak  meg  egészen,  kén- 
virággal,  aztán  tiszta  pálinkával  megnedvesített  kendővel  dörzsöljük; 
ha  megszáradtak,  lekeféljük  s beloldalán  gummivízzel  kenjük  be. 
Ha  a kalapok  igen  sárgák  és  piszkosak,  akkor  flanell-rongyon  mar- 
seilli  szappant  langymeleg  vízzel  habbá  dörzsölünk,  a szalmakalapot 
beszappanozzuk,  s addig  dörzsöljük,  míg  minden  piszok  eltűnt 
belőle,  aztán  tiszta  vízzel  leöblintjük,  száraz  kendővel  dörzsöljük,  s 
büdöskőgőzre  tartjuk,  ezután  kisimítjuk,  s a simítás  alatt  finom  levél- 
papírt teszünk  alá. 

Ha  a szalmakalapot'ki  akarjuk  mosni,  darab  langymeleg  vízbe 
mártott  flanellt  marseillei  szappannal  addig  dörzsölünk,  míg  erős  hab 
köpződött  rajta.  Ezen  rongy gyal  mossuk  meg  a kalapokat,  melyek 
tiszta  sima  asztalon  feküsznek,  addig  és  oly  erősen,  míg  minden 
szenny  eltűnt  belőle.  Ha  a rongyban  már  nincs  többé  szappan,  újra 
beszappanozzuk.  Ha  a kalapokat  megmostuk,  tiszta  vízben  minden 
rajta  csüngő  szappanrésztől  megszabadítjuk,  aztán  száraz  kendővel 
annyira  szárítjuk  meg,  hogy  még  csak  kevéssé  nedvesnek  látszanak, 
s erre  kénnel  füstöljük.  Nevezetesen  felállított  hordóbakevés  büdös- 
követ teszünk,  s azt  meggyújtjuk.  Miután  a kalapot  vigyázva  bele- 
akasztottuk, úgy,  hogy  az  égő  kén  nem  érintkezhetik  vele,  befedjük 
a hordót,  s a kalapot  fél  óráig  hagyjuk  benne.  Azután  kiveszszük,  s 
a vasalóval  megadjuk  neki  a kellő  fényt,  ezalatt  fehér  papirt  te- 
szünk alá. 

21.  Szivacs.  Egy  napig  eső-  vagy  folyóvízben  áztatjuk,  két- 
szer vízzel  jól  kimossuk,  s aztán  fazék  vízbe  teszszük,  melyben 
két  dekagramm  sóslóromsó  van  feloldva.  Szagos  vízzel  illatot  adha- 
tunk neki. 

22.  Tafota.  1.  Fehér  t.  Folyóvízbe  áztatjuk,  aztán  buzakor- 
pával  s velenczei  szappannal  kimossuk,  erre  kitisztázzuk,  kéngőzre 
tartjuk,  tragantmézgával,  bolhafűmaggal  és  szénkékitővel  meg- 
keményítjük, kendők  közé  tekerjük,  s kimángoroljuk.  Vagy  tizen- 
nyolcz  dekagramm  velenczei  szappant  három  liter  vízbe  főzés  által 
felolvasztunk,  langy  melegre  kihűtjük,  s a tafotát  háromszor  kimos- 
suk benne. 

2.  Fekete  t.  Mint  a fehéret  háromszor  kimossuk  szappanos 
vízben,  mely  egy  éjen  át  állott,  aztán  arab  mézgával  és  bolhamaggal 
megkeményítjük.  Vagy  sörbe,  furkósörbe,  vagy  pálinkába  szivacsot 
mártunk,  a szövetet  ezzel  bekenjük,  s félszárazon  két  kendő  közé 
fakarjuk,  s a baloldalán  kivasaljuk. 

23.  Veres  posztó.  100  súlyrész  meleg  eső-  vagy  folyóvízben 
3Y2  rész  sóskasót,  72  rész  jegeczes  szódát,  V2  rész  hamuzsírt  oldunk 
fel.  Ha  feloldottuk,  V3  rész  biborbogárport  adunk  hozzá,  s ezen 
oldatot  megszűrjük.  Ezzel  átáztatjuk  a veres  posztót,  éles  kefével  a 
posztó  széle  szerint  addig  keféljük,  míg  a folt  kiment  belőle,  s a 
félszáraz  szövetet  tiszta  vízzel  kimossuk. 

MÁSODIK  OSZTÁLY. 

Pipere-könyv. 

I.  SZAKASZ. 

Illatos-  és  pipere-szappanok  készítése. 

Ezen  szappanoknak  jó  faggyúszappan  szolgál  alapul,  melyet 
megolvasztván,  illatos  részekkel  vegyítünk.  Ezen  czélra  a szappant 
vékony  levelekre  vágjuk,  s réz-serpenyőben  vizfürdőre  állítjuk.  Ha  a 
szappan  még  friss,  saját  vizében  olvasztjuk  meg,  de  ha  öregebb, 
akkor  kevés  vizet  adunk  hozzá.  Ha  a szappan  elolvadott,  illatos 
részeket,  mint:  rózsa-,  szegfű-,  fahéj-,  bergamott-  s mandola-olajat 
adunk  hozzá ; ha  meg  akarjuk  festeni,  erre  czinóbert  használunk, 
aztán  a keveréket  a mandola- olajjal  bekent  formába  öntjük  s abban 
kihűtjük. 

A leghasználtabb  pipere- szappanok  a következők  : 

1.  Bergamott-szappan.  Egy  kilogramm  mandola-szappanhoz, 
melyet  már  jól  megfőztünk,  négy  gramm  bergamott-olajat  adunk,  azt 
jól  elkavarjuk,  s a formába  öntjük. 

2.  Czitrom-szappan.  Egy  kilogramm  olvasztott  mandola-szap- 
panhoz  négy  gramm  czitrom-olajat  adunk,  azt  jól  elkavarjuk  s a 
formába  öntjük. 

3.  Méz-szappan.  Öt  dekagramm  finom  fehér  marseillei  szappant 
finom  szeletekre  vágunk,  s azt  kőmozsárban  tizennégy  dekagramm 
mézzel,  két  dekagramm  tört  borkőolajjal,  shét  dekagramm  narancs- 
vízzel jól  szétdörzsöljük,  míg  teljesen  egyenlő  állományú  tömeg 
lesz,  aztán  a folyékony  szappant  porczellán  csészécskékbe  töltjük. 
Hogy  illatosabbá  tegyük,  illatos  olajokat  vegyítünk  bele  tetszé- 
sünk szerint. 

4.  Lavendula-szappan.  Olvasztott  mandola-szappanba  egy  kilo- 
grammba négy  gramm  lavendula-olajat  teszünk,  azt  jól  elkavarjuk  s 
formába  öntjük. 

5.  Mandula-szappan.  Fél  kilogramm  keserű  mandulát  másfél 
kilogramm  rózsavízzel  rézmozsárban  híg  péppé  törünk,  ezt  vásznon 
át  erősen  kinyomjuk,  az  ebből  nyert  tejet  rézüstbe  teszszük,  s fél 
kilogramm  fehér  faggyú-szappant  s ugyanannyi  marseillei  szappant 
adunk  hozzá,  apróra  vágva.  Ezen  keveréket  folytonos  keverés  kö^t 
addig  tartjuk  melegen,  míg  a szappan  teljesen  feloldódott,  aztán  a 
folyadékot  vásznon  átöntjük,  a megtisztított  üstbe  öntjük,  fél  kilo- 
gramm 6%  szóda-lúgot  adunk  hozzá,  s ezt  addig  forraljuk,  míg  a 
keverék  sűrű  zsíros  szappan-péppé  változott  át,  melyből  a kivett 
próba  vastag  sugárként  húzódik  végig  a lapáton ; most  hét  deka- 
gramm sót  adunk  hozzá,  melyet  a tömeggel  jól  elkeverünk.  Aztán 
ismét  felforraljuk  a nélkül,  hogy  megkavarnók,  míg  a szappan  el- 
válik a lúgtól  s felül  úszik.  Ha  most  a tovább  folytatott  főzésnél 
hólyagok  mutatkoznak,  és  ha  a kivett  próba  a kihűlés  után  egészen 
megmerevedik,  az  üstöt  elveszszük  a tűzről,  a szappant  a lúgtól 
kanállal  elválasztjuk,  a formába  öntjük  s darabokra  vágjuk. 

6.  Pézsma-szappan.  Tizenöt  centigramm  pézsmát  két  deka- 
gramm erős  borszeszszel  mozsárban  jól  eldörzsölünk,  míg  híg  pép 
lesz  belőle.  Ezt  a kész  mandola-szappanhoz  adjuk,  mielőtt  a formába 
öntenők. 

7.  Rózsa-szappan.  Harmadfél  kilogramm  jó  faggyú-szappan- 
hoz négy  kilogramm  olaj-szappant,  négy  gramm  szegfű- olajat, 
három  dekagramm  rózsa-olajat,  egy  dekagramm  fahéj-olajat  s két 
dekagramm  bergamot- olajat  adunk,  s az  egész  keveréket  czinóberrel 
megfestjük. 

8.  Windsori-szappan.  Egészen  friss  s tisztán  kimosott  marha- 
faggyút  apró  koczkákra  vágunk,  s azt  üstben  kisütjük.  Kétféle  szik- 
sós lúgot  készítünk,  egy  erőset  18%  s egy  gyengét  8 — 10'Vp*  A 
tiszta  faggyút  üstbe  teszszük,  s minden  harmadfél  kilogrammhoz 
hat  kilogramm  erős  lúgot  adunk.  Felmelegítjük  és  addig  kavargat- 
juk,  míg  a faggyú  elolvadt  s forrásba  jött.  A folyadékot  enyhe  for- 
rásban tartjuk,  s lassankint  a gyengébb  lúgból  adunk  hozzá,  s még 
egy  óráig  főzzük.  Ha  a szappan  elkezd  megsürüsödni,  s a folyadék- 
ból kiválik,  tizennyolcz  dekagramm  konyhasót  adunk  hozzá,  melyet 
előbb  vízben  feloldottunk,  jól  elkavarjuk,  a folyadékot  ismét  enyhe 
forrásig  melegítjük,  s ezt  addig  folytatjuk,  míg  a szappan  a lúgtól 
elválik.  Most  a folyékony  lúgot  az  alsó  lúgról  lehúzzuk,  az  üstöt 
megtisztítjuk,  a szappant  beleteszszük,  s gyenge  lúgot  addig  adunk 
hozzá,  míg  a szappan  feloldódott,  aztán  még  egy  óráig  főzzük,  s 
aztán  a szappant  úgy,  mint  először,  másodszorra  megsózzuk,  de 
csak  felényi  konyhasóval,  mig  a lúgtól  elválik.  A folyékony  szappant 

most  formába  öntjük,  megszárítjuk  és  táblákba  vágjuk.  Ha  kiszáradt, 
akkor  illatszerekkel  a következőleg  szagosítjuk  meg.  A szappant 
nevezetesen  ecsettel  minden  oldalról  kömény-  és  ánizs-olaj  vegyü- 
lékével  kenjük  be. 

Más  eljárás  a következő : Minden  másfél  kilogramm  tisztított 
szappanhoz  öt  dekagramm  bergamói,  egy  dekagramm  czitrom,  öt 
gramm  ánizs-  vagy  kömény-olajat  teszünk. 

Vagy  igen  jó  fehér  szappant  olvasztunk  fel,  azt  enyhe  meleg- 
ben felolvasztjuk,  kömény-olajat  vegyítünk  bele,  s formába  öntjük. 

A kendőző  szerek  készítéséről. 

Bár  a szerző  azon  elvet  vallja,  hogy  minden  teremtés,  úgy  az 
emberi  arcz  is,  természetes  minőségében  a legszebb,  s annak  minden 
mesterséges  szépítését  kárhoztatja,  még  sem  mulaszthatta  el,  hogy 
itt  néhány  ártalmatlanabb  kendőző  szer  készítés-módjának  leírását 
ne  hozza,  alkalmat  akarván  ezáltal  adni  azoknak,  kik  az  arczfestés 
káros  szokásáról  lemondani  nem  tudnak,  hogy  legalább  oly  szereket 
használjanak,  melyek  minél  kevesebb  ártalmas  anyagokat  tartal- 
maznak ; mert  fájdalom,  alig  van  szépítő-szer,  mely  többé-kevésbé 
mérges  anyagokat  ne  foglalna  magában.  Azok  részére,  kik  csak  bő- 
rük finomítására,  mi  inkább  megbocsátható,  nem  pedig  festésére 
törekszenek,  mi  a még  annyira  finom  bőrt  is  eldurvítja,  megjegyez- 
hetem itt,  hogy  használják  az  úgynevezett  olajbogyó-szappant,  mely 
a gyógytárakban  darabonkint  70  fillérért  kapható,  s melynek  bőr- 
finomító, puhító,  kellemes  hatásáról  magának  a szerzőnek  több  éven 
át  volt  alkalma  meggyőződnie.  Az  említett  szappan  a mellett,  hogy  a‘ 
pörsenéseket,  máj  foltokat  eltünteti,  a szeplőt  igen  meghalaványítja, 
még  fehérítő  hatással  is  bír.  Azok  számára  pedig,  kik  szépségüket 
minden  áron  kendőző  szerekkel  akarják  magasbítani,  szolgáljon 
utasításul  a legjobb  s legártatlanabb  ilyen  szerek  készítésére  a 
következő  néhány  rendelvény. 

I.  Fehérítő-szerek. 

I.  A „Poudre  cosmétiqiie“  készítése.  Huszonnyolcz  dekagramm 
velenczei  fagyagot  (£ctíg),  hét  dekagramm  halvkenenyt  (chlorwis- 
muth),  harmincz  centigramm  karmint  finom  porrá  dörzsölünk  össze, 
s nehány  csepp  szagos  lélt  adunk  hozzá,  hogy  illatos  legyen. 

2.  Fehérítő  víz  készítése.  Kilencz  dekagramm  finomra  kiké- 
szített velenczei  fagyagot,  ugyanannyi  szénsavas  halvkenenyt  42 
dekagramm  rózsa-vízzelösszedörz  sölünk,  üvegbe  töltjük,  használat- 
kor felrázzuk. 

3.  Illatos  timsó-hajpor.  Huszonnyolcz  dekagramm  égett  timsót 
finom  porrá  törünk,  s tíz  dekagramm  porrá  tört  flórenczi  viola-gyö- 
kérrel s két  dekagramm  porrá  tört  szegfűszeggel  összedörzsöljük, 
az  egészet  megszitáljuk.  — A szegfűszeg  helyett  negyedfél  deka- 
gramm szétdörzsölt  czetvelőt,  s tizenöt  centigramm  pézsmát  tehe- 
tünk bele,  mi  által  illatos,  és  hatása  igen  bőrpuhító  lesz. 

4.  Arcz-hajpor.  Huszonnyolcz  dekagramm  finom  szétdörzsölt 
keményítőt  és  hét  dekagramm  porrá  tört  kénenyéleget  vegyítün 
össze. 

5.  Rózsa-hajpor.  Huszonnyolcz  dekagramm  porrá  dörzsölt 
búzakeményítőt,  huszonkét  centigramm  rózsanedv  festéket,  hetvenöt 
centigramm  rózsa-olajat,  s ugyanannyi  szantalfa-olajat  vegyítünk 
össze. 

6.  Hajpor  a fej  tisztítására.  Fél  kilogr.  tetűfűmagot,  ugyan- 
annyi halvészt  porrá  törünk,  s tizennégy  dekagramm  veres  hajporral 
vegyítünk  össze,  azután  megszárítjuk,  míg  kemény  lesz,  mire  szét- 
dörzsöljük s megszitáljuk. 


Mielőtt  más  fehérítő  szerekre  mennénk  át,  megjegyzendőnek 
vélem  a hajporról,  hogy  az  nem  csak  a mondott  minőségben,  hanem 
mint  hintő-por  a gyermekeknél,  bőrszárító  s hajtisztító  szerül  is 
használtatik,  s a bőrkipállásnál  s feldörzsölésénél  igen  jó  szol- 
gálatot nyújt. 


II.  A mosdó-vizekről. 

1.  Herczegnö  mosdóviz.  Két  dekagramm  benzefestvényt,  egy 
dekagramm  borkő-olajat,  egy  gramm  pézsmafestvényt,  négy  gramm 
kámforlélt,  huszonnyolcz  dekagramm  rózsavizet,  s tizennégy  deka- 
gramm narancsvirág  vizet  jól  össze  kell  vegyíteni. 

2.  Mosdó-viz  májfoltok  ellen.  Egy  dekagramm  benzefest- 
vényt, ugyanannyi  lavendula-lélt,  hetvenöt  centigramm  peruviai 
balzsamot,  tizennégy  dekagramm  narancsvirág-  s ugyanannyi  rózsa- 
vízzel vegyítünk  össze,  s a palaczkot,  melyben  tartjuk,  használatkor 
jól  felrázzuk. 


Pipere-könyv. 

3.  Magyar  mosdóvíz.  Hét  dekagramm  búzavirágot,  negyedfél 
dekagramm  borsosmentafüvet,  ugyanennyi  levendula  virágot,  hét 
dekagramm  mandola-korpát,  s egy  dekagramm  bergamói  olaja 
teszünk  palaczkba,  melyet  borszeszszel  félig  megtöltünk  ; hat  napig 
állani  hagyjuk,  s akkor  a tiszta  folyadékot  leöntjük  róla.  Ezen  vízből 
lágy  mosakodni  való  vízbe  mintegy  egyhatod  résznyit  öntünk. 

4.  Szicziliai  víz.  Fél  kilogramm  violáiéit,  négy  gramm  czitrom* 
olajat  fél  kilogramm  narancs-léllel  összevegyítünk,  s ha  zavaros, 
megszűrjük. 

III.  Pirosító-szerek. 

1.  Testszín  festék.  Tizenöt  centigramm  bíbor  karmint,  két 
dekagramm  alabastrom  port,  ugyanennyi  legfinomabb  keményítő 
lisztet,  egy  gramm  kesrenyt  összekeverünk,  s ezt  tetszésünk  szerint 
megillatozzuk. 

2.  Karmin  festék.  Mozsárban  négy  gramm  finom,  forró  vízben 
eldörzsölt  bíbor  karmint  tizennégy  dekagramm  finom  fagyag-porral 
vegyítünk  össze ; ehez  még  tizenkét  csepp  tragantvizet,  és  tizenkét 
csepp  finom  provencei  olajat  adunk,  s az  egészet  finom  péppé 
dörzsöljük.  Erre  kis  porczellán  lemezekre  osztjuk  el,  melyeket 
ismét  nagy  érczlemezre  teszünk,  enyhe  parázstűz  felett  kellőleg 
kiszárítjuk. 

3.  Veres  festék  arczfestésre.  Bezárható  edényben  öt  deka- 
gramm tiszta  benzint,  tíz  dekagramm  veres  szantálfa  port,  tizen- 
három gramm  berzseny-port,  hét  deciliter  tiszta  spirituszszal  öntünk 
le,  melybe  tíz  csepp  kénsavat  öntöttünk.  Ezt  enyhe  hőségnél  pállít- 
juk, s naponkint  többször  felrázzuk.  Egy  hét  múlva  vásznon  átszűr- 
jük, nehány  csepp  illatos  olajat  adunk  hozzá,  s a használatra 
üvegcsékbe  teszszükel. 

4.  Legfinomabb  pirosító.  Huszonhat  gramm  finomra  ázta- 
tott pecsétföldet  három  gramm  bíbor  karminnal  vegyítünk  jól 
össze. 

5.  Természetes  színű  arcz-festék.  Másfél  liter  tiszta  borszeszt, 
öt  dekagramm  benzét,  tíz  dekagramm  veres  szantalfa-port,  kilencz 
gramm  berzsenyfa-port,  s tíz  csepp  vitriol- olajat  bedugott  palaczk- 
ban  összevegyítünk,  egy  hétre  enyhe  melegre  teszszük,  többször 
felrázzuk.  Aztán  megszűrjük,  s végre  néhány  csepp  jázmin-olajat 
adunk  hozzá. 

MÁSODIK  OSZTÁLY. 

II.  SZAKASZ. 

Hajkenő-készítés. 

Tisztított  ürü-Faggyut,  marhavelőt  vagy  disznózsírt  olvasztunk 
fel  enyhe  tűzön,  s ha  kihűlt,  kő-  vagy  cserép-edényben  fácskával 
hajport  keverünk  közibe,  addig  dörzsölvén,  míg  gumót  nem  érezhe- 
tünk benne.  Ha  a keverék  egészen  kihűlt,  illatos  szerekkel  elegyítjük. 
Hogy  a hajkenő  kellemetlen  zsírszagot  ne  kapjon,  két  dekagramm- 
hoz öt  csepp  salétromléit  vegyítünk. 

Itt  közöljük  néhány  hajkenő  készítésmódját. 

1.  Alma-hajkenö.  Jóféle  almát  hámozatlanul  apró  darabokra 
vágunk,  csak  a csutkáját  veszszük  ki,  nagy  mazsolákat  is  vágunk 
meg  apróra.  Az  almából  és  a mazsolából  hét-hét  dekagrammot 
huszonnyolcz  dekagramm  friss  sótalan  vajjal  és  hét  dekagramm 
sárga  viaszszal  folytonos  keverés  közt  tégelyben  addig  sütünk,  míg 
ebből  egy  csepp  izzószénre  vetve,  többé  nem  sistereg.  Ezen  haj- 
kenőt rózsavizes  üvegbe  nyomjuk,  s a használatra  elteszszük. 

2.  China-pomádé.  Ez  igen  híres  azon  hatás  miatt,  melylyel  a 
haj-kihullás  ellen  bír.  Négy  dekagramm  finomra  tört  veres  cbinát 
előbb  kevés  mandola-olajjal  eldörzsölünk,  s még  annyi  mandola- 
olajat  öntünk  hozzá,  hogy  az  egészből  kilencz  grammot  használ- 
tunk fel.  Ezen  keveréket  apró  részekben  huszonhét  gramm  tisztí- 
tott és  olvasztott  marhavelőhöz  adjuk,  s addig  dörzsöljük,  míg  kihűl. 
Tetszésünk  szerint  valami  szagos  olajat  is  keverhetünk  bele. 

3.  Franchipare-hajkenö.  Egy  kilogramm  ürü-faggyúhoz 
hetvenöt  dekagramm  faolajat,  tizenhárom  dekagramm  hajport,  tíz 
dekagramm  jázmin-olajat,  három  dekagramm  bergamói-olajat,  két 
dekagramm  czédrus-olajat,  négy  gramm  szegfű-olajat,  s két  deka- 
gramm pézsma-festvényt  veszünk,  jól  elvegyítjük,  s barnás  színűre 
festjük. 

4.  Kéz-kenöcs.  Tűz  felett  egyenlő  mennyiségű  czetvelőt  és 
mandola-olajat  vegyítünk  össze,  s a jó  illat  kedvéért  kevés  levendula- 
olajat  adunk  hozzá.  Ezen  kenőcs  a kéz  bedörzsölésére  való,  hogy 
finom  puhabőrt  kapjunk.  Ezzel  estve  a lefekvés  előtt  a kezet  jól  be- 
dörzsöljük, aztán  keztyüt  húzunk  fel,  s reggel  a pomádét  mandola- 
korpával  és  szappanos  vízzel  tisztán  lemossuk. 


Hajkenőcs  készítés. 

5.  Mézhajkenö.  Huszonnyolcz  dekagramm  mézet,  hét  deka- 
gramm disznózsírt,  tizennégy  dekagramm  peruviai  balzsamot  együtt 
elolvasztunk.  A kihűlés  alatt  hetvenöt  centigramm  czedrus-olajat, 
ugyanannyi  szerecsendió-olajat,  s negyedfél  dekagramm  pézsmát 
vegyítünk  közbe. 

6.  Jázmin  hajkenö.  Hét  dekagramm  friss  ürüfaggyút,  másfél 
kilogramm  faolajat,  és  két  kilogramm  hajport  gyenge  olvasztás  által 
összevegyítünk,  s folytonos  kavarás  közben  hét  dekagramm  jázmin- 
olajat vegyítünk  hozzá. 

7.  Jonquille  hajkenő.  Egy  kilogramm  ürü-faggyúra  hetvenöt 
dekagramm  faolajat,  tizenhárom  dekagramm  hajport  veszünk,  azt 
összevegyítjük  s halvány  sárgára  megfestjük ; aztán  két  dekagramm, 
pézsma  festvényt,  ugyanennyi  bergamói  olajat,  négy  gramm  thy- 
miánt,  ugyanannyi  narancsvirág-olajat,  s tizenkét  gramm  ambra- 
festvényt  adunk  hozzá. 

8.  Ajak-kenőcs.  Ezen  szer  felrepedezett  szájszélek  ellen  van. 
Fehér  ajak-kenőcs:  hét  dekagramm  friss  disznózsírt,  negyed- 
fél dekagramm  fehér  viaszt,  két  dekagramm  jázmin-olajat,  tizenkét 
gramm  czetvelőt  enyhe  tűznél  elolvasztunk,  a keveréket  a tűztől 
eltávolítjuk,  ha  már  megolvadott,  húsz  csepp  szegfű- olajat  adunk, 
hozzá. 

9.  Marechal-hajkenö.  Egy  kilogramm  ürü-faggyúra  hatvanöt 
dekagramm  faolajat,  fél  kilogramm  hajport,  tizenhárom  dekagramm 
jázmin-olajat,  két  dekagramm  czedrus-olajat,  három  dekagramm 
bergamói  olajat,  egy  dekagramm  narancsvirág-olajat,  két  dekagramm, 
szegfűszeg- olajat  s tizenhat  csepp  fahéj-olajat  veszünk. 

10.  Millefleur-hajkenö.  Egy  kilogramm  friss  ürü-faggyúra 
hetvenöt  dekagramm  faolajat,  tizenhárom  dekagramm  hajport, 
negyedfél  dekagramm  ámbra  festvén}^,  három  dekagramm  narancs- 
virág-olajat, két  dekagramm  czedrus-olajat,  ugyanannyi  pézsma- 
festményt, hetven  csepp  fahéj-olajat,  négy  gramm  peruviai  balzsa- 
mot, Ugyanennyi  rózsafa-olajat,  két  gramm  szegfűszeg-olajat,  s négy 
gramm  thym ián -olajat  veszünk. 

I!.  Potpourri-hajkenő.  Egy  kilogramm  friss  ürüfaggyút, 
hetvenöt  dekagramm  faolajat,  hatvanöt  dekagramm  hajport,  há- 
rom dekagramm  lavendula-olajat,  bergamói  s narancsvirág-olajat 
ugyanannyit,  s négy  gramm  szegfűszeg- olajat  veszünk  hozzá. 

12.  Marhavelő-hajkenő.  A haj  megkenésére  szolgál.  Négy 
dekagramm  marhavelőt  naponkint  friss  vízben  befőzünk,  aztán. 

egyenlő  mennyiségű  sótalan  disznózsírral  megolvasztjuk,  s habzó 
pálczával  addig  verjük,  míg  az  egész  keverék  csaknem  kihűl.  Aztán 
négy  dekagramm  dió-olajjal  elegyítjük. 

Másik  készítés  mód  a következő  : Egy  pár  ökörlábat  össze- 
vagdalunk, négy  óráig  vízben  főzzük,  kihűtjük,  kevés  bort,  tizen- 
négy dekagramm  ürüzsírt,  s huszonnyolcz  dekagramm  tisztított 
disznózsírt  adunk  hozzá,  a keveréket  enyhe  tűz  felett  megolvaszt- 
juk, s illatos  olajat  adunk  hozzá. 

Vagy  mérsékelt  melegben  olvasztott  huszonnyolcz  dekagramm 
marhavelőt  negyedfél  dekagramm  fehér  viaszszal,  és  ugyanannyi 
dió-olajjal  elolvasztunk,  s ezzel  kavarás  által  tíz  dekagramm  frissen 
kinyomott  almalevelet  s négy  gramm  égényes  szerecsendió-olajat 
vegyítünk  el. 

13.  Rózsa-kenőcs.  Egy  rész  fehér  viaszt  olvasztunk  fel  tégely- 
ben, aztán  négy  rész  disznózsírt  adunk  hozzá,  mindkettőt  megolvaszt- 
juk, s ha  kihűlt,  egy  rész  rózsavizet  adunk  hozzá.  Ezen  rózsa- 
kenőcsöt sebes  emlők,  s felrepedezett  bőr  ellen  használják. 

14.  Doliány-hajkenö,  mely  a hajak  kihullása  ellen  ajánltatik. 
Másfél  gramm  burnótot  vagy  porrá  tört  dohányt  teszünk  edénybe, 
forró  vizet  öntünk  reá,  s ezen  forrázatot  tíz  óra  múlva  leszűrjük, 
kinyomjuk,  a nyert  folyadékot  állani  hagyjuk,  aztán  elpárologtatjuk. 
Ha  már  csak  negyvenöt  centigrammnyi  van  meg,  hét  dekagramm 
tisztított  marhavelővel  vegyítjük,  melyet  tetszésünk  szerint  illato- 
zunk meg. 

15.  Vaníliás  hajkenő.  Egy  kilogramm  friss  ürüfaggyút,  75 
dekagramm  faolajat,  huszonöt  dekagramm  hajport,  hét  deka- 
gramm peruviai  balzsamot,  s tíz  dekagramm  vanilia-tincturát  vegyí- 
tünk össze. 


MÁSODIK  O S Z Á L Y. 

II.  SZAKASZ. 

Az  illatos  vizek  készítésmódja. 

Illatos  vizek  alatt  illatos  szerekkel  vegyített  szeszt  vagy  Elt- 
értünk s mint  illatszerek,  bőrszépítők,  folttisztítók,  haj-  és  ruha- 
illatosítók  használtatnak ; leginkább  a következők  vannak  haszná- 
latban : 


Pipere-könyv. 

1.  Ámbra-viz.  Öt  liter  70°  tisztított  borlére  és  tizenhét  deciliter 
vízre  nyolcz  gramm  ámbrát,  tizennégy  dekagramm  czitromhéjat,  s 
ugyanannyi  fahéjat,  hat  gramm  vaniliát,  nyolcz  gramm  bergamói 
olajat  s tíz  csepp  rózsaolajat  veszünk/A  borszeszt  és  vizet  az  össze- 
tört fűszerekre  öntjük,  emésztetjük,  s azután  az  illatos  olajakat 
adjuk  hozzá. 

2.  Bergamói-víz.  Öt  liter  72°  borszeszben  tizennyolcz  dekagr. 
bergamói  olajat  feloldunk,  valamint  két  dekagramm  czitrom-olajat  s 
egy  dekagramm  jázmin-olajat,  s annyi  narancsvirág-vizet  adunk 
hozzá,  hogy  a szesz  5°  erős. 

3.  Bouquet-víz.  Öt  liter  erős  borszeszben  négy  gramm  szegfű- 
olajat, ugyanannyi  szegfű-léit,  ugyanannyi  bergamói  olajat,  s egy 
gramm  thymián-olajat  oldunk  fel ; aztán  negyedfél  dekagramm  rózsá- 
iéit, ugyanannyi  narancs-léit,  ugyanannyi  fahéj-léit,  ugyanannyi 
rezeda-léit,  ugyanannyi  jázmin -lélt,  ugyanannyi  jonquilla-lélt, 
ugyanannyi  viola-léit,  ugyanannyi  tubarózsa-léit,  egy  gramm  ámbra- 
eszencziát,  két  gramm  pézsma-eszencziát  adunk  hozzá,  s jól  fel- 
rázzuk. 

4.  Czedrus-víz.  Öt  liter  72°  borszeszszel  negyedfél  dekagramm 
bergamói  olajat,  hét  dekagramm  czitromolajat,  egy  dekagramm 
lavendula-olajat,  másfél  dekagramm  peruviai  balzsamot,  8 gramm 
fahéj-olajat,  s annyi  narancsvirág- vizet  vegyítünk,  a mennyi  a szeszt 
28°-ra  hígítja,  aztán  megszűrjük. 

5.  Celine-víz.  Tíz  dekagramm  czitrom-  s ugyanannyi  narancs- 
héjat, huszonnyolcz  dekagramm  fekete  kenyérhéjat,  ánizst,  fahéj t, 
és  köményt,  mindenikből  negyedfél  dekagrammot,  szerecsendió-vi- 
rágot és  lavendulát  egy-egy  dekagrammot,  s négy  gramm  vaniliát 
veszünk.  Ezeket  apróra  törve  három  liter  borszeszszel  leöntjük,  s 
emésztetjük.  A megszűrt  folyadékhoz  még  két  gramm  bergamói  s 
négy  gramm  narancsvirág-olajat  adunk,  aztán  80  csepp  jázmin- ola- 
jat, s jól  felrázzuk. 

6.  China-víz  (a  hajat  fekete  színre  festeni).  Negyedfél  deka- 
gramm lepárolt  vízben  két  gramm  salétrom-savas  ezüstöt  oldunk 
fel,  s ötven  csepp  szalmiak-lélt  adunk  hozzá.  Ezen  keverékkel  a 

hajat  jól  átfésüljük  s a napon  szárítjuk.  A bőrt  nem  szabad  vele 
megérinteni. 

7.  Kölni-víz.  (Eau  de  Cologne).  1.  Nyolczadfél  kilogramm 
rozmarin-lélt  egy  kilogramm  méhfű-léllel  folytonos  rázás  közt 
elegyítünk,  s kilencz  kilogramm  tisztított,  sűrített  borszeszt  adunk 
hozzá.  Ezen  keveréket,  ha  jól  felkavartuk,  néhány  óráig  állani 

hagyjuk.  Ezen  idő  alatt  palaczkban  harmadfél  kilogramm  tisztított 
sűrített  borszeszt,  harmincznyolcz  dekagramm  czitrom- olajjal,  8 
gramm  rozmarin-olajjal  vegyítünk,  ezen  keveréket  néhány  óra 
múlva  az  elsővel  folytonos  erős  keverés  által  egyesítjük.  Aztán 
az  egész  keveréket  huszonnégy  óráig  hagyjuk  állani,  s még  ne- 
gyedfél kilogramm  borszeszt  adunk  hozzá,  s nyolcz  gramm  roz- 
marin-olajat,  s húsz  gramm  neroli-olajat  csepegtetünk  bele  folyto- 
nos kavarás  közt ; a keveréket  mintegy  tizenöt  perczig  rázzuk,  s 
harminczhat  óráig  állani  hagyjuk,  s ezen  idő  alatt  minden  tizen- 
két órában  tizenöt  perczig  felrázzuk,  s minden  rázás  előtt  még 
harmadfél  kilogramm  borszeszt  öntünk  hozzá,  tehát  mindössze 
nyolczadfél  kilogramm.  Aztán  még  harmadfél  kilogramm  borszeszt 
és  másfél  gramm  szegfű- olajat  adunk  a keverékhez  s emészteni 
hagyjuk. 

2.  Narancs- virág,  narancs-héj,  czedrus,  bergamói  s rozmarin- 
olajat,  mindenikből  hat  grammot  másfél  kilogramm  tisztított  bor- 
szeszben feloldunk,  s emészteni  hagyjuk. 

3.  Másfél  kilogramm  m éhfű -lélt  ugyanannyi  rozmarin-léllel 
jól  összerázunk,  azután  hat  óra  múlva  harmadfél  kilogramm  tisz- 
tított, sűrített  borszeszt,  10  dekagramm  bergamói  olajat,  tizenkét 
gramm  czitrom-olajat,  s nyolcz  gramm  rozmarin- olajat  adunk  hozzá  ; 
jól  felrázzuk,  a felrázást  hat  óra  után  ismételjük,  miután  még 
harmadfél  kilogramm  borszeszt  adtunk  hozzá ; tizenkét  óra  múlva 
ismét  annyi  borszeszt  adunk  hozzá,  s tíz-tizenöt  perczig  jó  erő- 
sen rázzuk,  s 12  óra  múlva  még  annyi  borszeszt,  négy  gramm 
neroli-olajat  adunk  hozzá,  jól  felrázzuk,  s a keveréket  palaczkokba 
leszedjük. 

4.  Harmadfél  kilogramm  erős  borszeszbe  öt  dekagramm 
bergamói-,  tizenkét  gramm  czitrom-,  négy  gramm  lavendula-,  két 
gramm  thymián-,  egy  dekagramm  narancsvirág,  ugyanannyi  roz- 
marin-olajat,  öt  gramm  méhfű-1  élt  teszünk.  Az  egészet  narancsvirág- 
vízzel 30 — 40°ra  hígítjuk. 

5.  Hét  dekagramm  bergamói-,  ug}^anannyi  narancsvirág- 
egy  dekagramm  neroli-,  öt  gramm  szegfű-,  negyedfél  dekagramm 
lavendula-,  másfél  dekagramm  rozmarin-olajat,  egy  gramm  szürke 
ambrát,  két  dekagramm  eczet-égényt,  másfél  liter  erős  tisztított 
borszeszszel  vegyítünk,  a keveréket  néhány  napig  állani  hagyjuk, 
aztán  üvegekbe  töltjük. 

A kölni  víz  mint  szagolandó  illatszer  használtatik  fejfájdalom- 
nál, ideggyengeségnél,  ájulásoknál,  aztán  a ruhák  szagosítására, 

8.  Curraszszao-viz.  Huszonnyolcz  dekagramm  curraszszao 
narancshéjat,  huszonegy  dekagramm  narancsvirágot,  tíz  deka- 
gramm flórenczi  ibolya-gyökeret,  tizennégy  dekagramm  czitrom 
méh-füvet,  tizennyolcz  dekagramm  jázminvirágot,  negyedfél  deka- 
gramm mazsolát,  ugyanannyi  szegfűszeget,  paradics-magot,  egy 
dekagramm  peruviai  balzsamot,  másfél  liter  borszeszszel  le- 
öntünk, s emészteni  hagyjuk,  az  átszűrt  folyadékhoz  egy  deka- 
gramm narancs-olajat  s négy  gramm  bergamói  olajat  teszünk,  s jól 
felrázzuk. 

9.  Jázmin-víz.  Öt  liter  tisztított  70°-os  borszeszbe  két  kilogramm 
friss  jázmin-virágot,  négy  gramm  bergamói  olajat,  negyedfél  deka- 
gramm porrá  tört  fahéjat  teszünk,  s emésztetjük. 

10.  Lavendula-víz.  Szárított  lavendula-virággal  nagy  fazéknak 
háromnegyed  részét  megtöltjük,  aztán  négy  gramm  vitriol-olajat 
adunk  hozzá,  jól  felrázzuk  s egy  óráig  állani  hagyjuk.  Aztán  erős 
tisztított  borszeszt  öntünk  reá,  a palaczkot  hólyaggal  bekötjük,  s 
tizennégy  napig  állani  s emészteni  hagyjuk.  Különféle  illatos  olaja- 
kat is  adhatunk  hozzá. 

11.  Millefleiir.  Fél  kilogramm  erős  borszeszeszben  négy  gramm 
narancsvirág-olajat,  egy  gramm  szegfű  olajat  oldunk  fel,  aztán  fél 
kilogramm  bouquet-vízzel  tizennégy  dekagramm  rózsa-vizet,  két 
gramm  benzefestvényt,  egy  gramm  ámbra-eszencziát,  s ugyan- 
annyi pézsma-eszencziát  adunk  hozzá,  jól  elvegyítjük  s meg- 
szűrjük. 

12.  Narancsvirág-víz.  Három  kilogramm  friss  narancsvirágot 
a kehely  és  kocsány  nélkül,  két  liter  borszeszszel  s négy  decziliter 
vízzel  emésztetünk. 

13.  Potpouri.  Lavendula-,  rózsa-,  jázmin-  s narancsvirágot, 
czitrom-  és  narancs-héjat,  mindenből  tíz  dekagrammot,  fahéjat^ 
paradicsmagot,  szerecsendió-virágot,  szegfűszeget  3% — S1^  deka- 
grammot, két  dekagramm  peruviai  balzsamot,  kilencz  dekagramm 
flórenczi  ibolya-gyökeret,  két  dekagramm  benze-mézgát,  nyolcz 
gramm  bergamói  olajat,  hét  centigramm  pézsmát,  mind  jó  apróra 
törve,  két  liternyi  65°  borszeszszel,  s négy  decziliter  rózsavízzel 
leöntünk  s emészteni  hagyjuk,  aztán  átszürjök,  s még  négy  gramm 
eczetégenyt  s húsz  csepp  ámbra-festvényt  adunk  hozzá. 

14.  Herczegnő-víz.  Tizennégy  dekagramm  angol  fehér  ólmot 
hat  decziliter  rózsavízzel  finoman  eldörzsölünk,  s tizennégy  deka- 

gramm  borszeszben  két  dekagramm  kámfort  feloldunk,  s a két 
folyadékot  összevegyítjük. 

15.  Rózsa-víz.  Cserép-tálra  kendőt  terítünk,  s erre  jó  rész  szép 
rózsaleveleket  teszünk,  azt  reá  illő  tortafedővel  befedjük,  melynek 
szélén  falacska  van  s jó  erősen  zár.  Most  a fedőre  izzó  szenet 
rakunk  s a tüzet  addig  tartjuk  fel,  míg  a levelek  megszáradtak. 
Ezen  módon  a valódi  lé  kiég  a levelekből  s a kendőn  átcsepeg  a 
tálba.  Ha  a levelek  megszáradtak,  a kendőt  leveszszük,  a szárított 
levelektől  megtisztítjuk,  a vizet  edénybe  teszszük,  melyet  jó  erősen 
bedugunk,  aztán  az  eljárást  friss  levelekkel  folytatjuk. 

Vagy:  Tálba  vizet  töltünk  s rózsaleveleket  vetünk  bele,  s 
aztán  két-három  csepp  vitriol-léit  öntünk  hozzá;  az  elegendő, 
arra,  hogy  a vízzel  nem  csak  a színt,  hanem  a rózsák  illatját  is 
közölje. 

16.  Szultán-víz.  Egy  kilogramm  tisztított  borszeszbe  három 
és  fél  dekagramm  peruviai  balzsamáéit,  hét  dekagramm  szegfű- 
festvényt,  ugyanannyi  tolú-balzsamlélt  (ezen  szer  közel  rokon  a 
peruviai  balzsammal),  három  és  fél  dekagramm  jonquille-lélt,  öt 
dekagramm  jáczint-lélt,  ugyanannyi  rezeda-léit,  két  dekagramm 
ámbra-eszencziát,  egy  dekagramm  pézsma-eszencziát,  tizennégy 
dekagramm  rózsa-lélt,  ugyanannyi  narancsléit  teszünk,  s jól  fel- 
rázzuk. 

17.  Marsall-víz.  Egy  kilogramm  tisztított  borszeszbe  hét  deka- 
gramm fahéj-léit,  két  dekagramm  szasszafra-lélt,  tizennégy  deka- 
gramm bergamói  olajat,  ugyanannyi  ámbralélt,  két  dekagramm 
jázmin-léit,  hét  dekagramm  ámbra-eszencziát,  ugyanannyi  pézsma- 
eszencziát  teszünk,  s jól  felrázzuk. 

18.  Vaníliás-víz.  Öt  dekagramm  jó  vanilia-héjat,  hét  dekagramm 
peruviai  balzsamot,  három  és  fél  dekagramm  fahéjat,  négy  gramm 
bergamói  olajat,  másfél  liter  72°  borszeszszel  és  négy  decziliter  víz- 
vei leöntünk,  s emésztetjük. 


MÁSODIK  OSZTÁLY. 

IV.  SZAKASZ. 

A kályha- fénymáz  és  füstölő  szerek  készítése. 

I.  Kályha-fénymáz.  Huszonegy  dekagramm  benza-gyantát,  18 
dekagramm  storaxot,  s három  dekagramm  ladanum-gyantát  porrá 
törünk,  azt  két  dekagr.  terpentinnel  elvegyítjük,  edénybe  teszszük 

s ezt  ismét  más  forró  vízzel  telt  edénybe  teszszük,  s addig  hagyjuk 
benne,  míg  az  anyagok  elolvadtak.  Ha  a keverék  már  egészen 
folyékony,  rhodos-,  szegfű-  és  lavendula- olajat,  mindenikből  másfél 
grammot,  s egy  dekagramm  praeparált  fekete  elefántcsontot,  s két 
gramm  fekete  peruviai  balzsamot  adunk  hozzá,  miután  mindezt  jól 
elvegyítettük,  pecsétviaszforma  rudakat  alakítunk  belőle. 

Másik  készítésmód  a következő  : Storaxot,  benza-gyantát  és 
laudanum-mézgát,  mindenikből  hét  dekagrammot,  sárga  gyantát  és 
tömjént  két-két  dekagrammot,  öt  gramm  folyékony  benzét  enyhe 
melegnél  összeolvasztunk.  Ehhez  még  szegfű-,  czédrus-,  lavendula- 
s bergamói  olajat  adunk,  mindenikből  húsz  cseppet,  s kilencz  gramm 
peruviai  balzsamot.  Ezen  még  meleg  tömegből  hosszúkás  kerek 
rudakat  alakítunk,  melyeket  ha  kihűltek,  széntűz  felett  gyorsan 
forgatván,  megsimítunk.  Papírba  takarva  teszszük  el.  Ha  ezen 
rudakat  a meleg  kemenczén  végig  húzzuk,  kellemes  illatot  áraszta- 
nak el  a szobában. 

2S  Füstölő  eszenczia.  Három  dekagramm  legerősebb  eczet- 
savat  öt  gramm  szegfűszeg-olajjal,  két  gramm  czitrom-olajja],  egy 
gramm  bergamói  olajjal,  ugyanennyi  thymián-olajjal,  fél  gramm 
fahéj-olajjal,  tizenöt  gramm  legerősebb  borszeszszel,  s két  dekagr. 
eczetégényny  el  jól  elvegyítünk,  itatóspapíron  átszűrjük,  s jól  be- 
dugjuk. 6 — 8 csepp  ezen  folyadékból  forró  kemenczére  öntve  egy 
nagy  szobát  kellemes  illatárral  betölt. 

3.  Füstölő  eczet.  1.  Egyenlő  mennyiségű  eczetégenyt  s leg- 
sűrítettebb  eczetsavat  vegyítünk  össze,  s néhány  csepp  szegfű-olajat 
adunk  hozzá.  Ez  igen  kellemes  és  felélesztő  hatással  bir  a szag- 
lásra nézve. 

2.  Harmatban  szedett  gyöngyvirágot  szárítunk  meg,  a virá- 
gokat letépjük,  úgy,  hogy  a zöldje  visszamarad,  ebből  két  deka- 
grammot veszünk  s ugyanannyi  lavendulavirágot,  egy  decziliter 
eczétet,  ezt  napon  emésztetjük  s ebből  keveset  szétlocsolunk  a 
szobában. 

Eczetben  római  szikfüvet,  fenyőmagot,  vagy  narancsvirágot 
emésztetünk. 

4.  Füstölő  gyertya.  Öt  dekagramm  storax-gyantát  2lj2 — 2lJ2 
dekagr  benza-gyantát,  sárga  gyantát,  szegfűszeget,  s fehér  czukrot, 
9 gramm  száraz  peruviai  balzsamot,  négy  gramm  ámbrát  és  fél  kilo- 
gramm jól  kiégetett  hársfaszén-port  vasmozsárban  igen  finom  porrá 
s elegendő  mennyiségű  tragant-mézgával  tésztává  törünk,  melybe 
még  másfél  gramm  rhodusi  és  ugyanannyi  lavendula- olajat  adunk. 
Ezen  tésztából  ujjvastagságnyi  rudakat  alakítunk,  melyekből  gyertya- 


486 


Harmadik  rész  : A magyar  gazdasszony  kincstára. 


hosszúságú  darabokat  vágunk  el  s tetején  hegyesre  nyomjuk.  Az 
így  alakított  gyertyákat  szitára  rakjuk,  s nyáron  a napon,  télen  a 
kemencze  mellett  megszárítjuk. 

Másik  eljárás  a következő  : jól  kiizzott  faszénből  két  kilogramm 
finom  port  törünk,  s ezt  harminczöt  dekagramm  storax-mézgával, 
hét  dekagramm  benza-gyantával,  ugyanannyi  anime-gyantával, 
ugyanannyi  laudanummal,  hat  gramm  sárga  gyantával,  tizennégy 
dekagramm  tömjénnel,  negyvenkét  dekagramm  borostyánkövet,  tíz 
dekagramm  folyékony  storaxszal,  két  dekagramm  peruviai  bal- 
zsammal s a hozzá  szükséges  tragantnyákkal  jól  összeálló  tömeggé 
törünk  össze,  melyet  ujjunkkal  összegyúrunk,  s gyertyává  ala- 
kítunk. 

Vagy:  Hét  dekagramm  benza-gyantát,  negyvenkét  deka- 
gramm száraz  storaxot,  három  és  fél  dekagramm  tömjént,  kilencz 
gramm  szegfűszeget,  három  és  fél  dekagramm  salétromot,  négy 
gramm  czitrom-  s ugyanannyi  lavendula^olajat  két  kilogramm  szén- 
porral s a hozzá  szükséges  tragant-mézgával  összetörünk,  s a keve- 
rékből gyertyákat  formálunk. 

A meggyújtott  elhamvadó  füstölő  gyertyák  kellemes  szagot 
terjesztenek  el. 

5.  Füstölő-papir.  Enyvezett,  sem  nem  igen  erős,  sem  nem 
finom,  sem  simított  és  nem  színes  papirt  füstölő-eczettel  ecset  segé- 
lyével, ismételve  bekenünk.  A papirt  minden  meleg  nélkül  szárítjuk 
meg,  s csak  aztán  kenjük  be  újra.  Ha  a papír  megszáradt,  kihúzzuk 
és  darabokra  vágjuk,  melyeket  erős  rétegekben  viaszos  papírba  egy- 
másra rakunk,  ezeket  kétszeresen  betakarjuk,  s hűs  helyre  teszszük 
el=  Ha  ezen  papírból  egy  darabkát  meleg  kemenezére  teszünk,  vagy 
azt  a gyertyaláng  felé  tartjuk,  kellemes  illatot  terjeszt. 

6.  Fiistölö-por.  Ehhez  hetven  dekagramm  sárga  gyantát,  két 
dekagramm  tömjént,  huszonegy  dekagram  borostyánkövet,  tizen- 
négy dekagram  storaxot,  hét  dekagram  benza-gyantát,  3 l/a  deka- 
gramm szegfűszeget,  valamint  lavendula-virágot  és  rózsalevelet, 
mindenikből  kilencz  grammot  veszünk.  Mindezt  durva  porrá  törjük 
s jól  összevegyítjük. 

Másik  mód  a következő:  tizennégy  dekagramm  szandarak- 
mézgát,  huszonegy  dekagramm  borostyánkövet,  tizennyolez  deka- 
gramm tömjént,  tíz  dekagramm  sárga  gyantát,  hét  dekagramm 
storaxot,  ugyanannyi  szaszafrafát,  ugyanannyi  flórenczi  ibolya- 
gyökeret, tizennyolez  dekagramm  lavendula  virágot,  tíz  dekagramm 
kék  búzavirágot,  három  és  fél  dekagramm  cascarill-héjat,  tizen- 
négy dekagramm  rózsavirágot  durván  összevágunk,  megtörünk, 

két  dekagramm  bergamói  olajat,  s hét  dekagramm  lavendula-lélt 
teszünk  hozzá. 

A berlini  füstölő  a következő  módon  készül : Flórenczi 
ibolyagyökeret  és  storaxot,  hét- hét  dekagramm  fahéjat,  cascarill- 
héjat,  lavendula virágot,  rózsavirágot  és  rózsafát,  mindenikből  három 
és  fél  dekagrammot  szegfű-  és  szerecsendió-virágot  két- két  deka- 
grammot durván  összevágunk  és  megtörünk.  Az  egészet  a finom 
portól  megszabadítjuk,  s még  huszonkét  centigramm  pézsmát,  tizen- 
négy gramm  bergamói,  ugyanannyi  lavendula,  négy  gramm  czedrus- 
és  harminczhat  csepp  szegfűmag  olajat  adunk  hozzá.  Ezen  port 
apró,  jól  bedugott  üvegcsékben  teszszük  el. 

A füstölő-port  úgy  használjuk,  hogy  abból  egy  csipetet  meleg 
kemenczére  hintünk  (izzó  szénre  is.) 

7.  Füstölő-víz.  Egy  kilogramm  czitromméhfű  és  ugyanannyi 
lavendula-virágot,  tizennégy  dekagramm  rozmarinfűvet,  öt  deka- 
gramm majoránnát,  borsosmentát,  cassiát,  tizennyolca  dekagramm 
szegfűszeget  száraz  állapotban  durván  megvágunk  és  összetörünk, 
aztán  négy  kilogramm  borszeszszel  s 27a  kilogramm  vízzel  elegyít- 
jük, s bekötött  palaczkban  a nap  vagy  kemencze  melegének  kitéve 
emésztjük.  Az  átszűrt  folyadékot  palaczkokban  teszszük  el,  melye- 
ket jól  be  kell  dugni.  Ha  használni  akarjuk,  a szoba  padlóját  be- 
fecskendezzük, vagy  lapos  tálban  a meleg  kemencze  közelében  hagy- 
juk elpárologni. 

HARMADIK  OSZTÁLY. 

I.  SZAKASZ. 

Eczet-készítés. 

Minden  háztartásnál  magunk  készíthetjük  a szükséges  ecze- 
tet,  ez  által  nem  csak  pénzt  takarítunk  meg,  hanem  a hamisított  s az 
egészségnek  ártalmas  eczettől,  mint  a milyen  a kereskedésben  gyak- 
ran előjő,  megóvjuk  magunkat. 

Az  eczetkészítéshez  legjobb  kőkorsókat,  vagy  kemény  fahor- 
dókat használni.  A fenyőfahordó  nem  jó  az  eczetkészítéshez,  mivel 
gyanta-tartalma  elrontja  az  eczetet ; érez-  vagy  mázos  cserépedé- 
nyeket sem  kell  az  eczetkészítésnél  alkalmazni,  mert  az  eczet  az 
érezrészeket  és  a mázot  feloldja,  s az  könnyen  mérgezésre  adhat 
alkalmat. 

Az  eczetkészítésnél  használandó  víznek  lágynak  és  tisztának 
kell  lenni,  a kemény  vizet  fel  kell  főzni,  19 — 20°  R.  hőmérséket 
tartunk  meg. 

Hogy  forrást  idézzünk  elő,  élesztőt,  kovászt  vagy  frissen  sült,, 
erősen  kovászozott  s eczettel  ismételve  savanyított  kenyeret  hasz- 
nálunk, s a korsót  vagy  hordót  meleg  helyre  állítjuk.  A melegnek 
20°  R.  hőmérséket  nem  szabad  túlhaladnia.  Az  edényt  nem  szabad 
felrázni  s kezdetben  be  kell  fedni ; csak  8 — 14  nap  múlva  veszszük 
le  a fedelet  róla.  Az  eczet  felszínén  képződő  hártyát  időről-időre- 
leszedjük,  ha  a forrás  elmúlt,  az  eczetet  más  edénybe  húzzuk  le. 

Hogy  igen  erős  eczetet  nyerjünk,  mely  finom  asztali  eczetnek 
használható,  télen  valódi  vagy  mesterséges  boreczetet  annyira 
fagyasztunk  meg,  hogy  csak  a folyadék  1/á  része  marad  meg.  Mi- 
után csak  a vízrészek  fagynak  meg,  a visszamaradt  folyadék  az 
erősebb  egyesített  eczetrészeket  tartalmazza,  melyek  nem  fagynak 
meg,  mivel  szeszes  természettel  bírnak.  Ha  a felette  levő  jeget  át- 
törjük, az  eczetet  le  lehet  önteni.  Ha  igen  erős  eczetet  akarunk,, 
egész  3/8  részéig  elfagyasztjuk. 

Igen  sok  különféle  eczetnem  van,  melyeknek  készítésmódja 
itt  következik. 

1.  Almabor-eczet.  Két  liter  bort  ugyanannyi  almaborral  vegyí- 
tünk, s tíz  dekagramm  fekete  kenyeret  adunk  hozzá,  a keveréket 
meleg  helyen  állani  hagyjuk  s aztán  megszűrjük. 

2.  Zamatos-eczet.  Ezen  eczet  igen  hasznos  szer  mint  óvszer 
járványos  betegségek  ragálya  ellen  : Ürmöt,  rozmarint,  zsályát  és 
borsos  mentát,  rutát  veszünk,  mindenikből  öt  dekagrammot,  aztán 
lavendulavirágot,  kalmuszt,  fahéjat,  szegfű-  és  szerecsendiót, 
mindenikből  egy  dekagrammot,  s ezen  keveréket  három  kilogramm 
legjobb  boreczettel  enyhe  melegben  állani  hagyjuk.  Ezzel  kezünket, 
arczunkat,  halántékunkat  szorgalmasan  megmossuk,  és  szánkat 
kiöblintjük  vele. 

3.  Ser-eczet.  Romlott  sert  forralunk  fel,  ha  kihűlt,  hogy  a 
komló  keserűségét  elvegyük,  mi  a savanyú  forrást  is  akadályozza, 
izzó  szenet  dobunk  bele,  melyet  tüstént  kiveszünk,  vagy  izzó  vasat 
hűtünk  ki  benne.  Erre  jól  átsavanyított  kenyérhéjat  teszünk  edénybe, 
melyet  előbb  jól  eczettel  kiöblintünk  s átsavanyítottunk,  s ezt  öntjük 
reá,  az  edényt  enyhe  meleg  helyre  teszszük,  naponkint  néhányszor 
felrázzuk,  míg  az  eczet  eléggé  megsavanyodott.  Minél  tisztábban 
öntjük  fel  a sert,  annál  jobb  lesz  az  eczet.  Ha  elég  savanyú  és 
csípős,  üveg- vagy  cseréppalaczkokba  húzzuk  le,  melyeket  jól  be- 
dugva a pinczébe  elteszünk.  Egy  részét  az  eczetágygyal  meleg 

helyen  állani  hagyjuk.  Ha  most  ismét  annyi  forralt  sert  vagy  eső- 
vizet öntünk  reá,  a mennyi  eczetet  lehúztunk,  kimeríthetlen  eczet- 
forrásunk  van. 

Más  eljárás  a következő : Száz  rész  savanyú  serhez  ötven 
rész  friss  vizet,  két  rész  borszeszt  és  hat  rész  erős  eczetet  teszünk , 
s a keveréket  könnyedén  bedugott  hordóban  meleg  helyen  állani 
hagyjuk. 

4.  Pálinka-  (égettbor-)  eczet.  Ehhez  tíz  liter  tiszta  jó  vízre 
négy  deciliter  jó  gabnapálinkát,  hat  evőkanál  mézet  vagy  szörpöt, 
mogyoró-nagyságnyi  finom  porrá  tört  borkőt,  s jól  átsavanyított 
rozskeny érhéjat  veszünk.  Miután  az  előbb  nevezett  alkatrészeket 
erős  eczettel  kiöblített  hordócskában  vagy  kőedényben  egymással 
jól  összevegyítettük,  a kenyérhéjat  hozzáadjuk  s bezárjuk  az  edényt, 
— mely  csak  7/8  részben  szabad,  hogy  meg  legyen  töltve  — erős, 
sűrű  vászonnal.  Most  az  edényt  kemencze  közelibe  viszszük,  mely 
naponkint  fűttetik,  vagy  pedig  a konyha  mellé,  a tűz  közelébe,  hol 
nyugodt  állapotban  kell  feküdni  hagyni.  A folyadék  6 — 8 — 10  hét 
múlva  igen  jóízű  eczetté  változott  át,  s a legjobb  boreczettel  felér,  s a 
megnyulúsodásnak  kevésbbé  van  kitéve,  mint  a boreczet.  Ezt  a 
seprőjéről  óvatosan  lehúzzuk,  kis  hordócskát  egészen  megtöltünk 
vele,  jól  bedugjuk,  a pinczébe  teszszük,  hogy  az  eczet  teljesen  meg- 
tisztuljon. Ha  újra  eczetet  akarunk  készíteni,  a visszamaradt  seprőt 
használjuk,  s már  savanyított  kenyérhéjra  nincs  szükségünk. 

Vagy  120  rész  vízre  12  rész  égettbort,  3 rész  daraczukrot,  egy 
rész  boreczetet  és  fél  rész  kovászt  veszünk,  sVzen  keveréket  nehány 
hétig  meleg  helyen  hagyjuk  feküdni. 

Vagy  hordót  töltünk  meg  5/6  részben  tiszta  erős  eczettel,  másik 
edényben  12  rész  tiszta  eső-  vagy  folyóvizet  egy  rész  borszeszszel 
vegyítünk.  Ezen  folyadékot,  melyet  készletben  kell  tartani,  tüstént 
kevés  eczettel  vegyítjük,  s ezzel  az  5/6  részben  megtöltött  hordót 
teletöltjük.  Minden  nyolcz  liter  eczetre  hét  deciliternyi  jön  ezen  víz- 
és  borszesz- vegyítékből.  A megtöltött  hordót  8 napig  18°  R.  meleg- 
ben hagyjuk  állani,  8 nap  múlva  a folyadéknak  1/6  részét  lehúzzuk, 
a mi  már  jó  eczet,  s a borszeszvegyítékkel  ismét  feltöltjük. 

5.  Czitrom-eczet.  Szép  és  vékonyhéjú  czitromnak  sárga  héját 
igen  vékonyan  lehámozzuk,  s apró  koczkákra  vágjuk.  Aztán  a fehér 
és  szívós  héját  hámozzuk  le,  s a czitromot  szeletekre  vágjuk,  mag- 
vát  kiszedjük.  Most  a czitromot  és  annak  sárga  héját  üveg- 
palaczkba  teszszük,  boreczetet  öntünk  reá,  s bedugva  egy  ideig 
napra  vagy  meleg  kemenczére  állítjuk.  Ezen  eczet  sok  ételnek  kelle- 
mes ízt  ad. 

6.  Estragon-(tárkony)-eczet.  Valamivel  nagyobb  palaczkba  4 
deciliter  jó  tiszta  boreczetet  öntünk  s abba  5 dekagramm  lehervadott 
estragonfüvet  (tárkonyt),  15  gramm  mazsolát,  1 dekagramm  gyöm- 
bért, 10  szem  szegfűszeget  s 2 dekagramm  friss  fokhagymát  te- 
szünk. A palaczkot  a napra  állítjuk,  s gyakrabban  felkavarván,  4 
hétig  állani  hagyjuk,  mire  az  eczetet  kendőn  átszűrjük. 

7.  Málna-eczet.  Három  dekagramm  jó  friss  málnát  kissé  össze- 
nyomunk, s ezt  palaczkban  2 kilogramm  jól  felfőzött  eczettel  össze- 
vegyítjük. Ha  az  eczet  már  szép  veres  és  kellemes  málnagzagú,  a 
folyadékot  vigyázva  leöntjük  róla,  a nélkül,  hogy  kinyomnók,  aztán 
lehagyjuk  üllepedni,  szürke  itatós  papiroson  megszűrjük.  Kis 
palaczkokat  töltünk  meg  vele  egészen,  hólyaggal  erősen  bekötjük  s 
a pinczébe  homokba  teszszük. 

8.  Méz-eczet.  Méz-törkölyből  nyert  édes  vizet  veszünk,  savanyú 
fazekakba  teszszük,  s ezeket  a kemencze  mellé  állítjuk,  mi  által  4 — 6 
hét  múlva  jó  eczetet  nyerünk,  12  kilogramm  vízhez  75  deka- 
gramm mézet  is  vehetünk  (annyi  szükséges  tizenkét  literhez), 
együtt  a tűzre  teszszük,  lehabozzuk,  s 25  dekagramm  borkőt  adunk 
hozzá.  Erre  a keveréket  egy  ideig  főzzük,  aztán  darab  vásznon  át- 
bocsátjuk  a hordóba  s meleg  helyre  állítjuk,  hogy  néhány  perczig 
forrjon.  A most  kész  eczetet  lehúzzuk,  a zavarost  fazékban  viza- 
hólyaggal tisztítjuk  meg,  s az  eczetet  a tisztázottal  együtt  hordócs- 
kába töltjük.  Miután  kellőleg  megsavanyodott,  palaczkokra  húzzuk 
le,  melyekben  jól  bedúgva  sokáig  eláll. 

Más  eljárás  a következő  : Egy  kilogramm  mézet,  40  dekagr. 
porrá  tört  borkőt,  másfél  liter  jó  gabna-pálinkát  egy  tizenkét 
literes  hordóba  öntünk,  azt  langy  meleg  esővízzel  vagy  felfőzött 
kútvízzel  teletöltjük  s három  hónapig  meleg  helyen  állani  hagyjuk. 
Ezen  idő  múlva  minden  hónapban  5 liter  legjobb  eczetet  vehetünk 
ki  a hordóból,  mire  ismét  7 deciliter  pálinkát  s 43  deciliter  vizet  ön- 
tünk hozzá. 

Vagy:  Másfél  kilogramm  erős  mézet  s 25  dekagramm  veres 
porrá  tört  borkőt  vízzel  telt  üstbe  öntjük.  A folyadékot  lassú  kavarás 
mellett  addig  tartjuk  forrásban,  míg  a borkő  feloldódott,  aztán 
vásznon  megszűrjük.  Ezen  főzetet  annyira  kihűtjük,  hogy  kezünket 
benne  tarthatjuk,  aztán  eczetes  hordóba  öntjük  s 17  liter  jó  pálinkát 
adunk  hozzá.  Most  fél  kilogramm  rozskenyeret  apró  darabokra 
vágunk,  azt  2 liter  erős  eczettel  leöntjük,  csaknem  a forrásig 
hevítjük,  aztán  a keveréket  hordóba  töltjük,  jól  felrázzuk,  a hor- 
dót meleg  helyre  állítjuk,  s 6 — 8 hét  múlva  az  eczetet  vigyázva 
lehúzzuk. 

9.  Buzavirág-eczet.  Ha  ezen  virág  épen  virulásban  van,  a leve- 
leit szépen  letépjük,  a fehérét  levágjuk  s el  hagyjuk  száradni.  Erre 
üvegbe  teszszük,  jó  eczetet  öntünk  reá,  s jól  bekötve  a napra  vagy 
meleg  helyre  állítjuk.  Ha  a búzavirág  az  eczetben  megfehéredni 
kezd,  másik  üvegbe  ismét  frisset,  épen  oly  óvatosan  letépettet  te- 
szünk, az  első  virágról  az  eczetet  leszűrjük  reá,  s friss  virágra  önt- 
jük, az  üveget  bekötjük  s hasonlóképen  meleg  helyre  állítjuk.  Ezen 
módon  bánunk  el  még  annyiszor  friss  virággal,  míg  az  eczetnek 
kívánt  színe  van.  Ha  ehhez  jó  erős  eczetet  veszünk,  nemcsak  a színe 
lesz  sokkal  szebb,  hanem  csak  kétszer- három  szór  s nem  többször 
kell  friss  virágra  önteni. 

10.  Fü-eczet.  Éhez  esztragon,  bazsalikom,  méhfű  és  rozmarin- 
eczetet  s lavendulavirágot  veszünk,  nehány  darab  száraz  czitrom- 
és  narancs-héjjal  durván  összevágjuk,  s mindezt  kevés  fahéjjal, 
szerecsendió-virággal  és  hosszú  borssal  palaczkba  teszszük,  s erős 
boreczetet  öntünk  rá.  Aztán  a palaczkot  egyszerű  papírral  bekötjük, 
átszurkáljuk,  a napon  az  eczetet  14  napig  hagyjuk  szívódni.  Aztán 
itatós  papíron  megszűrjük  s apró,  jól  bedugott  palaczkokba  tesz- 
szük el.  Ezen  eczet  vagdalékokhoz  és  savanyú  mártásokhoz  igen  jó. 

11.  Erős  eczet.  Húsz  dekagramm  esztragont,  tíz  dekagramm 
fokambolát,  7 dekagramm  mogyoró-hagymát,  tíz  dekagramm  babér- 
levelet, hét  dekagramm  angelika-gyökeret,  tíz  dekagramm  káprit  és 
ugyanannyi  sardellát  el  vagdalunk,  palaczkba  öntjük,  s hét  decziliter 
erős  eczettel  leöntjük,  s jól  bedugva  négy  hétig  a napra  vagy  meleg 
kemencze  mellé  állítjuk.  Aztán  vásznon  átnyomjuk  s az  eczetet 
még  egyszer  megszűrjük. 

12.  Maláta-eczet.  Tizenöt  liter  árpát  áztatunk  meg  vízben.  Ha 
abban  felszáll,  a padra  öntjük,  befedjük  valami  könnyű  kelmé- 
vel, míg  csírázni  kezd,  mire  szétterítjük,  ismét  megszárítjuk,  s durván 
megdaráltatjuk.  A darát  nehány  óráig  langy  meleg  vízbe  áztatjuk, 
aztán  forró  vízben  jól  elkavarjuk,  aztán  egy  óra  hosszat  főzzük. 
Ennyi  malátára  40  liter  vizet  számítunk.  Főzés  után  a folyadékot 
tiszta  zacskón,  vagy  szitán,  melynek  fenekére  szalmát  raktunk, 
edénybe  átszűrjük,  s ezt,  ha  felényi  meleg,  mint  a friss  tej,  hordócs- 
kába vagy  teknőbe  teszszük,  7 decziliter  élesztővel  vegyítjük,  aztán 
meleg  helyen  befedve  állani  hagyjuk.  Itt  nem  sokára  bekövetkezik  a 
forrás,  mire,  ha  már  többé  nem  emelkedik  és  semmi  sustorgás  nem 
vehető  észre,  s a felül  levő  élesztőt  leszedtük,  a kiforrott  folyadékot 
csapon  át,  mely  a hordó  feneke  felett  3 — 5 centiméternyire  van  al- 
kalmazva, úgy  húzzuk  le,  hogy  csak  tiszta  eczet  folyik  ki  az  élesztő 
és  más  zavaros  részek  nélkül.  Azon  hordót,  melybe  lehúzzuk,  előbb 
eczettel  kell  kiöblíteni. 

Most  a savanyú  forrást, — eczetágy,  frissen  sült  vagy  szárított  s 
erős  eczetbe  áztatott  kenyérhéj  által,  melyet  kétszer-háromszor  meg- 
szárítunk s aztán  újra  beáztatunk,  vagy  a mazsola  szárai,  vagy 
romlott  s kovászszal  vegyített  és  erős  eczettel  megnedvesített  ma- 
zsola által, — kell  siettetni. 

A hordónak  csak  hét  nyolczadrészét  szabad  a lehúzott  folya- 
dékkal megtölteni,  a nyitott  aknával  télen  fűtött  kemencze  közelében, 
nyáron  a napnak  leginkább  kitett  házhéja  oldalán  tartjuk ; 5 — 6 hét 
múlva  a keverék  jó  erős  eczetté  változott  át. 

Míg  az  eczet  képződik,  fölszinén  barna  szívós  hártya  támad, 
valamint  fenekén  zavaros  tömeg  rakódik  le.  Hogy  az  eczetet  mind- 
kettőtől megszabadítsuk,  a lehető  leggyorsabban  más  eczettel  ki- 
forrázott hordóba  lehúzzuk,  azt  egészen  megtöltjük  vele,  aztán  jól 
bedugva,  hűvös  pinczében  addig  hagyjuk,  míg  az  eczet  egészen 
megtisztult.  Eleinte  épen  úgy,  mint  a bornál,  jó  erős  eczettel  meg 
kell  töltögetni. 

A maláta-eczetet  a következő  módon  is  lehet  készíteni ; 246 
liter  szárított  malátát  s 123  liter  búzát  megdaráltatunk,  s mindkettőt 
folytonos  kavarás  közt  8 liter  langymeleg  vízzel  összevegyítjük, 
három  óráig  állani  hagyiuk,  aztán  ismét  8 liter  forró  vizet,  s egy 
óráig  hagyjuk  állani.  Aztán  a folyadékot  az  előbb  leírt  módon  le- 
húzzuk, s ha  kellőleg  kihűlt,  2 decziliter  fehér  sörélesztővel  vegyít- 
jük, különben  épen  azon  módon  járunk  el,  a mint  azt  már  fentebb 
elmondottuk. 

Ha  a maláta-eczetnek,  mely  csaknem  vízszínű,  de  kellemes 
illatú,  s igen  savanyú  ízű,  borsárga  színt  akarunk  adni,  kevés  bar- 
nára pergelt  czukrot  adunk  hozzá. 

13.  Sárgarépa-eczet.  A sárgarépának  a czukorkészítésnél  ki- 
nyomott s visszamaradott  maradékát  annyi  vízzel  öntjük  le,  hogy 
az  azt  ellepi.  2 — 3 hét  múlva  az  eczetes  forrásba  átment  keveréket 
kinyomjuk,  s a levét  10 — 15°  R.  hőmérsékü  helyre  állítjuk.  A sava- 
nyú forrás  előmozdítására  kevés  eczetágyat  vagy  eczetbe  áztatott 
kenyeret,  s 25  liter  folyadékba  7 — 10  dekagramm  borkövet  s 4 
dekagramm  borkősavat  adunk  hozzá.  A felemelkedő  habot  le  kell 
szedni  róla.  Ha  a folyadék  már  nem  habzik,  az  eczetet  még  egy- 
néhányszor lehúzzuk,  s ha  még  nem  elég  erős,  kevés  borkőt  adunk 
hozzá,  s a szabad  légre  állítjuk.  Ha  az  eczet  a kellő  savanyú- 
sággal bir,  vizahólyaggal  megtisztítjuk,  lehúzzuk,  s légmentesen 
elzárjuk. 

14.  Gyümölcs-eczet.  A rothadt  gyümölcsnek  kinyomott  nedve 
tiszta  és  édes,  de  rothadt  íze  van.  Miután  ezen  rothadt  íz  a megsava- 

nyodás  után  egészen  eltűnik,  de  tiszta  sárga  és  édeses  íze  meg- 
marad, a rothadt  gyümölcsből  szép  és  jó  ízű  eczetet  lehet  készíteni. 
Ezen  eczetre  rothadt  almát  vagy  rothadt  körtét  használhatunk, 
melyet  ősztől  fogva  egész  télen  át  a pinczében  nyitva  álló  vízmentes 
hordóban  gyűjtünk.  A rothadt  gyümölcsön  kívül  mindenféle  gyü- 
mölcshulladékot és  héjat  beledobunk  ezen  hordóba.  Tavaszszal  vagy 
a mikor  időnk  van  reá,  kinyomjuk  az  összegyűjtött  gyümölcsöt,  s 
levét  tiszta  edénybe  teszszük,  melyben  2 — 4 napig  hagyjuk  állani, 
hogy  a sűrű  tisztátalan  rész  felül  összegyűljön,  s le  lehessen  szedni, 
azután  azon  levet  az  eczetes  hordóba  teszszük,  s mérsékelt  meleg- 
ségü  szobába  állítjuk,  és  így  néhány  hét  múlva  jó  erős  eczetet 
nyerünk. 

Más  eljárás  a következő  : A rothadt  gyümölcsöt  hordóba  vet- 
jük, mely  meleg  helyiségben  áll.  Legczélszerűbben  összerázzuk  s 
90  liter  tartalmú  hordóba  16  liter  vizet  öntünk.  A gyümölcs  hőmér- 
sékét  ez  által,  ha  csak  lehet,  18 — 20°  R.-re  kell  hozni.  A forrás  alatt 
a keveréket  jól  fel  kell  kavarni.  A szerint,  a mint  a hordó  többé 
vagy  kevésbbé  meleg  helyen  áll,  a folyadékot  3 — 4 hét  múlva  le 
lehet  húzni,  s a maradékot  még  kinyomni.  A nyert  zavaros  folyadé- 
kot más  hordóba  teszszük,  s minden  6 literre  6 decziliter  jó  borecze- 
tet,  s 2 decziliter  pálinkát  öntünk,  s a hordót  meleg  helyre  állítjuk. 
Későbben  a szineczetet  a seprőjétől  el  kell  választani. 

15.  Rózsa-eczet.  Frissen  szedett  rózsaleveleket  vagy  ibolya, 
szegfű,  narancsvirág,  méhfű,  jázmin  stb.  levelet  (a  szerint,  a mint 
rózsa-,  ibolya-  vagy  szegfű  stb.  eczetet  akarunk  készíteni),  miután  a 
néha  azokon  ülő  bogaraktól  megtisztítottuk,  mosatlanul  palaczkba 
teszszük,  úgy  hogy  annak  háromnegyed  részét  tölti  meg ; most  jó 
boreczettel  öntjük  csaknem  egészen  tele,  átszúrt  papírral  bekötjük,  s 
a napon  10 — 14  napig  hagyjuk  szívódni.  Aztán  megszűrjük  s tiszta, 
jól  bedugott  palaczkba  teszszük  el.  A teljes  ibolya  levelei  többet 
érnek,  mint  a fattyuéi.  Ezen  eczetek  nemcsak  salátákhoz,  hanem 
mindenféle  vagdalékokhoz  s mártásokhoz  igen  jók. 

16.  Keményitöliszt-eczet.  50  kilogramm  keményítőlisztet  350 
kilogramm  meleg  vízzel  elkeverünk,  aztán  55°  R.  hőmérsékre  kihűt- 
jük. Aztán  1 kilogramm  már  előbb  10  kilogramm  vízben  elkevert 
maláta- darát  vegyítünk  bele.  A keveréket  21/i  óráig  53°  R.  hőmér- 
sékben  tartjuk  s vízzel  eczetté  hígítjuk. 

17.  Bor-eczet.  Ezt  különféle  módon  lehet  készíteni. 

1.  Mesterséges  bor-eczet.  25  dekagramm  borkőt, 
ugyanannyi  montika-gyökeret,  75  dekagramm  szörpöt  s egy  fél 
kilogramm  pálinkát  veszünk,  a borkőt  és  montika-gyökeret  egy 

óráig  vízben  főzzük,  aztán  a szörpöt  hozzáadjuk,  a keveréket  még 
egy  negyedóráig  főzzük,  a pálinkát  beleöntjük,  megszűrjük,  az  ecze- 
tet  kihűtjük,  előbb  forró  vízzel  kiforrázott  hordóba  töltjük. 

2.  Bor-eczet  romlott  borból.  Ezt  épen  úgy  készítjük, 
mintazeczetet  romlott  sörből,  csakhogy  izzó  parázst  nem  vetünk  bele. 

3.  Bor-eczet  éretlen  szőlőből.  Az  éretlenül  leszakított 
szőlőt  kinyomjuk,  s a levét  lábasban  tűzre  állítjuk  s félóráig  főzzük, 
mialatt  szorgalmasan  lehabozzuk.  Aztán  palaczkokba  töltjük,  s 
néhány  napig  a napra  állítjuk,  hogy  forrásba  jöjjön.  Aztán  más 
tiszta  palaczkba  töltjük,  bedugjuk  s pinczébe  teszszük.  Ezen  eczet 
különösen  vagdalékokhoz  igen  jó. 

4.  Habzó  bor-eczet.  5 kilogramm  nyers  czukrot  előbb  50 
kilogramm  meleg  vízben  oldunk  fel,  czitromnak  levét  s megvágott 
héját,  2 dekagramm  fahéjat  s fél  kilogramm  kimosott  sör-élesztőt 
adunk  hozzá,  az  egészet  hordóba  teszszük,  felrázzuk  s 10 — 15°  R. 
hőmérsékű  helyre  állítjuk.  A forrás  után  átszűrjük,  s a folyadékot 
tíz  kilogramm  legjobb,  előbb  felfőzött  bor-eczettel  s két  evőkanál 
élesztővel  elvegyítjük.  A folyadékot  most  cserépedénybe  öntjük,  s 
20 — 25°  R.  hőmérséknek  addig  teszszük  ki,  míg  elég  savanyú  lesz. 
A kész  eczetet  2 kilogramm  sósborszeszszel  vegyítjük,  skét  nap  múlva 
kis  palaczkokba  öntjük.  Ezen  eczetből  minden  fél  kilogrammhoz 
4 gramm  jegeczedett  borkősavat  s 2 gramm  kettős  kénsavas  káliu- 
mot adunk,  a palaczkokat  ezen  anyagok  beletevése  után  jól  bezár- 
juk, s hűvös  helyre  teszszük  el. 

18.  Borkö-eczet.  Két  hordócskára  van  szükségünk,  az  egyikben 
az  eczetet  készítjük,  a másikban  elteszszük  azt.  Mindeniket  bükk- 
vagy tölgyfából  vas  abroncscsal  kell  készítni.  Az  elsőnek  mellső 
oldalán  a csap  felett  egyenes  irányban  3 — 4 centiméternyi  távolságra 
a hordó  szélétől  nyílást  csinálunk,  mely  léglyukul  szolgál,  s úgy  van 
fúrva,  hogy  átmérője  H/2  centiméter  legyen.  Mindkét  hordót  oly 
pinczébe  teszszük  le,  melyet  télen  melegen  lehet  tartani.  Elébb 
az  első  hordót  jó  eczettel  egész  a léglyukig  megtöltjük,  mihez  körül- 
belül hét  liter  szükséges.  A hordót  14  napig  nyugton  hagyjuk 
feküdni,  hogy  a fa  likacsait  az  eczet  jól  bevonja.  Aztán  két  litert  le- 
húzunk róla,  melyet  hordóba  teszünk,  és  azt  fövő  vízzel  pótoljuk 
vissza,  melyhez  42  dekagramm  borszeszt  teszünk.  3 — 3 hét  múlva 
ismét  2 litert  húzunk  le  róla,  s azt  a másik  hordóban  levő  eczet- 
készlethez  töltjük,  s hasonló  módon  forró  víz  és  borszeszszel  pótol- 
juk vissza.  Ha  ezen  eczetet  a bor-eczettel  egészen  egyenlővé  akarjuk 
tenni,  kevés  borkőt  oldunk  fel  benne  s égetett  czukorral  vagy  málná- 
val megfestjük. 

19.  Hogy  a megromlott  boreczetet  ismét  jóvá  tegyük:  Fél  cse- 
ber ilyen  eczetre  4—5  még  nem  egészen  érett,  csak  most  puhulni 
kezdő  szőlőfürtöt  veszünk,  erre  öntjük  az  eczetet,  s felkavarjuk. 
Aztán  a szőlőt  vászon-zsákocskába  öntjük,  bekötjük,  s azon  hor- 
dóba akasztjuk,  melyben  a boreczet  van,  mire  az  eczet  8 — 10  nap 
múlva  ismét  jó  erős.  De  miután  a romlott  eczet  rendesen  zava- 
ros, az  által  segítünk  rajta,  hogy  vízben  feloldott  vizahólyagot  ön- 
tünk bele. 

20.  Hogy  más  romlott  eczetet  jóvá  tegyünk : tört  borkőt  ázta- 
tunk állott  boreczetben,  aztán  a napon  vagy  kemenczében  meg- 
szántjuk. Ezen  szárított  borkőhöz  az  eczet  mennyisége  szerint  tört 
timsót  is  adunk,  mind  jól  elkavarjuk,  aztán  az  eczetet  nyugodtan 
hagyjuk  állani. 

21.  Hogy  az  eczetet  a megromlástól  megóvjuk:  üvegpalacz- 
kokba  töltjük,  de  csak  a nyakáig.  Ezen  palaczkokat  vízzel  töltött 
üstbe  állítjuk  és  pedig  úgy,  hogy  a víz  külsőleg  hasonlóképen  ne 
érjen  feljebb,  mint  az  eczet  a palaczkokban,  aztán  a vizet  félóráig 
főzvén,  kihűtjük.  Aztán  a palaczkokat  kiveszszük,  teletöltjük,  be- 
dugjuk, s a pinczébe  állítjuk.  Ezen  eczet  napról-napra  jobb  lesz. 

HARMADIK  OSZTÁLY. 

II.  SZAKASZ. 

Az  élesztő  készítéséről. 

Az  oly  gazdasszonyok,  kik  a Várostól  és  serfőző-házaktól  távol 
laknak,  igen  szívesen  vehetik,  ha  a háztartáshoz  szükséges  élesztőt 
maguk  készíthetik.  Ennek  előállítására  a számtalan  reczeptek  közül 
közöljük  itt  azokat,  melyek  a legjobbaknak  bizonyultak  be. 

1.  Ser-élesztő.  Friss,  erős,  langymeleg  sert  kevés  élesztővel  és 
liszttel  keverünk  össze,  a keveréket  10 — 12  óráig  forrni  hagyjuk. 

2.  Borsó-élesztő.  Evőkanálnyi  borsót  megtörünk,  s azt  4 deci- 
liter forró  vízbe  töltjük,  a keveréket  egy  éjszakára  meleg  helyre 
állítjuk,  másnap  reggel  ennek  felszínén  hab  mutatkozik,  mely  a jó 
élesztőnek  minden  sajátságával  bir. 

3.  Elfort  élesztője.  Hordóba  egy  rész  finomra  darált  árpa- 
malátát öntünk,  s erre  három  rész  forró  vizet,  s a keveréket  egy  ideig 
kavarjuk,  s aztán  az  edényt  fedővel  bezárjuk.  Ha  két  óráig  állott,  a 
folyadékot  leöntjük  a malátáról,  s három  óráig  főzzük,  mire  a hor- 

dóba  visszaöntjük,  és  mihelyt  kihűlt,  egy  tizenhatod  rész  jó  ser- 
élesztőt  adunk  hozzá.  Néhány  nap  múlva  a forrás  bevégződött,  s 
az  élesztő  leülepedett.  Ha  néha  kevés  felélesztő  mutatkozik,  azt  le- 
szedjük, s később  az  alélesztővel  összevegyítjük.  Az  így  készített 
élesztőt  palaczkokba  töltjük,  24  óra  múlva  a folyadékot  leöntjük 
az  élesztőt  hideg  vízzel  befedjük,  az  üvegeket  bedugjuk,  s ezeket 
lapos  hideg  vízzel  töltött  edényben  tartjuk. 

4.  Hermstádt  élesztője,  kenyér-  és  kalács-sütéshez  : 1 kilo- 
gramm búza-,  4 kilogr.  árpa-malátának  durván  megdarált  keveréké- 
ből megkivántató  mennyiségű  vízzel  21 — 34  liter  fűszeres  levet 
készítünk.  Ezt  üstben  addig  főzzük  el,  míg  csak  még  12  liter  marad 
belőle.  Mielőtt  ezen  folyadék  még  ennyire  megsűrűdött  volna,  kö- 
rülbelül 14  liternyi  10  dekagr.  jó  komlót  teszünk  bele,  aztán  a 
mondott  mennyiségre  elfőzzük,  aztán  a folyadékot  leszűrjük,  s a 
visszamaradt  komlót  kinyomjuk.  Most  7 kilogr.  durva  buza-lisztet 
annyi  hideg  folyóvízzel  kavarunk  össze,  hogy  sűrű  pép  lesz  belőle. 
Ezt  a készített  folyadékba  öntve,  azzal  jól  elkavarjuk.  Ezen  keveré- 
ket most  30  óráig  egy  14°  R.  hőmérsékű  helyen  hagyjuk  állani, 
mire  az  élesztő  kész  a használatra  : ez  nyáron  hűvös  pinczében  3 
hétig,  télen  két  hónapig  eláll.  Ha  uj  élesztőt  akarunk  készíteni,  ezen 
élesztővel  a keveréket  forrásba  lehet  hozni. 

5.  Komló-éiesztő.  Maroknyi  igen  jó  komlót  1 kilogr.  vízzel 
addig  főzünk,  hogy  abból  egy  tojásfehérével,  25  dekagramm  búza- 
liszttel, s 1 dekagr.  fehér  czukorral,  tésztát  lehet  készíteni.  Ebből 
táblákat  alakítunk,  s a napon  soká  megszárítjuk.  Ez  soká  eláll. 

6.  Burgonya-élesztő.  56  dekagramm  főzött  és  hámozott  burgo- 
nyát szétnyomunk,  7 dekagr.  czukrot  s evőkanálnyi  jó  serélesztőt 
adunk  hozzá,  2 deciliter  meleg  vizet  öntünk  reá  s a keveréket  meleg 
helyen  24  óráig  hagyjuk  forrni.  Ezen  élesztő  a ser- élesztőt  minden 
süteménynél  kipótolja. 

7.  Korpa-élesztő.  Buzakorpát  24 — 30°  R.  hőmérsékű  vízzel 
vegyítünk,  míg  sűrű  tészta  lett  belőle,  a keveréket  bezárt  edénybe 
töltjük;  14°  R.  hőmérsékű  helyre  állítjuk,  24  óra  múlva  ezen  keverék 
igen  hatékony  élesztővé  lett. 

8.  Sajtó-élesztő.  Ezen  élesztőnek  állománya  kemény.  Egy 
harmadrész  rozs-malátát,  egy  harmadrész  nyers  búza-  és  egy 
harmadrész  árpamaláta-darát  összevegyítünk,  s egész  finomra  meg- 
törjük. 50  kilogramm  ilyen  keverékre  2 kilgramm  burgonyát  hámo- 
zunk meg,  s azt  finomra  elreszeljük.  A darát  és  burgonyát  edénybe 
teszszük,  melybe  annyi  50°  R.  hőmérsékű  vizet  öntünk,  hogy  a 

darát  simára  eldolgozhatjuk.  Aztán  folyto  nos  keverés  között  addig 
öntünk  hozzá  75°  R.  hőmérsékű  vizet,  míg  a keverék  csak  50°  R. 
hőmérsékű  lesz.  20 — 23  óra  múlva,  gyorsan,  a mint  csak  lehet, 
hideg  víz  hozzáadása  által  20°  R.  hőmérsékre  szállítjuk.  Most  2 kilo- 
gramm friss  élesztőt  friss  vízben  elkavarunk,  s külön  edényben  az 
élesztőkeverékkel  20°  R.  hőmérsék  mellett  elvegyítjük.  Ha  a keve- 
rék forrásba  jött,  3 dekagramm  szódával  együtt  a dara-  és  burgo- 
nyakeverékbe elvegyítjük.  Ha  leülepedett,  az  élesztőt  lemerítjük, 
vízzel  felfrissítjük,  a zacskóban  kinyomjuk  s víz  alá  teszszük.  5—6 
óra  múlva  a vizet  lebocsátjuk,  kettős  vászon-zacskóba  teszszük,  ki- 
nyomjuk, meggyúrjuk  s elteszszük. 

9.  Schmidtbauer  élesztője.  280  dekagramm  durván  megdarált 
búza,  és  154  dekagramm  durván  megdarált  árpadarát  negyedfél 
liter  40°  R.  hőmérsékű  vízzel  összevegyítünk.  Ezt  háromnegyed 
óráig  hagyjuk  állani,  aztán  3 liter  forró  vizet  öntünk  reá,  jól  fel- 
kavarjuk, s 2 óráig  állani  hagyjuk.  Erre  a folyadékot  tisztán  lehúz- 
zuk, s a maradékot  negyedfélliter  forró  vízzel  leöntjük,  felkavarjuk, 
s a tisztáját  2 órai  nyugalom  után  lehúzzuk.  Mindkét  folyadékot 
üstbe  töltjük,  s 8 literre  elfőzzük,  miután  előbb  már  három  és  fél 
dekagramm  vágott  komlót  vegyítettünk  bele.  Ha  a keverék  forrás 
közt  erősen  pezseg,  6 literre  elfőzzük,  aztán  kihűtjük,  s szitán  átszűr- 
jük. Most  250  dekagramm  burgonyát  hámozunk  meg,  kemenczében 
megsütjük,  finomra  elreszeljük,  a már  megszűrt  folyadékból  7 deci- 
literrel vegyítjük,  aztán  annyit  öntünk  még  hozzá,  míg  a keverék 
híg  lisztpép  alakot  nem  vesz  fel,  melyhez  még  56  dekagramm  búza- 
lisztet, 23  dekagramm  nyers  czukrot,  12  dekagramm  mézet  adunk. 
Mindezt  jól  összekavarjuk,  s a keveréket  7 deciliter  jó  fehér  ser- 
élesztővel, melybe  előbb  7 deciliter  borszeszt  vegyítünk,  elvegyítjük, 
aztán  1 dekagr.  meszes  hamuzsírt,  melyet  kevés  vízben  feloldottunk, 
egy  dekagr.  kevés  vízzel  hígított  vitriol- olajjal  nagy  fazékban  össze- 
rázunk, és  tüstént  a sűrű  folyadékba  öntjük. 

Miután  a keverék  48  óráig  forrott,  az  élesztő  kész  a haszná- 
latra. Ebből  sajtó- élesztőt  is  lehet  készíteni.  Ezen  czélra  egy  több 
csaplikakkal  ellátott  faedénybe  töltjük,  kétszer  annyi  térfogat  friss 
tiszta  vízzel  leöntjük,  46 — 48  óráig  állani  hagyjuk.  A tiszta  folyadé- 
kot a sűrű  tömegről  leszűrjük,  s az  utóbbit  kettős  vászon- zacskóba 
teszszük,  melyet  száraz  és  árnyékos  helyen  felakasztunk,  míg  a 
folyadék  legnagyobb  része  lecsepegett  róla,  aztán  a zacskót  száraz 
hamuba  teszszük.  A most  már  szívós  élesztőt  kinyomjuk,  s búza- 
liszttel addig  gyúrjuk,  míg  kemény  tésztává  lesz,  melyből  vékony 
lepényeket  alakítunk,  melyeket  szellős  helyen  addig  szárítunk,  míg 

porrá  lehet  eldörzsölni.  Ezen  port  a használatig  elzárt  edényekbe 
teszszük  el,  s használatkor  langymeleg  vízbe  áztatjuk. 

10.  Bor-élesztő.  A must  forrásakor  a hordó  szájára  agyagból 
gödröt  csinálunk,  úgy  hogy  a kivetett  élesztő  egy  oldalon  folyhas- 
son le.  Ezen  élesztővel  kukoricza-  vagy  kása-lisztből  tésztát  készí- 
tünk, ezt  forrni  hagyjuk,  s ha  forrásban  van,  czipókat  alakítunk 
belőle,  ezt  a légen  és  napon  megszárítjuk.  Ez  több  évig  eláll.  Haszná- 
latkor vízben  kavarjuk  el. 

11.  Ha  az  élesztő  jóságát  meg  akarjuk  próbálni:  nehány  csep- 
pet belőle  forró  vízbe  öntünk,  ha  felül  marad,  s hideg  vizen  mint  a 
zsír  megmarad,  akkor  jó,  de  ha  leszáll,  nem  lehet  használni. 

12.  Gyenge  élesztőt  megjavítni.  Langy  meleg  vizet,  czukrot  és 
lisztet  adunk  hozzá,  s ha  teljes  forrásban  van,  akkor  használjuk. 

Vagy:  Hét  deciliter  élesztőhöz  2 evőkanál  tiszta  gabna- 
pálinkát  öntünk,  jól  felkavarjuk,  s a keveréket  enyhe  meleg  helyre 
teszszük.  Ha  nem  sokára  forrás  mutatkozik,  az  élesztőt  lehet  hasz- 
nálni, különben  nem. 

13.  A megsavanyodott  élesztőt  friss  édes  tej  hozzáadása  által 
lehet  megjavítni. 

14.  Hogy  az  élesztőt  a ser  keserűségétől  annyira  megsza- 
badítsuk, hogy  azt  minden  süteményhez  lehessen  használni,  éven 
keresztül  el  lehessen  tenni,  fél  kilogramm  élesztőre  két  dekagramm 
jegeczesedett  szénsavas  szikenyt  veszünk,  s 1 kilogramm  meleg 
vizben  feloldjuk,  és  az  oldatot  15°  R.  hőmérsékre  kihűtjük,  a keserű- 
ségtől megszabadítandó  élesztővel  elegyítjük,  a keveréket  2 napig 
állani  hagyjuk,  gyakrabban  felkeverjük,  még  1 kilogramm  vízzel 
vegyítjük,  s addig  hagyjuk  nyugodtan  állani,  míg  az  élesztő  teljesen 
elvált,  mire  a felül  úszó  sárga  folyadékot  lehúzzuk,  s a szénsavas 
szikeny  eltávolítására  az  élesztőt  1— 3-szor  vizzel  leöntjük.  A kivált 
és  megédesített  élesztőt  itatós  papíron  átnyomjuk.  Ha  hosszabb 
időre  akarjuk  eltenni,  fél  kilogramm  czukrot  harmincz  deka- 
gramm vízben  feloldunk,  az  oldatot  forrásig  melegítjük,  lehaboz- 
zuk, megszűrjük,  kihűtjük,  s a megédesített  mintegy  egy  kilo- 
grammnyi  élesztőhöz  hozzá  adjuk.  Ezen  élesztőt  tág  nyakú  üve- 
gekbe teszszük  el,  ezeket  bezárva  hűvös  helyre  állítjuk. 

NEGYEDIK  OSZTÁLY. 

I.  SZAKASZ. 

Különféle  ét  szerek  fentartásáról  s megjavításáról. 

1.  A burgonyát  ízletesen  fentartani.  A pinczébe  a burgonyát 
egy  réteg  faszénre  teszszük;  a tapasztalás  azt  tanítja,  hogy 
így  nem  csíráznak  ki,  s tavaszig  egész  az  új  burgonyáig  ízletesen 
elállhatnak. 

2.  Burgonya- keményítőt  megtísztítni.  Ha  a burgonya-keményí- 
tőt egészen  gyenge  szóda- oldatban  többször  tisztázzuk,  annak  saját- 
ságos kellemetlen  ízét  annyira  el  lehet  venni,  hogy  mindenütt  hasz- 
nálhatjuk, a hol  különben  buzakeményítőt  használtunk. 

3.  Czitromot  jól  eltenni.  Leginkább  a meleg  és  lég  behatása 
ellen  biztosítsuk.  Az  eltenni  való  czitromot  konyhasóba  teszszük, 
úgy  hogy  egyik  se  érintse  a másikat.  Épen  így  lehet  száraz  homok- 
ban, polyvában  s hamuban  is  fentartani.  Azon  végét,  hol  a szára 
volt,  viaszszal  vagy  lakkal  ragasztjuk  be,  hogy  a lég  behatását,  mi 
rothadást  idézne  elő,  megakadályozzuk. 

Vagy:  Uj  cserépfazekat  friss  vízzel  megtöltünk,  tányért  vagy 
lapos  tálat  teszünk  reá,  melyre  a czitromot  rakjuk  s azután  befed- 
jük. A fazekat  hűvös  helyre  teszszük  el,  s abba  minden  harmadnap 
friss  vizet  töltünk. 

4.  Földiepret  néhány  napig  eltartani.  A földi  epret  nem  nagyon 
kiégetett  tálba  teszszük,  nem  igen  halmozzuk  fel,  s azt  friss  vízzel 
töltött  edényre  pinczébe  állítjuk.  Ezen  eljárás  mellett  a földiepret 
néhány  napig  frissen  el  lehet  tartani. 

5.  Gombapor  készítése  élvezhető  gombákból.  A különféle  él- 
vezhető gombákat  összegyűjtjük,  s a napon  vagy  tűzön  megszárít- 
juk, e közben  többször  megforgatván  azt ; mihelyt  megszáradtak, 
mozsárban  porrá  törjük  s pléh-szelenczébe  teszszük  el.  Ezen  port 
vagdalékokhoz,  levesekhez,  mártásokhoz  lehet  használni,  és  ha  nem 
épen  levesnek  van  szánva,  a szelenczébe  kevés  fűszert  is  lehet  közé 
vegyítni. 

6.  Kemény,  öreg  húst  porhanyóssá  tehetünk,  ha  vászonba 
takarjuk  be  s 1 — 2 órára  30  centiméter  mélységnyire  a földbe  ássuk. 

7.  A légy  által  bepiszkított  húst  sörrel  öntjük  el,  miáltal  rossz 
íze  és  szaga  eltávolíttatik. 

8.  Füstölt  húst  molytól  megóvni.  A húst,  melyet  el  akarunk 
tenni,  ládába  teszszük,  melynek  fenekét  hamuval  hintettük  be; 

minden  sor  húst  ismét  hamuval  hintünk  be,  s ha  tele  van,  hamuval 
betakarjuk.  Azonban  nem  szükséges,  hogy  a hamu  közvetlen  a 
húsra  jöjjön,  papírral  is  be  lehet  azt  takarni  s aztán  hamuval  behin- 
teni. Ezen  módon  a féreg  nem  rakhat  tojást  a húsba ; azonban  ha 
darab  húst  kiveszünk,  a többit  a hamuval  ismét  jól  be  kell  fedni. 

9.  Friss  és  füstölt  húst  nyáron  jól  eltartani.  Hordó  fenekére 
egy  réteg  friss  szénát  teszünk,  a füstölt  húst  ráteszszük,  erre  ismét 
szénát  és  így  tovább,  míg  a hordó  tele  van  és  semmi  hézag  nem 
maradott  benne.  Erre  a hordót  befenekeljük  s hűvös  helyre  állítjuk. 

A friss  húst  a levegőn  megszárítjuk,  míg  mintegy  hártyát  kap. 
Az  eczetbe  való  beáztatás  vagy  eczetbe  mártott  kendőbe  takarás 
frissen  tartja  a húst,  s ha  friss  csalánba  takarjuk,  ugyanazon  czélt 
értük  el.  A czukorral,  faszénnel  való  behintés  is  ajánlandó,  s ezen 
utóbbi  szer  igen  segít,  a nélkül,  hogy  valamibe  kerülne. 

10.  Kávét  mosás  által  megjavitni.  Ha  a kávét  szemelés  által 
minden  tisztátalanságtól  megszabadítottuk,  langymeleg  vízzel  öntjük 
le,  abban  megmossuk  és  száradni  kendőre  kiterítjük.  Ha  az  ilyen 
módon  elkészített  kávét  a száradás  után  nem  igen  erősen  pergeljük, 
úgy  fogjuk  találni,  hogy  két  dekagramm  ebből  erősebb,  mint  három 
dekagramm  a ki  nem  mosottból. 

11.  A kenyér  súlyát  nevelni.  A kenyér  súlyát  egy  ötödrésznyire 
lehet  az  által  nevelni,  hogy  korpát  főzünk  vízben  erősen  ki,  az  utób- 
bit forrón  szitán  átöntjük,  s a közönséges  víz  helyett  a kovászhoz 
ezt  használjuk.  Az  így  készített  kenyér  azon  előny  nyel  is  bir,  hogy 
sohasem  penészedik  meg. 

12.  A kenyeret  sokáig  frissen  eltartani  a nélkül,  hogy  megpe- 
nószetínék.  A kenyeret,  a mint  a kemenczéből  kiveszszük,  lisztes 
zsákba  teszszük,  melyben  még  kevés  liszt  van,  még  pedig  úgy, 
hogy  a felső  héja  mindig  egymáson  feküdjék.  Aztán  bekötjük  a zsá- 
kot és  szellős  helyre  felakasztjuk.  Használatkor  a kenyeret  egy  nap- 
pal előbb  kiveszszük,  vízbe  mártott  kefével  megsimítgatjuk,  hogy  a 
héja  ismét  puha  legyen,  mire  úgy  ízlik,  mint  a friss  kenyér. 

13.  A kenyeret  a penésztől  megóvni,  a ) A gabna  közé  marok- 
nyi török  babot  vegyítünk  s azzal  őröljük  meg.  b)  A kenyértésztába 
néhány  csepp  lavendula-olajat  öntünk. 

14.  A penészes  kenyér  hatása  a háziállatokra.  A penész  nö- 
vényképződmény, mely  növény  és  állati  állományokon  jön  elő.  Kép- 
ződése rothadás,  nedvesség  által,  s a légvonat  hiánya  által  lényege- 
sen előmozdittatik.  A penészes  kenyeret  csaknem  általánosan,  minta 
házi  szárnyasok  táplálékát  használják  fel  a nélkül,  hogy  annak  ká- 
ros következményeit  ismernék.  Mert  a tehén  kivételével  a kenyér 

minden  házi  állat  táplálékául  használtatik,  s a lovak,  melyek  a mag- 
táplálékot nem  emészthetik  meg,  ezzel  jobban  elvannak,  mint  a 
zabbal ; ellenben,  ha  ezt  nagyobb  mennyiségben  adjuk  be,  könnyű 
izzadást  s a nagy  munka  mellett  az  erők  és  izmok  megfogyatkozá- 
sát vonja  maga  után.  A juhoknak  a kenyér  a nyers  táplálék  mellett 
25  dekagrammonkint  igen  sokat  használ,  s a sertéseknél  is  igen  jó 
hizlalási  szernek  mutatkozik.  A penészes  kenyér  ellenben  még  mér- 
ges tulajdonságokat  is  vesz  fel,  s minden  házi  állatunkra  nézve 
egyenlően  veszélyes,  miután  bélgörcsöt,  hasfelpuffadást,  hig  széke- 
lést vagy  a belek  gyuladását  és  fenésedését,  s ez  által  halált  okoz, 
valamint  a hasas  állatoknál  az  elvetélés  okául  is  szolgálhat.  Épen  ily 
káros  hatása  van  a penészes  olajpogácsának,  bármiből  legyen  is  az 
készítve,  minden  házi  állatnál  is,  miután  különösen  gyomor-  és 
bélgyuladást  idéz  elő.  Azért  is  nem  inthetjük  eléggé  a gazdákat  és 
gazdasszonyokat  a penészes  kenyér  marhatáplálékra  való  alkal- 
mazásától. 

15.  Keserű  vajnak  ismét  kellemes  izt  adni.  Két  kilogramm 
hidegvízben  2 dekagramm  jó  hamuzsírt,  huszonöt  dekagramm  fehér 
czukrot  és  ugyanannyi  sót  oldunk  fel,  a keserű  vajat  ezen  oldatban 
meggyúrjuk,  sóval  behintett  hordócskába  teszszük,  s 43  óra  múlva 
ismét  kellemes  íze  lesz. 

16.  Régi,  romlott  vajat  megjavítani.  A vajat  kinyújtjuk  s néhány 
órára  édes  tejbe  teszszük,  abban  jól  kigyúrjuk,  kimossuk  és  ismét 
megsózzuk. 

Vagy:  Miután  a vajat  széntűzön  megolvasztottuk,  erősen 
megpergelt  kenyérhéjat  teszünk  bele. 

17.  Egész  éven  át  szép  sárga  vajat  kapni.  Májusban  tehén-vi- 
rágot és  gyürű-füvet  gyűjtünk,  mindkettőt  megszáritjuk,  s ebből  na- 
ponkint adunk  enni  a tehénnek.  A vaj  ez  által  sokkal  szebb  lesz, 
mintha  sáfránynyal  festenők  meg. 

18.  Legjobb  hőmérsék  a vajra  nézve.  A tejfelnek  sem  igen 
melegnek,  sem  igen  hidegnek  nem  szabad  lennie.  Sokszoros  kísér- 
letek után  kitűnt,  hogy  a legjobb  hőmérsék  a 8°  — 15°  R.  között 
fekszik.  Bizonyos  mennyiségű  tejfelből  legnagyobb  mennyiségű 
vajat  nyerünk,  ha  a tejfel  hőmérséke,  midőn  a vaj  épen  képződni 
akar,  13°  R.  Különben  hasonló  körülmények  mellett  a vajat  11°  R. 
hőmérséknél  nyerjük.  A köpülésnél  a hőmérsék  2°  R.-ral  növeke- 
dik, mivel  a vajtömeg  a légkörből  élenyt  szív  be,  azért  is  sokkal 
savanyúbb  az  író  ize,  mint  a tejfelé  volt.  A savanyús  tejfelből  köny- 
nyebben  kiválik  a vaj,  mint  az  édesből,  melyet  tovább  kell  köpülni. 
A vaj  képződést  tehát  előmozdítjuk,  ha  az  édes  tejfelhez  kevés 

eczetet  adunk.  Az  adottnál  magasabb  hőmérsék  mellett  a vaj  hama- 
rább képződik,  de  nem  hasonló  jóságban  és  mennyiségben.  Ha  a 
hőmérsék  8°  R.  alatt  van,  forró  víz  hozzáadása  által  neveljük  azt. 

19.  Avas  vajat  megjavitni.  A vajat  nagy  edényben  széntűz 
felett  elolvasztjuk,  s aztán  erősen  megpirított  kenyér-szeleteket  do- 
bunk bele. 

20.  A vajat  sok  ideig  frissen  megtartani.  A frissen  készített 
vajat  vászonba  takarjuk,  hogy  megszáradjon,  aztán  eldaraboljuk 
a fazékba  teszszük,  melyet  vízzel  félig  töltött  üstbe  teszünk.  Ezen 
üst  alá  most  tüzet  rakunk,  s a vizet  csaknem  a főzésig  melegít- 
jük. Ha  ez  megtörtént,  a vizet  kihűtjük,  a fazekat  kiveszszük  belőle 
s a vajat  a használatig  minden  hozzáadás  nélkül  félreteszszük.  Az 
által,  hogy  a vajban  levő  sajtany  a vízfürdőben  való  olvasztásnál  a 
fazék  fenekére  lerakodott,  a vaj  vegyileg  tisztább  lett  s így  hónapo- 
kig el  lehet  tartani  a nélkül,  hogy  használatkor  a friss  vajtól  leg- 
kevesebbet különböznék,  sőt  finomabb  ízt  nyer. 

21.  A tejet  nyáron  a főzés  közben  az  összemenéstöl  megóvni. 
Három  liter  tejhez  egy  gramm  borkősót  főzünk,  s a tej  nem  megy 
össze.  Vagy : 

Darab  kanári  nádmézet  vetünk  a tejbe,  s bármeddig  hagyjuk  is 
a tűzön,  biztosak  lehetünk,  hogy  meg  nem  alszik. 

22.  Savanyú  tejet  megédesitni.  Egy  kanna  tejbe  8—10  csepp 
hamuzsír-oldatot  öntünk.  Vagy : 

Kevés  hamuzsírt  teszünk  tejbe,  felfőzzük,  miáltal  savanyú- 
ságát elveszíti. 

23.  Igen  olcsó  thea.  Földi  eperfa-levelet  gyűjtünk,  árnyékos 
helyen  megszárítjuk,  s mint  minden  más  theát  használjuk. 

24.  Thea-esszenczia.  Három  dekagramm  zöld  theát  három  kilo- 
gramm tisztított  s két  kilogramm  vízzel  higított  ezukorban  meg- 
főzünk. Használatkor  tetszés  szerint  teszünk  belőle  a forró  tejbe 
vagy  vízbe. 

25.  Friss  tojást  el  lenni.  A tojást  konyhasó-oldatba  teszszük 
s abban  addig  hagyjuk,  míg  fenékre  száll.  Aztán  kiveszszük,  meg- 
szántjuk s elteszszük.  Ezek  évekig  elállanak,  s keményre  főzve 
jeles  ízük  van. 

26.  A fagyott  tojást  friss  kútvízbe  teszszük,  melyhez  kevés 
sót  vegyítünk.  A fagy  kihúzódik  a tojásokból,  s ezek  épen  oly  jó 
ízűek,  mint  előbb. 

27.  Tojás-festés,  a)  Zöld  színre.  Leánykökörcsin  virágá- 
nak levét  s kevés  timsót  veszünk.  Ha  a tojást  szépen  akarjuk  be- 
rajzolni, egérfarku  cziczkóró- levelet  kötünk  reá. 

b)  Veres  színre.  Berzsenyiét  eczettel  és  timsóval  főzünk, 
s mihelyt  a víz  szép  pirosnak  mutatkozik,  a tojásokat  beleteszszük. 
Fia  kiveszszük,  vajjal  kenjük  be,  mi  által  a tojás  fényes  lesz. 

c)  Kék  színre.  Kék  berzsenyfát  veszünk,  s ezt  vizben 
főzzük  s az  előbb  leirt  eljárást  követjük. 

d)  Viola  színre.  A berzsenyiéből  nyert  piros  színhez 
közönséges  lúgot  teszünk,  s a tojásokat  ebben  főzzük  meg. 

e)  Tarka.  Barna  hagymahéjból  mindenféle  alakokat  vágunk 
s a tojásra  ragasztjuk,  más  helyekre  piros  mályvaviráglevelet  ragasz- 
tunk, miáltal  sárga  és  zöld  színt  nyerünk.  Ha  veres  és  kék  színt 
akarunk,  berzsenyfát  és  darabka  golyólakkot  veszünk,  az  így  befedett 
tojást  kis  kendőbe  takarjuk,  fonállal  reákötjük  s keményre  főzzük. 
Aztán  zsírral  kenjük  be.  Petrezselyemmel  bekötve  is  főzhetjük  az 
adott  színekben. 

28.  A fagyott  zöldséget  és  gyümölcsöt  ismét  élvezhetővé  tenni. 

A fagyott  növényt,  gyümölcsöt  hideg  vízbe  teszszük,  melyet  hóval 
és  sóval  vegyítettünk,  hűvös  helyre  állítjuk,  a vizet  4 óra  múlva  le- 
öntjük róla,  s a zöldséget,  gyümölcsöt  szellős  helyen  megszárítjuk. 
A gyümölcsöt  legjobb  kendővel  megszárítani,  s oda  tenni  el,  hol  a 
megfagyás  ellen  megóva  van. 

29.  Ivó  víz.  A jó  ivó  víznek  íz-,  szín-  és  szagnélkülinek  kell 
lennie.  Úgy  próbáljuk  meg,  hogy  egy  keveset  óraüvegre  öntünk 
belőle  s elpárologtatjuk,  ha  semmi  sem  marad  vissza,  a víz  tiszta. 

30=  A vizet  a rothadástól  megóvni.  A vas  igen  jeles  szernek 
találtatott  a víz  rothadástól  való  megóvására.  A víz  czinezetlen  vas- 
pléh-edényekben  tengeri  utazás  alatt  jól  eláll.  Ha  a vizes  hordóba 
vékony  vasbotot  állítunk,  nem  rothad.  A vegyi  folyamat  itt  a követ- 
kező : A vízben  levő  légnek  élenye  a rozsdaképződés  által  elrabolta- 
tik,  s egyszersmind  vaséleg-vizegy  képződik.  Ennek  következtében  a 
víz  sohasem  rothad,  mert  a benne  levő  állati  s növényi  anyagok,  az 
azokat  felbontó  éleny  helyett,  a vaséleg-vizegygyel  jönnek  érintke- 
zésbe, s ezzel  összeköttetvén,  ártalmatlanokká  lesznek. 

NEGYEDIK  OSZTÁLY. 

II.  SZAKASZ. 

K ülőn f éle  j egy zetek. 

I.  Elövigyázati  szabályok  a lámpa-meggyújtásnál.  A lámpát 
nem  szabad  annyira  megtölteni,  hogy  az  olaj  kifusson;  a belet  min- 

denkori  használat  után  egyenesre  le  kell  vágni,  s azt,  mi  megszene- 
sedett,  eltávolítani.  Ha  friss  belet  teszünk  bele,  az  olajba  lecsavarjuk, 
hogy  azt  jól  magába  szívja,  aztán  ismét  felhúzzuk.  Hideg  időben  a 
meggyújtásnál  a belet  nem  szabad  gyorsan  feltekerni,  nehogy  az 
üveg  bekormosodjék  és  szétpattanjon.  Mindig  gyufával,  nem  pedig 
gyertyával  kell  meggyujtani.  Ha  vastag  fonalat  teszünk  keresztben 
a bélre,  s azt  meggyujtjuk,  a bél  gyorsan  fellángol.  A lecsepegő 
olajat  nem  kell  a tiszta  olaj  közé  vegyíteni,  hanem  a konyha-lámpá- 
ban kell  felhasználni. 

2.  A kezet  a festéktől  könnyen  megtisztitni.  Olyan  szappanos 
vízben  mosakodunk  meg,  melyben  hamuzsírt  oldtunk  fel ; ez  által 
megtisztul. 

3.  Ragasz  tört  üveg,  porczellán  vagy  kőedény  összeforrasz- 
tására.  Veszünk  friss  bányavirágot,  s keveset  azon  állományból, 
melyet  összeragasztani  akarunk.  Igen  finomra  törjük,  oltatlan  meszet 
vegyítünk  közé,  ebből  jól  elvert  tojásfehérével  pépet  csinálunk,  s 
ezzel  a darabokat  megragasztjuk.  Aztán  néhány  óráig  szárítjuk,  s a 
mi  a ragaszból  kívül  marad,  lekaparjuk. 

4.  Ragasz  a füstölgő  kemencze  bekenésére.  Veszünk  közönsé- 
ges meglehetős  sűrű  szörpöt,  finom  fehér  homokot  keverünk  bele? 
a füstölgő  helyeket  ezzel  jó  vastagon  bekenjük,  s kellőleg  fel- 
nyomjuk. 

5.  Parafa-dugót  palaczkból  kihúzni.  Erős  fonállal  a beesett 
dugót  úgy  igyekszünk  körülfogni,  hogy  ha  nem  is  egészen  ki,  de 
legalább  a palaczk  nyílásához  oly  közel  húzhassuk,  hogy  aztán  a 
dugóhúzóval  kivehessük. 

6.  Üvegdugókat  kihúzni.  A palaczk  nyílásán  a dugó  körül  tollal 
1 —2  csepp  faolajat  kenünk  fel,  s a palaczkot  a tűzhöz  30  centi- 
méternyire tartjuk.  Ha  a palaczk  megmelegedett,  kis  hegyes  fács- 
kával  körülmegyünk  a dugó  mellett,  s megpróbáljuk  kihúzni.  Ha 
nem  sikerül,  az  eljárást  ismételjük. 

Vagy:  Az  üveg  nyakát  kis  kulcscsal  fel  s le  dörzsöljük,  s 
gyengén  meg-megkopogtatjuk. 

7.  A csizmatalpat  vízmentessé  és  tartóssá  tenni.  Fél  kilogr. 
lenolajat,  három  dekagramm  ezüstgelétet,  egy  dekagramm  fehér 
vitriolt  kevés  kenyérhéjjal  enyhe  tűz  felett  addig  főzünk,  míg  a ke- 
nyérhéj kemény  és  törékeny  lesz.  Ebbe  mártott  ecsettel  kenegetjük 
a csizma-  vagy  czipőtalpat  addig,  míg  a kenőcs  megáll  rajta,  mire  a 
bőr  igen  kemény  lesz. 

Vagy:  A talpat  lenmagolaj-firnájszba  mártjuk,  finom  homok- 
kal behintjük,  s ezt  kalapácscsal  belekeverjük.  Ha  a firnájsz  meg- 

száradt,  ismét  bekenjük,  homokot  hintünk  reá  s beleverjük.  Ezen  el- 
járás többszöri  ismétlése  által  a talpak  igen  tartósak  lesznek. 

8.  Jeles  csizma-fénymáz.  Veszünk  hét  dekagramm  égetett 
elefántcsontot,  ugyanannyi  finomra  tört  czukrot,  kanálnyi  faolajat 
öntünk  hozzá,  mindezt  vízzel  hígítjuk,  s végre  három  dekagramm 
vitriol- olajat  adunk  hozzá. 

9.  Fekete  tinta.  Hét  dekagramm  darabos  fekete  gubacsot,  ugyan- 
annyi berzsenyfát,  ugyanannyi  sárga  czukrot  24  óráig  három  liter 
vízben  áztatunk,  aztán  hét  dekagramm  tört  arabmézgát  és  két  deka- 
gramm timsót  adunk  hozzá.  Most  a folyadékot  egy  napig  állani  hagy- 
juk, jól  felkavarjuk,  s megszűrvén,  palaczkokba  töltjük. 

10.  A füstöt  a szobából  eltávolítani.  Nagy  faedényt  állítunk  a 
szoba  közepére  s vizet  öntünk  bele. 

11.  A festék-  vagy  halott-szagot  eltávolítani.  Tálra  a szobába 
naponkint  frissen  pergelt  kávét  teszünk,  míg  a szag  elmúlik. 

12.  Szoba-árnyékszékeket  szagtalanná  tenni.  Maroknyi  zöld 
vitriolt  két  liter  forró  vízben  feloldunk,  kihűtjük,  a belső  faré- 
szeket ezzel  megmossuk,  s a többit  az  éjjeli  edénybe  öntjük, 
melyben  egy  ideig  benne  hagyjuk.  Ha  ezen  szert  a szoba- árnyék- 
székek használata  mellett  naponkint  csak  annyira  alkalmazzuk,  hogy 
az  edénybe  vitriolos  vizet  öntünk,  a szag  soha  be  nem  veszi  magát 
a fába. 

NEGYEDIK  OSZTÁLY. 

III.  SZAKASZ. 

A szobai  énekes  madarakkal  való  bánásmód. 

A madarakat  kalitkában  kell  tartani.  A szobában  ezeket 
szabadon  repkedni  hagyni  nem  tanácsos,  mivel  a szobát  és  bútort 
összepiszkítják,  könnyen  elszabadulnak,  vagy  a macskának  esnek 
martalékul. 

A mi  a kalitkát  illeti,  az  éneklő  madarak  számára  hosszúkások 
a legjobbak.  A fedele  viaszkos  vászonból  van,  hogy  ha  a madarak 
egészen  felrepülnek,  meg  ne  sértsék  magukat.  Csak  sokat  ugráló 
madarakat  tartunk  magasabb  s keskenyebb  úgynevezett  harang- 
kalitkában. Fődolog,  hogy  a kalitkák,  a fürjét  kivéve,  világosak 
legyenek,  és  igen  kevés  fája  legyen,  hogy  a madarak  a friss  levegőt  és 
világot  mindig  élvezhessék.  Némely  madaraknak  csak  2 ülőrudacska 
kell,  egyenlő  magasságban,  oly  madaraknak  azonban,  melyek  örö- 
mest ugrálnak,  még  egy  harmadik  rudacskát  teszünk  be,  jó  magasan 

a két  alsó  rúd  felett,  hogy  a madár  felugrás  közben  meg  ne  üsse 
magát.  Az  ülőrudacskáknak  nem  szabad  igen  vékonyaknak  lenniük, 
legjobb,  ha  a madarak  ujja  nem  éri  egészen  által,  nagyon  simák  se 
legyenek,  mert  akkor  annak  megfogása  a madárnak  nagy  meg- 
erőltetésébe kerül.  A pacsirták  és  fürjeknek  nem  kell  ülőrúd.  Főkellék 
még,  hogy  a kalitkát  könnyen  lehessen  tisztítani.  Legjobb,  ha  a kalit  - 
kának ládája  fából,  a többi  része  pedig  erős  vaspléhből  van.  Az  egész 
kalitkát  csak  egy  kereszt-sodrony  veszi  körül,  s ezen  nyugszik  a 
felső  ülőrúd.  A sodrony-pálczáknak  oly  messzire  kell  egymástól 
lenniük,  a mint  azt  abeleteendő  madár  nagysága  megengedi.  Ezáltal 
a kalitka  világosabb  lesz,  s a madarat  is  jobban  lehet  szemlélni. 
Az  ivó-  és  etető-edények  számára  való  nyílásoknak  elég  nagyoknak 
kell  lenniük  ; mert  ha  azt  akarjuk,  hogy  a madár  soká  éljen,  s egész- 
séges maradjon,  kell,  hogy  a vizi  edénybe  kényelmesen  leszállhasson 
s abban  megfürödhessék.  Az  ennivaló  számára  betett  edénynek  nem 
deszkácskán,  hanem  2 erős  sodronyon  kell  nyugodnia,  hogy  a madár 
által  elszórt  táplálék  a kalitka  padlójára  hulljon.  A magevő  mada- 
raknak kis  fa-vályúkat  adhatunk,  s hogy  a madarak  sok  magot  szét 
ne  szórjanak,  a vályúkat  felül  keresztsodronyokkal  lehet  ellátni. 
Az  etető  és  itató  edény  nyílásán  csapó  ajtónak  kell  lenni,  mely  tüstént 
leesik,  ha  a vályút  kihúzzuk  s megtisztítjuk.  Mindenik  vályú  előtt,  en- 
nél valamivel  feljebb,  ülőrudacskák  legyenek,  melyek  a kalitka  fájába 
bebocsátott  két  kis  sodronyon  nyugosznak.  A kalitka  közepén  van 
a sodronyból  készült  ajtó.  A kalitkát  jó  olajfestékkel  bekenni,  de  a 
festéknek  a szag  végett  már  egészen  meg  kell  száradnia,  a midőn  a 
madarat  beteszszük.  Mérges  festéket  nem  szabad  használni,  mert  ez 
árt  a madaraknak.  Az  apró  madarak  számára  való  kalitka  40  cm. 
hosszú  s 20  cm.  magas,  a nagyobbaké  50  cm.  hosszú  és  25  cm. 
magas  legyen. 

Frissen  fogott  féreggel  élő  madarak  nehezen  szoknak  a táplá- 
lékhoz, s ekkor  a következő  módon  kell  eljárni : A vadul  repkedő 
madárnak  evező  tollai  végét  mindenik  szárnyán  összekötjük,  s be- 
fedett, nem  igen  kis  kalitkába  teszszük,  melyben  itató-edény  van. 
Két  óra  múlva  néhány  még  élő  lisztférget  vetünk  a kalitka  fenekére. 
Ha  ezeket  megették,  lassankint  többet-többet  adunk  nekik,  s ezek 
között  néhány  döglöttet.  Ha  a madár  hozzászokott,  vályút  teszünk 
elébe  döglött  lisztférgekkel,  melyekre  néhány  élőt  teszünk  s a madár 
minden  további  válogatás  nélkül  megeszi.  Kis  madár  naponkint  40, 
nagyobb  60  lisztférget  is  megeszik. 

Hogy  lisztférgeket  mindig  kapjunk,  nagy  fazekakat  töltünk  meg 
korpával,  liszttel  és  rongyokkal,  s ebben  tenyésztjük  a férgeket.  Ha 

fekete  bogárkák,  a férgek  bábjai  mutatkoznak,  a fazekat  átlikgatott 
fedővel  látjuk  el,  hogy  a bogarak  el  ne  illanjanak.  Télen  a fazekakat 
meleg  kemencze  közelébe  állítjuk.  Hogy  a férgek  szaporodását  elő- 
mozdítsuk, időről-időre  minden  fazékba  döglött  madarat  dobunk. 
Gabnapadlásokon  és  lisztes  kamrákban  is  sok  lisztférget  lehet  fogni, 
ha  a padlás  oldalán  nedves  zsákokat  és  korpát  teszünk  le.  A liszt- 
férgek összegyűlnek  alatta,  s időről-időre  elszedjük. 

Ha  az  éneklő  madarak  számára  molyt  kaphatunk,  forró  vízzel 
megöljük,  s fele  molylyal  s fele  lisztféreggel  tartjuk  a madarat. 
Ha  ezen  idő  után  friss  hangya-tojást  kaphatni,  a madarakat  a vedlés 
bevégeztéig  ezzel  tartjuk,  s lassankint  hozzászoktatjuk  az  állandó 
szobai  táplálékhoz.  Ha  a madár  makacs  és  semmit  sem  akar  magához 
venni,  kezdetben  tömni  kell.  De  ha  elkezdenek  enni,  akkor  a kendőt, 
melylyel  a kalitkát  beakasztottuk,  leveszszük,  s a kalitkát  oly  alantra 
akasztjuk  fel,  hogy  a madár  az  emberek  tekintetéhez  hozzá  szokjék, 
megszelídüljön.  Ha  egyszer  már  jól  hozzálátnak  az  evéshez,  sárga- 
répa-péphez szoktatjuk  azokat. 

Hogy  azon  költséget,  melyet  a féreggel  élő  madarak  tartása 
okoz,  minél  csekélyebbé  tegyük,  általános  táplálékot  alkalmazhatunk. 
Egy  vagy  két  rész  sárgarépából,  két  rész”  árpadarából,  egy  rész  víz- 
ben áztatott  zsemléből,  vagy  tejjel  vegyített  árpadarából  áll.  Ezt  na- 
ponkint frissen  kell  készíteni,  s még  hangya-tojással  s lisztférgekkel 
lehet  vegyíteni. 

A magevő  madarak  a fogságban  könnyen  hozzá  szoknak  a 
táplálékhoz.  Ha  makacsok,  ezen  a kalitka  kendővel  való  beterítése 
segít.  Legjobb  táplálék  a mák,  tört  kendermag  és  repcze. 

A madarak  mind  a fürdés,  mind  az  ital  tekintetéből  minden 
reggel  friss  vizet  kívánnak.  Legjobb  ezt  húsz  cm.  hosszú,  öt  cm. 
széles  s három  cm.  magas  cserép- edénybe  letenni,  melynek  több 
része  van.  A fürjnek  és  pacsirtának  a fürdésre  fövéiwt  hintünk  a 
kalitkába. 

Csak  annyi  táplálékot  szabad  egyszerre  a madár  elébe  tenni, 
a mennyivel  jól  lakik,  mivel  különben  sok  tápszert  pocsékol- 
nak el. 

Ha  fiókmadarakat  szedünk  ki,  hogy  felneveljük,  ennek  akkor 
kell  történnie,  ha  már  az  evező-toliak  kibújtak,  a tollak  mind  ter- 
peszkedni kezdenek,  s a madárkák  még  nem  tudják  szemeiket 
tökéletesen  felnyitni.  A magevő  fiócskáknak  áztatott  repczét  adunk. 
Ezt  egy  nappal  előbb  cserép-edénybe  öntjük  reá,  s télen  langymeleg 
kemenczére,  nyáron  a napra  állítjuk.  Egy  ezen  czélra  metszett  tollal 
töltjük  ezen  táplálékot  a felnyitott  kis  csőröcskébe. 

A féregevő  madaraknak  vízben  vagy  tejben  áztatott  zsemlét, 
s néhány  hangyatojást,  szántott  legyet  s ezek  közölt  hangyát  adunk. 
A tápláléknak  soha  sem  szabad  megsavanyodnia.  Miután  a táplálék 
sokszori  adása  fáradságos  : a madarak  felnevelése  nagy  bajjal  jár; 
de  az  ilyen  madarak  igen  szelídek,  s könnyen  taníthatók. 

A húsevő  madaraknak  friss,  nem  igen  kövér  és  nem  igen  durva 
húst,  aztán  néha  apró  madarakat,  s egereket  kell  adni.  Vízben  se 
legyen  hiányuk.  Vén  madarakat,  melyek  a hústáplálékhoz  hozzá 
szoktak,  legjobban  nyáron  át  lehet  arról  elszoktatni,  a midőn  a táp- 
szer közé  friss  hangyatojást  vegyítünk.  Kemény  zsemlét  reszelünk 
finomra,  sok  hangyatojást,  kevés  tört  kendermagot,  sok  finomra 
dörzsölt  túrót,  s reszelt  sárgarépát  vegyítünk  közé. 

A czélszerű  etetés  mellett  a pontosság  és  a szigorú  tisztaság 
kívántainak  még  meg  a madarak  egészségben  való  tartására. 

Hogy  a madarakat  igen  gyakran  ne  zavarjuk,  elég  a kalitkát 
minden  14  napban  tisztítani.  Ha  az  ülő  rudakat  tisztítjuk,  a madarat 
addig  más  kalitkába  teszszük  át,  és  pedig  úgy,  hogy  a kalitkát  ken- 
dővel beterítjük,  ajtaját  kinyitjuk,  s más  kalitka  ajtajához  tartjuk. 
A madarakat  kézzel  megfogni,  kivált  az  éneklés  ideje  alatt,  nem 
tanácsos,  mivel  könnyen  kárt  teszünk  a tollazatban,  mire  megszűnnek 
énekelni.  De  ha  mégis  kézzel  kell  azokat  megfogni,  akkor  a felső 
ülőrudat  kiveszszük,  s ha  a madár  felső  csőrének  hegye  és  körmei 
igen  hosszúra  megnőnek,  éles  ollóval  vigyázva  levágjuk  azokat. 

Ha  azt  akarjuk,  hogy  a madarak  mindenütt  énekeljenek,  majd 
ide,  majd  oda  akasztjuk  fel  a falra,  de  a hőmérsék  gyors  változását 
kerülni  kell,  miután  az  könnyen  halált  okozhat. 

Némely  madarak  tanulékonyak,  s különféle  dolgokra  meg- 
taníthatok, pl.  dallamok  eléneklésére,  szavak  kimondására  s mester- 
darabokra. Hogy  a madarakat  taníthassuk,  fark-tollaik  belső  vitorlá- 
jából vadságuk  aránya  szerint  többet  vagy  kevesebbet  levágunk ; 
aztán  orrlyukaik  környékét  erős  illatú  olajjal  kenjük  be,  miáltal  egy- 
ideig  úgy  elbódíttatnak,  hogy  a tanítást,  mi  főképen  az  egy  újjoni 
helyes  ülésben,  vagy  egyik  új j ról  a másikra  való  ugrásban,  s az  el- 
repülés  megakadályozásában  áll,  elfogadhatják.  Hogy  a madarat  a 
nyugodt  üléshez  minél  előbb  hozzászoktassuk,  sötétes  helyre  me- 
gyünk vele.  Ha  már  nyugodt,  és  az  egyik  kéz  mutató- ujján  ül,  a 
másik  mutató-ujjunkat  alá  s elébe  tartjuk,  hogy  arra  lépjen.  Ez 
annyival  előbb  megtörténik,  ha  hátát  és  farkát  a fal  felé  nyomjuk. 
A mint  most  ujjúnkat  lassankint  eltávolítjuk,  a madár  kevés  idő 
múlva  egyikről  a másikra  fog  ugrani.  Ha  ezt  megteszi,  akkor  más 
mesterdarabokra  is  könnyen  reá  szoktathatni.  Ha  pl.  szájunkból 

akarjuk  etetni,  egy  ideig  a kalitkában  nem  adunk  neki  enni  s aztán 
ujjúnkra  ültetjük  s kedvencz  eledelét  kinyújtott  nyelvünkön  tartjuk 
elébe.  Az  ilyen  madarak  a kézeni  éneklést  is  megtanulják.  Ezt  bizo- 
nyos hangok,  mozdulatok  és  hízelgések  által  érhetjük  el.  Ezen  tanítást 
azonban  folytatni  kell,  nehogy  a madár  a tanultakat  elfelejtse.  Ha 
énekelni  tanítjuk,  a dalt  addig  fütyüljük  előtte,  míg  megerőltetés  nél- 
kül fütyöli  vagy  dalolja. 

Hogy  mindazon  okokat,  melyek  betegségeket  idézhetnek  elő, 
elkerüljük,  a madaraknak  mindig  jó  táplálékot  kell  adni,  s tisztán  kell 
tartani.  Hogy  a madár  beteg,  azt  könnyen  meg  lehet  ismerni.  Neve- 
zetesen megszűnik  énekelni,  szemei  kisebbek  lesznek,  szárnyait  el- 
bocsátja, s szomorúan  ugrál  ide  s tova. 

Sok  betegségnek  saját  ismertető  jelei  vannak.  Gyakran  támad- 
nak betegségek,  ha  a madarakkal  nem  az  ő módjuk  szerint  bánnak, 
ha  a szép  évszakban  keveset,  őszszel  pedig  sokat  vannak  a napnak 
kitéve,  ha  a vedlés  alatt  és  után  nem  tápláljuk  ezeket  jobban,  mint 
rendesen,  s ha  nem  adunk  nekik  rendesen  enni  és  inni.  Ha  a madár 
kevesebbet  eszik,  mint  szokott  s vastagabb  lesz,  ez  betegséget  árul  el. 
4—6  élő  lisztféreg  édes  mandola-olajba  vetve,  s a madárnak  kétszer 
beadva,  néhány  nap  alatt  megszünteti  a bajt.  A mohó  evés  rendesen 
a már  folyamatban  levő  sorvadást  jelenti.  A szobai  madarak  leg- 
inkább előjövő  betegségei  a következők : 

1.  Ászkor.  A madár  tollai  felborzasodnak,  igen  sokat  eszik,  has- 
menése vagy  dugulása  van,  szemei  kieslek,  fénytelenek,  fejét 
örömest  dugja  szárnya  alá,  elsoványodik  és  meghal,  vagy  a madár  a 
gyomornedv  kiürítésével  összekötött  csuklást  kap.  A táplálék 
kevesbítése  és  tisztaság  a legtöbb  esetben  segít.  A magevő  mada- 
raknak sok  zöldet,  naponkint  kétszer  friss  vizet,  többször  friss 
homokot  s egy  rozsdás  szeget  adunk  vizébe.  A zsírmirigyet  (köz- 
nyelven csiráját)  nem  szabad  felszúrni  s kinyomni. 

2.  Bélgyuladás.  A madár  zöldeset  székel.  Ez  ellen  kecsketej, 
nyers  marhaszív,  s tört  sárgarépa,  a táplálék  közé  vegyítve,  segít. 

3.  Borzasság.  A másodrendű  tollak  a vedlés  alatt  visszás 
irányt  kapnak,  s a madár  szárnyait  a miatt  nem  hordhatja  rendesen. 
A régi  és  új  hibás  evező-toliakat  ki  kell  húzni. 

4.  A csőr  megszarusodása.  Ez  az  evésnél  akadályul  szolgál,  s 
le  kell  reszelni.  Ugyanez  történik  minden  madárnál  a csőr  tövén  levő 
szaruféle  kinövésekkel. 

5.  Dugulás.  Ennek  ismertető  jele  az,  hogy  a madár  hátulsó 
részét  igen  gyakran  mozgatja,  hogy  ganélhasson.  Gyakran  segít, 

ha  fenyőbogyót  vagy  egy  pókot  beadunk.  Különben  gombostűfejet 
mártunk  olajba,  s ezt  néhányszor  vigyázva  a végbélbe  bedugjuk. 
Oly  madarak  számára,  melyek  lisztférget  esznek,  egy  ily  férget 
kinyomunk,  s a bőrét  lenmagolajjal  és  sáfrány  nyal  megtöltjük,  s be- 
adjuk neki. 

6.  Eskór.  A madár  egy  újjának  karmából  levágunk  annyit, 
hogy  vér  jön  belőle,  a lábát  borba  mártjuk,  s néhány  cseppet  adunk 
belőle  inni. 

7.  Gutaütés.  Ez  gyakran  egészen  hirtelen  jön ; ha  gyorsan 
észreveszszük,  a hátulsó  újj  karmát  egész  addig  levágjuk,  hogy 
erősen  vérzik,  s a madarat  gyakrabban  hideg  vízbe  mártjuk.  Igen 
kövér  és  gazdag  táplálék  oka  ezen  betegségnek. 

8.  Kövérkor.  Csak  akkor  adunk  enni,  ha  a madár  kiált  érette. 

9.  Lábdaganat.  A madár  lábát  és  az  ülő  rudakat  szőlőpomá- 
déval  vagy  tyúkzsírral  kenjük  be,  lisztférget  nem  adunk  neki,  ha- 
nem időről-időre  egy  pókot. 

10.  Lábgörcs.  Ezt  el  lehet  kerülni,  ha  az  ülő  rudak  úgy  vannak 
alkalmazva,  a mint  azt  fentebb  elmondottuk.  Jó  szer  a lábgörcsök 
ellen  a meleg  fürdő. 

11.  Nátha.  A rradár  erősen  tüsszent,  s a fejét  e mellett  ide  s 
tova  veti.  A szárnyfedő  tollak  közül  egy  kicsinyt  kiszakítunk,  édes 
mandula  olajba  mártjuk,  s a madár  csőrlyukán  áthúzzuk.  A csalo- 
gányoknál egy  pók  beadása  igen  jót  tesz. 

12.  Pikkelykeményedés  a lábon.  A madárnak  alkalmat  kell 
nyújtani  arra,  hogy  nagyobb  edényben  fürödjék ; jó  a lábat  langy- 
meleg  vízbe  dugni,  s a megpuhult  pikkelyeket  késsel  levágni. 

13.  Pip.  Ezen  betegséggel  épen  úgy  bánunk  el,  mint  a tyú- 
kokéval. 

14.  Poloska.  A madarak  ülőhelyét,  és  az  ülőrudakat  olajjal  s 
dohánynedvvel  kenjük  be. 

15.  Puffadt  has.  Ez  felnevelt  fiatal  madárkáknál  jő  elő.  A has 
lenn  csügg,  forró  és  feszült,  a bőr  úgy  ki  van  terjeszkedve,  hogy  a 
belek  átlátszanak.  Ennek  oka  az  igen  sok  táplálékban,  s különösen 
az  áztatott  sárgarépában  és  zsemlékben  van.  Néha  sós  víz  segít. 

16.  Rekedtség.  Az  ivóvízbe  jégczukrot  teszünk. 

17.  Szédülés.  A madár  visszahajtott  fejjel  forgó  mozgásokat 
tesz.  A kalitkának  alacsony  teteje  s még  az  az  oka,  hogy  a madár 
nem  ülhet  egyenesen. 

18.  Szélgyülem.  Ez  abban  áll,  hogy  a testnek  egy  részén  vagy 
az  egész  testen  a bőr  felfúvódik.  Gombostűvel  beszúrunk  a bőrbe. 

19.  Tetvesség.  A madaraknak  minden  két  nap  nedves  homokot 
adunk. 

20.  Zuzmók.  Ez  többnyire  vén,  már  régen  kalitkában  élő 
madaraknál  támad.  A szemen  és  a csőr  tövén  jelentkeznek  sárgás- 
fehér var  képen,  az  orrlikakat  betömik,  elpusztítják  a szemhéjat,  s 
nem  ritkán  vakságot  okoznak.  Ezen  küteget  kis  késsel  eltávolítjuk, 
s a madaraknak  alkalmat  adunk  a többszöri  fürdésre. 

21.  Vérhányás.  Ez  a jól  táplált  madarakat  támadja  meg  és 
gyógyíthatatlan. 


A legkedveltebb  szobai  madarak  a következők : 

1.  Czinke.  Csak  a szénczinkét  szokták  tartani.  Igen  változatos, 
sajátságos  víg  éneke  van,  s vígsága,  ügyessége  következtében  igen 
mulatságos.  Igen  gyakran  kell  neki  fürdeni  való  vizet  adni,  a táplá- 
léka az,  a mi  a csalogányé,  vagy  pedig  az  általános  tápszer,  melybe 
néha  tökmagot  és  apróra  vágott  húst  vegyítünk. 

2.  Csalogány.  Legjobb  50  cm.  hosszú,  33  cm.  széles,  33  cm. 
magas  viaszos  vászon-fedéllel  ellátott  kalitkában  tartani;  ha  ezt  be- 
borítjuk s így  a napnak  ki  nem  tett  helyre  teszszük,  legjobban  csat- 
tog. Tápszere  hangyatojás,  lisztféreg,  reszelt  sárgarépa,  zsemlebél, 
tört  mák-mag.  A csalogány  gyakran  már  novemberben  elkezd  éne- 
kelni s szeptemberig  dalol. 

3.  Csíz.  Mákkal  tört  kendermaggal,  s néha  valami  zöldséggel 
lehet  táplálni.  Mint  a tengeliczét  lehet  tanítani. 

4.  Fürj.Ezt  tágas  ülőkalitkába  teszszük  ülőrudak  nélkül,  mely- 
nek fenekére  sok  homokot  hintünk  s tetejét  vászonnal  vonjuk  be. 
Vannak  saját  fürjkalitkák  fából,  melyen  néhány  nyílás  van  az  etető- 
és  itató-edény  számára.  Tápszere  búza,  kendermag,  kása,  repcze, 
zsemlebél,  hangyatojás  s lisztféreg.  A fiókokat  hangyatojással,  főtt 
tyúktojással  neveljük  fel,  s egy  dalos  mellé  akasztjuk. 

5.  Hím  fülemile.  Táplálása  és  tartása  ugyanaz,  mint  a csalo- 
gányé. A vedlés  alatt  különösen  jól  kell  tartani  hangyatojással. 
Gyakran  már  karácsony  után  elkezd  énekelni. 

6.  Húros  madár.  Ennek  énekében  több  madár  éneke  egyesül. 
Igen  megszelídül,  tápszere  bogyók,  magok,  bogarak.  Homokkal  és 
vízzel  el  kell  látni. 

7.  Kanári.  A legbecsesebb  kanári  madarak  a hamuszürkék  vagy 
feketebarnák,  fehér  vagy  sárga  fejjel  és  farkkal.  A kanárit  meleg,  de 
nem  igen  forró  szobában  tartjuk,  és  nyári  repczével  etetjük,  mi  közé 

mákot,  zabdarát  és  kását  vegyítünk.  A kalitka  fenekét  homokkal 
hintjük  be.  A czukor  és  más  nyalánkság  árt  a kanárinak,  ellenben 
zöldségek,  kelkáposzta,  saláta  stb.  ha  gyakrabban  adjuk,  igen  használ. 
Hogy  a fiók  kanári  madarat  jó  dalolóvá  neveljük  fel,  egy  már  jó  dalos 
csattogány  kanári  mellé  kell  felakasztani,  ha  az  megszűnik  énekelni, 
jó  dalos  kanári  mellé  akasztjuk.  Ha  fütyülni  akarjuk  tanítni,  a meg- 
tanítandó darabot  gyakran  fütyüljük  előtte. 

8.  Kenderike.  Igen  kellemesen  dalol,  s ha  mint  fiókot  neveljük 
fel,  énekeket  fütyülni  is  megtanúl.  Nyári  repczét,  zöldséget,  sót  és 
homokot  adunk  neki. 

9.  Pacsirta.  Tápszere  magból  és  bogarakból  áll,  de  azt,  vala- 
mint vizét  a kalitkán  kivül  kell  elhelyezni.  Időről-időre  levágjuk  az 
igen  hosszú  sarkantyút.  Ülőrudakra  nincs  szükség  a kalitkában. 
A kalitka  tetejét  vászonból  készítjük  s a férgektől  tisztán  tartjuk. 
Első  vedlése  szeptemberben  rendesen  veszélyes.  Ha  akkor  a fark- 
és kormány-toliak  magától  ki  nem  hullanak,  tanácsos  kihúzni. 

10.  Pa pagály.  Nagy  sárgaréz  kalitkában  tartjuk,  melynek  egy 
ülő  rúdja  van,  s kedvező  időjárásnál  kiakasztjuk  a szabadba.  Táp- 
szere tejbe  áztatott  zsemléből,  dióból  s húsból  áll. 

11.  Pintyőke.  Legjobb  négyszegletes  nem  igen  kis  kalitkában 
tartani,  s egy  nappal  előbb  beáztatott  repczével  tartjuk,  melyhez 
néha  zúzott  kendermagot  vegyítünk.  Időről-időre  kevés  zöldséget, 
gyümölcsöt  s néhány  lisztférget  is  adunk  neki,  s pár  hangyatojást 
is.  Ha  jó  dalosokat  akarunk  nevelni,  a fiatal  himpintyeket  homályos 
helyre,  jó  énekes  közelébe  állítjuk. 

12.  Poszáta.  A hímnek  éneke  igen  kellemes.  Fogságban  a po- 
száta már  deczemberben  dalolni  kezd,  s egész  júliusig  mindig  jobban 
dalol.  Csalogány-kalitkában  tartjuk,  s a csalogány  tápszerével  etetjük, 
zsemléhez  és  sárgarépához  hozzászoktatjuk,  akkor  aztán  gyakrabban 
lisztférget  is  kell  neki  adni.  Őszszel  bodzabogyót  kap.  Fiatalon  ne- 
velve, a csalogány  mellé  akasztva,  sokat  eltanul  a csalogány  éneké- 
ből s igen  megszelídül. 

13.  Pirók.  Igen  ügyesen  tanul  dalokat  fütyülni.  De  egy  darab- 
nak tanítását  soká  kell  folytatni,  mindaddig,  míg  ezt  a madár 
akadály  nélkül  elfújja.  Csak  fiókák,  a fészekből  szedett  madárkák 
tanulékonyak.  Tápszere  száraz  repcze,  néha  kevés  kendermag  és 
zöldség. 

14.  Rigó.  A szobában  még  gyertyafénynél  is,  késő  éjjelig  gyö- 
nyörködtet szép  énekével.  Fiatal  korában  fogva,  dalokat  fütyülni 
tanul.  Csalogány-kalitkában  tartjuk  s homokkal  és  vízzel  bőven 
ellátjuk.  Tápszerei  bogarak,  férgek,  bábok,  madár-  és  fenyő-bogyó. 

15.  Seregély.  Ez  nemcsak  dalokat  fütyolni,  hanem  egyes  sza- 
vakat világosan  kimondani  is  megtanul.  Árpadarát,  tejbe  áztatott 
zsemlét  s néha  zúzott  kendermagot  adunk  neki.  Mindig  el  kell  látni 
fürdővízzel. 

16.  Tengelicze.  Ez  igen  megszelídül,  s arra  meg  lehet  tanítni, 
hogy  ételét  és  italát  felhúzza  magának.  Harang-kalitkában  tartjuk,  s 
mákkal,  kendermaggal  és  zöldséggel  tápláljuk. 

17.  Veresbegy.  Ez  az  egész  éven  keresztül  énekel,  augusztus 
hónapot  kivévén,  a mikor  vedlik.  Csalogány  módjára  tartjuk.  Homok- 
kal és  fürdeni  való  vízzel  jól  ellátjuk. 

ÖTÖDIK  OSZTÁLY. 

A házi  orvos. 

I.  SZAKASZ. 

A szerencsétlenül  járt  és  megsértődött  személyeknek  való  segély- 
nyújtásról. 

1.  Akasztott  vagy  megfojtott  ember.  Ennek  felélesztésére  a 
nyakát  a kötéltől  megszabadítjuk,  de  vigyázzunk,  nehogy  a test 
leessék ; aztán  minden  összeszorító  ruhát  leveszünk  róla,  s a tetsz- 
halottat magasra  fektetjük,  levegőt  fújunk  belé,  arczát  és  szívgödrét 
hideg  vízzel  locsoljuk,  orrát  és  a garatot  csiklandozzuk,  s ammoniá- 
kot  tartunk  orra  alá,  nyakát  kámforléllel  enyhén  dörzsöljük,  bele- 
fúvunk  szájába,  miközben  testét  fölfelé  simítjuk,  s gyorsan  eret 
vágatunk  rajta.  Allövet,  a talpaknak  kefével  való  dörzsölése,  a fej, 
mell  és  has  köpölyözése,  s ha  a nyitott  érből  vér  nem  folyik,  dohány 
allövet,  meleg  fürdő  s meleg  ágy  alkalmazandók. 

Ha  élet  mutatkozik,  a legyezést  és  locsolást  folytatjuk,  s szá- 
jába méhfű-  vagy  szikfű-theát,  boreczetet  vagy  bort  öntünk. 

2.  Égések.  Az  égéseknek  igen  különböző  fokai  lehetnek : mint 
csupán  megveresedett  bőr,  hólyag,  mélyen  benyomuló  roncsolás ; 
valamint  láng,  száraz  forró,  vagy  nedves  forró  testek  által  idéztethe- 
tik elő.  A nedves  forró  testek  által  okozott  égések  rendesen  igen  fáj- 
dalmasak, mivel  azon  pillanatban  kevéssé  rombolnak  és  semmisítik 
meg  az  idegeket,  hanem  sokáig  tartósan  hatnak  és  annál  inkább 
felgerjesztenek.  Ha  az  égés  oly  erős  volt,  hogy  sebláz  következik 
reá,  igen  gyenge  és  hűsítő  étrendet  kell  tartani,  tiszta  légről  és  kellő 
székelésről  kell  gondoskodni. 

Magyar  Nemzeti  Képes  Szakácskönyv. 

Az  égések  ellen  igen  sok  szerrel  bírunk.  Olyan  égéseknél,  hol 
a bőr  elpusztult,  legjobb  égés  ellen  való  kenőcsöt  használni.  Felüle- 
tes égéseknél,  hol  a bőr  nem  pusztult  el,  a következő  szereket  siker- 
rel alkalmazni. 

1.  Ceratum  saturnis  tépésre  felkenve,  addig  teszszük 
fel,  míg  a seb  hússal  ismét  megtelik  s felbőr  képződik  rajta. 

2.  Az  égést  pamutba  betakarni. 

3.  B o r s z e s z-b  o r o ga  t á s o k. 

4.  Az  égett  tagot  nagy,  igen  hideg  friss  vízzel’  töltött 
edénybe  teszszük,  melybe  télen  még  jeget  vagy  havat  teszünk. 
Ha  azt  a tag  minősége  nem  engedi  meg,  jeges  borogatásokat 
használunk. 

5.  K r e o s o t-v  i z e t vagy  tiszta  alkoholt  különösen  alkalmaz- 
hatunk ott,  a hol  csak  egy  ujj  vagy  egy  tagnak  csak  egy  részét 
égettük  meg,  s igen  kis  hólyagok  képződtek.  Minden  10  perczben 
ezzel  megnedvesített  friss  foltokat  teszünk  fel  reá. 

6.  Kopaiv  balzsam;  igen  hatékony  friss  égéseknél,  tollal 
vastagon  felkenve  az  égett  részre. 

7.  Frissen  reszelt  burgonya,  sárgarépa,  rothadt  alma  és 
tinta  borogatások,  egyenlő  mennyiségű  eczetből  és  olajból 
készített  keverék,  s tiszta  zsír. 

8.  Béka-tojás. 

9.  Friss  hársfaágak  héjjá  vízzel  nyákká  verve. 

10.  Tiszta  eczet. 

11.  Melegített  asztalosenyv  vastagon  felkenve  az 
égett  részre. 

12.  Fa  hamu.  Azon  égés  elleni  szer,  mely  leggyorsabban  és 
legbiztosabban  kéznél  van.  A megégett  részt  hirtelen  meleg  vagy  ha 
ez  nincs,  hidegvíz-fürdőbe  tesszük,  melybe  hamut  hintettünk,  vagy 
ezen  lúgba  mártott  vászondarabot  terítünk  reá.  Ha  a bőr  elpusztult, 
gyengébb  lúgot  kell  venni. 

13.  Az  égést  faolajjal  kenjük  be,  s tisztított  konyhasót 
hintünk  reá. 

14.  Tejfelt  kenünk  fel. 

15.  A megégett  részt  hosszabb  időre  mézbe  dugjuk. 

16.  Az  égést  vékonyra  kihúzott  pamuttal  fedjük  be,  melyet 
kénégenynyel  többször  megnedvesítünk. 

17.  Az  égést  liszttel  hintjük  be,  aztán  darab  száraz  vász- 
nat teszünk  reá.  A liszttel  való  behintést  időről-időre  ismételjük. 

18.  Mészvízzel  és  ólomeczettel  vegyített  friss  kendermag- 
olajat teszünk  fel  rá. 

19.  Rák- vajat  kenünk  fel  vászonra,  s ezzel  fedjük  be  az  égést. 

20.  Lenmag-olajat  főzünk  sóval  s ezzel  kenjük  be  az  égést. 

21.  Darab  hideg  faszént  teszünk  az  égett  helyre. 

22.  Folytonosan  meleg  vízzel  borogatjuk. 

23.  Az  alóé  levelét  két  részre  törjük,  s ezt  az  égett 
részre  teszszük. 

24.  Vászondarabokat  mártunk  tojás- fehérével  vegyített  fa 
vagy  m á k - o 1 a j b a.  Mihelyt  a vászon  megmelegedett,  friss  olajba 
és  tojás-fehérébe  mártjuk. 

Ha  szánkat  és  torkunkat  forró  étellel  megégettük,  lassankint  jó 
mennyiségű  édes  tejfelt  szörpölünk  le. 

Ha  szikra  ugrott  a szembe,  hidegvíz-borogatások  használnak 
leginkább. 

Ha  az  ujjhús-szemölcsök  kiemelkednek  a bőr  felületén,  vagy 
úgynevezett  vadhús  képződik,  annak  felületét  kék  vitriollal  nyom- 
kodjuk meg.  Nagyobb  égett  sebeket,  különösen  az  arczon,  hol  el- 
csúfitnak  és  forradást  hagynak  vissza,  vagy  más  fontos  és  veszélyes 
részeken,  orvosnak  kell  átadni,  hogy  minden  veszélyt  és  elékte- 
lenítést  kikerüljünk. 

3.  Fagyott  emberrel  való  bánásmód.  A halál  a megmerevedés 
által  áll  be,  mely  a légzést  megakadályozza.  A fagyott  embert  több 
nap  múlva  is,  ha  rothadás  még  nem  állott  be,  gondos  bánásmód 
mellett  fel  lehet  ébreszteni.  Tüstént  hideg  szobába  (semmi  esetre 
sem  melegbe)  viszszük,  ruháit  vigyázva  lebontjuk,  nehogy  valami 
tagját  széttörjük,  hóval  egészen  befedjük,  úgy  hogy  csak  orra,  szája 
marad  szabadon,  vagy  jeges  vízbe  teszszük,  az  eljárást  több  napon 
át  folytatjuk  és  tartós,  több  személy  által  felváltva  tett  hóval  való 
dörzsölés  által  előmozdítjuk.  Hidegvízben  jégkéreg  fagya  test  körül 
s ha  az  eltűnik,  a testet  vízzel  dörzsöljük.  Mihelyt  a visszatérő  élet- 
nek első  nyomai,  hajlékonyság,  puhaság,  a tagok  melegsége  és  vere- 
sedése  mutatkoznak,  a testet  hirtelen  szárazra  töröljük,  hideg  szobá- 
ban hideg  ágyba  teszszük,  száján  levegőt  füvünk  be,  miközben  a 
nyelv  vigyázatos  előrehúzása  által  a gégefedőt  felemeljük,  hogy  a 
lég  a tüdőkbe  nyomulhasson,  a hóval  vagy  kendővel  való  dörzsö- 
lést folytatjuk,  burnótot  vagy  más  tüsszenést  előidéző  szert  teszünk 
az  orrba,  a garatot  csiklandozzuk,  a talpakat  kefével  dörzsüljük,  s ha 
már  nyelési  képesség  van  jelen,  hideg  italt  adunk  neki  inni.  Meleg- 
ségtől és  minden  ingerlő  szertől  őrizkedni  kell,  a meleg  ital  min- 

denütt,  még  a szájban  is  égett  sebeket  okoz,  s minden  ingerlő  .szer 
nélkül  is  szűkmellűség  és  szívdobogás  áll  be,  mi  aztán  érvágást 
igényel.  A ki  hidegben  utazik,  őrizkedjék  a sok  evéstől,  hevítő  ita- 
loktól, igyék  kávét  és  meleg  sert,  ne  maradjon  mindig  a szekérben,  s 
ha  gyalog  megy,  semmiképen  le  ne  üljön. 

4.  Fagyott  tagok  vagy  fagydaganat.  Ezek  egyes  részekre  szo- 
rítkozó fagyás  általi  gyuladások,  melyek  különösen  a vérkeringés 
középpontjától  messzebb  eső  helyeken,  a kezeken  és  lábakon,  vagy 
kevés  melegséggel  ellátott  tagokon,  mint  a füleken  fordulnak  elő.  A 
legkönnyebb  fokban  enyhe  veresség  s daganat  támad,  mely  nemso- 
kára magától  ismét  elenyészik ; erősebb  esetekben  a hely  vöröseskék 
s égető,  viszkető  fájdalom  éreztetik.  A hidegnek  még  erősebb  behatása 
fenés  hólyagcsákat  hoz  létre,  melyek  felrepednek,  s makacs  fekélye- 
ket képeznek.  A legnagyobb  fokú  elfagyásnál  a hely  megfenésedik, 
s fekete  hólyaggal  van  befedve.  Szabadon  levő  részek,  mint  az  orr 
és  a fülek,  kezdetben  egészen  megfehérednek.  Elhanyagolt  fagyások 
nyárban  ugyan  eltűnnek,  de  télen  ismét  fájdalmasak,  idő-  és  hő- 
mérsék-változásnál  viszketnek,  nevezetesen  ha  az  ember  a hidegről 
tüstént  melegre  jön,  mi  általa  fenésedésbe  való  átmenetei  is  leginkább 
előmozdíttatik.  A fagydaganatoknak  elhanyagolt  vagy  rossz  orvoslása 
a daganatot  és  fájdalmat  oly  erőssé  teheti,  hogy  a beteg  a szenvedő 
részt  nem  használhatja.  Hogy  e tagokat  a megfagyástól  őrizzük, 
tanácsos  a szabad  tagokat  mandula-olajjal  bedörzsölni,  a gyors  hő- 
mérsék-változtatást  elkerülni  a fázós  kézzel;  lábbal  és  arczczal  nem 
kell  tüstént  a meleg  kemenczéhez  közeledni,  sem  azokat  hidegvízből 
tüstént  melegbe  tenni  át,  hanem  inkább  hideg  vizzel  vagy  hóval 
kell  azokat  melegre  dörzsölni,  s hideg  szobában  mozgás  által  meg- 
melegíteni. A kocsin  utazásnál  is  szükséges  kis  felváltó  melegítő 
gyaloglás.  Az  által  is  lehet  a lábak  megfagyásától  óvakodni,  hogy 
darab  itatós- papirt  vagy  borszeszszel  megnedvesített  vászondarabot 
teszünk  a harisnyába,  vagy  a harisnyákat  borszeszszel  meglocsoljuk 
erre  néhány  levél  száraz  papirt  teszünk,  s felhúzzuk  reá  a czipőt 
vagy  csizmát.  Már  maga  az  is  segít  a megfagyás  ellen,  ha  a csupasz 
lábat  egész  a lábszárig  finom  irópapirral  bevonjuk. 

A csak  most  megfagyott  tagokat  folytonosan  hóval,  arnikávaí 
s opodeldokkal  dörzsöljük  be,  s a beteget  egyenlő  hőmérsékben 
tartjuk. 

Régibb  bántalmak  ellen  a következő  szerek  bírnak  gyógy- 
hatással:  Szalmíák-lél,  kőolaj,  mákony-festvény  és  beléndek ; min- 
denikből  egyenlő  részt;  vagy  két  dekagramm  kőolaj,  15  csepp lau- 

danum,  15  csepp  borsmentaolaj ; a megfagyott  helyet  ezzel  naponkint 
néhányszor  bekenjük,  ócska  vászonnal  betekerjük.  A kőolaj  csupán 
magában  bedörzsölve  is  igen  hatékony  szer  régi,  setétveres  színű 
fagydaganatok  ellen.  Ha  a megfagyott  helyek  felfakadnak,  s genye- 
désbe  mennek  át,  viasz  vagy  tojásolajjal  vagy  tojássárgával  és  peruviai 
balzsammal  vagy  myrha- olajjal,  vagy  pedig  a következő  kenőcscsel 
kenjük  be  : Reszelt  fehér  répának  a levét  lenmag-olajjal  vagy  vajjal 
addig  sütjük,  míg  kenőcs  lesz  belőle. 

A legjelesebb  szerek  egyike  a W a h 1 e r-féle  fagyás  elleni 
kenőcs.  Ezt  a következő  módon  állíthatjuk  elő  : 42  dekagramm 
ürüfaggyút,  ugyanannyi  disznózsírt,  s 7 dekagramm  vasoxydot 
vasedényben  addig  főzünk,  míg  a keverék  megfeketedett,  aztán  hét 
dekagramm  velenczei  terpentint,  3Va  dekagramm  bergamoi  olajat, 
ugyanannyi  armeniai  rögöt,  melyet  előbb  kevés  faolajjal  finomra 
eldörzsöltünk,  adunk  még  hozzá.  A kenőcsöt  vászonra,  vagy  tépésre 
kenjük,  s a beteg  helyre  teszszük.  Ezen  kenőcs  különösen  igen 
fájdalmas,  nyílt  fagyfekélyeknél  kitűnő  hatású.  Ha  a megfagyott  rész 
meggyógyul,  a legközelebbi  télen  azáltal  lehet  a bajnak  elejét  venni, 
hogy  az  első  hideg  napokban  kő-  vagy  terpentin-olajjal  kenjük  be 
azokat,  s ezt  egy  ideig  folytatjuk.  A meggyógyult  fagyott  helyeket 
kámfor-léi,  vagy  tölgy-  és  fűzfa-héj  főzetével  való  mosások  által  lehet 
erősíteni.  Az  elővigyázat  megkívánja,  hogy  a gyógyulás  után  első 
télen,  a kezeken  bőrkeztyűt  viseljünk. 

Ha  a csontokat  marta  meg  a hideg,  és  a fekélyek  rossz  indula- 
túak,  mélyek,  üresek,  vagy  a daganat  fekélyes  lesz,  orvosi  segély- 
hez kell  folyamodni. 

Fel  nem  fakadt  régi  fagvgöbök  ellen  jó  házi  szereknek  mutat- 
koznak a láb- vagy  kézfürdők  lencse-vízben,  oly  forróan,  a mint  azt 
el  lehet  tűrni ; vagy  rothadt  almával,  vagy  egészen  megérett  uborka 
héjával  való  borogatások,  az  utóbbit  meleg  vízbe  áztatjuk,  s belső 
oldalával  rakjuk  fel ; vajban  sült  hering- ikrával  való  borogatások, 
vagy  a helyett  főzött  fehér  répa  és  boreczet ; a tagoknak  minden 
esteli  megfürösztése  friss  sertéshúsról  lefolyt  sós  lében,  vagy  azok- 
nak szörpsürűségig  elfőzött  serrel  való  bekenése.  Vagy  naponként 
kétszer  dörzsöljük  be  keverékkel,  mely  egy  rész  pulsatilla-festvény- 
ből  s 400  rész  borszeszből  áll,  vagy  piment-festvénynyel,  melybe 
flanellt  mártunk  s ezzel  a tagot  addig  átdörzsöljük,  mig  élénk  szúrást 
vagy  égetést  érzünk.  Végre  még  a meleg  boreczettel  való  borogatá- 
sok ajánltatnak. 

5.  Fuladtakkal  való  bánásmód.  A legtöbb  fuladási  eset  széngőz 
által  történik.  Hogy  ezen  megfulás  okait  elkerüljük,  a szénmeden- 

czék  használatától  az  alvó  szobákban  őrizkedni  kell,  a füstnek  a 
kemenczéből  való  kivonulását  addig  nem  szabad  megakadályozni, 
míg  égő  anyag  van  a kemenczében.  A széngőz  okozta  legtöbb  isme- 
retes szerencsétlenségek  a kemencze  kürtjén  levő  szelepek  korai 
bezárása  vagy  leesése  által  történtek.  Ennélfogva  vagy  be  se  zárjuk 
ezen  szelepeket,  vagy  egyszerű  készületet  alkalmazunk,  mely  e 
magától  való  becsukódást  megakadályozza.  Inkább  jobb  kevés 
meleget  elveszítni,  mint  az  életet  koczkáztatni.  Általános  hiedelem, 
hogy  a szelepek  igen  szükségesek,  sőt  nélkülözhetlenek  arra  nézve, 
hogy  a szoba  sokáig  megtartsa  melegét.  De  ezen  feltevés  még  is 
nem  egészen  helyes,  mert  először  a szelepek  által  nyert  meleg 
nem  is  oly  jelentékeny,  mint  azt  hiszik,  s legkevésbé  pedig  a vas- 
kályháknál, s másodszor  ugyanazon  hatás,  mely  a szelepeknek 
tulajdoníttatik,  más  veszélytelen  módon  csaknem  épen  oly  tökélete- 
sen elérhető.  Nevezetesen  a szoba  melegen  tartása  tekintetéből  épen 
mindegy  az,  ha  a meleg  szobalevegő  kivonulását  a kemenczén  ke- 
resztül a kéménybe,  ott  akadályozzuk  meg,  a hol  ez  a kemenczéből 
a kéménybe,  vagy  ott,  a hol  a szobából  a kemenczébe  lép.  Ha  tehát 
a kemencze  mindkét  ajtajának  jól  bezárásáról  gondoskodunk,  épen 
úgy  megakadályozzuk  a szobát  kihütő  légvonatot,  s egészen  bizto- 
sak lehetünk  a megfulás  veszélye  felől,  mivel  a széngőz  szabadon 
illanhat  el  kifelé. 

A kőszéngőzt  tartalmazó  légnek  belélegzése  előbb  fejfájdalmat, 
szédülést,  aztán  aggodalmas  érzést,  aztán  általános  rosszullétet 
idéz  elő,  hosszabb  belélegzésnél  aztán  az  érzékek  elfátyolozódása, 
az  öntudat  elkábulása,  s gutaütés  következik  be.  Ha  az  ember  min- 
den különös  ok  nélkül  roszszul  érzi  magát  az  elzárt  szobában,  vagy 
el  kell  azt  hagyni,  vagy  az  'ablakot  ki  kell  nyitni,  aztán  meg  kell 
vizsgálni  a kemenczét,  ha  a szelep  be  van  zárva,  vagy  van-e  még 
benne  hamvadó  szén,  stb. 

A megbetegedteket  és  tetszhalottakat  tüstént  tiszta  levegőre 
kell  vinni,  hideg  vízzel  meglocsolni,  hóval  dörzsölgetni.  Aztán  leve- 
gőt füvünk  be  szájokba ; kefével  dörzsöljük,  tüsszentő  szereket 
alkalmazunk,  szalmiák-lélt  csepegtetünk  az  orrba  és  szájába,  hideg- 
víz vagy  dohány-főzetből  álló  allövetet  adunk,  a garatot  csiklandoz- 
zuk, hogy  hányást  idézzünk  elő  : nehány  kanál  boreczetet  töltünk 
szájába,  tisztán  vagy  theával  vegyítve ; melegített  ágyba  teszszük,  s 
a szívdobogást,  mely  fájdalmas  és  aggasztó,  az  által  enyhítjük,  hogy 
a szívgödörre  erős  boreczetet  kenünk  fel.  Épen  ilyen  módon  bánunk 
el  a pinczében,  kutakban,  árnyékszékekben  stb.  fojto  gőz  által  meg- 
fuladtakkal  vagy  elbódultakkal. 

6.  Kigyómarás.  A sikló  és  más  mérges  kígyók  s a vipera 
harapása  igen  rossz  állapotot  idézhetnek  elő.  A megharapott  halvány 
sárga  lesz,  érverése  gyenge,  egyenlőtlen,  meg-megszünő,  lélegzése 
nehéz,  szemei  homályosak  és  sötétek,  izzadsága  hideg,  tagjai  kihűl- 
nek s nem  mozgattathatnak,  aztán  hányás,  görcsök,  ájulás  és  félre- 
beszélés  következnek  be,  a seb  hevesen  éget.  A tagot  a seb  fölött, 
mielőtt  az  orvos  eljönne,  körül  kell  tekerni,  hogy  a méreg  tovább- 
hatását  megakadályozzuk,  jódfestvényt  vagy  faolajat  dörzsölünk 
be  a sebbe,  s ebbe  áztatott  kendővel  terítjük  be,  aztán  későbben 
méhfűnek  tejjel  készített  főzetével  borogatjuk,  s belsőleg  pohár 
borban  huszonnégy  csepp  szarvasszarvlélt,  vagy  pohár  vízben  tíz 
csepp  szalmiáklélt  vagy  óránkint  egy  evőkanál  faolajat  adunk. 
A sebet  borszeszbe  mártott  tépéssel  kell  kiégetni.  Épen  így  járunk 
el,  míg  az  orvos  megjön,  akkor  is,  ha  veszett  kutya  harap 
meg  valakit. 

7.  Méh-  vagy  darázscsipés.  a)  A méhtől  megcsípett  helyre 
egy  csepp  olajat  teszünk,  de  nem  dörzsöljük  be.  Minél  gyorsabban 
alkalmazzuk  az  olajat,  annál  gyorsabban  hat.  Rendesen  egy  perez 
alatt  elmúlik  a fájdalom.  A méhészek  tehát  czélszerüen  cseleksze- 
nek, ha  a méhes  közelében  kis  üveg  olajat  tartanak,  hogy  a be- 
következendő esetben  kéznél  legyen. 

b)  A fájdalmas  helyet  a keserédes  csucsor  (caprifolium) 
bogyóinak  kinyomott  nedvével  kell  ledörzsölni,  mire  a fájdalom  és 
daganat  kevés  idő  alatt  elmúlik. 

8.  Mérgezések.  Némely  méreg  hatása  oly  gyors,  hogy  a leg- 
hevesebb émelygést,  hányást,  ökröndést,  a gyomorban  és  belekben 
kínzó  fájdalmakat  idéznek  elő,  s ha  a segély  nem  elég  gyors,  gyula- 
dás,  fenésedés  és  halál  következnek  be. 

Ezek  az  úgynevezett  ásványmérgek,  melyekhez  a mireny  (ar- 
zenik,)  rézgálicz,  ólom,  higany,  czinóber,  czink,  piskolez,  pokolkő, 
phosphor,  választóvíz,  vitriol-olaj  stb.  tartoznak.  Más  mérgek  az 
érzési  és  mozgató  erőnek  gyors,  mulékony  ingerlése  és  azoknak 
erre  következő  teljes  megsemmisítése  által  hatnak.  Ezeknek  hatása 
émelygés,  heves  fájdalmak,  szédülés,  a szemek  elhomályosodása  és 
káprázása,  a tagok  és  egész  test  erőszakos  és  Önkénytelen  mozgása, 
az  arczizmok  eltorzulása,  aggodalom  és  az  öntudat  elvesztése  által 
nyilatkozik.  Ilyenek  a bódító  növénymérgek,  hova  a bódító  baraboly, 
beléndek,  maszlagos  redőszirom,  bolondító  csalmatok,  a csucsor, 
bürök,  őszi  kikirics,  boroszlánhéj,  farkasbogyó,  borostyánmeggy, 
mák,  gyűszűvirág,  sisakvirág,  anyarozs,  penész  s mérges  gombák 
stb.  tartoznak.  A harmadik  faja  a mérgeknek  az  állati  méreg,  ide 

tartoznak  a kigyómarások,  veszett  eb  harapása,  lépfene,  hurka-  és 
sajtméreg. 

Minden  mérgek  között  az  ásvány  mérgek  a legrettentőb- 
bek. Ha  valaki  ilyenek  által  mérgeztetett  meg,  az  orvos  eljöveteléig 
sok  kövér  tejet,  olajat  vagy  savót  kell  inni  adni,  s minél  hamarább 
hánytatót,  hogy  a mérget  a testből  eltávolítsuk.  A hányás  után 
ismét  olajat  vagy  tejet  itatunk  vele,  míg  a nyugtalanító  mérgezési 
kórjelek  eltűntek.  Olajjal  vegyített  árpadara-főzettel  való  allövetekis 
igen  hasznosak. 

A hódító  növénymérgekkel  való  mérgezésnél  tüstént 
erős  hánytatót  adunk  be,  azonkívül  friss  légről  gondoskodunk,  az 
arczot,  fejet,  kezeket  és  mellet  gyakran  hideg  vízzel  locsoljuk  és 
mossuk  meg,  vagy  eczetes  vízzel ; a fejre  és  altestre  eczet-borogatá- 
sokat  teszünk,  s belsőleg,  miután  a mérget  elegendő  hányás  által 
eltávolítottuk,  sok  eczetet  és  vizet  adunk  be  inni,  s eczetes  vízből 
allöveteket  alkalmazunk.  A mérgezettet  mindig  ébren  kell  tartani. 
Éles  növénymérgekkel  való  mérgezésnél  úgy  járunk  el,  mint  az 
ásványmérgeknél. 

A mi  az  állati  mérgeket  illeti,  a kigyó-  és  kutyamarásról 
a szükségeseket  már  fentebb  elmondottuk.  Itt  főképen  a hurka-  és 
sajtmérgek  jönnek  tekintetbe. 

A hurkaméreg  a friss  és  füstölt  hurkákban  kifejlődő  zsír- 
savból áll.  Ezért  savanyú  vagy  rossz  szagú,  keserű  és  éles  izű  hur- 
kákat nem  kell  megenni.  Leginkább  a vastag,  igen  sok  zsírral  ellátott 
gömböczökben,  s a tejbe  áztatott  zsemlével  töltött  májashurkában 
fejlődik  ki  a hurkaméreg,  kivált  ha  nem  a kellő  módon  készíttettek, 
vagy  a fagy  által  szenvedtek,  s nedves  helyre  tétettek  el.  Az  ilyen 
hurkák  élvezése  a torkokban  szárazságot,  nagy  szomjúságot,  a ga- 
ratban nagy  égetést,  köhögést,  hányást,  fej-  és  gyomorfájdalmat, 
szédülést,  ájulást  és  álmosságot  okoz.  Az  ilyen  hurka  élvezése  után 
hánytató,  valamint  hashajtó,  erős  fekete  kávé  és  eczet  tesznek,  mint 
ellenszerek,  legjobb  szolgálatot. 

A sajtméreg  a már  kész  sajtban  felbomlás  és  szétrakodás 
által  képződik.  Főképen  kenőcsforma  és  kövér  sajtokban  támad. 
A mérgezés  után  szédülés,  fejfájdalom,  elszorulás,  nyomás  a gyo- 
morban, hasfájdalom,  émelygős,  csípős  sajtszagú  tömegek  kihá- 
nyása, hasmenés,  reszketés,  ájulás,  görcsök  a tünetek.  Hánytatót, 
aztán  tejjel  főzött  lisztpépet  kell  bevenni,  azután  egy  dekagramm 
hamuzsírt,  fél  kilogramm  eső-  vagy  folyóvízben  feloldunk,  s ebből 

melegen  minden  negyedórában  egy  csészével  hagyunk  meginni. 
Erős  fekete  kávé  és  czitromlé  vízzel  igen  jó  szolgálatot  tesz. 

9.  Sebek.  Mindenféle  nagyobb  sebek  s azok  is,  melyek  a test 
üregeibe,  a mell-  vagy  has-üregbe  nyomulnak  be,  vagy  ha  a tagok 
vannak  megsértve,  és  a seb  egész  a csontig  hat,  ha  veszélyesen 
véreznek  s igen  heves  fájdalmak,  ájulások,  görcsök,  rángások  mutat- 
koznak, orvosi  segélyt  igényelnek.  Kisebb  sebek  ellenben,  melyek  sem 
veszélyesen  nem  véreznek  s nem  okoznak  veszélyes  tüneteket,  orvos 
segélye  nélkül  is  gyógyíthatók. 

Kis  sebeknél  csak  a két  sebszélt  kell  Összenyomni,  s darab 
angoltapaszt  nyállal  megnedvesítve  vagy  tojás-hártyát  teszünk  reá. 

A nagyobb  sebeket  előbb  ki  hagyjuk  vérezni.  Ha  a vér  nem  jön 
igen  erősen,  addig  hagyjuk  folyni,  míg  magától  megszűnik.  Aztán  a. 
sebet  meleg  vízzel  vagy  eczetes  vízzel  a vértől  megmossuk,  össze- 
nyomjuk, úgy  hogy  a sebszélek  a lehető  legjobban  összejönnek, 
tojás-fehérébe  vagy  olvasztott  enyvbe  mártott  vásznat  vagy  keskeny 
vászon-csíkokat  ragtapaszszal  megkenve  teszünk  reá,  s ezeket  kö- 
téssel, melyet  azonban  nem  húzunk  összébb,  mint  az  szükséges, 
megerősítjük,  hogy  a kötés  el  ne  mozduljon.  Ezen  kötést  addig  hagy- 
juk a seben,  míg  az  teljesen  begyógyult.  Ha  előbb  felbomlanék,  ismét 
a mondott  helyen  kötjük  be. 

Igen  jó  szer  a nyílt  sebek  ellen  a következő  is : Kátrányt  addig 
főzünk  el,  hogy  folyékonyságát  elveszti,  porrá  tört  gipszet  és  kevés 
arnika-tinkturát  adunk  hozzá ; ezen  keveréket  a sebre  felkenjük,  és 
bekötjük. 

C o 1 1 o d i u m-1  e v e 1 e t is  lehet  a seb  befedésére  készíteni. 
Collodiumot  Yig-rész  ricinus-olajjal,  s 1 — 2%  kanada-balzsammal, 
kő-  vagy  terpentin- olajjal  vegyítünk.  A keveréket  üvegtáblára  öntjük, 
a folyadékot  elpárologtatjuk,  a maradékot  vékony  levelekben  leszed- 
jük, s ezzel  fedjük  be  a sebet. _ 

Ha  a sebet  nem  hagyjuk  kivérzeni,  ha  tisztán  nem  tartjuk,  ha 
fa-,  üvegdarabok  s homok  stb.  maradtak  benne,  vagy  ha  egyenetlen 
szétszakadozott  széle  van,  vagy  ha  megzúzódott,  vagy  ha  a sebesi- 
tett  részből  annyi  elveszett,  hogy  a sebszéleket  nem  lehet  egyesítni, 
vagy  ha  a seb  igen  tátong  az  összekötés  után,  akkor  gyuladás  és 
genyedés  áll  be.  Az  ilyen  sebek  igen  nehezen  gyógyulnak. 

Ha  a seb  szélei  veresek  és  fájdalmasak  lesznek,  megduzzad- 
nak, naponkint  néhányszor  kenyérbélből  és  tejből  péppé  főzött,  és 
olajjal  vegyített  puhító  borogatásokat  teszünk  reá.  A vart  vagy  pedig 
a megaludott  vért,  ha  az  netalán  a sebre  ragadott,  nem  szabad 
levenni. 

Mihelyt  a veresség,  daganat  és  fájdalom  elmúlnak,  s a seb  elkezd 
genyedni,  naponkint  tépéssel  kötjük  be,  a miből  annyit  teszünk  a 
sebre,  hogy  az  azt  kitöltse,  de  nem  szabad  belenyomni.  A tépés 
felibe  vászondarabot  teszünk,  s ezt  kötelékkel  megerősítjük.  A leg- 
közelebbi bekötésnél  csak  annyi  tépést  teszünk  le,  a mennyit  lehet, 
a mi  odatapadt,  nem  szabad  leszakítni.  Aztán  ismét  kevés  friss  tépést 
teszünk  fel. 

Mindenféle  olajok,  kenőcsök,  balzsamok  haszontalanok,  sőt  ár- 
talmasak is. 

Ha  a seb  igen  erősen  vérzik,  a vérzés  lecsillapítására  tüstént  or- 
vost kell  hívni.  Ennek  eljöveteléig  úgy  kell  eljárni,  a mint  az  alább  a 
vérzéseknél  elmondva  van.  Vagy  pedig  tépést  vagy  finom  itatóspapírt 
nedvesítünk  meg  boreczettel  vagy  pálinkával,  s reáteszszük  a sebre, 
vagy  darab  taplót  vagy  pókhálót  teszünk  fel,  s erre  porrá  tört  eny- 
vet  vagy  timsót  hintünk,  sok  tépést  reá  s az  egészet  kötelékkel  te- 
kerjük körül.  Ha  az  által  a vérzés  nem  csendesednék  el,  s a seb  a 
kézen  vagy  valamelyik  lábszáron  volna,  úgy  a seb  felett  való  részt 
ujjnyi  szélességű  szalaggal  bekötjük,  kissé,  de  nem  igen  erősen  meg- 
szorítjuk. 

A vérzőt  szellős,  hűvös  helyre  kell  hozni,  s a vérző  rész- 
szel kissé  magasra  fektetni.  Nem  szabad  igen  melegen  betakarni,  s 
mindig  a legnagyobb  nyugalomban  kell  tartani.  Vizet  és  eczetet 
limonádét,  vékony  zab-  vagy  árpanyákot  szabad  neki  inni. 
Nagyobb  sebeknél  nem  szabad  a betegnek  nehezen  emészthető, 
fűszerezett  vagy  erősen  megsózott  ételeket  s hevítő  italokat  magá- 
hoz venni. 

10.  Sebvérzések.  Sértéseknél,  még  ha  azok  veszélyesek  is,  az 
orvosi  segély  érkeztéig,  a vér  elállítására  bükkfa-hamut  hintünk  sű- 
rűn a sebre. 

A boviszt  pora  is  igen  jó  vérzés-csillapító  szer,  csak  őrizkedni 
kell,  nehogy  a szembe  menjen. 

Továbbá  jó  eredménynyel  alkalmazzák  veszélyes  sértéseknél 
a következő  szert : Mozsárban  búzát  törünk  meg  igen  finomra,  s a 
tört  tömeget  a sebre  teszszük ; vagy  köteléket  olyan  vízben  nedve- 
sítünk meg,  melybén  kis  darab  vitriol  van  feloldva,  s ezzel  a sebet 
bekötjük. 

A legjobb  szer,  melynek  egy  háztartásban  sem  szabad  hiá- 
nyozni, a vashalvag,  melyet  a gyógyszertárban  lehet  kapni.  Ebből 
néhány  csepp  a vérző  helyre  öntve,  a vért  tüstént  megalvasztja,  a 
kisebb  ereket  bezárja,  úgy  hogy  egyetlen  csepp  sem  folyhat  ki 

többé.  Gyermekeknél,  hol  minden  vérveszteség  igen  káros,  ezen  szer 
igen  áldásteljes. 

11.  Szúrások,  csípések  bogarak  által.  Ha  a szúrás  méhtől,  da- 
rázstól, hangyától,  szúnyogtól,  bögölytől  ered,  vagy  a seben  agyon- 
ütjük azokat,  vagy  a fulánkot  magával  a bogárral  kihúzhatjuk  a 
sebből,  mi  a bogár  elhajtásakor  mindig  benne  marad  a sebben.  Ha 
a fulánkot  felismerhetjük,  kihúzzuk  a sebből,  mivel  ezáltal  a gyula- 
dás  igen  enyhittetik,  a brom-ot  (büzenyt)  minden  bogárszúrás  ellen 
eredménynyel  alkalmazhatni.  A szúrásba  egymásután  előbb  4 rész 
büzenyköménysav  és'egy  rész  kénsav  gyengén  hígított  oldatát  dör- 
zsöljük be.  A fájdalom  erre  csakhamar  elmúlik,  s a daganat  nem 
jő  létre. 

Közvetlenül  a szúrás  után,  mielőtt  a daganat  még  jelentékeny 
lenne,  a megsértett  helyet  friss  vízzel  és  eczettel  lehet  mosni,  vagy 
nedves,  hideg  földet,  vagy  friss  petrezselymet,  méhfüvet  lehet  arra 
feltenni  vagy  porrá  tört,  oltatlan  meszet  bedörzsölni. 

Még  néhány  más  szer  a következő:  a mákfejek  tej -levét  nyom- 
juk ki  a sebre  vagy  nyállal  és  fülpiszokkal  kenjük  be  a sebzett  részt, 
vagy  pedig  Goulard- vízzel  és  ólomeczettel  mosogatjuk  azt,  vagy  fok- 
hagyma-levet  dörzsölünk,  vagy  csepp  olajat  öntünk  reá,  vagy  pe- 
dig a jerikói  loncz  bogyójának  nedvével  dörzsöljük,  vagy  valami 
gyümölcs  húsával  betakarjuk. 

Ha  láz  is  jön  hozzá,  naponkint  négyszer  egy  evőkanál  borkő- 
savat pohár  czukros  vízbe  feloldva  adunk  inni,  s néha  egy  pohár 
limonádét. 

Ha  valakit  mérges  bogár  csípett  meg,  miután  erős  daganat, 
égető  fájdalom,  veresség,  láz  és  aggodalom  támad,  s kékes,  igen 
könnyen  fenésedő  hólyag  képződik,  fel  kell  azt  vágni,  sósavval  meg- 
tisztítani, s vízbe  főzött  zsemlebélből  kevés  kámforléllel  és  chlór- 
vízzel  meleg  borogatásokat  felrakni.  A kis  sebeket  megnagyobbít- 
juk, eczettel  kimossuk,  vagy  sósvízből  és  olajból  borogatásokat 
teszünk  reá.  Belsőleg  néhány  csepp  szarvasszarvlélt  adunk  pohár 
vízben. 

Ha  a fulánk  a sebben  maradt,  azt  úgy  lehet  kihúzni,  hogy 
egy  egy  órakulcs  likát  a sebre  reányomjuk  úgy,  hogy  a fulánk  an- 
nak nyílásába  kinyomatik. 

12.  Zúzások.  Gyengébb  zúzásokat  hűsítő,  szeszes  vagy  erősítő 
szerek  külső  használata  által  gyógyítunk,  pl.  hideg  víz,  pálinka,  eczet, 
szappanlél,  arnica-festvény  ( 1 rész  3 rész  vízre),  s zamatos  füvek 
főzeteivel  való  borogatással.  Igen  jó  szer  a következő  is  : Pohár 
kútvízben  annyi  konyhasót  oldunk  fel,  a mennyit  csak  lehet,  s azt 

ugyanannyi  eczettel  vegyítjük.  Ezen  keveréket  a tűzön  langyosra 
melegítjük,  vászondarabot  mártunk  bele,  s ezt  a zúzásra  teszszük. 
A rongyot  naponkint  néhányszor  kell  a keverékkel  megnedvesíteni. 
A zúzott  részre  kötést  teszünk,  úgy  hogy  ez  által  ismét  előbbi  for- 
májába hozatik,  ha  talán  szélesre  nyomódott  volna.  Ha  az  izmok 
között  vér  jött  volna  ki,  Theden  puskaporából,  vagy  egyenlő  vízben 
és  eczetben  feloldott  ammóniákból  borogatásokat  készítünk. 

13.  Villámütött.  Ha  valaki  a villám  által  találtatott  és  eszméletét 
elvesztette,  a szabadba  kell  kivinni,  hol  a friss,  kihűlt  lég  és  .az  eső 
az  életre  ébresztésnél  igen  jó  szolgálatot  tesznek.  Az  ilyen  szeren- 
csétlenek rendszerint  igen  ritkán  ébreszthetők  életre,  azonban  a fel- 
élesztés! kisérleteket  még  sem  szabad  elmulasztani.  E czélból  a 
szerencsétlenül  jártnak  arczát  és  szívgödrét  eczettel  és  hideg  vízzel 
locsoljuk,  fejére  nedves  borogatásokat  teszünk,  s orra  alá  szalmiák- 
lélt  tartunk.  Előbb  gyorsan  le  kell  vetkőztetni.  Az  elmondottakon 
kívül  még  nedves  kefével  is  kell  dörzsölni,  s szappanból  és  sóból 
vagy  gyökönkegyökér-főzetből  allövetet  adunk  neki,  s ha  arcza  ké- 
kes és  felduzzadt,  eret  vágunk  vagy  pióczát  rakunk  fel  halántékára. 
A földfürdőt  is  lehet  alkalmazni.  Ez  abban  áll,  hogy  az  egész  testet, 
a fej  kivételével  a földbe  beássuk.  Ha  a megmentési  kisérleteket 
eredmény  követi,  s a beteg  ismét  tud  nyelni,  néhány  kanál  bort  ön- 
tünk szájába,  az  ágyba  teszszük  s méhfű-theát  itatunk  vele. 

14.  Vizbefuladt.  Hogy  a vízbefultat  ismét  életre  hozzuk,  a ruhát 
levágjuk  testéről,  a testét  meleg  kendőkkel  tüstént  leszárítjuk,  szel- 
lős  szobában  magasra  fektetjük,  száját  és  orrát  megtisztítjuk,  levegőt 
füvünk  bele,  egész  testét  meleg  flanellal  dörzsöljük,  lábai  közé  meleg 
palaczkokat  teszünk,  valamint  teste  körül  is,  talpát  kefével  dörzsöl- 
jük, dohány  léből,  sóból  készített,  borral  vagy  pálinkával  vegyített 
allövetet  adunk,  orrát  és  száját  szalmiákkal  s tormával  ingereljük,  s a 
kéztőre  és  könyökre  szalmiák-léllel  megnedvesített  kötelékeket 
teszünk.  De  ezen  eljárásban  szünetet  kell  tartani,  a testet  lehetőleg 
melegben  kell  tartani,  meleg  homokot,  hamut  vagy  konyhasót  hin- 
tünk reá,  néhány  csepp  szalmiák-lélt  öntünk  szájába.  Az  érvágástól 
őrizkedni  kell,  mert  csak  igen  ritka  esetben  és  csak  telivérű  egyé- 
neknél használ  az.  A testnek  durva  felfordítása  és  hajtása  azon  czél- 
ból, hogy  az  elnyelt  víz  kifolyjék,  elvetendő,  mert  az  által  a még  tán 
jelenlevő  életet  teljesen  ki  lehet  oltani. 

ÖTÖDIK  OSZTÁLY. 

A házi  orvos. 

II.  SZAKASZ. 

A legjobbnak  tapasztalt  házi  szerekről . 

Minden  házban  és  kertben  igen  sok  és  igen  jó  orvosi  szer  van, 
anélkül,  hogy  azt  gyakran  a házi  nő  csak  tudná  is.  Hirtelen  kórese- 
teknél gyakran  a legnagyobb  zavarba  jöhetni,  mivel  nincs  a közel- 
ben gyógyszertár,  s talán  több  órányira  is  kell  elküldeni,  a segíthetés 
ideje  azonban  ezenközben  eltelik,  s az  ember  nem  is  tudja,  hogy  azon 
szer,  a miért  elküldték  vagy  ahhoz  hasonló  van  a házban,  melylyel 
emberéletet  lehetett  volna  megmenteni. 

Minden  háztartás,  ha  még  oly  kicsiny  is,  gyógyszertárnak  te- 
kintendő, és  igen  sok  dolgot,  melyeket  a közönséges  életben  mint 
táplálékot  használunk,  a körülmények  szerint  mint  gyógyszert  is 
lehet  alkalmazni. 

Az  olyan  háziszereket,  melyek  nem  babonán  alapulnak,  hanem 
az  idő  folytán  bizonyos  betegségek  ellen  jóknak  bizonyulnak  be, 
maga  az  orvos  is  becsüli ; nem  ritkán  többet  használnak,  mintáz 
összetett  orvosi  szerek  a gyógyszertárból,  ezért  becsülni  s előforduló 
esetekben  használni  kell  ezeket. 

Csakhogy  ezeket  a háziszereket  nem  kell  összetéveszteni  az 
úgynevezett  titkos  szerekkel  vagy  orvosságokkal,  melyekkel 
a kuruzslók  házalnak,  vagy  a melyek  a nyilvános  lapokban  gyakran 
sok  dicsérő  bizonyítványokkal  magasztaltatnak.  A magánosok  keres- 
kedelmi czikkévé  vált  gyógyszereket  mindig  bizalmatlansággal  kel- 
lene fogadni.  Sokan  ugyan  magukban  véve  ártalmatlanok,  de  meg 
nem  felelő  esetekben  való  használat  által,  melyet  a nemorvos  nem 
ítélhet  meg,  igen  ártalmasak  lehetnek.  Más  orvosi  szerek  ellenben, 
melyeknek  egyoldalú  hatásuk  van,  mint  az  úgynevezett  vértisztító 
cseppek,  füvek,  hashajtó  labdacsok,  stb.  igen  erős  hatású  anyagokat 
tartalmaznak,  s általánosan  használva  igen  károsan  hatnak.  Az  ilyen 
szereknek  minden  kisebb  rosszullétnél  szokásos  használata  már  sok 
betegségnek  szolgált  úttörőül.  A szemvizek  sem  minden  szemfájda- 
lomnál jók,  s mégis  általánosan  használtatnak. 

Az  ilyen  visszaélések  ellen  nem  inthetünk  senkit  eléggé.  Egy- 
szerű bántalmak  a meg  nem  felelő  szerek  alkalmazása  által  sokkal 
inkább  rosszabbodnak.  A romlottnak  látszó  gyomor  néha  mélyebben 

fekvő  bántalomnak  jele,  melyek  erős  szerek  ellenére  vannak,  s mely 
néha  meg  nem  felelő  szerek  használata  által  képződik  ki. 

Ide  tartoznak  még  a néha  lelkiismeretlen  könyvárusok  által 
ajánlott  könyvecskék  az  aranyér,  ászkor,  rüh,  fogfájdalmak  stb.  ellen. 
Az  ilyen  könyvektől  épen  úgy  kell  őrizkedni,  mint  a titkos  szerektől ; 
mert  ha  az  abban  ajánlott,  többnyire  esztelen  szereket  használjuk, 
nemcsak  az  illető  bajt  fokozzuk,  hanem  még  gyógyíthatlanná  is 
teszszük  azt. 

Ha  a könnyebb  bántalmak  ellen  ártalmatlan  háziszerek  nem 
volnának  elégségesek,  akkor  idejében  jó  orvoshoz  kell  folya- 
modni. 

A következőkben  azon  háziszereket  soroljuk  el,  melyeket  a nem 
orvos  is  veszély  nélkül  alkalmazhat  az  elmondott  betegségek  ellen. 
Ezen  szerek  majd  mindenütt  kéznél  vannak.  Sokat  házi  kertben 
lehet  termeszteni,  másokat  a réten,  mezőn,  erdőben  lehet  gyűj- 
teni, másokat  a gyógyszertárból  szerezhetünk  meg,  hogy  a szer 
a házban  legyen,  ha  a betegség  hirtelen  meglepné  a házat. 


I.  Allövet.  Ez  egyike  a legfontosabb  és  legáltalánosabb  házi 
szereknek.  Különösen  fontos  az  minden  gyermekbetegségeknél,  mint 
görcsök,  idegbántalmak,  dugulások,  s annak  követke- 
zései, bélgörcs,  makacs  hányás,  gerinczfájdalom, 
valamint  heves  láz  kezdeténél.  Közönséges  allövethez  csupán  2 
evőkanál  zabdarát  vagy  lenmagot,  ugyanannyi  szikfű-  vagy  bodza- 
virágot kell  venni.  Ezen  alkatrészeket  4 csésze  vízzel  főzzük,  aztán 
2 — 3 evőkanál  fa-  vagy  lenmagolajat,  s két  kisebb  kanál  konyhasót 
adunk  hozzá.  Kis  gyermekek  számára  mindezen  anyagoknak  csak 
felét  veszszük  s a só  helyett  ugyanannyi  czukrot.  Az  alkalmazás  min- 
den esetben  fecskendővel  történik  legjobban,  melynek  minden  ház- 
tartásban létezni  kellene.  Ennek  hiányában  szükség  esetében  marha- 
vagy sertés- hólyagot  használunk,  melyet  csövecskére,  pl.  új  pipa- 
csutorára kötünk.  A betöltésnél  a folyadéknak  csak  olyan  melegnek 
kell  lenni,  mint  a frissen  fejt  tej.  A betöltés  után  minden  levegőt,  a 
mi  a folyadékon  felül  van,  kinyomunk  a fecskendőből.  A fecskendő 
alkalmazása  úgy  történik,  hogy  a beteg  a jobb  oldalára  fekszik  s az 
olajjal  bekent  csövecskét  a végbélbe  2 — 5 centiméternyire  vigyázva 
benyomjuk,  balkezünkkel  rögzítjük  s jobbkezünkkel  pedig  a szük- 
séges nyomási  erőt  fejtjük  ki.  A fecskendő  sohasem  árthat,  hanem 

minden  betegségekben,  ha  nem  használna  is,  legalább  könnyebb- 
séget okoz. 

2.  Angoltapasz.  Ez  a kisebb  sebeknél  a sebszélek  összetartá- 
sára, megtisztítására,  s a levegőnek  a sebtőli  elzárására  szolgál  ; 
nyállal  nedvesítjük  meg,  hogy  oda  tapadjon. 

3.  Ánizs.  Az  ánizsnak  szára,  gyökere  és  magva  puffadást  elűző 
s fájdalomenyhítő  hatással  bir,  azért  a csecsemő  hasfájdalmai 
ellen  használtatik.  Theás-kanálnyi  ánizsmagot  fél  csésze  forró  víz- 
zel leöntünk,  sárga  czukrot  teszünk  bele,  s megitatjuk  a gyerme- 
kekkel. Felnőttek  gyomorsavanyúsága  ellen  2 dekagramm 
ánizs,  7 dekagramm  kasszia  s ugyanannyi  kalmuszgyökérből  ké- 
szített thea  segít.  Az  egészet  négy  részre  osztjuk,  s naponkint  egy 
részt  hidegen  veszünk  be,  nevezetesen  4 csésze  forró  vizet  öntünk 
reá  s kihűtjük.  S á p k ó r ellen,  ésaszoptatós  anyák  tej  ez é- 
sének  előmozdítására,  az  ánizskorpamag  hasonlókép  igen 
jó  szer.  Továbbá  jó  szolgálatot  tesz  gyenge  sz e m éknél,  neve- 
zetesen mindennap  reggel  és  este  fél  kanál  ánizskorpamagot  eszünk 
meg,  vagy  szemünket  az  ánizskapor  frissen  kimosott  nedvével 
mossuk  meg. 

4.  Arnica.  (Kappanőr)  A növényt  tavaszszal  gyűjtjük,  amikor 
virágozni  kezd ; a gyökerét,  szárát,  virágát  összezúzzuk,  nedvét  ki- 
nyomjuk, s egyenlő  mennyiségű  borszeszszel  vegyítjük,  a tisztáját 
leöntjük,  s használatra  ezen  festvényből  200  cseppet,  2 deciliter 
vízzel  hígítunk.  Ezen  festvény  különös  gyógyhatással  bir  ütés, 
lökés,  esés,  zúzás,  rángulás,  ízrángulás,  harapás  és  szúrás  által 
történt  sértéseknél,  ha  ezen  megsértett  helyek  nincsenek  nyitva. 
A megsértett  helyeket  hígított  arnica-festvénynyel  mossuk,  vagy 
vászondarabokat  nedvesítünk  meg  vele,  s felteszszük. 

5.  Árpaczukor.  Ez  leginkább  a húr  útfélé  bántalmak 
ellen  szolgál.  Két  , deciliter  vízbe  tizennégy  dekagramm  árpát  te- 
szünk a tűzre,  s egy  csészényire  elfőzzük,  aztán  kendőn  át  egy 
kilogramm  czukorra  átszűrjük,  ezt  elfőzzük,  s mandula-olajjal  be- 
kent kőlemezre  öntjük.  Ha  a czukrot  néhány  perczig  állani  hagyjuk, 
összehajtjuk,  s mandula- olajjal  bekent  deszkára  teszszük,  ollóval 
15 — 20  centiméternyi  hosszú  darabokat  vágunk  belőle,  hosszúra 
húzzuk  s pléhre  rakjuk. 

6.  Árpanyák.  Egy  igen  jó  ital  lázbetegek  számára.  Árpa- 
darát áztatunk  vízben,  kezünkkel  megmossuk  és  eldörzsöljük,  hogy 
a liszttől  megszabadítsuk,  aztán  vizet  öntünk  reá,  s két  óráig  főzzük, 
aztán  a vékony  nyákot  leöntjük,  a maradékot  forró  víz  hozzátétele 
által  hígítjuk,  czitromlevet  és  czukrot  adunk  hozzá. 

7.  Bodzavirág.  A leszedett  virágot  vékonyan  egymás  mellé 
szitára  rakjuk,  s ezt  szellős,  árnyékos  helyre  állítjuk.  Mihelyt  a virá- 
gok teljesen  megszáradtak,  katulyába  teszszük,  s száraz  helyen 
tartjuk.  A bodzavirágnak  főképen  theaforrázéka  használtatik  izzad- 
ság előmozdítására.  Két  csipetnyi  bodzavirágra  két  deciliter  forró 
vizet  öntünk,  az  egészet  fél  óráig  jól  befedve  hagyjuk,  s egyik 
csészét  a másik  után  melegen  kiiszszuk.  A bekövetkezendő  izzad- 
ságot az  ágyban  kell  megvárni.  A bodzavirág  még  ezenkívül  igen 
felséges  idegerősítő  és  görcscsillapító  szer  is,  s hetekig 
használva  a nőszenv,  gyermekek  görcsei,  csúz,  arczfájdalom,  félfej-, 
fájdalom  ellen  jónak  bizonyult  be.  A bodzathea,  a szikfű-theánál 
minden  tekintetben  többre  becsülendő.  A bodzavirág-thea  meg- 
becsülhetetlen szer  még  minden  meghűlésből  származott  betegségek 
kezdeténél  is,  mint  köhögés,  nátha,  hurutos  torokgyík, 
hurutár,  könnyű  idegláz,  könnyű  himlősscarlat 
láz.  Az  újszülöttek  szemhéjlobja  ellen,  a bodzavirág  erős  forráza- 
tának  folytonos  használata,  szivacscsal  a szemre  felkenve,  a leg- 
több más  szert  nélkülözhetővé  teszi.  Azarcz  és  végtagok 
orbáncza  ellen  a bodzavirágokkal  töltött  zsákocskák  igen  haté- 
konyak, épen  így  aheveny  csúzos  és  hurutos  szemlobok 
ellen,  a forró  bodzavirágtheának  naponkénti  belső  használata  mel- 
lett 3—4  findzsával  este.  Továbbá  a virág  a torokvíznek  egyik  fon- 
tos alkatrésze. 

8.  Bor.  Ez  a legjobb  erősítő  s megújító  szer,  s azért  nagy  gyen- 
geségnél, fáradságnál,  szomorúságnál  s ájulásnál  leggyorsabban 
helyreállíthatja  az  erőt.  Betegségekben  azonban  az  orvos  rendelete 
nélkül  nem  szabad  használni.  Csak  vízbe  fultaknak,  fagyottaknak 
és  fuladtaknak  szabad  mindig,  mihelyt  nyelni  tudnak,  bort  tölteni 
szájukba.  Azon  esetekben,  melyekben  nem  merünk  bort  itatni,  a 
kezet,  lábat  s arczot  mossuk  meg  azzal,  s ez  igen  erősít.  Külső  zúzó- 
dásoknál  és  rúgásoknál  is  igen  jó  a borral  való  mosogatás.  Továbbá 
a naponkinti  langymeleg  borral  való  mosás,  az  olyan  gyermekeknek 
igen  használ,  kik  hajlamot  mutatnak  az  angol  betegségre 
s nem  akarnak  járni  tanulni. 

9.  Boreczet.  Ez  minden  bódító  anyagok  által  való  mérgezésnél 
a legerősebb  ellenszer,  ha  abból  sokat  itatunk  meg,  a fejre  és  gyo- 
mor környékére  pedig  borogatásokat  teszünk.  Ájulásoknál  ha- 
tékonyabb, mint  mindenféle  szagos  sók  és  szagos  vizek,  hogyha  az 
elájultnak  orra  alá  tartjuk,  s halántékát,  arczát,  kezét  és  lábát  az- 
zal megmossuk.  Minden  rothasztó  betegségnél  vagy  ahol  különben 
rossz  bűz  fejlődik  ki  a szobában,  nincs  jobb,  mint  izzó  érczdarabra, 

de  nem  parázsszénre,  boreczetet  locsolni.  Sok  hőséggel  összekötött 
láznál,  vérhányásnál  a vízzel  vegyített  boreczet  igen  jó  ital, 

10.  Borkőtejfel.  1 — 14  dekagramm  beadva  igen  felséges  hűsítő 
s az  epét  javító  szer  lázas  állapotoknál. 

11.  Bors.  Tartós  étvágy-hiánynál,  sápkórnál,  lassú 
emésztésnél,  tartósgyomor-elnyálkásodásnál,  min- 
den reggel  éhomra  8—12  egész  borsszemet  nyelünk  el,  s ezt  hóna- 
pokig folytatjuk. 

12.  Borsos  menta.  Mint  thea  igen  jó  szolgálatot  tesz  gör- 
csöknél, gyomor-gyengeségnél,  ájulásoknál,  s külsőleg 
borogatásokhoz  és  füves  párnákhoz  is  szolgál,  folyásoknál,  hely- 
beli fájdalmaknál,  orbáncznál,  görcsöknél  éskösz- 
v ény  n él. 

13.  Czukor.  Egyike  a legjobb  hűsítő  szereknek.  A test  felhevü- 
lése  után  mi  sem  jobb,  mint  négy  dekagramm  czukrot  pohár  víz- 
ben kiinni.  Épen  ily  jótékony  hatásúnak  mutatkozik  a czukor  a 
lázaknál  és  heves  betegségeknél,  különösen  heves  ijedtségnél  és 
boszúságnál.  A czukor  a nyálkát  feloldja,  ennélfogva  a gyomor  és 
mell  nyálkásodása,  hurutok,  hörgés,  kiköpés  nélküli  köhögés  ellen 
nincs  jobb  gyógyhatású  szer,  mint  a czukros  víz.  A czukor  egy- 
szersmind a gyomor  minden  túlterhelései,  tisztátlanságai  ellen  is 
segít,  miután  ingerlése  által  az  emésztést  elősegíti. 

14.  Fahamu.  Ezt  tejben  beadva,  mireny  és  sublimat  (fölleng- 
vény)  általi  mérgezések  ellen  használ,  s a lábvizek  lényeges  alkat- 
része. Ki  nem  áztatott,  tisztára  szitált  meleg  fahamuból  készített 
száraz  fürdő  igen  czélszerű  a meg  fúltak,  a megfagyot- 
tak és  tetszhalottak  felélesztésére,  s a vízdagok 
eloszlatására.  A hamufürdő  alkalmazása  következő  módon 
történik  : A meleg  hamut  nagy  lepedőre  féltenyérnyire  felhintjük,  a 
meztelen  testet  reáteszszük,  s az  arczot  kivéve,  a testet  fél  tenyérnyire 
meleg  hamuval  mindenütt  behintjük,  a nyak  körül  meleg  hamuval 
töltött  harisnyát  teszünk,  s a testet  ezen  fürdőben  a körülmények 
szerint  több  óráig  hagyjuk  feküdni. 

15.  Faital.  Ez  idült  köszvény  ellen  idős  embereknél  s 
köszvényes  okból  származott  tüdő-  és  gyomo  r-nyálkáso- 
dásnál,  sárgaságnál,  bőrkütegeknél,  fekélyeknél 
használ.  Ezen  ital  alkatrészei : Fél  kilogramm  guajákfa,  ugyanannyi 
szappanfűgyökér  és  bojtorjánlapu-gyökér,  huszonöt  dekagramm 
szasszafrász.  Ebből  naponkint  4—10  dekagrammot  használunk  el, 
azt  két  kilogramm  vízzel  félig  elfőzzük,  aztán  kevés  édes  gyö- 

keret  teszünk  bele,  átszűrjük,  s részint  melegen,,  részint  hidegen 
megitatjuk. 

16.  Flanell.  Ez  csúz  és  köszvény  ellen  igen  jó  szer.  A 
beteg  tagokat  betakarjuk  vele. 

17.  Füge.  Nyersen  tejben  vagy  vízben  főzzük,  s hurutos 
torokgyík,  rekedtség  és  k ö h ö g é s ellen  jó  sikerrel  alkal- 
mazzuk. Hogy  a foghúson  levő  fekélyek  gyorsabban  megérjenek, 
félig  átvágott  fügét  teszünk  az  ínyre. 

18.  Goulard-víz.  Ez  fehér  és  zavaros,  ólomtartalmú  folyadék, 
mely  egy  negyedrész  ólomeczetnek  24  rész  kútvízzel  és  2 rész  tisztí- 
tott borszeszszel  való  vegyítése  által  ered.  Ezen  vizet  borogatásul 
használjuk,  felületes  helybeli  gyuladásoknál,  melyek  nyomás,  ütés. 
vagy  lökés  által  támadtak. 

19.  Gyapmáz.  (Collodium.)  Ezt  a gyógyszertárban  kapjuk  ; mi- 
után könnyen  elpárolog,  beköszörült  üvegdugókkal  ellátott  palacz- 
kokban  kell  tartani.  Kis  szőr-ecsettel  felkenjük  azon  helyre,  a melyet 
be  akarunk  vonni.  A bőrre  felkenve,  néhány  perez  múlva  vékony 
ftrnájszalakú,  légmentes  héjat  képez.  Mindazon  esetekben  használjuk 
e gyapmázt,  melyekben  a levegőt  el  akarjuk  zárni,  s mesterséges 
bevonást  kell  előállítni,  tehát  mindenütt  ott,  hol  angoltapaszt 
szoktunk  alkalmazni : mint  bőrledörzsöléseknél,  sebeknél,  varoknál, 
feldörzsölődött  kezeknél,  kisebesedett  lábaknál,  benőtt  körömnél, 
sokáig  vérző  piócza-harapásnál,  sebes  emlőnél,  melyek  nem  bírnak 
hajlammal  a gyógyulásra,  s orbán cz-gyuladásoknál,  ha  még  genye- 
désbe  nem  mentek  által,  lyukas  fogak  fájdalmánál,  melyeket  gyap- 
mázzal  kenünk  ki,  égett  sebeknél  vagy  fagydaganatoknál. 

20.  Gyapot  és  gyapjú.  Mindkettő  igen  jó  szer  daganatok  és 
csúzos  fájdalmak  ellen,  nevezetesen  a beteg  tagokat  takarjuk  be 
vele.  A gyapot  az  égések  ellen  is  igen  jó  szolgálatot  nyújt.  Mély 
égett  sebek  gyapottal  befedve,  rövid  idő  alatt  begyógyulnak.  Az  égé  tt 
sebeket  néhány  perez  múlva  fájdalmatlanná  teszi  és  megszárítja, 
s miután  a gyapot  oda  tapad  és  vastag  varral  fedetik  be,  a levegőt 
elzárta  a sebtől.  Ezen  var,  mely  a gyapot  eltávolítása  után  ott  ma- 
rad, az  új  bőrképződésnél  a seb  szélén  csak  lassankint  válik  el,  mire 
levágjuk.  Felületes  égéseknél  a feltett  gyapot  a fájdalmas  hólyagok 
képződését  megakadályozza. 

21.  Gyomortapasz.  Ez  kenyérhéjból,  pálinkából,  gyömbérből, 
borsból  s zamatos  füvekből  készül ; a gyomorfájdalmaknál  a gyo- 
morra teszszük  fel,  s addig  hagyjuk  ott,  míg  magától  leesik. 

22.  Gyümölcs.  Az  aszalt  gyümölcs  épen  olyan  ártalmatlan,  mint 

enyhítő  tápszer  lázbeteg  számára.  Dugulásnál  különösen  a 
szilva  és  annak  leve  széket  csinál. 

23.  Halzsír.  Ez  igen  jó  szer  már  meggyökeredzett,  izület- 
feszességgel  összekötött  köszvénynél  és  hűdésnél,  görvély nél,  angol- 
kórnál és  idült  zuzmóknál  használtatik.  Felnőttek  számára  az  adag 
naponkint  háromszor  1/2 — 3 evőkanállal,  gyermekeknél  1 — 3 theás- 
kanállal.  Kevés  zsemlebelet  és  tört  czukrot  eszünk  utána,  s 1 findzsa 
fekete  kávét  iszunk  reá.  Éhomra  nem  szabad  bevenni  a halzsírt, 
mivel  különben  könnyen  émelygés  és  hányás  következik  be.  A hal- 
zsírt becsukott  szemmel  és  befogott  orral  veszszük  be,  s szánkat  víz- 
zel  öblintj ük  ki.  Meggyökerezett  bajoknál  ezen  gyógymódot  6 — 10 
hétig  kell  folytatni,  e mellett  minden  savanyú,  kövér  puffasztó  s erő- 
sen sózott  ételeket,  párolt  és  füstölt  húst,  s minden  szeszes  italokat, 
kerülni  kell.  A barna  halzsír  bír  legnagyobb  gyógyhatással. 

24.  Hangyáiéi.  Egy  kilogramm  friss  hangyát,  két  kilogramm 
tisztított  borszeszszel,  és  ugyanannyi  vízzel  néhány  napig  a napra 
vagy  meleg  kemencze  mellé  állítjuk.  Ezen  lél  igen  erős  bedör- 
zsölési  szer  köszvény,  ideggyengeség  és  hűdések 
ellen. 

25.  Hársvirág.  A szárított  és  vízben  lefőzött  hársvirág  enyhe 
izzadtságot  előidéző  theát  ad,  melyet  mindazon  esetekben  használ- 
hatunk, melyekben  a bodza virág-thea  alkalmas. 

26.  Hoffmann  fájdalomenyhítő  cseppjei.  Ezt  úgy  állítjuk  elej 
hogy  1 rész  kénégenyt  3 rész  borszeszszel  vegyítünk,  czukorra 
csepegtetve  bevéve,  idegerősítő,  megújító  szer,  ájulásoknál,  görcsök- 
nél s ideggyengeségnél. 

27.  Hólyaghúzó  tapasz.  Ez  igen  sok  betegségben  hasznos,  s 
gyakran  igen  csudálatos  hatása  van.  Fogfájdalmaknál,  lobos  kifo- 
lyásban sínylődő  szemeknél,  fülfájdalomnál  a fül  mögé  vagy  a tar- 
kóra teszszük,  oldalnyilalásnál  a mellre,  hol  a fájdalom  leginkább 
érezhető,  lágyékfájdalomnál  a fájdalmas  helyre.  Más  betegségeknél 
a hólyaghúzó  tapaszt  orvosi  rendelés  nélkül  nem  szabad  alkalmazni. 
Ha  fel  akarjuk  tenni,  darab  bőrre,  vagy  vászonra  jó  vastagon  felken- 
jük, s a körülmények  szerint  majd  kisebb,  majd  nagyobb  alakban, 
többnyire  tallérnagyságban.  Azon  helyen,  melyre  a tapaszt  teszszük, 
a hajat,  szőrt  előbb  levágjuk,  s azon  helyet  eczetbe  mártott  posztó- 
val addig  dörzsöljük,  míg  veres  lesz,  a tapaszt  reáteszszük ; erre 
darab  összehajtott  vászon  jön,  s azt  kötelékkel  megerősítjük. 
6 — 8 — 12  óra  múlva  megnézzük,  ha  húzott-e  már  hólyagot ; ezt 
ollóval  kivágjuk  s a folyadékot  ki  hagyjuk  folyni,  de  a hólyag 

hártyáját  nem  távolítjuk  el.  Végre  friss  káposztalevelet  teszünk  a 
sebes  helyre  s bekötjük;  ezen  eljárást  naponkint  mindaddig  ismétel- 
jük, míg  begyógyul. 

28.  Hufeland  elixirje,  nátha  és  köhögés  ellen  szolgál.  Ez  négy 
gramm  csüküllő-fűből,  nyolcz  gramm  keserédes  fűből,  négy  gramm 
borostyánmeggyvízből,  három  és  fél  dekagramm  ánizsvízből  áll.  Na- 
ponkint 4-szer  hatvan  cseppet  veszünk. 

29.  izlandi  zuzmó.  Ez  mellbetegségekben  és  a legtöbb 
bajokban  uralkodó  gyenge  s égnél,  idült  tüdőbántalmakban  és 
idült  hasmenéseknél,  a szamárhurut  végénél  és  a him- 
lőnél, általában  minden  aszályos  kóroknál  egyike  a legerősí- 
tőbb  szereknek.  Ezenkívül  gyenge  nőknél,  kiknek  kevés  teje  van  és 
mégis  szeretnének  szoptatni,  igen  kitűnő  hatással  bír  tejképződésre 
úgy  az  anyára  és  magzatra  is,  ha  azt  a terhesség  ideje  alatt  iszszák. 
Heves  mellbántalmaknál  azonban  ártalmas.  Itt  csak  a gyuladás 
elhárítása  után  lehet,  mint  erősítő  szert  alkalmazni.  Ezen  zuzmónak 
csak  nyákos  anyagja  a hatékony  rész,  ennélfogva  a készítés  előtt 
6 — 8 órával  be  kell  áztatni  vagy  leforrázni,  hogy  az  éleskeserű  és 
tisztátalan  rész  eltávolíttassék.  Egy  kilogramm  vízre  2 — 4 deka- 
tramm  zuzmót  veszünk,  felényire  elfőzzük,  s kevéssel  azelőtt,  a 
mint  a tűzről  leveszszük,  két  dekagramm  vágott  édesgyökeret  s 
egy  kanál  ánizst  teszünk  hozzá,  s mindenkor  fél  csészényit  iszunk 
meg  belőle.  A zuzmót  húslében  vagy  savóban  is  lehet  főzni,  s a 
húsléből  készített  főzetbe  tojássárgát,  a vízzel  készítettbe  pedig  fél- 
annyi tejet  adhatunk.  Eleinte  a zuzmót  hígra,  későbben  erősebbre 
kell  főzni. 

30.  Kálmuszgyökér.  Forró  vízzel,  borral  vagy  pálinkával  le- 
öntve, igen  hatékony  a gyomor  és  belek  gyengeségénél 
egyidejű  nyák,  savany  és  légképződés  mellett,  valamint  rásztkóro- 
soknál  és  nőszenvben  sinlődőknél ; továbbá  idült,  sokáig  tartó  kösz- 
vény  ellen,  ha  az  gyomorgyengeséggel  és  elnyálkásodással  van 
összekötve,  és  az  általános  testgyengeség  miatt  szabályos  köszvény- 
roham  nem  jöhet  létre,  továbbá  görvélykór,  szárazbetegség  és  az 
angolkór  ellen,  2- — 4 dekagramm  kálmuszgyökeret  s 5 — 10  deka- 
gramm rabarbarát  huszonnyolcz  dekagramm  forró  vízzel  ön- 
tünk le,  fél  óra  múlva  leszűrjük  s a gyermekeknek  naponkint 
háromszor,  1/& — 1 evőkanalankint  czukros  vízzel  adjuk.  Ezen 
szert  azonban  hetekig  kell  használni.  Szikfűből,  kálmuszból, 
bodzavirágból  készített  fürdők  is,  mindenikből  5 dekagrammot 
felnőttek  számára,  gyermekeknél  felényit,  különösen  gyenge, 

elsoványodott,  görvélykóros  gyermekeknél  igen 
erősítők. 

31.  Kámfor.  Fájdalmas  csúzos  bántalmak  ellen  fejben, 
fülben  és  fogakban,  kis  darab  kámfort  pamutba  betakarva,  a szen- 
vedő oldali  fülbe  dugunk.  Az  arcz-  vagy  végtagorbáncznak  5 — 7-ik 
napján  a fájdalmas  részt  oly  flanellal  borítjuk  be,  melybe  kámfort 
dörzsöltünk. 

32.  Kámforlél.  Ez  igen  jó  oszlató  szer  zúzásoknál  és 
rángulásoknál.  Vászondarabokat  nedvesítünk  meg  kámfor- 
1 éllel  s felteszszük  a szenvedő  helyre.  A kámforlélt  következő  mó- 
don készítjük : három  dekagramm  kámfort  fél  kilogramm  borszesz- 
ben feloldunk,  aztán  ugyanannyi  szappanlélt  adunk  hozzá. 

33.  Kenyér.  A jó  fekete  kenyér  igen  jó  oly  személyek  szá- 
mára, kik  kemény  székelésben  és  a dugulásra  való 
hajlamban  szenvednek,  miután  a székelést  előmozdítja.  Továbbá 
a tejben  főzött  kenyérbél  borogatásul  szolgál  lobos  genydaga- 
natok  nál. 

34.  Kenyérhéjvíz.  Ez  igen  jó  ital  betegek  számára,  harmincz 
dekagramm  kenyérhéjat  négy  deciliter  forró  vízzel  öntünk  le, 
s ha  kihűlt,  palaczkokba  töltjük.  Kevés  czukrot  is  adhatunk 
hozzá. 

35.  Keserűsé.  14 — 20  dekagrammonként  adva,  hashajtószerül 

szolgál. 

36.  Keserűvíz.  Ezen  ásványvíznek  nyákfeloldó,  vérhigító,  ki- 
ürítő s hashajtó  hatása  van.  Ennélfogva  jó  szolgálatokat  tesz  az 
epének  és  nyáknak  az  altestben  való  meggyülemlésnél,  a fej-  és 
mellre  való  vértorlódásnál,  idült  bőrkütegeknél,  nevezetesen  az  ar- 
czon,  ha  azok  az  altesti  szervek  működés-zavarai  által  származnak. 
Ha  telivérűségnél,  a fej  felé  való  vértorlódással,  s a gutaütésre  való 
hajlamnál  mint  vértisztító  s pangásokat  feloldó  tavaszi  gyógymódot 
akarjuk  használni  a keserűvizet  s az  emésztés  jó  (a  halvány,  sovány 
s görvélyben  szenvedő,  s gyomor-gyengeségben  sinlődő  személyek- 
nek nem  használ  a keserűvíz),  akkor  legjobb  este  a lefekvés  előtt 
kis  borospohárral  meginni,  reggel  pedig  éhomra  két  olyan  pohárral, 
így  a szer  egyszersmind  feloldólag  és  hashajtólag  hat.  Az  ivás  után 
V4—  1 óráig  sétálni  kell.  De  a keserű  vizet  nem  szabad  sokáig  inni, 
mivel  különben  emésztési  bántalmakat  okoz,  s az  egész  testet 
gyengíti. 

37.  Király-elixir.  Ez  igen  kedvelt  és  hatékony  házi  szer 
a hurut  és  köhögés  ellen,  nyolcz  gramm  édes-gyökérvonatbói, 

három  dekagramm  ánizsos  vízből,  két  dekagramm  szétzúzott  ánizs- 
ból,  s tíz  dekagramm  folyékony  ammóniák- oldatból  áll.  Az  egésznek 
24  óráig  kell  a melegen  emésztődni,  ebből  naponkint  2 — 6-szor  theás- 
kanállal  veszünk. 

38.  Kírálygyertya.  (Ökörfarkkóró).  Virágát  száraz  időben  a 
kehely  mellőzésével  gyűjtjük,  egészen  és  gyorsan  kiszárítjuk,  hogy 
szét  lehessen  dörzsölni,  és  száraz,  jól  bezárható  edényekben  tartjuk. 
Főzete  mellhurut  és  egyszerű  vérhas  ellen  ajánltatik.  Mint  torok- 
víz is  hurutnemű  torokgyíknál,  s külsőleg  borogatásokhoz  is  jó  ezen 
virág  főzete. 

39.  Kölni  víz.  Ez  mint  szagolandó  szer  szolgál  fejfájdalomnál, 
ideggyengeségnél,  ájulásnál,  egyszersmind  hosszantartó  fájdalmas 
szemgyengeségnél,  és  mint  vértisztító  szer,  s végre  elbágyadt  tagok 
bedörzsölésére. 

40.  Korpa.  Zsákocskákat  töltünk  meg  korpával,  meleg  kemen- 
czén  jól  megmelegítjük,  görcsöknél  és  csúznál  mint  fájda- 
lomenyhítő, daganatoknál  pedig  mint  eloszlató  szert  teszszük  fel. 

41.  Lábviz.  Ez  mint  általános  szer,  fej  fáj  dalom,  szédü- 
lés, fülzúgás,  bódultság,  szűkmellűség,  gyomor- 
görcs, gerinczf áj  dalom,  a fej  és  mellre  való  vér- 
tor 1 ó d á s e 1 1 e n,  s a havi  vérzés  alatt  a görcsösálla- 
potok enyhítésére  és  gyógyítására  nagy  haszonnal 
alkalmaztatik.  Ellenben  folyó  náthánál  nem  javaltatik.  Következő 
módon  készül : Az  ehhez  való  vizet  két  marok  sóval  vegyítjük,  vagy 
sürgősebb  esetekben  négy  dekagramm  tört  mustármaggal  főzzük,  s 
oly  langyosan  alkalmazzuk,  a milyen  a frissen  fejt  tej.  A lábakat 
egész  a lábszárig  beleteszszük,  negyedóráig  hagyjuk  benne,  aztán 
gyapjukendővel  ledörzsöljük,  s a meghűléstől  óvakodunk ; legjobb  a 
fürdő  után  melegített  ágyba  feküdni. 

42.  Lenmag  és  lenmagpogácsa.  Mindkettőt  igen  jól  lehet  hasz- 
nálni, ha  puhító  borogatásokat  akarunk  készíteni : pl.  lobos  kemé- 
nyedések  megpuhítására,  aztán  belső  fájdalmaknál  és  görcsöknél. 
Lenmagot  és  szikfüvet  serpenyőben  kevés  vízzel  felmelegítünk,  a 
sűrű  pépet  kendőn  áttörjük,  s a lehető  legforróbban  reáteszszük 
a szenvedő  részre ; mihelyt  a borogatás  hőségét  elvesztette,  meg 
kell  újítani.  A lenmagból  gyógyerejű  theát  is  lehet  készíteni,  ha  evő- 
kanálnyi lenmagot  4 csésze  forró  vízzel  leforrázunk,  s minden  csé- 
szébe néhány  csepp  czitromlevet  töltünk.  Ezen  thea  száraz  görcsös 
köhögésnél,  vérköhögésnél,  bélgörcsnél,  vesefájdalomnál,  vizelet- 
égetésnél, s nehéz  vizelésnél  használ. 

43.  Magnesia  (szénsavas).  Három  dekagrammonkint  veszszük, 
gyomorsavanyúságnál,  hasfájdalomnál  és  a csecsemők  zöldes  szé- 
kelésénél, gyomorfájdalomnál  a felnőtteknél  is. 

44.  Majoránna.  Ezt  minden  esetekben  alkalmazhatjuk,  melyek- 
ben a borsosmenta  használ. 

45.  Makk-kávé.  Reggel  tejjel  és  czukorral  igen  nagy  gyógy- 
hatással  bír  szárazbetegség,  görvély,  ászkor  és  kimerülések  ellen, 
melyeknek  genyedések,  vér-  és  tejveszteség  szolgálnak  okul.  Az 
évnek  utolsó  hónapjaiban  igen  nagy,  de  nem  mérges  makkokat 
szedünk,  kifejtjük,  s mindeniket  keresztben  4 darabra  vágjuk,  forró 
vízzel  leforrázzuk,  meleg  kemenczén  vagy  sütőkemenczében  a ke- 
nyérsütés után  megszárítjuk,  megpergeljük,  mint  a kávét,  de  csak 
világosbarna  színre.  Egy  felnőtt  egyén  számára  két  dekagramm 
finomra  darált  makkot  veszünk,  a port  4—7  dekagramm  forró 
vízzel  leöntjük  s tíz  perczig  főzzük.  Gyermekeknek  egy  deka- 
gramm makk-por  elégséges.  Ennek  használatát  hónapokig  kell 
folytatni. 

46.  Mályva.  A mályva-virágból  készített  thea  igen  nagy  gyógy - 
hatással  bír  a torokgyuladásnál,  mint  torokvíz.  Külsőleg  borogatá- 
sokhoz és  fűpárnákhoz  is  szolgál,  folyásoknál,  helybeli  fájdalmak- 
nál, orbáncznál,  köszvénynél  és  görcsöknél. 

47.  Méhfű.  Mindazon  esetekben  használjuk,  hol  a borsosmenta 
alkalmas. 

48.  Mellthea.  Ez  igen  jó  kiköpés-előmozdító  szer,  nevezete- 
sen köhögésnél  és  mellbántalmaknál  alkalmazva.  Igen  jó  melltheát 
lehet  összeállítani : Zilizfűből,  izsópból,  zilizgyökérből,  édesgyökér- 
fából,  mindenikből  két  dekagrammot,  bodzavirágot  négy  dekagram- 
mot, ánizst  vagy  köménymagot  egy  dekagrammot,  naponkint 
annak  negyedrészét  4 — 6 findzsa  forró  vízzel  öntjük  le  s a theát 
langymelegen  iszszuk. 

49.  Mezei  kömény.  A virága  és  füve  külsőleg  fűzsákocskában, 
szikfűvel  és  rozsliszttel,  arcz-  és  tagszaggatás  ellen  és  mint  főzetet, 
kihűlt  állapotban,  mosások,  borogatások,  fürdők  alakjában,  mint 
erősítő  szert,  nevezetesen  a fehér  folyás  ellen  s gyenge  gyermekek 
fürdésére  alkalmazva. 

50.  Mustár-tészta.  Négy  dekagramm  mustármagot  tisztán 
megtörünk,  1 kanál  reszelt  tormát  és  ugyanannyi  kovászt  s kevés 
eczetet  adunk  hozzá,  úgy  hogy  e keverék  sűrű  péphez  hasonlít, 
tenyérnagyságnyira  vászonra  felkenjük,  a felkarra,  lábszárra,  a talpra 
vagy  a tarkóra  teszszük.  Ha  a tapasz  15 — 20  perczig  szívott,  levesz- 

szűk.  A mustártésztát  mindazon  esetekben  használhatni,  melyekben 
a torma  és  hólyaghúzó  tapasz  alkalmaztatik. 

51.  Nyúl  zsír.  A nyúlzsír  igen  jó  szer  a fagy  daganatok  ellen.  A 
tél  kezdetekor  a megfagyott  részeket  ezzel  reggel  és  este  bedörzsöl- 
jük, sőt  éjszakára  is  borogatjuk  vele. 

52.  Olaj.  Ez  belső  fájdalmaknál,  görcsöknél,  ősz- 
szefűződéseknél,  a rostok  heves  megfeszüléseinél  használ- 
tatik.  Langymelegen  és  sokáig  dörzsöljük  be.  Mérgezéseknél  is 
igen  ajánlandó  az  olajnak  belső  használata.  Bogárcsipéseknél 
nincsen  jobb  szer,  mint  azon  helyet  tüstént  negyedóráig  olajjal 
bedörzsölni.  Sőt  még  a mérges  kígyók  harapásánál  is  az  kezdetben 
a legjobb  szer,  nevezetesen  az  egész  testet  meleg  olajjal  tartósan  be- 
dörzsölni. 

53.  Opodeldok.  Ez  igen  jó  szer  zúzások,  hűdések  stb. 
ellen  ; az  illető  helybe  bedörzsöljük.  Következő  módon  készíttetik  : 
Egyenlő  rész  faggyú-  vagy  olaj-szappant  alkoholban  feloldunk, 
kámfort,  thymian-  és  rozmarin-olajat,  valamint  ammoniáklélt  adunk 
hozzá. 

54.  Pálinka.  1 rész  pálinkát  és  4 rész  vizet  mindazon  esetek- 
ben alkalmazhatunk,  a hol  különben  bort  használunk. 

55.  Pezsgöpor.  Ezen  háziszernek  egy  háztartásban  sem  volna 
szabad  hiányoznia.  A leggyorsabban  és  legbiztosabban  megnyugtató 
szer  ez  a bosszúság,  harag,  ijedtség  és  aggodalom 
után.  Igen  megújítólag  hat  fáradság,  megerőltetés  után,  aggodalom 
érzeténél,  szorongásnál,  vértorlódásnál,  a gyomor  savanyúságánál, 
s az  úgynevezett  vérhányásnál.  A pezsgőport  pohár  vízbe  öntjük  s 
gyorsan  kiiszszuk,  nehogy  a szénsav  elillanjon.  A jó  pezsgőport 
hét  dekagramm  borkősavból  s hét  dekagramm  kétszer  szén- 
savas szikenyből  készítjük,  melyhez  még  10  dekagramm  czuk- 
rot  adunk.  Ezen  anyagok  mindenikét  előbb  külön -külön  porrá 
törjük,  aztán  dörzscsészében  összevegyítjük.  Mindeniknek  töké- 
letes száraznak  kell  lennie.  Száraz,  jól  bezárható  üvegpalaczkok- 
ban  tartjuk. 

56.  Retek.  Ez  igen  felséges  szer  köhögés  ellen,  főleg  gyer- 
mekeknél. A fekete  retekbe  likat  csinálunk,  mely  alól  igen  vékony  s 
ezt  porrá  tört  finom  sárgaczukorral  megtöltjük.  A retket  most  po- 
hárba állítjuk  úgy,  hogy  az  annak  fenekét  ne  érintse.  A kifolyó  levet 
kanalankint  veszszük  be. 

57.  Sárgaczukor.  Különösen  a fehér  jégczukor,  igen  jó  szer 
hurut  ellen,  nevezetesen  theával  főzve. 

58.  Savó.  Ennek  hűsítő,  lágyító  s hashajtó  tulajdonsága  van, 
s mindazon  betegségekben  alkalmas  ital,  a hol  a vért  frissíteni,  s a ki- 
ürülést enyhén  jobbítani  akarjuk.  Ezért  az  alhas  rendellenes 
bántalmainál,  máj  betegségeknél,  rásztkórnál,  du- 
gulásnál s rothasztó  betegségeknél  lehet  alkalmazni  vagy  mint 
tavaszi  gyógymódot  reggel  éhgyomorra,  egy  pohárral  kezdjük  el, 
2-4  pohárig  megyünk  fel,  sokat  mozgunk,  a gyümölcs,  főzelék, 
savanyú  ételek,  bor,  ser,  fekete  kenyér  s mindennemű  hús  mellőzé- 
sével, a borjú-  és  tyúkhúst  kivéve.  Ha  nincs  természetes  savónk, 
mesterséges  módon  lehet  azt  előállítani,  nevezetesen  négy  deciliter 
forró  tejbe  evőkanálnyi  czitromlevet  vagy  eczetet  öntünk,  azt  jól 
felkavarjuk  s megszűrjük.  Savanyúságát  kevés  magnesia  hozzáadása 
által  veszszük  el. 

59.  Szappan.  Ezt  mireny-  és  sublimát- mérgezéseknél  hasz- 
náljuk, de  mégis  úgy,  hogy  közbe-közbe  sok  tejet  itatunk. 

60.  Szappan-léi.  Ennek  készítésére  üvegpalaczkot  használunk, 
a melybe  másfél  kilogramm  vizet,  s ebbe  tizennyolcz  dekagramm 
tiszta,  jó  fehér,  finomra  elkapart  házi  szappant,  s huszonnyolcz  deka- 
gramm jó  erős  pálinkát  öntünk.  A palaczk  nyílását  nedves  hólyag- 
gal kötjük  be,  s ennek  közepébe  gombostűt  szúrunk  s aztán  vízzel 
töltött  üstbe  szalmarétegre  teszszük,  melyet  tűz  felett  annyira  me- 
legítünk meg,  a mennyire  a víz  melegét  kezünk  kiállhatja.  Ezen  hő- 
mérsékben  tartjuk  azt  egy  óráig,  s ezen  idő  alatt  a palaczkot  időről- 
időre  felrázzuk,  míg  a szappan  feloldódott.  Aztán  még  két  deka- 
gramm tisztított  hamuzsírt  adunk  hozzá,  az  egészet  jól  felrázzuk, 
s a palaczkot  az  üstben  még  egyszer  a tűzre  teszszük,  miután 
előbb  jól  bekötöttük.  Miután  az  egész  kihűlt  és  megtisztult,  a tisztá- 
ját az  üledékről  letöltjük,  s a kész  szappanlélt  a használatig  eltesz- 
szük.  Ez  külsőleg  alkalmazva  zúzásoknál,  rándulásoknál 
és  czukornál  segít. 

61.  Szappanos  víz.  Ez  makacs  bőrkütegek  ellen  alkalmaz- 
tató, nevezetesen  az  illető  helyeket  szorgalmatosán  mossuk  langy- 
meleg  szappanvízzel. 

62.  Szarvasfaggyú.  Ez  igen  hasznos  szernek  bizonyodott  be 
felrepedezett  bőrnél. 

63.  Szikfű.  Ez  mint  thea  melegen  véve  belsőleg  köhögési 
rohamok,  ideges  gyomorgörcs,  ideges  bélgörcs, 
s a váltóláz  ellen,  midőn  a fázás  beáll,  szolgál.  A beteg- 
ágyasnőkutófájdalmai  ellen  is  segít.  Külsőleg  a szikfűvirágot 
szájmosásokhoz,  allövetekhez,  borogatásokhoz  használjuk,  ti  szt  á- 

tálán  fekélyek,  régi  bűzös  lábfekélyek  ellen  s o r- 
báncznál  fűzsákocskákhoz. 

64.  Szurok-tapasz.  Ez  igen  jó  szolgálatot  tesz  köhögés  ellen. 
A vállak  közé  teszszük  fel,  s addig  hagyjuk  ott,  míg  magától  le- 
esik. A szurkot  megolvasztjuk,  s tenyérnagyságnyi  fehér  bőrre  ken- 
jük fel. 

65.  Tavaszi  gyógymódok.  Ezek  által  a test  nedvei  megjavulnak 
és  megváltoznak,  azoknak  élessége,  mint  a mi  az  idült  bőrküteget 
és  a köszvényt  idézi  elő,  eltávolíttatik  s a vér,  nyák  és  epe  pangása 
feloldódik,  miáltal  az  elmondott  betegségektől  megóvjuk  magunkat, 
s gyógyítjuk  azokat.  Általában  igen  hasznosak  az  ilyen  gyógymó- 
dok a tüdő,  a gyomor  ésbelekelnyálkásodásánál,  a 
vér  alhasi  pangásánál,  mirigybántalmaknál,  ma- 
kacs bőr k ütegeknél,  fehérfolyásnál  s hószámza- 
varnál,  különösen  oly  személyeknél,  kik  igen  sokat  ülnek  a szo- 
bában, s a tavaszi  gyógymód  által  folytonos,  szabályos  mozgásnak 
kénytelenek  magukat  alávetni.  A tavaszi  gyógymódokat  ápril  végé- 
től 3—6  hétig,  megfelelő  életrend  mellett  naponkint  használjuk,  de 
csak  orvosi  rendeletre.  Ide  tartoznak : 

1 . A f ű-g  y ó g y m ó d.  Reggel  éhgyomorra  vagy  vajaskenyérre, 
különösen  gyomorgyengeségnél  frissen  vágott  rutát,  czicz- 
kórót,  ürmöt,  zsombort  teszünk,  vagy  ó-bort  öntünk  a fentnevezett 
füvekre,  melyekhez  még  czitromfüvet  és  köményt  adunk  s egy  po- 
hárral iszunk  reggelire  vagy  az  uborka,  taraczkbúza,  füstike,  orosz- 
lánfog, sóska,  üröm,  torma,  turbolya,  cziczkóró,  petrezselyem  s vad- 
katáng  sarját,  levelét  és  gyökerét  kinyomjuk,  s ezen  léből  reggelen- 
kint  V2 — 1 csészével  iszunk,  s egy  óráig  járkálunk  reá.  A séta  után 
mértékletesen  reggelizünk.  Ezen  gyógymódot  4—6  hétig  kell  foly- 
tatni, s e mellett  szigorú  étrendet  kell  tartani.  Nevezetesen  sem  kövé- 
ret, sem  savanyút,  sem  erősen  sózottat,  füstöltet,  s nehezen  emészt- 
hető tojás-  és  tésztás-ételeket  nem  szabad  enni. 

2.  U b o r k a-g  y ó g y m ó d.  (L.  uborka). 

3.  Sav  ó-g  y ó g y m ó d.  (L.  Savó). 

4.  Tej-gyógymód.  Igen  kis  adag  tejjel  kezdjük  el.  Ha  éh- 
gyomorra nem  tűri  meg  a beteg  gyomra,  előbb  fél  zsemlét  etetünk 
meg  vele.  A mellbetegeknek  legjobb  a tejet  seltersi  vagy  emsi  savanyú- 
vízzel vegyítve  inni.  A friss,  nem  főzött  tejből  reggel  hat,  délben  ti- 
zenkét, s este  6 órakor  három  decilitert  iszunk  és  pedig  szabályos 
mozgás  mellett.  Ezen  fő  ivási  időkön  kívül  a beteg  annyi  vízzel 
egyenlő  mennyiségben  vegyített  tejet  ihatik,  a mennyi  neki  tetszik. 
Ezen  gyógymódot  legkevesebb  7 — 8 hétig  kell  folytatni.  Gyümölcs- 

csel,  savanyú  ételekkel,  borral,  serrel  s húsnemekkel,  a fehér  húso 
kát  kivéve,  nem  szabad  élni,  s csupán  fehér  kenyeret,  rizst,  darát, 
stb.  ehetik  a beteg.  Az  ászkor,  hosszantartó  bőrbetegsé- 
gek, idegbántalmak,  emésztési  gyengeség,  álomta- 
lanság,  alhasif  áj  dalma  k,  bélgörcs,  lobos  aranyér- 
gumók azon  bajok,  melyek  ellen  a tej-gyógymód  sikerrel  alkal- 
maztatik. 

5.  Gyümölcs-gyógymód.  Ez  főképen  a mell  e 1- 
nyálkásodásánál,  mirigybajoknál,  idült  kütegek, 
vérbajok,  ideges  ingerlékenység,  köszvény  és  kö- 
högésnél használ.  A beteg  reggel  éhgyomorra,  aztán  délben  és 
este  szőlőt,  cseresznyét,  földiepret,  málnát  eszik,  s könnyű  étrendet 
tart,  úgy  mint  az  uborka-gyógymódnál. 

6.  A kese  rű víz-gyógymódoknál  főképen  a keserű- 
vizek jönnek  tekintetbe.  (L.  Keserűvíz). 

66.  Tej.  Ez  minden  éles  ásványi  mérgezésnél  a főszer.  A be- 
tegnek annyi  tejet  kell  inni,  a mennyit  csak  megbír,  s az  altestre  tej- 
borogatásokat kell  alkalmazni. 

67.  Tejfel.  A friss  tejfelt  külsőleg  mindazon  esetekben  lehet 
alkalmazni,  hol  olajat  használunk. 

68.  Tépés.  Ez  a sebek  és  fekélyek  bekötésére  szolgál,  hogy  azt 
a légtől  és  portól  megóvja,  s egyenleges  melegben  tartsa,  valamint 
hogy  a vért  és  genyt  magába  szívja.  A tépést  elhasznált  fehér  ke- 
ményítetlen  vászonból  tépés  által  készítjük,  a kihúzott  szálakat  ren- 
detlenül  dobjuk  egymásra.  A tépést  száraz,  szellős,  minden  ragályos 
anyagtól  óvott  helyen  kell  tartani,  s vigyázni  kell,  hogy  poros  ne 
legyen. 

69.  Terpentin-olaj.  Faggyúval  vegyítjük,  s mint  tapaszt  hasz- 
náljuk. Az  ezzel  befedett  bőrnek  munkássága  fokozódik,  neveze- 
tesen oly  betegségeknél  igen  hasznos,  a melyek  csúzból  visz- 
szamentbőrkütegekből,  a vér  beteges  elvegyüléséből  szár- 
maznak. 

70.  Tojáshéj.  Gyomorsavanyúság  ellen  használ;  forró  hamu- 
ban sárgára  égetjük,  porrá  törjük,  2—4  grammot  adunk  belőle. 

71.  Tojásital.  A tojás-sárgát  fehér-  vagy  sárga-czukorral  ve- 
gyítjük, s folytonos  habarás  közben  forró  vizet  öntünk  hozzá.  Ezen 
ital  köhögés, nátha,  s mellbetegségek  ellen  s gyenge 
gyermekek  táplálására  is  szolgál.  Hurut  ellen  melegen 
veszszük. 

72.  Tojás-szörp.  Ez  jó  szer  oly  személyek  számára,  kik  nem 
tűrik  a tejet  és  beteg  gyermekeknek  is,  tíz  tojást  fél  kilogramm 

vízzel  addig  verünk,  míg  eléggé  folyékony  lesz,  aztán  igen  erős 
vásznon  átnyomjuk,  habbá  verjük  s czukorral  vegyítjük.  Ha  az  át- 
dolgozott keverék  egészen  folyékony,  a habot  leszedjük  róla,  s a 
szörpöt  palaczkba  teszszük  el.  Használatkor  egy  nyolczadrész  ször- 
pöt tízszer  annyi  vízzel  vegyítünk. 

73.  Torma.  Ez  főképen  atormatapasz  készítésére  szolgál, 
mely  heves  fej-  és  fogfájdalomnál,  szédülésnél,  fül- 
zúgásnál, bódultságnál,  mell-  és  gyomorgörcsnél, 
szűkmellűségnél,  fuldoklási  rohamoknál,  has-  és 
gerinczfájdalmaknál,  egyike  a leggyorsabban  segítő  szerek- 
nek, sőt  némely  szorgosabb  esetekben,  mint  pl.  g u t a ü t é s n é 1 és 
mell-e lszorulásnál  az  életet  is  megmentheti.  A reszelt  tormát 
kenyérvastagságnyi  vászonra  kenjük  fel,  a felkarra,  lábszárra,  tar- 
kóra s a talpra  teszszük.  Addig  hagyjuk  ott,  míg  a beteg  jelentékeny 
égést  érez. 

74.  Torok-víz.  Vakart  sárgarépát  főzünk  vízzel  híg  péppé, 
melyhez  kevés  vizet  és  mézet  adunk.  Egyszerű  köhögéssel  és  nát- 
hával összekötött  torokfájdalom  ellen,  ha  az  változékony  időjárás- 
nál, nedves  tavaszi  időben  s meghűlés  után  szokott  előállani,  s a 
nyelést  megnehezíti,  ezen  torokvíz  langymelegen  igen  ajánlható. 
Más  torokvíz  bodza-  és  zsálya- theából  áll,  melyhez  minden  csészére 
1 — 2 evőkanál  mézet  vagy  eczetet  adunk. 

75.  Tyúkszem-tapasz.  Darab  vékony  bőrbe  olyan  lyukat  vá- 
gunk, a milyen  nagy  a tyúkszem,  s hólyaghúzó-tapaszból  és  közön- 
séges tapaszból  kenőcsöt  készítünk,  a bőrt  a tyúkszemre  felteszszük 
úgy,  hogy  az  kilátszik  belőle,  a kenőcsöt  felkenjük,  mindkettőt  vá- 
szonnal betekerjük,  s 24  óráig  rajta  hagyjuk.  Ezen  idő  után  a meg- 
puhult tyúkszemet  lehúzzuk. 

76.  Uborka.  Az  uborkának  frissen  kinyomott  nedve  felséges 
hűsítő  szer  láznál,  vérfelgerjedésnél  és  ideges  nők  arczverességénél, 
azon  időkorban,  a midőn  a havi  vérfolyás  megszűnik.  A hámozott, 
vékony  szeletekre  vágott  uborkára  sót  hintünk,  egy  negyedóra  múlva 
kinyomjuk,  s ezen  léből  naponkint  több  csészével  iszunk.  Mellbete- 
gek számára  a következő  készítésmód  ajánlatos:  Reggel  korán  5— 8 
jól  megmosott  uborkát  egész  a velőjéig  meghámozunk,  ezeket 
reszelővei  megreszeljük,  vásznon  át  kinyomjuk  és  megszűrjük, 
egy  evőkanál  tiszta  czukrot  és  tört  fahéjat  adunk  hozzá  s ezt  másfél 
óra  alatt  megiszszuk  folytonos  járkálás  közben. 

77.  Ziliz.  Ennek  gyökere  mint  főzet,  nyákos  inger-enyhítő  italt 
ad,  mely  hurutoknál,  köhögésnél,  bélgörcsnél,  hasmenésnél,  vér- 
hasnál, s vizelet-égetésnél  igen  hasznos.  Különösen  köhögés  ellen 

igen  jeles  szer  a zilizgyökér  főzete,  fehér  jégczukorral  készítve,  s 
langymelegen  bevéve. 

78.  Ziliz-szörp.  Tíz  dekagramm  hámozott  ziliz-gyökérre  más- 
fél kilogramm  forró  vizet  öntünk,  ha  ezen  forrázat  kihűlt,  megszűr- 
jük, s másfél  kilogramm  fehér  czukrot  oldunk  fel  benne,  két  tojás- 
fehérét habbá  verve  hozzáadjuk,  s leszedvén  a habját,  megszűrjük. 
Ezen  nedv,  mely  azonban  nyáron  nem  áll  el  sokáig,  kanalankint  be- 
adva igen  jó  szer  a kis  gyermekek  köhögése  ellen. 

79.  Zab-dara.  Ez  igen  fontos  gyógyszer.  Vízzel,  czukorral  vagy 
tejjel  való  főzete  lágyítólag  vagy  táplálólag  hat,  s a hurut,  köhögés, 
hasmenés  és  vérhas  ellen  használ.  A vérhas  és  az  altest  görcsei 
ellen  különösen  erősen  hat,  ha  szikfűvel  és  kevés  vízzel  sűrű,  forró 
péppé  keverjük,  s ezt  két  kendő  közé  téve,  a lehető  legforróbban 
teszszük  fel  a hasra.  Málnaszörppel  a zabdara  főzet  igen  jó  levest 
ad  a betegágyas  nők  és  lázbetegek  számára.  Mérgezések  ellen  a 
vízzel  készített  zabdarát  adjuk,  minden  savanyú  lé  hozzáadása  nélkül. 

Ezenkívül  a melegített  zabdara  pépnemű  állományban  mint 
borogatás  használtatik  fájdalmas  bőrloboknál,  a kelés  genyedésének 
előmozdítására,  s mint  főzet  torokvízhez,  aztán  olajjal  és  sóval  lágyító 
allövetekhez. 

80.  Zab-főzet.  (Savanyú).Tizennégy  dekagramm  nyers,  a por- 
tól megtisztított  s meleg  vízzel  kimosott  zabot  addig  főzünk,  mig  a 
szemek  felrepednek.  A vizet,  a mi  elfő,  a fővés  közben  utána  önt- 
jük. A levet  a fővés  után  átszűrjük.  Egynegyedóra  múlva  a tisztáját 
az  üledékről  leöntjük,  3 — 4 evőkanál  mézet  teszünk  bele,  czitrom- 
levet  és  boreczetet  is  ugyanannyit.  Ezen  főzet  heves  lázakban  kö- 
zönséges italul  szolgál. 

81.  Zamatos  eczet.  Durván  tört  cassziát  négy  dekagrammot, 
két  dekagramm  szegfűszeget,  egy  dekagramm  reszelt  szerecsendiót, 
négy  és  fél  kilogramm  eczetet  jól  összerázunk,  s e keveréket  néhány 
napig  befedett  edényben  állani  hagyjuk,  aztán  vágott  rozmarinleve- 
let,  lavendula-virágot  és  köményt  adunk  bele  nyolcz-nyolcz  deka- 
grammot, néhány  nap  múlva  felrázzuk,  kinyomjuk  és  megszűrjük. 
Ezen  eczet  füstölésre  szolgál.  Izzó  porczellán-csészére  vagy  ércz- 
lemezre  öntjük. 

82.  Vaj.  A friss,  sótalan  vaj  arra  szolgál,  hogy  a kis  gyermekek 
fején  levő  koszt  és  különféle  kütegek  varait  elpusztítsa.  Igen  oszlatóan 
hat  az  egyszerű  vajtapasz  is  a szoptatok  tejtől  feszes  s megkemé- 
nyedett emlőjénél.  A friss,  sótalan  vaj  továbbá  fájdalom-enyhítő  szer 
égéseknél,  felrepedezett  kéznél,  száras  élességnél  s a gyermekek  haj- 
koszánál. Az  iró  belsőleg  éles  mérgek,  görcsök  s hasfájás  ellen  használ. 

83.  Viaszos  posztó.  Ez  folyások  és  köszvény  ellen  használta- 
ik. A szenvedő  részt  körültekerjük  vele. 

84.  Víz.  A hideg  víz  minden  zúzás  és  esés  által  történt  sérté- 
sek ellen  használ.  Mindjárt  kezdetben  hideg  vízborogatásokat  rakunk 
fel  szorgalmasan,  melyeket,  mihelyt  megmelegszenek,  megújítunk. 
Ezáltal  a daganattól,  véraláfutástól,  s a gyengeség  némely  rosszabb 
következményeitől  óvakodunk.  A hideg  víz,  külsőleg  fellocsolva, 
igen  jó  szer  vérzések  ellen.  A meleg  víz  a legáltalánosabb  lecsende- 
sítő szer,  úgy  belsőleg  mint  külsőleg,  s égések  ellen  is  szolgál. 


FÜGGELÉKÜL. 


Érezpénz-összehasonlító  táblázat. 


Ország 

Pénzegység 

Korona 

Fillér 

Angolország  > 

1 font  sterling  á 20  shilling  a 12 

20 

_ 

Belgium,  Francziaország, 

pence  ...  ... 

Luxemburg  és  Svájcz 

1 frank  á 100  centimes  ...  ... 

— 

80 

Bulgária  

1 lew  á 100  stotinki  _.  ... 

- 

80 

Dánia  

1 korona  á lOOoere... 

1 

12 

Görögország  ...  ...  ... 

1 drachma  á 100  lepta...  ... 

- 

80 

Németalföld  

1 forint  á 100  cents... 

1 

70 

Német  birodalom  ...  ...  J 

1 1 márka  á 100  fillér  ...  ... 

1 

— 

Olaszország  ...  ... 

1 líra  á 100  centesimi  ...  ... 

— 

80 

Oroszország  

1 rubel  á 100  kópék 

3 

! 26 

Portugália  

1 miireís  á 1000  rei's  ...  ...  ... 

4 

66 

Románia  ...  ...  ...  ... 

1 lei'  á 100  báni  ...  ...  ... 

— 

80 

H Spanyolország  ... 

1 pesato  á 100  centimos  ...  ... 

- 

80 

B Svéd-  és  Norvégia  ... 

1 korona  á 100  oere  ...  ... 

1 

14 

H Szerbia ... 

1 dinár  á lOOpara  ...  ...  ... 

— 

80 

1 Törökország  __  ...  ... 

1 piaster  á 40  para  ...  ... 

| 

" 

18 

A házi  orvos. 

Útmérték-összehasonlító  táblázat. 

kilométer 


1 angol  mértföld  1760 
yard  . , . . . = 1*61 

1 dán  mértföld  . . . = 7*54 

1 földrajzi  mértföld  . =-  7*42 

1 franczia  tengeri  licu, 

3 tengeri  mértföld  . = 5*55 

1 német  bírod,  mértföld  — 7*50 

1 norvégiai  mértföld  . --=11  *30 


kilométer 

1 orosz  werst,  1500 
arschin  . . . . . ==  1*07 

1 osztrák  mértföld  . = 7*58 

1 svájczi  óra  . . . = 4*83 

1 svéd  mértföld  . . = 10*69 

1 tengeri  mértföld  m in- 
den  nemzetnél  . . = 1*85 

1 egyenlítő  fok  = 15 

földrajzi  mértföld  . =111*30 

Erősebb  fajta  kávé-hab  ...  ...  353 

Erős-lé  42 

Erős  leves ...  64 

Étanyagok  előzetes  elkészítése  32 
Étlapok  hús-  és  böjtnapokra  ...  429 


Étlap  6 személyre  (Böjti  napon)  433 
Étlap  12  személyre  (Böjti  napon)...  434 

Étlap  6 személyre  (Hús-napon)  429 

Fáczán  angol  módra  ...  ...  ...  273 
Fagyalékok  ...  ...  ...  ...  ...  368 

Fagylaltokról  ...  ...  ...  ...  ...  356 
Fagylaltokról  általában  ...  ...  356 

Fagylaltok  befőttek  levéből  ..  ...  359 
Fagylalt  hálóköntösben  ...  ...  364 

Fahéj-fánk—  416 

Fehéj-ostya  — ...  314 

Fajd-tyúk  sülve  ...  267 

Fánk  mandola-tejből ...  ...  ...  247 

Fánk  tej  kocsonyával  246 

Farsangi  fánk  ...  ...  — — 245 

Farsangi  fánk  más  módon  ...  ...  246 

Fasirozott  csirke...  ...  ...  136 

Fasirozott  nyúl  145 

Fegyverfánk 314 

Fehérítés  — — — 3 

Fehérítés  40 

Fehér  kocsonya  ...  ...  >...  — 342 

Fehér  kocsonya  kávéval  ...  ...  342 

Fehér  kocsonya  ostábla  alakban  342 

Fehér  mandola-ívek  ...  — 312 

Fehérre  párolt  csirke...  — — 138 

Fehérrépa.. ...  ...  — 130 

Fehérre  párolt  kalarábi  ...  ...  12& 

Fehér  tört-leves  — 68' 

Fejes  saláta  ...  - — 427 

Fekete  cseresznye  befőzése...  — 381 
Feketekávé-kocsonya  mandola- 

tejjel  — — 347 

Feldarabolás 45 

Felföldi  torta  — — - 308- 


Felvert  bábakalács  — — — — 
Fenyő-madár  sülve  — — 

Fiatal  pulyka  ászpikkal  — — 
Fiatal  pulyka  présben  — — 
Finherb  — — — — — — 
Finom  élesztős  rétes  — — — 

Finom  élesztős  tészta  — — — 
Finom  füvek—  — — ...  — 
Finom  thea-sütemény  — — — 
Fogoly  sülve  — ...  ... 

Fogoly-szálmi  pástétomkákkal  — 

Fojtott  marha-hús  — — 

Fojtott  marha-hús  — ...  — — 

Fokhagymás-torma  — 

Földieper- fagylalt 

Földieper-hab  

Földieper-kocsonya—  ...  — — 

Földieper-marmelád  — — 

Földieper-pép  ...  ...  ...  — ... 

Földieper-szelet  ...  ...  ...  — 

Fonnyasztás  ...  - ... 

Forgács-tészta  ...  — 

Formálás  — ...  ...  

Forrázott  csirke  ...  ...  — ... 
Forrázott  csuka  tormával  ...  ... 

Főtt-torta  ...  ... 

Főzelékek  ...  ...  ...  ... 

Főzelékek  Ízletességéről  ...  ... 
Főzés ...  ...  ...  ...  ...  ...  ... 

Főzött  dararétes  ...  ...  ... 

Franczia-ívek  ...  ...  

Franczia  kétszersült  ...  ...  ... 
Franczia  leveses  torta  — — — 

Franczia  leves  ... 

Franczia-pép  ...  

Franczia  rostélyos  ...  ...  — 

Franczia  szelet.. 

Franczia  tejkocsonya—  ...  ... 
Franczia  vajas-metélt  ...  — 

Frikasszirozás  — 

Friss  meggyből  készült  pép 
Függelék  az  édes  töltött  ká- 
posztához ...  ...  ...  ...  ... 
Függelék  a fagylalthoz  — ... 
Függelék  a jó  marhahúshoz 

Fürj  rizszsel ...  ...  ... 

Fürj  sülve  

Füstölés ...  ...  ... 

Füstölés  — — 34 

Fűszeres  ívek  ...  ...  310 

Fűszeres  rudacskák  — — 324 

Fűszer-torta — ...  298 

a 

Galamb  béllelve  141 

Galamb  páczolva...  — — 142 

Galamb  papirtekercsben  — — 97 

Glace  ...  ...  ...  42 

Geleékről  (mondd:  zselé)  ...  ...  370 

Gelée  almával  ...  ...  ...  374 

Gelée  fehér  borból ...  ...  ...  371 

Gelée  földieperből  ...  ...  ...  373 

Gelée  likőrből ...  ...  ...  ...  ...  372 

Gelée  madeirái  vaníliával—  ...  371 

Gelée  narancsból  ...  372 

Gelée  őszi  baraczkból  — — 373 

Gelée  pezsgőből  ...  ...  — ...  372 

Gelée  sárga  baraczkból  — ...  374 

Genois  (olv.  zsenoa)  ...  — ...  324 
Gesztenye-fagylalt  ...  ...  ...  360 

Gesztenye-parfait  368 

Gesztenye-pép  ...  214 

Gesztenye-torta  ...  — 289 

Gesztenye-torta  más  módon  ...  299 

Gomba-leves  ...  ...  ...  ...  ...  85 
Görögdinnye  befőzése  ...  ...  387 

Gőzmetélt—  ...  ...  ...  ...  ...  253 

Gőzmetélt  bajor  módra  ...  ...  253 

Gőzölés  ...  U-.  — — — 3 

Grog  ...  ...  ...  ...  ...  ...  400 

Gulyás-hús  ...  ...  80 

Gulyás-hús  407 

Gulyás-hús  á la  Rottenbiller  Károly  407 

Gyalu -forgács  ...  ...  ...  ...  325 

Gyermek-pép  rétes  — 225 

Gyermek-pép  vanília  likőrrel  ...  206 

Gyümölcs-étkek  ...  ...  ...  ...  262 

Gyümölcs-kenyér  ...  327 

Gyümölcsös  rizs  ...  ...  232 

Gyümölcs-rudacskák ...  — ...  321 

Habart  mandola-tészta  serlegecskék  320 


Oldal 

. 256 

279 

. 165 

165 

. 43 

224 

. 250 

43 

. 417 

279 

98 

111 

161 

119 

358 

351 

341 

376 

203 

316 

3 

239 

4 

136 

171 

299 

122 

409 

2 

225 

310 

337 

294 

62 

204 

156 

162 

341 

233 

41 

213 

133 

365 

116 

99 

279 

4 


6 


Oldal 


Habart  mandola-torta  ..  302 

Habart  meggy-lepény—  ...  218 

Habart  tejfel-pép  ...  211 

Habart-tojás  spárgával  és  rák- 
farkkal ...  ...  — ...  ...  ...  106 

Habos  czitrom-pép  — 207 

Habos  tejről  339 

Habos-tej  csokoládéval  ...  — 354 

Habos-tej  földieperrel  ...  ...  ...  354 
Habos  vanilia-fagylalt  ...  ...  365 

Hab-pép  ...  ...  __ ...  204 

Hajdú-káposzta  ...  ...  __  ...  408 

Halak...  ...  ...  ...  167 

Halak  ...  ...  ...  ...  ...  412 

Halász-lé  ...  ...  ...  ...  ...  ...  412 

Halbeles-leves  — ...  ...  ...  84 

Hal-karbonád  ...  ...  ...  ...  ...  105 

Hal-kolbász  — ...  ...  ...  ...  104 

Hal-leves  halászosan  ...  ...  ...  177 
Haluska  tölcsér-tésztával,  párban  236 

Harlekin-lepény  ...  ...  219 

Hasábos-tészta  ...  ...  ...  ...  241 

Házi  irósvajas-tészta  ...  ...  ...  182 
Házi  kolbász—  ...  ...  ...  ...  424 

Hideg  élesztős-tészta  252 

Hideg  hal  aszpikkal  és  majonézzel  103 

Hideg  italok 400 

Hideg  mártás  masánszki  almából 

és  tormából ...  119 

Hideg  mustár-mártás ...  ...  ...  118 

Hideg  pástétom  185 

Hideg  sodó  almával  ...  ...  ...  343 

Hideg  tyúk  ...  139 

Hó-gula ...  - ...  ...  250 

Hollandi  tojás ...  ...  110 

Holsteini  tej  ...  ...  355 

Hopsz...  — ...  ...  340 

Hosp  — — — — — ...  125 

Hosp  más  módon  — ...  ..  125 

Hungária  szeletkék  — ...  ...  166 

Hurkák  (debreczeni)  ...  ...  ...  423 

Hús-eltartás — ...  ...  4 

Hús-levesek  58 

Húsnak  hosszabb  ideig  való  el- 
tartása   — — — 33 

Húsos  ételek...  — 410 

Húsos-tészta  ...  — 186 

I 

Ibolya-conserv  — ...  ...  ...  375 

Ibolya-kocsonya  ...  350 

Ikrás-káposzta  ...  ...  ...  _ . 408 

Irós-tészta  — ...  — 183 

Ispékes  leves  402 

Ivekről  ...  ...  ...  ...  ...  ...  308 

Ivek  vajas  tésztából  ...  ...  ...  311 

.1 

Jeges  kávé  ...  ...  ...  ...  401 

Jeges  mézes-kalács...  — ...  ...  324 

Jeges  puncs ...  ...  363 

Jég-fánk  ...  ...  - ...  323 

Jó  korai  tavaszi  étkek  ...  ...  408 

Juh-hús  becsináltak  — ...  ...  153 
Juh-túrós  burgonya  — - ...  238 

Juh-túrós  haluska  ...  ...  ...  ...  236 

K 

Kabinet-pudding  ...  348 

Kacsa  sülve  ...  ...  267 

Kádkák  ...  308 

Kádka  raguval — 100 

Kádka  szálmival 100 

Kádka  töltelékkel  — — ...  100 

Kajszin-baraczk  befőzése ...  ...  381 

Kajszin-baraczk  befőzése  más  mó- 
don   381 

Kajszin-baraczk  fagylalt  — ...  361 

Kajszin-baraczk-lepény  angol  tész- 
tában   - . ..  221 

Kajszin-baraczk-marmelád  ...  ...  376 
Kajszin-baraczk  párban  — — 393 

Kalács  sütésmódja  ...  ...  — 260 

Káposzta-saláta  szalonnával...  ...  287 
Káposztás-étek  — ...  — — 408 

Káposztás-haluska  ...  • ...  — — 239 
Káposztás-rétes  ...  — — ...  222 

Káposztás-rétes  más  módon  — 222 
Kappan  álkagyló-mártásban  ...  140 

Kappan  csigával  — 269 

Kappan  főzelékkel  — — ...  140 

Kappan  kagylócskákkal  ...  — 140 

Kappan-mell  osztrigával  — — 93 

Kappan  szardellával  — — — 268 

Kappan-tekercs  — ...  — — 141 

Kapri-mártás  . — — — — 117 

Kapor-mártás  ...  — — — 118 

Kaporna-mártás  — — — — 117 

Karfiol  összerakva  — ...  ...  409 

Karlsbadi  marha-hús  — — — 113 
Karlsbadi  perecz  ...  — — — 249 

Kartifiola-leves—  — - — 66 

Kartifiola-saláta  — — — — 287 

Kartifiola  vajas-mártásban  — ...  124 
Kartifiola  vajban...  — — — 124 

Kártyák  fűszeres  tésztából  — — 326 
Kártya  piskóta-tészt  ából  — ...  325 

Kásás-bélés  ...  ...  ...  — — 422 

Kásás-hurka. — ...  — — 424 

Kaszás-lé ...  — — 79 

Kaszás-lé  ...  ...  — — — 403 

Kávé-fagylalt  ...  ...  360 

Kávé  készítése  ...  — 397 

Kávé-kocsonya  tejszínnel  ...  343 

Kávé-parfait  — ...  367 

Kávé-pép  ...  - — 205 

Kávé-pép  más  módon  — ...  205 

Kávé-torta ...  — 300 

Kávés-fánk  ...  ...  ...  ...  — 234 

Kávés-lepény  ...  321 

Kék-káposzta  gesztenyével  ...  126 

Kelkáposzta-sarjak ...  — — 127 

Kenyér-leves ...  — — 62 

Kenyér-leves  más  módon  — 62 

Kenyér-pép  ...  — — ...  201 

Kenyér-torta  — — — — — 295 

Kerek,  lapos  kis  szúróval  kiszag- 
gatott galuska  ...  241 

Kiáztatás  ...  ...  — — — 3 

Kifli-pép  málnával  leöntve  ...  — 207 

Kirakott  ászpik  ...  ...  164 

Kirakott  hasábos  tészta 241 

Kirántás 3 

Kis  muskatály-körték  párban  — 394 

Kocsonya-befőttek  ...  ...  355 

Kocsonya  muskatály  borból—  ...  347 
Kocsonya  muskatály  szőlőből  — 348 

Kocsonya  nyers  kávéból  ...  ...  348 

Kocsonykák ....  ...  ...  368 

Kocsonyáról  ...  ...  ..  ...  ...  339 


Oldal 


Kocsonyázott  alma  ...  — — . 281 

Kocsonyázott  borjú-fej  — ...  ...  165 
Kocsonyázott  csuka  — — — 169 

Kocsonyázott  kecsege  ...  ...  — 169 
Kocsonyázott  kompót  — ...  282 

Kocsonyázott  kompót  párolt  gyü- 
mölcsből — ...  ...  ...  ...  283 

Kocsonyázott  kompót  más  módon  283 
Kocsonyázott  rizs  ...  ...  ...  351 

Kocsonyázott  sűrűk  és  marmeládok  375 
Kocsonyázott  sodó  ...  ...  ...  354 

Kocsonyázott  sűrű-lé  bőralmából—  375 
Kocsonyázott  sűrű-lé  leánysomból  376 
Kocsonyázott  sűrű-lé  ribizliből  — 375 
Kocsonyázott  tej  piskótával  bélelve  351 
Kocsonyázott  tejszín  és  csokoládé- 
hab szeletekben  ...  — ...  352 

Kocsonyázott  torta  — ...  — . — 297 

Kókok  ...  ...  — 197 

Kolbász  — ...  — _.y  — — 412 
Kolbász  (debreczeni)  — — 423 

Kolbász  páczolt  hagymával ...  ...  88 

Kolozsvári  töltött  káposzta  133 

Köményes  fiatal  sertés-czomb  — 166 

Kompotok  ...  280 

Kompót  alma-péppel  ...  ...  ...  285 
Kompot  aszalt  meggyből  — — 285 

Korhely-leves  — — 80 

Korhely-leves  — ....  402 

Korhely-leves  más  módon  — — 402, 
Korhely-leves  még  más  módon  403 

Korpa-torta  ...  — __  — 299 

Kossuth-kifli  - - — — 195 

Koszorúk  mandula-tejből  — — 196 
Körte  eczetben  ...  ...  — — 392 

Körte-kompót  ...  ...  — — — 281 

Köszméte-mártás  — — — 118 

Köszmétés  bárány  ...  — — — 145 
Közönséges  hús-lé  — .„  — 42 

Krém-kádka  — * — 309 

Kucsmagomba-leves  ...  ...  — 73 

Kucsmagomba-leves  87 

Kucsmagomba  fasirozva  ...  ...  95 

Kuglóf  - ...  ...  ...  - - 257 
Különböző  tészták  ...  — — 181 

Különfélék  becsinálása  és  meg- 
tartása...   — — — 395 

Különféle  jegyzetek  ...  — — 503 

Lábatlan  tyúk  ...  ...  ...  420 

Laska-pástétom  ...  ...  ...  ...  101 
Laska  rákvajjal  ...  ...  ...  ...  233 

Leánysom-kocsonya  ...  ...  350 

Legirozás  ...  ...  4 

Lehámozott  szilva  eczetben  ...  ...  391 
Lehamvazás ...  ...  ...  ...  4 

Leizzasztás  ...  4 

Lencse  foglyokkal  .. 128 

Lencse-leves  ...  ...  ...  ...  ...  87 
.Lengyel-rostélyos  ...  ...  ...  159 

Lenmagolaj-saláta  — 427 

Lepények  214 

Levek...  ...  385 

Leveles  tészta  — 200 

Leveles  tészta  más  módon  202 

Leveles-torta ...  ...  293 

Leves  agyvelő-gombóczczal—  ...  72 
Leves  agyvelő-kádkákkal...  ...  71 

Leves  agyvelő-pitével  ...  72 

Leves  bekötöttél ...  ...  ...  ...  70 

Levesbe  való  rizs-lepény  62 

Leves  burgonya-gombóczczal ...  69 

Leves  consommé-kádkákkal...  ...  68 
Leves  csiperke-gombával  ...  77 

Leves  dara-haluskával 69 

Leves  dara-kádkával 70 

Levesek  — ...  ...  ...  — ...  58 

Levesek ...  ...  401 

Levesekről  általában  58 

Leves  felvert  dara-gombóczczal  70 
Leves  felvert  szalonna-gombóczczal  78 
Leves  hús-gombóczczal  — ...  69 

Leves  húsos  pajzskákkal  ...  — 72 
Leves  hús-vagdalék-fánkkal  ...  71 

Leves  lúd-aprólékkal  ...  ...  ...  71 

Leves  lúdmáj-pitével 75 

Leves  lisztes-lepénykével  ...  76 

Leves  rák-kádkákkal ...  ...  — 73 

Leves  rizsliszt-kádkákkal  ...  ...  73 

Leves  rizsmájjal ...  — ...  74 

Leves  májgombóczczal ...  — ...  75 
Leves  spárga-kádkákkal  ...  — 78 

Leves  szalonna-gombóczczal  közön- 
séges módon  — ...  — 79 1 


Leves  szalonna-gombóczczal  más 
módon  ...  ...  ...  ...  ...  79 

Leves-táblácska  ...  ...  ...  42 

Leves-táblácskák  utazásra  ...  81 

Leves  tüdő-táskával  ...  ...  ...  74 
Leves  után  való  ételekről  ...  ...  88 

Leves  vajas-haluskával ...  ...  69 

Leves  zsemlye-kádkákkal 78 

Liebig-féle  hús-kivonat  ...  ...  ...  59 

Linczi-kenyér  ...  ...  ...  • ...  328 

Linczi-torta  tojás  nélkül  ...  ...  301 

Linczi-torta  más  módon...  ...  ...  308 
Liszt-morzsonya  ...  ...  ...  ...  417 

Lisztes-kádka  leves  ...  76 

„Luby“-sült._ . ..  ...  154 

Lúdaprólék-leves  más  módon  ...  71 
Lúdmáj  irósvaj-mártással ...  ...  404 

Lúdmáj  rizs-abroncsban  ...  ...  89 
Lúdmáj-szálmi  ...  ...  ...  92 

M 

Mágnás-pörkölt  ...  ...  406 

Magyar-pité  ...  ...  ...  ...  ...  420 

Magyar  ponty  ...  ...  413 

Májas-hurka...  — ...  ...  ...  423 

Majonéz  készítése  ...  ...  ...  ...  103 

Majonéz  új  módon  ' 168 

Május-ital  ..  ...  . ..  ...  ...  401 

Mákos-kifli  — 260 

Mákos-rétes  ...  ...  ...  ...  226 

Makaroni-pudding  194 

Makaróni  sajttal  és  hússal  ...  ...  243 

Malacz  sütése  ...  272 

Malacz-tokány 1 65 

Malacz  vagdalékkal  töltve...  102 

Máié  ...  ...  ...  ...  421 

Málna-fagylalt  ...  ...  ...  ...  358 

Málna  befőzése  ...  380 

Málna-kocsonya  ...  ...  ...  — 343 

Málna-lé  befőzése  ...  ...  385 

Málna-lé  befőzése  eczettel  ...  386 

Málna-lé  készítése  fagylalthoz  ...  385 
Málna-lé  készítése  kocsonyához  385 

Málna- parfait  — ...  — ...  368 

Mandola-csókok 329 

Mandola-fagylalt  357 

Mandola-falat  ...  317 

Mandola  hálókabátban  330 

Mandola-kifli  — — — — — 329 

Mandola-kifli  más  módon  — 330 

Mandola-kocsonya  ...  -T.  — — 343 
Mandola-kocsonya  vizahólyag 
nélkül  — — — — — — 344 
Mandola-lepény  habarva  ...  ...  215 

Mandola-lepény  nyújtva  216 

Mandola-leves  - — 86 

Mandola-parfait  — — 368 

Mandola-pép  friss  megygyel  — 208 

Mandola.pép  pisztácziával  — — 208 
Mandola-pép  töltött  almával  . 208 

Mandola-sodó  ...  — ...  — 192 

Mandola-tej  ...  — — ...  — 400 
Mandola-torta  tejszín-habbal  ...  304 
Mandolás  kádka  — — ...  ...  309 

Mandolás-torma  117 

Maraszkin-fagylalt  — — ...  361 

Marha-hús  barnán — — ...  115 

Marha-hús  becsináltak  ...  153 

Marha-hús  karbonád  szardellával  92 
Marha-hús-szeletek  ...  ...  — 90 

Marha-hús  málna-lével  1 14 

Marha-hús  meggy-lével  — — 114 

Marha-hús  papírtekercsben  — ...  111 
Marha-hús  új  modorban  ...  — 115 
Marha- nyelv  fricaudeaux  ...  ...  151 
Marinírozás  ...  ...  .. . ...  ...  3 

Mártások  — ...  ...  ...  ...  ...  116 
Masszedoán ...  — ...  — ...  345 

Mazsolás-kifli  ...  ...  250 

Meggy  eczetbe  csinálva  — ...  391 

Meggy-fagylalt...  ...  ...  ...  ...  365 
Meggy-kádka  ...  ...  ...  ...  309 

Meggy-kocsonya  — 350 

Meggy-lé  befőzése  ...  ...  ...  386 

Meggy-lé  készítése  fagylalthoz  ...  385 
Meggy-lé  készítése  kocsonyához...  385 
Meggy-lepény  ...  — ...  ...  259 

Meggy-lepény  élesztős  tésztából  — 220 

Meggy-lepény  más  módon  ...  221 

Meggy-leves ...  ...  ...  ...  ...  403 

Meggy  mézbe  berakva  ...  ...  ...  390 
Meggy  párban  ...  ...  ._.  ...  393 

Meggy- parfait ...  ...  ...  368 

Meggy-pép  ...  ...  ...  ...  ...  212 

Meggy-rétes  ...  ...  227  ! 


L|  Oldal 

1 Meggy-rétes  élesztős  tésztával ...  227 

i Meggy-sodó  ...  ...  ...  ...  ...  191 

> Megkelés  ...  4 

! Megkötés  ...  ...  ...  ...  ...  ...  4 

Megveregetés  ...  ...  ...  ...  33 

Meleg  bor  ...  ...  ...  ...  ...  ...  400 

Meleg  italok  ...  ...  397 

Meleg  szalonpudding  ...  ...  189 

Meleg  tojásos  puncs  ...  ...  ...  399 

Menyhal  kifejtett  kagylócskákkal 
és  szarvasgombával  ...  ...  174 

Mennyhal  osztrigával  ...  ...  173 

Meridon  sodóval  — ...  ...  ...  188 

Metélő  hagyma-mártás  ...  ...  ...  119. 

Metélt  fánk  ...  ...  ...  ...  239 

Mézes-kalács  ...  ...  ...  ...  ...  327 

Mogyoró-fagylalt...  358 

Mogyoró-parfait  ...  ...  ...  ...  367 

Mogyoró-rudacskák  ...  320 

Mogyoró-rudacskák  329 

Mogyoró-torta  ...  ...  ...  — 289 

Mornay-mártás—  ...  44 

Muskatályszőlő-fagylalt  ...  ...  361 

Muskatályszőlő-kocsonya  kőmagú 

gyümölcscsel  348 

Muszka-csókok  ...  ...  ...  ...  330 

Morzsa-torta...  ...  ...  — — 295 

Mustár-vaj  ...  ...  43 

N 

Nádfánkok  tejszín-habbal  — ...  334 

Nápolyi  kifli  ...  331 

Napóleon  torta  csokoládéval  be- 
vonva   ...  — ...  ...  304 

Narancs-fagylalt  ...  — ...  ...  362 

Narancs-hab  ...  ...  — — 355 

Narancsjég-ívek  ...  312 

Narancs-kocsonya  ...  ....  — — 345 

Narancs-parfait  — ...  ...  368 

Narancs-pép  ...  ...  — ...  ...  209 

Narancs-sodó  ...  — 192 

Narancs-torta  ...  ...  ...  — — 305 

Narancs-víz — 400 

Nyárson  sült  galamb  - 268 

Nyárson  sütés  — .2.  — — 3 

Nyárson  sütött  sertés-derék  — ...  427 
Nyélczés  mandola-kenyér...  — 328 


10 


Oldal 


Nyélczés  mandola-torta  ...  302 

Nyélczés  mandola-torta  szeletekben  302 
Nyelv  lengyel-mártásban  — — 153 

Nyelv  nyárson  sütve  szardella-már- 
tással   — — — — — 152 

Nyers-czukor-fagylalt  — — 360 

Nyomott  körte  — — — 387 

Nyomott  perfikati  kompót  ...  — 388 
Nyúl  sülve  — ...  — — — 275 

Nyúl  sülve  más  módon  ...  — 275 

Nyél  vadlében  „ 405 

O 

Oglio-leves  ...  ...  ...  67 

Olasz  marha-hús  — — ...  1 14 

Olasz  makaróni  ....  — — ...  243 

Olasz  mártás  — — 117 

Olasz  polenta  242 

Olasz  rántotta  tejfellel  — ...  423 

Olasz  rizs  - — — 243 

Olasz  saláta  ...  ...  ...  287 

Olasz  saláta  más  módon  ...  ...  288 

Omlós-kifli  ...  ...  ...  ...  ...  255 

Omlós-tészta...  415 

Ostya  — — ...  ...  ...  ...  ...  313 

Ostyák  ...  ...  ...  313 

Osztriga  csuka-májjal  ...  ...  ...  105 

Osztriga  menyhal-májjal  ...  ...  105 

Osztrigával  töltött  sült  kappan  ...  266 

ö 

Ökörfark  ...  ...  ...  ...  ...  157 

Öntött  perecz 420 

Ötvélyezés  — ...  41 

Ötvözött  metélt  ...  238 

Ö 

Oszibaraczk-fagylalt  ...  362 

Őszibaraczk  hálóköntösben  ...  263 

Őszibaraczk-kompót  ...  ...  ...  285 

Őszibaraczk-marmelád  ...  ...  377 

Őszibaraczk  párban  ...  ...  ...  393 

Őszibaraczk-sajt  ...  ...  ...  ...  388 

Oszibaraczk-szelet  318 

Őz-czomb  sülve  ...  280 


Olda 


Oz-derék  páczolva  ...  ...  ....  ...  276 
Oz-hát  sülve...  ...  ...  ..  ...  280 

Őz-hát  vagdalék  ...  ...  ...  ...  149 

P 

Pacsirta  rostélyon  sütve  277 

Paczal  ...  ...  ...  ...  ...  ...  148 

Pain  eperből ...  ...  ...  ...  374 

Palacsinta  gyermek-péppel  ...  197 
Palacsinta  habart  mandolás-tész- 

tával  ...  ...  230 

Palacsinta  rizszsel  ...  ...  197 

Palacsinta  porhanyós  tésztában  ...  198 
Palacsinta  szilvával  töltve  ...  ...  230 

Palacsinta-tekercs  ...  ...  ...  101 

Palacsinta-tekercs  vaddal ...  ...  101 

Palacsinta  túróval  töltve  ...  ...  230 

Panade  ...  ...  ...  4 

Panírozás 3 

Panírozás  ...  ...  ...  42 

Papine-fagylalt—  361 

Paprikás  borjú-sült  ...  412 

Paprikás  borjú-hús  galuskával  ...  410 
Paprikás  csirke  ...  ...  ...  ...  411 

Paprikás-hal  szegedi  módon  — 176 

Paradicsomalma-leves  401 

Paradicsomalma-mártás  ...  120 

Paradicsomalma-saláta  ...  . . 428 

Parfaitról  általában ...  ...  — ...  366 
Parfait-k,  tejszín-fagylaltok  ...  366 

Párolt  bárány-hús  ...  ...  ...  146 

Párolt  cseresznye  csokoládéval  262 
Párolt  galamb  ...  ...  ...  ....  ...  142 

Párolt  gyümölcs  készítése...  ...  392 

Párolt  kelkáposzta  rizszsel  és  son- 
kával ...  — - 129 

Párolt  marha-hús  ...  ..111 

Párolt  marha-hús  burgonya-ké- 
reggel ...  ...  ...  ...  ...  ...  113 
Párolt  marha-hús  rizskéreggel ..  112 

Párolt  palacsinta  — — ....  ...  198 

Párolt  rák  — ...  ...  178 

Párolt  récze  vereshagymával  ...  138 

Párolt  reszelt  tészta  236 

Párolt  rostélyos  ...  157 

Párolt  savanyú  káposzta  burgo- 
nyával   131 


11 


Oldal 


Párolt  savanyú  káposzta  rizszsel—  131 
Párolt  savanyú  káposzta  más 

módon  _. — — 131 

Párolt  tekercsek 158 

Párolt  ürüczomb  ...  ...  ...  160 
Párolt  vesepecsenye  ...  ...  155 

Párolt  vesepecsenye  savanyu  ubor- 
kával — — — ...,  — 161 

Passzirozás  — — ...  3 

Pástétom  __ ...  — 181 

Pauláni  táblácskák  — ._.  ...  333 

Pecsenyék. ..  ...  ...  ...  425 

Pecsenyék  bekötése  40 

Pecsenyék  előleges  készítése  — 35 

Pecsenye-gombócz  163 

Pépek - — ...  — — 197 

Pergelt-torta — 299 

Perzselés  ...  ...  4 

Perzselés  ...  ...  ...  ...  41 

Pesti  almás-lepény  . — ...  ...  215 

Pirított  ívek  ...  ...  ...  311 

Pirított  tejes-haluska ...  ...  ...  235 

Pirított  mandola  329 

Piskóta-ívek  310 

Piskóta  papirtokban  __i  — ...  321 
Piskóta-pép  — ...  ...  ...  ...  201 

Piskóta-tészta-tekercs  ...  ...  ...  292 
Piskótatészta-tekercs  más  módon  292 

Piskótás  tészta  ...  231 

Piskótatészta-serlegek  tejszínhab- 
bal   ...  ...  ...  332 

Piskóta-torta  ...  290 

Piskóta-torta  tejfel-habbal ...  291 

Pisztráng  kékre  főzve  ...  167 

Pogácsa  187 

Ponty  cseh  módra 172 

Ponty  kékre  főzve  ...  ...  ...  172 

Ponty  kocsonyázva.. ...  172 

Ponty  kocsonyázva  cseh  módra  173 
Ponty  sóska-mártásban...  ...  ...  173 

Ponty  zöld-mártással 172 

Porhanyó-tészták  ...  ...  ...  ...  181 
Porhanyós  tészta  készítése  ...  183 

Potyka-kocsonya...  ...  ...  — 413 

Pörkölés  — ...  ...  - 3 

Pörkölt  bárány-hús  ...  ...  ...  405 

Pörkölt-hal  — ...  ...  414 

Pörkölt  káposzta  oldalassal  ...  408 


Oldal 


Pörkölt  marha-hús ...  ...  ...  ...  406 
Pörkölt  malacz  ...  ...  ...  ...  406 

Pörkölt  pulyka...  ...  ...  ...271 
Pudding-fagylalt  á la  Nesselrode  359 
Pudding  sodóval  ...  ...  ...  ...  188 

Pudding  angol  módra...  ..  ...  192 

Puddingokra  való  tej-mártás  ...  191 
Puffadt  tejfeles  haluska  ...  ...  235 

Puhára  főzés  ...  ...  5 

Puhintás-torta  ...  ...  ...  ...  416 

Puliszka  ...  ...  ...  ...  ...  ...  419 

Pulyka  bélelve  ...  ...  ...  ...  139 

Pulyka-karbonád  fricandeauban...  139 
Pulyka-  és  réczeszárny-vagdalék  147 
Pulyka-sült  ...  ...  ...  ...  ...  270 

Puncs  ...  — ...  ...  ...  ...  399 

Puncs-fagylalt ...  ...  — ...  ...  362 

Puncs-fánk  ...  ...  ...  ...  322 

Puncs-kocsonya  — ...  ' 346 

R 

Rábaközi  perecz  ...  ...  ...  ...  418 

Rácz-pite  ...  — ...  ...  ...  217 

Rákba  való  töltelék  — ...  66 

Rák-leves ...  ...  ...  64 

Rák-leves  vagdalékkal  ...  86 

Rák-leves  más  módon  ...  ...  — 65 
Rák-kolbászka  . ..  ...  ...  — 234 

Rák-meridon  ...  ...  189 

Rák-morzsóka  ...  ....  ....  ...  236 

Rák-rétes  — ...  ...  ...  ...  — 225 

Rák-vaj  ....  ...  ...  ...  — ...  43 

Rántott  aszalt-szilva  264 

Rántott  baraczk  263 

Rántott  baraczk  más  módon...  — 264 
Rántott  burgonya—  — — ...  88 

Rántott  csibe  — ...  — — — 266 

Rántott  gesztenye  ...  — ...  263 

Rántott  kelkáposzta—  ...  — 126 

Rántott  mandola  — ...  — ...  264 

Rántott  meggy — — — 264 

Rántott  menyhal  mártással  — 174 

Rántott  palacsinta  almával  töltve...  230 

Rántott  ponty  — 414 

Rántott  sodralék  burgonyával  — 94 
Rántott  szarvacsok  ...  ...  ...  94 

Rántott  tekenős-béka  — 180 


12 


Oldal 


Rántott  tojás  ...  ...  106 

Remoulade-mártás  — ...  44 

Reszelt-tészta  édesen  töltve  — 234 

Rétesek  ._ . ..  214 

Ribízke-mártás...  ...  — 120 

Ribizke-parfait  368 

Ribizli-fagylalt  ...  .. 362 

Ribizli-kocsonya  — ...  — — 347 

Ribizli-lé  befőzése  — — ...  385 

Ribizli-lé  készítése  fagylalthoz—  385 
Ribizli-lé  készítése  kocsonyához...  385 

Ringlót  pálinkában  389 

Ringlót  párban...  — ...  ...  394 

Ringlót-szilva  befőzése  383 

Rissole  ...  ...  ...  ...  ...  ...  100 
Rizs-abroncs  friss  gyümölcscsel  194 
Rizs-abroncs  párolt  gyümölcscsel  194 
Rizs  angol  módon  ...  ...  ...  199 

Rizs  csokoládéval  210 

Rizs-fagylalt ...  362 

Rizsgombócz-leves ...  77 

Rizs-leves  ...  — ...  67 

Rizs-kádka  irósvaj-tésztában  ...  240 

Rizskása  olasz  módra.. 81 

Rizskásás  rétes...  ...  — ...  ...  226 

Rizsliszt-pép  ...  - 210 

Rizs-meridon  188 

Rizs-meridon  más  módon 188 

Rizs-morzsóka 240 

Rizs-pástétom  186 

Rizs-pép  csokoládé-öntéssel ...  ...  212 

Rizs-pudding  193 

Rizs  tejsodóval—  ...  210 

Róbert-fánkok  ...  338 

Róbert-mártás ...  ...  ...  121 

Római  puncs  ...  357 

Rostélyon-sült  ...  ...  163 

Rostélyon  sült  borjú-szegy  para- 
dicsom-mártással— ...  ...  ...  410 
Rostélyos  kirántva  ...  — ...  411 

Rostélyos  savanyú -tejfellel  411 

Rostély-tészta  249 

Roston  sütés  ...  ...  ...  _.  3 

Roulettek  ...  ...  ..  ...  ...  42 

Rózsa-fánk  247 

Rózsa-fánk  más  módon  ...  ...  ...  248 

Rózsa-kocsonya  ...  346 

Rudas-kenyér  ...  ...  333 


Oldal 

S 


Sajt-lepény  (theához)...  ...  ...  219 

Saláták  ...  ...  ...  ...  286 

Saláták  ...  ...  427 

Saláta  vaj-mártásban  ...  ...  ...  125 
Salzburgi  haluska  ...  ...  238 

Sárga  baraczk  eczetben—  392 

Sárga  dinnye  befőzése  ...  ...  386 

Sárgarépa  kalarábival  ...  ...  130 

Sarlotte  — ...  ...  240 

Sauce-Rich  ...  ...  44 

Sertéspecsenye  barna  lével  ...  427 

Sódaras-rétes  ...  ...  ...  ...  226 

Sódaras-pogácsa  ...  ...  ...  187 

Sódaras-tészta  — 242 

Sódaras-tészta  más  módon  ...  ...  243 
Sódar-cotelettek  ...  — ...  ...  167 

Sódar-kádkák  ...  97 

Sódar-tekercs  ...  ...  . ...  ...  99 

Sódar-tekercs  ...  102 

Sodó-fagylalt  - — 359 

Sodralék  csiperke-gombával  ...  94 

Som  befőzése  — 384 

Sonka-pástétom  ...  — 187 

Sóska-leves ~ — — 84 

Sóska-mártás  ...  ...  ...  ...  — 119 

Sör-leves  ...  — - 82 

Spanyol  gyümölcs-pép  212 

Spanyol-kenyér  — 195 

Spanyol-kenyér  más  módon...  — 196 

Spanyol-mártás 121 

Spanyol-meggy  eczettel  ...  . ..  ...  384 
Spanyol-meggy  szárítása  ...  ...  392 

Spanyol  szélfánk  tejszín-habbal ...  334 

Spanyol  szél-torta  306 

Spanyol-tésztából  készült  szarva- 
sok fagylalthoz  327 

Spárga-leves  — — - — 85 

Spárga-saláta  - 287 

Spárga  vaj -mártásban  — ...  — 132 

Spékelés  — 34 

Spékelt  nyúl-szelet  — 426 

Smorolás — — — — — 3 

Stoffad  ...  — - 242 

Straszburgi-fánk  ~ — 248 

Stuffato ...  — — — — 114 


13 


Süllő  majonézzel  ...  ...  ...  . 

Oldal 

- 175 

Süllő  zöld  petrezselyemmel  ... 

175 

Sült  borjú-szegy  — — ...  . 

- 426 

Sült  czompó  mártással  ...  ... 

175 

Sült  csibe  - — . 

...  266 

Sült  csuka  mártással 

170 

Sült  fáczán  — 

..  273 

Sült  galamb ...  ...  ... 

267 

Sült  nyúl  tejfellel  ...  ...  ...  . 

- 426 

Sült  pulyka  — ...  ...  ...  ... 

266 

Sült  szárnyasok  ...  — — . 

- 265 

Sütés  — — . — . — 

3 

Sütemények  — — ...  ... 

288 

Szágó-leves  — — — ...  . 

..  74 

Szalagos-kocsonya  ...  ...  ... 

339 

Szalonka  sülve.. .. 

- 278 

Szalonka-szálmi  ~ 

99 

Szálmi  nyúl  ...  ...  .. 

..  149 

Szálmi  őz-húsból...  ...  

149 

Száraz  borsó-leves 

..  82 

Szardella-mártás  . ... . ... 

118 

Szardella-vaj  ...  ...  ' ...  — .. 

- 43 

Szárcsa  barna  mártásban  — ... 

179 

Szárcsa  más  mártásban—  ...  .. 

..  180 

Szárcsa-leves  ...  ...  ... 

87 

Szárcsa  sülve  ...  ...  ...  ...  .. 

..  278 

Szárított  mandola-torta  

303 

Szárnyasok  lekötése  ...  — - 

. 40 

Szárnyasok  előleges  elkészítése 

35 

Szarvas- czí mer  sülve  .. 

. 277 

Szegedi  halász-lé- — 

413 

Szegedi  paprikás-hal  — — .. 

. 176 

Szegedi  tejfeles-lepény  — — 

216 

Szegedi  harcsás-leves  ...  — .. 

. 177 

Szegy  tormával  behúzva  — — 

113 

Szeletek  ...  ..  ~ 

. 313 

Szénen  sült  — 

163 

Színítés  — - — — - 

. 3 

Szilva  eczetbe  főzése  — — 

385 

Szilva-kompot  — - 

. 285 

Szilva-pép  ...  — - - 

207 

Szilvás-lepény ...  ...  ...  — - 

. 259 

Szilvás-rétes...  — - 

228 

Szőlő-rétes  — — — — — 

. 418 

Oldal 

T 


Tálba  főttekre  való  tejmártás  ...  191 

Tarhonya  készítés  ...  415 

Tarhonyás  becsinált  ...  ...  ...  405 
Tárkony-mártás  ...  ...  ...  ...  120 

Tárkonyos-bárány  ...  ...  ...  ...  148 

Tatár-mártás  44 

Tatárka-pohánka-leves  ...  ...  63 

Tejben  főtt  hab  krémmel  ...  ...  197 

Tejes-csokoládé  ...  ...  ...  ...  398 

Tej  feles- burgonya  ...  ...  ...  419 

Tejfeles-fagylalt  ...  363 

Tejfeles  farsangi  fánk...  ...  ...  246 

Tejfeles  haluska  rákfarkkal ...  ...  236 

Tejfeles-leves  — ....  403 

Tejfeles-rétes  ...  ...  ...  ...  225 

Tejfeles-tolka  ...  ...  ...  ...  240 

Tejfel-pép  ...  ...  — ...  ...  ...  211 

Tej-leves  ...  ...  87 

Tej-kocsonyáról  ...  ...  ...  ...  339 

Tejszín-fagylalt  (parfait)  narancs- 
vagy czitrom-illattal  — ...  367 

Tekenős-béka  czitrom-mártásban  180 

Tekenős-béka-leves—  ...  ...  85 

Tekenős-béka-pástétom  186 

Tekenős-béka  tulajdon  héjában  ...  181 

Tekenős-béka  vér-mártásban  ...  180 

Tekercsek - — — — 42 

Tekercs  mandola-tésztával  — 249 

Tépett  csuka  savanyú  káposztával  170 

Tepertős  pogácsa  — 421 

Tészták  — — — — --  — 415 

Tészta  almából  gyermek-péppel  229 

Tészta  almával—  — — - 229 

Tésztás  kása — — - — 422 

Thea  - — — — — 398 

Thea-készités  más  módon...  ...  398 

Thea-parfait  — — — — — 368 

Tiroli-kenyér  - — 337 

Tiroli-rétes  — — — — — 227 

Tisztított  czukor-torta...  — ...  307 

Tojás  burgonyával  — — — — 105 

Tojás-lepény  — — — — 109 

Tojásos- víz  43 

Tojás-palacsinta  — — — — 106 


14 


Oldal 


Tojás-pohárka  — — — 107 

Tojásos  rák-leves  — - 65 

Tojás-sodralék  — ...  — — 108 

Tojás-szék-pép  ....  ...  ...  204 

Tojás  ülepedve  — 108 

Tojás  vagdalékkal ...  — ...  109 

Tok  czitrom-mártásban  — — 176 

Tok  frikasszirozva ...  ...  176 

Tokhéringgel  — — ...  104 

Tokok  kenyértorta  tésztából  ...  325 

Toló-fánk  ...  ...  ...  244 

Torma-mártás  hidegen  ...  ...  ...  121 

Tortácskák  ...  ...  ...  335 

Tortácskák  más  módon...  ...  ...  335 
Tortácskák  fehér  linczi  tésztából  336 
Tortácskák  masánszki  almával  ...  336 

Torták  ...  ...  ...  ...  288 

Többször  sült  lepény  ...  ...  2 1 8 

Tőke-hal  szardellával—  ...  ....  176 

Tököt  befőzni  — ...  396 

Töltött  bagdány-pecsenye...  ...  426 

Töltött  borjú-czomb,  melyen  a vese- 
pecsenye  is  rajta  van  ...  ...  269 

Töltött  burgonya  ...  ...  123 

Töltött  czukor-süveg  rizsből  ...  250 

Töltött  csiga  ...  ...  ...  ...  ...  110 

Töltött  csirke  ...  _.  ...  412 

Töltött  csirke  ...  425 

Töltött  csuka  ...  168 

Töltött  fehér  pecsenye  más  módon  162 

Töltött  főtt-tojás  tejfellel  ...  108 

Töltött  kelkáposzta  126 

Töltött  galamb  ...  425 

Töltött  laska ...  ...  ...  238 

Töltött  pisztráng  ...  168 

Töltött  rák  ...  ...  ...  ...  ...  178 

Töltött  rizs-pép.. ...  212 

Töltött  rostélyos  ...  157 

Töltött  rostélyos  bajor  módra  ...  159 

Töltött  savanyü  káposzta  ...  ...  132 

Töltött  tojás  — — 107 

Tört  máj-leves ...  _ . ...  ...  ...  63 

Tört  pudding  ...  ...  ...  ...  193 

Trancsirozás  ...  ...  ...  ...  ...  45 

V 

Vad-mártás  ...  — — 121 

fi  nagyérdemű  hölgyközönség  szives  látogatását  kérik. 


Tfovalö  Péter  fe  Fia 

■■  ■ ' CSÁSZ.  ÉS  KIR.  SZAB.  ■ 

MŰFESTŐ,  VEGYTISZTÍTÓ  és  GŐZMOSÓ-GYÁR 

Urí  és  női  öltönyök,  díszítő-  és  bútorszövetek,  füg-  rQjph 
gönyök,  szőnyegek,  csipkék,  végáruk,  fehérnemüek 
. és  szőrmék  számára.  — _z 

Gyár  és  főiizlet:  BUDAPEST  VII.,  Szövetség-utcza  37. 


TELEFON-SZÁM  58-45. 


II.,  FO-UTCZA  17.  SZ. 
IV.,  KIS  KORONA-U.  6. 


r^vniTn  VL>  andrassy-ut  26.^ 

U Y UJ  1 u-  VII  j AKÁCZFA-UTCZA.4Ö; 
V.,  VÁCZI-KÖRUT  78,  VIII..  RÖKK  SZILÁRR-U.  8. 

(PESTI  hírlap  PALOTA)  TELEPEK  VIII.,  JÓZSEF-KÖRÜT  62.. 
V.,  NÁDOR-UTCZA  11.  IX.,  ÜLLŐI-UT  2. 


Magyar  Nemzeti  Képes  Szakácskönyv. 

Legjobbak  a szürkén  zománczozott 

SECESSION 8 FÍZflEDÉNYEK 

melyek  zománcza  használat  közben  — jótállás  mellett  — nem  pattan  le. 

Kapható  minden  vas-  és  edénykereskedésben. 

WESTEN  P.  Betéti  társaság,  zománczmíívek,  POZSONY- LIGETFALU. 

Nagybani  SCHÁFFER  J.  M.  Budapest,  VII..  Kertész-utoza  37. 


SZÉPIRODALMI  VEGYES  MÜVEK.  *0r. 

Agai.  Igazr  történetek.  20  elbeszélés 4 80 

Gabányi  Árpád.  A művészet  nyomorultjai.  2 kötet 4 80 

Gaál  Karolin.  A ki  bírja,  marja.  Regény 1 — 

Alvinczy  Sándor.  Franczia  nők,  fűzve  3 korona,  diszkötésben 4 — 

— Franczia  társadalom,  fűzve  3 korona,  diszkötésben 4 — 

Jakab  Ödön.  Falu.  Elbeszélések,  tűzve  4 korona,  diszkötésben 5 60 

— Komédiák.  Vig  elbeszélések,  fűzve  4 korona,  kötve 5 60 

Mosdósy  Imre.  Árva  szerelem.  Regény  2 kötetben 4 — 

— Üllősiek  végnapjai.  Regény  2 kötetben 4 — 

Kölcsey  Ferencz.  Parainesise,  80  fillér,  diszkötésben  . . . , 2 — 

Kosutány  Géza,  Nevezetesebb  bűnesetek  tára:  I.  Erny  György,  meggyilkoltatása 

2 kor.  II.  Mihály  szerb  fejedelem  meggyilkoltatása  2 kor.  III.  Öt  kisebb  bűneset 

2 kor.  IV.  Kisebb  bűnesetek 2 — 

Murai  Károly.  „Ejnye  be  jó".  Adomagyűjtemény  2 kötet.  Egyenként 1 20 

— „Mosolygó  történetek"  két  kötet.  Egyenként 1 20 

Rákosi  Viktor.  Rejtett  fészkek,  fűzve  4 korona,  diszkötésben 6 40 

Tóth  Kálmán  összes  költeményei,  2 kötet,  diszkötésben , 13  60 

— — nagyobb  alakban • 16  — 

Zola  Emii.  Termékenység.  2 kötet,  fűzve 7 — 

Megrendelhető : Lampel  R.  (Wodianer  F.  és  Fiai)  cs.  és  kir.  udv.  könyvkereskedésében  Budapest,  Andrássy-ut  2 ] 


Nagyságos  asszonyom ! 

Vaulich  gtel 

czég  Szervita-tér  3.  sz.  a.  létezett 

JVUUfttzS-aztetemet 

Budapest,  IV  , Szervita-tér  5.  szám  I.  em.  alá 
áthelyeztem,  a miről  ezennel  értesíteni  van 
. ... : szerencsém,  =— 

Ajánlja  saját  készitményü  valamint 

párisi  moDellek  és  Teréz-f  űzőket. 

Képes  árjegyzék  bérmentve. 

Vidéki  rendeimények  pontosan  eszközöl- 
tetnek. 

Javítások  és  tisztítások  elfogadtatnak. 


» ERZSI  NÉNI  ° ° 


gZAKÁCSKÖNYVEI 

^ legnépszerűbb  és  leghasznosabb  sza= 
hácshönv^h  Srzsi  néni  hömpvei,  mellek 
a szakdcsműnészet  egv-egv  ágát  meritik 
ki  részletesen  és  ezidőszerinf  szinte  pá» 
ratlannl  állnak  a szakácsműnészeti  iro- 
dalomban,  ~ ~ ;r 

= $ hal  és  vadfélék  készítése 

czimü  kötet  közel  400  reczipét  közöl  a legkülönbözőbb  halak  legváltoza- 
tosabb elkészítéséről,  nemkülönben  rákok,  tengeri  rákok,  csigák,  békák 
elkészítési  módjáról. 

= £ tészták  könyve  = 

főtt  és  sült  tészták  készítésének  gyakorlati  kézikönyve.  Tartalma borba 
való  tészták,  gombóczfélék,  metéltek,  galuskák  és  rétesek,  puddingok, 
kochok  és  kocsonyák,  crémek,  torták,  teasütemények,  czukor-  és  gyü- 
mölcs-mázok. 

• Jlogy  kell  befőzni?  = 

A gyümölcs,  főzelék  stb.  befőtt  készítésének  gyakorlati  kézikönyve. 
Tartalma:  közönséges  gyümölcsbefőttek,  gyümölcsbefőzés  czukor  nélkül, 
czukorba,  czukrozott  gyümölcsök,  lekvárok,  szörpök,  gyümölcssajtok  stb. 

Erzsi  néni  szakácskönyveinek  egy-egy  kötetje  erős  vászonkőtésben  2 korona. 

Megrendelhető:  Laipel  R.  (Wodiaier  F.  és  Fiai]  cs.  és  kir.  udv.  könyvkereskedésében 

BUDAPEST,  ANDRÁSSY-UT  21. 


OKMÁNYSZERZÖ  VÁLLALAT. 


Menyasszonyok ! ! ! Vőlegények ! ! ! 

Az  ORSZÁGOS  ESKETÉSI  ÜGYVIVŐSÉG  BUDAPEST,  VII.,  KEREPESI-UT  14.  sz. 
mindenféle  okmányt  megszerez.  Keresztülviszi  és  elvállalja  a házassági  diszpen- 
zácziókat,  névmagyarosítást,  mindenfajta  tiszti  és  katonai  ügyeket,  útlevél, 
állampolgárságot,  örökbefogadási  ügyeket  és  különböző  engedélyek  meg- 
szerzését jogtanácsosa  segélyével.  — Beszerzi  a házasságkötéshez  szükséges  összes 
okmányokat,  engedélyeket,  elvégzi  a kihirdetés  körüli  utakat.  Amerikai  s minden 
külföldi  megbízásokat  lebonyolít. 

Ügyvivő : K X » * JB  Ii  K Í 


Szegényeknek  ingyen  áll  rendelkezésre  a vállalat. 


Söbb  száz  titkos  szer. 


Hasznos  tudnivalók  a háztartás, egészségtan, gazdaság 
s a mindennapi  élet  köréből.  Nélkülözhetetlen  ta- 
nácsadó házi,  városi  és  falusi  gazdák,  háziasszonyok, 
gyárosok  és  minden  szakmabeli  iparosok  számára.  Máso- 
dik, teljesen  bővített  kiadás.  Száz  meg  száz  apró  ügyes 
fogás  van  a könyvben,  a melylyel  a legbámulatosabb 
eredményeket  lehet  elérni  otthon,  minden  idegen  közbe- 
jötté nélkül.  Pl.  aczél  és  üveg  megaranyozása,  kandiro- 
zott  gyümölcs  készítése,  keményitőkészités  stb.  stb.  stb. 

ÉS- Házi  Kincstár 

Összegyűjtötte  Dr.  HANKÓ  VILMOS.  

Ára  fűzve  2 kor.  40  fül.,  díszes  kötésben  3 korona. 

Megrendelhető:  Lampel  R (Wodianer  F.  és  Fiai]  cs.  és  kir.  udv.  könyvkereskedésében 


BUDAPEST,  ANDRÁSSY-UT  21. 


„MAGYAR  KÖNYVTÁR" 

Szerkeszti:  RADÓ  ANTAL. 

A dőlt  betűkkel  nyomtatott  nevek  a fordítót,  illetye  közrebocsátó^  jelzik.  A *-gal  jelzett  művek  színdarabok. 


*1.  Katona,  Bánk  bán.  Beöthy  Zs. 

2.  Maupassant.  Apró  elbeszélé- 
sek. lóih  Béla. 

3.  Berzsenyi  Dániel  Váloga- 
tott ódái. 

4.  Goppée.  Kovácsok  sztrájkja  és 
egyéb  elb.  költem.  Radó  Antal. 

*5.  Kisfaludy  K.  A kérők.  Beö- 
thy Zs. 

<6.  Sipulusz.  Humoreszkek. 

7.  De  Amicis.  A bor.  Tóth  b. 

8.  Zrínyi.  Szigeti  veszedelem. 

*9.  Du  Maurier-Fotter.  Trilby. 
bái  B. 

10.  Csokonai.  Dorottya.  Négyesy. 

11—12.  Arany  János  válogatott 
balladái.  (Iskolai  kiadás.)  Riedl. 

13.  Olasz  elbeszélők  tára.  Radó. 

14.  Petőfi,  üti  rajzok. 

*15.  Duxnas  Sándor.  A kaméliás 
hölgy.  Szemere.  A. 

16.  SzOmaházy  I.  Légyott  hár- 
masban. 

17.  Franizi a elbeszélők  tára.  Amb- 
rus Zoltán. 

*l8.Rovetta.  A becstelenek.  Radó 
Antal. 

19.  Kisfaludy  Károly  válogatott 
költeményei.  Bánóczi  József. 

*20-21.  Shakespeare  Szentiván- 
éji  álom.  Arany  J.  (Isk.  kiadás.) 

22.  Kármán.  Fanni  hagyományai. 
Bánóczi  József. 

*23.  Byron.  Manfréd.  Ábrányi  E. 

24.  Ágai  Adolf.  Violka  Vera. 

*26.  Sardou-Najac.  Váljunk  el. 
fái  Béla. 

26.  Deák  Ferencz  1861-iki  első 
felirati  beszéde. 

*27.  Aischylos.  A lelánczolt  Pro- 
metheüsz.  Zilahy  Károly , 

28.  Bársony  István.  Vadász- 
történetek. 

*29.  Murger-Barriére.  Bohém- 
élet. Radó  A. 

30.  Béla  király  névtelen  jegyzőjé- 
nek könyve.  Szabó— Mika. 

*31.  Móliére.  Dandin  György.  He- 
vesi Sándor. 

32.  Gracza.  1848.  márczius  15. 

33.  Bour^et.  Három  elbeszélés. 
Hevesi  Sándor. 

34.  Szabolcsba  IVE.  Versek. 

35.  Turgenyev.  Az  ötödik  kerék. 
Szabotté  Nogáll  J. 

36.  Kossuth  Lajos  1848.  julius 
11  iki  beszéde. 

37.  Flammarion  Camille.  Csil- 
lagos esték.  Tóth  B. 

*38.  Tóth  Kálmán.  A király  há- 
zasodik. 

39.  Droz  Gusztáv.  Az  úr,  az 
asszony  és  a baba.  Béri  Gyula. 

40.  Vértesy  Arnóld.  Kisvárosi 
történetek. 

*41.  Ibsen.  A népgyülölő.  Vikár  B. 

42.  A kuruczvilág  költészete.  Kar- 
dos A. 

*43.  Schiller.  A messinai  meny- 
asszony. Váradi  Antal. 

44.  Petőfi  Sándor.  Elbeszélések 
6b  hirlapi  czikkek. 

45.  Poe.  Rejtelmes  történetek. 
Tolnai  Vilmos. 

46.  Jókai  Mór.  Emlókbeszód 
Rudolf  trónörökösről. 

47.  Kozma  A.  Vig  elbeszélések. 

48.  Butti  E.  A.  Az  erkölcstelen. 
Tóth  B. 


49  Fetöfiné  Szendrei  Júlia 

naplója  és  levelei  Térey  Marihoz. 
Jókai  előszavával. 

50.  TennysOn.Arden  Enoch . Lő- 
rinczi  (Lehr)  Zs. 

•51.  Murai  Károly.  Huszársze- 
relem. 

52.  Magyar  népballadák.  Morvay. 
*53.  Cavallotti.  Énekek  éneke. 
Radó  Antal. 

54.  Fáy  András  válogatott 

meséi.  Badics  Ferencz. 

55.  Salagub  gróf.  A medve. 
Ambrózovics  D. 

56.  Ambrus  Z.  Hajótöröttek. 

57.  Meyer  Konrád.  Egy  sze- 
gény ifjú  szenvedése.  Hevesi  S. 

*58—59.  Jókai.  Helvila. 

60.  Csehov.  Falusi  asszonyok. 
Szabó  Endre. 

61.  Kölcsey  Ferencz  váloga- 
tott beszédei. 

62.  Yke.  Újjászületés.  Amerikai 
regény. 

63.  Aldássy  Antal.  Pázmány 
Péter  élete. 

64.  Fáik  Miksa.  Erzsébet  király- 
néról. 

65.  Cicero.  Az  öregségről.  Fá- 
bián Gábor. 

66.  RudyardKipling.  Indiai  tör- 
ténetek. Mikes  Lajos. 

67.  Kabos  Ede.  A csengeri  kala- 
pok és  egyéb  történetek. 

68.  Szalárdi  János  Siralmas 
krónikája.  Angyal  D. 

69—70.  Arany  János.  Toldi.  (Isk. 
kiadás.) 

*71.  Moliére.  A fösvény.  Hevesi 
Sándor. 

*72.  Jókai.  Fekete  vér. 

73.  Plutarchos.  Perikies.  Kacs- 
kovics  Kálmán. 

74—75.  Arany  kisebb  költemé- 
nyeiből. Moravcsik  G.  (Isk.  kiad.! 

76.  Spanyol  elbeszélők.  Szalai 
Emil. 

77.  Nansen  Fr.  Éjen  és  jégen 
át.  I.  A Fram  útja.  Brózik  K. 

78.  Nansen  Fr.  Éjen  és  jégen  át. 
II.  A szánut.  Brózik  K. 

79.  Gvadányi.  A peleskei  nótá- 
rius. Kardos  Albert. 

*80.  Bracco.  Pietro  Caruso.Ver- 
ga.  Parasztbecsület.  Radó  Antal. 

81.  Mikszáth  Kálmán.  Két  el- 
beszélés. 

82.  Coppée  F.  Henrietté.  Bottlikné 
Tölgy essy  M. 

83.  Matilde  Serao.  Leányok. 
Tóth  B. 

*84.  Sophokles.  Antigoné.  Kémé- 
nes  (Kempf)  József. 

85.  Ábrányi  E.  Márcziusi  dalok. 

86.  Tolnai  Lajos.  A nagygyáro- 

«7— 88.  Arany.  Toldi  estéje.  Bá- 
nóczi J.  (Isk.  kiad.) 

*89.  Giacosa.  Borús  szerelem. 
Radó  A. 

90.  Heltai  Gáspár  válogatott 
meséi.  Imre  L. 

91.  Musset.  Tizian  fia  Mar- 
quis  G. 

92.  Kielland  Sándor,  Elbeszé- 
lése^ Ritoók  E. 

93.  Wells.  Világok  harcza.  I.  rósz. 
Mikes  Lajos. 

94.  Ugyanaz.  II.  rész. 


95.  Kölcsey  válogatott  versel. 

Négyesy  László. 

96.  Boccaccio  válogatott  elbe- 
szélései. Radó  A. 

97.  Keleti  Gusztáv.  Idősb 

Markó  Károly. 

98.  Franczia  elbeszélők.  Máso- 
dik sorozat.  Ambrus  Z.  és  Töl- 
gy essy  M. 

99.  Olasz  elbeszélők.  Második 

sorozat.  Tóth  Béla. 

100.  Jókai  Mór.  Szép  Angyalka. 
Kis  képek. 

101.  Arany  János.  Az  első  lopás. 
Jóka  ördöge.  Komáromy  L.  (Isk. 
kiad.) 

102 — 105.  Arany.  Szemelvények 
Toldi  szerelméből.  Moravcsik 
Géza.  (Isk.  kiad.) 

106-108.  Shakespeare.  János  ki- 
rály. Arany  J.  (Isk.  kiad.) 
*109—112.  Shakespeare.  Hamlet. 
Arany  János.  (Isk.  kiad.) 

113.  Papp  D.  Utolsó  szerelem. 
*114.  Moliére.  Botcsinálta  doktor. 
Gabányi  Árpád. 

115.  Virág  Benedek  válogatott 
költeményei . Zlinszky  Aladár. 

116.  Murai  Károly.  Mese-mese. 

117.  Kerékpáros-káté.  Irta  dr. 
Korchmáros  Kálmán. 

118.  Orosz  elbeszélők  tára. 
Ambrozovics  Dezső.' 

119.  Salvatore  Farina.  Erősebb 
a szerelemnél.  Tóth  Béla. 

120.  Cserei  Mihály  Históriája. 
Angyal  D. 

121 — 122.  Arany  János.  Katalin. 

Keveháza.  Szent  László  füve.  Dr. 
Radnay  Rezső.  (Isk.  kiad.) 

*123.  Ibsen.  A társadalom  táma- 
szai. Lázár  Béla. 

124.  Coppée.  Adós  fizess.  Re- 
gény Tóth  Béla. 

125.  Kisfaludy  Sándor  Váloga- 
tott regéi.  — Csobáncz.  — Tátika. 
— Dobozy  Mihály  és  hitvese.  — 
Szigetvári  Iván. 

126.  Tolsztoj  N.  Leó.  Népies  el- 
beszélések. Szabó  Endre. 

127.  Becsky  László.  Amerikába 
és  vissza. 

*128.  Byron.  Kain.  Mikes  Lajos. 
129.  Kóbor  Tamás.  Elbeszélések. 
130  Kazinczy  Ferencz  leve- 
lei. Szemelvények.  Dr  Váczy  7- 

131.  Moeller.  az  aranycsináló. 
Szerdahelyi  Sándor.  I.  rész. 

132.  Ugyanaz.  II.  rész. 

133.  Angyal  D.  Bethlen  Gábor 
életrajza.  Számos  képpel. 

134.  Sipulusz  (Rákosi  Viktor.) 
Ujabo  humoreszkek. 

135.  Kazinczy  Ferencz.  Pá- 
lyám emlékezete.  (Szemelvények.) 
Balassa  József. 

13ti.  Zöldi  Márton.  Szinész-his- 
tóriák. 

137—39.  Arany  János.  Buda  ha- 
lála. Moravcsik  Géza.  Isk.  kiad. 

140.  Anatole  Francé.  Régi  dol- 
gok. Elbeszélések.  Ambrus  Zoltán. 

141.  Poe  E.  Rejtelmes  történetek. 
Második  sorozat.  Tolnai  Vilmos. 

142.  Moliére.  A kónyeskedők.  He- 
vesi Sándor. 

143  Thury  Zoltán.  Urak  és  pa- 
rasztok. (Elbeszélések). 

144.  Arany  János.  Vojtina  Ars 
poétikája.  Kelemen  Béla.  (Isk.  k. 


145.  Tinódi  Sebestyén  váloga- 
tott históriáé  énekei.  Perényi  A. 

146.  J ókai  Mór.  A nagyenyedi  két 
fűzfa.  Beszély.  Váró  F.  (Isk.  kiad.) 

147  Szabóné  Nogáli  Janka. 
Mara  és  egyéb  történetek. 

148  Kisfaludy  Károly  víg  el- 
beszélései. Bánóczi  József. 

149.  Rudyartl  Kipling’.  Á Dsiin- 
gel  könyve.  Mikes  Lajos. 

150.  Kováts  Antal.  Magyar  nép- 
dalok. (Isk.  kiadás) 

151 — 153.  Kempis.  Krisztus  köve- 
téséről. Pázmány. 

154.  Jókai  Mór.  Ne  nyúlj  hozzám 
és  egyéb  elbeszélések. 

155—156.  Esküdtek  és  eskiidt- 
birák  törvénykönyve.  K.  Nagy  S. 

157.  H.  G.  Wells.  Az  időgép.  A/í- 
kes  Lajos. 

158.  Petőfi  Sándor  családi  ver- 
sei. Szinnyei  F Túli  képeivel. 

159. Tábori  R.  Különös  tör  tónetek. 

160.  Ouida.  i'onia.  Törökné-Feny- 
vessy  Szeréna. 

161.  Franczia  elbeszélők  t^ra. 

Harmadik  sorozat.  Ambrus  Zoltán 
és  Hevesi  Sándor , 


*162.  Aischylos.  Agamemnon.  Vá- 
ra di  Antal. 

163.  Petőfi  Sándor  A helység 
kalapácsa.  János  vitéz.  Bánóczi 
József.  Képekkel. 

164.  Kipling;.  Indiai  történetek.  11. 
sorozat.  Marquis  Géza. 

165.  Majthényi  Flóra.  Spanyol- 
országi  képek. 

166.  Verseghy  Ferencz  vál. 

költeményei.  Madarász  F: 

167.  Plutarchös.  Coriolauus.  Dr. 
Kacskovics  Kálmán. 

168.  Mindszenti  G.  és  Apor  P. 

Dr.  Balló  István. 

169—170.  Dosztojevszkij.  A já- 
tékos naplója;  Szabó  Endre. 

171.  Petőfi  Sándor  költeményei. 
Táj-  és  életképek.  Vajda  Gyula. 

172.  Barnum  milliói.  Domokos  E. 

173.  Radó  A.  Két  olasz  költőnő. 

174.  Kenedi  Géza.  Három  el- 
beszélés. 

175.  Jókai  Mór  Kisebb  alkalmi 
beszédei.  Szinnyei  Ferencz. 

176.  Id.  Ábrányi  Kornél.  Jel- 
lemképek a magyar  zenevilágból. 


177—178.  Szemere-Maróozy.  A 

sakkjáték  kézikönyve. 

*179—180.  Shakspere  Coriolanu® 
Ford . Petőfi  Sándor.  (Radó  A.) 

181.  Petőfi  S.  vegyes  költemé- 
nyei. I.  r.  ( Balassa  J.) 

182.  Heine  költeményeiből. 
( Endrödi  Sándor.) 

183.  Vanderheym  I.  G.  Húsz. 
hónap  Abesszinában.  ( Brózik  Ká- 
roly dr.) 

184.  Tarczai  György.  Dönk 

vitéz  Rómában. 

*185.  Jean  Racine.  Phédra.  {Áb- 
rányi Emil.) 

186.  Balassa  Bálint  válogatott 
költeményei.  (Erdélyi  Pál.) 

187.  Patapenko.  Egy  vén  diák 
elbeszélései.  {Ambrozovics  Dezső.} 

188.  Madzsar  Imre.  A bécsi  ké- 
pes krónika.  (Szemelvények). 

189.  Conan  Doyle.  Doktor  Hol- 
mes kalandjai.  {Lándor  Tivadar.} 

190.  Cyprián  (Andor  J.)  Margitka 
szökése  és  egyéb  történetek. 


íampel  Róbert  (Woöianer  f.  és  fiai)  guöapest,  V 


.,  yínörássy-ut  21.  sz. 


A nagyméltóságú  vallás-  és  közoktatásügyi  m.  kir.  ministerium  1286  98..  3644/98  , valamint 

144.,  146.,  148.,  150. * 151  153.,  254 , 260 — 261.  számú  füzeteit  a középiskolák,  polgári  fiú-  és 

leányiskolák,  tanitó-  és  tanitónöképzö  intézetek,  valamint  a felsőbb  leányiskolák  és  felső 
keresk.  iskolák  ifjúsági  könyvtárai  számára  ajánlotta.  Úgyszintén  Budapest  székes  főváros 
Tanácsa  27563/98.  sz.  végzésével  a Magyar  Könyvtár  iskolai  czéloknak  megfelelő  füzeteit 

tárak számára  való  beszerzésre  ajánlotta. 


általános  érdekű  művek. 


Bácsi  József.  Legteljesebb  köszöntőkönyv 
gyermekek  részére.  Születésnapra,  név- 
napra, újévre  s minden  egyéb  alkalmakra 
való  felköszöntések  és  üdvözlő-levél  min- 
ták. Csinos,  színes  nyomású  vászonkö- 
tésben   1 korona  60  fillér. 

Budapest  térképe.  A főváros  tiz  kerüle- 
tének színes  nyomású  térképe  60  fillér. 

Ugyanaz,  nagyobb  alakban,  a főváros  ne- 
vezetességeinek képével  . . 1 korona. 

Budapesti  kirándulási  térkép.  A fővá- 
ros messzire  terjedő  környékét,  a leg- 
kedveltebb kirándulási  helyek  fekvését 
mutatja  ez  a térkép,  melyen,  egyszerű 
voltánál  fogva  mindenki  eligazodhatik. 
Ara  1 korona. 

Budapest  és  környéke.  Útmutató  a fő- 
városban és  környékén.  Ez  a rövidre 
szabott,  de  kimerítő  tájékoztató  könyv 
mindenben  eligazítja  az  idegent,  amire 
a megérkezésétől  az  elutazásáig  szük- 
sége van.  Szállók,  vendéglők,  kávéházak, 
fürdők,  postahivatalok,  rendőrség,  mula- 
tóhelyek, konzulátusok,  közlekedési  esz- 
közök, múzeumok,  mind  mind  benn  van- 
nak ebben  a piros  kötésű  zsebbevaló 


könyvben,  amely  a fővárosnak  pesti  és 
budai  oldalán  levő  környékén  is  el- 
kalauzolja a látogatót.  A főváros  és  kör- 
nyéke részletes  térképével  ellátott  könyv 
ára  1 korona  60  fillér.  ! 

Czanyuga  József  a magyar  és  német 
társalgási  nyelv  kézikönyve.  Czélszerű 
beosztású  zsebkönyv,  melynek  segitsé-  j 
gével  a német  és  magyar  nyelvnek  elemi 
szabályait,  továbbá  magasabb  fokát  is 
elsajátíthatja  a tanuló.  Élénk  és  fordula- 
tos párbeszédek  is  vannak  a könyvben,, 
amelyekből  könnyű  szerrel  megtanul- 
hatja mindenki  a reá  nézve  idegen  ma- 
gyar vagy  német  nyelvet  Ára  fűzve 
2 korona  40  fillér,  díszes  piros  vászon- 
kötésben ....  3 korona  60  fillér. 

Czigányjósnö.  A kártyahuzásra  s az  egyre 
terjedő  kártyavetési  játékokra  tanít  ez  a 
mulattató  könyvecske.  Ára  1 korona. 

A felülmúlhatatlan  ezermester  bűvész- 
kamarája.  Nem  túlságosan  nagy  ügyes-  j 
séget  igénylő,  de  jól  szórakoztató  bü-  ; 
vészjátékokra  oktató  könyv.  Ára  60  fill. 


Hankó  Vilmos.  Házi  kincstár.  Hasznos 
tudnivalók  a háztartás,  egészségtan  s a 
mindennapi  élet  dolgaihoz.  Városi  és 
falusi  gazdáknak,  kereskedőknek,  iparo- 
soknak és  háziasszonyoknak  nélkülöz- 
hetetlen tanácsadója.  Ara  színes  borí- 
tékba fűzve  2 korona  40  fillér,  kemény 
kötésben  . .......  3 korona. 

Hilaire  St„  Képes  budapesti  szakács- 
könyv. Országszerte  ismert  gazdasz- 
szonyok  tapasztalatainak  segitségével 
szerkesztette  Zemplényiné  Szabó  An- 
tónia. Ez  az  izről-izre  magyaros  sza- 
kácskönyv szükséges  segítője  minden 
gazdasszonynak.  A szerény  polgári 
konyha  igényeit  éppen  úgy  kielégíti, 
mint  a legelőkelőbbét.  A csaknem  1500 
ételt  és  egyéb  reczeptet  magában  fog- 
laló, négy  szines  képpel  és  ötvenhárom 
fametszettel  ellátott  könyv  ára  tartós 
félvászonkotésben  4 korona,  diszkötés- 
ben  ......  4 korona  80  fillér. 

Ugyanez  német  nyelven  fűzve  2 korona 
80  fillér,  kötve  . . 3 korona  60  fillér. 

Hölgyek  titkára.  Házi  tanácsadó  és  le- 
velező, tekintettel  az  élet  minden  viszo- 
nyaira. Szerelmi  levélmintákkal,  levél- 
irási  szabályokkal  és  folyamodvány- 
mintákkal. Arany  szinnyomatú  táblán, 
vászonba  kötve  . . 1 korona  60  fillér. 

Kártyajátékok  könyve.  Szerkesztette 
Parlaghy  Kálmán.  Oktatás  a hazai  és 
külföldi  kártyajátékokban,  és  leírása  a 
hamis  játékoknak,  a roulettenek,  a játék- 
barlangoknak  s a kártyabüvészkedések- 
nek.  Nemes  dömbszögi  és  bugaczi  Mo- 
kány  Bérezi  irta  hozzá  az  előszót  és  az 
ajánlást.  A gok  képpel  ellátott  könyv 
ára  fűzve  ! korona  80  fillér,  vászon- 
kötésben.  y ...  3 korona  60  fillér. 

Kassay  Adolf.  Legújabb  levelező,  önügy- 
véd és  házi  titkár.  A közönséges  életben 
előforduló  mindenféle  levelek,  meghí- 
vások, ajánlatok,  szerződések  stb.  min- 
táival. Ara  fűzve  2 korona,  kemény  kö- 
tésben   2 korona  40  fillér. 

— Legújabb  házi  tanácsadó,  önügyvéd, 
vagyis  gyakorlati  útmutató  minden  peres 
és  perenkivüli  ügyben  a törvénytől  meg- 
engedett személyes  képviseletre.  Birósági 
keresetek,  birtokháboritási,  örökösödési, 
gyámsági  stb.  ügyiratok  mintáival,  a leg- 
újabb miniszteri  rendeletek  figyelembe 


vételével.  Ára  fűzve  2 korona,  kötés- 
ben ......  2 korona  40  fillér. 

Kerékpáros  káté.  Irta  dr.  Korchmáros 
Kálmán.  A kerékpár  történetével,  egész- 
ségtanával és  szabályaival  foglalkozik 
ez  a káté,  függelékül  pedig  híres  rekord 
versenyek  eredményét  közli.  Ára  30  fill. 

Mélyacsai.  Pohárköszöntések  könyve.  Ke- 
resztelőkre, lakodalmakra,  születésnapi, 
névnapi  és  minden  egyéb  össze  jövetelre 
való  jóízű  fölköszöntők  gyűjteménye. 
Fűzve  1 kor.  20  fill.,  kötve  1 kor.  60  fill. 

Önszámitó.  Ennek  a kis  könyvnek  a 
segitségével  egy  pillantásra  ki  lehet  szá- 
mítani a legnagyobb  összegeket  is.  Ke- 
reskedőknek, iparosoknak,  és  minden- 
kinek, ki  elad  és  vásárol,  igen  hasznos 
ez  a sok  időt  és  fáradságot  megtakarító 
könyv.  Ára  kötve  .....  70  fillér. 

Oldal  János.  Német  társalgási  anyag-gyűj- 
temény. Hasznos  segitőkönyv  a német 
nyelvet  tanulóknak.  Ára  fűzve  1 korona 
40  fillér,  kötve 2 korona. 

Pesti  művelt  társalgó.  A társadalmi 
érintkezés  minden  szabályát  magában 
foglalja  a Pesti  művelt  társalgó.  Illem- 
szabályok, társasjátékok,  komoly  és 
szerelmi  költemények,  felköszöntések, 
emlékversek  s még  sok  más  hasznos  és 
szórakoztató  dolgok  vannak  a csinos 
vászonkötésű  könyvben.  Ára  2 kor,  40  fill. 

Rántási  Mariska.  A babaszakácsnő.  Gyer- 
mekeknek való  szakácskönyv,  amelyből 
a konyhai  mesterség  előismereteit  játék 
közben  megtanulhatják.  . Ara  40  fillér. 

Schenk  Lipót  dr.  A nemi  viszonyokra 
gyakorolt  befolyás.  A híres  bécsi  egye- 
temi tanár  a születendő  gyermekek  ne- 
mének önkényes  meghatározásáról  szóló 
elméletét  irta  meg  ebben  a könyvben, 
melynek  megjelenése  nagy  forrongást 
idézett  elő  a világsajtóban.  Az  általános 
érdekű  könyv  ára  ....  4 korona. 

Szavaló,  köszöntő  és  levelező.  Kis  és 
nagyobb  diákoknak  való  szavalmányok, 
felköszöntők  és  levélminták.  Ára  24  fill. 

Virágnyelv.  Minden  ismert  virág  jelentő- 
sége meg  van  Írva  ebben  a könyvben, 
melyet  szerkesztője  a legjobb  keleti 
forrásokból  állított  össze.  Ára  szines 
kötésben  ........  80  fillér. 


Megrendelhetők: 

Xampel  R.  (Vodianer  p.és  piai)  cs.  és  kir.udv.  könyvkereskedésében 

Budapest,  Andrássy-út  21. 


|f 


tilsőrenöfi  vásznak  és  asztalnemfiek  !/yyi/ 
Kész  fehérnemuek,  szőnyegek  és  függönyök 
v v v v v v v v v v v v v v nagy  raktára 
Kelengyék  és  szállofla-berenöezések  vuvr/ 


Kunz  József  és  Társa 


jtflagy.  kir.  szabadalmazott  nagykereskedők 

Budapesten 

V.  kerület,  Erzsébet-  és  Deák  ferencz-tér 
szögletén  yyy?/; /wwi/vuwuu . 


"ALDERON  1 
m és  TÁRSA 


BUDAPEST 

Váczi-utcza  1.  és  Kis  hid-utcza  8. 

Ajánlanak : 

Fagylaltmérőket,  must-  és 
bormérőket,  tejmérőket,  to- 
jásvizsgáló tükröket,  hitel, 
szesz-  és  czukormérőket  és 
mindennemű  fajsuly  mérőket. 
Hőmérőket,  Aneroid  lég— 
sulymérőket.  Szemüvegeket 
és  orrcsiptetőkei.  Színházi 
és  tábori  látcsöveket.  Fény- 
képészeti készülékeket  stb. 


Árjegyzékek  kívánatra  bérmentve 
küldetnek. 


MIRTUS 

^ CRÉME 


bőrfinomitó,  szépítő,  üdítő.  Zsirtalan  és  ár- 
talmatlan arcz-  és  kéz-créme,  eltávolít 
minden  bőrhibát,  szeplőt,  máj  foltot, 
börhámlást,  pattanást,  bőratkát. 

Kis  tégely  1 K.,  nagy  2 K. 


^ 3 kiállítási  kitüntetés  ! 


pulcheradin 

poudre  1 K. 
Készíti,  szétküldi  az 

APOSTOL  GYÓGYSZERTÁR 
Budapest,  József-körut  64.  W. 


